
Három évtized 
a Társadalmi Szemle élén 


Panta rhet — minden változik, tartja az ógörög bölcsesség. Fejlődésről azonban csak akkor beszélhe- 
tünk, ha az újító szándék nem a múlt megtagadásával, hanem a valódi értékek gyarapításával párosul. 
Nemcsak egy politikai mozgalom, hanem egy folyóirat számára is létkérdés, hogy megőrizze mindazt, 
amit elért, s miközben a kor sürgető parancsára új utakat keres, korábbi hibáiból okulni, erényetből erőt 
meríteni törekedjen. 

Az elfogultságtól mentes múltba tekintés természetesen nem könnyű, különösen nem, ha közelmúltunk 
csaknem három évtizede vár megméretésre. Nagy eredmények, nagy megtorpanások, újbóli gyürközések 
mozgalmas kora ez, amelybe egyaránt beletartozik egy mat léptékkel is sikeres szocialista mezőgazdaság 
megteremtése, a gazdasági reform, de sajnos eladósodásunk és a világgazdaság fő folyamataitól való 
leszakadásunk is. E kor bonyolultságát, ellentmondásait, szenvedélyes vitáit, tévedéseit és útkereséseit 
- talán nem szerénytelenség — nyomon követhetjük a, Társadalmi Szemle hasábjain is. 

Persze joggal veti fel az olvasó: a múltidézés ürügyén egy folyóirat miért szól önmagáról, különösen 
ma, az elemzésre, megválaszolásra váró kérdések tengerében. Történelmi közelmúltunk mérlegét ma 
amúgy is hivatott kutatók vizsgálják a párt megbízásából — ők nyilván értékelik az MSZMP elméleti- 
bolitikai folyóiratának tevékenységét is. 

Szerkesztőségek életéről ilyen számvetés általában nem készül, s ez így is van rendjén. Hogyan 
vélekednek egy folyóirat munkatársai lapjukról — ez végtére is magánügy, mivel csak a mindenkori 
végeredmény számít, s ez a kinyomtatott íveken olvasható. Hogy ezen íratlan szabály alól ezúttal mégis 
kivételt teszünk, annak egyetlen oka, hogy Benke Valéria, aki 1961 óta volt a Társadalmi Szemle 
főszerkesztője, átadta szerkesztői tollát. Az eltelt csaknem harminc év alatt az ő energikus, szerkesztősé- 
get szervező-építő, újat kereső munkásságának meghatározó szerepe volt abban, hogy a Társadalmi 
Szemle nagy utat tett meg. Az ötvenes évek szürke pártközlönye — szakítva a dokumentumok kinyilatkoz- 
tatásawal s az egyoldalú társadalmi tablókkal — a párt társadalomtudományi folyóiratává vált. 

Benke Valéria tapasztalata és tudása, amit megosztott velünk, valamennyiünk további munkájához 
gazdag szellemi és politikai útravalót jelent. 


A Társadalmi Szemle munkatársai 


Hajnal Gabriella alkotása 


A vélemények pluralizmusától a cselekvési egységig 
Kerekasztal-beszélgetés az MSZMP-ről 


A politikai rendszer reformjának vitathatatlanul egyik alapkérdése: hogyan alakul a pártegység, 
a párt belső szervezeti élete a pártértekezlet utáni időszakban. A jelenlegi belpolitikai helyzet 
mind sürgetőbbé teszi a pártközvélemény aktivizálását, amihez alkotó vitákra, a párton belüli 
vélemények markáns megfogalmazására van szükség. Nem feledkezhetünk meg azonban arról 
sem, hogy - különösen feszültségekkel terhes időszakokban -— a belső viták nem veszélyeztethe- 
tik az egységes cselekvést. 

.-Hogyan látják a párt belső helyzetét?" — tettük fel ezért a kérdést az alábbi kerekasztal-beszól- 
getés résztvevőinek, amelyen Augusztinovics Mária, az MTA Közgazdaságtudományi Inté- 
zetének tudományos tanácsadója; Pozsgay Imre, az MSZMP Politikai Bizottságának tagja, 
államminiszter; Schmidt Péter, az MSZMP KB Társadalomtudományi Intézetének tudomá- 
nyos osztályvezetője és Szabó Miklós, az MSZMP Bács-Kiskun Megyei Bizottságának első 
titkára fejtette ki gondolatait. A vitát Huszár István, az MSZMP Központi Bizottságának tagja, 
a Hazafias Népfront főtitkára vezette. 

A kerekasztal-beszélgetésen elhangzottakból rádióműsor készült, amelyet a Kossuth Rádió 
1988. december 19-i adásában tűzött műsorra. 


HUSZÁR ISTVÁN: 


Magyarország közéletében számtalan vitafórum létezik. Nem lehet bekapcsolni a rádiót, 
hogy ne hallanánk vitákról, nem lehet úgy kinyitni napilapot, hetilapot, folyóiratot, hogy 
közéletünk különböző kérdéseiről, társadalmunk aggasztó vagy éppen örömteljes jelen- 
ségeiről — bár ezekről ritkábban - ne olvashatnánk. Üdvözlendő, hogy a Társadalmi 
Szemle egyre több kérdésben vállal vitákat. A mostani alkalommal is időszerű témát 
tűzött napirendre: a beszélgetés résztvevőinek a párt belső életéről kell kifejteniük 
gondolataikat. E témaválasztásnak a májusi pártértekezlet után különös jelentősége van 
abból a szempontból is, hogy — mint azt az 1988. szeptemberi és novemberi központi 
bizottsági ülés tudósításai is bizonyíthatják — érdemben politizáló Központi Bizottság 
dolgozik, mint ahogy a párt is határozottabban politizáló párttá válik. 

Ebben a helyzetben kell feltenni a kérdést: hogyan értelmezzük ma a pártegység 
problémakörét? Napjainkban inkább vitákról olvasunk, hallunk. Milyennek látjuk a 
párt belső szervezeti életét? Érzékelhető-e változás a pártalapszervezetek működésében, 
változik-e a párt munkastílusa, munkamódszere? Veszít-e a párt általános , ügyintéző" 
jellegéből, s ezzel párhuzamosan erősödik-e mozgalmi jellege, hatása a környezetre? 


POZSGAY IMRE: 


Való igaz, eleven politikai élet kezdődött a pártban. Némelyek ezt válságjelenségnek 
tartják. A gazdaságot érintő súlyos eladósodásnak s a jórészt abból fakadó stagnálásnak 
minden bizonnyal szerepe van abban, hogy a párttagság aktivizálódott, ám ez nem 
válságjelenség, sokkal inkább a párt erőre kapását, vállalkozó kedvét jelzi. A májusi 


6 A VÉLEMÉNYEK PLURALIZMUSÁTÓL A CSELEKVÉSI EGYSÉGIG 


pártértekezlet előkészületei során s az értekezleten is azt a véleményemet fejtettem ki, 
hogy egészséges jelenség az elkezdődött vita, mert a párt képességei ebben nyilvánulhat- 
nak meg igazán. Ezeknek a történelmi pillanatoknak kellett elkövetkezniük ahhoz, hogy 
a tagság visszavegye a maga szerepét, amelytől megfosztva éltek a pártszervezetek. Tehát 
visszavéve szerepét, a párt újra mozgalomként jelenik meg a társadalom előtt. Ez a 
politikai mozgalom éppen nyilvános szerepvállalásában mutatja meg a maga sokszínűsé- 
gét. A vita többeket riaszt, természetellenes állapotnak tartják. Egy szakrális egységkép 
és egy politikai hatalomgyakorlási módszer következményeiről van szó, ahol egy monoli- 
tikus és monopolisztikus hatalomgyakorlás gyökeresedett meg, és ehhez kötődik az 
egység képe. Így érthető, hogy nyugtalansággal tölt el széles rétegeket, ha az egységben 
valami megrendülés érezhető, mert az egész rendszer és az egész társadalom egyensúlyát 
látják veszélyben. Ezért az aggodalmat a vita mai korszakában megértem, mert hiszen 
az egység fogalma ehhez a szakrális képhez és monopolisztikus, látható vitáktól mentes 
hatalomgyakorláshoz kötődik. 

Át kell esni ezen az időszakon, hogy működő és állandóan megújuló egység honosod- 
jék meg a pártban. A párton kívül is van mozgástér, ott is változások indultak el. Néhány 
hónappal ezelőtt még sokan úgy képzelték, a párt oly módon tud úrrá lenni saját vezetési 
és az ország kormányzási problémáin, hogy továbbra is mint állócsillag helyezkedik el 
a politikai rendszer égboltján, és így körülöttünk forognak a dolgok. Kiderült, hogy 
velünk együtt forognak, de ha nem tudunk ebben a folyamatban aktívan részt venni, 
akkor az események kisodornak minket, és nincs más politikai erő, amely helyzetünket 
stabilizálni tudná. 

Ezért az aggódókkal együtt vagyok, amikor a hatalomgyakorlás egyensúlyát keressük. 
De azzal a nézettel, amely egyfajta visszarendeződéssel, újra szakrális egység formájában 
tudná csak elképzelni a párt hatékonyságát, már nem lehet egyetérteni. Elmúlt az ideje 
egy ilyen egységnek, s mivel elmúlt, óhatatlanul a pártot gyengítik azok az erők, amelyek 
a visszarendezést akarják megoldásként ajánlani a nehézségekre. 

A jövőben nincs olyan egységre lehetőség, amelyet a tekintélyelv alapján lehetne 
létrehozni. Csak olyan kérdésekben van meg az egység esélye, amelyeket megvitatunk, 
s ennek nyomán a közmegegyezésig eljutunk. Semmiféle más egységet nem tartok életké- 
pesnek, ezért érzem alapvető jelentőségűnek a vitát a pártban és a társadalomban is. 


HUSZÁR ISTVÁN: 


Az egyhangúság nem egyenlő az egységgel, s az egy látszategység, méltatlan egység, nem 
tiszteli, hanem megalázza az egyén véleményét. Az az egység, amely az egyéni vélemények 
összegződéseként jött létre a legfontosabb politikai, stratégiai kérdésekben — az az erős 
egység, az igazi egység. 


AUGUSZTINOVICS MÁRIA : 


Milyen alapon jöhet létre a nem szakrális egység? Ez csak egy világos politikai program 
körül alakulhat ki. Ugy látom azonban, hogy a program kidolgozásának igénye még nem 
elég határozott, és nem látok erre irányuló konzisztens tevékenységet sem. 


SCHMIDT PÉTER: 


Igaz, hogy a pártban egy látszategység volt jelen. Ez a szakrális egység most megszűnt, 
anélkül azonban, hogy helyébe más teremtődött volna. Tehát ma mindenki cselekszik 
a maga világnézete szerint, saját politikai programja alapján, ebben semmiféle mérce, 
fókuszba tartó elképzelés nincs. A mai helyzet üdvözlendő, mert a kapuk kinyíltak, de 
egyáltalában nem kedvező abból a szempontból, hogy a kapunyitás nem az egységet 

erősíti napjainkban, hanem ellenkezőleg, a különbözőségeket. Mindenkinek kialakul a 
maga , nemzetmegváltó" gondolata - és ebben az értelemben a párt tényleg polarizáló- 
dott -, de ennek legalább annyi a veszélyforrása is. Május után a párttagság várta, hogy 
egy megújuló vezetés világos szándékkal a nyilvánosságra lép, ezt a szándékot most nem 
látja, ezért a zavarodottság, ami még terebélyesedik is. Pozitívan értékelem a történteket, 
de ez még elégtelen, sőt a pártegység megteremtése szempontjából olyan szakasz, amely 
pozitívumai mellett hallatlan sok negatívumot is tartalmaz. 


HUSZÁR ISTVÁN; 


Közeliítünk ahhoz a kérdéshez, hogy mi a helyzet az alapszervezetekben, magában a 
pártban — ami nem a párt felső vezetése, nem a Központi Bizottság -, tehát a megyékben, 
ahol folynak a városi, megyei pártértekezletek, s a taggyűlések megtárgyalják a pártérte- 
kezletek tanulságait. 


SZABÓ MIKLÓS: 


Kétségtelen, hogy az egység az elmúlt időszakban csendes egység volt. Elég gyakran 
meditáltunk azon, hogy a valós vita az alapszervezetekből kikerült az informális szférá- 
ba, gyakran a , fehérasztal" mellé vagy a baráti beszélgetésekbe. Most azonban pezsgőbb 
és hangosabb az alapszervezeti taggyűlés. Hozzá kell azonban tenni, hogy ebben a 
vitában a párttagok életútjuk, élettapasztalatuk, felkészültségük és vérmérsékletük sze- 
rint vesznek részt. A program mellett hiányzik, hogy a párt még nem dolgozta fel 
viszonyát saját múltjához. Ennek megítélése ellentmondásos a párttagságon belül, s jó 
néhány ideológiai kérdés is válaszra vár. A pártértekezleten megfogalmaztuk, hogy a 
Magyar Szocialista Munkáspárt az egész nép pártja. Hogy konkrétan mit értünk alatta, 
ez ugyancsak sok esetben vita tárgya, és az alapszervezeti taggyűléseken ellentmondáso- 
san értelmezik és értékelik. Az alapszervezeti munkában egyúttal a helyi vezetés és a helyi 
párttagság viszonya is változóban van. Talán megkésett folyamatként érzékeljük, hogy 
ott, ahol a paternalisztikus pártvezetés és a tagság kapcsolata feszültségeket hordozott, 
az alapszervezetek határozottan igénylik azt a jogot, hogy a politika alakításába tényleg 
beleszóljanak. 


POZSGAY IMRE: 


Ehhez és Schmidt Péter szavaihoz kapcsolódom. Értem, hogy amikor az újfajta egység 
létrehozásán fáradozunk, tisztázni kell: mit kell ezért tenni. De vigyázzunk, nehogy 
a homályos értelmezésekből félreértések szülessenek. A baloldaliságot én nem tudom 
azonosítani a , retrográd" és pejoratív beállítással. Én igazán baloldalinak tartom ma- 
gam, az előrevivő kibontakozás mellett vagyok. Amiért erre visszatérek, annak a szerve- 
zeti feltételek az okai. Említi Schmidt Péter, hogy van egy új vezetés, s bár nagy 
jelentőségűek voltak a májusi pártértekezleten történtek, még sincs elmozdulás. Mi az 
oka ennek? Meggyőződésem, hogy a szervezeti élet! Egy sajátos egységkövetelmény és 
a tételezett ellentmondásmentesség a platformok megszerveződését lehetetlenné tette. 
Ezért igazából egy nem kinyilvánított, rejtett koalíció jött létre, amely a vezetőségváltás 
nyomában fokozatosan valódi koalícióvá, egységet teremtő együttműködéssé válik. Az 
élet közben gyorsan változik, és esetleg a kormányzat ellenőrzése alól is kicsúszhat. De 
ez ugyanazokra a szervezeti állapotokra vezethető vissza, a véleménytagoltság elismeré- 
sének hiányára. A platformot frakciózásnak minősítve vagy éppen eltüntetve, nincs meg 
a vélemények szerveződésének lehetősége, így aztán bizonytalan koalíciók jönnek létre. 
Az ezért a csődért felelős pártvezetést nem szabad visszahozni, nem fogadható el, hogy 
újra pozíciója legyen. A megújulásért felelős pártot kellene új alapokra helyezni. 

SZABÓ MIKLÓS: 


A pártalapszervezetekről szólva, nekik egy fontos dolgot újra meg kell tanulniuk : saját 
fejjel gondolkodni helyi és országos dolgokban is. Nem a pártalapszervezetet hibázta- 
tom, hogy ezen a téren problémák vannak: pártalapszervezeteinket elszoktattuk attól, 
hogy saját maguk döntsenek. Nem arra ösztönöztük őket, hogy saját véleményt alakítsa- 
nak ki. Inkább zavart bennünket, ha más volt a véleményük. Megszokássá vált, hogy 
igazodni kell fölfelé. Ezért aztán, ha baj van, akkor a fölfelé és a kifelé mutogatás reflexe 
jelenik meg még akkor is, ha a bajok helyben kezelendők. 

Úgy kell önállóan gondolkodnunk a pártszervezetekben, hogy közben a párt párt 
maradjon, hogy akcióegysége fontos ügyekben kifejezésre jusson. Tanácsi és országgyű- 
lési képviselő-választások lesznek 1989-ben, 1990-ben. Ehhez meghatározó módon szük- 
séges a párt akcióegysége az alapszervezetekben. Nem néznünk és sodródnunk kell, hogy 
közben mások ilyen vagy olyan szándékokkal politizáljanak, tanácstagokat, képviselő- 
ket választhassanak. 


HUSZÁR ISTVÁN: 


Magan is tapasztalom a tartós bizonytalanságot. A párttagság vár egy központi elgon- 
dolásra. Szokatlan számára, hogy stratégiai változás időszakában az új vezetés nem tesz 
le gyorsan egy követendő, követhető stratégiát, hanem azt kívánja, hogy a stratégiai 
váltás a párttagság közreműködésével, részvételével menjen végbe. Ilyen helyzetben 
erősödik fel a bizonytalanság. A párttagság nem maga fogalmazza meg automatikusan 
az új társadalmi stratégiát, azt nem önállóan alakítja ki. De a pártértekezletet sem lehet 
úgy felfogni, hogy befejezett stratégiát adott a párt egésze és az ország számára. Ebben 
a helyzetben a zavarodottság is jellemző ránk, a párttagságra. Végig kell gondolnunk 
azokat az alapkérdéseket, amelyek egész társadalmi fejlődésünkben meghatározóak, 
amelyekre felépülhet egy pártprogram, mely képes a politikai egységet létrehozni. Gyak- 
rabban hivatkozunk arra, hogy nagyjából tudjuk, mit nem akarunk, de nem tudjuk 
,pontosan", hogy mit akarunk. A pontosan szót idézőjelbe tenném, mert sohasem fogjuk 
teljesen ismerni a jövőt. Mégis a stratégiai célok újrafogalmazására, a lehetséges jövő 
alternatíváinak körvonalazására kell törekednünk ahhoz, hogy egy politikai program 
alakuljon ki társadalmunk számára. 


AUGUSZTINOVICS MÁRIA : 


Hogyan lehetséges negatív jelenségnek tekinteni azt, hogy a taggyűléseken az emberek 
megszólalnak és vitatkoznak - ez az én értelmemet meghaladja. Szerintem ez nagyon 
pozitív jelenség! Saját alapszervezetem legutóbbi taggyűlésén két dolog nyilvánult meg 
számomra elemi erővel : az egyik a tenni akarás, ami már önmagában is fontos. A másik, 
ami közös meggyőződés volt, sokan adtak annak hangot, hogy hosszú távú, jövőre szóló, 
világos elképzeléssel kell rendelkezni, mert egy politikai párt, akár többpárti, akár 
egypárti pluralizmus keretében, csak a jövőre vonatkozó programmal tud maga mögé 
tömegeket állítani. A párttagság valóban vár központi elgondolásra, persze nem parancs- 
ra és nem is feltétlenül egy elgondolásra, hanem koncepcióvariánsokra, amelyeket meg 
lehet vitatni, amelyek mellett vagy ellen állást lehet foglalni, amelyekről esetleg közvetlen 
szavazással — és nem a küldöttek küldötteinek testületeiben — lehet döntehi. Az ilyenfajta 
programkidolgozást nem helyettesíti a reform mint puszta jelszó, amelynek tartalmát 
lassan már senki nem ismeri. A program nem abból áll, hogy a jövő héten mivel 
foglalkozik a Központi Bizottság, a Minisztertanács. Hosszabb távon kellene világosan 
látnunk. Kimondom azt a szót, amelynek használatában lehet, hogy itt most nem értünk 
zsák de az alapszervezetben sokan egyetértettünk: szükség van egy új szocializmus- 
épre. 

HUSZÁR ISTVÁN: 


Én is tartok a , szocializmuskép" kifejezéstől, mert félek, hogy egy kép állóképpé, sémává 
válik ! 


AUGUSZTINOVICS MÁRIA : 


Egy pártnak, ha nem szakrális képletekben gondolkodik és nem hatalmi alapon vezérelt 
egységre törekszik, akkor meg kell tudni mondania, hogy milyen az a társadalom, amely 
felé a jelent vinni akarja. Ha nem nevezzük szocializmusképnek, akkor nevezzük valami- 
féle elképzelésnek, amely helyére teszi a jövőbeni társadalomra vonatkozó — nem részle- 
tekbe menő - alapkérdéseket. Ez nem állókép, mert menet közben változhat és mindig 
változni fog; léteznie kell azonban minden adott pillanatban. Ha nem tudjuk, hogy hova 
akarunk eljutni, akkor honnan tudjuk, hogy merre kell menni? 


HUSZÁR ISTVÁN: 


Ezzel egyetértek, ez egybeesik az én gondolkodásommal is. Fontosnak tartom, hogy 
tudjuk, milyen társadalmat képzelünk el magunknak és utódainknak, melyek a legfonto- 
sabb jegyei ennek a társadalomnak, milyen társadalmi-emberi célokért küzdünk. 


SCHMIDT PÉTER: 


Ekörül Magyarországon viták folynak, de azok valahol a tudomány berkeiben zajlanak, 
nem ellentmondások nélkül. Abból, hogy a tudomány erről vitatkozik, politikai erő még 
nem jön létre! Én arról vagyok meggyőződve, hogy a társadalomtudomány ugyan tud 
segíteni a politikának, de a politika szerepét átvenni nem tudja. Tehát ahhoz, hogy a 
szocializmusról formálódó elképzelés politikai eszközökkel kialakuljon, a vezetésnek kell 
világos koncepciót megfogalmaznia. 

j helyzet alakult ki, s ebben az új vezetés még nem foglalt egyértelműen állást. Ez 
egy új típusú pártegység megteremtése szempontjából hallatlanul fontos. Óriási viták 
zajlanak a gazdaságpolitika körül, s e téren nem tudtam eddig határozott szándékot 
kiolvasni. Megismétlem : szükség van egy új pártegységre. Ha a pártegység egypártrend- 
szerű struktúrában valósul meg, a történelem azt mutatja, hogy az a párttagságot 
alárendeli a vezetésnek. Ez a pártegység látszategység. Ha a pluralitás irányába mozdu- 
lunk el — márpedig azt hiszem, ezt nem lehet elkerülni -, vitatkozni csak azon érdemes, 
hogy a szövetség milyen formáit, milyen politikai nézeteket, törekvéseket lehet szövetsé- 
gesként elfogadni. Ez pedig egy egészen más pártegységet követel. A pluralitás kiterjedése 
a társadalomban, véleményem szerint, a pártegység növekedését kívánja. Ha a társadal- 
mon belüli törekvések politikai-társadalmi érdekmozgások képében szervezetileg feje- 
ződnek ki, akkor a párt egységét erősíteni és elvvé kell tenni. 


HUSZÁR ISTVÁN: 


A társadalmi fejlődés alapkérdései nagyobb elméleti, politikai, szakmai tisztázódást 
tesznek szükségessé. Az ilyen tisztázódás, útkeresés nem a zavar fokozódását jelenti, 
hanem ténylegesen egy új pártegység megteremtésének az elemi feltétele. Kell-e ennek 
jegyében szervezeti-intézményi változtatásokat végrehajtani pártéletünkben? Hogyan 
jöhet létre az eszmei tisztázódás révén egy összegezett, átfogóbb nézetrendszer? 


POZSGAY IMRE: 


Más dolog hatalmon lenni, és más dolog vezető szerepet gyakorolni egy társadalomban. 
A hatalmat megragadni sikerült, hogy miként gyakoroltuk, az más kérdés. Vezető 

szerepet gyakorolni azonban azt jelenti, hogy a társadalmat sikerül megnyerni, az 
jóváhagyja törekvéseinket, programunkat. Ebből a szempontból a pluralitást én is 
realitásnak tartom. Ebben mindannyian azonosan gondolkodunk ennél az asztalnál. 
Nem lehet olyanfajta korlátoltságot feltételezni egy politikai pártról, hogy rossz lelkiis- 
merete, bűntudata miatt lemond a vezető szerepről. Így nem lehet egy párttagságot 
felkészíteni a következő időszak feladataira, mert pluralizmusnak mindenképpen lennie 
kell. A pluralizmus kiköveteli a maga helyét. A pártnak tudatosan kell törekednie a 
vezető szerep betöltésére. Nem szólíthatja fel a vezetés a tagságot, hogy most már adjátok 
fel magatokat, tartsátok fel a kezeteket. Korlátolt párt az, amely így viszonyul politikai 
hatalmához. 

Ami a szocializmusképet vagy a távlati stratégiai célok megfogalmazását illeti, valódi 
igény van rá. Nemcsak a párttagok, hanem az egész társadalom ebben a keretben akar 
tevékenykedni. 

Az a fajta szocializmusfelfogás, amely a munkásmozgalomban az ökonomizmus, 
automatizmus és spontaneitás formáját képzelte el, csődöt mondott, a helyébe lépő pedig 
az aktivizmusból átcsapott a voluntarizmusba. Meg kellene találni azt a mértéket, azt 
az irányt, amely a cselekvő embert egy szerveződéshez, egy programhoz és nem elvont 
szocializmusképhez nyeri meg. Ilyen lehet a piac realitása, de én ezt a piacot szocialista 
módon képzelem el, olyanként, amely demokratizált. A demokratikus feltételrendszer ne 
az elit konszolidálását és kevesek rossz kapitalista módon való meggazdagodását hozza, 
hanem a társadalom tartsa ellenőrzése alatt ezeket a viszonyokat. Világossá kell tenni, 
hogy van az emberi szerveződésnek olyan formája, amelyet csak a szocializmus tud 
létrehozni. Olyan társadalmi szerveződésről van szó, amelyben nem tartósul elsajátítók 
és kisajátítottak kettőssége, amelyben az egyenlő esélyek lehetőségét teremtik meg a 
társadalom számára. Az egyenlőség és a szolidaritás eszméit demokrácia címén sem 
hagyhatjuk ki a szocializmus eszmei rendszeréből. Én tehát, amikor programról van szó, 
nem a merev definíciók, de mindenképpen e célkitűzések jegyében gondolkodom. 


HUSZÁR ISTVÁN: 


A nyilvánosság és a pluralitás úgy is megjelenik, hogy egyéni vélemények fogalmazódnak 
meg, érvényesül a platformszabadság. Gondolkodjunk tehát e pártegységről és platform- 
szabadságról. 


POZSGAY IMRE: 


Annál az észrevételnél kell folytatni, amit az előbb Schmidt Péter említett, nevezetesen, 
hogy a pluralitás viszonyai között erősödni fog a pártegység. Ebben egyetértek. Lennie 
kell olyan szervezeti elvnek, amely folyamatosan lehetővé teszi a különböző csoportosu- 
lások eszmei megfogalmazódását, ahhoz, hogy az adott helyzet kritikája felszínre kerül- 
jön. Ha az éppen kialakult helyzetet nem lehet kritikával illetni, mert valamiféle hatalmi 
ellenállás azt lehetetlenné teszi, akkor végső soron újra visszaesünk abba a szervezeti 
állapotba, amelybe kerültünk a kormányzás birtokában. Én a platformszabadság híve 
vagyok, de nem vagyok híve a párton belül olyan szerveződési formáknak, amelyek a 
közös akaratot is szétverhetik és frakciókra bonthatják a pártot. A pluralitásnak a 
párton kívül kell alapvetően megnyilvánulnia, ilyen feltételekkel kell! helytállnia a párt- 
nak. Hatékony pártnak kell maradnunk. Nem tartom a centralizmust átokszónak, amit 
szemlesütve szabad csak kiejteni, ha az a centralizmus demokratikus és nem bürokrati- 
kus jellegű. 


SZABÓ MIKLÓS: 


Szeretném folytatni az iménti gondolatkört egy olyan kifejezéssel, amely a pillanatnyi 
helyzetben a jövő szempontjából is fontos. Ez a bizalom kérdése. Egyszerre kell megnyer- 

ni a párttagság és a társadalmi környezet bizalmát. Ez megingott az elmúlt időszakban, 
és fél év viszonylag kevés volt ahhoz, hogy sikerüljön visszaszerezni. Annál is inkább 
rövid volt az eltelt időszak, mert több területen bebizonyosodott, hogy , erkölcsi kérdője- 
lek" tehetők egy-egy pártvezető személyének neve után. És itt a korábbi összefüggések 
következményeként a személy és a mozgalom, a személy és a párt is összekapcsolódott. 

A pluralizmus valóban ellenőrizze különböző szinten a hatalomgyakorlás módját! Ez 
az államhatalom tevékenységére és a pártra is vonatkozik. Én ezt magam úgy értelmezem 
- Lenin nyomán -, hogy a pártot a nép ellenőrizze. Ennek megvalósulási formáit meg 
kell teremteni, mert ez nem működik érdemben, s a bizalmatlanság is részben ebből 
fakad. 


AUGUSZTINOVICS MÁRIA : 


Mi a helyzet a különböző érdekcsoportok, lobbyk tevékenységével? Mert erről a kérdés- 
ről szemérmesen hallgatunk. 


HUSZÁR ISTVÁN: 


Érdekcsoportok sokféleképpen léteznek, így vannak lobby-csoportok is. 


AUGUSZTINOVICS MÁRIA : 


A platformszabadságról és a párton belüli pluralizmusról úgy beszélünk, mint valami 
eredeti, új jelenségről. Mintha a múitban valóban egy monolitikus pártegység lett volna. 
Mindenki tudja — most kimondok olyan szavakat, melyeket a szerkesztők majd kihúznak 
-, hogy a hatvanas évek közepe óta Magyarországon egy rendkívül erős , agrár-lobby" 
működik. Létezik a , nehézipari lobby", regionálisan szerveződött, differenciált al- 
lobbykkal újabban létezik , pénzügyi lobby" 185. Ne tegyünk hát úgy, mint hogyha a 
pluralizmus vagy a nézetek és érdekek különbözősége a párton belül egy most kezdődő 
vadonatúj jelenség lenne. Gyakorlatilag mindig is léteztek, léteznek csoportok a pártban. 
Ezek nem a pluralista demokrácia eszmei talaján és miatt jöttek létre, hanem mert az 
,egypártban" sokféle gazdasági érdeknek kell megjelenni és a lobbyk létező, kemény, 
valóságos társadalmi érdekeket reprezentálnak. Azt gondolom, attól, hogy kimondjuk 
a platformszabadságot, a lobbyk nem szűnnek meg. Sőt a platformszabadságot szerin- 
tem nem mint szabadságot kellene felvetni, hanem mint kötelezettséget. A lobbyk 
számára olyan helyzetet kellene teremteni, amelyben nem lehetnek arc nélküli, meghúzó- 
dó, rejtőzködő csoportok. Láthatóvá kell tenni azokat a platformokat is, amelyek 
mögött kemény lobbyk állnak. 


HUSZÁR ISTVÁN: 


A kérdés lényege valójában az, hogy egy nézetrendszer társadalmi ellenőrzés alá kerül-e 
vagy sem. Mert tudjuk, hogy a lobbyk léteznek, de nagyon gyakran nincsenek működő 
társadalmi ellenőrzésnek kitéve. A platformszabadság fogalmát kiegészítem a gondolat- 
és véleménynyilvánítás szabadságával, valamint a gondolkodás kötelezettségével. Ezért 
őszintén szólva nem szeretem a , másként gondolkodó" kifejezést sem. A gondolkozás 
teljesen egyéni. Aki gondolkozik, egy kissé másképpen gondolkozik, nem ismétli az előtte 
elhangzott szót akkor, ha nem tudta azt magáévá tenni, nem tudta gondolatilag sajátjává 
változtatni. Tehát a platformszabadság alatt végső soron azt értem, hogy társadalmilag 
megmérjük a legkülönbözőbb nézeteket, nézetrendszereket, és ha gondolkodó emberről 
van szó, a társadalom, a nyilvánosság, a társadalmi mérték a gondokodó embert is 
befolyásolja. 

SCHMIDT PÉTER: 


Én azt hiszem, hogy elméletileg ezt a kérdést nem lehet megoldani. A frakció és a 
platformszabadság viszonylagos. Ha egypártrendszerű struktúrában gondolkodom, ak- 
kor értem azt, hogy a párt önmaga ellenzéke. Ha egyfajta centrum van, akkor azokat 
a feszültségeket, amelyek a társadalomban keletkeznek, valahol meg kell tudni jeleníteni. 
Ha szervezetileg nem hagyom, hogy ez a szervezeten kívül történjen, akkor a meglévő 
formalizált kereteken belül kell valamit tennem. Ha - és én egyetértek azzal, amit 
Pozsgay Imre mond - a pluralizmus útját választjuk, tehát a társadalom különböző 
törekvései nyilvánosan kifejezésre juttathatók, akkor a párton belüli platformszabadság 
kérdését egészen másként kell felvetni. Ha egy adott szervezet önálló politikai törekvése- 
ket kezd kifejezni, olyanokat, amelyek a pártvezetéssel, a párton belüli elképzelésekkel 
nem vagy nem mindenben egyeznek meg, akkor nem hiszem, hogy joga van a párton 
belül ezt platformszabadságként megfogalmazni. Ez fából vaskarika. Ha a társadalom 
belső feszültségeit szervezetileg engedem kifejeződni, akkor nem tudom elképzelni, hogy 
a különböző nézetek mindegyikét párton belül politikai platformmá lehessen érlelni. Ez 
a pártot szétfeszíti, felbontja. Elvileg tehát nem tudom megközelíteni a platformszabad- 
ság kérdését. A megítélés attól függ, hogy milyen a társadalom szervezetekben is kifejező- 
dő politikai struktúrája. Többpártrendszert tételezek fel? Vagy nem akarok többpárt- 
rendszert, de a társadalomban létező érdekkülönbségek kifejeződését, nyilvános jelentke- 
zését lehetővé teszem? Ebben az összefüggésrendszerben kell a párt szerepét, benne a 
platformszabadságot megfogalmazni, kell az elvárásokat a párttagsággal szemben is 
érzékelhetővé tenni. Mindentől független platformszabadság nem létezhet. 


POZSGAY IMRE: 


Egyúttal ez már a politikai stabilitás kérdése is. A stabilitás elsőrendű érték, azt meg kell 
őrizni. Látjuk a körülöttünk kavargó világban, mit jelent, ám ebben az esetben a vezető 
pártnak óriási a felelőssége, hogy mennyit lát előre a plurális lehetőségekből, hogyan 
készül fel azokra. Ha ezt nem teszi, akkor nemcsak vesztes lesz mint szervezet — és ez a 
nagy felelősség -, hanem egy talajt vesztett országgal kell szembenéznie. Ehhez az is 
hozzátartozik, és gondolom, Schmidt Péter is hasonló módon véli, a párt ne legyen a 
platformok és frakciók küzdelmének színtere, hogy a politikai versengésben helyt tudjon 
állni; de ezzel együtt az is fontos, hogy a pártból könnyebben lehessen kiválni, ha 
irányvonalával valaki nem ért egyet. Az, hogy a párt hordozzon magával olyan terheket, 
amelyek saját magát szervezetileg megbénítják — katasztrofális lenne. Ez azonban nem 
csupán lelkiismereti kérdés, hiszen a politikai versenyhelyzet ezt kikényszeríti a pártból. 


SCHMIDT PÉTER: 


Politikai szervezeti sokféleség mellett én még azt is el tudom képzelni, hogy a párt 
bizonyos csoportoktól megválik. Azt mondhatja, hogy elutasítok egyes nézeteket. Most 
azonban a megválás egészen mást jelent, mert egyetlen centrumból kiszorítani embere- 
ket, antidemokratikus lépés. A pluralitás feltételei között ez természetesen történhet meg. 


SZABÓ MIKLÓS: 


Szó esett a lobbykról. Ezek nálunk az érdekek felszín alatti szerveződései, amelyek rejtve 
maradnak a nyilvánosság előtt. Úgyszintén a kijárók társulásai is. Nagyon fontosnak 
tartom a nyilvánosságot e téren is. A pluralizmussal kapcsolatban viszont nemcsak arra 
gondolok, hogy milyen csoportok kerülhetnek ki a pártból, kiktől kell megválni, hanem 
arra is, hogy kiket, milyen csoportokat lehet megnyerni ügyünknek, s az érdekek valós 

rangsora, kialakítása érdekében magunk mellé állítani. Ez csak a nyilvánosság ellenőrzé- 
se mellett valósulhat meg ténylegesen. 


POZSGAY IMRE: 


De így szakítani kell a társadalmi béke idilli képével, ami a régi szocializmusképhez 
szintén hozzátartozott. Egy stabilizációs kormányzati korszakban -— ez nem tartozik 
közvetlenül a stratégiai célokhoz - világosan meg kell mondani, kinek javul a helyzete, 
kinek romlik, s aki rosszul jár, annak megsegítésére vannak-e lehetőségeink, intézménye- 
ink. Van-e működőképes szociálpolitikája a pártnak, a kormánynak? Ezekben a kérdé- 
sekben világosan és félreérthetetlenül kell fogalmazni. Azt mondani, hogy , mindenki jól 
fog járni, csak egy kicsit várjunk" — ez felelőtlen és irreális kijelentés, ezzel nem lehet 
társadalmi összefogást elérni és bizalmat szerezni. 


SCHMIDT PÉTER: 


Szerintem a lobby akkor jelenik meg, amikor nincs lehetőség politikai programmá érlelni 
törekvéseinket. Ez nem a szocializmus sajátossága. Az Egyesült Államokban a lobbyzás 
a legtipikusabb jelenség, mert nincsenek európai értelemben vett pártok. A republikánu- 
sok és a demokraták nem a társadalom tagozódására épülő, szilárd szervezettel rendelke- 
ző pártok, hanem inkább koalíciók, szövetségek. Ennek következtében a lobbyk adnak 
keretet azérdekmozgásoknak. Nyugat-Európában a pártok bürokratizálódásának ellen- 
súlyozásaként erősödnek meg az érdekképviseleti szervezetek. Nálunk is ez a helyzet. Ha 
a pártban a centralizációt erősítem és kizárólagossá teszem, akkor búvópatak módjára 
próbálkoznak különböző törekvések megjelenni, sokszor rombolva a társadalmat, a 
pártot. 


HUSZÁR ISTVÁN: 


Nyilvánosság, pluralizmus, platformszabadság. Vajon nem mondható el, hogy az embe- 
rek ezt gyakran a rendetlenség, a kiszámíthatatlanság élményeként élik meg, miközben 
nagyobb rendet, kiszámíthatóságot, eligazodási lehetőséget óhajtanak maguk számára? 


AUGUSZTINOVICS MÁRIA : 


Senki nem akar csendőröket látni az utcán. Ilyenfajta rendre nem vágyódnak az embe- 
rek, de tájékozottságra igen! Leginkább azt szeretnék tudni, hogy milyen valójában a 
gazdasági helyzet és hogyan lehetne azt megváltoztatni. 


POZSGAY IMRE: 


Az emberek - hogy a költő szavaival válaszoljak — egy tisztes, szabadság szülte rendre 
vágynak. Lehet belőle rossz rend is! De bonapartista megoldás a mai, 20. század végi 
világban nincs a problémákra. Mert olyan termelőerők jöttek létre és ezek olyan mértékig 
internacionalizálódtak, hogy a diktatórikus utakat választó nemzeteket elszigetelik a 
világpiactól és a világérintkezéstől. Egy önszerveződő és mégis valamiféle tudatos prog- 
ramot tartalmazó rendet kell világra segíteni, amelyik ezt az óhajt nem engedi kisajátítani 
a bonapartista vagy más jellegű diktatórikus megoldások világának. Nem elszólás, 
amikor az internacionalizált és magas fokon szervezett termelőerőkről beszélek. Ez 
lefokozott értékű emberekkel nem működik. Az embert állampolgárként lefokozva és 
megfosztva a képzelőerőtől, a kezdeményezés bátorságától, lehet rendet láttatni, de ez 
nem őriz meg eredményeket és nem teremt újat. 

AUGUSZTINOVICS MÁRIA : 


Önmagában az állampolgári méltóság nem elégséges ahhoz, hogy az ember értékét ne 
fokozza le a gazdasági, technikai változás, és főleg, hogy az egyes nemzedékek úgy 
nőjenek fel, hogy a jövőben értékteremtő újat hozzanak. Egyfajta önrendelkezési képes- 
ség is kell ehhez, megújuló tudás, műveltség. Ezt az iskola, az egyetem adhatja meg, de 
ehhez pénz is kell. Pénz általában mindenhez kell, amiből következik, hogy a politikai 
reform kérdéseit sem lehet a gazdasági helyzet valós elemzése nélkül, légüres térben 
megvitatni. i 


SCHMIDT PÉTER: 


A különböző vélemények nyilvános és szabad kifejeződésének lehetősége biztosíthat 
stabilitást. Ami nagyon hiányzik : az állam stabil helyzete a társadalomban. Az, hogy az 
állam milyen szerepet játszik a társadalom életében, nagyon sokszor ötletszerű döntése- 
ken múlik. A társadalomtudományok ezt a civil társadalom és a politikai állam világos 
és stabil elhatárolódásának hiányával fejezik ki. Meddig engedem az államot , szabad- 
jára"? Ma addig, ameddig egy adott politika azt szükségesnek tartja. Ennek nincsenek 
stabil, kiszámítható fogódzkodói. 


AUGUSZTINOVICS MÁRIA : 


Ma a gazdaság stabilitása is lényeges tényező! Pontosabban, a nem stabil gazdasági 
helyzet — amiről az állampolgár egyre súlyosabb kijelentéseket hall, annyira, hogy már 
kezdi azt hinni, hogy ennyire rossz nem is lehet — ez a legfontosabb destabilizáló tényező. 


SCHMIDT PÉTER: 


A gazdaság stabilitása az állam, a vállalat, az érdekképviseleti szervek és más tényezők 
és érdekelemek megfelelő arányának kialakításában van. A legnagyobb viták e körül 
zajlanak. Meddig tart a vállalati önállóság? Lehet-e félévenként változtatni az államilag 
meghatározott , játékszabályokon"? Hol van a tulajdon és a gazdaság biztonsága? 
Mikor van az államnak beavatkozási joga az egyesületek létrehozásába, a sajtó mozgás- 
terének meghatározásába és így tovább? Ezért politikailag stabilitás alatt mindig azt 
értem, hogy a társadalomban egyértelmű lehetőségek nyíljanak a vélemények kifejezésé- 
re, másrészt szigorú, jogilag kimunkált eljárási szabályokat alakítsunk ki arra, hogy az 
állam mikor avatkozhat be a , politizáló" ember életébe. 


POZSGAY IMRE: 


Ma is érvényes a marxi tapasztalat a párizsi kommünről. Az állam által ellenőrzött 
társadalom, vagy a társadalom által ellenőrzött áilam az, amit felépítünk ? Ez alapkérdés. 


HUSZÁR ISTVÁN: 


Beszéltünk a társadalom önszerveződő képességének fokozásáról, autonómiákról, egye- 
sületekről, társadaimi stabilitásról. Hogyan kell, kell-e és miben újragondolnunk a párt 
és az állam, a párt és a különböző öntevékenyen szerveződő egyesületek, politikai 
képződmények, továbbá a társadalmi autonómiák és az államigazgatás viszonyát? 

POZSGAY IMRE: 


Azt a párhuzamosságot, ami nem munkamegosztási jellegű, de kialakult, nem lehet 
sokáig fenntartani. A kapcsolatrendszerben így analóg döntések születnek, és az állam 
csak megismétli a valahol már eldöntött hatalmi álláspontokat. 

Amíg Lenin fizikailag is munkaképes állapotban volt, a Népbiztosok Tanácsában 
vállalt feladatot, és nem függetlenített pártfunkcióban próbálta az államhatalmat befo- 
lyásolni. Egy új alkotmányozás tehát, amely az állam kérdéseit mindenképpen köteles 
tisztázni, nem arra irányul, hogy a pártot zárják ki az államból, hanem arra, hogy a 
pártot vegyék be az államba, s iránymutató szerepe legyen. 


SCHMIDT PÉTER: 


A közhatalom, az állam önállóságát az európai fejlődésben az garantálta, hogy külön- 
böző politikai centrumok működtek a politikai mechanizmusban. Ezekhez képest az 
állam önálló volt. Minden centrum a maga elképzeléseit próbálta a politika eszközeivel 
bevinni az államba. Vagy sikerült, vagy nem. Nálunk egyetlen politikai centrum alakult 
ki, így az állam csak végrehajtó szerepet kaphatott. Minden olyan kísérlet, amely 
egyetlen politikai centrum esetében a párt és az állam szétválasztását akarja, zsákutcába 
jut. Ha az állam önállóságát növelni akarom, akkor a politikai rendszer pluralitásában 
kell gondolkodni. Ez teremthet állami önállóságot, semmi más. 

Jogi-szervezeti formákkal nem lehet az állam önállóságát megteremteni. Ezért nem 
értek egyet az úgynevezett alkotmányos egypártrendszer koncepciójával, amely lényegé- 
ben a mai struktúrában gondolkodik, egyetlen olyan politikai centrummal számol, ahol 
a döntések születnek. Így nem kell mást csinálni — mondják -, mint szabályozni, hogy 
ez a centrum mikor utasíthatja az államot. De ki fogja az államot a centrumon kívül 
utasítani ? Önmozgása lesz? Nekem is az a véleményem, hogy a párt és az állam viszonyá- 
ban növelni kell az állam, a közhatalom viszonylagos önállóságát, meghatározva ennek 
a közhatalomnak politikai korlátait, tisztázva, hogy a közhatalom hol, meddig avatkoz- 
hat bele a társadalom viszonyaiba, és hol nem. Ezt azonban politikailag kell kihordani, 
és a kihordás politikai pluralizmus nélkül nem mehet végbe. 


AUGUSZTINOVICS MÁRIA : 


Vitatkozom ezzel az államfelfogással. A kérdésnek két oldala van: az állam és a párt. 
Nem tudom, hogy egy olyan felfogás értelmes lenne-e, amelyben az állam függetlenségét 
biztosítani kell. Micsoda ostoba párt lenne az, amely a hatalom birtokában pusztán, mert 
nehézségekkel találja magát szemben, át akarja adni a hatalmat! Mit jelent az államot 
önállósítani? Én azt hiszem, hogy a kormány nem függetleníthető a politikától. A hatal- 
mon lévő párt politikáját kell hogy végrehajtsa. Ezt teszi mindig, mindenütt, a legplura- 
listább, legparlamentárisabb demokráciákban is. 

Nagykorúsítani, önállósítani kell azonban a kormányt, le kell választani a politikai 
centrum apparátusáról. Ma párhuzamos apparátusok és bizottságok működnek, min- 
dent tucatnyi helyen kell egyeztetni, s mire a végére jutnak, csak két eset marad. Az egyik : 
azért ért mindenki egyet, mert nem maradt az elképzelésekből semmi. A másik: a 
számolhatatlan egyeztetés után még mindig nem lehet dönteni, és tovább folyik a 
huzavona. Fecsegünk hatékonyságról, szidjuk a vállalatokat, a munkást és mindenkit, 
de arról vajmi keveset szólunk, hogy saját gazdaságirányítási rendszerünk a maga felső 
csúcsain milyen rossz hatékonysággal működik. És ha ezen nem változtatunk, akkor 
semmiféle gazdaságpolitikát nem lehet érvényesíteni, még ha lenne is. Pillanatnyilag úgy 
látom, hogy ez a gyenge láncszem. Ha a gazdaság felső irányítását nem tudjuk rendbe 
tenni — nem a piacról vagy a nem piacról, hanem a párt gazdaságpolitikájáról és az állam 

gazdaságirányító tevékenységéről van szó -, akkor ez a gazdaság tovább csúszik a lefelé 
vezető spirálon, és akkor hamarosan nem a platformszabadság, hanem egészen más lesz 
a probléma. 


HUSZÁR ISTVÁN: 


Úgy gondolom, hogy mindenképpen újrafogalmazni és erősíteni kell a párt szerepét 
abban, hogy a politikai centrumban társadalmi stratégiát alakítson ki, és gondolkodásá- 
nak alapvető eleme a stratégiai gondolkodás legyen. Akkor szűnik meg aprólékos, 
ügyintéző párt lenni, ha nem a mindennapi problémákkal foglalkozik, hanem a jövő 
kidolgozásával. Távlatosan gondolkodva orientálni tudja az állami szerveket is, hogy 
merre haladjon társadalmunk. Következésképp azt gondolom, hogy a politikát, a politi- 
kai folyamatokat nem hagyhatja magára a párt, nem mondhat le arról, hogy a szocialista 
célrendszer irányába fejlődjön társadalmunk. Ennek keretében elemeznie kell a hatalmi 
viszonyokat, foglalkozva azzal, hogy ebben a szférában milyen személyi feltételek alakul- 
nak ki. A káderpolitikát a társadalmi újratermelés mechanizmusán keresztül kell biztosí- 
tania. Olyan ifjúságpolitikát kell érvényesítenie, amelyben megvalósul az újratermelés, 
s a jövőre orientált. 

gy vélem, hogy a párt azt sem teheti meg, hogy ne akarja növelni befolyását a tudati, 
ideológiai, etikai folyamatokra. Végezetül alapvető feladat a nemzetközi relációk elemzé- 
se 15. Hogyan helyezi el önmagát és a társadalmat a nemzetközi folyamatokban? Hol a 
helyünk a világban, hol tartunk a világfolyamatokban? Ezekben kell újrafogalmazni a 
párt szerepét. Ha ezekben erősödik, növekszik, akkor valóságossá válik vezető szerepe, 
különben csak nyilatkozat marad. Lehet alkotmányosan, jogilag kinyilvánított, de ezek 
nélkül csak formálisan létezik. 


POZSGAY IMRE: 


Hiányérzetem maradt azzal összefüggésben, amit Huszár elvtárs elmondott. Hiányzik 
egy koherens, konzisztens szervezeti koncepció. Hogy válik ez államelvvé? Megüzenem 
az államnak, hogy mikor mit kell csinálnia, vagy kiküzdöm azokat az állami pozíciókat 
a törvényhozásban, végrehajtó hatalomban, népszavazásban, tehát a közvetlen hatalom- 
gyakorlásban? 


SCHMIDT PÉTER: 


Vitatkozom Huszár István elképzelésével. Amikor azt mondja, hogy stratégiai pártra van 
szükség, az hatásköri megosztást hordoz. Én más kiindulási pontot választok. Politikai 
berendezkedésünk az egypártrendszer struktúrájában, különösen 1956-ot követően, na- 
gyon jelentősen változott. A rétegszervezetek törekvései a politikában megjelenhettek, 
igaz, hogy gyakran csak a színfalak mögött, nem nyilvánosan, miközben minden a párt 
felé irányult. Lényegében a párt vezetése megpróbálta különböző fórumok elképzeléseit 
felmérni, bevinni a párt elé, és a párt meghozta a döntést. Ez kötelező volt az államra. 
Ez volt a kialakult gyakorlat. 

Ahhoz, hogy a párt viszonylagos önállóságát meg lehessen teremteni — mert nem 
egyszerűen az állam önállóságáról van szó -, ezt a döntési mechanizmust kell megváltoz- 
tatni, a párt által eddig jól vagy rosszul ellátott integrációs funkciót kell decentralizálni. 
A lényeg, hogy horizontálisan is megjelenjenek a viták. A horizontálisan elhelyezkedő 
politikai centrumok, szervezetek maguk is akarjanak hatást gyakorolni a kormányra, és 
ne mindenben a párt szervei felé törekedjenek. A kormány önállóságát ez biztosíthatja. 
Nem hiszek abban, hogy a párt pusztán stratégiai párttá válhat, mert ez hatásköri 
megosztás. A párt - mint minden politikai mozgalom - , hatásköre" korlátlan. De nem 

értek egyet azzal, hogy a párt minden kérdésben döntsön. Elvileg azonban a társadalom 
életének egyetlen területén sem lehet feladni a döntés , jogát". 


AUGUSZTINOVICS MÁRIA : 


Figyelmeztetni szeretnék arra, hogy pontosabban kell kifejteni, mit jelent a párt korlátlan 
hatásköre. Vigyáznunk kell, hogyan fogalmazzuk meg azt, hogy mi a párt hatásköre. 
Azzal egyetértek, hogy a párt nem vonulhat ki az államból, a párt nem vonulhat ki a 
politikából, de ha egy minősítés és differenciálás nélküli megfogalmazással korlátlan 
hatáskört deklarálunk, ez olyan helyzetet teremthet, amilyen még az ötvenes években is 
alig létezett. 


HUSZÁR ISTVÁN: 


Gyanítom, hogy a pártot azonosítjuk Központi Bizottságával vagy Politikai Bizottságá- 
val, és nem a 800 ezres párttagság jelenti a pártot. Ez a tagság a legkülönbözőbb módon 
szerveződik, jelen van üzemben, intézményben, az iskolákban és a kórházakban, az 
egyetemeken és a minisztériumokban, de alig vagy egyáltalán nem jelenik meg a lakóte- 
rületen. Alapszervezetekben szerveződik a 800 ezres párttagság. 


POZSGAY IMRE: 


Most még él a régi hagyomány, hogy a pártszervezetek rendezvényelvű szerveződések. 
Kiosztott szerep várt rájuk, amelyet el kellett játszaniuk. Ezért fészkelődtek ebben a 
szerepben. Én azzal értek egyet, amit Schmidt Péter mond, hogy politikailag korlátlan 
a párt hatásköre, azzal a , csekélységgel" kiegészítve, hogy kívülről korlátozzák, politikai 
pluralitás által. 


SCHMIDT PÉTER: 


A párttagság szerepéről egy példát említek. Az egyetemen a pártértekezlet előtt, amikor 
a vezetés felkínálta a pártból való kimaradást, lépését azzal indokolta, hogy úgy érzi, 
ennek a pártnak nincs szüksége tagságra. Nélküle is kitűnően tud működni. Ebben 
nagyon sok az igazság. Mert a párt vezető szerepét egyszerűen azon mérték, hogy vezető 
szervei akaratát döntően az állam útján végre tudja-e hajtani. Ha tudja, akkor érvényesül 
a vezető szerep. A pluralitás körülményei között csak az apparátussal nem lehet vezető 
szerepet játszani. A pluralitás feltételei között szükség van a párttagságra. Olyan pártta- 
gokra, akik naponta harcolnak meg a párt politikájának érvényesüléséért. 


SZABÓ MIKLÖS: 


A párttag úgy érezte, hogy tagsági könyve azért van a zsebében, hogy ezzel végrehajtsa 
a centrum határozatát. Ez nem elégítette ki. A párttagság nem fogadta el a demokratiz- 
mus olyan formáit, amelyek testületi döntéssel fedezték az elhatározást. Azt mondtuk, 
hogy ez a párttagság döntése. A párttagságtól azonban nemcsak az apparátus különült 
el, hanem a testületi tevékenység is. A végrehajtó bizottság, a pártbizottság egy adott 
régióban vagy egy adott városban ritkán konzultált a széles pártközvéleménnyel, mielőtt 
döntéseket hozott volna. Úgy véltük, hogy maga a testületi döntés teljes mértékben 
demokratikus döntés, amit csak végre kell hajtaniuk az alapszervezeteknek. Ennek 
tapasztalata alapján állítom, hogy meghatározó fontosságú az alapszervezetekben élő 
párttagsággal való közvetlen kontaktus. Még járatlan azonban ez az út. 

POZSGAY IMRE: 


Az átalakulás szükséglete nemcsak a pártban jelenik meg. Itt van a többmilliós szakszer- 
vezeti mozgalom, a népífrontmozgalom, az ifjúsági szövetség. Mindegyik bajban van a 
maga módján, éppen a viszonyok rendezése közben. Ezek politikai szerepét, hitelessé 
válását újra ki kell küzdeni. Ezeket kihagyni a politikai mozgástérből lehetetlen. Azért 
említem ezt, mert mostanában velük mintha már nem is kellene számolni, hanem inkább 
foglalkozunk a FIDESZ-szel, a Magyar Demokrata Fórummal, a Szabad Kezdeménye- 
zések Hálózatával. Kétségtelen, hogy már az újdonságukkal is magukra tudják vonni a 
figyelmet, de közben elveszítjük szemünk elől azt az óriási bázist, amely véleményem 
szerint a tradicionális szervezetekben újra megnyerhető, ha azok az autonómia felé 
haladhatnak. Ez nem politikai engedmény kérdése, mert kikényszeríti az élet. Látjuk, 
hogyan terítették a földre a KISZ-t az egyetemeken. Ha nem küzd egy szervezet a 
szerepéért, akkor ott marad a földön. El tudom képzelni, hogy egy újraéledő és elevenedő 
szakszervezeti mozgalom maga is tud bánni a szakszervezeti pluralizmus problémájával. 

Képes-e integrálni az új érdekvédelmi szövetségeket, szövetségesül tudja-e azokat vagy 
ellenfélként? Így máris nem egy oszlopra terhelt pártteherként jelenik meg az egész 
probléma, hanem ebben a politikai küzdelemben, amelyben autonóm módon rendezik 
viszonyukat a szakszervezetek az új szervezetekhez. 

Alapfeltételekben meg kell állapodni a párton belül is. Azt kezelhető módszernek 
tartom, amiről a Központi Bizottság, illetve a Politikai Bizottság legutóbbi ülésén és más 
döntési fórumokon esett szó, hogy más dolog a párt számára tisztázni a viszonyt ezekhez 
a szervezetekhez és más az állam számára. Az állam feladata az, hogy törvényességüket 
ellenőrizze és az alkotmányos törvénykezési viszonyokba beillessze azokat. A jogállami 
norma érvényes: vagyis ami nincs tiltva, azt szabad. A pártnak már másként kell 
gondolkodnia. A törvény az egyik vagy a másik formációt nem tilthatja ki a magyar 
közéletből, de a párt megmondhatja tagjainak, hogy miképp viszonyul ehhez. Ez aztán 
az alapszervezetekre is kétségtelenül terheket ró. Mert az új szervezetek éppen alaktalan 
mozgalmi jellegüknél fogva lehetnek szövetségesek vagy ellenkezőleg, eleve egy olyan 
helyi csoportosulást hoznak létre, amelyikkel párttag nem teremt kapcsolatot. A párt- 
szervezetek zöme most útmutatásra vár ezekben a kérdésekben, pedig a helyszínen saját 
maga 15 tisztázhatja viszonyát ezekhez. 


SZABÓ MIKLÓS: 


A most formálódó szervezetekre jellemző, hogy erejük a tagadás. Politikai programjuk 
nemegyszer elvont elveken alapul. Hozzá kell azonban tennem, arra, hogy mit és hogyan 
tagadnak, csoportonként figyelnünk kell, a vitát is vállalva. 


HUSZÁR ISTVÁN: 


Nem magukban kell az önszerveződéseket elítélnünk vagy elfogadnunk, hanem tevé- 
kenységük alapján. Ennek nyomán lehet látni, hogy kikkel, milyen együttműködésre 
képes az állam, a népfront, a szakszervezetek, az ifjúsági szövetség és végül maga a párt 
is. Az öntevékeny szerveződések végül is a társadalmi erőforrásokat gyarapítják, és a 
társadalom erőforrás-gyarapítására talán sohasem volt olyan szükség, mint éppen nap- 
jainkban. 


TATAI ILONA : 


Szerkezetváltás és vállalati mozgástér 


Vannak konzervatív vélemények, széles körben elfogadott tévhitek, amelyek olyan mé- 
lyen vésődtek mindennapi gondolkodásmódunkba, hogy eszünkbe sem jut megkérdője- 
lezni őket. Ilyen például a divatról alkotott véleményünk, amely szerint az hirtelen, 
gyorsan, sokszor éles fordulattal, a meglévő ellentéteként változik. Magyar gazdaságpo- 
litikai dokumentumokat, közgazdasági szakirodalmat olvasva könnyen meginoghat a 
divat eme tulajdonságairól alkotott meggyőződésünk. Példaként — az egyébként bő 
választékból — vegyük csak a szerkezetátalakítás fogalmát, mely már a hatvanas évek 
második felétől igen gyakori, a hetvenes évek második felétől pedig, mondhatni, minden- 
napos szereplője gazdasági , divatszótárunknak". Sajnálatos azonban, hogy jobbára 


Az alábbiakban - a teljesség igénye nélkül — a szerkezetátalakítás néhány fontosabb 
vetületét vesszük szemügyre, mégpedig a vállalati mozgástér szemszögéből, e mozgástér 
lehetőségeinek számbavétele, sőt lehetőség szerinti tágításának szándékával. 


A szerkezetátalakítás fogalmáról 


Érdemes egy gondolat erejéig elidőzni a szerkezetfejlesztés és a szerkezetváltás fogalmai- 
nál, már csak azért is, mert gyakran azonos értelemben használják ezeket, pedig eltérő 
tartalmakat takarnak. A fejlesztés szó feltételez egyfajta folyamatot, folytonosságot; a 
váltás inkább pillanatszerű vagy igen rövid ideig tartó esemény. A szerkezetfejlesztés a 
gazdaság alkalmazkodó mechanizmusa (akár makro-, akár vállalati szinten nézzük azt). 
Ennek megfelelően állandó tevékenység, jóllehet intenzitása nem egyszer s mindenkorra 
adott, hanem nagyon is eltérő lehet attól függően, hogy a környezet követelményszintje 
milyen mértékben távolodik el a gazdaság teljesítményétől. A gazdaság fejlődése, teljesít- 
ménye szorosan összefügg a szerkezetfejlesztéssel, ezek egymást kölcsönösen feltételező 
fogalmak. 

Természetesen a szerkezetváltás is egyfajta alkalmazkodás, de erre többnyire akkor 
van szükség, ha a strukturális fejlesztés nem volt eléggé eredményes (mértékében, terüle- 
teiben), s tartósan kudarcot vallottak a gazdaság alkalmazkodási kísérletei — ha egyálta- 
lán voltak ilyenek. A tapasztalatok azt mutatják, hogy ha valamilyen védőernyő - 
például a hiánypiac — hatására a gazdálkodó szervezetek nem kényszerülnek a folyama- 
tos alkalmazkodásra (szerkezetfejlesztés), akkor a védőernyő megszűnte - pl. hiánypiac- 
ról versenypiacra kerülés — kikényszeríti a felgyülemlett problémák késleltetett, egyidejű 
megoldását (szerkezetváltás). 

Az I. számú tábiázat a szerkezetváltás és a szerkezetfejlesztés néhány ilyen fontosabb 
tényezőjének összefüggéseit mutatja be. Ebből kitűnik, hogy a hibás vagy elmaradó 
fejlesztések után szükségessé váló váltás erőforrásigénye nagy, és a gazdaság teljesítőké- 

pességének igen alacsony szintjén valósul meg. Ez egyúttal magyarázza is, hogy a siker 
csak igen nagy erőfeszítések eredményeként születhet meg. 

A társadalomnak jól felfogott, mondhatni létérdeke tehát az átfogó, folyamatos és 
színvonalasan végzett szerkezetfejlesztés, és rendkívüli erőpróbát, tehertételt jelent a 
széles fronton esedékessé váló szerkezetváltás. 


1. sz. táblázat 

Szerkezetváltás és szerkezetfejlesztés 

Szerkezetváltás Szerkezetfejlesztés 

időbeni lefolyás Pillanatnyi, igen rövid Folyamatos 
Erőforrásigény igen nagy Alacsonyabb (időben eloszló) 
Erőforrások képződése Szakaszos Folyamatos 
Gazdasági potenciál Alacsony Magas 
Terület 7 Globális A környezettől függő részterületek — 


Kockázat Nagy Mérsékelt 


A gazdaság szerkezetének különböző szintjeit (makro-, mezo-, mikro-) szokás megkü- 
lönböztetni. A szerkezetfejlesztés és a szerkezetváltás is alapvetően alulról építkező 
folyamat; annak hordozója a mikroszféra, a vállalati kör. A gazdaságot érő hatások is 
a közvetlen résztvevőknél — a vállalatoknál — csapódnak le elsődlegesen, így az alkalmaz- 
kodásnak is e szinten kell elkezdődnie. Az állam szerepét mégsem lehet figyelmen kívül 
hagyni sem a szerkezetfejlesztésben, sem a szerkezetváltásban, mivel a makroszféra 
folyamatai nem egyszerűen a mikroszféra folyamatainak összegéből tevődnek ki, illetve 
mivel a makroszféra alkalmazkodási folyamatai messzemenően érintik a vállalati szféra 
magatartását is. 


A vállalati mozgástér fogalmáról 


Ha mozgástérről beszélünk, többnyire rögtön a szabadságra asszociálunk, ami helyes is, 
hiszen a szabadság a mozgástérnek egyik fontos eleme. Egyik, de nem egyetlen eleme. 
A szabadság mellett legalább olyan fontos tényezőnek kell tekintenünk a lehetőséget. 
Leegyszerűsítve tehát: mozgástér — lehetőség t szabadság. 

A szabadság lehetőség nélkül nem sokat ér. Megközelítésünkben akkor beszélhetünk 
szabadságról, ha a vállalat önállóan döntheti el: miért, mit és hogyan cselekszik. A miért 
kérdés a célmeghatározásra, a mit a működés területeinek, a hogyan megválaszolása 
pedig a működés, a célelérés eszközeinek meghatározására adhat választ. E kérdések 
megválaszolása pedig nem más, mint a vállalkozás önálló stratégiájának kialakítása. 

Minthogy azonban a szabadság sohasem végtelen, az önálló stratégiaalkotásnak is 
vannak korlátai, feltételei. Ezeket is ismerni kell, hogy számolni lehessen velük. 

Vannak vélemények, amelyek szerint a gazdálkodókat immár régóta sújtó gyakori és 
kiszámíthatatlan szabályozóváltások, gazdaságunk tartalékainak kimerülése, az indirekt 
irányítószervi befolyás, adott nemzetközi gazdasági kapcsolatrendszerünk stb. napjaink- 
ban lehetetlen helyzetbe hozzák vagy legalábbis igen megnehezítik a stratégiaalkotást, 
rendkívül szűkítik a vállalatok mozgásterét. E vélemények kétségtelenül jogosak, ha a 
fenti tényezők bizonyos korlátozó voltát tekintjük. Az azonban, hogy egy adott, konkrét 
vállalatra mely tényező milyen tényleges és milyen vélt hatással van, az igen eltérő lehet, 
és mindig konkrét mérlegelést kíván. 

Minden vállalat számára léteznek mozgásterét befolyásoló objektív és szubjektív 
korlátok. Az objektív korlátot a lehetőségek felső határa jelenti. A szubjektív korlát az, 
ameddig a vállalat saját értékítéletére hagyatkozva a lehetőségeiben elmegy. A mozgástér 
a két korlát között fennmaradó tér. 

Aligha túlzunk, ha azt állítjuk, hogy napjainkban szinte minden vállalat nagyon közel 
érzi magát az , objektív" korlátokhoz, következésképpen mozgásterét nagyon szűknek 
találja. 

De vajon így van-e ez valójában? Az elmondottak után paradoxan hangozhat, mégis 
azt kell mondani, hogy a vállalati mozgástér alighanem soha nem volt olyan tág, mint 
napjainkban. A gazdaság szerkezeti átalakulásának utolsó nagy tartalékához nyúltunk : 
azaz a vállalatok önállóságát még teljesebbé kívánjuk tenni. 

Az objektív korlátok — többségükben - minden eddiginél távolabb kerültek a szubjek- 
tív korlátoktól. Naivitás lenne azonban pusztán magától e ténytől csodákat várni. 
További teendők egész sorára fontos szemléleti, szervezeti, irányításrendszerbeli változá- 
sokra van szükség ahhoz, hogy a vállalatok mozgásterüket kitölthessék, sőt tágíthassák 
azt. Alábbi vizsgálódásunkban a vállalati mozgástér néhány fontosabb tényezőjét kíván- 
juk szemügyre venni, azokat, amelyeknek a struktúraváltás szempontjából perdöntő 
jelentőségük van. 


Pénzügyi források 


Talán a legkritikusabb, legtöbb vitára okot adó elem. Az általános közhangulat szerint 
a hozzáférhető pénzügyi források kimerültek, s csak igen nehezen lehet további források- 
hoz jutni. Szó ami szó, a nyolcvanas évek végén a magyar gazdaság — enyhén szólva — 
nem dúskál a szabad forrásokban. Mégis, ezzel együtt és ennek ellenére is azt mondhat- 
juk, hogy a mikroszféra még e téren sincs az , objektív" korlát szintjén. 

Elgondolkodtató, hogy milyen tartalékokkal és milyen mechanizmusokkal is működik 
az a gazdaság, amelyik megengedheti magának, hogy 855 milliárd forintnyi — vagy más 
megközelítésben: teljes adósságállományát vagy éves nemzeti jövedelmét megközelítő — 
nagyságrendű felhalmozott nyersanyag, félkész és késztermék készletállománnyal ren- 
deljkezzék. 

E megdöbbentő szám mögött a hétköznapi élet nagyon is szürke tényezőit lehet 
felfedezni. Egyrészt munkál a vállalatok között (is) egyfajta félelem a hiánytól. A beszer- 
zési források bizonytalansága miatt mindenki , spájzol". De érezteti ebben hatását a 
félelem az inflációtól is. Másrészt még mindig nagyfokú a vállalatok pénzügyi érzéketlen- 
sége. A nyersanyag megvásárlása és a készáru értékesítése utáni árbevétel megjelenése 
között nagyon hosszú idő telik el. Amikor a forgóeszközhitelek olcsón és szinte korláto- 
zás nélkül álltak rendelkezésre, ennek negatív hatásait a vállalatok nem érezték. Mára 
a pénz kevesebb és drágább lett. Ez valószínűleg rákényszeríti a vállalatokat arra, hogy 
a készletgazdálkodás tudománya által felhalmozott tapasztalatokat megismerjék és 
hasznosítsák. Ismerve néhány hazai tudományos műhely munkáját, úgy tűnik, hogy 
nagyobb mértékben és jobban lehetne, illetve kellene azok nemzetközi tapasztalatokkal 
és kapcsolatokkal is erősített szellemi potenciálját kamatoztatni. 

A korlátok megítélése szempontjából figyelembe kell venni azt a tényt, hogy megvál- 
toztak a pénzügyi erőforrásokhoz való hozzáférés kritériumai is. Talán a világbanki 
hitelekkel kezdődött, mára azonban már a hazai kereskedelmi bankok gyakorlatában 
is egyre jobban tükröződik az a szemlélet, amely szerint a fejlesztést néhány szigorúan 
vett pénzügyi megtérülési mutatón túl a vállalkozás átfogó stratégiájának összefüggései- 
ben is be kell mutatni. Ez feltételezi az erős és a gyenge pontok részletes feltárását, a 
vállalat helyzetének alapos értékelését. Ez a fajta átvilágítás és önvizsgálat — bár szüksé- 
ges — sokak számára még idegen. 

Az érmének persze itt is van másik oldala. A Világbank és kormányzatunk megállapo- 
dása értelmében a bank évente jelentős hitelősszegeket bocsát rendelkezésünkre a terve- 
zett gazdaságfejlesztő programok megvalósítására. Az összegek felhasználása azonban 
akadozik. Meglepőnek tűnhet, de tény, hogy a gazdálkodói szféra a jelenlegi pénzszűké- 
ben is csak visszafogottan él a lehetőséggel. Ennek fő oka a gazdaságirányítás mindenna- 
pi gyakorlatával szembeni bizalmatlanság. Súlyos megállapítás, de igaz: a mindenható 
fiskális — és kisebb részben monetáris — politika által irányított gazdaságunkban a 
pénzügyi egyensúly megteremtése az egyes számú és egyetlen stratégiai célkitűzés meg- 
tisztelő rangjára emelkedett. Hosszú távú koncepció, gazdaságfejlesztési stratégia hiá- 
nyában olyan valamit tettünk céllá, ami inkább eredménye, következménye kellene 
legyen egy tudatos, perspektivikus gazdaságpolitikának. 

Fiskális politikánk emellett nem konzisztens. Egyensúlyteremtő törekvései keretében 
meghirdetett céljaival rendre ellentétes érdekeltséget teremt. Módszerei közé tartozik 
például a direkt exportösztönzés. Ez több szempontból is hátrányos, sőt káros. Egyrészt 
a volumenkritérium a hatékonysági és minőségi kritériumok fölé emelkedik. További 
követelménye a direkt export ösztönzésének az értékképződési folyamat korai megszaka- 
dása, ami többek között az exportra kerülő termékek alacsony feldolgozottsági fokához 
vezet. A vállalati szféra, pontosabban az egyes vállalatok nem érdekeltek a feldolgozott- 
sági fok növelésében. Minden vállalat saját végterméke exportpiaci értékesítésére törek- 
szik, nem pedig arra, hogy az - esetleg más hazai vállalat által — továbbfeldolgozva, 
magasabb értéket megtestesítve kerüljön külpiacokra. A gazdasági munkamegosztásban 
nem épültek ki azok a mechanizmusok, amelyek előmozdítanák, hogy a , birkából 
irhabunda" legyen. 

A pénzügyi feltételekről szólva, figyelmet érdemel az adópolitika is. Az állam túlkölte- 
kezett az alacsony hatékonyságú termelés támogatásában. A nemzetközi pénzügyi köte- 
lezettségek (hiteltörlesztés, kamatok stb.) rendkívül nagyok. Az állami bevételekhez 
mérten magasak az államigazgatási, védelmi kiadások. Mindez együttesen a gazdaság 
túladóztatottságához vezetett, pénzügyi politikánk eszköztárában az adórendszer kitün- 
tetett szerepet kapott, pedig a jelenlegi rendszernek számos nemkivánatos hatása van. 


u A mai magyarországi adópolitika rendkívül agresszív. Az egyensúly megteremtésé- 
nek általánosan elfogadott módja a bevételek növelése és a kiadások csökkentése. 
Nálunk a bevételek növelése a domináns tényező. A kiadások magas szintjét nem tudjuk 
csökkenteni, sőt szinten tartani sem. Az elvonásokkal nagyrészt éppen azokat az eszkö- 
zöket vonjuk ki a gazdaságból, melyek a gyarapodás, a további pénzteremtés eszközei 
lehetnének. Ezzel automatikusan újratermeljük a kiadások további növekedésének szük- 
ségességét, amit további elvonásokkal lehet csak fedezni. Ebből az öngerjesztő folyamat- 
ból csakis a kiadások szerkezetének megváltoztatásával, majd ezt követően annak továb- 
bi mérséklésével lehet kilépni. 

u Az adó bevételnövelő szerepére koncentrálva, a rosszul felfogott normativitás 
szellemében lemondunk (vagy megfeledkeztünk ?) az adórendszerről mint szabályozóról. 
Pedig ebből a szabályozó szerepkörből igen hatásos szelektáló, orientáló eszközök 
adódhatnak a szociálpolitikától a fejlesztéspolitikáig a gazdaság számos területén. 


u Ami a normativitást illeti, az nemcsak hogy rosszul értelmezett, de nem is valódi, 
hanem , álnormativitás". Egyrészt irányításunk állandó kézi vezérlésre kényszerül, más- 
részt pedig , normativitásunk" az időben állandóan változik. (Jó esetben évente, rosszabb 
esetben évente többször is.) 

u Az adórendszer - oly sok jogos bírálatot kiváltó — teljesítmény-visszatartó szerepé- 
ről e helyütt bővebben nem szólunk. 

u Az adók jelenlegi mértékével és területeivel mai adórendszerünk — deklarált szándé- 
kaival ellentétben - vállalkozás- és fejlesztésellenes. Ezzel pedig nem más, mint fejlődés- 
ellenes. 

Adóreformunk 1988. január 1-jétől kiegészült az árrendszer , reformjával". Újabb 
csapás az amúgy is viharvert feldolgozóiparra! Az alapanyagszektor változatlan (100 
százalékos indexű) belföldi termelői árai mellett a feldolgozóipari termékek árindexeit 
80—90 százalékos szintre , visszakorrigálták". 

Napjaink gazdaságpolitikájából egyenesen következik, hogy nem rendelkezünk igazi 
gazdasági értékrenddel, a vállalkozás megítélésének hosszú távon is érvényes kritérium- 
rendszerével. Ez a gyakorlatban azt jelenti, hogy a fejlesztési döntések meghozatalakor 
saját gazdaságirányításunk magatartása legalább olyan kockázati tényező, mint a piaci 
kockázat. 

Már nem is kell olyan nagyon csodálkoznunk azon, hogy bizonyos esetekben, még ha 
, van is pénz", nem kapkodnak a vállalatok két kézzel utána. Ki mer fenntartás nélkül 
többéves szerkezetfejlesztési programba kezdeni úgy, hogy a hozamokra és a megtérülés- 
re ma vállal -— később vissza nem vonható — kötelezettségeket, ráadásul, mondjuk, a 
Világbank felé, miközben a költségvetési deficit , előre nem tervezhető" tényezői miatt 
egy vagy két év múlva a hazai hitelkereteket szűkítik, a kamatokat emelik, vagy mondjuk 
a beruházásokat 25 százalékos általános forgalmi adóval sújtják. 

Az elmondottakat figyelembe véve mégis azt mondhatjuk, hogy az objektív korlát 
vagy más szóval a lehetőségek határa nem abszolút. Aktív vállalati magatartással a kör 
bővíthető. Külső források nemcsak a banki, de a vállalkozói szférából i5s bevonhatók. 

A nemzetközi tapasztalatok azt mutatják, hogy a vállalkozási szféra tőkéje sokszor 
nagyobb szerepet játszott egy gazdaság fellendülésében, mint a banktóke. Különösen 
igaz ez a külföldi működő tőkére. A magyar gazdaságirányítás már néhány évvel ezelőtt 
megtette ez irányú kezdeti lépéseit. Mégsem mondhatjuk, hogy a kívánt mértékben 
áramlik a tőke Magyarországra. Miért? Egyrészt nincs meg az a vonzó infrastrukturális 
háttér, amit a tőke igényelne. Ha azt utólag, külön kell kiépíteni, a befektetés gazdaságos- 
sága csökken. Hiányoznak az infrastruktúrának olyan további elemei, mint a nyugati 
technológiákhoz is megfelelő képzettségű szakembergárda. Ráadásul — mint arra később 
még visszatérünk -— ez a munkaerő, figyelembe véve képzettségét, nem is olyan olcsó, mint 
azt korábban hittük. A bérköltség további drágulásának érzékelhető tendenciái helyze- 
tünkön e tekintetben sem fognak javítani. Része az infrastruktúrának a jogi-gazdasági 
környezet 1s. 

Jogi környezetünk oly mértékben bürokratikus, hogy az nem egy esetben elrettenti az 
egyszerűbb játékszabályokhoz, pergőbb fordulatszámhoz szokott külföldi vállalkozó- 
kat. Gazdasági környezetünk pedig — ahogy azt már jeleztük - igencsak szeszélyes 
magatartású. Az infláció és a kamatok növekedése szintén nem vonzó a befektetők 
számára. 

Remélni lehet, hogy mind a külföldi, mind a hazai működő tőke mobilizálódása 
szempontjából pozitív, sőt kiemelkedő jelentőségű lesz a társasági törvény. A törvény 
által lehetővé váló tőkeáramlás igazi szelektív struktúrafejlesztő eszközzé válhat, hiszen 
a szabadon mozgó tőke a gazdaságtalan területekről a számára vonzó területek felé tud 
áramlani. Igen fontos a magántulajdon létjogosultságának elismerése is. Az egyéni 
vállalkozó kedv a gazdaság óriási, eddig korlátozott, visszafojtott vagy legalábbis bi- 
zonytalanságban tartott tartalékai közé tartozik. 


Munkamegosztás 


Sajnos a - sok esetben kényszerű — autark törekvések még nem tűntek el gazdálkodási 
gyakorlatunkból, legfeljebb a vertikális integráció köntösébe bújtatjuk azokat. A mun- 
kamegosztás, az együttműködési készség hiánya miatt gazdaságunkban ma nagyfokú az 
erőforrások (nemcsak a tőke) pazarlása. Azokban az esetekben is, amikor jogilag adot- 
tak az együttműködések különböző lehetőségei, a bürokrácia gyakran keseríti meg az 

együttműködők életét. Mégis, azt kell mondanunk, a mozgástér bővítésében itt is vannak 
lehetőségek ; mégpedig könnyebb és egyszerűbb azt a magatartási kultúra változtatásá- 
val, mint a bürokrácia elleni csatározással elkezdeni. Nem kell nagy dolgokra gondolni, 
kezdetnek olyan , apróságok" is megteszik, mint a másik fél tiszteletben tartása, az adott 
szó becsülete, a szerződések betartása (még akkor is, ha felrúgásuk semmilyen szankció- 
val nem jár) stb. Különösen felértékelődik e szempont a jövőben, amikor is eltökélt 
szándékunk a külföldi működő tőke mind nagyobb mértékű importja. A tőke számára 
nem elégséges pusztán a jogi kapukat szélesre tárni. 

Bármennyire is úgy tűnik, hogy e téren viszonylag kis energiaráfordítással jelentős 
előrelépést lehetne elérni, már most látni lehet, hogy a kívánt változás nem fog könnyen 
bekövetkezni. Gazdaságunk ugyanis — korábbi irányítási gyakorlatunk szelleméből kö- 
vetkezően — mesterségesen atomizált. A gazdaság fentről lefelé építkezett — pontosabban 
építették -, oldalirányú kapcsolatok nem vagy alig jöttek létre. Az atomizált gazdaság 
természetes velejárója az atomizált hatalmi és érdekstruktúra. Az érdekek persze parciáli- 
sak, s így sok esetben a kormányzati munka sem irányító, feladatkijelölő, hanem az 
érdekstruktúrák között egyensúlyozó, békéltető jellegűvé vált. A vállalati szféra — bár- 
mily meglepően hangzik is — alapvetően alkalmazkodó magatartású. Alkalmazkodik az 
atomizált hatalom struktúrájához, elszigeteli magát minden mástól, ami az adott hatalmi 
és érdekkörön kívül esik. 

Mindezekből rendkívül fontos tanulság szűrhető le. Ha a munkamegosztásban rejlő 
lehetőségekkel élni akarunk, akkor sürgető szükség van a mikroszféránál magasabb 
szintek magatartásának megváltoztatására 18. 


Termékszerkezet 


A vállalati termékszerkezet fejlesztésére vonatkozóan ma már általánosan elfogadott a 
szelektivitás követelménye. Ha helyesen választja ki működési körét a vállalat, képes 
bővíteni mozgásterét. Meg lehet kockáztatni azt a kijelentést, hogy jelenleg a fejlesztési 
forrásnál is jobban hiányzik, hogy nem rendelkezünk a szelektivitás kritériumaival, 
azzal, hogy fejlesztéseink ellen vagy mellett milyen tényezők megléte esetén (várható 
konvertibilisexport-volumen, importkiváltás, nyereségesség stb.) döntünk. Valószínűnek 
látszik, hogy az egyetlen igazi mérce a nemzetközi versenyképesség, mivel minden más, 
az előzőekben példaként említett eredmény csak ennek fennállásával várható el tartósan. 
A nemzetközi versenyképesség ugyanis a feltétel, a nyereség, az exportvolumen pedig a 
következmény. 

A versenyképesség mérése azonban nem egyszerű. Jóllehet a versenypozíciók megítélé- 
sére a világban széleskörűen alkalmazott módszerek ismeretesek - például a különféle ! 
portfolio eljárások -, de jobbára ezek is csak orientáló eredményeket adnak. A probléma 
pusztán módszertani úton nem is oldható meg. Igazi mércét csak a valódi piaci mechaniz- 
musok megléte, a verseny feltételeinek hazai biztosítása adhat. 


Információ 


Azt, hogy a huszadik század vége az információ korszaka és napjainkra a tudás vált igazi 
kompetitív fegyverré, talán felesleges is bizonygatni. A kérdés csak az, hogy ki milyen 
tágra nyitja ajtóit az információforrások előtt, ki milyen tágan értelmezi környezetét. Ez 
pedig szigorúan vállalati elhatározás kérdése, s itt a vállalati mozgástér szinte végtelen. 
Hogy még sincs minden teljesen rendben, arra szolgáljon itt két példa: az információra 
fordított összegeket még ma is sokszor kidobott pénznek tekintjük. 30 ezer dollár egy 
nagyobb beruházás során meg sem jelenik a tizedes kerekítésekben; ugyanez a 30 ezer 

dollár egy alapos piaci tanulmányért már luxusnak számít. További gond, hogy még ha 
van is információ, annak hasznosulása gyenge. Elsősorban a belső kommunikációs 
csatornák szegényessége miatt a különböző csatornákon érkező információk nem talál- 
koznak, nem fejtik ki együttes erősítő hatásukat. Ha pedig az információt tágabban 
értelmezzük - és ez nem indokolatlan -, jelentőségét még nagyobbnak tekinthetjük. 

Amikor infrastruktúráról beszélünk, először többnyire a közművek vagy a telefon jut 
eszünkbe. Pedig a gazdaság működéséhez szükséges infrastruktúrának számos más eleme 
is van. Ide sorolható az információ is. A fantasztikus fejlődést produkáló egyes országok 
- például Dél-Korea, de akár Thaiföldet is említhetjük — sikereit elemezve mindenhol 
megtalálható és általánosnak tekinthető az infrastruktúra kiépítettségének szerepe és a 
nemzetközi tőke jelenléte. Hangsúlyozni kell: az említett esetekben előzetesen kiépített, 
nem pedig a gazdasági jólét gyümölcseként született infrastruktúráról van szó. Ezekben 
a fejlett infrastruktúrákban pedig kitüntetett helyet kapott az információ, kezdve annak 
hardverelemeitől (telekommunikációs berendezések) egészen a szoftverig, az igen széles 
körű informatikai szolgáltatásokig. 


Marketing 


Viszonyunk a piachoz - újabb örökzöld téma. A piackutatás, a reklám, az értékesítés, 
az elosztás csatornái, az adott szolgáltatások mind egyformán fontos elemei a folyamat- 
nak. Bevette magát köztudatunkba az a tévhit, hogy a kelet-európai országokból érkező 
áru a fejlett országok piacain még a nyugatival azonos minőség esetén is csak alacso- 
nyabb áron értékesíthető. Az okot inkább a piaci munkában, a kapcsolódó szolgáltatá- 
sokban kellene keresni. Kissé elavult már a piac , skalpvadász" megközelítése is. (,,A 
világ 93 országába exportálok" - nyilatkozik lelkesen a vállalat illetékese.) Itt is igaz , a 
kevesebb néha több" szólás. Jobban kiépített, szolgáltatási hátteret is nyújtó kevesebb 
piac — stabilitása folytán — tartósabb eredményességhez vezethet. 


Vezető 


Komoly lépés a vállalati önállóság növelésében a vállalat vezetőjének megválasztása. Itt 
csak a vezetés egyetlen további vetületét említjük: a vállalat többi vezetőjét. A vezető- 
képzés a vezető feladata, nem pedig valamiféle rosszul értelmezett káderpolitika alapján 
a személyzeti osztályé. A vezetőkiválasztás régi hármas kritériumrendszerét a súlypontok 
érvényesítésével árnyaltabbá lehet tenni. 

A vezetésnek mint tevékenységnek megvan az a rossz tulajdonsága, hogy ha igényte- 
len, akkor fertőz és az tovaterjed a szervezeten. Ez az iparszervezés tudományának jól 
ismert , hónalj-szabálya". Sajnálatos módon azonban - önálló vezetésválasztás ide vagy 
oda - az igénytelenségnek is vannak külső befolyásoló tényezői. Ha ugyanis a környezet 
eltűri azt, hogy mmden különösebb következmény nélkül lehet igénytelennek lenni, ha 
meg lehet belőle élni, akkor a környezeti alkalmazkodás mechanizmusai beindulnak, és 
az igénytelenség elharapódzik. A gyökerek messzire nyúlnak: egészen az egyenlősdi és 
az ezzel járó egyformaság hibás ideológiai koncepciójáig. A hiba nem a hátrányban levők 
támogatásában, hanem a kiemelkedők átlagos szintre való leszorításában van. Az igé- 
nyesség, a többet akarás csak gondokat okoz az irányíthatóságban. Ma már látjuk, hogy 
átlagteljesítményre, átlagelvárásokra, átlagvezetőkre nem lehet sem egy vállalat, sem egy 

aság, sem egy társadalom Ígéretes fejlődését alapozni. 

A vezetés szerepe és felelőssége óriási. A vezetői gárda ugyanis a mozgástér adta 
lehetőségek hasznosításának, a mozgástér bővítésének legfontosabb tényezője. 

Menedzsment módszer 


Az előzőekhez szorosan kapcsolódik, és a vállalkozás lehetőségeinek hasznosítása szem- 
pontjából döntő tényező az irányítás módszereinek milyensége. A versenyképességnek 
a konkrét termék mellett a működési módozatok versenyképességében is meg kell 
nyilvánulnia. Ebbe a vállalati értékrendtől a szervezeti felépítésig sok minden bele- 
tartozik. 

Érdemes elidőzni néhány gondolat erejéig a szervezeti felépítésnél. Gyakran azt hisz- 
szük, hogy egy új szervezeti felépítés olyan, mint egy ruha, amelybe csak bele kell bújni. 
Ennél jóval többről van szó. A szervezetfejlesztés ugyanis folyamat, a folyamat végén 
pedig világosan megfogalmazott koncepciónak kell állnia : mit akarok a szervezetfejlesz- 
téssel elérni, mit várok a szervezettől? , Így nem ment, próbáljuk meg amúgy" - vélik 
sokan, és már át is rajzolták a kockákat. Aztán persze amúgy sem megy. Miért? 

Egyrészt, mert a szervezet , fejlődik", nem lehet szabadon egyik megoldásból a másikra 
váltani, tanulási folyamatról van szó. Másrészt nem szabad egy szervezetet pontosan 
definiálni, szigorúan körülhatárolni, hiszen így elvész a rugalmas továbbfejlődés lehető- 
sége. Ha marad mozgástere a szervezetnek, az szinte automatikusan megmutatja a 
továbbfejlesztés lehetőségét. 

Egy versenyképes vállalati szervezet kialakításának éppúgy feltételei vannak, mint egy 
versenyképes gyártmánynak. Mindenekelőtt szükséges, hogy a szervezet minél közvetle- 
nebbül érintkezzen környezetével. Ehhez az kell, hogy minél nagyobb felületen érintkez- 
zék azzal, vagyis törekedni kell az áttételek számának csökkentésére. Centralizált struk- 
túra mellett az alkalmazkodóképesség esélyei csökkennek. 

Természetesen hiba lenne az előzőekre hivatkozva az , arccal a decentralizálás felé" 
jelszót kiadni, és újabb központi vállalatszervezési kampányba kezdeni, újabb szervezete- 
ket feldarabolni. Először is a decentralizálás nem történhet , a kicsi jó -— a nagy rossz" 
alapon, már csak azért sem, mert ezek relatív fogalmak, nagyban függnek az iparágtól, 
de a piacoktól is. Nem egy hazai nagyvállalatunk a nemzetközi versenypiacon csak 
közepes vagy még inkább kisvállalatnak számít. Másodszor - és ez a legfontosabb — a 
szervezetfejlesztés nem szabad, hogy cél legyen, hanem csakis eszköz! , Döcög a szekér? 
Szervezzük át a vállalatot!" — találkozni gyakran ma is e magatartással. A valóságban 
ez nem ilyen egyszerű dolog. Legelőször minden vállalkozásnak saját stratégiáját kell 
kialakítania. Amikor már világosan megfogalmazódott, hogy mit akar elérni, akkor kell 
megvizsgálni, hogy ezt milyen szervezeti forma szolgálná a legjobban. A mesterséges 
decentralizálás ellen szólnak a világban végbement erőteljes koncentrációs folyamatok 
is. Hatalmas tőkecsoportosulások jönnek létre. Ezek a vállalatbirodalmak azonban nem 
feltétlenül koncentrált irányítási birodalmak is. Ez már csak fizikailag sem lenne lehetsé- 
ges, és éppen ezért a szervezeti megoldások igen széles skáláját alkalmazzák , belső" 
felépítésükben. 

Visszakanyarodva a menedzsment módszerekhez: talán ez az egyik olyan terület, ahol 
a hagyományok és a régi beidegződések leginkább jelen vannak, viszont egyidejűleg 
alighanem e területen a legszélesebb a lehetőségek skálája is. 


Munkaerő 


A munkaerő mint termelési tényező sokáig a pénzügyi eszközökhöz hasonlóan kemény 
korlátot jelentett a vállalati mozgástér szempontjából. Mára e téren is történtek változá- 
sok, melyek várhatóan a jövőben is folytatódnak. A korlátok egyre inkább eltűnnek, 
legalábbis ami a volument illeti. Ami a másik oldalt, a munkaerő minőségét illeti, ott 
inkább a korlátok erősödésével számolhatunk. Valószínűnek látszik, hogy a sokoldalúan 
képzett munkaerőért éleződni fog a vállalatok közötti verseny. Az is valószínű, hogy a 

versenyben a megszerezhető bér mellett egyéb szempontok is felértékelődnek (pl. a 
ami magasabb követelményeket támaszt a vállalati humánpolitika mint mozgástérbővítő 
eszköz elé. 

Tévhiteink persze a munkaerőről alkotott felfogásunkban is jelen vannak. A legelter- 
jedtebb közülük : Magyarország komparatív előnnyel rendelkezik a világgazdaságban az 
olcsó munkaerő révén. Jó lenne! Hogy ez mennyire nincs így, azt jól mutatja, hogy 
nemzetközi összehasonlításban a bérköltség százalékos aránya egy termék költségeiben, 
tendenciájában hazánkban is erősen közelíti az európai átlagot. (A 2. sz. táblázaton 
néhány gumiipari példa látható.) A különbség csak a kétfajta munkaerő kvalitásában 
van: mi gyengébb , minőségért" fizetünk közel ugyanannyit. 


2. sz. táblázat 


Bérhányad alakulása az összes költség százalékában néhány nyugat-európai 
és amerikai gumigyártónál 


Cég Bérhányad 


Avon (angol) 26.36 
Aritmos (svéd) 15,52 
Cooper (amerikai) 30,80 
Carlisle (amerikai) 31,17 
Continental (nyugatnémet) 2895 
Goodyear (amerikai) 29,54 
Trelleborg (svéd) 23,14 
TAURUS 15,00 


(Megjegyzendő azonban, hogy a bérköltségszámításban meglevő különbségek és a bér 
társadalmi és vállalati költségének eltérései miatt a külföldi és a hazai adatok nem 
teljesen összehasonlíthatók. Az arányok alakulásának tendenciái azonban hitelesnek 
tekinthetők, s ezek mindenképpen a fenti megállapításokat támasztják alá.) 

Az olcsó munkaerőbe mint komparatív előnyünkbe vetett hitünk végleg meginoghat, 
ha az abszolút értékben mégiscsak fennálló bérdifferenciákat termelékenységbeli elmara- 
dásunk kompenzáló hatásával együttesen szemléljük. 


Oktatás 


A munkaerővel szemben támasztott vállalati igények specializációja szükségszerűen írja 
elő a vállalati szféra nagyobb szerepvállalását az oktatási, képzési feladatokban. Már az 
iskolai (a szinttől független) képzés alatt célszerű törekedni a bekapcsolódásra, hiszen 
így jelentősen lerövidíthető a ma még nagyrészt veszendőbe menő első 3-4 év, amíg egy 
kezdő megtanul , vállalatiul". Nem is beszélve arról a segítségről, amelyhez az iskolák 
Jutnak, közvetlen visszajelzést kapva az , EÉLET"-től oktatási munkájuk hatékonyabbá 
tételéhez. Ami pedig a vállalaton belüli folyamatos továbbképzést illeti: megvan rá 
minden esély, hogy ez - a tudományok, a technika gyors fejlődése, az ismeretek gyors 
elavulása miatt — a jövőben legalább olyan jelentőségre, ha nem nagyobbra tegyen szert, 
mint az iskolai alapképzés. 


Magyarországon ma a gazdasági válságból való kilábalás legfontosabb záloga a gazda- 
ság minden szintű megújulása. A gazdaságpolitika ebben a főszerepet a vállalati szférá- 

nak szánja. Úgy tűnik, elfogadottá vált az a felismerés, hogy ehhez a vállalati mozgástér 
maximalizálása szükséges ; enélkül csak felemás eredmények születhetnek. 

Tisztában kell lennünk azzal is, hogy a mozgástér természete nem olyan, mint mond- 
juk 2 milliárd forint kedvezményes állami beruházási hitelé, melyet egy tollvonással oda 
lehet adni, és egy másik tollvonással élni lehet vele (el lehet költeni). Bár a megnövekedett 
vállalati mozgástérben valóban jelentős erők szunnyadnak, tudni kell: ezek az erők csak 
nehezen mobilizálhatók. 

Az állami irányítás és a vállalati szféra nem különíthető el mereven egymástól. Aligha 
lehet szemléleti, munkamódszerbeli, teljesítménybeli megújulást elvárni a vállalati szférá- 
tól, ha ugyanez nem történik meg a gazdaságirányítás szintjén is. Itt nem valamiféle 
kölcsönösségről vagy fair méltányosságról van szó, hanem a kapcsolódások miatti fizikai 
kényszerűségről. 

Az előzőekben példaként kiragadott tényezők mindegyikében közös, hogy az objektív 
és szubjektív korlátok között — ha eltérő mértékben és nem feltétlenül mérhetően is, de 
— rés tátong. A rés kitöltése azonban nem várható egyik napról a másikra, kemény 
munkára, mindenekelőtt kemény tanulásra van szükség, ami bizony időigényes folya- 
mat. Az idő viszont mindannyiunk számára a legkeményebb és legobjektívebb korlát. 

Az időnyerésnek egy módja van, melynek hasznosságát egyébként már jó néhány, 
napjainkban igen sikeres ország bizonyította: nem feltétlenül nekünk kell mindent 
kitalálnunk, keservesen kitapasztalnunk, hanem fokozottabb mértékben kell támaszkod- 
nunk mások tapasztalataira, már megszerzett és hasznosnak bizonyuló ismereteire. 
Nemcsak fejlett technológiák importjára van szükségünk, hanem fejlett szemléletekre, 
ismeretekre is. Ebben komoly felelőssége van az államnak is: a vállalati szféra figyelmét 
fokozottan a tanulási folyamatra kell irányítania, és ehhez minden támogatást meg kell 
adnia. 

A megújulást talán a két legelemibb menedzsment módszerrel lehetne kezdeni : dönteni 
és cselekedni kell. Az idő sürget, a türelmetlenség fokozódik. Túl sok kudarcot már nem 
engedhetünk meg magunknak. 


Renner Kálmán: Liszt — Bartók 

RÁCZ ALBERT: 


Biztosítás — gazdálkodás — önkormányzat 


Merre tart a társadalombiztosítás? 


Rendkívül széles körű érdeklődés nyilvánul meg az utóbbi időben a társadalombiztosítás 
iránt. Állampolgárok — munkavállalók, munkáltatók, magánvállalkozók -, politikai 
testületek, minisztertanácsi határozatok, országgyűlési felszólalások mind gyakrabban 
fogalmaznak meg igényeket és javaslatokat a társadalombiztosítás továbbfejlesztésével 
kapcsolatban. A sokféle elgondolás sokféle megfontolást tükröz. 

Vannak, akik abból indulnak ki, hogy mivel az államilag kötelező társadalombiztosítás 
biztosítási jogviszony s mint ilyen a munkáltatók és a munkavállalók által fizetett 
járulékon alapul (vagy kellene, hogy alapuljon), legyen világos, hogy a járulékfizetés 
milyen ellátásokat garantál, ki mit kap azért, amit fizet. Ebből arra is következtetnek, 
hogy a társadalombiztosítást a költségvetés egyéb bevételeitől és kiadásaitól el kellene 
különíteni, és azt a járulékfizetők önálló biztosítási ügyleteként szükséges kezelni. 

Mások abból indulnak ki, hogy a piacgazdaságú országokban a társadalombiztosítási 
intézetek rendelkeznek a biztosítottak járulékaiból felhalmozott vagyonnal, ezzel gazdál- 
kodnak, főként pénzügyi, bankszerű tevékenységet végeznek vele. Ily módon nem csupán 
a tisztességes színvonalú ellátás anyagi alapjainak megteremtéséhez járulnak hozzá, de 
a siker nagyobb reményével vészelik át a gazdaság kritikusabb éveit és az infláció 
kedvezőtlen hatásait. 

Megint mások úgy látják, hogy a társadalombiztosítás intézményrendszerének meg- 
változtatása önmagában javítaná az ellátást. Ettől magasabb, értékállóbb lenne a nyug- 
díj, a családi pótlék, a táppénz stb. Az e véleményen lévők szerint a társadalombiztosítás 
teljesen elszakítható a nemzetgazdaságtól, és el kell választani a kormány szociálpolitiká- 
jától is. Ezen az alapon bírálják az 1950-től működő hazai társadalombiztosítási intéz- 
ményrendszert, és tagadják az e rendszeren keresztül érvényesített állami szociálpolitika 
eredményességét. 


Anélkül, hogy részletesebb történeti áttekintést végeznénk, érdemes felidézni, hogy a 
felszabadulás előtt Magyarországon is önsegélyezési, majd biztosítási formában és ala- 
pon szerveződött a társadalombiztosítás. Többféle biztosítási intézmény működött (OTI, 
MABI, OMBI stb.), és ezek mindegyike a lakosság valamelyik rétegének kötelező 
társadalombiztosításával foglalkozott. A felhalmozott vagyont kezelték, azzal gazdál- 
kodtak, saját bevételük mellett azonban állami támogatást kaptak és az ellátásokért 
állami garancia felelt. 1938-ban a biztosítottak száma - családtagjaikkal együtt — 2,8 
millió fő volt, ami a népesség 31 százalékát tette ki. Az OTI-nál és a MABI-nál 600 ezer 
ember volt biztosítva öregségi és rokkantsági nyugdíjra. Ez a szám még kiegészült többek 
között a bányapénztárak és a vállalati nyugdíjpénztárak 20 ezer biztosítottjával. 

A felszabadulás után a különböző társadalombiztosítási intézeteket összevonták. 
A társadalombiztosítás költségvetését az állami központi költségvetésben, más kiadások- 
tól elkülönítve irányozták elő. Már a korábbi években államosították a biztosító intéze- 
tek vagyonát. Tartalék tőkéjük nagyrészt tönkrement az inflációs időben, illetve az 
államháztartás részévé vált. Ezek a változások azt is jelentették, hogy a társadalombizto- 
sítás elveszítette a biztosító intézet minden tartalmi és formai jegyét: 


e megszűnt a bevételekkel és kiadásokkal önállóan gazdálkodó intézmény lenni; 


e bevételei és kiadásai között (több évtizeden keresztül) nem volt közvetlen tartalmi 
kapcsolat; 


e nem rendelkezett vagyonnal, illetve tartalék tőkével; 


e önkormányzati szervek ugyan léteztek, azok azonban nem gazdálkodással és finan- 
szírozási kérdésekkel, hanem jogorvoslati, ügyviteli, ügyintézési és szabályozási témák- 
kal foglalkoztak; 


e a társadalombiztosítás által fenntartott és igazgatott egészségügyi intézményeket 
átvette az állami egészségügyi kormányzat, ezzel a biztosítottak és családtagjaik egész- 
ségügyi ellátása az állami egészségügyi szervezet feladatává vált. 


Ezeknek a változásoknak a következtében — valamint a politikai, kormányzati szándé- 
koknak megfelelően - a társadalombiztosítás teljes mértékben integrálódott az állami 
szociálpolitikába, annak meghatározó elemévé vált. Az elmúlt évtizedek alatt — a szak- 
szervezetek irányításával — feladatát jól látta el. A társadalombiztosítás a szociális és 
anyagi biztonság alapvető eleme lett, a gazdasági és társadalmi fejlődéssel együtt fokoza- 
tosan bővült az ellátásra jogosultak köre. A kezdetben nagyon szerény mértékű ellátások 
színvonala növekedett. Az ezekhez való hozzájutás feltételei a társadalom különböző 
rétegeiben egységesebbek lettek, és több — a gazdasági helyzet nehezülésével a költségve- 
tésre mind nagyobb terheket rovó - intézkedés született az egyes ellátási formák értéké- 
nek megőrzésére vagy csökkenésének lassítására. 


A társadalombiztosítás - számokban 


Ebben az évben a társadalombiztosítás a nemzeti jövedelemnek 18 százalékát, a központi 
költségvetésnek pedig negyedrészét fizeti ki ellátási célokra. Ez összegszerűen -— a terve- 
zett 207,7 milliárd forinttal szemben - 213 milliárd forintot tesz ki. A járulékbevételek 
ebből körülbelül 190 milliárd forintot fedeznek, a fennmaradó összeget költségvetési 
támogatás pótolja. A lakosság összes pénzbevételének 22,5 százaléka származik társada- 
lombiztosítási szolgáltatásokból, míg a pénzbeli társadalmi juttatások 95 százalékát a 
társadalombiztosítási ellátások teszik ki. A kifizetések szerkezeti megoszlását mutatják 
a következő adatok. 


Juttatás Összeg 

Nyugdíjak 1299 milliárd forint 
Családi pótlék 36,5 milliárd forint 
Táppénz 16,6 milliárd forint 
Gyermekgondozási segély és díj 9,0 milliárd forint 
Gyógyszer és gyógyászati segédeszköz 15.,8 milliárd forint 


A bevételekből 134 milliárd forintot a munkáltatók, 9 milliárd forintot a magánszek- 
tor és 47 milliárd forintot a munkavállalók fizetnek be. A társadalombiztosítási kiadások 
nemzeti jövedelemhez mért arányát jelzi az alábbi táblázat. 

Év Százalék 
1975-ben 11,4 százalék 
1980-ban 144 százalék 
1985-ben 15,8 százalék 
1986-ban 16,2 százalék 
1987-ben 169 százalék 
— 1988-ban 18-19 százalék 


Ezek az adatok - egyrészt - arra utalnak, hogy a társadalombiztosítási ellátásnak a 
lakosság fogyasztásában egyre nagyobb szerepe van. Erre lehet következtetni abból is, 
hogy az elmúlt közel másfél évtizedben a társadalombiztosítási kiadások aránya a 
nemzeti jövedelemhez mérve folyamatosan növekedett, miközben a bérjellegű jövedel- 
meknél hasonló részarány-növekedés nem mutatkozott. Másrészt a számok azt is érzé- 
keltetik, hogy a kormányzat az utóbbi évek kedvezőtlen nemzetgazdasági eredményei 
ellenére sem csökkentette, sőt a nemzeti jövedelemhez mérve növelte a szociális biztonsá- 
got leginkább megalapozó társadalombiztosítási kiadásokat. Sajnos ez sem változtat 
azonban azon a tényen, hogy nem voltunk képesek az ellátási színvonal kívánatos 
mértékű emelésére, sőt még az ellátási összegek inflációs eredetű értékcsökkenésének 
ellensúlyozására sem. 

A társadalombiztosítás — a jogosultak körének folyamatos bővítésével -— ma már szinte 
a lakosság egészére kiterjed. A társadalombiztosítási ellátást igénybe vevők összetételét 
mutatják a következő adatok. 


Társadalombiztosításban részesülők száma 
(ezer főben) 


Nyugdíjban, járulékban részesülők 
Táéppénzesek napi átlagos száma 
Családi pótlékban részesülő gyermekek száma 
Gyermekgondozási segélyben részesülők száma 
Gyermekgondozási díjban részesülők száma 


1987-ben saját jogon 6,987 millió személy, a családtag jogán további 3,635 millió fő 
részesülhetett társadalombiztosítási ellátásban. Néhány évtizede még összesen is csak 5-6 
millió volt a jogosultak száma. Ám a társadalombiztosítás nem csupán azért áll a 
figyelem középpontjában, mert szolgálatai ilyen vagy olyan formában rendkívül széles 
rétegekre — jószerivel a lakosság egészére - terjednek ki. Az esetek jelentős részében a 
társadalombiztosítási ellátás jelenti az alapvető megélhetési forrást a jogosultak számára. 
A keresetpótló ellátásban részesülők esetében tehát a napi létfenntartás múlik azon, hogy 
a társadalombiztosítás milyen összegekkel rendelkezik, s miként használja fel őket. 


A korszerűsítés célja és iránya 


A korszerűsítés célját az 1988. márciusi minisztertanácsi határozat így fogalmazza meg: 
"A korszerűsítés célja olyan finanszírozási és gazdálkodási rendszer kialakítása, amely 
hosszú távon szociális biztonságot garantál, egyrészt a társadalombiztosítási ellátások 
értékállóságának törvényes garanciájával, másrészt a megélhetési költségekkel arányos 
minimális nyugellátásokkal. E célok megvalósításához a társadalombiztosítást az állami 
költségvetésről le kell választani, állami garancia mellett fokozatosan, biztosítási elven 
meghatározott járulékfedezeti rendszerben működő önálló pénzalappá kell átalakítani. 
A társadalombiztosítás részére gazdálkodási jogosítványokat és - a gazdasági lehetősé- 
gektől függően — tőkeként működtethető tartalékalapot kell biztosítani. 

A korszerűsítés megvalósítása összhangban történjen az állami költségvetés reformjá- 
val és illeszkedjen a gazdaságirányítási reformfolyamatokhoz." 

A korszerűsítés egyik kulcskérdése a szociális biztonság garantálása. Az elmúlt évtize- 
dekben a kormány a társadalombiztosítási ellátások keretében érvényesítette szociálpoli- 
tikai elgondolásait. A társadalombiztosítás a központi tervezés és a költségvetés elosztás- 
politikájának része volt. Ebben a rendszerben a szociális biztonsághoz szükséges ellátáso- 
kat, azok feltételeit, illetőleg a jogosultságot törvény garantálta. Ezzel együtt az ellátás 
színvonala a gazdaság fejlődése, az infláció ellensúlyozásának lehetőségei, a mindenkori 
gazdaságpolitikai és életszínvonalpolitikai célok függvényében alakult. 

A szociális biztonság a jövőben is alapvető követelmény. A társadalombiztosítás 
rendszerét ezért úgy szükséges átalakítani, hogy az továbbra is érvényre juttassa a — 
társadalom és gazdaság mindenkori állapotának megfelelő és a kormány által garantált 
— szociális biztonságot. Ennek alapvető feltételét az jelentené, ha a jövőben is törvény 
mondaná ki a társadalombiztosítás kötelező jellegét, rögzítené az ellátások legfontosabb 
elemeit, a hozzájutás alapvető feltételeit. Ezek után az állampolgár jogosan várja el, hogy 
ha az állam törvényi szinten teszi kötelezővé a társadalombiztosítást, akkor adjon 
garanciát az ellátásokra. A szociális biztonságért vállalt kormánygaranciák csak akkor 
lehetnek megalapozottak, ha a társadalombiztosítás a kormány felügyelete mellett mű- 
ködik. Célszerű volna, ha a társadalombiztosítás költségvetését közvetlenül az Ország- 
gyűlés hagyná jóvá. A biztosítottak részére további állami garanciát a költségvetéssel 
való kapcsolat s a törvényszintű állami kötelezettség jelenthetne. Nagymértékben függ 
a társadalombiztosítás attól, hogy ezek a garanciák mire térjednek ki: kizárólag a 
hozzájutás legfontosabb kérdéseire (ahogyan ez ma van), vagy ezen túlmenően az érték- 
megőrzésre és a minimális ellátási szintekre is. 

Hangsúlyozni kell, hogy a társadalombiztosítás nem szociális indítékból, hanem ,,vá- 
sárolt jog" alapján nyújt ellátásokat. A biztosítottak munkával és a kiadásokra fedezetet 
nyújtó járulékfizetéssel szereznek jogot az ellátásokra. Ez tekintendő a társadalombizto- 
sítás fő szabályának. 

Mindazonáltal a társadalombiztosításnak vannak és lesznek szociális elemei is. Ezek- 
nek két területen kell erősödniük. Először is meg kell határozni az ellátásoknak — 
mindenekelőtt a nyugdíjaknak - egy társadalmilag meghatározott minimális szintjét, 
melyet meghatározott munkaviszony esetén, de nem , vásárolt jogként" minden járulékfi- 
zető megkapna. Ez az ellátási szint a távolabbi jövőben állampolgári joggá válhat. 
A közeljövőben azonban a járulékfizetéstől nem lehet eltekinteni. 

A társadalombiztosítás rendszerének bizonyos elemei közvetlenül is társadalompoliti- 
kai célok érvényesülését szolgálják. Példaként említhető, hogy a nyugdíj megállapításá- 
nál a szolgálati időbe beszámítanak bizonyos — meghatározott feltételeknek eleget tevő 
- munkavégzés nélküli évek is. Ezek között szerepel a gyermeknevelés ideje, a beteg 
szülők ápolására fordított idő, a saját lakás építéséhez igénybe vett fizetés nélküli 
szabadság, vagy ide tartoznak a főiskolai és egyetemi évek is. Szó van arról is, hogy a 
nyugdíjrendszerben a szolgálati idő meghatározása során valamilyen módon figyelembe 
vegyük a gyermekek számát is. 

Mindezeken túl a társadalombiztosítás keretében jelentkeznek olyan kifizetések is, 
amelyek valójában szociálpolitikai jellegű ellátást képviselnek. A társadalombiztosítás 
csupán , kifizetőhelye" olyan állampolgári jogon (vagy kvázi állampolgári jogon) járó 
összegeknek, mint például a családi pótlék vagy a gyes. 

Fontos kérdés, hogy az ilyen ellátásoknak mi legyen a fedezete. Az önállóan működő 
társadalombiztosítás legfeljebb a biztosítási alapon szervezett ellátásokat fizetheti a 
beszedett járulékokból. Az ezen felüli szociális ellátások csak állami támogatásból finan- 
szírozhatók. Döntés kérdése, hogy mi tartozik az egyik vagy a másik körbe. S ez felveti 
az egyik legnehezebben megválaszolható kérdést : a társadalombiztosítás milyen ellátásai 
(és azok milyen mértékben) épüljenek járulékfedezeti alapra és milyen ellátásokat finan- 
szírozzon az állami költségvetés. 

Valójában nem volt - és ma sincs — közvetlen kapcsolat a befizetett járulékok és a 

társadalombiztosítás között. Jelenleg a járulékok a költségvetési bevételek részét képezik, 
így az ellátásokat is a költségvetés fedezi, függetlenül attól, hogy a járulékbevétel elégsé- 
ges fedezetet jelent-e. A járulékok mértékei nagyrészt jövedelemszabályozási és vásárló- 
erő-szabályozó szerepet játszanak. A társadalombiztosítás által nyújtott ellátások fede- 
zete az elmúlt években az alábbiak szerint alakult: 


Állami 
Összes Járulók- 
sv kiadás bevétel jpreteáéptágg kv 


(milliárd Ft-ban) 


1988 (becsült adat) 


Az adatok azt mutatják, hogy 1985-ig a járulékbevételek nem fedezték a társadalom- 
biztosítási kiadásokat. A hiányt egyéb költségvetési forrásokból kellett finanszírozni. 
1985 és 1987 között viszont a költségvetés több járulékbevételre tett szert, mint amennyi- 
re az ellátások finanszírozásához szüksége volt. Az 1988. évi jelentős változást a kiadások 
és bevételek eltérő ütemű növekedése okozta. A kiadások hirtelen megugrását az az 
egyébként helyes kormányzati döntés magyarázza, amely szerint a lakossági gyógyszer- 
támogatást 1988-tól a társadalombiztosítási kiadások között kell elszámolni. S ez önma- 
gában 16-17 milliárd többletkiadást okoz. 

10-15 évvel ezelőtt az összes kiadásnak kb. háromnegyedét fedezték a járulékok. Az 
utóbbi években viszont — a nagyságrendeket tekintve — a járulékok megegyeznek a 
kiadásokkal. Az 1988-as esztendő a gyógyszertámogatás , átsorolása" miatt kivételes 
évnek tekinthető. A társadalombiztosítás pillanatnyi pénzügyi egyensúlya azonban nem 
sok okot ad a nyugalomra. Az infláció, illetve a reálbérek kedvezőtlen alakulása komoly 
fenyegetést hordoz. Változatlan járulékok mellett vagy az ellátás reálértékének csökkené- 
sével, vagy — ha azt megőrizni kívánjuk — a pénzügyi egyensúly felborulásával a társada- 
lombiztosítás jelentékeny deficitjével kell számolnunk. 

Gyakran elhangzik, hogy új alapokra kell helyezni az állami költségvetés és a társada- 
lombiztosítás kapcsolatát. Ez mindenekelőtt azt jelenti, hogy a társadalombiztosítás ne 
legyen része a költségvetésnek. A társadalombiztosítás pénzügyi önállósulása kapcsán 
nem kerülhető meg a bevétel-kiadás egyensúlyának kérdése. Az indulásnál mindenkép- 
pen , tiszta lapra" van szükség. (Ez is szerepet játszott az 1989. évi járulékemelésekben 
és járulékegységesítésben.) Ezen túlmenően elengedhetetlen a világos szereposztás a 
kormány és a biztosítottakat képviselő társadalombiztosítás között. Egyebek mellett ez 
azt jelenti, hogy minden olyan kormánydöntésnél, amely a társadalombiztosítási ellátá- 
sokat anélkül növeli, hogy azokra a járulékok fedezetet nyújtanának, a pótlólagos 
kiadások forrásszükségletét is a kormánynak kell előteremtenie. 

A társadalombiztosítás korszerűsítése elválaszthatatlan a költségvetés reformjától. 
Azzal összefüggésben lehet csak egyértelműen meghatározni a járulékfizetés ellenében 
nyújtandó ellátások körét, valamint az azokhoz tartozó járulékmértékeket. Mindezek 
alapján má JARSZ meg a szükséges költségvetési hozzájárulás nagysága és a támogatás 
módszere. bármilyen módon - a költségvetés részeként, vagy attól elkülönülve — 
működik is a társadalombiztosítás, az államnak garantálnia szükséges az intézmény 
fizetőképességét, annak érdekében, hogy a jogosultak mindig időben és a jogszabályi 
feltételek szerint megkapják ellátásukat. Gyakori az a vélemény, hogy a biztosítottak 

számára a szoros költségvetési kapcsolat jelenti az ellátás igazi biztonságát. Amennyiben 
ugyanis a társadalombiztosítás kiválik a költségvetésből és önállóan gazdálkodik - 
mondják -, akkor a biztosított ki van szolgáltatva a gazdálkodás eredményességének, 
illetve eredménytelenségének. 

Az önállóvá válás nem jelentheti azt, hogy a társadalombiztosítás szervezete a befize- 
tett járulékok felhasználása során olyan kockázatot vállaljon, amely veszélyezteti a 
biztosítottak befizetett pénzét, illetve ellátásukat. Jelenti viszont azt, hogy a befizetett 
járulékok nem az állami költségvetésnél, annak általános bevételeként, hanem az ellátá- 
sok kifizetésének fedezeteként, a társadalombiztosítónál jelennek meg. Ennek az intéz- 
ménynek a feladata a befizetett járulékoknak bankszerű, ám azok biztos megtérülését 
szem előtt tartó, bizonytalanba nem bocsátkozó kezelése, hasznosítása. Elvontan okos- 
kodva: a , pénzforgatásból" származó többlet a biztosítottak pénze, s az ellátások szinten 
tartásának vagy bővítésének forrása. 

Természetesen a társadalombiztosítás (kiválképp, ha számára a megtérülés biztonsága 
a legfőbb szempont) nem tud eredményesebben gazdálkodni, mint a gazdaság egésze. Az 
ellátások ezért mindenekelőtt a befizetett járuléktól, azok pedig a gazdaság teljesítő- és 
jövedelemtermelő képességétől függenek. Az önállóság önmagában aligha eredményez 
több pénzt, magasabb színvonalú ellátást. Ehhez csak a gazdaság teljesítőképességének 
növekedése teremtheti meg a szükséges többletforrásokat. 

Állami támogatás formájában kifejeződő állami garancia szükséges minden olyan 
ellátás finanszírozásához, amelyet nem járulékfedezeti alapon nyújt a társadalombiztosí- 
tás. Ezek körének megállapítása a költségvetéssel való kapcsolat lényegi kérdése. Van 
olyan vélemény, hogy a társadalombiztosítás keretében nyújtott szociális juttatások 
(családi pótlék, gyes) ne járulékfedezetre épüljenek, hanem ezek finanszírozási forrása 
költségvetési támogatás legyen. Amennyiben az egészségügyi ellátást biztosítási alapra 
helyezzük, úgy meg kell teremteni annak fedezetét a járulékokban. (Ma az egészségügyi 
ellátás költségeit a költségvetés a Szociális és Egészségügyi Minisztérium, valamint a 
tanácsok költségvetésébe beépített támogatásként fedezi.) 

A társadalombiztosítási szervezet a járulékot fizetők intézménye kell legyen, akik 
önkormányzati szerveik révén felügyelik és ellenőrzik a járulékok felhasználását. Ettől 
eltér a mai gyakorlat. Jelenleg az Országos Társadalombiztosítási Tanács (OTT) a 
kormány véleményező, javaslattevő szerve. Döntési joga nincs. Voltaképpen nincs is 
miről döntenie, mivel a társadalombiztosítás intézménye főként jogalkalmazó, végrehaj- 
tó, ügyviteli, ügyintézési feladatokat lát el. Nem rendelkezik a beszedett járulékok felett, 
nem az övé a sufficit, nem őt sújtja a deficit, nincs vagyona, tartaléka. Ennek a kapcsolat- 
rendszernek az önkormányzat hiánya felel meg. S ezen keretek között nem is remélhető 
az önkormányzat érdemi kiterjesztése. Ahogyan (amilyen gyorsan és amilyen mértékben) 
a társadalombiztosítás leválik a költségvetésről, ahogyan az egész tevékenység biztosítási 
alapra helyeződik, úgy lesz realitása az önkormányzatnak, úgy válik lehetségessé és 
szükségessé az önálló gazdálkodás is. 

Valószínűleg úgy kell majd az önkormányzatot fejleszteni, hogy az a delegáltak 
testülete helyett a társadalombiztosítás finanszírozásában részt vevők - a munkavállalók, 
a munkáltatók és a kormány - képviselőire épüljön. Ezzel kapcsolatban egy sor kérdés 
még tisztázásra vár. Eldöntendő, hogy milyen arányú legyen a képviselet a résztvevők 
között. Tisztázást kíván, hogy miként kell megoldani a munkáltatók képviseletét. Kidol- 
gozásra vár az önkormányzati tagok megválasztásának mechanizmusa. Meg kell vála- 
szolni, hogy az önkormányzati testület — például igazgatótanács — mint legfontosabb 
szerv mellett legyen-e operatív működésért felelős elnökség. Ha igen, akkor mi legyen 
a feladata? Természetesen annak részletes kimunkálása is szükséges, hogy a társadalom- 
biztosítás feladatainak kijelölésében, elvégzésében és értékelésében milyen szerepe legyen 
az önkormányzatnak, illetve a hivatal vezetésének. 

Az önállóságtól, az önkormányzati irányítástól az érdekeltségi viszonyok kedvező 

irányú változását remélhetjük. Sok gyakorlati példa mutatja, hogy a gazdálkodási ön- 
állóság hiánya egyik oldalon torzult érdekeltséget, másik oldalon pedig érdektelenséget 
hoz létre a társadalombiztosítási elszámolások körül. Mind többször fordul elő, hogy a 
vállalatok, szövetkezetek, társas. és egyéni vállalkozók kisebb-nagyobb késésekkel fizetik 
be a társadalombiztosítási járulékot. Ezek mögött egyrészt fizetési fegyelmezetlenség, 
másrészt tudatos magatartás rejlik. Vannak, akik így próbálnak úrrá lenni likviditási 
gondjaikon, vagy egyszerűen hitelként használják a be nem fizetett járulékot.! 

A társadalombiztosítás dolgozói nagy erőfeszítéseket tesznek a kintlevőségek behajtá- 
sára. Munkájukat az igazgatóságok belső érdekeltségi rendje ösztönzi. Az intézmény 
egésze számára azonban ennek nincs jelentősége, hiszen a kiadásokat a költségvetés 
- függetlenül a járulékok megfizetésétől — fedezi." A költségvetésről való leválás, az 
önállóság az ésszerű gazdálkodás lehetőségét teremtené meg, s a társadalombiztosítás 
gazdasági érdekévé tenné a járulékok pontos összegyűjtését. Ezzel mind a kormányzat, 
mind a biztosítottak csak nyernének. 


A tartalék tőke 


A társadalombiztosítás önállóságához, az önálló gazdálkodáshoz, a valós önkormány- 
zathoz szorosan hozzátartozik a tartalék kérdése. Két típusú tartalékkal kell az intéz- 
ménynek rendelkeznie. Az egyik egy forgóalap jellegű tőke, amely az éven belüli likvidi- 
tási gondok áthidalását szolgálja. Nagyon egyszerűen arról van szó, hogy a január 1-jei 
önállóvá válás esetén a társadalombiztosításnak gyakorlatilag nincs pénze a januári 
ellátások kifizetésére, mert bevételei csak később realizálódnak. Ennek áthidalására 
forgóalap jellegű hitelre van szüksége. 

A másik tartalék egy vagyon jellegű tőke, amely hosszabb távon szolgálja a társada- 
lombiztosítási ellátások stabilitását, a biztonságos szolgáltatást. Ezzel kapcsolatban több 
kérdésről kell szót ejteni. 

A részben vagy egészben biztosítási alapon működő társadalombiztosító intézetek 
mindegyike természetes módon rendelkezik tartalék tőkével, vagyonnal. Ez különböző 
- biztos megtérülést képviselő — értékpapírok, részvények, saját tulajdonú bérházak, 
vállalatok vagy éppen bankban elhelyezett pénz formájában létezhet. A vagyon - elsősor- 
ban a nyugdíjbiztosítás ún. várományi idejében - a járulékfizetésekből halmozódik fel.? 
A tartalék vagyon a biztosítottak tulajdona, annak hasznosításáról a biztosítottak 
önkormányzati szerve dönt. A vagyon hasznosítása a biztosítottak érdekében, az ellátá- 
sok stabilizálása céljából történik. A társadalombiztosítási kifizetések, mindenekelőtt a 
nyugdíjak, általában a mindenkori járulékbefizetésből fedezhetők. Vannak azonban 
időszakok - például demográfiai hullámok esetén, erős infláció idején -, amikor szükség 
lehet a járulékok kiegészítésére. Ilyen célra a vagyon hozamát lehet felhasználni. Ha ez 
nem elegendő, akkor állami támogatással kell a hiányzó forrásokat pótolni. Ha erre 
nincs mód, akkor merülhet fel a járulékemelés, vagy legvégső esetben, súlyosabb gazda- 
sági teljesítőképességi zavarok esetén az ellátás színvonalának csökkentése. Ezért szüksé- 
ges a vagyont biztonsággal kezelni, befektetni, gyarapítani. 


1 1988 közepén a kintlevőségek 4,6 milliárd forintot tettek ki, fele-fele arányban osztódva a vállalatok és 
szövetkezetek, valamint a társas és magánvállalkozók között. A vállalati és szövetkezeti szektorban a kintlevőség 
mintegy 80 százalékkal emelkedett az elmúlt évhez képest. 

2 Sajnos a tapasztalat azt mutatja, hogy jelenleg a pénzügyi szervek sem tesznek meg mindent a járulékok 
behajtására. A pénzügyi jogrendben ez a kérdés nincs a helyén. Erre utal az is, hogy pl. egy felszámolásra kerülő 
vállalatnál a kintlévőségeikért sorba álló hitelezők között a társadalombiztosítási intézmény az utolsók között 
szerepel. Pcdig a be nem fizetett járulékokat nem mint állami adósságot, hanem mint - közvetlenül a munkabér 
után következő - egyéni követelést kellene tekinteni, hiszen ez a pénz is közvetlenül lakossági ellátási célokat 
szolgál. 

3 A várományi idő azt az időszakot jelenti, ameddig a járulékot fizetni kell, hogy a biztosított nyugdíjjogosult- 
ságot szerezzen. 

Különösen nagy szerepe van a vagyonból történő kiegészítésnek a nyugdíjasok támo- 
gatása, segélyezése céljából. A szükséges tartalék tőke nagyságát pontosan és szakszerű 
számításokkal kell meghatározni. Ennek során figyelembe kell venni a demográfiai 
viszonyokat, a nyugdíjrendszer jellegét és az esetleges állami támogatás nagyságát. Ezek 
viszonylag stabil tényezők. Több tényező viszont időlegesen, előre pontosan nem kalku- 
lálható módon befolyásolja a tartalék tőke nagyságát. Ezek közé tartozik az infláció 
üteme, a gazdaság növekedése és hatékonysága, a kamatláb mértéke stb. 

Nagy kérdés, hogy a kialakítandó társadalombiztosításnak honnan és mikor lesz ilyen 
tőkeként működtethető vagyona. Eltérően merül fel a kérdés a ma nyugdíjban lévők s 
a későbbiekben nyugdíjba menők vonatkozásában. Az utóbbiak esetében — akikre már 
egy biztosítási elven felépített nyugdíjrendszer feltételei vonatkozhatnak - a járulékokból 
lehet folyamatosan felhalmozni a tartalék tőkét. Az előbbiek esetében ún. vagyonvissza- 
pótlásként oda kellene adni az önállóan gazdálkodó társadalombiztosításnak azokat az 
összegeket, amelyek a járulékfizetés révén korábban beépültek az állami költségvetésbe. 
E vagyon nagysága kb. 300 milliárd forintra becsülhető. Természetesen szó sem lehet 
arról, hogy ez a visszapótlás néhány év alatt teljességgel befejezhető volna. Az azonban 
mindenképpen szükséges, hogy az ország gazdasági lehetőségeinek függvényében foko- 
zatosan — még ha az első években képletesen és formálisan is — előrehaladjunk a források 
visszaáramoltatásában. Mai gazdasági lehetőségeinket figyelembe véve kb. 10 év alatt 
létrehozható az a tőke, amely - elmarad ugyan a korábban létrejövő tartalék teljes 
összegétől, de — megfelelő biztonságot ad az önálló gazdálkodáshoz. 

Mindez azt jelenti, hogy ha ma új alapokon kezdjük fejleszteni a társadalombiztosítást, 
akkor is mintegy egy évtized múlva lehet teljes önállóságról beszélni. Csak akkor lehet 
a tartalék vagyon is garancia az ellátásokra, azok értékmegőrzésére. Addig — fokozato- 
san csökkenő mértékben ugyan, de — szükség lesz a költségvetési forrásokra. Ez egyebek 
mellett azt jelenti, hogy a nyugdíjak értékmegőrzéséhez szükséges fedezetet még hosszú 
ideig a költségvetés egyéb bevételei nyújtják. 


Kockázati közösség 


Az önálló, nagyrészt önfinanszírozó társadalombiztosítás kialakításánál alapvető kérdés, 
hogy a biztosítás a társadalom milyen rétegeire, csoportjaira terjedjen ki. Kik azok, akik 
lényegében azonos feltételek mellett azonos kockázatot vállalnak ? A mai társadalombiz- 
tosítás ugyan nem a klasszikus biztosítási elven működik, de a kockázati közösség most 
is értelmezhető : a társadalom egésze -— foglalkozási csoportoktól, rétegeződéstől, kereseti 
színvonaltól függetlenül — azonos feltételek mellett, azonos ellátást élvez. (Ez még akkor 
is igaz, ha egy-egy területen még mindig van némi eltérés.) 

A kötelező társadalombiztosításban az egyes társadalmi csoportok szerinti elkülönülés 
vagy megkülönböztetés két szempontból kerülhet szóba. Egyik a foglalkozási csoportok 
szerinti elkülönülés. Ezt az indokolhatja, hogy viszonylag jól körülhatárolt rétegekben 
eltérő a biztosítási esemény (betegség, baleset, rokkantság, nyugdíjas élettartam) bekö- 
vetkezésének valószínűsége. Egyes országokban ezért foglalkozik külön biztosító intézet 
az ipari alkalmazottakra, bányászokra, vasutasokra, mezőgazdasági munkásokra, ma- 
gánszektor dolgozóira kiterjedő társadalombiztosítással. Nálunk erről bizonyára sok 
vita lesz. Valószínűleg arra kell felkészülnünk, hogy egységes, a társadalom egésze 
számára általános, átlagos ellátást nyújtó biztosítási rendszert építünk ki. Emellett szól 
az eddigi fejlődés, hiszen — a működőképesség fenntartása mellett — csak a jelenlegi 
rendszerből kiindulva építkezhetünk tovább. Ám a jövő szempontjából sem indokolatlan 
ez az elgondolás. Az egyes munkafajták közötti szakmai közeledés, a munkakörülmé- 
nyek - a jövőben remélhetőleg gyorsuló ütemű - javulása következtében a biztosítási 
események bekövetkezésének valószínűsége a társadalom tagjai között kiegyenlítettebbé 

válik. Ehhez az elgondoláshoz hozzátartozik az is, hogy legyen mód az általánostól eltérő 
biztosítási feltételek vállalására is, akár a társadalombiztosítás keretein belül, akár külön 
biztosítóintézeteknél. 

Ehhez kapcsolódik az a kérdés is, hogy esetleg lehetne-e egyéni fedezeti alapon 
működtetni a társadalom-, mindenekelőtt a nyugdíjbiztosítást. Kétségtelen, hogy 
— főleg a nyugdíjaknál - jobban építeni kell az egyéni fedezetre. (Ezért is került szóba 
az, hogy a nyugdíjmegállapításnál ne csak három év keresete, hanem hosszabb időszak 
keresete legyen a megállapítás alapja.) Sokan úgy fogalmaznak, hogy , adják vissza 
nekem nyugdíjként azt az összeget és annak kamatait, amit én életem során járulékként 
befizettem". Mégsem tűnik reálisnak, hogy teljesen egyedi (egyéni) fedezeti-ellátási 
alapra helyezzük a társadalombiztosítást. Főként azért nem, mert szükség van a széle- 
sebb körű szolidaritás vállalására. De hiányoznak egy kizárólag egyéni fedezeti alapon 
működtetett rendszer adminisztratív feltételei is: nincs a befizetésekről személyi nyilván- 
tartás. Ám ha lenne is, az egyénenkénti részegyensúlyok nyomon követése és a hiányok 
szükség szerinti pótlása önmagában is rendkívüli adminisztrációs terheket, társadalmi 
többletköltséget eredményezhet. 

A másik szempont, amely fontos szerepet játszik a kockázati közösség kialakításában, 
az eltérő jövedelemmel rendelkezők kezelése. Mind az önsegélyezési csoportok, mind a 
kötelező társadalombiztosítás kialakításánál alapvető cél a létbiztonság megteremtése 
elsősorban az alacsony jövedelemmel rendelkezők számára, akikről feltételezhető, hogy 
jövedelmükből önmaguk nem tudják megteremteni az anyagi biztonságot öregség, mun- 
kaképtelenség esetére. E szellemnek megfelelően a kötelező társadalombiztosítás — min- 
denütt, ahol biztosítási alapon működik - a jövedelmeket csak egy meghatározott szintig 
"fogadja be" a járulékfizetés, illetve az ellátások alapjául. A magas jövedelemmel rendel- 
kezőknek módjuk van arra, hogy tartalékoljanak, illetve, hogy egyéb biztosítási formák 
révén külön is gondoskodjanak magukról, ha munkaképtelenné válnak vagy ha időseb- 
bek lesznek. 

Az elmúlt negyven év során -— és ma — nálunk ez a megkülönböztetés általában nem 
érvényesült. (Egyedül a társas és magánvállalkozások területén érvényesül, ahol évi 
240 ezer forint a jövedelemhatár.) Erre a nyolcvanas évek közepéig nem is volt szükség. 
A jövedelmek (keresetek) szóródása és színvonala ezt nem indokolta, és csak korlátozott 
lehetőségek nyíltak az értékőrző tartalékolásra is. Még ma sincs igazán kiépítve az 
önkéntes biztosításnak olyan lehetősége, amelynek segítségével a magasabb jövedelműek 
gondoskodhatnak saját magukról. Minél előbb meg kell teremteni a feltételeket ahhoz, 
hogy aki akarja, magasabb jövedelme alapján is képezhessen biztosítási alapon tartalé- 
kot magának és családjának. 


Az elmondottakból következően a társadalombiztosítási rendszer fejlesztése hosszú 
folyamat, amelynek együtt kell haladnia az egyes szakterületek — nyugdíj-, betegbiztosí- 
tási rendszer — fejlesztésével. Ez utóbbin belül alapkérdés az egészségüggyel való kapcso- 
lat fokozatos kiépítése. Ki kell alakítani továbbá az egyes biztosítási szakágazatokat 
(nyugdíjbiztosítást, balesetbiztosítást, betegbiztosítást stb.), meg kell találni a mai bizto- 
sítottak, nyugdíjasok és a jövőbeni ellátások párhuzamos kezelésének módját. 

A korszerűsítés legfontosabb területei a következők. 

e A társadalombiztosítás leválasztása az állami költségvetésről, az önálló társada- 
lombiztosítási alap létrehozása. Az önálló gazdálkodás és a tartalékalap-képzés lehetősé- 
geinek kialakítása. 

e A jjárulékfedezeti számítások elvégzése, a járulékmértékek meghatározása. 

e Az egészségügyi biztosítási módszerek feltételeinek kidolgozása és megteremtése. 

e A szükséges személyi és tárgyi feltételek létrehozása. 

A fő fejlesztési irányok kijelölése után most már a konkrét megoldási módok kimunká- 
lása kerülhet napirendre. Ki kell dolgoznunk a biztosítási és önkormányzati elven 
felépülő, önállóan gazdálkodó társadalombiztosítás részletes működési feltételeit, s tisz- 
tázni szükséges, mindez miképp kapcsolódik a makrogazdasági folyamatokhoz, vala- 
mint a gazdasági intézményrendszer többi eleméhez. 


Bak Imre műve 


POLITIKAI RENDSZER REFORM DEMOKRACIA 


A bolsevik típusú pártról — jelen időben 


A pártról elemzést adni úgy, hogy előre- 
mutató legyen politikailag és kifejezze a 
jelenlegi helyzetben a sajátosságokat, s 
egyben elméletileg, szaktörténetileg is meg- 
feleljen a tudományos elvárásoknak, rend- 
kívül összetett és nehéz feladat. 

Ezért nem meglepő, hogy a politikatu- 
domány pártkutatásai a politikai aktuali- 
tások nyomása alatt nem ritkán leegysze- 
rűsítő következtetésekre jutnak, amelyek 
ellentmondanak a szaktudományos vizs- 
gálódások által Magyarországon is feltárt 
tényeknek. . 

Hovatovább axiómaként kezelik azt az 
állítást, amely szerint a Kelet-Európában 
hatalmon levő, önmagukat többnyire 
kommunistának nevező pártok , bolsevik 
tipusú pártok". Az ilyen állítások tévedé- 
sének alapvető oka az, hogy a kategorizá- 
lásra törekvő politológus nem érti a konti- 
nuitás és diszkontinuitás problémáját a 
,lenini időszak" (1917-1924) és a röviddel 
azt követően megszilárduló , sztálini idő- 
szak" között. 

A lenini és a sztálini párt (és állam) kö- 
zötti különbség tudatos vagy mechanikus 
összemosása éppen a lényeget nem látja 
meg a húszas és harmincas évek szovjet 
történelmében. Már Lenin idején igen kü- 
lönböző okok miatt — az orosz fejlődés 
sajátos bürokratikus hagyományaitól, a 
munkásosztály csekély létszámán át a ha- 
dikommunizmus ismert jelenségéig — vég- 
bement egyfajta párhuzamos centralizáció 
az apparátusok kiépülésével. Az apparátu- 
sok ellenőrzése - éppen a forradalmi önte- 
vékenység fennmaradása, fenntartása ér- 
dekében — a kommunista párt Központi 


Bizottságának is létkérdés volt, különös- 
képpen a hadikommunizmus időszakában. 
Sőt még 1918 márciusában, a párt VII. 
rendkívüli kongresszusán, a híres breszti 
béke körüli viták kapcsán is Lenin, amikor 
győzött az álláspontja, fenntartotta a néze- 
tek és álláspontok különbözőségének 
szükségességét. Nem azért azonban, mert 
Lenin , szent és mindentudó" ember volt, 
hanem azért, mert felismerte: a monolitás 
mindig magában hordja a pártszakadás 
veszélyét. 

, Lomov rendkívül szellemesen hivatko- 
zott arra a beszédemre, amelyben azt köve- 
teltem, hogy a Központi Bizottság képes 
legyen egységes vonalvezetésre. Ez nem je- 
lenti azt, hogy a Központi Bizottságban 
mindenkinek azonos meggyőződésűnek 
kell lennie. Ha így vélekednénk, pártszaka- 
dás felé tartanánk, azért javasoltam a 
kongresszusnák, ne fogadjon el ilyen nyi- 
latkozatot, s így adjunk módot az elvtár- 
saknak arra, hogy miután tanácskoztak 
helyi szervezeteikkel, meggondolják dön- 
tésüket. Én is voltam ilyen helyzetben a 
Központi Bizottságban akkor, amikor azt 
a javaslatot fogadták el, hogy ne írjuk alá 
a békét, és hallgattam, bár egy pillanatra 
sem tévesztettem szem elől, hogy én azért 
nem vállalom a felelősséget. A Központi 
Bizottság minden egyes tagjának módjá- 
ban áll, hogy elhárítsa magáról a felelőssé- 
get anélkül, hogy kilépne a Központi Bi- 
zottságból és botrányt rendezne. Persze, 
elvtársak, bizonyos körülmények között ez 
megengedhető, olykor elkerülhetetlen, de 
hogy ez szükséges volna most, amikor 
fennáll a szovjethatalomnak ez a szerveze- 


40 POLITIKAI RENDSZER - REFORM - DEMOKRÁCIA 


te, amelynek segítségével ellenőrizhetjük, 
mennyire nem veszítjük el a tömegekkel 
való kapcsolatunkat - ebben kételkedem." 
(Lenin Összes Művei. 36. köt. 63. old.) 

1918 tavaszán még nem volt a pártveze- 
tésnek valamelyest szervezetileg is struktu- 
rált, a Központi Bizottságtól külön álló 
apparátusa. De amikor 1919-től roham- 
léptekkel megkezdődött az apparátus ki- 
építése, nem szűnt meg az eltérő irányvo- 
nalak létezése sem a Központi Bizottság- 
ban, sem az alapszervezetekben. Éppen a 
Politikatudományi Füzetek 5. kötete tar- 
talmazza azoknak a platformoknak és ál- 
láspontoknak a gyűjteményét, amelyek a 
szakszervezeti kérdés körül kibontakoz- 
tak; nagyon is szerteágazó, máig tanulsá- 
gokat hordozó vita anyaga maradt ránk. 
Nyilvánvaló még a felületes elemzés szá- 
mára is tehát, hogy a , bolsevik típusú 
párt" irányzatokból álló, mégis pártegy- 
ségben gondolkodó és cselekvő párt volt, 
amely az alulról szerveződés és az öntevé- 
kenység számos elemét hordozta. 

Amikor 1921 tavaszán bevezették a 
NEP-et, bekövetkezett a látszólag köz- 
helyszámba menő esemény: a pártegység 
megszilárdítása érdekében ideiglenesen, 
határozatilag megszüntették a frakciók lé- 
tezésének szabadságát, de még csak nem 1s 
hozva nyilvánosságra a tényt. Kevésbé 
hangsúlyozták, hogy nem szüntették meg 
a platform megvitatásának, beterjesztésé- 
nek szabadságát. Amikor Sztálin 1924 ele- 
jén éppen saját hatalmi pozíciójának meg- 
erősítése érdekében az előzetes döntéssel 
ellentétben nyilvánosságra hozta a frak- 
ciók betiltását, még sokan nem látták, 
hogy itt nem a frakciók időleges felfüg- 
gesztéséről van már szó, hanem a frakciók 
, végleges" " megszüntetésének logikája 
kezd felülkerekedni. Ez többek számára 
azért nem volt észrevehető, mert a plat- 
formszabadság gyakorlatilag 1927-ig léte- 
zett, még ha az egyes platformok védhető- 
ségének garanciái mindinkább szűkültek 
is. Lenin , jóslata" e vonatkozásban is be- 
igazolódott: 1927-re a leningrádi és a bal- 
oldali ellenzék pártból való kizárásával 
egy olyan monolit struktúra alakult ki, 
amelynek leépítése még ma, 60 évvel ké- 
sőbb is hihetetlenül súlyos gondokat okoz. 


A lenini bolsevik párt egy politikai moz- 
galom volt, amely — természetesen mélyre 
nyúló történelmi okok folytán, 8 nem csu- 
pán Sztálin , rosszakaratának" köszönhe- 
tően — egy felülről centralizált, minden 
irányzatot a fizikai megsemmisítésig fel- 
számoló, monolit párttá vált. , A mozga- 
lom semmi, az apparátus minden" para- 
frázis működő logikája szerint alakult át. 
Ez természetesen kapcsolódott össze azzal 
is, hogy magába foglalja a hűséges appará- 
tus rendszeres , cseréjét" is. 

Hogyan történhet meg a sztálini típusú 
párt átalakítása? Életre való megoldás-e a 
polgári típusú pártok működésének egy- 
szerű másolása? Létezik-e olyan kommu- 
nista tradíció, amelyhez — nem a másolás 
céljából — vissza lehet térni azért, hogy a 
párt az új történelmi körülményeknek 
megfelelően újra politikai tömegmozga- 
lommá váljék? A hagyományok feltárása, 
megértése és a mai helyzet valóságos elem- 
zése eredményezheti egy eredeti fejlődési 
úthoz való visszatalálást. Magának az , út- 
nak" a keresése már lehetőség egy valódi 
tömegmozgalom újraszerveződése  szá- 
mára. 


Az eredeti céljaikat tekintve kommunista 
típusú pártok történelmi útja, működésük 
szerkezete, átalakulásuk belső mozgatói 
nem értelmezhetők a konkrét történelmi 
elemzések nélkül. Bár ez alkalommal éppen 
a történelmi elemzést kell elhagynunk ab- 
ban a reményben, hogy azt másutt közzé- 
tehetjük, felvázoljuk az elemzésből fakadó 
néhány következtetésünket, amely máig 
ható tanulságokkal is szolgálhat. 

A kommunista pártok az oroszországi 
októberi szocialista forradalom és a belső 
nemzeti forradalmi fellendülés hullámain 
keletkeztek. E. J. Hobsbawm neves törté- 
nész helyesen értelmezte: , minden kom- 
munista párt két össze nem illő partner 
házasságának gyermeke volt, a nemzeti 
baloldal és az októberi forradalom házas- 
ságáé". Ebből egyidejűleg több dolog kö- 
vetkezett. Az európai kommunista pártok 
természetes modelljévé vált az oroszorszá- 

gi kommunista párt, amely egyedül tudott 
hatalomra kerülni. 

Még mielőtt azonban ezek a pártok 
megszilárdultak volna, tömegkapcsolatai- 
kat elmélyíthették volna, a mintaként 
funkcionáló párt a húszas évek közepétől 
radikális átalakuláson ment keresztül. 
E helyütt nem részletezhető történelmi 
okok és körülmények folytán a politikai 
mozgalomként hatalomra jutott lenini ve- 
zetésű bolsevik párt sztálini vezetésű appa- 
rátuspárttá változott. — 

Bár Oroszországban a húszas évek ele- 
jén az adott történelmi feltételek között a 
Választott apparátus" gondolata igen 
csak utópisztikusnak tűnhetett, maga a 
gondolat történelmi perspektívából szem- 
lélve ma már sokkal inkább eredményre 
vezetőnek tekinthető. A kezdetekben az 
apparátus olyan dolgozója, mint Jevgenyij 
Preobrazsenszkij, aki 1920-ban a KB titká- 
ra volt, vagy Buharin egyszerre több állást 
- nem funkciót ! — is betöltött. Így azonban 
mégis több funkciót is betöltöttek, mert 
nem volt elegendő káder. Nem volt ritka 
eset, amikor valahová a , végekre" azonnal 
küldeni kellett egy írástudó kommunistát, 
mert a helyi párttitkár nem tudott se írni, 
$e olvasni. Mégis ebben az időben is volt 
. mód arra, igaz, nagyon korlátozottan, 
hogy valaki apparátusbeli volt, de mun- 
kásként vagy újságíróként is dolgozott. 

Egy másik probléma a választott párt- 
tisztségekbe került kommunisták ellenőr- 


Vinkler Lászió műve 


zésének kérdése. Amíg léteztek a párton 
belül világosan körvonalazódó irányza- 
tok, addig állandóan a pártnyilvánosság 
előtt szerepeltek a gyűléseken és a sajtón 
keresztül. Ily módon a szándékok, a sza- 
vak és a tettek összefüggő láncolatot alkot- 
hattak, átláthatóvá téve a mozgalom belső 
életét. 

A platformokról szólva alá kell húzni, 
hogy azokat a bolsevikok a kezdetektől a 
pártélet szerves részeként , alkalmazták". 
Az tulajdonképpen egyáltalán nem bolse- 
vik találmány, hanem még a szociálde- 
mokrata korszak terméke. Így az az idő- 
szak, amely végérvényesen megszüntette a 
platformszabadságot, mindmáig él, s a ne- 
vét gyakran tudománytalanul sztáliniz- 
musként vagy személyi kultuszként emle- 
getik. Szerencsésebb fogalom azonban a 
személyi diktatúra vagy más, ehhez ha- 
sonló terminus, mert az előbbi , besorolás" 
félrevihet. Azt sugallja, hogy a személyhez 
kötött kultusz annak halálával meg is 
szűnik. A személyi diktatúra azonban to- 
vább tud élni kevésbé átütő egyéniség ke- 
zébenis.  . 

Nem túlzás azt állítani, hogy a platform 
szabadsága és nyilvánossága lényegi, ha 
nem is egyetlen keretét jelentheti a párt 
demokratizálódási folyamatának. Külön 
pártorgánum szükséges - napi, de legalább 
heti megjelenéssel —, amely a platformokat 
és az azokról folyó vitákat publikálja. 


Krausz Tamás 


DOKUMENTUM 


Az MSZMP Központi Bizottságának állásfogla- 
lása a nemzetiségi politika továbbfejlesztéséről 
és a nemzetiségi törvény irányelveiről 


Nemzetiségi politikánk jelentős eredménye, hogy hazánkban érvényesül a nemzetiségek 
egyenjogúsága, a nemzetiségi és a magyar lakosság viszonya zavartalan, a nemzetiségi 
lakosság ápolhatja kapcsolatait anyanemzetével, a nemzetiségi lakosság közérzete jó, és 
elkötelezetten vesz részt a szocialista társadalomépítés feladatainak megoldásában. Nem- 
zetiségi politikánknak ezekben az eredményeiben jelentős szerepük van a nemzetiségi 
szövetségeknek és azoknak a párt-, állami és társadalmi szerveknek, amelyek nemzetiség- 
politikánk elveinek megvalósításáért az elmúlt időszakban is sokat tettek. 

A nemzetiségi politika megvalósításáért felelős párt-, állami és társadalmi szervek, 
valamint a nemzetiségi szövetségek erőfeszítései ellenére sem sikerült előrehaladást elérni 
a nemzetiségi lakosság azonosságtudatának megőrzésében, anyanyelvhasználatának, 
sajátos kultúrájának fejlődésében. Ebben az objektív történelmi, társadalmi és etnikai 
folyamatokon kívül szerepet játszik az is, hogy nemzetiségpolitikánk helyes elveit a 
gyakorlatban csak részben sikerült érvényre juttatni. 

Ahhoz, hogy a nemzetiségek meg tudják őrizni sajátosságaikat, kisebbségvédelmi 
szemléletű, támogató jellegű nemzetiségi politikára van szükség. Ennek szellemében kell 
megújítani nemzetiségpolitikai gyakorlatunkat is. 

Nemzetiségpolitikánk megújulásának fontos feltétele az aktív kisebbségvédelmi szem- 
lélet széles körű elfogadtatása és meggyökereztetése társadalmunkban. Ennek érdekében 
változást kell elérni a magyar közvéleménynek a nemzetiségek életéről, helyzetéről való 
tájékozottságában, és következetesen fel kell lépni a nemzeti előítéletek megnyilvánulá- 
saival szemben. 

Tudatosítani kell, hogy : 

e a nemzetiségek léte és boldogulása, nemzeti sajátosságaik megőrzésének támogatá- 
sa társadalmunk demokratizmusának, politikai érettségének is fokmérője, és sajátos 
feladatokat ró a többségi nemzethez tartozókra is; 

e az MSZMP nemzetiségi politikája elvi politika, nem függvénye a szomszédos 
országok nemzetiségi politikájának — e téren a viszonosság elve semmilyen formában sem 
érvényesülhet. 

Az alkotmány - az állampolgárok alapvető jogairól és kötelességeiről szóló fejezetben -— 
1949 óta rendelkezik a Magyarországon élő nemzetiségek egyenjogúságáról, anyanyel- 
vük használatáról, anyanyelven történő oktatásuk, valamint saját kultúrájuk megőrzésé- 
nek és ápolásának jogáról. Jogrendszerünkből azonban hiányzik a nemzetiségi jogok 
átfogó, korszerű és a szükséges mértékig részletes szabályozása. 

Az ország gazdasági, társadalmi, politikai és kulturális életének megújulása, a politikai 
és jogi intézményrendszer reformja, valamint a Polgári és Politikai Jogok Nemzetközi 
Egyezségokmányának aláírásával vállalt kötelezettségünk is megkívánja nemzetiségpoli- 


Az állásfoglalást a Központi Bizottság 1988. november 22-i ülésén terjesztették elő és fogadták el. 

tikai gyakorlatunk továbbfejlesztését. A Magyar Népköztársaság szocialista elveken 
alapuló nemzetiségpolitikai törekvéseit az alkotmány megújítása mellett önálló nemzeti- 
ségi törvény megalkotásában is ki kell fejezni. A törvény a következő évtizedekre 
kereteket teremthet a Magyar Népköztársaságban élő nemzeti többség és a nemzeti 
kisebbségek társadalmi viszonyainak fejlesztésére, meghatározhatja a kisebbségek fejlő- 
déséhez szükséges jogi feltételeket, elősegítheti a kedvező társadalmi közhangulat kiala- 
kulását, hozzájárulhat a társadalom - különbözőségek elismerésén alapuló — egységének 
erősítéséhez, a tolerancia, szolidaritás és internacionalizmus megszilárdításához. Ennek 
megfelelően több évtizedre érvényes módon kell kifejeznie a nemzetiségi érdekeket, 
összhangban a társadalmi fejlődés hosszú távú céljaival. 

A törvény megalkotásánál figyelembe kell venni a sajátos, főképp legújabb kori 
történelmünk során kialakult magyarországi adottságokat, illetve a nemzetiségekkel, 
kisebbségekkel kapcsolatos általános kérdések hazai megjelenési formáit. Ide tartozik 
elsődlegesen az a körülmény, hogy a hazai kisebbségek nem összefüggő tömbökben, jól 
meghatározható területeken élnek, hanem többé-kevésbé szétszórt, az ország területén 
egyenlőtlenül eloszló csoportokban, s általában még az úgynevezett nemzetiségi vidéke- 
ken vagy településeken sem alkotják a lakosság többségét. Ennek következtében a 
nemzetiségi jogok együttesét a nemzetiségi közösségekhez (s nem tájegységekhez, terüle- 
tekhez) kell kapcsolni. 

Sajátos történelmi adottság továbbá, hogy Magyarországon a negyvenes évek máso- 
dik és az ötvenes évek első felében — a kitelepítések, lakosságcserék, illetve az egyes 
nemzetiségi csoportokkal szembeni gyanakvás, ellenérzés következtében, de egyéb gaz- 
dasági-társadalmi okokból is - széleskörűen megindult a nemzetiségi helyzetből való 
menekülés, fokozódott az asszimilációra való törekvés. A későbbiekben — az MSZMP 
és a kormány pozitív nemzetiségi politikájának is köszönhetően - ez a folyamat lelassult. 
A jelenlegi helyzetben lehetőség van e folyamatok fékezésére, majd megállítására. 

Különös figyelmet kíván a nemzetiséghez való tartozás kritériumainak kérdése. Az 
előkészítés során is megmutatkozott, mennyire szükséges egyértelműen hangsúlyozni : az 
etnikai értelemben vett , származás" a demokratikus jogrendszerekben meghatározatlan 
kategória. Az emberi jogokkal kapcsolatos nemzetközi normáknak megfelelően a nem- 
zetiséghez való tartozás csak az egyén szuverén döntésén, alanyi jogából fakadó elhatáro- 
zásán alapulhat. 

Egyéntekként a Magyar Népköztársaság állampolgárai bármilyen, a világban létező 
nemzetiséghez tartozónak vallhatják magukat. A törvény függeléke azokat a nemzetisé- 
geket tüntesse fel, amelyekkel mint közösségekkel kapcsolatban az állam központi és 
helyi szervei anyagi konzekvenciákkal is járó kötelezettséget vállalnak. 

A törvénynek az emberi jogi és kisebbségvédelmi elvek figyelembevételével lehetővé 
kell tennie, hogy a magukat cigányoknak valló magyar állampolgárok szervezeteik révén 
kezdeményezhessék nemzetiséggé válásukat. 


A törvény célja 


0 A törvény elsődleges célja, hogy a maga eszközeivel biztosítsa a magyarországi 
nemzetiségek sajátosságainak megőrzését, e sajátosságok kibontakoztatását és aka- 
dálytalan fejlődését. Ennek érdekében a törvénynek egy aktív kisebbségvédelmi politika 
alapelveit kell rögzítenie. Meg kell! határoznia a nemzetiségek egyéni és kollektív jogait, 
továbbá az állami szervek ezekkel kapcsolatos kötelességeit; biztosítania kell a nemzeti 
sajátosságok érvényesülésének anyagi és személyi feltételeit. 
6 A törvény teremtsen feltételeket ahhoz, hogy a nemzetiségek mint kollektívák és a 
nemzetiségi lakosok mint egyének nemzeti sajátosságaik és identitásuk feladása 
nélkül illeszkedhessenek a Magyar Népköztársaság társadalmába. 

6 A törvénynek a társadalom alapvető egységét és összetartozását a sajátos nemzeti- 
ségi jogok megszilárdításával párhuzamosan kell erősítenie, s biztosítékokat kell 

LYKA a nemzetiségeknek az elkülönítés és mindenfajta hátrányos megkülönböztetés 

ellen is. 

6 A nemzetiségi jogok egyértelmű rögzítése, tényleges gyakorlásuk biztosítása — viszo- 
nosságra való tekintet nélkül a nemzetközi kapcsolatokban —- a Magyar Népköztár- 

saság alkotmányos kötelezettsége. 


A törvény alapelvei 


6 A nemzetiségi jogok sajátos jogok, amelyeket az állam aktív kisebbségvédelmi 
politikájának és demokratikus jellegének megfelelően, az emberi jogok állami szintű 
védelmének részeként köteles nemzetiségi lakossága számára biztosítani. 
6 Az állampolgár szuverén személyi joga annak eldöntése, hogy valamely nemzetiség 
tagjának tekinti-e magát avagy nem, s döntése abban nyilvánul meg, hogy a nemze- 
tiségi lakosokat megillető sajátos jogokat, illetve a nemzetiséget megillető kollektív 
jogokból való részesedést részben vagy egészben igényli magának és/vagy kiskorú 
gyermekeinek. E döntését s annák érvényesítését semmilyen szerv nem akadályozhatja; 
az államnak minden lehetséges intézkedéssel biztosítania kell, hogy döntéséből sem 
politikai jogai, sem gazdasági vagy munkavállalási lehetőségei szempontjából hátránya 
ne származhassék. A törvényből eredő állami kötelezettségeket azon nemzetiségek szá- 
mára kell az állam központi és helyi szerveinek biztosítania, amelyek a törvény függeléké- 
ben szerepelnek. 
6 A jogok biztosítása, a jogok gyakorlásának lehetővé tétele alapvetően az állam - 
a központi, illetve helyi állami szervek — feladata ; ugyanakkor maximálisan biztosí- 
tania kell e tekintetben is az állampolgárok kezdeményezési és szerveződési lehetőségeit; 
kereteket kell teremtenie arra, hogy a nemzetiségek oktatási, kulturális stb. tevékenysé- 
güket saját kezdeményezésükből és saját erejükből is kifejthessék. A nemzetiségeknek és 
szervezeteiknek rendelkezniük kell azzal a joggal, hogy az állami intézmények nemzeti- 
ségi vonatkozású tevékenységét ellenőrizhessék és értékeljék. 
6 A nemzetiségekhez való tartozás vagy nem tartozás nem lehet sem negatív megkü- 
lönböztetés, sem előnyszerzés alapja. A nemzetiségi hovatartozás hatósági rögzítése, 
állami igazolványban, útlevélben stb. való feltüntetése nem engedhető meg, az ún. 
származási kritérium sem vehető tekintetbe. . 
6 A népszámlálást úgy kell megszervezni, illetve végrehajtani, hogy az alapelvek 
érvényesülését és a nemzetiségi törvény céljainak megvalósítását segítse elő. Ennek 
érdekében tudományos adatgyűjtéseket is kell végezni, az itt megfogalmazott általános 
alapelvek tiszteletben tartásával. 


A nemzetiségi jogok fő tartalma 


Előzetes megjegyzések 


Nem részei a felsorolásnak azok az általános állampolgári jogok, amelyek mindenkit 
megilletnek, de amelyeket a nemzetiségi lakosok vagy csoportok sajátos nemzetiségi 
céllal, tartalommal vehetnek igénybe. Ezek között legfontosabb az egyesülési jog, amely- 
nek értelmében a nemzetiségi állampolgárok joga, hogy -— a törvény megszabta lehetősé- 
gekkel élve - különböző egyesüléseket alakítsanak, amelyeknek sora a helyi kulturális 
vagy egyéb célú egyesületektől, kluboktól az országos szövetségekig, társadalmi szerveze- 
tekig terjedhet, s célja lehet bármely, a nemzetiségi törvényben foglalt vagy általános 
állampolgári jog gyakorlásának biztosítása, elősegítése. 

A nemzetiségi jogok bármelyikének igénybevétele értelemszerűen soha nem jelentheti 
azt, hogy a nemzetiségi lakos a társadalom többi tagját megillető azonos jogok igénybe- 
vételéről lemond vagy azokból kizárható; a magyar nyelv és kultúra tanulmányozása, 
a magyar oktatási intézmények igénybevétele, a magyar nyelvhez, kultúrához való 
kötődés fenntartása a nemzetiségi lakosoknak a nemzetiségi jogok igénybevétele esetén 
is magától értetődő joga. 


A nemzetiségi nyelv (anyanyelv) használatának joga 


Kollektív nyelvhasználati jogként a nemzetiségi vagy vegyes lakosságú településeken 
biztosítandó a nyilvános hivatalos szövegek, feliratok, valamint egyéb dokumentumok 
kötelező két- vagy többnyelvűsége (magyar, valamint a nemzetiségi nyelv). 

Az egyén anyanyelvhasználati joga az ország területén minden nyelv esetében korláto- 
zatlan, ezért az egyéni nyelvhasználat kérdése csak a hatóságokkal való érintkezés 
viszonylatában merül fel. E tekintetben az ország egész területén biztosítandó a nemzeti- 
ségi nyelvek használata a hatóságok és a bíróságok előtt, s a velük való minden szóbeli 
vagy írásos érintkezésben; a jog folyamatos gyakorlásának lehetővé tétele céljából a 
nemzetiségi, illetve a vegyes lakosságú településeken külön intézkedésekkel is elő kell 
segíteni az állami szervek felkészülését. 


Megjegyzés: a nyelvhasználati jog gyakorlásának lehetősége az írásos érintkezésben feltételezi, 
hogy a nemzetiségi nyelv rendelkezik egy nyelvtani és helyesírási szempontból a nemzetiség egésze 
számára érvényesen szabályozott, , sztenderd" köznyelvi változattal, amely az írott nyelvhasználat 
alapjául szolgálhat. 


Az anyanyelven folyó oktatás joga 


Az arra illetékes állami (köztük tanácsi) szervek a törvényben meghatározandó számú 
gyermek jelentkezése esetén kötelesek biztosítani és támogatni a nemzetiségi anyanyelv 
oktatását a nemzetiségi nyelv sztenderd változata alapján (lásd a megjegyzést), valamint 
a nemzetiségi nyelv sztenderdizált változatán folyó teljes iskolai nevelést-oktatást az 
óvodától a középiskolával bezárólag, szükség esetén körzetesített vagy megyei szinten, 
kis létszámú igény esetén országos szinten. A nemzetiségi lakos e jogokkal egyéni döntése 
alapján élhet. A magyar nyelv és irodalom magyar nyelvű oktatása a nemzetiségi tan- 
nyelvű iskolákban is kötelező marad. A nemzetiségi és vegyes lakosságú települések 
iskoláiban a nem nemzetiségi lakos gyereke számára is lehetővé kell tenni a nemzetiségi 
nyelv tanulását, úgy, hogy ez a nemzetiségiek anyanyelv-elsajátítását ne terhelje, ne 
korlátozza. 

Az e pontban meghatározott oktatási jogok keretében a nemzetiségek — az oktatási 
törvény előírásainak megfelelően, esetleg annak szükséges módosításával — saját kezde- 
ményezésű, illetve fenntartású és felügyeletű óvoda-, illetve iskolaalapítási joggal is 
rendelkeznek. 


A saját értelmiség kialakításának, saját kultúra megőrzésének és fejlesztésének joga 


Az állam köteles a nemzetiségi iskolák pedagógusainak, a nemzetiségi nyelv oktatóinak, 
a nemzetiségi közművelődés dolgozóinak, valamint a hatósági tolmácsoknak a kiképzé- 
sét a magyar felsőoktatásban, illetve a nemzetiség nyelvét általános felsőoktatási nyelv- 
ként használó országok felsőoktatási intézményeiben biztosítani, s elősegíteni vala- 
mennyi értelmiségi pályán a kiképzés iránti igény felkeltését. 

Saját költségükön, állami, illetve a nemzetiségek által alapított vagy külföldi adomá- 
nyozású ösztöndíjak segítségével a nemzetiségi fiataloknak legyen joguk a nemzetiségük 
nyelvét általános felsőoktatási nyelvként használó országok egyetemein és főiskoláin 

diplomát szerezni; e diplomák egyenértékűségének elbírálására és honosítására a nem- 
zetközi egyezmények és egyenértékűségi szabályok értelmében, az e szabályok megen- 
gedte maximális rugalmassággal kell az állami szerveknek eljárniuk. Azok a nemzetiségi 
fiatalok, akik saját költségükön szocialista országokban a nemzetiség nyelvét felsőokta- 
tási nyelvként használó egyetemeken, főiskolákon folytatják tanulmányaikat, két sikere- 
sen lezárt félév után tanulmányaikhoz állami támogatást igényelhessenek. 

A magyar felsőoktatási intézményekbe való felvétel célját szolgáló vizsgákon — a 
magyar nyelv és irodalom vizsgák kivételével — a nemzetiségi fiataloknak legyen joguk 
anyanyelvükön vizsgázni. 

A hatályos jogszabályok keretei között a nemzetiségi közösségeknek, illetve szemé- 
lyeknek joguk van könyveket kiadni, illetve kiadóvállalat alapítását kezdeményezni, 
nemzetiségi nyelvű műkedvelő vagy hivatásos művészeti (színházi, zeneművészeti stb.) 
csoportokat alakítani és fenntartani, hanglemezek és más hanghordozók, filmek, video- 
kazetták gyártását kezdeményezni. 

A minden állampolgárra érvényes jogszabályok alapján a nemzetiségeknek joguk van 
időszaki, illetve napilapok alapítására, közösségi fenntartású zárt láncú tv-hálózatok, 
kábel tv-k kialakítására. A nemzetiségi nyelven, illetve a nemzetiséget érdeklő kérdések- 
ről szóló televízió- és rádióműsorok sugárzása alapvető állami feladat. 

Erősíteni kívánatos a nemzetiségi települések népesség- és munkaerő-megtartó, illetve 
-vonzó erejét. E kérdést a helyi, megyei szerveknek folyamatosan figyelemmel kell 
kísérniük, és adott esetben - központi állami szerveknél is — kezdeményezéseket kell 
tenniük megfelelő intézkedések megtétele céljából. 

A települések, illetve a megyék állami szerveinek figyelemmel kell kísérniük, illetve 
támogatniuk kell a nemzetiségi lakosság tárgyi, építészeti, települési emlékeinek megőr- 
zését. 


Érdekképviseleti jogok 


A nemzetiségek által alakított helyi egyesületek, országos szövetségek, társadalmi szerve- 
zetek a Minisztertanács nemzetiségi ügyekben illetékes tagjánál, a Nemzetiségi Konzulta- 
tív Bizottság (lásd alább) elnökénél az általuk képviselt nemzetiségek nevében és érdeké- 
ben közvetlenül eljárhatnak, illetve a nemzetiségi törvényben biztosított jogok megsér- 
tése esetén a megfelelő bíróságokhoz fordulhatnak (pl. alkotmánybírósághoz, közigazga- 
tási bírósághoz). Nemzetiségi jogainak megtagadása vagy megsértése esetén az állampol- 
gár egyénileg is jogorvoslatot kérhet az illetékes bíróságoktól. 

A választási törvény tartalmazzon eljárást arra vonatkozólag, hogy a nemzetiségek 
milyen módon ajánlhatnak képviselő- és tanácstagjelölteket. 

A vegyes lakosságú településeken és megyékben a közhivatali állások betöltésének 
szabályait szintén a megfelelő törvény keretei között kell szabályozni az aktív kisebbség- 
védelem figyelembevételével. 


Jog az anyanemzettel való kapcsolattartáshoz 


A Magyar Népköztársaság síkraszáll a területén élő nemzetiségek és a velük egynyelvű 
nemzeteik kapcsolatainak erősítéséért. K ülpolitikájában képviseli a nemzetiségek e kap- 
csolatokhoz fűződő érdekeit, törekszik a szükséges keretek kialakítására, amelyeket a 
nemzetiségek szervezeteik és intézményeik útján is hasznosítanak. 

A nemzetiségek egyesületeinek, szövetségeinek és társadalmi szervezeteinek s az egyes 
nemzetiségi lakosoknak is jogot kell hogy biztosítson a törvény arra, hogy -— amennyiben 
létezik ilyen — annak az országnak, illetve azoknak az országoknak állampolgáraival, 
oktatási és kulturális intézményeivel, amelyben az adott nemzetiségnek megfelelő anya- 
nemzet él, akadálytalan kapcsolatot tartson fenn a Magyar Népköztársaság törvényes 


A NEMZETISÉGI POLITIKA TOVÁBBFEJLESZTÉSÉRŐL ÉS A NEMZETISÉGI TÖRVÉNY IRÁNYELVEIRŐL 47 


rendjének keretein belül, az anyanemzet országának sajtójával, kulturális életével megis- 
merkedjék, az adott ország iskoláztatási lehetőségeit hasznosítsa. 


Szervezeti, végrehajtási intézkedések 


A nemzetiségi kérdésekben való állásfoglalások elősegítése, a nemzetiségi alap (lásd 
alább) kezelése céljából — a Minisztertanács közvetlen tanácsadó és konzultatív szerve- 
ként - kívánatos egy Nemzetiségi Konzultatív Bizottság létrehozása, a Minisztertanács 
illetékes tagjának közvetlen felügyelete alatt. 

A nemzetiségek oktatási, kulturális, tájékoztatási stb. jogainak gyakorlása csak több- 
féle anyagi forrás egyidejű igénybevételével biztosítható. Továbbra is jelentős szerepet 
kell játszania ezen belül a központi és tanácsi költségvetésnek. A Központi Bizottság 
mindezek mellett ajánlja a kormánynak: vizsgálja meg egy költségvetési, vállalati, ma- 
gán-és külföldi pénzeszközök befogadására is alkalmas ún. nemzetiségi alap létrehozásá- 
nak lehetőségét. A nemzetiségi alap elsődleges célja volna, hogy kiegészítő jellegű anyagi 
támogatást biztosítson a helyi állami szerveknek és nemzetiségi szervezeteknek azon 
tevékenységükhöz, amely a nemzetiségi törvény végrehajtását, a nyelvhasználati, okta- 
tási és kulturális stb. jogok gyakorlását szolgálja. 


A törvény függeléke 


Kívánatos, hogy a Magyar Népköztársaságban élő nemzetiségek deklarálását a törvény 
maga ne tartalmazza. A függelék azokat a nemzetiségeket sorolja föl, amelyekkel kapcso- 
latban az állam anyagi konzekvenciákkal járó kötelezettségeket is vállal. A törvény 
függelékében való feltüntetést - a magukat nemzetiséginek valló állampolgárok megbízá- 
sából - a nemzetiségek országos szervezetei kezdeményezhetik a Minisztertanács útján. 

A Minisztertanács a nemzetiségi érdekképviseleti szervekkel és a tanácsokkal egyez- 
tetve tegyen javaslatot a törvény függelékében feltüntetett nemzetiségek által lakott, 
illetve vegyes lakosságú települések listájára abból a célból, hogy az egyes, törvényből 
eredő állami kötelezettségeket ezeken a településeken biztosítsák. 


Iványi Grünweid Béls: 
Város vége 


Szanálás — tapasztalatok és tanulságok 


Nehezedő gazdasági helyzetünkkel együtt 
növekszik azoknak a vállalatoknak a szá- 
ma, ahol már a napi működőképességet 
fenyegető gazdálkodási problémák, pénz- 
ügyi feszültségek jelentkeznek. E vállala- 
tok tevékenységének, termékeinek megíté- 
léséről, helyzetük rendezésének lehetséges 
módozatairól azonban számos leegyszerű- 
sítő elgondolás él a köztudatban, de gyak- 
ran ilyenekkel találkozhatunk még vezetői 
nyilatkozatokban is. Nem ritkán hallani, 
hogy csődhelyzetbe olyan vállalatok kerül- 
nek, amelyeknek technológiája, gépparkja 
elavult, rossz minőségű, korszerűtlen, ter- 
mékeikre sem belföldön, sem külföldön 
nincs fogadókészség. A kézenfekvő megol- 
dás: a piac által nem igényelt és nem hono- 
rált termékek gyártásának leállítása, a vál- 
lalat felszámolása, a tőkeelemek (munka- 
erő, eszközök) átáramoltatása gazdaságo- 
sabb tevékenységek felé. A gazdaságban 
azonban ilyen tiszta képletek és döntési 
szituációk csak elvétve fordulnak elő. 
S eme ritka esetekben is mérlegelni szüksé- 
ges, hogy a megszüntetendő termelés tőke- 
tényezői miképp hasznosíthatók, más terü- 
leten megvannak-e a gazdaságos felhasz- 
nálás (szerkezetváltás) reális esélyei. Az 
erőforrások rugalmas átcsoportosítását 
egyik területről a másikra számos tényező 
hátráltatja. 

A piaci szereplők száma az elmúlt évek 
szervezetfejlesztési politikájának eredmé- 
nyeként jelentősen szaporodott ugyan, va- 
lamelyest növekedett a kis- és középüze- 
mek száma is, mindez azonban nem hozott 
érdemleges változást abban, hogy gazda- 
ságunkban nagyon sok az olyan termék, 


tevékenység, amelynek egy-egy gazdálko- 
dó szervezet a profilgazdája, monopolhely- 
zetű előállítója. A monopóliumok pedig 
köztudottan nem könnyítik új termelők 
megjelenését saját tevékenységi területü- 
kön. 

A veszteséges termék, tevékenység iránt 
sokszor jelentős piaci kereslet mutatkozik, 
számos továbbfeldolgozó igényt tart a ter- 
melés folytatására. (Ez történt például a 
Minőségi Cipőipari Vállalat jó minőségű 
női cipői, az Auróra Cipőgyár szovjet ex- 
porttermékei, a vasútijármű-gyártás, az 
Elektronikai Vállalat egyes termékei s a 
széntermelés esetében.) Gazdaságunk je- 
lenlegi helyzetében a hazai termelés im- 
porttal történő kiváltása vagy az export 
leállítása az esetek jelentős hányadában 
nem valóságos alternatíva. 

A fizetésképtelen gazdálkodó szerveze- 
tekben felhalmozott technika, gyártási 
kultúra nem is mindig elavult, sőt egyes 
esetekben éppenséggel világszínvonalú 
(például Soroksári Vasöntöde, Péti Nitro- 
génművek). A fizetésképtelen gazdálkodó 
egység alkalmanként éppen a modern 
technikát meghonosító vagy azt termelő, 
ún. húzóágazatba tartozik, amely ágaza- 
tok nagyságrendjének növelése, részará- 
nyuk bővítése deklarált célkitűzésünk 
(Elektronikai Vállalat). 

Általános probléma, hogy a vállalat gaz- 
dasági hatékonyságát mérő mutatók (nye- 
reség, likviditás, vagyon stb.) az új adó- 
rendszer bevezetését követően is csak tor- 
zítva közvetítik, jellemzik a vállalatok 
tényleges teljesítményét. 

1986 előtt a veszteségek és alaphiányok 

rendezésének jellemző útja az államigazga- 
tási típusú beavatkozás volt. Központi se- 
gítség nélkül kizárólag a kis összegeket 
érintő és átmeneti problémák nyertek meg- 
oldást. A nagyobb súlyú vállalati válsá- 
gokkal kormánybizottság foglalkozott, ál- 
lami határozatok alapján pótolták a pénz- 
ügyi hiányokat. A központi rendezés egy- 
ben azt is jelentette, hogy az alacsony haté- 
konyságú gazdálkodásért a felelősség is és 
a pénzügyi teher is a népgazdaság egészére 
tevődött át, ami a jövedelmek centralizá- 
ciójának és hatékonysággal ellentétes irá- 
nyú újraelosztásának erősödését váltot- 
ta ki. 


A segítségre szoruló vállalatok és a köz- 
ponti forráselosztók megállapodásain túl- 
menően tényleges szanálási eljárás megin- 
dítására már csak a vállalatok egy szűk 
körében került sor (Magyar Gyapjúfonó 
és Szövőgyár, Magyar Kábel Művek, Sal- 
gótarjáni  Vasöntöde és  Tűzhelygyár, 
Kecskeméti — Zománc- és  Kádgyár, 
CHEMIMAS, Láng Gépgyár, Ganz Villa- 
mossági Művek, Híradástechnikai Válla- 
lat, KONTAKTA). Még ritkábban fordult 
elő vállalatfelszámolás (Kalapgyár, Halasi 
Kötöttárugyár, Irodagépipari és Finom- 
mechanikai Vállalat). A tapasztalatok sze- 
rint 1988-ban a nehéz helyzetbe jutott vál- 
lalatok sorsának rendezése a korábban 
szokásos eszközökkel történt, az említett 
okok miatt, s ezek ürügyén nem követke- 
zett be látványos fordulat a gazdasági kö- 
vetelményeket következetesen érvényre 
juttató megoldási módok javára. 

A szabályozás azonban kétségkívül kor- 
szerűsödött. A korábbi eljárások során 
előnyt élvezett az állam és a bankrendszer 
mint hitelező. A felszámolásra vonatkozó 
-— 1978-as -— pénzügyminisztériumi rendelet 
a hitelezők, illetőleg a követelések között 
merev és indokolatlan rangsort állított fel : 
a köztartozások és banki követelések ki- 
elégítése megelőzte a többi hitelező követe- 
léseit. A felszámolási, szanálási eljárások a 
nyilvánosság kizárásával folytak, az ál- 
lamigazgatás hegemón szerepe érvényesült 
a döntések kialakításában. 

Az 1986-ban megszületett új jogszabá- 
lyok célja az volt, hogy a csőd hasznos 
funkcióit, a közgazdasági alapokon nyug- 


vó szelekciót és a vállalati veszélyérzet tu- 
datosítását felhasználva kényszerítse ki a 
vállalatok strukturális alkalmazkodását, 
továbbá tegye lehetővé a gazdaságtalan 
tevékenységek (szervezetek) megszünteté- 
sét, az erőforrások átáramoltatását gaz- 
daságos tevékenységekbe. Azzal, hogy az 
új jogszabályok keretei között az ágazati 
minisztériumok elvesztették korábbi meg- 
határozó szerepüket a felszámolások, sza- 
nálások terén, elvi lehetőség nyílt a tőke- 
elemek szabadabb mozgására a népgazda- 
sági ágak között is. 

Az 1986. szeptember 1-jén hatályba lé- 
pett jogszabály a felszámolási eljárás - 
amely később szanálássá is változhat - 
megindításának indokául a tartós fizető- 
képtelenséget jelöli meg. (Korábban a 
pénzügyi hiányos vállalatok körébe azok 
tartoztak, amelyek az adott gazdálkodási 
évet saját forrásból nem rendezhető veszte- 
séggel és/vagy érdekeltségi alaphiánnyal 
zárták.) Az új eljárási rend — amit átfogóan 
felszámolási eljárásnak neveznek — célja 
most sem az, hogy a nehéz pénzügyi hely- 
zetbe kerülő vállalatot mindenáron felszá- 
molják. Ezért a felszámolási jogszabály az 
eljárás során többszöri egyeztetési alkal- 
mat iktat be a hitelezők és az adós között, 
és meghatározott kritériumok esetén lehe- 
tőséget biztosít a szanálásra, vagyis a tar- 
tósan fizetésképtelen gazdálkodó szerveze- 
tet állami beavatkozással működőképessé 
teszi. 

Állami szanálást a pénzügyminiszter 
rendelhet el az ún. szanálási tárcaközi bi- 
zottság javaslatára alapozva, akkor, ha a 
vállalat megszüntetése súlyos foglalkozta- 
tási zavart okozna, illetve államközi köte- 
lezettség vagy honvédelmi feladat teljesíté- 
sét veszélyeztetné. A szanálást a szanáló 
szervezet folytatja le a jogszabály szerint 
három, kivételes esetben hat hónap alatt. 
A szanálás feladata, hogy előkészítse az 
esetleges veszteség rendezésére, a fizetőké- 
pesség helyreállítására és a gazdaságos 
működés megteremtésére vonatkozó intéz- 
kedéseket, valamint azok végrehajtásának 
elmulasztása esetén érvényesíthető jogkö- 
vetkezményeket tartalmazó megállapo- 
dást. 

A gazdálkodó szervezetek csődbe jutása 

nem egyik napról a másikra következik be, 
ennek minden esetben előjelei vannak. Tő- 
kés gazdaságban intő jel, ha a részvények 
árfolyama esni kezd. Miután a magyar 
gazdálkodó szervezeteknek nincs tőzsdén 
jegyzett forgalmi értékük, így csak külön- 
féle pénzügyi mutatók alapján lehet vizs- 
gálni a gazdálkodás egyensúlyának meg- 
bomlását. (Jól vezetett vállalatnak első- 
ként magának kell érzékelnie a veszélyt, 
mivel likviditását nemcsak az adott idő- 
pontban látja, hanem pénzügyi tervéből 
előrevetítve is. Ezután a számlavezető 
bank, majd a partner vállalatok észlelhetik 
a fenyegető fizetőképtelenséget.) 

1986 szeptembere óta tizenkettő, ipari 
minisztériumi alapítású vállalatnál indult 
felszámolási eljárás tartós fizetésképtelen- 
ség miatt. Ebből kilenc esetben folytató- 
dott az eljárás szanálással, két esetben — 
kamarai egyeztetéssel - megegyezés szüle- 
tett az adós és hitelezői között (Gábor 
Áron Gépgyár, Látszerészeti Eszközök 
Gyára), egy esetben felszámolási döntésre 
került sor (Elektronikai Vállalat). A sza- 
nálás azonban csak a , jéghegy csúcsa", 
pedig az egész gazdaság felülvizsgálatára, 
tőkeértékének felmérésére, vállalkozások 
útján való mobilizálására, vagyis általános 
, modernizációjára" szükség volna. Ha az 
árak és más szabályozók nem tennék lehe- 
tővé a gyenge hatékonyság elleplezését, s 
ennél is gyakrabban következményeinek 
áthárítását a felhasználókra, akkor a 
nagyipar jelentős része, de az adóterhek 
fokozódása miatt mindenesetre növekvő 
része szorulna szanálásra. 

Az érintett 12 vállalat adósságállomá- 
nya 43,2 milliárd Ft, könyv szerinti va- 
gyonértékük 33,1 millárd Ft volt. A fize- 
tésképtelenség miatt indított eljárások 
megkezdésénél öt esetben nem piaci típusú 
automatizmus érvényesült, a folyamat 
megindítását , felső szintű instrukciókkal" 
kellett kikényszeríteni. A kilenc szanálássá 
s szelídült" felszámolásból hat (Soroksári 
Vasöntöde, Láng Gépgyár,  Ganz- 
MÁVAG, Tatabányai Szénbányák, Me- 
cseki Szénbányák, Auróra Cipőgyár) zá- 
rult le megállapodással, amely az érintett 
vállalatok gazdasági talpraállítása érdeké- 
ben a vállalat számára kötelező intézkedé- 


seket, valamint állami pénzügyi preferen- 
ciákat, banki kötelezettségek átütemezé- 
sét, kamatkedvezményeket tartalmaz. 

Olyan esetekben, ahol a szanáló szerve- 
zet nem tud egyezséget létrehozni az adós 
és hitelezői között, a szanálás meghiúsul. 
Ezt követően a bíróság ún. nem peres eljá- 
rásban jogerős végzést hoz a tartós fizetés- 
képtelenség tényéről, a felszámoló szerve- 
zet (a Pénzintézeti Központ) pedig behajtja 
az adós követeléseit, és értékesíti vagyo- 
nát. Ilyen esetek elkerülhetetlenül előfor- 
dulnak. Sőt a megállapodással zárult — 
elvileg tehát sikeres — szanálás sem jelenti 
minden esetben a működőképesség tartós 
helyreállítását. Az eddigi tapasztalatok azt 
mutatják, hogy a megindult és lezárt sza- 
nálások közül csupán kettő végződött va- 
lóban megnyugtató megoldással. A Láng 
Gépgyár alapvetően saját erőből hozza 
rendbe gazdálkodását, a Soroksári Vasön- 
töde pedig részvénytársasággá alakulva tő- 
késítette kötelezettségeit. 


Az új jogszabályok alapján lefolytatott 
csödeljárásokból az állapítható meg, hogy 
sem a gazdasági érdekek, sem a társadal- 
m1-politikai közeg, sem a közgazdasági 
szabályok nem kényszerítették ki az eljárá- 
sok automatikus megindítását. A Minisz- 
tertanács a holtpontról való elmozdulás 
érdekében -— 1987 novemberében - külön 
határozattal igyekezett a felszámolási fo- 
lyamatot serkenteni. 

A fizetési nehézségekkel küzdő vállala- 
tok egyik legnagyobb hitelezője az állami 
költségvetés. Ezért nagyrészt a költségve- 
tés magatartásán — jelen esetben passzivi- 
tásán — múlik a felszámolási eljárások (cse- 
kély) gyakorisága. Ezek számát növelen- 
dő, a kormány a Pénzügyminisztérium 
számára előírta, hogy a tartósan fizetés- 
képtelen gazdálkodó szervezetek részére 
állami kötelezettségek teljesítésekor kivé- 
telesen se adjon fizetési kedvezményt vagy 
halasztást. 

A tapasztalatok szerint a kereskedelmi 
bankok sem mutatnak különösebb aktivi- 
tást a felszámolások kezdeményezése so- 
rán. Magatartásukat nagyban befolyásol- 

Ja, hogy fizetési késedelemnél az alapka- 
maton kivül késedelmi kamatot is felszá- 
mithatnak. Ezt az összeget a fizetési nehéz- 
seggel küzdő vállalat számlájára befolyó 
befizetésekből többnyire leemelhetik, mig 
felszámolás — esetén  valószínűsíthetően 
kénytelenek lennének ezt veszteségként el- 
könyvelni. A kormány felhívta a bankok 
figyelmét a kétes követelések tételes felül- 
vizsgálatára, és határozata kötelezővé te- 
szi, hogy a bankok indítsanak felszámolási 
eljárást a fizetésképtelen adós gazdálkodó 
szervezettel szemben. 

A gazdálkodó szervezetek részéről is 
tartózkodás tapasztalható az eljárás meg- 
indításával kapcsolatban. A hitelező válla- 
latoknál számottevő az ellenérdekeltség 
szerepe, mert -— például a késedelmi kamat 
miatt — kedvezőbb a követelések kintlevő- 
ségként való elszámolása, mintha a csődel- 
járás során kiderülne, hogy a követelés egy 
része nem érvényesíthető — ami a nyeresé- 
get vagy akár a vállalati vagyont is csök- 
kentheti. 

Az adós vállalat esetében a vállalati ta- 
nácsok - érthető módon - nem szívesen 
vállalják az eljárás kezdeményezését. Nem- 
csak a vállalati kollektíva ellenérzésétől 
tartanak, nyilvánvalóan szerepet játszik 
ebben a vezetők pozícióféltése is. 

A ,rásegítő" gazdaságszervező kor- 
mányzati intézkedések hatása még nem ér- 
tékelhető, az azonban figyelmeztető jel, 
hogy a felszámolási eljárások száma jelen- 
tös ütemnövekedést nem tükröz. 

A tartós fizetésképtelenség hátterében 
gyakran finanszírozási és elvonási (adózta- 
tási) problémák húzódnak meg. Jellemző, 
hogy a fizetésképtelenség miatt indított 12 
eljárás felénél irreális nagyságrendű bünte- 
töbéradó-tartozást lehetett találni: a 
Cranz-MAVAG általános jogutódjánál, a 
Ganz Mozdony- és Vagongyár Vállalatnál 
7.8 milliárd Ft (bírsággal együtt több mint 
10 milliárd Ft), a Minőségi Cipőipari Válla- 
latnál 1,9 milliárd Ft, az Elektronikai Válla- 
latnál 429 millió Ft, a Látszerészeti Eszkö- 
zök Gyáránál 65 millió Ft volt a tartozás 
összege. Ezek olyan teljesíthetetlen követe- 
lések, melyek elengedése előbb vagy utóbb 
elkerülhetetlenné válik. Ezzel azonban 
nem feltétlen éri veszteség a költségvetést. 


Ezekben az esetekben az adótartozás elen- 
gedése azért nem okoz bevételkiesést, mert 
az , adós" tartozását semmiféle szanálási 
megoldásban nem képes megfizetni. Ám 
maga a követelés sem valós annyiban, 
hogy adminisztratív úton kivetett adóra s 
nem a gazdálkodás reálfolyamataira, reál- 
teljesítményre vezethető vissza. (Tapaszta- 
latunk szerint a büntető béradó nem is 
alkalmas a bérköltség szabályozására. 
A vállalati létszám és bér egyébként is sok- 
kal kisebb tartományban mozgatható an- 
nál, mint amekkorát a nyereség és a hozzá- 
adott érték csökkenésével a mesterséges 
szabályrendszer megkívánt volna.) A telje- 
síthetetlen nagyságrendű béradó-követelé- 
sek az egész adózási etikát fellazíthatják, és 
mások jogos követeléseit elértékteleníthe- 
tik. 

A szanálások során végzett elemzések 
egyértelműen mutatják, hogy a vállalatok 
jelenlegi pénzügyi problémái évekkel, évti- 
zedekkel korábban hozott hibás döntések, 
halmozódó feszültségek és adósságok kö- 
vetkezményei. Ezek rendezésére nem ele- 
gendő az éves szanálási alap (1987: 2,5, 
1988: 1,5 milliárd forint). Ráadásul úgy 
tűnik, a szanáló szervezet a rendelkezésére 
álló forrásokkal is szűkmarkúan bánik. 
Márpedig pénz nélkül nem lehet szanálni. 

A szanáló szervezetnek nemcsak pénz- 
eszközei, de szervezeti keretei sincsenek 
összhangban a feladatok terjedelmével és 
jelentőségével. Egyfelől sok esetben éppen 
emiatt nem kerül sor a végleges megoldá- 
sok kidolgozására, ehelyett csak a csődtö- 
meg vándorol részint az utódokhoz, ré- 
szint a bankokhoz. Másfelől a felszámolá- 
si, szanálási eljárások alá kerülő vállala- 
toknál - kivétel nélkül — mélyrétegű , veze- 
tői válságok" is tapasztalhatók : személyi, 
szakmai alkalmatlanság, jelentős kérdé- 
sekben téves döntések, rossz vezetési mód- 
szerek, megbomlott felsővezetési össz- 
hang, kifáradás. Nincs válság vezetői vál- 
ság nélkül. A , túlhordott" problémák fel- 
tárásában, megelőzésében, rendezésében 
az Ipari Minisztérium sem tudott megfele- 
lő módszert kidolgozni és időben döntése- 
ket hozni, illetve hozatni. Feladataink új- 
rafogalmazása e területen nélkülözhetet- 
len. Joggal feltételezhető, hogy e kérdés 

megoldásával a szanáló szervezet egyedül 
nem tud megbirkózni. 

A tapasztalatok szerint a szanálási eljá- 
rások elhúzódnak. Az elemzések elvégzése, 
a megállapodásban rögzíthető feladatok, 
javaslatok kidolgozása általában igénybe 
veszi a jogszabály által csak kivételes ese- 
tekre biztosított 6 hónapi időtartamot, s 
még ezt követően is számos nagy horderejű 
kérdés vár döntésre. (Például a vasútijár- 
mű-gyártás jövője, a SORVAS Rt. alapítá- 
sa, banki követelések teljesítése.) A válla- 
latok szanálással történő pénzügyi rendbe 
tétele persze a megállapodás aláírásával 
egyébként sem tekinthető befejezettnek. 
Ez csak a talpra állás esélyét teremti meg. 
Bár tegyük hozzá, hogy az eljárás egész 
időtartama alatt a szanálás alatt álló válla- 
lat csak nagy nehézségekkel, esetleg egyál- 
talán nem fér hozzá rövid lejáratú hitelek- 
hez. Ezért az amúgy is meglévő terme- 
lésszervezési feszültségek tovább fokozód- 
nak, és a létszám-lemorzsolódással együtt 
ezek maguk is hátráltatják a vállalat stabi- 
lizálódását. 

A szanálási eljárások kiindulása fiskális 
szemléletű: elsősorban a költségvetési tá- 
mogatást akarja felszámolni, illetve az ese- 
dékes vagy elmaradt adóbevételeket pró- 
bálja behajtani. Ehhez képest a működő- 
képesség valódi helyreállítása háttérbe szo- 
rul 


. A felszámolási, szanálási eljárások talán 

legnagyobb hiányossága, hogy azok a ha- 
gyományos — elavult és megtévesztő -— 
számviteli vagyonszemlélet alapján foly- 
nak. Nincs különbségtétel a vagyon könyv 
szerinti és reális felszámolási értéke között, 
illetve a vagyonérték és a tőkeérték között. 
A vállalatok könyv szerinti vagyona csak 
arról ad képet, hogy adott időszak alatt 
mennyi pénzt fektettek be a vállalatba, il- 
letve ebből -— az amortizáció könyvelése 
után — mennyi maradt megtérületlenül. 
Semmit sem mond tehát a befektetés éssze- 
rűségéről, a vagyontárgyak korszerűségé- 
ről. A nyilvántartott vagyont befolyásolja 
az is, hogy mikoriak a vállalati beruházá- 
sok, hiszen a régi állóeszköz-beszerzések 
alacsony, az újabbak - az időközbeni ár- 
színvonal-emelkedés miatt — jóval maga- 
sabb áron szerepelnek. A vagyon- és a 


tőkeérték megkülönböztetésének szüksé- 
gességét bizonyítja az is, hogy válságba 
került, tőkeértéküket vesztett vállalataink 
hatalmas , könyv szerinti" vagyont mutat- 
nak ki, holott valóságos vagyonuk - tőké- 
jük devalválódásával — jóformán , ócska- 
vasértékre" zsugorodott. A vállalati va- 
gyon valóságos tőkeértékét jövedelemho- 
zó képessége adja meg. A vagyonnak az 
innovatív, a piaci lehetőséget kiaknázó 
vállalkozás ad tőkeértéket. Az így értelme- 
zett tőke azonban nem releváns tényező a 
szanálás jelenlegi keretei között. 
Összefoglalva az elmondottakat: a sza- 
nálás jelenlegi rendje nem alkalmas a prob- 
lémák megoldására, elsősorban az eljárás 
szemléleti hibája, a költségvetés irreális kö- 
vetelései és az anyagi eszközök hiánya mi- 
att. A szanáló szervezet pedig ennek a - 
megítélésünk szerint hibás - gyakorlatnak 
szervezeti kifejezője és kivitelezője. 


Ahhoz, hogy a csődeljárás az érintett válla- 
latok működőképességét valóban helyreál- 
líthassa, a múlt számonkérése helyett a 
jövőbeni teljesítőképesség kiaknázását kell 
a szanálási eljárás középpontjába állítani. 
Ennek a vállalati vagyon tőkeként való 
értékelése, az ehhez szükséges szemléleti 
alapok és szervezeti keretek kialakítása a 
feltétele. A következőkben ennek néhány 
alapelemét vázoljuk fel. 

Eredményes szanálás csak a vállalat 
helyzetének reális felméréséből indulhat ki. 
A helyzetfelmérés során tisztázni szüksé- 
ges a vállalat aktuális tőkeértékét, vagyis 
azt, hogy - a nyilvántartott értéktől füg- 
getlenül — milyen mértékű jövedelemhozó 
képesség rejlik a vállalati vagyonban. 
A jövedelemhozó képesség megállapítása 
értelemszerűen csak a vállalat jövőbeni te- 
vékenységére vonatkozhat. Tehát szüksé- 
ges elkülöníteni a megszüntetendő és a ma- 
radó, valamint a fejlesztendő tevékenysé- 
gek körét. 

A vállalat tőkeértékében döntő szerepe 
van az odakapcsolódott emberi tőkének, a 
szakemberek teljesítményeinek, innová- 
ciós képességének. A vállalat hírneve, vala- 
mint a kialakított vállalkozási koncepció is 

a tőkeértéket befolyásoló tényezők sorába 
tartozik. 

Egy adott vállalat helyzetének reális fel- 
mérése egyrészt hozzáértő, másrészt a vál- 
lalat gazdálkodási tevékenységéhez áttéte- 
lesen sem kötődő, azaz a tartalékok ellep- 
lezésében nem érdekelt, de a fiskális és a 
hitelezői érdekekkel szemben is semleges — 
kvázi független — szakértők becslésén ala- 
pulhat. Az ilyesfajta vállalatértékelésnek 
nálunk nincs hagyománya, de megítélé- 
sünk szerint egyes szervező vállalatok és 
gazdaságkutató intézetek/vállalatok e fel- 
adatra felkészíthetők. 

A tőkeérték mérésének egy másik for- 
mája a részvénytársasági keretben műkö- 
dő vállalatok esetében a részvények piaci 
értéke. Az így kifejezett tőkeérték valóság- 
tartalmát az mutatja, hogy az adott áron 
van-e a részvényekre vevő. Az állami válla- 
latok társasággá való átalakulása azonban 
felveti az állam tulajdonába kerülő részvé- 
nyek és az államot megillető osztalék keze- 
lésének kérdését, a vagyonkezelés intézmé- 
nyi feltételeinek kialakítását.! Nézetünk 
szerint ez a gazdasági reformfolyamat leg- 
fontosabb soron lévő feladata, amelynek 
megfelelő megoldása nélkül a részvénytár- 
sasági forma előnyei — valódi részvénytu- 
lajdonosok híján — nem érvényesülhetnek. 

Természetesen csak az a vállalat alakít- 
ható részvénytársasággá, amelyik , good- 
will"-jében, piacképességében, fejlődési le- 
hetőségében bíznak a befektetők. A rész- 
vénytársaság nem is feltétlenül mindig a 
leghatékonyabb vállalati forma. Lehetsé- 
ges a csődbe került vállalat , üzemeltetési 
vállalkozásba" adása is. 

A vállalati kollektíva és ezen belül a 
vezetői réteg jelenleg elsősorban a problé- 
mák leplezésében, a , túlélésben" érdekelt, 
erős a saját munkahelyhez, főként a veze- 
tői pozícióhoz való ragaszkodás. Ma a me- 
nedzserek tevékenysége nem ítélhető meg 
sem a vagyon, sem az elért nyereség alap- 
ján: nyereséges vállalatnál sem biztos, 
hogy megfelelően kiaknázzák a vállalat tő- 
keértékét. Továbbá a rövid távú nyereség 


1 A szanálási elj várhatóan ez a megoldása 
alakul ki a Soroksári Vasöntödénél, a Péti Nitrogén- 
műveknél és a Ganz Mozdony- és Vagongyár Vállalat- 
nál. I 


a tőkeérték rovására is növelhető az inno- 
váció elmulasztásával, a vagyon felélésé- 
vel. A problémák leplezésére utal, hogy 
több vállalat ismétlődően kerül válságos 
helyzetbe. Ezért lenne szükséges a szaná- 
lásra nyilvános pályázatot meghirdetni. 
Versenyeztetni kellene az üzemeltetésre 
alkalmas menedzsereket, melyikük tudja a 
legnagyobb hasznot kihozni a vállalatból. 
Érdekeltségüket a kikötött hozam feletti 
többletből való részesedés teremtené meg, 
aminek pontos szabályai kialakíthatók. 
A pályázat meghirdetésénél az elvárt mini- 
mumhozam megítéléséhez is alapozni le- 
hetne a független szakértők tőkebecslésére. 

A vállalását nem teljesítő menedzser 
azonnal lecserélhető. Erre sort kell keríteni 
még akkor is, ha a vezető korábbi megala- 
pozottnak tűnő elképzelései, jó munkája 
ellenére — az előre nem látható körülmé- 
nyek miatt - nem tudja nyújtani az elvárt 
és ígért hozamot. A bukás kockázata lenne 
a hajtóerő. Ha a menedzser , elgazdálkod- 
ja" hitelét, hosszú ideig elesne újabb vállal- 
kozás lehetőségétől, a magasabb erkölcsi- 
anyagi megbecsüléstől. Ma ezzel egyetlen 
vezetőnek sem kell számolnia. Ezért lenne 
több a vállalkozói verseny az egyszerű ve- 
zetőcserénél, illetve a már ma is élő pályá- 
zati rendszernél. 

A szanálási koncepció kidolgozására és 
vállalkozás típusú végrehajtására ma még 
nem rendelkezünk gyakorlattal bíró, , ne- 
vet szerzett" csődmenedzserekkel. Nem 
alakult ki sem a csődmenedzselési kultúra, 
sem az a politikai-társadalmi tolerancia, 
amely az ilyen típusú vállalkozások sikeres 
végrehajtásához kapcsolódó , értékará- 
nyos" jövedelmeket tudomásul venné. 
Többek között ezért érdemes gondolkozni 
olyan megoldáson is, hogy szervezetek, in- 
tézmények pályázhassanak szanálási, fel- 
számolási koncepciók kidolgozásával, s 
vállalkozzanak a csődbe került vállalatok 
gazdasági stabilizálására. 

A vázolt rendszer értelemszerűen módo- 
sításokat kívánna a vállalati törvényben. 
Lehetségesnek látszik, hogy egyes állami 
vállalatok vagyonának és a vagyon hoza- 
dékának (részvénytársaság esetén az oszta- 
léknak) kezelésére kizárólag a vagyongya- 
rapításért felelős vagyonkezelő (holding) 

vállalatok jöjjenek létre. Ha ez megvaló- 
sulna, az állami szanálás jelenlegi intéz- 
ményrendszerére — véleményünk szerint — 
nem lenne szükség. A szanálás -— adott eset- 
ben a vállalat vállalkozásba adása — a va- 
gyonkezelő vállalat feladata  lenne.? 
A koncepció finomításán és a felszámolási, 
szanálási eljárásokhoz való adaptálásán 
jelenleg dolgoznak az Ipari Minisztérium- 
ban. 


2 A koncepció egyéb vonatkozásairól lásd: Krokos 
János: Teljesítményaliku helyett vállalkozási versenyt! 
(Elgondolás a társadalmi tőke hatékony működtetésé- 
re) Közgazdasági Szemle, 1988. 7-8. szám. 


A gondolat - a nagyvállalat vállalkozás- 
ba adása - első olvasásra talán merésznek 
tűnhet. A felszámolási, szanálási eljárások 
alapján leszűrhető kedvezőtlen tapasztala- 
tok - és a népgazdaság egészének helyzete 
is — azonban új típusú megoldások keresé- 
sére kényszerítenek. 


Auth Henrik, Bársony Jenő, 
Krokos János, Szilágyi Károlyné 


." Csohány Kálmán: 


Antigone 

Párt- és szakszervezeti funkciók a vegyes vállalatoknál 


Szubjektív körkép 


Külföldi részvétellel működő gazdasági 
társulások, vagyis vegyes vállalatok 1972 
óta alapíthatók, de másfél évtized után is 
a magyar gazdaság szervezeti rendszere 
különleges elemeinek számítanak. Nem 
egy jogszabályt például külön kell értel- 
mezni a vegyes vállalatok szempontjából, 
és bizony az is előfordul, hogy az egyes 
hatóságok éppenséggel ellentétesen értel- 
mezik őket. Ilyen körülmények között nem 
csoda, hogy a társadalmi szervezetek ve- 
gyes vállalati működése ií5 meglehetősen 
változatos képet mutat. 

Az engedélyezett vegyes vállalatok szá- 
ma lassan eléri a kétszázat, de ezek többsé- 
ge még alig kezdte meg az érdemi tevé- 
kenységet. Egyelőre a termelés-szolgálta- 
tás megszervezése van napirenden, nem- 
igen jut idő és energia a társadalmi szerve- 
zetek megszervezésére. 

A kérdés tudományos igényű elemzésé- 
hez tehát még nincsenek meg a feltételek. 
Az alábbiakban kifejtett megállapítások 
néhány vegyes vállalat példáján alapulnak, 
de jó okunk van feltételezni, hogy többsé- 
rükben általánosíthatók. 

Az eddigi tapasztalatok áttekintésének 
az ad aktualitást, hogy a társasági törvény 
nyújtotta jogi lehetőségek, illetve a külföl- 
di működő töke bevonása iránti gazdasági 
szükségletek e vállalkozási formák számá- 
nak növelését eredményezik. 


A vegyes vallalatok többnyire minden tevé- 
kenységi előzmény nélkül, Magyarorszá- 
gon ez ideig nem gyakorolt tevékenység 
folytatására, új termék gyártására jönnek 
létre. Alapítási és működési szabályaik is 
különlegesek. Mindez annyira megterheli 
az első időket, hogy társadalmi szervezetek 
létrehozására csak úgy egy-másfél év múl- 
va kerül sor. amikor már a vállalati tevé- 
kenység beindult. Ebben az átmeneti idő- 
szakban a vegyes vállalatokhoz került dol- 


gozók párt-, szakszervezeti és KISZ-tagsá- 
gi viszonya különbözőképpen alakulhat. 
Miután induláskor általában a legtöbb 
dolgozó a magyar alapító tagvállalattól (a 
legnagyobb magyar alapítótól) kerül a ve- 
gyes vállalathoz, az a gyakori, hogy az ala- 
pító párt-, KISZ-, illetve szakszervezeté- 
nek kötelékében maradnak. 

A Citibank Budapest Rt. és a CIB (Kö- 
zép-európai Nemzetközi Bank Rt.) párt- 
tagsága például kezdetben a Magyar Nem- 
zeti Bank pártcsoportja volt. A Selectronic 
Kft. esetében viszont az volt a kézenfekvő 
megoldás, hogy a velük egy épületben lévő 
és ugyancsak a Skálához tartozó Skála 
World Trade-nél maradjanak a párt, a 
szakszervezet és a KISZ tagjai. Az is elő- 
fordul azonban, hogy az új vállalathoz ke- 
rülést egyes dolgozók jó alkalomnak tekin- 
tik szakszervezeti, illetve KISZ-tagságuk 
konfiiktusmentes megszüntetésére. 


Pártélet a vegyes vállalatoknál 


Miután a vegyes vállalatok többsége vi- 
szonylag kis létszámmal tevékenykedik, 
rendszerint csak néhány dolgozójuk tagja 
az MSZMP-nek. De mert a szervezeti sza- 
bályzat már három párttag esetén is meg- 
engedi az önálló alapszervezet létesítését, a 
vegyes vállalatoknál általában önálló alap- 
szervezetek müködnek, amelyek az alapító 
magyar vállalat (vagy valamelyik magyar 
tagvállalat) pártbizottságához tartoznak. 
Több magyar alapító esetén a vegyes válla- 
lati pártalapszervezet döntésétől függ, 
hogy melyik pártbizottsághoz kapcsolód- 
nak; a legnagyobbéhoz vagy például a 
földrajzilag könnyebben elérhetőéhez. 

A vegyes tulajdonú bankok (Citibank, 
CIB) pártalapszervezetei így értelemsze- 
rűen továbbra is a Magyar Nemzeti Bank 
pártbizottságához tartoznak, hiszen az in- 
duláskor legtöbben az MNB-től kerültek 
az új bankhoz, illetve az MNB a CIB-ben 

tőkés társ is. Nem véletlen viszont, hogy ez 
esetben már alapszervezetről és nem párt- 
csoportról van szó, mivel az MNB pártve- 
zetése egy idő után nem tartotta elfogad- 
hatónak, hogy a vegyes bankok párttagjai 
pártcsoportként épüljenek be a jegybank 
pártszervezetébe. Csak így látták elkerül- 
hetőnek, hogy olyan információkhoz jus- 
sanak, amelyek az üzleti bankok számára 
egyébként titkosak. De mert mégis egy 
szakmai körbe tartoznak, a vegyes banki 
alapszervezetek jobbnak látták az MNB 
önálló pártegységeként működni, mint 
közvetlenül a kerületi pártbizottsághoz 
tartozni. 

Előfordulhat, hogy a kisebb vegyes vál- 
lalatoknál csak egy-két párttag dolgozik. 
Ekkor ők a lakóhelyük szerinti körzeti 
pártszervezetekhez jelentkeznek be. Bár a 
pártélet megújításának egyik eleme a terü- 
leti tevékenység erősítése, ma még ilyen 
esetben meglazulhat a párttag kötődése a 
szervezethez, hiszen a munkahelyi alap- 
szervezethez kötődés a megszokott, ami 
másféle (főként szakmai) kötődésekkel is 
együtt jár. 

A vegyes vállalatokban alapvetően más 
a pártalapszervezetek helyzete, mint a ma- 
gyar állami vállalatoknál vagy szövetkeze- 
teknél. A vegyes vállalatok cégjogi formája 
korlátolt felelősségű társaság vagy rész- 
vénytársaság. Márpedig ezeknél a társasá- 
gi formáknál a vállalatvezetők (ügyvezető 
igazgató, vezérigazgató, cégvezető) szemé- 
lyéről törvény adta joguknál fogva a társa- 
ság tulajdonosainak testületei (taggyűlés, 
közgyűlés) döntenek. Következésképpen 
ezeknél a vállalatoknál értelemszerűen fel 
sem merül a párt káderhatásköre, a helyi 
pártalapszervezetnek nincs beleszólási 
vagy véleményezési joga a vállalatvezetők 
kiválasztásába. 

A párttagok akár vezetőként, akár be- 
osztottként csak a munkájukon keresztül 
gyakorolhatnak hatást a vállalat működé- 
sére. Olyan vonatkozásban viszont megje- 
lenhet a párt befolyása a vegyes vállalatok- 
nál is, ha az alapító magyar vállalatnál 
sorolják párthatáskörbe a vegyes vállalat- 
hoz delegált, vagy megválasztásra javasolt 
vezető személyének véleményezését. Ilyen 
helyzet van például az MNB-nél, ahol a 


bank pártbizottsága véleményezheti, kit 
javasolnak a CIB magyar vezérigazgatójá- 
nak. 

A párttagok jelenléte és a pártalapszer- 
vezet — a meglátogatott vegyes vállalatok- 
nál - nem okozott gondot a tőkés partne- 
reknek. Tudomásul veszik, és mint rajtuk 
kívülálló dolgot tekintik. (A pártalapszer- 
vek is természetesnek tartják azonban, 
hogy ha valamilyen pártügyben vagy ér- 
dekvédelmi kérdésben a vállalat vezetőihez 
kell fordulni, akkor a magyar igazgatót 
keresik meg.) 

A dolgozók felvételének minősítésével 
kapcsolatban a Citibanknál érdekesség- 
ként megemlítették, hogy a munkaválla- 
lást megelőzően írt önéletrajzukba termé- 
szetesen beírták párttagsági viszonyukat. 
Erre vonatkozó kérdést azonban az ameri- 
kai bankhálózat személyzeti lapja nem tar- 
talmaz, szemben a magyar Pénzintézeti 
Központ - a munkavállalási engedélyek 
kiadója - adatlapjával, amely rákérdez 
erre. 

A vegyes tulajdonú bankoknál dolgozó 
párttagok többsége felelős vezető beosz- 
tásba került, de kinevezésüket se pro, se 
kontra nem befolyásolta párttagságuk, és 
azóta sem éreztek emiatt semmiféle meg- 
különböztetést a külföldi fél részéről. 
Olyan eset azonban előfordul, hogy az üz- 
letpolitika kialakítása során kezdetben ko- 
moly viták voltak a külföldi és a magyar 
vezetők között abból eredően, hogy a kül- 
földiek a tőkés világban bevált módsze- 
reikre kívánták alapozni az üzletpolitikát, 
a magyarok viszont, ismerve az ország Ssa- 
játos gazdasági viszonyait, módosító ja- 
vaslatokkal éltek. Ezt a vitát némely eset- 
ben - a kezdeti bizalmatlanság, a helyisme- 
ret hiánya okán - a külföldiek hajlamosak 
voltak úgy értelmezni, mintha elképzelé- 
seik a pártakarattal ütköznének. 

Ilyesfajta konfliktusra a még ezután ala- 
kuló vegyes vállalatoknál is számítani le- 
het, különösen, ha a külföldi tagok kevéssé 
ismerik a magyar társadalmi-gazdasági 
körülményeket. De az eddigi tapasztalatok 
alapján azt is remélni lehet, hogy ezek a 
súrlódások szinte észrevétlenül megszűn- 
nek, amint a magyarok által javasolt üzlet- 
politikai irányok sikeresnek bizonyulnak. 

A vállalat irányításában az üzletpolitika 
és a napi gyakorlati teendők szintjén egy- 
aránt a társaság vezető szerveinek (köz- 
gyűlés, igazgató tanács, igazgatók) van 
csak döntési joguk. Értelemszerű, hogy 
politikai szervezetek (párt, KISZ) a ve- 
gyes vállalatok irányításában nem vehet- 
nek olyan módon részt, mint a tisztán ma- 
gyar tulajdonú gazdálkodó szervezeteknél. 

Az ország érdeke a külföldi működő tő- 
ke bevonása, a vegyes vállalatok eredmé- 
nyes tevékenysége. Az ott dolgozó pártta- 
goknak is elsődleges érdekük, hogy a válla- 
lat jól működjön, ennek elősegítését tekin- 
tik hát legfontosabb pártfeladatuknak a ve- 
gyes vállalatnál dolgozó párttagok. A párt 
politikáját a tagok — a szervezeti szabály- 
zatnak megfelelően — a vegyes vállalatok- 
nál különösképp a munkájukkal szolgál- 
ják. Nem véletlen, hogy ezek az emberek 
pártalapszervezeti összejöveteleiken is el- 
sósorban gazdaságpolitikai kérdésekkel 
foglalkoznak. 

A három vegyes banknál a gazdaságpoli- 
tikai célkitűzések elősegítését nemcsak sa- 
ját cégüknél tekintik fontosnak a szakem- 
berek, hanem rendszeresen segítik is egy- 
mást banktechnikai ügyekben, tapasztala- 
taik átadásával. De mert ezzel saját bank- 
juk számára is hasznos tudást szereznek, 
ezt a spontán , együttműködést" a külföldi 
igazgatók is jó néven veszik. (Hasonló mó- 
don segítik egymást a Skála-alapítású ve- 
gyes vállalatok vezetői között is konfliktu- 
viteli kérdésekben.) 

A magyar gazdasági szabályozás jellem- 
zője még mindig a rövid távú szemlélet, 
amely nem egy esetben ellentétes a vegyes- 
vállalatok — különösen a hosszú távú üzlet- 
politikára épülő banki tevékenység — érde- 
keivel. (De sokszor a valós magyar érde- 
kekkel is!) Ezek az érdekütközések a ve- 
gyes vállalatok vezetői között is konfliktu- 
sokhoz vezethetnek, és ilyenkor a magyar 
vezetők — adott esetben párttagok — hely- 
zete igencsak kellemetlen lehet. 


Szakszervezeti tevékenység 


Bármily furcsa, pillanatnyilag valószínűleg 
több vegyes vállalatnál van pártalapszerv, 


mint szakszervezeti alapszervezet. Külö- 
nös, mert hiszen a tőkés alapítók a szak- 
szervezet vállalati jelenlétéhez saját hazá- 
jukban is hozzászokhattak, míg a pártok 
vállalati tevékenysége nem jellemző. De 
mert jól látják, hogy az MSZMP vállalati 
szervezete nem zavarja az üzletmenetet, 
nem befolyásolja a gazdálkodást, ezt elfo- 
gadják. A szakszervezetek erejéről viszont 
többnyire mély benyomásaik vannak ott- 
honról vagy más tőkés ország gyakorlatá- 
ból, ezért nem egy multinacionális vagy 
éppen hatalmas családi vállalat vállalatve- 
zetési politikájának egyik fontos eleme, 
hogy a világ bármely pontján is hoznak 
létre érdekeltséget, oda nem szívesen enge- 
dik betelepedni a szakszervezetet. 

Ilyen cégek már nálunk is megjelentek, 
és itt sem akarják természetesen feladni 
alapelvüket. Vannak tehát olyan vegyes 
vállalataink is (nem is a legkisebb dolgozói 
létszámúak), ahol hivatalosan nincs szak- 
szervezet. De érdekes a jelenség ellenpólu- 
sa is, mert ahol nincs ilyen idegenkedés a 
tőkés tulajdonostárs részéről, ott általában 
viszonylag nagy arányban szakszervezeti 
tagok a dolgozók. 

Meglehetősen különös, törvényen kívüli 
helyzet áll elő azoknál a vegyes vállalatok- 
nál, ahol a külföldi tag idegenkedése miatt 
egyelőre nem jött létre szakszervezeti cso- 
portosulás (mert véglegesnek mégsem te- 
kinthetjük ezt az állapotot), A Munka 
Törvénykönyve szerint ugyanis ,a szak- 
szervezet munkahelyi szerve jogosult a dol- 
gozók nevében kollektív szerződést kötni". 
A kollektív szerződés nélkül működő ve- 
gyes vállalat tehát — az érintett ágazati 
szakszervezetek véleménye szerint — gya- 
korlatilag kivonja magát egy érvényes ma- 
gyar törvény hatálya alól. A Munka Tör- 
vénykönyve módosítására vonatkozó kor- 
mányzati javaslat megszüntetné a kollektív 
szerződéskötési kötelezettséget. Ezt azon- 
ban a szakszervezetek hevesen vitatják. 

A vegyes vállalatoknál dolgozók azon- 
ban még egyszer sem hiányolták eddig a 
szakszervezetet és a kollektív szerződést, 
mondván, hogy így is sokkal jobban meg 
vannak fizetve, mint a hasonló munkakö- 
rökben magyar vállalatnál dolgozók, és 
szociális juttatásokkal is megfelelően el 

vannak látva. Az ágazati szakszervezetek 
véleménye viszont ezzel szemben az, hogy 
a szakszervezeti szerv és a kollektív szerző- 
dés hiányának elfogadása rövid távú szem- 
lélet, és csak a konjunktúra miatt látják a 
dolgozók ezt a helyzetet elfogadhatónak. 
Ahogy egy ilyen cég pénzügyi nehézségek 
közé kerül és elkezdi leépíteni a létszámot, 
megvonni a juttatásokat, a dolgozók azon- 
nal szükségét éreznék a szakszervezetnek, 
de mert nincs, nem lesz, aki megvédje a 
munkavállalói érdekeket. Egy sebtében 
felállított alapszervezetnek pedig nem lesz 
súlya, tekintélye a vállalat vezetőivel szem- 
ben. 

Az ágazati szakszervezetek aggódásá- 
nak jogosságát igazolja, hogy a Selectronic 
Kft-nél kezdettől fogva létezett ugyan 
szakszervezet, de mert nem voltak önál- 
lóak, nem is érzékelhette megfelelően a 
külföldi igazgató a szervezet jelenlétét. 
Most viszont már nehezebb lesz elfogad- 
tatni magukat tárgyalópartnerként, mint- 
ha az indulástól kezdve jelentkeztek volna. 

Az emberek bizonyos fokú közömbössé- 
ge a szakszervezettel szemben itt is meg- 
nyilvánul, ami valószínüleg az elmúlt évti- 
zedek tapasztalataiból is táplálkozik, és 
amit csak erősít a speciális vegyes vállalati 
helyzet. Itt különösen tudathasadásos 
helyzetbe kerülhet egy-egy szakszervezeti 
bizalmi, aki ugyanúgy a vegyes vállalat jól 
fizetett alkalmazottja, mint a többiek. 

Ahol kezdettől fogva van kollektív szer- 
ződés, ott is szükség lehet a változó körül- 
mények miatt a módosításra. A CIB-nél 
ezt a gyakorlatot úgy értékelik a szakszer- 
vezeti tagok, hogy a konzultációk után 
kölcsönösen elfogadott módosítások eddig 
mind a dolgozók érdekében jelentettek vál- 
tozást. 

A kollektív szerződésekkel kapcsolatos 
-— s a vegyes vállalatoknál különösen feltű- 
nő -, hogy bár szervezettségük általában 
alacsonyabb fokú az átlagosnál, a munka- 
vállalók nevében a szakszervezet köti a 
szerződést, és az valamennyi dolgozóra, a 
nem szakszervezeti tagokra is vonatkozik. 
Az ebből származó esetleges rosszallást 
csak azzal lehet eloszlatni, ha az érdekvé- 
delem és az érdekérvényesítés során is nyil- 
vánvalóvá válik, hogy a szakszervezet a 


nem tag dolgozókért is különbségtétel nél- 
kül mindent megtesz. 

A vegyes vállalati szakszervezeti alap- 
szervezetek többsége is valamelyik magyar 
alapító szakszervezeti bizottsághoz tarto- 
zik, és nem önállóan kapcsolódik az ágaza- 
ti szakszervezeti központhoz. 

Sok szempontból előnyös az a gyakori 
megoldás, hogy a vegyes vállalat szakszer- 
vezeti szerve valamely nagy alapító vállalat 
szakszervezetéhez kapcsolódik. Eseten- 
ként azonban ennek hátránya is van, ép- 
pen abból eredően, hogy a nagy szerveze- 
ten belül túl kicsi a súlyuk és így a rájuk 
jutó figyelem. 

Azoknál a vegyes vállalatoknál, ahol a 
szakszervezeti alapszervezetet már az in- 
duláskor megszervezték s a szakszervezet 
munkahelyi vezetői munkájukkal és embe- 
ri kvalitásaikkal kellő elismerést vivtak ki 
maguknak dolgozók és vezetők előtt egy- 
aránt, ott a szakszervezet számos kérdés- 
ben kap érdemi konzultációs szerepet. 
A kis létszámú vegyes vállalatokban mind- 
ez nem ölt szervezeti jelleget, hiszen az 
igazgató közeli kapcsolatban van a dolgo- 
zókkal, így mindent közvetlenül lehet vele 
megbeszélni és elintézni. 

Máris érezhetően különös hangulatot ad 
azonban a vegyes vállalati szakszervezeti 
tevékenységnek, hogy a dolgozók világo- 
san érzékelik, csak addig van jól fizető 
munkahelyük, amíg a cég eredményes, 
mert hisz itt legfeljebb a tulajdonos társak 
menthetik ki a vállalatot a csödből, az ál- 
lam nem. De az is érzékelhető, hogy a 
vállalatoknak is érdekük fizetéssel, kiter- 
jedt szociális gondoskodással a begyakor- 
lott jó munkásokat, dolgozókat megtartani. 

Visszatérve még a vegyes vállalati szak- 
szervezeti szervek ágazati besorolásához, 
felvetődik a kérdés, miért a dolgozók, a 
szerveződő vegyes vállalati szakszervezeti 
csoportosulások keresik a helyüket. Miért 
nem ajánlkoznak az újonnan alakuló cé- 
geknél az egyes ágazati csúcsszervezetek, 
hogy kapcsolódjanak hozzájuk. Ez a ve- 
gyes vállalatok, de a leány- és közös válla- 
latok esetében is különösen kézenfekvőnek 
tünne, hiszen ezek tevékenysége többnyire 
egészen más ágazati besorolású, mint az 
alapítóké. A Selectronic szakszervezeti 

szervezete tartozhatna például a KPVDSZ 
helyett a Vasas Szakszervezethez is. Az is 
indokul szolgálhatna a más szakszervezeti 
csúcsszervezethez való önálló kapcsoló- 
dásra, ha a magyar alapító egy nagyválla- 
lat, mert ott arányainál fogva könnyebben 
elsikkadhatnak a vegyes vállalati dolgozó 
érdekei. 

Ezzel kapcsolatban a KPVDSZ-nek az 
a véleménye, hogy a dolgozók helyi adott- 
ságokból eredő speciális igényeit és érde- 
keit nem ágazati szakszervezeti szinten kell 
képviselni, hanem ott helyben, a vállalat- 
nál. Ha mégis szükség van a szakmai szak- 
szervezettől kapható segítségre, akkor sem 
kell elhagyni az anyavállalat ágazati szak- 
szervezeti mozgalmát, hiszen egyidejűleg 
társult tagként be lehet jelentkezni más- 
hová. Igaz, hogy akkor, csak mérsékelt 
összegben ugyan, de oda is kell tagdíjat 
fizetni. 

A szokás hatalma azonban ma még 
nagy, hiába lenne indokoltabb a tevékeny- 
ség szakmai sajátosságait is jól ismerő ága- 
zati országos szervezethez kapcsolódni, s0- 
kan maradnak a magyar alapítónál. Talán 
azért is, mert félnek a teljes önállósággal 
járó nagyobb szervezési és ügyintézési 
munkától, amire ugye, egy vegyes vállalat- 
nál nemigen van idő. Az is előfordulhat 
viszont, hogy az alapító magyar vállalat 
nem nézné jó szemmel az elpártolást. 


Anyagi érdekeltség és szociális juttatások 


A dolgozók anyagi érdekeltségének megte- 
remtésében a vegyes vállalatok gyakorlati- 


lag teljes szabadságot élveznek, rájuk sem- 


miféle kereset- vagy bérszabályozási elő- 
írás nem vonatkozik. Nem titok, hogy ez- 
zel a lehetőséggel élnek is a vegyes vállala- 
tok, de nem alap nélkül. Ezeknél a társasá- 
goknál tőkés munkaszervezéssel és mun- 
kafegyelemmel kell dolgozni. Így a magyar 
fizetéseket jócskán meghaladó javadalma- 
zás még mindig nem haladja meg olyan 
mértékben a hazai átlagbéreket, mint a 
dolgozói teljesítmények a magyar átlagos 
munkavégzést. Mondják is itt-ott az embe- 
rek, hogy a vegyes vállalatoknál kapitalis- 
ta országokban szokásos teljesítményt kell 


nyújtani, lényegében szocialista fizetése- 
kért. 

Az anyagi érdekeltség módszerei azon- 
ban igencsak sokfélék a vegyes vállalatok- 
nál, igazodva a társult külföldi tag által 
, importált" fizetési és premizálási megol- 
dásokhoz és a hazai környezethez. 

A Citibank alapelve a dolgozók javadal- 
mazásában, hogy az érdekeltséget elsőren- 
dűen az alapfizetéssel kell megteremteni. 
Meg kell fizetni rendesen, olyan szinten a 
dolgozókat, hogy azok érdemesnek tartsa- 
nak folyamatosan magas szintű teljesítmé- 
nyeket produkálni, és ne akarjanak elmen- 
ni máshová dolgozni. Egyúttal a Citibank 
Budapesten is ragaszkodik másutt érvé- 
nyesített alapelvéhez, miszerint nem teremt 
az adott ország bankszakmájában bérfe- 
szültséget, mert mindenben maximálisan 
tiszteletben kívánja tartani a befogadó or- 
szág törvényeit és szokásait. 

A CIB-nél, ahol a dolgozók 97 százaléka 
szakszervezeti tag, a kollektív szerződésbe 
foglalt alapelveknek megfelelően a vezér- 
igazgató joga az egyes dolgozók alapbéré- 
nek megállapítása. Az egyes részlegek bér- 
alapjuk arányában — nem pedig az ott ki- 
termelt nyereség szerint — részesednek a 
jutalmazási keretből, ahol is a részleg veze- 
tője az egyéni teljesítmények alapján dönt 
a kapott pénz felosztásáról, de a nyereség- 
részesedés kifizetésébe a szakszervezeti bi- 
zalmi is beleszólhat. 

Az anyagi ösztönzés egyik forrása a ve- 
gyes vállalatoknál a nyereségből képezhető 
részesedési alap. Márpedig a részesedési 
alap képzéséről, de esetenként annak fel- 
használási módjáról is a társasági szerző- 
désben (alapszabályban) már alapításkor 
rendelkeznek a tulajdonostársak, vagy 
évenként dönti el a tagok testülete, hogy 
mennyi osztalékról mond is le az alkalma- 
zottak javára, és miként osztja azt szét. 
Akárhogyan történjék is, a szakszervezet- 
nek többnyire meglehetősen korlátozott 
beleszólási lehetősége van a prémiumok 
odaítélésébe. 

A vállalatvezetők premizálási jogát 
azonban a legtöbb vegyes vállalatnál ter- 
mészetesnek tartják, hiszen a prémium ki- 
zárólag a munkateljesítmények jutalmazá- 
sára szolgál. Márpedig, hogy kinek a mun- 

kája mennyit ér a cégnek, azt annak veze- 
tője kell hogy eldöntse. 

A vegyes vállalatok többségében igen 
magas szintű a vállalat jóléti és szociális 
gondoskodása. Ezeknél tehát nem véletle- 
nül különös erősséggel vetődik fel annak 
igénye, hogy határozottan váljon szét a 
vállalati és a szakszervezeti ágon való jogo- 
sultság, hiszen az előbbire valamennyi dol- 
gozó számíthat, míg az utóbbira csak a 
szakszervezeti tagok. 

A szociális gondoskodásnak igen válto- 
zatos formái kezdenek kialakulni a vegyes 
vállalatoknál. A CIB-nél a részesedési 
alapból különítenek el egy úgynevezett jó- 
léti alapot (ami nem csekély, mert tavaly ez 
a bérösszeg 10 százalékának felelt meg), és 
ebből támogatják például a dolgozók üdü- 
lését (a bank megveszi az üdülési jogot 
valamelyik SZOT-üdülőbe vagy az MNB 
üdülőjébe, illetve támogatja a külföldi ala- 
pító tagbankokkal szervezett csereüdülte- 
tést), teniszpályát és uszodát bérelnek, 
ebédjegy-hozzájárulást fizetnek. Saját ala- 
pokból kaphatnak a bank dolgozói lakás- 
építési hitelt, sőt személyi hitelt is, igen 
kedvező visszafizetési feltételekkel. Eddig 
minden kérelmező hozzájutott a kért hitel- 
hez, amelynek odaítélésére a vezérigazgató 
jogosult. Kérelmet viszont csak a szakszer- 
vezeti bizalmi javaslatával lehet beterjesz- 
teni. 

A lakással kapcsolatos vállalati támoga- 
tások ügye is különös módon jelenik meg 
a vegyesvállalatoknál. Lakásépítési támo- 
gatási alapot az adózott nyereségből lehet 
képezni, ami egyértelműen a tulajdonos- 
társak osztalékát vagy a vállalat fejleszté- 
sére fordítható összeget csökkenti. (Sok 
külföldi természetesen nem is nagyon érti, 
miért van erre egyáltalán szükség, de a 
magyar vállalatvezetők és természetesen a 
szakszervezeti titkár rendszerint meg tud- 
ják győzni ennek szükségességéről.) Ez 
ugyan az egészében magyar vállalatoknál 
is így van, de mert a vegyes vállalati tulaj- 
don egy részét tőkés vállalkozó fektette be 
a vállalatba, az ő nyereségének terhére is 
képzett lakásépítési alap felhasználását il- 
letően más módon kellene a szakszervezet- 
nek a hangját hallatnia. Nem mintha ko- 
molyabb nézetkülönbségek lennének ezen 


a területen, de mindenképpen rendezni kel- 
lene a jogokat. Ma ugyanis a Munka Tör- 
vénykönyvének végrehajtási rendelete a 
munkáltatói lakástámogatás odaítéléséhez 
a szakszervezet egyetértését írja elő. Igaz, 
a magyar vállalatoknál is hallgatólagosan 
véleményezési joggá minősítették át ezt a 
jogot, hiszen a vállalat pénzéről van szó, 
nem a szakszervezetéről, és sehol sem köte- 
lező ilyen alapot képezni. 


Szervezeti élet 


Bár a tisztán magyar tulajdonú gazdálko- 
dó szervezeteknél is egyre inkább érvénye- 
sül a munkaidőalap védelme — a költségér- 
zékenység gyengesége és a szokásjog által 
motiváltan —, még ma is igen gyakori, hogy 
a társadalmi szervezetek összejöveteleiket 
teljesen vagy részben, de munkaidőben 
rendezik. Ez a vegyes vállalatoknál jószeri- 
vel elképzelhetetlen. Itt nem lehet idő előtt 
felállni a szerelőszalag vagy a számítógép 
mellőt, nem lehet otthagyni az ügyfeleket 
értekezletek miatt. A tőkés tulajdonos, il- 
letve a külföldi igazgató és a társadalmi 
szervezetek közötti békés egymás mellett 
élés azonnal súlyos konfliktussá válna, ha 
ez nem így lenne. Nincsenek tehát könnyű 
helyzetben a társadalmi szervezetek helyi 
vezetői, főként a szakszervezeti bizalmik, 
és különösen nincsenek a termelőtevé- 
kenységű vegyes vállalatoknál. (Máris van 
azonban tapasztalat arra, hogy ha az eddi- 
giekben megszokottnál demokratikusabb, 
nyíltabb a szakszervezeti élet vegyes válla- 
lati szervezése, akkor a dolgozók könnyeb- 
ben áldoznak szabadidejükből a mozga- 
lomra.) Mégis, amíg csak a vállalati párt- 
vagy szakszervezeti tagok összejöveteléről 
van szó, addig azt kis körültekintéssel (pél- 
dául azonnal munkaidő végén vagy pihe- 
nőidőben) meg tudják szervezni. 
Nehezebb a helyzet, ha ehhez a vállalati 
telephelyről ki kell mozdulni: a területi 
pártbizottságok munkaidőben tartják tit- 
kári értekezleteiket, az ágazati szakszerve- 
zetek is csak munkaidőben érhetők el, de 
az anyavállalatok párt- és szakszervezeti 
bizottságai is legkésőbb délután négy óra- 
kor megkezdik a tanácskozásokat, ame- 

lyekre a valóban fél ötig dolgozó vegyes- 
vállalati alkalmazott csak jókora késéssel 
jut el. Meglehetősen nehéz tehát a kapcso- 
lattartás. hiába törekszenek például az ala- 
pító vállalatok arra, hogy a vegyes vállala- 
toknál dolgozók se szakadjanak el tőlük, 
az ott folyó mozgalmi élettől. 

Megoldás csak a , nagy" szervezetek ru- 
galmassága lehet. A KPVDSZ például 
. munkaidő utáni ügyeletet ugyan nem tud 
szervezni a vegyes vállalati szakszervezeti 
tagok fogadására, de vállalja, hogy dolgo- 
zói előre megbeszélt időben a munkaidő 
végeztével is elmennek ezekhez a társulá- 
sokhoz. Ugyanígy a Magyar Nemzeti 
Bank pártbizottságáról is a vegyes banki 
párttagok helyébe mennek, ha ez a találko- 
zás legpraktikusabb módja. 

A Selectronic Kft most önállóvá szerve- 
ződő pártalapszerve például azt fontolgat- 
ja, hogy éppen az ilyen gondok bizonyos 
fokú kikerülésére jobb lenne, ha önállóan 
bejelentkeznének a III. kerületi pártbizott- 
sághoz, és nem a Skála-Coopon keresztül 
tartoznának a XI. kerülethez. 


Moinér Antat SE 4 Hő 
Békési tanyák / KEL ZEZBE 


Az egyik vegyes vállalatnál nagyon böl- 
csen azt mondta a pártalapszervezet titká- 
ra a szervezeti életről faggatózó kérdéseim- 
re adott válaszok summázataként, hogy 
segyetlen új cég sem születik meg teljes 
fegyverzettel, idő kell, míg minden kellék- 
kel felszerelkezik". És ahogy ez egy adott 
vállalat szempontjából nagyon igaz, az is 
nyilvánvaló, hogy a társadalmi szerveze- 
teknek is időbe kerül, amíg jól alkalmaz- 
kodnak a tőkés tulajdonnal működő válla- 
latok sajátos körülményeihez. A párt állás- 
foglalása azonban világos, Grósz Károly 
főtitkár ezzel kapcsolatban a következő- 
képp fogalmazott: ,,...nyilvánvaló, hogy 
bármilyen tulajdonú egy üzem, ott szak- 
szervezet mindenképpen van, és jelen lesz 
a pártszervezet is; de az is nyilvánvaló, 
hogy az eddigiektől eltérő szerepet kell be- 
töltenie. Ez azonban nem a tulajdonviszo- 
nyok függvénye, hiszen azoktól teljesen 
eltekintve is végig kell gondolnunk a párt- 
mozgalom szerveződését." 


Sebők Emília 


ESZMECSERE 


Nézőpontok az alternatív 
katonai szolgálatról 


A Társadalmi Szemle előző, 1988. decemberi számában Gecse Gusztáv azt vizsgálta, miképp jelent 
meg a háború és a béke kérdése a keresztény hagyományokban és a mai teológiai gondolkodásban. 
Az általa felvetett gondolatok az előbbi témakörön túlmutató vitákban is felbukkannak, rendszerint 
olyan problémakörnyezetben, mely látszólag nem kapcsolódik a cikkben ismertetett vallásfilozófiai 
felfogásokhoz. Mivel a vitatkozók érveik jelentős részét mégis e hagyományokból eredeztetik, 
szükségesnek találtuk, hogy választ keressünk a következő kérdésekre. 

60 Miért került előtérbe a háborúról és a békéről való gondolkodás a nyolcvanas évek elején? 

e Plurálissá váló politikai intézményrendszerünkben milyen új lehetőségei vannak az emberi 
jogok érvényesülésének? 

e Milyen érvek és dilemmák jelentek meg az alternatív katonai szolgálatról folyó vitákban? 

Körkérdésünket különböző világnézetű és gondolkodású emberekhez intéztük, akik érveiket 
értelemszerűen saját nézőpontjuk elfogadtatásához sorakoztatják fel. A nyíltan megfogalmazott 
dilemmák nemcsak némely következtetés ellentmondásosságát láttatják, hanem a nézőpontok 
sokféleségét is. Nem törekszünk a vélemények tételes ütköztetésére és a szinte elkerülhetetlen 
egyoldalúságok , kiegyensúlyozására". Arra vállalkozunk, hogy megkíséreljük bemutatni egy olyan 
gondolkodási folyamatot, amelyben a különféle nézetek dialógusát — a markáns világnézeti különb- 
ségek ellenére — a lehetséges együttműködési pontok keresése hatja át. 

A beszélgetéseket vezette és a válaszokat sajtó alá rendezte Bede Rita, a Társadalmi Szemle 
rovatvezetője. 


ARANYOS ZOLTÁN 
református zsinati főtanácsos, az Egyházközi Békebizottság főtitkára 


A keresztyénség történetében nem egyértelmű a háború és a béke kérdése, bár ami a 
keresztyén tanítást illeti, akár egyértelmű is lehetne. A Szentírás tanítása, a keresztyén 
hit és etika egyértelműen az élet védelmét vallja, s ebből adódik a keresztyén feladat is: 
az élet védelme és szolgálata. E gondolat érvényesülését kell előmozdítani abban a 
társadalomban, abban a környezetben, amelyikben a keresztyén ember és egyház él. 

Ha a keresztyénség mindig hűségesen és következetesen figyelt volna azokra a hitbeli 
etikai forrásokra, amelyek alapján élnie kell, akkor egyértelmű lehetett volna viszonya 
a háborúhoz és a békéhez. De nem ezt cselekedte, erre bizonyság a Krisztus utáni 
történelemnek az a része, amelyben a keresztyéneknek meghatározó társadalmi szerepük 
volt. 

A keresztyének átvették az , igazságos" és az , igazságtalan háború" római kategorizá- 
lását. Attól kezdve, hogy az atomkorba léptünk, ez a kategorizálás nem érvényes. 
A békének nincs semmiféle ésszerű alternatívája, immár nemcsak keresztyén szempont- 
ból, hanem a szekuláris gondolkodás szempontjából sem, mert az atomháború gyakorla- 
tilag az egész emberiség létét fenyegeti. 

Részben tehát korunk kényszerítette rá a keresztyénséget arra, hogy így foglaljon állást 
a háború és a béke kérdésében. Mindenesetre hosszú idő telt el addig, míg a keresztyén 
lelkiismeret és teológia felismerése és szolgálata viszonylag egyértelművé vált. Harminc 
éve, a hidegháború éveiben — amikor a legélesebb volt a konfrontáció a két világrendszer 
között — keletkezett a keresztyén békemozgalom, a Keresztyén Békekonferencia. Alapí- 
tói és tagjai között ott vannak a magyar egyházak, köztük a magyar református egyház 
is, amelyek világosan felismerték, hogy fel kell vállalniuk a béke és a társadalmi igazsá- 
gosság szolgálatát, amelyet akkor a világkeresztyénség nem vállalt el. Ez a szolgálat 
sokszor állt viták és ellentmondások kereszttüzében. De e szolgálat eredménye az is, hogy 
ma a világkeresztyénség minden jelentős fórumán szerepel a társadalmi igazságosság és 
a béke iránti felelősség, szolgálat. 

Ma tehát a világkeresztyénség felelősségteljes nagyobb része egyértelműen foglal állást 
a béke kérdésében, de vannak olyan jelenségek és olyan gondolatok még a keresztyénség 
körében is, amelyek ezt az egyértelműséget csorbítják. Hozzá szeretném tenni azt is, hogy 
sajnos fogyatékos a keresztyének bizonyságtétele. Néhány évvel ezelőtt kisérlet történt 
egy békevilágzsinat összehívására. A zsinatnak egyházjogilag az az értelme, hogy a 
hitvallás erejével, azaz kötelező érvénnyel mondjuk ki állásfoglalásainkat, hittételeinket. 
Gondoljuk meg, micsoda hatalmas lehetőség volt ebben, micsoda hatalmas hozzájárulás 
lett volna a jóindulatú emberiség megsegítésére, ha a világkeresztyénség le tudott volna 
ülni egy asztalhoz és ki tudta volna mondani a hitvallás erejével, hogy teljes mértékben 
elutasítjuk a háborút és csak a békét akarjuk! Ez nem történt meg, mutatva azt, hogy 
noha erőteljes a keresztyén állásfoglalás, vannak korlátaink is. 

A világkeresztyénségnek továbbra is rendkívül nagyok a lehetőségei az érdeklődés 
felkeltésében, a felelősség, az elkötelezettség megfogalmazásában, az informálásban és 
a mobilizálásban. Vissza lehetne szorítani azokat az erőket, amelyek profitálni akarnak 
a fegyverkezésből, és segítséget lehetne nyújtani azoknak a vezető politikai köröknek, 
amelyek az emberiség sorsáról felelősen gondolkodnak. 

Nagy öröm a keresztyének számára a jelenlegi enyhülő fázis, mert nagyon fontos azt 
látnunk, hogy a nagyhatalmak - eltérve korábbi gyakorlatuktói — nem az ellentétet és 
az ütközést, hanem az együttműködést, a modus vivendit keresik. Nagyobb jóindulatot 
és tárgyalási készséget lehet — főleg a két nagyhatalom részéről — észlelni, de az sem 
elhanyagolható, hogy a mi régiónkban is nagyobb a készség arra, hogy ne katonapoliti- 
kai, hanem diplomáciai szempontból közelítsék meg a kérdéseket. 

Rendkívül fontos rámutatnunk, hogy miképp függ össze a fegyverkezés és a leszerelés. 
Meg kell tenni mindent, hogy itt változás történjék, mert a fegyverkezés elemészti az 
emberiség szellemi és anyagi erejének a nagyobb részét. Ha a fegyverkezésre fordított 
anyagi és szellemi kapacitást az emberiség javára: az éhség leküzdésére, a betegségek 
gyógyítására, az emberiség boldoggá tételére lehetne felhasználni, akkor emelkedhetne 
az emberiség olyan erkölcsi szintre, amely méltó hozzá. 

A keresztyéneknek szolgálatuk van a társadalmi együttélés tekintetében is. A keresz- 
tyénség itt sem mindig állt hivatása magaslatán. A szeretet parancsa nagyon sok mindent 
megoldhatna, megoldana, ha a keresztyének a történelem során valóban ezt követték 
volna. 

A Nagy Konstantin nevével fémjelzett korszakban, amikor a keresztyénség megszűnt 
kisebbség lenni, államvallássá, meghatározó tényezővé vált, gyakorlatilag a hatalom 
részesévé — mind a társadalom gyakorlatát, mind a pedig a mögöttes ideológiát illetően —, 
nem sikerült maradéktalanul teljesítenie igazi küldetését. Nagyon sokszor értékei csak 
jelképesen voltak jelen, nem érvényesültek a gyakorlatban kellő módon. De mindig 
voltak, akik lehajlottak a jogfosztottakhoz, akik Krisztus kicsinyeit felkarolták, akik 
kiálltak az emberi jogok, az elnyomottak mellett, és próbáltak a gazdasági, társadalmi 
és politikai igazságosságért síkraszállni. Nemcsak úgy, hogy a keresztyén ember a . 
társadalom áldozatain segítsen, hanem úgy is, hogy segítsen megszüntetni azt a struktú- 

rát, azokat a viszonyokat, amelyeknek áldozatává váltak a rászoruló, nélkülöző embe- 
rek, s olyan társadalmi struktúra kialakításában vegyen részt, amelyben teljesebb emberi 
élet élhető. Ez az, amit az újabb korban a felelős teológiai gondolkodás, főleg a keresz- 
tyén szociáletikai gondolkodás felfedezett. 

Ennek megvalósítására voltak törekvések az elmúlt több mint négy évtized alatt 
hazánkban is, egyezményes keretben együttműködve a társadalommal. Természetesen 
e folyamat nem volt problémamentes, ideális; a szép célkitűzések megvalósítása a gya- 
korlatban nagyon sokszor hibákkal terhelt. Ezek felmérését, elemzését és értékelését el 
kell végezni az egyházaknak is, de ez a dolognak csak az egyik része. Most fokozott 
mértékben kell arra törekedni, hogy a társadalmi ellentmondások ne lepleződjenek, 
hanem tisztességesen felszínre kerüljenek, s rendezésük a lehető leghumánusabb legyen. 

Ahhoz, hogy a társadalmi robbanásokat elkerüljük, az időről időre felhalmozódott 
társadalmi feszültségeket fel kell oldani. Ehhez mi, keresztyének is szeretnénk hozzájárul- 
ni. A mi etikai tanításaink — mindenekelőtt saját életünkben és ezáltal a társadalom 
életében is — pozitívan hathatnak. Gondoljunk a gyermeknevelésre, a munkaerkölcsre, 
a családi élet kérdéseire, gondoljunk azokra az emberi együttélést megmérgező bajokra, 
amelyek gyógyításához, sajátosságainál fogva, a keresztyénség talán szerényen hozzá tud 
járulni. Egy hosszabb folyamat eredményeként most ott tartunk, hogy a szocialista 
társadalom nem utasítja el a keresztyéneket, nem akarja kizárni őket, sőt hívja, várja és 
szívesen látja szolgálatukat a társadalomban. Fontos, hogy a keresztyének ne ítélkezze- 
nek a társadalom ügyeiről, hanem benne élve és azt szolgálva próbálják segíteni az 
emberi együttélést. 

Az egyháznak tudni kell tolerálni és integrálni azokat a kegyességi irányzatokat, hitbeli 
és etikai állásfoglalásokat, amelyek , belül vannak a kerítésen, " de esetleg eltérnek a nagy 
általános többségtől. Hasonlóképpen a társadalomnak nemcsak el kell tűrnie, hanem 
kötelessége is biztosítani a pluralizmust. Az a pluralizmus, amelyik a társadalom iránti 
felelősségből fakad, nem gyengíti, hanem erősíti a társadalmat, mert minél inkább módja 
van az egyénnek, a kisebb-nagyobb csoportoknak arra, hogy a maguk választotta 
módon éljenek a társadalom iránti felelősségükkel, annál inkább a magukénak érzik a 
társadalmat, annál többre készek érte. 

Jól mutatja a messzemenő készséget erre a vallásügyi törvényalkotás folyamata. Már 
az előkészítés fázisában megkérték az egyházak véleményét, tehát nemcsak egy kész 
törvénytervezethez lehet majd hozzászólni, hanem javaslatainkat előzetesen is meghall- 
gatták. 

Arra a kérdésre, hogy kap-e megfelelő lehetőséget az egyház arra, hogy kifejtse 
tevékenységét, azt kell mondanom, kap, sőt az utóbbi időben úgy szaporodtak a tenniva- 
lók, felgyorsultak a kihívások mind a mennyiséget, mind pedig a lehetőségek minőségét 
illetően, hogy felelős egyházi vezetőkben még az a szorongató kérdés is feltámadt, vajon 
meg tudunk-e felelni ennek. Meg tudjuk-e adni a kellő értékű választ? Mert nagyon 
fontos, hogy ebben a mostani, rendkívül izgalmas, ígéretes fejlődési folyamatban és 
időszakban, amelyben élünk, a szolgáló egyház helyes választ adjon a kérdésekre. 

Ami az alternatív katonai szolgálatot illeti, ez a kérdés már hosszabb idő óta jelen van 
társadalmunkban. Történelmileg talán érdekes megjegyezni, hogy az egyértelmű , Ne 
ölj!" bibliai parancs ellenére a történelmi egyházakban (katolikusok, reformátusok, 
evangélikusok körében) gyakorlatilag nem vetődött fel az, hogy tagjai ne vállalják a 
fegyveres katonai szolgálatot. Sőt azt lehet mondani, hogy itt úgyszólván megszentelt 
hagyományai is vannak a nemzeti függetlenségért vagy a vallásszabadságért folytatott 
küzdelemnek. 

Egyes kisebb, korábban szektáknak nevezett keresztyén vallásfelekezetek a világ 
különböző részein - utóbb ezek magyar hívei is — úgy látják, hogy a Szentírás alapján 
hitükből az következik, hogy ne nyúljanak fegyverhez. Az alternatív katonai szolgálat 
kérdése itt vetődött fel leghamarább. Ez a fellépés bizonyos értelemben a történelmi 

egyházakat felkészületlenül érte, mert híveik számára ez az ügy nem volt probléma. Vagy 
ha igen, elszórva, rendkívül ritkán fordult elő olyan református vagy katolikus, aki 
vallási okból meg akarta tagadni a fegyveres katonai szolgálatot. Megjegyzem : amikor 
ez a téma felvetődött, a magyar társadalom általában nem volt eléggé felkészült a 
válaszok tekintetében. 

Ami az egyházi békemozgalmat illeti, kezdettől fogva azon voltunk, hogy felvállaljuk 
ezt a szolgálatot, mégpedig mind helyi szinten, mind a lelki gondozásban. Partner volt 
ebben az Országos Béketanács, amelynek keretében két tanácskozásra került sor, ahol 
jelen voltak a különböző társadalmi szervezetek, a Honvédelmi és az Igazságügyi Minisz- 
térium, az Állami Egyházügyi Hivatal, az egyházak és a különböző, szolgálatot megtaga- 
dó társadalmi csoportok képviselői is. 

Rendkívül figyelemre méltó és örvendetes fejlemény ebben az ügyben, hogy - amint 
azt hivatalosan be is jelentették — a jogi szabályozás változásával lehetővé válik az 
alternatív katonai szolgálat. Külön ki kell emelni : nemcsak vallási, hanem lelkiismereti 
okokból is lehetséges — és nemcsak a hadsereg kötelékében, hanem más, társadalmilag 
hasznos területen is — fegyveres katonai szolgálatot kiváltó szolgálatot vállalni. Ezeket 
a szempontokat már az előkészületek során is igen fontosnak tartottuk, s hasonlóan azt 
is, hogy az alternatív szolgálatnak sem tartalmát, sem időtartamát tekintve ne legyen 
diszkriminatív jellege. A közreadott tájékoztatás szerint az alternatív szolgálat időtarta- 
ma 36 hónap. Nem mindenki tudja (nekem is úgy magyarázták el), hogy a katonai 
szolgálat időtartama elvileg minden esetben 36 hónap. Gyakorlatban azonban, egyszerre 
általában 18 hónapot kell leszolgálni. A fennmaradt időt későbbi, továbbképzést szolgá- 
ló, hosszabb-rövidebb időre szóló behívásokkal érvényesíti a hadsereg. Természetesen 
nagyon sok esetben ezek együttesen nem teszik ki a 36 hónapot. Ezen a ponton tehát 
azt kell mondanunk, egy nem szerencsés mozzanat is bekerült a különben jónak mondha- 
tó szabályozásba. Az egyszerre letöltendő 36 hónap, a mások esetében alkalmazott 
gyakorlattal szemben, véleményem szerint diszkriminatívnak érezhető. Kivánatos lenne 
ennek módosítását mérlegelni. 

Ugyancsak meg lehetne fontolni azt is, hogy a társadalmi szolgálatot végzők közül - 
különösen a vallásos indíttatásúakat — nem lehetne-e az egyházi szeretetszolgálat, diakó- 
niai intézmények, társadalmi misszió területén (kallódó fiatalok, alkoholisták, kábítósze- 
resek stb. körében) végzett szolgálatra is beosztani? 

Meggyőződésem, hogy a békét mindenekelőtt az általános és teljes leszerelés szolgálja, 
mégis rendkívül örvendetes és pozitív tény, hogy a társadalom tolerálni és integrálni 
tudja azok felelősségteljes szolgálatát is, akik a hagyományostól eltérő módon kívánnak 
a haza védelmével kapcsolatos kötelezettségüknek eleget tenni. 


MERZA JÓZSEF 
matematikus, katolikus bázisközösségi tag 


Amikor elvégeztem az egyetemet és tanítani kezdtem, észrevettem, hogy diákjaimnak 
nem mindig magától értetődő az, hogy a dolgokat nemcsak egyféleképpen lehet értelmez- 
ni. Az idő múlásával rá kellett jönnöm, hogy ugyanazok a generációk sem értik félsza- 
vakból, félmondatokból egymást. A dolgokat el kell mondani rendesen, de tudomásul 
kell venni azt is, hogy mindenkinek van egy előélete, saját látásmódja, meggyőződése. 
Ma már tudom: a valóság bonyolult, az emberek különböznek egymástól, és nem lehet 
más dolgunk ebben a világban, mint az, hogy elkezdjünk beszélni egymással, türelmesen 
és megértően. Ez minden emberi együttélés alapja. 

Így vagyok azzal a szellemi örökséggel is, amit a katolikus egyház kétezer év óta 
hordoz. Az ehhez fűződő meglehetősen kritikus viszonyomat úgy jellemezném, mint egy 
Sajátos gondolkodásbeli átértékelést. Az erőszakmentesség gondolata volt az, ami arra 
indított, hogy a kétezer év óta őrzött és soha meg nem hamisított Magna Chartában, az 

evangéliumban élő gondolatokat a magam életére nézve is megfogalmazzam. Igazában 
ez a , Saját értelmezés" nem teljesen az enyém, én csak követtem azt a fejlődési vonalat, 
amely az egyházban kialakult. A 20. század történelmének drámai eseményei nyomán 
felerősödött az egyházban egy erőszakmentes vonal, amely azokra a történelmi tapaszta- 
latokra épült, amit magam is átéltem. Az egyház továbbélése szempontjából ez a vonal 
a biztató, s ezért küzdök, harcolok az erőszakos módszereket megengedő egyházi irány 
ellen. Ez azt jelenti, hogy az erőszakmentesség gondolata bizonyos konfrontációt is 
magában foglal. 

Az általam képviselt gondolkodás nem független az úgynevezett bázisközösségi moz- 
galomtól. A , bázisközösségi mozgalom" címkét csak később ragasztották rá a magyar 
egyházi kiscsoportokra. Azért tették ezt, mert a nagyvilágban - elsősorban Latin-Ameri- 
kában - így nevezték őket. Ott és másutt általában a paphiány és sok egyéb ok miatt 
jöttek létre ezek a csoportok, amelyekben az emberek kis, emberméretű közösségekben 
élik meg hitüket, vitatják meg az őket foglalkoztató kérdéseket. 

Számunkra a bázisközösségi forma akkor vált szükségessé, amikor 1948 után meg- 
szüntették az egyházi iskolákat, elvitték a szerzeteseket, és megkezdődött a Rákosi- 
korszak. Akkor mi, magunkra maradt hívő fiatalok egyszerűen csak azzal foglalkoztunk, 
hogy ketten-hárman-négyen összeálltunk, kerestünk magunknak egy papot, aki nemcsak 
elég bátor, de hajlandó is volt velünk beszélgetni, válaszolni a kérdéseinkre. Így gyako- 
roltuk a kereszténységet, de ez egészen 1976-ig gyakran rendőrségi üggyé vált. 

Az egyházon belül is , engedetlenségi mozgalomnak" számított ez a tevékenység. 
Amikor 1950-ben megalakult a békepapi mozgalom, az lényegében azt jelentette, hogy 
e szervezet támogatja az állam és az egyház között megkötött egyezményt, s ennek 
szellemében teljes lojalitásáról biztosítja az államot. Ma már egyre többen látják, hogy 
ez kikényszerített egyezmény volt. Még később is megtörtént például, hogy a központi 
szeminárium fiataljait, akik nem akartak elmenni a békegyüűlésekre, a nép ellenségének 
nyilvánították, és utána kicsapások következtek. A saját kádereit dobta ki az egyház, és 
ennek következtében nagyon sok ember meghasonlott. Nagyon keserves dolgok vannak 
itt a háttérben, de a tény az tény: a kisközösségek egy radikális máskéntgondolkodást 
jelentenek az egyház kebelén belül. 

Érveink rendkívül egyszerűek. Azt gondoljuk, hogy hazánkat szeretni kell, s ezt 
tesszük is a magunk módján; azt gondoljuk, hogy az egyházunkhoz hűségesnek kell 
lennünk, s azok is vagyunk a magunk módján; s azt is gondoljuk, hogy minden igazság- 
talanság ellen tiltakoznunk kell. Alapállásunk az, hogy attól nem válunk szektássá, hogy 
képviseljük az erőszakmentességet vagy bizonyos teológiai kérdéseket újragondolunk, s 
attól sem leszünk azok, ha nem tesszük gondolkodás nélkül magunkévá más egyházi 
csoportok véleményét. Ami engem illet, rám az evangélium tanítása, a II. vatikáni zsinat 
megállapításai, az erőszakmentességet hirdető irodalmi élmények, Gandhi és Martin 
Luther King példája, a nem katolikus humánus gondolkodók nézetei hatottak. Kár, hogy 
Magyarországon ezek a gondolatok ez idáig csak viszonylag szük körben élnek, s alig 
ismertek. 

Amikor az erőszakmentességről beszélek, hangsúlyozom, hogy nem óhajtok a társada- 
lomból kivonulni. Meggyőzödésem, hogy a világ fejlődik, és ebben a fejlődésben a 
munkámmal részt kell vennem. Amit én kérek, az csupán annyi, hogy ne eskessenek meg 
olyan dolgoknak az elvégzésére, amiket nekem parancsba adnak. Nem vagyok hajlandó 
megesküdni arra, hogy a jövőben bármit is parancsra megteszek. Ez szélesebb érvényű, 
mint a katonáskodás kérdése, én a lelkiismereti szabadságot kívánom. Kétségtelen, hogy 
ez zavarhat valakiket, mert nem lehet vak engedelmességemre számítani. Ezt vagy 
eltűrik, vagy nem tűrik. A gyakorlat azt mutatja, hogy ebből békeidőben nem szoktak 
bajok lenni, háború esetén pedig éppen elég hazafias érzületű ember van ahhoz, hogy a 
hozzám hasonlóan gondolkodók ne veszélyeztessék a biztonságot. Nem építek a kivétele- 
zettségre, de úgy érzem, egy másik ember megölésével az igazság nem érvényesül. Nem 

a párbaj az igazságosság eszköze, hanem a tárgyalás, a megértés, a türelem. Számomra 
bizonyos értelemben még a politikai rendszer is közömbös, mert az igazságtalanságokat 
természetük miatt kel! kritizálni. 

Bízom abban, hogy hazánkban hamarosan törvény fogja biztosítani az erőszakmen- 
tesség jogát, s az alkotmányban is elvégzik a szükséges módosítást. A haza szolgálata 
minden állampolgár magasztos kötelessége, de az állampolgár tehesse ezt úgy is, hogy 
polgári szolgálatot vállal. Ha bevezetik az alternatív polgári szolgálatot, még nem fog 
megrendülni a biztonság. Ami pedig az erőszakmentességet illeti, úgy gondolom, a 
magyar társadalom nagy többsége morálisan, belső meggyőződése alapján még nem tette 
magáévá ezt az eszmét. Minél több embernek kellene pedig belátnia, hogy itt Közép- 
Kelet-Európában együtt kell élnie magyaroknak, románoknak, cseheknek és másoknak. 
Itt csak a szeretetből fakadó béke, a megértés és a türelem ad lehetőséget a túlélésre. 

Megkezdődött valami. Először talán az egyházban, amikor is a monolitikus, dogmati- 
kus egyház megtűri azt, hogy egy kérdésben valaki azt mondja : , ezt vagy azt nem látom 
tisztán", , erre nem tudok a dogmák alapján egyértelmű választ adni". Ha ez lehetséges 
az egyházban, miért ne lenne lehetséges a társadalomban? Ezt a pluralizmust, ezt a 
sokféle gondolkodást kell megtűrni, tudva azt, hogy mindig többet ér valamiben megálla- 
podva együtt menni egy úton, mint kiközösíteni a másikat. 


KÖSZEGI FERENC 
újságíró, a 4-6—0 békeközösség képviselője 


A háború és béke gondolatköre mind Magyarországon, mind világszerte a nyolcvanas 
évek elején került ismét előtérbe. Ez az európai katonapolitikai helyzetből következett, 
mivel a hetvenes években elkezdődött a közepes hatótávolságú rakéták telepítése. Erről 
utólag egyre többen — köztük szovjet politikusok és katonatisztek is — állítják, hogy 
elhibázott lépés volt, mert az enyhülési korszakban rossz jelzést adott az amerikai 
politikai vezetésnek. Majd megjelentek az amerikai tervek és a NATO nevezetes 1979. 
decemberi döntése az amerikai közepes hatótávolságú rakéták európai telepítéséről, s így 
Európában megnövekedett a háború kirobbanásának lehetősége. Ez kétségtelenül egy 
olyan mélypont volt, amely a békéről való gondolkodást erősítette. Sokáig az az illúzió 
élt — több szempontból még ma is él -, hogy a második világháború után Európában nem 
lesz háború, hiszen a két szövetségi rendszer atomfegyverekkel rendelkezik, és értelmet- 
len lenne fegyveres konfliktust kirobbantani. Napjainkban az európaiak számára a 
háború szinte egyet jelent a harmadik világgal és az elmaradottsággal. Ez többek között 
azért sem igaz, mert a második világháború után Európában számos nemzetközi konflik- 
tus volt, sőt háborús összetűzés is, de ezek nem érték el azt a feszültségi szintet, amely 
újabb háborús pszichózist alakított volna ki az emberekben. 

Földrészünkön tehát az az általánosan elfogadott nézet, hogy béke van. De ez egy 
nagyon költséges és labilis béke. A különböző szövetségi rendszerekhez tartozó orszá- 
gok, de a semleges európai államok katonai költségvetése is igen magas, s ekkor még nem 
számoltunk azzal, hogy milyen törékeny békét teremt. Elsőként a békekutatók körében 
jelent meg az a nézet, hogy egy ország biztonságpolitikáját nem lehet kizárólag katonai 
szempontokkal mérni. A biztonságpolitikának vannak politikai, gazdasági, sőt kulturá- 
lis elemei is. Elképzelhető egy olyan európai rend, egy olyan európai biztonságpolitika, 
amely nem annyira az egyes fegyverrendszerek mennyiségére vagy minőségére épít, 
hanem figyelembe veszi mindazokat a komplex tényezőket, amelyek egy ország biztonsá- 
gát meghatározzák. E nézet képviselői szerint a gazdaság fejlettsége legalább annyira 
befolyásolja egy ország biztonságát, mint katonai erőinek állapota. 

A háború lehetőségéről és a békéről való új gondolkodás nem rekedt meg a kutatószo- 

bák mélyén, eljutott a közvéleményhez is. Magyarországon a nyolcvanas évek elején 
létrejöttek olyan autonóm csoportok és szervezetek, amelyek kifejezetten ezekkel a 
kérdésekkel foglalkoztak, tehát a katona- és biztonságpolitikával, valamint az alternatív 
katonai szolgálattal. Hogy mindez nem kapott nyilvánosságot, az alapvetően összefüg- 
gött az akkori politikai helyzettel, a hazaival és a szövetségi rendszeren belülivel egy- 
aránt. A politikai döntéshozók mind Magyarországon, mind Kelet-Európában úgy 
gondolták, hogy ezek kényes kérdések, és amennyiben az alternatív gondolatok publici- 
tást kapnak, akkor azok félreérthető jelzéseket adhatnak akár a szövetségi rendszeren 
belül, akár a Nyugat felé. 

A mai változás összefügg a szovjetunióbeli folyamatokkal, a Mihail Gorbacsov nevé- 
vel fémjelzett jelenséggel, a glasznoszty és a peresztrojka korszakával. Ebből a szempont- 
ból szerintem a fordulat külső hatásra következett be. Míg 1983-ban a független magyar 
békecsoportot feloszlatták, addig ez ma már a spontán szerveződésekkel nem történik 
meg. Lassan elfogadottá válik itthon is, hogy a különböző békeszervezetek bírálhatják 
a kormány intézkedéseit, akár a katonai költségvetés mértékét is. Egy alulról szerveződő 
kezdeményezésnek nyilvánvalóan feladata, hogy véleményt mondjon a kormányzati 
munka adott, számára fontos területéről. Amikor az ilyen szerveződések a kormánnyal 
szemben élesen fogalmaznak, ez nem jelenti azt, hogy politikai rendszerváltozásban 
gondolkodnak. Elsődlegesen azt jelzik, hogy egy adott területen funkcionális zavarok 
keletkeztek vagy legalábbis válaszra váró kérdések fogalmazódtak meg. 

Napjainkban egyre több olyan társadalmi szervezet, fórum alakul, amely egyaránt 
elhatárolja magát a kormánypártiságtól és az ellenzékiségtől, s a polarizálódással szem- 
ben plurális rendszerben gondolkodik. Ez nem feltétlenül harmadikutasság, hiszen két 
alternatíva között még számtalan más irányzat is létezhet. A fiatalok, mindenekelőtt a 
fiatal értelmiségiek - már a nyolcvanas évek elején — azért fogalmazták meg erre vonatko- 
zó gondolataikat, mert látni lehetett, hogy számos politikai intézmény hitelét vesztette. 
A fiatalok többsége számára azonban az ellenzékiség nem jelentett alternatívát, mert meg 
akarták találni a helyüket ebben a társadalomban, mégpedig alulról szervezett, saját 
szervezeteikben. Ez a szándék érdekes módon hasonló reakciót váltott ki a kormányzat- 
ból és az ellenzékből, mert mind a kettő abban volt érdekelt, hogy az alternatív utat 
keresők , oldalt válasszanak". 

Ma a helyzet bonyolultabb, bár bizonyos kérdésekben egyértelműbb. Manapság 
őszintén lehet olyan véleményt képviselni, hogy a kormányzatnak a politikai intézmény- 
rendszer megújítására tett intézkedései jók, és azt támogatni kell. Azzal még egy mozga- 
lom nem lesz kormánypárti, ha elismeri, hogy vannak előremutató lépések, sőt, ezt el 
is kell mondania. A lényeg az, hogy a vélemények szabad kifejezésével a politikai 
identitászavar oldódik. Még nagyon az elején járunk azonban ennek, de vannak biztató 
jelek. Az elmúlt 1-2 évben lejátszódó folyamatok azt igazolják, az embereknek szüksé- 
gük van arra, hogy a maguk politikai identitását megteremtsék, ami azt is jelenti, hogy 
a különböző értékeket vállaló embereknek meg kell találniuk a maguk politikai fórumát. 

Az értékválasztásban kitüntetett szerepet játszanak azok a humanitárius jogok, azok 
az általános emberi értékek, amelyeknek mostanában reneszánszát éljük. Nem azért 
foglalkozunk emberi jogokkal, az emberi szabadság kérdéskörével, mert ez , begyűrű- 
zött" vagy mert így akarunk udvarolni a Nyugatnak. Itt egy sokkal fontosabb belső 
folyamatról van szó, annak felismeréséről, hogy válság van. Nemcsak Magyarországon, 
hanem általában Kelet-Európában. A válságnak alapvetően gazdasági tünetei vannak, 
de a gazdasági válság mögött egy sokkal mélyebb, morális, társadalmi válság húzódik 
meg. Ugy tűnik, hogy gazdasági gondjainkat csak akkor tudjuk megoldani, ha előbb 
rendezzük társadalmi, morális problémáinkat. Egy önmagával és környezetével harmo- 
nikusan élő ember többet és hatékonyabban tud termelni, jobban vállalkozik, mer 
kockáztatni, jobban látja a perspektíváit. Az emberi jogok részei azoknak az európai 
civilizációs értékeknek, elfogadott normáknak, amelyeket hosszú távon nem lehet kikap- 

csolni. Ezen a politikai, kulturális szabadságjogokat értem, de olyan emberi jogokat is, 
mint a szabad választás, a gyülekezés, az egyesülés joga. 

A múlt kritikus, alapos újragondolása, elemzése megkerülhetetlen. A magyar közgon- 
dolkodásban - ebbe beleértem a politikai vezetés gondolkodását is — még ma is érvénye- 
sül azonban egyfajta fatalitás : , kis ország vagyunk, nekünk csak alkalmazkodni lehet". 
Ez sok esetben csak felmentés, mind az egyén, mind a politikai vezetés számára. Sajnos 
leggyakrabban csak az utólagos elemzések bizonyíthatják, hogy több választási lehetőség 
is volt. Jó lenne, ha a tapasztalatokból okulva jobban élnénk választási lehetőségeinkkel. 

Az alternatív katonai szolgálat kérdésében, amely valószínűleg nem tartozik a közvéle- 
ményt leginkább foglalkoztató ügyekhez, 1988-ban gyorsultak fel a fejlemények. (Meg- 
jegyzem: az alternatív katonai szolgálat és a polgári szolgálat két különböző dolog.) 
Magyarországon két szekta tagja, a Jehova tanúi és a nazarénusok már korábban is 
lehetőséget kaptak arra, hogy alternatív katonai szolgálatot teljesítsenek. Ez azt jelentet- 
te, hogy katonai egyenruhában, a laktanyán belül olyan munkát végeznek konyhán vagy 
építőszázadban, ahol nem érintenek fegyvert, nem kapnak olyan kiképzést, amelynek 
során lőniük kellene vagy fegyvert tisztogatni. Nyugat-Európa egyes országaiban létezik 
a polgári szolgálat, amelyet nem a hadsereg kötelékén belül, hanem a különböző szociális 
intézményekben, kórházakban vagy békeszervezetekben végeznek. 

Nálunk - az én véleményem szerint — az alternatív katonai szolgálatot valóságos 
súlyán felül kezelik. Ez alatt azt értem, hogy Magyarországon az ezzel kapcsolatos 
valóságos igény sohasem volt olyan erős, mint például Dániában, Hollandiában vagy 
más, főleg skandináv országokban. A mi történelmünkben, például a 19. század végétől, 
ez a kérdés alapvetően kis vallási közösségeket érintett. A fegyver nélküli katonai 
szolgálat a második világháború alatt a munkaszolgálatosokra, az ötvenes években pedig 
a , megbízhatatlan" elemekre vonatkozott. Ezzel függ össze, hogy a magyar köztudatban 
a fegyver nélküli katonai szolgálat egyfajta megalázó helyzettel függött össze. A helyzet 
a hetvenes évek végétől, a nyolcvanas évek elejétől változott meg, amikor egyre több 
katolikus is megtagadta a katonai szolgálatot (itt a bázisközösségek tagjaira gondolok). 
Tehát bővül a kör, de még mindig alapvetően vallási okok állnak a katonai szolgálat 
megtagadása mögött. Úgy gondolom, az alternatív katonai szolgálatot biztosítani kell, 
ez egy alapvető emberi jog, s jó, hogy 1988 novemberében a kormány meg :s tette ezen 
a területen az első lépést. 

Megkerülhetetlen az a kérdés, hogy mi a hadsereg funkciója, szerepe Magyarországon 
és nemzetközi összefüggésben. A nemzetállamok jelenlegi fejlődési szintjén a hadsereg- 
nek fontos társadalmi szerepe van, s ez a tény meghatározó realitás lesz még nagyon 
sokáig. Lehetnek olyan utópiák, hogy ne legyen hadsereg, ne legyenek katonák, de azért 
a realitás mégis az, hogy hadseregek még sokáig lesznek. Egyelőre olyan gyakorlati 
dolgok kerülnek előtérbe, mint a katonai költségvetés mértéke, de az állampolgárokat 
valószínűleg az is érdekli, milyen a hadseregen belüli nevelés, a kiképzés mennyire 
humánus, mennyire 20. századi, mennyire felel meg az európai normáknak. A sorkatonai 
szolgálat terén a jelenleginél sokkal emberközelibb megoldásokat lehetne találni, s én ezt 
a feladatot jelenleg az alternatív katonai szolgálat kérdésénél is fontosabbnak tartom. 


BARABÁS MIKLÓS, 
az Országos Béketanács főtitkára 


Az elmúlt időszakban rendkívüli mértékben átalakult Magyarországon a gondolkodás- 
mód, különösen a politikai gondolkodás. Jóval demokratikusabbá váltak azok a viták 
is, amelyek a háború és a béke kérdéseiről folynak. Korábban, a nyolcvanas évek 
legelején a békemozgalomban is a katonai szakértők tekintélye volt a meghatározó. 

Azoké, akik pontosan ki tudták számolni, hogy hány rakéta van az egyik oldalon, és 
ennek következtében milyen fejlemény várható a másik oldalon. Ez egy rakétaszámlálga- 
tó szakértelmet feltételező gondolkodásmód volt, amit különféle demonstrációk egészi- 
tettek ki. 

A nyolcvanas évek végén a békemozgalomban már egyre kevésbé csak a rakétákról 
és a klasszikus értelemben vett békemozgalmi ügvekről van szó. Gyökeresen megválto- 
zott a béke fogalma, jelentéstartománya kibővült. Ráadásul sajátosan fogalmazódik meg 
a béke kérdése egy olyan európai kis országban, amely nem rendelkezik nukleáns 
fegyverekkel. 

Az emberek többsége ma abból indul ki, hogy nem lesz háború. Ez jelentős minőségi 
változás a korábbi időszakhoz képest. Egyúttal az emberek egy nem elhanyagolható 
nagyságú körében szorongás is él, valamiféle pszichológiai nyomás nehezedik rájuk, ami 
egy nukleárisan túlfűtött és túlfegyverkezett Európában meglehetősen nagy tehertétel. 
Azt hiszem, abban a szomorú helyzetben vagyunk, hogy az emberek megtanultak együtt 
élni az állandó fenyegetettséggel, azzal, hogy Európában bármiféle katonai összecsapás 
következményei végzetesek, beláthatatlanok lehetnek. A józan európai ész, legalábbis a 
hétköznapi tudat szintjén, egy ilyen esemény bekövetkezését egyszerűen nem tartja 
valószínűnek. Ezzel szemben, sajnos hozzászoktunk ahhoz, hogy Európán kívül, elsősor- 
ban hagyományos eszközökkel, de tovább tart a vérontás. És mi, balga módon, változat- 
lanul azt hisszük, hogy ha a Közel-Keleten, Dél-Afrikában vagy Közép-Amerikában 
kialakul egy háborús konfliktus, az olyan messze van, hogy nem érinthet bennünket. Ez 
óriási tévedés! 

Tehát létezik egyfajta európai sorsközösség és tudat, amely kénytelen-kelletlen tudo- 
másul veszi a pusztulás lehetőségét, de saját mindennapi életében elképzelhetetlennek, 
valószínűtlennek tartja azt. Ebből a gondolkodásból sok minden következik. Megfogal- 
mazódott például egy új Európa-koncepció kialakításának igénye, egy olyan Európáé, 
ahol nem az egymásra mutogatás, az acsarkodás és a kölcsönös vádaskodás a jellemző, 
hanem a partneri viszony, a bizalom légköre. Ebben a békemozgalom a maga , népi 
diplomáciai" eszközeivel, azzal, hogy embereket hoz össze, nagyon sokat tud tenni. 

Közös feladatunknak tartom, hogy Európa ne csak a politikai jelszavakban maradjon 
fenn, hanem próbáljuk meg közös lakhellyé tenni, s a második világháború eredménye- 
képpen kialakított - általunk is létrehozott és fenntartott — mesterséges akadályokat 
apró, de határozott lépésekkel igyekezzünk lebontani. E téren sok a tennivaló, aminek 
elvégzésében a magyar békemozgalom alapvetően érdekelt. 

Nagyon fontos továbbá, hogy az a vállalkozás, amit a szocializmus építése jelent, 
sikeres legyen. Békemozgalmunk nem lehet életképes, nem lehet vonzó és hiteles, ha nem 
egy olyan magyar valóságra épül, amely állításainkat és törekvéseinket alátámasztja. 

Hadd hívjam fel a figyelmet még egy összefüggésre. Az is a hidegháború késői követ- 
kezménye, hogy Európáról szólva többnyire csak a kelet-nyugati összefüggésekre gon- 
dolunk, s elfeledkezünk arról, hogy milyen fontos a kelet-keleti párbeszéd. Már tudunk 
a nyugatiakkal tárgyalni, elég jó mechanizmusok állnak rendelkezésünkre. De nekem 
mint egy Közép-Európában élő állampolgárnak legalább olyan fontos az is, hogy egy 
cseh, egy román vagy egy jugoszláv állampolgárral is együtt tudjak működni a közös 
európai célok megvalósítása érdekében, miként tehetem azt egy norvéggal, egy holland- 
dal vagy egy angollal. Sokat kell fejlődnünk, változnunk ezen a téren, mert korábban 
természetesnek vettük, hogy Kelet-Európában ilyen természetű feladatunk, ilyen gon- 
dunk nincs, úgymond, , rendben mennek a dolgok". Most kiderült, hogy ez 15 , szűzföld" 
a békemozgalom szempontjából. 

Az sem lehet közömbös számunkra, hogyan élik meg az emberek mindennapjaikat, 
mennyire uralkodott el az agresszivitás, az erőszak, az egymás semmibevétele. Nem a 
világpolitika nagy összefüggéseiben, hanem, hangsúlyozom, a mindennapokban. A bé- 
kemozgalomban észre kellett vennünk, hogy milyen nagy szükségük van az embereknek 


ESZMECSERE 71 


az eligazodásra, a kapaszkodókra, az erkölcsi tartásra és a közösségekre az individualizá- 
lódó világban. Az a tény, hogy az emberek többsége nemcsak saját magával, hanem 
kisebb-nagyobb közösségével, környezetével is hajlandó foglalkozni, olyan lehetőségeket 
kínál, amelyekkel jól élve a békemozgalom - hagyományos határain messze túlmutató 
kérdésekben is — társakra tud találni. 

Növekszik az igény az emberek belső békéje, általában a humánus értékek, a normális, 
kiszámítható mindennapi élet iránt. Fontos, hogy aki itt él Magyarországon, itt érezze 
jól magát, ebben az országban. Éreznie, tudnia kell, hogy jelent valamit magyarnak lenni. 
Ha ezekkel a valós kérdésekkel nem foglalkozik a békemozgalom, akkor légüres térben 
mozog. 

Szólnom kell az emberi jogok érvényesüléséről is. Sokan hajlamosak arra gondolni, 
hogy ez nem egyéb, mint a nyugati politikai divat valamiféle magyar megjelenése. 
Biztosan van e folyamatnak ilyen összetevője is, de nem ez a fontos. Sokkal inkább az, 
hogy egy olyan társadalomban éljünk, ahol az állampolgárok teljeskörűen gyakorolhat- 
ják jogaikat. Csak az önálló, véleményt formáló, jogaival élni tudó állampolgárok, 
gondolkodó emberek összefogásával lehet korszerű Magyarországot építeni. Ez a tény 
újrafogalmaztatja az állampolgár és a társadalom viszonyát, ami nem korlátozódhat a 
megengedő gesztusokra, a hierarchikus alá-fölérendeltségre. 

E kérdésekre elsősorban a fiatalok fogékonyak, s ez örvendetes, biztató jelenség. 
Tisztában vagyok azonban azzal is, hogy ez nagy felelősséget ró ránk, s mindazokra, akik 
a fiatalokkal foglalkoznak. Meg kell! felelnünk az új feladatoknak, s számolnunk kell 
azzal a számottevő igénnyel is, amely a fiatalok között az értelmes cselekvés, a valódi 
közösségek iránt keletkezett. Ezen túlmenően foglalkozni kell az egyes emberrel, mert 
nincs kis ügy és nagy ügy, az érintettnek minden ügy fontos. 

Mindezeket nem szavakban, hanem mindennapjaink gyakorlatában kell érvényesíteni. 
Már éppen elég nyilatkozat hangzott el a szándékokról, s a napi gyakorlat kevéssé 
igazolta az állításokat. Szükségtelen lenne a mai magyar politikai közéletben elég jelentős 
reformdemagógiához valamiféle lelkesült, desztillált békepártiságot elegyíteni. 

Az emberi jogok kérdésköre kapcsán úgy vélem, elég nagy a hajlandóság arra, hogy 
más országok gyakorlatát kövessük. Ez nagy hiba lenne. Nekünk saját választ kell 
találnunk, saját álláspontot kialakítanunk, mégpedig közösen. Ez most divatos dolog, 
de nem lenne jó, ha kampány lenne belőle. Sokkal több eredményt hozna, ha e kérdések 
megválaszolása a folyamatos munka egyik területévé válna, aminek persze lehetnek 
kiemelkedő állomásai, prioritásai. A lényeg, hogy a megalkotott jogok épüljenek be 
gondolkodásmódunkba, hétköznapjainkba, cselekvésünkbe. Természetes módon legye- 
nek jelen ezek a témák, a maguk konfliktusaival, problémáival, új megoldásokra váró 
feladataival együtt, ne pedig egyfajta politikai botránykőként. 

Ami az alternatív katonai szolgálatot illeti, azt hiszem iskolapéldája és egyben fokmé- 
rője lehet annak, hogy egy gyakran oktalanul is , hivatalosnak" minősített vállalkozás, 
mint amilyen az Országos Béketanács, sőt maguk az érintett állami intézmények is, 
mennyire nyitottak lehetnek egy ilyen természetű kezdeményezés iránt. Az alternatív 
katonai, illetve nolgári szolgálatra tett javaslatokról sok mindent el lehet mondani, csak 
azt nem, hogy íróasztalnál találta ki valaki. Éppen ellenkezőleg. Viszonylag rövid idő 
alatt nagyon jelentős fejlemények történtek ebben az ügyben, én mégis a dolog általános 
politikai tanulságait tartom figyelemre méltónak. Többek között azt, hogy felszínre 
került az is, milyen mechanizmusok, csatornák léteznek politikai rendszerünkben, ame- 
lyeken keresztül az állampolgárok jelezni tudják a hatalom gyakorlóinak a megoldásra 
váró problémáikat, és egyúttal javaslatokat is tehetnek a lehetséges megoldásokra. 

Hozzá kell szoknunk azokhoz a konfiiktushelyzetekhez, amelyekben a határvonal nem 
az úgymond , független gondolkodók" és a , hivatalos szervek" között húzódik, hanem 
a megoldást különböző formákban keresők között. Az ilyenfajta konfliktusok száma az 
utóbbi hónapokban robbanásszerűen megszaporodott. Dialógusra van szükség, ami 

kölcsönös toleranciát, kölcsönös rugalmasságot, korrektséget feltételez. Kifejezetten 
zavar a reformdemagógia és a demokráciademagógia, mert egyáltalán nem biztos, hogy 
az a legdemokratikusabb ma Magyarországon, aki a leghangosabban beszél erről, vagy 
leggyakrabban használja ezt a szót. Ebben az összefüggésben nem teszek különbséget 
, hivatalosak" és , nem hivatalosak" között. 

Ha nem is egyformán, de ugyanarra a politikai kultúrára támaszkodunk, ugyanabban 
az iskolában vagyunk valamennyien tanulók, senki nincs abban a helyzetben, hogy 
kioktassa a másikat. Közösen kell előre lépnünk, mert lehet ugyan az egyik vagy a másik 
fél gyakorlatát elmarasztalni, bírálni, rendkívül heves érzelmekkel és szavakkal illetni, 
de mindenekelőtt alapos önvizsgálatot kell tartani, hogy vajon a megnyilatkozó maga 
nyitottan, rugalmasan, a másik álláspontjára is figyelve gondolkodik és főként, cselek- 
szik-e? A békemozgalomban túl sokszor találkozom olyan esetekkel, amikor a szavak- 
ban a párbeszédkészséget hangoztatják, a tényleges lépések pedig érzékelhető módon 
elválnak ettől, sőt időnként ellentétesek a fennhangon hirdetett elvekkel. 

Az iskolai példánál maradva, ma nincs kötelezően megírt, kész tananyag; közösen kell 
azt kidolgoznunk. Hozzátenném, hogy politikai kérdéseket természetesen nem lehet 
egyszer s mindenkorra megoldottnak tekinteni. Az újonnan bevezetett gyakorlatot is 
felül kell vizsgálni az új tapasztalatok birtokában. Ebben nem a gyengeség jelét látom, 
hanem éppen ellenkezőleg, a megfelelő rugalmasságot, a készséget és a nyitottságot arra, 
hogy ha változik a helyzet és újabb tapasztalatok birtokába jutunk, akkor legyen 
bátorságunk a gyors és előremutató változtatásra. 


VALKI LÁSZLÓ, 
az ELTE Állam- és Jogtudományi Karának 
tanszékvezető egyetemi tanára 


Könnyen lehet, hogy a nemzetközi kapcsolatok területén történelmi jelentőségű változás 
küszöbén állunk. Nyilvánvaló, hogy ez a változás - ha valóban bekövetkezik -— elsősor- 
ban a szovjet vezetésben végbement átalakulásnak lesz tulajdonítható. Indokolásul 
néhány közismert tényre szeretnék utalni. Arra, hogy az SZKP vezetői kijelentették: a 
Szovjetunió csupán az elégséges biztonság fenntartására törekszik és megérti, hogy az 
ellentétes oldalon is keletkezhetnek fenyegetettségi érzések. Elismerték továbbá, hogy 
Európában aszimmetria áll fenn a szemben álló felek hagyományos fegyveres erői között, 
és bejelentették azok jelentős egyoldalú csökkentését. Végül megállapították, hogy a 
szovjet külpolitika alakításában az osztályharc szempontjai nem lehetnek elsődlegesek. 
Mindez korábban elképzelhetetlen lett volna. 

Hasonló átértékelésre került sor a Szovjetuniónak a harmadik világban betöltött 
szerepével kapcsolatban is. Jól ismert, hogy a felszabadító és más baloldali mozgalmak- 
nak, illetve a fejlődő országoknak nyújtott támogatást a Nyugat expanzív törekvésként 
értékelte, és élesen szembeszállt azzal. Ez azt jelentette, hogy a Kelet és a Nyugat közötti 
konfliktusok katonai síkon a harmadik világba helyeződtek át. A legutóbbi fejlemények 
azt mutatják, hogy a szovjet vezetés jelentős erőfeszítéseket tesz, hogy a stratégiai 
céljairól kialakult nyugati percepciók e vonatkozásban is megváltozzanak. Gondolok itt 
mindenekelőtt az Afganisztánból történő kivonulásra, az angolai-namibiai, valamint a 
kambodzsai megegyezés ösztönzésére. Általában megfigyelhető, hogy a különböző szov- 
jet megnyilatkozások egyre kevésbé tartalmaznak a világ közeli forradalmi átalakulására 
vonatkozó, messianisztikus küldetéstudatról tanúskodó kitételeket. 

A bizalmatlanság persze nem tűnt el teljesen, de nem is tűnhet el két-három esztendő 
alatt. Az új tendenciát jól jelzi Arbatovnak, a moszkvai Amerika-kutató intézet igazgató- 

jának egy nyugati konferencián elhangzott megjegyzése: , Mi a legrosszabbat fogjuk 
tenni önökkel — meg fogjuk önöket fosztani ellenségképüktől." 

Egyelőre csak bízni lehet abban, hogy az ellenségkép eltűnését - legyünk realistábbak : 
halványulását -— a fegyverkezési verseny terén is lényeges változások követik majd. 
Akkor, amikor a nukleáris fegyverek megjelenésének, majd a nukleáris paritás kialakulá- 
sának eredményeként gyakorlatilag megszűnt egy valóságos háború kirobbanásának 
közvetlen veszélye, Kelet és Nyugat egy sajátos, képzeletbeli háborút kezdett vívni 
egymással. E háborút egyre újabb, modernebb és mind drágább fegyverek kifejlesztésé- 
vel, majd rendszerbe állításával vívták a két katonai szövetség tagjai. A politikai vezetés 
egyik oldalon sem gondolhatta komolyan azt, hogy e fegyvereket Európában valaha is 
be fogják vetni ; a fegyverzetfejlesztés a , nemzetközi osztályharc" erőszakos eszközökkel 
történő megvívását volt hivatva helyettesíteni. A gorbacsovi vezetés reálisan érzékelte 
ennek az imaginárius háborúnak a kilátástalanságát és egyben azt is, hogy a szocialista 
világrendszer azt képtelen megnyerni. Ezért adott prioritást a fegyverzetkorlátozási 
tárgyalásoknak, amelyek első eredményüket — a közepes hatótávolságú atomfegyverek 
felszámolásáról szóló szerződést — már meg is hozták. 

Nyugati részről sajnos még nem tapasztalható a fegyverzetfejlesztési politika ilyen 
mértékű átértékelése. Jellemző körülmény, hogy az ún. strukturális támadóképtelenség 
koncepcióját — amelyet először történetesen az NSZK-ban dolgoztak ki — a Varsói 
Szerződés lényegét tekintve már magáévá tette, míg a NATO még igen távol áll ettől. 
E koncepció megvalósítása az európai fegyveres erők drasztikus csökkentését s az 
aszimmetriák megszüntetését eredményezhetné, továbbá lehetővé tenné a katonai stabili- 
tás olyan fokának megteremtését, amelyre még nem volt példa a kontinens újabb kori 
történelmében. 

Fel szeretném hívni a figyelmet arra, hogy a magyar külpolitika a kelet-nyugati 
kapcsolatok átértékelésében úttörő szerepet játszott. Már 1985 előtt számos olyan prog- 
resszív lépést tett, amely az előzőekben említett felismerésekről tanúskodik. E felismeré- 
sek értelemszerűen mást jelentettek a mi esetünkben, és mást a nagyhatalmak számára. 
A magyar külpolitika, amelynek sohasem voltak globális célkitűzései, azt tette, ami a 
legközvetlenebb nemzeti érdekünket szolgálta. A GATT-ba vagy a Nemzetközi Valuta- 
alapba való belépéstől kezdve, a nyugat-európai országokkal és az Egyesült Államokkal 
való kapcsolataink lényeges megjavításáig számos példa hozható fel erre. (Ahol külpoli- 
tikánk enyhén szólva nem volt mindig szerencsés -— így például az erdélyi magyarság 
jogainak védelme esetében -, ott nem a szorosan vett külügyi vezetés hibáztatható.) 

A hetvenes és a nyolcvanas évek külpolitikai szemléletében jelentős változás követke- 
zett be az emberi jogok terén is. Jól emlékszem arra, hogy az első helsinki tárgyalások 
idején még a legprogresszívebben gondolkodó magyar politikusok is ingerültséggel 
fogadták a velünk szemben megfogalmazott ilyen irányú nyugati követeléseket. Úgy 
érezték, hogy nyugati partnereink olyan dolgokba kívánnak beavatkozni, amelyek legsa- 
játabb belügyeink. Sokakban éltek még azok az ideologikus reflexek is, amelyek szerint 
igaz ugyan, hogy nálunk a szabadságjogok néhány vonatkozásban szűkebbek, mint 
Nyugaton, de a lényeget tekintve mi demokratikusabb rendszert hoztunk létre. Ebből 
a gondolatkörből nagyon nehéz volt kitörni. Természetesen itthon is jelentős erők léptek 
fel az emberi jogok szélesebb körű biztosításának érdekében. Ezek együttes hatására 
nagymértékben átértékelődött a hivatalos felfogás és megváltozott a közgondolkodás, 
s e téren minden jel szerint további jelentős változások várhatók. Ezek a fejlemények 
pozitívan befolyásolták a rólunk külföldön kialakult képet, s ily módon a belpolitikai 
változások külpolitikai sikereket is hoztak. 

Hadd tegyem ehhez hozzá, hogy nemzetközi jogászként minőségi változásnak tekin- 
tem a polgári és politikai jogok nemzetközi egyezségokmányának ún. fakultatív jegyző- 
könyvéhez történő csatlakozásunkat. Még kevéssé tudatosodott a közvéleményben, 
hogy a csatlakozás eredményeként egy magyar állampolgár, ha úgy érzi, hogy megsértet- 


74 ESZMECSERE 


ték emberi jogait és a hazai jogorvoslati lehetőségeket már kimerítette, az ENSZ emberi 
jogok bizottságához folyamodhat. Ez a szerv ugyan a magyar hatóságokra kötelező 
döntéseket nem hozhat, de önmagában az a tény, hogy egy magyar állampolgár nemzet- 
közi intézményhez fordulhat, alapvetően új helyzetet teremtett. Az sem ismert a közvéle- 
mény körében, hogy elfogadtuk az említett egyezségokmány egy másik fakultatív rendel- 
kezését is, amely szerint az emberi jogok bizottsága elé vihető minden olyan emberi jogi 
vita, amely köztünk és egy másik, hasonló kötelezettséget vállaló állam között keletkezik. 
A szocialista országok mindeddig elzárkóztak attól, hogy más államokkal keletkezett 
jogvitáikat nemzetközi intézmények elé terjesszék. 

Az emberi jogokkal kapcsolatban az alternativ katonai szolgálat kérdése is felmerül. 
Számos országban, amelyben kötelező a katonai szolgálat, praktikus és a közvélemény 
által elfogadott megoldásokat találtak. Egyesek szerint ma már az emberi jogok közé 
sorolható a lelkiismereti okból való szolgálatmegtagadás, mások szerint viszont alkot- 
mányos kötelezettségnek tekinthető a haza védelme. Ez az ellentmondás azonban az 
alternatív katonai szolgálat megfelelő jogi szabályozásával könnyen feloldható. Öröm- 
mel értesültem a Minisztertanács egyik közleményéből arról, hogy a kormányzat kész 
a szükséges jogi normák megalkotására. 


KOVÁCS ISTVÁN 
vezérőrnagy, a Honvédelmi Minisztérium politikai főcsoportfőnökének helyettese 


Az elmúlt évek során nyilvánvalóvá vált, hogy a szocializmus és a kapitalizmus közötti 
küzdelem kizárólag a békés versengés és vetélkedés formáiban mehet végbe. E felismerés 
következtében — főleg a csúcstalálkozóknak köszönhetően - érezhetően csökkent a 
bizalmatlanság a két vezető nagyhatalom, a Szovjetunió és az Amerikai Egyesült Álla- 
mok viszonyában. A nemzetközi kapcsolatokban mind nagyobb teret hódító új politikai 
gondolkodás újszerűen veti fel a háború és béke, a háború és politika viszonyát, a katonai 
erő alkalmazásának lehetőségeit. E gondolkodás alapelve, hogy a nukleáris háború nem 
lehet ideológiai, politikai, gazdasági, de semmilyen más célok elérésének az eszköze. 
E megfogalmazás szakítást jelent a háború és politika viszonyának hagyományos értel- 
mezésével. Vitathatatlan tény az is, hogy a nukleáris fegyverek felhalmozásával és 
tökéletesítésével eltűnt az emberiség halhatatlanságának ígérete, s ezen változtatni csak 
a nukleáris fegyverek megsemmisítésével lehet. A nukleáris hatalmaknak át kell lépniük 
saját atomárnyékukat, így szüntetve meg a politika elszakadását az általános emberi 
normáktól. 

A politikai enyhülés, a politikai kapcsolatok erősödése és javulása a katonai szférában 
is egyre markánsabban érzékelhető. Az egyre folyamatosabbá és érdemibbé váló politi- 
kai párbeszéd mellett az utóbbi időkben szaporodnak a katonai vezetők találkozói is. 
A két vezető nagyhatalom honvédelmi miniszterei, vezérkari főnökei mellett a VSZ és 
a NATO tagországainak vezető beosztású katonái mind gyakrabban cserélik ki nézetei- 
ket, ismerkednek közvetlenül egymás álláspontjával. 

A tárgyalások eredményeként kedvező folyamatok indultak el a nukleáris fegyverzet- 
csökkentés terén, a helyi háborúk, a regionális konfliktusok felszámolásában. Különösen 
értékes eredmény, hogy a Szovjetuniónak és az Egyesült Államoknak sikerült megegye- 
zésre jutnia a közepes és rövidebb hatótávolságú rakéták megsemmisítéséről, mely az 
atomfegyver-hordozó eszközök egy teljes osztályának felszámolását jelenti. Reménykel- 
tő, hogy a hadászati rakéták 50 százalékos csökkentésére is — a jelek szerint — megvan 
a közös eltökéltség, valamint az európai hagyományos fegyverzetek és fegyveres erők 
mérséklésére irányuló bécsi tárgyalásokon is tapasztalható bizonyos előrehaladás. 

A Varsói Szerződés tagországai új katonai gondolkodásmódjának alapvető jellemzője, 
hogy objektív realitásként elfogadva más nemzetek, államok érdekeit, a hangsúlyt a két 
társadalmi rendszer szembenállása helyett az egymás biztonságában való kölcsönös 
érdekeltségre helyezi. Ez a gondolkodásmód ösztönözte a szocialista országokat, amikor 
nyilvánosságra hozták a Varsói Szerződés katonai doktrinájának elveit. A Varsói Szerző- 
dés Politikai Tanácskozó Testülete 1987. májusi berlini tanácskozásáról kiadott közle- 
mény leszögezi, hogy a szövetség katonai doktriínája mind a hagyományos, mind a 
nukleáris háború megakadályozásának van alárendelve. A doktrína kimondja, hogy a 
Varsói Szerződés tagállamai egyetlen államot, egyetlen népet sem tekintenek ellenségük- 
nek ; egyetlen országgal szemben sincsenek területi követeléseik ; soha nem fognak első- 
ként nukleáris fegyvert alkalmazni, soha, semmilyen körülmények között nem kezdenek 
katonai tevékenységet egyetlen állam vagy államok szövetsége ellen, hacsak nem éri őket 
fegyveres támadás ; készek kapcsolataikat a világ bármely országával a kölcsönös bizton- 
ság érdekei, a békés egymás mellett élés elve alapján építeni ; nemzetközi kapcsolataikban 
elfogadják az ENSZ Alapokmányában rögzített elveket és célokat. 

A tagállamok egyúttal hangsúlyozzák, hogy fegyveres erőiket kénytelenek olyan szin- 
ten tartani, mely lehetővé teszi számukra bármilyen agresszió elhárítását. Nem töreked- 
nek a többi államénál nagyobb biztonságra, de kisebbet sem fogadnak el. Erőfeszítéseik 
arra irányulnak, hogy az európai fegyveres erőket és a hagyományos fegyverzetet olyan 
szintre csökkentsék, amely — a saját védelem biztosításán túl - egyik fél számára sem 
biztosítja a támadó hadműveletekhez szükséges erőket és csoportosításokat. 

Az új politikai — és ezen belül a katonai — gondolkodásmód szellemében a Varsói 
Szerződés országai, köztük hazánk is több kezdeményezést tett az utóbbi időkben a 
szembenállás csökkentése, a bizalom és a kölcsönös biztonság erősítése érdekében. 
E kezdeményezések során abból a felismerésből indultunk ki, hogy a szovjet-amerikai 
viszony javulása növeli a kisebb országok kezdeményezéseinek lehetőségeit, sőt felelőssé- 
gét is. Többször kifejezésre juttattuk, hogy kiemelkedő érdekeltségünk fűződik az euró- 
pai biztonsági folyamat továbbviteléhez. Ennek megfelelően hosszú idő óta aktiv szere- 
pet vállalunk mindazokon a fórumokon, ahol a kontinens biztonságának kérdései van- 
nak napirenden. Nem titkoljuk, hogy a haderőcsökkentés területén szeretnénk hazánkat 
az elsők között látni Európában. 

Az előbbiekben vázolt fejleményeket nyilvánvalóan biztató, sőt történelmi jelentősé- 
gűnek tartjuk, azonban azt is reálisan látjuk, hogy még messze vagyunk attól az időtől, 
amikor valamennyi fegyvert be lehet olvasztani. Az enyhülési folyamat még korántsem 
jutott el a visszafordíthatatlanságig, s a háborúval mint lehetséges realitással ma és a 
jövőben is sajnos számolnunk kell. Jelenleg Földünkön több mint negyven regionális 
háború, konfliktus zajlik. Jogos az aggodalom a tekintetben is, hogy az Egyesült Álla- 
mok és szövetségesei az eurorakéták felszámolását a hagyományos fegyverzetek pusztító 
és rendszerbe állításával kivánják ellensúlyozni. 

Ebben a helyzetben - miközben továbbra is erőfeszítéseket teszünk a katonai szembepn- 
állás csökkentésére, az Európában meglévő aszimmetriák megszüntetésére, a fegyveres 
erők és fegyverzetek alacsonyabb szintjén kialakítandó egyensúly biztosítására -— nem 
mondhatunk le néphadseregünk fenntartásáról, a szükségletekhez és az ország teherbíró 
képességéhez mért arányos fejlesztéséről. Aki ennek létjogosultságát megkérdőjelezi, 
önmagát csapja be. A kellően hatékony és korszerűen felszerelt hadsereg fenntartása és 
fejlesztése nemcsak fontos nemzeti és internacionalista érdekünk, de kötelességünk is. 

Napjainkban a magyar politikai közvéleményben, az írott és elektronikus sajtóban is 
sok szó esik a védelemről, a védelemre fordított kiadásokról. Megértve az ország nehéz 
gazdasági helyzetét, és azt a társadalmi igényt, amely a költségvetéstől az egészségügy, 
a szociális és oktatási területekre fordítható kiadások növelését szorgalmazza, a közvéle- 
ménnyel is meg kell azonban értetni, hogy mindaddig, amíg a szembenálló fél fegyverke- 

z:k, mi sem mondhatunk le arról, hogy megfelelően gondoskodjunk a hazánk független- 
sége, szuverenitása megőrzéséhez szükséges katonai erőről. 

Ezzel összefüggésben kell szólni arról, hogy Magyarországon az utóbbi időben -— igaz 
nem túl széles körben — újra és újra szóba került az alternatív katonai szolgálat ügye. Az 
állami és kormányzati szervek behatóan foglalkoznak a kérdéssel. Alapelvként szeretném 
hangsúlyozni, hogy az alternatív katonai szolgálat bevezetése semmilyen körülmények 
között nem veszélyeztetheti az ország védelmi képességét és szövetségesi kötelezettségeit, 
valamint nem sértheti az általános hadkötelezettség alkotmányos alapelvét. 

Ez utóbbi alapelvet érinti az az igény, amely az alternatív katonai szolgálat bevezetését 
a , lelkiismereti okokból" fegyveres szolgálatot nem vállalók érdekében sürgeti, a lelkiis- 
mereti szabadság ugyancsak alkotmányos alapelvére hivatkozva. A lelkiismeret és a 
katonai szolgálat viszonya bonyolult. A megítélés nehézségét két tényezővel érzékeltet- 
ném. Az egyik az, hogy az emberi élet védelme, az erőszak elutasítása, az ember erőszak 
eszközeként való felhasználásának elvetése a legfontosabb humanista értékek közé 
tartozik. Ennek elvont értelmezése azonban összeütközésbe kerül más, konkrétabb, de 
szintén humanista, morális értékek érvényesítésével, például a nemzet jogos önvédelmé- 
vel. Véleményem szerint a lelkiismeret elvont, általános értelmezése a mai világhelyzetben 
nehezen elfogadható, mert eltekint a konkrét realitásoktól. Egyoldalú elismerése és 
hangsúlyozása a nemzetet kiszolgáltatott helyzetbe hozhatja, és leértékeli a haza védelme 
iránti lelkiismeretet és felelősséget, amit szintén értéknek tekintünk. 

A másik fontos tényező a személyiség integritásának értelmezése. A személyiség teljes 
függetlensége, elszakítása a társadalom érdek- és értékviszonyaitól anarchista illúzió, s 
a gyakorlatban szinte automatikusan vezet az önzés, a magánérdekek korlátlan érvénye- 
sítéséhez. j 

A dolog azért is rendkívül bonyolult, mert a lelkiismeret — belső, szubjektív jellege 
miatt — nehezen megismerhető, s ezért bizonyos értelemben mérhetetlen. Ebből követke- 
zik, hogy sem elvileg, sem gyakorlatilag nem lehet minden kétséget kizáróan különválasz- 
tani a vallási és az egyéb -— indokolt -— lelkiismereti okokból a fegyveres szolgálatot 
megtagadókat az ilyen címen csak kibújni akaróktól. A probléma tehát igen összetett, 
megnyugtató rendezése nagy körültekintést kíván a szakértőktől. 

Végezetül szeretném hangsúlyozni, hogy a kölcsönös és egyetemes biztonsághoz vezető 
út csak akkor lesz rövidebb, ha az Egyesült Államok és NATO-beli szövetségesei is 
megteszik a megoldáshoz vezető út rájuk eső részét. Addig azonban semmiféleképpen 
nem mondhatunk le a haza védelmének biztosításáról. A hadsereget minden ország - 
még a legklassszikusabb értelemben vett semleges országok is -, minden felelősen gon- 
dolkodó kormány a függetlenség, az állami lét, a nemzeti szuverenitás egyik leglényege- 
sebb biztosítékaként kezeli. Ezt tesszük mi is. 


Lesz-e új célja a létező szocializmusnak? 
Hozzászólás Szentes Tamás cikkéhez 


Szentes Tamás Lesz-e új , modellje" a léte- 
ző szocializmusnak ? című tanulmánya" — 
gondolom és remélem - nemcsak számom- 
ra vet fel kérdéseket. Mivel a szerző beve- 
zetőjében utal arra, hogy a címben feltett 
kérdésre majd csak , alapos elemzések és 
őszinte viták" eredményeként kaphatunk 
választ, következzék hát a vita. 

A társadalomtudományok berkeiben 
hosszú időn át taglalták, létezik-e külön 
szocialista és tőkés világrendszer. Ezért 
nem véletlen, hogy a szocializmus jövőben 
lehetséges pályájával és , modelljével" kap- 
csolatos ezen kérdésre a szerző is választ 
ad. Szentes Tamás tanulmányában - töb- 
bek között -— felveti: mennyiben adekvát 
bármely társadalom fejlődésében más tár- 
sadalomberendezések kínálta , modell" 
követéséről mint a gyakorlatban lehetséges 
útról beszélni, mivel a , modellek" feltéte- 
lezése az azonos pályájú és egyenes vonalú 
fejlődés koncepciójához tapad. Megítélé- 
sem szerint a különböző társadalmi beren- 
dezkedések és fejlődési formák más társa- 
dalmak számára való , modellértékűségét" 
nem attól kell függővé tennünk, hogy mi- 
lyen koncepciók tapadnak hozzájuk. 
A , modellértékűség" ugyanis objektív 
tény, melyet számos történelmi példa tá- 
maszt alá,! legalábbis abban az értelem- 
ben, hogy az egyszer , feltalált" társada- 
lomberendezkedés mintaként szolgál, szol- 
gálhat más népek gazdasági, társadalmi 
átalakításához. Ne hagyjuk tehát hozzáta- 


§ A tanulmány folyóiratunk 1988. júliusi számában 
jelent meg. 

1 Elég csak utalnunk arra, hogy a magyar államala- 
pítás már kész feudális környezetben történt. 


padni a társadalmi berendezkedési model- 
lekhez az unilineáris fejlődési koncepciót, 
hanem válasszuk őket el a gondolkodás- 
ban is, és számoljunk a gyakorlat számára 
reálisan követhető társadalomberendezke- 
dési módok minta, , modell", illetve para- 
digma jellegével. 
pp ez utóbbi felfogással látszik össze- 
csengeni a tanulmánynak az a gondolata, 
miszerint a szocializmus útjára lépő nem- 
zetek számára - igaz, korlátozott érvény- 
nyel, de — , modellértékű" lehet a nyugati 
polgári demokrácia. Úgy vélem, nem elég- 
séges, éppen az alábbiak okán, a modellt 
követő társadalmi előrejutásnál pusztán a " 
nemzeti , modellek" követésének vizsgála- 
ta. Alaposan elemezni kellene azt is: a tő- 
kés világrendszer és világgazdaság mennyi- 
ben lehet (ha egyáltalán lehet) modellérté- 
kű a jövőben megteremtendő szocialista 
világrendszer és világgazdaság számára. 
A fejlődési modellek követésének, elvetésé- 
nek vagy meghaladásának is több, de mi- 
nimálisan két szintje van: nevezetesen a 
nemzeti és globális. Ugy vélem, ez utób- 
biak elismeréséhez nem fér kétség, annál 
inkább ahhoz, hogy lehet-e a szocialista 
országok csoportja számára modellértékű? 
a tőkés világgazdaság a szocialista világ- 
rendszerré válás útján, mégpedig anélkül, 
hogy a nemzeti keretű polgári társadalom- 
és gazdaságberendezkedést is követné. 
Visszatérve a probléma gyökeréhez: ma 
úgy vélekedünk, hogy csak egyetlen, a tő- 
kés világgazdaság létezik, mert a kapitaliz- 


2 Természetesen nem egy unilineáris modellértékű- 
séget értünk ezen, hanem heterogén gazdasági fejlő- 
dést. 

mus nemcsak tőkés nemzetgazdaságot, ha- 
nem tőkés világrendszert is teremtett. Ez- 
zel szemben nem létezik szocialista világ- 
rendszer, mert nem létezik szocialista vi- 
lággazdasági rendszer a szó politikai- 
gazdaságtani értelmében. Sőt, nemzeti ke- 
retek között a szocialista átalakítást csak 
megkezdeni lehet, de teljességgel kibonta- 
koztatni nem, hiszen a szocializmusnak 
nemzetközileg még csírájában sem jöttek 
létre a gazdasági alapjai. A feladat tehát a 
szocialista átalakulás kezdetén lévő orszá- 
gok közössége számára az, hogy saját 
nemzeti gazdaságaikból globális rendszer- 
ré, világgazdasággá váljanak. Ennek meg- 
oldása során modellértékű - objektíve az 
- a tőkés világgazdaság léte, mivel abba 
kell fokozatosan bekapcsolódni. 

Globális vonatkozásban tehát tagadha- 
tatlan a tőkés világgazdaság modellértékű- 
sége a szocialista országok számára. Ugy 
vélem, ennek kimondása semmiféle ideoló- 
giai skrupulust nem okozhat, nemcsak 
azért nem, mert ez a tényekkel való objek- 
tív számvetés eredménye, hanem azért 
sem, mert a marxista szocializmusfelfogás 
mint eszmei alap és a munkásmozgalom 
mint gyakorlat reflektív válasz volt a tőkés 
világgazdasági rendszer megszületésére. 
Más kérdés, hogy a kommunista eszmék 
tudománnyá válásuk óta igyekeztek a 
puszta reflexiót meghaladó, pozitív, tehát 
újat is állító, adekvát válaszokat adni a 
létező helyzetekre.? 


A lesz-e új .. modellje" a létező szocializ- 
musnak kérdés megválaszolásához tisz- 
tázni kell azt is, hogy a fenti értelmű , mo- 
dellkövetés" miért nem lehet unilineáris. 
Ha mélyebbre hatolunk e , modellkövetés" 
adekvátságának vizsgálatában, olyan to- 
vábbi lényeges kérdések merülnek fel, 
amelyeket sem az idézett tanulmány, sem 
más írások nem emeltek ki és nem hangsú- 
lyoztak az alábbi formában. 


3 Az iméntiek bizonyságaként gondoljunk a Kom- 
munista Kiáltvány azon mondataira, amelyekben 
Marx és Engels azt fogalmazza meg. hogy a munkás- 
osztály szervezeteinek túl kell haladniuk a puszta gaz- 
dasági jellegű szervezkedést. 


A legkézenfekvőbb kérdések közé tar- 
tozna, hogy miért tudott a tőkés társada- 
lomberendezkedés nemzeti és globális gaz- 
dasági-politikai rendszerré válni. Miért 
nem létezik ezzel szemben a szocialista vi- 
lággazdasági rendszer? Melyek azok a 
gyakorlati lépések, amelyeket a szocialista 
fejlődés kezdetén lévő országok még nem 
tettek meg - és melyek azok a célok, ame- 
lyeket még e lépések előfeltételeként nem 
tűztek ki -, holott ezen lépések megtétele 
nélkülözhetetlen a nemzeti és globális szin- 
tű szocialista átalakítás szempontjából. 
Ugy tűnik, túlságosan is sokat tudunk és 
beszélünk arról, mi az, amit megtettünk, és 
túl keveset arról, amit még nem tettünk 
meg, de meg kell tennünk. Ennek oka töb- 
bek között egy olyan (pragmatikus ?, szo- 
ciologizáló ?) szemlélet, amely mindig csak 
az egyik oldal - a már meglévő, a már 
adott keretek és lehetőségek - felől közeliti 
meg a szocializmus perspektíváját. Ez a 
megközelítés csak azt vizsgálja, mire futja 
mai lehetőségeinkből holnapra — és nem 
veti egybe ezzel a szükséges, de egymagá- 
ban elégtelen (mert egyoldalú) nézőponttal 
azt, hogy ha a meglévőt megváltoztatjuk, 
milyen perspektíva rajzolódhatna ki. 

Egyszerűbben fogalmazva: ma túlsúly- 
ban van a szocializmusnak a múlt és jelen 
felőli megközelítése, és elmarad mellőle a 
mának a jövő felől is szükséges megközelíi- 
tése. Márpedig ez utóbbi nézőpont létjogo- 
sultsága épp a szocializmus esetében még 
akkor sem vitatható, ha sok rossz tapasz- 
talatunk van a szocializmusról alkotott jö- 
vöképek és a valóságos szocializmuskezde- 
mények diszharmóniáját illetően. 

Az előbbiek miatt fontosabbnak tarta- 
nám, ha úgy fogalmaznánk meg a kérdést: 
lesz-e új célja a létező szocializmusnak? - 
hiszen a modellkövető vagy modellkerülő 
társadalomberendezkedés önmagában 
,Csak" eszköznek tekinthető valamilyen 
társadalmi cél eléréséhez. Ugy vélem, 
Marxnak az a kommunizmus anticipáció- 
Ja, amely szerint a kommunizmus nem 
más, mint a , termelőerők korláttalan és 
gátoltalan fejlődése"," amelyhez — tudniil- 
lik a fejlődéshez - a viszonyokat mindig 


4 Vö.: MEM 46/II. 24-25. old. 

hozzáigazítják, ma is érvényes, hiszen a 
történelem menete azt mutatja, hogy előbb 
az emberek, majd a termelési eszközök s 
végül azok összekapcsolásának módja kell 
hogy megváltozzon ahhoz, hogy megvál- 
tozhasson a munkamegosztás, az anyagi 
javak mennyisége, minősége, elosztása stb. 

Azért vált a kapitalizmus globális rend- 
szerré — miközben egyes elemeiben, főleg 
formailag nemzeti maradt -, mert a terme- 
lőerők fejlesztésében a korábbi világbiro- 
dalmak határait, tehát korlátait és gátjait 
széttörte, és ma is azért képes világgazda- 
ság maradni, mert ha rajta áll, ma is szét- 
tör és lerombol minden korlátot, ami ezt 
a fejlődést megakasztaná? Tudjuk a vá- 
laszt: igen! És vajon nem azért lehetetlen 
egy országban felépíteni a szocializmust, 
mert a termelőerők ehhez szükséges meg- 
sokszorozásához nemcsak időre, hanem az 
egyszer már feltalált fejlett termelőerőkre 
is szükség van, miközben a nemzeti kere- 
tek gátat és korlátot szabnak a termelő- 
erők fejlődésének? És nem ugyanazért le- 
hetetlen a szocialista útra lépett országok 
csoportját világgazdaságnak, a szocializ- 
must világrendszernek tekinteni, mert ke- 
resztül-kasul át van szőve öröklött és új, de 
a termelőerők fejlődését minduntalan gát- 
ló nemzeti akadályokkal? Sőt, épp ez 
utóbbiak miatt nem beszélhetünk a szó 
politikai1-gazdaságtani értelmében szocia- 
lista világgazdaságról, s végül következés- 
képp a szocialista országok működőképes 
gazdasági közösségéről sem, mert egy kö- 
zösség a különbözők integrált egysége, s 
nem pedig a valamiben azonosak cso- 
portja! 

Régi dilemmája a szocializmus tudomá- 
nyos elméletének és politikai gyakorlatá- 
nak annak megítélése, hol kezdődik és hol 
végződik, s meddig mehet el a nemzeti 
sajátosságok lebontása és megtartása. 
Napjainkban, úgy tűnik, megkerülhetet- 
lenné vált a kérdés: lehetséges-e a hagyo- 
mányos nemzeti korlátok fenntartásával a 
szocialista útra lépett országoknak kialakí- 
taniuk egy, a világgazdasággá válás felé 
irányuló integrációt? Lehet, hogy túl sar- 
kos a megfogalmazás, de mégis így vetődik 
fel a kérdés : képesek lesznek-e a szocializ- 
mus felé elindult országok a nemzeti kere- 


tekből új módon kilépve világgazdasággá 
integrálódni, világrendszerré válni, s ezzel 
egyben a termelőerők fejlődésének legfőbb 
korlátait ledönteni, vagy nem jutnak el 
úticéljukhoz? Ehhez a gazdasági értelem- 
ben vett közösséggé váláshoz — a szocialis- 
ta célok közös vállalása mellett — számunk- 
ra modellértékű a tőkés világgazdaság, mi- 
nimálisan azért, mert a világgazdaság in- 
herens lényege a ma csak általa képviselt 
gazdasági szervezettség, fejlettség. 

Azt, hogy a tőkés társadalomberendez- 
kedés kezdettől fogva lényegében gazdasá- 
gi indíttatású és már kezdetétől nemzetkö- 
zi szerveződésként létezik, a marxizmus 
klasszikusai bebizonyították. Mégsem árt, 
ha idézünk E. Wallerstein frappáns megfo- 
galmazásából: ,,... vVilágc rendszerről 
van szó, nem azért, mert az egész világot 
felöleli, hanem, mert nagyobb, mint bár- 
melyik jogilag meghatározott, politikai 
egység. És vvilággazdaságrólxk, mivel a 
rendszer részei között az alapvető kapcso- 
lat gazdasági, jóllehet ezt bizonyos mérté- 
kig kulturális kapcsolatok és végső soron 
politikai és szövetségi rendszerek is erősí- 
tették". 

A nemzeti keretekből kilépni, azokat 
gazdaságilag lebontani a legkényesebb 
kérdések, tettek egyike. Marx és Engels 
A német ideológiában, amelyet ők maguk 
elsősorban saját nézeteik tisztázására írt 
műnek tekintettek, azt írják : , minden tár- 
sadalom, így a kommunizmus berendezke- 
dése is lényegileg gazdasági".5 Következés- 
képp nem gazdasági-e lényegileg egy világ- 
rendszer berendezkedése? A világgazdaság 
egész belső szervezete nem más-e, mint 
bizonyos munkamegosztás kifejezése, ami 
csak a népek közötti munkamegosztás 
megváltoztatásával változtatható meg?" 

A szocialista útra lépett országok cso- 
portja számára a tőkés világgazdaság mo- 
dellértékűségéből igen fontos, erősen 
hangsúlyozandó tanulságok adódnak. 

u A tőkés társadalomberendezkedés 
két szintje, azaz a nemzeti és a globális, a 


5 Vö.: Ágh Attila: Népek hazája, nagyvilág. Aka- 
démia Kiadó 1988. 39. old. 

6 Vö.: Marx-Engels: A német ideológia. Helikon 
Kiadó 1974. 84. old. 

7 Vö.: MEM 3. kötet 678. old. 

világgazdasági szint egyidejűleg, egyszerre, 
egyazon folyamatban jött létre. Szó sincs 
arról, hogy az előzőleg kifejlődött nemzeti 
kapitalizmusok később integrálódtak vol- 
na. Ellenkezőleg, éppen a nemzeti piacok 
korlátainak ledöntése, a világérintkezés 
tette lehetővé a termelőerők történelmileg 
ugrásszerű fejlesztését, és ez hatott vissza 
a fejlődéstől az adott pillanatban nem érin- 
tett nemzeti fejlesztésekre is. 

Napjainkban olyan tendencia látszik ki- 
rajzolódni, hogy a szocialista útra lépett 
országok számára a feudalizmusból való 
végleges kilábalás csak a termelőerők fej- 
lesztésében elért olyan minőségi ugrással 
lehetséges, ami egyedül csak a nemzeti 
gazdasági korlátok lehető legszélesebb le- 
bontásából nőhet ki. Mindez csupán ab- 
ban az esetben mehet végbe, ha egyúttal az 
eltelt történelmi idő fejlődési hátrányát is 
képesek behozni. Ez utóbbira való esé- 
lyünket - hogy eredményeinkről is szól- 
junk - nagyban megnöveltük azzal, hogy 
a termelési eszközök döntő többségének 
társadalmasítottsága nálunk magasabb 
szintű és működtetésük a tőkeviszony által 
kevésbé korlátozott. 

u A másik fontos tanulság a tőkés vi- 
lággazdaság létrejöttének történelmi folya- 
matából következik. Nevezetesen : a tőkés 
világgazdaságot azért nevezzük világgaz- 
daságnak, mert a világérintkezés terméke, 
de abban az értelemben nem világgazda- 


Tóth Imre: Pincesor 


ság, hogy kifejlett minősége a Földön min- 
denütt meglévő és általános lenne. Ilyen 
vonatkozásban még ma sem globális, létre- 
jöttekor pedig a szó szoros értelmében eu- 
rópai, azaz regionális rendszerként kelet- 
kezett. (Sőt éppen a Közös Piac további 
integrációs tervei bizonyítják, hogy globa- 
litása még ma sem befejezett, integráltsá- 
gának mértéke növelhető.) 

A világrendszerré válás során létezik te- 
hát egy regionális szint, amelyen gazdasá- 
gilag megvetheti a lábát egy valóságos gaz- 
dasági integráció, ha sikerül nemzetgazda- 
ságát egy minőségileg új termelőerőfejlesz- 
tési szisztémának megfelelően átalakíta- 
nia. Abból a tanulmányban is idézett patt- 
helyzetből, amely a , róka fogta csuka, csu- 
ka fogta róka" népmesei elemből túlzottan 
is ismerős — amíg nem világrendszer a Sszo- 
cializmus, addig egyetlen nemzet sem lehet 
szocialistává, és amíg nem váltak szocialis- 
tává a nemzetek, addig nem létezhet szo- 
cialista világrendszer sem -, úgy tűnik, 
egyedüli kiutat a regionális és nem a globá- 
lis szerveződési szint kínálhat mindazon, a 
szocialista fejlődés útjára lépett országok 
számára, amelyek önként bontják le nem- 
zetgazdasági korlátaikat egy valóságos 
gazdasági integráció érdekében, miután 
egyenként kinyilvánítják, hogy a szocializ- 
mus , új" célját akarják követni. 


Bender Katalin 

Buharin-konferencia Budapesten 


Aligha vitatná Ovidius igazságát bárki is a 
Nyikolaj Buharin születésének 100., s tragi- 
kus halálának 50. évfordulója alkalmából 
rendezett nemzetközi kerekasztal-konfe- 
rencia résztvevői közül. A kétnapos eszme- 
csere igazolta a rendező szervek -— az 
MSZMP KB Párttörténeti Intézete, az 
MSZMP Politikai Főiskolája, az MTA 
Történettudományi Intézete és a Magyar 
Politikatudományi Társaság — feltételezé- 
sét: a nemrégiben rehabilitált Buharin 
öröksége már a kutatás jelenlegi fázisában 
is maradandó tanulságokkal szolgálhat a 
sztálini szocializmusmodell meghaladásán 
munkálkodó, mai Magyarországon is. 

Ezért Erényi Tibor és Glatz Ferenc, a 
konferencia társelnökei mindvégig arra 
ösztönözték a tanácskozás résztvevőit, 
hogy szigorú történeti elemzés révén pró- 
báljanak választ adni a legfontosabb kér- 
désre: a buharini életmű a sztálinizmus va- 
lamiféle demokratikus, valóban szocialista 
alternatíváját jelentette-e? Az adekvát vá- 
laszhoz persze meg kell tisztítani Buharin 
alakját az évtizedek során rárakódott ha- 
mis sztereotípiáktól, a le- és elleplező jel- 
zők tömegétől - hangsúlyozták. 

Csak életútja fontosabb állomásainak 
korrekt felidézése révén rekonstruálható a 
valóságnak megfelelően a kiemelkedő 
kommunista ideológus, pártvezető pályá- 
ja, s hatása az SZKP és a nemzetközi mun- 
kásmozgalom fejlődésére. E meggyőződés 
sugárzott az eszmecsete minden előadásá- 


a Omnia mutantur, nihil interit". 
Minden változik, nem pusztul el semmi. 
( Ovidius) 


ból: a szovjet Szvetlana Gurvics (Buharin 
lánya), Szergej Cakunov és Fred Firszov, az 
osztrák Georg Lőwy s a magyar Bíró Zol- 
tán, Hajdú Tibor, Harsányi Iván, Jemnitz 
János, Krausz Tamás, Milei György, Siklós 
András, Szabó Ágnes, Szamuely László, 
Székely Gábor, Tőkei Ferenc, Vadász Sán- 
dor szóban előadott, valamint Kun Miklós 
írásban benyújtott referátumából. Vita- 
kultúránk örvendetes fejlődésére utal, 
hogy az olykor igen eltérő álláspontokat 
felszínre hozó eszmecsere minden résztve- 
vője (így a fentieken kívül Barla-Szabó 
Ödön, Győrffy Sándor, Máté István és Szi- 
nai Miklós) kendőzetlenül, tényszerűen, 
árnyaltan fogalmazott. 

Abban is egy véleményen voltak a fel- 
szólalók, hogy Buharin teljes rehabilitáció- 
ja lehetetlen a kortárs bolsevik vezető gár- 
da többi tagjának helyes értékelése nélkül. 
Hiszen a Leninhez, Sztálinhoz, Trockij- 
hoz, Zinovjevhez, Kamenyevhez stb. és 
mindenkori álláspontjukhoz való viszo- 
nyának elfogulatlan elemzése nélkül elkép- 
zelhetetlen a gyakran változó buharini po- 
zíció történeti értékelése. Többen ( Erényi 
Tibor, Milei György, Siklós András) hang- 
súlyozták: Buharin rehabilitása segíthet 
egy hitelesebb Kun Béla-kép megrajzolá- 
sában is. 

Buharin 1908-1910-es moszkvai tevé- 
kenységéről, az életében később is jelentős 
szerepet játszott, itt verbuválódott baráti 
körről Kun Miklós referátumában olvashat- 

tunk. Ifjúkori elvtársai később, 1917-ben 
javarészt a bolsevik hatalomátvétel hívei 
voltak, majd 1918 februárjában , baloldali 
kommunisták" lettek, és Buharin moszk- 
vai befolyását terjesztették. 1923 után 
azonban többségükben különböző pártel- 
lenzéki csoportosulásokhoz csatlakoztak, 
S így szembekerültek az akkoriban a köz- 
ponti irányvonalat képviselő Buharinnal 
és Rikovval. Utolsó, tragikus , szembenál- 
lásukra" 1938 márciusában került sor: Ja- 
kovleva és Oszinszkij tanúként szerepelt , a 
szovjetellenes jobboldali trockista blokk" 
perében... 

Buharin és Sztálin korai barátsága kap- 
csán Hajdú Tibor előadásában -— egyebek 
mellett — 4A marxizmus és a nemzeti kérdés 
című ismert mű keletkezésének történeté- 
vel s általában a nemzeti, nemzetiségi kér- 
dés helyével foglalkozott az 1917 előtti 
oroszországi szociáldemokráciánál általá- 
ban, és Buharinnál különösen. Buharin 
közreműködéséről a szakirodalomban el- 
terjedt álláspontokat elemezve az előadó 
úgy vélte: ,éppen a nemzeti kérdésben 
összhang lehetett a két társszerző között... 
Lenin megbízatását hajtották végre, az ő 
szellemében működtek". (Kiemelés tőlem 
- D. P. ) 

Glatz Ferenc zárszavában vitába szállt 
ezzel, s azt hangsúlyozta, hogy ausztriai 
tapasztalatai alapján Buharin aligha oszt- 
hatta a Sztálin brosúrájában képviselt ál- 
láspontot, amely ,a párt és a nemzetiségi 
kérdés viszonyában egy centralizmust ír 
szinte elő..." 

A , krónikás" természetesen nem , dönt- 
het" e polémiában sem, csak egy további 
szemponttal egészíti ki az elhangzottakat. 
Sztálin 1913-as álláspontja ugyanis egy ko- 
rántsem jelentéktelen ponton eltért Lenin 
, nemzeti önrendelkezés" felfogásától, 
amikor azt írta, hogy a nemzetnek , joga 
van ahhoz, hogy életét az autonómia elve 
alapján rendezze be..., hogy föderatív vi- 
szonyba lépjen más nemzetekkel ..., hogy 
teljesen különváljon."! Lenin, aki 1903- 
ban még , kivételes esetben" elképzelhető- 


1 A nemzeti kérdésről. A nemzeti kérdés lenini elmé- 
letének kialakulása 1896-1914. Vál.: Máté [., Kossuth 
Könyvkiadó, 1988. 276. old. 


nek tartotta , az állam politikai egységének 
egy gyengébb föderatív egységgel való fel- 
váltását"2, a későbbi viták során egyre ke- 
vésbé hajlott erre, majd egy 1913 decembe- 
rében irt levelében kategorikusan leszögez- 
te: , Mi a föderáció ellen vagyunk .. Az 
önrendelkezési jog nem jelenti a föderáció- 
ra való jogot."? A grúz Sztálin ezen a pon- 
ton tehát inkább Lenin vitapartnerével, az 
ugyancsak bolsevik örmény Saumjannal 
értett egyet, aki 1906-ban s 1913-ban 1s 
lehetségesnek ítélte az önrendelkezés föde- 
rációként való értelmezését. 

Ami pedig Buharin 1915 előtti állás- 
pontját illeti, úgy tűnik, egyelőre jobbára 
feltételezésekre vagyunk utalva. (Leszá- 
míitva egy Leninhez írt, publikálatlan leve- 
lében olvasható nyilatkozatát, melyben 
hangsúlyozta: nem ért a nemzeti kérdés- 
hez.)" Masként áll a dolog az első világhá- 
ború éveire vonatkozóan: Jemnitz János, 
Vadász Sándor és Máté István egybehang- 
zó álláspontja szerint Buharin Leninnel 
szemben R. Luxemburgéval, K. Radekével 
és G. Pjatakovéval rokon álláspontot kép- 
viselt: a proletárok és nem a nemzetek ön- 
rendelkezési jogát hangsúlyozta. 

Arról azonban, hogy az 1915-1916-os 
kisebb-nagyobb Lenin-Buharin konfiiktu- 
sok során milyen súlya volt e kérdésnek, 
megoszlottak a vélemények. Jemnitz, Va- 
dász és Máté a vitának bizonyos szervezeti 
konfliktusokkal való összefüggését hang- 
súlyozta. Szinte azonosan értékelték vi- 
szont Buharinnak a háború kérdésében 
elfoglalt kétségtelenül internacionalista né- 
zeteit. Buharin álláspontját jellemezve, 
nagy jelentőséget tulajdonítottak az 
1915-1917-ben készült Filággazdaság és 
imperializmus című tanulmányának, ame- 
lyet Tökei Ferenccel és Georg Löwyvel 
egyetemben 4Az imperializmus mint a kapi- 
talizmus legfelsőbb foka című Lenin-írás 
megszületését , inspiráló" műnek ítélték. 

Tökei Ferenc Buharin e műve legfigye- 
lemreméltóbb vonását abban látta, hogy 
, a nemzetgazdaságot a világgazdaság egé- 


2 Uo. 62. old. 

3 Uo. 340. old. 

4 Uo. 80. és 342. old. 

5 Kun Miklós: Buharin. Szabad Tér Kiadó, 1988. 
70 old. 

szében vizsgálta". S bár a 20. századi nem- 
zeti államok , egységes trösztté válásának 
tendenciáját" Buharin túlértékelte, köny- 
vében végül is köztes álláspontra helyezke- 
dett a nemzetgazdaság jelentőségét hang- 
súlyozó K. Kautsky és a világgazdaság 
zött. Mindazonáltal — hangsúlyozta Tőkei 
Ferenc - a buharini , államkapitalizmus" 
értelmezése már 1915-ben előrevetítette ,,a 
nemzetállamban vagy az egy országban 
megvalósítható önálló fejlődés utópiáját". 
Buharin elméletének sorsa — az, hogy végül 
Is , sajnálatos módon beletorkollott az egy 
ország utópiába" -— lehetővé teszi, , hogy 
mindenki megértse: nem a szocialista iín- 
legráció az utópia, hanem az egy országban 
felépíthető vagy reformálható szocializmus 
az utópia" . . . , Minden bajunk - a bürokrá- 
ciától a nacionalizmusig — akörül forog, 
abból táplálkozik, hogy a szocializmus, 
amely egy par excellence nemzetközi jelen- 
ség, nemzetgazdasági keretekben fejlődik" 
- hangsúlyozta Tőkei Ferenc. 


Bizonyára a konferencia tudományos jelle- 
gével magyarázható, hogy az ülésszak két 
napja alatt oly kevés szó esett Buharin 
1917. évi oroszországi tevékenységéről, ar- 
ról, hogy a lenini stratégiai-taktikai elkép- 
zelések híveként milyen szerepet játszott 
Moszkvában, az OSZD/b/MP Központi 
Bizottságában, majd 1918 elején az Alkot- 
mányozó Nemzetgyűlés feloszlatásában. 
Az eszmecsere résztvevői — úgy tűnik - 
tudományos szempontból tisztázottnak 
érezték ezt a kérdést, s ezért néhány futó 
megjegyzéssel pusztán arra utaltak, hogy a 
.felkeléspárti bolsevikok" közül többen — 
köztük Buharin is — néhány hónap eltelté- 
vel a , baloldali bolsevikok" soraiban, a 
breszti békekötés ellenzőinek táborában 
tüntek fel. Így az 1918-1920-as periódus 
kapcsán Buharin , baloldaliságáról", Kun 
Bélával kialakult kapcsolatáról — s ettől 
elválaszthatatlanul — magyarországi hatá- 
sáról hallhattunk Krausz Tamás, Milei 
György, Siklós András és Szabó Ágnes elő- 
adásában. 

Krausz Tamás mindenekelőtt arra hívta 


fel a figyelmet, hogy Buharin s a többi 
, baloldali bolsevik" 1918-1920 között sem 
tekinthető minden egyes kérdésben , balol- 
dalinak". Egyes konkrét problémák kap- 
csán szerveződtek ideiglenes csoportokká, 
frakciókká, s adtak , balos" választ. Mivel 
az adott periódusban Buharin és elvtársai 
—- a bolsevikok többségéhez hasonlóan - 
egy európai szocialista fordulat perspekti- 
vájával számoltak, az elmaradott oroszor- 
szági  társadalmi-gazdasági viszonyok 
okozta , elrothadástól" való félelem hatása 
alatt, a , mindent vagy semmit" ígérő for- 
radalmi háború mellett döntöttek. A bal- 
oldali politikai vonalvezetés és módszer 
alapvető sajátossága abban állt, hogy... a 
célokhoz és az elmélethez közvetlenül 
konstruálták meg a követendő politikai 
irányvonalat. Lenin az elmélet és az Orosz- 
ország elszigetelődése következtében meg- 
változott gyakorlat közötti új közvetítések 
megteremtését szorgalmazta. A vbaloldali 
kommunistákc ehelyett az ellentmondáso- 
kat rövidre zárták. 

Krausz véleménye szerint ,, a szakszerve- 
zetek államosításaként" ismert álláspont is 
abból a hamis feltételezésből fakadt, hogy 
,a hadikommunizmus a szocializmus elő- 
szobája"... , Abból indultak ki, hogy a 
szocializmusban megszűnik a gazdaság és 
a politika elkülönültsége, így az állam köz- 
vetlenül a munkásosztály intézményévé 
válik, ami a szakszervezetek államosítását, 
illetve az állam vszakszervezetiesítéséte je- 
lenti ... Abban egyetértettek a munkásel- 
lenzékkel, hogy az ipar irányítását a szak- 
szervezeteknek kell a kezükbe venni, de 
azzal nem, hogy a szakszervezetek átvállal- 
ják az államapparátus funkcióit ... a troc- 
kiji—buharini felfogás ekkor az államot 
mint végső megváltót tételezte fel." 

Buharin az 1920-ban megjelent Atme- 
neti korszak gazdasága című munkájában 
- Krausz Tamás szerint - , meghúzta a 
lélekharangot a politikai gazdaságtan fö- 
lött". Lenin e koncepcióval kapcsolatban 
óvatosságra intette Buharint, hangsúlyoz- 
va, hogy az átmeneti korszakban a politi- 
kai gazdaságtan számos alapkategóriája 
érvényben marad, s azok csak a szocializ- 
musban vesztik el érvényességüket. 

Szamuely László két figyelemre méltó 

kérdést intézett Krausz Tamáshoz. Ha a 
hadikommunizmus időszaka a , baloldali 
kommunizmus" időszaka volt, akkor vol- 
tak-e s ha igen, kik voltak , jobboldali 
kommunisták"? Milyen viszony áll fenn a 
hadikommunizmus és a NEP között, s 
ezek a formációk a , szocializmus modell- 
jei" vagy valamilyen attól megkülönbözte- 
tendő , átmeneti formák" voltak-e? Vála- 
szában Krausz leszögezte: nem tud arról, 
hogy a tárgyalt időszakban létezett volna 
jobboldali kommunizmus". A , szocializ- 
mus" terminus használatát illetően pedig 
kijelentette: az autentikus marxizmus ér- 
telmében természetesen sem a hadikom- 
munizmus, sem a NEP nem tekinthető 
, szocializmusnak". Sztálini értelmezésben 
persze minden, ami 1917 után a Szovjet- 
unióban történt — , szocializmus" volt. Bu- 
harin az Átmeneti korszak gazdasága című 
írásában megállapította : szó sincs itt a szo- 
cializmus megvalósításáról, de az napiren- 
den van. Amire Lenin 1920 őszén azt 
mondta, hogy nincs napirenden - zárta 
válaszát Krausz Tamás. 

A magyar vonatkozásban taglaló elő- 
adásokat bevezetve Erényi Tibor kiemelte : 
Buharin rehabilitációja révén megteremtő- 
dött a lehetősége annak, hogy immár a 
történeti valóságnak megfelelően mérlegel- 
jük: miben állt Buharin elméleti-politikai 
hatása Kun Bélára és a magyarországi mun- 
kásmozgalomra? 

Az 1918-1919-es évek történetét taglaló 
mindkét előadó, Milei György és Siklós 
András referátumát az 1936-1938-ban a 
Szovjetunióban keletkezett, majd a későb- 
biekben Magyarországon is uralkodóvá 
vált , Kun-Buharin szindróma" (Milei 
György kifejezése) felidézésével kezdte. 
A hazai torzítások , archetipusát" Andics 
Erzsébetnek egy az 1918-19-es forradal- 
makról szóló korai tanulmányában fedezte 
fel Siklós András: ,Kun Béla valójában 
nem Lenin, hanem Buharin tanítványa- 
ként működött, radikalizmusa leplezett 
opportunizmus volt" — állította 1947 de- 
cemberében az ismert professzornő. Ráko- 
si Mátyás egy 1953-as előadásában azután 
megismételte ezt az álláspontot, sőt, , to- 
vábbfejlesztette", amennyiben Kun Bélát 
s I rockij eszméi hirdetőjévé" nyilvánította. 


Az 1918-ban történtekkel kapcsolatban 
mindkét előadó említette, hogy a breszti 
béke kérdésében Kun Béla is , baloldali" 
álláspontot képviselt. Milei György — a szo- 
ros munkakapcsolat illusztrálására - kö- 
zölte: 1918. január 26. és november 1. kö- 
zött Kun Bélának 30 írása jelent meg a 
Buharin szerkesztette Pravdában. Kunnak 
nyilván döntő része volt abban is, hogy 
Lenin mellett ezekben az években Buharin 
vált a legismertebb s legolvasottabb bolse- 
vik vezetővé Magyarországon - állították 
egybehangzóan.§ 

Siklós András vitatta G. Lőwy állítását 
— miszerint ,A Kommunisták (Bolsevi- 
kok) Programja" egymillió példányban je- 
lent meg Magyarországon. Mindazonáltal 
szimbolikusnak tekinthető — mondta Sik- 
lós -, hogy a Vörös Ujság 1918. december 
7-i első számának címoldalán egy anonim 
(Kun írta ?) vezércikk mellett Buharin írá- 
sát olvashatták a kortársak , Miért va- 
gyunk kommunisták?" címmel. 

Milei György egy, a közelmúltban feltárt, 
máig publikálatlan dokumentum bemuta- 
tásával bizonyította: Kun Béla szándékai 
szerint Buharin személyesen is jelentős sze- 
repet játszhatott volna a Magyar Tanács- 
köztársaság történetében. Az 1919. június 
16-án Leninhez cimzett táviratban a követ- 
kezőket olvashatjuk: , Nagyon fontos len- 
rinnal olyan külpolitikát alakíthatnánk ki. 
amely közvetlenül Oroszországnak is hasz- 
nára lehetne". (Kiemelés tőlem - D. P.) 
Mint köztudott, 1919-ben végül is sem Bu- 
harin, sem a helyette delegált D. Z. Ma- 
nuilszkij nem érkezett meg Budapestre. 
, Csodát persze Buharinnal együtt sem te- 
hetett volna Kun - zárta gondolatmenetét 
Milei György -, de megerősíthette volna 
híveinek álláspontját." 

Összességében mindkét előadás azt érzé- 
keltette, hogy Kun Béla nézeteiben, politi- 
kájában Lenin és Buharin hatása egyaránt 
fellelhető abban az időben. Ami pedig a ta- 


6 Buharin magyarul megjelent műveinek válogatott 
bibliográfiája is tíz hosszabb-rövidebb önálló munká- 
ról tudósít az 1918 és 1921 közötti időszakból. Lásd. : 
Demokrácia, cézárizmus, szocializmus. Vál.: Krausz 
Tamás, ELTE ÁJTK, 1988. 205—206. old. 

nácskormány hibáit illeti, azokról Buharin — 
anélkül, hogy önnön korábbi szerepére, 
hatására akárcsak célzott volna — a követ- 
kezőképp szólt a Komintern VI. kongresz- 
szusán: ,,. .. Minthogy a diktatúra a városi 
polgárság tömegeit terrorizálta, világos, 
hogy a kispolgárság nagy tömege ellene 
volt. Hogy tarthatta volna magát, amikor 
a párt és a kormány fele részben szociálde- 
mokratákból állott, amikor a kispolgárság 
és a parasztság egész tömegében diktatúra- 
ellenes volt, s amikor ellenséges seregek is 
törtek ellene. . . 

Az 1928-as évre jellemző szociáldemok- 
rata-ellenes megnyilatkozást Szabó Ág- 
nes idézte a konferencián. 

Az Új Március — a KMP Bécsben megje- 
lent elméleti folyóirata — 1925—1928-as év- 
folyamait áttekintve Szabó Ágnes megálla- 
pította, hogy Buharin a húszas évek máso- 
dik felében is a leggyakrabban szereplő két 
bolsevik vezető egyike volt. 1929-ben el- 
tűnt a neve a folyóiratokból, hogy azután 
1930-ban az SZKP XVI. kongresszusának 
határozatait ismertető írásban bukkanjon 
fel — immár utoljára — egy, a , jobboldaliak 
opportunizmusának lényegét s az ellenük 
való harc fontosságát" taglaló bekezdés- 
ben. 

hl 


Buharin Kominternben játszott szerepét 
mutatta be, elemezte előadásában F. Fir- 
szov és Székely Gábor. A Komintern létre- 
hozásánál bábáskodó Buharin 1929 júliu- 
sáig volt vezetője a szervezetnek. A Kom- 
intern de facto második, majd első embere- 
ként Buharin jelentős szerepet játszott a 
mindenkori politikai irányvonal kialakítá- 
sában, így , jóban-rosszban" osztozott az 
ezzel kapcsolatos felelősségben is. Már 
csak ezért is helytelen lenne valamiféle , re- 
habilitációs" hevületben Buharin minden- 
képp jelentős, de ellentmondásos történeti 
szerepét eliminálni, s egy idealizált emlék- 
műfigurát faragni a hajdani, a , nép ellen- 
sége" figura helyébe — sugallta a hallgató- 
ságnak F. Firszov és Székely Gábor elő- 
adása. 

F. Firszov beszélt pl. arról, hogy Buha- 
rin, aki már 1918 decemberétől részt vett 
a Komintern programja különböző terve- 


zeteinek kimunkálásában, a IV. kongresz- 
szuson 1922 novemberében az újabb válto- 
zat kapcsán szólt sokmindenről, köztük a 
hatalom megragadását követő , átmeneti" 
korszakról is. , A fejlődés hosszú folyama- 
tával állunk szemben itt, amelynek során 
a termelés és a csere szocialista formái 
mindinkább elterjednek, s ily módon foko- 
zatosan kiszorítják a tőkés társadalom 
minden maradványát, mindaddig, míg tel- 
jesen el nem érjük a tőkés társadalom szo- 
cialistává válását." (Kiemelés tőlem - 
D. P.) Majd a NEP kapcsán hangsúlyozta : 
ha a proletariátus nem ügyel a , megfelelő 
arányokra", ha , túl sokat vállal", ha ki 
akarja szorítani a kistermelőt, a kisparasz- 
tot — , a forgalom leáll". , Ez pedig a terme- 
lőerők további hanyatlását jelenti, s a gaz- 
dasági élet visszaesését általában" — figyel- 
meztetett. 

Rendkívül modernnek ható gondolat- 
ként szólt arról is, hogy a tőkés társadal- 
mak lényegi különbségei folytán nyilván 
,a szocializmus nemzeti típusaival" kell szá- 
molni a jövőben. De Buharin terjesztette 
elő — Firszov szavaival — , a veszélyes té- 
zist" a , vörös intervenció jogáról" is, mely 
szerint a Komintern , elismeri a proletár 
köztársaságok jogát az elnyomottak és ki- 
zsákmányoltak érdekében (végrehajtott) 
intervencióra." A későbbiekben is úgy vél- 
te: , a proletárállam háborút vívhat expan- 
ziós céllal, s ez a szocializmus bázisának 
kiszélesítését jelenti..." Nem rajta múlott, 
hogy a Komintern V. kongresszusán 
(1924-ben) ezt a részt törölték a program- 
tervezetből. . . 

Székely Gábor és F. Firszov részletesen 
foglalkozott Buharinnak az ,egységfront- 
politikához", a szociáldemokráciához való 
viszonyával. 1921-ben Buharin szembe- 
szállt a K. Radek kezdeményezésére a né- 
met kommunisták által elfogadott Nyílt 
levéllel, amely a szociáldemokratákkal kö- 
zös cselekvésre szólított fel. 1921 őszén 
azonban Lenin hatására változtatott állás- 
pontján, s decemberben elfogadta a , tézi- 
seket az egységírontról". 1923 nyarán Bu- 
harin nem csatlakozott X. Radekhez és 
K. Zetkinhez, amikor ők a proletárdiktatú- 
rára való közvetlen átmenet merev irány- 
vonalának felülvizsgálatát, ,a- munkás- 

paraszt kormány" jelszavának elfogadta- 
tását kezdeményezték. Majd az októberi 
németországi válságot követően Buharin 
drasztikusan fellépett az egységfront-poli- 
tikát folytató , német jobboldal" ellen. 
S amikor 1924 elején Zinovjev és Sztálin 
arról kezdtek beszélni, hogy , a szociálde- 
mokrácia átmegy a fasizmus táborába", 
annak , ikertestvére", Buharin is csatlako- 
zott hozzájuk. 1926-ban Buharin átmene- 
tileg ismét elmozdult az egységíront irá- 
nyába, hogy azután 1927-1928-ban ő le- 
gyen az , osztály osztály ellen" jelszó egyik 
meghirdetője. 

Amikor azután a VI. kongresszuson 
(1928. július-szeptember) a delegátusok 
egy része határozatba kívánta foglalni, 
hogy a szociáldemokrácia , szociál-imperi- 
alistából"  , szociálfasisztává" vált, és 
P. Togliatti elfogadhatatlannak ítélte ezt - 
Buharin vele értett egyet. Zárszavában 
hangsúlyozta, hogy bár , vannak a szociál- 
demokráciának  szociálfasiszta  tenden- 
ciái", mindazonáltal , értelmetlen lenne 
azonosítani őket a fasizmussal". Így az- 
után a , szociálfasizmus" tézise nem került 
be a kongresszus dokumentumaiba, s csak 
Buharin leváltását követően a Komintern 
VB X. plénumán (1929. július) minősítet- 
ték a szociáldemokráciát , a legjelentősebb 
ellenforradalmi erőnek", , fasiszta tenden- 
ciákkal". 

A történet tragikus folytatásáról szólt 
előadásában Harsányi Iván. A Buharin- 
pernek a nemzetközi munkásmozgalom- 
ban nyomon követhető közvetlen vissz- 
hangját felidéző referátuma végén arra ke- 
reste a választ: vajon miért kockáztatta a 
perekkel Sztálin a Szovjetunió nemzetközi 
tekintélyét, s miért keresztezte általuk a 
népfrontpolitikát. Sztálin a népfrontpoliti- 
kától azt várta, hogy az segít létrehozni a 
világ újrafelosztásában nem érdekelt álla- 
mok szövetségét. A béke feltételeként ezt 
tartotta 1934 után a szovjet fejlődés külső 
biztosítékának. Az országban viszont ezt a 
garanciát saját egyeduralmától várta. 
A nagyhatalmak háborúellenes összefogá- 
sát viszont 1936 után egyre kevésbé látta 
reálisnak, így az már nem volt akkora ér- 
ték Sztálin szemében, hogy ezért , vissza- 
fogja" az országon belül általa szükséges- 


nek ítélt , rendteremtést". A Buharin-per 
indítékait keresve Harsányi Iván arra is 
felhívta a figyelmet, hogy ,, 1934 után Sztá- 
linnak át kellett adnia a terepet Dimitrov 
új tételeinek, áttételesen azonban a félreál- 
litott Buharin most nyíltan kibontott esz- 
mérnek. Sztálin nem az a politikus volt, aki 
ilyesmit megbocsát". ... 


S végül térjünk vissza a kiinduló kérdés- 
hez: vajon Sztálinnal szemben valós alter- 
natívát képviselt-e Buharin? A konferencia 
egybehangzó véleménye szerint konkrét 
történeti politikai értelemben semmiképp. 
Talán a Leninre s Trockijra hivatkozó 
Hajdú Tibor fejtette ki a legplasztikusab- 
ban, hogy , viaszlágysága" s az ilyen ambí- 
ciók hiánya folytán Buharin sohasem tört 
Sztálin helyére. 

Más kérdés azonban, hogy vajon a bu- 
harini elméleti hagyvatékból kirajzolódik -e a 
szocializmusnak egy a sztálinitól eltérő mo- 
dellje? A szakemberek válaszai a szinte 
feltétlen , igen" (Sz. Cakunov) és a , rész- 
ben" között ingadoztak. A magyar részt- 
vevők közelítésmódját, szemléletét érezhe- 
tően befolyásolták társadalmunk mai 
problémái, továbbá Lukács György A de- 
mokratizálás jelene és jövője című írása, így 
álláspontjuk differenciált, gondolatmene- 
tük árnyalt volt, 

Abban mindenki egyetértett, hogy Le- 
nin mellett Buharin volt a bolsevik párt 
legjelentősebb — ideológusa. Szamuely 
László és Glatz Ferenc Buharin tudomá- 
nyos teljesítményét Plehanov, Mehring, 
Kautsky, Lafargue és Luxemburg munkás- 
ságához mérhetőnek ítélte. Hajdú Tibor 
szerint Trockij azért neheztelt Buharinra, 
mert - , zseniálisan okos és büszke ember 
lévén" - be kellett lássa: ideológusként 
amaz felülmúlta őt. Sz. Cakunov nagy je- 
lentőséget tulajdonított Buharin és tanít- 
ványai munkásságának a szovjet közgaz- 
dasági gondolkodás fejlődésében. , Azzal, 
hogy most Buharint rehabilitáljuk, egyút- 
tal az önálló közgazdasági gondolkodást is 
rehabilitáljuk a Szovjetunióban" — hangsú- 
lyozta. 

Hasonló eredményre jutott Bíró Zoltán 

is Buharin filozófiai munkásságának szen- 
telt előadásában. Ugy vélte : hagyatékában 
nem is annyira a filozófiai teljesítmény ér- 
demel figyelmet, hanem az, hogy műve kí- 
sérletnek tekinthető a , politikai szükségle- 
teknek nem alárendelt elméleti gondolko- 
dás helyreállítására". Buharin mint filozó- 
fus azért izgalmas számunkra, mert magá- 
ban hordozta még a lehetőséget, hogy a 
forradalom utáni valóság elméleti dilem- 
máival számot vessen — zárta gondolatme- 
netét Bíró Zoltán. 

Sz. Cakunov arra hívta fel a figyelmet, 
hogy Buharin eszmei fejlődésében három 
korszak különböztethető meg még a NEP 
elfogadása után is. Kezdetben úgy értékel- 
tea NEP-et, mint egy rövid életű kompro- 
misszumot, elfordulást a fő irányvonaltól. 
Majd 1928-ig fokozatosan eljutott annak 
felismeréséig, hogy , a NEP egy meglehető- 
sen hosszú periódus, különböző szaka- 
szokkal", ezért vizsgálata során különbsé- 
get kell tenni az elemzés elvi síkja és azon 
konkrét javaslatok között, melyek közvet- 
len megvalósítást igényelnek. Az utolsó 
periódus 1930-ban kezdődött, s ebben Bu- 
harin számot próbált vetni a Szovjetunió- 
ban lezajlott , újabb forradalom" révén lét- 
rejött helyzettel — mondotta Cakunov. 

Aktualitása folytán az 1923 és 1929 kö- 
zötti periódussal foglalkoztak elmélyülteb- 
ben a tanácskozás résztvevői. Székely Gá- 
bor a köztudatban még ma is igen elterjedt 
sztálini értékeléssel szakítva leszögezte: 
A sszocializmus egy országbank vitában a 
felek egyike sem vonta kétségbe a szocialis- 
la társadalom felé haladás lehetőségét a 


Szovjetunióban. De azt sem állította, hogy 


a húszas évek társadalma már szocialista 
társadalom." A vita lényegében a szocia- 
lizmus építésének mikéntje körül forgott. 
A két pólust Trockij, illetve Buharin elkép- 
zelése reprezentálta. 

. Székely Gábor szerint Trockij , erre az 
időre már feladta korábbi permanens for- 
radalmi álláspontját". Úgy vélte, hogy a 
Szovjetunió csak úgy építheti a szocializ- 
must, ha a mezőgazdaság rovására a ne- 
hézipart fejleszti, s gyors ütemben fegyver- 
kezve biztosítja erejét az esetleges európai 
forradalmak támogatására. Fejlődése ér- 
dekében a Szovjetuniónak be kell kapcso- 


lódnia a világpiacba, s gazdasági együtt- 
működést kell kezdenie a környező tőkés 
gazdaságokkal is. 

Buharin ezzel szemben úgy látta, hogy a 
, teknősbéka lassúságú" előrehaladás is 
csak a kereskedelem fejlesztése révén, a 
parasztsággal együttműködve lehetséges, a 
gyorsabb tőkemegtérülést kínáló mező- 
gazdaság és a könnyűipar fejlesztésével. 
Leninhez hasonlóan a gazdaság harmo- 
nikus fejlesztésére helyezte a hangsúlyt, 
nem feledkezve meg a nehéziparról sem. 
Buharin felismerte, hogy az általa vázolt út 
növeli a szociális egyenlőtlenséget, s így 
magával hozza a társadalmi, illetve osz- 
tályfeszültségek keletkezését. Ezt a kocká- 
zatot azonban a proletárdiktatúra ellenőr- 
ző és végrehajtó intézményeinek erősítésé- 
vel vállalhatónak ítélte. 

Mivel — Hajdú Tibor megfogalmazása 
szerint — Buharin attól félt, hogy Trockij 
szélsőbaloldali irányvonalának  -végső 
konklúziója a Szovjetunió teljes elszigete- 
lődése s egy szovjetellenes világháború le- 
het, belpolitikai vonatkozásban pedig a 
munkás-paraszt . szövetség felbomlását 
hozhatja magával, mindent megtett Troc- 
kij eltávolításáért. E platformon szövetke- 
zett Sztálinnal is. 

Sztálin bár pesszimista volt a világforra- 
dalom kilátásait illetően, remélte, hogy a 
gazdaságon kívüli kényszer alkalmazásá- 
val belátható időn belül utol lehet érni a 
periodikus válságokkal küzdő kapitaliz- 
must, ha azt még a dolgozók sztrájk- és 
egyéb mozgalmai is terhelik. E koncepció 
keretében , a kollektivizálás, az új ipari 
központok gyors létrehozása egyszerre 
volt ok és indok a mind nagyobb párt-, 
állami és rendőri gépezet teljhatalmú kiépí- 
tésére. Ők hatalmi-bürokratikus szem- 
pontból nem tűrték a NEP-et, míg a vbalo- 
sokc a szocializmus alapjait féltették tőle, 
azt kérdezve: miért él jobban egy YNEP- 
manc, mint egy öntudatos szakmunkás?" 

Gazdasági adatokra utalva Székely Gá- 
bor és Szamuely László csatlakozott Hajdú 
Tibor értékeléséhez : a sztálini kollektivizá- 
lás gazdasági okokkal kellőképpen nem 
volt indokolható. Ezért — húzta alá Sza- 
muely László -— téved S. Cohen és minden- 
ki, aki pusztán abból a tényből, hogy a 

, sztálini rezsim győzött" a parasztsággal 
szemben folytatott , polgárháborúban", 
arra következtet, hogy Buharin tévedett. 
Éppen ellenkezőleg: ma sem nevezhető si- 
kernek ahová ezen az úton eljutottak. 
Ezért — folytatta az előadó — teljes elisme- 
réssel adózok Buharinnak mint a szocializ- 
musba való átmenet (a sztálini úttal szem- 
beni) reális alternatívája kidolgozójának. 
Mindazonáltal tény, hogy Buharin szocia- 
lizmuskoncepciója sem tért el a századelőn 
uralkodó marxista elképzelésektől. Mindig 
úgy fogalmazott, hogy azért kell a piacot, 
a kereskedelmet, az anyagi érdekeltséget 
fejleszteni, hogy ezek révén jussunk el a 
piac, a pénz, az árutermelés felszámolásá- 
hoz. , Tehát Buharin is benne volt a csap- 
dában, melyből . . . a marxista dogmán ala- 
puló szocializmusfelfogás a mai napig sem 
tud kivergődni." Majd így folytatta : , Lás- 
suk be, hogy azt, amit Kautskytól Sztáli- 
nig, Buharint is beleértve a társadalmi tu- 
lajdon megvalósításán értettek, az az, amit 
megvalósítottak... Ha mi azt mondjuk, 
hogy ezen a modellen túl kell lépni, ... 
akkor túl kell lépni a buharini hagyomá- 
nyon is... A NEP típusú reform olyasvala- 
minek tűnik, amit már számtalan esetben 
kipróbáltunk... hogy úgy változtassunk a 
gazdaságon ... úgy térjünk át a piaci viszo- 
nyokra, az önszabályozó, decentralizált 
autonóm hatékonysági elven működő gaz- 
dasági egységek munkájára, hogy közben 
nem érintjük a monolit pártállamnak, a 
társadalmi struktúrának, a hatalmi rend- 
szernek a lényegét... Ez volt az a csapda, 
amely Buharin személyes tragédiájához ve- 
zetett" — hangsúlyozta Szamuely László. 
Zárszavában Glatz Ferenc is úgy vélte, 
hogy Buharin hagyatékából nem olvasha- 
tó ki olyasmi, ami a pártállam típusú szer- 
veződés valamilyen alternatívájára vonat- 
koznék, s ez valóban az egyik alapkérdés 
abból a szempontból, hogy miképp köze- 
lítsünk a szovjet húszas évek örökségéhez. 
A konferencia reális képet adott a hazai 
történeti kutatás, az , örökség elsajátításá- 
nak" jelenlegi állásáról — mondta, majd a 
következőkkel zárta a tanácskozást: ,,Na- 
gyon jó, hogy nemzeti hagyományaink leg- 
különbözőbb áramlatai bekerülnek ma 
már a társadalmi értékrendbe. .. (ám) ... a 


baloldali hagyományokat sem szabad felad- 
ni. Igenis vállalkozni kell ennek a nemzeti 
történelem hagyományaival való egységben 
kezelésére. .. és ilyen szempontból jó szol- 
gálatot tett ez az ülésszak." (Kiemelés tő- 
lem - D. P.) 

Donáth Péter 


Vilt Tibor: Virág vázában 

Szakasits Árpád Emlékkönyv 


A mai, korántsem könnyű helyzetben, amikor 
oly sok érték devalválódik vagy devalválódni 
látszik és amikor már-már szenvedéllyé válik a 
különféle gyökerek keresése, a munkásmozga- 
lomnak is sürgető kötelességévé válik, hogy ha- 
ladó örökségét a korábbinál elmélyültebben 
gondozza. Ma már aligha lehet vitatni, hogy 
milyen mesterségesen leszűkített volt a forradal- 
mi munkásmozgalom értelmezése — különösen 
1956 előtt -, mennyire alkalmi szempontok 
alapján jelölték ki a változó jelen történelmi 
megalapozását szolgáló múltbéli , csomóponto- 
kat". A szocialista munkásmozgalom története 
- az MSZMP ,előtörténete" — ugyanis nem 
1918-ban, nem 1919-ben és nem is 1945-ben 
kezdődött, hanem 1868 óta van jelen országunk 
politikai, szellemi életében, s , történetiségével" 
aligha versenyezhet bármilyen más áramlat. 
Kötelességünk - s nemcsak a már-már szólam- 
szerűen emlegetett ,értékválság" divatjával 
szemben -, hogy felmutassuk e valóban törté- 
nelmi mozgalom valóságos teljesítményét, s 
visszanyúljunk egészen a mi , gyökereinkig". 
Ezt a feladatot az elkötelezett történettudomány 
már régóta magára vállalta: tanúsíthatja ezt a 
monográfiák, forráskiadványok, tudományos 
ülésszakok, tanulmányok egész sora. Ebbe az 
adósságtörlesztő tevékenységbe illeszkedik a 
Kossuth Kiadó gondozásában megjelent Szaka- 
sits Árpád Emlékkönyv is. 


v 


Nem ez az első kísérlet Szakasits Árpád , meg- 
idézésére". Közvetlenül halála után a kiadó már 
közreadta válogatott írásainak gyűjteményét. 
E sorok írója is részt vett a korábbi kötet össze- 
állításában, és némi irigységgel állapíthatja meg: 
az emlékkönyv szerkesztői szakmai szempont- 
ból jobb körülmények közt oldhatták meg fel- 
adatukat. Annak idején, noha készítettünk egy 
mintegy háromíves válogatást Szakasits Árpád 

börtönnaplójából, azt kénytelenek voltunk mel- 
lőzni, sőt még utalnunk sem lehetett e rendkívül 
érdekes forrás létére. Másfelől eltért a két kötet 
kiadásának célja is. Míg az előbbi főként a poli- 
tikust kívánta felmutatni, az utóbbinak módja 
van felvillantani Szakasits Árpád emberi portré- 
ját is. 

Nélkülözni kellett — a kutatások adott stádiu- 
mában - egy terjedelmesebb biográfiát. Ezt 
igyekezett némiképp pótolni Orbán László mér- 
téktartó , politikai" előszava, s a kötethez csa- 
tolt életrajzi kronológia. Amennyire emlékszem, 
az egész kötetet egyfajta , mértéktartás" jelle- 
mezte, ami a szociáldemokrata tradíciókhoz va- 
ló viszony tisztázatlanságából eredt. Mivel csak 
az ismert és feltárt Szakasits-cikkekre támasz- 
kodhattunk, valahogy nem volt a helyén a pálya 
1914 előtti és 1918-1919-es szakasza, s az indo- 
koltnál kisebb jelentőséget kaptak a második 
világháború éveiben megjelent írások ; a szöveg- 
közlések nyomán a valóságosnál kevésbé érdes- 
nek tűntek a koalíciós évek politikai konfliktu- 
sai. Ma tagadhatatlanul kedvezőbbek a feltéte- 
lek (mind a tudomány, mind a politika terén) 
egy ilyen vállalkozáshoz. 

Ki is volt Szakasits Árpád? Pályatévesztett 
költő, időszerűtlen Bokányi-tanítvány a profi 
politikusok arénájában, netán naiv áldozat? 
Korántsem. Szakasits - ezt példázza életútja, ezt 
tükrözi az emlékkönyv számos írása — a magyar 
szervezett munkás tipikus képviselője volt; osz- 
tályával összeforrva nőtte ki magát, fejlődött, 
gazdagodott tapasztalatban, így emelkedett az 
országos politika régióiba. Ennek a történeti 
útnak szimbóluma volt, amikor az Országgyűlés 
1948-ban köztársasági elnöknek választotta az 
egykori kőfaragósegédet, aki keze munkájával 
is segített építeni az ország házát. 

A születésének centenáriumára készített gyűj- 
temény szerkesztői érzékeltetik az olvasóval, 
hogy ez a pálya kiválóan alkalmas a munkás- 
mozgalom legjobb tradíciói folytonosságának 

kifejezésére. Szakasits Árpád a szó szoros értel- 
mében , beleszületett" a szocialista mozgalom- 
ba. Édesapja az Általános Munkáspárt harcos 
aktivistája, az MSZDP I. kongresszusának kül- 
dötte volt. Apja halála után a szociáldemokrá- 
cia adta a , nevelőszülőket": Bokányi Dezsőt, 
Weltner Jakabot, majd a felnövő szakszervezeti 
és pártfunkcionárius további mozgalmi és elmé- 
leti mesterei közt feltűnik Landler Jenő és Szabó 
Ervin. 

A pályakezdő publicista (első cikke 1908-ban 
jelent meg) a századelő Népszavájában (amelyet 
Garami Ernő, Kunfi Zsigmond, Weltner Jakab 
neve fémjelzett) sajátította el az újságírás mes- 
terségét, s ez az iskola letörölhetetlen nyomot 
hagyott cikkei stílusán. Ekkoriban a szocialista 
sajtó szinte minden munkatársa mintegy mellé- 
.kesen irodalmár is volt: Garami drámát, Van- 
czák verseket, Bresztovszky Ernő novellákat és 
verseket írt (nem szólva az elismertebb Csizma- 
dia Sándorról, Farkas Antalról). Ez a környezet 
ébresztette fel Szakasitsban a ,lírikust". Bár 
verseket idős koráig (pl. még a börtönben is) írt, 
nem tekintette magát költőnek. Költői vénája 
inkább szónoklatait (mert ő nem előadott, ha- 
nem szónokolt) és publicisztikáját színesítette 
meg, s talán abban is kifejezést nyert, hogy egész 
életében kedvtelve foglalkozott a munkásmoz- 
galom és a kultúra bensőséges viszonyával. Ez 
az érdeklődés pályáját szinte haláláig végigkí- 
sérte, jelezve : számára elválaszthatatlan a politi- 
kailag elkötelezett és a művelt, olvasó munkás 
fogalma. 

Nem célunk itt kimerítő életpályát felvázolni, 
megteszi ezt e sorok írója helyett a kiadvány 
bevezető tanulmányának szerzője, Botos János. 
Az életrajz pótolja mindazokat a hiányosságo- 
kat, amelyekre a korábbi kötet jellemzése kap- 
csán utaltunk, és mindeddig a legteljesebb össze- 
foglalást nyújtja Szakasits Árpád gazdag, ám 
tragikus fordulatokat sem nélkülöző életéről. 
Meg kell azonban jegyeznünk, hogy talán túlsá- 
gosan is , ünnepire", problémamentesre sikerült 
a húszas-harmincas évek ábrázolása. Szakasits 
Árpád fejlődéséről sem adhatunk hiteles képet, 
ha alig utalunk arra, hogy neki is, mint az 
MSZDP egyik vezetőjének, voltak konfliktusai 
a KMP-vel. És ha a kölcsönös sebeket okozó 
polémiákon - a történelem parancsára — felül 
tudott emelkedni, az csak kiemeli emberi és poli- 
tikai nagyságát. Nem szerencsés tehát, ha csak 
a peyeri vezetéstől elválasztó vonásait emeljük 
ki; ez gyengíti az értékelés történetiségét. 

Nem szeretnék túl nagy jelentőséget tulajdoníta- 
ni a protokollszempontoknak, de a történelmi 


örökséghez való viszonyt mutatja az is, hogy e 
kötet politikai előszavát Berecz János, az 
MSZMP KB titkára írta, méltatva Szakasits 
pályájának a mához szóló aktuális üzenetét. 

Az Emlékkönyv - mint utaltunk rá — épp 
ennek az üzenetnek a szempontjából a legfonto- 
sabb írásokat és beszédeket tartalmazza. Ez a 
rész a rendelkezésre álló terjedelem miatt meny- 
nyiségileg kevesebb ugyan, mint amennyit a ko- 
rábbi kötet adott, ám tartalmilag lényegesen 
bővítette a korábbi válogatás kereteit, s lényege- 
sen javította annak bizonyos egyoldalúságait, 
mind a két világháború közti időszak, mind a 
koalíciós periódus vonatkozásában. 

Rendkívüli értéknek tekinthetjük a börtön- 
naplóból készített válogatást. Ez az anyag nem- 
csak Szakasits Árpád hűségének, szilárd elköte- 
lezettségének beszédes dokumentuma, egyúttal 
forrás is életrajzának korábbi szakaszaihoz és 
fontos adalékokkal szolgál a koncepciós perek 
mechanizmusának megértéséhez. Ezek az írások 
híven visszaadják a törvénytelenség légkörét, a 
foglyok emberi kiszolgáltatottságát, értesülhe- 
tünk az őt ért személyes tragédiákról, de emel- 
lett átsüt a napló oldalain a fogoly ,javíthatat- 
lan" optimizmusa, érzelemgazdagsága, sőt hu- 
mora is (pl. amikor a fogházban Dzerzsinszkij 
börtönnaplóját olvassa és kommentálja). Talán 
lesz rá alkalom, hogy teljes szövegében közzéte- 
gyék e páratlan forrást. Igaz, vannak benne 
történeti szempontból nem érdekes feljegyzések, 
s talán a fogságban írott versek esztétikai értéke 
is hagyhat az olvasóban némi kívánnivalót, ám 
az egész napló az emberi tartás megőrzésének 
rendkívül értékes dokumentuma. Külön érde- 
kessége, hogy eddig ez az egyetlen, nem utólag 
keletkezett memoár, hanem a börtönben készült 
feljegyzés, amelyet még nem befolyásol az emlé- 
kezés óhatatlan szelektivitása. 

Érdekesek és értékesek a kötet azon visszaem- 
lékezései, amelyek Szakasits Árpád családtag- 
jaitól, kommunista és szociáldemokrata harcos- 
társaitól származnak. Fontosságukat, jelentősé- 
güket a szubjektív hang, a személyes élmények, 
benyomások adják meg. Ezek akkor is izgalma- 
sak, ha olykor nincsenek mindig szinkronban a 
szaktudomány megállapításaival. Ettől azon- 
ban e közlések - kivált emberileg — mindenkép- 
pen hitelesek. 

Helyes, szerencsés szerkesztői elv, hogy a visz- 
szaemlékezések nincsenek , összehangolva". Így 
Apró Antal közlése nyomán kitünik, hogy a 
MÉMOSZ kommunista frakciója és a szakszer- 
vezet elnöke között az együttműködés sokszor 
heves viták nyomán formálódott. Felvillannak 
a Népszava szerkesztőségében végzett munka 
epizódjai Erdődy János és Kállai Gyula emléke- 
zéseiben (és ezekből kirajzolódik a lap szellemi 

szabadságküzdelme, amelynek kiemelkedő állo- 
mása volt az 1941-es karácsonyi szám megjelen- 
tetése). , 

Képet kaphatunk Szakasits Árpádnak az el- 
lenállási mozgalomban játszott szerepéről Kál- 
lai Gyula, Sarlós István és Schiffer Pál közlései 
alapján, a koalíciós időszakról pedig a legtöbbet 
Nyers Rezső szavaiból tudhatunk meg. Bár 
mindegyik visszaemlékező -— leginkább termé- 
szetesen veje, Schiffer Pál — szól Szakasits Árpád 
emberi tulajdonságairól, erről mégis a legtöbbet 
a két művész nyilatkozó, Neményi Lili és Szántó 
Piroska írásaiból tudhatunk meg. Finom érzék- 
kel, ábrázolóképességgel szinte láttatni tudják 
s Szaki" öltözködését, beszéd- és vitastílusát, jel- 
legzetes gesztusait, sőt olykor manírjait is. 
Mindezekből érthető népszerűségének titka: 
Szakasits Árpád a második világháború próba- 
tételei alatt olyan valódi munkásvezérré ért, aki 
személyében megtestesítette a magyar szervezett 
munkás típusának legértékesebb, legjobb tulaj- 
donságait, a legjobb szociáldemokrata hagyo- 
mányokat. Meg kell jegyezni, hogy Szántó Pi- 


Kárpáti Éva: 
Kondor Béla 


roska írása nemcsak az információk gazdagsá- 
ga, hanem irodalmi értékei miatt is kiemelkedik 
a visszaemlékezések sorából. Inkább remek, 
, festői" novella a korról, mint , szabályos" em- 
lékezés, és így kiemelkedő része az egész emlék- 
könyvnek. 

Végül: az újabb Szakasits-kötet jeles állomása 
annak a , szellemidéző" tevékenységnek, ame- 
lyet történettudományunk folytat a szociálde- 
mokrata tradíció javának feltárásában és köz- 
kinccsé tételében. Reméljük, hogy Kunfi Zsig- 
mond, Garbai Sándor, Pogány József, Mónus 
Illés és Szakasits Arpád munkásságának megis- 
mertetése után is folytatódni fog ez a munka, és 
követik majd e sorozat már megjelent darabjait, 
mondjuk a Bőhm Vilmos, Garami Ernő, Rónai 
Zoltán életművét bemutató kötetek. 

( Kossuth Könyvkiadó 1988.) 


Kende János 

Mónus Illés válogatott írásai 


A Tanácsköztársaság leverését követő fehér ter- 
ror, majd a második világháború, az ország 
német megszállása, a nyilasuralom a szociálde- 
mokrata mozgalmat is megtizedelte. Vezetői, 
káderei, tagjai ezrével kerültek börtönökbe, in- 
ternálótáborokba, büntetőszázadokba, a Gesta- 
po fogságába, koncentrációs táborokba, a nyi- 
lasok markaiba; sokan közülük a legkegyetle- 
nebb körülmények között pusztultak el. Ezek 
egyike volt Mónus Illés, az MSZDP egyik orszá- 
gos vezetője, aki sok éven át a Népszava és a 
Szocializmus főszerkesztője volt, számos cikk, 
könyv írója, s egy ideig (1933 januárjától 1938 
végéig) a párt főtitkára. Mónus Illést 1944 végén 
máig is tisztázatlan időpontban, helyen és körül- 
mények között a nyilasok sokadmagával a Du- 
na-parton agyonlőtték, hullámsírba , temették". 

Mónust a felszabadulás utáni években a Sza- 
kasits Árpád vezette SZDP-ben mártírként tisz- 
telték, úgy emlékeztek rá és a többi áldozatra, 
mint akiket azért öltek meg, mert , meg akarták 
menteni a pusztulástól hazájukat, népüket, osz- 
tályukat..." Az 1945-ös kongresszusi jelentés 
így szólt róla: , Hogyan is lehetne elfeléjteni 
Mónus Illést, aki gazdag életének annyi értékét 
ajándékozta a Pártnak, s aki a szocialista poli- 
tikus eszméjét testesítette meg; hogyan felejtené 
el a munkásság Kabók Lajost és Karácson Sán- 
dort, a két bátor és nagyszerű vasast, akiket 
őrhelyükről hurcoltak el a nyilas pribékek..." 

A felszabadulás utáni szociáldemokrata veze- 
tés kiadta Mónus Illés írásait, elismert vezető- 
ként hivatkozott rá. A többi mártírral együtt az 
ő neve is felkerült arra a márványtáblára, ame- 
lyet a lap vezetősége a pártház falán helyezett el. 
Utcát neveztek el róla, a mai Bem rakpartot — 
ám ezt később , revideálták". Alakjára 1948 
után borult a feledés homálya. Az MDP vezeté- 
se — összefüggésben az eluralkodó szociálde- 
mokrata-ellenességgel - a forradalmi szocialis- 
táktól a reformistákig mindenkit a vádlottak 
padjára ültetett. Ekkor Mónus is - akinek bizo- 
nyos nézeteivel kétségkívül lehetett és kellett 
volna vitatkozni — mindenekelőtt az elhallgatás, 
söt olykor a szidalmazás sorsára jutott. 

Az utóbbi években megjelent történeti munkák- 
ban a szakemberek sokat tettek azért, hogy a 
szociáldemokrata párt múltja a valóságnak 
megfelelően jelenjen meg a nemzeti történelem- 
ben; ennek során Mónus is objektívebb megvi- 


lágításba került. Átfogó képet azonban csak 
most rajzoltak róla abban a gyűjteményes kötet- 
ben, amely születésének 100. évfordulója alkal- 
mából jelent meg. 

A közel 28 íves kötet Mónus Illés 58 írását 
tartalmazza abból a több ezer cikkből, amely 
közel negyven év alatt a különböző kiadványok- 
ban Mónus tollából megjelent. A kötet anyagát 
Szabó Ágnes és Pintér István válogatta, illetve 
ők készítették a terjedelmes, gazdag forrásbázi- 
son nyugvó, tudományos igényű, alapos beveze- 
tő tanulmányt. A tanulmány sokoldalúan ábrá- 
zolja Mónus Illés életútját, azt az ívet, amely az 
SZDP egyik vezetőjévé emelte, gyakorlati politi- 
kai tevékenységének elméleti, elvi alapjait, motí- 
vumait. A szerzők szakítanak a sémákkal, s az 
adott kor ellentmondásainak talaján mutatják 
be Mónus Illésnek, a kulturált munkásnak, a 
tudós-politikusnak, a hazai és a nemzetközi fo- 
lyamatok érzékeny elemzőjének kiemelkedő 
alakját. 

Mónus Illés 1888. március 12-én született. 
Cipőfelsőrész-készítő szakmát tanult, majd te- 
hetségét a munkásmozgalomban bontakoztat- 
hatta ki. Lankadatlan energiával, tudásszomjjal 
hozta be a társadalmi helyzetéből adódó hátrá- 
nyokat. A monarchiabeli békeidőkben ez volt 
szinte az egyedül járható út a tehetséges mun- 
kás-, parasztgyermekek felemelkedéséhez. Mó- 
nus is mint ifjúmunkás belépett a szakszervezet- 
be, majd a szociáldemokrata pártba. A húszas 
évek közepére már a mozgalom élvonalába 
emelkedett, s mint az MSZDP parlamenti frak- 
ciójának titkára, bizonyos mértékig irányította 
a szociáldemokraták nyilvános parlamenti csa- 
tározásait a bethleni rezsimmel szemben. Mó- 
nus arra törekedett, hogy a szociáldemokrata 
képviselők egy-egy konkrét probléma felvetésé- 
nek kapcsán (pl. az amnesztia kérdése, a vasuta- 
sok és a földmunkások egyesülési joga, a válasz- 
tójog, a rokkantügy, a munkaügyi törvényhozás 
stb.) a reakciós kormányzat és a rendszer lénye- 
gét érintő bírálatot is gyakoroljanak. 

1924-ben írt jelentése a szociáldemokrata par- 
lamenti frakció tevékenységéről átfogó értékelé- 
sét adja annak a sokoldalú munkának, amelyet 
a párt 24 képviselője a nemzetgyűlési harcokban 
végzett. Mónus igen fontos szerepet szánt ennek 
a nyilvános fórumnak. Mindemellett egyértel- 
műen leszögezte azt is, hogy a , parlamentariz- 
must nem mint politikai végcélt, hanem mint 
eszközt" fogadta el a pártjával együtt. A párt- 
nak , nincs oka arra, hogy a parlamentarizmust 
túlbecsülje, de ugyanolyan hiba volna értékét 
alábecsülni" — írta. Később Mónus érdeklődése 
elhalványult az ellenforradalmi rendszer parla- 
mentje iránt, ugyanis kitűnt, hogy ott alig tudott 
a párt valamit elérni. 

Amikor a forradalmi hullám Európa-szerte 
elült, Mónus figyelme mindinkább a szocializ- 
mus jövője, a marxi eszmék , sorsa" felé irá- 
nyult. Cikkeiben sokat foglalkozik azzal, hogy 
valóban eljött-e a marxizmusnak, a munkásosz- 
tály szocialista mozgalmának alkonya - mint 
azt ellenfelei hirdetik. A forradalmakat követő 
korok, rendszerek, politikai mechanizmusok 
elemzése alapján határozottan szembeszáll 
mindazokkal, akik el akarják temetni a marxiz- 
must. 

Mónus nyomon követte az ellenforradalmak 
talaján születő új jelenséget, a fasiszta mozgal- 
mat Olaszországban, Németországban és termé- 
szetesen Magyarországon is. Különösen azt a 
problémát tanulmányozta, hogy a nagy világ- 
gazdasági válság éveiben, majd azt követően, 
amikor a weimari Németországban Hitler veze- 
tésével politikai erővé formálódott a nemzeti 
szocialista párt, miképpen kerültek a tömegek a 
nemzeti szocializmus hatása alá. A fasizmus je- 
lentkezését összefüggésbe hozta a kapitalizmus 
válságával, amelyből a monopoltőke a kivezető 
utat a fasizmusban kereste. Már 1928-ban egy 
cikkében jelzi a veszélyt, kimutatja, hogy Ma- 
gyarországon az uralkodó osztályok - a felhal- 
mozódó feszültségektől megrettenve -— , társa- 
dalmi szolidarizmussal", , neonacionalizmus- 
sal" szédítik a tömegeket, növelik a végrehajtó 
hatalom súlyát, megnyirbálják az egyesületek 
autonómiáját, csapást akarnak mérni a szak- 
szervezetekre". , Amihez nyúlnak - írja -, meg- 
oldani nem tudják. Fasiszta szervezkedés? Ke- 
resztényszociális mozgalom? Ébredő mozga- 
lom? Vidéki népművelés? Szocialistaellenes 
propaganda? Minden elkopik és csődöt mond." 

Mónus látja a fasizmus veszélyét, de bízik a 
munkásság erejében. 1932-ben pedig - bár re- 
ménykedik abban, hogy a fasizmus nem fog 
felülkerekedni Németországban (,a reményte- 
lenség és kétségbeesés forradalma", ahogy ő a 
fasizmust nevezi, úgy véli, megtorpan a győze- 
lem előtt) - abban biztos diagnózist ad, hogy a 
német fasizmus a válság terméke, amely tőkeel- 
lenes frazeológiája ellenére, annak ellenére, 
hogy összetöri a kivénhedt polgári pártokat, , a 
kapitalizmus járszalagján vezetve és aranymag- 
jával táplálva mint új polgári párt lép a porond- 
ra". Váteszként írja 1932-ben, hogy ,a német 
munkásosztálynak nagy árat kell fizetnie" azért, 
mert a valóságos demokráciát kikapcsolta a po- 
litikai életből, éveken át nem hívták össze a 
birodalmi gyűlést, s a maguk feje fölé engedték 
nőni ..a polgári és katonai bürokráciát"! 

Ettől kezdve egyre hangosabban követeli a 
fasizmus elleni harcot Magyarországon is. A fa- 
sizmus ellenszerét a demokráciában, a demokra- 
tikus szabadságjogok kivívásában, illetve védel- 


mezésében látja, és felismeri, hogy ezt akadá- 
lyozza a munkásosztály kettészakítottsága. 
A munkáspártok összefogásában véli megtalál- 
ni az egyedüli megoldást. Bár bírálja a szociál- 
demokráciát is, sürgeti a szociáldemokrata poli- 
tika felülvizsgálatát, alapvetően mégis a kom- 
munista pártban látja a hibát, amiért azok - 
szerinte — az egységfírontot MESEK átlátszó takti- 
kából" hirdetik. 

Mónus Illés 1934-1935-től a fasizmussal szem- 
ben mindenekelőtt , eszmei frontot" kíván nyit- 
ni. Írásai is azt a gondolatot sugallják, hogy a 
szocialista eszme propagálásával, a fasiszta 
ideológia és politika leleplezésével harcolhat a 
munkásosztály a siker reményében az előretörő, 
az állami politikában mindinkább érvényre jutó 
fasizmus ellen. 

Mónus Illés következetesen ellenzi a háborút, 
a háborús fegyverkezést és propagandát. A har- 
mincas évek fordulóján még úgy látja, hogy a 
háború elkerülhető, mindenekelőtt a munkás- 
osztály mozgósításával. 1936 májusában azon- 
ban már a háborút elkerülhetetlennek tartja, s 
csak idő kérdése — írja -, hogy hol és mikor 
következik be az , új, az elsőt méreteiben messze 
felülmúló, borzalmasabb második világhábo- 
rú", amelybe Magyarország is belesodródik 
majd. 

Ebben a helyzetben kitörő örömmel és lelke- 
sedéssel fogadja a spanyol, majd a francia nép- 
Íront győzelmét, ám a magyarországi helyzetet 
úgy itéli meg, hogy itt nem lehetséges a népíront 
létrehozása. Az előretörő fasizmussal szemben 
a védekező taktika követelését javasolja, és to- 
vábbra is a , szellemi front" megteremtését szor- 
galmazza. A jobboldalról érkező vádakkal 
szemben hadakozva élesen és határozottan elha- 
tárolja az MSZDP-t és a szociáldemokráciát a 
bolsevizmustól. 

Cáfolta a bolsevista párt és erők létét 
Magyarországon, s leszögezte, hogy az MSZDP 
és a szakszervezetek , mindig megtisztították 
magukat azoktól, akik nem vallották magukat 
szociáldemokratáknak". Sőt azzal is megvádol- 
ta a mozgalomban és a mozgalmon kívül fellépő 
baloldalt, hogy az lényegében kiszolgálja a job- 
boldali rendszert, amikor a szociáldemokráciát 
bírálja. Országos érdek követeli meg — írta -, 
hogy világosan megmondják és demonstrálják : 
sa szociáldemokrata pártnak nemcsak hogy 
nincs köze a bolsevizmushoz, az egységfront- 
hoz, a III. Internacionáléhoz, annak tevékeny- 
ségéhez, célkitűzéseihez, hanem ellenkezőleg, 
változatlanul a legélesebb elvi ellentétben áll 
vele, és ezen a téren nem változtatja és nem 

változtathatja meg fölfogását és magatartá- 
sát..." 

A szociáldemokrata párt ebben a kérdésben 
sosem tűrt meg , elmosódott határvonalat". Eb- 
ben az állásfoglalásban a közvetlen politikai 
célokon és netán taktikán túl, a kommunizmus- 
sal szembeni mély bizalmatlansága és ideológiai 
ellentéte húzódott meg. Ez Mónus Illés gondol- 
kodását szinte élete végéig befolyásolta. Ez jelle- 
mezte őt még akkor is, amikor az antifasiszta 
küzdelemben együtthaladt a baloldaliakkal, sőt 
a kommunistákkal is, és róluk személy szerinti 
véleménye is módosult. A Népszava szerkesztő- 
ségébe pl. nem egy baloldali szociáldemokrata, 
sőt kommunista újságírót ő vitt be. 1937-ben 
pedig határozottan fellépett a , fasizmus vagy 
bolsevizmus" hírhedt göbbelsi jelszava ellen, s 
hirdette, hogy , nem a fasizmus és bolsevizmus, 
hanem a fasizmus és a demokrácia küzdelme 
folyik napjainkban". 

Mónus érdeklődése kiterjedt szinte minden tár- 
sadalmi, ideológiai, politikai problémára. Ne- 
héz volna felsorolni mindazokat a témákat, 
amelyekben kifejtette a szociáldemokrácia állás- 
pontját, beleszőve természetesen a maga sajátos 
szemléletét. Minden írásából sugárzik azonban 
a marxista eszmébe, a szocializmusba vetett hi- 
te, a munkásosztály, a munkásmozgalom iránti 
elkötelezettsége. Egy bizonyos: a diktatúrától és 
általában a forradalmi erőszaktól mindig, de 
élete utolsó évtizedeiben különösen idegenke- 
dett. , Az általa képviselt politikai irányvonal 
inkább centrista, mint jobboldali — olvasható a 
kötet bevezetőjében -, reálisan közelített a felve- 
tödő problémákhoz, végkövetkeztetései, politi- 
kai állásfoglalásai azonban legtöbbször mögöt- 
te maradtak elvi megállapításainak. Politikailag 
s főleg a cselekvés területén nem merte vállalni 
azt, amit elméletileg megértett, esetenként poli- 
tikusként is kimondott." 

A növekvő veszélyek pesszimistává, megalku- 
vóvá, számos visszaemlékező szerint , gyáva po- 
litikussá" tették. Ez a habitusa akadályozta őt 
abban, hogy bátor képviselője, végrehajtója is 
legyen a fő kérdésekben harcos nézeteinek, 
elemzéseiből következő politikai , receptjeinek". 
Egész életét az elnyomottak felemeléséért, hely- 
zetének jobbításáért kialakult mozgalomnak, 
harcnak szentelte, korlátai, egyéni, emberi 
adottságai, a demokráciába vetett szinte vak 


hite azonban megakadályozták őt abban, hogy 
a nyílt harcot vállalja. Politikai koncepcióját, s 
így a gyakorlati munkát illetően is, közelebb állt 
a hivatalos vonalat fémjelző Peyerhez, mint a 
baloldali ellenzékhez. Emberileg azonban mégis 
ez utóbbiakkal értett jobban szót. Szalai Sándor 
így jellemezte ezt: Mónus , mélyen szolidáris 
volt a munkásosztállyal... Meggyőződéses re- 
formista volt, akit akkor mi magunkhoz tarto- 
zónak tartottunk, annak ellenére, hogy sokat 
veszekedtünk vele. Állásfoglalásai felett sajnál- 
koztunk, tiszteltük, bár nem annyira nézetei, 
mint inkább emberi tartása miatt", 

1938-tól — a zsidótörvények következtében -— 
fokozatos visszavonulásra kényszerült a köz- 
életből, de , szürke eminenciásként" egészen az 
ország megszállásáig, 1944. március 19-ig aktíi- 
van tevékenykedett a pártban. Ezután a Gesta- 
po letartóztatta, ám október 15-én sikerült meg- 
szöknie. A Szálasi-puccsot követően élete ismét 
közvetlen veszélybe került. Többen — közöttük 
kommunisták is - felajánlották, hogy kimenekíi- 
tik a gettóból : ő azonban nem vállalta a valóban 
nem kis kockázattal járó illegalitást. A kötet 
bevezető tanulmánya ezt a magatartást azzal 
magyarázza, hogy , 1944 szörnyű eseményei, az 
általa is képviselt kivárási politika kudarcai lát- 
tán — úgy tűnik -— levonta a történtek nemcsak 
politikai, hanem személyi konzekvenciáit is" ; a 
tanulmány azt sugallja, mintha ő maga kereste 
volna a halált. Ám Mónus még ezekben a ré- 
misztő napokban is tervezgetett, így sokkal va- 
lószínűbb, hogy azért nem vállalta az illegali- 
tást, mert szinte a naivitásig hitt az emberség- 
ben, és feltehetően nem is volt elég bátor ahhoz, 
hogy az illegalitásban keresse a menekülés lehe- 
tőségét. Egyébként is feltételezte, hogy a svéd 
menlevéllel a hátralévő rövid időre nagyobb biz- 
tonságban lehet, mintha illegalitásba vonul. 

A Mónus Illésről megjelentetett kiadvány ér- 
tékes hozzájárulás a szocilaizmus magyarorszá- 
gi történetéhez, pontosabban annak eddig ke- 
véssé ismert vagy leegyszerűsítően megítélt 
áramlatának, a reformista irányzatnak a feltá- 
rásához. Mónus ugyanis ennek az irányzatnak 
volt — tévedéseivel, ellentmondásaival együtt is . 
— értékes képviselője és a magyar munkásmoz- 
galom egyik kiemelkedő vezetője. 


( Kossuth Könyvkiadó 1988.) 
Strassenreiter Erzsébet 

Nemzet — nemzeti tudat — nemzetiségek 


1986 őszén az MSZMP KB művelődéspolitikai munkaközössége Köpeczi Béla akadé- 
mikus vezetésével egy bizottságot kért fel, hogy a nemzeti kérdéssel, a nemzeti kisebbsé- 
gekkel és a hazánk határain kívül élő magyarsággal kapcsolatban elemzéseket készítsen, 
következtetéseit a munkaközösség elé terjessze. Köpeczi Béla a munka megszervezésére, 
a részelemzések és az állásfoglalás-tervezet elkészítésére a Magyarságkutató Intézetet 
kérte fel. Az így elkészült elemzést a bizottság több alkalommal tárgyalta, majd a 
művelődéspolitikai munkaközösség 1988. október 6-án megvitatta és elfogadta. Az 
állásfoglalás figyelembe vette és hasznosította a Pach Zsigmond Pál által vezetett bizott- 
ságnak A nemzeti tudat hazánkban, a nemzeti-nemzetiségi kérdés korunkban című 1985- 
ben készült, eddig nyilvánosságra nem került zárótanulmányát. 

Az állásfoglalás öt — 1. Történelem, nemzet, nemzetköziség ; 2. Nemzeti tudat, magyar- 
ság; 3. Nemzeti tudat és kultúra ; 4. A nemzeti tudat megerősítése közügy ; 5. A Magyar- 
országon élő nemzetiségek és a hazánk határain kívül élő magyarok - fejezetre tagolódik, 
melyek közül az elsőt, a másodikat és az ötödiket mellékelten közreadjuk. Az állásfogla- 
lás kapcsán készült tanulmányokat a tervek szerint a Kossuth Könyvkiadó jelenteti meg. 


Történelem, nemzet, nemzetköziség 


A nemzet és a nemzetiség történelmi kategória. A mai nemzetek mint tartós társadalmi 
képződmények - sok évszázados előzmények után - a fejlődés polgári szakaszában 
alakultak ki. Bár a nyugat-európai térség sem volt és ma sem mentes nemzeti-nemzetiségi 
feszültségektől, a gyorsabban és szabadabban kibontakozó kapitalizálódás itt határozot- 
tabban terelte a fejlődés menetét a belső etnikai feszültségeket háttérbe szorító nemzeti 
állami keretek irányába. Európa nyugati felén - sokkal inkább, mint a 19. század és a 
20. század eleji Kelet-Európában - kialakult a különféle népek közös államiságtudata : 
a belga, svájci, brit, spanyolországi és francia területi-politikai nemzettudat. De ez a 
fejlődési irány sem számolta fel teljesen a nemzetté válást megelőző nyelvi, népi, tájegysé- 
gi változatosságot, amely az 1960-as évektől — az etnikai újjászületés folyamatában - 
nemzetiségi jogok és autonómiák követelésében öltött újra politikai formát. 

Közép- és Kelet-Európában ezzel szemben a történelmi fejlődés során soknemzetiségű 
birodalmak keletkeztek, amelyekben többnyire egy-egy uralkodó nemzet szervezte álla- 
mi keretbe az itt élő népek többségét. E soknemzetiségű birodalmakban az alávetett 
helyzetű vagy államilag sok részre szabdalt népek számára — az államnemzeti törekvések 
mellett — a nemzetté válás alapjává és összekötő kapoccsá nem az állampolgárság, hanem 
döntően a nyelv és a kultúra vált. Az utóbbi egy évszázadban e térségben végrehajtott 
területi átrendezések - illetve a gyakran hozzájuk kapcsolódó lakosságmozgások — nem 
hoztak létre etnikailag egynemű társadalmakat; azaz az állampolgári és az etnikai 

hovatartozás nem esett, nem esik egybe. Így a határváltozások esetenként csak a többsé- 
gi-kisebbségi viszonyokat cserélték fel, illetve a nemzeti és kulturális sokféleségnek adtak 
új politikai keretet. Következésképp Európának ebben a régiójában a nemzeti-nemzetisé- 
gi kérdésnek fokozott jelentősége van, s meghatározza nemcsak az államhoz, hanem a 
szocializmushoz fűződő viszonyt is. 

A második világháborút követő új korszak az érdekellentétek, a nemzeti és területi 
konfliktusok után köszöntött be. A gazdasági, társadalmi és politikai fejlődés különböző 
fokán álló országok kerültek egyugyanazon szövetségi rendszerbe. A korábbi ellentétek 
feloldását, illetve megszüntetését ígérte a gazdasági modernizáció előtérbe állítása, a 
hatalomra került ideológia internacionalista jellege. A térség országaiban kibontakozott 
népi demokratikus fejlődés új távlatokat nyitott az itt élő népek kapcsolatában is. 
A szocialista erők felülkerekedésével a politikai kinyilatkoztatások szintjén az a látszat 
keletkezett, mintha a kapitalista kizsákmányoló rend felszámolása, a szocialista átalaku- 
lás önmagában, mintegy automatikusan megoldaná a nemzeti-nemzetiségi kérdést is. 
A visszásságokat, a nemzetiségekkel szemben elkövetett bűnöket, ellentmondásokat a 
burzsoá múlt maradványának, átmeneti jelenségnek tartották. 

Hatott az internacionalizmusnak az a korábbi felfogása is, hogy a közös érdekeknek 
mindenkor elsőbbségük van a nemzeti érdekekkel szemben. A nemzetiségi kérdés megol- 
dásának reményét erősítette az a körülmény, hogy az egyes országok kommunista 
pártjaiban már az antifasiszta harcok idején együtt küzdöttek a nemzeti kisebbségek és 
az uralkodó nemzet haladó erői, és az új rendszerek vezető rétegei személyi összetételüket 
tekintve is soknemzetiségűek voltak. 

Ezek a remények azonban hosszú távon nem, illetve csak igen különböző mértékben 
váltak valóra. Világos lett, hogy a lenini nemzetiségpolitikai elvek hangoztatása nem 
szükségszerűen járt és jár együtt azok gyakorlati megvalósításával. Az önellátásra törek- 
vő gazdaságpolitika is — annak ellenére, hogy az internacionalista összefogás szükséges- 
ségét hangsúlyozta - az államok befelé fordulását erősítette. A kezdetben uniformizált 
és dogmatikusan irányított társadalmi-politikai és kulturális fejlődés után jelentős diffe- 
renciálódás ment végbe az egyes országok belső életében. Az elzárkózást előidéző tenden- 
ciákat ez is erősítette. Újra jelentkeztek régebbi eszmei irányzatok, amelyek főleg a múlt 
értékelésében elevenítették fel a hajdani nemzeti szembenállásokat. Mindez helyenként 
a nacionalizmust erősítette, rossz irányban befolyásolta az adott ország nemzetiségi 
politikáját és sújtotta a nemzetiségeket. 

Az elmúlt évtized tapasztalatai drámai módon bizonyítják, hogy a szocializmus eszmé- 
jét hirdető párt- és állami politika keretei között is sor kerülhet nacionalista megnyilvá- 
nulásokra, a nemzeti kisebbség nyílt vagy burkolt megkülönböztetésére, sőt drasztikus 
elnyomására és felszámolási kísérletére is. Tisztában kell tehát lenni azzal, hogy a 
szocializmus jelenlegi szakasza sem szünteti meg automatikusan a hátrányos megkülön- 
böztetéseket, sőt az is előfordult, hogy a deklarált politikai elvek ellenére a történelemben 
szokatlan ütemben, elnyomással erőszakolják a nemzetiségek beolvasztását. 

Az emberiség nemzetekbe és államokba szerveződése, a történelmileg nagyszámú 
etnikai közösség és szuverén politikai egység létezése és újak keletkezése napjaink valósá- 
gának egyik alapvető jellemzője. Ennek következtében a nemzeti és az állami megosztott- 
ság még tartósan fontos szerepet fog játszani az egyetemes fejlődésben és a világpolitikai 
folyamatokban. j 

A nemzethez mint összetartó és megosztó tényezőhöz való tartozás tehát továbbra is 
lényeges kérdés marad a világ népeinek életében. A társadalmi osztálykonfiiktusok 
mellett — azokat keresztezve vagy erősítve — a vallási, törzsi és nyelvi differenciáló 
tényezők sokoldalúbban befolyásolják az emberek értékrendjét, gondolkodásmódját, 
mint ezt korábban feltételeztük. A nemzet jelentősége az emberek értékrendjében nem 
állandó; különböző tényezők - társadalmi feszültségek, nemzetközi konfliktusok, tuda- 
tos manipulációk stb. - hatására változhat. A nemzeti kérdés társadalmi-politikai hatása 

ilyen módon többirányú: adott feltételek között eszközként szolgálhat a fejlődés, a 
társadalmi haladás ösztönzéséhez, a belső társadalmi problémák leleplezéséhez vagy 
levezetéséhez, de más népekkel, illetve a kisebbségekkel szemben is felhasználható. 

A nemzeti kérdés tehát különböző korszakokban és feltételek mellett eltérő társadalmi 
mondanivalóval, osztálytartalommal jelenik meg. E vonatkozásban a szocialista orszá- 
gok is új feltételeket teremtettek. A szocialista társadalmak is nemzeti keretek között 
jöttek létre, és ebben a keretben funkcionálnak. A nemzeti kérdés jellemzői a világ 
különböző térségeiben eltérőek, ezért — a közös vonások ellenére — sajátos arculatuk van. 
A dogmatikus politika tagadta ezeket a sajátosságokat, s ez mind a nemzeti tudattal, 
mind a nemzeti kisebbségekkel kapcsolatban jelentős károkat okozott. 

Egy nemzet legáltalánosabb érdekei fennmaradásában és fejlődésében öltenek testet. 

ppen ezért a kölcsönös függés és az objektív egymásrautaltság körülményei között 
törvényszerű, hogy a nemzeti szuverenitás feltételezi a nemzetközi összefüggések figye- 
lembevételét. Ennek következtében a nemzetiségek helyzete, sorsa nem tekinthető azon 
állam kizárólagos ügyének, amelyben nemzeti kisebbségek élnek, mert sorsuk alakulása 
hatással van az anyanemzet életére és kölcsönhatásban áll az egész nemzetközi helyzettel 
is. A kisebbségek jogait szavatoló belső állami kötelezettségvállalás ennyiben a nemzet- 
közi egyensúly megtartásának és megteremtésének része. 


Nemzeti tudat, magyarság 


A honfoglaló magyarság számára a megtelepedés a Kárpát-medencében nagy horderejű 
választási lehetőséget jelentett. A választást politikai kényszer döntötte el a nyugati 
irányban, de a magyar uralkodók és uralkodó rétegek pontosan érzékelték a nyugati 
mintákban rejlő nagyobb mozgásteret és fejlődési lehetőséget. Ezek a minták azonban 
nem tiszta formában, hanem a korábbi magyar struktúrára épülve váltak meghatározó- 
vá. Ennek következtében a nyugat-európaival több szempontból rokon, de attól mégis 
jelentősen eltérő kelet-közép-európai típusú magyar társadalomszerkezet s annak megfe- 
lelő intézményrendszer épült ki. Fejlődésünket — a térség más népeihez hasonlóan - 
Európa legfejlettebb régióihoz viszonyítva a másság, illetve a megkésettség és ebből követke- 
zően a felzárkózási kísérletek sorozatos sikertelensége jellemezte. Súlyosbító tényezőként 
jelentkezett, hogy felzárkózási kísérleteink a térségünkben zajló és általunk érdemben 
jórészt befolyásolhatatlan nagyhatalmi konfiiktusok erőterében zajlottak és zajlanak. Ez 
hosszú évszázadokra állami függetlenségünk elvesztését eredményezte. Mindig maradt 
azonban annyi mozgástér, amennyi biztosította a magyarság fennmaradását és előreha- 
ladását, jóllehet sosem a teljes felzárkózást, inkább csak annak esélyét. 

Az 1848-49-es forradalom és szabadságharc a polgári átalakulás és a nemzeti függet- 
lenség kivívására irányuló erőfeszítések mellett fordulópontot jelentett a magyarság 
szomszéd népekhez fűződő viszonyában is. A kiegyezést követően létrejött Osztrák-Ma- 
gyar Monarchia magyar vezető rétegei nem tudtak mit kezdeni a területükön élő nemze- 
tiségek önállósodási törekvéseivel, illetve olyan illúziókat tápláltak, hogy a történelmi 
Magyarország a modern nemzetté válás időszakában perspektivikusan is fenntartható. 
Ez a feltételezés nem vette kellően tekintetbe sem a nemzeti államok kialakulásának 
történelmileg szükségszerű folyamatát, sem a Monarchia, illetve ezen belül Magyaror- 
szág hatalmi-politikai potenciálját és rendelkezésére álló eszköztárát. — 

Hazánk az első világháború után - forradalmak és ellenforradalom folyamatában - vált 
független állammá. Területén jelentősebb német és más kisebb töredék etnikai csoportok 
éltek, miközben a magyarság nagy hányada az utódállamokban vált nemzeti kisebbséggé. 
A nemzeti tudat zavarai ebben az időszakban váltak jelentősebbé, mivel a Monarchia 
romjain létrehozott független államok közül Magyarország volt az egyetlen, amelyik 
önmagát leginkább vesztesként szemlélhette, hiszen nemcsak egykori területének kéthar- 
madárók de a magyar anyanyelvűek egyharmadáról is kénytelen volt lemondani. 

Hazánk így - a térség más országaival együtt - a fasiszta Németország vonzáskörébe 
került, s az általa elősegített területi revízió időleges sikerétől elkábítva belesodródott a 
második világháborúba. Az elszakított országrészek visszacsatolásával kiváltott össztár- 
sadalmi méretű megelégedés légkörében pedig elerőtlenedett a hangja azoknak a magyar- 
országi demokratikus köröknek, amelyek a hazai progresszió sok évtizedes hagyománya- 
it felvállalva, a népek megbékélésének, testvériségének, intézményes együttműködésének 
eszméjét hirdették. 

A magyar uralkodó osztály nem volt képes arra, hogy szakítson antikommunista-nacio- 
nalista politikájával, és kiugrási kísérlete is elbukott. A háborúban az ország jelentős 
károkat szenvedett, emberveszteségünk -— a lakosság arányában - a legnagyobbak közé 
tartozott. Súlyos gazdasági gondjaink ellenére nagy összegű jóvátételt kellett fizetnünk. 
A párizsi békeszerződés visszaállította a trianoni határokat, és nem nyújtott biztosítékot 
az ország határain kívül maradt magyar nemzetiségek számára. A háborús bűnösség 
kollektív értelmezése alapján végrehajtott áttelepítések és más retorziók kitörölhetetlen 
nyomokat hagytak a magyar és a nem magyar nemzetiségű köztudatban. 

A magyarság viszonyát a nemzeti-nemzetiségi kérdéshez külső körülmények és az 
országon belül végbement változások egyaránt meghatározzák. 1945 után, a koalíciós 
években a kommunisták még felléptek a más államok keretében élő magyar kisebbségek 
jogainak védelméért, és jogos igényeinek érvényesítéséhez is hozzá kívántak járulni. 
1948—49-től azonban nacionalistának és reakciósnak minősült minden olyan törekvés, 
amely múltunkkal kapcsolatban kívül esett a politikailag jóváhagyott történetírás kere- 
tein, illetve amely a szomszédos országokban élő magyarság sorsával próbált foglalkoz- 
ni. A válság igazi mélységét 1956 tragikus eseményei mutatták meg, amelyek a nemzeti 
és nemzetiségi kérdésben elkövetett hibák miatti elégedetlenséget is felszínre hozták. 

1956 után a párt azokra a rétegekre támaszkodott, amelyek érdekeltek voltak a 
konszolidációban, majd a reformfolyamatok kibontakoztatásában, s ez az értelmiségre 
is kiterjedő szövetségi politika sikerének egyik feltétele volt. A hetvenes évek második 
felétől viszont — a korábbi helyzethez viszonyítva is — még jobban leértékelődött az 
értelmiségi munka. Ez csaknem minden értelmiségi rétegben elégedetlenséget váltott ki, 
és gyengítette sajátos funkcióinak gyakorlását: aktivitását az új értékek létrehozásában, 
részvételét a közéletben, a közvélemény formálásában, a kultúra terjesztésében. Egyúttal 
egyes rétegek önművelése, továbbképzése, a kultúra iránti érdeklődése is visszaszorult. 
A valóság és a hagyományosan felfogott marxista tételek közötti ellentmondás nyiíltabbá 
válása szükségszerűen ideológiai-politikai közömbösséget okozott, és érzékelhetően 
csökkentette a marxizmus iránti érdeklődést. 

A szocialista értékek leértékelődését a hazánkat és a szocialista berendezkedésű orszá- 
gok mindegyikét érintő válságok sora tovább erősítette. Ebben a folyamatban nem 
elhanyagolható szerepet játszik a fejlett kapitalista országokra jellemző magasabb élet- 
színvonal, a polgári demokratikus szabadságjogok érvényesülése, illetve az arra építő 
fogyasztói kultúra hatása. Mindez sokak számára a kapitalizmus, illetve a polgári 
demokrácia fölényét mutatja. Ezeket az ellentmondásokat élezték a hetvenes évektől 
a gazdaság válságjelenségei, miután a reformok megrekedtek, s nem alkalmazkodtunk 
időben a megváltozott nemzetközi gazdasági helyzethez, a tudományos-műszaki haladás 
követelményeihez. 

A gazdaságban és a társadalomban jelentkező ellentmondások felszínre hozták a 
nemzeti sors legfontosabb kérdéseit: a népesség számának csökkenését, az öngyilkosok 
nagy számát, a magas válási arányt, az alkoholizmus problémáját, a társadalom összetar- 
tó erejének fellazulását, az erkölcsi tartás megroppanását. Ebben az összefüggésben fel 
kell figyelni arra, hogy az elmúlt évtizedben növekedtek és szélesebb körben váltak 
köztudottá a társadalmi együttélés és beilleszkedés zavarai. A közösségi élet problémáit 
fokozta, hogy a gazdaság akadozva és felemás formában megvalósuló reformjához nem 
társult a politikai intézményrendszer reformja, valamint a nyilvánosság és a közélet 

fórumainak valódi megújítása. Az egyéniség önérvényesítése éppen ezért kerülhetett 
szembe a közösségi értékekkel. 

Az elmúlt évtizedekben nemcsak a társadalom szerkezete módosult, hanem a társada- 
lom szellemi élete is. A magyar társadalom legfontosabb jellemző vonásaiban bekövetke- 
Zett visszaesés az értékszféra szükségszerű pluralizálódása mellett a szocialista értékrend 
válságát is kiváltotta. Az értékszféra pluralizmusa nem új jelenség, csak hosszú időn 
keresztül nem akartuk tudomásul venni, hogy egyrészt a különböző világlátások a mi 
viszonyaink között természetszerűleg fennmaradnak, illetve újratermelődnek, másrészt 
pedig azt, hogy a hivatalosan preferált szocialista értékrendet a szocializmus elkötelezett- 
jei sem érezhetik folyamatosan magukénak, sőt attól eltérő, sajátos értékrendet követ- 
nek, követhetnek. Mindezek mellett új értékideák is keletkeznek, és már meghaladottnak 
vélt régiek is visszatérhetnek, sőt minden értéket elvető nézetekkel is találkozhatunk. 

A magyar nép számára a legfőbb sorskérdés most az, hogy a széles körű demokratikus 
jogok biztosításával együtt miként lehet egy működőképes szocialista modellt létrehozni 
s annak megfelelő társadalmi-politikai gyakorlatot megvalósítani. 

A gazdasági növekedés és társadalompolitika, az érdekviszonyok kifejezésének lehető- 
sége, a közösségi értékek erősítése nem egymást kizáró történelmi alternatívák. Ellenke- 
zőleg: az erős nemzetgazdaság a szociális gondok megelőzésének fontos, jóllehet önma- 
gában nem elégséges feltétele. Erős közösséget csak a társas érdekeket autonóm módon 
megvalósító, tiszteletben tartó szabad individuumok társulása teremthet. Az egyedüli kiút 
a nemzetnek — mint reálisan létező makroközösségnek - történeti és jelen idejű problémáit 
realisztikusan elemző gondolkodás. A továbblépés elengedhetetlen feltétele az emberi 
jogok biztosításának egyértelmű deklarálása hazánkban. Ehhez kapcsolódva az alkot- 
mányosság érvényesítése, a jogállamiság, a politikai pluralizmus megteremtése, a szabad- 
ságjogok garantálása hozza létre azt a demokratikus viszonyrendszert, mely gátat vet a 
hatalom korlátlan uralmának, s szabadságuk biztosítása mellett pozitívan hat az állam- 
polgárok kezdeményezőképességére és kibontakoztatja, megerősíti önkormányzati ké- 
pességeiket. Olyan programokra van szükségünk, amelyek a nyilvános fórumokon folyó 
vitákon fogalmazódnak meg, amelyek figyelembe veszik a szaktudományok prognózi- 
sait, s minden felelősen gondolkodó egyénnek, minden szerveződő közösségi társulásnak 
lehetőséget teremtenek cselekvő részvételre. 

Az érintett problémák jelentős hatással vannak a nemzeti tudat alakulására, legitimá- 
ciós funkciójára, mely végső soron és drasztikus módon csak akkor billenhetne meg, ha 
a magyar reformfolyamat véglegesen elakadna, illetve a politikai vezetés nem lenne képes 
megteremteni a következőket : 

e a gazdasági élet olyan mértékű kibontakoztatását, amely a technikailag fejlett 
országok színvonalához felzárkóztat, s ezzel az egész társadalom, de különösen a létmini- 
mum szintjére szorult állampolgárok helyzetének javítását reális közelségbe hozza ; 

e az egyéni törekvések és a közösség érdekeinek összhangját, a hatékonyság és a 
teljesítmény elismerését, a közteherviselésben való arányos részvételt, illetve olyan szo- 
ciálpolitika érvényesítését, amely támogatja azokat, akik önhibájukon kívül kerültek 
hátrányos helyzetbe; 

e a társadalmi, a kulturális, a politikai intézményrendszer s ezekkel összefüggésben 
az ideológia reformját, olyan közhangulat kialakítását, amely a nemzeti egység megte- 
remtését elengedhetetlen feltételnek tartja a szélesen értelmezett sorskérdések megoldá- 
sában. Ú 

Az elmúlt időszakban e célok elérését mind többen veszélyeztetve látták. Emiatt 
tömegek azonosságtudata bomlott meg az ország politikai, termelési, kulturális, tudomá- 
nyos és mindennapi életének megszervezésére is hivatott társadalmi, politikai rendszerrel. 
Ennek következtében az állampolgárok mind nagyobb mértékben kötötték törekvéseiket 
a hivatalos intézményrendszeren kívül és felette álló közösségi eszményhez, a nemzethez. 
Ez a folyamat automatikusan kiegészült azzal, hogy állampolgáraink történelmi múltun- 

kat mind egyértelműbben birtokba kívánják venni, s mind érzékenyebben reagálnak a 
környező szocialista társadalmi berendezkedésű országokban kisebbségben élő magyar- 
ság helyzetére, illetve egyes esetekben drasztikus romlására, illetve arra a kritikára, 
amelyet a szórványmagyarság képviselői anyanemzeti felelősségünkkel kapcsolatban 
fejtettek ki. 

Napjainkra egyértelművé vált, hogy az egyéni életvitelből adódó számtalan szükségle- 
tet a társadalom központosított nagy szervezetei nem képesek maradéktalanul kielégíte- 
ni. A korábbi illuzórikus politikai döntések következtében nemzedékek nőttek föl abban 
a hitben, hogy az ő érdekükben, de nélkülük tevékenykedő hatalmi-politikai szervezetek 
gondoskodnak nevelésükről, lakhatásukról, értelmes és alkotó munkájukról, szabadide- 
jük emberhez méltó eltöltéséről, egészségük, környezetük védelméről és így tovább. 
Tudomásul kellett venni, hogy belátható időn belül ezek megvalósítására nem nyílik 
lehetőség, de a korábban elképzelt formában nincs is rá szükség. Az identitásharmónia 
helyreállásának záloga csak a közösségi önszervezés, a kockázatot is vállaló kezdeménye- 
zések sokaságában szunnyadó társadalmi energiák fölszabadítása lehet. 

A nemzeti problematika, ha nem is közvetlenül, hanem gyakran közvetett, járulékos 
vagy lefojtott módon, mindvégig jelen volt a felszabadulás óta eltelt évtizedek magyar 
szellemi életében, akár a történetírásra vagy az irodalomra, akár a tömegkommunikáció- 
ra vagy a művelődéspolitikai gyakorlatra gondolunk. Az ezekkel kapcsolatos széles körű 
viták az 1960-as évek elején kezdődtek, és az 1970-es évek elején tetőztek. 

A viták termékenyítő hatása a következő évtizedekben nemcsak a történetírásban, 
hanem a velük rokon tudományokban is félreismerhetetlenül jelentkezett. E folyamatban 
pozitív szerepet játszott az MSZMP KB mellett működő Művelődéspolitikai Munkakö- 
zösség A szocialista hazafiság és a proletár internacionalizmus időszerű kérdései című 
1974. szeptemberi állásfoglalása, amely elvileg nyilvánította ki a kétfírontos ideológiai 
harc szükségét mind a nacionalizmus, mind a kozmopolitizmus ellen. Az állásfoglalás 
kiegyensúlyozó szándéka ellenére valójában mégis inkább a tanácstalanság és a bizonyta- 
lanság növekedett, ide értve azokat a nehézségeket is, amelyek a nemzetihagyomány- 
őrzés és a jelenre irányultság kívánatos összhangjának megtalálásában jelentkeztek. 

Az ismét megélénkülő viták közös nevezője, hogy a hatvanas évek olykor , negativisz- . 
tikus" vagy éppen doktriner megközelítéseivel ellentétben a nemzet mint reális közösség 
történeti és aktuális problémáit hangsúlyozottan a pozitív megoldások keresése jegyében . 
közelítik meg. Erre mutat a megnövekedett érdeklődés Magyarország európai helyének 
reális feltérképezése iránt, s a , kényszerpályákkal" is világosan számoló történeti helyzet- 
kép megfogalmazása, a történelem fehér foltjainak feltárása. Az elmúlt évtizednek nem 
kevésbé fontos fejleménye az is, hogy a , nemzeti" kérdésfeltevés észrevehetően kezd 
eltávolodni a történeti súlyponttól, hogy egyre inkább szerepel a struktúra-, réteg-, 
tudat-, életmód-, érték-, viselkedés- és mentalitásvizsgálatokban. A politikai gyakorlat 
és a tudományos kutatás közös célja felszínre hozni a nemzeti azonosságtudat zavarait, 
ütköztetni ezeket a hazai és a nemzetközi valóságos gazdasági, társadalmi, kulturális 
tendenciákkal, programokat kidolgozni és végrehajtani, amelyek egy korszerű nemzettu- 
dat és egy megújult szocializmus összhangját tudják komplex módon megteremteni. (A 
következő fejezetek a tudomány, az oktatás, a közművelődés és a közgondolkodás terén 
megoldandó feladatokat foglalják össze, amelyek az említett programok részei lehetnek.) 


A Magyarországon élő nemzetiségek 
és a hazánk határain kívül élő magyarok 


Mint láttuk, a:magyarok egyharmada (kb. 5 millió fő) nem magyar állampolgár. Közel 
kétharmaduk Ausztria, Csehszlovákia, Jugoszlávia, Románia és a Szovjetunió állampol- 

gáraként nemzeti kisebbséget alkot, a többiek ig kisebb-nagyobb diaszpórában a 
világ számos országában találtak új otthonra. Eppen ezért a magyar politika kiemelt 
feladatai közé kell tartozzon a határainkon kívül élő magyarsággal való hatékony és 
eredményes együttműködés, törődés. A kiindulópont és az alapállás csak az lehet, hogy 
a hazánk határain kívül élő magyarok mindaddig, míg közös nyelvünk, történelmi 
múltunk, kultúránk, hagyományaink, rokoni kapcsolataink alapján önmagukat hoz- 
zánk tartozónak tartják, az egyetemes magyarsághoz is tartoznak. E kapcsolatokat 
lazítanunk nem szabad, erősítésük érdekében pedig mindent meg kell tennünk. Politi- 
kánknak arra kell törekednie, hogy segítse a szerte a világon élő magyarok nemzeti 
azonosságtudatának, szellemi integritásának megőrzését. Nemzeti érdekünk, hogy a 
nemzeti múlt, a magyar kultúra és szellemiség hordozói ne választódjanak le a magyarság 
egészéről, hogy tevékenységükkel éppen annak gazdagodásához járuljanak hozzá. 

A magyaroknak, bárhol éljenek is a világban, érezniük kell az anyanemzet törődését, 
gondoskodását, és tudniuk kell azt, hogy Magyarország minden körülmények között 
felelősséget érez értük és nemzetközi kapcsolataiban tekintetbe veszi érdekeiket. E törek- 
vést fejezik ki a különböző nemzetközi fórumokon a nemzetiségek jogainak szavatolásá- 
ért tett kezdeményezéseink is. Álláspontunkkal összhangban a Magyar Népköztársaság 
a szülőföldjükről hátrányos nemzetiségi megkülönböztetés, erőszakos kulturális beol- 
vasztás miatt és egyéb politikai okokból menekülni kényszerült magyaroknak menedéket 
nyújt. A világ különböző országaiban kisebbségben vagy diaszpórában élő magyarok 
értéket jelentenek számunkra. Meg kell tanulnunk ezt az értéket a magyar nemzet javára 
hasznosítani. 

A Magyarországon élő nemzetiségekkel kapcsolatos politika mai jellemzői viszonylag 
hosszú fejlődési folyamatban jöttek létre. Az 1945 utáni gyakorlat torzulásokkal, hibák- 
kal volt terhes. Ezek közé tartozott például a , kollektív bűnösség" tétele és gyakorlata, 
amely a háború után a német nemzetiséget sújtotta, valamint a Tájékoztató Iroda 
Jugoszláviát elítélő határozatát követő években a hazai horvátokat, szerbeket, szlovéne- 
ket ért diszkrimináció, illetve a nemzetiségi kérdés , automatikus inegoldásáról" szóló 
megalapozatlan elv, amely a negyvenes évek végétől vált a politikában egyeduralkodóvá. 

A mai Magyarország társadalmi berendezkedésének szocialista jellegéből, a Duna- 
medencei népek történelmének közös tapasztalataiból és saját történelme progresszív 
hagyományaiból kiindulva egyenjogúságot, diszkriminációmentességet és az önálló nem- 
zetiségi fejlődés lehetőségét igyekszik biztosítani az ország területén élő nem magyar 
népek számára is. Ez a politika a nemzetiségeket integrálni és nem asszimilálni kívánja. 
A nemzetiségi integráció úgy valósítja meg a közös hazában együtt élő állampolgárok 
és csoportjaik társadalmilag, gazdaságilag és politikailag szükségszerű összefonódását, 
hogy, egyidejűleg lehetővé teszi a saját nemzeti azonosság, az önálló közösségi jegyek 

t. A magyar politika lehetőségei szerint arra törekszik, hogy a Duna-medence 
országaiban élő népeket egymáshoz fűződő természetes kapcsolataikban ne akadályoz- 
zák, hogy az államhatárok, mint ahogyan az már Nyugat-Európában megtörtént, ne 
válasszák el a különböző országok lakosságát. Összhangban azokkal a normákkal, 
alapelvekkel, amelyeket több nemzetközi megállapodás -— többek között a helsinki 
záróokmány - tartalmaz és amelyekhez országunk csatlakozott, a nemzetiségi kérdések- 
hez Magyarország ilyen viszonyt tart a maga számára természetesnek. 

Hazánk a nemzetiségi kérdés megoldását ma sem tekinti befejezettnek. Mivel a társa- 
dalmi környezet változásával mind a nemzetiségek, mind egymás közötti viszonyaik is 
változnak, így sehol soha nem lehet szó a kisebbségi kérdés egyszer s mindenkorra szóló 
megoldásáról. A nemzetiségi egyenjogúság megvalósítása folyamatos és állandóan meg- 
újuló erőfeszítést kíván. Az új körülmények új megoldások, módszerek, eszközök felku- 
tatását és alkalmazását várják a társadalmi folyamatok önálló, felelős szereplőitől, 
tervezőitől és irányítóitól. 

Az általános társadalmi fejlődés folyamatában Magyarországon az utóbbi években 

megnövekedett a nemzetiségi szövetségek szerepe, létrejöttek a nemzetiségi érdekképvise- 
let új, eddig nem létező területi fórumai, köztük a megyei, városi és községi nemzetiségi 
bizottságok. 

Ezek a folyamatok azonban nem voltak mentesek ellentmondásoktól, megtorpaná- 
soktól, nemzetiségenként vagy területenként tapasztalható egyenetlenségektől. Néhol a 
jogi szabályozás hézagai, másutt az önállóság anyagi alapjainak hiánya, illetve eseten- 
ként a központi vagy helyi bürokratikus-adminisztratív szemlélet gátolta a nemzetisége- 
ket abban, hogy cselekvő szubjektumként vegyenek részt az egyenjogúság megvalósításá- 
nak hazai folyamatában. A fejlődés szándéka és általános irányzata ellenére Magyaror- 
szágon még ma is jelentős elmaradás tapasztalható például az anyanyelvi oktatásban, 
és helyenként bizonytalanság jellemzi az etnikumok, népcsoportok (különösen a cigány- 
ság és a zsidóság) sajátos kulturális igényeinek megítélését. Az érintett közösségek 
elvárásai és hazánk nemzetközi erőfeszítései ellenére sem sikerült minden viszonylatban 
elismertetni és érvényesíteni a nemzetiségek nemzeteket és államokat közelítő, összekap- 
csoló szerepét. 

A Magyarországon élő horvátok, németek, románok, szerbek, szlovákok, szlovének 
magyar állampolgárok, a magyarországi társadalmi-politikai valóság részesei és egyben 
anyanemzetük tagjai, kultúrájának hordozói. E kettős adottságuknál fogva — az 
Ausztriában, Csehszlovákiában, Jugoszláviában, Romániában és a Szovjetunióban élő 
magyarsághoz hasonlóan — a két- vagy többoldalú kapcsolatok állandó társadalmi 
szereplői. A nemzetiségek érdekében kialakított kontaktusok tehát felfogásunkban a 
környező államok közötti sokoldalú együttműködés szerves részei. A nemzetiségek 
kettős kötődése és zömmel kettős kultúrája ugyanis alkalmassá teszi ezeket a közössége- 
ket arra, hogy közvetítő és integráló szerepet töltsenek be a nemzetközi kapcsolatokban. 
A nemzetiségek anyanyelvük, történelmük, hagyományaik, rokoni kapcsolataik révén 
szorosan kötődnek a velük egy nyelvet beszélő nemzetekhez, és jogos igényük, hogy az 
államok közötti együttműködésben e kapcsolatok ápolásához megfelelő keretek és 
eszközök álljanak rendelkezésre. Ezekre a kontaktusokra elsősorban nemzeti kultúrájuk 
magasabb színvonalon való művelése, nemzeti azonosságuk megőrzése érdekében van 
szükség. 

A nemzetiségek jogainak érvényesítéséhez szükséges feltételekről való gondoskodás 
elsődlegesen azoknak az államoknak a feladata és felelőssége, amelyek területén a 
nemzetiségek élnek, az anyanemzet segítsége ehhez képest kiegészítő. Ez azonban eseten- 
ként nélkülözhetetlenné válhat, mert a legjobban kidolgozott és végrehajtott nemzetiségi 
politika sem tudja nyújtani a nemzeti kisebbségeknek például az anyanyelvű művelődés 
egész vertikumát. Éppen ezért mind a magyarországi nemzetiségek, mind a magyar állam 
igényli a határon túli anyanemzetek segítségét, amely hasznosan egészíti ki a nemzetisé- 
gek eredeti kulturális értékeinek megtartására és fejlesztésére irányuló hazai erőfeszítése- 
ket. Az itt élő nemzetiségeket hozzásegítjük ahhoz, hogy természetszerű és normális, 
intézményes és személyes kapcsolatot építsenek ki saját anyanemzetükkel, azok művelő- 
dési, egyházi, tudományos, sport-, turisztikai és egyéb életével. Felfogásunk szerint 
ugyanilyen jogosult és támogatandó a határon túli magyarság hasonló elvárása. Szüksé- 
gesnek tartjuk a nemzetiségek tárgyi emlékeinek, emlékhelyeinek megőrzését, történetük, 
hagyományaik feltárását, a nemzetiségi feliratok elhelyezését, s a kiadványokban, a 
tömegtájékoztatásban a településnevek anyanyelvi változatának használatát. 

Annak érdekében, hogy a többség automatikus szívó, asszimilációs hatása ne járjon 
kisebbséget sújtó következményekkel — a demokrácia általános esélyegyenlőségén túl —, 
a kisebbség azonosságtudatának, önszerveződésének megőrzése érdekében sajátos, kol- 
lektív jogi biztosítékokra is szükség van. Ennek megvalósítását folyamatosan ellenőrizni, 
illetve a változó feltételeknek megfelelően folyamatosan módosítani kell. A kisebbségi 
lakosságnak természetesen tudatában kell lennie annak, hogy kisebbségi jogainak bizto- 
sításáért, a megkülönböztetés nélküli bánásmódért korrekt állampolgári lojalitással 

tartozik, és az anyanemzetnek is a nemzetközi normáknak megfelelő magatartást kell 
tanúsítania. 

A nemzetiségi lét szempontjából kiemelkedő szerepe van a nyelvnek és a kultúrának. 
A nemzetiség ezen a területen látja szükségesnek leginkább az anyanemzettel és más 
országokban élő azonos nemzetiségűekkel való közvetlen kapcsolatokat. Ennek megfele- 
lően fontosnak tartjuk, hogy az érintett országokkal együttműködve, kölcsönösen hoz- 
zájáruljunk nemzetiségi állampolgáraink anyanyelvi kulturális igényeinek kielégítéséhez. 
Támogatjuk a kulturális termékek és szolgáltatások (könyvek, filmek, videók, tv- és 
egyéb műsorok stb.) cseréjét, valamint a nemzetiségi értelmiségiek és szakemberek 
képzésében s továbbképzésében nélkülözhetetlen együttműködést, továbbá a nemzetisé- 
gek helyzetével foglalkozó közös tudományos kutatásokat. Magyarország a területén élő 
és a határon túli nemzetiségek érdekében az államközi kulturális és egyéb együttműködé- 
si programok előnyeit is igyekszik kihasználni. 

A hazai nemzetiségek és a környező országokban élő magyarság helyzetének javítását 
az érintett országok közös és egymással kölcsönösen összefüggő feladatának tartjuk. 
Ezzel is a nemzetiségi létből adódó hátrányokat kívánjuk csökkenteni, és lehetővé 
akarjuk tenni a közösségeknek, hogy úgy legyenek hazájuk lojális állampolgárai, hogy 
közben nemzetiségüket, nemzeti azonosságukat is hűségesen megőrizzék. Felfogásunk- 
ban a hazai nemzetiségek iránti felelősséget természetes módon egészíti ki a határon túli 
magyarok iránti szolidaritásérzés. A közös nyelvre, kultúrára, vallásra, történelmi tudat- 
ra, hagyományokra épülő nemzeti azonosságot nem politikai tényként kezeljük. S mi- 
közben teljes mértékben tiszteletben tartjuk az állainközi kapcsolatok jogi és politikai 
normáit, amelyeket többek között megerősítenek a helsinki záróokmány alapelvei is, 
egyúttal a határon túli magyarokat nemzetünk tagjainak tekintjük, és elítéljük azokat 
a törekvéseket, amelyek ezt az évezredes kötődést, kapcsolatot bármilyen eszközzel 
akadályozni próbálják. 

A tudományos szocializmus eszméi kezdettől fogva nemcsak a gazdasági és társadal- 
mi, hanem mindennemű elnyomás ellen fogalmazódtak meg. A történelmi múlt és a jelen 
példái bizonyítják, hogy ahogyan nem nevezheti magát a nemzeti, nemzetiségi ügy valódi 
képviselőjének az a szervezet, politikai, eszmei irányzat, amely közömbös a társadalmi 
megújulás, korszerűsödés általános feladatai iránt, éppúgy nem tekintheti magát haladó- 
nak az a politika, mozgalom vagy szervezet sem, amely figyelmen kívül hagyja a nemzeti 
egyenjogúság szempontjait, vagy éppen kisebbségellenes politikát folytat. A többnemze- 
tiségű szocialista társadalmi berendezkedésű államokban - és közöttük a legtöbb ország 
ilyen — az internacionalizmus próbája az államhatárokon belül kezdődik, és csak folyta- 
tódik a szélesebb értelemben vett nemzetközi kapcsolatokban. Következésképp minden 
olyan megnyilvánulás, amely nacionalista önzésnek ad helyt a többségi-kisebbségi kap- 
csolatokban, lényegénél fogva antiszocialista és antihumánus, diszkreditálja a demokra- 
tikus és szocialista eszmét, aláássa a szocialista országok belső szilárdságát és együttmű- 
ködését, csökkenti ezen országok nemzetközi vonzerejét. 

A kisebbséghez való viszony valamely társadalom fejlettségének, érettségének, politi- 
kai kultúrájának, az adott országban megvalósuló demokratikus jogok működésének 
érzékeny mérőeszköze. A demokratikus jog nemcsak a formális állampolgári jogokat 
jelenti, hanem a szó eredeti értelmében vett népuralom lehetőségének kibontakoztatását, 
beleértve ebbe a társadalmi forradalom és a politikai demokrácia együttes követelmé- 
nyeinek teljesítését. Végső soron az a társadalom képes megoldani a nemzetiségi kérdést, 
a különböző nemzetek és nemzetiségek egy államban való együttélésének és a hatalomból 
való egyenjogú részesedésének problémáját, amelyik a nemzetek kapcsolatából kiiktatja 
az etnikai konfliktusokat leggyakrabban kiváltó szélsőséges gazdasági és szociális egye- 
netlenségeket. Az a társadalom képes megoldani a nemzeti kérdést, amelyik arra törek- 
szik, hogy valamennyi osztály, réteg, csoport számára a társadalmi lét egyenlő esélyeit 

teremtse meg, és a demokráciát, a hatalomból való aktív részvételt, "etve a szabadságjo- 
gokat minél szélesebb körben alkalmazza. 

Amennyiben egy országban valóban lehetőség van a demokratikus jogök gyakorlásá- 
ra, akkor a társadalom mind szélesebb rétegeinek nyílik lehetősége arra, hogy a társadal- 
mi, politikai folyamatok tényleges alakítóivá váljanak. Amilyen mértékben növekszik a 
társadalmat alkotó csoportok, szervezetek, egyének autonóm cselekvőképessége, úgy nő 
a kollektív nemzetiségi jogok érvényesítésének esélye is. Ha viszont a nemzetiségek önálló 
és eredeti értékei és érdekei nem tudnak kifejezésre jutni, akkor azok társadalmilag 
ellenőrizhetetlenné, politikailag kiszámíthatatlanná válnak. Törekvéseik mesterséges 
korlátozása aláássa a rendszer szilárdságát, válságokhoz vezet, míg autonóm jogaik 
biztosítása hozzájárul országaik politikai és társadalmi stabilitásához. 

A nemzetiségi sajátosságok megtartását és erősítését teljességgel az a jogrendszer 
teremti meg, amely : 

e nemcsak az állampolgárok egyenlőségét ismeri el, hanem az ország területén élő 
nemzetiségek — valamint nyelvük, történelmük, hagyományaik, vallásaik és kultúrájuk 
— egyenlőségét is, tehát az egyéni, állampolgári jogokon túlmenően kollektív nemzetiségi 
jogokat is biztosít; 

e lehetővé teszi, hogy a nemzetiség létrehozhassa saját művelődési szervezeteit, s 
azokat saját nemzeti kultúrájával ki is tölthesse. 

A fentiekkel párhuzamosan államilag arról is gondoskodni kell, hogy az alkotmányo- 
san meghirdetett jogokat a gyakorlatban az alsóbb szinteken el ne ferdíthessék. 

Elfogadhatatlanok és megengedhetetlenek azok a nyílt vagy burkolt intézkedések, 
amelyek arra irányulnak, hogy egy-egy tájegység vagy település etnikai viszonyait durván 
megváltoztassák, s erőszakolt ki- és betelepítéssel avatkozzanak be az adott területekre 
jellemző migrációs folyamatba. Elfogadhatatlanok és megengedhetetlenek a nemzetiségi 
oktatási, egyházi, kulturális intézmények jogszerű működését hátráltató, ellehetetlenítő 
törekvések, az anyanyelv használatának korlátozása, a nemzetiség történelmi múltjának 
meghamisítása, tárgyi emlékeinek, emlékhelyeinek felszámolása, az anyanemzettel való 
szoros kapcsolattartás akadályozása, az otthonosság érzetét keltő nemzetiségi feliratok 
eltüntetése és más hasonló visszaélések. 

A nemzetiségi egyenjogúság egyik megnyilvánulási formája a nyelvi egyenjogúság, az 
anyanyelv egyenrangú használata a magán- és közéletben, a tömegtájékoztatásban, 
továbbá a nemzetiségi oktatás, az anyanyelvi nevelés szavatolása lehetőség szerint min- 
den szinten. A nyelv — a kulturális és következésképpen az etnikai azonosság egyik 
legfontosabb összetevője — mint egymáshoz közelítő eszköz és mint csoportjelkép is 
meghatározó szerepet tölt be a nemzeti kisebbség fennmaradásában és fejlődésében. 
Éppen ezért a nemzetiségi létben a nyelv szerepe az identitáselemek között még az 
átlagosnál is jobban felértékelődik, gyakran éppen azért, mert kisebbségi szórványhely- 
zetekben fenyeget leginkább a nyelv romlásának vagy teljes kihalásának veszélye. 

Magyarország felelősséget érez azért, hogy ahol magyarok élnek, a magyar nyelv 
mesterséges akadályoktól mentesen fejlődjön, hogy a magyar kultúra szellemi és tárgyi 
értékeit szerte a világon meg lehessen őrizni, és méltányos nemzetközi megbecsülést 
élvezzenek. Nyugtalanítónak érez minden törekvést, amely ezeknek az értékeknek a 
megsemmisítésére, hatásuk erőszakos korlátozására irányul. A határon túli magyarok 
sorsának és kulturális jogaiknak alakulása számunkra nem külpolitikai kérdés, hanem 
olyan nemzeti kötelesség, amely belső életünkre is közvetlen hatással van. Hazánk ezzel 
saját művelődésének értékeit gazdagítja, sokszínűbbé teszi a magyar nyelv természetes 
fejlődésének elősegítésével, a múlt és a jelen magyar kulturális értékeinek ápolásával, 
legyen szó történelmi emlékekről vagy a magyarokkal napjainkban egy hazában élő 
nemzetiségek nyelvéről és etnikai identitásuk más elemeiről. 

A kisebbségi iskolának alsó, közép- és egyetemi, főiskolai szinten kiemelkedő jelentő- 
sége van mind a saját nemzeti kultúra elsajátításában, mind az ország többi iskolája által 

nyújtott általános ismeretek átadásában. E kettős követelmény kielégítése bizonyos 
többletterhet jelent az ezekben az oktatási intézményekben tanulók számára, viszont 
elősegíti, hogy a saját kultúra megőrzése és fejlesztése ne okozzon hátrányt a társadalom 
egészébe bekapcsolódni kívánó kisebbségeknek. Többszörösen megerősített oktatási 
tapasztalat, hogy a tudás elsajátításának legeredményesebb módja az anyanyelven való 
tanulás. A nem anyanyelvükön tanulóknak ugyanis nemcsak nemzeti azonosságtudatuk 
kerül veszélybe, hanem általában az esélyeik is csökkennek az ismeretek és képességek 
megfelelő fejlesztésében. Ezért egyszerre nemzetiségi és általános emberi igény az anya- 
nyelvi oktatás minél szélesebb körű kiterjesztése, a kényszerből más nyelvű iskolát 
választó tanulók számának csökkentése. 

A többségi nemzet feladata és felelőssége, hogy a kisebbség számarányának megfelelő 
értelmiségi utánpótlás meglegyen, hogy ennek érvényesülését a hivatalos politika semmi- 
lyen szinten ne akadályozza, ne akadályozhassa meg. A többségi (együttélő) nemzet 
nyelvének minél tökéletesebb elsajátítása egyúttal a sikeres társadalmi beilleszkedés, a 
társadalom egészében való egyenrangú részvétel egyik feltétele. 

A két-, illetve többnyelvűség számos földrajzi, történelmi táj pozitív hagyománya 
Közép- és Kelet-Európában. Kölcsönösen gazdagító, tartós és a jövőbe mutató állapot 
abban az esetben, ha nincsenek hatalmi eszközökkel előnyben részesített uralkodó 
nyelvek, és nincsenek felsőbb-, illetve alsóbbrendű kultúrák. 

Az anyanemzet és a kisebbség viszonya nem szűkíthető le művelődésre: a gazdasági, 
politikai, egyházi, tudományos, kulturális, társadalmi kontaktusok és a személyes, roko- 
ni kapcsolatok számos formáját öltheti magára. Korunk társadalmi szükségletei és 
technikai követelményei mindjobban sürgetik egy-egy vegyes lakosságú, erős történelmi- 
kulturális rokonvonásokat vagy éppen gazdasági komplementaritást mutató tájegység 
együttes fejlesztését. A dinamikusan fejlődő nemzetközi idegenforgalomnak természetes 
módon kell tartalmaznia a nemzetiségek és az anyanemzetek közötti — igen sok esetben 
rokoni, baráti kapcsolatoktól is motivált — turizmus változatos formáit is. 

A nemzetiségi kérdésben szükséges és kialakítandó együttműködés során végig szem 
előtt kell tartani azt a tényt, hogy a kisebbségek nem tárgyai, hanem alanyai ennek a 
kapcsolatnak. Pozitív szerepüket csak akkor tudják betölteni, ha maguk is alakító 
részeseivé válnak az országok közeledési folyamatának, ha saját igényeik szerint dönthet- 
nek cselekvésükről, tiszteletben tartva annak az országnak a szuverén érdekeit, amelyben 
élnek, s amellyel kapcsolatba kerülnek. A kisebbségek nyelvi és művelődési értékei 
nemcsak egy ország szellemi gazdagodásához járulnak hozzá, hanem közelítő tényezők 
a nemzetközi kapcsolatokban is. És mi sem természetesebb, mint az, hogy a nemzetiségek 
államközi összekötő szerepének elismerésében olyan mértékben lesz haladás, amilyen 
mértékben az államok elfogadják a nemzetiségi egyenjogúság országon belüli elveit. 

A Duna-medencében az egymást gazdagító kulturális kölcsönhatások kedvező példái 
mellett a nemzeti elzárkózások és ellentétek gyakran gátolták a kisebbségi tolerancia 
érvényesülését és akadályozták az itt élő népek harmonikus együttélését. A kedvezőtlen 
irányzatok és jelenségek némelyikét máig érezzük, teljes felszámolásuk csak valamennyi 
érintett nemzet és nemzetiség együttes erőfeszítésétől várható. Ennek egyik fontos eszkö- 
ze egymás múltjának és jelenének jobb megismerése és a kulturális értékek kölcsönös 
cseréjének folyamatos fejlesztése. Egy nyitott és demokratikus együttműködési rendszer 
kialakulása ebben a kérdésben az érintett államok nagyobb belső és nemzetközi biztonsá- 
gát is garantálja. A Duna-völgyi országok mint az európai együttműködésben részt vevő 
kis és közepes államok -— a 20. század eseményeinek fájdalmas tanulságait levonva — 
egymás helyzetét is erősíteni fogják ezekkel a kapcsolatokkal: megteremtve, továbbfej- 
lesztve az egymás közti bizalomépítés és biztonságerősítés sajátos formáját. 


BLANÁR ÉVA: 


Miért kell megújítanunk 
a KGST-együttműködés rendszerét? 


Ma, amikor gazdaságpolitikai útkeresésünk gondjai, dilemmái minden eddiginél élén- 
kebb társadalmi érdeklődésre tarthatnak számot, a figyelem előterébe került a KGST- 
együttműködés, illetve — ennek kapcsán - a helyes külgazdasági orientáció kialakítása 
is. A KGST-együttműködés sajátosságai, ár- és árfolyamfeltételei korábban vajmi kevés- 
sé foglalkoztatták a közvéleményt, ma viszont a régóta ismert, de hallgatólagosan 
tudomásul vett gondok napi beszédtémává váltak, a helyzet tarthatatlanságának felisme- 
rése pedig néha egyenesen a szocialista országokkal folytatott gazdasági együttműködés 
racionalitásának megkérdőjelezéséhez vezet. Ezzel egyidejűleg egyre sürgetőbben igény- 
lik szakmai fórumokon, a napi vállalati munkában és a kibontakozási lehetőségekkel 
kapcsolatos , privát" beszélgetésekben egyaránt, hogy teremtsünk végre rendet a , három 
piac" (a belföldi, a KGST-viszonylatú és a világpiaci értékesítés) elkülönültsége miatt 
létrejött, torzult értékviszonyokban. 

Ezért fontos, hogy a KGST-kérdéskört a maga komplexitásában és ellentmondásossá- 
gában szemügyre véve, megpróbáljuk megállapítani : mit jelent és távlatilag mit jelenthet 
a magyar gazdaság számára a szocialista országokkal való gazdasági együttműködés. 


A KGST-együttműködés általános képe 


Négy évtizeddel ezelőtt, a Kölcsönös Gazdasági Segítség Tanácsának létrejöttekor vala- 
mennyi tagország gazdaságának fejlődését voluntarista célok és módszerek alapján a 
központosított feladatmeghatározás és a hozzá kapcsolódó forráselosztás eszközei bizto- 
sították. Ez a gazdasági voluntarizmus az erőltetett ütemű növekedést szolgálta; ezzel 
mintegy kényszerűen korrigálni törekedett, hogy a szocialista termelési módra való " 
áttérés lehetősége csupa alacsony fejlettségű országban jött létre. A voluntarista gazda- 
ságpolitika az ún. szocialista iparosítás időszakában eredményesnek bizonyult, hiszen 
valóban rendkívül rövid időszak alatt hozott létre egy merőben új gazdasági struktúrát. 

Ez az új struktúra lényegében két pillérre támaszkodott: 

e az egyik a , szovjet modell" átvétele volt, amennyiben a korábbi agrár-ipari és 
agrárországokban is a nehézipar fejlesztését jelölték meg első számú prioritásként; 

e a másik pillér viszont a szocialista , tábor" országai közötti -— a hidegháborús 
környezetben gyakorlatilag egyedül lehetséges — nemzetközi együttműködés áruszerkeze- 
te lett. 

Az első struktúraalakító tényezőnek, a szovjet gazdaságfejlesztési prioritások egyszerű 
lemásolásának hátrányaira sokan és sokszor ráirányították már a figyelmet. Legalább 
ilyen jelentőségű struktúraformáló erő volt azonban az is, amit egy japán közgazdász, 
Shuzo Najima kutatásai tártak fel, hogy a KGST-országok együttműködése az ötvenes 
években még korántsem zárt konstrukció, hanem egy Kínát is magában foglaló , három- 

ágú kapcsolatrendszer".! Najima professzor kimutatta, hogy a Szovjetunió ekkor — 
gazdaságföldrajzi adottságaiból és méretéből következően - sajátos közvetítő-kiegyensú- 
lyozó szerepet játszott Kelet-Európa és Kína között. A kelet-európai országok ugyanis 
főként gépeket és berendezéseket adtak el Kínának, a szállítások fokozásához szükséges 
ipari nyersanyagokat viszont a Szovjetunióból importálták, miközben a Kínába irányuló 
nagy volumenű szovjet gépexportot a Kelet-Európából származó jelentős gépbehozatal 
tette lehetővé. A szovjet-kelet-európai és a szovjet-kínai kereskedelem így komplementer 
jellegű volt. Kínának az adott nemzetközi munkamegosztási rendszerből való kiválása 
után gyökeresen megváltozott a helyzet. A KGST-szervek tettek is erőfeszítéseket arra, 
hogy a tagországok struktúráinak illeszkedését biztosítsák, ehhez azonban mind orszá- 
gon belül, mind KGST-szinten hiányzott a megfelelő közgazdasági eszköztár. 

A gazdasági voluntarizmus mélyen beleivódott a tagországok gazdaságpolitikai gon- 
dolkodásába. A naturális szemléletű döntések kikényszerített eredményei miatt úgy tűnt, 
hogy a szocialista gazdálkodás nagyon jól megvan az áru-pénz viszonyokkal való vesző- 
dés nélkül. Ez a voluntarista alapszemlélet fejeződött kia KGST-együttműködés fokoza- 
tosan kialakított, az évek során egyre bonyolultabbá váló mechanizmusában. A jelek 
szerint a döntéshozók úgy vélték, hogy a nemzetközi gazdasági kapcsolatok területén is 
elegendő, ha pontosan meghatározzuk a teendőket, a feladatok megoldására kijelöljük 
a felelősöket és biztosítjuk a szükséges erőforrásokat. 

Ez a felfogás automatikusan hozta magával a KGST enklávé-jellegének kialakulását, 
az önálló , szocialista világpiac" sajátos feltételrendszerének kialakítását is. Igaz, a 
KGST a világgazdaság egészétől már megalakulásakor elkülönült, de az együttműködés 
külön, mesterségesen konstruált eszközeinek kialakítása csak az ötvenes évek végén 
kezdődött meg. Ennek során a KGST irányító szervei alapvetően arra törekedtek, hogy 
fokozzák a kölcsönös együttműködés szabályozhatóságát; ehhez pedig mindenekelőtt 
megfelelően orientáló árrendszerre és ténylegesen többoldalú, közösségi szinten egyen- 
súlyban lévő árucsere-forgalomra volt szükség. 

Az alkalmazandó árak kérdésében sok vita után 1958-ban egy olyan kompromisszu- 
mos javaslat született (ez az ún. bukaresti árelv), hogy a megfelelő orientációt a világpiaci 
árak alapul vétele biztosíthatja. Ezeket azonban — már csak az ötvenes években tapasztalt 
rendkívül élénk ármozgások miatt is — meg kell , tisztítani" a szélsőséges ingadozásoktól, 
majd az így kapott árat (a nemzetközi értékesítés feltételrendszerének stabilitása érdeké- 
ben) az ötéves tervidőszakokra rögzíteni kell.? Ennek az elgondolásnak kétségtelen 
előnye, hogy egy-egy középtávú időszakra elvben garantálta a tagországok számára a 
biztonságos értékesítést, illetve beszerzést, mégpedig a tervkoordináció során egyeztetett 
mennyiségben és a bukaresti árelv alapján kialakított, előzetesen ismert árakon. A ké- 
sőbbiekben még sok gondot okozó nagy hiányossága viszont az, hogy a különféle áruk 
többségének világpiaci ára gyakorlatilag megfoghatatlan (mindenesetre jóformán soha- 
sem egzakt érték). A szerződéses árak - néhány tőzsdeáru (ipari, mezőgazdasági és 
élelmiszeripari nyers- és alapanyagok) kivételével - mindenkor meglehetősen tág határok 
között mozgó dokumentáció alapján, alku révén alakulnak ki. 

A kétoldalú árucsere-egyensúlyra való törekvés persze igencsak szűk keretet szab a 
nemzetközi együttműködésben rejlő lehetőségek, illetve a komparatív előnyök kiaknázá- 
sának. A szocialista gazdaságfejlesztésben azonban (a hiánygazdaság-jellegből követke- 
zően és részben azt erősítve is) olyan furcsa helyzet állt elő, hogy a nemzetközi munka- 
megosztásba való bekapcsolódás az egyes nemzetgazdaságok szempontjából többnyire 


, , . . 


nyeire vezethető vissza. Ismeretes, hogy a külföldi piacokon való megjelenésre általában 


1 Shuzo Najima : A szocialista nemzetközi munkamegosztás rendszerének változásai 1950-1981 között. Az MTA 
Közgazdaságtudományi Intézetének Közleményei. Új sorozat, 34., Budapest, 1985. 

2 Az árak ötéves tervidőszakokra szóló rögzítését csak 1975-ben váltotta fel az ún. csúszó árbázis alkalmazása, 
amikor is évente határozzák meg a szerződéses árakat, a mindenkori előző öt év árai alapján. 

akkor kerül sor, amikor a hazai fejlődés eredményeként csak a nemzeti piacnál szélesebb 
közegben való értékesítés révén növelhetők a termelő előnyei. A központosított tervgaz- 
dálkodást folytató szocialista országokban viszont merőben más volt a helyzet. A volun- 
tarista gazdaságpolitika nem tette lehetővé, hogy a termelés koncentrációja és centralizá- 
ciója valamiféle szerves fejlődés nyomán menjen végbe. A sajátos, importigényesen autark 
gazdaságpolitika eredményeként ezért egyfelől rendkívül diverzifikált struktúra jött létre 
valamennyi tagországban, másfelől az exporttevékenységnek jóformán kezdettől fogva 
a piacszerzés helyett a szükséges import ellentételezése volt az alapvető funkciója. 

A szocialista tervgazdálkodásnak ezt a külgazdasági furcsaságát csak tovább erősítet- 
ték azok az erőfeszítések, amelyeket — a Szovjetunió, Kína és Kelet-Európa közötti 
háromágú kapcsolatrendszer felbomlása után—- a KGST állandó bizottságai a nemzetkö- 
zi szakosítás fejlesztésére tettek. Ezzel ugyanis a nemzetközi szakosodás és kooperáció 
a KGST-tagországok számára végérvényesen külgazdasági kategória lett, fejlődése során 
pedig a piacbővítést indokló méretgazdaságossági szempontok mindvégig keveredtek a 
struktúra korszerűsítésének szempontjaival. Sok termék esetében a szakosodó félnek 
nem az volt az alapvető törekvése, hogy meglévő ismereteit, kapacitásait jobban haszno- 
sítsa, hanem az, hogy valamely presztízstermék exportjának monopóliumát megszerezze 
a KGST-országok körében. 

Érthető, ha ilyen körülmények között a KGST-n belüli, nem komplementer struktú- 
rák fejlesztésére irányuló intézkedések — vitathatatlan eredményeik ellenére — inkább a 
tagországok közötti kölcsönös bizalmatlanságot, semmint az intenzív együttműködésre 
való hajlamot erősítették. Különösen súlyos helyzetet teremtett azonban az, hogy 1964- 
ben a korábbi kétoldalú kliringelszámolást a transzferábilis rubel intézménye váltotta fel, 
amely formai szempontból lehetővé tette ugyan a kétoldalú rendben keletkező aktívu- 
mok átutalhatóságát, tartalmilag viszont alkalmazása súlyos torzulásokhoz vezetett a 
tagországok egymás közti kereskedelmében és belső gazdálkodásában." 

A probléma gyökere abban van, hogy létrehozásakor a transzferábilis rubel egysze- 
rűen , örökölte" elődjének, a kliringrubelnek (azaz a szovjet rubelnek) az árfolyamát, 
amely viszont a nemzetközi pénzügyi rendszer kulcsvalutájához, a dollárhoz képest 
erősen felülértékelt. (Igaz ugyan, hogy a transzferábilis rubel árfolyama az idők folya- 
mán egyre inkább eltávolodott a szovjet nemzeti valuta árfolyamától, a módosulás 
azonban a felülértékeltség tényleges mértékéhez képest elenyésző.) Ez azért jelent a 
KGST-együttműködésben gondot, mert a nemzeti valuta árfolyamának megválasztása 
(e valuta esetleges alul- vagy felülértékeltsége) a nemzetgazdaság mindenkori érdekeit 
tükröző, lényegében szuverén döntés, viszont az integrációs eszközként alkalmazott, 
mesterséges valuta esetén a döntés szabadságfoka jóval kisebb. Már csak azért is, mert 
a transzferábilis rubelt — amellett, hogy a tagországok közötti elszámolásokat adminiszt- 
rálja — a világpiaci áraknak a szerződéses árakra való átszámításához is alkalmazzuk. 
A felülértékelt integrációs valuta alkalmazása így teljesen abszurd helyzetet teremt: 

e a KGST-n belüli import a tagországok számára olcsóvá, az export annál drágábbá 
válik, következésképpen fokozódik az amúgy is lappangó importérdekeltség, miközben 
nem fűződik igazi érdek az export fokozásához (az export főként ellentételezési célzatú) ; 

e a világpiaci hatékonysági színvonalnál általában lényegesen alacsonyabb hatékony- 
sági színvonalú gyártóknak valójában a világpiaci áraknál alacsonyabb árszinten kell 
szállítaniuk. Következésképpen vagy támogatásra (pontosabban : árfolyam-korrekcióra) 


3 A sokféle félreértés és félremagyarázás ellenére ugyanis le kell szögeznünk, hogy a transzferábilis rubel technikai 
értelemben igenis átutalható, , mindössze" a tagországok elemi érdekeivel ellentétes az, hogy a tényleges átutalási 
megbizást a - főként éppen ebből a célból alakult - Nemzetközi Gazdasági Együttműködési Banknak megadják, 
vagy ilyent elfogadjanak. A transzferábilis rubel ugyanis olyan elszámolási eszköz, amelynek értékét a mögötte 
lévő áruszállítások adják. Ezek az áruszállítások pedig éppen azért bonyolódnak le kétoldalú rendben, mert a 
tagországok nemzetgazdasági érdekeinek érvényesítésére csakis kétoldalúan van lehetőség. Ez viszont oda vezet, 
hogy a kétoldalú áruszállításokban kialakuló transzferábilisrubel-értékek rendkívül eltérőek az egyes relációkban. 

szorulnak, vagy arra kényszerülnek, hogy költségeikkel ebbe az árba , beleférjenek", 
tehát lehetőleg a világpiacinál jóval gyengébb minőségű és megbízhatóságú termékeket 
szállítanak egymásnak, ezáltal pedig saját kapacitásaik műszaki színvonalát is konzervál- 
ják; 

e a műszaki fejlesztésnek, a gazdasági stratégia egyik legfontosabb elemének a szerep- 
köre is módosult. A gyártásfejlesztés és a termékkorszerűsítés a tőkés országokban 
alapvetően azt célozza, hogy a gyártott termék egyre olcsóbb legyen (vagy a használati 
értékre vonatkoztatva viszonylagosan olcsóbb); nálunk viszont a KGST-árucserében 
árat általában csak akkor lehet emelni, ha műszaki fejlesztési ráfordításokkal indokoljuk 
- vagyis éppen fordított logika szerint kell eljárni. 

Nem csoda, hogy ez a feltételrendszer — amely csak céljait és irányultságát tekintve 
nevezhető közgazdaságinak, mivel egyes elemeiből rendre hiányzik a gazdasági tartalom 
- a hetvenes évek integrációs erőfeszítései ellenére fokozódó dezintegrációhoz vezetett 
a KGST-ben. (Voltaképpen az a csoda, hogy egy ennyire inadekvát együttműködési 
mechanizmus nem rombolta le még nagyobb mértékben a tagországok gazdasági teljesí- 
tőképességét.) 


A magyar gazdaság és a KGST 


A KGST nemzetközi együttműködési mechanizmusának lehetetlenülése annál erőtelje- 
sebben érezteti hatását egy-egy ország gazdaságán belül, minél nagyobb mértékben 
alkalmaz az adott ország közvetett gazdaságirányítási eszközöket a gazdálkodók tevé- 
kenységének befolyásolására (minél fejlettebbek az adott gazdaságban az áru-pénz viszo- 
nyok). Ilyenkor válik nyilvánvalóvá az a szükségszerűen ellentétes érdekeltség, amelyet 
az inadekvát nemzetközi együttműködési mechanizmus népgazdasági és vállalati szinten 
okoz. A KGST-t illetően ugyanis népgazdasági szempontból mindenekelőtt kétoldalúan 
kiegyensúlyozott forgalomra, lehetőség szerint tartós passzívumra kell törekedni, a 
gazdálkodó viszont természetszerűleg értékesítésének növelésére törekszik, hogyne örül- 
ne tehát egy meglehetősen kényelmes, nagy piacnak. 

Ez az ellentmondás szélesebb összefüggésben, a külgazdasági orientáció szempontjá- 
ból még inkább figyelmet érdemel. A KGST ugyanis — mint mindenfajta nemzetközi 
gazdasági csoportosulás — lényegében kétféle szerepkört láthat el a benne tömörülő 
országok gazdasági stratégiájában: 

e lehet defenzív jellegű (ez az ún. , védőernyő"-szerepkör), 

e lehet offenzív beállítottságú (amit az , édzőtér"-szerepkör ellátásával azonosítha- 

tunk). 
A kétféle szerepkör közös jellemzője, hogy a csoportosulás mindkét esetben többé- 
kevésbé tartós védettséget biztosít a tagországok struktúrapolitikai elképzeléseinek meg- 
valósításához. Lényeges különbség viszont, hogy a , védőernyő" egy önmagára összpon- 
tosító, önmagát a világgazdasági folyamatoktól lehetőség szerint függetlenítő országcso- 
port integrációs koncepciója, az , edzőtér" tényleges célja pedig a világpiaci exportexpan- 
Zió, és csak az ehhez szükséges megerősödés időszakára nyújt védelmet, miközben az 
országcsoport önmagát a világgazdaság szerves részének tekinti. 

Ha a KGST eddigi történetét áttekintjük, azt tapasztaljuk, hogy a kitűzött célok, az 
elvek szintjén általában a két funkció egyidejű érvényesítésére törekedtek, de a gyakorlati 
lépések egyértelműen a világgazdaságtól való elzárkózást, az öntörvényű fejlődést céloz- 
ták. A gyakorlatban tehát a fő törekvés a , párhuzamos szocialista világpiac" koncepció- 
jának érvényesítése volt mindvégig, noha a szabályozhatóságért tett erőfeszítések a 
várakozásokhoz képest csak csekély eredményekkel végződtek. 

A KGST-tagság a magyar gázdaság számára is elsősorban a tartós külgazdasági 
védelmet jelentette; azt a bizonyos védőernyőt, amely kellő importellátási biztonsága 

miatt egyértelműen kedvező, termelésfejlesztési szempontból viszont inkább konzerváló 
hatást fejtett ki. Az edzőtér-koncepció a magyar gazdaságpolitikában többé-kevésbé 
deklaráltan megjelenik ugyan a hetvenes években, amikor központi fejlesztési program- 
jaink nagyrészt a KGST-együttműködésre támaszkodtak, és a tőkés viszonylatú techno- 
lógia tömeges importját nagyrészt a KGST-viszonylatú export megalapozására használ- 
tuk fel. Logikailag teljesen helytálló volt ugyanis az az elképzelés, hogy ily módon olyan 
struktúraátrendezést hajtunk végre, amelynek révén — a méretgazdaságossági előnyöket 
kihasználva — későbbi világpiaci versenyképességünket is növelhetjük. 

Itt — valójában a problémát szélesebb összefüggéseiből kiragadva — csak annyit szögez- 
hetünk le, hogy a koncepció eredményes kivitelezésének éppen a KGST mássága, sajátos 
feltételrendszere volt a legfőbb akadálya. Mert igaz ugyan, hogy az importált korszerű 
technológia bázisán szembeszökő exportbővítést érhetünk el KGST-partnereinknél, de 
az említett ár- és árfolyamfeltételek mellett a gazdaság nemigen termelhette ki a továbblé- 
péshez, a termékek korszerűsítéséhez szükséges forrásokat és technikai alapokat. Ennek 
szükségessége a KGST , türelmes" kvázipiacán nem is igen merült fel. Felszínre került 
viszont az elkülönült, saját, külön eszköztárral működő szocialista világpiac nemzetgaz- 
dasági folyományaként az ún. dollár-rubel konverzió kérdése, hiszen a növekvő mennyi- 
ségben importált technológia többnyire a produktív import növekedését is maga után 
vonta. (Jellemző, hogy a rubel-dollár konverzió — amely ugyanebben az időszakban 
egyre nagyobb méreteket öltött, hiszen a kelet-nyugati nyitás nyomán elsősorban anyag- 
és energiaigényes termékeink kivitele nőtt meg - alig vagy egyáltalán nem okozott 
fejtörést, hiszen a minden szempontból olcsó KGST-importért egyébként csak drágán 
kitermelhető dollárhoz jutottunk.) 

Hamarosan nyilvánvalóvá vált viszont mind a mi számunkra, mind a hasonló helyzet- 
ben lévő többi tagország számára, hogy a dollár-rubel konverziót fokozni, de akárcsak 
tartósan magas szinten tartani a nemzetgazdasági érdekek sérelme nélkül nem lehet. 
Megkezdődött tehát a KGST-n belül a kétoldalú áracsere-egyensúlyon belüli részegyen- 
súlyokra való törekvés, az ún. kemény (a partner által valóban igényelt) és puha (a 
partnerra inkább csak rátukmált) áruk elkülönülése, ezzel pedig az ellentételezési problé- 
mák kiéleződése. Az enklávészerű, voluntarista jellegű KGST-koncepció ezzel a teljes 
lehetetlenülés állapotába jutott: a tagországok gazdasági érintkezésében már csak a 
rövid távú méricskélésekkel kialkudott egyszerű árucsere lett életképes. A nagy léptékű, 
koncepciózus fejlesztésekhez szükséges elképzelések már a megfogalmazás szintjéig sem 
jutnak el. 

Ebben bizonyosan fontos szerepet játszott az is, hogy az elmúlt egy-másfél évtizedben 
valamennyi tagországban nyilvánvalóvá vált a tőkehatékonyság romlásának tendencia- 
jellege, ami valószínűleg egyszersmind következménye is a KGST-n belüli torzult értékvi- 
szonyoknak. A KGST elkülönülése és öntörvényű (vagy annak szánt) fejlődése miatt 
ugyanis a szervezet tagországainak egy olyan problémával kell megbirkózniuk, amely a 
világ eddigi gazdaságtörténetében teljességgel ismeretlen, és amelyet feltételesen a , kettős 
külgazdaság" problémájának nevezhetünk. A kettős (rubel- és szabaddevizás relációra 
osztott) külgazdaság léte részben azért súlyos akadálya gazdaságpolitikai útkeresésünk- 
nek, mert a szokványos feladvány - a belső gazdaság és a külgazdaság összehangolása 
— helyett három, egymástól merőben eltérő , piacot" kell vagy kellene összehangolnia, 
részben pedig azért, mert ehhez a közgazdaság-tudományok semmiféle fogódzót nem 
nyújtanak. 

Annyi bizonyos: a KGST-országok külgazdaságának két része más-más külgazdasági 
stratégiát, sőt a napi külkereskedelmi munkában is másfajta gondolkodást igényel. 
Ahhoz, hogy a tőkés világpiacon eredményesek legyünk, az ott lezajló folyamatokat kell 
ismernünk - a piac ugyanis folyamatokat szabályoz -, azokhoz kell illeszkednünk saját 
export-áruszerkezetünkkel, de importunk összetételével is. A KGST-ben ezzel szemben 
mindenekelőtt az árualapokkal való manipulálásra kel! találnunk minél kifinomultabb 

módszereket. (A KGST-szervezet egyébként éppen azért tekinthető voluntarista jellegű- 
nek, mert működésében nem folyamatok szabályozására, hanem árumennyiségekkel 
való diszponálásra rendezkedett be kezdettől fogva, ettől várva a kívánatos fejlődési 
irányok kibontakozását. A KGST nagy nekilendülései is főként jelenségek kiváltására 
vagy megszüntetésére, erősítésére vagy mérséklésére tettek kísérletet, ahelyett, hogy a 
lezajló folyamatok szabályozására törekedtek volna.) 

Ismeretes, hogy a magyar gazdaságnak gyors és hatékony szerkezetátalakítást kell 
végrehajtania ahhoz, hogy az egyre fenyegetőbb összeomlást elkerülje. Nyilvánvaló az 
is, hogy adott struktúránk mellett ez csak a külgazdaság-politika és a struktúrapolitika 
közötti összhang megteremtésével biztosítható. Egyáltalán nem tisztázott azonban az, 
hogy ennek során mi legyen a rendezőelv: a szerkezetátalakításnak rendeljük-e alá 
exportpolitikánkat a két fő relációban, vagy a külgazdasági politika céljaihoz igazod- 
jon-e a gazdasági szerkezet? 

Ez tipikusan a második és harmadik vonalban lévő országok problémája. A közvetlen 
világpiaci értékítélet ugyanis a felzárkózási törekvéseket, a reprodukciós jellegű korsze- 
rűsítést sohasem honorálja, igy ezekben az országokban az új termékeknek az ideiglenes 
védelemre és eleinte a biztosított piacra mindenképpen szükségük van. 

De akár kap ilyen kitüntetett szerepet külgazdaságunkban a KGST-reláció, akár nem, 
bizonyos, hogy a felhalmozódott problémák, a tartósan deformálódott értékviszonyok 
gyors és egyszerű megoldást nem tesznek lehetővé. A konvertibilis devizában való 
elszámolás, illetve a szovjet rubel konvertibilitásának biztosítása például kecsegtető 
megoldásnak tűnik ; de mivel a KGST-együttműködés torzulásait az alkalmazott árrend- 
szer és az alkalmazott elszámolási valuta együttesen okozta, az egyik elem megváltoztatá- 
sa aligha elegendő az érdemi előrelépéshez. Az ármegállapítás rendszerének változatlan- 
sága esetén — a világpiaci ár dokumentálhatóságának problémái miatt — a kétoldalú 
egyeztetéshez fűződő érdekeltség minden bizonnyal fennmaradna, ráadásul a konvertibi- 
lis devizában keletkező passzívumot az országok az import visszafogásával próbálnák 
elkerülni, az aktívumot pedig minden tagország — saját jól felfogott érdekében — külgaz- 
daságának , másik felében" igyekezne elkölteni. 

Az együttműködési mechanizmus átfogó reformja így kétségkívül a távolabbi lehetősé- 
gek közé tartozik (előkészítéséhez néhány évre feltétlenül szükség van), hasonlóan ahhoz 
a lehetőséghez, hogy egy erőteljes külgazdasági orientációváltással szabaduljunk meg 
annak a vesződésnek legalább jelentős részétől, ami ma a KGST-kapcsolatok fejlesztésé- 
vel együtt jár. Struktúránknak ugyanis — amelynek outputjával a külpiacokon gazdál- 
kodhatunk - a KGST-orientáció mellett az az alapvető jellegzetessége, hogy a hetvenes 
évek nagy hitelfelvételei révén nagyrészt olyan termékek gyártását honosítottuk meg, 
illetve korszerűsítettük, amelyek anyag-, energia- és/vagy munkaigényességük miatt 
ugyanebben az időszakban legfőbb nyugati partnereink gazdaságában leépülőben, visz- 
szafejlesztendőben voltak. Ez egyben azt is jelenti, hogy technológiaátvételi és kooperáci- 
ós tevékenységünk tőkés partnereink szemszögéből gyakran a termeléskitelepítés egyik 
módozatát jelentette; orientációváltási lehetőségeink szempontjából pedig kifejezetten 
kedvezőtlen, hogy tömeges méretekben már nem számíthatunk arra, hogy termékeink 
forgalmazásában a tőkés cégek segédkezet nyújtsanak. Ez - megfelelő saját piaci hálózat 
hiányában - exportlehetőségeinket erősen csökkenti, hiszen a tényleges versenyképesség 
(azaz a versenyben maradásra való képesség) napjaink tőkés piacain már nem képzelhető 
el sikeres eladási akciók sorozataként: az eredményességhez tényleges, állandó piaci 
jelenlét, megfelelő , image" szükséges, sok terméknél pedig egyenesen elengedhetetlen a 
megbízható vevőszolgálat. 

Nekünk tehát - amellett a strukturális hátrány mellett, hogy exporttermékeink legna- 
gyobbrészt az ún. gyárkéményes ipar hagyományos ágazataiból és a mezőgazdaságból 
kerülnek ki - számolnunk kell azzal is, hogy minél inkább az egyre dinamikusabban 
bővülő piacokra próbálunk meg bejutni, annál több versenytárssal találjuk magunkat 

szemben. Olyan versenytársakkal, akik a piacot jól ismerik, megfelelő referenciákkal 
rendelkeznek, termékeik iránt megvan a kellő bizalom. Nem egyszerűen arról van 
ugyanis szó, hogy termékeink (műszaki paramétereik, technológiai jellemzőik, kivitelezé- 
si minőségük miatt) nem mindig versenyképesek a jó fizetőképességű piacokon, hanem 
alapvetően arról, hogy , körön kívüli" piaci versenyzőként nem vethetjük meg lábunkat 
a legnagyobb felvevőképességű tőkés piacokon sem. 

Ilyen körülmények között szembe kell néznünk azzal, hogy külgazdasági problémá- 
inkra olyan , köztes", átmeneti (kompromisszumos) megoldásokat kell találnunk, ame- 
lyek ugyan fő gondjainkat nem oldják meg, de mindennapi éket enyhítik, a belső 
szerkezetátalakítás külgazdasági akadályait kiküszöbölik. Így a KGST-országok, illetve 
a klíringelszámolású Kína és Jugoszlávia esetében az államközi keretegyezmények kitöl- 
tésekor a gazdálkodói érdek fokozott érvényesítésére, a népgazdasági és a vállalati érdek 
eltéréseinek nyilt kimutatására és elemzésére kell helyeznünk a hangsúlyt, mert a torzult 
külgazdasági feltételrendszerben a viszonylagos tisztánlátást csak így biztosíthatjuk. Az 
országon belül lehetséges átmeneti és részmegoldások lehetősége ellenére az alapproblé- 
ma mindenesetre az marad, hogy a KGST jelenlegi feltételrendszere csak egy zárt, a 
világpiactól elkülönülő országcsoport gazdasági együttműködését vezérelhetné, ami a 
tagországok számára - éppen a kettős külgazdaság léte miatt — egyre kevésbé elviselhető, 
hiszen a szerkezetkorszerűsítés érdekében szükséges ideiglenes védelem helyett tartós 
elkülönülést jelentene. 

Ez az oka annak, hogy a KGST átfogó reformja tovább már nem halasztható : 
valóságos gazdasági érdekeink érvényesítése a gazdasági folyamatok valódi mérését 
igényli, vagyis meg kell változtatnunk a dezorientáló hatásúnak bizonyult sajátos, konst- 
ruált mechanizmuseszközöket. Erre annál is inkább szükség van, mivel a ténylegesen 
minden szocialista országot átfogó, szélesebb együttműködési kapcsolatrendszer - egy 
valóban világméretű szocialista piac — csak ilyen feltételek mellett és a világgazdaság 
egészébe való beágyazódás esetén képzelhető el. 

A KGST-együttműködés lehetetlenülését végső soron a szervezet defenzív jellege, 
illetve a kritikai és önkritikai elemzés hiánya okozta. Minduntalan , átfogó" megoldáso- 
kat kerestünk, így szükségképpen egyszerűsítéseket kellett alkalmaznunk." Az egyszerű- 
sítések viszont éppen a valóságos problémák lényegét leplezhetik el, ezért nem egyszerűen 
a KGST kialakult feltételrendszerének megváltoztatására, hanem a szocialista országok 
külgazdasági problematikájának ideológiai-politikai és gazdaságelméleti újragondolásá- 
ra van szükség: tabuk és előítéletek nélkül. 


4 Ez a , munkamódszer" most is kísért: jó lenne fekete-fehér alapon eldönteni, jó-e nekünk a KGST, van-e jövője, 
mi az a , döntő láncszem", amely a helyzet gyökeres megjavítását eredményezheti stb. 


A vállalatok és a KGST-külkereskedelem 
Körkérdés 


Új próbálkozások és régi gondok jellemzik a szocialista viszonylatú külkereskedelmet. Az a tény, 
hogy a cserearányok az utóbbi két évben javunkra változtak, hogy hosszú időszak után a 
bukaresti árelv révén Magyarország árnyereséghez jutott, olyan előnyt jelent, amely egyben 
komoly problémákat is felvet. A KGST korszerűtlen kereskedelmi mechanizmusa, a túlhaladott 
elszámolási és valutáris rendszer, a magyar aktívum egyensúlyi okokból nem kívánatos volta, 
a szocialista országok korlátozott kínálata és nem utolsósorban belső szabályozásunk fogyaté- 
kosságai a kedvező lehetőségek kihasználását alig teszik lehetővé. 

Hat magyar - termelő- és külkereskedő — vállalat vezetőit kérdeztük meg arról, hogyan látják 
ők vállalatuk helyzetét a szocialista piacon, és miképp érzékelik a KGST-országokkal folytatott 
kereskedelem problémáit, perspektíváit. A körinterjú felkért résztvevői: Lepsényi István, az 
Ikarus Karosszéria- és Járműgyár műszaki igazgatója; Bohuniczky Lászió, a Habselyem 
Kötöttárugyár vezérigazgatója; Podolák György, a Ruhaipari Gép- és Kerékpárgyártó Vállalat 
vezérigazgatója; dr. Bihari István, a Chinoin vezérigazgatója; Sándor János, a Chemolim- 
pex fejlesztési igazgatója; dr. Dénes Iván, a Hungarocoop Magyar Szövetkezeti Külkereske- 
delmi Vállalat gazdasági vezérigazgató-helyettese. Válaszaikat a Társadalmi Szemle szerkesztő- 
ségének felkérésére Olach Zoltán, a Pannónia-Csepel Külkereskedelmi Közös Vállalat gazda - 
ségi igazgatója rendezte sajtó alá. 


Vállalatuk tevékenységében milyen mértékű a KGST-piacok súlya? Milyen 
érdekeik fűződnek a KGST-kapcsolatokhoz? 


A közel százéves Ikarus történetében - ellentétben a hazai 
LEPSÉNYI ISTVÁN gépipari vállalatok többségével — a kitörés lehetőségét a KGST- 
együttműködés teremtette meg. Annak ellenére, hogy az elmúlt 40 évben az Ikarus 
mintegy 50 országba szállított autóbuszokat, a dinamizmust a KGST-kapcsolatok, azon 
belül is a szovjet üzletek biztosították. Évi 13 ezer darabos termelésével így harcolta ki 
az Ikarus az 5. helyet a világ autóbuszgyártói között. Az elmúlt 5 évben termelésünk 
82-88 százalékát értékesítettük szocialista országokban, 8-1 1 százalékát belföldön és 6-8 
százalékát konvertibilis piacokon. 
A szocialista országok továbbra is növekvő kereslete stabilizáló hatást fejt ki a vállalat 
mai tevékenységére. Annak ellenére, hogy a szocialista relációban igazi piacról nem 
beszélhetünk, az áru , keménysége" kedvező értékítéletet tükröz. 


Vállalatunk árbevételének 20 százalékát teszi kia KGST-forga- 
BOHUNICZKY LÁSZLÓ lom, viszont ennek majdnem 100 százaléka a Szovjetunió felé 
irányul. Piaci stratégiai kérdés számunkra, hogy egy olyan nagy piacon, mint a Szovjet- 
unió, állandóan ott legyünk termékeinkkel. 

j 1988. évi 1 784 milliós árbevételi tervünkből 906 millió forint 
PODOLÁK GYÖRGY értékű a ruhaipari gép. Ennek döntő részét, mintegy 850 millió 
forint értékben, államközi megállapodások alapján KGST-piacra exportáljuk. Ezen 
belül 680 millió forinttal a legnagyobb súlyú a szovjet piac. Elsősorban a vasalógépek 
és vasalóberendezések terén jelentős a függőségünk a szovjet piactól, termékeink mintegy 
95 százaléka ide irányul. A szabász- és varrógépek értékesítése már jobban megoszlik a 
KGST-országok között. 

Vállalatunk, exportlehetőségeink bővítése érdekében, nagy gondot fordít a Szovjet- 
unióban felhasznált ruhaipari gépek és berendezések minőségének és megbízhatóságának 
növelésére. Modernebb, nagyobb hatékonyságú ruhaipari gépek kifejlesztését azonban 
a szovjet piac nem kívánta meg tőlünk. 


A vállalat 1988-ra tervezett árbevételéből a szocialista export 
BIHARI ISTVÁN 34,2 százalékot képvisel (116 millió Rbl). A KGST-piac tehát 
a Chinoin - és az egész magyar gyógyszeripar — részére meghatározó súlyú. A Chinoin 
különleges helyzete abban áll, hogy az export egy része (gyógyszer) a klíringelszámolás 
keretében, másik része (növényvédő szer) külön államközi megállapodások keretében 
bonyolódik le. A gyógyszerexport a nagymértékű elvonás ellenére is gazdaságos, mert 
a népgazdasági átlagot tekintve is a legalacsonyabb rubelkitermelési mutatót biztosítja, 
amellett igen alacsony tőkésimport-felhasználást kíván (0,07 $/Rb)l. Mivel azonban a 
növényvédőszer-exportot a szocialista országok kemény árukkal ellentételezik, az illeté- 
kes állami szervek a közelmúltig a kényszer törvényesen biztosított lehetőségét alkalmaz- 
ták a vállalattal szemben a kétoldalú megállapodások teljesítése érdekében. A növényvé- 
dő szerek exportja veszteséges és magas tőkésimport-igényű. Ezért itt a népgazdasági és 
vállalati érdek között ellentmondás van. E termékcsoportban a vállalat szeretné aktivitá- 
sát csökkenteni, a népgazdasági érdek viszont a növekedést vagy legalábbis a szinten 
tartást teszi szükségessé. (A Kereskedelmi Minisztérium csak a legutóbbi idők óta 
tartózkodik az ún. termeltetési utasítások kiadásától.) Ezzel szemben viszont a számunk- 
ra nagyon kedvező gyógyszerexportot a szocialista exporttal kapcsolatos általános intéz- 
kedések korlátozzák. 

A két ellentétes hatás jellemzően mutatja be, hogy a vállalati mozgástér a KGST- 
piacon a növekedés és visszavonulás irányában is korlátozott, ezért a népgazdasági és 
vállalati érdekek között egyelőre át nem hidalható ellentétek húzódnak meg. A fő 
problémát abban látom, hogy az aktuális — de feltehetően még évekig fennálló — helyzet 
miatt távlati esélyeink romlanak olyan természetes piacainkon, amelyek a vállalati 
stabilitás szempontjából meghatározó jelentőségűek. 


Külkereskedelmi vállalatunk forintban nyilvántartott forgalmi 
SANDORJÁNOS adatai szerint a rubelelszámolású kivitel 1988-ban a teljes válla- 
lati exportnak mintegy 20 százalékát képviseli, az importban ugyanez az arány 27 
százalék. Rubelelszámolású exportunk részaránya az elmúlt tíz évben mintegy 14 száza- 
lékkal csökkent, a szállítások értéke pedig 44 százalékkal emelkedett. (A rubelimport 
volumene ugyanezen időszakban 22,4 százalékkal növekedett.) 

Az export volumenének jelentős emelkedése elsősorban a magyar-szovjet agrokémiai 
egyezmény keretében lebonyolított magyar növényvédőszer-szállítások következménye. 
Erre a célra jelentős hazai termelőkapacitások létesültek. Ma viszont már az egyezmény- 
nek a kontingensek szerinti realizálása is komoly gondot okoz, egyes termékeknek - bár 
ez a Chinoin exportjára vonatkozik legkevésbé — a kontingensekben előírt átvételétől a 
szovjet partner kereslet hiányában elzárkózik. Ez a termelővállalatot — érthetően - 
rendkívül érzékenyen érinti. 

A szocialista exporttal kapcsolatban általánosságban megállapítható, hogy jelenleg 
dinamizáló hatásról nem beszélhetünk. Viszont néhány terméktől eltekintve konzerváló 
hatás sem érvényesül, mert a szocialista kiviteli struktúrában szereplő vegyi anyagok 

általában rendkívül hosszú élgttartamúak, így tartósan korszerűnek minősíthetők, és 
részben tőkés piaci értékesítésre konvertálhatók. 

A KGST-országokból származó import, amely döntő részben a magyar ipar, mező- 
gazdaság részére létfontosságú vegyi alapanyagokból áll, más forrásból aligha, vagy csak 
óriási konvertibilisdeviza-ráfordítás árán volna pótolható. Problémát az okoz, hogy a 
szállított termékek minősége esetenként nem világszínvonalú, a szállítások ütemessége 
gyakran nem kielégítő, a kiesések konvertibilis importtal történő pótlása pedig — elsősor- 
ban engedélyezési oldalról — rendkívül nehézkes. — 

Az import termékstruktúrája meglehetősen merev, új, korszerű termékek alig jelennek 


meg. 


A Hungarocoop tevékenységében a KGST-piacok súlya meg- 
DÉNES IVÁN határozó jelentőségű. A vállalat évi — kerekítve — 15 milliárd 
forintos export-import forgalmának 55 százaléka bonyolódik le a KGST tagországaival. 
A vállalat eredményében a KGST-forgalom hasonlóan nagy jelentőségű ; az éves nyere- 
ségből kb. 50 százalék a szocialista piacokkal kapcsolatos kereskedelemből származik. 
A Hungarocoopnak létezése óta nagyon fontos érdeke fűződik a KGST-kapcsolatokhoz, 
mert a vállalat exportprofilját jellemző fogyasztási cikkek e piacokon keresettek, miköz- 
ben esetenként ezek a termékek ilyen volumenben minőségi, korszerűségi stb. okok miatt 
nem helyezhetők el konvertibilis piacokon. Importunkban mindig is arra törekedtünk, 
hogy a hazai fogyasztói piac választékát bővítsük. 


Hogyan hatnak a rubelforgalom szabályozói s ezek változásai? Mennyire 
szolgálják ezek a kereskedelempolitikai érdekeket ; sértik -e a vállalati érdeke- 
ket? Általában hogyan értékelhető az állam és a vállalat kapcsolata a szocia- 
lista kereskedelmi forgalommal összefüggésben? 


A rubelforgalom szabályozói a kvázipiaci környezetben is hat- 
LEPSÉNYI ISTVÁN hatnának célravezetően, ha a rendszer valós jellemzőit jobban 
figyelembe vennék. Egy olyan nyílt gazdaságban, ahol az értéktörvény a meghatározó, 
az árfolyamváltozások a gazdasági mutatókon keresztül ösztönözhetik, illetve visszafog- 
hatják az exportot. Ám a szocialista exportban a gazdaságosságot más mutatókkal 
kifejeződő értékítélet befolyásolja. Ezért alapvetően elhibázott az a vonalvezetés, amely 
előbb az árfolyammal befolyásolja a gazdaságosságot, majd ennek hatását adminisztra- 
tív módszerekkel , visszakorrigálja". 

A rubelforgalom szabályozásbeli változásának kihatásai nem teszik lehetővé a stabil 
piacokra alapozott hosszú távú gondolkozást: ma a szocialista export nem vonzó, 
másodrendű tevékenységnek számít. Olyan, mintha valaki munkanélküli-segélyből élne : 
meghalni sok, élni kevés. 

A kereskedelempolitika feladata, hogy megteremtse a feltételeket a Magyarországon 
megtermelt áruk minél előnyösebb értékesítéséhez. Normális körülmények között nem 
lehet cél a forgalom visszaszorítása, a kialakult üzleti kapcsolatok leépítése, a kapacitá- 
sok ki nem használása. A nemzetközi tendencia is a munkamegosztás bővülését, a 
kereskedelem növekedését jelzi. 

A rubelszabályozók változásai — minthogy nem alkotnak konzisztens rendszert -— 
különböző , politikák" sajátos, elkülönült érdekeit szolgálják. Nem a magyar gazdasá- 
gét, hanem a kereskedelempolitika vonatkozásában a Kereskedelmi Minisztériumét, a 

énzpolitikai vonatkozásokban a Pénzügyminisztériumét. Például a PM alapvető szak- 
mai feladatának tekinti a költségvetés egyensúlyának megteremtését, s ennek érdekében 
a szükséges - és gyakran a nem szükséges - források elvonását, a Kereskedelmi Miniszté- 
rium , bűvészkedik" az export-import számokkal és kézi vezérléssel próbálja az elvárt 
mérleget tartani. Ezek az intézkedések nem állnak össze rendszerré. Abban azonban 

egybecsengenek, hogy a játszmában a vállalatok bábuk, ugyanakkor felelősek a vesztesé- 
gekért. A szabályozóváltozások összességükben akár a piacról történő kiszorulást, inflá- 
ciót, az ágazati struktúra felbomlását, a versenyképesség romlását is okozhatják. 

A jelenlegi helyzetben az állami döntések a feszültségeket egy helyen, a végtermék- 
kibocsátónál koncentrálják (Ganz-szindróma). Mind a beszállító, mind a kereskedővál- 
lalatok nyeresége garantált (monopolhelyzet, belföldi árképzés), ezért hatékony vállalat- 
nak minősülnek. A gazdaságirányítás stabilitásának hiánya miatt a vállalati gondolkozás 
nem lehet hosszú távú, csak pragmatikus célokat követhet. Ennek alapján fontosabb a 
mai áremelkedés (akár zsarolás útján történő) elfogadtatása, mintsem annak a veszély- 
nek a felmérése, hogy ezzel egy kialakult stabil kapcsolat szűnhet meg. 

Az erős belföldi infláció, amelyet nagyrészt a központi intézkedések gerjesztenek, az 
exportáló vállalatot áremelésre — vagy annak megkisérlésére — készteti. Ennek hatása 
lehet a kiszorulás a piacról vagy a szocialista importtételek árának emelkedése, ami 
tovább gerjeszti az inflációt, s ami állami szinten nem is mindig zárul pozitív szaldóval. 

Többek véleménye szerint a szocialistaexport-növekedés - a dollárfelhasználás mérté- 
ke miatt — növeli eladósodásunkat. Ez összefügg azzal, hogy a kitermelt keményvaluta 
elosztása állami monopólium. A beidegződéstől, bázistól, kapcsolatoktól, nem pedig a 
versenyképességtől függ, hogy ki mennyit szerez. Ebből következően arra sincs biztosí- 
ték, hogy a megszerzett kemény valutát a leghatékonyabban használjuk fel. 

A szocialistaexport-szabályozás növelte a feszültséget a szocialista exportban érdekelt 
vállalatok között. Az ellentmondásokat gyakran nem is közvetlenül a szabályozók 
érzékeltették, hanem a végterméket kibocsátó vállalat közvetítette belföldi beszállítói 
felé. A végtermék-kibocsátó és a szállítóvállalatok között tényleges érdekegyeztetést csak 
jól működő piac eredményezhet. Amíg ez létre nem jön, visszásságokkal kell együtt 
élnünk. 

Az importkorlátozások oldása - lehetőség biztosítása a vállalatoknak, hogy létük 
fenntartása és az egészséges verseny érdekében maguk keressék meg termékeik lehetséges 
ellentételeit, törjék meg a monopolhelyzeteket - túlságosan lassan halad. Sok még a 
külkereskedelem , állami monopóliumához" ragaszkodó kereskedelmi vállalat, amely 
meglévő paternalista kapcsolatait kihasználva próbálja hadállásait védeni. (Ez vezetett 
az Ikarus export-import jogainak korlátozásához is.) 

A szocialista export szabályozórendszerének az általános exportösztönző szabályozá- 
son belül kell reformkonform megoldásokat találnia. Ennek nem mond ellent az árfolya- 
mok gyakoribb mozgatása, vagy ágazatonkénti árfolyamkorrekciók alkalmazása sem, 
ha a fogadópiac sajátosságai ezt indokolják. A vállalati önállóság növelése, a vállalati 
,Keverőkassza", a kereskedőház jelleg kialakítása, a tevékenységbővítés (barter, közös 
vállalkozások) lehetőséget teremt hosszú távon is a szocialista export-import fenntartá- 
sára. 


A rubelforgalom szabályozásánál a legnagyobb gondot a két 
BOHUNICZKY LÁSZLÓ valuta, a rubel és a dollár árfolyamának kétféle, egymásnak 
teljesen ellentmondó megállapítása okozza. Ez rendkívül nehézzé és bonyolulttá teszi a 
kereskedelmi tárgyalásokat, és — véleményem szerint — addig nem is lehetséges normális 
kereskedelmet teremteni, amíg valamilyen egységes, valóban pénzként funkcionáló valu- 
tát nem alkalmaznak a KGST-országok. A másik gondunk az, hogy az országnak nincs 
- vagy számunkra nem érzékelhető a — stratégiája a KGST-ben és ezen belül a szovjet 
relációban. A rubelforgalom szabályozása állandó késésben van. 1989-re például szep- 
tember elején kellett megállapodni a szovjet féllel, annak ellenére, hogy a vállalat az 
1989-es szabályozást még körvonalaiban sem ismeri. Nem közvetlenül szabályozási 
kérdés, de mint előre ki nem számítható akadályozó tényezőt, ide kell sorolni a valutale- 
értékeléseket és az egész importszabályozási mechanizmust is. Általában az állam és a 
vállalatok kapcsolatában bizalmi válság kezd kialakulni a szocialista kereskedelmi forga- 

lommal összefüggésben, ami jelentősen akadályozhatja a kereskedelmet. Ennek is tulaj- 
donítható, hogy a magyar vállalatok nem mindig tartják be a szerződéses kötelezettsége- 
ket, és a teljesítésekben a tőkés és belkereskedelmi rendelések után sorolják csak a 
szocialista exportot. A szabályozók szigorítása miatti nyereségkiesést a vállalatok nem- 
egyszer — saját hosszú távú piaci érdekeik sérelmére is — úgy akarják pótolni, hogy a 
felhasznált alapanyagból a legolcsóbbat választják, a munkaráfordítást csökkentik. Ez 
azonban nem a hatékonyságot növeli, hanem az eladni kívánt termék használati értékét 
csökkenti. 
A rubelforgalom szabályozói hátrányosan érintik vállalatun- 

PODOLÁK GYÖRGY " kat. A rubelárfolyam változtatása 1987-hez viszonyítva 32 mil- 
lió forinttal, a rubelexport után fizetendő termelési adó 27 millió forinttal csökkenti az 
1988. évi eredményt. 

Mindezekből azt a következtetést lehet levonni, hogy az állam a szabályozóváltozá- 
sokkal csökkenteni kívánja a rubelexportot, illetve egyre kedvezőtlenebb helyzetbe hozza 
az exportáló vállalatokat. 


A szocialista export tekintetében a vállalatok - illetve termékek 
BIHARI ISTVÁN — egy részénél a kényszer, más részénél a korlátozás hat. A Chi- 
noin esetében mindkettő. Természetesen mind a kényszer, mind a korlátozás ellentétes 
a piac fogalmával és világosan rámutat arra a paradox helyzetre, hogy miközben a piaci 
viszonyok érvényesüléséről ábrándozunk, igyekszünk ezt kizárólag a tőkés áruforgal- 
munkra korlátozni. A vállalatok piaci mozgásának túlnyomó hányadát tekintve az 
államigazgatás pótolni, imitálni, szimulálni stb. akarja csupán a piacot. Ez azonban 
közgazdasági abszurdum. Meggyőződésem, hogy a vállalati vezetők döntő többsége 
tökéletesen érti azokat az indítékokat, amelyek az államigazgatást erre az antipiaci 
magatartásra kényszerítik. Ettől azonban csak az adott vezetői kör skizofréniája és nem 
a vállalat piaci aktivitása növekszik. 

A szabályozásban tapasztalataink szerint rövid távú, a minden- 
SÁNDOR JÁNOS kori szaldóhelyzetből kiinduló kereskedelempolitikai szempon- 
tok érvényesülnek. Hiányzik az a hosszú távú gazdaság-, illetve kereskedelempolitika, 
amely az iparfejlesztések megvalósításánál is megbízható iránytűként szolgálhatna. 
A szabályozórendszer változásai is rövid távú érdekekhez igazodnak. A szabályozás 
szigorítása természetszerűleg — mint minden , szigorítás" — vállalati érdekeket keresztez. 
Ebből származnak a fő konfliktusok. 

A szerződéses árakkal kapcsolatban elégtelen a felhasználó vállalatok érzékenysége 

szocialista import esetén. Az áremelés legfeljebb a KÜTEFA befizetési kötelezettséget 
csökkenti, illetve az ár csökkentése annak mértékét növeli. 


j A sokmilliárdos forgalom és a nyereségesség úgy valósult meg, 
DÉNES IVÁN hogy az állami szabályozótevékenység — kontingentálás, rubel- 
árfolyam-politika, támogatási és elvonási eszközök — hosszú idő óta nagy tehertételt ró 
a vállalatokra. Nem a közvetlenül együttműködő vállalatok érdekeiből indulnak ki, s így 
esetenként szétzilálják a kialakított kapcsolatokat. Példaként említem meg, hogy három 
évvel ezelőtt, amikor a rubelárfolyam 28 forint volt, a Hungarocoop sajátszámlás 
KGST-exportja után 21 százalék terineléskorszerűsítési támogatásban részesült. Ez a 
támogatás teljes egészében termelő-, illetve felvásárlópartnereinket segítette. Három év 
alatt a rubelárfolyam 2 forintos csökkenése mellett e támogatási mérték 3 százalékra 
zsugorodott. 
Ugyancsak tarthatatlannak látom azt, hogy a Magyar Nemzeti Bank és a Nemzetközi 
Gazdasági Együttműködési Bank homlokegyenest ellenkezően értékeli a dollár és a transz- 
ferábilis rubel árfolyamát. Itt kell megemlítenem azt az évtizedes vállalati gyakorlatot, hogy 

tőkés exportunk egy részének veszteségét a rubelexport nyereségéből fedeztük. A KGST- 
viszonylatú export támogatási szintjének csökkenésével természetesen e nyereség szintje is 
drasztikusan csökkent. Erre kétféleképpen reagálhattunk. Elálltunk bizonyos tőkés export- 
tól, vagy ahol lehetséges volt, emeltük a tőkésexport-árakat. Lehetőségeinket azonban 
befolyásolja, hogy versenyképességünk e piacokon markánsan csökkent. 


Hogyan befolyásolja a forgalom alakulását a KGST mechanizmusa? Az ön 
szempontjából milyen lenne a vállalatközi kapcsolatoknak, a szocialista ex- 
port-import kereskedelmi szervezetének és a kereskedelmi módszereknek a 
kívánatos rendszere? 


A jelenlegi KGST-mechanizmus ma már a forgalom gátja. 
BOHUNICZKY LÁSZLÓ — Véleményem szerint megfelelő kontingensek birtokában, me- 
lyet az állam határozna meg, a vállalatoknak külön-külön kellene megállapodni partne- 
reikkel, a külkereskedelmi vállalatoknak pedig csak a lebonyolításban kellene részt 
venniük. Ebben az esetben a vállalatnak volna módja olyan anyagokat, esetleg berende- 
zéseket vásárolni — akár ellenüzlet formájában is -, melyre egyrészt szüksége van, 
másrészt tőkés importját tudná kiváltani vele. Ennek legjelentősebb akadálya vélemé- 
nyem szerint az, hogy szocialista partnereink még a mienknél is sokkal bürokratikusabb 
módon dolgoznak. 
Új helyzetet teremtett az a lehetőség, hogy közvetlen vállalati kapcsolatot lehet kialakíi- 
tani. Nehézségeinket ezen a téren az okozza, hogy az együttműködés kereskedelmi, 
pénzügyi és egyéb lebonyolítási módjai nincsenek szabályozva. 


A KGST-kapcsolatokra jellemző, hogy a forgalom alakulását 
PODOLÁK GYÖRGY nem a konkrét piaci igények és lehetőségek határozzák meg 
elsődlegesen, hanem az állami akarat. Az előzetes egyeztetések során bejelentett igénye- 
ket a később megállapított kontingensek révén gyakran nem is lehet maradéktalanul 
kielégíteni. Nem véletlen, hogy országonként a forgalom sok helyütt csökken. Ebben 
közrejátszik az is, hogy a külkereskedelmi vállalatok a felhasználókkal való kapcsolat 
hiánya miatt nem képviselik kellően az utóbbiak érdekeit. Fő törekvésük az állam által 
meghatározott feladatok teljesítése. 

A vállalatközi kapcsolatok kívánatos módszere lenne a felhasználókkal való közvetlen 
kapcsolat bővítése, az igények felmérése, az egyeztetések során lehetőségeink ismertetése. 
Kontingensek helyett olyan rendszer kialakítása lenne célszerű, amely nem kötődik egy 
meghatározott kerethez, jobban figyelembe veszi a felhasználók igényeit. Az elszámolá- 
sokban pedig valóságos pénzre van szükség. 


A KGST ár- és pénzügyi rendszere tökéletes anakronizmus, így 
BIHARI ISTVÁN a jelenlegi mechanizmus fennmaradása esetén a problémák 
megoldhatatlanok. Ezzel kapcsolatban szükségtelennek tartom megismételni azokat az 
érveket, amelyeket a KGST vezetői szintjein a magyar párt- és állami vezetők immár évek 
óta elmondanak. A jelenlegi mechanizmus alapvető ellentmondásainak feloldása nélkül 
a vállalatok közötti közvetlen kapcsolatok sem hozhatnak lényeges változást, már csak 
azért sem, mert az ilyen típusú barterkapcsolatokat a költségvetés igyekszik az általános 
szabályozás keretei közé , bepréselni". Ezáltal a bartermegállapodások export- és im- 
portoldalán egyaránt olyan lefölözés történik, amely a vállalat számára szinte lehetetlen- 
né teszi az ilyen ügyletek gazdaságos realizálását. 


Valódi áru- és pénzviszonyok megteremtése nélkül a közvetlen 
SÁNDOR JÁNOS vállalatközi kapcsolatok fejlesztése nem hozhat fejlődést. Sőt 
- átmenetileg - mindenképpen zavarokhoz vezet. A KGST mechanizmusának gyökeres 
változása nélkül a kereskedelmi kapcsolatok stagnálására számíthatunk. 

Anakronizmusnak tűnik, hogy a 20. század végén sok százmil- 
DÉNES IVÁN lió, illetve sok milliárd rubeles áruforgalom még mindig az 
állami szervek által értékben és naturáliákban összeállított és részletezett terméklisták 
alapján valósul meg. - 

Az a kezdeményezés, hogy a vállalatok devizamozgás nélküli közvetlen kereske- 
delmi kapcsolatba lépjenek egymással, illuzórikus, mert hiányoznak a reális alapok. 
Meggyőződésem szerint a KGST-kereskedelmi kapcsolatokat konvertibilis devizá- 
ban kellene lebonyolítani, legyen ez valamely mai konvertibilis deviza, nemzeti vagy 
valamely közös deviza. Ez lehetővé tenné nemcsak a multilaterális elszámolások 
problémájának szinte automatikus megoldását, hanem a KGST-ben és az egyes or- 
szágokban évtizedek óta ezzel a kérdéssel eredménytelenül foglalkozó apparátusok 
megszüntetését is. 


Van-e esély a forgalom növelésére vagy csökkenésének elkerülésére a vállalati 
lehetőségek, a piaci igények és kereskedelempolitikai összefüggések ismereté- 
ben? Reális alternatíva-e a forgalom átterelése tőkés viszonylatokba, a kapa- 
citáskonverzió, a Kelet-Nyugat közötti , hídszerep" erősítése vagy a barter- 
forgalom növelése? 


A forgalom közvetlen átterelése tőkés relációba több okból 
LEPSÉNYI ISTVÁN nem lehetséges. A dollárpiacokon jellemző a tartós túltermelés — 
(pl. az NSZK közúti járműgyártói az elmúlt években kapacitásukat alig több mint 50 
százalékos kihasználtsággal üzemeltették), míg a szocialista országokban a hiány még 
néhány évig megmarad. Ezenkívül az igények jelentősen eltérnek a különböző országcso- 
portokban. A műszaki színvonalat (a magasabb életszínvonal miatt igényelt magasabb 
- szükségletkielégítési szintet) nem fizeti meg a szocialrsta üzemeltető, a fejlődő országok 
pénzügyi lehetősége pedig korlátozott. Nincs minden piacon egyformán értékesíthető 
gépipari termék, a konstrukciós megoldások, alkalmazott technológiák, költségszintek 
esetenként teljesen eltérnek. Az igények tartósan fennmaradnak, sőt növekszenek a 
tömegközlekedési eszközök iránt, s ez is alátámasztja a szocialista exportforgalom 
növelésére vagy legalábbis szinten tartására vonatkozó véleményeket. Az igények és 
lehetőségek feltárásának jelenlegi mechanizmusa azonban - a központosított jelleg foly- 
tán, megfelelő motiváció híján — nem hatékony. A közvetlen vállalati érdekeltség pótlóla- 
gos lehetőségeket teremthet. A szocialista országokból (köztük hazánkból is) sikeresen 
importál több olyan multinacionális cég, amelyik felismerte a 20. századbeli cserekeres- 
kedelem jelentőségét. Sokat segíthet ezen a területen a közvetlen kapcsolatfelvétel és a 
technológiaátadás közös vállalkozási formákban. 


A Habselyem Kötöttárugyár termékeit illetően a szovjet igé- 
BOHUNICZKY LÁSZLÓ nyek 20-30 százalékkal rendszeresen magasabbak, mint 
amennyit a vállalat a piacra szállítani kíván. Ugy tudjuk, hogy a jobb ellátás érdekében 
a szovjetek fokozni szeretnék kötöttáru-vásárlásaikat. Ezt azonban a rubelforgalom 
jelenlegi szabályozórendszere miatt nem tudjuk teljesíteni. Az üzleti kapcsolatok átterelé- 
se a tőkés viszonylatok felé egyébként nem megalapozott koncepció. Ennek alátámasztá- 
sára két indokot szeretnék felhozni. Egyrészt az állandó elvonások miatt a szovjet piacra 
szállított termékek minősége nem éri el a tőkés piacra szállítottakét, és így jelentős 
műszaki fejlesztést (beruházást) kellene végrehajtani, ha a váltást meg akarnánk valósíta- 
ni. Másrészt kiesnénk egy nagy piacról, amely még mindig termelési és értékesítési 
biztonságot, nagyobb szériát, ezáltal a magasabb termelékenység lehetőségét ígéri szá- 
munkra. Tapasztalataink alapján azt is szomorúan vesszük tudomásul, hogy a Kelet— 
Nyugat közötti , hídszerep"-et ma Ausztria tölti be, fokozatosan szorítva ki bennünket 
ebből a jövedelmező pozícióból. 


28 A VÁLLALATOK ÉS A KGST-KÜLKERESKEDELEM 


A rubelelszámolású export, mivel 47,6 százalékos részarányt 
PODOLÁK GYORGY képvisel a vállalat összes értékesítéséből, alapvető jelentőségű 
a vállalat működőképessége szempontjából. Rubelexportunk csökkenése mérsékelné a 
vállalati nyereséget, de foglalkoztatási problémák is jelentkeznének. 

A rubelexportra kerülő ruhaipari gépek iránti piaci igény és a rendelkezésünkre álló 
kapacitások mintegy 10 százalékos volumennövelést tennének lehetővé. Ezt eddig az állam- 
közi szerződésekben rögzített alacsony kontingens korlátozta. Jelen helyzetben a forgalom 
tőkés viszonylatokba történő nagyobb mértékű átterelése nem valósítható meg. Tőkés 
relációban a ruhaipari gép , bizalmi cikk", a gyártó cégek saját hatáskörben biztosítják gépeik 
üzembe helyezését, szervizellátását. A kialakult vevőköröket nem könnyű elhódítani. A tőkés 
ruhagyárak egyrészt a mi gépeinknél fejlettebb technológiát alkalmaznak, másrészt úgy 
helyezik ki a feldolgozóipart a fejlődő országokba, hogy saját maguk látják el gépekkel 
az ottani gyártást, és visszavásárlási akcióval kompenzálják a bérmunkát. 


A forgalom növelésére csak egyes vállalatok szintjén látok 
BIHARI ISTVÁN lehetőséget, úgy hogy az összforgalom a következő években 
folyamatosan csökkenni fog. Tehát éleződik majd a KGST-, piacra" jellemző verseny, 
amely nem a vevők megnyeréséért, hanem a kontingens egyes vállalatokra jutó részének 
növeléséért folyik. Persze a szabályozás további szigorodása csökkenti a vállalatok 
szocialista exportban való érdekeltségét, és ez létrehozhat egy bizonyos , egyensúlyt" a 
vállalati és államigazgatási szándékok között. 

A szocialista exportból felszabaduló árualapok tőkés piacra való átvitele általában 
illúzió, mert e termékek korszerűsége, minősége stb. elmarad a tőkés piac igényeitől 
és/vagy egyáltalán nem, vagy csak rendkívül gazdaságtalanul értékesíthetők. Ez végül 
is azt eredményezné, hogy a vállalatok széles köre csak növekvő támogatás mellett tudna 
, életképes" maradni a tőkés piacon. Véleményem szerint tehát általában nem a felszaba- 
duló termékek, hanem a felszabaduló kapacitások konvertálásáról lehet csak szó azokon 
a területeken, ahol a szükséges szellemi kapacitás is rendelkezésre áll. Így van esély a 
tőkés piacon versenyképes termékek kifejlesztésére. Hangsúlyozom azonban, hogy ez az 
átmenet csak az évtizedek alatt megmerevedett értékesítési struktúránk és módszereink 
gyökeres átalakításával és többéves munkával, fokozatosan érhető el. 

Mi a Chinoinban néhány év óta igyekszünk erre a váltásra felkészülni, és ma már 
határozott jelei vannak annak, hogy a kapacitásátterelésben sikerül jelentős áttörést 
végrehajtanunk. Kérdés, hogy elegendő mértéküt-e. 


A KGST-országokban végbemenő - autark -— vegyipari fejlesz- 
SÁNDOR JÁNOS tések elsősorban a belső ellátási hiányokat kívánják mérsékelni, 
illetve konvertibilis export útján konvertibilis devizabevétel elérését szolgálják. 

A barterforgalom fejleszthető ugyan, de ez szerény bővítő tényező lehet, mert a változó 
érdekek egyeztetésének nehézsége, a szembeállított termékek , keménységének" ugyan- 
csak erősen ingadozó megítélése korlátozza e törekvéseket. 

A területünkhöz tartozó vegyipari termelőkapacitások — az esetek többségében - olyan 
célberendezések, amelyek nem vagy csak kivételes esetben, igen jelentős beruházási 
költséggel konvertálhatók más termék gyártására. A meglévő forgalom viszont — korlá- 
tozott mértékben - átvihető tőkés viszonylatokba. 

A műszaki-fejlesztési, szerkezetváltási igények nem elsősorban a meglévő termékekre 
vonatkoznak (hiszen a kölcsönösen szállított vegyi anyagok többségükben , nem mentek 
ki a divatból"). A struktúra új, a legkorszerűbb termékekkel történő kiegészítésére, 
bővítésére lenne szükség. 


A jelenlegi árustruktúrát, az áruk minőségét, az alkatrész-után- 
DÉNES IVÁN pótlást és szervizellátást, a szállítási fegyelmet, a jogi és pénz- 
ügyi felelősséget figyelembe véve, szó sem lehet arról, hogy a KGST-piacokra irányuló 

exportunk akár egy része is konvertibilis valutáért a tőkés piaci verseny körülményei 
között értékesüljön. A , hídszerep" és a barterforgalom fejlesztésének vannak bizonyos 
reális alapjai. Ezek arra épülnek, hogy a magyar vállalatoknak sokrétűbbek és jobban 
kiépültek a személyi kapcsolatai, mint más KGST-országok vállalatainak. 

Nem szabad azonban megfeledkezni két fontos momentumról. Egyrészt arról, hogy 
ez a lehetőség csak addig áll fenn, amíg gazdaságunk működése , nyugatibb", mint a 
többi keleti országé, másrészt arról, hogy a belpolitikai bizonytalanság az üzletre mindig 
is káros hatást gyakorolt. 


Melyek szocialista importunk perspektívái, illetve főbb gátjai? 


A szocialista import perspektívái jelenleg igen ellentmondáso- 
LEPSÉNYI ISTVÁN sak. Visszatérő tapasztalat, hogy elfogadható minőségű és mű- 
szaki színvonalú szocialista termék beszerzése akadályokba ütközik. Az autóbusz kellő 
"keménységű" ugyan, de a közvetlen kereskedelemnek mindkét oldalon adminisztratív 
akadályai vannak. 

Annak ellenére, hogy a szocialista országok elmúlt 40 éves fejlődése alapvetően 
párhuzamos és jelentős mértékben autark volt, a szocialista import perspektíváit pozití- 
van ítélem meg, bár aránya az összimporton belül nem lesz növekedő. A kapcsolati 
rendszer, a hasonló problémák és az esetenként hasonló megoldási kísérletek gazdasági- 
lag összekötik ezeket az országokat. Ez az együttműködés és az import szempontjából 
kedvező. A KGST-mechanizmus változatlansága lehet az előnyös helyzet kiaknázásának 
fő akadálya. A Szovjetunióban lezajló változások mértéke, iránya azonban erősíti a 
fejlődés lehetőségeit. Ezt közvetlen piaci tapasztalataink is alátámasztják. 


A szocialista importnak jelentős gazdasági haszna lenne szá- 
BOHUNICZKY LÁSZLÓ munkra, és értetlenül szemléljük, hogy ebben a kérdésben 
hangzatos nyilatkozatokon kívül komolyabb előrelépés nem történik. Két súlyos gond 
akadályozza a kibontakozást. Az egyik, hogy nincs megfelelő fizetőeszköz, a másik a 
kontingensek léte és bürokratikus állami kezelése. Arra volna szükség, hogy ne állami, 
hanem vállalati érdekek irányítsák, illetve motiválják a kereskedelmi kapcsolatokat. 


Szocialista importunk bővítésének perspektíváit illetően — leg- 
SÁNDOR JÁNOS alábbis 4-5 éves távlatban — nem vagyok optimista. Nincs pénz, 
amelyért a szállító bármikor, bárhol vásárolni tudhat. A belső piacok nem jól ellátottak, 
természetbeni, bürokratikus belső elosztás (és nem kereskedelem) érvényesül, hiánygaz- 
dálkodás folyik. A szocialista országokban az exportcélok között mindent megelőző 
prioritást élvez a tőkés kivitel, hiányzik a szocialistaexport-érdekeltség. Végül mindezek- 
kel összefüggésben mennyiségileg, minőségileg és választékban is elégtelen a termelés. 
Ilyen körülmények között sem a mi vállalatunk, sem a vegyipari cégek nem számolhat- 
nak számottevően bővülő importlehetőségekkel. 


Szocialista importunk jelentős mértékű növelésére egyelőre 
BIHARI ISTVÁN nem látok lehetőséget. Ennek alapvető oka az, hogy - elsősor- 
ban a Szovjetunióban — a politikai vezetés őszinte óhajai a vállalatok szintjén nem 
realizálódnak, és a vállalatok közötti közvetlen kapcsolatok kiépítése nehezen oldható 
meg. Másrészt : a közvetlen bartermegállapodásokból származható előnyöket a magyar 
költségvetés éhsége kétségessé teszi. Hozzá kell azonban tennem, hogy mi továbbra is 
nagy energiabevetéssel fáradozunk a szocialista import bővítésén, mert bízunk abban, 
hogy a jelenlegi korlátok és ellenérdekeltségek átmenetiek. Történelmi és gazdasági 
szükségszerűség, hogy a KGST gyökeres reformja megvalósuljon, és azt hiszem, akkor 
cselekszünk helyesen, ha nem adjuk fel hadállásainkat, bármilyen keservesnek és küzdel- 
mesnek ígérkeznek is a következő esztendők. 


" KUKORELLI ISTVÁN: 


Az Országgyűlésről gondolkodva 


Talán nem koptattuk még közhellyé azt a marxizmus által is vallott tételt, hogy minden 
dolog lényege annak történetében van. Ha e tételt a magyar parlamentarizmusra alkal- 
mazzuk, megállapítható, hogy jelentős, jórészt felfedezendő és birtokba veendő örökség- 
gel állunk szemben. Jól tudott, hogy Magyarországon 1848-tól — kisebb megszakítások- 
kal - folyamatosan működött a parlament, és 1945-ig 22 országgyűlési ciklus számolható 
össze. 

Voltak olyan korszakai a szocializmusnak, amikor osztályalapon válogattuk múltunk 
mozaikjait. Ha tárgyilagossá válik távol- és közelmúltunkhoz való viszonyunk, ennek 
nagy hasznát látná a megújuló parlamentarizmus is. A mindenkori reformnak ugyanis 
általában akkor van szervesülési esélye, ha a nemzeti-történelmi fejlődésből következő utat 
választja. 


Történeti támpontok. (Diagnózis) 


E tanulmány közelmúltunknak csak négy évtizedét vizsgálja, azt is röviden, hogy 
levonhassa a mának szóló tanulságot. 

Az 1945 utáni magyar parlamentarizmus története — egyben az új magyar államiság 
— az Ideiglenes Nemzetgyűlés megalakulásával kezdődött el. Az Ideiglenes Nemzetgyűlés 
1944. december 21—22-én , a nemzet akaratának kifejezésére hivatottá, a magyar állami 
szuverenitás kizárólagos képviselőjévé" nyilvánította magát. Az Ideiglenes Nemzetgyű- 
lés — két lépésben kiegészülve — 1945 szeptemberében ült ismét össze, amikor jóváhagyta 
az ideiglenes nemzeti kormány legfontosabb intézkedéseit, s törvényi szinten erősítette 
meg az új államiságot. Utolsó ülésén (1945. szeptember 13-án) alkotta meg az új választó- 
jogi törvényt, s a benne foglaltak szerint 1945. november 4-én párt alapon nemzetgyűlési 
választásokat tartottak hazánkban. 

Az 1945-1947. évi nemzetgyűlési és az 1947-1949. évi országgyűlési ciklus a magyar 
parlamentarizmus fontos korszaka. A köztársasági államformát megteremtő 1946. évi I. 
törvény a parlamentet a hatalommegosztás elve szerint építette be a kormányzati rend- 
szerbe. A parlament ezekben az években szinte állandóan ülésező testület (a két rövid 
ciklus alatt 261 ülés volt), a pártok küzdelmeinek fóruma, a politikai nyilvánosság fontos 
része. A képviselők a két ciklus alatt közel másfél száz törvényt alkottak meg, és 
megközelítőleg 600 interpellációt jegyeztek be. A nemzetgyűlés működésének az 1946. 
januárban alkotott, részletesen kidolgozott házszabály adott demokratikus keretet. Mind- 
ez ma is felhasználható demokratikus örökség, amely ráadásul időben közel áll hoz- 
zánk. 

A hatalmi viszonyok változásával az Országgyűlés számára új szituáció teremtődött. Az 
1949. június 8-án alakuló ülését megtartó Országgyűlés összetételében már a , nép 

parlamentje", , népfrontos parlament", amely a nemzeti egységet szimbolizálja, s amely- 
ben nincs ellenzéki párt. Az 1949-es alkotmány a kormányzati rendszert — benne az 
Országgyűlést — a hatalom egységének elve szerint rendezi át. 

Az 1949-1953. évi és az 1953-1956. évi ciklusokra a formalizmus a jellemző, a parla- 
menti vita többnyire a világpolitikai helyzetről és a költségvetési törvényekről folyik. 
A parlamentet áthatja a korszak levegője, az Országgyűlésnek a korábbinál jóval kevésbé 
részletes , belső" ügyrendje van, interpellációkat egyáltalán nem jelentenek be, sok 
képviselő lemond mandátumáról, s a képviselők mentelmi jogait sem tartják mindig 
tiszteletben. 

Az Országgyűlés 1956. július 30. és augusztus 3. közötti ülésszaka -— a korábbi évek 
munkáját kritikusan értékelve — két nagyon jelentős határozatot fogadott el: az első 
határozat az Országgyűlés és a képviselők munkájáról, a második az Országgyűlés 
részletesebb (53 paragrafusos) ügyrendjéről szólt. E dokumentumokban máig ható 
elvárások fogalmazódtak meg az Országgyűlés szerepére nézve. 1956-ot követően az 
Országgyűlés 1957. május 9-11-én ült újból össze, és két évig meghosszabbította mandá- 
tumát ; ám a gyors konszolidáció eredményeképpen már 1958. november 28-án választá- 
sokat tartottak Magyarországon. 

Az 1958-1962-es és az 1963-1967-es ciklusokban az országgyűlési munka egy megha- 
tározott szinten stabilizálódott, kialakultak keretei, módszerei (évi 3-4 ülésszak, 5-6 
törvény). Az 1966-os választási reformmal (egyéni választókerületi rendszer bevezetése) 
ismét felpezsdült a képviselet, a gazdasági reform szelleme jótékonyan hatotta át a 
Tisztelt Ház falait, és élénkebb társadalmi közélet alakult ki a parlamentben is. Ezt jelzi, 
hogy 1967 és 1971 között a képviselők több módosító indítványt tettek, mint az 1949 
és 1985 közötti ciklusokban összesen. Gyakorlati működését tekintve ez a ciklus nyugod- 
tan nevezhető reformparlamentnek, s ez ismételten felkínálta a lehetőséget, hogy a gazda- 
sági reformfolyamatokkal párhuzamosan megkezdődjön a politikai reform is. A politi- 
kai reform azonban kimerült a jelölést demokratizáló 1970-es választójogi törvénnyel. 
Az 1972-es alkotmányreform az Országgyűlés szempontjából eléggé visszafogottra sike- 
redett, hiszen az alkotmányban - néhány törvényhozási tárgy felsorolásán kívül — érdemi 
változás nem történt. Az 1972. évi ügyrendmódosítás még a reformciklus hatására 
legalizált néhány fontos intézményt (pl. a képviselői jogállást). 

Ezután ismét csendesebb ciklusok következnek, a meghirdetett politikai szándé- 
kokhoz képest teljes a visszarendeződés, még az egyes ciklusváltozásoknál megszo- 
kott választási reformok is elmaradnak. Csupán az Országgyűlés mandátuma hosz- 
szabbodik öt évre. 

Az 1949 és 1985 közötti országgyűlési történelem rövid summázata az lehet, hogy a 
választási reformok ellenére a parlament felülről jött létre, és összetételében a nemzeti 
egység szimbóluma volt. Az alapstruktúra, vagyis az Országgyűlésnek a kormányzati 
rendszerben elfoglalt helye és politikai meghatározottsága nem változott. A parlamenttel 
szemben végig hallgatólagos politikai elvárás volt, hogy a döntéseket lehetőleg vitamen- 
tesen szentesítse. A parlamenti szuverenitás nem fért össze az informálisan megnyilvánu- 
ló pártszuverenitással. 

Az Országgyűlés tevékenységét 1949 és 1985 közötti ciklusokban összesítő táblázatból 
jól látható a törvényhozás visszaesése, a parlamentnek inkább laza ellenőrzési fórummá 
változása. Az adatok jelzik a parlament súlytalanságát, politikai meghatározottságát. 

A négy évtized parlamenti történelme eléggé egysikúnak tűnik. Van-e felhasználható 
kapcsolódási pont a mai reformok számára? Ha árnyaltabban elemzünk -— a modell 
valóban változatlan -—, találhatók megőrzendő értékek. Mindenképpen ilyennek ítélhetők 
az 1956-1957-es és az 1967-1971-es esztendők politikai és jogi dokumentumai, továbbá 
ezeknek az éveknek a parlamenti gyakorlata. A megindult reformmozgások azonban 
különböző, főként nemzetközi hatásokra fékeződtek, visszarendeződtek. Ám a már 
kimondott gondolatokat nem lehet visszaparancsolni, azok hatnak, s a torzóban maradt 

reformkisérletek, asztalfiókba zárt törvénytervezetek (mint például a mentelmi jogról, a 
parlamenti szólásszabadságról szóló 1957-es törvénytervezet) ma, amikor nincs modell- 
kényszer, felhasználhatók, elővehetők. 


sztó Képvise- Ülésna- Törvé- ÉGES  Beszámo- Hozzá- Interpel- 

lók pok nyek zása lók szólások lációk 
1949-1953 431 60 (34 217 13 2 8 
1953-1958 345 51 31 190 25 79 30 
1958-1962 349 31 21 168 14 24 27 
1963-1967 356 30 11 226 13 89 42 
1967-1971 356 42 26 388 10 135 32 
1971-1975 360 34 23 273 11 120 41 
1975-1980 361 35 24 233 18 159 32 
1980-1985 359 33 22 134 19 208 23 
Megyjegyzések a táblázathoz: 


A második oszlop együttesen tartalmazza az alakuló üléseken igazolt és a ciklus közben behívott pótképvi- 
selőket, illetve 1967 és 1985 között az időközben megválasztott képviselőket. Az ötödik oszlop a hozzászólá- 
sok abszolút számát jelzi, nincsenek feltüntetve benne a bizottsági előadók és a Minisztertanács képviselő- 
tagjai. A hatodik oszlopban együtt szerepelnek az Elnöki Tanács, a Minisztertanács, a miniszterek és államtit- 
károk, a Legfelsőbb Bíróság elnöke és a legfőbb ügyész beszámolói. A hetedik oszlop ugyancsak abszolút 
számot tartalmaz. A nyolcadik oszlopban a parlament által megtárgyalt interpellációk találhatók. 


Az 1985 és 1990 közötti országgyűlési ciklus. (Szerepváltás) 


1983-ban, a választások előtt két évvel az Országgyűlés törvényt alkotott a választások- 
ról. 1984-ben pedig ismét, sokadszor, politikai állásfoglalás született az Országgyűlés 
szerepének növeléséről, ami a politikai szándékok változására engedett következtetni. Az 
1985-ös választások kétséget kizáróan új impulzusokat adtak a parlamentnek, és széttör- 
deltek egyes diszfunkciókat, így például a merev statisztikai szemléletet. 

Az 1970. évi választási reform, amely rendkívül széles társadalmi alapú jelölési rend- 
szert alakított ki — kiegészülve a többes jelöléssel -, igazából 1985-ben éreztette pozitív 
hatásait. A korábbi választásokhoz képest jelentősen nőtt az állampolgári politikai rész- 
vétel. 

A fokozottabb állampolgári részvétel sajátosan befolyásolta a képviselet összetételét. 
1949 óta az 1985-ös választások produkálták a legnagyobb filuktuációt, a képviselők 63 
százaléka új a parlamentben. (A fluktuáció 1980-ban 35, 1975-ben 37, 1971-ben 34, 
1967-ben 47, 1963-ban 34, 1958-ban 46, 1953-ban 56, 1949-ben 53 százalék volt.) 

A fluktuáció egyben jelentős generációváltást is hozott, a korstruktúra a középge- 
nerációk felé mozdult el. Korábban a fluktuáció egy olyan politikai körhöz kapcso- 
lódóan alakult, amelynek tagjai 1958-tól kezdve általában folyamatosan képviselők 
voltak. 

A választások legnagyobb vesztesei a fizikai munkakörben dolgozók, akiknek az 
előzetes kiválasztás során tervbe vett aránya 29,7 százalék volt, ez a szavazást követően 
16,6 százalékra csökkent. Ugyanez a nőknél 27,7 és 20,1 százalék, a fiataloknál 9.8 és 
5,2 százalék. Az összetételre az értelmiség növekvő aránya jellemző, a sikeres szakmák 
(pl. a termelőszövetkezeti elnök, orvos) előtérbe kerültek. A megválasztott képviselők 
közel háromnegyede vezető beosztású, valamelyest növekedett a párttag képviselők 
aránya is. 

A reform hozadéka egy olyan összetételű parlament, amely átmenet a polgári profesz- 
szionista képviselet és a lenini , dolgozó képviselet" elképzelése között. 

Az aktívabb állampolgári részvétel felszínre hozta a képviselői alkalmasság kérdését. 
Az állampolgárok olyan képviselőt akarnak maguknak, akit képesnek tartanak a , hon- 
atyai" teendők ellátására. Az állampolgári (ún. spontán) jelölések nagy száma szinte 
kivétel nélkül bizonyíték erre. (Felmérésem szerint a 352 országgyűlési választókerületből 
165-ben volt összesen 280 állampolgári javaslat.) A , spontán" jelöltek közül 78 lett 
képviselőjelölt, és 41 jutott mandátumhoz. E személyi kör programadó készsége már a 
jelölőgyűléseken is figyelemre méltó volt, töretlen aktivitása a parlament megújulásának 
egyik mozgatórugója. 

Az elmondottak bizonyítják, hogy a jelenlegi ciklusban dolgozó parlament más társa- 
dalmi reprezentáció, és egyre kevésbé fogadja el a kormányzati rendszerben neki szánt 
legitimációs szerepet. Az Országgyűlés - néhány aktívabb tagjának jóvoltából — a demok- 
ratikus kormányzati döntéshozatal, a hatalomgyakorlás, az érdekintegráció színterévé 
kezd válni. A külső szemlélődő is észreveheti, hogy már nem szokatlan az ellenszavazat, 
a parlament több kérdésben ellenvéleményt tanúsít, elutasítja az interpellációra adott 
választ, elveti a miniszter álláspontját és a képviselői módosító indítvány mellett dönt. 
A képviselők élni kezdenek ügyrendi jogaikkal, sőt ügyrendi kérdésekben is szót kérnek. 

1987-ben hosszú évek óta először emelkedett 10 fölé a megalkotott törvények száma, 
a jogalkotási törvény után várhatóan minden évben hasonló adat lesz regisztrálható. 
Mindez gyakrabban ülésező Országgyűlést tételez fel. Aktívabbá vált a bizottsági rend- 
szer, egyes bizottsági üléseken nagy számban vesznek részt nem bizottsági tag képviselők 
is. Megnőtt a parlamenten kívül a képviselők iránti állampolgári figyelem. 

A ciklus első felében nem tűntek el a folyamat politikai korlátai, ezt szemléletesen 
bizonyítja az 1986-os ügyrendmódosítás néhány rendelkezése, amelyet ugyanaz az Or- 
szággyűlés fogadott el, mint később a korszakos jelentőségű jogalkotási törvényt. A fé- 
kek között említhetők a zárt ülések, vagy a párttag képviselők irányában megnyilvánuló 
befolyásolások. 

Az 1988. májusi országos pártértekezlet új politikai környezetet teremtett a parlamenti 
munka számára. A politika nem fékezni, hanem támogatni kívánja a folyamatot. A poli- 
tikai szándék tiszteletre méltó, és találkozik a parlamenttel szemben egyre nagyobb 
követelményeket támasztó és egyre kritikusabbá váló társadalom támogatásával. Ahhoz 
azonban, hogy ez megvalósuljon, intézmények, garanciák kellenek. 

A parlamenttel összefüggő államjogi értékrendszer eléggé világos: az Országgyűlést 
demokratikus választási rendszer segítségével kell megválasztani (létrehozatali oldal, a 
választójogi törvény nézőpontja), döntési jogkörét a kormányzati rendszerben védeni 
kell (hatásköri oldal, az alkotmány nézőpontja), végül szervezeti és működési feltételeit 
demokratikus játékszabályoknak kell szabályozniuk (ügyrendi oldal, a házszabályok . 
nézőpontja). A mindenkori reform csak úgy vezethet eredményre, ha mindhárom nézőpont 
összhangban van, amire nálunk 1949 óta nem volt példa. 

E három nézőpontból csak részben jellemzik harmonikus lépések jelenünket is. A vá- 
lasztási reformmal (ami jelenleg is napirenden van) elinduló folyamatot egyelőre nem 
követte a képviselet hatáskörének teljes átgondolása, igaz, jelentős előrelépést hozott a 
Népköztársaság Elnöki Tanácsa jogalkotó szerepének kizárólagos törvényhozási tár- 
gyakkal történő korlátozása a jogalkotási törvényben. Az 1986. évi ügyrend felülvizsgá- 
latára is sor került. Az államjogi normarendszer azonban az aktívabb politikai hozzáállás 
ellenére jelentős késésekkel követi a valóságos folyamatokat. 


Hogyan tovább? 
A parlamenti választások nézőpontja 


Szinte valamennyi választás előtt a választási rendszer kisebb-nagyobb reformja figyelhe- 
tó meg Magyarországon. Itt és most azonban sokkal többről van szó, az 1990-es 

parlamenti választások létrehozatali oldalról fordulatot ígérnek. A mai magyar társadal- 
mi fejlődés lényege az, hogy látható módon újjászerveződőben van a civil szféra, amely- 
nek alkotmányos keretet ad az egyesülési törvény. Ha megélénkül a civil társadalom, 
élettel lesz teli a képviselet is. Másként fogalmazva: eddig azért nem létezett hatékony 
képviselet, mert a civil társadalom politikai megszerveződése csökevényes volt. 

A választási reformnak arra a kérdésre kell választ adni : mi az Országgyűlés funkciója 
a hatalomgyakorlási mechanizmus jelen feltételei között? Vagyis hogyan fér össze a 
népszuverenitás a pártszuverenitással? A kérdésre legalább háromféle válasz fogalmaz- 
ható. Az egyik az eddigi gyakorlat, az össztársadalmi érdekszintézis alapján politizáló 
párt és mellette a legitimációt adó parlament. Ebben a nézetben csak az nem tisztázott, 
hogy hol van a , nemzeti" párthoz képest a civil társadalom, és a civil mozgásoknak mi 
a viszonyuk a párthoz, illetve a parlamenthez. I 

A másik - a történelemből jól ismert — válasz: politikai pluralizmuson alapuló politikai 
képviseletre van szükség. A választójogi törvény 1988-as társadalmi vitája során rendkí- 
vüli módon megnőtt a politikai képviselet iránti igény. A kétkedés itt csak annyi, hogy 
érett-e erre a mai társadalmi valóság. 

Van harmadik, evolutív út is, a párt hegemón szerepének elismerése mellett a civil szféra 
intézményes bekapcsolása a képviseletbe (pl. a jelölésen, a frakcióalkotás szabadságának 
elismerésén keresztül). Ez annak elismerésével jár együtt, hogy a párt nem azonos a civil 
társadalommal, hanem annak egyik, meghatározó része. 

A civil társadalom bekapcsolása az országgyűlésbe mindenekelőtt a jelölés rendjének 
újragondolásával és újraszabályozásával érhető el. A jelölés a választási folyamat nagy 
jelentőségű szakasza, és akkor demokratikus, ha alternatívákkal szolgál a választás 
napjára, ha ebben az alternatívateremtésben az állampolgárok, az állampolgári közössé- 
gek politikai részvétele biztosított. 

A választási reform első koncepciója egy új intézménnyel — a jelölést előkészítő bizott- 
sággal — kívánta demokratizálni a jelölés eddig eléggé misztifikus szakaszát, az előzetes 
jelöltkiválasztást. A jelölést előkészítő bizottság a népfront keretében jönne létre, tanács- 
tagoknál megegyezne a népfrontbizottságokkal. A jelölt állításának döntési fóruma 
továbbra is az állampolgárok jelölőgyűlése, az előkészítő-bizottság annak jobb előkészí- 
tését szolgálja. A képviselői jelölőgyűléseken a közzétett tervezet szerint az állampolgá- 
rok nem ajánlhattak volna jelölteket. I 

A jelölés említett elképzelését a társadalmi vita erős kritikával fogadta. A közvélekedés 
az volt, hogy a jelölés koncepciója az 1985-ös választások tapasztalatai alapján készült, 
és már nem felel meg a felgyorsult társadalmi folyamatoknak. A társadalmi vitában 
közmegegyezés volt abban a javaslatban, hogy meghatározott számú választópolgár — 
akár a jelölőgyűléssel azonos jogon - állíthasson jelölteket. Ez az elképzelés már átmene- 
tet jelent egy más típusú (párt alapú) jelölési rendszerbe. 

Az 1983. évi IH. törvény az országos lista bevezetésével kettéválasztotta az országgyű- 
lési képviselők jelölésének rendjét. Az országos lista képviselőjelöltjeit jelenleg az ország 
,első jelölőgyűléseként" a Hazafias Népíront Országos Tanácsa állítja a népírontba 
tömörült politikai, társadalmi és érdekképviseleti szervek javaslatai alapján. 

A választójogi törvény társadalmi vitára bocsátott tervezete növelni kívánta az orszá- 
gos lista mandátumainak számát. Ezt a változtatási irányt a társadalmi vita elvetette, és 
sokan megkérdőjelezték magát az intézményt is. 

A bírálatokban rejlő igazságok megszívlelendők, de nem szabad megfeledkezni arról 
sem, hogy az országos lista intézményével markánsabb lett a képviseletben az érdekképvi- 
seleti elem. A jövőben ez sokak véleménye szerint erősíthető az érdekképviseleti szervek 
általi közvetlen jelöléssel, sőt a közvetlen választással és a visszahívással is. Ekkor azonban 
már az Országgyűlés egyre inkább a kétkamarás rendszerű képviseletekre emlékeztetne. 

sA szakirodalomban régóta ismert a kétkamarás parlament koncepciója, erre biztatnak 
a világban többségben lévő kétkamarás megoldások, a magyar tradíciók, sőt maga az 

Országgyűlés épülete is, ahol a piros szőnyeg vezet a képviselőházba, a kék pedig a 
felsőházba. Perspektivikusan a kétkamarás rendszerű parlament nem zárható ki. Viszont 
elhamarkodott bevezetése ellen is komoly érvek sorakoztathatók : így pl. nincs kiforrott 
érdekképviseleti struktúra, a korporativizmus egy-egy érdek mentén szervez, az éppen 
nfeljövőben" lévő parlamentet könnyen lefojthatja a bonyolultabb döntéshozatalra be- 
rendezkedő kétkamarás rendszer. Rövid távon reálisabb, de hosszú távon sem elképzel- 
hetetlen, hogy az érdekképviseleti elv a képviselők társulási jogának intézményesítésével 
épül be az országgyűlési döntéshozatalba, esetleg az országos listára tekintettel, mégis . 
egykamarás rendszerben. 

A választási reform által célzott további lépések (pl. a választások törvényességének 
megoldása, az eljárási szabályok továbbfejlesztése, a szavazatszámlálás esetleges gépesí- 
tése) közül jelentőségénél fogva kiemelkedő a parlamenti választások önállósulása. A par- 
lamentarizmus és az önkormányzatiság politikai és jogi szétválasztása a mai társadalmi 
fejlődés ismeretében alapkérdés. 

A népi demokratikus országokban az első évtizedben külön törvények szabályozták 
a parlamenti választásokat; ilyen volt nálunk az 1945. évi VIII. törvény is. Az egységes 
képviseleti rendszer lenini elképzeléseinek megfelelő egységes választási rendszer (ez 
Magyarországon 1958-ban, illetve 1966-ban alakult ki) a központosítottabb, centralizál- 
tabb szocialista állam modelljének felelt meg. 

A parlamenti és a tanácsi választások között mindig jelentős különbségek voltak. 
A differenciálás már 1970-ben elindult a megyei tanácsok közvetett választásával, ez 
folytatódott 1983-ban az országos listával, az elöljáróságokkal. Az egyidejű választás 
lefékezi a differenciálási folyamatot, nem teszi lehetővé az intézmények kibontását, az 
árnyalatokban való gondolkodást. A differenciálás az országgyűlési és tanácsi választá- 
sok időpontjának különválasztásával vagy egy, vagy távlatilag két külön törvényben 
végezhető el. 

Hozzunk fel további érveket és ellenérveket a választások elkülönítésére. A legutóbbi 
döntés (1975) egy visszarendeződő politikai környezetben a választások újraegységesítése 
volt. Ennek indokai: csak egyszer kell mozgásba hozni a választásokért felelős appará- 
tust, olcsóbb a választás, egyszer kell propagálni és tömegszervező munkával az állam- 
polgárokat mozgósítani. Indokolta a szinkronbahozatalt a politikai rendszer egészére 
(pl. a tervezésre) általánosan jellemző ötéves ciklikusság. 

A felhozott érvek praktikusak, a gazdasági érvek racionálisak, ezek azonban a válasz- 

. tásokat lebonyolító apparátus és a miniszteriális apparátus érdekeinek felelnek meg. 

A választások népszavazásjellege kedvezett a fenti érveknek. Az 1983. évi politikai 
döntéssel új szituáció keletkezett, amely az érvek újraértékelésére késztet. A dolgok 
politikumára nézve helyesebb a parlamenti és a tanácsi választások különválasztása. Miért? 

1985-ben fokozottabban bebizonyosodott, hogy keverednek a helyi és az országos 
kérdések, nem koncentrálódik a figyelem a létrehozandó képviseleti szervek súlyára és 
funkciójára. A tanácstagi jelölőgyűléseken részt vevők számára nem az országos, főként 
gazdasági fejtegetések, netán nemzetközi politikai kapcsolatok az érdekesek, hanem a 
választókerület konkrét napi problémái. Az összekeveredés a jelölőgyűlések formalizmu- 
sának egyik oka. : 

A tanácsok önkormányzati jellegét a külön tanácsi választás erősítheti. S fordítva, az 
országgyűlési képviselői választásokon a helyi érdekek ilyen vitális megjelenése sem a 
legszerencsésebb jelenség a parlamentarizmus nézőpontjából. Az országos léptékekben 
gondolkodó képviselőjelöltek sorra buktak el a helyi érintettségű közönség előtt. A kép- 
viselő kiválasztásának szempontja az, hogy a jelöltnek legyen széles körű áttekintése és 
a területi érdekeket az ország helyzetével összefüggésben tudja képviselni. Ezt a szempon- 
tot támadja meg az egységes választás következtében a községi és városi érdekek közvet- 
lenebb hatása. 

Az Országgyűlés a kormányzati rendszerben 


A választásokban a képviseleti demokráciának csak egyik eleme jelentkezik. Hiába jön 
létre azonban demokratikusan a képviselet, hiába újul meg és kezd aktívan dolgozni az 
Országgyűlés, ha nincs védett hatásköre és nem megfelelőek a szervezeti-működési 
feltételei, akkor nem képes hatékonyan működni a képviseleti szerv. 1985 és 1988 között 
hasonló helyzet állt elő. A választási reformok céljaihoz, eredményeihez képest az Or- 
. szággyűlés egészének reformja 1949 óta állandóan késésben, lemaradásban volt és van. 


A kormányzati rendszerbeli pozíció kijelölése az alkotmány feladata. Az új alkotmány 
— ha tekintettel lesz a társadalmi fejlődés irányaira — minden bizonnyal a hatalommegosz- 
tás elvének figyelembevételével fogja kijelölni az Országgyűlés helyét a társadalomirányí- 
tás, a kormányzat rendszerében. A másik szabályozási főirány pedig az Országgyűlés 
hatáskörének védelme kell hogy legyen. Működő parlamentnél nincs szükség annak 
helyettesítésére. 

A hatalomgyakorlás a hatáskörök tényleges birtoklásával azonosítható. A hatáskö- 
rök, a döntéshozatal területén volt a legvédtelenebb az Országgyűlés, és bizonyos vonat- 
kozásokban az ma is. 

Az egyes parlamenti hatáskörök különböző parlamenti funkciókörök szerint csopor- 
tosulnak. Az egyik leghagyományosabb és legfontosabb parlamenti funkció a törvényho- 
zás. 

A magyar alkotmány szerint az Országgyűlés gyakorolja a népszuverenitásból eredő 
összes jogot, s e jogkörében törvényeket alkot. Alkotmányunkban az 1972-es alkotmány- 
reformot követően megjelentek a parlamenti hatáskört védő konkrét törvényhozási 
tárgyak, az alkotmányozó több esetben törvényi szintű jogforrást írt elő. A törvényhozá- 
si tárgyakat azonban nem lehetett az Országgyűlés kizárólagos hatáskörének tartani az 
Elnöki Tanácsnak a törvényhozásra kiterjedő széles helyettesítő jogköre folytán. Ezen 
a helyzeten radikálisan változtatott az alkotmány 30. §-át a jogforrási törvényre tekintet- 
tel módosító 1987. évi X. törvény, amely kialakította a kizárólagos törvényhozási tárgyak 
fogalmát. A kizárólagos törvényhozási tárgyak katalógusa részben - főként az államszer- 
vezet vonatkozásában - az alkotmányból, részben a jogalkotási törvényből ismerhető 
meg. A jogalkotási törvény három nagy csoportba osztva próbálja átfogni a törvényho- 
zási tárgyköröket: ezek a társadalmi rend, a KAZCESÁB rend, valamint az állampolgárok 
alapvető jogai. 

A közel kéttucatnyi konkrétan nevesített föréénthozád tárgykör kizárólagos parla- 
menti hatáskörré tétele rendkívül jelentős változás kormányzati, jog- és politikai rendsze- 
rünkben egyaránt. Ez a változás a törvények uralmának visszaállítását jelenti, visszaszo- 
rulóban van tehát a rendeleti kormányzás. A jogalkotási törvény azzal is védi az Or- 
szággyűlés törvényhozó hatalmát, hogy megvonja a miniszterektől és az államtitkároktól 
az eredeti szabályozás lehetőségét. A miniszterek és az államtitkárok csak a magasabb 
jogszabályokban kapott felhatalmazás alapján bocsáthatnak ki rendeletet, illetve rendel- 
kezést. A jogalkotási törvény korszakos változás kezdetét jelenti, egyensúlyosabbá vált a 
helyzet a törvényhozó és a végrehajtó hatalom között a jogalkotásban. 

Az Országgyűlést hatáskörök illetik meg a kormányzati szervezetrendszer létrehozásá- 
ban és ellenőrzésében; a parlament választja meg, illetve beszámoltathatja és visszahív- 
hatja a kormányt és annak tagjait. A parlamenti részvétel a kormányzati szerveket érintő 
döntéseknél 1989-ig a passzív tudomásulvételre zsugorodott. A pártbefolyás az ügyrend- 
ben jogilag is megfogalmazott, a döntések egyik kezdeményezője az MSZMP. A parla- 
mentet az egyes döntésekben - különösen a kormánnyal kapcsolatban -— korlátlanul 
helyettesítheti az Elnöki Tanács. A parlament befolyását a Minisztertanácsra gyengítette 
a bizalmi kérdés felvetésének hiánya és a kormány határozatlan időre szóló megbízatásá- 
nak négy évtizedes államjogi teóriája. A parlament és az egyes képviselői csoportok az 

1989. januári ügyrend- és alkotmánymódosítást követően már kezdeményezhetnek kor- 
mányzati-káderpolitikai döntéseket, és kialakulóban van a bizalmatlansági intézmény is. 

A parlamenti ellenőrzés nagy hangsúlyt kap a parlamentarizmus jelen fejlődési szaka- 
szában. A parlamenti ellenőrzés szélesebbé válik, nemcsak a kormányra, hanem az egész 
kormányzati igazgatásra kiterjed. A magyar Országgyűlés 1949 utáni ciklusaiban határo- 
zott tendencia a parlamenti ellenőrzés szerepnövekedése, az Országgyűlés inkább ellenőr- 
ző, mint törvényhozó típusú parlament, bár az arány kiegyensúlyozottabbá válhat a 
jogalkotási törvény eredményeként. 

A parlamenti ellenőrzés egyrészt a plénumon (beszámolás, interpelláció, kérdés), 
másrészt a bizottságokban történik. A parlamenti ellenőrzés folyamatosságát a parla- 
menti állandó bizottságok biztosítják, a vizsgálóbizottságok nem váltak önálló rendszer- 
ré. A parlamenti ellenőrzésben a bizottsági rendszer erősnek mondható, a bizottságok saját 
kezdeményezései elsősorban itt mutatkoznak. (A törvényhozás folyamatában a bizottsá- 
gok nem annyira kezdeményezők.) 

A parlamenti ellenőrzés gyenge pontjainak minősíthetők a következők: a kormány 
feletti ellenőrzés , befejezetlensége", a pénzügyi kormányzat ellenőrizhetetlensége, a vizs- 
gálóbizottságok, az ideiglenes bizottságok hiánya. A parlamenti ellenőrzés eszköztára 
tovább differenciálható ; az új alkotmány koncepciójában is szerepel pl. a számvevőszék 
intézménye vagy a parlamenti megbízott megválasztása. 

A parlamenti alkotmányvédelmi hatáskört erősítette meg az Alkotmányjogi Tanács. 
Működése azonban eddig nem kapcsolódott a parlamenti nyilvánossághoz. Az előzetes 
alkotmányossági jogszabály-ellenőrzésnek pedig nincs parlamenti felelőse, erre lenne 
alkalmas egy törvényhozási bizottság. 


Szervezeti és működési feltételek 


A parlamentek házszabályokban, ügyrendekben állapítják meg szervezetük és működé- 
sük legfőbb szabályait. A magyar ügyrend országgyűlési határozattal elfogadott belső 
szabályozás. A parlamenti játékszabályoknak mégis kisugárzó hatásuk van az Or- 
szággyűlés nyilvános működése jóvoltából az egész társadalomra, a közvéleményre. 
A demokratikusan, ügyrendszerűen működő parlament a társadalmi legitimáció fontos 
tényezője, működése mintaértékű más testületek, közösségek számára. 

Az ügyrendek szabályai általában mozgékonyak (a fontosabb ügyrendmódosítások 
évszámai a magyar Országgyűlésben: 1946, 1950, 1956, 1968, 1972, 1986), és létezik 
parlamenti szokásjog is. Vannak egyúttal ebben a , demokratikus technikában" öröklő- 
dő elemek is; így pl. az obstrukció tilalma, a parlamenti ISZBS jog, az interpelláció 
stb. 

Az Országgyűlés hatályos ügyrendjét a minél jobban odafigyelő társadalom és az egyre 
inkább vitálisan működő parlament oldaláról nagy kihívások érik, egyértelmű, hogy az 
ügyrend nem mindenben felel meg az igényeknek. Az ügyrend korszerűsítése - képviselői 
kezdeményezésekre - állandóan visszatérő kérdése a jelenlegi parlamenti ciklusnak. 
Ennek egyik újabb állomása volt az 1989. januári ügyrendrevízió. 

A házszabályok szabályozási tárgykörei a következők: az alakuló ülés és az üléssza- 
kok ; a belső szervezet, szerveződési elvek ; a tanácskozási rend, amely módosul az egyes 
parlamenti funkciók szerint; a képviselők jogállása. 

A választások törvényességi biztosítékrendszerének kiépítése, a választási bíráskodás 
bevezetése megnöveli az alakuló ülésen történő mandátumigazolás jelentőségét. Az ala- 
kuló ülés nagyobb beleszólást kíván saját szervezete kialakításába, így pl. indokolt, hogy 
meghatározott számú képviselő is jelölhessen a tisztségviselők választásakor. 

A hatáskörében megerősített Országgyűlésnek gyakrabban kell üléseznie, nem elegen- 
dő tehát az évi legalább két ülésszak. Illetve elegendő lenne, ha a parlament több 
ülésnapon át ülésezne, ám ez a megoldás inkább a professzionista képviseletre jellemző. 

Az ügyrendek részletesen szabályozzák a belső szervezeti kérdéseket, a tisztségviselők, 
a bizottságok, a képviselői csoportok feladatait. 

A képviselők a magyar parlamentben zerületi elv szerint foglalnak helyet. A másik 
szerveződési elv a szakmai, foglalkozási elv — e szerint alakulnak meg a bizottságok. 
A bizottsági rendszer erősödik, lassan átfogja a képviselők egész körét, és jelentősen 
befolyásolhatja a politikai döntéshozatalt. A harmadik szerveződési elv lehet a politikai 
tagoltság szerinti társulás. Az 1985-ös választások után felerősödött a képviselői frakció- 
alkotás szabadsága iránti igény, egyes társadalmi-érdekképviseleti szervek rendszeres 
kapcsolatot építettek ki képviselőikkel. Társadalmi kihívás ez a parlamenttel szemben, 
mivel a társadalom is pluralizálódott. A frakciózást az ügyrend korábban sem tiltotta, 
jelenleg elismeri. A képviselők társulási jogának elfogadásával, a képviselői frakciók 
intézményesítésével (ezalatt hatáskör-telepítés értendő, pl. a törvénykezdeményezési jog 
megadása) a parlamenti munka, a parlamenti döntéshozatal újabb lendületet vehet. 

Az ügyrend a parlamenti apparátusról is szól, amely különböző szinteken telepíthető 
(pl. a képviselők, a bizottságok, a képviselői csoportok mellett). A magyar Országgyűlés- 
nek jelenleg egységes központi apparátusa van, amely a növekvő feladatokhoz képest 
meglehetősen csekély. ; 

Az ügyrendek klasszikus szabályai szólnak a tanácskozási rendről. Ezekben a szabá- 
lyokban a parlamenti szólásszabadság és a tanácskozási rend érdekei ütköznek. A tanács- 
kozási érdekeket a parlamenti fegyelmi jog (pl. szómegvonás, rendreutasítás, kiutasítás) 
szabályozza. A két érdek viszonylatában ügyrendünk nem minden intézménynél kiegyensú- 
lyozott. A tanácskozási rend értelemszerűen változik az egyes parlamenti funkciók 
gyakorlásakor; a törvényhozási döntéshozatalról, valamint az interpelláció tárgyalási 
rendjéről fontosságuk miatt az ügyrend külön szól. Éppen ez volt az a két neuralgikus 
pontja az ügyrendnek, amelyeken a házszabály-módosítás jelentősen változtatott, lehető- 
vé téve pl. a többfordulós törvényalkotást. 

Az ügyrend 1972 óta tartalmazza a képviselők jogállásának legfontosabb szabályait. 
A jogalkotási törvényből következik, hogy a képviselői jogállás az alkotmányos elveken 
nyugvó törvényhozási tárgykör, ezt tehát nem belső normatív határozatban, hanem 
törvényben kell jóval részletezőbben rendezni. (A képviselők és az állami szervek viszo- 
nyát pl. kormányhatározat szabályozza.) í 


A reform, nézetem szerint, csak akkor lesz sikeres, ha egymásra tekintettel, korrelációban 
építi fel az intézményeket, ha figyelembe veszi a nemzeti-történelmi fejlődési íveket, ha 
a társadalmi fejlődésnek megfelelően szabályoz, és nem vesz át a valóságtól idegen 
modelleket. I 

A fejlődés és az azt szolgáló reform a parlament kormányzati szerepének erősödése 
irányába mutat. A politikai hatalomnak tisztáznia kell viszonyát ehhez a perspektivikus 
lehetőséghez. Az elmúlt évtizedekben gyakorta idézett mondás, miszerint nem kell parla- 
menti kormányzás, sok zavart okozhat, ha hirdetői nem világítják meg pontosan vélemé- 
nyüket. Parlamenti kormányzás a maga tiszta formájában sehol sincs a világon, a pártok, 
a politikai környezet mindenütt meghatározzák a parlamentek működését. Nálunk 
azonban a politikai környezet évtizedekig nem a parlamentet határozta meg, a párt nem 
azon keresztül jelent meg a politikai nyilvánosság előtt (ezért volt pl. rendeleti kormány- 
zás). Nem a politikai meghatározottságot kell tehát vitatni, hanem éppen annak hiányát, 
alkotmányos normákba rögzített kereteit. 

A párt nézőpontjából a társadalommal egyetértésben gyakorolt hatalom egyik legfőbb 
kifejezője az Országgyűlés. A pártszuverenitás és a parlamenti szuverenitás nem egymást 
kizáró, hanem feltételező fogalmak. 

Tézisek a párton belüli platíformszabadság 
kérdéséhez 
A politikai kezdeményezés, a kritika, a nézet-, 


vélemény- és vitaszabadság érvényesülésének 
intézményes rendje 


Az MSZMP kezdeményezésére hazánkban kibontakozóban van a politikai pluralizmus. 
A párt a marxizmus-leninizmus eszméi alapján, egy hatékonyan működő és a társadalmi 
igazságosságot érvényesítő, osztály nélküli társadalom felépítésére kínál programot a 
társadalom valamennyi, a szocialista perspektívát elfogadó és érte cselekedni kész réte- 
gei, csoportjai, erői, mozgalmai számára. Programját olyan politika kidolgozásával és 
érvényesítésével törekszik megvalósítani, amelyben integrálódnak a társadalom legszéle- 
sebb dolgozó tömegeinek érdekei és törekvései. Azért, hogy programja, politikája alap- 
ján cselekedve meghatározó befolyást gyakoroljon a társadalmi. folyamatokra, döntéseit 
a távlati célokhoz vezető valamennyi reálisan létező politikai alternatíva megfogalmazódá- 
sával és összevetésével kimunkált, széles bázisú társadalmi közmegegyezésre kell építenie. 
Ennek feltétele, hogy soraiban is egyesítse az eszméivel, távlati céljaival és politikájával 
azonosuló, ezekért közös cselekvésre kész, egyúttal a társadalom érdek-, nézet- és véle- 
ménytagoltságát is tükröző társadalmi erők összességét. 


Valódi, a politikai cselekvésben megnyilvánuló egység csak oly módon jöhet létre, ha 
a párton belüli nézet- és véleménykülönbségek a párt fórumain felszínre jutva nyílt, 
demokratikus vitákban érlelődnek döntéssé, az akcióegység alapját alkotó többségi állás- 
ponttá. A többségi akaratnak megfelelő egységes cselekvés megköveteli a kritikai gon- 
dolkodást, az alkotó vita szabadságát. Enélkül a döntések, álláspontok dogmákká 
merevednek, háttérbe szorul a párt politikai, mozgalmi jellege, a formális egység látszata 
bürokratikusan centralizált, alacsony hatékonyságú pártműködéshez vezet. 


E törekvéseknek megfelelően nélkülözhetetlen a párton belüli politikai kezdeményezés 
lehetőségének, a kritika, a nézetek, a vélemények és a vita szabadságának, a kisebbségi 
vélemények tiszteletben tartásának és fenntartásuk lehetőségének intézményes biztosítása. 
E magasabb rendű, új típusú pártműködés lényege a pártdemokrácia kiteljesítése, a párt 
eleven politikai mozgalomként való jelenléte a társadalomban. Az e követelményeknek 
megfelelő pártműködés rendszerébe illeszkedik a párton belüli platformszabadság érvé- 
nyesítésével összefüggő eljárások szabályozása is. 


Az MSZMP Központi Bizottsága 1988. június 23-i ülésén elfogadott feladatterv alapján a szervezeti szabályzat 
új tervezetét kidolgozó munkabizottság megbízásából a vitaanyagot összeállította Kápolnai György, felhasználva 
Barta György, Barsi Tomaj, Bayer József, Bánfalvi István, Bodó Károly, Fodor Gábor, Gombár Csaba, Herman 
Ákos, Hoch Róbert, Kiss Artúr, Kondorossi Ferenc, Krausz Tamás, Lengyel Sándor, Lovászi József, Németh 
László, Schiffer Péter, Szántó Miklós, Szimeonov Todor, Tóth Zoltán, Vágó György, Vető Géza írásos javaslatait, 

továbbá az MTA Szociológiai Kutatóintézete és Történettudományi Intézete pártalapszervezeteinek, a Tungsram 
Rt. műszaki igazgatósága pártbizottságának javaslatait, elgondolásait. Az itt közölt írás vitaanyag. 

A platformszabadsággal és frakciótilalommal összefüggő elvi kérdések. 


6 Platformnak nevezzük a politika színterén megjelenő álláspontot, a cselekvés alap- 
jául szolgáló programot, illetve az ennek alapján szerveződő, kialakuló vélemény- 
közösséget. A platformok tartalmukat tekintve magukban foglalhatják egy párt, illetve 
egyéb társadalmi szervezet egész politikáját (megkülönböztetve azt más szervezetek 
platformjától), vagy valamely konkrétan körülhatárolható kérdéshez, témakörhöz kap- 
csolódhatnak. A valamely kérdésben egyetértők köre - az adott platformhoz csatlako- 
zók, azt támogatók - más kérdésekben szembekerülhetnek egymással, különböző plat- 
formok támogatóivá válhatnak. 
6 A különböző platformok kialakulásának feltétele, hogy felszínre kerülhessenek a 
különböző nézetek, azok képviselői kapcsolatba léphessenek egymással, kinyil- 
váníthassák nézetazonosságukat, vagy éppen elhatárolódhassanak egymástól. Platfor- 
mok kialakulhatnak egyéni vagy közösségi kezdeményezésre, beleértve a párt tagjainak, 
alapszervezeteinek, választott testületeinek, illetve bármely, párttagokból álló közösségé- 
nek kezdeményezési lehetőségét is. 
1) A platformszabadság azt jelenti, hogy a különböző vélemények, nézetek képvise- 
lői a párton belül" szabadon terjeszthetik, egyeztethetik egymással álláspontju- 
kat, s összehangolhatják lépéseiket a többség megnyerésére irányuló politikai kezdemé- 
nyezésekben, küzdelmekben. . 

Az azonos véleményt valló párttagok közössége, egymással összehangolt egyéni fellé- 
pése azonban nem válhat olyan párton belüli szervezkedés alapjává - frakcióvá —, 
amelyben az egyeztetett közös álláspont érvényesítésére a párt szervezeti rendjétől eltérő, 
belső fegyelemmel is erősített kereteket alkalmaznak. (A frakcióban már maga a plat- 
formszabadság is korlátozott, hiszen a szervezett egységes fellépéshez éppen az eltérő 
álláspontok feladására, illetve a frakció belső fegyelmének vállalására van szükség.) 
A párton belüli frakciók létrejötte és tartós működése alááshatja a párt akcióegységét 
és a szétesés veszélyével fenyeget. 

6 A párton belüli platformok kialakulása és politikai jelenléte nem köthető mereven 
valamely politikai döntést megelőző vagy azt követő időszakhoz. Az illetékes 
párttestületek, pártfórumok állásfoglalása, döntése előtti időszakban a platformszabad- 
ság elsősorban a politikai kezdeményezés lehetőségét teremti meg; az állásfoglalást, 
döntést követően pedig - a kisebbségi jogok és kötelezettségek rendszereként - a kritika, 
a korrekció, az új többség létrehozásának eszközeként működik. 
0 A kommunista mozgalom, a párt cselekvőképességét, akcióegységét csak a közös 
cselekvésre vonatkozó többségi döntések egységes, fegyelmezett végrehajtása bizto- 
síthatja. A kialakuló platformok összevetésével meghozott többségi döntés a közös 
cselekvés alapjává válik, a kisebbségben maradt platformok képviselőinek pedig joguk, 
hogy álláspontjukat fenntartsák, kritikusan viszonyuljanak a kibontakozó cselekvés 
eredményeihez. Ha álláspontjukat az új jelenségek igazolják, ismét kezdeményezhetik 
javaslataik megvitatását, folytathatják a többség megnyeréséért, a korábbi döntés kor- 


6 Az ideológiai, elvi-politikai kérdésekben kialakuló különböző álláspontok (plat- 

formok) képviselőinek joga, hogy nézeteik mellett érvelve, agitálva küzdjenek 
azok széles körű elfogadtatásáért. Ha az adott kérdésben erre illetékes pártfórum állást 
foglalt, az ettől eltérő platformok képviselői is kötelesek ezt az állásfoglalást — mint az 
adott pártszerv vagy a párt egészének álláspontját — képviselni a párton kívüli politikai 


§ A . párton belül" megkötés tartalma egyrészt szervezeti szabályokkal írható körül, másrészt egyedi elbírálást 
igényel. Az egyedi elbírálásra jogosult önálló pártszerv létrehozása ezért a platformszabadság érvényesítésének 
fontos eleme. 

fórumokon. Saját, egyéni véleményüknek csak oly módon adhatnak hangot, hogy azzal 
ne rontsák a párt hivatalos álláspontjának politikai hatását. Pártfórumokon, a párton 
belül azonban folytathatják a küzdelmet nézeteik elfogadtatásáért. 
6 A párton belüli platformok kialakulásának, a platformszabadság érvényesülésé- 
nek elengedhetetlen feltétele és eszköze a nyilvánosság. Csak ennek felhasználásá- 
val és ellenőrzése mellett biztosíthatók az egyenlő esélyek, szorítható vissza az önkényes, 
adminisztratív eszközökkel való antidemokratikus visszaélés lehetősége, csak így érvé- 
nyesíthető a pártszerű politikai fellépés felelőssége. A kisebbségi véleményt, különvéle- 
ményt hordozó platformok képviselői álláspontjuk elfogadtatása érdekében nem vehetik 
igénybe a nyilvánosság párttól független eszközeit és fórumait. 
0 A platformok létrejötte és politikai tevékenysége jó lehetőségeket teremt arra, 
hogy a párton belüli megbízatások és választások során a nézetek, vélemények és 
a politikai magatartás váljanak a kiválasztódás alapjává, ellensúlyozva a személyi függősé- 
" gek és pozícióharcok nyilvánosság elől rejtett, elvtelen és kontraszelektáló hatásait. 
e A párton belüli platformszabadság feltételei között kialakuló politikai küzdel- 
mek elősegítik a politikai kultúra fejlődését, a párt egészét átható eszmei, politikai 
és cselekvési közösség kialakulását, a párton belüli szolidaritás erősödését. Hatásukra 
erősödhet a párt vonzereje a kezdeményező, a politikai küzdelmeket vállaló, a közössé- 
gért a közösségben cselekedni kész társadalmi csoportok, rétegek, generációk körében. 


A párton belüli platformszabadság érvényesítésével 
összefüggő eljárási kérdések 
(jogok, kötelezettségek, eljárásformák) I 


a) Minden párttagnak, illetve a párttagok bármely csoportjának (beleértve az alapszerve- 
zeteket és a választott testületeket is) joga, hogy tényekkel, érvekkel alátámasztott 
álláspontját, javaslatait szóban vagy írásban a párt fórumain - beleértve a pártsajtót, a 
tudományos tanácskozásokat és más nyilvános pártfórumokat is — kifejtse, kezdemé- 
nyezze annak megvitatását és a róla való állásfoglalást abból a célból, hogy az majd a 
döntéshozó fórumokon elfogadott többségi álláspontként a politikai cselekvés alapjává 
válhasson. A kezdeményezés kiterjedhet a szűkebb vagy tágabb közösséget érintő ügyek- 
re, kérdésekre egyaránt, és ettől függően jelölhető meg az az illetékes pártfórum, amely 
döntésre hivatott. A kezdeményezések irányulhatnak a felvetődő új politikai problémák 
megoldására vagy korábbi döntések korrekciójára egyaránt. 

b) Minden párttagnak, illetve a párttagok bármely csoportjának joga, hogy politikai 
kezdeményezéssel forduljon bármely másik párttaghoz, pártszervezethez, választott testü- 
lethez, pártfórumhoz abból a célból, hogy álláspontját megismertesse, egyeztesse, és 
közös álláspont kialakulása esetén az így létrejövő platform elfogadtatásáért a további- 
akban közösen lépjenek fel. 

c) A pártszervek a párton belüli kezdeményezésekhez, a kialakuló platformok tevé- 
kenységéhez nyújtsanak támogatást. A rendelkezésükre álló lehetőségek keretein belül 
tegyék lehetővé a párt helyiségeinek, eszközeinek, sajtójának felhasználását. A párttagok 
a párt érvényes, elfogadott állásfoglalásaival ütköző kezdeményezéseik támogatására 
nem szervezhetnek párton kívüli erőket, nem vehetik igénybe a társadalmi nyilvánosság 
párton kívüli fórumait. 

d) A platformok tevékenysége csak a szigorú önkéntességre épülhet. A platformhoz 
való csatlakozás, a rendezvényein való részvétel nyílt, abból egyetlen más párttag sem 
zárható ki. Sem a csatlakozás érdekében, sem annak megakadályozására a meggyőzésen 
kívül más módszer nem alkalmazható. A platformokban kialakult közös álláspontot 
minden párttag személyes meggyőződéseként képviselheti, a közös fellépés érdekében 

i féle szervezeti eszköz nem alkalmazható. 

e) A párt döntési fórumain, választott testületeiben a párttagok saját álláspontjukat 
képviselhetik. Ha választóik, pártszervezetük valamely konkrét ügyben egy bizonyos 
álláspont képviseletére kötelezik őket, ennek eleget kell tenniük, de emellett joguk 
személyes véleményük kifejtése is. A választásra jogosult pártfórumok a megválasztás 
és visszahívás lehetőségeivel is élve fejezhetik ki azonosulásukat vagy elhatárolódásukat 
a választott tisztséget betöltő párttagok álláspontjával, a képviselt platformokkal kap- 
csolatban. A személyi javaslatok eldöntésekor is a többségi elvet kel! alkalmazni, de a 
választó pártfórumok joga az is, hogy figyelembe vegyék a különböző, már kialakult 
álláspontok támogatottságát. 

f) Ha a vezető szervek döntéseivel a különböző platformokban megnyilvánuló kezde- 
ményezések közötti választás megvalósítható, a többségi elven hozott döntés végrehajtása 
a kisebbségben maradottakra is kötelező. A kisebbségben maradottak joga, hogy az 
akcióegységben való részvétel mellett különvéleményüket fenntartsák. Álláspontjukról 
azonban csak oly módon folytathatnak további párton belüli agitációt, hogy ne veszé- 
lyeztessék a többségi döntés végrehajtását, és saját álláspontjukkal együtt korrekt tájé- 
koztatást kell adniuk a többségi döntésről és annak indokairól is. 

g) Minden alapszervezet, választott testület saját hatáskörében dönthet arról, hogy a 
párttagoktól, pártszervezetektől vagy párttagok csoportjától érkező egyedi kezdeménye- 
zésekre hogyan reagál (megvitatja-e, állást foglal-e, továbbítja-e). Ha azonban a kezde- 
ményezők létszáma és összetétele magában foglalja az adott pártszervezet, illetve a 
párttestület által irányított szervezetek tagságának 25 százalékát, a kezdeményezést 
köteles napirendre tűzni és abban állást foglalni. Ugyancsak köteles ezt megtenni felsőbb 
szerveinek kezdeményezésére is. 

h) A platformszabadság körülményei között várhatóan megnövekszik az olyan esetek, 
helyzetek száma, amikor felvetődik a politikai magatartás szabályszerűségének, pártsze- 
rűségének megítélési igénye. Az ilyen esetek minősítésére a területi pártszervek és a 
Központi Bizottság mellett választott , egyeztető bizottságokat" (,, döntőbizottságokat") 
kell létrehozni. A fegyelmi vétségeket az ilyen, politikai megítélést igénylő ügyektől 
elválasztva (fegyelmi bizottságok útján) kell megítélni. 

i) Ahhoz, hogy a párton belüli kezdeményezések, álláspontok és javaslatok támoga- 
tottsága világosan mérhetővé váljon, be kell vezetni a , pártszavazás" intézményét. Az 
ezzel kapcsolatos szabályoknak tisztázniuk kell, hogy milyen esetekben, kiknek a kezde- 
ményezésére, milyen körben és milyen módon alkalmazható döntési, véleménynyilvání- 
tási eljárásként. 


í 

A kételkedés és a gondolkodás felelőssége 


Pártszervezetek a belpolitikai helyzetről és a pártról 


A folyóiratok, napilapok általában az állami, a párt- és a tudományos élet vezető tisztségviselői - 
nek, kiemelkedő személyiségeinek nézeteit adják közre. A pártszervezeteket ritkábban kérik fel 
arra, hogy fejtsék ki véleményüket hazánk belső helyzetéről, a pártról, a politikai rendszerről. 
Pedig a politikai vezetés és a párt vezető fórumai számára nem kisebb jelentőségű tény, hogy 
a pártszervezetek, a párt tagsága miképp látják az ország és a párt helyzetét. Ezért lapunk 
szerkesztősége azzal a kéréssel fordult az MSZMP négy szervezetéhez, fejtse ki véleményét arról, 
hogy milyen hazánk belpolitikai helyzete, a párt belső élete. A kérdéseket összeállította és a 
válaszokat sajtó alá rendezte Schiffer Péter, a Társadalmi Szemle rovatvezetője. 

Kérdéseinket az Fötvös Loránd Tudományegyetem Állam- és Jogtudományi Kara oktatói 
alapszervezetében vitára bocsátották. A vitában elhangzott véleményekkel kiegészített válaszo- 
kat Szabó Lajos Mátyás, a pártvezetőség tagja foglalta össze lapunk számára. 

A Veszprémi Szénbányák I. számú alapszervezetének véleményét Makrai László párttitkár 
továbbította. 

A Sombereki Körzeti Pártvezetőség nevében Pakusza Zoltán titkár fogalmazta meg a párt- 
szervezet álláspontját. 

Az MSZMP XVV. kerületi 3. számú körzeti pártalapszervezetének véleményét Nagy Gábor 
titkár küldte el szerkesztőségünkhöz. 

A szerkesztőség a következő kérdésekre várt választ: 


0 Hogyan látják mai belpolitikai helyzetünket? 
60 Mi a véleményük a politikai rendszerben alakuló új szervezetekről? 
0 Miképp ítélik meg a párt helyzetét a pártértekezlet után? 


ő A pártirányítás mely területén tartanak szükségesnek változtatásokat, miben határozható 
meg ezek tartalma, fő iránya? 


Az ELTE Állam- és Jogtudományi Karának oktatói pártalapszervezete 


6 A kérdés általános megfogalmazása olyan konszenzus létezését feltételezi, amelyet 
ma még nem találtunk meg. Jelenleg ugyanis egyetértés elsősorban abban a kérdés- 
ben áll fenn, hogy , így tovább nem mehet". A korábban kialakult társadalmi-gazdasági- 
politikai irányítási mechanizmusok tudniillik mára elavultak. Arra viszont, hogy az 
elavult intézményeket milyen új megoldással kellene felváltanunk, nem sikerült teljes 
körű választ adni. Emiatt igen szerteágazó véleményekkel találkozhatunk, a kemény kéz 
politikájától kezdve a legteljesebb liberalizmusig. Ez a jelenség mind a tagság körében, 
mind pedig a vezetésben tapasztalható. Az új modell létrehozása körüli bizonytalanság 
azután jellemzőjévé vált belpolitikai helyzetünknek is. Ezért több területen, köztük a 
gazdaságban is, előtérbe került a csak pillanatnyi érdekeket szem előtt tartó , tűzoltó- 
munka". 

A bizalmi válság tovább mélyül, bár a májusi pártkonferencia után némi reménysugár 
tűnt fel egy határozott cselekvéssor megszületését illetően. Nem így történt. A személyi 
változások, amelyek a legszűkebb vezetői kör egy részében jelentősek voltak, mindeddig 
nem léptek ki a Központi Bizottság és a Politikai Bizottság kereteiből. 

A politikai tisztánlátást hátráltatja egy sor ideológiai kérdés tisztázatlansága, amely 
nem segíti, hogy megnevezzük mindazt, amivel a múltból nem vállalhatjuk a folyto- 
nosságot. " 

A belpolitikai helyzet legsúlyosabb jelensége a társadalmi élet valamennyi területén — 
tehát a gazdaságban, a társadalmi szervezetekben, a kultúrában és "az erkölcsben — 
meglévő válságtünetek. Különösen hangsúlyos mozzanat ezek közül a csökkenő életszín- 
vonal és a romló közhangulat. A lakosságra rótt túlzott anyagi terhek hatására bekövet- 
kező életszínvonalcsökkenés, mint az elmúlt évtizedekben többször bebizonyosodott: 
nem visz sehova, sőt az egyre biztosabb leszakadást s a vele járó elszegényedést jelenti. 
A visszarendeződés veszélyét hordozza magában a komplexitás olyan megsértése is, 
amikor a politikai reformok szervezeti változásokká degradálódnak, miközben ezek 
elfedik a gazdaság lényegének változatlanságát. 

Az anarchia veszélye nemcsak úgy fenyeget, hogy az újonnan alakuló társadalmi 
szervezetek , szétvitatkozzák" a cselekvés lehetőségeit. A hibás központi döntések mellet- 
ti felsorakoztatás is káros hatásokat vált ki, főleg azért, mert bizalomvesztéshez, passzivi- 
táshoz vezet. Ez viszont a negatív folyamatokat erősíti s gyorsítja fel. Ma tehát olyan 
átmeneti helyzet alakult ki, amikor a régi már, az új még nem képes működni, amikor 
az irányíthatatlanság veszélyét is magában hordozza. 

A belpolitikai stabilitáshoz ma, mint mindenkor, folyamatos, alulról jövő támogatásra 
van szükség, amit felemás megoldásokkal nem lehet megszerezni. A stabilitás a politika 
teljes megújulásán kívül határozott gazdasági stratégiát kíván. E gazdasági stratégia nem 
születhet egyszerűen a nyugati módszerek szolgai másolásából. Figyelembe kell! venni 
külső és belső feltételrendszerünket. Önálló, biztos szociálpolitikára támaszkodva ki kell 
alakítani a szerkezetváltáshoz szükséges környezetet, miközben nem hagyhatja figyelmen 
kívül a mezőgazdaság és az infrastruktúra érdekeit sem. A stabilitás megteremtése a 
társadalomba újonnan belépő korosztályokkal az egész ifjúsággal való törődést is szük- 
ségessé teszi (iskola, munkahely, családalapítás, lakás). Ellenkező esetben a huszonéve- 
sek korosztálya , elveszett nemzedékké" válik. Egyúttal nyugdíjasainkat sem hagyhatjuk 
cserben. Az előbbiek alapján megkötendő konszenzust csakis a változásokat kezdemé- 
nyező, azokkal szemben nyitott s azok élére állni akaró és tudó párt- és állami vezetés 
szervezheti meg. A változások fő iránya ehhez csakis a politikai, gazdasági, kulturális 
és társadalmi monopóliumok megszüntetése lehet. E! kell vetni a kockát, mégpedig úgy, 
hogy az a hegemonisztikus hatalomgyakorláson alapuló, demokratikusan működő tár- 
sadaltni mechanizmusok kialakítása felé guruljon. Ez viszont csak a régitől való egyértel- 
mű elzárkózással valósulhat meg. 

4) A civil társadalom megteremtése ma a legfőbb feladatunk. A mai gazdasági, társa- 

dalmi differenciálódás következtében az érdekek megjelenítése, ütköztetése és in- 
tegrációja a civil társadalom létrejötte nélkül elképzelhetetlen. Egyúttal ez teremti meg 
a reális talajt a társadalmi kontroll érvényesítéséhez. Az így kibontakozó viták s az 
általuk kialakuló kompromisszumok teremthetik csak meg a fejlődés irányába mutató 
mozgás, az előremozdulás helyes alternatíváit. 

Mindezek figyelembevételével csak pártolni, támogatni lehet a társadalmi progresszió, 
az alkotmányosság talaján álló új szerveződéseket. A velük és általuk megjelenő mássá- 
gokat a hatalom központjaiban megértő, vitázó türelemmel, a párbeszéd készségével kell 
fogadni. Az állampolgári egyesülések — beleértve a pártalapítást is, ha komolyan vesszük 
a demokráciát — a magabiztos, politizálni tudó és akaró, kreatív állampolgárok sokasá- 
gát hozhatják létre. Ez pedig a nemzet jövője, a , centrumhoz" való felzárkózás szem- 
pontjából elengedhetetlen követelmény, s egyben legfontosabb garanciája annak, hogy 
, visszarendeződés" ne menjen végbe. Független társadalmi szervezetek nélkül nincs 
politika, nincs társadalmi ellenőrzés, ami nélkül nincs teljesítőképes gazdaság sem. 
0 "A pártnak következetesen újra kell fogalmaznia helyét és szerepét a társadalomban. 

Ezzel összefüggésben szükséges, hogy a párt világosan és egyértelműen fogalmazza 
meg elvi-politikai platformját, különös figyelemmel azokra a kihívásokra és ellentmondá- 
sokra, amelyek társadalmi, politikai, gazdasági életünkben felszinre kerültek. Ma a cselek- 
vés a legfontosabb, és éppen a határozott, céltudatos cselekvés a legnagyobb hiánycikk. 

A tagság, az alapszervezetek autonómiája, vagyis önálló politizálása az új áttöréshez 
feltétlenül szükséges. Az önállóság megjelenése azonban nem képzelhető el egy párton 
belüli vákuumban. 

Miközben a hatalmi centrum cselekvőképességét hangsúlyozzuk, nem feledkezhetünk 
meg arról, hogy a vezetés megerősödése egy demokratikus pártban az alulról jövő 
kezdeményezések iránti nyitottságot feltételezi. A párt kollektív bölcsességének valódi 
érvényre juttatásáról van itt szó. Ehhez pedig, jelen helyzetünk ezt egyértelműen bizo- 
nyítja, az információk lentről felfelé történő áramlásából ki kel! iktatni a hierarchikus, 
bürokratikus akadályokat, s az információk monopóliumát. Másként fogalmazva : meg 
kell szüntetni az apparátusok gyámkodását az alapszervezetek felett. Az apparátusnak 
ma inkább, mint bármikor, alapvető feladata az, hogy a PASLTAPSZEEVEZETEK munkáját 
szolgálja. 

[3 A megújulás a párt egész belső struktúrájának, irányítási, szerveződési, működési 

mechanizmusának átalakítását kívánja. A változások alapvető irányát a lényegi 
politikai tartalom módosulásának kell megszabnia. Ez pedig röviden abban ragadható 
meg, hogy a párt váljon demokratikus tömegpárttá, mert történelmileg csak így őrizheti 
meg önmagát. Ennek érdekében meg kell haladni a párttagság és a pártapparátus 
közötti, felszínre került elidegenedést. 

A demokratikus tömegpárttá válás legfőbb kritériuma a párton belüli hatalom újra- 
osztása s ezen újraosztás garanciákkal történő megvédése a remonopolizációval szem- 
ben. E belső demokratizálódás a feltétele annak, hogy a párt, az állam és a társadalom 
kapcsolódási rendszerének demokratikus mechanizmusai kialakuljanak. A pártnak Is 
csak így van esélye az iránta megnyilvánuló bizalom megszerzésére. 

A fenti cél eléréséért javasoljuk megfontolni a vertikális, zárt szervezeti géddszéi 
nyitását a horizontális felé. A szervezeti rendszerben a vertikális és a horizontális struktú- 
ráknak egyaránt meg kell jelenniük. A horizontális kapcsolatrendszernek nemcsak a 
területi, hanem az intézményi, vállalati pártszervezetek között is ki kell alakulnia. 

A vita szabadsága, vagyis a platformszabadság, a kisebbségi vélemények szabad 
hangoztatása is alapvető fontosságú követelmény, ami egyben a pártértelmiség szerepé- 
nek jelentős növekedését is maga után vonja. 

A párton belüli, csak a kongresszusnak felelősséggel tartozó, vagyis az apparátustól 
független, mozgékony pártsajtó létrehozása a nyilvánosság megteremtésének, a párttár- 
sadalom kontrolljának legfőbb eszköze lehet, ezért feltétlenül szükséges. 

Javasoljuk a választott testületek konkrét jogkörének szélesítését, és a választott 
dolgozó testületek megteremtése sem zárható ki mint lehetőség, mert másként nem 
képzelhető el az irányításban való tényleges részvétel. 

Az apparátusok , szolgáló" jellegének erősítésére is felhívjuk a figyelmet. Ebbe beleér- 
tendő azis, hogy ezek valóban váljanak a választott testületek döntéseinek végrehajtóivá, 
mégpedig épp a testületek s a nyilvánosság segítségével, a tagság ellenőrzése mellett. 
Szolgáltatásaikkal pedig segítsék a nagyobb autonómiát kapó alapszervezeteket. 

A tagság és az alapszervezetek autonómiájának kiszélesítése érdekében növelni kel! a 
közvetlenül megválasztott vezetők és testületi tagok számát. Sőt meghatározott kérdé- 
sekben a vezetés kérje ki a tagság egészének véleményét, pártszavazás (pártreferendum) 
formájában. 

A demokratizmus biztosítását az alapszabályban rögzített garanciák szavatolják, 
amelyeket csak pártreferendum útján lehessen megváltoztatni. 

A váltás minden szinten többes jelölésű és titkos lebonyolítását javasolhatjuk azzal, 
hogy ez vonatkozzon a legfelsőbb vezetőkre is (ne csak a főtitkárra, hanem egyéb felső 
szintű párttestületek vezetőire is), akiket a kongresszus és ne a Központi Bizottság 
válasszon meg. A pártreferendum módszerének alkalmazását ebben az esetben is meg- 
fontolandónak tarthatjuk, de ennek feltétele a már valóban demokratikusan működő 
párt. 

A pártellenőrzés szabályainak meghatározása csak a kongresszustól függjön. A párton 
belüli döntőbíráskodás a központi irányító apparátusoktól függetlenül, azok befolyásá- 
tól mentesen szerveződjön meg. Az alapszervezetek meghallgatása nélkül soha ne lehes- 
sen fegyelmi büntetést hozni. 

Természetesen minden egyes megállapításunk, javaslatunk vitákban tovább bővíthető 
és pontosítható. Egy dologra azonban nyomatékosan fel kell hívni a figyelmet, nevezete- 
sen arra, hogy e viták, nézeteltérések nem válhatnak a politikai cselekvés gátjává. A jelen 
helyzetben mindennél szükségesebb egy politikailag bátor, tettre kész, a demokratikus- 
progresszív alternatíva mentén határozott lépésekkel, rugalmasan előrehaladó politikai 
központ. E központ viszont csak akkor érhet el sikereket, ha munkájában egy aktív, 
párton belüli , civil társadalom" támogatását élvezi. 


Veszprémi Szénbányák MSZMP-szervezetének 1. számú alapszervezete 


0 A belpolitikai helyzetet illetően két kérdés köré csoportosultak a vélemények. 

A gazdaság, a gazdaságirányítás helyzetével, ezek társadalmi hatásaival, valamint 
a stabilitással, a kibontakozással, a hozott intézkedésekkel szembeni bizalom kérdésével 
foglalkoztak a hozzászólók. 

A társadalomban meglevő feszültségek — a hosszabb ideig tartó stagnálást követő 
erőteljes életszínvonal-csökkenés, ennek egyes rétegekre gyakorolt differenciált hatása, 
a szocialista társadalom ismérveiként eddig elfogadott tételek (teljes foglalkoztatottság, 
töretlen fejlődés, társadalmi mobilitás stb.) megkérdőjelezése, az újak kidolgozásának 
elmaradása -— szorosan összefüggnek gazdaságunk jelenlegi állapotával. 

Úgy érezzük, hogy sem a gazdaságirányítási mechanizmus kidolgozásánál, sem a 
döntések végrehajtásánál, illetve a napi gyakorlatnál nem érvényesül megfelelően a 
redszerszemlélet (például többszintű bankrendszer és tőzsde létrehozása korlátozott piaci 
viszonyok és áruhiány mellett, az adóreform és a bérreform szétválasztása, az energia- 
hordozók árképzése stb.). 

Olyan érzésünk van, hogy a gazdasági döntéseket előkészítők nem ismerik megfelelően 
a gazdasági folyamatokat s az ezekre való várható reagálásokat a vállalatok és az 
egyének részéről (például : személyi jövedelemadó, általános forgalmi adó és áralakulás). 
A döntések nagy százaléka így nem a feltételezett eredményeket hozza. Ezt veszélyesnek 
ítéljük, mert gazdasági tartalékaink nem elégségesek a hibás döntések elviseléséhez. 

A vállalatok irányítási rendszerében történt változások akkor következtek be, amikor 
többségük már kényszerhelyzetben volt, hiányoztak a feltételek és a belső források a 
vállalati stratégiaváltás végrehajtásához. Ma is nagyobb felelősséget várunk el a vállalati 
tanácsoktól, a vállalati vezetőktől, a helyi és szakszervezeti szervektől, mint amennyi 
EOK cin É SET van a vállalat, az ott dolgozó kollektíva jövőjének tényleges befolyásolásá- 
ra. Így hitelét veszítheti még az alkalmas kollektív és személyi vezetés is. Táptalajt ad 
olyan közhangulatnak, hogy a vezetők nagy része alkalmatlan feladatai ellátására. 

Kedvezőtlenül hat a belpolitikai helyzetre, hogy a vezetők iránti bizalom megingott, 
és ez elmondható minden vezetői szintre. A nyíltságot, az őszinteséget, a hibák feltárását 
szükségesnek tartjuk. Mindez igazán akkor hatékony, ha a hibák ellen a kérdésben 
érintett kollektíva veszi fel a harcot, mert így képessé teszi magát a továbbiak megakadá- 
lyozására is. A töimegkommunikációnak a hibák feltárásában betöltött szerepét túlzónak 
ítéljük, s bár többnyire jogos az elmarasztalás, túlteng a bizalmatlanságkeltés. Lassan 
már mindent kétely vesz körül, s ez is magyarázata a párttal, a kormánnyal szembeni 
bizalmatlanságnak, annak ellenére, hogy nyíltabb, őszintébb, reálisabb a tevékenységük. 
0 Törekvéseinknek megfelelően aktívabbá vált a párttagok tevékenysége, vele pár- 


. . , e 


sa. Az eddig megalakult szervezeteket, mozgalmakat még nem a párt által is megfogalma- 

zott szocialista pluralizmus, hánem a társadalomban meglévő válságjelenségek következ- 
ményeinek tékintjük. Ha a párt tovább késik az ideológiai tisztázással, de legfőképpen 
a politikai válaszokkal, a keletkezett űrt óhatatlanul betöltik. 

Többségük programját egészében nem ismerjük. A sajtó alapján úgy tűnik, hogy a 
társadalom akut problémáinak az összefüggésekből való kiragadásával operálnak, ami 
alkalmas tömegbázis megteremtésére. Ezzel szemben nem látjuk a problémák megoldá- 
sának felvázolását, mivel elsősorban a jelenlegi viszonyok tagadására vállalkoznak. 

Hiányoljuk e szervezetek programjának tudományos elemzését és bírálatát. Nem 
értünk egyet azzal, hogy csak tetteik után foglaljunk állást a velük kialakított viszonyról. 
Nem tudjuk, hogy tényleges aktivitásuk vagy csak sajtójuk jobb, mint a párté. 

Egyúttal látjuk, hogy a párt számára az igazi kihívás nem e szervezetek léte és számuk 
várható növekedése, hanem az, hogy képes-e oly mértékben megújulni, hogy a szükséges 
gazdasági-társadalmi változások vezetője legyen. 

6 A pártértekezletet megelőző időszak - a párttagokkal folytatott egyéni beszélgetések 

" az ideológiai munkáról, a párt vezető szerepéről szóló tézisek vitája — nagymérték- 
ben aktivizálta a pártszervezeteket és a párttagokat. A közvélemény és a párttagság is az 
országos pártértekezletet követően a párt kezdeményező, irányító szerepének látható és 
érzékelhető kibontakozását várta. Ám gyorsabb és látványosabb a párton kívüli szerve- 
zetek aktivizálódása. Ezért úgy tűnik, hogy a párt elmaradt az események mögött, lépései 
nem saját kezdeményezésen, hanem a válaszadás kényszerén alapulnak. 

Tisztában vagyunk azzal, hogy a szocialista fejlődés ideológiai, elméleti kérdéseinek 
megválaszolása hosszabb időt vesz igénybe, de ez nem jelentheti azt, hogy a napi 
ideológiai, politikai jellegű problémákra a párt ne adjon választ. (Például későinek ítéljük 
a párt állásfoglalását a romániai területrendezési elképzelésekkel, a bős-nagymarosi 
vízlépcsőrendszerrel stb. kapcsolatban.) Véleményünk szerint a párt részéről a társada- 
lomban működő szervezetek önállóságának tiszteletben tartása nem jelentheti azt, hogy 
lemond ezek befolyásolásáról. Ilyen értelemben számunkra érthetetlen a pártsajtó szere- 
pe. A sajtó sokszínűségét elfogadjuk, de a párt sajtójától elvárjuk, hogy fűzzön kommen- 
tárokat, foglaljon állást a lapokban megjelenő cikkekkel kapcsolatban. 

M:i: is szükségesnek tartjuk, hogy a politikusnak legyen , arca". A párt vezetői részéről 
azonban hatalmi harcot sejtetnek. Megítélésünk szerint ennek is köszönhető a területi 
pártszervek munkáját jellemző várakozó álláspont. 

A pártértekezletek összehívását csak ott tartják szükségesnek, ahol hosszú idő óta 
megoldatlan személyi kérdések terhelik a helyi közéletet. 

A párton belüli vita a párttagság szűk rétegére és egyes tudományos műhelyekre 
korlátozódik. Egy-egy kérdés kikristályosodásának folyamatától a tagság távol van, így 
rendkívül nehezen tud a korábbi beidegződésektől szabadulni. Túl hosszú idő telik el, 
mig a párt álláspontját magáénak vallja. 

A pártszervezetek, pártalapszervezetek nagyobb önállósága a gazdasági önállósághoz 
hasonló körülmények között került napirendre. Ez az önállóság kissé a magárahagyott- 
ság érzetét kelti. 

A legellentmondásosabbnak - így a legsürgősebben tisztázandó kérdésnek - a 

gazdaság pártirányítását látjuk. Megfogalmazott elveinknek megfelelően, az eddigi- 
nél nagyobb mértékben kell szétválasztani a párt és az állam szerepét. Elkerülhetetlen 
az elhatárolás személyi konzekvenciáinak érvényesítése is. Nem igaz, hogy nincs a. 
feladatok megoldására megfelelő káderállományunk. 

Ma a pártirányításban hiányzik a gazdasági folyamatok és azok társadalmi hatásai 
törvényszerűségeinek vizsgálata. Túlsúlyban van a pártellenőrzés szerepe, túlságosan 
dominál a , kormánybiztosi funkció". 

A mai gyakorlattal való szakítás nem a párt kivonulását jelenti a gazdaságból. A kér- 
dés nem az, hogy üzemi vagy területi elven szerveződjék-e a párt. Véleményünk szerint 

az üzemi pártszervek funkciójának kell megváltoznia, mégpedig oly módon, hogy kizáró- 
lag a gazdaság működéséhez szükséges politikai feltételek biztosításával, a vállalati 
gazdasági tevékenység dolgozókra gyakorolt hatásának elemzésével és a , politikaivá" 
vált gazdasági kérdésekkel foglalkozzanak. 

Egyetértünk a lakóterületi politikai munka fontosságával, de mindezt nem a területi 
elv megvalósításában látjuk. Ma egy ilyen erőszakolt átállás egyértelműen gyengítené a 
pártot. I 3 


Az MSZMP Sombereki Körzeti Pártvezetősége 


11) Hogyan látjuk mi, Somberek körzetében a belpolitikai helyzetet, a politikai intéz- 
ményrendszer működését, a pártértekezlet után a párton belül jelentkező ten- 
denciákat? 

Hosszú idő óta eredményesen gazdálkodó szervezetek dolgoznak körzetünkben, ame- 
lyek nemcsak stabil munkalehetőséget és jövedelmet biztosítanak, hanem sokat tesznek 
a községpolitika megvalósításáért is. 

A sombereki Béke Őre Mgtsz megalakulása, 1960 óta a térség, a megye egyik legjobb 
szövetkezete. Az alapintézmények és az infrastruktúra jó színvonalúak. A dolgozók 
jövedelme a főmunkaidő mellett vállalt jelentős háztáji tevékenység hatására az országos 
átlagnál magasabb. 

Mindezek ellenére az emberek közérzete, politikai hangulata az utóbbi időben romlott. 
A célok, melyeket hangoztattunk, értéküket vesztették, a hétköznapokban nem jelentek 
meg. Az anyagi jólét vált országunkban az értékrend középpontjává; amelyet nemhogy 
fokozni, de megtartani sem tudunk. Értékeink fokozatosan devalválódnak, új értékrend 
pedig nem alakult ki. 

A nemritkán 12-14 órát dolgozó falusi ember egyre inkább érzi, hogy ez is kevés. 
A bérek tartósan elváltak a teljesítményektől, az agrárolló tovább nyílik. Az emberek 
közérzetére, hangulatára mindez negatív hatással van. Egyre inkább érezhető a befelé 
fordulás, a várakozó álláspontra helyezkedés. Az országban a jelen időszakban meglévő 
szélsőségek zavarják a tisztánlátást. , Az egyik területen semmi sem drága, a másikra 
semmi se jut" gyakorlata torzítóan hat a véleményekre. A lakosságot elkeseredetté teszi, 
hogy most ismét azoktól várják a helytállást, akik ez idáig is megtettek mindent a 
továbblépés érdekében. A szorgalmasan gazdálkodók jövedelmét a rosszul termelők 
támogatása miatt apasztották, ami most sem változott. Ezen egységektől várják a 
fejlesztést, a beruházásokat. Ez megvalósítható lenne, ha rendelkezésre állna szabad 
pénzeszköz. 

A dolgozók közérzetét, hangulatát jelentősen befolyásolta az adó- és árrendszer, mely 
mind a gazdálkodó egységre, mind a személyekre nagy terhet hárított. Az adórendszert 
mint a költségvetés fontos bevételi forrását szervezeteink és a lakosság is tudomásul 
veszik. Bíráljuk viszont az adó teljesítményt visszafogó hatását, mely a különben is laza 
munkaerkölcsöt rombolja. Arra késztet, hogy tisztességtelen módon szerezzen jövedel- 
met a dolgozó. Visszafogja a teljesítmény növelését, miközben az adókezelés jelentős 
terheit a vállalatokra, szövetkezetekre hárították, ezért az adminisztráció költségei is 
nőttek. 

Körzetünkben leginkább az árak gyakori változásai , irritálják" a lakosságot. Az 
árképzés alapelveivel nem vitatkozunk, de ennek gyakorlati végrehajtását érthetetlennek 
tartjuk. Ugy érezzük, mintha a rendezőelv elveszett volna; lehetetlen elválasztani a 
jogost a jogtalantól, a hasznost a haszontalantól, az indokoltat az indokolatlantól. 

Ma egyre inkább a többgenerációs családi modell előnyeit hirdetjük. Ennek a városok 
társasházaiban hiányoznak az igazi feltételei, léteznek viszont falun, ahol a családi házak 

méretei és a hagyomány is lehetővé teszik, hogy a nagyszülők együtt legyenek gyerme- 
keikkel és unokáikkal. De erről az új házadórendszer kidolgozói nem vettek tudomást. 
0 Környezetünket élénken foglalkoztatják a politikai intézményrendszer változásai, 

a különböző egyesületek, mozgalmak, szervezetek létrejötte, a szocialista pluraliz- 
mus kialakulása. Az MSZMP országos értekezletét megelőző pártvitákon nálunk is nagy 
hangsúlyt kaptak a fenti kérdéskörök. Egyetértés alakult ki abban, hogy a párt kezdemé- 
nyezésére hozzuk létre a feltételeket egy nyíltabb, őszintébb, , nem uniformizált szocializ- 
mus" megteremtésére. 

Kétségtelen, hogy az eltelt időben a nyíltság-nyilvánosság területén lényeges változá- 
sok következtek be, melyek segíthetik a válságjelenségek leküzdését. Mégis úgy érezzük, 
hogy a párt nem a megfelelő gazdasági-társadalmi helyzetet, pillanatot választotta a 
, magyar glasznosztyra", azt megkésettnek ítéljük. Amikor a közhangulat romlik, csök- 
ken a párt és a vezetők iránti bizalom, pesszimizmus és kiábrándultság van jelen, akkor 
egy ilyen szelep megnyitása veszélyes lépésnek tűnik. Ugy érezzük, ma népszerű ellenzéki- 
nek lenni, s a párt ehhez a helyzethez alkalmazkodva passzív, visszavonuló politikát 
folytat. E téren a változtatás érdekében határozottabb, céltudatosabb cselekvésre van 
szükség. 

Jelenleg a pártban az , egymásra mutogatás" politikája érvényesül. Egyszerűen szólva, 
az alsó szint mutogat felfelé, a felső pedig lefelé, a hibák elkövetőit keresve, miközben 
az események mögött haladunk, lépéshátrányban vagyunk. Amikor az ellenzék zászlajá- 
ra tűzött egy problémát, csak akkor vesszük tudomásul, hogy egy konfliktus elébe 
nézünk. Ha ez a megkövesedett gyakorlat megmarad a pártban, a szelet mindig mások 
fogják ki vitorlánkból, és nem haladunk előre. Nem tudjuk elképzelni, hogy hosszú távon 
világos és érthető célok nélkül tartós eredményeket érhetünk el. A most alakuló számos 
szervezet, egyesület, mozgalom, front, fórum érzésünk szerint gyengíti az amúgy is 
erősítésre váró pártegységet, megosztja mind a pártvezetést, mind a párttagságot. Pilla- 
natnyilag erre a helyzetre nem vagyunk felkészülve, nem látjuk tisztán a párttagok 
politikai folyamatokhoz való viszonyulását, feladatait. Jelenleg nincs kellő érvanyagunk 
a társadalmi-gazdasági-politikai reform melletti agitációhoz. 

A mai körülmények között nem várható el, hogy minden párttag egy véleményen 
legyen, de azt tartjuk helyesnek, ha a párttagok véleményük kifejezésére elsődlegesen a 
párt fórumait használják fel, s hiba, ha egyesek külön véleményüket valamely párton 
kívüli tömörülés közbeiktatásával juttatják vissza a párthoz. Szerintünk ennek egyfajta 
nem kívánatos gyakorlata kezd kialakulni politikai életünkben, és ezt a gyakorlatot 
többé-kevésbé megtűrjük. Mindezek alapján úgy érezzük, hogy a politikai intézmény- 
rendszer reformja kialakulatlan, érthetetlen, a szocialista pluralizmus tartalma ismeret- 
len a párttagok, az állampolgárok számára. 

6 Az MSZMP országos értekezlete kétségkívül új szakaszt nyitott gazdasági-társadal- 
mi életünkben. Természetes, hogy a túlfűtött várakozásnak mindenben megfelelni 
nem tudott. Az értekezletet követően területünkön egyfajta katarzist, megkönnyebbülést 
figyelhettünk meg, mely a problémákkal való bátor szembenézés miatt következett be. 
Bizalom és tettrekészség jellemezte a tagságot. Ezen időszakot érzésünk szerint egy 
kapkodónak tűnő, inflációgerjesztő, válságos szakasz követte, melyben kevés ember 
tudta, hogy mit tegyen. Jelenleg egy , gyónásos" periódusban vagyunk. 
6 Nálunk, Sombereken azonban nincs szükség , gyónásra". Tudtuk és tudjuk, mikor 
kell vetni, hogyan kell hegeszteni, mikor, milyen témában kell taggyűlést tartani. 
Párttagjaink és párton kívüli dolgozóink értelmes célokért az érdekeltség alapján készek, 
amennyiben szükséges, még többet és jobb minőségben dolgozni. De ehhez felsőbb 
pártszervezeteinktől várunk egyértelműbb állásfoglalásokat, világosabb kereteket a moz- 


A Központi Bizottság elhatározásaiban vegye számításba az alapszervezetek helyzetét, 
lehetőségeit. Az élet gyors változásaival együtt kell haladnia a párt belső élete korszerűsí- 

tésének. Támogatjuk a párt szervezeti megújulását előkészítő munkálatokat. Vélemé- 
nyünk szerint e megújulás alapvető feltétele az, hogy a bürokratikus centralizmus helyett 
a pártértekezlet által is szorgalmazott demokratikus centralizmus legyen meghatározó 
elvünk. 

Az alapszervezetek számára nagyobb politikai és cselekvési lehetőséget kell teremteni. 
Csak a gyakorlatban tanult demokrácia vezethet ki bennünket a jelenlegi válságból, 
fejlesztheti ezt az országot olyan szintre, amelyet itt Sombereken is szeretnénk. 


Az MSZMP XIV. kerületi 3. számú körzeti alapszervezete 


6 Alapszervezetünk tagsága úgy véli, hogy az ország az utóbbi évtizedek legnagyobb 
társadalmi, politikai, erkölcsi, bizalmi válságát éli át. Ennek tényei a következők. 
A társadalom életének kialakult normái s az elért eredmények elértéktelenedtek. Ezt 
tükrözik a különböző hivatalos megnyilatkozások, a sajtó, de főleg a gyakorlati tapasz- 
talatok. Évek óta hallgatnak a munkásosztály szerepéről, több szó esik az értelmiség 
megnövekedett jelentőségéről. A magántulajdon fejlődési lehetőségei gyors ütemben 
növekednek, s ennek következtében a szocializmustól idegen mértékű vagyoni differen- 
ciálódás megy végbe a társadalomban, jövedelmi viszonyaink nagy különbségeket mu- 
tatnak a fizikai dolgozók, a szak-, a betanított és a segédmunkások, valamint a nyugdíja- 
sok rovására. Mind nagyobb a szocialista szektorban dolgozók létbizonytalansága, 
helyzetük sokszor kilátástalanná válik, a munkanélküliség mind szélesebb körüket fenye- 
geti. 

Tapasztaljuk, hogy a becsületes, sokszor nélkülözéseket követelő munkát nemcsak 
értéktelennek minősítik, de károsnak, hibásnak is tartják. Ahelyett, hogy a nyugdíjak 
értékmegőrzéséről beszélnének, a jelenleginél is nagyobb szigorításokat, elvonásokat, 
megszorításokat követelnek. Ez tapasztalható a mindennapi életben a pénzügyi és kor- 
mányzati tisztviselők megnyilatkozásaiban. Ide kívánkozik az a megjegyzés, hogy a 
jelenlegi nyugdíjakat nem tekintjük a mai generáció jótékony adományának, mivel az 
idős nemzedék áldozatos munkával szerezte meg a jogot az időskori tisztességes megélhe- 
téshez. Ezt méltányolják a nehéz helyzetben levő Lengyelországban és Csehszlovákiában 
is, ahol a nyugdíjak lépést tartanak az árszínvonal változásaival. 

A társadalmi életben történő , eszmei váltást" az MSZMP országos értekezletének 
állásfoglalása és egyéb megnyilatkozások is tükrözik. A dokumentum hangsúlyozza az 
értelmiség egyre növekvő szerepét, a tudomány, az oktatási rendszer fejlesztésének, a 
kulturális élet és tevékenység jóval nagyobb megbecsülésének szükségességét. Ez helyén- 
való. De nincs szó a munkásosztály helyzetéről, a termelőmunka megbecsüléséről, a 
munkások, parasztok kulturális lehetőségeinek megteremtéséről, a népművelésről. 

Nem megnyugtató a politikai helyzet. A belső politikai viszonyok alakulása a tömegek 
számára riasztó. Sokszor úgy tűnik, hogy ami eddig történt, hibás, bűnös, népellenes 
volt. Ha valaki vállalja a múltat, rásütik a sztálinista, rákosista jelzőt. Szégyennek és 
bűnnek tekintik a korábbi politikai tevékenységet. Messzire kerültünk a munkásosztály 
vezető szerepének megvalósulásától, miközben a legfelsőbb pártvezetésben is megfogal- 
mazódtak olyan nézetek, amelyek a , kommunista" kifejezést utópiának és megszünte- 
tendőnek tekintik. Egyes vezetők részt vesznek a polgári jellegű fórumokon és rendezvé- 
nyeken, alapító tagjai polgári beállítottságú mozgalmaknak, felszólalói az ellenzék által 
szervezett rendezvényeknek. 

Párttagságunk egyetért az 1988. szeptember 27-én tartott KB-ülésen felszólalók nagy 
részével, így Tőkei Ferenc, Aczél György, Pónya József, Huszár István, Tétényi Pál, Boros 
László, Berecz János, Molnár Magda elvtársak hozzászólásával. Nem azt akarjuk követ- 
ni a régiből, ami rossznak bizonyult, de azt becsüljük meg, ami a mai idők követelményei- 
nek megfelel. Elutasítjuk a kapitalizmust, azt, hogy újra milliomosok uralják a közéletet, 

hogy másfél millió ember a létminimum alatt éljen ma Magyarországon. Hiányoljuk, 
hogy nem tudunk könyveket vásárolni, színházba, kiállításokra eljárni, új művekhez 
hozzájutni, de még fájóbb, hogy mindennapi szükségleteink szűkös kielégítése is veszély- 
be került. 

Pártalapszervezetünk tagsága bízik abban, hogy a párt vezetése és a kormány érvényt 
szerez a KB 1987. július 2-i állásfoglalásának ésaz MSZMP országos értekezlete határo- 
zatának. Nehéz helyzetünket megértve eddig is türelmet tanúsítottunk annak érdekében, 
hogy az életszínvonal folyamatos és fokozatos csökkenése mellett gazdaságunkban 
pozitív fordulat következzék be. Tőlünk egyébként a korábbi években is türelmet és 
megértést vártak el — most ezt miért tagadnánk meg? 

Szeretnénk, ha a polgári, nyugati életmódot dicsőítő, a szocializmustól idegen, ázzal 
szemben álló nézetek és törekvések ellen erőteljesebben és következetesebben lépne fel 
a pártvezetés. Nem tartjuk törvényszerűnek, hogy a kormányszervek és az érdekvédelmi 
szervek céljai, törekvései egymással szemben álljanak. Nem üdvözítő, hogy a munkások 
sztrájkokkal harcoljanak ki maguknak jogokat, járandóságokat, de az sem, hogy arra 
a kormány magatartása kényszerítse őket. Azt azonban végképp nem értjük, hogy 
miközben a munkások sztrájk- és egyéb megmozdulásainak jogát, etikusságát vitatják, a 
diákság, értelmiség és más rétegek hasonló megnyilvánulásait támogatják, népszerűsítik. 
6 Számunkra nehéz megérteni, de az az újjáéledt társadalmi gyakorlat, hogy szinte 

korlátlanul jönnek és jöhetnek létre új politikai, társadalmi szervezetek, mozgalmak. 
E szervezetek, mozgalmak tapasztalataink szerint nem feltétlenül a szocializmus irá- 
nyába haladnak, sőt idegenek attól. Félő az is, hogy egy-egy társadalmi réteget megoszta- 
nak, szétforgácsolnak. Ilyen az ifjúsági szerezetek helyzete, a sokféle (főleg értelmiségi) 
szakszervezet önálló működése, a párt jellegű szervezkedések bontakozása. Úgy gondol- 
juk, hogy a fegyelem és a törvények betartása a demokráciával nem ellentétes. Ugyanak- 
kor a teljes szabadosság, a normáktól való nagy fokú függetlenedés az anarchia meleg- 
ágya. Ezt semmilyen társadalom nem viseli el és nem engedi meg korlátlanul. 
6 Az alapszervezetek tagsága a politikai rendszer reformját szükségesnek, sőt elenged- 

hetetlennek tartja. Elsősorban a következő kérdések előtérbe helyezését tartjuk 
fontosnak. 

Határozottan valljuk, hogy az MSZMP a társadalom vezető ereje. Ezt a szocialista 

fejlődés alapvető feltételének tartjuk. Természetesnek és fontosnak véljük, hogy a politi- 
kai rendszerben s különösen a párton belül új szervezeti megoldások jelennek meg. Ez 
sok mindent jelent, de elsősorban azt, hogy minden más szervezetnek (Hazafias Népfront, 
KISZ, szakszervezet stb.) önálló, sajátos társadalmi szerepköre van, és velük szorosan 
együtt kell működnünk. Ez közös vonás munkánkban, s pártszervezetünk már régóta 
ezt igyekszik megvalósítani. 
Fontos, hogy a párt erősítse politikai jellegét. Nem vállalhatja fel, nem veheti át más 
szervek, szervezetek funkcióit és felelősségét, de az eddiginél is nagyobb figyelmet 
kell fordítania a politikai irányvonal kidolgozására, a politikai tevékenységek koordiná- 
lására, a politikai-ideológiai befolyásolásra. Nem tartjuk sem célszerűnek, sem lehetsé- 
gesnek más pártok létrejöttét, működését, azt pedig határozottan tagadjuk, hogy a 
hatalmon osztozkodni lehet polgári ellenzéki csoportokkal. 

Arra törekszünk, hogy a pártszervezet önállóbb, kiterjedtebb tevékenységét érvénye- 
sítsük környezetünkben. Fontos, hogy a közigazgatási egység és a lakóterület legyen a 
pártélet alapvető színtere, függetlenül attól, hogy a párttagság hol dolgozik és mi a 
munkahelyi beosztása. Ehhez viszont nemcsak a kerületi, de a körzeti pártszervezetek 
tevékenységét, hatáskörét, vezetését is át kell alakítani. 

A szerkesztőség véleménye 


A folyóiratunkban közzétett helyzetértékelő gondolatok olvastán bizonyára felmerül az olvasó- 
ban: miért publikál a szerkesztőség pártszervezeti véleményeket lényegében ugyanazokról a 
kérdésekről — a feszültségekkel terhes belpolitikai helyzetről, a párt aggodalomra okot adó 
állapotáról, gyengülő társadalmi pozíciójáról, az égető tennivalókról -, amelyekkel nemrégiben 
a Központi Bizottság is behatóan foglalkozott. Vajon ezzel vitatni kívánjuk a központi állásfogla- 
lást, illetve annak egyes megállapításait, vagy éppen ellenkezőleg: , alulról jövő" véleményekkel 
szeretnénk azt alátámasztani? Esetleg csak kiegészíteni, gazdagítani kívánjuk a KB által megraj- 
zolt képet? 

A pártszervezetek véleményének, állásfoglalásának közlésével a szerkesztőség mindenekelőtt 
a pártdemokrácia, a párton belüli nyilvánosság fejlődéséhez kíván hozzájárulni. A publikált 
nézetek, álláspontok számos fontos, figyelemre méltó észrevételt tartalmaznak, smelyek jól 
tükrözik belpolitikai helyzetünk ellentmondásait. Egyúttal az ilyen vélemények szükségszerűen 
" megfogalmazóik politikai érzelmeit, gondolkodásmódját is hordozzák, s az álláspontok alapján 
úgy tűnik, hogy napjainkban éppen ezt, problémáink megközelítésének szubjektív módját 
tarthatjuk különösen jellemzőnek. 

Igaz, alig megkezdett átalakítási folyamat zajlik, amelynek alapvető irányai is változhatnak: 
szubjektíve is nehéz tehát levonni helyzetünk ,végső konzekvenciáit". De mind gyakoribb a 
valósághoz való szubjektív viszonyulás amiatt is, hogy az átalakulás szükségességének hangoz- 
tatása sokakban azt a hamis benyomást kelti, hogy korlátlan szabadságot élvezünk az új 
,. bevezetésében". Mindez könnyen érzelmi síkra tereli, ingoványos talajra is viheti a tájékozódó 
szándékot. 

Úgy tűnik, ma azt a legnehezebb tudomásul venni, elfogadni, hogy a gazdasági stabilizáció 
súlyos társadalmi terhei mellett az elvben régóta hirdetett politikai átalakítás is ellentmondások- 
kal, feszültségekkel jár. A korábbi struktúra reformja, az új politikai mozgásokhoz szükséges 
keretek kialakítása, különösképpen pedig egy hatékonyabb társadalmi demokrácia konszolidált 
feltételeinek megteremtése óriási munkát kíván, amit nem lehet máról holnapra elvégezni. 
A korábbi gyakorlatunkban nem ismert magas hőfokú társadalmi vita is .lassítja" például a 
politikai kibontakozás folyamatát. Ezért is nehéz ma konszenzust teremteni, egyszersmind 
előrelátónak, bölcsnek lenni. Vagy nevezhető-e csupán késlekedésnek, ha az alternatív mozgal- 
mak sokszor nagy igényű deklarációit az intézményi reform napi konkrét, körültekintő elemzést 
igénylő feladataival vetjük egybe? 

A felgyorsult önszerveződés felfokozott - nemegyszer illúziókeltő — igényeket is táplál. Az új 
szemléletű jogalkotás, a megváltozott szellemű államszervezői munka gyakorlati eredményei 
viszont szükségképpen csak később érhetnek be. Még ha a legtervszerűbb munka folyik is, nem 
érvényesülhet azonnal a struktúraátalakító lépések teremtő ereje, olyannyira áhított konszolidáló 
hatása, ezért óhatatlanul - egyesek számára az elviselhetőnél is -— nagyobb a vártnál az ösztönös 
folyamatok ,hordaléka". 

Mindez arra figyelmeztet, hogy alaposabban, tudományos igényességgel elemezzük napjaink 
változásait, a társadalom erőinek mozgását, az események tendenciáit. Sajnos nem mindig ez 
történik. Ha valaki ma - néhány konkrét szervezeti elképzeléstől eltekintve — csak az általánossá- 
gokat hangoztatja, nemigen vesz tudomást arról, hogy az eltelt néhány hónapban több történt 
e tekintetben, mint azelőtt évek alatt. Tucatnyi, a politikai rendszert reformáló törvényjavaslat 
előkészítése folyik, igaz, belső konfliktusok, vajúdások, éles viták közepette. De éppen erre van 
most égető szükség, éppen erről várnánk hiteles elemzést a hozzáértőktől. Kik között támadtak 
és támadnak ma konfliktusok, milyen erők, milyen célokért sorakoznak fel a vitákban, milyen 
fájdalmakat okoz az új születése? Ehelyett marad a szokásos deduktív képlet: a hatalom mono- 
póliumát birtoklók ütköznek össze a demokrácia erőivel. 

Elgondolkodtató, hogy a - főleg fizikai dolgozókat tömörítő — pártszervezetekben viszont nem 
a változásokat sürgető hév, hanem a beavatatlanság, a meg nem értés, időnként a félelem . térít 
el" az események higgadt mérlegelésétől. Az egyébként súlyos tényeket tárgyilagosan felsora- 
koztató Sombereki Körzeti Pártvezetőség véleményében azt olvashatjuk: úgy érezzük, hogy a 
párt nem megfelelő gazdasági-társadalmi helyzetet, pillanatot választott a magyar glasznoszty - 
ra". Hozzáteszi ugyan, hogy azt megkésettnek Ítélik, de a lényeg: amikor a közhangulat romlik, 
csökken a párt és a vezetők iránti bizalom, pesszimizmus és kiábrándultság van jelen, akkor ilyen 
szelepet megnyitni veszélyes. Mi tesszük hozzá: valóban jobb lett volna már korábban elindulni 

a változások útján, de ha elkéstünk is, az átalakítást egy jobb helyzetre várva tovább halogatni 
még veszélyesebb volna. A .szelep" zárva tartása ugyanis robbanással fenyegetne. Ezért nem 
indokolható semmilyen érvvel, hogy időszerűtlen a ,. magyar glasznoszty", még ha az aggodalom 
érthető is. 

Úgy ítéljük meg, az ezúttal közölt pártszervezeti vélemények a mai belpolitikai helyzetről 
fontos tanulságokkal szolgálnak a párt, a pártvezetés számára. Nem elég a politikai-kormányzati 
centrum igyekezete, ha az nem vált ki megfelelő hatást, nem kelt rezonanciát a párt tagjainak, 
szervezeteinek jelentős körében. Ezt nemcsak a közölt vélemények igazolják, hanem más tapasz- 
talatok is alátámasztják. Mindezek arra intenek: több figyelmet kell fordítanunk az átalakítás már 
elért eredményeinek ,visszaigazolására", tudatosítására. A ma oly szükséges demokratikus 
vitákban formálódó pártegység nem kis részben ezen is múlik. 

, Nemcsak a pénz kell nekünk..." 


Gazdasági szerkezetváltás és politikai háttér 
Borsod-Abaúj-Zemplén megyében 


A szerkezetváltás követelményeiről általában népgazdasági és vállalati szinten szoktak beszélni. 
Ritkábban kerülnek szóba a szerkezetátalakítás regionális összefüggései, pedig a tények azt 
mutatják, hogy az ország egyes területei növekvő mértékben differenciálódnak struktúraváltási 
képességük alapján. A regionális összefüggések áttekintése lehetőséget nyújt arra, hogy a 
szerkezetváltási problematika komplex megközelítését aikalmazzuk, tehát a gazdasági, társadal- 
mi, politikai és a szellemi tényezőket egyaránt számításba vehessük. E célból kérte fel szerkesztő- 
ségünk Szűcs Erikát, a Borsod-Abaúj-Zemplén Megyei Pártbizottság gazdaságpolitikai titká- 
rát, mondja el tapasztalatait, fejtse ki véleményét. A kérdéseket összeállította és a beszélgetés 
anyagát sajtó alá rendezte Lajtai György, a Társadalmi Szemle munkatársa. 


Az országoshoz képest milyen sajátos jegyeket indokolt kiemelni a megyében 
zajló társadalmi-gazdasági folyamatok jellemzésére? 


Ahhoz, hogy erre válaszoljunk, óhatatlanul vissza kell nyúlni a múltba, kicsit a régmúlt- 
ba meg a közelmúltba is. Ez a régió, vagy hogy egészen pontos legyek, ennek a régiónak 
egy része — mindenekelőtt Borsod — már a felszabadulás előtti időből egyoldalú iparszer- 
kezetet örökölt. A szocialista iparosítás gazdaságfilozófiája erősítette az aránytalanságo- 
kat. A beruházásokat elsősorban a munkahelyteremtés motiválta, aminek nyomán az 
alapanyaggyártó és alacsony feldolgozottsági fökú termékeket előállító nehézipari kapa- 
citások bővültek. További jellegzetesség, hogy nagy foglalkoztatási koncentráció jött 
létre a térségben és az üzemekben is. Az Ozd-Leninváros tengely nyújt munkahelyet a 
megye ipari dolgozói 75 százalékának; az ezer főnél többet foglalkoztató ipartelepek 
számát illetően pedig a mi megyénk az első. Igen nagy tehát az üzemi és a térségi 
foglalkoztatási koncentráció. 

Az iparfejlesztés megbontotta a rendkívül szétaprózott településhálózatot. Elindult 
egy rendkívül erőteljes városfejlesztés, ehhez rendelődtek az állami -források. Ujfajta 
egyensúlyhiány alakult ki: az egyik oldalon a duzzadó városok jöttek létre — amelyek 
népességnövekedését nem lehet követni infírastruktúrával -, a másikon pedig maradtak 
az elnéptelenedő falvak. 

A hagyományos közösségi kapcsolatok, amelyek egy belső szerves fejlődés szoros 
tartozékai, sőt hordozói, bölcsői — szétestek. Eközben sajátos értékrend szilárdult meg 
a városlakókban, akiknek 60 százaléka nem itt született, és amikor betelepült, készen 
kapott mindent. Az emberek leszoktak arról, hogy saját maguk tegyenek erőfeszítéseket 
valamiért, gondoskodjanak saját sorsukról, felelősséget érezzenek azért, ami van, illetve 
a jövőért. Ez a magatartás érdekes módon nyilvánul meg például a fogyasztási szerkezet- 
ben. Az élelmiszerek fogyasztási aránya magasabb, mint az országos átlag, de ez csak 
részben tudható be az alacsony jövedelmi színvonalnak. A nagy iparvárosokban, mond- 
juk Leninvárosban vagy Ózdon még a hetvenes évek végén is tapasztalható volt az 
italfogyasztás és a vendéglátási forgalom magas aránya, másfelől a lakásberuházás, 

iparcikkforgalom kisebb aránya, ami mutatja a mának élést. Azt, hogy nem a jövőre 
orientált magatartás a jellemző, hanem a , ma van valami, majd csak lesz valahogy 
holnap is" szemlélete. 

Végül még egy tényező : a társadalmi kultúra. A nagy mobilizáció, a népességbeáram- 
lás a megyébe a politikában, a közigazgatásban is szükségszerűen a tömeghatást, az 
arcnélküliséget erősítette. Kevés volt a mozgástér arra, hogy a kiugró eredményeket, a 
tehetséget, a teljesítményt, a különleges képességet megbecsüljük. Ez az érem egyik 
oldala, a másik pedig, hogy a központokra felfűződés vált jellemzővé a pénzben, az 
eszközökben, a forrásokban és a gondolkodásban is. A helyi együttműködés eszméje, 
kultúrája kiforratlan. Ezek azok a jellegzetességek, amelyek tulajdonképpen a múltban 
alakultak ki, de azért ma is fellelhetők. Egyúttal ezekből adódnak feladataink is, mert 
nagyon sok jelenséget közülük szét kell rombolni, sok mindent meg kell változtatni. 


Ez a múlt. És mi jellemzi a jelent? 


Ezek a múltban kialakult folyamatok találkoztak a ma világgazdasági és hazai gazdasági 
változásaival, és olyan helyzetet hoztak létre, amelyben a gazdaság csökkenő termelési 
volument produkál. Ez nem azt jelenti, hogy a megye egésze leépülőben van. Vegyipari 
vállalataink nemcsak konjunkturálisan, hanem strukturálisan is jól prosperáló cégek. De 
nem ez a jellemző. A gazdasági restrikció, a beruházások visszafogása óhatatlanul a 
nehézipari, tehát beruházás- és alapanyag-orientált ágazatokat érinti. Nálunk már máso- 
dik éve 2— 2,5 százalékkal csökken a termelési volumen. A mezőgazdaságban is hasonló 
a helyzet, mert ma e szférában a természeti adottságainkkal nem egyező termelési 
szerkezet kiigazítása zajlik. A népgazdasági ösztönzésnek megfelelően nálunk is tömeg- 
termelés volt — búza, kukorica —, mindegy mekkora ráfordítással, és tavaly értünk el oda, 
hogy kivontunk a szántóföldi művelésből földeket, és értékesebb, de kisebb volumenben 
termelt növényeket, zöldséget, gyümölcskultúrát telepítettünk. 

A gazdálkodás jövedelmezőségét illetően látszólag kedvezőbb a kép, ugyanis a terme- 
léscsökkenés mellett javult valamennyit a jövedelmezőség. Gyorsult a veszteséges tevé- 
kenységek leállítása, a termelési-tevékenységi szerkezet azonban fő vonásaiban rendkívül 
lassan módosul. 


Hogyan hat a gazdasági helyzet romlása a lakosság életkörülményeire? 


A lakosság életkörülményeit meghatározó legfontosabb tényező a személyi jövedelem, 
amely a teljesítményekre gyakorolt hatásán keresztül nélkülözhetetlen a gazdasági fellen- 
dülés szempontjából is. A korábban megszerzett jövedelempozíció, amely az ipari ágaza- 
tokban nem volt rossz, folyamatosan eltűnik. 

Mégis azt kell mondanom, hogy 1980 óta - a személyi jövedelmek növekedési 
ütemének visszaesése ellenére — az életkörülményekben jelentős javulás következett 
be. Mindenekelőtt azért, mert változott a megyei tanács településpolitikája. Az V. 
ötéves tervben a megye fejlesztési eszközeinek még mindössze 7 százaléka jutott a 
községekre, a VI-ban 21 százaléka, és most erre az ötéves tervre 31-33 százalékot 
tervezünk. Ez a községek arculatán rendkívüli módon meglátszik. Viszonylag kis 
befektetéssel nagy változásokat lehet elérni: a tanács jó pénzügy- és településpoliti- 
kája nagy stabilizáló tényező. 

Ami viszont a jövőre nézve a leginkább biztató lehet és amit meg kell ragadnunk, az 
a képzettségi színvonal. A foglalkoztatottak képzettségi színvonalában másfél évtized 
alatt minőségi változás következett be. 1970-ben az ipari foglalkoztatottaknak még 40 
százaléka nem fejezte be az általános iskola nyolc osztályát. Most az arányok egészen 
mások, ma csak 11 százaléknak nincs meg az alapfokú végzettsége, a szakmunkások 
száma két és félszeresére nőtt, a közép- és a felsőfokú végzettségűeké is kétszeresére 

emelkedett. Ez az, amire építkezni lehet és kell, és ez az az erőforrás, amelyet eddig nem 
sikerült igazából aktivizálni ebben a megyében. 


Az 1988. júliusi központi bizottsági ülésen a politikai vezetés a radikális 
gazdaságpolitikai fordulat mellett szállt síkra. Borsod megyében mennyire 
vannak meg a szerkezetváltás felgyorsításának feltételei? Milyen társadalmi 
problémákkal, konfliktusokkal kell majd szembenézni? 


Vegyük szemügyre csak címszavakban : mit is kedvezményez a gazdaságpolitikai fordu- 
lat. A piacorientáltságot és a piacérzékenységet, az önállóságot, a vállalkozást, a tudo- 
mányos műszaki információk gyors termelésbe vételét, a rugalmasságot, ágazatilag pedig 
a feldolgozóipart. Ha mindezzel szembesítem a magunk dolgát, akkor utalnom kell arra, 
amiről már az első kérdés kapcsán szóltam: nálunk a gazdaságfejlesztés központosított- 
sága következtében hiányoznak a saját gazdaságszervező erők, a saját intézmények. 
Mondanék néhány példát. 1987. december 31-én Borsod megyében egyetlenegy kereske- 
delmi vállalatnak volt önálló export-import joga, annak is egyedül csak Csehszlovákia 
felé. Ez önmagában is mutatja a piaccal és a külpiaccal való kapcsolat minőségét. Más 
kérdés, hogy a mi nagyvállalatainkra szinte rátelepedett egy-egy önálló külkereskedelmi 
cég. Nincsenek sem elégséges információink, sem megfelelő személyes kontaktusaink, 
kapcsolataink a külföldi megrendelőkkel. Az innovációs folyamatok felgyorsulásához is 
kellenének egyebek mellett olyan típusú intézmények, amelyeknek léte attól függ, hogy 
miképpen hasznosul az általuk menedzselt fejlesztés. Az egyetemmel kialakuló kapcsola- 
tok nem voltak igazán vállalkozás jellegűek, nem a piac orientálta a kutatásokat, sok 
volt a gyakorlatban kevéssé hasznosuló együttműködés az oktatási intézmény és a 
vállalatok között. Az, hogy most új karok - jogi és üzemgazdasági kar - települtek ide, 
nagy lökést ad a menedzsmentrendszer kialakításának, mert egyszerre van jelen a műsza- 
ki, a jogi, a közgazdasági tudás. Amíg csak műszakiak voltak, addig ez a fajta szellemiség 
nenfeléggé volt jelen. Így állunk tehát a piaccal, a műszaki tudományos információkkal. 

Az üzemi szervezetekre a túlméretezettség, a bonyolultság, a nehézkesség, a belső 
érdekeltségre a tervutasítás hagyományainak továbbélése jellemző. Hiányt szenvedünk 
kis- és középüzemekben is. Nálunk a települések kétharmadában nincs például nem 
mezőgazdasági jellegű munkahely, igen sokan ingáznak, 94 ezren a 354 ezer aktív 
foglalkoztatottból. Nagymértékű a koncentráció, és ennek most számos káros hatása 
van. Mindez befolyást gyakorol az emberi feltételekre is. Ha ilyen nagyarányú a közpon- 
tosítás, megvan-e az esély arra, hogy megfelelő számban legyenek menedzser típusú 
vezetők? Továbbá mennyire hajlandó változásra és változtatásra az az ember, aki 
megszokta, hogy nagyüzembe jár dolgozni, ahol gondoskodnak róla, ahol van szociális 
ellátás, üdültetés, sőt önmagában már az is érték, hogy , sokan együtt vannak". És soha 
nem volt kitéve annak, hogy saját sorsáért felelősséget vállaljon, mert a politika és a 
gazdaság mindig védte őt a megrázkódtatásoktól. 

Ez így együtt azt mutatja, hogy nem a legkedvezőbbek a helyi feltételek a szóban forgó 
fordulat végrehajtására. Nekünk most arról kell gondolkodnunk, mit is tehetünk ebben 
a helyzetben. Véleményem szerint a megyei pártbizottság akkor teszi jól a dolgát az adott 
szituációban, ha a konkrét vállalati ügyekkel csak a legszükségesebb esetekben törődik, 
és egy kicsit hátrébb vonul. Nem a végtermékkel foglalkozik, nem azzal, mennyi az 
export és milyen legyen a szerkezete, hanem azzal a társadalmi, gazdasági feltételrend- 
szerrel, amelyben az új eredményeket valahogy el kell érni. Azt mondtuk, a mi kezdemé- 
nyezéseinknek mindenekelőtt arra kell irányulniuk, hogy a szocialista piacgazdaságnak 
megfelelő új szellemiség és a hiányzó intézmények - valószínűleg egymással is szoros 
kölcsönhatásban - itt a régióban jöhessenek létre. A regionális külkereskedelmi szervezet 
annyiban különbözik, mondjuk, egy budapestitől, hogy az még 18 másik megyét választ- 
hat, ha mi nem tetszünk neki. A regionális léte, fejlődése viszont attól függ, hogy a régió 

adottságai miképp vannak kihasználva ; tehát itt nagyon szoros érdekeltség alakulhat ki 
közte és a régió között. 

A kereskedelmi munkát nem elég rábízni egy önálló külkereskedelmi vállalatra, a 
külkereskedelemnek be kell hatolnia a termelésbe, szorosabbra kell fűzni a kettő közötti 
kapcsolatot. A következő dolog, amire törekszünk, hogy legyenek olyan menedzserszer- 
vezetek, amelyek képesek az új ötletnek olyan helyet találni, ahol az termékeny talajra 
hullhat. Gyakori ugyanis, hogy egy mérnök kitalál valamit, de nincs meg hozzá a 
fogadóközeg. Van már egy innovációs centrumunk, amely tavaly jött létre, és hasonló 
típusú szerveződéssel találkozhatunk most a kohászati szerkezetváltás kapcsán is. Az ott 
felszabaduló szellemi erőket próbáljuk egy regionális engineering intézetbe összpontosí- 
tani. 

Szeretnénk azt is, hogy a pénzügyi-kereskedelmi szolgáltatások gazdagabbak legye- 
nek, mint most. A bankot ma sokan csak egy olyan helynek tekintik, ahol sok pénz van, 
s ahonnan kölcsön lehet venni. De a bank sokféle szolgáltatást nyújthat. Rengeteg 
információt közvetíthet, saját tőkéjével is részt vehet vállalkozásokban, tehát messze nem 
mindegy, hogy adott bank az adott régióban hogyan viselkedik. Mi nagyon örültünk 
annak a döntésnek, hogy egy regionális bank idetelepül. Mert nemcsak a pénz kell 
nekünk, hanem az a szellemi erő meg az a szervezőerő, amelyet a bank képvisel. Az üzleti 
bankok helyi fiókjai örvendetesen szaporodnak. Igaz, hogy a pénz, amin osztoznak, nem 
lett több, de ennél fontosabbnak tartjuk azt, hogy ők itt belevisznek valami többletet a 
pénz mellé, hogy maguk is keresik a kedvező befektetési lehetőségeket. Mi tehát az ily 
módon formálódó szellemi-szervezeti környezet kialakítására tettünk kezdeményezése- 
ket, és utána kiléptünk az ügyből, mert az összes többit már saját maguknak önállóan 
kell csinálniuk. 


Nem fenyeget-e olyan veszély, hogy mesterségesen beavatkoznak a piaci 
folyamatokba, amikor ilyen kezdeményezést tesznek? Nem tartanak-e attól, 
hogy ezek az új szervezetek nem a piacon próbálnak megélni, hanem elsősor- 
ban a külön pénzekre, a preferenciákra számítanak ? 


Való igaz, beavatkozunk a piaci folyamatokba. De nem egy jól prosperáló piacon 
avatkozunk be mesterségesen, hanem egy lefelé haladó spirálba próbálunk beavatkozni, 
folvállalva a kockázatát annak, hogy ebből baj is lehet, vagy ez mást is eredményezhet, 
mint amit szeretnénk. Ezzel együtt meggyőződésünk volt, hogy ezeket a kezdeményezése- 
ket meg kell tenni. És újra hangsúlyozom, mi csak a kezdő lépéseket tesszük meg, ezután 
kilépünk, mert azt mondjuk, hogy ha találtunk olyanokat, akiknek fölcsillan a szemük, 
összehoztunk partnereket, onnantól kezdve ezt ők csinálják, legfeljebb, ha megszületik 
a megállapodás, elmegyünk és megköszönjük nekik, hogy valamit létrehoztak. 


Külön anyagi segítséget nem kapnak ezek a szervezetek? 


Az országosan érvényes kedvezményeken kívül nem tudunk adni, bár esetenként jó 
lenne. Tagdíjból nem megy, a megyei meg a.városi tanácsot próbáljuk abba az irányba 
orientálni, hogy különítsen el forrásokat a vállalkozások támogatására. Azt szeretnénk, 
hogyha a tanács igazából gazdálkodna a pénzével és ilyen szervezetek létrehozását is 
tudná támogatni. Az lenne az igazi, ha társvállalkozóként léphetne be a dologba. 
Egyvalamit persze világosan kell látni. Nekünk a regionális struktúraátalakításban 
álmaink nem lehetnek. Itt a közeljövőben nem lesz diadalmenet, akár kapunk segítség- 
ként központi forrást, akár nem. Sokkal inkább a lefelé ható folyamatok fékezése vagy 
legjobb esetben megállítása lehet a cél, egyes területeken pedig a pozitív fejlődés elindítá- 
sa. De abban bízunk, hogy 5-10 éves távlatban elérhető egy általánosnak nevezhető 
fellendülés is. 

Nemrég vált közismertté, hogy kimunkálás alatt áll a térségre vonatkozó 
regionális szerkezetátalakítási program. Milyen szerepet vállalnak az előké- 
szítésben a megye politikai testületei? 


A Tervgazdasági Bizottság ülésén, amikor a kohászati szerkezetátalakításról volt szó, 
döntést hoztak arról, hogy a problémacsomagot komplexen kell kezelni. Nemcsak a 
kohászat gondjait kell orvosolni, a megyei iparszerkezet egésze átalakításával kell foglal- 
kozni. Munkamegosztásként abban maradtunk, hogy az 1990-ig szóló rövid távú prog- 
ram kidolgozásában a megyei tanács vállal nagyobb részt, mert itt most olyan dolgokat 
kell csinálni (munkaerőmérlegeket összeállítani, fejlesztési pályázatokat elbírálni és ha- 
sonlók), amelyek őrá tartoznak elsősorban. A VIII. ötéves és a hosszabb távú terv 
előkészítéséről viszont úgy gondoltuk, hogy ebben a politikának mindenképpen szervező, 
integráló erőként kell megjelennie, mégpedig azért, mert itt egy komplex társadalmi- 
gazdasági problémahalmazzal kapcsolatosan sok fontos elvet, értéket kellene megfogal- 
mazni. Mindenekelőtt arra vonatkozóan, hogy milyen világban akarunk élni, és hogy 
önmagunkkal szemben milyen követelményeket támasztunk ehhez. Ha ugyanis a másik 
oldalról indulunk, akkor a társadalmi következmények spontán módon bontakoznak ki, 
és nem győzzük kapkodni a fejünket. 

Most megfordítjuk a gondolkodás menetét, először ezeket az értékeket, a társadalmi 
célokat fogalmazzuk meg, és ehhez rendeljük a konkrét gazdasági-társadalmi akciókat. 
Véleményünk szerint, ha valami, akkor ez a politikának a funkciója. Azzal indultunk, 
hogy önálló megyei elképzelést dolgozunk ki, nem abból a megfontolásból, hogy csak 
a miénk lehet a jó, hanem azért, hogy reálisabb legyen a program. 

Szeretnénk elkerülni azt a korábbi gyakorlatot, amikor a megye az adatszolgáltató 
szerepét töltötte be. Kezdeményezésünket jól fogadták, sőt még ki is egészítették, úgy- 
hogy ma ennek a regionális struktúraátalakító programnak három szintje van : kormány- 
zati, megyei és tudományos intézeti szint. Az intézetek is kaptak megbízást koncepció 
kialakítására. Itt a megyében most az első menetben párhuzamosan folyik néhány dolog. 
Zajlik egyrészt a vállalati elképzelések felmérése, a másik szálon pedig megkezdődött az 
értékek megfogalmazása. Aztán a kettőt összerakva kiderül, hogy mi felel meg és mi nem. 
Hol kell módosítani, hogyan kell az egész rendszerbe beavatkozni. Az első szakaszban 
odáig jutottunk, hogy a megye állami, társadalmi, érdekképviseleti intézményeinek 
vezetőivel próbáltunk véleményt cserélni. 

Azok az érdekképviseleti szervezetek, amelyek itt voltak, azért is voltak itt, hogy ezt 
az egyeztetést a saját érdekkörükben is elvégezzék majd, és ennek alapján saját maguk 
által kialakított alternatívákat tudjanak felvázolni. 

A helyi politikában is az a nagy gond, hogy nem nyilvánulnak meg világosan az 
érdekkülönbségek. Szerintem millió és egy dolog lappang így a felszín alatt, és mivel 
nincs meg a fórum vagy nem vagyunk hozzászokva, hogy a felszínre hozzuk a problémá- 
kat, összegyűlnek, indulattá válnak és robbannak, míg ha megfelelő módon foglalko- 
zunk velük, akkor eredményesen megoldhatók. 

Programunk elkészítésénél olyan munkamódszerre törekszünk, amely a vitáknak, a 
szellemi párbeszédnek és összecsiszolódásnak tág teret tud biztosítani. Szakítottunk 
azzal a gyakorlattal, hogy az apparátus — esetleg szakértők bevonásával — anyagot készít, 
és azt valamelyik vezető testület véleményezi, ahogy azt megszoktuk. Ehelyett csináltunk 
egy vitafórumot, amely rendszeresen működött, és teljesen nyitott volt, üléseit a sajtóban 
előre meghirdette. A résztvevők köre az érdekképviseleti szervek mellett kibővült az 
adott témában érintettekkel, illetékesekkel és érdeklődőkkel. A sajtóban is megjelentet- 
tük a részkoncepciókat, a vitaösszefoglalókat, hogy a megye közvéleménye kellően 
tájékozott legyen, miről van itt egyáltalán szó. Ezeken a klubfoglalkozásokon kerültek 
megvitatásra a bizottsági tézisek. Most érkeztünk abba a munkaszakaszba, amikor 
megpróbáljuk az egészet egy konzisztens rendszerré összegyúrni. 

Megkérem, konkretizálja az ön által imént említett kívánatos értékeket. 
Körvonalazódtak-e már a legfontosabb szempontok? 


Az iparcentrikus fejlesztéspolitikánkat föl kell adni, meg kell tőle szabadulni. A megye 
gazdaságát komplexebben kell kezelni, mint eddig. Van, aminek az iparban már csak 
hagyományai miatt is óriási szerepe van, emellett azonban a mezőgazdaságot sem szabad 
elhanyagolni úgy, ahogy ez hosszú időn keresztül történt. A nem anyagi ágakkal, azon 
belül is különösen az idegenforgalom dolgaival pedig kiemelten kellene foglalkozni. Ezek 
a gazdasági szerkezetre vonatkozó elképzeléseink. 

Aztán a következő az, hogy nem szabad csak nagyüzemben gondolkodni. A nagy- 
üzemről az a véleményem, hogy a gazdaságnak motorja és pillérje, mert az általa 
megtestesített tőke és szellemi koncentráció nélkül nem juthatunk előbbre. Tehát kelle- 
nek, de nekünk tudatosan arra kell törekednünk, hogy a kis- és középüzemek hálózata 
bővüljön, és ez térségi kiegyenlítődést is hozzon, így is oldva az igen erőteljes foglalkozta- 
tási koncentrációt. A foglalkoztatással kapcsolatban nem hiszem, hogy érték az, amit a 
maximális foglalkoztatás jelent. Így például a női foglalkoztatásban a kialakult 75 
százalékos mértéket nem tartom egészségesnek. A foglalkoztatásban olyan típusú rend- 
szerek működtetésére kell javaslatot tenni, ezen dolgozunk mi is, amely a rugalmas 
foglalkoztatást lehetővé teszi. Olyan társadalmi klímát, környezetet, anyagi biztonságot 
teremteni, amelyben a nő bátran tudja vállalni, hogy amikor a családban van szükség 
rá, akkor otthon tevékenykedik. 

Még mindig a foglalkoztatással kapcsolatban: nem vagyunk hívei annak, hogy a 
szerkezetváltás problémáit úgy oldjuk meg, hogy az emberek eláramlását segítsük. Több 
területen, a foglalkoztatási-lakáspolitikai koncepciókban is visszaköszön ez az elv, és én 
nem hiszem, hogy ezek jó megoldások. A foglalkoztatás dolgát én inkább a fejlődés, a 
fejlesztés, a munkahelyteremtés oldaláról közelíteném meg, nem szociális jelleggel, ha- 
nem hatékonysági alapon. Az a véleményünk, hogy problémáinkból központi segítség 
nélkül kilábalni nem lehet, de a központi segítséget más módon szeretnénk elérni, mint 
ahogy ez korábban volt. A központi és a helyi szervek együttműködésének úgy kell 
megjelennie, hogy a preferenciális céllal elkülönített állami pénz igénybevételének feltéte- 
leit előre rögzítik. Mi csak a feltételek teljesítése esetén juthatnánk hozzá, de a konkrét 
felhasználási célokat itt határoznánk meg. Így jöhetne össze a központi segítség és a helyi 
aktivitás. 

Ebben a felfogásban a központ befektetési igénye a folyamat elején nagyobb, de ha 
mi megfelelő szervezeti, közgazdasági környezetet alakítunk ki, akkor ez a későbbiekben 
minimálisra csökken, és a helyi erőforrásokból tulajdonképpen beindulhat egy önkorrek- . . 
cióra képes folyamat. 


Hallottuk a fejlesztésre vonatkozó elképzeléseket, de nyilván nem kerülhető 
meg a visszafejlesztés sem. Miképpen foglalkoznak a visszafejlesztés, a leépí- 
tés ügyeivel? Itt is meg lehet adni azt az önállóságot, azt a piaci orientációt, 
amelyet a fejlesztéseknél hangsúlyozott, vagy pedig közvetlenebb politikai 
befolyásolásra issszükség van? 


Erre megint csak azt válaszolhatom, hogy az a piac, amely nálunk ma működik, nem 
piac. És úgy tűnik, hogy nem képes kikényszeríteni a szelekciót. A piacot mindenki 
megcélozza, de úgy, hogy a termelést megpróbálja bővíteni. A szelekció ma még nagyon 
halvány. Elvben mi is a vállalatok érdekeltségi alapon létrejövő akcióit, együttműködé- 
sét, összeolvadását, szétválását támogatjuk, de egy az idea és más a valóság. Ha a valóság 
nem képes a kívánt impulzust közvetíteni, kikényszeríteni, akkor muszáj beavatkozni 
még akkor is, ha ennek veszélyei, kockázatai vannak. Ha azonban nem csinálunk 
semmit, annak még nagyobb a kockázata. Mi most ilyen döntési helyzetben vagyunk, 

és ezért elfogadjuk azt, hogy a kohászatnál államigazgatási döntésekkel alakítják a 
termelésmegosztást, a szervezeti formációt. 


Csak központi feladat-e az ilyen kényszerek alkalmazása, vagy pedig itt, 
helyben is foglalkoznak olyan vállalatokkal, ahol világosan látszik, hogy nem 
tudnak a mai módon dolgozva hosszú távon megélni — mégsem történik azon- 
ban semmi? 


Eddig nem volt igazából ilyen akció, az első is most történt. Ezt a megyei pártbizottság 
kezdeményezte, bár végső soron úgy vagyunk vele, hogy az ilyen ügyeket a helyi, az 
üzemi meg a városi pártbizottságok feladatának tekintjük. A Diósgyőri Gépgyár volt az 
első, ahol tulajdonképpen a párt kezdeményezésére történt meg a gyár vezetésének 
szembesítése egy öt évvel ezelőtt elfogadott koncepcionális döntéssel, és ennek következ- 
tében mondták ki, hogy nem mehet úgy tovább, ahogy eddig. Január elsejétől új vezér- 
igazgató van, és ő is felismerte, hogy változtatni kell, s ehhez politikai támogatást kapott. 
Eddig nem mentünk bele ilyen ügyekbe. Most lehet, hogy bele fogunk kényszerülni, és 
lehet, hogy kezdeményezőbbeknek kell lennünk. Elsődlegesen azonban mi nem a leépí- 
tés, hanem a fejlesztés programjával foglalkozunk. Kétségtelen, ahhoz, hogy az újat 
megragadhassuk, a régiből föl kell adni, mert se képességgel, se pénzzel nem bírjuk, hogy 
a régit megtartjuk és hozzáteszünk mindig valami újat. De mi azt szeretnénk politikailag 
elérni, hogy miközben az új lehetősége megteremtődik, mindenki saját maga döntsön 
arról, hogy feladja-e a régit, mert az újban több a pénz, több a fantázia, több a lehetőség. 
Kétségtelen, leépítési impulzusokat is kell adni, mert a régi megtartásához nagyon sok 
érdek fűződik. Az alapérték azonban politikailag az, hogy elsődlegesen a gazdasággal 
és nem a vállalati gazdálkodással kell foglalkozni. A gazdasági folyamatokkal is akkor, 
ha úgy látjuk, hogy azok a jogi, közgazdasági környezet nyomán az elfogadott politikai 
értékeinktől — és nemcsak a megyében, hanem össztársadalmilag elfogadott politikai 
értékeinktől -— eltérően alakulnak mindenekelőtt a termelő szféra teljesítőképessége és az 
életviszonyok területén. 


A megye válsághelyzete azt valószínűsíti, hogy sok az olyan vállalat, ahol nem 
tudnak a kívánatos politikai értékeknek megfelelni, annak, hogy vállalkozni 
kell, hogy a szerkezetet gyorsabb ütemben kellene váltani, hogy a veszteséget 
le kell építeni. 


Mi: viszont abszurdnak tartjuk, hogy a pártszervezeteknek kelljen a hatékonysági szempon- 
tokat érvényesítenünk. Mit mutat például a DIGÉP esete? Az 1983-as közös megyei-városi 
vb-ülést követően, amely a szerkezetváltással foglalkozott, minden évben kétszer 
tárgyalták ennek végrehajtását, 15 helyi határozatot hoztak a végrehajtásra, és a helyzet 
nemhogy javult volna, romlott. Hiába erőszakoskodtunk mi a vezetőkkel, az érdekeltség 
másfelé vitt, bár az is igaz, hogy egy-egy impulzusra nemcsak egyféleképpen lehet 
válaszolni. Ellenkezőleg, sokféleképpen lehet, s abban van felelősségünk, hogy a jövőt 
szolgáló válaszok szülessenek. . 

Nemrégiben voltam egy aktíván az Ózdi Kohászati Üzemekben, ahol a megyei párt- 
vb döntését ismertettük a miniszteri biztos által kialakított koncepcióval kapcsolatban. 
Az ózdiak azt gondolták, hogy a megyei végrehajtó bizottság dönt abban, hogy milyen 
koncepció a jó. Mi viszont kezdettől fogva azt mondtuk, hogy ez nem a mi dolgunk, és 
csak rosszat teszünk, ha ebbe beleavatkozunk. Azt is nehezményezték, hogy az érintet- 
tekkel, a párttagokkal nem rendeztünk erről a koncepcióról pártvitát, holott benne van 
a pártértekezleti állásfoglalásban, hogy nagy horderejű kérdésekben pártvitát kell szer- 
vezni. Ugy foglaltunk állást, hogy a pártszerveknek arról kell véleményt alkotniuk, 
támogatják-e a változások irányát és főleg megbíznak-e a vállalat gazdasági vezetésében 

azok végrehajtását illetően. A szakmai részletkérdések eldöntését nem szabad vállalni, 
a szakemberek válláról pártvitával nem szabad a felelősséget levenni. 


Milyen változásokat tart szükségesnek a vállalati pártszervezetek tevékenysé- 
gében? 


A vállalati pártszervezetek szerepének korszerűsítését sok tényező gátolja. Például a 
szervezeti felépítésük. A mai szervezet még a tervutasításos rendszer jegyeit viseli, amikor 
a pártszervezetnek ellenőriznie kellett, hogy a különböző felső szintű utasításokat végre- 
hajtja-e a vezető. Erre vezethető vissza a vállalati pártszervézetek soklépcsős, hierar- 
chikus felépítése, az, hogy nemcsak az üzemen belül van pártbizottság, hanem gyáregysé- 
genként is, sőt még a művezető mellé is oda van rendelve a pártszervezet, tehát még a 
művezetőnek is van pártszervezeti partnere, aki kontrázhatja a döntéseit. Ez nem más, 
mint az utasítások végrehajtását tökéletesen követő politikai szervezet. 

Abban a pillanatban, amikor önállóságról van szó, amikor piaci alkalmazkodásra van 
szükség, akkor mindjárt zavarba jön a pártszervezet, hogy mi is az ő dolga. Akkor a 
szakszervezet jogosítványai erősödnek fel egy sor érdekvédelmi funkció ellátásában, 
amelyet korábban a párt töltött be. Nekünk ráadásul az a politikai programunk is, hogy 
az érdekvédelmi szervezeteket támogatjuk funkciójuk kiteljesítésében. Akkor viszont 
ennek konzekvenciáit a pártmunka területén is le kell vonni, és ebből következően a 
korábbi szervezeti modell is változtatásra szorul. A politikai irányításon belül a pártszer- 
veződés vertikális és horizontális tagoltságát csökkenteni szükséges. Véleményt pedig a 
jövőt érintő, átfogó kérdésekben kell mondani. Ami nem zárja ki, hogy a napi konfiiktu- 
sokban is állást foglaljon a pártszervezet. De lehetőleg ne mindenki más előtt ; csak abban 
az esetben, ha látszik, hogy beavatkozás nélkül a konfliktus nem oldódik meg, hanem 
erősödik. A mai kényszerpályákat, amelyekből igen nehezen tudunk kikeveredni, fel kell 
számolni. Erre vonatkozóan még csak gondolattöredékeink vannak, igazi elképzelés 
nincs. Egy biztos, a változó környezethez a struktúrának is alkalmazkodnia kell. - 


Az országos politikában nagy a pezsgés. A társadalmi-gazdasági életet köz- 
vetlenül befolyásoló törvények vannak előkészületben. Az embernek mégis az 
a benyomása, hogy az alapszervezetekben gyengült a politikai aktivitás. Nem 
érzékelnek-e szakadást a csúcsszinten és mondjuk a középső és helyi szinten 
zajló politikai folyamatok között? Mennyire érzik a párttagok magukénak 
azokat a döntéseket, amelyek napirenden vannak : a társasági törvényt, az 
egyesületi törvényt, a választójogi törvényt? Foglalkoznak-e ezekkel a kérdé- 
sekkel a párttestületek, a pártszervezetek ? 


Ahogy hazajöttünk a pártértekezletről, végigelemeztük a pártértekezlet összes hozzászó- 
lását. Nagyon sok érdekes következtetésre jutottunk. Többek között arra, hogy a követ- 
kező várakozás él az emberekben, a párttagságban: a mai súlyos gondokért a korábbi 
vezetés a felelős, kicseréltük a vezetést, onnantól kezdve minden rendben lesz. Olyan 
hozzászólást nagyon keveset találtunk, amelyik arról beszélt, hogy mi a mi dolgunk, mit 
kell nekünk tenni ahhoz, hogy a változások bekövetkezzenek. Tehát ebben az értelemben 
igenis azt kell mondanom, hogy ma még nagy a távolság a pártmozgalom és a vezetés 
gondolkodása között. És hát ez persze megtalálható a mindennapi munkában is. Min- 
denki szeretné a változást, de úgy, hogy mások változzanak, miközben magáról úgy 
gondolja, hogy a lehető legjobb, amit csinál. Viszonylag kevesen merészkednek nagy 
lépésekre, pedig itt fordulat szükséges. Alapvetően, minőségileg más dolgokat kell csinál- 
ni. Ebben az egyik fő irány, véleményem szerint, hogy a megyei pártirányítás közvetlen 
módon, utasításjoggal ne akkor lépjen fel a pártszervezeteknél, amikor arról van szó, 
hogy mit kell csinálni, hanem akkor, amikor valami politikailag nem engedhető meg. 

A megyei pártbizottságnak olyan szellemi-politikai központként kell működnie, amely 
a kívánatos jövőt a feltételteremtés oldaláról segít megalapozni. Eközben a 

tek kérésére, azok konkrét igényei szerint — mintegy szolgáltatásszerűen — is kell tevékeny- 
kednie. Természetesen nem minden pártszervezet alkalmas az önállóságra. Ez majd 
kiforrja magát. Kiválasztódnak azok a vezetők, akik így is képesek dolgozni. 

Ami viszont a kérdés másik részét ilfeti, ez rendkívül érdekes. A válasszal megint a régi 
politikai kultúrához kell visszanyúlni. Akkor, amikor az utasításos irányítás dominált, 
a jogi szabályozásnak, a törvényeknek nem volt értékük a pártmozgalomban. Folyt 
ugyan az Országgyűlésben törvénykezés, de mégis úgy értékeltük a tényeket és úgy 
viselkedtünk, hogy ezt a társadalmat párthatározatokkal irányítják. ETET: nem! Mert 
azok a törvények is jó vagy rossz irányban, de szabályozták életünket. Én a pártban 
alapszervezeti szinten, nem is emlékszem arra, hogy a törvényekkel foglalkoztunk volna. 
A gazdasággal kapcsolatban azt mondtam, hogy nekünk ott hátrább kell húzódnunk, 
csak az alapelvekkel, az értékekkel kel! foglalkoznunk. Ez azonban másként érvényes a 
politikai közéletre. 

Meggyőződésem, hogy a megyei pártbizottságnak, amikor területi vagy társadalmi 
érdekeket képvisel, sokkal komolyabban kell foglalkoznia az ezeket befolyásoló, érvé- 
nyesülésüket behatároló konkrét törvényekkel. Ha ezek kidolgozásába nem szólunk 
bele, ezekkel kapcsolatban nem mondjuk el véleményünket, akkor politizálni sem lehet. 
Ezért kell nekünk a szabályokkal, a készülő törvényekkel foglalkoznunk, ezekről értel- 
mes politikai párbeszédet kialakítani. Ez a felismerés tulajdonképpen megtörtént, a 
gyakorlat azonban döcög. Mert például a társasági törvény gyakorlatilag már lefutott. 
Mi: annyiban folytunk bele, hogy egy szakbizottságot hoztunk létre, igyekeztünk minél 
szélesebb körben, a hagyományos pártmetodikával véleményezni azt. Holott a tár- 
sasági törvényben nemcsak a paragrafusokat kell látni, hanem azokat a folyamatokat 
és azokat az alapvető változásokat is, amelyek a jelenlegi viszonyok között a törvény 
nyomában elindulhatnak. Ezért ezt a párttagsággal — szerintem — meg kellett volna 
beszélni. Ugyanez vonatkozik a gyülekezési és az egyesülési törvényre is. Szeretnénk, ha 
ezek a fontosabb törvények, nem a szakmaiak, hanem azok, amelyek a társadalom 
alapvető elemeit érintik, rendszeresen legalább testület elé kerülnének, de úgy előkészítve, 
hogy azért a párttagság szélesebb köre is megismerje lényegüket. 

Vannak azután olyan ügyek is, amelyekkel elsődlegesen más társadalmi szervezetek- 
nek kel! foglalkozniuk. Ilyen például a bérrendszer átalakításának kérdése. Ebben nem 
tudatosan szervezett a pártközvélemény, és én azt hiszem, hogy nekünk nem is kell a 
bérreformot megvitatnunk. De mondjuk a szakszervezetben dolgozó párttagokkal meg 
lehetne beszélni, hogy amikor a szakszervezeti vita van, akkor segítsük őket álláspontjuk 
kialakításában, vagy legalábbis érveket tudjunk adni véleményalkotásukhoz. Tarthatat- 
lan, hogy mi mint pártszervezet nem küldünk, nem üzenünk és nem várunk semmit. Arra 
törekszünk, hogy a való életet figyelve, rugalmas, újszerű befolyásolási formákat alkal- 
mazzunk. Nem a pártszervezeteknek a többi szervezettel szembeni, még kevésbé azok 
fölötti megjelenésére van szükség. A kommunistákon, a párttagokon keresztül, a velük 
történő eszmecserék során igyekszünk kialakítani és érvényesíteni álláspontunkat. Sze- 
rintünk a politika, a modern politizálás valahol itt kezdődik, ha ilyen típusú befolyáso- 
lást gyakorolunk. 

A vidéki ipar 


A hétköznapi szóhasználatban a vidék a 
főváros ellentétét jelenti. A kifejezés mel- 
lékzöngéje, hogy egyúttal a főváros javára 
történő minősítést is sugall, kifejezve Bu- 
dapest és a vidék történelmi viszonyát, a 
társadalom beidegződött értékítéletét. 
A vidéki ipar úgy él a köznapi tudatban, 
mint a fővárosi ipar mostohagyermeke, an- 
nak valamiféle alacsony színvonalú, elma- 
radott ugara. A valóságban azonban diffe- 
renciáltabb a kép. A vidéki ipar egy része 
a fővárosival azonos színvonalú, felszerelt- 
sége, termékeinek minősége helyenként a 
budapestinél is jobb. Mindezek ellenére a 
területi tagoltság, korábbi gazdaságfejlesz- 
tési stratégiánk, a kevéssé fejlett infra- 
strukturális háttér és a kvalifikált munka- 
erő hiánya miatt a vidéki ipar számos terü- 
leten valóban komoly nehézségekkel küsz- 
ködik. 


A vidék iparosítása a gazdaságírányítás 
reformja előtt és után 


A felszabadulás előtt a magyar iparnak 
több mint a fele a fővárosban koncentráló- 
dott (1941-ben a gyáripari munkásság 54 
százaléka dolgozott Budapesten), a vidé- 
ket pedig súlyos, krónikus munkaerő- 
felesleg és az önerőre alapozott fejlődés 
forrásainak hiánya jellemezte. Ezért a tö- 
megek létbiztonságának megteremtése, 
munkához juttatásuk s e célokkal együtt a 
vidéki területek fejlődésének előmozdítása 
- mai szóval élve — alapvető társadalmi 
prioritás volt közvetlenül a felszabadulás 
után. Noha az újjáépítés során lényegében 
az iparszerkezet korábbi területi arányai 
maradtak fenn, a betelepülés és ingázás 
révén igen sokan munkához jutottak azok 
közül, akik eredeti lakóhelyükön koráb- 
ban nem találtak foglalkoztatási lehetősé- 
get. 
Az ötvenes években az ipar területi szer- 
kezete ellentétes hatások eredményeként 
formálódott. A korábban gyáriparral nem 
rendelkező országrészekben, településeken 
számos gyár létesült, amelyek közül több 


a későbbiek folyamán jelentős nagyüzem- 
mé fejlődött. A regionális fejlesztés jól 
megfogalmazott céljai azonban ellentétbe 
kerültek az erőltetett iparosítás koncepció- 
jával, amely a hagyományos ipari közpon- 
toknak kedvezett. Az általános politikai 
helyzet sem segítette a regionális szerkezet 
átalakulását. A hidegháborús légkör, a Ju- 
goszláviával kialakult viszony elsősorban 
a nyugati és a déli területek ipari fejlődésé- 
re hatott kedvezőtlenül. A belpolitikai 
szempontok vezérelte fejlesztési koncepció 
az ipar visszafogott fejlesztését vonta maga 
után a hagyományos egyházi központok- 
ban (Esztergom, Eger stb.). 

A korabeli ideológiai és gazdaságfejlesz- 
tési koncepció következményeként jelentő- 
sen visszaszorult a kisipar, amely az ország 
számos térségében lényeges szerepet ját- 
szott. Az érintett régiókban ezt gyakran 
nem ellensúlyozta a szocialista szektor fej- 
lődése, és így nagy területek ipar nélkül 
maradtak. 

Annak ellenére, hogy az új gyárak há- 
romnegyede vidéken létesült, alig nőtt a 
vidék részesedése a termelésből és az ipari 
létszámból. A rekonstrukciók, bővítések 
- amelyek a közvélekedéssel ellentétben 
meghatározóak voltak az új építésekkel 
szemben - ugyanis jórészt a fővárosban 
összpontosultak. Ma már világos, hogy a 
budapesti bővítések közül sok vidéken is 
megvalósulhatott volna. Az új bázisok is 
döntően az ország középső vidékein jöttek 
létre, tovább javítva Budapest amúgy is 
kedvező helyzetét. 

Az ötvenes és hatvanas években a vidéki 
iparosítás fő formája a budapesti székhe- 
lyű nagyvállalatok telephely- és gyáregy- 
ség-létesítése volt a vidéki településeken. 
A nagyvállalatok általában az anyag- és 
munkaigényes, nem környezetbarát tevé- 
kenységeket, a kevésbé korszerű termelő- 
berendezéseket telepítették a fővároson kí- 
vüli üzemekbe, amelyek elavult termékeket 
állítottak elő. A bérszínvonal is számotte- 
vően alacsonyabb volt. 

Vidéken a technológiai szint, a termelési 

szerkezet, valamint a bérszínvonal konzer- 
válása volt a következménye annak, hogy 
a vállalatközpontok erősen megkötötték a 
vidéki egységek kezét. A hatvanas évek 
elején bekövetkező nagyarányú szervezeti 
centralizáció a vidéki gyáregységek kiszol- 
gáltatottságát erősítette. A magasabb mű- 
szaki színvonalú üzemek azért sem kerül- 
hettek könnyen a fővároson kívülre, mert 
a vidéki, főként mezőgazdasági területen 
történelmi okok miatt alacsony színvonalú 
volt az infrastruktúra, nem állt rendelke- 
zésre mindenütt szakképzett munkaerő, 
hiányosak voltak az ipar fogadására a fel- 
tételek. Inkább az elmaradás újratermelő- 
désének kedveztek a körülmények. A leg- 
főbb tennivaló az volt, hogy minél több 
munkahely létesüljön. Ennek pedig leg- 
jobb eszköze a viszonylag alacsony gépesí- 
tettségű üzem volt. 

Ezek a kevés kvalifikációt igénylő üze- 
mek szaporodhattak el gyorsabban vidé- 
ken. Ebben az időszakban az elsősorban 
foglalkoztatási gondokat megoldó iparte- 
lepek, gyáregységek , szigetként" működ- 
tek egy-egy térségben, , bedolgoztak" a 
döntően fővárosi vállalatnak. Főként a fő- 
város és az ipartelep állt egymással kap- 
csolatban, a gazdasági tevékenységnek 
igazi lokális kisugárzása nem volt. Ez is 
közrejátszik abban, hogy ma központi tá- 
mogatásban kell részesíteni olyan térsége- 
ket, amelyek nem is távoli környezetében 
helyezkedtek el olyan kiemelten fejlesztett 
centrumoknak, mint a borsodi kohászat, 
gépipar, vegyipar vagy a zalai olajmező. 

Az ellenforradalmat követően egy 1958- 
as politikai bizottsági határozat szerint az 
iparilag elmaradott területeket — főként az 
alföldi megyéket -— fokozottan iparosítani, 
ezzel szemben Budapest súlyát mérsékelni 
kell. Ezt részben foglalkoztatási szempon- 
tok, részben pedig az indokolta, hogy a 
főváros infrastruktúrájára rendkívül nagy 
nyomás nehezedett. A fokozott ipari növe- 
kedést nem tudta követni pl. a lakásépítés, 
a közlekedés fejlődése. 

Az iparnak e határozat nyomán bein- 
duló decentralizálása kedvezően hatott a 
főként mezőgazdasági térségek általános 
gazdasági fejlődésére. Ez a folyamat előse- 
gítette a társadalmi mobilitást, a munka- 


erőnek a termelés hatékonyabb ágazataiba 
való átcsoportosítását. Az ipari üzemek 
révén mód nyílt a mezőgazdaság kollekti- 
vizálása kapcsán felszabaduló jelentős szá- 
mú munkaerő foglalkoztatási gondjainak 
megoldására. A településhálózat fejlődésé- 
re is pozitívan hatott a decentralizált ipar- 
fejlesztés. A kis- és középvárosokban nagy 
számban jöttek létre ipari munkahelyek, 
erősítve ezzel azok városi jellegét. A fejlő- 
dés eredményeként a vidéki iparban foglal- 
koztatottak részaránya az 1965. évi 60 szá- 
zalékról 1970-re 66 százalékra nőtt. A jö- 
vedelmek területi diszparitása is enyhült az 
ipari decentralizáció következtében. 

Kevés figyelmet kaptak azonban a tele- 
pítéseknél a gazdaságossági szempontok, a 
kooperációs kapcsolatok, az infrastruktu- 
rális háttér, a szállítási távolságok. Az új 
telepítéseknél az sem került szóba, miként 
tud az üzem integrálódni szűkebb-tágabb 
környezetébe. Az új telephelyek nagy há- 
nyada - mivel az ipartelepítés a főként 
budapesti székhelyű nagyvállalatok egysé- 
geinek kitelepítése útján történt — csak a 
vertikális munkamegosztást figyelembe vé- 
ve dolgozhatott, és működését szinte a leg- 
apróbb részletekig a fővárosi vállalatköz- 
pont szabályozta. 

A tervutasításos irányítási rendszerben 
az ipari beruházások döntő hányadát köz- 
pontilag, általában a népgazdasági terv ré- 
szeként hagyták jóvá. Ez így volt a telephe- 
lyek létesítésénél is. Elvileg ez azt jelentet- 
te, hogy a politika által szorgalmazott vi- 
déki iparfejlesztés automatikusan megva- 
lósul. Valójában azonban a területi szem- 
pontok gyakran csak erőteljes külön ráha- 
tásra érvényesülhettek. A tárcák ugyanis a 
számukra , lebontott" keretekből a legala- 
csonyabb költségigényű telephelyen töre- 
kedtek fejlesztésre. Ez sok esetben nem járt 
új munkahelyek létesítésével az iparhiá- 
nyos területeken, ahol a fejlesztés nagyobb 
költségekkel volt csak megoldható. A kor- 
mányzat szinte számított az ilyen ellenál- 
lásra, és mintegy beépítette a tervbe az ún. 
vipartelepítési különkeretet", amellyel a 
telephely központi kijelölése miatti esetle- 
ges — minisztériumi (vállalati) — többlet- 
költségeket egyenlítették ki. 

A gazdaságirányítás 1968-as reformja a 

területfejlesztési politika számára új lehe- 
tőségeket csillantott fel. Megszűnt a köz- 
ponti telephelykijelőlés. A központi és te- 
rületi szervek komplex gazdasági szem- 
pontokat gyakran nélkülöző erőforrás- 
elosztási mechanizmusa azonban - ha mó- 
dosult formában is — működött, sőt a köz- 
ponti források szerepe még növekedett is. 
A vállalatközpontnak alárendelt vidéki te- 
lephelyek függősége is konzerválta az ipar 
kialakult területi szerkezetét. 


A vállalati önállóság deklarálása mellett 
működtek olyan , árnyékmechanizmu- 
sok", amelyek biztosították a gazdasági és 
politikai irányítási központok befolyását 
nemcsak az ipar ágazati szerkezetalakítá- 
sára, hanem az ipar területi struktúrájának 
alakítására is. 

A gazdaságirányítás reformjának újabb 
szakaszában, a nyolcvanas évek közepétől 
jelentősen szűkült a területi iparfejlesztés 
központi eszközökkel történő orientálásá- 
nak lehetősége. A vállalatirányítás új for- 
máinak következtében a telepítési dönté- 
sek külső meghatározása minimálisra 
csökkent. 


A gazdaságirányítás 1968-as reformja 
azáltal segítette igazán a területfejlesztés 
gondjainak megoldását, hogy lehetővé tet- 
te a mezőgazdasági nagyüzemeknek, hogy 
alaptevékenységük mellett jelentős volu- 
menű ipari tevékenységet folytassanak. 
Ezek a tevékenységek különösen a kedve- 
zőtlen természeti viszonyok között dolgo- 
zó mezőgazdasági üzemek számára alap- 
vető jelentőségűek, mert egyes területeken 
hozzájárulnak a foglalkoztatási gondok 
enyhítéséhez, és az országos ipar háttéripa- 
ri ellátásában sem elhanyagolható a szere- 
pük. Az ipari tevékenységek részaránya 
(építőipar nélkül) ma az állami gazdasá- 
gokban meghaladja a 25, a mezőgazdasági 
termelőszövetkezetekben pedig a 20 száza- 
lékot. 


Az ipar területi fejlesztésében tanúi va- 
gyunk a nyolcvanas évek közepéig élő , ré- 
gi" irányítási módszerek és mechanizmu- 
sok visszaszorulásának, az új körvonalai 
azonban még csak igen halványan látsza- 
nak kibontakozni. 


d 


A vidéki ipar néhány mai jellemzője 


Az utóbbi másfél évtizedben a foglalkozta- 
tottak létszámából és a termelésből tovább 
nőtt a vidék részesedése. A becslések sze- 
rint a vidék részaránya az 1970. évi 50 
százalékról 78 százalékra emelkedett a 
bruttó ipari termelést és 66 százalékról 
több mint 75 százalékra a létszámot tekint- 
ve. Az ipar területi elhelyezkedése ezáltal 
javult, egyes ágazatok regionális súlypont- 
ja vidékre helyeződött át, új alágazati cent- 
rumok jöttek létre a fővároson kívül. Az 
ipari kultúra alapelemei lényegében már 
lefedik az egész ország területét. 

Az ipar fejlettsége és színvonala vidéken 
jelentősen differenciált. A korábbi évtize- 
dekben világosan elkülönültek az iparoso- 
dott és a klasszikusan mezőgazdasági terü- 
letek. Ma már ezek a határvonalak elmo- 
sódottabbak, de továbbra is igaz, hogy az 
alföldi megyék, valamint Somogy és Tolna 
iparosodottsága elmarad a többi megyétől. 
Az ezer lakosra jutó ipari foglalkoztatot- 
tak száma ezekben a megyékben 90 és 130 
között mozog, míg a többiben 140 és 170 
között. Hasonló a kép az egy ipari foglal- 
koztatottra jutó állóeszközérték, valamint 
az ún. korrigált nemzetijövedelem-terme- 
lés vonatkozásában. (Bár Tolnát az utóbbi 
vonatkozásában az atomerőmű jobb hely- 
zetbe hozza.) A hetvenes évek közepétől az 
ágazati típusú elkülönülést a települési 
funkció szerinti differenciálódás váltotta 
fel. Az iparfejlődés szempontjából a döntő 
tényező a központoktól mért távolság lett. 

Az ország iparhiányos térségei — az Al- 
földön Vásárosnamény, Kisvárda, Máté- 
szalka, Karcag, Kisújszállás, Balmazújvá- 
ros, Szeghalom, Mórahalom, Kiskunmaj- 
sa; a Dél-Dunántúlon Siklós, Barcs; más 
területeken Encs, Bicske, Sárbogárd, Gár- 
dony térsége - a legutóbbi évtizedekben 
sem tudtak igazán bekapcsolódni a társa- 
dalmi-gazdasági fejlődésbe, viszonylagos 
elmaradásuk fokozódott. Az alacsony fo- 
kú iparosodottság mellett sok helyen rosz- 
szak a mezőgazdasági termelés adottságai, 
a közlekedési feltételek is. Nagy volumenű 
az ingázás, kedvezőtlen a népesség iskolá- 
zottsági szintje. E térségek elmaradottsága 
tartós, önmagát erősítő folyamattá vált. 

Az ipar korszerűségének néhány jellemzője 
1987. június 30-i adatok 


A gépek átlagos életkora, év 


1970-ben vagy korábban gyártott gépek részará- 


nya (százalék) 

Automatizált gépek aránya (százalék) 

Ebből: részlegesen automatizált 
teljesen automatizált 


Erősen iparosodott térségek közismer- 
ten a vidéki nagyvárosok (Miskolc, Pécs, 
Szeged, Debrecen, Győr), a jelentősebb 
ipari jellegű megyeszékhelyek (Székesfe- 
hérvár, Salgótarján, Tatabánya), több kö- 
zép- és kisváros (Leninváros, Dunaújváros 
stb.), valamint környékük. 

A vidéki iparban nagyon differenciált a 
vállalati kép, egyre erőteljesebb a több- 
szektorúság. Számottevő az ipari szövetke- 
zetek tevékenysége, a mezőgazdasági ter- 
melőszövetkezetekben nem elhanyagolha- 
tó mértékű ipari tevékenység folyik. A , ré- 
gi" nehézipari nagyüzemek, a Dunaújvá- 
rosi Vasmű, a Lenin Kohászati Művek stb. 
mellett megjelentek, illetve jelentősen fej- 
lődtek új ipari üzemek, amelyek közül 
több nemzetközi viszonylatban is verseny- 
képes. A Rába, a Videoton, a Bakony Mű- 
vek, a Székesfehérvári Könnyűfémmű, a 
Paksi Atomerőmű, a Dunai Köolajipari 
Vállalat, a Tiszai Vegyi Kombinát, a Met- 
ripond említhető ezek között. Kooperá- 
ciós kapcsolataik, munkaerővonzásuk ré- 
vén széles körben hatással vannak szű- 
kebb-tágabb környezetükre, holdudva- 
rukban javítják a foglalkoztatási lehetősé- 
geket, hozzájárulnak az ipari kultúra elmé- 
lyítéséhez. 

A mezőgazdasági termelőszövetkezetek 
ipari részlegeiben gyártott ipari termékek 
bruttó értéke meghaladja az összipari tevé- 
kenység öt százalékát. Egyes ipari ágaza- 
tokban pedig megközelíti a tíz százalékot 
is. Esetenként a mezőgazdasági szövetke- 
zetekben a legmodernebb ipari termékeket 
állítják elő. ÍGY pl. az egyik legnagyobb 
nyomtatottáramkör-gyártó a sárisápi tsz. 
A zagyvarékasi Béke Termelőszövetke- 
zet korszerű számítógépeket gyárt. Ka- 


Budapest Nr árás jú; 
11,5 10,6 
194 17,7 
589 673 
442 453 
147 220 


posvárott lézertechnikán alapuló beren- 
dezéseket, Egerben mikroszámítógépre 
épülő irányítástechnikai berendezéseket 
készítenek. A legkorszerűbb termékek 
gyártásában a vidék vezet, s a korszerű- 
ség több mutatóját tekintve is megelőzi 
a fővárost. 

Ezek a kedvező mutatók főként a na- 
gyobb vállalatok legutóbbi időkben fej- 
lesztett . vidéki egységeire jellemzőek. 
A BHG Híradástechnikai Vállalat vidéki 
gyáraiban pl. sokkal több az alacsonyabb 
életkorú gép, mint a fővárosi üzemekben. 
(Az öt évnél fiatalabb gépek száma vidéken 
80 db, a fővárosban 33 db.) Ugyanez 
mondható el a Szerszámgépipari Művek 
(50 db, illetve 16 db), az Ikarus (155 db, 
illetve 55 db) és más nagyobb vállalatok 
esetében is. 

A modern üzemek mellett azonban a 
kevésbé fejlett, sőt a szinte manufakturális 
ipar is megtalálható. Különösen kedvezőt- 
len a falusi ipar helyzete, ahol az összes 
ipari dolgozói létszám közel negyedét fog- 
lalkoztatják. (Az ingázókat is figyelembe 
véve az iparban dolgozóknak jóval több 
mint a fele nem városban lakik.) A beren- 
dezések elhasználódottsági szintje itt lé- 
nyegesen nagyobb, mint országosan. To- 
vábbi jellemzője a falusi iparnak, hogy ző- 
mében más vállalatok részlegeiből tevődik 
össze, az anyavállalatokénál kedvezőtle- 
nebb technikai, szakképzettségi és bérfelté- 
telek jellemzik. Ám a falusi ipari munka 
gyakran még így is kedvezőbb feltételeket 
teremt a mezőgazdaságihoz képest. Növel- 
heti a család jövedelmét, még akkor is, ha 
pl. a falusi iparban dolgozó nők havi jöve- 
delme sokszor alig éri el a 3 ezer Ft-ot. 
Mégis kénytelenek ilyen jövedelemért dol- 

gozni, mert — mezőgazdasági munkalehe- 
tőségek híján - a monopolhelyzetű ipari 
üzemek ilyen bérfeltételek kikényszerítésé- 
re is képesek. 


A vidéki ipar feszültségpontjai 


Az ipari termékszerkezet sürgető korszerű- 
sítése 8 a termelés hatékonyságának növe- 
lése nem lehetséges az ipar jelenlegi ágazati 
és területi struktúrájának érintetlenül ha- 
gyása mellett. Sok településen az eddigi 
üzemeknek vagy meg kell szűnniük, vagy 
kisebb létszámot és más termelési szer- 
kezetben kell foglalkoztatniuk. A vidéki 
iparnak a budapestihez képest nagyobb 
területi tagoltsága miatt a gazdasági szer- 
kezet akár kismértékű módosulása — amely 
esetleg a fővárosban alig jelentene gondot — 
egy-egy településen és ennek térségében 
azonnal számottevő feszültséggel járhat. 

A szerkezetátalakítás, a hatékonyság 
emelésére irányuló erőteljes kényszer rá- 
adásul különösen vidéken járhat együtt 
ipari üzemek és ipartelepek megszűnésével. 
A vállalatok hatékonyságuk növelése érde- 
kében elsősorban azokat a főként vidéki 
ipartelepeket szüntetik meg, amelyeket ko- 
rábban - csak különböző támogatások el- 
nyeréséért — létesítettek. Megszüntethetik 
azokat a vidéki telepeiket is, amelyeknek 
termékeire szükség van ugyan, de — például 
felszabaduló fővárosi kapacitások lekötése 
érdekében - szívesebben teszik át ezek ter- 
melését budapesti üzemükbe. Mivel a je- 
lenlegi belső számviteli rendszerben az sem 
állapítható meg egyértelműen, vajon az 
esetleges veszteséget a vidéki vagy a fővá- 
rosi üzemegység , termeli-e", még az sem 
kizárt, hogy objektíve eredményesen üze- 
melő vidéki ipartelepek is megszűnnek. 

A kialakult szervezeti függőség, a — sok 
helyen - kedvezőtlen infrastrukturális, 
környezeti, kooperációs feltételek miatt a 
vidéki ipar számára nagy kihívást jelente- 
nek a gazdaság stabilizálását, megújítását 
célzó tervezett intézkedések. 

A modernizálási törekvések, a szerke- 
zetjavítás egyik legsúlyosabb tehertételét a 
keletkező foglalkoztatási problémák jelen- 
tik. A munkaerő területi mobilitásának 


növelése vidéken, főként a közép- és kisvá- 
rosokban rendkívüli gondokkal jár. 
A szerkezetváltás kapcsán megszűnő mun- 
kahelyek vagy teljes ipartelepek dolgozói- 
nak átcsoportosítása sok helyen nehézsé- 
gekbe ütközik a környékbeli munkaalka- 
lom hiánya, a jelentős utazási távolságok, 
a kommunális szolgáltatások nagy , fehér 
foltjai" miatt. De leginkább talán a lakás- 
helyzet miatt korlátozott a mobilitás. 
(Mindezekben visszaüt az infrastruktúra 
évtizedekig elhanyagolt fejlesztése.) Az in- 
gázás kibővülése sem jelenthet könnyebb- 
séget, mert az 1,2 milliós ingázó tömeg 
európai mértékkel mérve nem nagy, de az 
ingázás feltételei összehasonlíthatatlanul 
rosszabbak, mint azokban a fejlett orszá- 
gokban, amelyekben jelentős az inga- 
vándorforgalom. A vidéki egységek bér- 
színvonala, főként a fizikaiaké a becslések 
szerint általában kb. 10-12 százalékkal el- 


" marad a vállalatközpontok bérszínvonalá- 


tól. Ez részben az alacsonyabb szakkép- 
zettségi színvonallal, a termelési profillal is 
magyarázható, de minden bizonnyal szere- 
pet játszik a vidéki telephelyek gyengébb 
érdekérvényesítési képessége a vállalati 
források felhasználásában. 

A bérkülönbségek jövőbeli alakulását 
illetően már ma is kitapinthatóan ellenté- 
tes hatások érvényesülnek. A szerkezetvál- 
tás által kedvezően érintett vidéki területe- 
ken a korábbi munkaerőbőséggel nem le- 
het számolni, márpedig a relatív túlkínálati 
nyomás enyhülése a bérek emelkedéséhez 
vezet. Hasonló hatással van a mezőgazda- 
sági termelés szerkezeti átalakulása és a 
kisvállalkozások terjedése is. A munkain- 
tenzívebb kultúrák térhódítása miatt meg- 
nő az alaptevékenység munkaigénye s a 
szakképzettebb munka iránti kereslet, ami 
fölfelé tolja a béreket. A szerkezetváltás 
által kedvezőtlenül érintett területeken, va- 
lamint az iparilag elmaradott vidékeken a 
foglalkoztatási nehézségek viszont ezzel el- 
lentétesen hatnak a bérszínvonal alakulá- 
sára. 

A vidék ipari fejlődése szempontjából 
különös jelentősége van a vállalat- (szövet- 
kezet-) központ és ipartelep, gyáregység 
viszonynak. Sok esetben egy-egy, főként 
budapesti vállalatnak több telephelye is 

van vidéken. A vállalatközpont és a vidéki 
telepek közötti feszültség egyik forrása az, 
hogy az utóbbiakat kevésbé vonják be a 
vállalati stratégiai ügyek tervezésébe, a 
döntésekbe, mint amennyire az a vállala- 
ton belüli súlyuk alapján indokolt lenne. 
A belső irányítási és érdekeltségi rendszer 
meglehetősen fővárosközpontú. Ebben a 
helyzetben a vidéki telephelyek számára 
reális veszély, hogy a vállalatközpont a 
fejlesztést és visszafejlesztést főként a fővá- 
rosi központok javára, a perifériák terhére 
végzi. Ez annál is inkább valós lehetőség, 
mert a központ-telephely vonatkozásában 
nem érvényesül a piac értékítélete. Inkább 
hatalmi mozzanatok hatnak. A falusi ipart 
pl. az anyaüzemek jórészt , puffernek" te- 
kintik, melyet ha érdekük kívánja, bármi- 
kor megszüntethetnek anélkül, hogy fel- 
számolásuk megrázkódtatást okozna az 
egész vállalatra nézve. Ez a helyzet esetle- 
gessé, bizonytalanná teszi a községi ipart, 
gátolja az igazi ipari magok kialakulását. 

Sok a tisztázatlanság a feladatok és a 
felelősség megosztásában is. A központ és 
a telephely vonatkozásában nincs megfele- 
lő elszámolási rendszer, s gyakran nem 
mutatható ki, milyen részt vállaltak a teljes 
termelési érték létrehozásából. Így nem 
működhet ésszerű érdekeltségi rendszer 
sem. A telepek dolgozói , azt hiszik", hogy 
teljesítményüket a központ nem honorálja 
. megfelelően. Ez fékezi az ösztönzőerőt, és 
táplálja azt a törekvést, hogy a telepek fő- 
ként késztermékeket állítsanak elő. (Ez pl. 
egyik oka lehet az ún. , háttéripar" hiányá- 
nak is.) A késztermék-orientációt erősíti, 
hogy a telepnek a helyi szervek felé is bizo- 
nyítania kell dinamikus tevékenységét, azt, 
hogy fejlődik. A vidéki egységek dolgozói 
sok helyen nemcsak alárendelt szereplők- 
nek érzik magukat, hanem a központ intéz- 
kedéseit fenntartással fogadják. A megol- 
dást gyakran az önállósulásban látják. 
Gyakran nem kétséges ennek indokoltsága, 
de sok esetben ez csak a könnyebb megol- 
dás a kölcsönösen kialakítható, központ- 
nak és telephelynek is kedvező érdekeltségi 
rendszer fáradságos kimunkálása helyett. 

Az általános forgalmi adó bevezetése bi- 
zonyos fokig érdekeltté teszi a vállalati 
központot és a telephelyet is az önelszámo- 


lás megteremtésében. Egyúttal a központ 
részére ez azzal is járhat, hogy adott eset- 
ben könnyebbé válik a vidéki egység levá- 
lása, amennyiben annak gazdasági helyze- 
te kedvező, és az ipartelepi vezetőknek is 
vannak önállósulási ambícióik. A leválás- 
ban érdekelt lehet a helyi politikai és taná- 
csi vezetés, mert a termelőegység ezáltal 
közvetlenül is hozzájárulhat az adott tele- 
pülés fejlődéséhez. 

Az új vállalatvezetési formák a soktelep- 
helyes vállalatoknál — úgy tűnik - nem 
váltak be. A vállalati tanácsok nem képe- 
sek a telephelyi szempontok megfelelő sú- 
lyú megjelenítésére a vállalati szintű straté- 
giai döntéshozatalban. Ennek a helyzetnek 
visszahatásaként — indokolt vagy kevésbé 
indokolt esetekben is -— általános a törek- 
vés a gyáregységek, ipartelepek önállóso- 
dására. Nemigen sikerült azonban megta- 


" lálni az önállósulási kezdeményezések 


megfelelő elbírálási mechanizmusát. A vál- 
lalati központ minden eszközzel akadá- 
lyozni igyekszik — s domináns helyzeténél 
fogva gyakran nem is eredménytelenül — a 
vállalati eredmények alakításában pozitív 
szerepet játszó telephelyek leválását. 
A funkcionális szervek a piacépítésre hi- 
vatkozva, a területi szervek saját helyi ér- 
dekeik miatt legtöbbször támogatják az 
önállósulási kezdeményezéseket. Az ága- 
zati minisztériumok viszont gyakran a de- 
centralizáció veszélyeit, az erőforrások 
szétforgácsolásából adódó hátrányokat 
hangsúlyozzák. (Eddig az önállósulási kez- 
deményezések mintegy fele járt eredmény- 
nyel. Az esetek többi részében vagy meg- 
hiúsultak a gyáregységi kezdeményezések, 
vagy leányvállalat alakult.) 


A vidéki ipar perspektívái 


Nemzetközi tapasztalat, hogy a regionális 
politika szorosan összefügg a gazdaságpo- 
litika egészével. Ugyancsak nemzetközi ta- 
pasztalat, hogy az ipar kiegyensúlyozott 
területi fejlődése spontán módon nem me- 
het végbe, s az egyes, iparilag fejletlen terü- 
letek 15 képesek nagy erőket felsorakoztat- 
ni mostoha körülményeik ellenére, ha 
megfelelően ösztönzik a kezdeményezést, a 

vállalkozást, s megteremtik a gyors alkal- 
mazkodás feltételeit. Nemcsak megfelelő 
szerkezetpolitikára, hanem ezzel párhuza- 
mosan alapos regionális politikára is szük- 
ségünk van. Ezzel ellensúlyozhatók a piaci 
automatizmusoknak és a gazdaságpolitika 
egyéb részterületeinek a vidék iparára gya- 
korolt nem kívánatos -— a vidék elmara- 
dottságát újratermelő — hatásai, s ezzel ser- 
kenthető a vidéki ipar modernizálása, a 
fővárossal szembeni hátrányok leküzdése. 

Az erőforrások ésszerű területi kombi- 
nációja a legnagyobb hatékonysággal vál- 
lalkozási alapon mehet végbe, mert ezáltal 
lehetséges a különböző nagyságú települé- 
seken fellelhető kollektív és egyéni kezde- 
ményezőkészség kiaknázása. A termelő- 
egységek, köztük a vidéki gyáregységek, 
egyes alkalmas ipartelepek, területi entitá- 
sok és állampolgárok valós gazdasági ön- 
állósága, a piaci automatizmusok kiterjedt 
szerepe a helyi erőforrások mozgósításá- 
nak, szabad területi átcsoportosításának és 
kombinálásának feltételeit teremtheti meg. 
Ám ismét csak nemzetközi tapasztalatok 
bizonyítják, hogy ugyanezek a piaci auto- 
matizmusok - a kiindulóhelyzetben lévő 
nagy különbségek miatt — konzerválják is 
az elmaradást. 

A gazdasági, társadalmi klíma átalakí- 
tásán túl csak akkor lehetséges a vidéki 
ipar nagy részének újjáépítése, versenyké- 
pességének növelése, ha az állam - a válla- 
latoknak nyújtott egyszerű ösztönzések 
helyett — javítja a környezeti feltételeket. 
Itt elsősorban az infrastruktúra érdemi fej- 
lesztésére kel! gondolnunk, amelynek kon- 
cepciója szakít a hagyományos maradék- 
elvvel. Különösen fontos a kommunikáció 
tárgyi oldalának fejlesztése. A vállalkozás, 
a tőkeátcsoportosítás, a helyi, regionális 
ipar esélyeit növelő társadalmi önszervező- 
dés , nem megy magától". Ehhez ki kell 
épülnie egy sajátos gazdasági-pénzügyi 
vinfrastruktúrának" is. A Területfejlesztési 
és a Foglalkoztatási Alap mellett az ipar, 
a gazdaság átépítésének, modernizálásá- 
nak segítésére létre kellene hozni olyan 
központi és regionális gazdaságkorszerűsí- 
tési alapokat, amelyekből támogatni, fi- 
nanszírozni lehetne egyes meghatározott, 
nem közvetlenül foglalkoztatáspolitikai 


célkitűzéseket megvalósító vidéki ipari 
egységeket, beleértve a kutatási, illetve a 
szakképzési háttérintézményeket is. Fon- 
tos lenne, hogy a regionális fejlesztési ban- 
kok felkarolják a helyi és regionális kezde- 
ményezéseket, az innovációt. Regionális és 
helyi fejlesztési ügynökségek, tájékoztató, 
szervező, koordinátori központok szüksé- 
gesek, amelyek együttműködve a helyi, re- 
gionális irányító szervekkel, bankokkal 
vállalkozási alapon segítenék a vidéki ipar 
csán meginduló nagyarányú munkaerő- 
mozgásokat. 


Már ma is működnek Magyarországon 
ún. , területi gazdaságkorszerűsítési bizott- 
ságok" az illetékes párt-, tanácsi, társadal- 
mi szervek, gazdálkodók, illetve egyes or- 
szágos hatáskörű szervek képviselőinek 
részvételével. De sem hatáskörük, sem esz- 
közük nincsen a régiók fejlődésének érde- 
mi előmozdítására. Működnek még terüle- 
ti ipari bizottságok, amelyeknek szerepe 
azonban inkább csak formális, s agitatív 
eszközökön kívül nem sokat tudnak felso- 
rakoztatni a vidéki ipar fejlődésének előse- 
gítésére. A vállalatokat a gazdasági kör- 
nyezet nem kényszeriti kooperációra, a he- 
lyi lehetőségek feltárására. Enélkül azon- 
ban minden állami szervezet s pénzügyi 
eszköz rossz hatásfokkal tud csak működ- 
ni. Költségérzékenységet növelő szabályo- 
zásra, piaci nyomásra is szükség van ah- 
hoz, hogy vidéken olyan ipari vállalkozá- 
sok jöjjenek létre, amelyek nemcsak biztos 
és jól fizető munkát adnak, de lendületbe 
is hozzák egy-egy régió gazdasági fejlődé- 
sét. 

Az állam határozottabb központi terüle- 
ti politikájának és a piaci mechanizmusok- 
nak az erősítésén kívül a politikai mecha- 
nizmus részét alkotó érdekegyeztetési fóru- 
mok, területi érdekegyeztetési intézmények 
is lényeges szerepet játszhatnának a vidéki 
iparral kapcsolatos gazdasági-társadalmi 
kérdések, konfliktusok rendezésében. Álta- 
luk mód nyílhat a regionális problémák 
megfelelő társadalmi kezelésére, mert az 
egyes ipari üzemek fejlődése nem lehet egy- 
szerű függvénye az erősebb oldalnak kedve- 
ző piaci hatásoknak, sem pedig a decentrali- 

záció ürügyén sokszor megjelenő helyi gaz- 
dasági voluntarizmusnak. 

A vidéki iparfejlődés előmozdításában 
fontos szerepük lehetne a helyi, illetve me- 
gyei tanácsoknak. A tanácsnak ahhoz, 
hogy valóban területgazda legyen, nem- 
csak az infrastrukturális ellátásról kell 
gondoskodnia, hanem képesnek kell lennie 
a gazdasági szféra befolyásolására is. 
Mindez a szereplők ésszerű és érdekeltsé- 
gen alapuló együttműködése alapján való- 
sítható meg. Ahhoz pedig, hogy a tanács 

megfelelő partner legyen, saját gazdasági 


szervezeteket kell létrehoznia, amelyek elő- 
teremtik pl. az infrastruktúra fejlesztésé- 
hez szükséges eszközök egy részét. Az ön- 
állóság jegyében új alapokra kellene he- 
lyezni a tanács és a területén működő 
gazdálkodó egységek viszonyát pl. az 
adókivetés, az adómértékek, a forrását- 
csoportosítás stb. vonatkozásában. Mi- 
nimálisra szükséges csökkenteni a for- 
rásfelhasználás központi kötöttségeit, le- 
hetőséget adva arra, hogy a területi ér- 
dekegyeztető fórumok döntsenek az esz- 
közök felhasználásáról. 


Wirth Gyula 

NEMZETKOZI SZEMLE 


Integráció és egységes piac 
az Európai Közösségben 


Az Európai Közösség állam- és kormányfőinek 1985. júniusi milánói csúcsértekezletén 
döntés született az egységes belső piac kialakításáról. Ez olyan horderejű fejlemény a 
nyugat-európai integráció történetében, melynek hatásai mind az integrációba tömörülő, 
mind a rajta kívül maradó országok - és gazdaságuk - további fejlődését nagymértékben 
befolyásolni fogja. A terv megvalósítása fontos lépés lehet olyan európai integrációs 
modell kialakítása felé, amelyre ez ideig világtörténelmileg nem volt példa. A világpoliti- 
kai és világgazdasági következmények még nem mérhetők fel teljes pontossággal. A vál- 
tozásokra való felkészülést — éppen azok horderejénél fogva -— nem kerülheti meg a 
világgazdaságba aktívan bekapcsolódni szándékozó egyetlen ország sem. 

A kívülálló országok számára kétségtelenül kulcskérdés, hogy növekszik vagy fennma- 
rad-e a Közösség viszonylag liberális jellege, vagy inkább befelé fordul az integráció, s 
az egységes belső piac megteremtése a protekcionizmus fokozódását hozza-e magával. 
Aggodalmat okoz, hogy még nem körvonalazódott az egységes Európai Közösség 
koherens külső kereskedelempolitikája, amiben nyilván szerepet játszik, hogy még a 
belső integrációt illetően is sok a nyitott kérdés. Miközben az NSZK kormányzati és 
üzleti körei a nyitottság szükségességét hangsúlyozzák, más országok (Franciaország 
vagy a fejletlenebb tagok) az egységes belső piacban főként a fokozott védelem lehetősé- 
gét látják. Az utóbbi időben - a kezdeti kételkedések és a ráérő kényelmeskedés után -— 
Európa-szerte egyre nyilvánvalóbbá válik, hogy az Európai Közösségnek a belső piacra 
vonatkozó tervét komolyan kell venni, s megfelelő választ kell rá adni. S mert 1992 szinte 
már itt van, a hazai válasz sem sokat késlekedhet. 


Eddigi egységesítési törekvések 


Az Európai Gazdasági Közösség létrehozásakor, 1958-ban hat nyugat-európai ország 
(NSZK, Franciaország, Olaszország és a Benelux államok) az integráció első lépcsőfoka- 
ként vámunió, illetve közös piac kialakítását tűzte ki célul. A vámok és a mennyiségi 
korlátozások kölcsönös lebontásával, valamint a közös külső vámok bevezetésével tíz 
év alatt, 1968. július 1-jére fejeződött be a terv végrehajtása. 1968-ra liberalizálták a tőke- 
és a munkaerőmozgás általános feltételeit. 

Kezdettől nyilvánvaló volt azonban, hogy ezzel a közös piac csak részlegesen valósult 
meg. A kereskedelmet a nem vámjellegű akadályok nagy száma továbbra is hátráltatta. 
Ezek közül a különböző technikai, környezeti vagy egészségügyi előírásokat és az 
adminisztratív ellenőrzéseket kell megemlíteni. Nem érintette a liberalizálás az ún. , gaz- 
daságpolitikai határokat" (szubvenciók, adók, kamatlábak, árfolyamok stb.), amelyek 
kisebb vagy nagyobb mértékben befolyásolják a termelők költségviszonyait és verseny- 
képességét. Az állami vásárlásokkal kapcsolatos ún. , állami piac" nagyrészt a nemzeti 

kormányok ellenőrzése alatt maradt. (Széles körben hangoztatott vélemények szerint a 
- gyakran állami megrendelésekre termelő — csúcstechnikai ágazatokban a verseny 
korlátozása hozzájárult a nyugat-európai ipar relatív műszaki lemaradásához.) 

Több korábbi kezdeményezés részsikere vagy sikertelensége (, európai vállalatok" 
létrehozása, gazdasági és monetáris unió) után az 1980-as években számos javaslat 
született az integrációs folyamat továbblendítésére. A továbblépést a tagországok gazda- 
sági teljesítménye részben megalapozta, részben szükségessé is tette. A fizetési mérleg 
egyensúlya 1984 után helyreállt, s a fogyasztói árindexet 3 százalék körüli szintre sikerült 
leszorítani (az 1973 és 1980 közötti évi 12 százalékról). A gazdasági növekedés üteme 
azonban elmaradt az Egyesült Államokétól és Japánétól (az utóbbi évben 2,4 százalék 
volt), s a 10 százalék fölötti munkanélküliség lényegesen felülmúlta a hasonló amerikai, 
illetve japán értékeket. A nemzeti költségvetési hiányok is magas szinten maradtak. Az 
1980-as évekre nyilvánvalóvá vált, hogy a technikai rés Nyugat-Európa rovására növek- 
szik. A kedvezőtlen strukturális és műszaki fejlődési tendenciákban az integráció hiá- 
nyosságai — a vállalati magatartások vagy helytelen nemzeti gazdaságpolitikák mellett — 
csak az egyik tényezőt jelentették, mégis általános egyetértés volt abban, hogy szükség 
van az integráció erősítésére. Megélénkültek a politikai integrációt sürgető erők (például 
a federalizmust szorgalmazók) is. 


Egységes belső piac 1992-ig 


Az egységes belső piac kialakításának részletes tervét az a Fehér Könyv tartalmazza, 
amelyet az állam- és kormányfők milánói csúcsértekezletére terjesztettek elő, és ott 
elfogadtak. Ebben mintegy 300 megoldandó konkrét feladat szerepel, ezeknek végrehaj- 
tási határidejét 1992. december 31-ében szabták meg. Az EK Bizottság javaslatainak 
megfelelően kiegészítették és módosították a római szerződést, és a határozatnak megfe- 
lelően 1987. július 1-jével életbe lépett a végrehajtás szempontjából fontos ún. Egységes 
Európa Okmány. Fontos jogi és politikai fejlemény, hogy az egységes belső piac gyors 
és minél zökkenőmentesebb megvalósítása érdekében feladták a korábban mereven 
védelmezett egyhangúság elvét, s a döntéshozást a többségi elv alapjaira helyezték. Ezzel 
több mint húszéves késéssel sikerült a nemzetekfelettiség irányában áttörést elérni. 

Az egységes belső piac érdekében a Fehér Könyv az áruk, a szolgáltatások, a tőke és 
a munkaerő (állampolgárok) teljes mértékben szabad és korlátlan mozgását tűzi ki célul, 
s az 1985-1992-es időszakra részletesen rögzíti a szükséges intézkedések és a végrehajtás 
ütemét. A Fehér Könyv szerint az egységes belső piac érdekében a különböző fizikai, 
technikai és pénzügyi (fiskális) akadályok felszámólására van szükség. 

A fizikai akadályok megszüntetésén elsősorban a nemzeti határokon történő ellenőrzé- 
sek eltörlését értik. 1968 után ugyanis — a belső vámok leépítését követően is — a belső 
közösségi határokon több okból fenn kellett tartani az árumozgások ellenőrzését. Az 
egyes tagországok - a közös belső vámok bevezetése ellenére — külső országokkal 
szemben eltérő mennyiségi korlátozásokat alkalmaztak. A határokon történő eredetel- 
lenőrzés nélkül ezeket nagyon könnyű lett volna kijátszani. Jelentősek maradtak az egyes 
országok között a különbségek a környezeti, a növény- és állategészségügyi előírások, 
valamint a biztonsági normák tekintetében. A határellenőrzés fenntartása nyilvántartási 
funkciókat is szolgált. Az egységes belső piac azt jelenti, hogy 1992 után a mennyiségi 
korlátozásokat már közösségi szinten alkalmazzák, és egységesítik a különböző bizton- 
sági, környezeti és egészségügyi előírásokat. 

1992-től nemcsak az áruk, de az állampolgárok határellenőrzése is elmarad. Az 
Európai Közösség tagállamainak lakosai a közösségen belül útlevél nélkül korlátlanul 
utazhatnak, bármely más országban szabadon letelepedhetnek, tanulhatnak vagy mun- 
kát vállalhatnak. Az állampolgárok a tervek szerint egyenlő jogokkal vehetik igénybe 

más országok szociális juttatásait (nyugdíjak, betegellátás vagy oktatási juttatások), 
aminek érdekében a nemzeti szociálpolitikákat is össze kell hangolni. A közös piaci 
keretekkel a szabad munkavállalást már 1968 után biztosították. Ez minden nagyobb 
nehézség nélkül meg is valósulhatott a segéd- és egyes szakmunkák esetében. Aa az 
egykönnyen át nem hidalható nyelvi korlátok sok munkakört — többnyire a magasabb 
kvalifikációt igénylőket — nemzeti keretek közé szorították. Nyugat-Európában bizo- 
nyos mértékig, függetlenül a közös piaci intézkedésektől, már az 1950-es évek végétől a 
külföldi munkavállalók hatalmas hullámai indultak meg. Az integrációs erőfeszítések a 
folyamatnak külön ösztönzést adtak, s egyik oldalon hozzájárultak bizonyos régiók 
munkanélküliségének felszámolásához, a másik oldalon pedig biztosították a fontos 
ágazatok gyors és zökkenőmentes fejlődéséhez szükséges munkaerőt. A folyamat az 
1970-es évek recessziói és foglalkoztatási válsága következtében lelassult, sőt bizonyos 
mértékig visszafordult. Előrelépést hozhat, hogy 1992-től széles körben kölcsönösen 
elismerik az iskolai és szakmai végzettségeket és képesítéseket, beleértve például az orvosi 
és bizonyos mérnöki diplomákat. Az állampolgárok bármely más tagország oktatási 
intézményében (például egyetemén) szerezhetnek szakképzettséget. Illúzió volna azon- 
ban azt várni, hogy a liberalizálás minden problémát megold. A nyelvi akadályok 
továbbra sem számolhatók fel egykönnyen, s változatlanul ki lehet zárni egyes bizalmi 
állásokból más országok állampolgárait. 

A Közösségen kívüli utazásokhoz 1989-től egységes közös útlevelet vezetnek be. Egye- 
sítik a nem közösségi országok állampolgáraira vonatkozó előírásokat (vízumkiadási 
gyakorlat, menedékjog, munkavállalási feltételek stb.). Számunkra korántsem közöm- 
bős, hogy a jövőbeli egységes vízumkiadási politika a jelenlegi olasz és német eljáráshoz 
(liberális elbánás) vagy a francia gyakorlathoz (hosszadalmas s bármikor visszavonható 
vízumkiadás) igazodik-e majd. 

A technikai akadályok felszámolása - a valóban egységes belső piac kialakítása érdeké- 
ben -— az együttműködés még fennmaradó, nem vámjellegű kereskedelempolitikai korlá- 
tainak leépítését jelenti. Ezek között különösen nagy figyelmet szentelnek a különböző 
nemzeti szabványoknak, a termékekre vonatkozó előírásoknak, az ún. , állami piacok" 
megnyitásának, valamint a szolgáltatási szféra liberalizálásának. 

A nemzeti szabványok és előírások kötelező , kölcsönös elismerése" azt jelenti, hogy 
,, valamely közösségi tagországban jogszerűen előállított és forgalomba hozott terméket 
az összes többi tagországban kötelező a forgalomba beengedni". Világos, hogy ez egyes 
vállalkozóknak kedvez, másoknak hátrányokat okoz. A , kölcsönös elismerést" az egysé- 
ges belső piac kialakítása szempontjából az egyik alapvető koncepcionális megközelítés- 
nek tekintik. Ez az elv lehetővé teszi a közösségi szintű közös szabványok és előírások 
kialakításához szükséges hatalmas - és tegyük hozzá: szinte megoldhatatlan — technikai 
és jogi összehangolás feladatának megkerülését. Ennél jóval egyszerűbb, ha az egyes 
országok a más országokban elfogadott termékeket saját piacukon maguk is elfogadják. 
A sok - akár tizenkétféle — nemzeti szabvány vagy előírás , együttélése" a gyakorlatban 
persze nehézségeket okozhat, de széles körben elfogadott vélemények szerint a , spontán 
kiválasztódás" alapján (értsd: a termelői és fogyasztói érdekek piaci ütköztetésén) ezek 
egységesedhetnek. 

Mindazonáltal a Fehér Könyv egyes területeken kötelezővé teszi a szabványok és 
előírások összehangolását és egységesítését is. Ez a folyamat már az EGK létrehozásakor 
elkezdődött, most ennek felgyorsítása és kiterjesztése a cél. Ugyanez vonatkozik a 
közösségi védjegyek kidolgozására. A szabványok egységesítésére különösen nagy hang- 
súlyt helyeznek a gépiparban, a vegyiparban, a gyógyszergyártásban, valamint a csúcs- 
technikai termékeket előállító elektronikai ágazatokban. Az egységesítésben költségmeg- 
takarítási és környezetvédelmi szempontok egyaránt kiemelt szerepet kapnak. 

Az állami vásárlások és megrendelések piacának liberalizálását szolgálja, hogy a Közös- 
ség valamennyi vállalata a jövőben az adott ország nemzeti társaságaival azonos esélyek- 


74 NEMZETKÖZI SZEMLE 


kel indulhasson az állami megrendelések elnyeréséért. Meg kell hagyni, hogy a 100 ezer 
ECU-t meghaladó állami vásárlások esetén már 1977 óta valamennyi közösségi vállalat 
számára nyílt tendereket kell meghirdetni. S az is tény, hogy különösen az 1980-as 
évektől — takarékossági megfontolások miatt — mind gyakoribbá vált az olcsóbb külföldi 
szállítók választása. A mostani előírások arra irányulnak, hogy teljesen megszűnjön a 
nemzeti iparágak preferálása és védelme a közösségi partnerekkel szemben. Egyes elem- 
zések szerint az ilyenfajta nemzeti állami támogatások nagy szerepet játszottak abban, 
hogy a nyugat-európai ipar — műszaki és hatékonysági szempontból egyaránt — lemaradt 
a világgazdaság másik két nagy erőközpontjához képest. 

Rendkívül bonyolult és sokirányú intézkedéseket tesz szükségessé a szolgáltatások 
(áruszállítási, távközlési, bank- és biztosítási tevékenységek stb.) piacának liberalizálása. 
A szolgáltatások a tagországok nemzeti termékének több mint felét adják, miközben az 
exportbevételekben kevesebb, mint egyharmados részesedéssel szerepelnek. Ezen a téren 
kisebb a vámjellegű korlátozások jelentősége, a liberalizálás ezért főként a nem vámjelle- 
gű akadályok leépítését, valamint a feltételek és a szabályozás összehangolását és egysé- 
gesítését jelenti. 

Kiemelten fontos a hitel- és tőkepiacok egységesítése és egyesítése. A Közös Piac 
keretében az 1960-as évek végére a kereskedelemmel, valamint a közvetlen tőkebefekteté- 
sekkel összefüggő tőkeáramlásokat már liberalizálták. Azok a - főként rövid lejáratú és 
spekulatív — pénzügyi és tőketranzakciók, amelyek közvetlen hatással lehettek az árfo- 
lyamokra és a monetáris politikára, ekkor még kívül maradtak a liberalizálás körén. Az 
egységes belső piac jegyében 1987. március 1-jével megszüntették a kereskedelmi hitelek 
nyújtására, a tőzsdén nem jegyzett értékpapírok adásvételére és az értékpapírok más 
EK-országok tőzsdéjén történő forgalmazására vonatkozó korlátozásokat. A tervek 
szerint a Közösségen belül 1990-ig minden tőkeforgalmat érintő akadályt felszámolnak." 
A teljes liberalizálást követően az állampolgárok bármely más ország valutájában és 
bankjában elhelyezhetik pénzüket, hazájukon kívül is vásárolhatnak részvényeket, hite- 
leket vehetnek fel, és biztosítást köthetnek. 


A teljes liberalizálás mellett természetesen nem lehet kizárni a rövid lejáratú tőkék 
lökésszerű és nagy volumenű spekulatív mozgását. Ez az árfolyamok stabilitása és a 
monetáris politikák hatékonysága szempontjából nagy veszélyeket hordoz. Különösen 
nagy gondot okozhat az egyes országokban érvényes kamatlábak eltérése, ami egyik 
oldalon nem kívánatos tőkemozgásokhoz vezetheti, a másik oldalon viszont a különbsé- 
gek fenntartásához konjunktúra- és monetáris politikai megfontolások (a beruházások 
ösztönzése vagy az árfolyamok védelme) fűződhetnek. A tőkepiacok liberalizálása csök- 
kenti a nemzeti gazdaságpolitikák autonómiáját, s felveti a még átfogóbb monetáris 
integráció (közös központi bank vagy közös valuta) szükségességét. A tőkepiaci liberali- 
zálás egyúttal meggyorsíthatja a nemzeti tőkepiacok összekapcsolódását és az európai 
banktőke fokozott transznacionalizálódását. 

Az integráció pénzügyi (fiskális) akadályai elsősorban az áruk és szolgáltatások áram- 
lásának versenyfeltételeit torzítják el. Nyilvánvaló, hogy az eltérő adóterhek vagy a 
szubvenciók jelentősen megváltoztathatják a termékek költségviszonyait, és ezzel dön- 
tően befolyásolhatják versenyképességüket. A belső piac kialakítása érdekében ezért 
főként a közvetett adózás rendszerében szükségesek a változások. Az adóterhek közelíté- 
se mellett az adózás rendszerének egyszerűsítését s a kettős adóztatás felszámolását 
tekintik a legfontosabb tennivalónak. 


Az adóharmonizálás első lépéseként az 1970-es évek végére valamennyi tagország 
áttért a hozzáadott érték szerinti forgalmi adózás (VAT) rendszerére. Jelentősek marad- 


" E tekintetben Spanyolország és Írország 1992-ig, Portugália és Görögország pedig 1995-ig kapott haladékot. 

tak viszont a különbségek az alkalmazott ráták számát és mértékét illetően." Ez viszont 
eltéréseket okoz az árstruktúrában, az egyes termékek adóterheiben, s különbségek 
forrása a költségvetés bevételei tekintetében. A bizottság javaslata szerint a jövőben a 
tagországok egységesen két VAT-sávot alkalmaznának. A főként szociális okokból 
mérsékelt ráták 4 és 9 százalék közé esnének, a standard ráták pedig a 14-20 százalékos 
sávban szóródhatnának. 

Az adóráták közelítése kapcsán viták forrása, hogy Nagy-Britanniában a termékeknek 
mintegy 30 százalékát (ide tartoznak az élelmiszerek, a gyermekruhák, a könyvek stb.) 
hozzáadottérték-adó nem terheli. E területeken a minimálisan 4 százalékos adóráta 
is olyan áremelkedés forrása lehet, amiből társadalmi feszültségek származhatnak. 
Ezzel szemben a maximálisan alkalmazható 20 százalékos ráta Dániában, Írország- 
ban és Olaszországban a költségvetési bevételek viszonylag jelentős csökkenésével 
járhat együtt. Az adóbevételek , újraelosztását" eredményezi a tagországok közötti 
határellenőrzések felszámolása. Vámellenőrzések híján a tagországok között nyilván 
meg kell szüntetni az export kivételezettségét (VAT-visszatérítés), az importőr or- 
szágban pedig a belföldi és a közösségi importból származó inputok szétválasztása 
lehetetlenné válik. Ez elvileg növeli a nettó exportőr költségvetési bevételeit, de for- 
dított a helyzet a nettó importőr országgal. A tagországok között hasonlóan jelen- 
tősek a különbségek a közvetett fogyasztási adók (dohány, szeszes italok, üzem- 
anyagok stb.) vonatkozásában. I 


hel 


A várható nyereségek 


1988 tavaszán tették közzé azokat a számításokat, amelyek átfogó és alapos elemzések 
alapján kísérlik meg az 1992-re megvalósuló egységes belső piac várható hatásainak 
felmérését és számszerűsítését. A bizottság megbízásából a témán - a legkorszerűbb 
számítástechnikai módszerek és eszközök felhasználásával — több szakértői csoport 
dolgozott, és az eredmények két fő változatban váltak közismertté. Az ún. Cecchini 
jelentés (Paolo Cecchini: Europe 92. A belső piac előnye) inkább népszerű formában 
propagálja a várható nyereségeket; a bizottság által közvetlenül publikált változat 
(Economics of 1992) pedig az elemző jellegre helyezi a hangsúlyt. A tanulmányok a 
várható hatásokat mikro- és makroökonómiai szinten vizsgálják, és a nyereségeket 
viszonylag nagy hibahatárral (minimum és maximum sávban) becsülik meg. 

Az elemzések abból a feltételezésből indultak ki, hogy a határellenőrzések megszünte- 
tése, az állami piacok liberalizálása, az ipari normák és más kereskedelmi és termelési 
előírások , dzsungelének kiirtása" közvetlenül költségcsökkentő hatású. További jelen- 
tős előnyök származnak az erősödő versenyből, amely a vállalatokat irányítási és terme- 
lési szerkezetük korszerűsítésére, hatékonyabb vállalatvezetésre és dinamikusabb inno- 
vációra kényszeríti. A nagyobb belső piac, a kereskedelem volumenének növekedése és 
az éleződő verseny lehetővé és szükségessé teszi a vállalatok számára a termelési méretek 
és a termelékenység növelését. A költségek csökkentése a termelés mellett az irányítás- 
ban, a kutatásban és a forgalomban is lehetségessé válhat. Megtakaritások származhat- 
nak a nagyobb piacon a kapacitások jobb kihasználásából, a termelés ésszerűbb regioná- 
lis allokációjából, a kevésbé gazdaságos üzemek bezárásából vagy a növekvő specializá- 
cióból. A számítások szerint a megtakarítások nagy része (80 százaléka) struktúraváltás 
következménye lehet. 


§ A 0 rátával kivételezett termékeken túlmenően Nagy-Britanniában egységesen 15 százalékos, Dániában pedig 
22 százalékos VAT-rátákat alkalmaznak ; Franciaországban és Belgiumban viszont 5-6 ráta van érvényben. 
A legtöbb országban a szociális szempontból kedvezményezett ráták 5-7 százalék körül vannak, de bizonyos 
termékekre a maximális rátákat magas szinten (Olaszország 38 százalék, Görögország 36 százalék, Spanyolország 
és Franciaország 33 százalék, Belgium 25 százalék stb.) határozzák meg. 

A piaci integráció által elérhető jóléti növekedés az EK-ban 
(mikrogazdasági előnyök) 


Milliárd GDP 
Várható előnyök és megtakarítások ECU-ban százalékában 
Közvetlen megtakarítások a kereskedelmi korlátok leépítéséből . 8-9 0,2-0,3 
Megtakarítások a korlátozások leépítéséből a termelésben 5 57-71 2,0-24 
Összes előny a határok leépítéséből 65-80 2.2-2,7 
A méretgazdasági előnyök kihasználásának hatása 61 2.1 
Az intenzívebb verseny hatásai (üzemen belüli racionalizálás, 
a monopolhelyzet csökkenése stb.) 46 1.6 
A piaci integráció összes előnye (a becsült minimális hatások mellett) 62-107 2.1-3,7 
Összes mikrogazdasági előny (7 tagországra 1985-ös árakon) 127-187 43-64 
Összes mikrogazdasági előny (12 tagországra 1985-ös árakon) 174-258 43-64 
Középérték 216 5.3 


Forrás: The Economics of 1992 - An Assessment of the Potential Effects of Completing the Internal Market of the EC. European 
Economy. 1983. No. 35. Megjegyzés: Az elemzések hét ország, az EK eredeti tagországai (Belgium, a NSZK, Francisország, 
Olaszország, Luxemburg, Hollandia) és Nagy-Britannia, mint a legfontosabb később csatlakozott tagország edatainak a 
feldolgozásán alapulnak. A kimaradó, később belépő országok feltételei és jellemzői lényegesen különböznek, s ez óhatatlanul 
bizonyos torzítás forrása. Mivel az említett 7 ország a Közösség GDP-jének a 88 százalékát adja. az eredmények kiterjesztése 
az egész Közösségre nem növeli lényegesen a hibahatárokat. 


A piacok megnyitása és az élénkebb verseny következtében a hagyományos feltételezé- 
sekkel összhangban az Európai Közösségen belül az árak közeledése, valamint az árak 
és a költségek kapcsolatának szorosabbá válása várható. Ez azt jelenti, hogy egyrészt 
közösségi szinten az árak fokozottabban tükrözik a költségeket (s kevésbé a monopol- 
piaci pozíciókat), másrészt pedig az árak nyomására a költségek csökkentése erőteljeseb- 
bé válhat. Az árak mérséklődése (csökkenése vagy mérsékeltebb emelkedése) növeli a 
fogyasztó , jólétét" (reáljövedelmét), és bővíti a piacon a keresletet. A nyitottabb piaco- 
kon a kereslet és a kínálat egymáshoz igazodása gyorsabbá és rugalmasabbá válik, s 
javulnak a fogyasztó választási lehetőségei. 

A nagyobb belső piac versenynyomása kedvezően hat a technikai fejlődésre, a korsze- 
rűbb vállalatszervezési módszerek alkalmazására, az innováció meggyorsítására és a 
termelési technikák fejlesztésére egyaránt. Az innovációs nyomás erősödését különösen 
a csúcstechnikai szektorokban várják, annál is inkább, mert az Európai Közösség az 


Az EK piaci integrációjának makrogazdasági következményei 


Következmények 
A gazdaságpolitika jellege Bersetóst fogyasztói foglalkoz- költségvetési fizetési 
désre árakra tatásra deficitre a GDP mérlegre 


Kapcsolódó gazdaságpolitikai in- 

tézkedések nélkül 4,5 -61 1,8 2.2 1,0 
Kapcsolódó gazdaságpolitikai in- 

tézkedések mellett 


1. változat 7.5 -43 5,7 00 -05 
2. változat 6.5 —49 44 0,7 00 
3. változat 7.0 45 50 04 -0,2 


Forrás: Az EK Bizottság és a nemzeti kutató teamek számításai. Cecchini Bericht. 134. old. 
Megjegyzés. A tévedési határ 3 30 százalék. A szimuláció a HERMES és INTERLINK modall alapján készült. 

1980-as években a világpiaci versenyben itt teret vesztett. A belső piaci hatások szem- 
pontjából az elemzések nagy hangsúllyal emelik ki a versenypolitika jelentőségét, amely 
arra hivatott, hogy kiküszöbölje az esetleges közösségi szintű monopolpozíciókat. Az 
innovációk és a közösségi kooperációk előmozdítása érdekében a piaci erők mellett 
elismerik a közösségi kutatási és fejlesztési programok fontosságát is (például ESPRIT 
vagy RACE), amelyek nélkülözhetetlenek a források mobilizálása és ésszerű megosztá- 
suk szempontjából. Mindezek eredményeként a várható nyereségek igen számottevőek, 
meghaladják a 200 milliárd ECU-t. Az egységes belső piac költségcsökkentő és verseny- 
ösztönző hatásai kedvező makroökonómiai láncreakcióban és teljesítményekben össze- 
geződnek. 

Az egységes belső piac gazdaságélénkítő hatásai keresleti és kínálati oldalról egyaránt 
jelentkezhetnek. A megtakarításokból eredő nagyobb vásárlóerő élénkíti a keresletet, 
miközben a méretgazdasági előnyökön és a fokozott versenyen alapuló nagyobb termelé- 
kenység és innováció dinamikus növekedési erőket szabadít fel. A javuló versenyképesség 
a külgazdaság oldaláról indukál növekedési hatásokat, miközben javul a közösség 
külkereskedelmi pozíciója. A megtakarítások, a költség- és árverseny az inflációs erőket 
nemcsak legyengíti, hanem árcsökkentést is lehetővé tesz. Az állami piac liberalizálása 
és az élénkülő gazdasági tevékenység kedvező hatással lehet mind a költségvetés kiadá- 
saira, mind bevételeire. A racionalizálások ugyan főként rövid távon munkahely-leépíté- 
sekkel járhatnak együtt, de a makroökonómiai összhatások alapján már középtávon 
mintegy 1,8 millió új munkahely teremtésével számolnak. Ez az Európai Közösség 
foglalkoztatási válságproblémáit nem oldja meg, de a munkanélküliség arányát mintegy 
1,5 százalékkal mérsékelheti. 


Néhány értékelő megjegyzés 


Az egységes belső piac 1992-es befejezési határidejének realitását és a pontos történéseket 
nehéz előre megbecsülni. A tervezett 300 intézkedésnek ez ideig mintegy fele valósult 
meg, s magában az Európai Közösségben is megoszlanak a vélemények a kitűzött 
időhatárok realitását illetően. Valószínűleg egyet kell érteni azzal a véleménnyel, hogy 
a politikai akarat ereje és a dolgok belső logikája a folyamatokat a megvalósulás 
irányába hajtják. Az a vélemény is elfogadható: alig van jelentősége annak, hogy a 
folyamat végül is 1992-ben vagy , valamikor az 1990-es években" zárul-e le. 

Az egységes belső piaccal kapcsolatos célok egyike sem vadonatúj. A piac egyesítése, 
a nem vámjellegű technikai akadályok vagy a gazdaságpolitikai , határok" leépítése 
valamilyen formában az 1960-as években —- a vámuniós program, az , európai vállalat" 
vagy a gazdasági és monetáris unió tervei keretében — már megfogalmazódott. Nem újak 
a várt gazdasági hatások és nyereségek sem, legyen szó a méretelőnyökről, az intenzívebb 
verseny hatékonyságjavító hatásairól, a technikai fejlődés meggyorsításáról vagy a ver- 
senytársakkal szembeni technikai , rés" áthidalásáról. Néhány új mozzanatra mégis 
szükséges a figyelmet felhívni. 


0 A korábbi átfogó és komplex gazdaságpolitikai integrációk , dirigista" megközelíté- 
sével szemben az egységes belső piac terve a piacok egyesítésére helyezi a hang- 
súlyt. Ez összhangban van a tagországokban uralkodóvá vált liberális gazdaságpolitikai 
filozófiával és az annak megfelelő - főként az 1980-as években jellemzővé vált — gazdaság- 
politikai gyakorlattal. Ez a felfogás — a korábbi integrációs elképzelésekhez viszonyítva 
- nagyon is elfogadható a thatcheri politika számára, de megfelel az 1980-as évek közepi 
francia és olasz gazdaságpolitika szemléleti kereteinek is. Az együttműködés akadályait 
elhárítani próbáló intézkedések egybeesnek a divatossá vált dereguláció filozófiájával, és 
számos területen szükségessé teszik a nemzeti kormányok gazdaságpolitikai szerepének 

és beavatkozásának mérséklését, egyszerűsítését. A korábban használt , harmonizáció" 
vagy , egységesítés" jelszavait mindinkább , a kölcsönös elismerés" és a gazdaságpoliti- 
kák , konvergenciája" szóhasználat váltja fel. Az integrációs uniformizálással szemben 
ezek elismerik és elképzelhetővé teszik a nemzeti különbségeket fenntartó integrációt, 
legyen szó párhuzamosan érvényes szabványokról és előírásokról vagy az adóráták 
különbségéről. Az integrációs folyamát így jobban függetlenedhet a nemzeti és a közössé- 
gi bürokrácia kompromisszum- és döntésképességétől, jobban érvényesülhet a folyama- 
tok szerves jellege és automatikus előrehaladásának logikája. 


6 Felgyorsultak a változások, miután világossá vált, hogy az egységes belső piacból 

egyértelmű és számottevő haszon származik. Várható előnyökről persze minden 
korábbi terv idején szó esett, s ezt a politikai viták során messzemenően ki is használták. 
Mégis most fordult elő először, hogy egy integrációs terv várható következményeit 
átfogóan és viszonylag konkrétan számszerűsítették, amiből az is kiderült, hogy a 
várható nyereségek viszonylag nemcsak nagyok, hanem valamennyi érdekelt fél részese- 
dik belőlük. Állampolgár, vállalat, bank és kormányzat számára egyaránt vonzó és 
mérhető előnyöket ígér az egységes belső piac. 

Látnunk kell azonban azt is, hogy az egységes belső piac hatásaira vonatkozó számítá- 
sok hipotetikusak, s főként a nyereségekre koncentrálnak. A számítások hitelességét 
természetesen nincs alapunk kétségbe vonni. Az is kiderül azonban belőlük, hogy a 
hatások országok és társadalmi rétegek közötti megoszlása egyenetlen, s ez konfliktusok 
forrása lehet. A makrocélok közül bizonyos prioritások csak mások rovására őrizhetők 
meg (például az infláció a munkanélküliség, a fizetési mérleg a foglalkoztatás rovására), 
s ez érdekeket sérthet. A tőkeáramlás liberalizálása vagy az adóharmonizálás olyan 
gazdaságpolitikai kényszereket idézhet elő, ami nemzeti törekvésekkel kerülhet ellentét- 
be. A nem kívánt tőkeáramlások adott esetben olyan kamatlábmozgásokat tehetnek 
szükségessé, amelyek keresztezhetik a gazdasági növekedésre, az inflációra vagy a foglal- 
koztatásra vonatkozó célokat. Az adóharmonizálás szociálpolitikai vívmányokat veszé- 
lyeztethet. 


e Az egységes belső piac terve olyan integrációs program, amely - ellentétben a 
korábbi hasonló elképzelésekkel és a fenntartások ellenére — viszonylag széles 
társadalmi támogatást kapott. Ennek magyarázatát nyilván a várható nyereségek adják. 
Az egységes belső piac kapcsán sajátos érdekközösségek kialakulásának vagyunk tanúi, 
ami végül az integrációra vonatkozó különböző koncepciók és törekvések koalícióját 
eredményezheti. Aggályaikat a legerőteljesebben a kevésbé fejlett tagországok fejezték 
ki. Ezek-az országok az alkalmazkodásra hosszabb , átmeneti időszakot" kaptak, s az 
elemzések azt állítják, hogy egészében és hosszabb távon a piacok egyesítése számukra 
is előnyös. A szabad piacot előnyben részesítő liberalizmus képviselői mellett az 1992-es 
belső piac terve a , dirigista" irányzatok támogatását is elnyerte. Ez utóbbiak arra 
számítanak, hogy a belső piac szükségszerűen és saját logikájánál fogva vezet a szoro- 
sabb gazdaságpolitikai koordinációhoz, legyen szó szigorúbb közösségi versenyszabá- 
lyozásról, a nemzeti gazdaságpolitikák közelítéséről vagy a közös valután alapuló mone- 
táris integrációról. A liberális koncepciók képviselői is elismerik, hogy a piacok egyesíté- 
sének feltétele a közös valuta megteremtése. Az sem véletlen, hogy amikor Balladour -— 
akkori francia pénzügyminiszter — 1987 őszén a közös központi bank tervével újra előállt, 
viszonylag kedvező fogadtatásra talált. 

Hasonló a helyzet a politikai integráció különböző felfogásait illetően. Az egységes 
belső piac terve egyrészt élvezi a nemzeti szuverenitás védelmezőinek támogatását, hiszen 
az integráció úgy ígér jelentős előrelépést, hogy közben nincs szükség közösségi hatalmi 
központ kiépítésére. Másrészt éppen az egységes belső piacra való hivatkozással kapott 
új lendületet a politikai integráció követelése, s a federalista irányzatok figyelemre 

méltóan előretörtek. A különböző irányú törekvések ugyanakkor a viták és az ellentétek 
kiéleződésének lehetőségét hordják magukban. Ezt jól tükrözi Thatcher brit miniszterel- 
nök és a brüsszeli bizottság közötti vita a döntéshozási hatáskörök megosztásáról. Az 
egységes belső piac megteremtésének vannak kedvezőtlen szociális hatásai, s emiatt több 
országban erősödik a szakszervezetek ellenállása. Nem teljesen megalapozatlanok pél- 
dául azok a holland aggodalmak, hogy az ország kedvező ,jóléti" rendszere nagy 
tömegben vonzhatja más országok állampolgárait, ami elviselhetetlen terheket róhat a 
nemzeti költségvetésre. 


Az alkalmazkodás szükségessége és lehetőségei 


A lehetséges reagálásoknak az elmúlt években több stratégiája és iránya rajzolódott ki 
az Európai Közösségen kívüli országokban. 

Az egységes belső piac széles fronton kényszerít alkalmazkodásra vállalatot és kor- 
mányzatot egyaránt. Számos vonatkozásban az alkalmazkodás az egyetlen járható alter- 
natíva, s ez nem csupán a várható intézkedések kapcsán válik szükségessé. Fontos 
mozzanat, hogy a nemzetgazdasági nyitás és a szélesebb belső piac hatása alatt maga az 
EK is alkalmazkodásra kényszerül. A külsők ily módon új piaci környezettel, strukturá- 
lis, műszaki, szervezeti szempontból és a vállalati mentalitás vonatkozásában is megvál- 
tozott piaci versenytársakkal találhatják magukat szemben. Lehetséges, hogy az egységes 
belső piac a külsők számára is tágabb teret nyit, s az előnyöket megfelelő stratégiák és 
alkalmazkodás mellett a külsők is élvezhetik. De a harmonizálás és egységesítés történhet 
a külsők rovására, és sérthet korábbi hagyományos kapcsolatokat és érdekeket. Nem 
kizárt, hogy a dinamizálódó belső piac külső , kereskedelem-teremtést" eredményez, de 
valószínű, hogy a hátrányokat elhárítani és az előnyöket kiharcolni csak éles piaci 
versenyben és az új feltételekhez való alkalmazkodással lehet majd. Intenzív alkalmazko- 
dási lépéseket tett több nemzeti kormányzat. A svájci, az osztrák és a svéd törvényhozás 
például oly módon igyekszik választ adni az új kihívásokra, hogy törvényeivel és intézke- 
déseivel (standardok, vállalati vagy tőkepiaci szabályozás, egészségi és környezeti előírá- 
sok stb.) már az 1992-es EK-szabályokhoz igazodik. A svájci parlament már 1986-ban 
úgy döntött, hogy a jövőben a törvényeknek meg kell egyezniük vagy összhangban kell 
lenniük az EK jogrendjével. 

A különböző országok az elmúlt években viszonylag nagy számban kötöttek olyan 
megállapodásokat a kereskedelem, a tényezőáramlás vagy a gazdaságpolitikai együttmű- 
ködés egyes területein (szabványok egységesítése, vámkezelések egyszerűsítése, kutatási 
együttműködés, állami megrendelésekhez való hozzájárulás vagy környezetvédelem), 
amelyek már az 1992 utáni helyzetre való felkészülést szolgálták. Ilyen vonatkozásban 
különösen az EFTA-országok jártak az élen. Az EGK és az EFTA között már 1984-ben 
megállapodás jött létre az ún. kibővített Egységes Európai Gazdasági Övezet kialakításá- 
ról. A két szervezet miniszteri értekezletén, amelyet 1988-ban a finnországi Tamperében 
tartottak, további előrehaladást értek el az együttműködés feltételeinek javításában. Az 
EFTA-országok részt kívánnak venni az EGK több csúcstechnikai kutatási programjá- 
ban (ESPRIT II., RACE, BRITE). Az összeurópai szabad piac (az agrártermékek 
kivételével) fenntartása és bővítése mellett erősödik az EFTA-val a gazdaságpolitikai 
együttműködés, ami már túlmutat az egyszerű piaci integráció szféráján. Az egyes 
országok szintjén modellértékű Svájc politikája ; az ország az elmúlt években mintegy 120 
megállapodást írt alá az együttműködés feltételeinek javítására. Ezek külön-külön nem 
nagy horderejűek, de az adott részterületen fontos kérdéseket szabályoznak. Magyaror- 
szág nemrégiben aláírt kereskedelmi és együttműködési szerződése jó kiindulópont 
további (a jövőben esetleg nagyszámú) megállapodásokhoz, amelyek már az 1992 utáni 
feltételekhez való igazodást szolgálnák. 

Az egységes belső piac terve egyértelműen ösztönzően hat a különböző területeken az 
EK-val való együttműködés fokozására. A vállalati szférában a transznacionális társasá- 
gok előnyöket remélnek az egységes belső piactól, s ezért üdvözlik annak megteremtését. 
A nagy amerikai társaságok várakozása szerint a korszerű technikák és a tőkeszerzés 
érdekében az , eurocégekkel" való együttműködés szélesedésére lehet számítani a jövő- 
ben. Erőteljes alkalmazkodási törekvés tapasztalható a japán társaságok részéről. A ja- 
pán cégek nyugat-európai betelepülése már az 1970-es években megindult, de főként 
összeszerelő üzemeket hoztak létre, ami elsősorban a kereskedelmi , falak" megkerülését 
szolgálta. A japán társaságok most az európai termelési bázisok racionalizálásáról, az 
európai cégekkel való együttműködés fokozásáról, kutatási és fejlesztési tevékenységük 
bővítéséről s a döntéshozás európai központokba való fokozottabb áttelepítéséről be- 
, szélnek. Az egyesülések, a közös vállalatok és a különféle kooperációs egyezmények 
növekvő száma ezt a tendenciát egyértelműen igazolja. 

A fokozott együttműködés lehet a fő iránya a magyar vállalatok alkalmazkodásának 
is. Ennek egyik eleme a közös vállalatok alapítása, a technikaszerzés és a működőtőke 
bevonása. E lehetőségek kihasználásának csak a kezdeténél tartunk. Jelentős előnyöket 
ígér a műszaki és strukturális korszerűsítési programok (ESPRIT, EUREKA vagy a 
KGST Komplex Programja) összehangolása is. Nagy lendületet adhatna az együttműkö- 
désnek az összeurópai monetáris együttműködés kimunkálása, amely a KGST-ben a 
valutakonvertibilitás napirendre kerülésével elkerülhetetlenné válhat. Nagy lehetőségek 
vannak az összeurópai együttműködés infrastruktúrájának fejlesztésében (szállítási és 
kommunikációs rendszerek) és a környezet együttes védelmében. Egy dolog bizonyos: 
az Európai Közösség az egységesülés felé halad, amihez a sokrétű együttműködés 
lehetőségeinek kiaknázásával célszerű alkalmazkodnunk. 


Palánkai Tibor 


Feledy Gyula: 
Erdeifösvények 


NEMZETKÖZI SZEMLE 81 


A szociáldemokrácia és az európai baloldal 


Napjaink nemzetközi politikai folyamatai jelentős változásokat érlelnek a kommunista 
és a szociáldemokrata pártok kapcsolatában is. Nemcsak az új politikai gondolkodás 
terjedése, hanem a fejlett tőkés országokban végbemenő változások, a kommunista 
mozgalom eddigi gyakorlatának felülvizsgálata, az új helyzethez való alkalmazkodás 
mindkét mozgalomnak azt az irányzatát erősíti, amely az új baloldali alternatívák 
keresését helyezi előtérbe. 

Nyugat-Európában a baloldali politikai erőknek fontos alkotórészét jelentik a szociál- 
demokraták, akik a hatvanas-hetvenes évek fellendülése nyomán több országban megha- 
tározó politikai tényezővé váltak, akár ellenzékben maradtak, akár kormányra jutottak. 
A szociáldemokrácia — bár a hetvenes évek második felétől láthatóan törekedett arra, 
hogy világméretű mozgalommá fejlődjék — elsősorban európai mozgalom maradt. A szo- 
ciáldemokrata és szocialista pártok az európai munkásmozgalom talajából nőttek ki, az 
európai gazdasági és társadalmi viszonyok, kulturális tradíciók, szociális és politikai 
küzdelmek alakították ideológiai és politikai arculatukat. A nyugat-európai országok- 
ban hasonlóan mély politikai tradíciókkal rendelkeznek a kommunista pártok is, s e 
térség sajátosságaként itt két mozgalom létezik egymás mellett közvetlen közelségben. 

A két világmozgalom jelenlétének, befolyásának területi eloszlása is speciális rajzolatú. 
A legbefolyásosabb, politikai hegemóniát élvező, hatalmon lévő kommunista pártok a 
szocialista országokban és néhány fejlődő országban találhatók, a tőkés Európában 
viszont a szociáldemokrata, szocialista pártok befolyása — Olaszországot kivéve — jelen- 
tősen meghaladja a kommunista pártokét. 

A szocialista országok kormányzó kommunista pártjai — a baloldali nemzetközi 
mozgalom részeként — olyan világpolitikai realitásként jelennek meg, amit a szociálde- 
mokraták politikai partnerként, vita- és versenytársként vesznek számításba. Bonyolul- 
tabb problémákat vet fel a kommunisták és a szociáldemokraták együttműködése, ha 
egyazon országban működnek, hiszen ez egyfajta versenyhelyzetet teremt. Ebben a 
viszonylatban az együttműködés vagy annak elutasítása nagymértékben függ a két párt 
erőviszonyaitól, illetve a politikai környezet egyéb összefüggéseitől. 

Az azonos tőkés országokban működő kommunista és szociáldemokrata vagy szocia- 
lista párt viszonyától eltérően alakulhatnak a kapcsolatok az egyik ország kommunista 
pártja és egy másik tőkés ország szociáldemokrata pártja között. Az eltérést jól példáz- 
zák az utóbbi évtized tapasztalatai. Megemlítendő, hogy gyarapodtak a kapcsolatok, és 
párbeszéd bontakozott ki az SPD és az SZKP, valamint más szocialista országok 
kommunista pártjai között. I[deológiai kérdésekre is kiterjedő közös nyilatkozat kiadásá- 
hoz vezetett például a Német Szocialista Egységpárt és az SPD dialógusa, az SPD-vel 
és más szociáldemokrata, illetve szocialista pártokkal — köztük a Francia Szocialista 
Párttal — jó kapcsolatokat épített ki az Olasz Kommunista Párt. Egyúttal az is tény, hogy 
az SPD nem kíván tudomást venni a nyugatnémet kommunisták pártjáról; tanúi lehet- 
tünk annak is, hogy 1984 óta jelentősen megromlott a francia szocialisták és kommunis- 
ták kapcsolata ; s az OKP sem képes elérni, hogy kapcsolata az Olasz Szocialista Párttal 
az általánosan megfogalmazott elvek szerint alakuljon. 

A kommunisták és a szociáldemokraták együttműködése különböző intenzitású és 
mélységű kapcsolatokat eredményezett, viszont a hetvenes évek elejétől kibontakozott 
világgazdasági válság hatására létrejött politikai folyamatok egyre határozottabb balol- 
dali összefogást sürgetnek. A szociáldemokráciának az a fellendülési hulláma, amely a 
legtöbb nyugat-európai országban a baloldali politikai erők legbefolyásosabb elemévé 
tette az e politikát képviselő pártokat, a hetvenes-nyolcvanas évek fordulóján megakadt, 

majd a nyolcvanas években az északi kormányzó pártok választási vereségeit, illetve 
visszaesését idézte elő. A választói bizalom apadása átterjedt a déli országok kormányzó 
szocialista pártjaira is. Ez utóbbi esetekben olyan sajátos kormányzati hatalommegosz- 
tás alakult ki, amely Franciaországban és Portugáliában a szocialista párti államelnök 
és a jobboldali kormány , együttműködéséhez" vagy másutt, például Ausztriában a 
nagykoalíció létrejöttéhez vezetett. 

A nyugat-európai országok új választói magatartását jól példázza, hogy a szociálde- 
mokrata pártok szavazatainak fogyatkozása csak esetenként vagy átmenetileg járt együtt 
a konzervatív pártok térhódításával. A nagy baloldali vagy éppen a hagyományos 
jobboldali pártokból kiábrándult választópolgárok egy része a környezetvédők, a zöl- 
dek, az alternatív politikai irányzattá váló mozgalmak résztvevőjévé vált, helyenként a 
szélsőjobboldal felé fordult vagy a tartózkodók táborát gyarapította. I 

A politikai erőviszonyoknak és a választási eredményeknek a kommunista mozgalom- 
ra nézve kedvezőtlen alakulása a szociáldemokráciának az együttműködésre vonatkozó 
álláspontját két tekintetben is befolyásolta. Egyrészt abból a tényből kiindulva, hogy a 
szavazatok számát illetően vitathatatlanul fölényben van a kommunistákhoz képest, 
igyekezett erősíteni a baloldalon megszerzett hegemón helyzetét. Másrészt viszont e 
pártok választási sikerei egyetlen országban sem biztosítják az abszolút többséget, így 
a pozícióikat vállalni tudó szövetségesek között értelemszerűen számolniuk kell a kom- 
munista szavazókkal is. A konzervatív politika elleni fellépés lehetősége ma — még 
azokban az országokban is, ahol a szociáldemokrácia befolyása a legnagyobb - csak a 
baloldali erők egyesülése révén képzelhető el, ami természetszerűen magában foglalja a 
szociáldemokraták és kommunisták együttműködését is. A baloldali pártok és szerveze- 
tek koalíciója, vagy pedig a konzervatív pártos kormányzása - kissé leegyszerűsítve ez 
ma a leggyakoribb alternatíva. 


Megvan-e egy ilyen baloldali összefogáshoz a szükséges és kölcsönös érdekeltség? Milyen 
keretek között jöhet létre és lehet hatékony ma a baloldali alternatíva? A jelenlegi 
helyzetre az a jellemző, hogy a nyolcvanas évek elején kibontakozó konzervatív offenzíva 
a baloldal mindkét irányzatát védekezésre szorította. Mind a kominunisták, mind a 
szociáldemokraták addigi gazdasági és politikai stratégiája válságba került, megújításra 
szorult. A gazdasági válság és a nyomában elindult világgazdasági átalakulás, továbbá 

a tudományos-technikai forradalom új hulláma gyökeresen megváltoztatta azt a helyze- 
. tet, amire a szociáldemokrata reformpolitika a korábbiakban épült. A gazdasági növeke- 
dés lelassult vagy stagnált, a keynesi gazdaságösztönző stratégia hatékonyságát veszítet- 
te, a termelt javak szociális célú elosztásának lehetőségei leszűkültek, kiéleződött a harc 
a válság terheinek elosztása körül, s a gazdasági-technikai modernizáció megnövekedett 
költségeire hivatkozva megindult a munkáltatók támadása a szociális állam vívmányai 
s a dolgozók jogai, szervezetei ellen. 

A szociáldemokráciának az osztálykompromisszumokra épülő reformirányvonala 
követhetetlenné vált, részben azért, mert az új feltételek között szembekerült a gazdasági 
racionalitás szempontjaival. Társadalmi bázisát felforgatták a gazdasági változások, a 
tömegessé váló munkanélküliség, a szociáldemokrata és szakszervezeti mozgalom fő 
munkásbázisát alkotó iparágak létszámcsökkenése, az ipari munkásság társadalmon 
belüli arányának fogyatkozása, az új technikai-termelési feltételeket tükröző összetétel 
stb. 

Differenciáltabbakká váltak a munkavállalói érdekek, mert a társadalom különböző 
rétegeit eltérő módon érintették az átalakulási folyamatok. A szociális törekvések és 
mozgalmak szétforgácsolódásának tendenciái is megjelentek, amit a konzervatív ideoló- 
gia a kollektív cselekvéstől az individuális érdekérvényesítés irányába igyekezett fordíta- 

ni. Olyan társadalompolitikai légkör alakult ki, amelyben a létbizonytalanság, a tömeges 
. munkanélküliség, a dolgozók között is növekvő társadalmi különbségek és a jóléti állam 
működési zavarai miatt elhatalmasodó kiábrándulás megrendítette a szociáldemokrácia 
és általában a baloldal reformképessége iránti bizalmat. Ezzel együtt e társadalmakban 
erősödött a konzervatív értékek térnyerése. 

A konzervatív politikai és ideológiai offenzíva mögött azok az új erőre kapott tőkés 
erők álltak, amelyek a gazdasági növekedés évtizedeiben a jóléti társadalomnak tett 
engedményekkel szemben léptek fel. A gazdasági. technológiai változások megnöveke- 
dett terhei, a versenyfeltételek kiéleződése a piacokon megfelelő alkalmat szolgáltattak 
ahhoz, hogy a nemzeti jövedelem arányainak a vállalkozók érdeke szerinti megváltozta- 
tását kívánják. Kihasználva az átalakuló közhangulatot, amelyet a jóléti állam működés- 
zavarai okoztak, azt az ellenszenvet, amelyet e rendszer etatista és bürokratikus vonásai 
váltottak ki, a reprivatizációt, a jóléti és szociális problémák magánszférába helyezését, 
az individualizmus , szabad érvényesülését" tűzték zászlójukra. 

A kialakult helyzetben a kommunista pártoknak gyengült a tömegekre gyakorolt 
hatása. Hatékonyságát veszítette az az egyes kommunista pártok által képviselt irányvo- 
nal, amely a válság egyetlen kiútját a társadalmi rendszer forradalmi átalakításában vagy 
a közvetlen, radikális változásokban látta. A kommunisták eszmei befolyását közvetet- 
ten gyengítették azok a válságjelenségek is, amelyek a hetvenes évektől a szocialista 
országokban megnyilvánultak. Bár az eurokommunizmus gondolatkörében kritikai 
álláspontot alakítottak ki a , reális szocializmus" rendszereivel kapcsolatban, ez csak 
részben volt képes ellensúlyozni a szocializmus eszmei ellenfeleinek hatását, akik a 
sztálini modell válságán keresztül magát a szocializmust, a szocializmus valamennyi 
modelljét elutasították. 

A tőkés országokban működő kommunista pártok egy része már jó ideje keresi saját 
útját, azt a stratégiát, amely társadalma politikai, kulturális viszonyaiból következik, s 
alkalmas a kapitalizmus meghaladására. E reformstratégia kidolgozása során identitási 
problémákba is ütköztek, ami nem kevés zavart, bizonytalanságot okozott számukra. 
Az ideológia és a stratégia megújításának nehézségeit és bonyolultságát mutatják az 
Olasz Kommunista Párt és a Francia Kommunista Párt egymástól eltérő kísérletet. 
A francia párt tapasztalatai arra utalnak, hogy önmagában az ideológia felújítása, 
felfrissítése nem elegendő. Az a politikai vonal, amely a dolgozók érdekében vívott 
mindennapi harcokat a válság által legjobban sújtott rétegekre szűkítette le, elsősorban 
a hagyományos dolgozói rétegekre támaszkodott. A baloldalon belüli radikalizálódás, 
a szocialista párttal való szakítás és annak politikája elleni fellépés nemcsak hogy nem 
tudta megakadályozni a párt tömegbefolyásának visszaesését, hanem éppenséggel maga 
járult hozzá a politikai marginalizálódás irányába való sodródáshoz. Az FKP legutóbbi 
parlamenti választásokon elért szavazatnyeresége (a 11,3 százalék a májusi köztársasági- 
elnök-választás 6,8 százalékos és az 1986-os parlamenti választás 9,7 százalékos mély- 
pontjaihoz képest) csak akkor válhat a tendencia megfordulásának végleges jelzőjévé, ha 
a párt e tapasztalatok mélyreható elemzéséből stratégiáját megújító következtetések- 
re jut. 

Az OKP befolyásának fokozatos, de már egy évtizede tartó visszaesése arra világít rá, 
milyen nehéz egy pártnak - amely a társadalom forradalmi átalakítását évtizedeken át 
képviselte — a mai fejlett tőkés társadalmi és politikai viszonyok között egy hatékony és 
a társadalom széles rétegeire vonzást gyakorló reformpolitikát kialakítania. 

A tapasztalatok arra mutatnak, hogy a nyolcvanas években a tőkés társadalmak 
dolgozóit, a munka világát csak olyan, a válságból kiutat mutató program képes mozgás- 
ba hozni, amely a modernizációt, a gazdasági átalakítást a munkavállalók érdekeivel is 
egyeztetve, azokat a döntésekbe bevonva demokratikus módon igyekszik megvalósítani. 
Lényegét tekintve tehát nem csupán a válság negatív hatásainak kivédésére kell épülnie, 
hanem számolnia kell a gazdasági-technológiai változások kényszerűségeivel, követke- 

zésképpen nem hirdethet általános támadást a tőkés gazdasági rendszer ellen. Egyelőre 
a baloldali erők — sem a kommunisták, sem a szociáldemokraták, de a zöldek, alternati- 
vok sem - nem találtak ilyen alternatívát. Többnyire csak azt tudják, milyen társadalom- 
politikai törekvéseket akarnak kifejezni, felvállalni, milyen célokat kívánnak elérni, de 
a konkrét és adekvát stratégia még hiányzik. 

A demokratikus alternatíva megteremtésének igénye közös érdekként jelenik meg 
valamennyi baloldali és haladó irányzatnál, és a politikai törekvések legegyértelműbben 
ebben az igényben találkoznak. Azok az új szociális mozgalmak, mint a környezetvédők, 
az alternatívok, amelyek politikai téren részben a baloldalt erősítik, részben meg is 
osztják annak erőit, szintén csak egy ilyen, a baloldali erőket egyesítő alternatívától 
remélhetik azoknak a társadalmi problémáknak a megoldását, amelyek életre hívták 
őket. Természetesen a baloldal hagyományos alkotórészei és az új elemek álláspontjai 
között ellentmondások feszülnek, de az is világossá vált az eltelt évek csatározásai során, 
hogy külön-külön nem juthatnak el céljaikhoz. 

A közös szükséglet, a demokratikus alternatíva kialakítása új módon veti fel a kom- 
munisták és a szociáldemokraták viszonyát, új lehetőségeket tár fel politikai álláspont- 
jaik közeledése terén, s a közeledés még ideológiai kérdésekben is megfigyelhető. Termé- 
szetesen, mint a múltban, ma sem csak a távlatok közös kutatása jelenti az alapot a két 
mozgalom együttműködéséhez. A gyakorlat naponta adja fel a leckét, amikor a tartós 
munkanélküliség, a foglalkoztatás szerződésben nem rögzített, bizonytalan formáinak 
térhódítása, a szociális szolgáltatások korlátozása, a munkavállalói képviseletek, a szak- 
szervezeti jogok csorbítása, vagyis a munkavállaló kiszolgáltatottságának növekedése a 
bérből élőket egyre erősebben sújtja. Eppen e mindennapi kérdésekre adott válaszokból, 
közös fellépésekből épülhet ki a demokratikus alternatíva, amely egyszerre eredménye, 
de előfeltétele is az egység megteremtésének. 

A konzervatív gazdaságpolitika támadása érzékenyen érintette a szakszervezeti moz- 
galmat is, amely több országban szorosan összefonódik a szociáldemokrata párttal, de 
ahol ez nem áll fenn, ott is a bérből élők érdekképviselőjeként elsősorban a baloldali 
politikai erők bázisát alkotja. A szakszervezetek elleni intézkedések és a munkavállalók 
összetételében bekövetkezett változások — főként az olyan nagyipari foglalkoztatottak 
számának csökkenése, akik a legbefolyásosabb szakszervezetek bázisát alkották - a 
taglétszám komoly visszaeséséhez, a szakszervezetek alkupozícióinak gyengüléséhez 
vezettek. Tapasztalható volt ez olyan szakszervezetek esetében is, amelyek korábban 
beépültek egy korporatív struktúrába, s vállalták az állami közvetítéssel megvalósuló 
partneri viszonyt a tőke és a munka kapcsolatában, de bekövetkezett olyan szakszerveze- 
teknél is, amelyek ragaszkodtak a munkavállalói érdek , független képviseletéhez", azaz 
a kötetlen alku lehetőségéhez egy többnyire konfrontációs viszony keretében. A tisztán 
védekező álláspont egyik esetben sem bizonyult kielégítőnek. 

Bár érthető a szakszervezetek bizonyos befelé fordulása, az, hogy a megváltozott 
társadalompolitikai légkörben pozícióik erősítése végett s a nagy társadalomalakító 
politikai tervek támogatása helyett a munkavállalók közvetlen érdekvédelmét helyezik 
előtérbe, az utóbbi évtized tapasztalatai mégis azt igazolják, hogy a szakszervezetek 
eredményessége nagymértékben függ a gazdaságpolitika általános irányától. Érdekeltek 
tehát a demokratikus alternatíva kialakításában és győzelemre juttatásában a szociálde- 
mokrata és más, a szociális kérdések iránt fogékony erőkkel együtt, amelyek prioritást 
biztosítanak a foglalkoztatás problémájának és a szociális kérdéseknek. 

A baloldal tehát Európa kapitalista országaiban is hatékony választ, egy baloldali 
demokratikus alternatívát keres. Ez a perspektíva jelentősen függ attól, sikerül-e a 
baloldali erők megosztottságának felszámolása. Az új helyzetben kibontakozó viták, 
nézeteltérések, belső harcok egyelőre mélyítették a baloldali mozgalmak megosztottsá- 
gát, súlyos következményekkel járó szakadásokat idéztek elő mind a kommunista, mind 
a szociáldemokrata pártokban. Ezek megszüntetése, a baloldali erők új alapokon való 

összefogása előfeltétele annak, hogy a nyugat-európai baloldal ismét kezdeményező 
szerepet játszhasson. ; ; 

Az új alapokon való egyesülésnek fontos elemévé vált a nyolcvanas években az a 
vélemény, hogy a baloldal összefogását európai szintre kell emelni. Az , eurobaloldal" 
gondolat egyik kiindulópontja, hogy az európai kapitalista országok gazdasági, követke- 
zésképpen szociális problémái a termelés és a gazdaság internacionalizálódásának előre- 
haladása folytán egyre kevésbé oldhatók meg nemzeti keretekben. A szociáldemokrácia 
régi híve a nyugat-európai gazdasági integrációnak. A gazdaság fellendítését elsődlegesen 
az európai közös piac fejlesztésétől várja, s úgy véli, hogy ezen keresztül az európai 
gazdasági egység a világgazdaság önálló, versenyképes pólusává válhat. Nézetei szerint 
csak a gazdaság fellendítésére tett európai szintű erőfeszítések teremthetik meg a foglal- 
koztatási problémák, a szociális kérdések megoldásának feltételeit. Ahhoz, hogy egy 
ilyen fejlődés valóban a nyugat-európai országokban a szociális haladást szolgálja, 
vállalnia kell a multinacionális társaságokkal való küzdelinet, a baloldal politikai hege- 
móniájának megteremtését. A szociáldemokrácia köreiben erősödik a remény, hogy az 
1992-ben kialakuló nagy belső piac Európája 1995-re szociáldemokrata Európa lesz. 


A nyugat-európai integrációra épülő baloldali alternatíva nemcsak szociáldemokrata 
kezdeményezés, hanem kommunista is. Az Olasz Kommunista Párt stratégiai elképzelé- 
seiben például már korábban megjelent, s az 1986-os XVII. kongresszuson újra hangsú- 
lyozták az , eurobaloldal" koncepciót. Ez egyrészt a baloldali erők politikai összefogását 
sürgette a közvetlen, legsürgetőbb célok elérésére a konzervatív-jobboldali politikával 
szemben. Másrészt feltételezi az egyaránt munkásmozgalmi gyökerű és azonos nyugat- 
európai társadalmi valósághoz kapcsolódó, két ideológiai-politikai áramlat szintézisét. 
A baloldal európai összefogását szorgalmazók mindenesetre nem minden alap nélkül 
számítanak arra, hogy a baloldali erők országokon belüli széttagoltsága és konfliktusál- 
lapota a kapcsolatok második síkján, a nyugat-európai régió szintjén könnyebben áthi- 
dalható. Mint az Európa Parlament munkája bizonyítja, ezen a fórumon már eddig is 
többször került sor a baloldali erők közös állásfoglalására. 

Amikor szociáldemokraták és kommunisták a baloldal hanyatlásának okait és a 
kilábalás lehetőségeit kutatják, világosan megmutatkoznak a nézeteltérések is Európa és 
az európai baloldal jövőjét illetően. Ha egyetértés van is egy európai közös fejlesztési 
politika, egy európai , New Deal" szükségességében, abban már kevésbé egységes az 
álláspont, hogy ez az Európa mennyire lesz nyitott Közép-Európa és általában a szocia- 
lista országok felé. Hasonlóképpen nincs egységes álláspont a nyugat-európai védelmi 
koncepció terén. Az eurobal-koncepció képviselői egységesek abban, hogy országaik 
biztonságát a NATO szavatolja, de különböző okokból vitatják a NATO és az Egyesült 
Államok katonai doktrínáját. Az utóbbi szerepét megkérdőjelezve, egyesek baloldali 
programmá avatják De Gaulle tábornok felfogását az atomelrettentésre épülő önálló 
európai védelemről, amely a francia atomütőerő fenntartását jelenti, míg mások a 
NATO átalakítását, európai elemének erősítését kívánják, és elutasítják azt a perspektí- 
vát, hogy Európa harmadik szuperhatalommá váljon, s atomfegyverkezés útján biztosít- 
sa súlyát a világban. 

A szociáldemokrácia jól érzékelte, hogy a fegyverkezési verseny és a konfrontáció 
politikája elsősorban a sűrűn lakott európai területeket fenyegeti, ezért jó ideje a fegyver- 
kezési verseny megállításának, a konfrontáció párbeszéddel való felváltásának, a kelet— 
nyugati gazdasági kapcsolatok fejlesztésének a híve. Korán felismerte, hogy az atomkor- 
szak új logikát követel a biztonság terén, és számos kezdeményezéssel lépett fel az 
atomháborús veszély kizárása érdekében. E pártok igyekeztek tevékenyen hozzájárulni 
ahhoz is, hogy a két nagyhatalom, az Egyesült Államok és a Szovjetunió között a 

párbeszéd folytatódjon. Az álláspontok közeledéséhez vezet a szociáldemokráciának a 
nemzetközi kérdéseket globálisan kezelő magatartása is. Ezt teszik, amikor a béke és a 
nemzetközi stabilitás kérdéseit a fejlődő világ gazdasági-társadalmi problémáival szoros 
összefüggésben szemlélik, s az adósságválság megoldását, a fejlődő országok modernizá- 
ciójának világgazdasági feltételeit átfogóan, egy új világgazdasági rend kiépítésének 
perspektívájában vetik fel. 

A szociáldemokraták általában kedvezően fogadták a szovjet vezetés új politikai 
irányvonalát. Ha a szociáldemokrata vezetőknek vannak is fenntartásaik a szovjet belső 
demokratizálás folyamatát illetően, abban a szándékot és a szociáldemokrácia által is 
képviselt értékek irányába való elmozdulás (a demokrácia, az emberi jogok, a nyilvános- 
ság stb.) lehetőségét üdvözlik. Felipe Gonzales a Szocialista Internacionálé Tanácsának 
1988 májusában Madridban tartott ülésén előítéletektől mentes, konstruktív, pozitív, de 
óvatos magatartást ajánlott. , Úgy gondolom, félre kell tenni az indulatot a vitában, 
tárgyilagos elemzést kell végezni, meg kell érteni a belső nehézségeit annak, amit mi 
peresztrojkának hívunk. Erdekeltek vagyunk a oyperesztrojkaxc előrehaladásában. 
A Nyugatnak nincs veszítenivalója, de nagyon sokat nyerhet a reform és a glasznoszty 
politikájából, ahol a folyamatnak vannak és lesznek határai és ellentmondásai. Ha mi 
meg vagyunk győződve az általunk képviselt rendszer, a politikai pluralizmus és szolida- 
ritás, a szabadság rendszerének erkölcsi fölényéről, nem tagadhatjuk, hogy a keleti blokk 
országaiban számos jel mutat arra, hogy ugyanazokat az értékeket vallják, amelyeket mi 
védünk vagy támogatunk." I 

Jellemző nyilatkozatot tett Einar Förde, a Norvég Munkáspárt alelnöke is magyaror- 
szági látogatása alkalmából. , Meggyőződésem, hogy Norvégiának, de egész Európának 
is elemi érdeke a Szovjetunióban zajló átalakítás sikere. A mi jövőnk is nagyban függ 
attól, hogy mi lesz a szovjet reformtörekvések sorsa. Következésképpen úgy érzem, 
kötelességünk, hogy a magunk eszközeivel előmozdítsuk a peresztrojka győzelmét" - 
mondta a norvég politikus. 

A kommunisták és a szociáldemokraták, általában a baloldali erők összefogásának 
perspektívája jelentősen függ azoktól a politikai folyamatoktól, amelyek a nyugat-euró- 
pai és a szocialista országokban zajlanak, s a válságjelenségek leküzdését célozzák. Ezért 
tűnik valószínűnek, hogy az európai integráció folyamata gazdasági és politikai téren 
egyaránt tovább fog haladni, s a kommunista—szociáldemokrata viszony egyre inkább 
az európai baloldal kérdéseként fog felmerülni. Az együttműködés nem egyszerűen 
egymásba olvadást jelent, nem lehet a kapcsolatok előfeltételévé tenni, hogy bármely 
partner adja fel identitását. 

Egon Bahr a SED-SPD közös nyilatkozatának védelmében kifejtette: , A globalitásra 
vonatkozó meggyőződésünket, identitásunkat ugyanúgy nem fogjuk feladni, mint ahogy 
a kommunisták sem fogják ezt tenni. Ez az ideológiai konfrontáció azonban nem válhat 
katonai konfrontációvá. Nem is lehet kompromisszumos formulával ymegoldanic, hogy 
ki jár a jobbik úton, azt a történelem fogja bebizonyítani. Ehhez a történelemnek 
folytatódnia kell. Ennek érdekében békére van szükség, meg kell akadályozni a hábo- 
rút." Ugyanez vonatkozik Európára, az európai együttműködés perspektívájára is: 
v..ha új lapot akarunk nyitni az európai történelemben és a katonai konfrontációt a 
rendszerek és ideológiák békés versenyével és gazdasági együttműködéssel akarjuk fel- 
váltani, akkor ki kell dolgoznunk ennek a békés versenynek a szabályait. Egyfajta 
házirendet kell kidolgoznunk, mely szabályozza a különböző partnerek együttélését az 
európai házban, mely csak akkor beköltözhető, ha egyetlen bérlőtől vagy tulajdonostól 
sem követelik identitásának feladását. Ez egyaránt vonatkozik a kereszténydemokraták- 
ra, a liberálisokra, a zöldekre, a kommunistákra és a szociáldemokratákra." (Frankfurter 
Allgemeine Zeitung, 1987. október 2.) 

Ezzel az állásponttal a kommunisták is egyetértenek. Magát a , közös európai ház" 
gondolatát Mihail Gorbacsov fogalmazta meg 1987-es prágai látogatásakor. Általában 

a kommunista pártoknak a szociáldemokráciához füzödő viszonyát új megvilágításba 
helyezte a Gorbacsav kezdeményezte új politikai gondolkodás. Méltányolva a szociálde- 
mokrácia aktív együttműködését a háború és a béke kérdéseiben, az SZKP főtitkára 
politikai elvként fogalmazta meg: , Általában nyitottak vagyunk az együttműködésre 
mindazokkal az erőkkel, amelyek érdekeltek abban, hogy leküzdjük a veszélyes tenden- 
ciákat a világhelyzet alakulásában." (Mihail Gorbacsov: Átalakulás és új gondolkodás. 
Budapest, 1987. 188—189. old.) 

AzZSZKP új politikai filozófiája jelentősen módositott a szociáldemokráciára vonatko- 
zó korábbi felfogáson, s az új viszony e kritikai felülvizsgálat elemeit is tartalmazza. Ezt 
tükrözi A. Dobrinyin előadása, amelyet 1986 októberében 4 munkásosztály és a jelenkor 
címmel Moszkvában rendezett nemzetközi konferencián tartott. A munkásmozgalom 
történetének tanulságairól, az osztályszolidaritás jelentőségéről szólva megállapította : 
A történelem másra is figyelmeztet: az osztályszolidaritásnak nincs köze semmiféle 
monopoltörekvéshez a munkásmozgalomban, az eszmei vagy Szervezeti uniformizálás- 
hoz, bárki vezető szerepéhez vagy hegemonizmusához... A nemzetközi munkásmozga- 
lom előtt álló problémák nem oldhatók meg a munkásmozgalom ideológiai-politikai 
áramlatai egyikének álláspontja alapján. Ehhez valamennyi alkotóelemének általános 
erőfeszítésére van szükség. Természetesen mi realisan értékeljük a köztünk meglévő 
eltéréseket és ellentéteket. De ezekben fontos találkozási pontok vannak sok kérdés 
megközelítésében. Ebből kiindulva építjük az SZK P, szakszervezeteink kapcsolatait más 
pártokkal és szervezetekkel, amelyek a munkásmozgalom különböző áramlataihoz tar- 
toznak." 

Ez a magatartás nagymértékben könnyíti azoknak az ideológiai és politikai ellentétek- 
nek az áthidalását, amelyek ma még az összefogás akadályai. S bár az egység megterem- 
tése csak távoli perspektívában látszik megvalósíthatónak, a közös érdekek mentén 
napjainkban az együttműködés ígéretes gyakorlata bontakozik ki, kölcsönösen vállalva 
a , közös tanulást" korunk valamennyi problémáját illetően. 

Az európai együttműködés kibontakozása érdeke hazánknak is. Az MSZMP politiká- 
jára már jó ideje jellemző a kapcsolatteremtés és a párbeszéd lehetőségeinek kutatása 
minden, a békét és a haladást előmozdító erővel. Amint a gyakorlat mutatja, a szociálde- 
mokrata és szocialista pártokkal napjainkra jó kapcsolatokat, rendszeres párbeszédet 
sikerült kialakítani. Sőt a párbeszéd átlépte a kétoldalú pártkapcsolatok kereteit, 1985 
óta rendszeres eszmecsere bontakozott ki a magyar, a német, a bolgár kommunista, 
valamint a dán, a holland és a belga szociáldemokrata, szocialista pártok között az 
európai biztonság és bizalomépítés kérdéseiről. 1987-ben pedig a finn szociáldemokrata 
és az olasz szocialista párttal indultak megbeszélések fegyverzetkorlátozási kezdeménye- 
zések ügyében. 

Az együttműködés minden lehetséges fórumán pártunk aktív, kezdeményező fellépése 
azt tanúsítja, hogy az európai baloldali erők egyesítésére irányuló kezdeményezések és 
folyamatok, amelyek előreviszik az európai béke és társadalmi haladás ügyét, számíthat- 
nak a magyar párt támogatására és cselekvő részvételére. 


Johancsik János 


S EVFORDULÓ 


A íÍrancia forradalom vitás kérdései 


Közvéleményünk az utóbbi évtizedekben , homogén" történeti évfordulókhoz szokott. 
Ezen azt értem, hogy bár a megemlékezések jelentőségének megítélését és érzelmi átélését 
tekintve nyilvánvalóan különbségek mutatkoznak az egyes állampolgárok között, a 
megemlékezés tárgyát adó történeti esemény(sorozat) egyneműsége általában nem inspi- 
rál vitára. Az utóbbi időben a glasznoszty jegyében megkezdődött és felgyorsult átértéke- 
lési folyamat hullámverése széles társadalmi rétegeket érint, és egyértelművé teszi, hogy 
szakítani kell bizonyos tételekkel és beidegződésekkel -— ezek azonban nem annyira a 
történeti évfordulókkal kapcsolatosak. 

Másként volt ez Franciaországban már a múltban is. A nemzet történetének nagy 
réseket váltott ki, elsősorban a történészek körében. A nyolcvanas évek közepe táján, 
a forradalom közelgő 200. évfordulójának jegyében kibontakozott és felforrósodott 
polémiák azonban magukat a francia történészeket is meglepték. Jelentős tudósok, a 
témakör nemzetközileg elismert szakértői állítják, hogy a szenvedélyek ilyen mérvű 
felszítására nincs példa történetükben. És nem csupán ők, a szakemberek, hanem újság- 
írók és politikusok is hallatták és hallatják hangjukat ebben a kórusban. Egyértelműen 
ki lehet jelenteni, hogy egyesek álláspontját kifejezetten aktuálpolitikai megfontolások 
határozzák meg. Az alábbiakban arra teszek kísérletet, hogy a számos vitakérdés közül 
kiragadjam a néhány legfontosabbat. 


90.0.. 


Első helyen említem — már csak az időrend miatt is — az ún. atlanti forradalom koncepció- 
ját, amelyet Robert Palmer amerikai és Jacgues Godechot francia történész dolgozott ki 
és ismertetett az 1955-ös firenzei történész-világkongresszuson. Adjuk át a szót Gode- 
chot-nak. , Cáfolhatatlan tényekből indultunk ki, a forradalmak egymásra következésé- 
ből a világban, 1770-től 1848-ig. Az Egyesült Államokban 1770-ben, Írországban 1780- 
ban, Genfben 1782-ben, az Egyesült Tartományokban (Németalföld -— V. 5.) 1783-ban, 
Belgiumban 1787-ben és Franciaországban 1789-ben. Utána következett a forradalom 
expanziója egész Nyugat- és Közép-Európában a vy Nagy Nemzetnekk és a Nagy Csá- 
szárságnakc köszönhetően. 1814 után a Balkán és Latin-Amerika forradalmai következ- 
tek, hogy végül beletorkolljanak az 1848-as vnépek tavaszábac. Mindezeket a forradal- 
makat egy valami kapcsolta össze: az Atlanti-óceán, amelyik e korszakban sokkal 
gyorsabb összeköttetést biztosított, mint a szárazföldi utak. Így én is azt javasoltam, 
hogy mindezeket a forradalmakat az vatlanti forradalmakc csoportjába soroljuk. Ezt a 
hipotézist kezdetben hűvösen fogadták Európában, mivel a vhidegháborúc kellős köze- 
pén lett meghirdetve. Amerikai machinációt láttak benne, amely arra irányult, hogy 
történetileg megalapozza az Észak-atlanti Szövetséget. Barátom, Soboul revizionistának 

bélyegezte ezeket a gondolatokat, amelyeket lelkesedéssel üdvözöltek az Egyesült Álla- 
mokban, de Európában és főként Franciaországban sokat vitatkoztak róluk." 

Marxista oldalról valóban Albert Soboul vette fel a küzdelmet ezzel az elmélettel. Nem 
tagadta ugyan az óceán jelentőségét Nyugat-Európa gazdaságának megújulásában, de 
szerinte a fenti összehasonlítás elbagatellizálta a francia forradalom mélységét és dimen- 
zióit. , Ez a koncepció minden sajátos jegyétől megfosztva a forradalmat — gazdasági 
(antifeudális és kapitalista), társadalmi (arisztokrataellenes és burzsoá) és nemzeti (egy 
és oszthatatlan) -, semmivé teszi egy fél évszázad historiográfiáját Jean Jaurés-től Geor- 
ges Lefebvre-ig" — írta Soboul. 

Godechot egyik legutóbbi nyilatkozatában elismerte, hogy az 1955-ös vita a hideghá- 
ború egyik epizódjaként is felfogható, ennek ellenére mind a mai napig fenntartja 
álláspontját. Tény, hogy a hidegháború elmúltával ez a koncepció elvesztette korábbi 
jelentőségét, és átadta helyét újabb, a demokratikus-szocialista-marxista történetírói 
vonulat legfőbb állításait megkérdőjelező teóriáknak. 

A mai viták egyik sarkalatos kérdése a nyugat-franciaországi Vendée-ban 1793-ban 
kitört royalista, ellenforradalmi parasztfelkelés értékelése. ,, 1985. szeptember 21-én Ven- 
dée bevonult a Sorbonne nagykapuján" - írta a szélsőségesen forradalomellenes nézetei- 
ről közismert Pierre Chaunu professzor. Ezen a napon került sor tanítványának, Reynald 
Sechernek disszertációs vitájára. (E disszertáció egy év múlva, 1986-ban könyv alakban 
is megjelent Francia-francia népirtás címen.) Mértéktartó francia történészek kultúrbot- 
ránynak minősítették ezt az esetet, azt hangoztatva, hogy akár csak egy évtizeddel 
korábban elképzelhetetlen lett volna egy ilyen értekezés megvédése Franciaország leg- 
ősibb, legrangosabb egyetemén. 

A könyv előszavában Chaunu emlékeztette az olvasót a forradalom alatt másutt 
elkövetett rémtettekre, és mindenekelőtt a köztársasági kormány által Vendée-ba küldött 
Louis Turreau tábornok kíméletlen módszereire. ,, Vendée hivatalos kezelése hatásosabb 
és alattomosabb. Miután lakóit vízbe fojtották, megcsonkították és darabokra vágták 
(Turreau hadoszlopainak szadista fantáziája felér az SS, a gulagok és a vörös khmer 
. rémtetteivel), elfelejtették őket... Ez volt a legborzalmasabb vallásháború és az első, 
ideológiával alátámasztott népirtás. Egy kihívó igazság többet ér, mint egy udvarias 
hazugság. R. Secher megbosszulta Vendée-t és Franciaországot szolgálta." 

Chaunu és maga a szerző, Secher tehát nem kevesebbet állítanak, mint azt, hogy a 
vendée-i háború volt a világtörténet első genocídiuma, mintául szolgált a jövő számára, 
elsősorban Hitlernek és Sztálinnak. A 20. századi párhuzam nagyon gyakori ezekben az 
okfejtésekben. Az ő értelmezésükben Robespierre lényegében Sztálin, Hitler és Pol Pot 
történeti előfutára, s ami Vendée erdős-bokros tájain történt, az a tökéletesebb technikai 
módszerekkel végrehajtott modern népirtás előzménye. Az aktuálpolitikai célkitűzések 
alighanem Vendée esetében érhetők leginkább tetten : 1987. június 12-én nagy ünnepséget 
rendeztek Vendée-ban szélsőjobboldali politikusok — mindenekelőtt Le Pen — és újság- 
írók részvételével. 

Mit szól mindehhez a tárgyilagosságra törekvő történettudomány? Soboul utóda, az 
1989-es megemlékezést világméretekben koordináló Michel Vovelle tudomásunk szerint 
az első marxista szerző, aki hozzányúlt a vendée-i megtorlás kérdéséhez. , Azután a 
Turreau által szervezett ypokoli hadoszlopokx a legbrutálisabb megtorlást alkalmazták 


a falvakkal szemben, a kollektív kivégzéseket gyújtogatással kapcsolták össze. Voltak. 


olyan helységek, amelyek népességüknek több mint 40 százalékát elveszítették. Innét már 
csak egy lépést kell megtenni ahhoz, hogy ezt az adatot az egész nyugati részre kivetítve, 
eljussunk ahhoz a végkövetkeztetéshez, hogy 400-600 ezer áldozatot követelő népirtás 
folyt. Komoly történészek haboznak megtenni ezt a lépést. Marad tehát az, hogy egész 
közösségeket elűztek, legalábbis ideiglenesen, s mivel a népirtás fogalma annyira össze- 
egyeztethetetlen a forradalom lényegével, nyilvánvalóan anakronizmus erről beszélni. 
Valójában egy régi típusú véres háborúról van szó." (Csak az érdekesség kedvéért 

jegyezzük meg, hogy Chaunu több mint I millióra tette a halottak számát 1792 és 1800 
között, ez 27 millió lakost alapul véve meghaladná az ország első világháborús ember- 
veszteségét.) 

Idézünk egy másik véleményt is, ezt a College de France nagy tekintélyű professzora, 
a marxizmust elutasító Maurice Agulhon fejtette ki. , En magam írtam le, hogy ha tagadom 
Is a pnépirtásc szó jogosultságát, elismerem, hogy léteztek Oradour-ok. Tagadom azonban, 
hogy ezt eltitkolták volna a múltban... Minden változik különben, s majdnem teljesen új 
jelenség, hogy a terror népi áldozatain szánakoznak. A 19. században az ellenforradalmi 
irodalom többet foglalkozott a király, a királyné és a trónörökös szerencsétlen sorsával, 
mint a parasztokéval. Egyszóval napjainkban a szánalom demokratizálódik." 

Összegezve azt állapíthatjuk meg, hogy a központi forradalmi kormánnyal szembe- 
szálló vendée-i lázadók egyes körökben nagy népszerűségnek örvendtek, valósággal 
nemzeti hősökké magasztosultak. A könyvesboltok kirakataiban szép számmal láthatók 
ilyen felfogásban készült művek. 

Legalább ennyire fontos, ha nem fontosabb, a terror problematikája. A körülötte dúló . 
viták jobb megértése végett vissza kell nyúlni a 19. századba, az egyik legmarkánsabb 
francia polgári politikus, Georges Clémenceau híres, manapság gyakran idézett kijelenté- 
séhez: , A forradalom: blokk." Ezzel azt akarta mondani, hogy a francia forradalom 
egységes, ezért szétválaszthatatlan egészet alkot, másként fogalmazva : belső, öntörvényű 
fejlődése következtében jutott el a jakobinus diktatúráig, szakaszai egymásra épülnek, 
szervesen összefüggenek. A francia történetírás legjelesebb képviselői egészen a közel- 
múltig lényegében ezt a felfogást képviselték. Hozzá kell még ehhez tenni, hogy ebben 
a gondolatrendszerben a terrort a külső veszély (az európai feudális monarchiák Francia- 
ország elleni intervenciója), valamint az arisztokraták összeesküvései váltották ki, mint- 
egy rákényszerítették a forradalomra. 

Ezt a hagyományosnak mondható értelmezést támadta meg az a Francois Furet, aki 
a legerőteljesebben és a legszínvonalasabban képviseli a terror elvetésének tézisét. 1965- 
ben nagy szenzációt okozott Denis Richet-vel társszerzőségben megjelentetett A francia 
forradalom című műve. Ebben kategorikusan tagadta Clémenceau nézetét. Állítása 
szerint a forradalom 1789 után , kisiklott", azaz elfajult, az 1789-es demokratikus elvek 
elsikkadtak, és 1793-ban egy, a külső körülményekkel nem indokolható, csak a jakobi- 
nus vezérek hatalmi vágyával megmagyarázható terrorisztikus diktatúra alakult ki. 

Furet 1971-ben Forradalmi katekizmus, 1978-ban Gondolkodni a francia forradalomról 
címmel új művekkel jelentkezett. Egyetlen pillanatig sem tagadta, hogy a forradalom 
kommunista történészeivel, kiváltképp Soboullal, az ő , lenino-populista" felfogásukkal 
akart szembeszállni. Ebben a megvilágításban a forradalom két részre szakad: 1789 és 
1793 kibékíthetetlen ellentmondásban vannak egymással, mivel az előbbi a demokra- 
tikus alapelveket, az utóbbi pedig az elvetendő terrort képviseli. Furet és hívei szerint 
a terror nem volt szükségszerű. Arra hivatkozva, hogy a frontokon és a belső ellenséggel 
szemben aratott katonai győzelmekkel egyidejüleg fokozódott a terror, leszögezték, hogy 
, a terrornak a körülményekkel történő igazolása álokoskodás". 

Furet még ennél is tovább megy, és azt állítja, hogy a terror embrionális formában 
tulajdonképpen már 1789-ben kimutatható a forradalom történetében. Ebben az okfej- 
tésben jelentős szerepet kap Emmanuel Sieyes abbé 1789 elején megjelentetett híres 
röpirata, a Mi a harmadik rend?. Mivel ő a nemességet kirekesztette a francia nemzetből, 
(ez tény), potenciálisan adva volt az a lehetőség, hogy a nemzettesttől elkülönített 
társadalmi csoport előbb gyanússá, majd ellenséggé váljék, s ily módon egy idő után 
elkerülhetetlen legyen a vele történő fizikai leszámolás. Nem kevesebbről van tehát szó, 
mint Furet-nek arról a téziséről, hogy minden forradalom szükségképpen terrorista 
diktatúrába torkollik. 

Ez az állítás természetesen már túlmutat a francia forradalmon, innen már csak egy 
lépés a 20. századi orosz forradalommal való összehasonlítás. Ebben az összefüggésben 

feltétlenül megemlítendőnek tartjuk Furet egyik legérdekesebb vállalkozását: 1986-ban 
megjelentette Marx és a francia forradalom című könyvét. Ennek első felét az ő hosszú 
tanulmánya teszi ki, a második rész a forradalomra vonatkozó marxi szövegeket tartal- 
mazza. Azt akarta bebizonyítani, hogy a későbbi korok marxistái nem a valósághoz 
híven mutatták be az ő felfogását, amely sok tekintetben rokonítható a jakobinusokkal 
szemben álló francia történészek nézeteivel. Furet szerint az 1848-as Marx másként 
vélekedett a francia forradalomról, mint az ifjú Marx: , megőriz egyféle gyengédséget 
1789 iránt, azonban megveti a Forradalomból megszületett burzsoá Franciaországot és 
kispolgárságot", s ,ez az érzés az ő régi bizalmatlanságából táplálkozott, amelyet a 
francia vírázissalc, a régi jakobinus retorikával szemben táplált, s ez a bizalmatlanság 
végigkísérte egész életén át és minden írásában". Marxszal ellentétben Lenin jakobinus 
volt, az erőszakos központosítás, az irányított gazdálkodás feltétlen híve, s ahogy a 
francia forradalom lezárását a napóleoni uralom jelentette, az 1917-es orosz forradalmat, 
Lenin korszakát az elfajulás időszaka, a sztálinizmus követte, amely nélkülözött minden 
törvényes alapot — szögezi le Furet. 

Állítsuk szembe ezzel az értékeléssel a nem marxista Godechot állásfoglalását. , Szem- 
beszegültem azzal az interpretációval, amelyet Furet ad a terrorról. Ez utóbbi nem 1789 
következménye, hanem az a külső veszély kényszerítette rá a Konventre, amely 1793-ban 
fenyegette Franciaországot. Anélkül, hogy tanulmányoznók az események egymásra 
következését, amelyek egymással összefüggenek és kölcsönösen feltételezik egymást, nem 
lehet megérteni a Forradalmat... Számomra a terror a körülményekkel magyarázható, 
bármit is mondjon erről Furet, nem pedig a forradalmi mozgalom automatikus követ- 
kezménye." 

Godechot nem áll egyedül ezzel a véleményével, , a dolgok ereje", ,a körülmények 
kényszere" — változatlanul ez a tézis uralja nemcsak a marxisták, hanem a , centrumban" 
álló, a történetírás tartós értékeihez ragaszkodó polgári történészek munkáit is. Furet 
kétségkívül a Franciaországban , revizionistának" nevezett irányzat legjelentősebb kép- 
viselője. Ez utóbbinak természetesen semmi köze sincs az Eduard Bernstein nevével 
jelzett, a nemzetközi munkásmozgalom kebelén belül keletkezett áramlathoz. Az elneve- 
zés onnan származik, hogy Furet és tanítványai revízió alá vették a forradalom historiog- 
ráfiájában egészen a közelmúltig domináló, a Michelet-Aulard-Jaurés-Mathiez-Le- 
febvre-Soboul életművekben közös, a forradalom megbonthatatlanságára, totalitására 
épülő elméletet, vagyis a , baloldali" történetírást. 

Támadásaik középpontjában a jakobinusok, elsősorban a , Megvesztegethetetlen", 
Robespierre és párthívei állnak. Furet-t a jakobinizmusnak mint hatalmi gépezetnek a 
keletkezése és fejlődése izgatja, erre keres magyarázatot. , A jakobinizmus titkának 
kulcsa a vgépezetx, amelyet a s Népe árnyékába rejtenek el... A jakobinizmus a yNépc 
fikciója alatt a polgári társadalom és az Állam helyébe lép. A nép-király ettől a pillanattól 
kezdve - egy általános akarat segítségével — titokzatos módon egybeesik a hatalommal. 
Ez a hiedelem a totalitarizmus mintája." 

Ezekben az írásokban állandóan visszatérő motívum a jakobinizmus — bolsevizmus 
történeti párhuzam; teljesen nyilvánvaló, hogy a revizionizmus az előbbit az utóbbi 
történeti előképének tekinti. Furet nézeteivel már csak azért is foglalkoznunk kell, mert 
bizonyos előjelek arra utalnak, hogy jelentkezésükkel nálunk is számolni kell. Mindenne- 
mű félreértés elkerülése végett szögezzük le: ez nem pejoratív megállapítás kíván lenni, 
bárkinek jogában áll ezekkel a nézetekkel rokonszenvezni vagy elutasítani őket, ám 
mindenképpen tisztázni kell, hogy maguk a francia történészek hol helyezik el szakmájuk 
tarka palettáján ezt a rendkívül kombattáns szellemi áramlatot. 

Ilyen előzmények után nem csodálható, hogy a franciaországi viták a közelmúltban 
abban a kérdésben csúcsosodtak ki, hogy mit kell megünnepelni 1989-ben. Tekintsünk 

most el az integrista katolikusok hallatlanul merev álláspontjának ismertetésétől — ők 
ugyanis egyáltalán nem kívánnak megemlékezni a 200. évfordulóról, az egész francia 
forradalmat sommásan a szabadkőművesek majdhogynem ördögi művének állítják be. 
(Teljes mértékben elutasító magatartásuk persze nem vezethet arra a következtetésre, 
hogy a történettudománynak nem kell feltárnia a szabadkőművesség és a forradalom 
között ténylegesen kimutatható és számottevő kapcsolat mibenlétét.) Nem lehet kétsé- 
ges, hogy sokak számára szóba se jöhet 1793 ünneplése. (Nagyon nehéz felbecsülni 
— külföldről különösképpen - a francia társadalom megosztottságának akárcsak hozzá- 
vetőlegesen pontos mértékét.) 

Vovelle legutóbb a következőképpen állította élére a kérdést: mit kell ünnepelni? 
1789-et? 1793-at? Vagy pedig 1789-et és 1793-at? Leszögezve, hogy , a forradalom egy 
és oszthatatlan", ő a második megoldás mellett tört lándzsát. Amint írta, korábban 
maximalista volt, mivel azt követelte, hogy az egész forradalmi évtizedről (1789-1799) 
emlékezzenek meg az évfordulón. Jelenleg azonban már nem tartja magára nézve kötele- 
zőnek Clémenceau híres állítását, hogy , a forradalom blokk" 

A kiáltványok időszaka után - ez elsősorban 1789-re vagy 1791-re, az első polgári 
alkotmány kibocsátásának évére esik — elkövetkezett a későbbi történések anticipációjá- 
nak ideje. , Számomra a forradalmat a maga totalitásában számításba venni, vagyis 
mindazokkal a reményekkel, amelyeknek hordozója volt, azt jelenti, hogy nem korlátoz- 
zuk a polgári Forradalom kezdeti proklamációira, hanem beillesztjük 1793—-94 anticipá- 
cióit is." Vovelle arra is rámutatott, hogy a forradalmi erőszak törvényességének kérdése 
nem 1793-ban merült fel első ízben. Az 1789. július 14-től, a Bastille kormányzójának, 
Bernard de Launay-nak megölésétől kezdve állandóan jelen volt, , ennélfogva a Forrada- 
lom központi problémája volt a legelső napoktól kezdve, így megítélésem szerint védhe- 
tetlen az a képmutató eljárás, hogy két részre: 89-re és 93-ra, jó és rossz forradalomra 
vágják szét". 

Meg kell ismerkednünk a centrumban állók véleményével is. Az ő számukra a legfőbb 
értékek vitathatatlanul 1789-hez kötődnek. , Csodálom a forradalomnak 1789-90-ben 
elfogadott döntéseit, így például Az emberi és polgári jogok nyilatkozatát. Ez egyetemes 
érvényű szöveg, amelyet bármelyik népre, bármilyen korban alkalmazni lehet" — nyilat- 
kozta Godechot 1986 végén. 

A centrum képviselői közül megítélésünk szerint legfőképpen Agulhon-t foglalkoztatja 
az a kérdés, miként lehetne csökkenteni a nemzet belső ellentéteit. Egyik 1987-ben közölt 
interjújában leszögezte: ,a magam részéről nem óhajtom, hogy a bicentenáriumból 
ürügyet teremtsenek arra, hogy a baloldal revánsot vegyen a jobboldalon". Egy évvel 
később még egyértelműbben határozta meg álláspontját. Szerinte igenis van nemzeti 
egyetértés Franciaországban, és ez a sokat emlegetett 1789-es elvek elfogadásában nyilvá- 
nul meg. , Mert ha túlságosan előtérbe helyezzük 1793-at, az fog bekövetkezni, amit 
különböző alkalmakkor már több ízben elkövettünk, vagyis átengedjük a Szabadság 
zászlaját ellenségeinknek, akik nagy ügyességgel használják ki ezt a lehetőséget. A leg- 
jobban azt szeretném, ha a szabadság és a jogállam lehető legegységesebb védelmére 
helyeznők a hangsúlyt." Ezzel el is érkeztünk a vitákban oly gyakran előforduló , nemzeti 
konszenzus" fogalmához. 

E ponton a szerzőnek ki kell lépnie a tudatosan vállalt személytelenségből. Mivel elég 
jól ismerem ezt a vitairodalmat, és elolvastam a forradalomra vonatkozó legfontosabb 
új műveket, továbbá beszélgettem e témakör néhány (részben idézett) kiváló szakértőjé- 
vel, állíthatom, hogy a francia nemzet egyetértését ( ,konszenzus" ) a nálunk is elfogadott, 
fogalommá lett , nemzeti azonosságtudatot" (identitást) napjainkban kizárólag az 1789- 
1790-es demokratikus alapelvek jegyében lehet megvalósítani. 

Térjünk azonban vissza a forradalom vitás kérdéseinek taglalásához. Ebben az eszten- 
dőben jelent meg Jacgues Solé A forradalom kérdésekben című, kis formátumú könyve, 
amely osztatlan elismerést aratott a szakemberek körében. Műfajára már abból a tényből 


ÉVFORDULÓ 93 


is következtethetünk, hogy csak kérdőjeles fejezetcímei vannak. Így: A felvilágosodás 
diadala? A zsarnokság kudarca? A burzsoázia győzelme? Népi forradalom? Elkerülhető 
kisiklás ? [declógiai háború? A terror logikája ? Kikerülhetetlen diktatúra ? Egy új állam? 
Új társadalom? Kulturális forradalom? Eszmei örökség? Megannyi kérdés, amelyre csak 
látszólag könnyű a válasz. 

Solé részletesen foglalkozik művében az angolszász történészek koncepciójával, amely 
igen nagy hatást-gyakorolt egyes francia kollégáira is. Ez a tabló a forradalomról 
meglehetősen sötét színekkel festett. Szerintük az új, politikailag enervált uralkodóosz- 
tály még kevésbé volt alkalmas az ország gazdasági fejlődésének előmozdítására, mint 
az ancien régime nemessége; a forradalmi mozgalomban csupán egy vékony, militáns 
kisebbség (városi burzsoá vagy kézművesréteg) vett részt, ezzel magyarázható az általa 
alkalmazott terror. A forradalom Solé szerint hidegen hagyta azokat a franciákat, 
akiknek nem volt tulajdonuk. , A forradalom másnapján a franciák tömegei még szegé- 
nyebbek voltak, mint korábban, és nőtt az ország Angliához viszonyított lemaradása" — 
írja. Az 1794-es thermidori fordulat után tovább fokozódott a forradalmárok erőinek 
szétmorzsolódása és elszakadása a nemzet testétől. Ilyen körülmények között Franciaor- 
szág számos körzetét egyáltalán nem kormányozták, így a képviseleti intézmények teljes 
csődje indokolttá tette a tekintélyuralmi rendszerhez való visszatérést a direktórium 
uralmának végén. ,A forradalom részleges kudarca arra a tényre vezethető vissza 
— állapítja meg -, hogy csak igen csekély mértékben volt népi mozgalom, ellenkezőleg, 
egyre inkább beleütközött a tömegek idegenkedésébe." 

Az angol-amerikai szerzők erőteljesen hangsúlyozzák a forradalom és az ellenforrada- 
lom sokszínűségét, aminek következtében - állítják — tulajdonképpen többes számban 
kellene írni mindkettőről. , Távol attól, hogy blokk legyen, a forradalmat nagyon külön- 
bözőképpen élték át a csoportok és az egyedek. . . A forradalmi mozgalom és ellenpólusá- 
nak egysége — mítosz." Solé az ismertetett álláspontokról határozottan pozitív véleményt 
alakított ki: , A forradalom története kutatásának fő eredményét az angolszász történé- 
szeknek köszönhetjük, akik úgy ragadták meg azt, hogy egyidejűleg mutatják ki konti- 
nuitását az ancien régime-mel és másra vissza nem vezethető különállását" — állapítja 
meg Solé. Az angolszász értelmezésben jelentős szerepe van annak a különben helyes 
állításnak, hogy a hagyományos gazdasági, társadalmi, családi, helyi és személyi ellenté- 
tek tovább éltek a 19. században. Az ebből levont következtetés azonban több, mint 
merész. , E tekintetben a forradalom - a tömegek szemszögéből - egyáltalán nem jelent 
szakadékot abban a hosszú történeti folyamatban, amely törésvonal nélkül köti össze 
XIV. Lajos Franciaországát az 1848-assal." (Kiemelés tőlem - FV. S.) 

Példa nélkül álló bűvészmutatványnak vagyunk a szemtanúi: egyes angol és amerikai 
történészek varázspálcájukkal egész egyszerüen eltüntetik a francia forradalmat! Hogy 
a felsorolt érveken kívül mivel támasztják alá állításukat? Például azzal, hogy a forrada- 
lom nem változtatta meg sem a szegények, sem pedig a nők és gyermekek helyzetét. 
Hivatkoznak továbbá Napóleonra, aki pénzügyeinek élére olyan személyeket állított, 
akik hajdanán XVI. Lajos mindenható pénzügyminisztereinek a keze alatt dolgoztak. 
Kimutatják a folyamatosságot a népi hitvilágban és a tömegek szórakozásaiban. Solé erről 
az angolszász interpretációról úgy vélekedik, hogy szerinte , megfelel korunk számos 
követelményének, amely időszak kevésbé csodálja a központosítást és a forradalmi erénye- 
ket, továbbá a II. év óriásainak heroikus legendáját, mint elődeink". (Az új forradalmi 
időszámítás szerint a II. év az 1793 őszétől 1794 őszéig terjedő időszakot öleli fel.) 

Ha Solé úgy vélekedik, hogy nem forradalmas korban élünk, tökéletesen igaza van. 
Nem szorul bővebb bizonyításra az az állítás sem, hogy a jelenlegi társadalmi-politikai 
közeg nagymértékben befolyásolja, sok esetben meghatározza értékítéletünket a francia 

forradalomról. Magyarok lévén, ehhez még csak annyit teszünk hozzá, hogy a szocialista 
országokban kialakult helyzet sem kedvez túlságosan annak, hogy társadalmi közvéle- 
ményünk fogékony legyen az , özönvíz előtti óriások" : egy Barnave, egy La Fayette, egy 
Mirabeau vagy Brissot, Danton és Robespierre heroizmusa iránt. A reformok korát 
éljük, a szocializmus és a demokrácia egyesítése, a jogállam kialakítása van napirenden. 

Tanulhatunk Solétól, akit francia" volta megóvott attól, hogy végletes álláspontra 
helyezkedjék. Teljes egészében idézzük végkövetkeztetését. , Szeressük vagy nem, bármit 
mondjunk is róla, a mi eredetünk a francia forradalomig nyúlik vissza. Ezért a mai 
franciák hálásak a forradalomnak azért, hogy megvalósult, minden hibája és elégtelensé- 
ge ellenére. Tudják, hogy neki köszönhetik demokratikus életük formáinak jogi forrásait. 
A forradalom történetének kritikai felülvizsgálata azokból az értékekből táplálkozik, 
melyeket ő adott, de nem tudott alkalmazni, ennek gondját ránk, örököseire hagyta. 
(A megalázottakról és sértettekről való gondoskodás, az egyének és a lelkiismeret joga.) 
Az ő nevében rehabilitáljuk a jogos ellenzéket (vallási, regionális vagy társadalmi), 
amellyel szemben találta magát. Ha Jaurés képtelen volt megérteni az ellenzékieket, ez 
még nem ok arra, hogy felújítsuk Taine-nek és versenytársainak karikatúraszerű, mert 
csupán részigazságokat tartalmazó ábrázolását. Ha valaki a francia forradalom fontos- 
ságát terrorista és bürokratikus elsodródására szükiti le, bármilyen legyen is ideológiai 
állásfoglalása, tévedést követ el annak megítélésében." 

Egy külföldi történésztől vakmerőség, sőt illetlenség lenne azt várni, hogy szebbet, 
jobbat s főként igazabbat írjon a világtörténeti jelentőségű 18. századi francia forrada- 
lom mai megítéléséről. 

KULCSÁR KÁLMÁN: . 


Az alkotmányozás dilemmái 


Olyan ország alkotmányának előkészítése során, amelynek politikai fejlődése évezreden 
át nem hozott létre ún. írott vagy kartális alkotmányt, s amelynek történetében az ilyen. 
alkotmányok léte szinte véletlenszerünek mondható abban az értelemben, hogy megha- 
tározott, adott esetben rövid lejáratú politikai szituációkhoz kötődött (s így nem is 
válhatott a társadalom eszmevilágának részévé, nem is szólva az attitűddé válás lehetősé- 
géről); amely politikai folyamatainak szükséges jogi kereteit törvények és szokások 
adták meg századokon át, ebből következően ún. történeti alkotmánya hajlékonyan 
alkalmazkodott a hosszabb és a rövidebb lejáratú társadalmi-politikai változásokhoz; 
amely országban azonban a politikában nyilvánosan részt vevő társadalmi rétegek és 
csoportok körében az alkotmányosság eszméje mindig erős volt (ha nem is vált oly 
mértékben társadalmi attitüddé, mint Nagy-Britanniában, ahol ennek az attitűdnek az 
is része volt, hogy változtatni kell, ha a kifejezett többség ezt kívánja — id. Kammen 
1987:398) ; végül olyan országban, amelynek történeti alkotmánya és a hozzá kapcsolódó 
alkotmányosság eszméje mint valóságos társadalmi magatartás is képesnek bizonyult 
arra, hogy a magyar államiságot (természetesen a kortól függő társadalmi-politikai 
tartalommal) több mint ezer évig megtartsa — ilyen országban különösen emlékezni kell 
Edmund Burke szavaira : az alkotmányt , sajátos körülmények, alkalmak, lelkialkatok, 
hajlamok, egy nép erkölcsi, polgári és társadalmi szokásai alkotják, amelyek csak hosszú 
időtartam alatt mutatkoznak meg". (id. Burrow 1981 :105-—-106) 

Összefoglalva azt mondanám, hogy a társadalom politikai kultúrájának összetevői, 
sajátos vonásai itt különösen jelentősek. 

Az ebből adódó dilemma napjainkban úgy fogalmazható meg, vajon felismerhetőek-e 
ma azok az állandó tényezők, folyamatok vagy akár attitűdök, amelyekre az alkotmány 
épülhet; vagy a készülő új alkotmány is olyan politikai viszonyok terméke, amely - 
rövidebb-hosszabb lejáratra, ám hangsúlyozottan átmenetinek szánva -— az adott szituá- 
ció problémáit oldja meg. Nélkülözve esetleg még azt a — ha tévesnek bizonyult is — 
értékelést, amely pl. az 1949-es alkotmányban az adott helyzetből kivezető folyamatokat 
prognosztizálva, programként jelent meg. Ezt a kétséget különböző politikai erők már 
megfogalmazták, s tetten érhető a kétségek politikai tartalma. Egyrészt a félelem attól, 
hogy az alkotmány bizonytalanul megrajzolt utópikus képben éltethet tovább egy múlt- 
hoz tapadt társadalomképet, illetőleg az attól való félelem, hogy az alkotmányban 
leírandó politikai rendszer az autoritatív jellegű politikai rendszer lebontódásának egy 
átmeneti szakaszán rögzítődik, eltorlaszolva az utat a további fejlődés elől. Másrészt, a 
félelem attól, hogy az alkotmány , átlépi" az 1945-től vagy 1949-től eltelt évtizedeket, s 
a történeti kontinuitás címén történeti restaurációra törekszik. 

S ha e félelmeknek van is bizonyos társadalmi alapjuk — hiszen egyes társadalmi 
csoportok hordozzák őket -, tudatossá tételük, társadalmi összefüggéseik feltárása egyút- 
tal kezelhetővé is teszi őket az alkotmányozás folyamatában. A dilemma azonban 
általánosabb. S ez a napjainkban aktualizálódó, valójában azonban látensen az alkotmá- 
nyozás minden időszakában és minden alkotmány készítésében is jelen levő dilemma úgy 
oldható fel, ha konkrétabb kérdéseket teszünk fel. Olyan kérdésekre kell pl. választ adni, 
mint az alkotmány érték- és eszközjellege, az alkotmány politikai és jogi jellege. 


Elhangzott a Magyar Politikatudományi Társaság 1988. évi közgyűlésén 1989. január 9-én, a Magyar Tudomá- 
nyos Akadémán. 

Az alkotmány mint érték és eszköz 


Lássuk az első kérdést. Könnyű lenne úgy válaszolni rá, hogy az alkotmány , értékes 
eszköz", olyan eszköz, amelyben értékek halmozódnak fel, éspedig a politikai gondolko- 
dásban kijegecesedett és a jogfejlődés által termelt értékek. A kérdés azonban így is 
megmarad : milyen értékek ezek, s milyen célokra alkalmas eszköz az alkotmány, illetve 
az alkotmányban megfogalmazott értékek és az alkotmány eszközjellege milyen kapcso- 
latban vannak egymással. 

Az alkotmánynak - s most természetesen csak az írott, kartális alkotmányról beszélek 
- mint értéknek a társadalmi tartalma a benne a múlt és a jelen összekapcsolódó 
értékeléséből következő elvekben, megállapításokban fejeződik ki. Ez így van akkor is, 
ha esetleg a múltat és a jelent tudatosan elválasztja egymástól, és attól is függetlenül, 
hogy ebből az értékelésből miként bontja ki a jövő folyamatait. Ez a kettős értékelés adja 
meg a kereteket az alkotmányban megjeleníthető alapvető politikai és jogi elvek számára 
is. Ha ezt példázni szeretném -— s most még hangsúlyozottan nem a magyar alkotmányfej- 
lődésből vett momentumokkal : -, akkor erre leginkább az amerikai alkotmány kínálko- 
zik. 


Hivatkozhatnék így Abraham Lincolnnak Thomas Jefferson alkotmányos teljesítmé- 
nyéről mondott szavaira, aki , egyetlen nép nemzeti függetlenségéért folytatott küzdelmé- 
nek konkrét nyomása közepette is rendelkezett azzal a hidegséggel, előrelátással és 
képességgel, hogy egy pusztán forradalmi okmányba minden emberre és minden időben 
alkalmazható absztrakt igazságot vigyen be..." és ezzel , történelmünk legkiválóbb 
politikusává vált és talán marad is". Thomas Jefferson így a , nemzeti küzdelemnek az 
emberi küzdelem méltóságát" adta, ugyanakkor, amidőn akut politikai harcban a szituá- 
ciónak megfelelő és hosszú távra életképes politikai intézményeket alakított ki. (Mans- 
field 1983:23) 


Tanulságos visszaidézni — írja az amerikai alkotmány egyik kutatója -, hogy ,az 
alapítók nem várták kormányzatuktól mint eszköztől, hogy utópiát valósítson meg: 
csupán ynemzeti kohéziót, politikai stabilitást, gazdasági növekedést és egyéni szabadsá- 
got". (Kammen 1987:398) Hogy az alkotmányba foglalt absztrakt igazságnak — amire 
Jefferson teljesítményével kapcsolatban Lincoln hivatkozott, azaz annak , a magától 
értetődő igazságnak", miszerint , minden ember egyenlőnek teremtetett" — következmé- 
nyeit sem az alkotmány, sem pedig a jogrendszer nem vonta le azonnal, azt a százados, 
végül polgárháborúba torkolló, sőt még azzal sem lezáruló vita és küzdelem jelzi, 
amelynek folyamatában Lincoln végül is ezt az absztrakt igazságot emelte ki az alkot- 
mányból, mint meghatározott történelmi helyzet szülte politikai dokumentumból. S ne 
feledjük, az alkotmány mint eszköz, akkor működhet közre — a maga egész gépezetével -, 
amidőn a társadalom gazdasági, kulturális és politikai fejlődése megalapozta, s lehetővé 
teszi ezt a kormányzati politikát. Hiszen nem tagadható, hogy a Legfelsőbb Bíróságnak 
a rabszolgát tulajdonosának kiszolgáltatni rendelő Dred Scott versus Sanford ügyben 
hozott határozata (1857) és a Brown versus Board of Education ügyben hozott, a szegregá- 
ciót alkotmányellenesnek minősítő s ezzel a polgári jogok helyzetét az Egyesült Államok- 
ban gyökeresen megváltoztató döntése (1954) között csaknem száz esztendő telt el. 


Minderre nem öncélúan utaltam: saját alkotmányozásunk dilemmáit megértendő 
talán nem felesleges az első, igazán kartális alkotmány történeti méretű dilemmáira 
emlékezni. S ennek időszerűségét mi sem mutatja jobban, mint az, hogy annak idején 
az amerikai Legfelsőbb Bíróság talán legkiemelkedőbb főbírája, John Marshall számára 
az alkotmány a közmegegyezés eszköze volt, amelynek betűjéhez és szelleméhez, szándé- 
kához egyaránt megnyilvánuló odaadással jelentette ki: , az eszköz szellemének fenn kell 
maradnia". A mi alkotmányozásunk folyamatában a konszenzus megteremtésének lehe- 
tősége ugyancsak kiemelkedő jelentőségű politikai elem. 

Ha a magyar alkotmányozás mai történeti-társadalmi körülményeit vizsgáljuk, felme- 
rül a kérdés, melyek azok az értékek, amelyeket az új alkotmány hordozhat, s mire 
szolgálhat eszközül? 


Az utópia realitása 


Az amerikai alkotmányról elmondottakból is kitűnik : ha természetesen szükségesnek is 
tartom, hogy készülő alkotmányunk emelje az általános , emberi küzdelem" szintjére 
saját , nemzeti küzdelmünket", legalább annyira fontosnak vélem - s ezt saját történeti 
tapasztalataink az amerikaihoz mérten talán még jobban aláhúzzák -, hogy ne kívánják 
egy utópia megvalósítását szolgálni az alkotmánnyal mint eszközzel. Mit értek utópián? 

A politikai utópia természete és társadalmi összefüggései bonyolultak — másutt már 
megkíséreltem őket megközelíteni (Kulcsár 1987:272-—-273) -, ezúttal csupán két vonását 
emelném ki. Az elsőt Mannheim Károly nyomán: , Utópikus minden szituácionálisan 
transzcendens eszme (s nemcsak a vágyak követése), amely bármilyen módon átalakító 
hatással van a fennálló történeti-társadalmi rendre" (Mannheim 1930:184). A megállapí- 
tás talán nem eléggé pontos, de érzékelteti az utópia egyik fontos vonását. A másikat 
úgy fogalmazhatnám meg, hogy az utópia összetevői azonban valamiképpen (elképzelhe- 
tő, hogy csak kritikai jelleggel) mégis a valóságos történeti helyzethez kötődnek, ebből 
a szempontból az adott tudást, tapasztalatot, vágyakat tükrözik, ha el is fogadjuk 
Lamartine mondását, miszerint az utópiák gyakran koraérett igazságok. 

Az alkotmányban azonban nem jelenhet meg olyan társadalomkép, amely a maga 
absztrakt jellegével ugyan általános lehet, társadalmi meghatározottságával azonban 
mégis az adott történeti valósághoz, tehát múló gazdasági, társadalmi, kulturális és 
legfőképpen politikai viszonyokhoz kötődik. Akár csak nagy vonalakban is kimunkált 
társadalomkép ugyanis olyan konkrét politikai tartalmat adna az alkotmánynak és a 
benne rögzített állami, különösképpen kormányzati szervezetnek mint eszköznek, amely 
egyrészt szükségképpen absztrakt elvekkel és elvekhez kívánná alakítani a valóságot, 
másrészt ezek az , absztrakt" elvek tulajdonképpen egy meghatározott történeti helyzet- 
hez kötődvén, a szükségszerűen változó valóságot történetileg előbb-utóbb túlhaladott 
társadalomképpel kísérelnék megkötni. Az értékek mutatkozzanak meg az alkotmány 
alapelveiben, alapintézményeiben, az alkotmány szerkezetében és a használt kifejezések- 
ben. 

Milyen elvek, értékek lehetnek egy itt és most keletkező magyar alkotmány elvei és 
értékei, ám egyúttal olyanok, amelyek nem Kotik hozzá a hosszabb időre szánt alkot- 
mányt az , itt és most" viszonyaihoz. 

Nem most mondom először, de hadd utaljak rá még egyszer : az 1949-ben kelt magyar 
alkotmány egyszerre vágta el a kapcsolatot a magyar alkotmányfejlödéssel és az európai 
centrum fő áramlatának alkotmányjogi-politikai eszméivel, gondolataival, intézményi 
fejlődésével. Most nincs itt idő és hely annak elemzésére, mit hozott helyettük, hová 
vezetnek történetileg az 1949-ben elfogadott alkotmány gyökerei. Az azonban aligha 
vitatható, hogy bár sajátos módon, mégis két meghatározott történeti helyzet (a harmin- 
cas évek második felében a Szovjetunióban és a negyvenes évek végére Magyarországon 
kialakult helyzet) adottságait tükrözte — a megjelenített és elérendő társadalomképben 
is —, mégis s ezzel együtt eszmeileg és intézményileg egyaránt a kelet-európai társadalmi- 
politikai fejlődésben kialakult politikai rendszertörténeti sajátosságokat őrizte. 

Hosszú távra érvényes alkotmányos alapelveink kimunkálásához e két folyamatba 
való reintegrálódásunk - egyrészt a szerves kontinuitás visszaállítása, másrészt olyan 
értékek átvétele, amelyek a mi viszonyainkban szervessé válhatnak -— bőséges tárházat 
biztosít. Természetesen nem arra gondolok, hogy gyűjtsük össze a tetszetős értékeket, 
elveket és megoldásokat, s eklektikusan, tekintet nélkül a konzisztencia lehetőségére, 

építsük be egy racionális, végül is azonban kívánság szinten összeállított alkotmányba. 
Nem lenne életképesebb, mint az 1949. évi alkotmányunk. Ezeknek az értékeknek és 
alapelveknek olyanoknak kell lenniök, amelyek egyrészt a magyar alkotmányfejlődésben 
időtállónak bizonyultak, másrészt amelyek az európai alkotmányfejlődés fő vonalában 
formálódtak ugyan ki, de részben minden, bizonyos fejlettségi szintet elért társadalom- 
ban alkalmazható technikává váltak, részben pedig az utolsó fél évszázad fejlődésének 
eredményeire építve, konkrét tartalommal megtölthetően, a további fejlődést is előmoz- 
dítható értékeket, célokat jelentenek. 

Ha példákat keresünk az említett elvekre és értékre, akkor a magyar alkotmányfejlő- 
désben kikristályosodtak közül kiemelhetjük a magyar államiság nemzetfenntartó szere- 
pét, az alkotmányosság eszméjét, az önkormányzat elvét, az európai alkotmányfejlődés 
fő vonalából pedig a hatalom megosztásának államszervezeti technikává vált klasszikus 
elvét, az emberi jogoknak nem csupán deklarálását, hanem garanciális biztosításának, 
a jogrendszer egészében való megvalósításának állami kötelezettségét, a szociális jogál- 
lam eszméjét, amely a társadalmi igazságosság nehezen körülírható fogalmát tölti ki 
tartalommal és helyezi a jogszerűség korlátai közé. Az utóbbi négy évtized társadalmi 
folyamatai is alapot adnak — eredményeikkel és diszfunkcionális következményeikkel 
egyaránt -— elvek és értékek megfogalmazására: ilyen pl. különböző tulajdonformák 
hierarchikus sorolástól mentes együttélése, ilyen a politikai pluralizmus elve. 

Ha elvontnak is tűnnek ezek az értékek és elvek, aligha vitathatók ; még akkor sem, 
ha az alkotmányban mint , eszközben" - s így szükségképpen a konkrét társadalmi 
folyamatokban, politikai erőviszonyokban megjelenve és megmérettetve — fejezzük ki 
azokat. 

Emlékszünk, John Marshall 1801-től 1839-ig terjedő főbírói működése során az 
alkotmány mint eszköz legfontosabb vonásának a megegyezést tartotta. Ezt a megegye- 
zést pedig, amelyet az alkotmány a 13 gyarmat és különféle rétegei, csoportjai, érdek-, 
erőviszonyai között létrehozott — éspedig nem erővel, hanem egyetértéssel, hozzájárulás- 
sal megteremtett politikai forradalomként — mindenképpen fenntartandónak tartotta, és 
hangsúlyozta, hogy erre az alkotmánynak továbbra is képesnek kell lennie. A gyakorlat- 
ban az amerikai alkotmány - nem válságok nélkül, így változtatással és változó értelme- 
zéssel ugyan, de — képesnek is bizonyult erre. Nem utolsósorban azért, mert az alkotmány 
és vele az alkotmányosság eszméje és attitűdje az amerikai politikai kultúra valóságos 
részévé vált. Ahogyan a Legfelsőbb Bíróság néhány kiemelkedő bírája 1914 és 1951 
között megállapította : , az alkotmány rendelkezései nem matematikai formulák. . . orga- 
nikus, élő intézmények" (Holmes) ; , az alkotmánynak szerves élete van" (Cardozo) vagy: 
, az alkotmány önmagában organizmus" (Frankfurter). 


Az alkotmány politikai és jogi jellege 


.g.g 


ilyen nemzeti konszenzus testesül meg az 1978. évi spanyol alkotmányban. Ez az alkot- 
mány nemcsak azért jelent egyedülálló tapasztalatot, mert kezdeményezője egy király a 
köztársaságok korszakában és egy olyan miniszterelnök, aki korábban a fasiszta eredetű 
egyetlen párt főtitkára volt, egy olyan párté, mely , történelmi harakirivel" szüntetve meg 
egyedül uralkodó jellegét (Guerra 1986 :9, 14), hanem azért is, mert az alkotmányozás 
folyamatában - a politikai reformról szóló 1976. évi törvény utáni időszakban - sikerült 
a hirtelen megjelent 156 politikai pártból életképes és választásra képes koalíciót formál- 
ni. Sikerült továbbá a választási eredmények alapján a konszenzust jelentő alkotmányt 
úgy elkészíteni, hogy koherensen megjelenjenek benne a legnagyobb politikai-társadalmi 

erőt képviselő három ideológia (liberális, kereszténydemokrata és a szociáldemokrata) 
elemei, ezzel is biztosítva azt, hogy az alkotmány progresszív irányba formálja a társadal- 
mat (Guerra 1986:33—34), éspedig az európai alkotmányfejlődés fő vonalán kialakult 
szociális jogállam eszméjének megfelelően. Az alkotmányozás folyamata azért is bizo- 
nyulhatott fontos eszköznek a konszenzus kialakításában, mert — hiába szerzett jelentős, 
ha nem is abszolút többséget az UCD - az alkotmány nem vált pártjellegűvé, s végül az 
alkotmány elfogadásáról tartott népszavazáson részt vevők 87,87 százaléka szavazott 
igennel. (Igaz, a szavazástól tartózkodók aránya is igen magas, 32,9 százalék volt, s ha 
ezt is számításba vesszük, az igennel szavazók aránya már 59 százalékra csökken.) 

A korábbi spanyol alkotmányok egyes hagyományaira, valamint néhány, az európai 
alkotmányfejlődés fő vonalában keletkezett alkotmány (főleg az NSZK és a skandináv 
államok) tapasztalataira épült alkotmány ily módon a nemzeti konszenzus megteremté- 
sének folyamatában olyan társadalmi tartalmat kapott, amely — egy-két elem kivételé- 
vel — szervesen működő intézményekké is alakította az alkotmány egészét. Azaz, az 
alkotmányozás mint konszenzust teremtő folyamat az alkotmányt mint a konszenzust 
folyamatosan fenntartani képes eszközt hozta létre. 

Az alkotmány mint a konszenzus megteremtésének és fenntartásának eszköze a jelen- 
legi magyar politikai helyzetben különösen figyelemreméltó, s a spanyol, sőt bizonyos 
fokig a portugál tapasztalatok tanulmányozásra érdemesek. 

A jelenlegi magyar politikai szituáció talán legfontosabb vonása az autoritatív politi- 
kai rendszer lebontódása, s plurális politikai rendszerré való átalakulása. E folyamat 
összetevőit itt és most nem elemezhetem, annyi bizonyos, hogy nem csupán a gazdasági 
reform kibontakozásával összefüggő átalakulásról van szó. A politikai rendszer e minő- 
ségi változása egyrészt a magyar társadalom modernizációjának folyamatából követke- 
zik, másrészt az Európa keleti perifériáján 1917-tel megindult társadalomfejlődés során 
kialakult társadalommodell hatékonyságának csökkenéséből, az egységes gazdasági és 
politikai világrendszerhez való alkalmazkodás nehézségeiből és a beilleszkedés problé- 
máiból. (Kulcsár 1987 a: 1-16, 1988: 11—12) A politikai rendszer átalakítása Magyaror- 
szágon , felülről vezérelt" folyamatként indult el és halad előre, ám az átalakulási 
folyamat törvényszerűen hozza létre a különböző mozgalmakat és szervezeteket, ame- 
lyekben eddig ugyan többnyire elsősorban a kritika és tagadás, és kevéssé az érdekkifeje- 
zés politikai programban is megnyilvánuló differenciáltsága adja meg a politikai pluraliz- 
mus jellegét — ám mindenképpen előreviszik ezt a folyamatot. 

A politikai gondolkodásnak azok az elemei, amelyek e mozgalmak és szervezetek 
pozitív programszerű megnyilatkozásaiban egyértelműen megmutatkoznak, éppen a 
jogállam megteremtésének szándékát, az erre jellemző elvek, szervezetek és gyakorlat 
alkotmányos megjelenítését és biztosítását kívánják, végül is tehát azt, ami alapvető 
értékként a törvényhozási folyamatban kialakul. Azok az alkotmányozás alapjául szol- 
gáló elvek és értékek, amelyekre utaltam, a mai magyarországi társadalmi-politikai 
tartalmukban alkalmasak a nemzeti konszenzus előmozdítására, vagy legalábbis bizo- 
nyos együttműködési csomópontok meghatározására. 

Az alkotmány érték- és eszközjellegében mutatkozó dilemma és kezelése így közvetle- 
nül formálódik át egy másikká, amelyet az alkotmány jogi és politikai jellegéből adódó 
dilemmaként ismerünk. 

Az egyesülési és gyülekezési jog törvényi szabályozásának vitájában felmerült — de 
általánosabban is jelen levő — kérdés, hogy mennyire használható fel a jog politikai 
problémák megoldására, és különösen : mennyire működhet így a jog, mennyiben lehet- 
nek ilyen feladatai egy jogállamban? 

A jognak mint a politikai problémák megoldására alkalmas eszköznek a használható- 
ságához, eredményességéhez különböző típusú illúziók fűződtek történetileg és fűződnek 
napjainkban is. Ezeknek az illúzióknak a természete sokrétű. Egyik típusára, a jog 
helyettesítő eszközként való felhasználásának túlértékelésére s az így adódó diszfunkcio- 

nális következményekre már többször utaltam, a magyar társadalom fejlődésére vonat- 
kozóan is. Az illúzió egy másik s most különösen fontos típusára pedig idézhetem Franz 
Neumann következő megállapítását: ,,... illúzió a jog hatalma. A liberalizmus és az 
európai szociáldemokrácia elméletében alapvetően minden politikai viszony jogi Vi- 
szonyban olvad fel... A politikának jogban való feloldásával feltételezik, hogy eltávolit- 
ható a kockázat a politikából. Valaki mindent akar teljesíteni, de semmit sem kockáztat- 
ni. A társadalmi reformba, a nevelésbe és az alkotmányosságba (jogállamiságba) vetett 
naiv hit veszélyeztetheti a demokráciát magát." (Neumann: 1964:264) 

Mielőtt helytelen következtetéseket vonnánk le a jogállamra nézve, emlékeznünk kell 
arra, hogy Neumann ezt a mondatot először 1951-ben, egy Berlinben tartott előadásában 
mondotta el, emlékezve a nemzetiszocialista államra, és látva a sztálini politikai rendszer 
működését. Az autoritatív állammal szemben nem találta elegendőnek, viszont veszélyes 
illúziónak látta a jogban való bizalmat. Továbbá tudnunk kell azt is, hogy a Neumann 
által bírált jogállamiság eredetileg a labandi elgondoláson, tehát a formális jogszerűségen 
alapuló német felfogás, és nem a tartalmi alkotmányosságra támaszkodik, amely isme- 
retlen volt a német valóságban éppen úgy, mint az elméletben. Ma, amidőn jogállamról 
beszélünk, már egy gyökeresen más koncepcióra, a második világháború utáni korszak 
európai termékére utalunk, ha sok és lényeges vonásában már korábban - egyes össze- 
függéseiben évszázadok óta - élt is az angolszász jogrendszerekben. 

Annyi azonban bizonyos, hogy valóságos problémák és valóságos veszélyek adódnak 
a jogba vetett túlzott bizalomból. Ám e problémák közül most csak egyet érintenék : 
eltávolítható-e a kockázat a jog segítségével a politikából, azaz ilyen értelemben helyette- 
síthető-e joggal a politikai megoldás? S ezt is csak az alkotmánnyal összefüggésben 
kísérlem meg felvillantani. 

gy is vissza kell térnem nagyon röviden az amerikai alkotmányosság fejlődésének 
példájára. Oliver Wendell Holmes a Lochner versus New York ügyben, szemben a 
Legfelsőbb Bíróság egészével, a következőképpen fogalmazta meg különvéleményét: 
s Ezt az ügyet olyan gazdaságelmélet alapján döntötték el, amelyet az ország nagy része 
nem fogad el. Ha az volna a kérdés, hogy egyetértek ezzel az elmélettel vagy nem, tovább 
és hosszú ideig kívánnám tanulmányozni, mielőtt elhatároznám magam. De én nem 
tekintem ezt kötelességemnek, mert erősen kétlem, hogy az én egyetértésem vagy egyet 
nem értésem bármilyen kapcsolatban is lenne a többség ama jogával, hogy véleményét 
jogszabályba foglalja ..., az alkotmánynak nincs szándékában egy meghatározott gazda- 
ságelmélet jogszabályba való öntése, legyen az a polgárok és állam közötti paternalista 
vagy organikus kapcsolat vagy a laissez faire. Lényegében különböző véleményeket 
hordozó emberek számára készült..." (Id. Berns 1983:300) S ahogyan kommentálója 
mondja: , Az alkotmányt olyannak látta, mint amely szinte teljes szabályozási hatalmat 
biztosít a kongresszusnak, és ezt a hatalmat éppen úgy használhatják a kapitalisták, mint 
a szocialisták. Attól eltekintve, hogy a közcélokra igénybe vett tulajdonért kompenzáció 
jár, az alkotmány gazdaságilag semleges." (Berns 1983:302) Holmes felfogásában tehát 
az alkotmány kizárólag jogi okmány, s amit mások esetleg alkotmányos problémának 
minősítettek, azt ő szimplán politikai kérdésnek tartotta, amit végül is a politikai folya- 
matban kell eldönteni. 

Holmes jogász és filozófus volt, öddják sokan, nézeteinek gyökerei a jogba és nem 
az amerikai jogba, s még kevésbé az amerikai alkotmányjogba nyúltak, míg a már 
korábban idézett John Marshall elsősorban amerikai alkotmányjogász volt, aki jogi 
kérdéseknek tekintette az alkotmányban megjelenő politikai problémákat. S hogy még 
egy frappáns megfogalmazást idézzek : , amit Marshall felépített, azt Holmes megkisérel- 
te lerombolni. Az írott alkotmány mögött álló természetes alkotmány, ami jellemezte a 
Marshall-féle jogalkotást, és amit a bírósági tevékenység tárgyának tekintett, utat enge- 
dett a társadalom akaratának és eme akarat kifejezésért versengő intézményeknek." 
(Faulkner 1968:256) 

Az ,árott alkotmány mögötti természetes alkotmány", azaz a valóságos politikai 
folyamatok és eszmei kifejeződéseik alkotmányba vonása és joginak tekintése azonban 
legalább úgy túltágítja az alkotmány jogi jellegét, mint amennyire leszűkíti a Holmes-féle 
felfogás. Egy azonban bizonyos: ha az alkotmány jogi előírásaival nem is vállalhatja át 
a politikai folyamatokban kialakuló alkukat és döntéseket, nem is mentesítheti magát 
bizonyos politikai tartalomtól. S ez nem csupán azért van így, mert a közjogi viszonyok 
— amelyeket az alkotmány rendez - eleve politikai viszonyok, hanem azért is, mert a jogi 
keretek, amelyeket az alkotmány a politikai folyamatok számára meghatároz, eleve 
befolyásolják a politikai folyamatokat. Mindenesetre a politikai folyamatok és az alkot- 
mányos keretek egymásnak való megfelelősége annál inkább követeli az állandó , kar- 
bantartást" módosítások és értelmezések formájában, minél , mélyebbre" hatolnak be az 
alkotmányos szabályok a politikai életbe. Ha ez a , karbantartás" elmarad, az alkot- 
mány, illetőleg egyes szabályai könnyen kiüresednek vagy egyáltalán nem is telítödnek 
politikai viszonyokkal. 

Ezek a kérdések napjaink közjogi jogalkotásában rendkívül gyakorlati kérdésekké 
váltak már most az új alkotmány megteremtése közben. Lássunk egy a politikai rendszer 
átalakulásában sokszor vitatott példát, a politikai pártok problémáját. 

A politikai pártok léte egy társadalomban nem elsősorban jogi kérdés. Jelzi ezt 
, történelmi genezisük" folyamata és az a tény, hogy nem minden alkotmány szabályozza 
a pártok létét és működését, sőt sok helyütt egyáltalán nem jelenik meg jogi összefüggé- 
sekben a probléma, legalábbis közvetlenül nem. Jogi aktus nélkül szűnt meg a pártok 
működése 1949 után Magyarországon, mert a politikai viszonyokban bekövetkezett 
fordulatot követően működésük lehetetlenné vált, ahogyan lehetetlenné vált minden 
politikai jellegű szervezet működése is. Ez a lehetetlenülés tükröződött az alkotmányban 
is, amennyiben az 1949. évi alkotmány 56. §-a a leszűkített célokra és leszűkített körben 
biztosított egyesülési jogot a , demokratikus népírontban összefogott" egyesületek kifeje- 
zésben, illetőleg azzal a megállapítással, hogy: , A Magyar Népköztársaság feladatainak 
ellátásában az öntudatos dolgozók szervezeteire támaszkodik." A politikai pártokra 
vonatkozóan ez az alkotmány sem tartalmazott más rendelkezést, mint azt, hogy: , A 
népi demokratikus egységre támaszkodó és élcsapata által irányított munkásosztály az 
állami és a társadalmi tevékenység vezető ereje." A korábban működő politikai pártok 
tehát nem jogi aktussal szűntek meg, hanem a politikai viszonyok változása folytán, 
amely változás az alkotmányban a fent elmondottak szerint, illetőleg a későbbi (1972) 
módosítás után más kifejezéssel jelent meg. A politikai szervezetek jelentkezése (amelyek 
bizonyos értelemben pártszerű tevékenységet folytatnak) sem jogszabályi alapon történik 
napjainkban, hanem a társadalomban megindult politikai folyamatok szülik őket, az 
autoritatív politikai rendszer lebontódásában. 

A pártok működésének különböző modelljeit vizsgálva világossá válik azonban, hogy 
amíg a politikai folyamatok a megfelelő formációkat és erőviszonyokat, illetőleg szituá- 
ciót létre nem hozzák, addig a jogi keretek jelentősége viszonylagos. Az indiai K ongresz- 
szus Párt pályafutását elemezve Rajni Kothari állapította meg, hogy az gyakorlatilag 
egyedüli pártként kormányoz, és mellette a kisebb pártok csak az ún. nyomást gyakorló 
pártok (parties of pressure) funkcióját látják el (mint ismeretes Kothari elemzése óta 
egyetlen kivétellel, amidőn ezek a pártok koalícióval megbuktatták a Kongresszus 
Pártot). A nyomást gyakorló pártok funkciója pedig az, hogy befolyást, esetenkint 
jelentős befolyást gyakoroljanak az uralkodó párt vezetésére, döntéseire stb. (Kothari 
1964: 1171-1173) Nem kell természetesen Indiáig menni ilyen példáért, gyakorlatilag ezt 
a képet mutatja a mexikói, a spanyol politikai rendszer, sőt kétpárti váltógazdálkodás 
esetén a két nagy mellett működő többi párt is. S történetileg ilyen volt a magyar 
többpárti rendszer működése is. A nyomást gyakorló pártok funkcióját a politikai 
szervezetek azonban máris ellátják. Amíg tehát a valóságos folyamatok nem bontják ki 
a nyomást gyakorló pártokon túlmenő politikai pluralizmust, addig a jogi lehetőség 

megteremtése nem sokat változtat a működő gyakorlaton. Lényegében ebből indul ki 
az egyesülési jogról szóló törvénytervezet, amikor a pártok alakulását biztosítja, a 
regisztrációhoz azonban már újabb jogszabályt helyez kilátásba. 

A regisztrációnak mint jogi feltételnek a megjelenése részben a politikai tényezők 
alakulásától függ. Ezek között elsőként utalnék a pártok - említetthez képest - más 
funkcióinak kibontakozására. Gondolok itt egyebek között a politikai vezetők kiválasz- 
tásában való közreműködésre, az érdekek határozott megjelenítésére és a politikát 
formáló alternatív programok kimunkálására stb. Részben azoknak a jogi elemeknek az 
intézményit-szervezeti megjelenésétől függ. amelyek a regisztráció alkotmányos feltételei- 
nek meglétét elbírálhatják. A politikai pártok társadalmi funkcióinak fontossága, a párt 
politikai értelemben való , sebezhetősége" stb. ugyanis valószínűvé teszi, hogy a regiszt- 
rációt olyan szervre kell bizni, amely minden befolyástól mentesen, függetlenül ítélhet 
úgy, hogy döntése mindenki számára, megkérdőjelezés nélkül elfogadható legyen. Ilyen 
szervezet véleményem szerint a mi politikai kultúránkban az egyébként más funkciót is 
betölthető alkotmánybíróság lehet. Í 

A jog tehát ebben az esetben sem teremt valóságos lehetőséget a politikai pártok 
formálódására, a meglévő politikai szervezetek párttá való alakulására. Keretet adhat 
csupán, éspedig úgy, ahogyan ezt a reálfolyamatok igénylik. Ugy tűnik, és itt a jogi és 
a politikai tartalom lényegében ugyanazt jelentené, hogy az alkotmánynak csak egyetlen 
rendelkezést kell ebben a vonatkozásban tartalmaznia, nevezetesen azt, hogy az ország- 
ban csak olyan politikai szervezetek - ideértve a pártokat is - működhetnek, amelyek 
az alkotmányt elismerik. Ebben az esetben a müködés jogi és politikai feltételei tartalmi- 
lag már azonosulva jelentkeznének. 

A politikai párt természetesen csak egy példa, ha nagyon fontos is. Végül 15 azonban 
általánosítva is levonható az az egyébként kézenfekvő megállapítás, amely Roscoe 
Poundnak a New Deal alkotmányos vitáinak időszakában adott megfogalmazásában így 
hangzik : , az amerikai alkotmány egyszerre politikai és jogi dokumentum — majd így 
folytatja -—; nem az alkotmány az, amely hatályát veszti, hanem az a szuperalkotmány, 
amelyet annak nevében emeltek olyan eszmék bázisán, amelyek már megszűntek adekvát 
képet adni társadalmi vagy gazdasági rendünkről". Ugy tűnik ennek alapján, hogy az 
alkotmányértelmezés és -kiegészítés dilemmája lehetne a következő kérdésünk. Valószínű 
is, hogy az új alkotmány hosszabb-röóvidebb idő múltán reálisan megfogalmazza majd 
ezt a dilemmát, amely az alkotmány politikai és jogi jellegének, e kettő arányának és 
mértékének próbája lesz. ám ezzel aligha foglalkozhatunk ma még, mint a magyar 
gyakorlatban megfogalmazható politikatudományi problémával. 

VITÁNYI IVÁN: 


Népírontgondolat és demokrácia 


A népfront gondolata és gyakorlata több mint 50 éve jelent meg a szocialista, kommunis- 
ta mozgalmak világtörténetében. Akkor"is úgy látszott — ma még inkább bizonyosak 
vagyunk benne -, hogy egyike a legjelentősebb új mozzanatoknak, melyeket a szocializ- 
mus politikai elmélete és praxisa az elmúlt évtizedekben felszínre hozott. Visszatekintvén 
az elmúlt fél évszázadra, mégis azt kell megállapítanunk, hogy sorsa hányatott volt, a 
marxizmus politikai elmélete pedig mindmáig nem tudta szervesen beilleszteni rendszeré- 
be, mert nem tudta feldolgozni a vele kapcsolatos alapvető problémákat. 

Elismerem, hogy ez a megállapítás igen súlyos. Nemcsak a marxista elmélet, hanem 
a kommunista mozgalom politikájának egyik kardinális hiányosságára, válságának 
egyik gócára utal. Éppen ezért jobb vele minél előbb és minél teljesebben szembenézni, 
és a megvallandó igazságok kimondását tovább nem halogatni. 

A népfírontgondolat ellentmondásos megvalósulásának históriájában tükröződik a 
szocializmus történetének minden jó és minden rossz oldala. Kétszakaszos ez a történe- 
lem. A kezdet pozitív: a népíront jegyében nemcsak a fasizmus ellen fogtak össze az 
európai társadalmak mindazon erői, amelyeket megszokott terminológiával haladónak 
neveztünk, hanem általa a szocialista, kommunista mozgalom is teret alakított ki magá- 
nak a társadalomban. Ezen az alapon ment végbe a mozgalom legnagyobb kiszélesedése, 
az 1917-es oroszországi forradalom utáni második világtörténelmi jelentőségű előretöré- 
se. Később, a hatalom birtokbavétele után az előretörés lelassult, helyét a pangás, majd 
a mélyülő válság vette át; a népfrontgondolat és a népfront jellegű szervezetek tevékeny- 
sége is formálissá vált, legjobb esetben szépségflastromként alkalmazták a monolit típusú 
hatalmi rendszerek. 

Így volt ez? Ki tagadhatná, hogy így. (Amit csak megerősít, hogy e rendszerek minden 
demokratikus kísérletében újra meg újra feltámadt a népfront gondolata, de sohasem 
jutott valódi kibontakozási lehetőségekhez.) Ki tagadhatná, hogy a népfront — mint az 
1945 előtti és utáni évek politikai elképzeléseinek maradványa — mindmáig nosztalgikus 
eszme, ámde idegen test maradt politikai intézményrendszerünkben. Az is egyértelmű, 
hogy nem véletlenül történt ez így, hanem nagyon is törvényszerűen. Nemcsak a sztálini 
hatalmi apparátus nem tűrte a népfront valódi érvényesülését, de a hatalmi rendszer 
liberalizált, , posztsztálini" változatai sem tudtak olyan új politikai mechanizmust kiépí- 
teni, amelybe beleilleszkedhetett volna. 

Mindezen okok következtében nem az intézményi részletekkel, hanem az egész kérdés- 
sel kell foglalkoznunk : a szocializmus és a demokrácia viszonyával. Még akkor is ez az 
alapkérdés, ha egy ilyen — jellege szerint szükségképpen szubjektív — folyóiratcikk, mint 
a jelenlegi, csak arra lehet képes, hogy esszészerűen érintse a sokasodó problémákat. 


Szocializmus és demokrácia 


A probléma gyökere az, hogy a szocializmus és a demokrácia viszonya kezdettől fogva 
tisztázatlan. A szocializmusnak - mint politikai-társadalmi irányzatnak - kezdettől, 
vagyis az utópisták munkásságától számítva, mindig is két szárnya volt. Az egyik 
demokratikus úton, a szerves fejlődés által, az emberek meggyőzése, választása útján 
akarta elérni a célt, a másik az erőszak és az erős központi hatalom útján; az egyik a 
szabadságot, a másik a fegyelmet és a rendet helyezte gondolkodásának középpontjába. 
Az utópisták között egyrészt ott találjuk Morust és Owent, akik boldog, szabad, fejlett 

közösségeket képzeltek el, másrészt pedig Campanellát és Fourier-t, akiknek Napállamá- 
ban, illetve falanszterében mindent a legszigorúbban szabályoztak. 

Marx és Engels meg akarta haladni ezt a hamis ellentmondást -— meg is haladta, ámde 
nem oldotta meg. A társadalmi átalakulás (a szocializmus) szükségességét nem illékony 
vágyakból, hanem a termelőerők fejlődéséből vezették le. Pontosabban ez került figyel- 
mük középpontjába, s ehhez az e világi és reális szemlélethez képest valóban másodren- 
dűnek és túlságosan elvontnak tűnhettek az elmélkedések a szabadság és a rend egymás- 
hoz való viszonyáról (amiben később Ernst Bloch a viták lényegét e vonatkozásban 
összefoglalta). 

Igen ám, de közben - a termelőerők ugyanezen fejlődése következtében — Morus és 
Campanella óta nemcsak a gazdaság, de a társadalom is megváltozott. Létrejött a 
modern állam, a képviseleti demokrácia, a maga egész gépezetével, összes áldásával és 
ellentmondásával. Marxék részletesen és az alapokig hatolva foglalkoztak a polgári 
gazdaság kifejlődésének következményeivel, de nem vagy alig foglalkoztak a polgári 
államéval. 

Ha műveiket forgatjuk, belőlük két álláspontra következtethetünk. Bőven találunk 
példát arra, hogy valóban ezt vagy azt az álláspontot olvasták ki különböző olvasóik, 
követőik és tanítványaik. Melyek ezek? 

Az egyik álláspont szerint a demokráciát, annak polgári szintjét és formáját Marx és 
Engels mintegy adottnak vette, s a proletariátus számára mindenképpen kedvezőbbnek 
ítélte az önkényuralom bármely formájánál. Ezt találjuk a Kommunista kiáltványtól (még 
korábban: A kommunizmus alapelveitől) kezdve A gothai program kritikájáig számos 
műben. Néhány példa: , A forradalom mindenekelőtt létre fog hozni egy demokratikus 
alkotmányt, s ezzel közvetlenül vagy közvetve a proletariátus politikai uralmát" (A 
kommunizmus alapelvei)! ; ,,.. .a munkásforradalom első lépése a proletariátus uralkodó 
osztállyá emelése, a demokrácia kivívása". (A Kommunista Párt kiáltványa)? , Még a 
vulgáris demokrácia is... toronymagasan fölötte áll az olyan demokratizmusnak, amely 
a rendőrileg megengedettnek és a logikailag meg nem engedettnek határain belül marad." 
( A gothai program kritikája) ?. Mindezeken a helyeken azonban többnyire csak mintegy 
mellékesen és alkalomszerűen, mindenesetre csak röviden érintik a demokrácia problé- 
máját. 

Találunk idézeteket a másik nézet alátámasztására is (gyakran éppen az előző fajta 
megjegyzések folytatásaként), amelyek a diktatúra szükségességét hangsúlyozzák, a 
polgári termelési viszonyokba való , zsarnoki beavatkozás" szükségességéről, az erőszak 
történelmi szerepéről beszélnek. Mindez arra mutat, hogy a marxizmus megalapítói 
jobbnak és fejlettebbnek látták ugyan a polgári demokráciát a polgári (és a feudális) 
önkényuralomnál, de a szocializmus megvalósítását a demokrácia félretételével gondol- 
ták elérhetőnek (legalábbis átmeneti időre). 

Mi tagadás, az utóbbi nézet látszott megalapozottabbnak. Ezért kritizálták Marxot 
már a forradalmi anarchisták. Bakunyin a Marx-féle szocializmustól megkülönbözteten- 
dő, egy időben , demokratikus szocializmusnak" nevezte saját mozgalmukat, Kropotkin 
pedig a kölcsönös segítség, a szövetkezés, a föderalizmus alapelveit fejtette ki, szembeál- 
lítva azt a marxi centralizmussal és államszocializmussal. 

Később (más alapról ugyan), de ugyanezért lépett fel Bernstein is az ortodox marxiz- 

. mussal szemben, s a Bernsteint akkor megtagadó szociáldemokrácia később ugyanezzel 
vádolta Lenint és a bolsevikokat. Voltaképpen erre hajlott Szabó Ervin is, aki ugyan 
közvetíteni akart a marxizmus és az anarchizmus között, sőt szintézist akart teremteni, 
mégis megjegyezte, hogy Marxot , temperamentuma, autoriter hajlama és személyes 
hiúsága" is a centralizmus felé vitte. 

I MEM 4. kötet, 356-357. old. 


2 MEM 4. kötet, 459. old. 
3 MEM 19. kötet, 27. old. 

Hol az igazság? Úgy hiszem, mindkét irányzat csak felületén ragadja meg a marxizmus 
alapítóinak álláspontját. Ha a demokrácia ügyét egész gondolkodásrendszerükben vizs- 
gáljuk, úgy fontosabb összefüggéseket kel! felfedeznünk. Ennek lényege éppen az, hogy 
a demokrácia védelmében, a demokrácia biztosítása érdekében fordultak a szocializmus- 
hoz. Abban a szellemi körben, amelyhez fiatal korukban tartoztak, és amelyet a német 
klasszikus filozófia, elsősorban Hegel eszméi inspiráltak, az volt az alapkérdés: milyen 
az emberiség haladásának lehetősége a francia forradalom után? 

Sok helyütt leírták válaszaikat. Engels például A szocializmus fejlődése az utópiától a 
tudományig című tanulmányában. Marxék elfogadták a francia forradalom eszméit, 
mindenekelőtt az ésszerűséget, a racionális társadalmi berendezkedés szükségességét a 
középkori irracionalizmussal szemben, de úgy találták, hogy az , ész birodalma" sem a 
francia forradalomban, sem utána nem valósult meg. Keresték az okokat, s a választ 
végül a társadalmi és mindenekelőtt a gazdasági viszonyokban találták meg, amelyekről 
azt állították, hogy azok a természeti törvények erejével érvényesülnek. , Akarjátok a 
demokráciát? — kérdezték. — Akkor változtassátok meg társadalmi, legelőször pedig 
gazdasági viszonyaitokat! 

Ez volt felfedezésük lényege, s ehhez képest joggal szorult háttérbe a demokrácia ügye. 
Pontosabban Marx joggal óvott vagy harminc évvel a felismerésük után kétféle csodavá- 
rástól: a Lassalle-szektának az állam, másoknak a demokrácia mindenhatóságába vetett 
hitük bigottságától (A gothai program kritikája) . Jellemző, hogy Marx a kettőt együtt 
és egyszerre tolta félre, s az államot magát és megvalósulási formáját, a demokráciát 
egyaránt csonkának tekintette. 

A nehézséget az okozza, hogy ez a , kétfrontos harc" nem érvényesül következetesen 
elméleti munkásságában. A demokrácia alapkérdései, jelentősége, szerepe -— nemcsak a 
kapitalizmus kifejlődésében, de a szocializmus megvívásában és kialakulásában — mind, 
mind kifejtetlen maradt. És ebben, akárhogy is fogadjuk, mégiscsak az alapvető irányult- 
ság egyoldalúságát kell látnunk. Marx és Engels horizontján nem volt eleven és jelenté- 
keny helye a demokrácia ügyének. Ez a , kis" hiányosság óriásira dagadt a követők 
körében: ennek lett eredménye, hogy a marxizmus később sem tisztázta megfelelő 
mértékben a szocializmus és a demokrácia viszonyát. 

Ugyanez az ellentmondás jellemzi Lenin álláspontját is — ám itt azt is hozzá kell 
tennünk, hogy az ő felfogására az átalakítandónak ítélt, de nagyon is nehezen változtat- 
ható orosz valóság óhatatlanul rányomta bélyegét. Míg Marx a , hatalom megragadásá- 
nak" taktikáját és programját egy polgári demokratikus köztársaság modelljének ismere- 
tében fogalmazta meg (még ha némely feudális vonásokkal terhelt valóság volt is az, mint 
például a német államoké), addig Lenin csak a cári önkényuralom modelljéből indulha- 
tott ki. Az orosz forradalmároknak ezt a hatalmi rendszert kellett a kezükbe ragadniuk, 
nem egy elképzelt, de sohasem létezett orosz plurális-demokratikus köztársaságot. Ez a 
tény meghatározta Lenin demokrácia- és diktatúraképét : szükségképpen kevesebbet várt 
a demokráciától és többet engedett a diktatúrának. 

Ez utóbbiak ellenére az alapvető ellentmondás Leninnél ugyanott jelenik meg, mint 
Marxnál. Lenin egyrészt mindig hitet tett amellett, hogy a forradalomnak előbb a 
demokratikus feladatokat kell végrehajtania, azaz nagyobb és teljesebb szabadságot kell 
adnia, mint amennyit a polgári köztársaság adott ; másrészt azonban a hatalom centraliz- 
musa kérdésében semmiféle engedményt nem tett. A proletárdiktatúra programjának 
felvázolásában Marxnál is erősebben hangsúlyozza a kényszer, az erőszak elkerülhetet- 
lenségét és szükségszerűségét. 

Egyrészt kimondja : , Nekünk, marxistáknak tudnunk kell, hogy a proletariátus és a 
parasztság igazi szabadságához nem vezethet és nem vezet más út, mint a polgári 
szabadság és a polgári haladás útja". ( Két taktika)! Vagy: , A proletár-demokrácia. . . 


4 LÖM 11. kötet, 94. old. 

soha nem tapasztalt mértékben kifejlesztette és kiszélesítette a demokráciát éppen a 
lakosság óriási többsége, a kizsákmányoltak és dolgozók számára." ( A proletárforrada- 
lom és a renegát Kautsky)." Másrészt viszont így érvel: ,,... a legnagyobb ostobaság és 
a legbalgább utópizmus volna feltételezni, hogy az átmenet a kapitalizmusból a szocializ- 
musba lehetséges kényszer és diktatúra nélkül. Marx elmélete nagyon régen és leghatáro- 
zottabban fellépett ez ellen a kispolgári demokrata és anarchista badarság ellen." (A 
szovjethatalom soron lévő feladatai)$S 

A marxista szemináriumok természetesen nem tartották ellentmondónak ezt a két 
nézetet, sőt nagyon jól meg tudták magyarázni: , Minden demokrácia szabadságot ad 
egy osztálynak, de diktatúrát gyakorol a másik osztály felett." Az elveknek e szemináriu- 
mi szintjén valóban nincs is semmiféle ellentmondás. Az ellentmondás akkor rajzolódik 
ki, amikor az elmúlt évtizedek történelmi tapasztalatai alapján Lenin írásaiban azt 
keressük, vannak-e bennük olyan tendenciák, amelyek révén a sztálinizmus antidemok- 
ratizmusa visszaszorítható. Ma arra van szükségünk, hogy ezt a kérdést teljesen nyíltan 
tegyük fel, mert e nélkül nem mérhetjük e mozgalom útját és múltját sem. 

En úgy látom, hogy vannak ilyen tendenciák, de azt is látnunk kell, hogy míg a 
diktatúra vonásainak ábrázolása Leninnél mindig konkrét, gyakorlati, addig a demokrá- 
ciáé elvont, elvszerű. Pontosabban a demokrácia két alapvető dimenziója — a participáció 
és a pluralizmus - közül Lenin mindig csak az egyikre utal, a másikat tökéletesen 
figyelmen kívül hagyja (bizonyára a kispolgári badarságok közé sorolja), holott a két 
dimenzió egyformán fontos a demokrácia felépítésében. I 

A participáció azt jelenti, hogy a társadalom minden szintjén, minden demokratikus 
intézmény munkájába mind több embert vonjanak be, minél többen vegyenek részt az 
akciókban és a döntésekben. Ez az elv gazdagon és kidolgozottan jelenik meg Leninnél 
az , élcsapat — hajtószíjak (tömegszervezetek) - tömegek" modelljében. Ez nála nem játék 
volt a szavakkal, hanem politikai stílusának és gyakorlatának mindvégig változatlan 
alapja. Ezért tartja a szovjet demokrácia legnagyobb eredményének, hogy a kizsákmá- 
nyoltak legszélesebb tömegeit vonta be a politikai életbe ; hogy saját tapasztalatai alapján 
nevelte őket abból a célból, , hogy a lakosság valóban mind egy szálig megtanulja az. 
irányítást". Ennek legfőbb formája ,a dolgozó tömegek viharos, a tavaszi áradások 
módján minden mederből kitörő, gyűlésező demokráciája". (Idézetek A szovjethatalom 
soron lévő feladatai-ból.)" 

A másik dimenzióról, a pluralizmusról Leninnél szó sem esik, még csak nem 15 nagyon 
tagadja, olyan magától értetődően veti el. Az előző idézet is úgy folytatódik, hogy a 
összedolgozni, amikor is , ellentmondás nélkül alávetjük magunkat egyetlen ember, a 
szovjet vezető akaratának". És folytathatnánk az idézeteket, amelyek bizonyítják, hogy 
Lenin a demokrácia kérdéskörében mindig a vezetők (az élcsapat) és a tömegek viszonyá- 
ra tér vissza ; mindig arról van szó, hogy a tömegeket meg kell győzni, be kell kapcsolni, 
de a célt és az értelmet mindig az egyetlen forradalmi központ adja. Ha több központ 
létezik, abból az egyik (azaz a másik) szükségképpen mindig a burzsoázia ügynöke. 

Felmerül persze, hogy a forradalom idején, méghozzá a cári Oroszországban végrehaj- 
tott forradalom idején, lehetett-e másként gondolkozni és lehetett-e más politikai gya- 
korlatot kiépíteni. Igen, ebből a szempontból nézve ma is csak azt ismételhetjük, hogy 
Leninnek igaza volt. Más kérdés azonban, hogy a demokráciának ezt a koncepcióját 
elégségesnek találjuk-e a későbbi évtizedekre, amikor a forradalom megrázkódtatásai 
után az új rendszer felépítésének új időszaka kell hogy következzék ; hogy Leninnek az 
orosz valóságban gyökerező gyakorlatát lehet-e irányadó mértéknek tekinteni más, 


5 LÖM 37. kötet, 242. old. 

fejlettebb körülmények között. Aki a mában is el akar igazodni, annak erre nemmel kell 
válaszolnia, és ezt a választ most már ki kell mondanunk. 

Igaz, Lenin maga is különbözőképpen fogalmazott, aszerint, hogy a különböző törté- 
nelmi helyzetekben a kérdésnek melyik oldala került előtérbe. A demokratikus forrada- 
lom feladatainak végrehajtását hangsúlyozta 1905-ben ; a polgárháború idején és amikor 
Kautskyval vitatkozott, a forradalmi kényszer szerepét; még később, a baloldaliság 
,gyermekbetegségeivel" küzdve ismét több figyelmet szentelt a demokráciának. 

Különösen tanulságosak ebből a szempontból nézve az utolsó cikkek. Lenin ekkor 
felismerte, hogy a forradalom után megkezdett és a hadikommunizmus révén zsákutcába 
került útról le kel! térni, vissza kell vonulni, más irányba kell haladni. Ökonómiai téren 
ennek az eredménye az új gazdasági politika, amely végül 15 mindmáig, sőt a most 
következő időkre nézve is érvényes felismerést és kezdeményezést tartalmaz : az átmeneti 
időszak vegyes gazdaságának megteremtését, amely a piaci törvényeknek engedelmes- 
kedik. 

Ehhez a felismeréshez óriási politikai és erkölcsi bátorságra volt szükség, hiszen egy 
hibás útról kellett letérni, és egy begyakorolt politikai vonalvezetést kellett megtagadni. 
Lenin kivételes nagyságának bizonyítéka, hogy ezt képes volt megtenni. 

A gazdasági irányváltásból politikai váltás is következett. Mai szemmel, a mai tapasz- 
talatok birtokában úgy gondolom, hogy az új gazdasági politikához új, demokratikus, 
sőt pluralista társadalompolitikának kell járulnia, ami lehetővé teszi a lakosság különbö- 
ző osztályainak, csoportjainak szabad kezdeményezését és azok szabad szerveződését. 

Forgatom Lenin utolsó cikkeit, de nem találom bennük az erre közvetlenül utaló 
gondolatot. A gazdaságpolitika átalakítása mellett Lenin végül is két feladatot jelöl meg: 
az apparátus átalakítását és a kultúra terjesztését. (Lenin: A szövetkezetekről)? Mind a 
kettő alapvető, s a kultúrára vonatkozó megjegyzései az én szívemnek különösen kedve- 
sek (noha azokat a hatalomra jutott kommunista pártok azóta sem szívlelték meg). 
Mégis meg kell kérdeznem : vajon Lenin nem gondolkozott el azon, hogy sem az appará- 
tus átalakítása, sem a kultúra terjesztése nem fog menni, ha a folyamatot mindig csak 
egyirányúnak képzeljük el (felülről lefelé), ha nem nyílik lehetőségük az embereknek, a 
népnek, azoknak a bizonyos tömegeknek arra, hogy egymástól különböző nézeteiket 
kinyilvánítsák, sőt, hogy ezen az alapon magukat megszervezzék! ? 

Az utolsó cikkek belső gondolatiságában, mint logikailag szükséges lépések, benne 
vannak ezek a gondolatok. Absztrakt és ezért feltehetetlen kérdés, hogy vajon Lenin, ha 
tovább él, megteszi-e ezeket a logikai szinten rekedt lépéseket. Meghalt — nem tette meg. 

Sztálin a Leninnél kimutatott ellentmondást a demokrácia felszámolásával , oldotta 
meg". A demokrácia előbb felvázolt két elvéből — amint láttuk — a forradalom után csak 
a participáció érvényesült, az azonban az első időkben valóban áradásszerűen. Sztálin 
viszont azt is visszavonta, S így a részvétel formálissá, egyre inkább kényszerré szürkült. 
Míg Marxnál és Leninnél a forradalmi elmélet hibájának bizonyult, hogy nem dolgoztak 
ki egyértelmű választ a demokrácia kérdésére, Sztálin következetes antidemokratizmusát 
már csakis a forradalom megtagadásának ítélhetjük. 


A népfront és a szocializmus demokratikus megújulásának lehetősége 
A sztálinizmus hatalmi és gondolati rendszerében idegen, oda nem illő elemként jelent 
meg a népíront eszméje. Pedig a népfront politikai gyakorlata egyenesen fordulatot 
jelenthetett volna az addigi politikával szemben, olyan lehetőséget, amely ha kiteljesedik, 
kezdete lehetett volna a szocializmus és a demokrácia találkozásának. 

Az , új" a népfronteszmében a pluralizmus elismerése, a kommunisták együttműködé- 

se más pártokkal, más eszmei irányzatokkal, beleértve a szociáldemokratákat, a polgári 
demokratákat és a radikálisokat, a különböző népi-populista irányzatokat, sőt a konzer- 
vatív erőket is, amennyiben szemben álltak a fasizmussal. Új tehát a széles körű nemzeti 
összefogás az elzárkózás addigi politikájával szemben - ami a kommunista jellegű 
pártokat a kezdettől (az Általános Munkásszövetség megalapításától) fogva annyira 
jellemezte. Ezekben a pártokban ugyanis addig, az uralkodó felfogás szerint, mindig a 
legtermészetesebb szövetségest, a hozzánk legközelebb állót kellett a legélesebben bírálni, 
tőle kellett a legélesebben , elhatárolódni", mivel, úgymond, a hatalom kérdésében 
semmilyen lazaság nem tűrhető meg, közelébe senki más nem engedhető. Ezek a hata- 
lomra orientált kis illegális pártocskák (közte a magyar is) makacsul folytatták ezt a 
hagyományt. Ez is hozzájárult elszigetelődésükhöz, ahhoz, hogy a párt sokáig - a 
népírontpolitikáig — nem tudott kinőni a hivatásos forradalmárok kicsiny összeesküvő 
csapatának státusából. 

Jellemző a szociáldemokrácia megítélése is, amelyről mindig is csak az árulóknak 
kijáró megvetés hangján illett beszélni. Lukács György ún. Blum-téziseit a népfrontgon- 
dolat előkészítői között szoktuk emlegetni ; és valóban olyan , eretnek" eszméket kockáz- 
tat meg benne, mint a proletariátus és a parasztság demokratikus diktatúrája. Az 
elszigetelődésből való kitörést, a társadalmi összefogást keresi, de a szociáldemokraták- 
kal változatlanul nem akar összefogni. A legélesebben bírálja például azt a később általa 
is vallott, de akkor szociáldemokratának bélyegzett tételt, hogy , vagy demokrácia vagy 
fasizmus", holott éppen ez lett később a népfront alapeszméje és abba a szövetségbe már 
be kellett venni a szociáldemokratákat is. 

A népfrontot éppen ez a kényszer hozta létre: a fasizmus fenyegetése. A kommunista 
pártoknak be kellett látniuk, hogy a fasizmus végveszedelemmel fenyegeti mind a demok- 
ráciát, mind a szocializmust. A politika legfőbb frontvonala nem ott húzódik tehát, ahol 
addig gondolták (a következetes-megvesztegethetetlen bolsevikok és mindenki más kö- 
zött), hanem a reakció és a haladás között, s hogy ez utóbbiba nemcsak a szociáldemok- 
rácia, de a polgári demokrácia, sőt annak konzervatívabb formái is beletartoznak. Ezzel 
együtt azt is fel kellett (avagy a később történtek ismeretében úgy is mondhatjuk : fel 
kellett volna) ismerni, hogy a hamarosan bekövetkező világforradalom koncepciója 
véglegesen tévesnek bizonyult, és a kapitalizmus erőforrásai sem merültek ki, hanem 
éppen a demokratikus társadalmi berendezkedés keretében nagyon is vannak még tarta- 
lékai. 

De vajon felismerték-e mindezt a kommunista pártok vezetőségei? Aligha. A tapaszta- 
latok arra utalnak, hogy inkább átmeneti megoldásnak gondolták a népfírontot, amit egy 
időleges nehézség (a fasizmus elleni harc) tesz szükségessé, s utána majd vissza lehet térni 
a , bevált" politikához. Azt, hogy a legfelső vezetés így gondolta, nyilvánvalóvá teszi, 
hogy a Szovjetunióban nyoma sem volt semminek, ami a népfírontra hasonlított volna. 
Söt ezután kezdődött Buharin pere, vagyis azé a politikusé és teoretikusé, akinek gondo- 
latai a legközelebb álltak a népfront eszméjéhez. Ki kell tehát mondanunk a keserű 
igazságot: nem volt teljesen alaptalan, hogy a kommunisták újonnan kibontakozott 
együttműködési szándéka mögött sokan valami csalárdságot is gyanítottak : tegnap úgy 
beszéltek, ma így beszélnek, holnap - ha a hatalmat megszerezték - megint úgy fognak 
beszélni. 

" Mindez nem változtat azon, hogy szerte Európában kommunisták százaira és ezreire 
megvilágosodásszerűen hatott ez az új politika. Hittek benne és meggyőződéssel, hátsó 
szándék nélkül vállalták a demokráciát. Vele azt is, hogy míg a fasizmussal való harcban 
az erőszak ellen erőszakot kell szegezni, addig a szocializmusért már csakis a demokrácia 
keretében kell megküzdeni, nem azért, mert így a legjobb, hanem mert másként nem is 
lehetséges. A fasizmus veresége után megindult a szocialista mozgalom belső demokra- 
tikus forradalma. Ennek lett eredménye, hogy a legtöbb európai országban létrejöttek 
a nemzeti egységírontok, amelyekben a kommunisták tevékeny és fontos szerepet ját- 

szottak, s ezáltal szervesen illeszkedtek bele a kialakuló új demokratikus közéletbe. 
A világháború után sok országban alakultak olyan rendszerek, amelyekben a kommunis- 
ták részt vettek a kormányzásban. Úgy látszott tehát, hogy valóban elkövetkezett a 
forradalom fellendülésének új korszaka, új elvek alapján. 


A népi demokrácia 


Az új elvek a népi demokrácia fogalmában voltak összefoglalhatók. Ennek a kifejezésnek 
1948-ig sajátos értelme volt, pontosabban egyáltalán volt értelme, nem szürkült azzá a 
semmitmondó szóösszetétellé, amivé később lett. (Amikor is a Szovjetunióhoz politikai- 
lag csatlakozó, sztálinista módon szocialista országot jelentett, amely lényege szerint se 
nem népi, se nem demokrácia.) 

A népi demokrácia -— ahogy azt az 1945-1947-ben a mellette politizáló nemzedékek 
vallották — a népfront egyenes folytatása. A népfront a hatalmon lévő vagy a hatalom 
közvetlen közelébe jutó fasizmussal szemben fogta össze a társadalom erőit; a népi 
demokrácia ugyanezeknek az erőknek a szövetsége a fasizmus leverése után a hatalom 
gyakorlására. A szövetségben részt vettek a kommunisták, de nem egyeduralkodóként; 
elv szerint nem is az elsők, csak amennyiben őket választják. A népi demokrácia feltétlen 
demokrácia ebben a minőségében minden jelző nélkül, semmivel sem ad kevesebb de- 
mokratikus jogot, mint a demokrácia más (, polgári") változatai. Abban különbözik 
azoktól, pontosabban abban , népi", hogy szélesebb körű benne a participáció, a töme- 
gek részvétele a hatalom gyakorlásában. Ezáltal út a szocializmushoz, mégpedig demok- 
ratikus út, úgy és annyiban szocializmus, ahogy és amennyire a lakosság, a nép, a 
társadalom többsége ezt akarja. Nem azonos a szovjet úttal, nem is proletárdiktatúra, 
még kevésbé egypártdiktatúra, nem monolit rendszer, nem sztálinizmus, hanem - ha 
minden jól megy - a demokratikus szocializmus megteremtésének útja. 

Ilyen formában talán sehol sincs ez leírva, de kommunisták és nem kommunisták, más 
áramlatokhoz tartozó szocialisták, a szociális igazságra érzékeny demokraták és radiká- 
lisok tíz- és százezrei láttak benne lehetőséget. Abban a reményben támogatták, hogy 
egymást elviselve és egymásra figyelve talán kialakul egy új közösség, amelyben a 
kommunisták lemondanak a sztálini típusú diktatúráról, a demokraták pedig elfogad- 
nak annyit a szocializmusból, amennyi nem sérti az individuum szabadságát. 

Vágyálom volt? Minden realitást nélkülöző? Hogyan képzelhettük, hogy a világhábo- 
rúban győztes sztálinizmus egyszeriben megszelidül és könnyes szemmel utat enged egy 
más típusú szocializmus kibontakozásának? Voltak, akik hittek benne, sőt hirdették : 
A Szovjetunió, ez a korábban a félázsiaiság béklyójába zárt ország nem tehetett más- 
ként, most azonban az elszigeteltségből kilépve, győztesen és Európa legjobb erőivel 
szövetségben majd igazi arcát tárja fel!" 

Illúzió volt — de akkor a legjobbak közül is sokan osztoztak benne. Hogy egymástól 
életükben meglehetősen távoli gondolkodókat említsek : Bibó István csakúgy, mint Lu- 
kács György. Bibó éppen abban a tanulmányában fejtette ki erre vonatkozó nézeteit, 
amelyet a legtöbbet vitattak: A magyar demokrácia válságában. De a párton belül 
ugyanilyen vitát kavartak Lukács György cikkei, különösen a Demokrácia és kultúra, 
amely a Társadalmi Szemle felszabadulás utáni első számában jelent meg. , Új, demokra- 
tikus kultúra van Európa-szerte kialakulóban - írja -— anélkül, hogy a tőkés rend 
megváltozna. Meglehet, hogy ez a széles körű nemzetközi demokrácia lesz a következő 
lépcső a forradalom felé." 

Mindenesetre az elméletben is megindult egy folyamat; a demokrácia mibenlétének, 
formáinak, történelmi szerepének, a szocializmus és a demokrácia viszonyának tisztázá- 
sa, egy olyan új politikai elmélet felépítése, amelyben a demokrácia központi helyet fog- 
lal el. 

Azt hiszem, nem kell részleteznem, hogy ez a folyamat miért és hogyan akadt el. 
A sztálini rendszer elérkezettnek látta az időt, hogy kimutassa: a demokráciát és a 
népfrontot csupán ideiglenes és átmeneti engedménynek tartotta. Kinyilvánították, hogy 
a népi demokrácia nem új út a szocializmushoz, hanem változatlanul a régi : proletárdik- 
tatúra szovjet forma nélkül (ám ez is csak időlegesen, nemsokára a szovjet forma is 
megjelent). Így vált puszta szóvá a népi demokrácia, és lett , hajtószíj", közvetítő , tömeg- 
szervezetté" a népfront. 


Demokrácia és népfront - ma 


A szocializmus jegyében szerveződött rendszerek (a továbbiakban: a szocialista orszá- 
gok) minden válsága és minden megújulási kísérlete újra és újra felvetette a demokrácia 
helyreállításának, illetve megteremtésének igényét. Minél mélyebb a válság, annál in- 
kább. 

Mostani válságunk minden eddiginél mélyebb. Úgy vélem, ez nemcsak nálunk van így, 
s lehetetlen már csak a felületi kezelés. Szembe kell nézni mindazon okokkal, amelyek 
a jelenlegi helyzethez vezettek. A politikai rendszert illetően ezek a kérdések a demokrá- 
ciában, illetve a demokrácia hiányában összpontosulnak. 

Nem véletlen, hogy ma szinte minden szocialista országban a társadalom egyre határo- 
zottabban fejezi ki a demokráciára való igényét, bár formájában és mértékében sokszor 
még a hatalom által korlátozottan. (Ezért kellett a , minden szocialista ország" elé a 
, Szinte" szót is kitennünk.) Van, ahol arra nyílik csak lehetőség, hogy a participációs 
demokrácia kiszélesítését követeljék. Ott azonban, ahol bármely mértékben és formában 
megvalósul a pluralizmus esélye, példátlan gyorsasággal és erővel bontakoznak ki az 
addigi szinguláris berendezkedést többes számmá változtató mozgalmak, jeléül annak, 
hogy a társadalom belülről már készen áll a pluralizmusra. 

Mindezt tényként kell elfogadnunk, objektív valóságként, pozitív folyamatként, a 
társadalom életerejének és érettségének bizonyítékaként. Ezzel mindazoknak számolniuk 
kell, akik a társadalom folyamatait figyelni és különösen befolyásolni akarják. 

A megindult folyamatok egyre markánsabban mutatják, hogy a feladat a plurális, 
magyarul a többpártrendszeres képviseleti demokrácia kialakítása. Megvalósítása akkor 
is elkerülhetetlen lenne, ha nem akarnánk, mert az egyetlen párt mechanizmusára épített 
hatalom életképtelensége bebizonyosodott, és mert a társadalom mindenképpen ki akar 
törni belőle. Megváltoztatását a kommunistáknak nemcsak azért kell akarniuk, mert 
történelmileg elkerülhetetlen, hanem inkább azért, mert jó, mert nincs más lehetőség 
tartósan működőképes társadalmi szisztéma kiépítésére. 

Nem foglalkozhatok most a kérdéseknek mindazon sokaságával, amelyeket ennek 
keretében meg kell oldani. (Nem véletlen vált közismert kifejezéssé a politikai zsargon- 
ban a , demokrácia-csomagterv".) A legproblematikusabb nem is annak az új rendszer- 
nek a létrehozása, amelyet a magyar társadalomnak a következő néhány év alatt meg 
kell formálnia, hanem a hozzá való átmenet. Mert hiszen Magyarország már legalább jó 
másfél százada újra és újra nekigyürközik a feladatnak, a demokrácia megteremtésének, 
de már jó néhányszor majd elvérzett rajta. Vagy kívülről akadályozták meg, vagy belső 
elmaradottsága buktatta bele, legtöbbnyire mindkettő egyszerre hatott. Ebből követke- 
zik, hogy számunkra a végcéllal egyenrangú kérdés az út; egy olyan algoritmus kidolgo- 
zása, amely biztosítja, hogy lépésről lépésre haladhassunk előre — sem túl gyorsan, sem 
pedig túl lassan. 

A szocializmust valló pártoknak, mozgalmaknak, politikai és szellemi erőknek elméle- 
tileg is szembe kell nézniük a demokrácia problémáival. Szakítaniuk kell azzal a felfogás- 
sal, amely a demokráciának csak másodrendű szerepet juttatott ; amint láttuk még Marx, 
Engels és Lenin életművében is, hogy aztán másokról ne is beszéljünk. 

Különösen azzal a felfogással kell egyszer s mindenkorra szakítanunk, amely a demok- 
ráciát pusztán taktikai kérdésnek tekintette, valamiféle időleges és visszavonható komp- 
romisszumos szükségmegoldásnak. Oszintén és becsülettel kell vállalni a demokráciát, 
azzal is számolva, hogy nem marad meg a jelenleg hatalmon lévő párt egyeduralma, hogy 
a hatalmat meg kell osztani, sőt a kommunista párt többségi szerepe is elveszhet. Igen 
nagy kockázatot kell tehát vállalnunk. de ezzel együtt is ezt az utat szükséges választa- 
nunk. Hozzáteszem, hogy itt jelző nélkül használom a szót, tehát nem beszélek polgári 
vagy szocialista demokráciáról, mivel mindenekelőtt a demokrácia általánosan érvényes 
szabályait kell biztosítani, amelyek azt — Bibó szavaival - a , szabadság objektív techniká- 
jává" teszik. 

Itt érkeztünk el a népfronthoz. A többpártrendszeres demokráciához minden ország- 
ban hozzátartozik a pártok szövetsége, akár kormánykoalíció, akár ellenzéki blokk 
keretében. Népírontnak azt a több (nemcsak két) pártból álló pártszövetséget nevezzük, 
amelyben a kommunista párt is részt vesz, ha nem is feltétlen vezetőként, de mindenesetre 
nem alárendelt helyzetben. 

Az igy értelmezett népírontnak megvannak a lehetőségei a ma és a közeljövő Magyar- 
országában, de nem mondhatjuk azt, hogy már meg is valósult. Két szempontból nem. 
Az egyik, hogy a kommunista párt mindeddig csax felületes szövetségeket kötött, nem 
tudta kiválasztani azokat az erőket, amelyeket valóban partnernek tekint, nem tudott 
velük olyan tartós és szervezett együttműködést teremteni, amelyet már frontnak nevez- 
hetnénk. A másik, hogy a szerveződés állapotában lévő társadalmi mozgalmak és erők, 
pártok és potenciális pártok sem határozták el egyértelműen magukat az MSZMP-vel 
való együttműködésre. A szó igazi értelmében vett népfront tehát nem valóság, hanem 
lehetőség, igény és akarat. 

Mindennek csak külső megnyilatkozása, hogy a jelenleg működő Hazafias Népfront 
ezt a szerepet nem tudja megfelelően betölteni. Nem 15 tudhatja, mert nem a részt vevő 
mozgalmak autonómiájára és az egyenlőnek az egyenlővel való összefogására épül, 
hanem mindent egy tömegszervezet szerepkörű hálózatba akar beleolvasztani, egy párt 
feltétlen vezetése alatt. Igaz ugyan, hogy ez a szerep 1980 és 1988 között nálunk némileg 
módosult azáltal, hogy a maga monolit jellegében lazuló politikai intézményrendszerben 
a Hazafias Népfront kivételes lehetőségeket kapott a demokratikus törekvések képvisele- 
tére. Ez azonban nem eredményezte a népfront olyan szervezeti átalakulását, ami ezt 
intézményesen is biztosította volna, ezért a különleges státus az 1988. májusi pártértekez- 
let után megszünt. 

Ez nem jelenti azt, hogy a népfront alkalmatlanná vált az új (vagyis hogy az eredeti) 
szerep betöltésére. Bizonyossággal csak annyit mondhatunk, hogy a politikai gondolko- 
dás történetében népfírontnak nevezett szövetség kialakulása hasznos eszköze a politikai 
erők újrarendeződésének. Megtörténhet ez úgy is, hogy egy meglévő szervezet (a jelenlegi 
Hazafias Népfront) formálódik át az új feladatoknak megfelelően, de megtörténhet úgy 
is, hogy új szervezet alakul akármilyen néven a népfrontelv megvalósítására. Az első 

esetben rendelkezésre áll egy kialakult apparátus és rendszer (ami előny is, hátrány is), 
a második esetben ugyanez kap fordított előjelet (nem nyomaszt az apparátus magával 
hozott öröksége, de mindent elölről kel! kezdeni). A részt vevő mozgalmak fogják 
eldönteni, melyik megoldást választják. 

Akármelyiket is, a népfront újjászerveződése fontos része, de csak egy része lehet az 
alakuló demokráciának. Csak akkor működhet hatásosan, ha szélesebb medret ás ki 
magának, mint 1945-46-ban - akkor ugyanis úgy vált egyenlővé a kormányzó koalíció- 
val, hogy gyakorlatilag semmilyen más politikai erőt nem engedett a felszínre kerülni. 
Most tovább kell ennél lépni. Eletképes népfront és kormányképes koalíció kialakulására 
akkor van lehetőség, ha minden társadalmi erő szabadon működhet, a lakosság megis- 
meri őket, és választani tud a szó mindkét értelmében: úgy is, hogy szabad neki és úgy 
is, hogy képes rá. 

Új , alkotmánya? lesz az MSZMP-nek 


Napjainkban a politikával kevésbé foglalkozó emberek is érzékelik, hogy társadalmunk átala- 
kulóban van. Az MSZMP 1988 májusában tartott országos értekezlete óta egyre nyilvánvalób- 
ban kerülnek felszínre politikai rendszerünk ellentmondásai, élénk viták tarkítják a politikai 
életet, s vitatkozik a párt is. Számos jele van annak, hogy az MSZMP szervezeti rendje, működési 
szabályai már nem segítik megfelelően a politikai akarat szerveződését, a kialakult helyzet, a 
politikai intézményrendszer átalakulása változást sürget ezen a téren is. Ezért döntött úgy a 
Központi Bizottság, hogy munkabizottságot küld ki az MSZMP szervezeti szabályzata átdolgo- 
zására. Ezekről, a párt életében egyre fontosabbá váló kérdésekről beszélgetett Lukács János- 
sal, az MSZMP Politikai Bizottsága tagjával, a Központi Bizottság titkárával $chiffer Péter, 
a Társadalmi Szemle rovatvezetője. 


A párt ma érvényben lévő szervezeti szabályzatának alapdokumentumát a 
Magyar Kommunista Párt és a Magyar Szociáldemokrata Párt egyesülési 
kongresszusa 1948-ban fogadta el. A későbbiekben, az MSZMP XII. kong- 
resszusát kivéve, minden kongresszuson kisebb-nagyobb mértékben változtak 
a szervezeti szabályzatok, illetve a kiegészítések. 

A szervezeti szabályzatot tartják mindenhatónak és formális rendelkezés- 
nek , amelyet csak a szokások őriznek. Valójában azonban nem helyettesítheti 
a mozgalmat ; de ha rossz, ha nem fejezi ki a párt sajátosságait, szándékait, 
nem teremt kereteket a belső rendre, nem őrzi a szokásokat, nem garanciája 
a fegyelemnek, ha merev, ha pusztán formális előírás, akkor akadályozza a 
mozgalom életét, a párt működését. Mi indokolja, hogy most - jóval a követ- 
kező kongresszus előtt — a Központi Bizottság hozzákezdett a szervezeti 
szabályzat átdolgozásához? 


A szervezeti szabályzat a párt , alkotmánya". Tartalmazza a párt működésének, szerve- 
zeti felépítésének elveit, szoros összefüggésben a programmal, amely a párt jellegét, 
politikáját, alapvető társadalmi törekvéseit fejezi ki. 

Napjainkra azonban az érvényben lévő programnyilatkozat mellett a szervezeti sza- 
bályzat is elavult és újragondolandó. A valóság sok tekintetben másként változott, mint 
ahogy azt az MSZMP 1975-ben született programnyilatkozata előrevetítette. Nem az 
akkori elképzelések szerint fejlődtek a tulajdonviszonyok, másként alakult a társadalom 
helyzete, de a párt belső élete, demokráciája is. A nagyra törő gazdasági tervek feltételeit 
nem sikerült megteremtenünk. Így a program ma már sem célként, sem a mozgósítás 
eszközeként nem alkalmas a párt törekvéseinek deklarálására, nem ad megfelelő irány- 
mutatást a társadalmi, gazdasági, politikai viszonyok alakításához, fejlesztéséhez. Ebből 
következően ma átfogó feladat áll a párt előtt: reális programot és hatásos szabályozó 
eszközöket kell kidolgozni. 

A szervezeti szabályzat a párt alapfunkciójaként a nemzet felemelkedéséért kifejtett 
közös erőfeszítések szervezését és vezetését határozza meg. Ezt ma is érvényesnek tartjuk, 
noha a vezetés szerepkörét másképpen értelmezzük, mint korábban. Társadalmi-politi- 
kai mozgalmunk célja nem változott : egy igazságos, az emberi élet teljességét megvalósí- 
tó kommunista társadalom felépítése. Túlzás lenne tehát azt állítani, hogy a szabályzat 
az első mondattól (amely így kezdődik : , Az MSZMP kommunista párt. ..") az utolsóig 
(, Az MSZMP szervezeti szabályzata a párt alkotmánya, törvény minden párttag és 
pártszervezet számára") mára használhatatlanná vált. 


e 


Ez azt jelenti, hogy elegendő a szervezeti szabályzat kisebb korrekciója? 


Szó volt arról, hogy a szervezeti szabályzat a pártegyesítésben született. Azóta nem 
egyszerűen 40 év telt el, hanem gyökeres változásokon ment keresztül az ország és a párt 
is. Nem teremthetjük meg a párt működéséhez szükséges feltételeket csak a szervezeti 
szabályzat egyes részleteinek módosításával, hiszen számos eleme mára túlhaladott. 
Ennek egyik példája : a szabályzat alapján a pártszervek és az alapszervezetek joga, illetve 
kötelessége az állami gazdasági vezetők beszámoltatása. Ma már nem szabad és nem is 
lehetséges ilyen módon hatni a gazdasági folyamatokra. A párt kidolgozza gazdaságpoli- 
tikai koncepcióját, ezt a törvényhozás és a kormányzati tevékenység befolyásolásán 
keresztül juttatja érvényre. És a párt vállalati szervezeteinek lehet — és kell is, hogy legyen 
- véleménye arról, hogy milyen tevékenység folyik a munkahelyen, milyen emberi, 
politikai légkör alakul ki a termelésben, az intézmények munkájában. Ezt azonban nem 
határozatokkal kell alakítani. Ha ugyanis a párt a korábbi gyakorlatnak megfelelően 
átveszi a szakmai, közgazdasági és belső vállalati funkciók irányításával járó feladatokat, 
akkor - függetlenül jogaitól — magára vállal olyan felelősséget is, amit nem viselhet. 

A pártszervezeteknek meggyőzni, befolyásolni, mozgósítani kell a vállalaton belül. 
Meg kell győzni a dolgozókat - a pártonkívülieket is — egy-egy politikai szándék, 
elérendő cél helyességéről. Befolyásra kell szert tenni a szakszervezetben és az ifjúság 
körében. Mozgósítani kell mindenkit — aki egyetért a párttal — arra, hogy a szavakat, 
programokat tettek is kövessék, hogy a gondolatnak eredménye is legyen. 

Túlhaladott a párt belső működésének jelenlegi szabályozása is, számos ponton nem 
egyeztethető össze a pártszervek növekvő önállóságával, felelősségével. Az érvényben 
lévő választási eljárás korszerűtlen, inkább akadályozza, mintsem segíti a belső demokra- 
tizálódást, nem teszi például lehetővé a delegálást. Noha a szervezeti szabályzat kimond- 
Ja, még sincs gyakorlati lehetőség a vezetők visszahívására. A felsőbb szervek, az irányító 
testületek elvonták a szervezetek és az élükön álló testületek jogát, hogy alapvetően a 
tagság tapasztalata, akarata érvényesüljön a vezetők kiválasztásában. Az írott jognak 
szervezeti garanciákkal is érvényt kell szerezni. A párt befolyását alapvetően meghatáro- 
zó tagfelvételi munkában a szervezeteket az erősíti igazán, ha a párttagok felvétele az 
alapszervezetek kizárólagos joga lesz, hiszen ez az a közösség, amely a leghivatottabb 
arra, hogy eldöntse, a jelentkező alkalmas-e a párttagságra, vagy sem. 

Az utóbbi időben egyre többször ütközik a régi előírás a változó, fejlődő pártélettel, 
amely szinte kikényszeríti az eltérést a szervezeti szabályzattól. A pártdemokrácia erősö- 
désének igénye nyilvánul meg abban, hogy egyre több helyen kiiktatják a választás és 
a vezetés közvetítő fórumait, és közvetlenül érvényesítik a küldöttek mandátumukat a 
tisztségviselő vagy a testületi tagok megválasztásában. Pártértekezletek megyei, városi 
titkárt, titkárokat választanak ; ezt a jogot eddig kizárólag a pártbizottságok gyakorol- 
ták. Egyes pártbizottsági tagokat alapszervezetek választanak meg, és nem a pártértekez- 
letek - ez már tulajdonképpen delegálás. 

A demokrácia jelentőségét fejezi ki az a tény, hogy felsőbb szintű pártfórumokat é és 
tanácskozásokat alapszervezetek kezdeményezése alapján hívnak össze. Az országos 

pártértekezleten még le nem zárt vita tárgya volt a platformszabadság kérdése, a gyakor- 

latban viszont már párton belüli platformok szerveződésének csíráival találkozunk. 
Az országos pártértekezlet előkészítése és az azóta megtartott területi pártfórumok is 

mutatják, hogy a jelenlegi szervezeti szabályzat nem biztosít kellő eligazítást a hasonló 


országos és helyi tanácskozások, értekezletek, soron kívüli kongresszusok összehívásá- 
hoz, jogainak tisztázásához sem. 


A mozgalmi-politikai szükségleteknek megfelelő működés, az , alulról" induló 
kezdeményezések érvényesítésének lehetőségé szempontjából tehát a mai sza- 
bálvozás korlátozó. De mégis ez van érvényben. Hogyan lehet feloldani ezt az 
ellentmondást? 


A mai helyzetet átmenetinek kell tekintenünk. A szervezeti szabályzat érvényben van, 
bár a Központi Bizottság annak érdekében, hogy az alapszervezetek, területi fórumok 
mégis a mai kérdésekkel, problémákkal, megoldandó feladatokkal tudjanak foglalkozni, 
olyan átmeneti szabályokat fogadott el, amelyek keretet adnak az alkalmazkodáshoz és 
egyben fenntartják a párt működésének szabályozott kereteit. Gondolok a végrehajtó 
bizottság nélküli egytestületes pártbizottságok választására, vagy arra, ahogy a pártérte- 
kezletek újjáválasztottak a vezető szerveket. De további, lényeges változások szüksége- 
sek, amelyek jobban kifejezik a párt jellegét, felépítését, demokratikus működését. Ezért 
indokolt új szervezeti szabályzatot alkotni. Erre azonban a pártkongresszus hivatott, 
amit viszont nem indokolt csak ezért soron kívül összehívni. A jelenlegi átmeneti idő- 
szakban, miközben folyik egy új szervezeti szabályzat kidolgozása, el kell fogadni az 
értelmes kísérletezéseket. Nyilvánvaló azonban, hogy a párt cselekvőképességének meg- 
őrzése érdekében ezeknek illeszkedniük kell az MSZMP fejlődési irányvonalához. 

Ma nyomás alá helyezik a pártot két irányból is. Az egyik tipikus felfogás képviselői 
túl óvatosnak tartanak bennünket, lassúnak látják a szervezeti, működésbeli változáso- 
kat, míg mások követhetetlenül gyorsnak minősítik azokat. Pedig nekünk arra van 
szükségünk, hogy gyorsan és követhetően haladjunk. Természetesen a szervezeti szabály- 
zatot a pártszervek és alapszervezetek nem hagyhatják figyelmen kívül, ha az érvényes 
szabályozástól eltérő vagy szabályozatlan kérdésekre találnak is megoldásokat, ahhoz 
a Központi Bizottság hozzájárulását kell kérniük, amely minden indokolt esetben helyt 
ad a kezdeményezéseknek. Hiszen az új szabályzat nem íróasztal mellett születik. Az 
elméleti következtetések, a politikai megfontolások és a gyakorlati tapasztalatok együtte- 
sen eredményezhetnek maradandó, időtálló szabályozást. 


Közismert, hogy a Központi Bizottság saját tagjaiból, pártaktivistákból és 
szakértőkből munkabizottságot hozott létre az MSZMP új szervezeti szabály- 
zatának elkészítésére, e munka irányítására és összehangolására. Arról keve- 
sebbet tudni, hogy mit végeztek eddig. Hol tart ez a munka jelenleg? 


Párttagoktól és pártszervektől számos javaslatot kapott a bizottság. A belső műhely- 
munka azonban csak előkészítés. A döntést a párt tagjainak felhatalmazása alapján, a 
Központi Bizottság, a szervezeti szabályzat kérdésében pedig a XIV. kongresszus hoz- 
hatja meg. 

Sok kérdést kell közösen megválaszolnunk. Az érdekek sokszínűségének felismerésétől 
szükségszerűen vezet az út a szocialista viszonyok közötti politikai pluralizmus elismeré- 
séig. Milyen jellegű lesz ebben az MSZMP? Elcsapat vagy tömegpárt? Munkáspárt vagy 
néppárt? Rétegpárt vagy az egész nép pártja? 

A válasz szorosan összefügg a párt társadalmi bázisának alakulásával. Most nem 
elsősorban a párttagság statisztikai összetételére gondolok, bár ez sem elhanyagolható. 

Az alapkérdés azonban az, hogy milyen érdekek közvetítését, kifejezését vállalja az 
MSZMP. Vélhetően továbbra sem csupán egy rétegét. A társadalom egészéért érzett 
egyetemleges felelősségét meg kell őriznie, de nem eszméinek feladása árán. Viszont 
nyitottsága ellenére sem lehet mindenkinek a pártja, mivel minden bizonnyal lesznek, 
akik esetleg majd más pártot tekintenek magukénak. Ezért is elengedhetetlen egy új 
szövetségi politika kialakítása. 

Nem a szervezeti szabályzat rögzítheti tételesen, hogy milyen legyen egy politikai 
szervezet társadalmi befolyása, hogyan alakuljon jelenléte a politikában és milyen eszkö- 
zökkel hasson. Ám a szervezet működése ezeket a funkciókat szolgálja, ezért a működési 
szabályoknak ezekkel összhangban kell lenniük. A feltételek változása két területen is 
megfontolásra késztet. 

Az egyik a jogállamiság kérdése. Az MSZMP nem lehet mindenek felett álló, minden- 
ható erő — az alkotmány és a törvények keretei között működik. Ennek tükröződnie kell 
az új szervezeti szabályzatban Is. 

Egy másik tényező, ami hatással van és egyre inkább hatással lesz az MSZMP 
tevékenységére, a politikai intézményrendszer átalakulása, pluralizálódása. Folyamato- 
san jelennek meg a most már kifejezetten politikai jellegű társadalmi szerveződések. ÚJ 
erők mutatják magukat a politika porondján. Az ezekhez való viszony kialakítása, a 
politikai harc vagy éppen a kapcsolatok építésének, az együttműködésnek a módja sem 
lehet esetleges. 

Az előbbiek mintha nem szorosan tartoznának a témánkhoz. Mégis szóba kellett 
hozni, ugyanis csak ezeket a környezeti és tartalmi változásokat is figyelembe véve 
dolgozhatók ki a működés, a szervezeti felépítés új elvei, hiszen meg kell például határoz- 
ni a párt és az egyes párttagok viszonyát más politikai és társadalmi szervezetekhez is. 


Minden szabályozásnál felmerülő dilemma, hogy részletes legyen-e, vagy csak 
alapvető elvi tételeket rögzítsen. Az előbbi talán több segítséget ad, de nagyobb 
az elavulás veszélye, és a túlszabálvozottság a fejlődést is gátolja. Az utóbbi 
viszont teret ad eltérő értelmezéseknek és nem igazít el kellően a követendő 
módszereket, eljárásokat illetően, nem ad elég garanciát a pártot jellemző 
elvek maradéktalan érvényesítésére. 


Valóságos ellentmondással találkozunk, de van lehetőség feloldására. Készülhet egy 
viszonylag rövid, elvi jellegű, csak a főbb kérdéseket rögzítő szervezeti szabályzat és egy 
erre épülő, vele szervesen egybekapcsolódó, részletes működési szabályzat. A párton 
belüli választásoknak például csak az elveit és alapvető garanciális elemeit tartalmazná 
az alapdokumentum és a részleteket a vele összhangban lévő választási, eljárási rend. Ily 
módon egy viszonylag tartós szervezeti szabályzatot alkothatnánk, és működési szabá- 
lyainkat - ha indokolt - szükség szerint, rugalmasabban korrigálhatjuk, megteremtve és 
megőrizve a párt mozgékonyságát. 


Az elmult évtizedekben is cél volt ez, de nem lehetett igazán megvalósítani. 
A párt tagjai korlátozottnak érzik a pártdemokráciát. Vajon sikeresebbek 
lesznek-e a mostani törekvések , bekövetkezik a tényleges elmozdulás? 


Miért nem volt elégséges az előrelépés? Erre is csak a közelmúlt történéseinek tárgyilagos 
és szintén folyamatban lévő értékelése adhat megnyugtató választ. Tény, hogy a párt 
1956 után bekövetkezett ígéretes, gyors megújulása egy idő után megtört. Ennek meg- 
vannak a belső okai. Az ellenforradalom utáni időszakban a kétfrontos harc közepette 
eleven volt a szervezetek és a vezetés kapcsolata, nem merült fel a demokratikus működés 
garanciáinak kérdése, olyan szervezeti változások szükségessége, amelyek szerepet kap- 
hattak volna abban, hogy ne éledhessenek fel, érvényesülhessenek újra a régi gyakorlat 

elemei. Később a párt konszolidált, hivatali jellegűvé vált tevékenysége során viszont 
ismét feléledhettek a régi mechanizmus egyes elemei. Igaz, nem látványosan működtek, 
de hatottak , befelé", a párt belső döntési rendszerében és , kifelé", a vezető szerep 
érvényesítésében. A párt tagsága és vezetése, a társadalom és annak vezető ereje közötti 
távolodást egészében nem sikerült megszüntetni a megtett lépésekkel. A párt vezetése 
sem látta igazán szükségesnek a demokrácia érdemi kiterjesztését, a tagságban pedig nem 
volt még erő arra, hogy kikövetelje. Így egyszerre lehetett jelen demokratikus elv és 
antidemokratikus gyakorlat. A politikai döntéseket egy szűk kör hozta meg. Az ország 
közvéleménye a vezető párttestületeknek jóformán csak szűkszavú határozatairól érte- 
sült, vagy még arról sem. Nagy volt a titokzatosság a Központi Bizottság, a Politikai 
Bizottság munkája körül is. Az állami, gazdasági életben változatlanul érvényesült a 
pártirányítás, ami — nagyon sok esetben indokolatlanul -— korlátozta az állami és gazdasá- 
gi vezetés, a kormányzat mozgásterét, csökkentette felelősségét. 

A szabályozásnak jelentős a szerepe abban, hogy a pártélet általános normájává emelje 
a demokráciát, gátat építsen a szubjektivizmus, az önkényeskedés elé, megakadályozza 
a választott testületek háttérbe szorítását, a döntések jogának kisajátítását. 

Valóságos esélyt kell teremteni egy új szervezeti rend érvényesítésével a párt demokra- 
tikus működésére. Olyan rendet szeretnénk, amelyben érvényesülhet a párttagság joga 
a folyamatos ellenőrzésre választott vezetőinek tevékenysége felett, amelyben az egységet 
nem , felülről" hozzák létre, hanem az a tagság részvételével, természetes úton alakul ki. 

Ma sokan kifogásolják, hogy továbbra is érvényes elvnek tartjuk a demokratikus 
centralizmust. Igazuk van, ha azt a gyakorlatot bírálják, amelyben ez az elv csak 
hivatkozási alapul szolgált a vezetés akaratának mindenáron való keresztülviteléhez. 
A korszerűen értelmezett demokratikus centralizmus viszont — ha működőképes, akció- 
képes pártot akarunk - nélkülözhetetlen. A centralizmus nem a legfelső szerv korlátlan 
hatalmát jelenti az irányított szervek felett, hanem azt a követelményt, hogy a párttagok 
egyetértésével kialakuló elhatározásoknak a vezetés a párt egészében, egységesen szerez- 
zen érvényt. A demokrácia ne csak a választásokban, hanem a tagságnak a politikai 
döntésekre gyakorolt érdemi befolyásolásában és a pártban érvényesülő folyamatok 
ellenőrzésében is nyilvánuljon meg. 


Az előbbiekből azt érzékelhetjük, hogy bár a szervezeti szabályzatnak nem 
kell mindenben új elemeket tartalmaznia, de szükséges, hogy a pártdemokrá- 
cia érvényesülésének garanciái megjelenjenek a tervezetben. 


Egyetértek, bár a garanciákat természetesen nemcsak írott szabályok testesíthetik meg, 
hanem például a nyilvánosság. Tudjuk, hogy a jól működő nyilvánosság révén szinte 
röntgenszerűen átvilágítható a hatalom, ellenőrizhető a hatalomgyakorlás módja. Nél- 
külözhetetlen tehát a párttagok azon jogának intézményesítése és érvényesítése, hogy 
tájékozódhassanak a párt vezető testületeinek döntéseiről. Sőt a döntések előkészületei- 
ről is, mert nem lehet a párt igazán , ütőképes", hatékony szervezet, ha a párttagság nem 
befolyásolhatja érdemben a döntéseket. Hangsúlyozom, ezzel a vezető testület nem 
kegyet gyakorol, hanem a tagsággal szembeni kötelességét teljesíti. 

A párt országos értekezlete más lehetséges garanciákra is ráirányította a pártközvéle- 
mény figyelmét. Így a párt működésébe be kell építeni a politikai kezdeményezés és a 
vita szabadságát, a szabad véleményalkotás és annak fenntartása jogát, továbbá az 
önálló vélemények és álláspontok képviselőinek azt a lehetőségét, hogy másokat is 
meggyőzhessenek. Ez azonban nem jelenthet a párt többsége által elfogadott politikával 
és az annak alapján kibontakozó cselekvéssel való tartós, szervezett szembenállást, így 
frakciószabadságot sem. De véleményszabadságot, a kritika és a kezdeményezés szabad- 
ságát igen. 

Vannak, akik ezektől a változásoktól a párt belső egységét féltik. Ez egy letűnt, 

sematikus pártfelfogás kifejeződése. Az egység nem azonos a teljes egyöntetűséggel, 
hanem inkább folyamat, amelynek során vitákban, a nézetek, vélemények és szempontok 
ütközése nyomán újra és újra egyetértésre jutunk. Az egység jegyében nem vakfegyelmet, 
gondolkodás nélküli végrehajtást kell követelni a párt tagjaitól. A gondolkodás jogát és 
kötelességét ugyanis nem szabad és nem is lehet kisajátítani. Keserű tanulsága ez az 
elmúlt évtizedeknek. Az viszont bizonyára a változással járó előny, hogy a viták nyomán 
csökkenni fog a téves vagy hibás döntések születésének esélye, és a vitában kiérlelt 
elhatározás végső soron a kohéziós erőt növelheti. Ugyanis azt a határozatot hajtja jó 
szívvel végre a tagság, amely az ő akaratával is egyezően született. Ha tehát az akaratkép- 
zés demokratikus (mert az eljárási szabályok ezt szolgálják) és a szervezeti előírások 
mindenkire egyformán kötelezőek, akkor ez egységes végrehajtást eredményezhet. 


Lenin 1921-ben szükségesnek tartotta a frakciózás időleges tilalmát. Egyetér- 
tett azonban a platformszabadsággal ; sőt a párt egészséges működése érdeké- 
ben nélkülözhetetlennek tartotta. 


Megtörténik, hogy egy politikai szervezet , memóriájából" kihullik egy értékes mozza- 
nat. Ez lett a platformszabadság sorsa is. Érvényesülésének szükségességét az országos 
pártértekezleten többen határozottan fogalmazták meg. Igaz, nagy vitát keltett a kezde- 
.  ményezés. A vita ma is tart. Pedig valójában egy rejtetten meglevő helyzet törvényesítésé- 
ről van szó. A párton belül eddig is léteztek eltérő nézetek. Ezek képviselőit azonban, 
ha a felszínre került ütköző álláspontjuk, sokszor szinte úgy kezelték, mint valamiféle 
belső ellenzéket. j 

Egyre határozottabban érlelődik meg az a felfogás, hogy a pártdemokrácia szerves 
részének kell tekintenünk a platformszabadságot. Az érvényesülésével összefüggő eljárá- 
sokat azonban szabályozni kell. Egyrészt védelmében, másrészt a torzulás megakadályo- 
zása érdekében. 


Ez mit jelent? új 


Nem könnyű, mégis tisztáznunk kell a platform és a frakciós tevékenység közötti 
különbséget. A Központi Bizottság mellett működő pártpolitikai munkabizottság is 
megerősítette, hogy a platformok a párton belüli nyilvánosság igénybevételével rendszer- 
ré szerveződő vélemények kifejeződései, csoportosulásai, amelyek a párt politiká- 
jának érlelődése és végrehajtása közben alakulnak, kapnak szűkebb vagy tágabb 
nyilvánosságot, Ezeket a párton belüli viták és az akaratképzés folyamatai ütközte- 
tik egymással. A testületi fórumok összegző állásfoglalását követően dől el, hogy mely 
nézet (platform) válik a pártban többségi állásponttá, s melyik marad kisebbségben, a 
határozat érvényessége mellett a kisebbségi vélemény párton belüli fenntartásának jogát 
elismerve. A platform tehát egyszerre jelenti egy csoport nézeteinek, elveinek azonossá- 
gát, egyúttal tevékenységét is: képviseletüket, továbbá a mások meggyőzésére irányuló 
horizontális szerveződést. A kezdeményezés joga - felfogásunkban — nemcsak egyéneket 
illet meg. Elindítója lehet közösség, így a párttagok egy csoportja, az alapszervezet vagy 
a pártszerv is. Hangsúlyozom, feltétel a csatlakozás szigorú önkéntessége és a nyíltság. 

Véleményem szerint a platformszabadságnak eltérő a funkciója döntések előtt és után. 
Előzetesen a párt és testületeinek álláspontját, határozatát kialakító, befolyásoló ténye- 
zőt jelent, biztosítja a politikai kezdeményezés lehetőségét. Utólagosan pedig a szükséges 
korrekciók eszköze. A kisebbségben maradt vélemény vagy egy új szempont felmerülése 
a többségi állásponttá szerveződés esetén akár az adott elhatározás megváltoztatását is 
előidézheti. Felmentést azonban nem ad az érvényes döntés végrehajtása alól. 

A frakciónak mások a minőségi jegyei és a szerepe is. Nagyon leegyszerűsítve azt 
mondhatni, hogy , párt a párton belül". Szervezett elkülönülés jellemzi és többnyire 

olyan belső fegyelem, amely lehetetlenné teszi a frakción belül a platformszabadság 
érvényesülését. Ugyanis a frakció nem nagyon tűri el az eltérő álláspontot önmagán 
belül. Működéséből azonban hiányzik a pártszerű politikai fellépés, a nyíltság. Eppen 
a pártdemokrácia és a nyilvánosság megkerülésével próbál többségi pozícióba jutni. 


Vajon a fogalmi meghatározás megold minden problémát? Megbízhatóan 
elválasztható a frakció és a platform, illetve levezethető belöle majd a gyakor- 
lat? 


.?.?, 


már látjuk, hogy nem minden eset helyezhető majd az előre elkészített , dobozba". Ez 
komoly gondot okozhat, hiszen nem lenne szerencsés, ha a pillanatnyi politikai erőviszo- 
nyokra kellene bizni az elhatározást, a minősítést. Nem tagadjuk - és ezt a munkabizott- 
sági viták is igazolták -, hogy sem elméletileg, sem a gyakorlati megvalósításra vonatko- 
zóan nem kristályosodott ki még minden részletkérdés. Így például nem tudjuk, hogyan 
lehet megakadályozni, hogy a platformszabadsággal visszaélve, frakciók alakuljanak. 
Hogyan történjen a követett politikai magatartás szabályszerűségének, pártszerűségének 
megítélése? Hasznosnak látszana ezt — az eljárási szabályok betartásának elbírálását — a 
megfelelő szinteken e célra választott bizottságokra bizni. Vagy, mikor legyen kötelező az 
egyedi kezdeményezésekre történő reagálás? Az érintett tagság hány százalékának kell 
támogatnia azt? Jelenlegi álláspontunk szerint 25 százalék elfogadható ahhoz, hogy az adott 
párttestületnek kötelező legyen a kezdeményezést napirendre tűzni és abban állást foglalni. 
Végig kell gondolni, hogy egy bevezetendő , pártszavazás" intézményét milyen esetekben, 
körben, illetve módon lehet alkalmazni döntési, véleménynyilvánítási eljárásként. 


Mint minden jelentős elhatározást megelőzően, a Központi Bizottság most is 
kikéri a párttagság véleményét döntése előtt. Vagyis, pártvitában érlelődik a 
platformszabadság, a politikai kezdeményezés, a kritika, a nézet-, vélemény- 
és vitaszabadság érvényesülésének intézményes rendje. Milyen reagálásra 
számítanak az előkészítök ? 


Nem lesz egyöntetű a párttagok álláspontja. Félreértésre is számíthatunk. Nevezetesen, 
a platformszabadság szabályainak kidolgozását esetleg egyesek úgy foghatják fel mint 
korlátozást, az eltérő nézetek megrendszabályozásának eszközét. De számolni kell azzal, 
hogy lesz olyan platform is a pártban, amely nem fogadja el a platformszabadság jogát. 

Ezért lehetséges egy - ellenkező előjelű - reagalás, amelyre szintén felhívták a figyel- 
münket. Különösen kezdetben gyanakvással szemlélhetik az e téren meginduló változá- 
sokat azok, akik az egység megőrzése abszolút feltételeinek tekintik — az akár kényszerrel 
létrehozott — teljes nézetazonosságot, illetve megszokták, hogy nincs, nem lehet ellent- 
mondás a , hivatalos", esetleg éppen általuk előterjesztett, illetve képviselt állásponttal 
szemben. I 

Végül, nem hagyható figyelmen kívül, hogy a platformszabadság pozíciókat is veszé- 
lyeztethet. Hiszen a népszerű, beigazolódott nézetek képviselői híveket szerezhetnek 
— nemcsak felfogásuknak, gondolataiknak, hanem személyüknek is. Ez azonban - véle- 
ményünk szerint - fel fogja gyorsítani az egészséges kiválasztódást, a szükséges cseréket, 
és csökkenti a személyi függőségek hatására kialakult kontraszelekciót. 

Az utóbbi néhány gondolattal a potenciális veszélyforrásokat említettem, illetve 
— feltételezhetően -— a platformszabadság megvalósulása ellen ható erőket próbáltam 
számba venni. Nem szabad ugyanis lebecsülni ezeket, mert elindítói lehetnek egy vissza- 
rendeződési kisérletnek. Ez pedig a párt fejlődése érdekében nem engedhető meg. 

A platformszabadság nem csodaszer, így nincsenek illúzióink vele kapcsolatban. 
A politikai akaratképzés eszközének, a kulturált politikaikonfliktus-kezelés részének 

tekintjük. Egyúttal a párttagság jogainak kiterjesztése, amihez az eljárási szabályok 
megalkotásával a szükséges garanciákat teremtjük meg. Nem hisszük, hogy csak az 
értelmiségi párttagok és a korábban, a hamis egység jegyében mai felfogásunk szerint 
a platformot képviselők (akkor azonban , megbélyegzettek") fogadják egyetértéssel, 
hanem azok is, akik korábban a vita nélküli egység hívei voltak. 

Nem mellékes érdeke a pártnak az sem, hogy világosabban látható legyen, a párton 
belül milyen nézetek vannak jelen és azok milyen bázissal rendelkeznek. Hiszen a 
platform elhatárolódást, de egyúttal összetartozást is jelent, szövetséget valamiért, vala- 
minek az alapján. ; 


Miért ajánlja a pártpolitikai bizottság a platformszabadságot elfogadásra a 
párt tagságának ? 


Mindeddig, ennek hiányában, sérülékeny volt a párt. A megalapozatlan döntések meg- 
határozó oka volt az a körülmény, hogy nem ütköztek nézetek, alternatívák a döntési 
folyamatokban. Várható, hogy erősödik a párt egysége is. Mert ha a tagság a platformok 
megfogalmazásával és képviseletével részt vesz a döntések kialakításában, akkor vállal- 
hatja a végrehajtás feladatait és felelősségét is. Azt is szem előtt kell tartani, hogy a 
platform a demokrácia és a párttal való azonosulás eszköze is. Ha a döntések nem 
épülnek a párt teljes szellemi képességére, erejére, nem lehet a végeredménnyel sem 
azonosulni, függetlenül attól, hogy a konkrét elhatározást siker kíséri-e vagy sem. 
Súlyosabb a helyzet azonban akkor, amikor már kudarcokkal kell szembesülni, hiszen 
az ezzel való szolidaritás elvárása szinte lehetetlen olyan körülmények között, amikor 
a tagság csak értesül a vezetés döntéseiről. Ugy gondolom tehát, hogy a platformok 
szerveződésének joga nyomán a párt magabiztossága kap életre. 

A nézetek, elvek, programok, cselekvési módok , megmérkőzésétől" és a szándékok 
megmérettetésétől joggal várjuk a párt megerősödését. Attól, hogy befelé talán tagoltabb 
lesz a párt, kifelé meg fogja őrizni egységét. Egy tisztább, demokratikusabb közeg mindig 
nagyobb erőt képvisel, mint az, amelyben elnyomják az eltérő véleményeket. Sőt nem- 
csak őket, hanem képviselőiket is. 


Az új szervezeti szabályzat kidolgozásánál támaszkodnak-e az elemzések a 
munkásmozgalom tapasztalataira? 


Sajnos, mostohán viszonyultunk egyes múltbeli hagyományunkhoz. Az MSZMP két 
munkáspárt egyesüléséből született. A , jogelőd" szociáldemokrata pártnak -— mint 
évtizedekig legálisan működő, parlamenti képviselettel is rendelkező pártnak - számos, 
ma is figyelemre méltó, értékes öröksége van. Ha ezzel élni akarunk, figyelembe kell 
vennünk a mai magyarországi viszonyokat, a fejlődési tendenciákat. A múlt egészében 
sohasem ismételheti önmagát, de mindig felmutat olyan tanulságokat, amelyek — hozzá- 
értéssel -— más történelmi korban is hasznosíthatók. 

Magyarországon ma a politikai helyzet zaklatott és gyorsan változik. Szinte robba- 
násszerűen jelentkeznek az új nézetek és a köréjük szerveződő mozgalmak. El kell 
érnünk, hogy ez ne társadalmi méretű konfliktussal járjon, hanem a fejlődést segítse. Az 
MSZMP-t, ha megújul, elvszerűen, igazi politikai mozgalmi erőként működik, nyilváno- 
san politizál, képesnek tartom a szocializmussal rokonszenvező erők összefogására, a 
társadalmi, politikai, gazdasági folyamatok, emberi viszonyok alakítására, befolyásolá- 
sára. 


A valóság mintha ellentmondana az előbbi szándék érvényesülésének . Sikerül-e 
. úgy megvalósítani a párt belső átalakulását, hogy közben erősödjön a tagság 
összetartozása, a politika vállalásának kötelezettsége? 

Kétségtelen, hogy egy átmeneti állapot nem mindig kedvező a pártegység szempontjából. 
EI kell azonban utasítanunk azt az álláspontot, hogy az MSZMP a működőképtelenség 
felé tart, és belső ellentétek forgácsolják szét a párt szervezeti erejét. Az 1988 májusában 
elindult folyamat lényege nem a meghasonlás, hanem a megtisztulás és a megújulás 
irányába viszi az MSZMP-t. 

Az egység megújulása azonban polarizálja a pártot. A politika eredményei és ered- 
ménytelenségei, a nehézségek és az új követelmények, a párttagsággal járó kényelmetlen- 
ségek, az a tény, hogy egy megújuló párttal kell azonosulni, ebben kell dolgozni, ezzel 
kell közösséget vállalni, nem hagyhatja mozdulatlanul a párt taglétszámát. Az lenne a 
természetellenes, ha nem így lenne. Ennek következményeként 1989 januárjára mintegy 
10 százalékkal csökkent a párt taglétszáma. 

Ujraéledő, egységteremtő erőt jelentenek a pártviták. Ezek révén jelentős lépést tet- 
tünk annak az elhatározásnak a valóra váltására, hogy a tagságnak meghatározó szerep- 
hez kell jutnia a politika alakításában, a vezető testületek döntéseinek befolyásolásában. 
A párt számít a kommunistákra, véleményükre és kiállásukra is, akár a munkapadnál 
állnak vagy a kórházban gyógyítanak, a hadseregben szolgálják hazánkat vagy a bírói 
pulpitusnál ülve juttatják érvényre a törvényeket. 


Igaz azonban az is, hogy több tényező egységbontó hatású. Például az, hogy 
megrendült a bizalom a párt egyes vezető tisztségviselői és vezető testületei 
iránt. 


A bizalomra rá kell szolgálni. Változásra van szükség a politikai vezető testületek 
összetételében és nemcsak országos, hanem helyi szinten is. Meg kell válni azoktól, 
akikben sem a párt tagsága, sem a lakosság nem bízik, mert azt a tőkét, amelyet 
megválasztásakor kapott, már felélte, rosszul sáfárkodott vele. 

sszefogásra és szolidaritásra van szükség. Nem az elvtelen hallgatás felélesztéséről 
van szó, hanem arról, hogy a párt képes legyen elhatárolni magát attól, amit nem 
vállalhat. Nem takargathatjuk azoknak a vezetőknek a tetteit, akik pozícióikat egyéni 
érvényesülésre, jogtalan gyarapodásra, hatalmi visszaélésekre használták fel. Ha képesek 
vagyunk kivetni magunkból ezt a terhet, akkor erősödik a párt, vállalható a közösség. 
Nem lehet a pártnak tartós bűntudata egyes korrupt tagjai, tisztségüktől dölyfössé vált 
vezetői miatt. Ha ez a tisztulás nem következik be, akkor a párt támadásoknak teszi ki 
magát. S az érdemek és felelősségek tisztázása nélkül az érdemtelenek lapulhatnak, míg 
a vétleneknek ki kell állniuk és védeni a pártot. Tudni kell elhatárolódni, hogy ereje 
legyen az összetartozásnak és szolidaritásnak. 


Nézzünk szembe azonban azzal is, hogy van érzékelhető zavarodottság a 
párttagság körében. 


Úgy vélem, az a tétovázás, döntésképtelenség, ami sok helyütt jellemezte a pártértekezlet 
utáni helyzetet, figyelmeztető számunkra. Több tanulságot le kell vonnunk. Így például 
azt, hogy sok helyütt a párttestületek leszoktak az önállóságról. Van, ahol ellentétbe 
került a tagsági akarat a testületi állásponttal. Esetenként hiányzott a valóság ismerete, 
az önkritika a pártbizottságok tagjainál. De vélhetően közrejátszottak egzisztenciális 
okok is. Feltételezhető, hogy helyenként a , konzervatív" és a , reformpárti" felfogás 
-— ezek nem egészen pontos kategóriák — közötti erőviszonyok befolyásolták a döntése- 
ket. Volt, ahol az indulatoknak is jelentős szerep jutott. Ezért is hangsúlyozom, hogy 
mindig szükség van világos, egyértelmű pártálláspontra. Csak akkor tud az MSZMP 
tagsága a politikai vitákban részt venni, ha van eligazodási pontja, ha van hova kötődnie 
véleménye megformálásakor. Ebből a felfogásból következően világosan kell kifejezni, 
hogy a párt továbbra is a szocializmust tekinti céljának, a közösségi tulajdon megőrzésé- 

nek álláspontját képviseli, világnézeti és eszmei meggyőződése a marxizmus-leninizmus 
talaján áll, igényt tart arra a feladatra, hogy a jövőben is vezető szerepet töltsön be 
társadalmunk felemelkedésének folyamatában. 

A politikai cselekvés és magatartás helyi — munka- és lakóhelyi — kérdésekhez való 
viszonyának kialakítása nem nélkülözheti azt, hogy a pártnak, az egyes párttagnak 
legyen véleménye a fő és részkérdésekben, s helyi álláspontok kialakítása igazítson el 
azokban a kérdésekben, amelyek mint problémák helyben keletkeztek vagy amelyeknek 
megoldását helyben kell elérni. Ma már nem elégséges, hogy a párt véleménye egy-egy 
kérdésben az elhatárolásban fogalmazódjon meg. Tehát abban, hogy mivel nem ért egyet 
az alapszervezet, a pártbizottság. Világosan kell megfogalmazni, hogy mit és milyen 
módon akar elérni a párt azon a területen, ahol hiányokat lát vagy szükségesnek tartja 
az elmozdulást. A konkrét cselekvés, intézkedés azonban nem az ő dolga. Ez a gazdasági, 
állami, tanácsi vezetők és szervek feladata, kötelessége. 

Amikor ma azt kérjük számon szervezetektől és párttagoktól, hogy nem képviselik a 
párt véleményét, akkor arra kell gondolni, hogy van-e álláspontunk az adott kérdésben. 
Mert általában nem lehet politikát képviselni, politizálni. Csak valós, érthető álláspont- 
nak van esélye támogatásra, képviseletre. Az álláspontokat alátámasztó érvek súlya, 
valóságtartalma ad esélyt a megvalósulásra és arra, hogy a párt cselekvő szervezet legyen. 

Tudomásul kell venni, hogy a társadalmi folyamatok gyorsulása kényszert, más 
politikai erők megjelenése pedig versenyhelyzetet jelent a mi pártunk számára. A , kihí- 
vás" nemcsak a gazdaságban jelent meg, hanem a politikában is. 

Természetesen az új szervezeti szabályzatnak ki kell fejeznie, hogy az MSZMP új 
körülmények között, többpártú politikai rendszerben dolgozik. Ezért szabályozni szük- 
séges például, hogy aki pártunk tagja, milyen típusú más szervezethez csatlakozhat. 
A miénkben és más politikai pártban egy időben fenntartott kettős tagságot — a világ más 
pártjaihoz hasonlóan - nem szabad lehetővé tenni. Következetesen el kell várni a párt 
tagjaitól a párt politikája melletti kiállást. Arra törekszünk, hogy a párt belső átalakulása 
erősítse tagságának összetartozását. Ehhez kell , alkotmányos", követhető, világos kere- 
teket teremtenünk egy új szervezeti szabályzattal. 


Köszönjük a beszélgetést. 


Szőlktőssy Enikő: História I. 

A jövő agrárpolitikája 


Heves támadások érték a legutóbbi hónapokban a magyar mezőgazdaságot. Néhány éve még 
mind a szakembergárda, mind a laikus közvélemény az ágazat eredményeit sorolta, vállalkozó- 
készségét dicsérte. A mezőgazdasági nagyüzemek kezdeményezéseit pedig példamutatónak 
tartották. Most, mintha az elmúlt évtizedek nyomtalanul múltak volna el, szinte ugyanazon 
emberek a mezőgazdaságban valóban tapasztalható feszültségeket, ellentmondásokat felna- 
gyítva, egyes uzemi formák létét kérdőjelezik meg. 

Mára kiderult, hogy az egyoldalú dicséret sem bizonyult reálisnak, de ugyanígy hamis a 
valóságos eredmények tagadása, a hibák eltúlzott hangoztatása is. Szükséges, hogy az agrárpo- 
litika és annak gyakorlata megújuljon. Ebből kiindulva, mások kritikus véleményét sem mellőzve, 
dolgozta ki a Magyar Szocialista Munkáspárt az agrárpolitika megújításának tervezetét. Erről 
beszélgetett Kovács Imrével, az MSZMP Központi Bizottsága tagjával, a gazdaságpolitikai 
osztály vezetőjével munkatársunk, V. Farkas József. 


Az agrárpolitikát illetően nem egységes a szóhasználat : egyesek az agrárpoli- 
tika megújításának szükségességéről, mások új agrárpolitika kidolgozásáról 
beszélnek. Nem hasonló folyamat játszódott le az alkotmánnyal kapc solatosan 
is? Előbb annak módosításáról, most már egyértelműen az új alkotmány 
megfogalmazásáról van szó. Ez csak játék lenne a szavakkal? 


Nem szójáték, de nem is elvi kérdés, hogy megújitásról vagy új agrárpolitikáról beszé- 
lünk. Lényeges viszont, hogy gazdasági fejlődésünk külső és belső körülményei meegvál- 
toztak, szükség van az egész magyar gazdaság megújítására, s ennek részeként az 
agrárgazdaságéra is. A szocialista gazdaság működésének olyan modelljét kell kialakíta- 
ni, amelyben a piac válik átfogó gazdaságkoordináló erővé. Ez megköveteli az agrárpoli- 
tika új irányzatainak kialakítását is, majd ezt követően olyan kormányzati gyakorlatot, 
amely következetesen megteremti a célok és az eszközök összhangját. 

Kidolgoztuk a megújulás koncepcióját, s azt első olvasatban megtárgyalta a Központi 
Bizottság. E napokban is tart a társadalmi vita, politikai, tudományos és érdekképviseleti 
testületek és pártszervezetek mondanak véleményt az előzetes anyagról. Nyilvánvaló, 
hogy a megyei testületek fórumain a közvetlen üzemi nézőpontok is összegezhetők. 
Elküldtük az anyagot a Veres Péter Társaságnak és a Magyar Demokrata Fórumnak 
is, az : véleményükre is KIVANCSIAK vagyunk a társadalmi vita részeként. 
májusban vagy júniusban kerül a téstúlét elé. Ha a változások olyan GYSLKÉZÁESETÉE 
lesznek, hogy az új jelző illik rá az agrárpolitikai elképzelésekre, akkor ezt használjuk; 
ha erre nem lesz szükség, maradunk a megújítás mellett. 


Három évtizeden át közismert és elfogadott kifejezés volt az , MSZMP jól 
bevált agrárpolitikája" meghatározás. Manapság ezt többen vitatják, som- 
más , negatív értelmű megítélésekkel is találkozni lehet. Azt azonban elismerik , 
hogy az agrárpolitikának kétségbevonhatatlan eredményei vannak. Mit tart 
ezek közül kiemelendőnek ? 


Az MSZMP agrárpolitikájának alapjait az 1957 júliusában elfogadott agrárpolitikai 
tézisek rakták le. Ebben egyértelműen megfogalmazódott eredendő funkciója : a paraszt- 
ság boldogulásának szolgálata. Az nem vitatható, hogy a parasztság életében, a magyar 
falu fejlődésében jelentős változások tapasztalhatók harminc év alatt. A munkások és 
a parasztemberek jövedelmének kiegyenlítődése révén alapvetően javultak az életkörül- 

mények, kedvezően formálódtak a falusi viszonyok, vagyis lényegesen megváltozott a 
magyar falu képe. Ezekhez a mezőgazdaság fejlesztése teremtett anyagi alapot, bővült 
az agrártermékek köre és mennyisége, javult a hazai élelmiszer-ellátás ; következésképpen 
az agrárpolitika és annak gyakorlata az egész magyar társadalomnak hasznos volt. 

Nézetem szerint az agrárpolitika eredményeit számos gyakorlati siker bizonyítja. 
A magyar mezőgazdaság a felszabadulás előtt Európa egyik legelmaradottabb mezőgaz- 
dasága volt, jelenleg nemzetközileg elismert, és az európai középmezőnybe tartozik. 
A fejlődés a legutóbbi három évtizedben gyorsult fel: a felszabadulás előtt a termelés évi 
növekedése nem érte el az egy százalékot sem, a hatvanas években ez kettő-kettő és fél 
százalékra emelkedett, a hetvenes évek átlaga pedig megközelíti a három százalékot; s 
ez az eredmény világviszonylatban a legjobbak közé tartozik. A szocialista átszervezés 
óta a bruttó termelés több mint kétszeresére nőtt, egyes ágazatok fajlagos hozamai elérik 
az élenjáró nemzetközi színvonalat. Csak érzékeltetésül néhány példa: a búzatermelés 
hektáronkénti hozama tartósan közel van az öt, a kukoricáé a hat tonnához. Az 
1985—87-es évek átlaga alapján a hektáronkénti hozamokat illetően Magyarország a 
búzatermelési európai ranglista 14. helyén, a kukoricatermelésinek a 8. helyén áll; az egy 
tehénre jutó tejtermelésben pedig a kilencedikek vagyunk. 

A termelési mutatók önmagukban nem elégségesek egy ágazat értékeléséhez. Az 
élelmiszer-gazdaság kétségtelen eredménye az is, hogy növekvő mennyiségű termékeit 
képes volt a külpiacon értékesíteni, s a hetvenes évek közepétől nettó exportőr. Miközben 
a hazai élelmiszer-fogyasztás jelentősen nőtt, az ágazat termékeinek harmadát rendszere- 
sen exportálja. Ezt nagy nyomatékkal kell hangsúlyozni, hiszen a honi termelőket védő 
szabályozásokkal, vámokkal, szállítási távolságokkal, szigorú minőségi előírásokkal 
dacolva tudunk helytállni a külpiacon. Összességében megállapítható, hogy a mezőgaz- 
daság és az élelmiszeripar a népgazdaság stabilizáló tényezőjévé vált, s ezaz MSZMP 
agrárpolitikájának elévülhetetlen érdeme. 


Az alternatív mozgalmak képviselői és az üzemi vezetők azonban a feszültsé- 
geket is sorolják: az elmúlt évtizedekben csorbult az üzemi és a személyi 
érdekeltség, az elviselhetőnél is nagyobb a pénzügyi elvonás, a gazdaságoknak 
több mint a harmada képtelen a bővített újratermelésre. Nincs ezeknek közük 
az agrárpolitika tévedéseihez? I 


Ma már tudjuk, hogy az agrárpolitika sem volt mentes a hibás törekvésektől, az úttévesz- 
téstől. A tévedések gyakran türelmetlenségből, voluntarizmusból, az élet által nem 
igazolt ideológiai tételekből táplálkoztak. Az elvi tévedéseket gyakorlati, irányításbeli 
hibák kísérték, amelyek természetszerűen hátráltatták az élelmiszer-gazdaság fejlődését. 
Elkövettük azt a hibát is, hogy hosszú időn át csak az eredményeket hangsúlyoztuk - ez 
ugyan nem volt alaptalan, de mindenképpen egyoldalú -—, a feszültségekről kevésbé 
vettünk tudomást. Manapság viszont az alternatív mozgalmak képviselőinek egy része 
ugyancsak az egyoldalúság hibájába esik, hiszen szinte csak a negatív jelenségeket 
hangsúlyozzák. 

Tényszerűek és következetesek akkor vagyunk, ha az eredményeket és a hibákat egy 
időben, egymás mellett mérlegeljük, a hibákat intő tanulságként kezeljük, s nem az eddig 
megtett út cáfolatának. Ha fentebb összegeztük az eredményeket, vegyük sorra az 
elkövetett hibákat is. A mezőgazdaság szocialista átszervezésekor ugyan a formagazdag- 
ságot hirdettük, a gyakorlatban azonban a mezőgazdasági termelőszövetkezeti forma 
vált uralkodóvá. Háttérbe szorult a szakszövetkezet, a szakcsoport, s ez egyszersmind 
sértette a természeti-gazdasági környezethez való igazodást, a személyes, anyagi érdekelt- 
ség kiterjesztését. Később hamis érvekre hivatkozva erőltetetten növeltük az üzemi 
méreteket, az indokolatlan koncentráció viszont az általános költségek emelkedésével, 
a hatékonyság romlásával járt együtt. Az összevonások egyrészt pénzügyi feszültségeket 

igyekeztek rendezni, másrészt a területi párt- és tanácsi szervek még versengtek is a 
szövetkezeti, állami gazdasági egyesítésekben, követve az akkor hirdetett , minél na- 
gyobb, annál szocialistább" elvet. Később adminisztratív módszerekkel kellett az egyesi- 
tések útjába állni. 

Az elvi síkon elkövetett tévedéseknek persze gyakorlati következményei is lettek. 
A nemzetközileg elismert fejlődést elsősorban a mennyiségi gyarapodás jellemezte, a 
hozamok növelésére irányuló törekvés másodrendűvé tette a minőségi és a gazdaságossá- 
gi követelményeket. Ez a tendencia még akkor is uralkodott, amikor a piachoz való 
igazodás elkerülhetetlensége már egyértelművé vált. Az üzemi méretek növekedésével 
együtt a termelési szerkezet is kedvezőtlenül változott, a jól gépesíthető, kisebb kockázat- 
tal járó termékek a nagyüzemek jelentős részéből kiszorították az igényesebb termelési 
kultúrát követelő növényeket. 

A pénzügyi szabályozás meghirdetett normativitása, a vállalati gazdálkodás módsze- 
reinek átvétele háttérbe szorította a szövetkezeti sajátosságokat, emiatt csökkent a 
tulajdonosi kötődés, a termelés eredményességére közvetlenül is ható személyes érdekelt- 
ség. Ezzel egy időben sújtotta a gazdaságokat a pénzügyi elvonás és az árolló nyílása. 
A mezőgazdaságban 1970-ben 6 milliárd forint volt az elvonás, 3,5 milliárd a támogatás, 
1987-ben 50 milliárd az elvonás, 21 milliárd a támogatás ; az egyenleg több mint tízszere- 
sével romlott. Az meglehetősen egyoldalú szemléletre utal, ha csupán az agrárszféra 
támogatásíigényét hangsúlyozzuk ; de az is tény, hogy a mezőgazdasági termékek felvá- 
sárlási árai ugyanebben az időben 83 százalékkal, az ágazatban felhasznált ipari termé- 
kek árai 123 százalékkal emelkedtek. 

Mindezek hatása, hogy felzárkózásunk az élenjáró országokhoz megtorpant, a tartó- 
san alacsony hatékonyságú üzemek köre bővült, versenyképességünk romlott. Ezek a 
legsúlyosabb következményei az elmúlt időszak agrárpolitikai és gyakorlati szabályozási 
tévedéseinek. 


Mindezek után hogyan lehet összefoglalni a megújuló agrárpolitika céljait? 


Az agrárpolitika eredendő célja változatlan: egzisztenciát, boldogulást teremtsen a pa- 
rasztság számára. Ebben egyezik nézőpontunk az alternatív mozgalmakéval is. A párt 
agrárpolitikai elképzelései azonban túlmutatnak a célnak csupán világos megfogalmazá- 
sán, és körvonalazzák a követhető módszereket is. A parasztság boldogulását úgy lehet 
elősegíteni, ha szorgalmas és hatékony munkával javul az üzemek jövedelemtermelő 
képessége. A politikának most az a feladata, hogy világos koncepciók kialakításával 
elősegítse az ehhez szükséges anyagi alapok megteremtését, perspektívát adjon az igé- 
nyes, törekvő munkának. 

Mindezt vállalhatjuk, hiszen hazánkban az agrártermelés adottságai jók. A mezőgaz- 
. dasági művelésre alkalmas terület aránya 70,3 százalék az ország összes területéhez 
képest; a környező országokhoz viszonyítva itt a legmagasabb. Jelentős az anyagi és a 
szellemi kapacitás, előnyös termelési tapasztalataink vannak, s mindezek a fejlődés 
szolgálatába állíthatók. Azt is világosan látni kell: ezek csupán lehetőségek, s nem 
elegendőek a valóságos sikerhez. Az élelmiszerek hazai és nemzetközi piaca igényesebb, 
nehezebben kielégíthető lett, s ez nyilvánvalóan befolyásolja az élelmiszer-termelés hosz- 
szabb távú céljait. 

A hazai piacon látnivaló, hogy a legutóbbi évtizedekben az élelmiszerek és az élvezeti 
cikkek iránti kereslet jelentősen megnőtt, mennyiségi értelemben megközelítette a telített- 
séget. A jövőben a lakosság jövedelemkülönbségei miatt a vásárlói kereslet differenciáló- 
dása várható, a mennyiségi növekedést a minőségi igényesség váltja fel. S miután az 
élelmiszerek többsége belföldi forgalomba kerül, ehhez a változáshoz feltétlenül igazod- 
nia kell a termelésnek és a feldolgozásnak. Éppen a kedvező adottságok miatt a hazai 
szükségleten felül nagyobb mennyiségben tudunk élelmiszert exportálni. Kétségtelen, a 

piacra jutás és ott a megmaradás egyre nehezebb, de exportőri pozíciónkat az élelmisze- 
rek devizahozama miatt indokolt megtartani. Ez csak egyetlen módon érhető el: ha mi 
igazodunk a nemzetközi piacokhoz, s nem a fordítottjára, a csodára várva. 

Összességében azt mondhatjuk: azt és annyit termeljünk, amit és amennyit a piac 
elfogad. A régi, sok tekintetben megkövült szemlélettel és módszerekkel ez az út nem 
járható, az új helyzethez új módszerek kellenek. 


Az élelmiszer-gazdaság exportkényszere, már-már tekintet nélkül a jövedel- 
mezőségre, hosszabb ideje közismert. A súlyos, esetenként a közvetlen gazda- 
ságossági szempontoknak is ellentmondó helyzet az élelmiszer-gazdaság szá- 
mára is terheket jelent. Ráadásul gyakori az ágazat elmarasztalása a támoga- 
tások növekedése, a gazdaságtalan export fenntartása miatt. Az ország jelen- 
legi adósságállománya mellett lemondhatunk-e a mezőgazdasági export egy 
részéről azért, hogy megszabaduljunk a költségvetési támogatások bizonyos 
hányadától? A most formálódó koncepció miként számol az élelmiszer-gazda- 
ság külpiaci teljesítőképességével rendezettebb viszonyok között? 


Népgazdasági érdek, hogy az export hatékonysága javuljon, a leggazdaságtalanabbul 
értékesíthető termékek ne is kerüljenek piacra. A kormány támogatásleépítési programja 
határt szab a gazdaságtalan kivitelnek. Következésképpen várható, hogy az exportált 
áruk mennyisége csökken. Ez nem feltétlenül jár együtt a bevételek mérséklődésével, 
hiszen a kisebb mennyiség értékesebb lehet. Ehhez persze a termelés szerkezetének és a 
kereskedelmi szervezetnek egyaránt változnia kell. A gazdaságokban még mindig a nagy 
mennyiségben termelhető áruk élvezik az előnyt, s nem az igényesen, de kisebb mennyi- 
ségben előállíthatók. A külkereskedelmi szervezet sem működik megfelelően, tőkehiány, 
gyenge érdekeltség hátráltatja piacfeltáró, termelést szervező munkáját. A kereskedelem 
a szó valódi értelmében nem funkcionált, több helyen csak az adás-vétel adminisztrálását 
végezte. Bizonyos, hogy az export hatékonyságával együtt járó termelési és kereskedelmi 
változások időigényesek, ezért átmenetileg az élelmiszer-gazdasági export visszaesésével 
is lehet számolni. Csak példaként említve, amíg félsertés helyett tenyészállatot, vagy 
kenyérgabona helyett vetőmagot tudunk exportálni, termelői és kereskedői körben is 
szemléletváltozásra, újszerű tapasztalatokra, módszerekre van szükség. 

Az agrárpolitikának ez esetben is az a feladata, hogy a változások feltételeit, kereteit 
megteremtse. Ennél többet nem tehet, ennél részletesebben nem avatkozhat be, mert 
akkor már a termelést programozná. Kellő tapasztalatunk van arra nézve, ha már a 
programot kidolgoztuk, azt mindenáron meg akarjuk valósítani. A múlt egyik tanulsága, 
hogy úttévesztéshez vezethet, ha a párt feladatának tekinti a közvetlen beavatkozást az 
üzemek gazdálkodásába. 


A Magyar Demokrata Fórum nemrégiben közzétette agrártéziseit. Ebben 
egyebek között így fogalmaznak : , Érvényt kell szerezni a szektor- és szerve- 
zetsemlegességnek. A kormánynak meg kell szüntetnie a jelenlegi monopóliu- 
mokat, és arra kell törekednie, hogy gátat szabjon újabbak kialakulásának." 
Hasonló nézeteket mások is vallanak, sokan hangoztatják , hogy az agrárgaz- 
daság megújulásának egyik sarkalatos pontja a belső érdekeltség erősítése, a 
szervezeti változások felgyorsulása. Oszthatók ezek a nézetek? 


Egyetértünk a monopóliumok megszüntetésével, a szektor- és szervezetsemlegesség 
hangsúlyozásával. Ezt annál is inkább mondhatjuk, mert az élelmiszer-gazdaság irányí- 
tásában eddig is törekedtünk erre. Ám az igaz, hogy erőfeszítéseinket nem kísérte teljes 
siker, s ez valóban a feszültségek egyik forrásává vált. Azzal azonban már nem érthetünk 
egyet, hogy az üzemi formák átalakulását sürgessük, felülről kezdeményezzük. Az alulról 

jövő kezdeményezéseknek, az önszerveződésnek kell teret adni, ezekre lehetőséget terem- 
teni. Rákényszeríteni senkire semmit nem szabad. II. Józsefnek van egy híres mondása: 
akarata ellenére senkit nem lehet boldoggá tenni. A mezőgazdaság mindig is élen járt a 
kezdeményezésben, a gazdaságok jelentős része a szigorú jogi, közgazdasági szabályozás 
körülményei között is megtalálta a számára leginkább járható utat. 

A nagyüzemi vezetőkkel folytatott beszélgetések alapján is meggyőződéssel mondha- 
tom, hogy a meglévő üzemi szervezet alapvetően képes az agrárpolitika célkitűzéseit 
megvalósítani. Várhatóan a jövőben is az állami gazdaságok, a termelőszövetkezetek, a 
szakszövetkezetek, valamint az általuk integrált háztáji és kisegítő gazdaságok lesznek 
a mezőgazdasági termelés főszereplői. Mindez persze nem jelent változatlanságot. Vár- 
ható a nagyüzemeken belüli szervezeti és érdekeltségi rendszerek elterjedése. Ismert, hogy 
ilyen kezdeményezések korábban is voltak, de a kötött bérszabályozás, a jogszabályi 
előírások útjukat állták. Eddig is megfigyelhettük, ahogy a kötöttségek oldódtak, úgy 
szaporodtak az üzemen belüli vállalkozások. 

Várható a mezőgazdaság szocialista átszervezésekor csak hangoztatott formagazdag- 
ság gyakorlati megvalósulása is. A jövőben ugyanis lehetőség lesz arra, hogy a nagyüze- 
mek önkéntes alapon, a szektorra való tekintet nélkül átalakulhatnak a számukra jobban 
megfelelő gazdasági, szervezeti formává. Erre új, magas szintű jogszabályok, illetve a 
meglévők korszerűsítése nyújt garanciát. Kidolgozás alatt van az átalakulási törvény, az 
új helyzetnek megfelelően változik a szövetkezeti és a földtörvény; s a tervek szerint még 
az idén az Országgyűlés elé kerülnek. 

Lehetőséget és esélyegyenlőséget kapnak a magán- és társas vállalkozások is ahhoz, 
hogy bekapcsolódjanak a mezőgazdasági termelésbe. Ezt egyesek — az alternatív szerve- 
zetek képviselői — egyenesen követelik, mások pedig korlátozandónak tartják. Nézetem 
szerint ezt sem sürgetni, sem korlátozni nem szabad. Az esélyegyenlőség elve szerint 
versenyhelyzet teremtődik minden szektor számára, s ez a nagyüzemekben szunnyadó 
energiákat is a felszínre hozza; a döntő többségük képes is állni a versenyt. 

A jövőben tehát ideológiai korlátok nélkül, az önszerveződés szellemében újulhat meg 
szervezetileg a magyar mezőgazdaság, s e folyamatot az egyéni és a közösségi teljesít- 
mény rendezi. 


Ebből az is következik, hogy amelyik üzemben a teljesítmény kicsi s tartós 
pénzügyi hiány mutatkozik, a felszámolás veszélye fenyeget. Mi lesz a veszte- 
séges gazdaságok s a bennük dolgozó tagság sorsa? 


Erre előre kidolgozott, központilag megfogalmazott választ nem lehet adni. Ha például 
egy termelőszövetkezet eljut odáig, hogy elengedhetetlen a felszámolása, sorsát egyedi 
mérlegelés alapján lehet rendezni. Csak példaként említem: egy környékbeli élelmiszer- 
ipari vagy kereskedelmi vállalat megvásárolhatja a területét vagy annak egy részét. Azon 
a saját feldolgozásához céltermelést folytathat, s a csődbe jutott gazdaság veszteségéből 
is átvállalhat. Természetesen az sem kizárt, hogy a veszteség egy részét az állam kénytelen 
lesz elengedni. 

Azok a gazdaságok, amelyek sem önerejükből, sem társadalmi segítséggel nem képe- 
sek jövedelmezővé válni, a fejlődés útján elindulni, kénytelenek lesznek új szervezeti 
formát választani, szakszövetkezetté, részvénytársasággá, gazdasági társasággá átalakul- 
ni; vagy ha erre sincs esélyük, más, jövedelmezően gazdálkodó szervezetekbe beolvadni. 
Végső esetben sor kerülhet a veszteséges gazdaság vagyonának értékesítésére is. Egy 
konkrét esetben bármilyen megoldás alapvető szempontja, hogy az állami költségvetést 
tehermentesítsük az évenként ismétlődő veszteségtérítéstől. 

A tagság sorsa a föld tulajdonosának megváltozásával nem válik kilátástalanná, 
hiszen azon a földön utána is termelnek, s ehhez változatlanul szorgos kezek kellenek. 
Az persze előfordulhat, hogy az új szervezet kevesebb embert foglalkoztat. Ígaz, ez ma 

még nem egyezik a szövetkezeti törvénnyel; de annak számos paragrafusát túlhaladta 
az élet, módosítása elengedhetetlen. Most, amikor az átmeneti munkanélküliséggel 
számolnunk kell, ez a veszély a mezőgazdaságot is elérheti. Természetesen munkanélküli- 
segélyt szövetkezeti tag is kaphat, de ez csak átmeneti kényszermegoldás lehet. 


Egy felmérés szerint a szakszövetkezeti gazdálkodás egyaránt hatékonyabb, 
mint a termelőszövetkezeti és az állami gazdasági. Ennek egyik okát sokan 
abban látják, hogy a szakszövetkezeti tag tulajdonosi kötődése, személyes 
anyagi érdekeltsége erős, szemben a termelőszövetkezetivel és az állami gaz- 
daságival. A múlt év őszén az alternatív szervezetek talán a szövetkezeti tagság 
érdek telenségét bírálták leginkább, s ennek megoldásaként új földosztást 
hirdettek. Mi a véleménye erről? A párt agrárpolitikai koncepciója szerint 
miként oldható meg a föld leghatékonyabb hasznosítása és a tagság érdekelt- 
ségének növelése a közös vagyon gyarapításában? 


Azt nem lehet pontosan tudni, hogy mit értenek új földosztás alatt az alternatív szerveze- 
tek, mert a vélemények egymásnak is ellentmondanak, és időben is állandóan változnak. 
Az MSZMP sokszor, sok helyen hangoztatja : nem ellenzi, sőt támogatja a magántulaj- 
don szerepének növekedését. Az új földosztás jelszavába azonban a túlhaladott gazdál- 
kodási, üzemi, tulajdoni rendszer: visszaállítása is belefér. Ezt ellenezzük. Kétségtelen 
viszont, hogy a földtörvény módosításra szorul, hiszen ma már számos ellentmondás 
forrása. Egyebek között nincs szinkronban a nemrég elfogadott társasági törvénnyel. 
A legfontosabb feltétel a föld hatékonyabb hasznosításában, hogy a forgalomképességét 
teremtsük meg, a föld mint közös vagyon értékesíthető, bérelhető legyen, vállalkozni 
lehessen vele. 

A formálódó agrárpolitikai koncepció a tagság tulajdonosi kötődését és érdekeltségét 
is erősíti. Ennek módszere az lehet, hogy a jelenleg oszthatatlan közös vagyon részbeni 
oszthatóságát teremtjük meg. Ez lehetőséget nyújt a szövetkezet és a tagság vagyoni 
kapcsolatában a nagyobb formagazdagságra, az érdekeltség erősítésére, a szövetkezeten 
belüli vállalkozói befektetésekre, és egyértelműbbé teszi a tag tulajdonosi jogainak 
gyakorlását. Tudom, mindezek elvi megállapítások, de ennél tovább egy politikai kon- 
cepciónak nem is kell mennie. Az a célszerű, ha a szövetkezeti törvény is csak keret jellegű 
lesz, az átfogó kérdéseket szabályozza. A szövetkezeti élet gyakorlati kérdéseiben — így 
egyebek között a vagyon gyarapításának ösztönzésében is -— az önkormányzati döntések 
érvényesülnek. 


Egy tizenkét községben gazdálkodó termelőszövetkezet azt tervezi, hogy az 
eddig nyújtott évi egy-két millió forintos támogatást megvonja a területén 
működő községi tanácsoktól, s ezt az összeget elsősorban a nyugdíjas, de 
aktív korú tagság szociális körülményeinek javítására fordítja. Hasonló terve- 
ket másutt is dédelgetnek , hiszen a nyugdíjasok életkörülményei és a gazdasá- 
gok pénzügyi lehetőségei egyaránt romlanak. Elítélendő-e az effajta magatar- 
tás? Mi várható a falvak fejlesztésében? 


A konkrét példában ismertetett szándék ellen nem lehet szólni, hiszen egyetlen gazdaság 
tizenkét község fejlesztését nem vállalhatja, nem is feladata. Más nézőpontból viszont 
a gazdaság nem vonhatja ki magát a falufejlesztésből, mert ez neki is érdeke. A termelő- 
szövetkezeteknek, állami gazdaságoknak a hatékony munkához jól képzett vezetőkre, 
szakmunkásokra van szükségük, s többségük a gazdaság területén él. Ha rosszak az 
utak, hiányoznak a járdák, használhatatlan a vendéglő, a gazdaság számára nélkülözhe- 
tetlen munkaerő sem marad meg a faluban. Az előrelátó gazdasági vezetés gondol erre, 
s anyagi erejéhez mérten törődik a falufejlesztéssel. 

A jelenséget azonban országos nézőpontból is mérlegelni kell. A lakosság több mint 
40 százaléka falun él, s a jövőben is népgazdasági érdek lesz, hogy a városba áramlás 
üteme mérséklődjék. Ennek egyik feltétele a helyi foglalkoztatás. A másik, a falusi 
infrastruktúra fejlesztése, amit a helyi termelőszövetkezetek, vállalatok nyilvánvalóan 
nem vállalhatnak egyedül. E tevékenység nem mérhető az üzemi hatékonyság mércéjével, 
ezért a mezőgazdaság népességmegtartó szerepét a pénzügyi szabályozásnak is el kell 
ismernie. Ha adókedvezmény vagy bármely más formában segítséget kap az adott 
gazdaság a falufejlesztéshez, azt a pénzt a közös érdek szerinti célokra fordítja. Változat- 
lanul forrása lesz a falu fejlődésének a költségvetés. 


A Veres Péter Társaság egyik ülésén elhangzott, hogy a magyar parasztság- 
nak nincs politikai képviselete. Mások csupán a valós érdekképviseletet hiá- 
nyolják , mondván, a Termelőszövetkezetek Országos Tanácsa inkább az ál- 
lam megnyújtott karjaként viselkedett, a termelőszövetkezeti érdekek képvise- 
lete másodrangúvá vált munkájukban. Elfogadhatók-e ezek a vélemények? 


Ami a Veres Péter Társaság megfogalmazását illeti, a politikai képviselet alatt nyilvánva- 
lóan pártot értenek, ezt a szándékukat ki is nyilvánították. A kijelentésnek az a része 
azonban, miszerint a parasztságnak nem volt politikai képviselete, hamis állítás. A Ma- 
gyar Szocialista Munkáspárt mindig is fontosnak tartotta a munkás-paraszt szövetséget, 
s ekképpen képviselte a magyar parasztságot. Ennek számos, gyakorlatban tapasztalható 
bizonysága van, de talán elég, ha most csupán két dologra emlékeztetünk : a termelőszö- 
vetkezeti parasztság jövedelmében és életkörülményeiben bekövetkezett változásokra és 
a magyar falu általános fejlődésére. 

Az viszont kétségtelen, hogy az agrárpolitika sikerének lényeges feltétele az ágazati 
irányítás és az érdekképviselet megújulása, tevékenységük célszerű elhatárolása. A Ter- 
melőszövetkezetek Országos Tanácsa sokat tett a szövetkezeti érdekek képviseletében, 
de a jövőben bizonyos, hogy intézményekben gazdagabb, árnyaltabb lesz a szövetkezeti 
érdekképviselet. Ugy gondolom, hogy a TOT megmarad a termelőszövetkezeti érdekek 
általános képviselőjének, de tevékenysége a szélesebb nyilvánosság előtt láthatóbb, 
ismertebb lesz. Mellette létrejöhetnek szakmai, térségi szövetségek, egyesülések. Ez 
utóbbiak természetesen az önszerveződés elvét követve toborozzák a tagságot, és sajátos 
céljaiknak, érdekeiknek igyekeznek érvényt szerezni. Ennek megfelelően érvrendszerük 
is nagyon gyakorlatias, célratörő lesz, amikor a kormány partnereiként tárgyalnak. 
A folyamat elkezdődött, néhány szakmai egyesület már megalakult. 


Köszönöm a beszélgetést. 

Gondolatok Marx szükségletelméletéről 


Napjainkban sok minden kíván újragondolást: többek között a szocialista társadalmak 
eddigi útja, jelene, következésképp jövendőbeli lehetősége. E számvetést egyrészt nem 
lehet elvégezni úgy, hogy mellőzzük az elméletet. Másrészt magát az elméletet is szembe- 
síteni kell a történelemmel, a társadalmi valósággal. Egy ilyen — kettős célzatú — vizsgáló- 
dásra csábít Marx szükségletfelfogása, amely mindeddig kevesebb figyelmet kapott, mint 
amennyit megérdemel. Ez a , figyelmetlenség" is, mint látni fogjuk, több tanulsággal 
szolgál: sajátos módon tükröződnek benne társadalmi viszonyaink, problémáink. Nap- 
jainkban azonban sem a gyakorlatban, sem az elméletben nem kerülhetők meg többé 
ezek a kérdések. S Marx írásaiban sok olyan mozzanatot, gondolatot találunk, amely 
segíti viszonyaink megértését és bírálatát. 


A szükségletek termelése 


Elméletének kifejtését Marx a szükségletek és a termelés látszatra egyszerű kapcsolatá- 
nak vizsgálatával kezdi. Az embereknek, szögezi le, mindenekelőtt létfenntartási eszköze- 
iket kell előállítaniuk — ez minden társadalmi létezés első feltétele. A termelés azonban 
mint társadalmi, közösségi tevékenység nem hagyja érintetlenül indítékait, a szükséglete- 
ket ; ezek maguk is változnak, kielégítésük folyamatában mélyreható átalakuláson esnek 
át. E mozzanat nagy nyomatékot kap Marxnál: , Maga a kielégített első szükséglet, a 
kielégítés cselekvése és a kielégítésnek már megszerzett szerszáma új szükségletekhez 
vezet — és új szükségleteknek ez a megteremtése az első történelmi tett." 

Kiindulópontként adottak a biológiai-fiziológiai szükségletek. A termelés először is 
tartalmukban, jellegükben módosítja, átformálja ezeket az eredendő természeti meghatá- 
rozottságú szükségleteket. A biológiai szükségletek humanizálódását Marx egyértelmű- 
en az ember termelőtevékenységével, a munkával magyarázza. A termelés ugyanis termé- 
ke, a különös használati érték révén megadja a fogyasztás , meghatározottságát, jellegét, 
finishét". A munka átformálja a természeti tárgyat, új tulajdonságokat , kölcsönöz" neki. 
E folyamat lényegét Marx az objektiválódásban jelöli meg: ami a munka oldalán a 
nyugtalanság formájában jelent meg, a lét formájában jelenik meg a termék oldalán. 
A munkaterméknek azok a tulajdonságai, amelyek az emberi beavatkozásnak köszönhe- 
tik létüket, nagyon sokfélék lehetnek, kisebb vagy nagyobb jelentőségre tesznek szert a 
fogyasztás folyamatában; a megszokás révén rögzülnek (második természetté válnak), 
beépülnek az alapul szolgáló szükségletbe, s ezzel módosítják azt. Így változnak meg 
tartalmukban, tárgyukban, kielégítésük módjában az ember eredeti biológiai szükségle- 
tei. Módosult, gazdagodott funkciójuk, miközben biológiai meghatározottságuk fenn- 
maradt, megőrződött. 

Marx nyomatékosan hangsúlyozta, hogy a kifejlett emberi szükségletek különböznek 

az állatiaktól. Mi több, az emberi történelemben is nagy különbségek tapasztalhatók. 
A primitív, fejletlen állapotok civilizálatlan emberének , nyers" szükségletei közelebb 
állnak az állatéhoz, mint a civilizált emberéhez. De vonatkozik ez a civilizált társadalom 
civilizálatlan egyedére is. A társadalmi ember más érzékekkel rendelkezik, mint a nem 
társadalmi. , A kiéhezett ember számára nem egzisztál az étel emberi formája, hanem 
csak ételként való elvont létezése : éppúgy elé kerülhetne legnyersebb formájában, s nem 
lehet megmondani, miben különbözik ez a táplálkozási tevékenység az állati táplálkozási 
tevékenységtől. "! 

Az étel emberi formája, amit Marx kiemel, fontos összefüggésre utal. Az ember 
legelemibb szükséglete is tartalmaz értékmozzanatot - és éppen ebben rejlik specifikuma. 
Mint Hermann István megjegyzi, az elemi szükségleteket Marx csak primus movenseknek 
tartja, viszont maguknak a szükségleteknek a kielégítési módját már a kultúra függvé- 
nyének tekinti. Az ember legtermészetesebb szükségleteihez is viszonyul, , szférát teremt- 
vén köréjük" .? 

Azért kell mindezt hangsúlyozni, mert gyakori az a szemlélet, amely e szükségleteket 
egyszerűen biológiainak minősíti, vagy minden értéktartalomtól megfosztja. Marx sze- 
rint, mint láttuk, az érték, az értékelés nem járulékos eleme, hanem lényegi meghatáro- 
zottsága az emberi szükségleteknek. Ettől való megfosztásukat, redukálásukat a leghatá- 
rozottabban elutasította, mint azt a , nyers" kommunista elméletekről mondott ítélete 
tanúsítja. 

Az újratermelési folyamatban azonban nemcsak a már létező szükségletek formálód- 
nak át, hanem a legáltalánosabb értelemben újak is keletkeznek. Benne nemcsak az 
objektív feltételek változnak meg, hanem szereplői, a termelők is, , azáltal, hogy új 
minőségeket tételeznek magukból, a termelés útján fejlesztik, átformálják önmagukat, 
új erőket és új képességeket alkotnak, új érintkezési módokat, új szükségleteket és új 
nyelvet".3 A termelés ontológiai értelemben minőségileg új dolgokat hoz létre; olyano- 
kat, amilyeneket a természeti folyamatok nem produkálnak. E munkatermékek mint 
potenciális használati értékek azután sorra-rendre kiváltják a reájuk irányuló szükségle- 
tet. A szükségleteket tehát ugyanúgy termelik, mint kielégítésük eszközeit. 

Nyilvánvaló, hogy a termelés létrehozta új szükségleteknek még fokozottabb az érték- 
tartalmuk, mint az organikus eredetűeknek. De milyen új szükségleteket hoznak létre és 
elégítenek ki a munkatermékek, az ember kezéből kikerülő új használati értékek? A leg- 
egyszerűbben funkciójuk alapján jellemezhetjük őket, amelyek nagyjából a következők : 

e az ember biológiai létének fenntartása, reprodukciója ; 

e élvezet, gyönyör, kellemesség; 

e specifikus emberi tevékenység eszköze, beleértve a munkát, termelést; 

e meghatározott társadalmi tartalmak hordozója, kifejezője. 

E funkciók természetesen nem egymástól elkülönült szükségletek formájában léteznek. 

A puszta létfenntartás a legismertebb és elismertebb funkciója a szükségletek meghatá- 
rozott körének. Mindössze annyit jegyezzünk meg velük kapcsolatban, hogy véget ér az 
egyén (például a munkás) emberi léte, ha szükségletei erre korlátozódnak. 

Az élvezet, a gyönyör már nagyon korán megjelent és öncéllá vált az ember számára. 
E funkció esetében a szükséglet kielégítése keltette szubjektív emóció, érzéki kielégülés 
. kap különös hangsúlyt. A testiség, az érzékiség mint szükségletek forrása, e szükségletek 
(szenvedélyek) megítélése szélsőségek között mozog; a morális tanok, az etikák egyik fő 
vitakérdése volt évezredeken át. Ellentétes értékelésüknek objektív okai vannak: e szük- 
ségletek az elidegenedés, az elembertelenedés, az életmód torzulása, a személyiség káro- 
sodása lehetőségeit is magukban rejtik. Marxi értékelésük egyértelműen pozitív ; a jelzett 


l Marx: Gazdasági-filozófiai kéziratok 1844-ből. Marx-Engels Művei 42. kötet, Bp. 1981. 111-112. old. 

2 Hermann István: A szocialista kultúra problémái. Kossuth Könyvkiadó 1964. 95., 357. old. 

3 Marx: A politikai gazdaságtan bírálatának alapvonalai. Marx-Engels Művei 46/I. kötet, Bp. 1972. 373. 
old. 

negatív tendenciákat ugyanis nem velük, hanem a különös társadalmi viszonyokkal 
hozza összefüggésbe. A munka megváltoztatja magát az embert is; tevékenysége révén 
kifejlődnek a benne szunnyadó képességek. Az emberi lény tárgyilag kibontakozott 
gazdagsága nyomán létrejön , a szubjektív emberi érzékiség gazdagsága, a zenei fül, a 
forma szépsége iránt fogékony szem, egyszóval emberi élvezetekre képes érzékek, ame- 
lyek emberi lényegi erőkként igazolódnak... Az öt érzék kiképződése az egész eddigi 
világtörténelemnek munkája." 

Nem kerülheti el figyelmünket a konkrét utalásokban rejlő intenció: a zenei fül, a 
szépségre fogékony szem jelentése. Az érzékek kifejlődésével az embernek a tárgyi világ 
jelenségeihez való egészen új, minőségileg másféle viszonya jön létre, azaz általuk a 
valóság emberi elsajátításának új módjai jelenpek meg. A mindennapi életben viszonylag 
jelentős szerepet töltenek be az érzékiségből fakadó szükségletek ; erős motívumokként, 
vágyakként, mindent elsöprő szenvedélyekként találkozhatunk velük. Ám nem feltétle- 
nül kell ilyen erővel hatniuk ahhoz, hogy érvényt szerezzenek maguknak. Lukács György 
is utal erre a fontos összefüggésre esztétikájában, amikor a , kellemesség" problémáját 
vizsgálja. Lukács az esztétikai tételezést, a valóság esztétikai elsajátítását, illetve annak 
határeseteit különíti el a mindennapi élet magatartásmódjaitól. A kellemesség szerinte 
szubjektív kategória, amely a mindennapok emberére, annak partikularitásához való 
viszonyára jellemző, s a mindennapi életben szinte mindenható erővel bír. Lukács e tétele 
azért fontos, mert rávilágít arra, hogy az elidegenedés milyen szubjektív táptalajjal bír. 
Ugyanakkor Lukács utal azokra a pozitív lehetőségekre, tendenciákra is, amelyek a 
vkellemesség" révén a partikularitás meghaladásához vezetnek. 

Hogy a kellemesség, élvezet, gyönyör táplálta szükségletek milyen irányban alakulnak, 
az elsősorban a konkrét társadalmi feltételeken múlik. Nem kétséges például, hogy a 
, fogyasztói társadalom" manipulációja főleg ezeket veszi célba. 

S most nézzük a harmadikként említett funkciót. Az ember létmódja, tárgyi tevékeny- 
sége eszközök széles körének használatát tételezi fel. A munka már megmunkált eszközö- 
ket kíván. De például az intellektuális tevékenység - fejlett formájában - elképzelhetetlen 
a megfelelő anyagi-tárgyi kellékek nélkül. Vagy egy olyan , elvont" tevékenységre, mint 
a puszta helyváltoztatás, az ember az eszközök valóságos arzenálját hozta létre és 
használja. 

Természetesen fel lehet tenni a kérdést: az itt tárgyalt jelenségeket tekinthetjük-e, s 
milyen alapon, szükségleteknek. Vannak, akik e kérdésre tagadóan válaszolnak. Marx 
ezzel szemben határozottan a szükségletekhez sorolja őket. Számára ugyanis nem az 
egyén, az egyes ember organikus és pszichikus sajátosságai, meghatározottságai jelentik 
a vonatkoztatási alapot, hanem az ember létmódja, életmódja, társadalmi-közösségi léte. 
Másképpen fogalmazva, történetileg kialakultak olyan szükségletek, amelyeknek 
alanya nem az egyes egyén, a személyiség; a szükségletek fejlődése tehát új dimenziók- 
kal gazdagodott. Csak ezt szemünk előtt tartva érthetjük meg azt, amit a szükségletek 

. negyedik funkciójaként jeleztünk, hogy tudniillik társadalmi tartalmak hordozói, 
kifejezői. . 

Az öltözködés például elemi, egyszerű szükségletnek tűnik. Közelebbi vizsgálata azt 
mutatja, hogy több lényeges, egymástól eléggé eltérő funkciót egyesít magában. Védi a 
szervezetet az időjárás hatásaitól; megfelel erkölcsi és esztétikai normáknak. Ám ugyan- 
ilyen fontos az a szerep, amelyet a társadalmi kommunikációban játszik. A ruha, a viselet 
egyértelműen jelezheti az egyén másokhoz való viszonyát és társadalmi helyzetét ; egyes 
korokban ez volt a társadalmi különbségek jelzésének, kifejezésének legáltalánosabb 
eszköze. A különös használati értékek, azok mennyiségi és minőségi tulajdonságai 
jelentik is, jelzik is a meghatározott társadalmi különbségeket. De e különbségeket 
egyértelműen kifejezhetik e tárgyak más szempontból - hasznosság, célszerűség — margi- 
nális tulajdonságai is, csupán egyértelműeknek és észlelhetőeknek kell lenniük. 

Emberi tudat és szükségletek I 


A szükségletek alakulásában, humanizálódásában releváns szerepe van az emberi pszi- 
chikumnak, az egyéni és társadalmi tudatnak. Két szempont is indokolja, hogy e kérdést 
kicsit részletesebben vizsgáljuk. Egyrészt a marxizmus vulgarizált értelmezése nemcsak 
hogy nem vett tudomást erről, hanem tagadta is, idealizmusnak minősítette a tudat 
szerepének elismerését, hangsúlyozását. Az ár, amit ezért fizetett: vitaképtelenség, az 
alulmaradás más elméletekkel szemben. Másrészt Marxnak a kommunizmusra vonatko- 
zó felfogását - s annak részeként a , mindenkinek szükségletei szerint" normáját — sem 
értjük meg e nélkül. Bizonyára vannak, akik az utóbbi kérdést akadémikusnak, illetve 
merőben utópikusnak tekintik. Érthető, mi több, törvényszerű, hogy sokan így véleked- 
nek, hogy általánossá vált a kételkedés; lelkünkre így ül ez a kor — mondhatjuk erre 
József Attila szavaival. Bár a kommunizmus nem a közvetlen jövő kérdéseként vetődik 
fel, mint azt esetenként exponált politikusok, szervezetek feltételezték, mégsem becsül- 
hetjük le elméleti jelentőségét. 

Az emberi tudatot Lukács György rehabilitálta a marxista elméletben. , Az állati tudat 
a természetben sohasem haladja meg a biológiai létezés és újratermelés jobb szolgálatát 
és ezért - ontológiailag nézve — a szerves lét epifenomenonja... Csak a munkában, a 
célnak és eszközeinek tételezésében jut el odáig a tudat, hogy ne csupán alkalmazkodjék 
a környezetéhez. . ., hanem olyan változásokat idézzen elő, amelyekre a természet magá- 
tól képtelen lenne. Mivel tehát a megvalósulás természetet átformáló, újraformáló elvvé 
vált, a tudat, amely ehhez impulzust és irányt adott, ontológiailag nem maradhat 
epifenomenon. Ez a megállapítás választja el egymástól a dialektikus és mechanikus 
materializmust." Amit Lukács a tudat szerepéről mond, az nemcsak az embernek a 
természettel folytatott anyagcseréjére érvényes, hanem önmagához, másokhoz, a társa- 
dalomhoz való viszonyára is, vagyis a társadalmi gyakorlat egészére. 

Mennyiben, mi módon érinti az emberi pszichikum, a tudat kialakulása a szükséglete- 
ket? Marx ezt részleteiben is vizsgálta. Fentebb utaltunk arra, hogy milyen nagy jelentő- 
séget tulajdonított az emberi érzékek létrejöttének, amit az ember tárgyilag kibontako- 
zott gazdagságával magyaráz: , ezzel jön létre a szubjektív emberi érzékiség gazdagsága, 
a zenei fül, a forma szépsége iránt fogékony szem, egyszóval emberi élvezetekre képes 
érzékek, olyan érzékek, amelyek emberi lényegi erőkként igazolódnak... Az öt érzék 
kiképződése az egész eddigi világtörténelemnek a munkája." Világtörténelmen itt minde- 
nekelőtt a termelés, az ipar történetét érti, amelynek , tárgyi létezése az emberi lényegi 
erők nyitott könyve, az érzékileg előttünk levő emberi pszichológia. Az ember a maga 
mindenoldalú lényegét mindenoldalúan sajátítja el; a látás, hallás stb. a tárgyhoz való 
viszonyulásukban annak elsajátítását jelentik ; az emberi valóság ezért éppolyan sokféle, 
mint amilyen sokfélék az emberi lényegi meghatározások és tevékenységek." Az ember, 
szemben az állattal, egyetemesen termel ; ennek megfelel szükségleteinek egyetemessége. 
, Az állat csak ama species mértéke szerint alakít, amelyhez tartozik, míg az ember" 
minden species mértéke szerint tud termelni és mindenütt az inherens mértéket tudja a 
tárgyra alkalmazni: az ember ezért a szépség törvényei szerint is alakít."5 Megalkotja a 
műtárgyat, amely a szépség élvezésére képes, műértő közönséget hoz létre. 

ppen az emberi érzékeknek ez a kiképződése, kiművelése (kultúrája), amelyet Marx 
leír, nyitja meg az utat a szükségletek egész tartománya előtt. És nem véletlen, hogy 
rendszerint az esztétikai jellegű tételezésekre, a belőlük sarjadó, kinövő szükségletekre 
utal. Az ember létfenntartó tevékenységéből, a termelésből, a munkából a legszervesebb 
módon fejlődnek ki ezek az új meghatározottságok, tartalmak, Tanulságosak ebből a 
szempontból a szaktudományok, például az etnográfia megállapításai. Másokkal egybe- 


aga. 


5 Marx: Gazdasági-filozófiai kéziratok 1844-ből. Marx-Engels Művei 42. kötet, Bp. 1981. 109-112., 88. old. 


A SZOCIALIZMUSRÓL GONDOLKODVA 41 


hangzóan írja Kaj Birket-Smith, hogy minél alacsonyabb szintű az ember műveltsége, 
annál inkább háttérbe szorul a kizárólag esztétikai felfogás. Ugyanakkor — , minden 
primitív népnél a művészet... a mindennapi élet fontos része. Itt nem húzható éles 
határvonal művészet és kézművesség között, és minden művész szükségszerűen uralja a 
maga technikáját." Megállapítja, hogy a primitív művészet legmagasabb rendű megnyil- 
vánulási formája a díszítő művészet." Hasonlóan interpretálja a díszítő művészetet 
esztétikájában Lukács György is. 

Kézművesség és művészet egysége azonban nem kizárólagos sajátossága a fejletlen 
nemzetségi, törzsi társadalmaknak ; lényegében a tőkés viszonyok, a manufaktúraipar 
kialakulásáig ez a helyzet. Marx szinte szó szerint ugyanazt a jellemzést adja a céhbeli 
mesterről, mint amit Birket-Smith-től a primitív művészről idéztünk : virtuóza a techni- 
kának, munkája félig művészet, félig öncél. Ebben a termelési aktusban tehát alapvető 
jelentősége van a formaérzéknek. Amikor tehát Marx az emberi érzékek kiműveléséről 
beszél, mindenekelőtt ezekre az összefüggésekre, tendenciákra utal. S az is nyilvánvaló, 
. hogy többről van itt szó, mint az érzékek kifejlődése s az ezzel járó igények, szükségletek 
megjelenése. Egy helyütt arról ír, hogy az ember érzékei teoretikussá váltak ; a dologhoz 
a dolog kedvéért viszonyulnak. Ilyen viszonyulást jelent a megismerés, annak emberi 
formája. Következésképp a biológiai meghatározottságúak mellett megjelennek azoktól - 
alapvetően különböző szükségletek is, s épp ezek válnak az emberi szükségletstruktúra 
meghatározó elemeivé. 

Az emberi tudat tehát minőségi meghatározottságában új szükségletek forrásává 
válik. Ilyennek tekinthetjük például a megismerés szükségletét. Ezzel kapcsolatban utalni 
kell arra, hogy Marx szükségletfogalma eltér mind a köznapitól, mind a szaktudomá- 
nyok sztereotíp fogalomhasználatától. Mint Márkus György írja, Marx emberfelfogására 
igen jellemző, hogy a szükségleteket és a képességeket nem választja el mereven egymás- 
tól, hanem mint a tevékeny, konkrét individuum egymást feltételező meghatározásait 
tekinti őket, amelyek átváltanak egymásba ; így például a kialakult képességek szükség- 
letként jelennek meg, szükségletté transzftormálódnak. Marx 4 szent családban fogal- 
mazta meg ezt a törvényszerűséget : az ember minden lényegi tevékenysége és tulajdonsá- 
ga, minden törekvése szükségletté válik. 

Márkus György a marxi szükségletfelfogást abban összegzi, hogy a termelés (a munka- 
tevékenység) során olyan új, társadalmi-történeti jellegű individuális szükségletek is 
keletkeztek, amelyek , már nem tekinthetők biológiai szükségletek humanizációinak". 
Ezek példáiként a munka, az emberi érintkezés szükségletét, az esztétikai, illetve a 
vallásos szükségletet említi. Továbbá, az ember egyetemes természeti lény abban az 
értelemben, hogy , potenciálisan képes a természet valamennyi jelenségét szükségleteinek, 
illetve tevékenységének tárgyává változtani". Nem kétséges, hogy az emberi tudattal, 
annak révén következik be ez a fordulat. 

Az ember gyakorlati egyetemessé válásának -— emeli ki Márkus - szükségszerű követ- 
kezményeként jön létre szellemi univerzalitása, az emberi megismerés minden korlátot 
meghaladó fejlődéstendenciája. Ahogy a primitív ember nyers fizikai erejéből kibontako- 
zik a különböző kiművelt képességek differenciált sokasága, úgy nő ki az emberi tudat 
általános képességéből a gazdag és sokoldalú, minden érzésében és érzékében mély 
ember, alakulnak ki a valóság szellemi elsajátításának egymástól mind tárgyaikban, 
mind tárgyukhoz való viszonyukban eltérő formái, mint a gyakorlati-szellemi (praktisch- 
geistige), művészeti, vallási, elméleti-tudományos stb. elsajátítás.. Ezeknek megfelelően 
nerncsak az ember új szellemi képességei, de új történeti szükségletei is kialakulnak mint 
a tudományos kíváncsiság, az esztétikai, a vallási szükséglet, az autonóm célmegvalósítás 
szükséglete." Következésképpen az emberi képességek és ézek objektivációi alkotják a 


6 Birket-Smith, K.: A kultúra ösvényei. Gondolat Könyvkiadó 1969. 344., 353-354. old. 
7 Márkus György: Marxizmus és , antropológia". Akadémiai Kiadó 1966. 17—22., 42-43. old. 

szükségletek lényegi alapját, meghatározó szféráját. Ez a magyarázata az emberi szük- 
ségletek szinte korlátlan bővülési lehetőségének, amit Marx az ember megkülönböztető 
sajátosságának, egyben a fejlődés forrásának tekintett: , Az ember szükségleteinek kor- 
látlansága és kiterjeszthetősége révén emelkedik ki az összes többi állat elé." 

A tudat azonban nemcsak az új szükségletek forrásaként játszik lényeges szerepet, 
hanem más módon is közrejátszik dinamikussá, társadalmivá tételükben. Így például fel 
nem becsülhető szerepe van a születő, létrejövő szükségletek elterjedésében, általánossá 
. válásában. E folyamatot sajátos társadalmi demonstrációs hatások közvetítik. A képi 
információk, azok szinte , tudat alatti" befogadása szinte elemi erővel képes szükségletek 
felkeltésére, illetve a szükségletek jelenségi szintjének alakítására. Még szembeszökőbb 
a tudat szerepe, ha szükségleteink mértékére kérdezünk. Társadalmi eredetű szükségle- 
teknek eleve nem lehet természeti, biológiai mértéke. Ha a kis ház mellett palota emelke- 
dik, írja Marx, a kis ház kunyhóvá zsugorodik, s tulajdonosa mind kényelmetlenebbül, 
kielégületlenebbül érzi magát négy fala között. , Szükségleteink és élvezeteink a társada- 
lomból fakadnak ; ezért a társadalmon mérjük őket, nem kielégítésük tárgyain. Mivel 
társadalmi természetűek, viszonylagos természetűek." 

Az, hogy az egyik ember szükséglete a másik számára mértékként jelenik meg, csak 
úgy lehetséges, ha a szükséglet szubjektív megítélés, értékelés tárgyává válik. Nyilván- 
való, hogy a tudatnak, a megismerésnek ebben döntő szerepe van. Csak így képes az 
ember distanciát teremteni önmaga és szükséglete között. , Az állat közvetlenül egy az 
élettevékenységével. Nem különbözteti meg magát tőle. Ő maga az. Az ember magát az 
élettevékenységét akarása és tudata tárgyává teszi. Tudatos élettevékenysége van. Ez 
nem olyan élettevékenység, amellyel ő közvetlenül egybefolyik. A tudatos élettevékeny- 
ség különbözteti meg az embert közvetlenül az állati tevékenységtől." Mindennek alap- 
ján Marx úgy jellemzi az embert, amely a nemhez mint saját lényegéhez, vagyis magához 
mint nembeli lényhez viszonyul. Ez nyilvánul meg többek között a szükségletek értékelé- 
sében a hozzájuk való értékelő-normatív viszonyban. 

Lényeges, hogy lássuk : nem merőben teoretikus célzatú és érvényű értékelés ez, hanem 
a társadalmi életben, a mindennapok gyakorlatában jelen lévő, megvalósuló, hatékony 
szabályozás. Közege, közvetítője pedig a társadalmi tudat, annak olyan objektivációs 
rendszerei, mint például az erkölcs, a vallás, az ezekben kifejeződő szabályok, előírások, 
normaegyüttesek. Gondoljunk csak egyes vallások számunkra ma már teljesen érthetet- 
lennek, extrémnek tűnő étkezési tilalmaira, előírásaira vagy az aszketikus erkölcs nor- 
máira. Példájuk mutatja : társadalmi eredetű, az adott közösségre általánosan kötelező 
normák vonatkoznak a szükségletekre. 

Marx figyelmét nem kerülte el a szükségletek értékelése, illetve annak következményei. 
A tőkés társadalom bérmunkásának szükségleteiről például megállapítja, hogy azok 
történeti, kulturális és erkölcsi tényezőktől is függenek. Másutt arra utal, hogy a rendi 
társadalomban a szükségleteket, élvezeteket is osztályozták, hozzárendelték az egyes 
társadalmi csoportokhoz. A szükségletek értékelése tehát több síkon is sajátos következ- 
ményekhez vezet. 

Mindeme szempontok számbavétele azért fontos, mert olyan törvényszerűségek felis- 
meréséhez, tudatosításához vezet, amelyek mind elméleti, mind gyakorlati vonatkozás- 
ban következményekkel terhesek. Ha például a szükségleteket a társadalmi tudat is 
kondicionálja, akkor nyilvánvaló, hogy mértéküket, kielégítésük feltételeit nem tekint- 
hetjük puszta ökonómiai kérdésnek. E megállapítás a kimondottan anyagi javakra és 
szolgáltatásokra irányuló szükségletekre is érvényes. Ha mindezt nem vesszük figyelem- 
be, akkor tehát nagyon lényeges vonatkozásoktól tekintünk el. 


8 Marx: Bérmunka és tőke. Marx-Engels Művei 6. kötet Bp. 1962. 400. old. 

A termelési viszonyok szerepéről 


Érdekes összefüggések tárulnak fel, ha azt vizsgáljuk: mit jelent az, hogy az ember a 
nemhez mint saját lényegéhez viszonyul. Marx e kérdést is első lépésben a legáltaláno- 
sabb vonatkozásban, ember és állat összehasonlításával közelíti meg. Az állat csak a 
közvetlen szükséglet hatására, egyoldalúan termel; csak önmagát termeli ; terméke köz- 
vetlenül fizikai testéhez tartozik. Az ember viszont a közvetlen fizikai szükséglettől 
szabadon is, egyetemesen termel, szabadon lép szembe termékével. Ez messzemenő 
következményekkel jár az emberek egymáshoz való viszonyában; tulajdonképpen ennek 
révén válik a létfenntartás, a termelés valóságos közösségi, társadalmi folyamattá, amely- 
ben sajátos, a kooperációtól a legmélyebb antagonizmusig terjedő viszonyok tételeződ- 
nek. A Grundrissében Marx a szükségletek különbözőségében jelöli meg a csere indítékát, 
majd így folytatja : , Ez még nem minden. Hogy egyiknek ezt a szükségletét a másiknak 
a termékével és vice-versa ki lehet elégíteni, és hogy az egyik képes a másik szükségletének 
tárgyát megtermelni és mindegyik úgy áll szemben a másikkal, mint a másik szükséglete 
objektumának tulajdonosa, ez azt bizonyítja, hogy mindegyik mint ember túlnyúl a saját 
különös szükségletén stb., és hogy mint emberek viszonyulnak egymáshoz; hogy közös- 
ségi nembeli lényegük valamennyiük előtt tudott dolog." 

Mindeddig elsősorban a szükségletek genezisét, funkcióit és társadalmi értékelésük 
kérdését vizsgáltuk. Most egy újabb vonatkozást, a kielégítésükkel kapcsolatos problé- 
makört kell érintenünk. Tudjuk, hogy a szükségletek kielégítése többé-kevésbé szigorú 
feltételekhez kötött. Ez természetesen az adott szükséglet jellegétől függ; vannak például 
szükségletek, amelyeknek kielégítése anyagi javak, míg másoké szabad, rendelkezésre 
álló idő birtoklását tételezi fel. S az a tény, hogy bizonyos szükségletek normális kielégíté- 
sére mód van-e, vagy nincs, további messzemenő következményekkel jár. Itt mindössze 
annyit jegyezzünk meg, hogy a szükségletek egymást is rangsorolják, fontosság szem- 
pontjából. Ezért az ún. létszükségletek kielégítése előfeltétele az összes többinek. Továb- 
bá, ha bizonyos szükségletek kielégítésére nincs mód, ez gyakran elsorvasztja őket. Így 
tehát azt látjuk, hogy a szükségletek között is kölcsönhatások vannak, egymást is 
minősítik. 

A termelésben kialakuló s történetileg változó viszonyok, a termelési viszonyok egyre 
közvetettebbé teszik szinte valamennyi szükséglet kielégítését, s társadalmi méretekben 
szabályozzák 15 e folyamatot. E viszonyok tehát úgy jelennek meg, mint a szükségletek 
kielégítésének objektív feltételei, meghatározói. A termelőerők fejlettségének adott szint- 
jén e viszonyoktól függ, hogy az egyes egyének, az egyének csoportjai szükségleteiket 
milyen , áron" és milyen mértékben elégíthetik ki. Még pontosabban fogalmazva, kinek- 
kinek e viszonyok által kijelölt helye szabja meg szükségleteinek mértékét. 

Az árutermelő társadalomban például a legtöbb szükséglet kielégítésének sine gua 
nonja a fizetőképes kereslet, a csereérték birtoklása, tehát pénz-jövedelem - bér, profit, 
járadék — formájában. Ámde e kategóriák meghatározott osztályviszonyokat feltételez- 
nek ; a tőkés társadalomban például a tőke-bérmunka viszonyt. E viszonyok a társadal- 
mi egyenlőtlenségek viszonyai, kizsákmányolási viszonyok. Az osztályok antagonizmu- 
sát Marx úgy jellemzi, mint a szükségletek kielégítése feltételeinek társadalmi méretű 
differenciálódását; azt az állapotot, amikor egyes társadalmi csoportok rendszeresen, 
tartósan mások rovására elégítik ki szükségleteiket, gazdaságon kívüli vagy gazdasági 
kényszer alkalmazásával. Nem térünk itt ki arra, hogyan ábrázolta Marx a kizsákmá- 
nyolás következményeit a munkásosztály helyzetének, szükségleteinek alakulására. (Ám 
a vulgáris kapitalizmuskritika miatt, amit neki tulajdonítottak, alább célszerű egy-két 
megjegyzést tenni erről.) 


44 A SZOCIALIZMUSRÓL GONDOLKODVA 


A társadalmi formák sajátosságairól 


Marx formációelméleti vizsgálódásaiban konkretizálta, történetien értelmezte a szükség- 
letek kérdését. Ebből kitűnik: a szükségletek fejlődése, rendszere, kielégítése nagyon 
eltérően alakul a különböző termelési módokban. Marx ezzel kapcsolatban a legáltalá- 
nosabb összefüggéseket, illetve a gazdasági vonatkozásokat vizsgálta; a tőkés termelési 
módot viszont szinte kimerítően. 

A társadalmi fejlődés nagy korszakait tömören így jellemezte a Grundrissében : ,,Sze- 
mélyi függőségi viszonyok (eleinte egészen természetadta módon) az első társadalmi 
formák, amelyekben az emberi termelékenység csak csekély mértékben és elszigetelt 
pontokon fejlődik. Dologi függőségre alapozott személyi függetlenség, ez a második 
nagy forma, amelyben. először alakul ki az általános társadalmi anyagcserének, az 
egyetemes vonatkozásoknak, mindenoldalú szükségleteknek és egyetemes képességek- 
nek egy rendszere. Szabad egyéniség, amely az egyének egyetemes fejlődésére és közössé- 
gi, társadalmi képességük alárendelésére alapozódik, ez a harmadik fok. A második 
hozza létre a harmadiknak a feltételeit." E fejlődési korszakok közül Marx behatóan a 
másodikat vizsgálta. Életművének, teoretikus teljesítményének javát a tőkés termelési 
mód vizsgálata jelenti; erre alapozta a kommunizmusról mint a kapitalizmust felváltó 
társadalomról kialakított felfogását is. 

A köztudatban, de magában a tudományos közvéleményben is egyoldalú, leegyszerű- 
sítő kép alakult ki Marx kapitalizmus felfogásáról. Itt csak néhány összefüggésre utalunk 
a szükségletekkel kapcsolatban. 

Ezekből egyébként arra következtethetünk, hogy - jóllehet a kapitalizmus meghatáro- 
zott történeti korszakaihoz kötődik elemzése és e társadalomról alkotott ítélete, bírálata 
— fontosabb megállapításai mai formájára is találóak; mi több, igazán a kapitalizmus 
mai fejlettségi fokára érvényesek. Így például csak a mai tőkés társadalomról állítható, 
hogy egyre inkább létrejönnek, megérlelődnek benne önnön meghaladásának a feltételei, 
a magasan fejlett osztály nélküli társadalom objektív és szubjektív elemei; ezen belül a 
szükségleteknek a Marx által tételezett egyetemes fejlődése. Egyébként épp ezen a 
ponton, ezen a téren jelölte meg az egyik lényeges különbséget a megelőző társadalmi 
formák és a tőkés termelési mód között. 

A korábbi társadalmi formákra Marx szerint a szükségletek szilárdan lezárt köre, a 
használati érték uralma (a közvetlen, már létező szükségletekre való termelés) s ennek 
következtében a stagnálás, a fejlődés lassúsága volt a jellemző. A használati értékre, 
illetve a csereértékre irányuló termelés belső összefüggéseit, , termelési szükségleteit" 
vizsgálva a Grundrissében kifejti: a csere fizikai feltételeinek — olcsó közlekedési és 
szállítási eszközöknek — megteremtése egészen más mértékben válik bennük szükségsze- 
rűséggé. Az eredeti ázsiai önfenntartó közösségekben egyrészt nincs szükséglet utakra, 
másrészt ezek hiánya megtartja őket elzárkózottságukban. A tőkére alapozott termelés 
számára ezzel szemben feltétel az olcsó szállítási és közlekedési eszközök termelése. , Ez 
a szükségesség maga is változó, mivel a szükségleteket éppúgy termelik, mint a terméke- 
ket és a különböző munkaügyességeket. E szükségleteken és szükséges munkákon belül 
egy több vagy kevesebb következik be. Minél inkább vannak szükségesnek tételezve a 
szükségletek, amelyek maguk is a társadalmi termelés és érintkezés eredménye, annál 
magasabban fejlett a valóságos gazdagság. A gazdagság anyagilag tekintve csak a 
szükségletek sokrétűségében áll." Maga a kézművesség nem szükségszerűen jelenik meg 
az önfenntartó mezőgazdaság mellett ; ha azonban a mezőgazdaság maga is tudományos 
üzemen nyugszik, akkor , a gépgyár, külkereskedelem, kézművesség stb. szükségletként 
jelenik meg a mezőgazdaság számára". A mezőgazdaság ugyanis ekkor a saját termelésé- 
nek feltételeit nem találja készen magában ; ezek rajta kívül léteznek, és e , kívüle-fennál- 
lásukkal ez az egész bonyolult összefüggés is". 

Marx másutt is hangsúlyozza, hogy a tőkés termelésben milyen jelentős szerepe van 

a termelési szükségleteknek. (Jóllehet szóhasználata szokatlan, szabatos és jól definiált 
fogalmat fejez ki.) , A szükségletek rendszere — a maga egészében — vajon a véleményen 
vagy a termelés egész szervezetén alapul-e? A legtöbb esetben a szükségletek közvetlenül 
a termelésből vagy a termelésen alapuló általános állapotból fakadnak. A világkereske- 
delem majdnem kizárólag a termelés szükségletei körül forog, nem pedig az egyéni 
fogyasztás szükségletei körül."? A tőkés termelési módot tehát úgy ábrázolja, amelyre 
az állandóan bővülő termelés, tehát egyre intenzívebben új szükségletek termelése a 
jellemző. Mindez azzal is jár, hogy megváltozik a szükségletek relatív súlya, hogy egyre 
meghatározóbb szerepet töltenek be a termelési szükségletek. A tőkés termelési mód 
kialakulásának viszonylag hosszú időszakán át, nevezetesen az eredeti felhalmozás, a 
gépi nagyipar kialakulásának korszakában a termelési szükségletek drasztikusan maguk 
alá rendelték, korlátozták az egyéni fogyasztás szükségleteit, mindenekelőtt a közvetlen 
termelők esetében. Más terminussal élve, a profitmotívum, a tőkés kisajátítás és felhal- 
mozás szülte érdek csak ezen az áron érvényesülhetett. Ugy tűnik azonban, hogy e 
jelenség nem korlátozódik az említett időszakra ; a gazdasági növekedés extenzív korsza- 
kának általános törvényszerűségével állunk szemben. Az ún. szocialista iparosítás eddigi 
esetei, ismert példái legalábbis ezt a tételt támasztják alá, ha elfogulatlanul vizsgáljuk 
őket. S bizonyára ebben rejlik e társadalmak eddigi fejlődésének egyik legfőbb belső 
ellentmondása. 

Az elnyomorodás, a termelők szükségleteinek alacsony szinten tartása, korlátozása 
nem abszolút törvénye a tőkés termelési módnak. Ellenkezőleg: gazdasági törvényszerű- 
ségei kikényszerítik, a benne kifejlődő termelőerők lehetővé teszik a fogyasztás, a szük- 
ségletek bővülését, gazdagodását. S Marx ismételten utalt arra, hogy csak ezzel jönnek 
létre a kommunizmus feltételei. A tőkés termelés közvetlen célja a profit, a csereérték 
gyarapítása. Ezért nem igazodik a már létező szükségletekhez, sőt megfordítva : , elébe 
megy" a keresletnek, a fogyasztásnak, s kikényszeríti ez utóbbi növekedését. Ezt eredmé- 
nye7i az abszolút értéktöbblet termelése is, de még inkább a relatív értéktöbblet termelé- 
se. Ezért a társadalmi ember , összes tulajdonságainak kultúrája és ennek az embernek 
mint a lehető leginkább szükségletekben gazdagnak, mert tulajdonságokban és vonatko- 
zásokban gazdagnak a termelése. . . feltétele a tőkére alapozott termelésnek. . . Innen ered 
a tőke nagy civilizáló befolyása: azaz hogy olyan társadalmi fokot termel, amelyhez 
képest valamennyi korábbi csak mint az ember lokális fejlődése és mint természetimádás 
jelenik meg." I 

A tőkeviszony - lényegét tekintve — kényszer a többletmunkára. A tőke nagy történeti 
érdeme — mutat rá Marx -, hogy létrehozza, kikényszeríti ezt a többletmunkát, ,,a puszta 
létfenntartás álláspontjáról felesleges munkát, és történelmi rendeltetése beteljesedett, 
mihelyt egyrészt a szükségletek annyira fejlettek, hogy a szükségesen felüli többletmunka 
maga is általános szükséglet, magukból az egyéni szükségletekből ered", másrészt általá- 
nossá válik a serénység, s végül mihelyt a munka termelőerőinek fejlődése folytán az 
általános gazdagság kevesebb munkaidőt és egészen más tevékenységet (munkát) tételez 
fel. Ezért lényegi viszony a tőke a termelőerők fejlődése szempontjából.?? Marx tehát a 
kapitalizmus meghaladásának egyik lényeges feltételét látta a szükségletek fejlődésében, 
egyetemessé, mindenoldalúvá válásában. Mindez a fogyasztásról, annak kapitalizmusbe- 
li alakulásáról kialakult közkeletű nézetek legalábbis részleges revízióját indokolja, azt, 
hogy ellentmondásai, irracionalitása, az elidegenedést fokozó hatása mögött ezt a 
lényegi összefüggést is lássuk. A fogyasztói társadalom közkeletű bírálata a létező 
szocializmus álláspontjáról egyébként azért is problematikus, mert e társadalmak 
ideológiája, propagandája a szükségből akar erényt kovácsolni. Természetesen a tő- 
kés termelési módban a szükségletek fejlődését, kielégítését ellentmondások kísérik; 

9 Marx: A filozófia nyomorúsága. Marx-Engels Művei 4. kötet, Bp. 1959. 73. old. 


10 Marx: A politikai gazdaságtan bírálatának alapvonalai. Marx-Engels Művei 46/I. kötet, Bp. 1972. 
296—298., 219. old. 

erre alább még visszatérünk. Megoldásukra Marx szerint csak a kommunizmusban 
nyilik lehetőség. 

Tanulságosak, ám többféle értelmezésre, még több vitára és kételyre adnak lehetőséget 
Marxnak a kapitalizmus meghaladására, a jövő társadalmára vonatkozó feltevései, 
elméleti következtetései. Hogy ezt érzékeljük, ahhoz elegendő egyetlen mozzanatra, a 
kommunizmus általa tételezett elosztási elvére utalni. Ez csak akkor tűnik eleve irreális- 
nak, utópiának, ha kiragadjuk elméleti összefüggéseiből, illetve ha a mai viszonyokat, 
feltételeket tételezve képzeljük el megvalósulását. 

A kommunista társadalomban Marx szerint a termelés , a társadalom előre meghatá- 
rozó ellenőrzése alatt áll", ami azt jelenti hogy alárendelődik a szükségleteknek. A fejlett 
termelőerők lehetővé teszik , az összes szükségletek normális, azaz csak maguk e szükség- 
letek által korlátozott kielégítését". A javak elosztása a szükségletekhez igazodik, megva- 
lósulhat a , mindenkinek szükségletei szerint" elve. Marx ezt a szükségletek növekedésé- 
vel számolva tekintette reális lehetőségnek. 

Nem szabad megfeledkezni arról, hogy Marx rögzítette azokat a feltételeket, amelyek 
lehetővé teszik a szükségletek szerinti elosztást; ezek valójában szigorú feltételek, s 
találunk nála egy félreérthetetlen és lényeges korlátozást. A fogyasztás mértékét ekkor 
is az határolja be, amit egyrészt a társadalom meglévő termelőereje megenged, másrészt 
pedig az egyéniség teljes fejlesztése megkövetel. Továbbá, a kommunizmus elosztási 
elvének marxi megfogalmazása könnyen félreérthető. Nála a hangsúly ugyanis azon van, 
hogy mindenkivel szemben azonos elvet alkalmaznak; az elosztást többé nem azok a 
társadalmi viszonyok szabályozzák, mint korábban, tehát nem az alá-fölérendeltség, a 
státus, a tulajdon. 

A , mindenkinek szükségletei szerint" elv értelmezése során azt is figyelembe kell venni, 
hogy Marx szerint a kommunizmusban a szükségletek egészen más rendszere válik 
általánossá; kielégítésük tehát egészen más feltételeket kíván meg, mint a mai, azaz az 
osztálytársadalomra jellemző szükségletstruktúra kielégítése. A kommunizmust egy he- 
lyütt azzal jellemzi, hogy benne a gazdag ember és a gazdag emberi szükséglet lép a 
nemzetgazdasági gazdagság és nyomorúság helyére. Mármost lényeges, hogy a szükség- 
letek e gazdagságán nem a pazarló, tétlen gazdagság szubjektív képzelődéséből fakadó 
igényeket s nem is a manipulált fogyasztó szükségleteinek rossz végtelenben mozgó 
burjánzását érti. Szövegeiből egyértelműen kiderül, hogy a valóság sokrétű elsajátításá- 
ról, az emberi képességekben gyökerező, sajátos tevékenységekre s az emberre irányuló 
szükségletekről van szó. S e szükségletstruktúrán belül más törvényszerűségek, kölcsön- 
hatások érvényesülnek. Ilyen szükségletként nevezi meg Marx a munkát, amelyről 
egyenesen azt állítja, hogy legfőbb létszükségletté válik. 

A marxi elmélet lényegéből következik, hogy a munkát mint szükségletet tételezi : mint 
, szabad tudatos tevékenység" képezi az ember nembeli jellegét. Elidegenedése éppen 
szükséglet jellegétől fosztja meg a munkát. A munka ismert történeti formáiban — mint 
rabszolga-, robot- és bérmunka vagyis a kizsákmányolt munka — mindig taszítóan, mint 
külső kényszermunka jelenik meg, s vele szemben a nem munka mint ; szabadság és 
boldogság". Ezért Marx utal azokra a feltételekre, amelyek ahhoz szükségesek, hogy , a 
munka vonzó munka, az egyén önmegvalósítása legyen", vagyis hogy önmagában 
szükségletté váljon.! S a kommunista társadalom felsőbb szakaszáról mondja, hogy 
, amikor az egyének már nincsenek leigázó módon alárendelve a munkamegosztásnak, 
és ezzel a szellemi és testi munka ellentéte is eltűnt", a munka nemcsak a létfenntartás 
eszköze, hanem maga lett a legfőbb létszükséglet. S a munka ebbéli minőségében, mint 
rendező elv, az összes többi szükségletet is áthatja, minősíti; átrendezi a szükségletek 
világát, egyes szükségleteket mérsékel, másokat hatékonyan visszaszorít. Így elvileg 


11 Marx: A politikai gazdaságtan bírálatának alapvonalai. Marx-Engels Művei 46/II. kötet, Bp. 1972. 85—86. 
old. 

feltételezhető, hogy egyes anyagi szükségletek mérséklődnek, sőt megszűnnek az eljöven- 
dő civilizációban. Egészen bizonyos, hogy ez lesz a sorsa a társadalmi különbségekből, 
státusból fakadó szükségleteknek. 


A mai tőkés társadalomról 


Több mint száz év telt el azóta, hogy Marx kidolgozta elméletét. A szükségletekről vallott 
általános felfogását alapjaiban ma is helyesnek tekinthetjük ; az időközben nagykorúvá 
váló szaktudományok eredményei alapján is. Ám a marxi elméletet mérlegre téve, az 
igazi kérdés a következő: igazolódott-e a formációváltásról vallott nézete, s annak 
részeként a szükségletekre, azok jövőbeni alakulására vonatkozó tételei helyesnek bizo- 
nyultak-e vagy nem. Vagyis azt kell vizsgálnunk, hogy ezen időszakban hogyan változott 
a társadalom s benne a szükségletek rendszere; pontosabban: milyen új, fontosnak 
minősülő tendenciák jelentek meg. Ehhez az áttekintéshez a formációelmélet kínálja a 
vonatkoztatási rendszert. 

Úgy tűnik, Marxnak és Engelsnek határozott elgondolása volt a világtörténetileg 
aktuális formációváltásról, amely két egyszerű tételben fogalmazható meg: a formáció- 
váltás időben közel van, és egyidejűleg fog bekövetkezni a fejlett kapitalista országokban. 
(A kommunizmust csak mint világrendszert tekintették elgondolhatónak.) Kell-e csatta- 
nósabb válasz, mint amit a történelem e feltevésekre adott — kérdezik s állítják sokan. 
A kapitalizmus ugyanis nem szűnt meg; a szocializmus pedig kezdetben egy, ráadásul 
elmaradott országban jött létre. Ám két ellenvetés is tehető e nézettel szemben. Először : 
vitás, hogy ténylegesen ez volt Marx végső álláspontja az adott kérdésben, mint azt az 
imént rögzítettük. 1845—46-ban határozottan ezt vallotta; későbbi írásaiban sokkal 
óvatosabban nyilatkozott ezzel kapcsolatban. S amint arra Tőkei Ferenc felhívja figyel- 
münket, nem zárta ki egy oroszországi forradalom (mint a formációváltás nyitánya) elvi 
lehetőségét sem.!? Másodszor : az egy - elmaradott — országban megvalósult szocializmus 
tételét egyre többen vonják kétségbe. 

A bekövetkezett történelmi fejlemények ugyanakkor nem mondanak ellent Marx- 
nak a formációváltásra vonatkozó teoretikus álláspontjának. Ennek lényegét abban 
jelölhetjük meg, hogy egy társadalom nem tűnik le addig, amíg elég tágas a méhé- 
ben szunnyadó termelőerők fejlődése számára. Továbbá: egy új társadalom nem 
jöhet létre addig, amíg feltételei, elemei a régi társadalomban ki nem alakulnak. 
Mindkét - szinte tautológiának tűnő - megállapítás fontos. Tegyük még hozzájuk: 
a politikai történetírás, amely ideológiai premisszákból indul ki, előszeretettel von 
éles cezúrákat; a valóságos történelemben a formációváltás más képet mutat. Marx 
mindenesetre úgy vélte: ahogy az egyes geológiai korszakokat sem választja el éles 
határ, ugyanúgy fokozatos az átmenet a gazdasági társadalomalakulatok között; az 
általános törvény, amely érvényesül, az, hogy a későbbi forma anyagi lehetősége a 
korábbiban teremtődik meg. 

Az általános várakozás ellenére a 20. század — amelynek jócskán a végén járunk - nem 
a kapitalizmus pusztulását hozta magával, hanem, I. Wallerstein szavaival élve, ma is 
tartó konszolidációját.!? S a század második fele egyértelműen megmutatta: a tőkés 
viszonyok ma nem gátolják a termelőerők fejlődését; e fejlődés soha nem volt olyan 
gyors, látványos, mint napjainkban, amikor forradalmi jelleget öltött. Mindez nem 
hagyta érintetlenül a termelési viszonyokat sem, bár alapvető jellegük nem változott. 
Tehát jelenünkről - Tökei Ferencnek a lényegre utaló megfogalmazásával - azt kell 


12 Tőkei Ferenc: Kortársunk-e Marx? Kossuth Könyvkiadó 1985. 23. old. 
13 Walkerstein, I.: A modern világgazdasági rendszer kialakulása Gondolat Kiadó 1983. 25. old. 

mondanunk: világtörténeti értelemben ma még a tőke korát éljük." Ezért kérdéseink 
megválaszolásához első helyen korunk kapitalizmusát kel! vizsgálnunk. 

Hogyan jellemezhetjük a szükségletek rendszerét a mai tőkés társadalomban? Mielőtt 
e témát vizsgálnánk, utalni kell változásuk okaira. Ezt a termelőerők nagyarányú fejlődé- 
sében, újabb forradalmában jelölhetjük meg, amely átfogóbb, s társadalmi következmé- 
nyeiben messze felülmúlja az ipari forradalmat, a tőkés viszonyok talaján is. A tudomá- 
nyos-technikai forradalomról van szó, amely új helyzetet teremt a szükségleteket illetően 
is. E változások egyértelműen megfigyelhetők, regisztrálhatók a gazdaságilag fejlett 
kapitalista országokban, tehát nem feltevésekkel, hanem tapasztalati tényekkel állunk 
szemben. Lezárult, meghaladottá vált a termelőerők, a gazdaság fejlődésének extenzív 
korszaka, s kibontakozóban van az intenzív fejlődés. Ennek jellemzője a magasan fejlett 
technika és termelési rendszer, amely egészen más szubjektumot kíván. Ez válik egyre 
inkább a termelésnek, a termelés fejlődésének meghatározó elemévé. Míg korábban a 
tőke az embert szükségleteivel egyetemben alárendelte a termelőerők objektív elemeinek, 
s ez utóbbiakat fejlesztette, ma az , emberi tőkébe" ruház be; ezt írja elő parancsolóan 
az érték értékesítésének követelménye. 

Marx egyébként elvileg tételezte a fejlődés ilyen alakulását; az általánosság szintjén 
ki is fejtette mint a kommunizmus jellemzőjét. Nem kétséges azonban, hogy e folyamat- 
nak már a kapitalizmusban előre kell haladnia. A fejlődés intenzív szakaszában minél 
fejlettebbek a termelőerők objektív elemei, annál inkább ilyeneknek kell lenniök a 
termelő szubjektumoknak is. A TTF magasan fejlett termelését ezért nem lehet a korábbi 
időszak bérmunkására, bérmunkaviszonyára alapozni. Ez alapvető törvényszerűség, 
amelyet Marx is felismert: , Megmutattuk továbbá, hogy a magántulajdon csak az 
egyének mindenoldalú fejlődésének feltételével szüntethető meg, éppen mert a készen 
talált érintkezés és a készen talált termelőerők mindenoldalúak és csak mindenoldalúan 
fejlődő egyének sajátíthatják el, vagyis tehetik életük szabad tevékenységévé őket." 

Csak néhány, a szükségletekkel összefüggő mozzanatra utalunk. 

e Fokozatosan átalakul a munka, amely egészen más kvalitásokkal, képességekkel bíró 
szubjektumot kíván, a termelési folyamatban is, de egyre inkább abba nem bezártan, hanem 
mellette-előtte. A munkának nő az esélye, hogy önmegvalósítás legyen, végzőinek lényege- 
sen mások a szükségletei, életkörülményei, mint a gépi nagyiparban foglalkoztatottaknak. 

e Hosszabb távon jelentősen csökkent a munkaidő, s növekedett a szabadidő. Megvál- 
tozott a szabadidő társadalmi elosztása ; ma már a közvetlen termelőknek is van , rendel- 
kezésre álló" idejük ; ez — más feltételekkel együtt — egészen más teret nyit a személyiség 
fejlődése előtt. —. ; 

e Kibontakozott a fogyasztási javak tömegtermelése; a termelékenység e téren roha- 
mosan emelkedett, ezért megsokszorozódott a használati értékek tömege. Míg az exten- 
zív korszakot a termelési szükségletek uralták, ma már egyre nagyobb szerepet játszanak 
a fogyasztási javak. Ezzel lépést kellett tartania a fogyasztásnak is, beleértve ebbe a 
kizsákmányoltak fogyasztásának jelentős növekedését. 

e A tudomány, a technika fejlődése egy sor új szükségletet hozott létre. Közöttük több 
olyan termék, használati érték, illetve ennek megfelelő szükséglet van, amely távolabbi 
következményeiben forradalmi. Hatásuk ahhoz mérhető, amit a tűz, az írás, a könyv- 
. nyomtatás jelentett az emberi civilizáció, kultúra fejlődésében. Gondoljunk azokra az 
eszközökre, amelyek az emberi , érintkezés", kommunikáció, továbbá a valóság, a 
szellemi objektivációk szinte korlátlan elsajátításának lehetőségét hordozzák magukban. 
Másképpen fogalmazva, a szubjektum gazdagításának, egyetemessé, mindenoldalúvá 
válásának soha nem volt feltételeit teremtik meg. Ugy tűnik, hogy amit Marx a tőke nagy 
civilizáló hatásáról mondott, napjaink tőkés társadalmában bontakozik ki teljes terjedel- 
mében és mélységében. 


14 Tőkei Ferenc: A szocializmus dialektikájához. Kossuth Könyvkiadó 1974. 53. old. 

Ám ezek mellett a pozitív, előremutató tendenciák mellett megtaláljuk ellentétüket is, 
amelyek problematikussá teszik a szükségletek alakulását. Ilyen a fejlett tőkés társadal- 
makban a szükségletek egyre erőteljesebb manipulálása s az ennek nyomában járó 
fókozottabb elidegenedés. Egyaránt érinti ez az anyagi és szellemi fogyasztást, ez utóbbit 
az ún. tömegkultúra révén. A szükségletek manipulálása kifejezetten gazdasági okokra 
vezethető vissza. Célja a fogyasztás szisztematikus befolyásolása, növelése — a tőke 
mindenkori érdekeinek megfelelően. Azokat a szükségleteket preferálják, illetve olyan 
új szükségleteket, fogyasztási szokásokat alakítanak ki, amelyek kielégítése profitot 
biztosít, s egyre magasabb szinten hozzájárul az érték értékesítéséhez, általánosabban a 
tőkés viszonyok zavartalan, bővített újratermeléséhez. A folyamat tehát , szelektív", s 
egyfajta rossz végtelenbe tereli a szükségleteket és a fogyasztást, s ezzel az elidegenedés 
új formáját hozza létre és tartja fenn. Az új, manipulált szükségletek nem a személyiség 
fejlődését, integritását és autonómiáját szolgálják, hanem a tőke uralmát növelik, erősítik 
felette. Marx annak idején megállapította, hogy a tőke először formálisan, majd reálisan 
uralma alá vetette a munkát. Valami hasonlónak a tanúi lehetünk a fogyasztás, a 
szükségletek terén. Erre utalt H. Marcuse, amikor - némi túlzással — megállapította: a 
represszív szükségletek uralma befejezett tény. 

Az ilyen sommás ítéletek mindig óvatosságra kell hogy intsenek. Napjaink tőkés 
társadalmában is egyidejűleg, együtt vannak jelen egymást keresztező, kizáró tendenciák. 
Határozottan ezt állíthatjuk a szükségletek világáról. A manipuláció, az elidegenedés 
mellett empirikus vizsgálatok más, nem kevésbé érdekes, ám ellentétes irányú változá- 
sokra utalnak. R. Inglehart , csendes forradalom"-nak nevezte azt a fordulatot, amely 
megfigyeléseik, méréseik szerint az értékrendben és az egyének társadalmi magatartásá- 
ban kibontakozóban van. 

A jelen időszakban a nyugati népességnek mindeddig példátlanul nagy hányada nőtt 
fel kivételes gazdasági biztonság körülményei között. Ezzel magyarázza R. Inglehart, 
hogy érzékelhető eltolódás ment végbe e közegben az értékrendben; a mindeddig nyo- 
masztó súlyt képviselő anyagi jólét és fizikai biztonság helyett az élet minősége kap 
hangsúlyt. Az alapvető fejlődési irányt a fejlett ipari társadalmakban bekövetkező struk- 
turális változásokra vezeti vissza, amiből arra következtet, hogy tartós és mély változá- 
sokkal állunk szemben.!5 Lényeges körülmény témánk szempontjából, hogy tömegjelen- 
ségekről van szó. Fontos továbbá, hogy az új domináns értékek, szükségletek nem az 
anyagi szükségletekkel szemben, azok rovására tételeződnek. Mintha olyan jelenséggel 
találkoznánk, amelyre illenek Marx szavai: egyre inkább megszűnik a nyomor és a külső 
célszerűség diktálta munka, s bár bővül a természeti szükségszerűség birodalma, mert 
bővülnek a szükségletek, mégis egyre nagyobb tér nyílik az emberi erőkifejtés mint öncél 
előtt. Ha tehát helyesek a megfigyelések, mondhatjuk, hogy olyan irányban is volt 
elmozdulás, amit Marx a kommunizmus jellemző vonásának tekintett. A mai tőkés 
társadalom egyre több vonatkozásban érleli a kommunizmus objektív és szubjektív 
feltételeit. Ám látnunk kell: messze tart attól, hogy keretei között kialakuljon, általános- 
sá váljon a szükségletek minden elemében humanizált, közösségi rendszere, s hogy 
garantálja ennek kielégítését az összesség számára. 


A létező szocializmus ellentmondása 

Hogyan alakultak a szükségletek a kapitalizmus meghaladására tett kísérlet eredménye- 
ként létrejött, illetve formálódó társadalomban ? De nyugodtan kérdezhetjük azt is, hogy 
miért nem láthatók, tapinthatók annak jelei, amivel Marx jellemezte a kommunizmust, 


a tőkés formát felváltó, annál magasabb rendű társadalmat. A válasz kézenfekvő. 


15 Inglehart, R.: The Silent Revolution Princeton, New Jersey, 1977. 


50 A SZOCIALIZMUSRÓL GONDOLKODVA 


A nagy, korszakos társadalmi átalakulás ma még csak a kezdetek kezdeténél tart. 
Ráadásul a szocializmus eddigi megvalósítási kísérleteire olyan országokban került sor, 
amelyekben a termelőerők fejletlenek voltak. S tudjuk : az elmaradottság nem korlátozó- 
dik a gazdaságra ; egyetemes jellegű. A termelőerők fejletlensége azonban nem egyszerű- 
en zavaró, hátráltató körülmény, ha a tét a marxi elmélet intencióinak megfelelően az 
osztályviszonyok gyakorlati meghaladása. A szocializmusnak - mint egy minőségileg 
magasabb, a tőkés formát meghaladó társadalomnak — Marx szerint elengedhetetlen 
feltétele a termelőerők magas fejlettsége, az anyagi gazdagság. Mint írta: a termelőerők 
fejlődésének magas foka abszolút szükségszerű gyakorlati előfeltétel; nélküle csak a 
nélkülözést (az ínséget) tennék általánossá, ami — ilyen vagy olyan módon - a korábbi 
viszonyok reprodukálódásához vezet. Nos, ez — ne firtassuk, milyen mértékben — bekö- 
vetkezett. Ne feledjük: századunkban nemcsak a harmadik világot, a tőkés rendszer 
perifériáját sújtotta éhínség, a tömeges éhhalálig. S jól tudjuk: a szocialista országok 
jelentős része máig nem tudott megszabadulni a krónikus közellátási gondoktól. Ennek 
legfőbb oka kétségtelenül az alapvető gazdasági feltételek hiánya. Voltaképpen erre az 
, antinómiára" válaszként született meg az a berendezkedés és gyakorlat, amely egyes 
bírálóitól a , szükségletek feletti diktatúra" elnevezést kapta.!§ 

Ha a jelenségvilágot tekintjük, megalapozottnak tűnik a szocializmusnak ez a bírálata. 
Bőven lehet olyan tényekre hivatkozni, mint a fogyasztási javak termelésének népgazda- 
sági , direktívái", az elosztás adminisztratív módjai, a lakosság táplálkozásának , tudo- 
mányosan megalapozott" normái egyes országokban, az állandósult hiány stb. Mindez 
akkor kap különösen éles kontrasztot, ha a fejlett tőkés országokkal vetjük össze: a 
relatív bőséggel, a fogyasztó választási lehetőségeivel, autonómiájával, egyszóval a szük- 
ségletek ottani fejlettségével. Mégis egyoldalúnak, a jelenségszintet érintőnek tekintem 
a , szükséglet-diktatúra" fogalmában kifejeződő szocializmusbírálatot. (E fogalom hasz- 
nálói egyébként kétségbe vonják e társadalmak szocialista jellegét.) 

A létező szocialista társadalmakat illetően is el kellene végezni azt a beható történeti 
analízist, mint ami rendelkezésünkre áll a tőkés formáról. Megértésükhöz félre kell tenni 
az ideológiai önminősítéseket, s azokat a folyamatokat kell nyomon követni, amelyekre 
Marx is utalt: a gazdasági, termelési feltételekben bekövetkezett, szinte természettudo- 
mányos szabatossággal megállapítható változásokat, anyagi forradalmasodást (ha volt 
ilyen), s ennek társadalmi velejáróit, következményeit. 

Példaértékűnek tekinthetjük az eddigi szovjet fejlődést, annál is inkább, mert meghatá- 
rozó jelentőségű volt más országok számára is. E fejlődés talán leglényegesebb meghatá- 
rozottsága: megkésett iparosítás, annak sajátos változata. A folyamat hasonló ahhoz, 
mint ahogy annak idején az eredeti tőkés felhalmozás és iparosodás lezajlott, ugyanakkor 
megvannak a sajátos vonásai is.!7 A politika, az állam által kikényszerített és vezérelt, 
erőltetett ütemű és nagyon költséges iparosítás — az adott feltételek között — csak egy 
módon volt lehetséges: a mezőgazdasági többlettermék maximalizálásával és elsajátítá- 
sával, a közvetlen termelők (de voltaképp az egész lakosság) szükségleteinek drasztikus 
leszorításával, korlátozásával. Ennyiben - s csak ennyiben - jogos a szükségletek feletti 
diktatúráról beszélni. Az adott időszakban a fogyasztói igényeket tudatosan alárendelték 
a termelési szükségleteknek, a felhalmozás követelményeinek. Az pedig belátható: a 
fogyasztás alacsony szintjén szinte magától bekövetkezik az egyenlősítés és uniformizá- 
lás. S bár az adott viszonyok között elvileg tagadták az áru- és pénzviszonyokat, 
valójában ekkor váltak ezek általánossá; voluntarista kezelésük a felhalmozásnak volt 
rendkívül hatásos eszköze." Az erőltetett, gyorsított felhalmozás és iparosítás ráadásul 
— több ok, így a szélsőséges politikai voluntarizmus következtében - alacsony hatásfo- 


16 Fehér, F.-Heller, A.-Márkus, G.: Diktatur über die Bedürfnisse. VSA-Verlag, Hamburg, 1979. 
17 Gerschenkron, A.: A gazdasági elmaradottság történelmi távlatból. Gondolat Kiadó 1984. 35-67. old. 
18 Balogh István: Árutermelés, szocializmus, történetiség. Magvető Kiadó 1987. 221-232. old. 

kon, a racionális gazdálkodás normáihoz mérten aránytalanul nagy ráfordítással, pa- 
zarlóan, rengeteg anyagi és emberi érték feláldozása árán valósult meg. 

E felhalmozási folyamat — az ún. szocialista eredeti felhalmozás — a gazdasági fejlődés 
extenzív típusát képviseli, annak minden jellegzetességével. A felhalmozás a termelőerők 
objektív oldalán ment végbe, a termelők rovására, az eleven emberi erők, értékek, életek 
. szinte ugyanolyan tékozlásával, mint ahogy — Marx jellemzése szerint — a tőkés formában 

történt. S bár mint A. Gerschenkron írja, e folyamat nem mehetett volna végbe népi, 
társadalmi támogatás nélkül, szükségképpen alkalmazták szisztematikusan — gazdasági 
céllal — a gazdaságon kívüli kényszert. Valójában kiterjedten, össztársadalmi méretekben 
s a termelés minden területén bevezették az adminisztratív munkakényszert. (Formái, 
méretei, áldozatainak száma ma válik közismertté.) Úgy vélem, ez lényegesebb ismérve 
az adott időszaknak és berendezkedésnek, mint a , szükségletek feletti diktatúra", illetve 
a politikai önkény és törvénysértések. S nehezen képzelhető el a fogyasztó szuverenitása 
egy olyan társadalomban, amelyben a termelés egészében meghatározó szerepe van a 
gazdaságon kívüli kényszernek. 

Rendszerint politikai jelenségként értelmezik a sztálinizmust, illetve következményeit. 
Valójában gazdasági alapzatából kellene magyarázni a politikai felépítmény adott típu- 
sának kialakulását, a sztálinizmust s minden rokon jelenséget. Azért kell ezt hangsúlyoz- 
ni, mert ma erősödik a sztálinizmus bírálata a szocialista országok egy sorában, ami 
szükséges a korábban kialakult viszonyok és gyakorlat meghaladásához. Ám e bírálat 
nem lehet eredményes érdemi okainak s lényegének megértése nélkül. S a lényeg 
— megítélésem szerint — nem a sztálinizmus ; a szocialista felhalmozás adott útját, módsze- 
reit, eszközeit Sztálin egyeduralmának kialakulása előtt kidolgozták és teoretikusan 
megalapozták. S e koncepciónak szerves része volt a parasztsággal folytatott egyenlőtlen 
csere csakúgy, mint a gazdaságon kívüli kényszer kiterjedt alkalmazása. 

Az ún. szocialista eredeti felhalmozás megvalósult folyamata az elidegenedésnek szinte 
ugyanazokat a formáit hozta magával, mint a tőkés formában: bérmunkásviszonyt, az 
elidegenedett munkát stb.; s ezt nem kompenzálhatták politikai és erkölcsi, egy szóval 
ideológiai tényezők. Ám az igazi probléma nem ebben rejlik. A szocialista iparosítás 
olyan termelőerőket, termelési struktúrákat hozott létre, amelyek kialakulásuk pillanatá- 
ban már meghaladottak voltak. Konzerválják az alacsony termelékenységet, az alacsony . 
hatékonyságú gazdálkodást, a krónikus hiányt beruházási és fogyasztási javakban, 
infrastruktúrában. S létrehozták és szükségszerűen fenntartják a társadalmi munkameg- 
osztásnak egy olyan formáját — minden következményével -, amely felfogásunk szerint 
összeegyeztethetetlen a szocializmussal. 

A szocialista országokban, így magában a Szovjetunióban, nagy gazdasági fejlődés 
ment végbe. Mindeddig azonban - a jelzett okok miatt — az elemi anyagi szükségletek 
kívánatos kielégítését sem tudta e társadalom megoldani. Ez egyben azt is jelenti, hogy 
a szükségletek rendszerét eddig (s jórészt még ma is) az extenzív jellegű gazdasági 
szükségletek uralták ; ezért eleve nem alakulhatott a Marx által a szocializmusra jellem- 
zőnek tartott irányba. Legfőbb akadálya az adott állapotok meghaladásának, egy maga- 
sabb rendű társadalmi integráció kialakulásának az alacsony termelékenység, ami egy- 
szerre jelent elavult technikát, alacsony kvalifikáltságú munkát, hosszú munkaidőt, kevés 
terméket és fejletlen termelőt. 

Napjainkra e társadalmakban is megérlelődtek az intenzív gazdasági fejlődés feltételei. 
Az intenzív fejlődés egyrészt megköveteli, másrészt kikényszeríti a szükségletek más 
szintű kielégítését, rendszerének átalakulását. Kikényszeríti a fordulatot a termelő- 
. erők objektív elemei felől a szubjektív elemei felé. Csak ezzel szűnik meg a holt, tár- 
gyiasult munka uralma az eleven munka felett. Az is bizonyos, hogy e váltásnak előfelté- 
tele mindenféle diktatórikus és voluntarista, paternalista politikai-társadalmi berendez- 
kedés megszüntetése, csakúgy, mint a termelési viszonyok mélyrehajtó átalakítása. 

Szabó P. Imre 


ESZMECSERE 


Kulturális életünk tehertételei 


Kerekasztal-beszélgetés 


Szerkesztőségünk - az MSZMP Budapesti Bizottságának és Oktatási Igazgatóságának közre- 
működésével - 1988. október 12-én beszélgetésre hívott meg kulturális szférában dolgozó 
pártmunkásokat, hogy kicseréljék nézeteiket a mai művelődés és a művészeti élet problémáiról, 
a párttagság körében jellemző véleményekről. Az eszmecserében részt vett: I 

Csizmár Gábor, az MSZMP Budapesti Bizottságának osztályvezető-helyettese; Drucker 
Tibor, a Téka Könyvértékesítő Vállalat igazgatója; dr. Fukász György, az MSZMP Budapesti 
Bizottsága Oktatási Igazgatóságának vezetője; Kaczanda Gyula, a Tungsram Rt. vállalati 
pártbizottságának agitációs és propagandatitkára; dr. Lux Iván fizikus, a Központi Fizikai 
Kutató Intézet kutatóintézeti pártbizottságának tagja; Mayer István, az MSZMP VI. Kerületi 
Bizottságának politikai munkatársa; Óváry István, a MOM Művelődési Központ igazgatója; 
Péteri Szilveszter, a Papíripari Vállalat népművelője; Port Ferenc, a Budapest Film igazga- 
tója; Sánta András, az MSZMP Budapesti Bizottságának politikai munkatársa; dr. Szabó 
Ferenc, a Fővárosi Tanács közművelődési osztályának főelőadója, a Magyar Népművelők 
Egyesülete budapesti szervezetének titkára; Tarján Béláné, a Budapesti Művelődési Központ 
főigazgatója; Terebesi Árpád, az Ikarus Karosszéria- és Járműgyár művezetője és Zahorán 
Zoltánné, a Budapesti Közlekedési Vállalat főosztályvezetője. A vitát Balogh Ernő irodalom- 
történész, a Központi Bizottság munkatársa vezette. 


Elöljáróban összejövetelünk indítékairól, céljáról szeretnék rö- 
BALOGH ERNŐ viden szólni. Valamennyiünk közös élménye, hogy az elmúlt 
hónapokban rendkívül megélénkült a közélet, a legkülönfélébb témakörökben zajlanak 
izgalmas eszmecserék, szenvedélyes viták. Olyan kérdésekben is, amelyek. korábban 
éppenséggel , tabunak" számítottak. E mostani pezsgés alapjait a májusi pártértekezlet 
állásfoglalásai teremtették meg, tehát az MSZMP ösztönözte és ösztönzi gondjaink 
nyilvános megvitatását. 

Különböző nézetek, elképzelések csapnak össze a kultúra helyzetét, szerepét illetően 
is. Erdemes megemlíteni, hogy az utóbbi időben számos fórumon esett szó a kultúra és 
a gazdaság összefüggéseiről, viszonyuk ellentmondásairól, a kulturális kínálat szerkeze- 
tének szembeötlő változásairól, az úgynevezett kommercializálódás problémaköréről, az 
érték és a siker kapcsolatairól, a közművelődés mai lehetőségeiről. A szerkesztőség 
szándéka e kerekasztal-beszélgetéssel mindenekelőtt az volt, hogy a kultúra, a művelődés 
gondjainak, legsürgősebb feladatainak tisztázásában a párttagoknak is fórumot adjon. 
Néha ugyanis úgy tűnik, hogy a jelenleg folyó eszmecserékben éppen az ő szavuk nem 
kap kellő nyilvánosságot. Ezzel át is adom a szót önöknek. 


Ezt a beszélgetést azért 15 tartom időszerűnek, mert úgy tapasz- 
SZABÓ FERENC talom, hogy az elmúlt években tovább növekedtek a művelő- 
désbeli egyenlőtlenségek. A kulturálódás feltételeinek romlását személyes példámmal is 
szemléltethetem : néhány évvel ezelőtt akkor voltam boldog ember, ha ezerőtszáz-kétezer 

forint adósságom volt a könyvesboltban. Járattam a Szociológiát, a Társadalomtudomá- 
nyi Közleményeket és a Valóságot. Negyvenkilenc éves vagyok, két gyerekem van, s az 
idén már nincs adósságom a könyvesboltban, lemondtam a lapelőfizetéseket. .. Nos, az 
a fiatal értelmiségi, aki egzisztenciájának megteremtéséért küzd, nálam sokkal rosszabb 
helyzetben van a kulturálódás szempontjából is. Azt sem feledhetjük, hogy az emberek 
többsége kiegészítő jövedelemre próbál szert tenni, s igy egyre kevesebb lesz a szabadidő. 
Könyvtárban ezért kevés időt tölthet, vagy semennyit, de az árak emelkedése következté- 
ben a könyvtárak is kevesebb szakkönyvet és főleg kevesebb folyóiratot tudnak vásá- 
rolni. 

Elöljáróban még egy dolgot szeretnék érinteni. Gondolom, valamennyien ismerik a 
Láng Művelődési Központ esetét. 1981-ben a SZOT valamilyen oknál fogva átadta az 
intézmény tulajdonjogát az üzemnek. Ezzel a művelődési központ kiszolgáltatottá vált. 
Hiába működik jól, jövője — úgy tűnik — teljességgel az üzem sorsától függ. Olyan 
helyzetet hoztak így létre, amelyben a vállalat veszteségeit közvetlenül át lehet hárítani 
a kulturális intézményre. Ez pedig igen veszélyes precedenst teremt. Gazdaság és kultúra 
szembeállítását szolgálja akaratlanul is ez a gyakorlat. Ezért rendkívül fontosnak tartom 
a gazdaság- és művelődéspolitika összhangjának megteremtését. Ma a művelődéspoliti- 
ka van fáziskésésben. 


Én is aktuálisnak tartom ezt a beszélgetést. Felkészülésemkor 
TARJÁN BÉLÁNÉ több témát is megvitattunk a XI. kerületi művelődési bizottság, 
valamint alapszervezetem tagjaival. A kulturális politikában leginkább mi nyugtalanítja 
a kommunistákat? Mindenekelőtt az az ideológiai bizonytalanság, amely már régóta 
nehezíti munkánkat. Úgy érezzük, minden inog körülöttünk, nincsenek fogódzóink, 
ezért csak a kivételesen felkészült emberek tudnak kiállni valami mellett vagy ellen. 
Gondot okoz, hogy húzódik-halasztódik az elemi ideológiai kérdések tisztázása. Ez is 
oka lehet annak, hogy a különböző lapokban szélsőséges beállítottságú és nem egyértel- 
mű elkötelezettségű cikkek jelennek meg, s ezekre nincs tartalmas kommunista válasz. 
Nem az a probléma, hogy napvilágot látnak vitatható írások, hanem az, hogy rendre 
elmarad a mi véleménynyilvánításunk. 

Manapság nagyon sokat beszélünk arról, hogy nincs — nem is lehet — kibontakozás 
kulturális felemelkedés nélkül. Mégis azt kell tapasztalnunk, hogy csak beszélünk erről, 
de tetteinkben mintha éppen az ellenkezője tükröződnék. Égetően szükség lenne tehát 
egy új művelődéspolitikai programra. Legalább néhány olyan dolgot meg kellene hatá- 
rozni, ami mellett következetesen kiáll az MSZMP. De akkor e célok pénzügyi fedezetét 
is meg kell teremteni. 

Sokat beszélünk az értelmiség megbecsüléséről is, de ebben sem jutunk előbbre. Holott 
megfelelő anyagi háttér nélkül egyszerűen lehetetlen értelmiségi életet élni. 

Művelődésiház-vezetőként a gyakorlatban tapasztalom, hogy mindenki túlhajszolt, s 
ennek elsősorban a művelődés látja kárát. Sorvadni kezd például az amatőrmozgalom. 
Már a Vasas Művészegyüttes nagy hírű tánckarában, énekkarában is akadozik az 
utánpótlás, a művészeti csoportok létszáma csaknem egyharmadára apadt. Ha ezek a 
nagy múltú alkotóközösségek megszűnnek, akkor az egész társadalom kulturális élete 
is károsodik. I 


Elhangzott, hogy égetően szükség lenne egy átfogó és végre- 
BALOGH ERNŐ hajtható, a kommunisták által képviselhető művelődéspolitikai 
programra. Tájékoztatásként hadd jelezzem: készül ilyen program, munkabizottságok, 
szakértők bevonásával. Utoljára 1958-ban született ilyen átfogó jellegű dokumentum. 
A vezető szervek tudják : noha a kultúra valamennyi ágára nézve külön-külön határoza- 
tok, állásfoglalások születtek, elengedhetetlen egy, az egészet felölelő koncepció kialakí- 

tása. Ma ugyanis a korábbiakhoz képest gyökeresen megváltozott helyzetben kell újra- 
gondolni mind kulturális stratégiánkat, mind pedig a legsürgetőbb feladatokat. 


Mindazok a pártalapszervezetek, amelyek a kulturális szférá- 
MAYER ISTVÁN ban dolgoznak, véleményt szeretnének mondani e dokumen- 
tum tervezetéről. Annak azonban egyelőre nem látom a jeleit, hogy az illetékesek 
megkérdeznének bennünket. Engem is aggaszt, hogy unos-untalan ismételgetjük: a 
kultúra mellőzhetetlen, a jövő záloga, de a mindennapokban csak zavarodottságot 
tapasztalhatunk. A problémák pedig gyűlnek : hosszú listát lehetne összeállítani a nyug- 
talanító jelzésekről. 


Egyetértek Mayer Istvánnal abban, hogy egy ilyen horderejű 
BALOGH ERNŐ dokumentumot vitára, véleményezésre kell bocsátani a párt- 
szervek körében, s bizonyos vagyok abban: ha meglesz az a változat, amely erre alkal- 
mas, akkor e konzultáció — mégpedig minél több fórum részvételével — nem fog elma- 
radni. 


Nagyon örülök annak, hogy formálódik ilyen koncepció, de 
DRUCKER TIBOR hadd tegyem hozzá: súlyos lépéshátrányban érzem magunkat, 
mert noha már jól-rosszul elindult a gazdaság reformja — pénzügyi és gazdálkodási 
konzekvenciáival együtt -, az egészből hiányzik a kultúra rendszerszemléletű kezelése. 
Így félő, hogy újratermelődik a korábbi helyzet, pedig mi, a kultúra munkásai azt 
reméltük : egy új reformfolyamatban végre a kultúra is méltó helyére kerül, s be tudja 
tölteni rendeltetését, igazi hivatását. Ugy érzem, nem készültünk föl eléggé a napjainkban 
kibontakozó gazdasági folyamatokra. Súlyos következményekkel járhat, ha nem a kul- 
turális politikában illetékesek határozzák meg a magyar kultúra egészének mozgási 
tendenciáit, hanem - következményeiben! — a monetáris szemlélet képviselői döntenek 
róluk. Nyilván a legjobb szándékkal, de mégsem hozzáértéssel. A párt művelődéspoliti- 
kája szerintem — ebben a vonatkozásban is — védekező jellegű. 

Évtizedek óta valljuk, hogy a művelődési esélyegyenlőtlenségeket föl kel! számolni. 
Ezek azonban több, valóban sikeres évtized után, főképpen az utóbbi években, ahelyett, 
hogy csökkennének, inkább növekednek. Ugy tetszik: a legnagyobb egyenlőtlenségek 
éppen a művelődésben vannak. A könyvvásárlásra fordított összegekben például a 
legnagyobb és a legkisebb közötti eltérés ma harmincszorosra tehető. Az esélyegyenlőség 
megteremtését szorgalmazta a közművelődési párthatározat és a közművelődési törvény. 
Ez azonban napjainkra végrehajthatatlanná vált. 


K ulturális életünk mai gondjaihoz, feladataihoz sokféle szem- 
ZAHORÁN ZOLTÁNNÉ pontból lehet közeledni. Én a jövő aspektusát szeretném itt 
kiemelni. Azt, hogy kulturális vonatkozásban mit tudunk adni gyermekeinknek, a 
fiataloknak. Milyen műveltséget, milyen értékeket, milyen szemléletet. Ezért szerintem 
az oktatásnak, a nevelésnek feltétlen prioritást kell adni. Ezekre a tennivalókra kell 
összpontosítania a kulturális politikának, ha azt akarjuk, hogy méltó jövője - egyáltalán: 
jövője - legyen ennek a társadalomnak. Az iskolákat akkor is fejleszteni kell, ha az ehhez 
szükséges pénzt máshonnan lehet csak elvonni. Mert napról napra tapasztalhatjuk : 
lehetetlen helyzet alakult ki az iskolákban. S ha a pedagógusok egyelőre nem állnának 
helyt, még súlyosabb következmények fenyegetnének bennünket. Ha valami fontos, az 
éppen ennek a szakmának a tekintélye és presztízse, amelyet minden úton-módon helyre 
kell állítani. 

Miként a korábban szólók is elmondták, rendkívül fontos a művelődésbeli egyenlőt- 
lenségek mérséklése. De ez a törekvés nem jelenthet nivellálást, mert az károkat okozna 
a társadalomnak. A jóknak, a kiemelkedőknek mindenütt meg kell adni azt a lehetősé- 
get, hogy tényleges húzóerővé válhassanak. 

A fő probléma: a mindennapi kulturáltságban való lemaradás. 
OVÁRY ISTVÁN De nem hagyhatjuk említetlenül a szűkebb értelemben vett mű- 
vészeti kultúra gondjait sem. Amilyen mértékben kitesszük a kultúra övezetét a piac 
hatásainak, olyan mértékben növekszik a kulturális környezetszennyezés. A megoldást 
semmiképp sem abban látom, hogy adminisztratív eszközökkel vessünk véget ennek a 
folyamatnak. Megoldást csak az hozhat, ha az igazi értékeket preferáljuk, ha a piaci 
versenyben nem engedjük elveszni az értéket. A piac — természete szerint — mindig a 
legkönnyebb ellenállás irányába mozog, éppen ezért elengedhetetlen az értékek támogatása. 
A pénzügyi, a közvetlen gazdasági hasznosság szemlélete nagyon eluralkodott a 
kulturális szférában is. Egy kulturális intézményről szólva ma már szinte a legnagyobb 
dicséret az, hogy , megáll a saját lábán". Holott elsősorban akkor működik rendeltetésé- 
nek megfelelően, ha magas szinten teljesíti értékközvetítő küldetését. A jövedelmezőség 
- noha nem mellékes -— csak ezt követően mérlegelhető. 
A nyugati árakhoz képest nálunk még tényleg olcsó a könyv, a lemez. De hát mi itt 
kapjuk a fizetésünket, és ehhez viszonyítva már egyre drágábbak, egyre megfizethetetle- 
nebbek a kulturális cikkek. 


Azért jöttünk itt össze, hogy fölmérhessük, miként vélekednek 
LUX IVÁN a párttagok a kultúra egyes kérdéseiről. Amiről eddig szó esett, 
az csaknem mind olyasmi, amiben a nézetek - véleményem szerint — nem pártállás szerint 
oszlanak meg. Bizonyára abban is egyetértenének párttagok és pártonkívüliek, hogy az 
én szakterületem, a tudomány hasonló gondokkal küzd, mint a kultúra többi régiója. 
Én is úgy látom, hogy Magyarországon mostanság mind az oktatást, mind a művészete- 
ket, mind pedig a tudományt a gazdaságosság alapján, mégpedig egy szűk látókörű 
jövedelmezőség alapján ítélik meg. Ez óriási károkat okoz. A magam tapasztalataival 
is megerősíthetem, hogy a tudománytól most megspórolt pénzek a jövőben nem tudnak 
kamatozni, vagyis nem lesznek olyan kutatási és technikai eredmények, amelyeket a 
gazdaság sikerrel gyümölcsöztethetne. 

Említenék olyan kérdést is, amelyet feltehetően különbözőképp ítélnek meg a pártta- 
gok és a pártonkívüliek. Valószínűleg valamennyiünknek feltűnt, hogy mennyire megvál- 
tozott hangú írásokat olvashatunk a sajtóban. Sok közülük nyilván azért nem jelent meg 
korábban, mert a tájékoztatáspolitika vagy a kulturális politika megakadályozta ezt. 
E radikális szemléletű cikkeknek most teret kell kapniuk. Persze a nyilvánosság tenden- 
ciái hasonlitanak az inga mozgásához: a tegnapi visszafogások most sokakat az ellenke- 
ző végletbe lendítenek át. Ez természetes, noha olyan írások is nyilvánosságot kapnak, 
amilyeneket én nem szívesen olvasok. De ezt éppen nem azért mondom, mert valamiféle 
adminisztratív szabályozást hiányolok, hanem azért, hogy nagyobb türelemre intsek. 
Olyan dolgokat kell ma és a közeli jövőben , lenyelnünk", higgadtan értékelnünk, 
amilyenekre korábban egyszerűen nem volt precedens, mivel hatalmi eszközökkel elfoj- 
tották őket. Türelemre, megértésre van tehát szükség: az inga előbb-utóbb visszatér 
nyugalmi helyzetébe. 


Örültem a meghívásnak, annak, hogy megkérdeznek bennün- 
jztizztészáá tetése ő ket. Annak már kevésbé, hogy többnyire akkor kérdezik meg 
az embert, amikor baj van. Tisztelettel megjegyezném, hogy ezekről a kérdésekről — meg 
a társadalom többi gondjáról — a párttagok eddig is beszéltek. Van azonban egy olyan 
érzésünk, hogy a politikai vezetésben — sarkítottan fogalmazva — jobban odafigyelnek 
néhány hangos ember vagy csoport tetszetősen tálalt riadójeleire, mint a párttagok 
véleményére. Így el is szoktunk attól, hogy megkérdezzenek bennünket. 

Az üzemeket - mondhatnám, a vállalati vezetőket — a művelődés többnyire csak 
annyiban érdekli, amennyiben ez a termeléshez elengedhetetlenül szükséges. A gazdasági 
vezetők szemléletét — részben érthetően — ez a kritérium határozza meg. 

Ma az embereket leginkább életszínvonaluk viszonylagos szinten tartása mozgatja. 
Ezért jóval többet dolgoznak nyolc óránál, s a kulturálódásra kevesebb idő jut, mint 
korábban. Törekvésük kihat gondolkodásuk, életmódjuk egészére. A többség művelődé- 
se abban merül ki, hogy leül a tévé elé. Ez persze hallatlanul felértékeli a televízió 
szerepét, felelősségét. Nem szabad elfelednünk, hogy a nehéz munkát végzők számára 
a kulturálódás elsösorban szórakozást, kikapcsolódást jelent. 


Azt tapasztalom, hogy munkahelyi környezetemben elég nagy 
TEREBESI ÁRPÁD a közöny a közművelődéssel szemben. Mindenkit a létfenntar- 
tás kérdései izgatnak. Nálunk az Ikarusban a művelődési ház csak két réteget tud 
mozgósítani: a nagyon fiatalokat (főként a diszkó révén) meg a nyugdijasokat. 


Bárhogyan nézzük is, a társadalmi erőforrásokat a kultúra 
CSIZMÁR GÁBOR . javára kellene átcsoportosítani. De addig is: ha a kultúra terü- 
letén csökken a költségvetési támozatás, akkor elengedhetetlenül prioritásokat kell 
kijelölni. Az az út aligha járható, hogy mindenütt arányosan csökkentsünk, mert ezzel 
minden területet működésképtelenné teszünk. A kultúra rendszeréből főként az alapfokú 
oktatást kell kiemelni, ide kell a pénzt koncentrálni. Ezáltal enyhíthetjük legsúlyosabb 
gondunkat, az esélyegyenlőtlenséget. Hasonlóan kellene eljárni a kulturális termékeknél. 
Ha például drágulnak a könyvek, a kulturális irányításnak a könyvtárak támogatásával 
kellene ezt a hatást ellensúlyoznia. 

Persze, a drágaság-olcsóság összefüggéseit is árnyaltabban kell látnunk. Mert történe- 
tesen az , aluljáró-irodalom" produktumai éppenséggel nem olcsók, sőt kifejezetten 
borsos áron kínálják őket, mégis vásárlókra lelnek, van rájuk igény. Erre pedig az 
általános műveltség színvonala a magyarázat. Hosszabb távon csakis az ízlésneveléssel 
lehet eredményeket elérni. Eszembe nem jut, hogy kárhoztassam azokat, akik krimit 
olvasnak. De az mindenképpen kívánatos lenne, ha a , könnyebb" műfajokban is a 
színvonalasabb alkotások, produkciók lépnének, léphetnének szinre. 


Bár nyilvánvaló, hogy kulturális területen s ezen belül a filmter- 
jesztésben is el kell ismernünk az áru- és pénzviszonyok létjogo- 
sultságát, számos olyan alkotás születik itthon és más országokban, melyeknek a kínálat- 
ban vaió jelenléte elengedhetetlenül szükséges nemzeti identitásunk őrzéséhez, a világ felé 
történő sokszálú nyitottságunkhoz. Vagyis a , mi az érték?" kérdésre kulturális területen 
nem adható az a leegyszerűsített válasz, hogy érték az, amit a piac elismer. Ezért a 
filmterjesztés területén napjaink legfontosabb kérdésének azt látom, hogy miközben 
egyre erőteljesebbek a piaci hatások, kellő eszközökkel védjük és támogassuk az ún. 
kulturális értékeket. 

Ugy gondolom, hogy a monopoljellegű és adminisztratív beavatkozásokkal, a kulturá- 
lis vállalatok számára , felülről" előírt mennyiségi követelményekkel ez a probléma ma 
már nem oldható meg. A megoldás az lehet, ha a kulturális piac mechanizmusait 
figyelembe véve gazdasági eszközökkel próbálunk az ún. értékes művek számára a 
piacon a többi termékhez képest azonos vagy előnyösebb pozíciót teremteni s ezáltal a 
kínálatban jelenlétüket biztosítani. 

A hagyományos, mennyiségi szemléletű forgalmazás és moziüzemeltetés (hány film, 
hány előadásban, hány nézővel) helyett a , mit kínálunk" és a , milyen körülmények 
között" kérdéseire kell előremutatóan válaszolni, s ehhez a potenciális fogyasztókról, 
azaz közönségünkről kell pontosabb és folyamatos képet kapnunk. 

E tekintetben csupán egyetlen momentumot említek : törzsközönségünk moziba járási 
szokásainak vizsgálata alátámasztotta azt a feltételezésünket, hogy a kiszolgálás minősé- 
ge egyre inkább döntővé válik. Egy adott mozi műszaki, kényelmi színvonala csaknem 
ugyanolyan vonzerő, mint maga a játszott film, s csak messze ezután jön (a fővárosban) 
a mozi területi elhelyezkedése. 

A szélesebb értelemben vett kultúrába szervesen beletartozik a 
FUKÁSZ GYÖRGY politikai kultúra is, amelyre korábban nem fordítottunk kellő 
figyelmet. Pedig sok meglepetéstől és feszültségtől kímélhettük volna meg magunkat, ha 
ebben előbbre jutottunk volna. Az országot, a párttagságot jobban fel kellett volna 
készíteni a konfiiktusok lehetőségeire, fejleszteni kellett volna a problémák elviselésének 
és megoldásának készségét, ami szintén a politikai kultúra kérdése is. 

Ha felismerjük, hogy a társadalom rétegzett, akkor azt is elismerjük, hogy e rétegek 
érdekei nem feltétlenül vágnak egybe, hanem éppen eltérnek, sőt ellentétesek is lehetnek. 
Meggyőződésem szcrint ezek a folyamatok áttételesen hatnak az élet minden síkján, 
hozzájárulnak például a művészeti kultúra alkotásainak, a befogadók igényszintjének 
rétegződéséhez is. Ne lepődjünk meg tehát azon, hogy ami a valóság folyamataiban 
jelentkezik, mindaz vissza is tükröződik. A politikai kulturáltság sokat segíthet e termé- 
szetes jelenségek kezelésében. 

Évtizedek óta megszokhattuk, ha el nem is fogadtuk, hogy a kulturális politika 
lemaradásban van. Csak remélni tudjuk tehát, hogy most - vagy éppen most - képes lesz 
a felzárkózásra. 

Sokat emlegetjük ma a pluralizmust, s ez magától értetődik, hiszen a mai magyar 
társadalom ideológiai és politikai szempontból is sokszínű. A kérdés az, hogy mi legyen 
a mi szerepünk, hol legyen a mi helyünk e pluralizmuson belül. Nehogy a mindenki által 
deklarált pluralizmusigény valamiféle egyszínűséghez vezessen. Tudományos vagy művé- 
szeti műhelyekben ugyanis - a pluralizmus hangoztatása jegyében - érzékelhető egysikú- 
ság kezd uralkodóvá válni. Amit visszamenőleg élesen elítélnek, de a jelen fordított 
előjelű egysíkúságát nagyon is jól el tudják viselni. Vannak fórumok, amelyek mások 
eltérő álláspontját egyszerűen lesöprik. Vannak orgánumok, amelyeknél nem a művészi 
értékhez kapcsolódnak a közölhetőség mércéi, hanem egészen más paraméterek alapján 
dől el, hogy megjelentetnek-e valamilyen írást. Mondjuk meg tehát világosan és egyértel- 
műen, hogy mi is a pluralizmus platformján állunk, de épp ezért a tényleges sokszínűséget 
igényeljük. 

Ha napjainkban megvizsgáljuk a munkaidő és a szabadidő viszonyát, az időháztartá- 
sok átrendeződését, csak arra a következtetésre juthatunk, hogy ezek a változások 
semmiképp sem kedveztek a kulturálódásnak, kiváltképp nem az értékes, művészi alko- 
tások befogadásának. S e tekintetben prognózisaink sem lehetnek derűlátóak. Meg kell 
keresnünk tehát azokat a kötődéseket, amelyeknek révén fel tudjuk kelteni a kulturáló- 
dás igényét, érdekeltségét. Ellenkező esetben a jövőnket tehetjük tönkre. A kultúra és 
a társadalom viszonyát komplex módon kell értelmeznünk. Vegyük a zenekultúra példá- 
ját. Kodály fő törekvése az volt, hogy ,,a zene legyen mindenkié". Ma mégis azt tapasztal- 
juk, hogy a zene távolról sem mindenkié. Mi ennek az oka? A társadalom túlhajszoltsá- 
ga ? A közvetítő közeg? Vagy esetleg maga a zene, amely képtelen eljutni a tömegekhez? 

Egyetértek azzal a véleménnyel, hogy az alapfokú oktatásnak prioritást kell biztosíta- 
ni. Azzal a megszorítással azonban, hogy ennek feltétele a felsőoktatás fejlesztése, hiszen 
ezáltal lehet megteremteni az alapfokú képzés színvonalas szakmai bázisát. 


Az eddigi beszélgetésben — eredeti elképzeléseinktől valamelyest 
BALOGH ERNŐ eltérően — a legtágabb értelemben vett kultúra kérdései kerültek 
előtérbe, mégpedig a legkülönfélébb metszetekben, az életmódhoz, az ideológiához, a 
politikához, a gazdasághoz fűződő kapcsolatainak rendszerében. A hozzászólások meg- 
annyi sürgető, feszítő problémát pendítettek meg. Talán érdemes lenne most már arra 
fordítani a szót, hogy az itt kibontakozó kép alapján mi a feladata a pártnak mint 
mozgalomnak, illetve a művelődéspolitikának. 


Itt ma méltán esett sok szó a kultúra gazdasági feltételeiről. 
DRUCKER TIBOR Ezzel kapcsolatban arra szeretném felhívni a figyelmet, hogy a 
kulturális műhelyek, intézmények normális működéséhez - a többi terület költségigé- 


58 ESZMECSERE 


nyeihez képest — viszonylag csekély pénzösszeg szükséges. Ha e területtől elvéve meg 
lehetne oldani a gazdaság gondjait, akkor nosza: vigyék, és tegyék rendbe a rosszul 
működő ágazatokat. De hát tudjuk, ez így nem megy. 

Egyetértek azokkal, akik kiemelték a televízió kultúraközvetítő felelősségét, és gyakor- 
ta ízlésromboló, színvonaltalan tevékenységét. A Stúdió adásai például a kultúra való- 
ban közérdekű témáival elvétve foglalkoznak, e magazin gyakran kifejezetten periférikus 
témákat állít középpontba. 

Mindenképpen örvendetes, hogy a bankok szponzorként részt vállalnak a kultúrában, 
hogy hitelt nyújtanak kulturális kezdeményezésekhez. De itt is tapasztalok nyugtalanító 
jeleket. A napokban például levelet kaptam a Mezőgazdasági Kiadótól. Ebben azt kérte 
— mivel a bank felmondta 15 milliós hitelét —, gyorsítsuk meg a kifizetéseket. Egy ilyen 
döntés természetesen a bank joga, ráadásul az eljárás a kormány politikájával is össz- 
hangban van. Ugyanezen a napon azonban megjelenik egy újságcikk, és arról ad hírt, 
hogy létrehozták a Reform Kiadót, amelyik ettől a banktól 12 millió forint hosszú 
lejáratú hitelt kapott. Vagyis a Mezőgazdasági Kiadótól, a magyar agrárszektor reform- 
jának egyik fontos műhelyétől a hitelt megvonták, s odaadták egy másik cégnek. A pénz- 
világban természetes a konkurenciaharc. Az mindenképpen aggasztó azonban, ha 
ugyanaz a bank, amely folyószámla-vezetője a Mezőgazdasági Kiadónak, ezt az eljárást 
választja. Hozzáteszem: ilyen manővert nyugati gyakorlatban is erkölcstelennek minősí- 
tenének. 

Fölvetődött a beszélgetésben az olcsóság. Mi hittünk abban, hogy a kultúrának 
bárki számára könnyen hozzáférhetővé kell válnia. Sokan ma is azt vallják: a magyar 
kulturális termékek olcsók, holott — a tényekkel szembe kell néznünk - ez már egyszerűen 
nem igaz. Ráadásul nem támogatjuk eléggé a nemzeti kultúrát, pedig ez minden ország 
kulturális politikájának, intézményeinek elemi kötelessége. Nyugat-Európában például 
hallatlanul nagy erőfeszítéseket tesznek az amerikai konzumkultúra terjedésével szem- 
ben, mi viszont valamiféle rosszul értelmezett esélyegyenlőséget nyújtunk a számára. 

Nem lehet szó nélkül hagyni azt sem, hogy a kulturális ellátottságban óriási különbsé- 
gek vannak a főváros és a vidék között. Ez olyan esélyegyenlőtlenségeket okoz, amelyek 
ellentétesek elveinkkel, stratégiai céljainkkal és érdekeinkkel. Legalább azt el kellene érni, 
hogy a különbségek ne növekedjenek. 

Az első szputnyik felbocsátása után"az Egyesült Államok tudósainak egy csoportja, 
elemezve az amerikai tudomány helyzetét, az oktatás és a művelődés állapotát, levélben 
fordult az elnökhöz, a többi közt ezt írván: ,,... egy nagy nemzet végveszélybe jutott ... 
miért nem vesszük szemügyre a piacgazdaságot művelő országok egész sorának reagálá- 
sát, védekezését a lemaradás ellen? Ezt mindenütt a művelődés, az oktatás és a tudomány 
fejlesztésével oldották meg." 

Drucker Tibor felszólalását hallgatva elképzeltem : mi lenne, ha 
SÁNTA ANDRÁS az elnök nálunk kapna egy hasonló memorandumot? Szignálná 
és intézkedésre kiadná a művelődési miniszternek. Vagyis úgy tapasztalom, hogy a 
kultúrát sokan ágazati kérdésnek tekintik, holott ez — tetszik, nem tetszik — az egész 
társadalom ügye. A pártnak szerintem is néhány kulcsfontosságúnak ítélt elmozdulási 
irányt kellene határozottan kijelölnie ; olyanokat, amelyek mellett aztán következetesen 
kiáll. De a deklarációkkal vigyáznunk kell. Például már a XIII. kongresszus határozata 
is egyértelmű volt abban, hogy a tudománynak kiemelt a szerepe a döntések előkészítésé- 
ben, s egyáltalán, megkülönböztetett jelentősége van. Ezzel szemben mi történt az elmúlt 
években? Hallhattuk azokat a gondokat, melyeket az előbb Lux Iván idézett fel. Az 
emberben eluralkodik a kétely: az elmúlt három évben született döntéseink valóban oly 
mértékben voltak-e tudományosan megalapozottak, miként azt 1985-ben megígértük ? 

Vigyázzunk tehát szavaink hitelére, különösen akkor, amikor prioritásokat fogalma- 
zunk meg. 

A szavak és a tettek egységét én is nagyon fontosnak tartom. 
SZABÓ FERENC Szerencsés körülmény, hogy erre a beszélgetésre nemcsak szak- 
mabeliek jöttek össze. Annak ugyanis nem sok értelme lenne, hogy a céhbeliek egymás- 
nak mondják el azt, amit valamennyien amúgy is jól tudnak. 

Az elmúlt években leértékelődött a közművelődés, ma sem fordítunk rá kellő figyel- 
met, s ezzel tömegeket vesztünk el. Ámde például az egyházak intenzív közművelődési 
tevékenységet f. olytatnak. Ami egyáltalán nem baj, sőt örvendetes, de nekünk is cseleked- 
nünk kell. Úgy érzem, elhanyagoltuk a közösségi televíziózásban rejlő közművelődési 
lehetőségeket is. Vannak-e például színvonalas, a mi értékeinket, eszményeinket képvise- 
lő videofilmjeink? Nincsenek. Így majd mások fognak elárasztani bennünket a saját 
termékeikkel, holott óriási eszközök lehetnének a kezünkben. Pedig milyen régóta 
hangoztatják-hangoztatjuk, hogy a szórakoztatás, a nívós kikapcsolódás nagyon fontos 
a számunkra. Csak éppen alig történt valami. . . 


Papírgyárban dolgozom, így nagyon jól tudom, hogy jjizsék 
PÉTERI SZILVESZTER fölbontatlan, műanyag csomagolású könyveket zúznak be szin- 
te naponta. Azt is tudom, hogy ezeknek a könyveknek kik a szerzői, mi a műfajuk. 
Környezetemben sokan megkérdik, vajon ezeket a műveket miért kellett kiadni, vagy 
miért ilyen példányszámban. Sokkal gondosabban kellene alkalmazkodni az igényekhez, 
a várható kereslethez, s ezzel is elég sok pénzt lehetne megtakarítani. Ma éppen azok, 
amelyekre szükség lenne, mert valóban fontos könyvek - egyetlen példaként az egyetemi 
jegyzeteket említem - hiánycikknek bizonyulnak. 


Több hozzászóló is hangsúlyozta egy új művelődéspolitikai 
ÓVÁRY ISTVÁN koncepció szükségességét. Ezzel egyetértek, de azért teljesen az 
1958-as művelődéspolitikai irányelvekben leírtakat sem vetném el. Ugyanígy nem tartom 
elavultnak a párt programnyilatkozatának s az országos pártértekezlet határozatának 
. idevágó passzusait sem. Ez persze nem zárja ki, hogy jobban közeledjünk a ma szükségle- 
teihez. A probléma azonban nemcsak abban rejlik, hogy a párt művelődéspolitikája nem 
egészen világos, nem egészen korszerű, hanem abban, hogy időközben jelentősen válto- 
zott a művelődéspolitikai gyakorlat is. Úgy is mondhatom: egy sor gyakorlati lépés 
elvileg megalapozatlan vagy az elvekkel ellentétes volt. S ez elgondolkodtatta az embere- 
ket: sokakat, párttagokat is megingatott. Nem tartom bajnak, hogy más művelődéspoli- 
tika is létezik, sőt szerintem az sem baj, ha más művelődéspolitikai elvek jegyében 
tevékenykedő intézmények jönnek létre. De erre is fel kell készülnünk, és meg kell 
tanulnia a pártnak, hogy kiküzdje a maga igazát. El kell érnie, hogy a kormány és a 
legfőbb intézmények az ő művelődéspolitikáját valósítsák meg. Sajnos nem mindig így 
történt, és ftna sem ez történik. . . 

Véleményem szerint a művelődés gondjait elsősorban a költségvetésből kell megolda- 
ni. Teljesen egyértelmű, hogy a nemzeti jövedelem sokkal nagyobb hányadát kell ilyen 
célokra fordítani. A művelődésre szánt összegeket viszont másként — a mai gyakorlatnál 
jobban - kellene felhasználni. Továbbá a művelődésben is létre kell hozni azt a viszony- 
lag szabad pályát, amit az ipar övezetében szorgalmazunk. A kulturális életben is 
létezzen-éljen sokféle szervezet és intézmény, ezek valóban a maguk elgondolásai szerint 
működhessenek, és többnyire maguk gondoskodjanak anyagi forrásaikról. A dotáció- 
nak is legyen meg a maga szabadsága és racionalitása. Okkal tartjuk értéknek például 
a nyelvtudást. Érdemes lenne akkor a nyelvből eredményesen vizsgázók költségeinek 
legalább a felét visszatéríteni. 

Az előbbiekben bírálat érte a televízió Stúdió című műsorát. Én összességében a 
televízió kulturális tevékenységét nem tartom rossznak. Valamennyire ismerem a külföldi 
televíziók programkínálatát, s ennek alapján számomra úgy tűnik: a kulturális műsorok 
száma és minősége egyaránt magasabb, mint sok országban. A gond inkább az, hogy 
a magyar televíziónak nagyon kicsi a műsorideje és kevés a csatornaszáma is. 

A párttagok feladatairól szólva utalni kell arra: ma senkitől 
LUX IVÁN sem várhatjuk el, hogy tudományos igényességgel megalkosson 
számunkra egy, a mai világnak adekvát szocializmusképet. A párttag publicistáktól, 
újságíróktól, egyszóval a szavak embereitől azonban joggal elvárható, hogy felnőjenek 
a kihívásokhoz, hogy vitatkozzanak a valóban vitatható nézetekkel és törekvésekkel. 
Mindenki elkényelmesedett az elmúlt évtizedekben, amikor a vitáknak nem volt igazi 
tétjük, amikor nem volt szükség valódi érvelésre, a kiállás bátorságára. Olyan tollforgatók 
kellenek, akik nem a mundér becsülete érdekében és nem a dolgok elkendőzése végett, 
hanem nyílt vitában lépnek föl, olvasóiknak érveket nyújtva a legkülönbözőbb kérdések- 
ben; olyanok, akik a vitatható cikkekkel szemben valamilyen alternatívát fogalmaznak 
meg. Tisztelet az ilyen publicistáknak ! 


A kulturális életben zajló folyamatok értékelésében a párttag- 
ZAHORÁN ZOLTÁNNÉ ság — véleményem szerint — erősen megoszlik. Vannak, akik úgy 
gondolják, hogy már eddig is túl messzire mentünk, s valakiknek már tenniük kellene 
valamit, hogy ez meg ez ne hangozhassék el a rádióban, ne jelenhessen meg nyomtatás- 
ban. Mások viszont azt mondják, mindez természetes velejárója a pluralizmusnak, és a 
toleranciára hivatkozva amellett foglalnak állást, hogy ezekkel a jelenségekkel, folyama- 
tokkal együtt kell élni. Én azonban egyelőre a türelmetlenséget érzem uralkodónak. 
A két pólus között mielőbb meg kell teremteni azt a normális nyilvánossággyakorlatot, 
amelyben a párttagság tapasztalatai és szándékai, indítékai és válaszai is napvilágot 
látnak. 
A kultúrához fűződő viszony tekintetében nagy hasonlóság van az egyén, a kisebb és 
a nagyobb közösség között. Ha az ország csökkenti a kultúrára fordítható összegeket, 
a gyár eladja közművelődési intézményét, a család lemond a folyóiratról, a könyvről, a 
színházról. Meggyőződésem, hogy ezt a folyamatot nem , lent" kell megállítani. Minde- 
nekelőtt a pártnak, a kormánynak kellene egyértelműen kijelentenie, hogy a nehéz 
helyzet ellenére is védelmezni fogjuk a kultúrát, a szellemi értékeket. Ennek a példának 
lehetne igazi ereje. De ahhoz, hogy a kormány ezt kimondhassa, a gyakorlatban is el kell 
ismernie az oktatásban, a kultúra intézményeiben zajló munkát és azokat, akik ezt 
végzik. 
A párttagságnak föl kell készülnie arra, hogy ebben a bonyolult 
FUKÁSZ GYÖRGY helyzetben helyes módszerekkel, eredményesen cselekedjen. De 
ehhez segítséget is kell nyújtani, például a pártoktatás keretei között, a legjobb erőket 
mozgósítva. Föl kell ébreszteni az igényt a tanulásra, az eligazodást segitő eszmélkedésre. 
Nagy szükség lenne itt a pártszervek mozgósító erejére, a magunkkal szembeni igényes- 
ség felkeltésére. Ha helyt akarunk állni, szellemileg is felvértezettnek kell lennünk. 


Ha a pluralizmuson belül — a dolog természete szerint — sokféle 
DRUCKER TIBOR nézet jelenhet meg, akkor a szocializmus híveinek platformja is 
fogalmazódjon meg világosan. Ne akarjuk kidobni mindazt, amit harminc év alatt 
produkáltunk, mert ebben rengeteg jó is volt. Vigyázzunk arra, hogy értékeink ne 
menjenek veszendőbe. A római katolikus egyház, ha valamelyik enciklikáján változtatni 
kíván, akkor két zsinat között, tehát évtizedekig vitatkozik rajta. Én nem mondom, hogy 
ez jó módszer. De mi itt hónapok leforgása alatt a feje tetejére állítottuk egész ideológiai 
rendszerünket, és elvárjuk, hogy a párttagok ugyanazt képviseljék, amit most mondanak 
nekik, holott rövid idővel ezelőtt még egészen mást hallottak, 
Meggyőződésem, hogy csínján kell bánni az oktatásban és a kultúrában is a prioritá- 
sokkal, és sokkal inkább a rendszer egészében kell gondolkodni. 
Ha a felsőoktatást az alsó- és középfokú oktatás rovására támogatják kiemelten, ez 
olyan ház lenne, amelynek építését alapozás nélkül a harmadik emeletnél akarnák 
elkezdeni. Az egyetemi oktatás színvonalának emelése önmagában, a művelődés preszti- 

zsének növekedése, az értelmiségi pályák jövedelmi viszonyainak rendezése nélkül nem 
teszi igazán vonzóvá az egyetemeket. 

Ugyanez a rendszerszemléletű megoldás várat magára a könyvszakmában is. 
A könyvkiadás, a -kereskedelem és a könyvtárügy kiszolgáltatottsága egy még gyengén 
működő piacgazdaságban is elkerülhetetlenné teszi működésük művelődéspolitikai meg- 
közelítésű rendezését. A nagy példányszámban megjelenő, majd eladhatatlanul heverő, 
végül bezúzásra ítélt könyv nem lehet érdeke senkinek sem. A gyors utánnyomás megál- 
líthatja a készletnövekedést, egyúttal kielégítheti a tényleges vásárlói igényeket. 

Végezetül úgy gondolom, egy széles látókörű, a kultúrát a gazdasággal adekvát módon 
értelmező kormányprogram esetén a kulturális kormányzat bátran képviselhetné a 
kormányt a kulturális területen. A mi viszonyaink között azonban létérdeke nemcsak a 
kultúrának, hanem hosszú távon a gazdas.:grak is, hogy a kulturális kormányzatnak 
legyen bátorsága képviselni a kultúrát a kormányban. 


Azt hiszem, a beszélgetés híven tükrözte: napjainkban a szű- 
BALOGH ERNŐ . kebb vagy tág; 5b értelemben vett kultúra kérdései, régebbi és 
újabb keletű gondjai másként vetődnex fel, mint korábban. Természetesnek tartom 
tehát, hogy ma, amikor a gazdaságban mindinkábt tért nyernek — ha igen ellentmondá- 
sosan is — a piaci viszonyok, akkor a kulturának, a művelődésnek szintén az eddig 
jobbára háttérben maradó pénzügyi meghatározottságai, financiális vetületei kerülnek 
a figyelem középpontjába. Mert aligha lehet bárki számára is kétséges: a kultúra számos 
területének normális működése egyszerűen elképzelhetetlen megfelelő dotáció nélkül. 
A művészetek például - amióta csak léteznek - :nindig igényelték az egyéni vagy 
közösségi támogatás valamilyen formáját. De kellő anyagi fedezet hiányában az oktatás, 
a közművelődés vagy a tudomány sem töltheti be társadalmi küldetését. Igen szűk 
látókörű, s így jövönket veszélyezteti az a szemiélet, amely az államkassza veszteségeit 
többek között a kultúrán kívánja megtakarítani. Mert amennyire igaz, hogy a kulturáló- 
dás, a művelődés társadalmi értéke sohasem fejezhető ki könyvelői módszerekkel, annyi- 
ra nyilvánvalónak kellene lennie: általános kulturális felemelkedés nélkül semmilyen 
humánus közösségi célunkat sem érhetjük el. Ahhoz azonban, hogy ennek az evidenciá- 
nak a mindennapokban is érvényt szerezhessünk, jelentősen javítani kell a kultúra 
intézményes érdekképviseletét. 

A piaci viszonyok kibontakozásával függ össze végső soron az úgynevezett kommer- 
cializálódás napjainkban mind többet emlegetett folyamata. Aki megnézi például a 
könyvesboltok kínálatát, a kiugróan sikeres művek listáját, akár arra a lehangoló követ- 
keztetésre is juthat: az elmúlt években romlott az olvasók ízlése, hiszen a legnagyobb 
példányszámban a rikító kommersz kiadványok lelnek vásárlóra. E vélhető romlás 
azonban szerintem inkább csak látszat. A különféle lektűrök iránti igények ugyanis 
bizonyára korábban sem voltak kisebbek, mint ma, de a mesterségesen — , aufklérista" 
módon - magas szinten tartott kinálat ezeket a szükségleteket nem elégítette ki. 

Most, amikor az állami kiadók mintegy rá vannak kényszerítve arra, hogy a megelő- 
zőeknél lényegesen jobban figyelembe vegyék a kereslet alakulását, az ízlésviszonyok 
tekintetében is sokkal reálisabb kép rajzolódhat ki előttünk. (Persze, eközben nem 
feledkezhetünk meg arról sem, hogy a kínálat már önmagában befolyásolja a keresletet.) 
Az újonnan alakult kis kiadók egy része pedig a könyvek megjelentetését pusztán üzleti 
vállalkozásnak tekinti, s így olyan versenyhelyzet jött létre, amely tovább szélesíti a 
kommercializálódás folyamatát. 

Nem hiszem, hogy adminisztratív eszközökkel érdemben meg lehetne változtatni ezt 
a kétségkívül kedvezőtlen tendenciát. Az igazán hatékony védekezésre két — egymással 
szorosan összefüggő - esély kínálkozik. Az egyik a valódi értékek piacának megteremté- 
se, a minőség többoldalú támogatása. A másik az ízlésnevelés annak érdekében, hogy 
az érték és a siker a mainál jóval gyakrabban találkozhasson. Mert nem mondhatunk 

le arról a stratégiai célunkról, hogy a művészeti-kulturális minőségnek minél nagyobb 
legyen az értő közönsége. De ezt a célt a korábbiakhoz képest más eszközökkel, tolerán- 
sabban kell megközelítenünk. i 

E problémakör is igazolhatja a beszélgetésnek azt a - számomra lényegi — konzekven- 
ciáját, hogy ma, ha kényszerűen prioritásokat kell megállapítani, s így az oktatásnak kell 
a kulturális feladatok középpontjába kerülnie, akkor főként erre a területre kell a 
gazdasági forrásokat összpontosítani. A különféle természetű esélyegyenlőtlenségek 
csökkentése, a tehetségek fejlődésének segítése ugyanis olyan centrális követelmény, 
amely a kulturálódás egészére hatással van. El kell tehát érni, hogy az oktatás — jelentősé- 
gének megfelelően - valóban közüggyé váljék. 

Tulajdonképpeni vita azért nem bontakozott ki beszélgetésünkben, mert az alapkérdé- 
sekben valamennyi résztvevő egyetértett. Az általam legfontosabbnak ítélt közös mozza- 
natot abban tudnám meghatározni, hogy ma már messze nem elegendő a kultúra 
fontosságát hangoztatni : konkrét lépésekre, összehangolt cselekvésre van szükség. Nem 
véletlen, hogy eszmecserénk túlnőtt a szűkebb értelemben vett kultúra témakörén, s a 
mai magyar társadalom, a párttagság számos feszítő problémáját érintette. Mert ezek 
a gondok hétköznapjainkban is szorosan összefüggenek egymással. 


Kohán György: Előtenulmányok 

Civil társadalom és szocialista 


rendszerintegráció 


Számos tanulmány, cikk, interjú megisme- 


rése nyomán, nem lehet nem észrevenni, 
hogy igazságnak és tévedésnek, bölcs felfe- 
dezéseknek és zavaros megsejtéseknek, jo- 
gos bírálatoknak és drámai túlzásoknak 
sokszor olyan bonyolult hálózatával ál- 
lunk szembe, amely meghaladni látszik az 
új út keresésének szükséges bizonytalansá- 
gait, a valósághű és a torz tükrözés örök 
dialektikáját, amit tapasztalni lehet a civil 
társadalom gazdag irodalmában is. Alábbi 
elemzésemben egyetlen szerző írásának fó- 
kuszba állítása nem több, mint alkalom e 
problémakör egy-egy csomópontjának ki- 
emelésére. 

Fricz Tamás Ifjúság és civil társadalom 
című cikkében (Valóság, 1988. 11. szám, 
41. old.) azt olvashatjuk, hogy ,,...a civil 
társadalom megszerveződése olyan tarta- 
lék energiákat hozhat a társadalomban fel- 
színre, amelyeknek intézményes állami fel- 
használásával képessé válhatunk a válság- 
ból való kijutásra". Ezzel csak egyet lehet 
érteni. Így folytatja azonban: , Ez a nélkü- 
lözhetetlen folyamat egyben felvállalhatná 
a kiüresedett és tehetetlenné vált rendszer- 
integratív társadalomszervezés elsődleges- 
ségét és kizárólagosságát, hogy átadja he- 
lyét a szociálintegratív társadalomszerve- 
zés elsődlegességének." (Fricz Tamás: If- 
júság és civil társadalom, Valóság 1988. 
11. sz. 34. old.) Erre azért van szükség, 
mert a ,,...rendszerintegratív elven műkö- 
dő társadalom hosszú távon alkalmatlan a 
megújulásra..." (Uo. 37. old.), s mert 
,.. . AZ az intézményrendszer, amely hiva- 
tott a rendszerintegráció elsődlegességének 
fenntartására, lényege szerint a felső irá- 


nyítás elveihez, szándékaihoz és akaratá- 
hoz történő feltétlen alkalmazkodással, a 
hierarchia magasabb helyeiről érkező uta- 
sítások, kívánalmak és óhajok kritikátlan 
végrehajtásával jellemezhető leginkább", 
s. .A hierarchia alsóbb szintjein, horizon- 
tálisan jelentkező másságokat, alulról jövő 
törekvéseket és újító szándékokat e rend- 
szer képtelen befogadni, sőt kiveti magá- 
ból azokat". (Uo. 38. old.) Mielőtt az itt 
egymásra halmozott állítások aktuális ide- 
ológiai-politikai tartalmát  megvizsgál- 
nánk, érdemes szemügyre vennünk a prob- 
lémakör eszmetörténeti gyökerét. 

Hegel és főleg Marx nagy elméleti tette 
volt a feudális államot elsöprő burzsoá 
forradalom azon sajátosságának felfedezé- 
se, hogy az a hűbéri társadalommal szem- 
ben -— ahol ,,...a polgári élet elemeit, mint 
például a birtokot vagy a családot, vagy a 
munka módját a földesuraság, a rend és a 
korporáció formájában az állami élet ele- 
meivé emelték" (Marx: A zsidókérdéshez 
MEM 1. köt. 369. old.) — megszüntette a 
társadalom politikai jellegét, s helyébe a 
politikai államot állította. Ezzel a politikai 
forradalom polarizálta a társadalmat. Az 
egyik oldalon koncentrálódtak a társada- 
lom politikai folyamatai — mint az általá- 
nos emberit kifejező állam; a másikon a 
gazdasági folyamatok és a mindennapi te- 
vékenység — mint különös emberit kifejező 
, polgári társadalom". A politikai állam így 
az , általános emberi", az , absztrakt embe- 
ri" — ami persze nem sokkal több, mint a 
burzsoá osztály összemberivé emelt külö- 
nös osztályérdeke -, azaz a közösségi érde- 
kek hordozója lett, míg a mindennek felté- 

teleként létező, , különös" megtestesítője az 
ún. polgári vagy pontosabban civil társa- 
dalom lett. Mivel pedig mindkét szférát 
ugyanazon emberek kölcsönös tevékeny- 
sége eredményezte, így az ember is ketté- 
válni kényszerült: közemberre és magán- 
emberre, ,homme"-ra és , citoyen"-re. 

E két aspektus ellentmondásos viszo- 
nyát Marx a vallással kapcsolatban a kö- 
vetkezőképp jellemezte : , A vallásos ember 
és az állampolgár közti különbség nem 
egyéb, mint a kereskedő és az állampolgár, 
a napszámos és az állampolgár, a földbir- 
tokos és az állampolgár, az eleven egyén és 
az — állampolgár — közti különbség"; 
n: . Ugyanaz az ellentmondás, amely a bur- 
zsoá és a citoyen, a polgári társadalom 
tagja és annak politikai oroszlánbőre kö- 
zött áll fenn." (Marx i. m. 357. old.) A ket- 
tő ellentéte tehát mint az általános és 
konkrét, mint az elvont emberi és a külö- 
nös emberi, mint a közösségi és az indivi- 
duális ellentéte jelenik meg. A társadalom 
e két pólusa még olyan ellentmondásba is 
bonyolódhat, melyet Marx így jellemzett : 
s A politikai élet a maga különös önérzeté- 
nek pillanataiban igyekszik elnyomni elő- 
feltételét, a polgári társadalmat és annak 
elemeit, s konstituálni magát mint az em- 
ber valódi, ellentmondás nélküli emberi 
nembeli életét." (Uo. 359. old.) 

Az ellentmondásba jutás e marxi jósla- 
tát a maga szomorú valóságában, a szocia- 
lista építésben bőven volt módunk tapasz- 
talni. Felmerül azonban a kérdés, jogos-e 
az ellentmondást — az imént idézett kivéte- 
les helyzettől eltekintve — mint abszolút 
szembenállást értelmezni? Semmiképpen 
sem! Hiszen a politikai államban megteste- 
sülő ,általános emberi", tartalmában 
többnyire egy különös osztály érdekeinek 
összemberivé felnagyított és koncentrált 
formája. Egységükre utal, hogy a civil tár- 
sadalom a politikai állam létének feltétele, 
miként ez utóbbi működése feltétele a pol- 
gári társadalom biztonságának és műkö- 
désének. Ez az egymást feltételező egység 
jelenik meg a modern társadalmak jogálla- 
maiban, ahol a mindjobban kiteljesedő ci- 
vil társadalom a gazdasági szférán túl, ma 
már magában foglalja az alulról szervező- 
dő mozgalmak, társadalmi kezdeményezé- 


sek széles skáláját is, amelyeknek törekvé- 
sei intézményesülni akarván, előbb-utóbb 
beágyazódnak a politikai államba, ha más- 
ként nem, hát a jogalkotás befolyásolásá- 
val, az állami döntéshozatalba való bele- 
szólással, az állami élet ellenőrzésével. 


wit 


Miért fontos az ellentétek egységének 
hangsúlyozása témánk szempontjából? 
Azért, mert ennek birtokában elemezhet- 
jük a , rendszerintegratív" és , szociálinteg- 
ratív" funkciónak, az idézett cikkben - és 
máshol is — tapasztalt szembeállításának 
jogosságát. Miután itt kifejezetten a ma- 
gyar társadalomról van szó, előrebocsá- 
tunk egy ma már eléggé , divatjamúlt" állí- 
tást: a sztálinista torzulást leküzdő, ezer 
hiányossággal bajlódó szocialista állami- 
ságban elvi lehetőségként benne van a ma- 
gánember és a közember, a politikai állam 
és a civil társadalom minden eddiginél ke- 
vésbé ellentmondásos viszonya. 
Bármennyire is jogosult a társadalomin- 
tegráció és rendszerintegráció fogalmi kü- 
lönválasztása, kettészakítása nem indo- 
kolt. Azért nem, mert hordozóik, a politi- 
kai állam és a civil társadalom, valamint a 
közélet és a magánélet embere, az állam- 
polgár és az ember, tehát ellentmondásos 
mivoltukban is elválaszthatatlan egységet 
képeznek. Ha pedig egymásra vonatkozta- 
tottságában nézzük a két komponenst, azt 
látjuk, hogy az integráció mindkét formája 
— akár igen nagyfokú demokráciahiányt is 
feltételezve — valamilyen mértékben min- 
denkor tartalmazza a másikat is. A szocia- 
lizmust mint politikai rendszert nem lehe- 
tett szervezni, működtetni — még az állam- 
polgári szabadság igen sajnálatos kis moz- 
gástere mellett sem - szociálintegráció nél- 
kül. Ma, a civil társadalom reményteljes 
fellendülése idején, hajlamosak vagyunk a 
megelőző évtizedek emberét szimpla 
, alattvalónak" lefesteni, akinek csak felül- 
ről irányított, akaratlan gépies parancs- 
végrehajtó reflexei voltak. Ráadásul so- 
kan, látván a bajokat, érezvén a kritika 
jogosságát, inkább vállalják önmagukra 
nézve is a teljes elmarasztalást, bemenekül- 
ve egy újfajta , parancsra tettem" attitüűd- 

be. Az elmélet azonban nem azonos a poli- 
tikával, s ami még fontosabb: nem emel- 
hetjük az elmélet rangjára a politikai han- 
gulatot. 

A magyar politikai intézményrendszerre 
csak nagyon bajosan lehet differenciálatla- 
nul ráfogni, hogy önmaga változatlansá- 
gát kizárólagos önértéknek tekintette. Más 
kérdés, hogy e változtatás - főleg külpoliti- 
kai megfontolásokból - a , változatlan po- 
litika" jelszava mögött történt, olyannyira, 
hogy végül valóban a változatlanság igé- 
nye lett a domináló, s így önmaga politikai 
reformjának szükségességét késve és nehe- 
zen fogalmazta meg. Nem vitás az, hogy a 
rendszerintegráció nemcsak saját hibájá- 
nál, hanem saját természeténél fogva is re- 
latíve , konzervatív", ti. mert éppen az a 
funkciója, hogy valamilyen osztálytartal- 
mú (ma már erről se nagyon illik szólni!) 
társadalmi rendszer kialakítását, erősítését 
és megőrzését biztosítsa. 

Létezhet-e szociálintegráció rendszerin- 
tegráció nélkül? , A szociálintegráció elve 
pedig — olvashatjuk Fricz Tamás írásában 
- a társadalmi-állampolgári együttműkö- 
dés kiépítésére, az állampolgárok egymás 
iránti szolidaritásának megteremtésére 
(így a civil társadalom megteremtésére !), 
az össztársadalmi problémakezelésre he- 
lyezi a hangsúlyt." (Fricz T. id. cikk 34. 
old.) Csakhogy az állampolgárok közötti 
együttműködés szervezésében -— néhány 
össztársadalmi, össznemzeti és globális 
problémától eltekintve — nem hagyható fi- 
gyelmen kívül, hogy kik közötti, mely osz- 
tályok, rétegek, illetve mely érdekek hor- 
dozói közötti együttműködésről van szó, 
és milyen célra irányul az együttműködés. 
Rendszerintegratív mozzanatnak tekinthe- 
tő, hogy egy adott időszakban mi emelke- 
dik össztársadalmi rangra, a , kezelés" pe- 
dig kiknek a javára és főleg mely csopor- 
tok hátrányára történik. Az sem mellékes, 
hogy milyen eszme jegyében, milyen eszkö- 
zökkel, milyen módon megy végbe a rend- 
szerintegráció. Szorosan összefügg ezzel, 
hogy önként még egyetlen osztály se mon- 
dott le az integráció legfontosabb eszközé- 
ről, a politikai hatalomról. 

Az, hogy melyik van előtérben és melyik 
szorítja vissza a másikat, nemcsak a rend- 


szerintegráció demokratizmusának muta- 
tója, hanem annak is, hogy egy adott ál- 
lam, politikai rendszer és a mögöttes társa- 
dalmi viszonyok a kifejlődésnek mely stá- 
diumában vannak. Valószínűsíthetjük, 
hogy egy új politikai mozgalom a hatalom 
megszerzése előtti stádiumában még rend- 
szerintegratív törekvéseit is szociálintegrá- 
ciós formába önti (lásd a korai polgári 
törekvéseket, a munkásmozgalom, a külön- 
böző szocialista mozgalmak példáit). 
A politikai állam megszerveződésével ép- 
pen az állam kezdeti gyengeségének kifeje- 
ződéseként, majd később (az elbizakodott- 
ság és más egyéb okokból táplálkozó) 
megmerevedés következményeként a rend- 
szerintegráció elnyomja a szociálintegrá- 
ciót. Ugy tűnik, hogy labilis hatalmi viszo- 
nyok között a rendszerintegráció erősebb. 
Kiegyensúlyozott konszolidált körülmé- 
nyek közepette a szociálintegráció kerül- 
het előtérbe, valamint akkor is, ha válság- 
helyzetet konszolidált, politikai eszközök- 
kel kísérelnek meg megoldani. 

Ha a rendszerintegráltság szétesőben 
van, s a fellépő szociálintegrációs törekvé- 
sek rohamos intézményesülésével egy más 
tartalmú és jellegű rendszerintegrációra 
történik irányvétel, azaz egy újabb - előre 
nem ismerhető - politikai rendszer előjáté- 
kaként lépnek föl, akkor van valószínűsé- 
ge annak, hogy a politikai hatalom előtér- 
be tolja rendszerintegrációs hatásait, érte- 
lemszerűen korlátozva a szociálintegrá- 
ciót. Amennyiben viszont ez a lépés a hata- 
lom téves helyzetfelismeréséből vagy ép- 
pen elbizakodottságból fakad, akkor előáll 
az az eset, amikor érvényesülnek Marx 
már idézett szavai a politikai élet elnyomó 
reflexéről. Ennek viszont súlyos ára van, 
mert: , erre csak azáltal képes, hogy erő- 
szakos ellentmondásba kerül saját életfel- 
tételeivel, csak azáltal, hogy permanens- 
nek nyilvánítja a forradalmat, és ezért a 
politikai dráma épp oly szükségszerűen a 
vallásnak, a magántulajdonnak, a polgári 
társadalom összes elemeinek helyreállítá- 
sával végződik, mint ahogyan a háború 
békével végződik". (Marx: A zsidókérdés- 
hez MEM 1. köt. 359. old.) 

Figyelemre méltó, hogy amíg hazai poli- 
tikairendszer-kritikáinkban némelyek a 

megújulás címén annak teljes elvetését 
ajánlják — miként a hivatkozott cikk is a 
politikai rendszer életképtelenségét hang- 
súlyozza -, addig a polgári szociológiák a 
politikai állam és a társadalom többi szfé- 
rái ellentmondásainak elemzésekor nem 
mennek el a rendszerintegráció szükséges- 
ségének tagadásáig. E magatartást még az 
sem magyarázza, hogy a polgári demokrá- 
ciák fejlett formái jobban megfelelnek sa- 
ját gazdasági és kulturális hátterüknek, 
mint a mi jelenlegi politikai struktúránk 
egy demokratikus, hatékony szocialista 
modellnek. Nem indokolt tehát a rendszer- 
integrációról való lemondás, még akkor 
sem, ha a jelen politikai állam a mai formá- 
jában túlhaladott, s ha a társadalmi össz- 
folyamatokkal inadekvát viszonyba kerül- 
tek a rendszerintegráció arányai és mód- 
szerei. Ezzel nem a változatlanságot helye- 
seljük. Ellenkezőleg, valljuk, hogy az osz- 
tályviszonyok megváltozásával, az érdek- 
viszonyok átfogó átrendeződésével, a tár- 
sadalmi erőviszonyok eltolódásával magá- 
nak a társadalom alapjellegének s vele 
együtt a rendszerintegráció tartalmának is 
meg kell változnia. 

Ezért kellene óvatosabban kezelni a po- 
litikai állam és a civil társadalom ellent- 
mondását, mert annak dichotóm szembe- 
állítását sem egymáshoz való viszonyuk 
belső immanens logikája, sem a probléma 
gyakorlati-politikai aspektusa nem indo- 
kolja. Nem találjuk ennek igazolását azok- 
ban a polgári szociológiai irányzatokban 
sem, amelyeknek egyik fő kérdése a külön- 
böző társadalmi szférák eltérő racionalitá- 
sának bemutatása és ellentmondásainak 
feltárása. 

hz 


A habermasi elgondolás — amely a cikk 
szerzője számára is eszmei és terminológiai 
kiindulópontul szolgált — például megkü- 
lönbözteti az ,életvilágot" és a , rend- 
szert". Az életvilághoz tartozik az innová- 
ciót és adaptációt lehetővé tevő tanulás s 
ezek olyan feltétele, mint a morális tűrőké- 
pesség és jogi szabályozhatóság ; a csoport- 
identitások, a család és csoportközössé- 
gek; a demokratikus részvétel, s annak 
elemeként a nyilvánosság. A , rendszer" 


pedig nem más, mint a társadalom célelé- 
rése és a környezethez való alkalmazkodó- 
képessége, mégpedig két alrendszer: a ma- 
teriális kapacitás mint gazdasági alrend- 
szer és a vezérlés problémáit tartalmazó 
politikai alrendszer formájában. (Papp 
Zsolt: Modern polgári társadalomelméle- 
tek. Gondolat Kiadó, 1978. 57. old.) 

Max Weber feltárta a társadalom külön- 
böző szférái sajátos, eltérő logikájának 
egymáshoz való viszonyát, azt, hogy hol 
korlátozza egyik racionalitása a másikét. 
Habermas pedig rámutatott a rendszer és 
az életvilág viszonyának problematikussá- 
gára. Nem véletlenül állítja azt, hogy ,a 
politika mint a rendszer egyik alrendszere 
ynem bolondc, hogy az életvilág kommu- 
nikatív, demokratikusan legitimált elvárá- 
sainak eleget téve, lerontsa a gazdaság ész- 
szerűsítését, ehelyett a rendszer, (a gazda- 
ság) funkcionális kívánalmainak megfele- 
lően eleget téve, lerontja és maga alá gyűri 
az életvilágot... az életvilágot rendíthetet- 
lenül gyarmatosítják és az életvilág meg- 
terhelhetőségének végső pontjára érke- 
zett." (Papp Zsolt: uo. 59. old.) S ez az 
ellentmondás nem valamelyik szférának a 
hibájából vagy a másikhoz viszonyított el- 
maradottságából, hanem szerveződési el- 
veik eltéréséből származik. Az egyikben 
egy érdekvezérelt racionalitás érvényesül 
(ez a , rendszer") a célracionális sikerorien- 
tált cselekvés alapján. A másikban (ez az 
s életvilág") a megegyezésre orientált kom- 
munikatív cselekvés érvényesül. (Uo. 71. 
old.) Kétféle racionalitás van: bürokrati- 
kus-monetarista célracionalitás az egyik- 
ben, és kommunikatív racionalitás a má- 
sikban. (Uo. 73. old.) 

A kommunikatív racionalitás a nyelvi- 
ség segítségével a megegyezésre törekszik, 
míg a gazdasági és igazgatási szféra ,,el- 
szótlanodásával" egy ellenkező tendencia 
érvényesül. Az ellentmondás ilyen módon 
való növekedése — ahogy azt Papp Zsolt 
kibontja a habermasi gondolatrendszerből 
— mégsem vezet a két szféra teljes elszaka- 
dásához, mert a szociális partnerség vagy 
az alkotmány kidolgozása során létrejövő 
konszenzus egyfajta egyetértési bázist te- 
remt közösségi és individuális akaratok 
stratégiai terveinek kezelésére. (Uo. 71., 

73., 74., old.) Ne feledjük, e két szféra 
felfogható a , politikai, rendszerintegratív 
állam", illetve gazdaság és a , civil társada- 
lom" szinonimájaként. j 

Hasonló összefüggésben említhetjük 
Parsonst, aki a társadalomegészt négy al- 
rendszerre bontotta: 

e gazdaságra; 

e politikai alrendszerre ; 

e társadalomintegratiív alrendszerre 
(melyben a jog, az erkölcs és a társadalmi 
kontroll egyéb mechanizmusai találha- 
tók); 

e mintafenntartó alrendszerre. 

Ezek úgy kapcsolódnak egymáshoz, 
hogy mindegyik - tevékenysége eredmé- 
nyeként - egy-egy generalizált képességet 
bocsát ki a többi fele. A gazdaság a gaz- 
dagságot, a policy a hatalmat, az integratív 
szféra a szolidaritást, a mintafenntartó al- 
rendszer a presztízst. , Mindegyik alrend- 
szer a keretei között folyó tevékenység aut- 
putjaként egy generalizált képességet, illet- 
ve kapacitást bocsát ki, a társadalom egé- 
sze és a többi elsődleges alrendszer felé, 
amelyeknél ez imputként jelentkezik." 

Parsons ezen alrendszerek bonyolult 
kapcsolatát, kölcsönhatásaikat biztosító 
közvetítők feltárásával (vagy gondolati 
megalkotásával) egységüket, egymaásra- 
utaltságukat és egymásra való hatásukat, 
s ennyiben különbségük és ellentmondá- 
saik feloldhatóságát bizonyitotta. 

Luhmann szintén az elkülönült társadal- 
mi szférák egymást korlátozó jellegét és 
ezek egyidejű kölcsönhatását elemzi. ,,A 
választójog annyiban tér el a többi alap- 
jogtól, hogy ez a politikai szféra autonó- 
miáját védi a többi szféra felől ezer szálon 
induló befolyások ellen, mivel periodiku- 
san visszatérő alkalmakkor lehetővé teszi 
e befolyások formalizált átvitelét a politika 
belső szférájába. Ezzel szemben a többi 
alapjog a politikával szemben védi az egyes 

társadalmi szférák belső logikáját." (Pokol 
Béla uo. 247. old.) Az ellentmondás részle- 
ges feloldását, illetve a politikai és a civil 
szféra közötti közvetítést - Luhmann sze- 
rint — azok a neokorporációk végzik, ame- 
lyek mintegy második politikai rendszer- 
ként az érdekképviseleti szervek, a parla- 
menti bizottságok útján az állami politikai 


döntések tartalmi folyamataiba való bele- 
szólással, a többi társadalmi szféra érde- 
keinek és akaratának , becsatlakoztatásá- 
ra" képesek. 

E hosszú kitérő ravilágit arra, hogy a 
társadalom különféle alrendszereiről meg- 
fogalmazodó eltérő elképzelések abban 
közösek, hogy rejtetten vagy nyiltan mind- 
egyik elismeri a társadalomnak politikai 
államra és civil társadalomra való tagozó- 
dását, nyiltan kimondva vagy rejtetten 
utalva az ún. rendszerintegrációra és SZO- 
ciálintegrációra ; mindegyik foglalkozik az 
elkülönült szférak eltérő logikájával és 
ezáltal egymást kizáró, korlátozó, kifeje- 
zetten ellentmondásos jellegével. Egyúttal 
valamilyen formában mindben megtalál- 
juk a kölcsönhatás, a feltételezettség vala- 
milyen mértékű elismerését, s ezzel mind- 
két szféra létének evidenciáját. 

A politikai állam és a civil társadalom 
merev szembeállításának hazai gyakorlata 
— § Itt nemcsak Az ifjuság és civil társada- 
lom című cikkről van szó, hanem minden- 
napi politikai gondolkodásban nyiltan 
vagy látensen jelen lévő szemléletről — két- 
ségkivül indokolja az okok és az érvek 
vizsgálatát. Az ok kétségkívül abban rejlik, 
hogy a politikai állam és vele együtt az 
állami ideológia nemegyszer túltengett, túl 
közvetlenül érvényesült, s ezzel együtt 
mind gyakoribb és súlyosabb eredményte- 
lenséget mutatott, a demokratikus társa- 
dalmi kezdeményezéseket tartósan vissza- 
szorította, vagy a valóságos érvényesülés- 
hez szükséges játékteret szükkeblűen, bi- 
zalmatlanságot mutatva korlátozta. Noha 
cikkünk elején azon véleményünknek ad- 
tunk hangot, hogy különféle történelmi 
szituációban a direkt rendszerintegratív jel- 
leg előtérbe kerülése szükségszerű, ez ná- 
lunk Magyarországon meghaladta létjogo- 
sultságának időtartamát, mert a társadal- 
mi antagonizmus eltünte utan sem követte 
a társadalmi struktúra alakulását, azaz túl- 
tengése mesterségesen fenntartatott. Ha 
semmi, már ez is jelezte — csak időben észre 
kellett volna venni! — politikai struktúránk 
megmerevedését, a társadalmi igényektől 
való elmaradását. 

Mindez azonban mégsem indokolja a 
probléma mai - főként publicisztikai meg- 

közelítésű túldramatizálását -, a civil tár- 
sadalom drasztikus elnyomásáról, meg- 
semmisítéséről szóló állításokat. Az ilyen 
irányú kísérletek argumentációja rendsze- 
rint mesterkélt, és nemegyszer a szerző a 
fogalomcsúsztatás hibájába esik. Csak né- 
hányat említsünk. 

Gyakori módszer, hogy a civil társada- 
lom felszámolása és korlátozása tényeként 
kap megvilágítást a többpártrendszer meg- 
szüntetése, illetve ezek szerveződésének 
múltbeli megakadályozása, valamint a fel- 
szabadulás előtt, felülről szervezettségében 
és ideológiájában világosan a Horthv- 
rendszer politikai struktúrájához kapcso- 
lódó társadalmi szervezeteknek a feloszla- 
tása. Nem szabad azonban összekeverni 
egy a korábbi történelmi időszak politikai 
struktúrájának szerves részét képviselő in- 
tézményeket (még ha azok közvetlenül nem 
is részesültek a hatalomban) ,a civil" tár- 
sadalommal. A koalíciós időszak pártjai- 
nak és néhány szervezetének kikényszerí- 
tett , elhalása", szétverése vagy beolvasztá- 
sa az akkori, hatalomért folyó politikai 
harc -— és e harc súlyos tévedéseinek — SZer- 
ves része volt a rendszerintegráció kereté- 
ben, nem pedig a civil társadalom felszá- 
molása. 

Hasonlóképpen nem teljesen megalapo- 
zott felszabadulás utáni történelmünknek 
teljesen civiltársadalom-hiányos állapot- 
ként való bemutatása. Differenciálatlanul 
nem állítható, hogy a lakosságban nem 
termelődött ki semmilyen társulási szán- 
dék, civiltársadalmi szerveződés, spontán 
kezdeményezés, és nem jöttek létre ezek 
kézzelfogható eredményei. Tény, hogy 
ezeknek számos formáját az állam valóban 
szigorúan elfojtotta. Tény azonban az Is, 
hogy voltak a felszabadulás után különbő- 
ző népi bizottságok, lakóbizottságok, népi 
kezdeményezések, szakmai és kulturális 
szervezetek, s főleg a hatvanas években 
alakultak a különböző közhasznú társulá- 
sok (víz, gáz bevezetése, útépítés, iskolák 
rendbehozása stb.), a városszépítő és -védő 
egyesületek, a hobbiklubok, önkéntes ön- 
védelmi szervezetek — ide számítva még a 
kalákában való otthonépítést is —; Se szeri, 
se száma az alulról szerveződő civiltársa- 
dalmi jelenségeknek. Az, hogy a kezdemé- 


nyezésbe, a költségekbe és a szervezésbe 
bekapcsolódott az állam, illetve hatott 
ezek létére és működésére, az még nem 
feltétlenül szüntette meg civil jellegüket, 
hiszen az intézményesedés aligha nélkülözi 
a politikai állammal való (tartalmi, jogi és 
gazdasági) kapcsolatokat. Mondhatjuk te- 
hát, hogy a politikai szféra nem feltétlenül 
ellensége a társadalminak, ily módon a 
jelzett intézményesülés az állam , civilese- 
désének" is lehet jele, és nem csak fordítva. 
Ezért az államnak a civil társadalom iránti 
fogadókészségét nem lenne helyes mindig 
, bekebelezésnek" tekinteni. Ennek hang- 
súlyozásával nem kérdőjelezzük meg azt, 
hogy e kezdeményezések nem kaptak elég 
teret, bátorítást, támogatást — sőt nemegy- 
szer a politikai gyanu árnyéka vetődött 
rájuk -, és azt sem, hogy létezett a civil 
társadalom bekebelezésére irányuló ten- 
dencia is. 


A szociálintegratív törekvések egyik legna- 
gyobb reményekkel kecsegtető, ám drasz- 
tikusan elnyomott formájaként értékelik 
többen a hatvanas évek beatmozgalmát. 
Ebben az értékelésben ismét a szociálinteg- 
ratív és rendszerintegratív tendenciák túl- 
zott szembeállítását vélem felfedezni. Alap- 
igazságnak tartom ama kijelentést, hogy 
,,. ..a felnőtt társadalom, a politikai vezetés 
számára az ifjúság bárminő mássága Ön- 
magában IS politikai másság lehetőségét 
jelentette" . (Csizmadia Ervin: Az ifjúság 
örök joga. Ifjúsági Szemle 1987. 5. szám 
11. old.) Érvényes volt ez a beatnemzedék- 
hez való viszonyban is. Mindazonáltal a 
civil társadalom szisztematikus állami hát- 
térbe szorítását a beatnemzedék helyzeté- 
vel jellemezni nem tűnik elég meggyőző- 
nek. Még az is nehezen bizonyítható, hogy 
a hatvanas évek hazai ifjúsági mozgalmai 
valóban a civil társadalom letéteményesei 
voltak vagy lehettek volna. 

Igaz, néhány vonatkozásban a beatmoz- 
galom jellegzetes civil társadalmi jegyeket 
produkált. Mint a generációs probléma 
megjelenítője valóban hordozója volt a ci- 
vil és állami szféra ellentétének. Jelesül a 
beatmozgalom, s ilyen értelemben az attól 

különböző hippimozgalom is, új életstílus- 
mintájával, eléggé általános hatalomelle- 
nességével, direkt és indirekt társadalom- 
kritikájával, néhány új érték hordozásával 
tartalmazta a civil társadalom elemeit. Ha- 
zánkban azonban ennél sokkal többről 
nemigen beszélhetünk. Ennek okait a kö- 
vetkezőkben látom. 

u A civil társadalmat csak egy átfogóbb 
életmódváltozást reprezentáló, a polgári 
társadalom legfontosabb tevékenységét 
(beleértve a munkát is, mert a formai, kül- 
sődleges jegyek és viselkedési minták ehhez 
kevesek) tartalmazó, valamilyen módon 
önszerveződő tevékenységformák képvi- 
selhetik. Erről, mint tudjuk, nem volt szó. 
A viselkedés, a zenei áttörés, a friss gon- 
dolkodás, a felszabadultság alig volt több, 
mint egy új életérzés és divathullám. 

u Az establishmenttel való szembefor- 
dulás sem volt olyan erős nálunk, mint 
Nyugaton. Nem is lehetett, mert akkor egy 
konszenzusra törekvő és a régi merev, bü- 
rokratikus vonallal leszámoló politika volt 
napirenden. Rendszerünk vétlen volt a vi- 
etnami háborúban, ami Nyugaton az egész 
mozgalomnak impulzust adott. Így tehát a 
hivatalos politikával való szembefordulás 
és a civil társadalom jogaiért való harc 
inkább morális térre került; a dac, a pol- 
gárpukkasztás, a közéletnek való hátatfor- 
dítás formáját öltötte. 

mu Méreteinél, tömegbázisának nagysá- 

gánál fogvá is túlértékelésnek érzem a civil 
szféra megteremtése akárcsak korai for- 
májának is tekinteni a beatmozgalmat. Az 
ifjúság életének csak kis szeletét (szórako- 
zás, szabadidő-eltöltés) fogta át, s ha a 
tudatos felismerést tekintjük, akkor az if- 
júságnak még az előbbinél is kisebb hánya- 
dát tudhatta maga mögött a beatmozga- 
lom. Ahogy Sükösd Mihálytól egy kerek- 
asztal-beszélgetésen elhangzott: , Ki kell 
mondani: a nemzedékiség nálunk az elit 
értelmiség sajátos beltenyészetét jelentette. 
Ellentétben például az 1968-as párizsi ese- 
ményekkel, ahol a munkás- és az értelmisé- 
gi fiatalok egyaránt megmozdultak." (Ifjú- 
sági Szemle 1987. 1. szám 7. old.) 

mum A szóban forgó funkcióra való alkal- 

matlanságnak igen fontos oka volt, hogy 
e mozgalom nem azonosult a nyugat-euró- 


pai újbaloldali irányzat eszméivel, s nem 
kapcsolódhatott a marxizmus reneszán- 
szához. Ez utóbbi hiányában viszont a 
marxi gondolatvilágnak éppen azok az ele- 
mei sikkadtak el, mint pl. igazi humaniz- 
musa, dialektikája, szabadságfelfogása 
stb., amelyek kedvező eszmei talajt adhat- 
tak volna egy széles és főleg szocialista 
értelemben vett civil társadalom kialakulá- 
sának. 

Immanens korlátja volt az ifjúsági moz- 
galom civil társadalmi jellege kibontako- 
zásának az, hogy többnyire e mozgalom 
nyugati importnak számított. Ez utóbbi 
már a fogyasztói társadalomból való kiáb- 
rándultságra épített, mi pedig épp hogy 
akkor kezdtünk el fogyasztani. S ki örül a 
bőség kritikájának akkor, amikor épp 
hogy megízleli a fogyasztás élvezetét s 
igencsak messze van a csömörtől. Másfelől 
pedig, s ez a lényege okmagyarázatunk- 
nak, e mozgalom igen gyenge szállal kap- 
csolódott az árupiacot kibontakoztatni 
szándékozó gazdaságimechanizmus-re- 
formhoz, sőt néha annak eszméi ellen ha- 
tott. Az akkori ifjúsági társadalomkritika 
is inkább a gyors meggazdagodást, a , lán- 
gossütő karrierjét", a , frizsider-szocializ- 
must", valamint a terjedő , kispolgárisá- 
got" ostorozó rendszerkonform értelmisé- 
gi nézeteket képviselték. Holott a gazdasá- 
gi reform kibontakozása -— ha egyéb okok 
folytán nem torpan meg - növelte volna az 
állampolgári lét mozgásterét, megteremtve 
a civil társadalom szélesebb lehetőségeit is. 
Ha mindezek ellenére elfogadjuk, hogy e 
mozgalmak a civil társadalom reménytel- 
jes csírái voltak, igaz-e hogy a hatalom 
szétverte, visszaszorította őket. Úgy gon- 
doljuk, hogy nem, a következő érvek alap- 
ján. 

v Maga a mozgalom eléggé illuzórikus 
volt ahhoz, hogy lett volna mit szétverni 
rajta. Csengey Dénes szerint: , A mozga- 
lom nem volt sehol, nem létezett... A nyu- 
gati beat radikális folytatásai, az értelmisé- 
gi mozgalmak diáklázadásokba, egyetemi 
forradalmakba robbantak, és sorra elbuk- 
tak, s ezzel egyrészt beomlottak az ellen- 
kultúra távlatai, másrészt világszerte meg- 
torpant a mindvégig angolszász gerjesztésű 
beathullám, végül pedig a kiáltványokban: 

megfogalmazodó programok félreérthetet- 
lenül megmutatták, hogy csak a divat által 
egységesített formai rekvizitumok terem- 
tették meg egy egységes ifjúsági világmoz- 
galom, egy nemzedéki világforradalom lát- 
szatát. .." (Csengey Dénes: ,,.. . és mi most 
itt vagyunk". Magvető Könyvkiadó 1983. 
37. old.) j 

v Ha pedig volt ellenállás — márpedig 
volt — az ifjúsági életformaváltással szem- 
ben -, tekintsük azt a civil társadalom ko- 
rai megnyilvánulásának, vagy sem, Vissza- 
szorításában messze nem a politikai hata- 
lom játszott kizárólagos szerepet, hanem 
,. .. ebben a munkában nagy részt vállaltak 
a társadalom szervezetei is, köztük elsősor- 
ban a szocializáció intézményei (iskola, 
család, munkahely, tömegszervezetek, tö- 
megkommunikáció) " (Fricz Tamás i. m., 
Ifjúsági Szemle 1989. 4. szám 15. old.) 5 ha 
figyelembe vesszük, hogy ezen faktorok 
nagyrészt erős állami befolyás alatt voltak, 
még akkor sem lehet kétségünk, hogy € 
mozgalom nem az állami ellenálláson szen- 
vedett hajótörést. ; 

v Végül ne feledjük : itthon is, miként a 
nyugati világban, vezéregyéniségei , hagy- 
ták el" — fizikailag vagy szellemi arculatuk 
és stílusuk megváltoztatásával — a mozgal- 
mat. , Sajátos ÉS ellentmondásos helyzet 
keletkezett így. Egyrészt megszűnt a ma- 
gyar beat mint nemzedéki illuzórikus moZ- 
galom, apostolai disszidáltak, lezüllöttek 
vagy a szórakoztatóipar szolgálatába lép- 
tek, követői pedig felszívódtak a fogyasztó 
közegébe." (Csengey i. m., 38. old.) 

Mindezek fényében már nem tűnik kon- 
formistának az e témakörben lefolytatott 
kerekasztal-beszélgetés egyik kijelentése: 
, Szakítani kellene a politika mint örök 
fekete ördög képzetével. Hogy van politi- 
ka, hatalom és ehhez képest van társada- 
lom, hogy az egyik a rossz, a másik a jó, 
hogy ez a kettő örökké harcol egymással, 
mint tűz és víz, mint sötétség és világos- 
ság..." (Ifjúsági Szemle, 1987. 6. szám 12. 
old.) 

6 


Az a benyomásunk, hogy a merev szembe- 
állítás egy sajátos kettős hatalom szervező- 
désének eszmei megindokolását is tartal- 

mazza. Ezt abban a nolens-volens érvelés- 
ben vélem felfedezni, amely azt indokolja, 
hogy a politikai szféra túlzott rendszerin- 
tegratív törekvései folytán mintegy rá- 
kényszeríti a civil társadalom mérvadó ele- 
meit, hogy az országos politika szintjén 
gondolkodjanak és cselekedjenek. , Ez a 
sok tekintetben jogos szorongást kiváltó, 
éles feszültséget hordozó politikai helyzet 
az autonóm mozgalmak szervezői előtt is 
tudatosodik, aminek eredménye az, hogy 
a mérvadó csoportok, már nem pusztán az 
állampolgári értékek, a civil kurázsi bizo- 
nyos fokú önérdekű elsajátítását tűzik cé- 
tul maguk elé, hanem arra tesznek kísérle- 
tet, hogy szélesebb mezőben az országos 
politika szintjén gondolkozzanak, fogal- 
mazzanak meg állásfoglalásokat konkrét 
politikai kérdésekben — és cselekedjenek. 
Intézményeiket sem pusztán az érdekkép- 
viselet, hanem a közügyekbe való állandó 
részvétel igényével is hozzák létre." (Fricz 
Tamás i. m., 41. old.) 

A hatalom, félve a civil társadalom meg- 
jelenésétől, hol enged, hol szigorodik vele 
szemben, miáltal ő maga idéz elő patthely- 
zetet, anarchiával fenyegetve a társadal- 
mat — állítják. Kétségkívül ez az összefüg- 
gés és veszély létezik. De egy fordított ösz- 

hogy ti. a saját, túl- 
túlzott rendszerinteg- 
államnak egy- 


valójában a politikai hatalomra irányuló, 
azaz a társadalomintegrációt a politikai 
szférába áttevő törekvésekkel is. Még csak 
nem is e törekvésekkel van baj, hanem 
azzal, hogy nem tudjuk : mi ezek tartalma. 

Azt, hogy létezik a politikai szféra egy- 
fajta , leváltásának " tendenciája a civil tár- 
sadalom (vagy csak annak nevezett) moz- 
galmaival, szervezeteivél és pártjaival, az is 
mutatja, hogy miközben számos civil 
funkció megoldatlan, többnyire csak az 


országos ügyekben való állásfoglalásokról 
hallunk. Miközben például megoldatlan a 
szegényeknek való rendszeres és intézmé- 
nyes gyűjtés; az öregek társadalmi ellátá- 
sa, gondozása, segítése; a lakóhelyek köz- 
biztonságához 
hozzájárulás ; 


társadalmi erőkkel való 
a helyi környezetvédelmi 

problémák megoldását szolgáló nevelés és 
szervezés ; a helyi közigazgatás, kereskede- 
lem és szolgáltatás ellenőrzése ; a helyi ha- 
talmak folyamatos kontrollja és még so- 
rolhatnánk - alig van keletkező szervezet, 
mozgalom (szinte függetlenül létszámától, 
valós lehetőségétől és kidolgozott prog- 
ramjától), amely ne az országos ügyek felé 
fordulna a legnagyobb hangsúllyal. Ez 
egyébként szükséges és természetes meg- 
nyilvánulás, hisz mint elvileg ís utaltunk 
rá, a civil társadalom közvetítő szerepet 
kell hogy játsszon az állam és a polgári 
társadalom között, s ehhez magának is fel 
kell emelkednie az általánoshoz. Egy moz- 
galom önmaga civilkarakterét, tömegbázi- 
sát, valamint a közügyek intézésének gya- 
korlatát és az ahhoz szükséges tekintélyt 
azonban aligha szerezheti meg, ha csak a 
legáltalánosabb közügyekre koncentrál. 

Erthetően nem erősiti a bizalmat. ha a 
civil társadalom több szószólója az egyol- 
dalúságok, a dramatizált túlzások eszközé- 
vel él. Vegyünk néhány idézetet (bár az 
igazi túlzásokat inkább a publicisztikában 
találjuk, mintsem a tudományos-elméleti 
irodalomban), amely ezt mutatja: ,,...a 
magyar társadalom a nyolcvanas évek vé- 
gére elérkezett teljesítőképességének hatá- 
rára, és a modell összes energiája kimerült. 
Érzi korosztályunk, vagy a saját energiájá- 
val kell hozzájárulni ennek a rendszernek 
a radikális átalakításához, vagy pedig ön- 
magára hagyja a rendszert és felkészül egy 
robbanás utáni helyzetre." (Ifjúsági Szem- 
le 1987. 6. szám 7. old.) Vagy: ne várjunk 
semmit a hivatalos politikától ,,...bizto- 
sabb út arra kényszeríteni a hatalmat, 
hogy demokratizálódjon". (Uo. II. old. - 
Kiemelés tőlem. V. R.) 

Ugyanakkor zavaró az a nem túlzottan 
demokratikus szemléletmód is, amely az 
egész magyar lakosság eddigi magatartá- 
sát , alattvalóinak" minősíti, amiért elfo- 


gadta a konszenzust, feladta szabadságát, 
hogy fogyasztó polgár lehessen, s így nem 
lett állampolgár... Az sem biztató, nem 
kelt demokratikus reményt, ha egy politi- 
kai rendszert is helyettesíteni akaró civil 
társadalom ideológusai az ifjúság egy szük 
rétegét egyszerűen , mérvadó" csoportnak 
nevezik. Igaz, hogy bármely rétegben, bi- 
zonyos relációban megkülönböztethető 
egy elit. De azt ne feledjük, hogy a , mérv- 
adó" ki nem mondott ellenpólusa a , nem 
mérvadó", s mint kiderül, ide tartozik az 
egyetemi ifjúság nagyobb fele, szinte min- 
denki, aki nem bölcsész, közgazdász, jo- 
gász, valamint a nem egyetemi ifjúság (ök 
is vannak egy páran) szinte minden rétege. 
No de mi lesz ez csetben a szociálintegráci- 
óval, az alulról építkező, állampolgári lét- 
tel bíró egyénekre épülő demokratikus szo- 
cializmussal? Vagy ha nem ezt építjük, ak- 
kor mit újitunk meg és milyen irányban? 
Mostanában divat mindennek a garanctá- 
jára rákérdezni. 

Nos a feltett kérdésekre mi lesz a garan- 
cia? Nem lenne jobb, a rendszerintegratív 
politikai szférát radikálisan megújítani, e 
szféra önakaratát is feltételezve és igénybe 
véve? E megújítással azt is el kellene érni, 
hogy a hatalom a maga rendszerintegrá- 
ciójával ne nyomja el a civil társadalmat, 
s a civil társadalmat meg arra serkenteni, 
hogy segítse demokratikusabbá tenni a 
maga eszközével a hatalmat is. Ez utóbbi- 
ban vállaljon részt - ha kell a nyomás 
erejével ís -, mert csak így lesz demokrati- 
kusabb az egész társadalom, amelyet a sa- 
ját eszközeivel a hatalom is és a civil szféra 
is szervez. Ahhoz, hogy e kétféle tendencia 
közül ne tengjen túl a politikai integráció 
az ís kell, hogy a civil szféra 15 ismerje saját 
helyét, lehetőségeit és objektív határait a 
társadalom egészében. 


H. Varró Rózsa 

A Magyarországi Tanácsköztársaság 
hét évtízed távlatából 


A forradalmaknak ritkán van szerencsés utókoruk. A revolúciók örök ellenségei vissza- 
menőleg is minden ilyenféle gyökeres társadalmi változásban anarchiát, az értékek 
pusztítását, a szerves fejlődés megzavarását látják. Ez utóbbi egyet jelent a , nemzeti 
tradíciók" megtagadásával, ami nyilván csupán az , idegen izgatók" művének lehet a 
következménye. gyakran törvényes örökösei sem bánnak érdeme szerint a forrada- 
lommal. Hol csak szelektíve vállalják fel a hagyatékát, a változó korok változó igényei- 
hez igazítva a válogatás szempontjait. Máskor kultikus tisztelet tárgyává avatják, álló- 
képpé merevítik a történelem legdinamikusabb pillanatait, hogy így igazolják folyama- 
tok, struktúrák mozdulatlanná dermedését, vagy legalább ennek óhaját. 

Ami a magyar kommünt illeti, képe az utókor közgondolkozásában - a történettudo- 
mány számottevő erőfeszítései ellenére -— korántsem tekinthető letisztultnak, s Gábor 
Andor 1925-ben írott szavai: , Időben tőle egyre távolabb/lélekben hozzá egyre köze- 
lebb..." — messze nem váltak még valósággá. Ehhez, úgy tűnik, hét évtized történeti 
fejlődése sem volt elegendő, arról nem is szólva, hogy az említett útnak kanyarai, kitérői 
vissza is hatottak a 133 forradalmas nap megítélésére. A forradalmat átélt nemzedék 
tapasztalatainak hagyománya és a változó korok változó hivatalos szemléletének örök- 
sége olykor egymással vitázva él kortársaink tudatában, s tanúi lehetünk annak is, hogy 
miközben egyes hatások halványulnak, helyettük újak keletkeznek, mások pedig szívó- 
san tovább élnek. 

Napjaink tömegkommunikációjának egy-egy megnyilvánulása is utal arra, hogy még 
nem szűnt meg az ellenforradalmi rendszer 25 esztendős, az 1918-19-es eseményekkel 
kapcsolatos , agymosásának" hatása. Ezen már azért sem lehet csodálkozni, mert a maga 
idején igen hatásosan rágalmazták a magyar munkásság , eget ostromló" kisérletét. 
A templomi szószékekről, a tanári katedrákról, a leventeoktatóktól a hivatásos politiku- 
sokig s a tudomány hivatalos nagyjaiig mindenki bizonygatta: a Tanácsköztársaság 
kalandorok, az élettől és a néptől elszakadt szobatudósok, mi több, bűnözők összeeskü- 
vése volt csupán. Olyan epizód, amely nem része a magyar történeti folyamatosságnak, 
s csak intő példaként méltó az utókor figyelmére; történetének tanulmányozása pedig 
leginkább a nyomozó hatóságokra és a bíróságokra tartozik. A Horthy-rendszer jog- 
szemlélete szerint ugyanis a Tanácsköztársaság nem minősült államnak, hanem , bűncse- 
lekmények elkövetésére" szövetkezett személyek tömörülésének. Így a normális állami 
tevékenység minden megnyilvánulását közönséges bűncselekménynek nyilvánították. 
Ezért lehetett a kormány tagjaitól a legegyszerűbb tisztségviselőkig mindenkit közönsé- 
ges bűnözőként kezelni, ezért marasztalhatták el a Vörös Hadsereg vezérkari főnökét, 
Stromfeld Aurélt felségsértésért és hűtlenségért, amit nyilván az országot védve, az északi 
hadjárat idején , követett el". 

Noha a Horthy-rendszer a rágalmak mellett szüntelenül igyekezett jelentéktelenné 
kicsinyíteni mindazt, ami Magyarországon 1919 tavaszán történt, korábbi magabiztossá- 
gát soha nem nyerte vissza, sőt — minden ellenkező vélekedéstől eltérően - szüntelenül 
tartott a forradalom megismétlődésétől. Ezzel nem azt akarjuk állítani, hogy ez az érzés 

megalapozott lett volna. Mégis ez a szorongás tetten érhető pl. törvényhozási, rendészeti 
intézkedésekben. 

Tagadhatatlanok e szakadatlan propaganda következményei. 1945 táján ez a magyar 
kommunistáktól és a Szovjetuniótól való félelemben fejeződött ki. Ennek a szorongás- 
nak közvélemény-formáló szerepére Bibó István is rámutatott. Más, az alábbiakban 
részletezendő okok mellett ez is hozzájárult ahhoz, hogy a kommunisták a felszabadulás 
után nemigen emlegették a Tanácsköztársaságot. 


A forradalom tábora közvetlenül a tanácshatalom veresége után igyekezett kialakítani 
a maga képét a Tanácsköztársaságról. Ez a vizsgálódás szorosan összekapcsolódott a 
,hogyan tovább?" kérdésével. A vereség valós vagy vélt okainak keresése, az ezzel 
kapcsolatos nézeteltérések, viták önkéntelenül csoportképző tényezőnek bizonyultak. 
Az emigrációs évek kezdetén a vezetők részéről vádak, önvádak és önigazolási kísérletek 
sokasága látott napvilágot. Ez -— a közhiedelemmel ellentétben — nem az 1919-es magyar 
osztozik minden levert forradalom száműzött, száműzetésbe kényszerült vezérkara. 
Talán elég, ha ezzel kapcsolatban az 1849 utáni magyar emigráció hasonló jellegű 
irodalmi tevékenységére utalunk. Ám a személyes elfogultságoktól eltekintve a proletár- 
diktatúra megdöntését követő első kommunista értékelések helyesen határozták meg a 
vereség okaiban a külső és belső tényezők arányát. 

Kun Béla, Szántó Béla, Varga Jenő korai írásai bőven szóltak egyes szociáldemokraták 
ingadozásairól, a parasztság jelentős rétegeinek passzivitásáról, a belső ellenforradalom- 
ról, de a bukás alapvető, legfontosabb okát a nemzetközi helyzet kedvezőtlen alakulásá- 
ban, az intervenciós hadseregek túlerejében látták. A későbbiekben - nem függetlenül 
a nemzetközi kommunista mozgalom álláspontjának alakulásától — változásokat tapasz- 
talhatunk a forradalom tragikus sorsának, e sors okainak értékelésében. A húszas évek 
végére a kommunista sajtóban jobbára olyan írások jelentek meg, amelyek a vereség 
egyetlen okát a szociáldemokraták 1919-es magatartásában vélték felfedezni, és nem 

A kommunista szerzők írásai azonban kezdettől fogva tartalmaztak önkritikus eleme- 
ket. Ilyen vonatkozásban foglalkoztak az agrárkérdés 1919-es megoldásával, a pártegye- 
süléssel stb. Az persze külön vizsgálandó feladat lenne, hogy ezek az olykor Leninre 
hivatkozó önkritikus megjegyzések mennyire és milyen mértékben voltak megalapozot- 
tak. Ám tény, hogy a harmincas évek végétől ezek az önkritikus jellegű írások sajátos 
színezetet kaptak: a kritikát egyes személyekhez kezdték kötni, majd a hibák, illetve a 
felelősök körét szélesítve kialakult utólag a , belső ellenség" csoportjáról alkotott kon-. 
cepció. Miután a magyar proletárforradalom legtöbb vezetője a sztálini repressziók 
áldozatául esett, a Tanácsköztársaságra a nem éppen jótékony feledés fátyla borult. 
Emlegetni csak elkerülendő hibái kapcsán volt ildomos. És nemcsak Sinkó Ervin vallo- 
másszerű regénye, az Optimisták nem jelenhetett meg akkoriban, de elmaradt a Szántó 
Béla által írt. első tudományos igényű kommunista összegzés publikálása is, noha a 
szerzőt sok lektor megalázó módon kényszerítette munkájának átdolgozására. 

A felszabadulás után a hallgatás, az elhallgatás kísérte itthon is a Tanácsköztársasá- 
got; hisz egyfelől számoltak a proletárdiktatúrától való félelemmel, s emléke zavarta 
volna a koalíciós politikát, másfelől a kommün , priuszos" lett a sztálini tisztogatások 
során. A , fordulat éve" után, az ún. ötvenes évek kezdetén viszont a rendszer legitimáció- 

ja érdekében szükség lett 1919 újrafogalmazott képére. Ennek jegyében általában, úgy- 
mond, dicsőségesnek tekintették a Tanácsköztársaságot, ám történetét - konkrétan 
szemlélve - a hibák és , bűnök" sajátos gyűjteményeként kezelték. 

Ebben az ábrázolásban a forradalomnak szinte nem is voltak alanyai: volt néhány 
, árulója", vezetők helyett pedig egyetlen vezető irányította, mindenki más elmerült a 

szürke tömegben. A kor jellegzetes kiadvánva. a Tanácsköztársaság harmincadik évfor- 
dulójára megjelentetett díszes album pontosan fejezi ki ezt a koncepciót. A kötet úgy 
mutatta be az 1919-es forradalom képét, hogy abból hiányzott minden és mindenki, ami 
és aki akkor feledésre ítéltetett. Ezzel szemben pártalapítóként, államszervezőként és 
győztes hadvezérként találkozhatott az olvasó Rákosi Mátvással. Ma illetlenségnek 
tünne, ha utalnánk azokra a feldolgozásokra. oktatási anyagokra, szépirodalmi alkotá- 
sokra, amelyek , kibontották" ezt a koncepciót, s aminek következtében 1919 egész 
generációk tudatában valóságos történelmi , állatorvosi ló7-vá vált. 

Az SZKP XX. kongresszusával kezdődő öntisztulás — amelynek egyik első eredménye 
volt Kun Béla rehabilitálása -, majd 1956 kataklizmája új helyzetet teremtett a Tanács- 
köztársaság megitélésében is. A reális történelmi kép kialakításának fontos tényezője, 
előfeltétele volt, hogy az MSZMP politikája elődjének tekintette 1919-et, és szükségesnek 
vélte a forradalom képének megtisztítását a rárakódott rágalmaktól. Az ötvenes évek 
végétől vett nagyobb lendületet a korszak tudományos kutatása, jelentek meg először 
az alapvető forráskiadványok, helytörténeti munkák, majd az egyes részkérdéseket 
megvilágító monográfiák, s végül az egész folyamatot feltáró összegzések, amelyek közül 
kiemelkedik Hajdu Tibor műve a Tanácsköztársaságról. Megjelentek -— igaz. nem minden 
nehézség nélkül -— a korszak történetét feltáró, forrásértékü szépirodalmi feldolgozások 
is, így Illyés Gyula, Kassák Lajos, Lengyel József, Sinkó Ervin nagy művet. Kérdés 
azonban, hogy ezek az erőfeszítések mennyiben váltak , anyagi erővé", mennyiben 
módosították az 1945-ös vagy az 1956 előtt elterjedt sztereotípiákat a Tanácsköztársa- 
ságról. 

A fel-felbukkanó régi és a keletkező új előítéletek nyomán sem a témakörrel foglalkozó 
történészek, sem a tudományos népszerűsítés munkásai. sem a pedagógusok nem lehet- 
nek elégedettek. Nem lehetnek elégedettek azért sem. mert bizonyos külső körülmények 
(pl. a brezsnyevi korszak resztalinizációs tendenciái s azok némely hazai megnyilvánulá- 
sa) zavarták a teljesebb tényfeltárást, s rendkívül megnehezítették fontos forráscsopor- 
tok megismerését. 

Ha a magyar tanácshatalommal kapcsolatos újonnan felvetődő vagy újragondolásra 
érdemes problémákat igyekszünk szamba venni. úgy ismételten felvetődik a kérdés: 
vajon hol van a helye a Tanácsköztársaságnak nemzetünk történetében? A forradalom 
nemzedéke érthetően hangsúlyozta az 1919. márciusi fordulat új minőséget teremtő 
jellegét, majd a proletárforradalom veresége után még a jó szándékú kritikusoknál is 
megfogalmazódott a proletárforradalom hagyománynélkülisége, a kisérlet történelmi 
tévedés jellege. E nézet itt-ott ma is jelentkezik. és ez ma már nem éppen reális és 
elfogulatlan történeti kritika. Igaz. a szocialista forradalom bizonyos tekintetben tagadá- 
sa volt az őszirózsás polgári demokráciának, másfelől azonban az utóbbi folytatásának, 
kiteljesítésének is tekinthető. 

A polgári demokratikus rendszert egyébként nem a kommunisták döntötték meg. erre, 
ismeretesen, módjuk sem volt. A KMP az objektiv okok miatt új forradalom felé haladó 
Magyarországon az adott erőviszonyok miatt az eseményeket felgyorsító katalizátor 
szerepét töltötte be. Az 15 figyelemre méltó, hogy a tanácsállam vezetői kivétel nélkül 
részesei voltak a magyar progresszió évtizedes harcainak, s e küzdelem örökségéből a 
lehető legtöbbet akarták megvalósítani. Utalhatunk itt a személyes folytonosságra, hisz 
nem képzelhető el. hogy Agoston Péter, Kunfi Zsigmond. Rónai Zoltán vagy Lukács 
György 1919. március 21-én lelket cserélt. és elfeledte volna mindazt, ami 1918 előtt vagy 
1918 ősze és 1919 tavasza között fontos volt számára. De említhetjük azt is, hogy a 
polgári demokratikus korszak számos reformterve. pl. az oktatásügy területén, 1919 
márciusa után valósult meg. A tanácsállam a magyar progresszió nagy alakjai, Ady 
Endre és Szabó Ervin közvetlen örökösének, hagyatéka folytatójának tekintette magát. 
Aligha tagadható, hogy az a forradalom. amely békés körülmények között, vitathatatla- 
nul a lakosság jelentékeny részének támogatásával győzött. s képes volt igen nehéz 

körülmények között honvédő háborút viselni, objektíve a nemzeti progresszió szerves 
része volt. Az elszigeteltség miatt is alapvetően belső erőkre támaszkodó hatalom a teljes 
katonai összeomlásig belülről megingathatatlan maradt, míg az ellenforradalom csak az 
intervenció szuronyaival tudta visszaszerezni pozícióját. 

Ami a forradalmi események epizódjellegét illeti : igaz, a 133 nap történelmi mércével 
csak egyetlen pillanat volt. Ám - mint ezt Lukács György 1969-ben kifejtette — e pillanat 
éles cezúrát jelentett a kultúrában ; ezután nem lehetett ugyanúgy írni, gondolkodni, mint 
annak előtte. Lukács többek közt 1919 élményével kapcsolta össze azt az európai 
jelentőségű, az előretörő fasizmussal szembeni szellemi ellenállást, amelyet a harmincas 
évek közepétől a haladó magyar kultúra produkált. Amit Lukács a kultúrával kapcsola- 
tosan kifejtett, áttételesen igaz volt az egész magyar életre. A bármennyire is rövid ideig 
tartó győzelem élményét — ha rejtve is — zsigereikben hordták a dolgozó osztályok 
éppúgy, mint maga a hatalom. 

A Tanácsköztársaság naiv messianizmusa kedvelt témája az utókor bírálatának és a 
forradalom nemzedéke önkritikájának. Az előbbinek azért, mert szándékuk szerint 
kiválóan lehet illusztrálni vele az új rend állítólagos életidegenségét, az utóbbiaknál pedig 
alkalmat nyújt a romantikus ifjúság önironikus felidézésére. Igaz, a Forradalmi Kor- 
mányzótanács üléseinek állandó témája a szesztilalom kérdése volt, amelyet a munkás- 
népbiztosok enyhíteni, az értelmiségiek változatlan szigorúsággal fenntartani igyekeztek. 
Igaz, hogy Sinkó Ervin a lázadó ludovikásokkal - egy korabeli plakát tanúsága szerint— 
büntetésből Tolsztojt olvastatott, s az is igaz, hogy a forradalom a budapesti házmestere- 
ket könyvtárosokká kívánta tenni. 

A munkáshatalom talán túlságosan, szinte a naivitásig hitt az emberek gyors megvál- 
toztathatóságában, de azért itt sem érte be jámbor óhajokkal, hanem igyekezett ehhez 
az igen nehéz időkben is eszközöket biztosítani. Ha a tanácsállam kulturális és szociális 
programja meghaladta is a korabeli realitásokat, ebben a tévedésben osztozott a ha- 
ladó magyar értelmiség színe-java, amely kész volt részt vállalni az ebből adódó 
feladatokból. Nem egy ezoterikus kisebbség, hanem a kultúra és a tudomány valóságos 
elitje kísérelte meg Magyarországot egy lendülettel a világ élvonalába emelni. (Ez akkor 
is igaz, ha ismeretes : az értelmiség egy része eleve idegenkedett a Tanácsköztársaságtól, 
míg mások a nehézségek, a hibák hatására meginogtak, s a vereség után , tévedésüket" 
revideálni igyekeztek.) 

A Tanácsköztársasághoz lelkesen csatlakozó értelmiségiek nagy számát jellemzi az 
ellenforradalom győzelme utáni kulturális-tudományos emigráció nagysága. A hozzáve- 
tőleges névsor túlfeszítené e cikk kereteit, csak jelzésként utalunk néhány névre. 1919-es 
emigráns volt Korda Sándor, Ferenczi Béni és Ferenczi Noémi, Moholy Nagy László, 
Mannheim Károly, Hauser Arnold - hogy az exponáltabbakról ne is szóljunk. Folytathat- 
nánk a sort biológusokkal, filozófusokkal, fizikusokkal, matematikusokkal, művészet- 
történészekkel. Európa és Amerika egyetemei, kutatóintézetei emigráns magyar tudó- 
sokkal teltek meg, s a húszas évek elején elevenebb magyar szellemi élet volt Bécsben, 
Berlinben, Párizsban, Moszkvában, mint a korabeli Magyarországon. 

A legigazságtalanabb az a nem is ellenséges kritika a proletárforradalommal szemben 
— ez leginkább tankönyvekben, kézikönyvekben érhető tetten -, amely az akkor felvető- 
dött kérdésekben szinte tökéletes megoldásokat vár el a magyar kommüntől. A bírálat 
módszere az állítólag kialakult orosz példával való szembesítés. Történelmi tény, hogy 
mondjuk az agrárpolitika tekintetében az orosz forradalom nem mutatott fel kikristályo- 
sodott, másutt alkalmazható gyakorlatot. A Magyar Tanácsköztársaság vezetői 1919- 
ben sok tekintetben járatlan úton indultak el, és igazán nem tudhatták március 21-én, 
hogy mindössze 133 napjuk van arra, hogy megtalálják minden társadalmi, gazdasági, 
kulturális és politikai probléma , tökéletes megoldását", ha ugyan van ilyen. Alkalmaz- 
ták — miként Lenin mondotta - az orosz forradalom minden lényeges tapasztalatát, ám 
tudták: ezeket nem lehet egyszerűen lemásolni. Épp Lenin figyelmeztetett arra 1919 

tavaszán több ízben is, hogy a magyar forradalom más körülmények között győzött, 
mint az októberi forradalom, S a Tanácsköztársaság vezetőinek az a feladata, hogy e 
, másságot" kihasználják a folyamat továbblendítésére önmaguk, Szovjet-Oroszország, 
a remélt világforradalom érdekében. 

Ha e téren vizsgáljuk 1919 sajátosságait, akkor a Tanácsköztársaságot nem valami 
különös magyar útként foghatjuk fel, hanem olyan alternatíva megvalósítási kísérlete- 
ként, amely szerint a szocialista forradalom Kelet-, illetve Közép-Európában is reális, 
időszerű lehetőség. Ez nemcsak a nemzeti kérdés ismert föderációs megoldási elképzelé- 
sében fejeződött ki, amely a kulturális jogok széles körű biztosításával, a szórványokban 
élő nemzeti kisebbségek területi autonómiájával együtt ma sem meghaladott, elvileg 
lehetséges modellje e probléma megoldásának. Lenin 1919. április 3-i beszédében a 
következőket mondotta a magyar forradalommal kapcsolatban: ,,.. megmutatja az 
egész világnak azt, ami Oroszország tekintetében nem volt világos, nevezetesen, hogy a 
bolsevizmus az új proletárdemokráciával, munkásdemokráciával függ össze, amely a régi 
parlament helyébe lép." Ekkor utalt rá, hogy Szovjet-Oroszország bizonyos tekintetben 


Iyán halad, míg más országok kedvezőbb körülmények között , emberibb úton" juthat- 
nak el a szovjethatalomhoz. Majd hozzátette: , Magyarország példája döntő lesz a 
proletártömegek számára, az európai proletariátus és dolgozó parasztság ámára..." 
Mi volt ennek az optimizmusnak a forrása? Alighanem az a tény, hogy a békés 
győzelem, a munkásság egységének helyreállása vonzóbbá teheti a Magyarországon 
megvalósulni látszó , emberibb utat" az OTOSZ polgárháború epizódjaitól visszarettenő, 
de a szocializmus felé törekvő európai tömegek számára. Gyakran szoktunk hivatkozni 
a magyar forradalom vezetőinek olyan kijelentéseire, amelyek arra utaltak, hogy ők a 
tanácsállam sorsát a világforradalommal kötötték össze. Ezt leginkább külpolitikai 
vonatkozásban szokták emlegetni mint a , sötétbe ugrás" bizonyítékát - ám e kijelenté- 
seknek fontos belpolitikai vonatkozásuk is van. Ez annyit jelent, hogy a Tanácsköztársa- 
ság elszigetelten — mint , egy ország" — nem maradhat fenn, s ezért nem szükséges, nem 
érdemes , ostromlott vár"-ként berendezkednie, ám mindennél fontosabb, hogy valóban 
példa maradhasson a kétkedők számára. Ez a törekvés vezérelte a tanácsállam kommu- 
nista vezetőit, s aligha véletlen, hogy számukra a bolsevizmus bibliája Lenin Állam és 
forradalom című munkája volt. E mű tanításait megvalósítani törekedve, bár a külső 
helyzet éppen nem indokolta, az új rend a szélesen értelmezett munkásdemokráciaként 
szerveződött meg. 3 


Kun Béla és társai a szovjethatalom lényegét a munkásönkormányzat megvalósításában 
és kiteljesítésében látták. A munkásság , szervezett önkormányzata" legf. ontosabb elemé- 
nek a tanácsokat tekintették, amelyeknek valóságos hatalmi szerepet tulajdonítottak. 
A tanácstagság a , kommünállamhoz" illően nem járt privilégiumokkal, a mandátumot 
rövid időben szabták meg, hogy így minél többen vehessenek részt a hatalom közvetlen 
gyakorlásában, S ne alakulhasson ki, ne szilárdulhasson meg a dolgozók fölött egy 
elidegenedett apparátus. 

A két munkáspárt egyesülése 1919. március 21-én a hatalom megragadásának elenged- 
hetetlen feltétele volt. Történelmi jelentőségű tény, hogy nálunk a Tanácsköztársaság a 
mindkét munkáspártba, illetve a .szakszervezetbe szervezett, tehát a legöntudatosabb 
munkásság műveként született meg és fejlődött. Az egyesült párt azonban egy nehezen 
tartható kompromisszum eredménye volt, s Kun Béla a diktatúra fennállása alatt nem 
szűnt meg hangsúlyozni a párt átszervezésének szükségességét ; megnyilatkozásaiban 
gyakran hivatkozott az OTOSZ példára. Felfogása szerint a pártnak a Tanácsköztársaság- 
ban zárt, fegyelmezett, élcsapat jellegű organizációnak kell lennie, meghatározott OSZ- 
tályarculattal. Ez a párt eszmei tekintetben tölt be vezető szerepet. A párton belül a 

legteljesebb demokráciának kell érvényesülnie. A pártprogram módosításáról szóló híres 
előadásában is hangsúlyozta : a pártfegyelem előfeltétele a pártközvélemény megteremté- 
se. A párton belüli demokrácia legsajátosabb megnyilvánulása épp az említett előadás, 
illetve pontosabban az előadás és az azt követő vitasorozat volt, amikor 1919 májusában, 
az északi hadjáratot megelőző bizonytalan katonai helyzetben, Kun hat alkalommal 
talált módot arra, hogy megvitassa — szociáldemokrata és kommunista vitapartnereivel — 
a párt újjászervezésének módozatait. Nyílt, nemegyszer éles, de a résztvevők személyére 
nézve következmények nélküli viták jellemezték egyébként a forradalom minden fóru- 
mának tevékenységét. 

A pártot a kommunisták első nemzedéke a forradalom fő stratégiai céljait képviselő 
szervezetként fogta fel, amelynek politikája nem kell, hogy feltétlenül, minden részleté- 
ben azonos legyen az állam politikájával. Az ily módon értelmezett pártot ugyancsak a 
szervezett munkásönkormányzat meghatározó elemének tekintették. 

E gondolat jegyében ösztönözték a szakszervezeteket, hogy vállaljanak mind nagyobb 
szerepet a gazdaság irányításában, vegyenek részt — szükség esetén — a hadsereg szervezé- 
sében, a kulturális és szociálpolitikai feladatok ellátásában. Ez a törekvés minőségileg 
különbözik a szakszervezetek , államosításának" Trockij által képviselt formulájától. 
A tanácsállam vezetői autonóm osztályszervezeteknek tekintették a szakszervezeteket, 
önállóságukat maximálisan tiszteletben tartották, de a hazai mozgalom hagyományai 
miatt nem is járhattak volna el másként. Magyarországon a politikai és a gazdasági 
mozgalom tradicionálisan szoros kapcsolata folytán a szakszervezetek politikailag min- 
dig elkötelezettek voltak, ám önállóságukat, tekintélyüket a párttal szemben is fenntar- 
tották. Így 1919-ben nálunk képtelenség lett volna a szakszervezetek közvetlen pártirá- 
nyitásának, az annyiszor félremagyarázott , hajtószíj" elv megvalósításának kísérlete — 
ám ennek még a gondolata sem merült föl. 

Sikerrel járt viszont a szakszervezetek bekapcsolása a Tanácsköztársaság állami tevé- 
kenységébe. Általuk sajátos munkás-önigazgatás kezdett megvalósulni az üzemi mun- 
kástanácsoktól a gazdaságirányítás csúcsszervéig, a Népgazdasági Tanácsig. Nincs tér 
e sokoldalú tevékenység részleteinek ecsetelésére, de álljon itt néhány példa. A Tanács- 
köztársaságban az állami bér- és munkaerő-gazdálkodást szakszervezeti testületek intéz- 
ték. A népgazdasági tanács választmánya, amelybe a tagokat a szakszervezetek delegál- 
ták, beható vita után visszaállította a teljesítménybérezést. Mindez nem állami presszió 
nyomán történt, hisz a szakszervezetek rendszeresen beszámoltatták, ellenőrizték a 
különféle állami szervekbe delegált tagjaikat, és nincs tudomásunk róla, hogy emiatt 
bármilyen lényeges konfliktus adódott volna a megbízók és megbízottak között. 

Az önigazgatás elemei fellelhetők a Tanácsköztársaság tudományos-kulturális életé- 
ben is. Az egyes művészeti ágakat irányító direktóriumokban csakúgy, mint a népgazda- 
sági tanács döntéseit véleményező szakbizottságokban részt vett a hazai szellemi élet 
színe-java. A tanácsállam lehetségesnek látta, hogy az egyes szakterületeket ne egy 
elkülönült szakapparátus, hanem maguk a hozzáértő alkotók, tudósok irányítsák, s 
munkájukhoz az állam szinte csak az eszközök biztosításával járult hozzá. Ebben a 
tényben is kifejezést nyert a forradalom és az értelmiség leghaladóbb erőinek történetileg 
rendkívül szerencsés és ritkán megvalósuló szoros kapcsolata. 

Sajátos, bár egyáltalán nem véletlenszerű tény (gondoljunk csak Lenin utolsó írásai- 
nak drámai mondandójára), hogy a forradalom a munkásönkormányzat gondolatának 
népszerűsítése mellett szinte az első pillanattól kezdve nyíltan s meglehetősen éles formá- 
ban szólt a bürokrácia veszélyéről. Már néhány nappal a Tanácsköztársaság kikiáltása 
után hangoztatta Kun Béla : , Bármennyire bízunk is magunkban, a munkások ellenőrzé- 
sére van szükség, nehogy a szovjetköztársaság szovjet bürokráciává fajuljon." A párt- 
programról szóló, 1919 májusában tartott előadás-sorozatban megint kitért erre a kér- 
désre: , A bürokrácia, elvtársaim, hatalmi szervezetet jelent, amelyet nekünk a szocializ- 
mus jövendője szempontjából is mindenképpen le kell gyűrnünk. Le kell gyűrnünk azért, . 

mert mi a proletárdiktatúrából a szocializmusba való átmenetet békességes formában 
akarjuk. Ha már felülkerekedett egy bürokrata osztály vagy réteg, akkor megint erőszak- 
kal kellene kivennünk ezeknek a kezéből a hatalmat." 

Hasonló gondolatokat fejt ki a Kunnal egyébként egyes konkrét kérdésekben ekkor 
is gyakran vitázó Lukács György, 1919. július végén, a Szociális Termelés című lap 
hasábjain. A munkafegyelem megteremtése kapcsán arról szól, hogy amennyiben ez nem 
valósul meg a proletariátus önkéntes elhatározasából, úgy elkerülhetetlenül szükség lesz 
arra, hogy , önmagára is alkalmazza a diktatúrát". Az így születő jogrend , megszűnését 
a fejlődés nem képes automatikusan letrehozni", s ez , lényegesen veszélyezteti a végcél 
tatásokat lát a , szükségszerűségből a szabadság birodalmába vezető úton". 

Ha e gondolatokat, amelyeket egymástól oly eltérő személyiségek egybecsengően 
fogalmaztak meg, összekapcsoljuk a munkásönkormányzat megteremtésére irányuló 
tényleges erőfeszítésekkel — amelyek végigkisérték a Tanácsköztársaság egész történe- 
tét -, különösnek látjuk azokat az álláspontokat, amelyek a magyar kommünt ál- 
lamszocialista kisérletnek minősitik. A forradalom tragikus utóélete is arra utal, hogy 
a sztálini változatában , létező" szocializmus nem tudott mit kezdeni sem 1919 örökségé- 
vel, sem örököseivel, s ennek konzekvenciáit a maga brutális módján le is vonta. Talán 
az sem véletlen, hogy a magyarországi proletárforradalom történetének , önkormányza- 
ti" vonatkozásai 15 szinte a múltba és a feledésbe vesztek, hisz időszerűségük még 1956 
után is csak hosszú idő múltán vált nyilvánvalóvá. 7 


A Tanácsköztársaság nemzetközi jelentőségéről jó ideig csak az általa elkövetett hi- 
bák nemzetközi érvényű tanulságai kapcsán volt illendő szólni. Holott nem feledhet- 
jük : rövid fennállása alatt már puszta létével 15 megvalósította a cselekvő internacionaliz- 
must, hiszen az oroszországi október európai hatásának legfontosabb eredménye volt, 
és a legkomolyabb segítséget ez a hatalom nyújtotta - ha közvetve is — az intervenció 
és a belső ellenforradalom ellen küzdő Szovjet-Oroszországnak. Gondoljuk csak el, 
milyen emberfeletti nehézségeket jelentett volna a fiatal szovjet államnak, ha az 1919 
tavaszára tervezett antantintervencióra sor kerül, s általa megvalósul a polgárháború 
frontjain az ellenforradalmi erők egységes irányítása. Ezt az elképzelést — amelynek része 
volt a hirhedt Vix-jegyzék — tette semmissé a Tanácsköztársaság kikiáltása. A magyar 
proletárdiktatúra elleni intervencióban részt vevő, illetve a blokádot biztosító antanthad- 
osztályok éppen akkor voltak távol az orosz fronttól, amikor a szovjet állam a legkemé- 
nyebb harcokat vívta Kolcsak és Gyenyikin offenzívájának visszaverésére. Méltán írhatta 
1920-ban K un Béla: ,,...azzal a tudattal készülhetünk az új harcra, hogy a világforrada- 
lomnak előharcosai voltunk, internacionalisták - nem szóval, de cselekedettel. Nem 
bírtuk ugyan megőrizni a nemzetközi imperializmusnak ránk zúduló özönével szemben 
a világforradalomnak azt a kicsiny és gyenge tűzhelyét, amelyet Magyarországi Tanács- 
köztársaságnak hívtak. Mindenkinél inkább hozzájárultunk azonban ahhoz, hogy a 
világforradalom nagy és hatalmas tüzhelye: Szovjet-Oroszország megbirkózzék a nem- 
zetközi ellenforradalom hullámaival, amelvek éppen a Magyarországi Tanácsköztársa- 
ság kikiáltásakor kezdték elérni legmagasabb pontjukat." 

Kun büszke és indulatos, de egyébként a tényeknek pontosan megfelelő szavai egy 
nemzedék érzéseit fejezték ki. Ezt rövidebben úgy ís meg lehetne fogalmazni, hogy a 
magyar munkásság e tette felejrhetetlen. Nos, az a tény. hogy Magyarországon 1919 után 
a proletárforradalom egy időre lekerült a napirendről, e történelmi tett emlékét is 
homályba borította. Bátran mondhatjuk azonban: nemzeti önbecsülésünk szempontjá- 
ból ebben a vonatkozásban is fontos tudni és vallani 1919 márciusának jelentőségét. 


Kende János 

A Komintern 


ny 


Gondolatok a második proletár világpárt megalakulásának 
70. évfordulóján 


Napjainkban, amikor a világforradalom mint fogalom is teljesen eltűnt a kommunista 
pártok programjából, s a kapitalizmus erőszakos megdöntése, a proletárdiktatúra vagy 
akár a munkás-paraszt demokratikus diktatúra kívívásának célkitűzése is mind ritkáb- 
ban bukkan fel, amikor a kommunista pártok önállósága, nemzeti jellege mind nagyobb 
nyomatékot kap, s végül, amikor a munkáspártok egyre erőteljesebben hangsúlyozzák, 
hogy össznépi érdekeket képviselnek, sokan mint egy letűnt világ kövületére tekintenek 
vissza a Kommunista Internacionáléra. . 

Mégis, mivel magyarázható az a kétségtelen tény, hogy e világpárt puszta említése ma 
is heves indulatokat vált ki, és megítélése nemcsak tudományos tanácskozásokon kavar 
vihart, hanem a politikusok számára is nehéz feladat. És nem is csupán azért, mert a 
Komintern politikáját olyan — egymástól lényegesen különböző — vezetők formálták, 
mint Lenin, Zinovjev, Trockij, Buharin, Antonio Gramsci, Sztálin, Georgi Dimitrov és Kun 
Béla. Azért is, mert a második világháborút követő korszak vezető kommunista politiku- 
sainak többsége itt kezdte nemzetközi tevékenységét. ( Palmiro Togliatti és Georgi Dimit- 
rov mellett megemlíthető a szocialista országok első vezető garnitúrájának szinte vala- 
mennyi tagja, így a magyarok közül többek között Rákosi Mátyás, Gerő Ernő, Révai 
József, Farkas Mihály, Szántó Zoltán, Nagy Imre, de ott volt soraiban például a mai 
német szociáldemokrata párt legtekintélyesebb teoretikusa, Herbert Wehner is.) A Ko- 
mintern ezért sem csupán történelem. Kisebb vagy nagyobb mértékben - negatív és 
pozitív értelemben egyaránt — a Kominternnel, illetve annak szervezeteivel való hosz- 
szabb-rövidebb együttműködés meghatározó. élménye volt más politikai irányzatok 
vezető személyiségeinek is, hatással volt második világháború utáni politikai irányvona- 
lukra. Érdemes közülük megemlíteni pl. a Spanyolországban a kommunistákkal együtt 
harcoló Willy Brandtot vagy a Komintern kezdeményezte békemozgalommal szolidari- 
tást vállaló Winston Churchillt, a szocialista Pietro Nennit, Bruno Kreiskyt és másokat. 
A szellemi élet kiválóságai közül pedig kiemelhetjük Albert Einstein, Romain Rolland, 
Thomas és Heinrich Mann nevét. 

A forradalmi mozgalom 1945 után nem elemezte kritikusan és nem használta fel 
megfelelően a Komintern történetének pozitív és negatív tapasztalatait. A jórészt formá- 
lis hivatkozások mindenekelőtt az aktuálpolitikai célok hátteréül vagy a , bölcs előrelá- 
tás" bizonyítására szolgáltak, s szinte kizárólag a harmincas évek közepének egység- 
front—népíront irányvonalára, sőt annak is csupán egyes tételeire vonatkoztak. Nem 
kétséges, hogy amint a Szovjetunióban a peresztrojka előzményeként ítélik meg a húszas 
évek Lenin és Buharin képviselte eszméit s immár hozzáfogtak Trockij, Zinovjev és 
Kamenyev érveinek tudományos és politikai elemzéséhez is, úgy az egész nemzetközi 
kommunista mozgalom számára is tanulságosak lehetnek azok a megfontolások, dönté- 
sek és tapasztalatok, amelyek alapján a mozgalom még a húszas években kidolgozta a 
proletárdiktatúrához való átmenet különféle formáit, illetve alternatíváit, vázolta a 
szövetségi politika konkrét lehetőségeit, vitázott a Szovjetunió létrehozása kapcsán a 
szocializmus moddelljéről. 

Ezek az elemzések nem pusztán a forradalmi mozgalom eredményeit mutatták fel — 
már jelezték az osztályharc adott szakaszának veszélyeit, melyek később a forradalmi 
mozgalom elszigetelődéséhez és vereségeihez, vagy a szovjet rendszer eltorzulásához 
vezettek. E teoretikus és politikai jelzések a Komintern történetében számos taktikai és 
stratégiai irányváltáshoz vezettek, és a valóság helyes vagy helytelen, pontos vagy 

pontatlan felismerésétől függően előbbre vitték vagy visszavetették a mozgalmat. S bár 
a személyi kultusz, a , parancsuralmi rendszer" mindinkább nehezítette a valóban mar- 
xista-leninista megoldások megtalálását, mégis a Komintern történeti tapasztalatai 
felbecsülhetetlen értéket képviselnek, éspedig nem csupán múltunk tisztázásában, hanem 
napjaink mélyebb összefüggéseinek feltárásában is. 

Nem véletlen, hogy a kutatók a Komintern történetének feltárására tett kísérleteik 
során még ma is , fehér foltokkal" küszködnek. Sőt hozzátehetjük : egész , hómezőkkel" 
is, ha a vezető szervek tevékenysége, az egyes pártokat vagy különösen személyeket 
érintő döntések, a világpárt vezetői elleni perek, illetve per nélküli kivégzések, internálá- 
sok körülményeit, hátterét kívánják vizsgálni. Így a felkiáltójelek mellett a kérdőjelek 
sokasága kíséri a Komintern történetét. 


960v.e£. 


A Kominternt 1919. március 2-án, a Kremlben tanácskozó nemzetközi kommunista 
kongresszuson 12 kommunista párt és 23 forradalmi szocialista csoport képviselője 
alapította meg. Kétnapos vita után, mérlegelve a külön szerveződő szociáldemokrata 
jobboldal 1919. februári berni értekezletének döntését, egy új, a berniek reformizmusával 
szemben forradalmi, az I. Internacionálé szervezeti elveit követő, tehát világpárt megala- 
kítása mellett döntöttek. , Most azok a munkások, akik hűek maradtak a tőkés iga 
megdöntésének ügyéhez, kommunistáknak nevezik magukat. Az egész világon erősödik 
a kommunisták szövetsége. Több országban már győzött a szovjethatalom. Nem sok idő 
telik bele és megérjük a kommunizmus győzelmét az egész világon, megérjük a Tanácsok 
Föderatív Világköztársaságának megalapítását" — mondja Lenin 1919. március végén a 
tömegpropaganda számára felvett hanglemezen rögzített beszédében.! 

A Kommunista Internacionálé I. kongresszusán a 34 szavazati és a 18 tanácskozási 
joggal rendelkező küldött többsége közép- és közép-kelet-európai volt, akiknek jó 
része már hosszabb ideje Oroszországban tartózkodott. A küldötteknek a polgári de- 
mokrácia vagy proletárdiktatúra alternatívájáról, a kommunistáknak a reformista irány- 
zatokhoz való viszonyáról, illetve az új internacionálé szervezeti formájáról kellett 
dönteniük. 

Kétségtelen, hogy e kérdéskörökről a kongresszuson meglehetősen leegyszerűsítő 
megállapítások születtek. A polgári demokráciáról való vita során — melyről Lenin 
tartott a marxista alapelveket a korszakra alkalmazó előadást — egyöntetűen utasították 
el a , burzsoá demokráciát", amelynek intervenciós csapatai éppen a fiatal szovjethatal- 
mat fenyegették katonai és gazdasági erejükkel, és többek között leplezték Rosa Luxem- 
burg és Karl Liebknecht, a német és a nemzetközi munkásmozgalom januárban meggyil- 
kolt vezetőinek merénylőit. 

E forradalmaktól terhes napokban a dolgozó és harcoló tömegek a munkások, parasz- 
tok és katonák tanácsdemokráciája mellett foglaltak állást, melynek államtípusát a 
marxi proletárdiktatúra fogalmával jelölték. Ezzel kapcsolatban, gondolatilag utalva 
Kautsky nézeteire, Lenin elmondta : , A legfontosabb, amit nem értenek meg a szocialis- 
ták - és ebben megnyilvánul az, hogy elméletileg rövidlátóak, hogy polgári előítéletek 
rabjai és a proletariátus politikai árulói —, a legfontosabb az, hogy a tőkés társadalom- 
ban, az ettől a társadalomtól elválaszthatatlan osztályharc valamennyire komoly kiélező- 
dése idején nem lehetséges semmiféle közbülső dolog, nem lehetséges más, mint a bur- 
zsoázia diktatúrája vagy a proletariátus diktatúrája."? 

A Komintern egész periódusát jelentős mértékben befolyásoló gondolat - amint a 
kiemelt rész egyértelműen mutatja -— az, hogy az osztályharc kiélezett helyzetében a 


1 Lenin Összes Művei 38. köt. 223. old. 
2 Lenin Összes Művei 37. köt. 473. old. 

proletariátusnak nem a liberális polgári demokrácia, hanem a burzsoázia diktatórikus 
hatalma és saját hatalma között kell választania. Egy évvel később, az olasz fasiszták 
jelentkezésekor, e koncepcióból levonva a konkrét következtetést írja 1920 októberében 
Grigorij Zinovjev, a Komintern elnöke, Giacinto Menotti Serratinak, a forradalmi 
szocialisták vezetőjének : , Olaszország olyan időket él át, amikor a forradalom győzelme 
csupán a munkásosztály nem kellő szervezettsége következtében húzódik, és amikor 
teljes mértékben lehetséges egy dühödt burzsoá reakció győzelme."? (Mussolini Marcia 
su Romájáig még két évnek kell majd eltelnie.) 

Megjegyzendő, hogy ugyanebben a periódusban, de más körülmények és más hatalmi 
viszonyok között más a polgári demokrácia megítélése — és éppen a fiatal Szovjet-Oroszor- 
szág esetében. Lenin a moszkvai pártmunkások gyűlésén, még 1918 novemberében, a 
következőket mondja : , De ami a közép- és kisparasztságot illeti, másképpen kell beszél- 
nünk. Könyörtelenül el kell nyomnunk a burzsoáziát és a földbirtokosokat, de a kispolgári 
demokráciát meg kell nyernünk... Továbbra is a földbirtokosok és a tőkések könyörtelen 
kisajátításának alapján állunk. Ebben könyörtelenek vagyunk, és itt semmiképpen sem 
léphetünk a kibékülés vagy a kompromisszumok útjára. De tudjuk, hogy semmiféle 
rendeletekkel sem lehet a kisüzemet nagyüzemmé változtatni, hogy itt fokozatosan, az 
események alakulásával kell a szocializmus elkerülhetetlenségét bebizonyítanunk."" 

A polgárháború időszakában a hadikommunizmus váltja e gondolatot, s ha azt 
követően, a NEP időszakában majd rövid időre Buharinnál újjáéled is, sőt kiteljesedik", 
a húszas évek végétől végleg kikerül — a többi alternatívával együtt — a szocializmus 
gondolattárából. 


900.. 


A világpártban az egyes kommunista pártok nemzeti szekciókként tevékenykedtek 
(hasonlóan az I. Internacionáléhoz), s a küldötteik választotta Végrehajtó Bizottság, 
illetve annak operatív szervei irányították két kongresszus között az egész mozgalmat. 
Ez a korabeli feladatokat figyelembe véve, célszerűnek tűnt. 

A Komintern abból indult ki, hogy az érlelődő európai és ázsiai forradalom vezérkarát 
kell létrehozni, akciópártot, amely erői koncentrálásával, egységes szervezetével és ideo- 
vezérkar és katonái ugyan mélyen hittek a forradalmi hullám erejében, de még a legmili- 
tánsabbak sem ítélték az adott pillanatot alkalmasnak a harc kirobbantására. Így 
Trockij, akit az irodalom meglehetősen differenciálatlanul ítél el a , forradalom exportjá- 
nak" vitája kapcsán, az I. kongresszuson - a német Hugo Eberleinnek válaszolva, aki azt 
a reményét fejezte ki, hogy a Vörös Hadsereg Kelet-Poroszország irányába előretörve 
elő fogja segíteni a német proletárforradalom kirobbanását — így fogalmazott: , S bár 
mi nem is gondolunk arra, hogy betörjünk Kelet-Poroszországba — sőt ellenkezőleg, 
ugyancsak meg lennénk elégedve azzal, ha Ebert és Scheidemann úr békén hagyna 
minket -, egy azonban kétségtelen: ha üt az óra és nyugati testvéreink segítségül hívnak 
bennünket, azt fogjuk válaszolni, hogy itt vagyunk, mostanra megtanultunk bánni a 
fegyverekkel, készek vagyunk harcolni és meghalni a világforradalomért!"S 

A Komintern első periódusában a forradalom objektív feltételének meglétéből kiin- 
dulva fő feladatnak a szubjektív feltételek kialakítását tekintették, elsősorban a szocialis- 
ta baloldal, illetve a már meglévő kommunista csoportok párttá szervezését, valamint 


3 Kommunyisztyicseszkij Internacional, 1920. 14. szám, 2708. old. 

4 Lenin Összes Művei 37. köt. 206. old. 

5 Lásd erről Székely Gábor: A szocializmus alternatívái. Buharin a húszas évek vitáiban. Világosság, 1988. 
7. szám. 457-466. old. 

6 Der I. Kongress der Kommunistischen Internationale. Protokoll der Verhandlungen in Moskau vom 2. bis 
zum 19. Márz. 1919. Verlag der KI. Petrograd, Smolny 1919. 75. old. 

e pártok eszmei-politikai irányvonalának kimunkálását. Az ezzel kapcsolatos elképzelé- 
sek azonban korántsem voltak egységesek, ahogyan eltérőek voltak a mozgalomban a 
korszak várható forradalmának jellegéről vallott nézetek Is. Leegyszerűsítve a képet, két 
alapgondolat mutatható ki. 

Az egyik szerint a forradalmi válság spontán robbanásba torkollik, s a kommunista 
pártnak nincs más feladata, mint a mozgásba lendült tömegek szervezése, irányítása, 
majd a hatalom megragadása. Ennek megfelelően a párt élcsapat jellegének kialakítására 
helyezték a hangsúlyt, értve ezen a harcok során hatókörét kiterjesztő , forradalmi mag" 
erősítését. 

A másik koncepció szerint a párt szervezése mellett a tömegek megnyerése a fő feladat 
a forradalmi harc előkészítő szakaszában, S ennek érdekében is hangsúlyozta a legális 
(parlamenti és parlamenten kívüli, a reformista szakszervezetekben rejlő) és az illegális 
lehetőségek kihasználásának szükségességét. E vita 1920-1923-ban, immár egy másik 
korszakba is átnyúlva, a Komintern II., III. és IV. kongresszusán folytatódott, amikor 
a mozgalom már számolt , a forradalmi hullám apályával" . 

Éppen e kérdéscsoportokkal függ össze a korszak legvitatottabb és máig is vitatott 
dokumentuma, a ,,21 felvételi feltétel". E pontokban azon pártok és szervezetek számára, 
amelyek a Kominternhez kívántak csatlakozni, követelményként körvonalazták a bolse- 
vik párt szervezeti és működési modelljét, a demokratikus centralizmust, S ennek során 
nem csupán a szociáldemokrata jobboldaltól, hanem hangsúlyozottan a jobboldali 
reformizmussal szakítani kívánó és a Kominternhez történő csatlakozást javasoló cent- 
rista irányzattól — és személy szerint is (pl. Kautskytól, Holferdingtől, MacDonaldtól) 
- való elhatárolódást is előírták. 

A Komintern érvelésének lényege az volt, hogy egy olyan korszakban, amikor , divattá 
vált" a csatlakozás a Kominternhez (Lenin) és amikor Európában és Amerikában 
forradalmak kirobbanása várható (a II. kongresszus helyzetértékelése) : , A polgárhábo- 
rú kiéleződésének jelenlegi korszakában a kommunista párt csak abban az esetben tudja 
majd kötelességét teljesíteni, ha a leginkább centralizált módon lesz megszervezve, ha a 
katonai fegyelemmel határos vasfegyelem fog uralkodni benne, és ha a párt központja 
hatalommal és tekintéllyel bíró szerv lesz, amelynek széles a jogköre, s amely a párt 
tagjainak általános bizalmát élvezi."" A Komintern-feltételek ellen érvelő centristák 
ekkor mind elvben, mind pedig gyakorlatban elfogadták a proletárdiktatúrát", azonban 
annak megvalósítását, tehát a forradalmat nem tartották időszerűnek, S erre hivatkozva 
a párt és a Komintern szerveződési elveit sem. 

Nem kétséges, hogy a Komintern II. kongresszusa idején — amikor a Vörös Hadsereg, 
visszaverve a lengyel intervenciót, Varsóhoz közeledett — a közeli forradalmakba vetett 
hit formálta radikálisabbá a felvételi feltételeket." A várt forradalmi hullám azonban 
elmaradt. A másik oldalon azonban tény, hogy a Kominternhez csatlakozás e feltételeit 
elutasító centristák nem egészen két év múlva a jobboldalhoz csatlakoztak, s nem csupán 
gyakorlatukban bizonyultak reformistának, hanem elvileg is elutasították a proletárdik- 
tatúrát; hogy később, Hitler hatalomra jutása után többen közülük, így a tekintélyes 
teoretikus, Otto Bauer, ismét hangsúlyozzák annak szükségességét. 


7 Lenin Összes Művei 41. köt. 199. old. 
8 Így Rudolf Hilferding Németország Független Szociáldemokrata Pártja hallei kongresszusán, ahol a 2] 
feltételt vitatták, S a többség az elfogadás mellett szavazott, kifejtette : a proletárdiktatúra szakasza szükséges, mert 
,nem vetheti meg lábát (a proletariátus) demokratikus eszközökkel egy országban, amely oly reakciós, mint 
Németország, ahol a polgárság fejébe oly mélyen vésődött be a reakciós felfogás, az erőszak mindenhatóságának 
gondolata." Protokoll über die Verhandiungen des ausserordentlichen Parteitags in Halle. Berlin é. n. 192. old. 
9 Ismeretes, hogy Lenin taktikai tézistervezetében még a Komintern fő feladatát a proletariátus felkészítésének 
meggyorsitásában látta: , A kommunista pártok feladata most nem az, hogy siettessék a forradalmat, hanem az, 
hogy fokozzák a proletariátus felkészülését." (LÖM 41. köt. 180. old.) A tervezetet tárgyaló bizottság ülésén 
azonban elfogadta a , forradalom meggyorsítása" formulát, természetesen hozzátéve: ,..-anélkül, hogy az! 
mesterséges eszközökkel kirobbantsuk". 

A vita e korszakban lényegileg akörül folyt (illetve folyik a történeti irodalomban ma 
is), hogy tekintettel az európai forradalmak vereségére, majd az újabb forradalmak 
elmaradására, helyes volt-e a világpárt forma választása, a nemzetközi munkásmozga- 
lom egységének megbontása, a csatlakozni kívánó centristák elutasítása. 

Nem vitatható, hogy a Kominternben ekkor megfogalmazott centralizációs elv az elvi 
tisztázódás mellett hamarosan működési zavarokat idézett elő több pártban.!? A centra- 
lizációt túlhajtó gyakorlat előbb lehetetlenné tette, hogy a kommunista pártok — a 
feltételek 16. pontjának megfelelően - , országuk sajátos körülményeire alkalmazott új, 
kommunista programot" dolgozzanak ki!!, majd már a harmincas évek második felében 
elősegítette az egész világpárt alárendelését a sztálini elképzeléseknek, sőt lehetővé tette 
a terrorpereket is. Mindez azonban 1920-ban - akárcsak a forradalmi hullám elmaradása 
- még nem volt látható. 

A II. Internacionáléval való szakítás vitájához viszont megjegyezhető : a II. Internacio- 
nálé egysége már azáltal is felbomlott, hogy jobboldala ekkorra létrehozta saját, a 
centristáktól is elhatárolódó internacionáléját, a Munkás- és Szocialista Internacionálét. 
S ez a szervezeti egységet sürgető centristák javaslatait éppúgy visszautasította, mint a 
nézetek különbözőségének fenntartása mellett az akcióegységet kínáló Komintern aján- 
latait. 

Arra a kérdésre, hogy az első világháború kirobbanásakor akcióképtelennek bizonyult 
II. Internacionálé alapelveinek és szervezeti felépítésének újjáélesztésével létrehozható-e 
egy akcióképes internacionálé, másfél évtized múlva adta meg tragikus válaszát a törté- 
nelem.!2 

Ezeket az éveket a Komintern lenini periódusának 15 szokás nevezni, s nem csak s nem 
is elsősorban azért, mert Lenin szinte valamennyi döntés előkészítésében kimutathatóan 
részt vett, sőt a programatikus dokumentumok többségét maga irta, hanem mert a 
szervezet munkastílusa, az egész mozgalom légköre ékkor állt legközelebb azokhoz a 
normákhoz, melyeket ő vallott. Ekkor felelt meg a mozgalom leginkább annak a követel- 
ménynek, amely , a konkrét történelmi helyzet konkrét elemzését" tekintette az elmélet 
és a gyakorlat kiindulópontjának, nem tévesztve össze a , forradalmárok vágyait a 
valósággal". S ez az az időszak, amelyben a világpárt valamennyi fontosabb dokumentu- 
mát publikálták — beleértve a szűkebb, operativ vezetőszervek üléseinek vitáit is. 

Ennek köszönhető, hogy a Komintern történetének e periódusa van a legjobban 
feldolgozva és a legjobban dokumentálva. (Bár jobbára csak a szakemberek számára 
érthető megfogalmazásokba burkoltan, de a feldolgozásokban szerepelnek Lenin, Clara 
Zetkin, Vaszil Kolarov mellett Zinovjev, Buharin, Trockij, vagy a mozgalomtól később 
elfordult német Paul Levi, a francia Frossard pozitív gondolatai is.) Ám e munkák döntő 
többsége sematikus — akár a kommunista, akár a Komintern ellenében íródott publiká- 
ciókat nézzük. Ami a kommunista irodalmat illeti: az a szektás irányzat elleni fellépést 
szinte egyedül Leninnek tulajdonítja, így vázolja az ívet Lenintől az egységfront-politiká- 


10 Egy magyar vonatkozású példa: Rákosi Márvás Komintern-megbízottként nagy szerepet játszott abban, 
hogy 1921 januárjában az olasz kommunista párt a ,.szektásság jegyében" szülessen meg (Togliatti). majd 
februárban a német pártvezetésben idéz elő szakadást álláspontjával. Ugy vélte, Franciaországban és Németor- 
szágban , nem tömegpárt létrejötte a kedvező, hanem egy kis, tiszta párté". Protokoll des III. Kongresses der 
K ommunistischen Internationale. Verlag der KI. 289. old. 

11 Lenin Összes Művei 41. köt. 200. old. 

12 Friedrich Adler, a Szocialista Munkásinternacionálé titkára a következőképpen vonta meg az általa 1939 
júniusában közreadott, az Internacionálé valságát jelző, a háborús veszély és a fasizmus elleni fellépést sürgető 
memorandumot követő vita eredményét : , Ma mindenki világosan tudatában van annak, hogy az Internacionálé- 
nak nincs politikája, hogy minden kísérlet, amely a különböző feltételek között tevékenykedő pártok feladatait 
nemzetközi megegyezéssel tisztázná... az első pillanatban elutasításra talal, s így vereségre ítéltetik. S mivel az 
Internacionálénak nincs politikája, nincs szüksége politikai titkárra sem, hiszen annak feladata nem más, mint az 
Internacionálé politikájának a szolgálata." Archiv der sozialen Demokratie. FES. Emigration Sopade M. 127. 
1939. december 9. 

ig, amely célját a munkáspártok, a szociáldemokraták és kommunisták, a szakszerveze- 
tek, majd 1923-ban már minden haladó erőt átfogó összefogásban jelöli meg. 

Az irányzat e periódusban, ha nem is mindig a többség véleményeként, de kétségkívül 
jelen volt a Kominternben. Viszont az is tény: Lenin egyetlen komoly veresége éppen az 
egységíront-politikával összefüggő vitához kapcsolódik. 1921-ben, a Komintern III. 
kongresszusának előestéjén Lenin - felismerve, hogy a tőkés stabilizáció terheinek áthári- 
tása érdekében az 1919-1920-ban kivívott széles demokratikus jogok visszavételére 
törekvő tőkével szemben a kommunista mozgalom önmagában esélytelen — minden 
szervezet, illetve személy kizárását követelte a Kominternből, amely vagy aki nem ismeri 
el a széles összefogás szükségességét. 

A kongresszuson azonban Lenin visszakozásra kényszerült a nagy többséggel szem- 
ben. Az egységfíront téziseket csak fél év múlva fogadták el, ám a kizárásra vonatkozó 
klauzula nélkül. Van oka azonban annak a vélekedésnek is, miszerint az egységíront- 
politika nem volt más, mint , manőver". Zinovjev álláspontját idézik ezzel kapcsolatban, 
aki 1922 nyarán az olasz baloldalt védve Lenin, Kart Radek, Clara Zetkin ellenében 
érvelt, s célja a szociáldemokrata vezetők leleplezése és a párt tagjainak elhódítása volt. 
Ezzel szemben figyelembe vehetjük, hogy Zinovjev később, a IV. kongresszuson a 
többség nyomására nyilvánosan visszavonta eme véleményét. Ám az egységíront lehető- 
ségét kínáló helyzet lezárulásakor, két év múlva, az V. kongresszuson Zinovjev — ismét 
egy éles, Radekkel folytatott vitában — visszatért álláspontjához, immár egy általános 
balos irányváltást követően. 

Könnyen belátható, hogy a jobbára e két pólust közelítő szakmunkák tulajdonképpen 
nem nyújtanak többet, mint a korabeli politikai viták: ki képviseli a munkásság valódi 
érdekeit? Melyik mozgalom ismerte fel helyesen a társadalmi haladás irányát, határozta 
meg a valódi veszélyeket? Így teszik fel a kérdést, amelyet rendszerint egyértelmű, az 
interpretáló politikai meggyőződését tükröző válasz követ, amit azután az eredeti doku- 
mentumokat és a korszakot egyáltalán nem vagy csak vázlatosan ismerő olvasó ugyan- 
csak politikai beállítottságától függően, részben vagy egészében elfogad vagy elvet. 

Nem kétséges, hogy különösen a Komintern történetének ezen első periódusában még 
nem pusztán propagandisztikus jelleggel, hanem a munkásmozgalom konkrét feladatai 
kapcsán felvetett kérdéseknek és a reájuk adott válaszoknak van és lesz szerepük a 
nemzetközi munkásmozgalom két fő áramlatának történeti megítélésében, s nem lesznek 
a későbbiekben sem elhanyagolhatók a forradalmi és a reformista gondolatok, irányza- 
tok minősítésekor. Mégis, különösen napjainkban, fontosabbnak tűnnek maguk a mun- 
kásmozgalom konkrét helyzetével, feladataival és perspektívájával kapcsolatos problé- 
makörök, melyek - természetesen - az adott korszakban is inkább foglalkoztatták a 
mozgalom mindkét irányzatát, mint az említett, tulajdonképpen a különféle irányzatok 
egymáshoz való viszonyát jelző kérdések. 


960.e/. 


A Komintern történetében mindvégig legfontosabb problémakör a forradalom, a szocia- 
lizmus helyzetének, valamint perspektívájának és az ezzel kapcsolatos feladatoknak a 
vizsgálata volt. Mit értettek ezen abban a korszakban, amikor a magyarországi és a bajor 
tanácshatalom vereséget szenvedett ; mennyiben ismerték fel, hogy a forradalmi fellendü- 
lés Európában megtorpant, s keleten a váltakozó erősségű mozgalmak a mind bonyolul- 
tabb, összetettebb formákat öltő nemzeti felszabadító küzdelmekbe torkollottak ? 

A Komintern történetének második, 1923-tól 1929-ig terjedő periódusában az első 
kérdéscsoportra megítélésem szerint helyes, a másodikra, a perspektívákat s különösen 
a feladatokat illetően, helytelen válasz született. 

A fő problémát az okozta, hogy míg a Szovjetunióban a széles szövetségen alapuló 
NEP-politika kibontakozhatott $ megoldotta a gazdaság helyreállítását, a Komintern 

politikájában éppen a vele rokon irányzat szorult vissza. Az egységfíront-politika, majd 
az 1923 nyarán elfogadott , munkás-paraszt kormány" jelszó 1924-ben, a Komintern V. 
kongresszusán elveszti árnyalt jellegét. (Az egységfront fokozatosan az , alulról" építen- 
dő egységre és , a szociáldemokrata tömegek elhódítására" irányul, a munkás-paraszt 
kormányt pedig nem egy átmeneti periódus hatalmi formájaként, hanem a proletárdikta- 
túra , szinonímájaként" (Zinovjev) értelmezik. E korszakban keletkezik a , szociálfasiz- 
mus" fogalma, s szünnek meg a Komintern kezdeményezte kommunista-szociáldemok- 
rata összefogáson alapuló antifasiszta szervezetek (így az Antifasiszta Világliga). Meg- 
szűnnek, hiszen létrejöttük azon a Mussolini hatalomra jutása és a német nácik első 
térnyerése idején megfogalmazott koncepción alapult, amely a munkáspártok és az 
internacionálék egységfrontját feltételezte, sőt annak , megerősítésén túl", szövetséget a 
parasztsággal és a kispolgársággal, , radikális polgári és értelmiségi csoportokkal" : 
.. ., rendkívül fontos felkutatni szövetségeseket, bárhol legyenek is találhatók, akikkel 
együtt fogjuk vezetni az elkövetkezendő akciókat."!3 Ezzel szemben fokozatosan teret 
nyer az a felfogás, amelyet Amadeo Bordiga vallott: , A kommunista pártnak hangsú- 
lyoznia kell önálló szerepét... és a következő jelszót kell kiadnia: a meglevő antifasiszta 
ellenzéki csoportok likvidálása és felváltása a kommunista mozgalom direkt és nyílt 
akciójával." 

A Komintern e korszakát szokás egy köztörténeti periódushoz, az 1924-1929-es 
ideiglenes és részleges stabilizációhoz s egy ezt időben is fedő politikai programhoz, a 
kommunista pártok , bolsevizálásához" kötni. E viszonylagos stabilizáció bekövetkeztét 
és pontos leírását egyértelműen a marxisták fogalmazták meg, az elemzés kimunkálásá- 
ban teoretikusként vezető szerepet játszott Varga Jenő. A kommunista pártok bolsevizá- 
lásának pozitív alapgondolata (a lenini örökség feldolgozása és alkalmazása a jelenre) 
azonban hamarosan eltorzult: a forradalomelmélet és ezen belül a proletárdiktatúra 
elemzését a mindenfajta átmeneti cél elutasítása, a proletárdiktatúráért folytatott közvet- 
len harc előkészítése s ennek megfelelően a kommunista pártokban és a Kominternben 
a korábbiaknál is keményebb centralizáció kiépítése váltja fel. 

E korszakban válik mind meghatározóbbá a Kominternben Sztálin befolyása, akinek 
a Trockij, Zinovjev és Kamenyev vezette ellenzéki csoporttal folytatott harcában Zinov- 
jevvel mint a Komintern elnökével is számolnia kellett. Ezt elkerülendő, Zinovjev eltávo- 
lítása után, 1926-ban megszüntették az elnöki funkciót — Buharin az ekkor létrehozott 
Politikai Titkárság egyik tagjaként, személyes tekintélye alapján lett a Komintern tényle- 
ges vezetője. Sztálin befolyásának további növekedését jelzi, hogy Buharin 1929-ben 
történt leváltása után Dimitrov főtitkárrá választásáig (1935) nem volt vezetője a Komin: 
ternnek. A háttérben Sztálin állt, az előtérben a Politikai Titkárság, változó tagsággal. 
S a konkrét következmény: a Sztálin képviselte, az , osztályharc szüntelen éleződését" 
feltételező — Buharin által vitatott — irányzat a Kominternben az , osztály osztály ellen" 
jelszó elfogadásában konkretizálódott, és ez immár mindenfajta szövetségi politika 
lehetőségét kizárta. 

Mindennek az lett a következménye, hogy a Komintern harmadik korszakában (az 
1929-1933-as években) a kommunista mozgalom - akárcsak más okok miatt a szociálde- 
mokrata mozgalom - elszigetelődött. Az elszigetelődéshez az is hozzájárult, hogy a 
szervezet a kirobbanó gazdasági világválságot egy új forradalmi válság közvetlen előzmé- 
nyének tekintette, és megkésve érzékelte a fasizmusban rejlő tényleges veszélyt. 

A Sztálin halálát követő , olvadás" idején, majd határozottabban az SZKP XX. 
kongresszusát követő években is megtalálhatók már a kritikai megjegyzések e korszak- 
ról. A források titkos kezelése azonban megakadályozta, hogy a negatív jelenségek 
mélyebb összefüggéseit feltárhassák. 

13 Die Kommunistische Internationale, 1923. 27. szám 40. old. Karl Radek beszéde a Kommunista Ifjúsági 

Internacionálé Nemzetközi Irodájának 1923. júliusi ülésén. 
14 Protokoll. Fünfter Kongress der Kommunistischen Internationale. Hoym. Berlin 1924. 745.old. 

Fontos erre felhívni a figyelmet azért, mert a Komintern történetének legeredménye- 
sebb korszakában, 1933 és 1937 között, amikor felismerték a , szociálfasizmus", az 
, Osztály osztály ellen" jelszó hibás és veszélyes voltát, amikor visszanyúlva a húszas évek 
tapasztalataihoz, éles vitákban megújult az egységíront-politika, amikor újragondolták 
a szövetségi politika antifasiszta és háborúellenes lehetőségeit, majd kidolgozták a nép- 
frontpolitikát s célul tűzték ki az internacionálé bénító központosításának módosítását 
— éppen a lényegi tanulságok levonása maradt el. Nem mérték fel, hogy miként torzult 
el az ellenzékkel folytatott vita során!" a korábbi időszak kritikus és önkritikus szemléle- 
te, mindinkább a , vádlókra" korlátozva a kritika jogát és a , vádlottakra" róva az 
önkritika kötelességét. Nem tisztázták, hogy a hibás határozatok fő oka nem a viták és 
az elemzések hiánya volt, hanem az, hogy ezek értékelése és maga a döntés mind szűkebb 
körre, s 1934-re már kizárólag Sztálin személyére korlátozódott. !§ 

A tisztánlátást s következésképpen a fellépést Sztálin ellen több tényező is nehezítette. 
Sztálin a Kominternben sohasem lépett előtérbe, a vb és más vezető szervek taglétszá- 
ma állandóan bővült, összetételük változott, a beterjesztett dokumentumokat széles 
körben vitatták meg, a határozatokat szavazás útján hozták. A demokratikus centraliz- 
mus eltorzulásának lényege az volt e téren, hogy a különféle dokumentumok már 
beterjesztésükkor az egyetlen lehetséges megoldásként jelenhettek meg, következéskép- 
pen a vita csak részletkérdésekre korlátozódhatott. (Aki ezt túllépte, azt elhajlónak 
bélyegezték, és visszahívatták a testületből.) Hasonlóképpen jártak el a határozatok vagy 
éppen a határozatokban rögzített helyzetértékelés megváltoztatását javaslókkal szemben 
is, viszont az egyre szűkebb vezetés azt mindenkor kezdeményezhette. S az indoklás -— ez 
utóbbi esetben — nem tartalmazta még az elkövetett hiba jelzését sem, a hivatkozási alap 
mindig a , helyzet megváltozása" volt.!" 

Második tényezőként említhető, hogy Sztálin ekkor támogatásáról biztosította Dimit- 
rovot. (Az új irányvonal kimunkálásának minden fázisában részt vett bizalmi embere, 
Dmitrij Manuilszkij, az SZKP képviselője a Kominternben, egyben a vb titkára 1931-től.) 
Továbbá nem törekedett arra, hogy olyan részkérdésekben, mint pl. az egységíront a 
reformista munkásszövetségekkel - fenntartásait érvényesítse. (E fenntartásokat 
—- dokumentumokra hivatkozva - jelzi a szovjet történetírás.) Jellemző ugyanakkor, hogy 
Kun Bélát, aki a Komintern vezetéséből való eltávolítása ellen Sztálinnál hiába apellált, 
elsősorban e fenntartásai miatt marasztalták el. 

Döntőnek azonban az tekinthető, hogy a sztálini befolyás erősödésének periódusában 
(nem annak következtében, hanem azzal egy időben) a Komintern történetének legsike- 
resebb lapjait írta. Ez a sokszor méltatott népfront időszaka, mely a Távol-Keletről 
induló háborús konfiiktusban (japán támadás Kína ellen 1931 szeptemberében) a Szov- 


15 A szovjet pártban lezajlott vita nem pusztán azáltal érintette a Kominternt, hogy mindkét esetben a 
világpárt vezetője (előbb Trockij mellett Zinovjev, majd Buharin) maga állt a Sztálinnal szembehelyezkedő frakció 
élén. Az ellenzék nézetei is kisugároztak, hasonló vitákat váltva ki az egyes kommunista pártokban, s az esetek 
többségében , önkritikával" vagy kizárásokkal zárultak. A KMP-ben e korszak vitája a , Blum-tézisek", illetve 
Lukács György körül összpontosult. 

16 A hetvenes évek eleje óta ismert, hogy Dimitrov, mielőtt az új irányvonal! téziseit összeállította, annak 
legfontosabb hibás, s többségében éppen a Sztálin által támogatott tételek felülvizsgálatát külön levélben kérte 
Sztálintól, s csak a választ követően bocsátotta vitára a napirendet előkészítő bizottság ülésén. E kevél stílusa 
egyértelműen jelzi a helyzetet. Dimitrov kérdéseket tesz fel, s csak igen óvatosan érzékelteti véleményét. Az első 
kérdés megfogalmazása : ,, 1. Helyes-e a szociáldemokráciát minden esetben úgy jellemezni, mint szociálfasizmust ? 
Ezzel a megállapítással gyakran elrekesztjük magunk előtt a szociáldemokrata munkásokhoz vezető utat." 
A Kommunista Internacionálé VII. kongresszusa. Tanulmánykötet. Kossuth Könyvkiadó 1985. 17-18. old. 

17 Erre hivatkozik Sztálin az SZKP Politikai Irodája 1935. augusztus 8-i ülésén tartott beszédében, amikor 
kijelentette: , Olyan időket élünk, amikor el kell felejtenünk a munkásosztályon belüli valamennyi elvi és taktikai 
nézetkülönbséget. Olyan döntő pillanat érkezett el, amelyben megengedhetőnek tűnik a szövetség valamennyi 
erővel, amely ilyen vagy olyan alapon fellép a fasizmus ellen." (A jegyzőkönyv a náci elhárítástól származik. 
Bundesarchiv. NS 10/58. Adjutantur des Führers.) 

jetunió veszélyeztetettsége mellett már felismerhetővé tette a leendő világháború körvo- 
nalait is. 

E gondolat jegyében az 1932-ben megtartott amszterdami háborúellenes világkong- 
resszus összehívásakor már leszögezték : , Ahhoz, hogy a kongresszus valóban jelentős 
és igazán értékes legyen, feltétlenül szükséges a nagy nemzetközi munkásszervezetek 
részvétele."!§ S a meghívót a kommunisták mellett Romain Rolland, Albert Einstein, 
Heinrich Mann, H. G. Wells és Károlyi Mihály jegyezte. Tíz év múltán ekkor került sor 
első ízben közvetlen tárgyalásra a Komintern és a Szocialista Munkásinternacionálé 
képviselői — Henri Barbusse és Friedrich Adler — között. 

Az újabb sokk, Hitler hatalomra jutása, felerősítette e folyamatot - hiszen ezzel a két 
internacionálé legerősebb osztaga szenvedett vereséget. A veszélyérzet Franciaországban 
volt a legerősebb, itt jött létre előbb a kommunista és szocialista egységíront, majd a 
valamennyi antifasiszta pártot és szervezetet egyesítő népfront. A kommunista pártok 
megerősödtek, a szocializmus és a Szovjetunió vonzereje nőött.!9 

Ebben a helyzetben érte a Kominternt az első nemzetközi kihatású koncepciósper- 
sorozat, mely 1936 augusztusában Zinovjev kivégzésével zárult. Ennek alapján és mintá- 
jára megkezdődik a Komintern régi gárdája és az illegális pártok Moszkvában dolgozó 
vezetői — és azok családtagjai — elleni hajsza : börtön, munkatáborok, kivégzések. Kiala- 
kul és évtizedekig, részben napjainkig fennmarad az e folyamatokkal szemben kritikai 
magatartást tanúsítók súlyos belső konfliktusa : a fokozódó háborús veszély, a fenyegető 
intervenció korszakában, amikor egyedül a Szovjetunió állt ki fegyveresen a spanyol 
köztársaság védelmében, egyedül a Szovjetunió garantálta a szövetségeseitől cserbenha- 
gyott Csehszlovákia szuverenitását, megengedhető-e a fellépés Sztálin ellen? A kommu- 
nisták többsége - ismert módon maguk a perbe fogottak is - nemmel válaszolt e 
lelkiismereti válságban, sőt még szociáldemokrata részről 15 csak óvatos kritika hangzott 
el." E konfliktust élik át Az emberi méltóság, a demokrácia és a béke védelméért 1939 
májusában - kommunista kezdeményezésre — megrendezett párizsi nemzetközi kongresz- 
szus résztvevői, köztük a Szocialista Munkásinternacionálé elnöke, Louis de Brouckére 
vagy a konzervatív angol politikus, a Beke Nobel-díjas Sir Normann Angel. 

Nem kétséges: e támogatást a Komintern a sztálini terrorperek ellenére elsősorban 
annak köszönhette, hogy a mindinkább magára maradó Szovjetunió volt ebben az 
időszakban az egyetlen következetes antifasiszta erő, következésképpen a béke bázisa. 
A német-szovjet megnemtámadási egyezmény aláírása már nagy zavart keltett, majd 
drasztikus törést idézett elő a háború kirobbanását követő német-szovjet barátsági 
szerződés aláírása, ami a nyugati demokráciákat immár nem csupán a Szovjetunióval 
való megegyezés zátonyra futtatásában marasztalta el, hanem fő háborús gyújtogatónak 
is bélyegezte. 

A kommunistákat és a szocialistákat mély válságba sodorta e fordulat. A bénultságból 
a Szovjetunió elleni fasiszta támadás rázta fel a mozgalmat. A szovjet nép és az ellenállási 
mozgalmak heroikus küzdelme azonban ismét Sztálin nevéhez kapcsolódott. 

Győzelmek és újabb koncepciós perek közepette jelent meg 1943 májusában a közle- 
mény a Komintern feloszlatásáról. A határozat végén ,A Kommunista Internacionálé 
V. B. Elnöksége tagjai" anonim aláírás szerepel. 

18 Inprekorr, 1932. június 21. 1623. old. 

19 Ez kifejeződött a kommunista pártok taglétszámának növekedésében is. A Komintern 1928-as VI. és 
1935-ös VII. kongresszusa között - a német párt betiltása ellenére — a Kominternhez csatlakozott pártok 
taglétszáma 1 799 000-ről 3 140 000-re nőtt. 

20 E visszafogottságnak példája a Szocialista Munkásinternacionálé 1938. március 16-i nyilatkozata: , Az 
SZMI V. B. a perrel kapcsolatban, mely Buharin és 17 vádlott-társa kivégzésével ért véget, kijelenti, hogy 
semmiféle bizalommal sincs a Szovjetunió politikai igazságszolgáltatása iránt." Internationale Information, 1938. 
március 17. 119. old. j 

A feloszlatás körülményei mindmáig tisztázatlanok. A dokumentumban megjelölt okok 
kétségtelenül ésszerűek: a Komintern betöltötte azon feladatát. hogy a kommunista 
pártok létrejöjjenek, képessé váljanak ,az egyes országok konkrét viszonyaiból" 
fakadó feladataik ellátására, továbbá a háború körülményei között valóban nem volt 
lehetőség a világpárt működtetésére. De valószínűsíthető az az egyes visszaemlékezések- 
ben felbukkanó ok is, hogy a Komintern az első áldozat volt, amelyet Sztálin az 
antifasiszta koalíció oltárán bemutatott. A Komintern képviselte internacionalizmus, a 
marxi-lenini gondolatok eredeti értelmét idéző szocializmus idegen volt a sztálini ön- 
kénytől. S a háború utolsó éveiben felcsillanó reménysugár is hamarosan szertefoszlott, 
hogy majd fél évszázad múltán kerüljön sor immár nem csupán a , személyi kultusz 
következményei felszámolásának", hanem a szocializmus megújításának átfogó kísérk- 
tére. Ám e nagy vállalkozás már merőben más történelmi helyzetben, a kommunista 
pártok teljes szuverenitásának időszakában megy végbe, amikor a kommunista pártok 
egymáshoz való internacionalista viszonyának is új minőséget kell hordoznia. 


Székely Gábor 


Kő Pál: Szélhárfa (Mohács) 


Karl Marx: 


KONYVEKRŐÓL 


A közvetlen termelési folyamat eredményei 


Karl Marx fő műve, A tőke manapság a köztu- 
datban mint kerek egész, teljes és befejezett gon- 
dolatrendszer él. Ezért talán meglepő, hogy a 
Kossuth Könyvkiadó olyan -— teljes terjedelem- 
ben magyar nyelven eddig még nem publikált - 
marxi kéziratot jelentetett meg, amely A tőke 
kiadatlan hatodik fejezete alcímet viseli. 

E méltánytalanul hányatott sorsú kézirat s 
az egész marxi életmű élethű kiadásának némely 
viszontagságáról érdemes néhány gondolatot 
felvillantani. A marxi hagyaték s benne a ki- 
adatlan kéziratok többsége Marx halála után a 
Német Szociáldemokrata Párt archívumába ke- 
rült. Kiadásukat hosszú ideig alapvetően az az 
Engelsig visszanyúló elképzelés határozta meg, 
hogy a marxi gondolatrendszer a kommunista 
mozgalom számára - nem utolsósorban a moz- 
galom népszerűsítése érdekében — mint kerek 
egész jelenhessen meg. Ennek szellemében adták 
ki Marx műveiből Engels válogatását, és ezen- 
kívül számos népszerűsítő kiadvány is napvilá- 
got látott akkor. Több nyelven is kiadták A töke 
rövid kivonatait, és megjelent Kautsky híres 
könyve, a Marx gazdasági tanai című kötet is. 

A marxista kutatók körében már ekkor érlé- 
lődött az igény a kiadatlan kéziratok megisme- 
résére. Németországban tőleg Kautsky és Me- 
hring , Oroszországban pedig Rjazanov munkás- 
sága nyitotta meg ehhez az utat. Mehring pél- 
dául a negyvenes évekből származó Marx-kéz- 
iratokból adott ki, Kautsky pedig 4 tőke elő- 
munkálataiból válogatott. 1903-ban jelentette 
meg először az 1857-59-es kéziratokból a ma 
már híressé vált Bevezetést, amelyet Engels nem 
adott ki. valószínűleg azért, mert nem is ismerte 

a szöveget. Ma már szakmai körökben köztu- 
dott e kézirat felmérhetetlen jelentősége a marxi 
gazdaságelmélet megismerésében. E források 
azonban ekkor még nem váltak széles körben 
ismertté, hatásuk sem volt jelentékeny. 

Az 1917-es októberi forradalmat követően 
megkezdte munkáját Moszkvában a Marx-En- 


t 


gels (később Marx-Engels-Lenin) Intézet — Le- 
nin személyes javaslatára -, David Rjazanov 
vezetésével. Az intézet igazgatóhelyettese 1927- 
től 1930-ig Czóbel Ernő volt. Elsődleges célként 
tűzték ki, hogy az eddigi válogatások helyett 
végre kiadják Marx és Engels összes művét, a 
teljes és az általuk is publikált művektől a kia- 
datlan kéziratokon át egészen a széljegyzetekig. 
A marxista kutatók elméleti érdeklődésén kívül 
e törekvést erősítette a hivatalos ideológia, 
amely hivatkozási bázisként kívánta használni 
a klasszikusokat. 

A húszas években megkezdődött az ún. 
MEGA-sorozat, a Marx—-Engels művek orosz és 
német nyelvű közös kritikai kiadása. Emellett 
jelent meg Marx-Engels Archívum címmel egy 
sorozat is, amely vegyes tartalommal kiadatlan 
kéziratokat közölt. Ez utóbbi sorozatban, 1933- 
ban jelent meg először 4 tőke kiadatlan hatodik 
fejezete is. Az eredeti kéziratok megszerzése nem 
volt egyszerű. A moszkvai kiadó először a Né- 
met Szociáldemokrata Párt archívumából sze- 
rezte meg a kéziratokat, majd 1933-tól az anya- 
gok jelentős részét az amszterdami Nemzetközi 
Társadalomtörténeti Intézetből kapta, ahova 
átkerültek az eredeti példányok. 

A Gesamtausgabe azonban a történelem saj- 
nálatos eseményei miatt ekkor nem válhatott 
valóra. Míg a fasizmus uralomra jutásával Né- 
metországban lehetetlenné vált a további mun- 
ka, addig a sztálini rendszer kibontakozásával 
a Szovjetunióban alapvetően a sztálini politika 
és ideológia határozta már meg a kiadás fő 
elveit. Rjazanovot 1931-ben mint a nép ellensé- 
gét eltávolították. Czóbel Ernőt pedig előbb 
1936-ban kizárták a pártból, majd 1937-ben 
mint , trockista kártevőt", , terrorista diver- 
zánst" letartóztatták, és végül is 10 évet töltött 
javító munkatáborban. Ettől kezdve már csak 
orosz nyelven, szűk szempontok alapján válo- 
gatva jelenhettek meg a klasszikusok kéziratai. 

E nehéz időkben 1939 és 1941 között ugyan 

kiadásra került Moszkvában A tőke nyersfogal- 
mazványa, a Grundrisse, de nem meglepő, hogy 
ilyen körülmények között a marxi gondolat- 
rendszer tudományos rekonstrukciója, a , fejlő- 
dő gondolkodás" folyamatának ábrázolása még 
évekig váratott magára. Magyarországon a fel- 
szabadulás után hazatért Czóbel Ernő - 1953- 
ban bekövetkezett haláláig - a rendelkezésre 
álló szük mozgástér keretei között irányította a 
Marx-Engels kéziratok magyar nyelvű kiadásá- 
nak munkálatait. 

Fellendülést a hatvanas évek hoztak, amikor 
újra megérlelődhetett a teljes kiadásra való tö- 
rekvés igénye, és a marxista kutatás újra felfe- 
dezte a marxi gazdaságelmélet totalitásban való 
vizsgálatának szükségességét. Az NDK-ban 
1956-ban kezdődött meg a Marx-Engels művek 
kiadása a Werke néven ismert sorozatban, majd 
e munkát felváltotta a hetvenes évek közepén 
megindult új MEGA-sorozat, amelynek mun- 
kálatai a mai napig tartanak. 1955-ben meg- 
kezdték Moszkvában az SZKP Központi Bit- 
zottsága mellett működő Marxizmus-Leniniz- 
mus Intézet által sajtó alá rendezett művek má- 
sodik orosz kiadását, melynek kiadási koncep- 
cióját követi mind a mai napig a Kossuth 
Könyvkiadónál 1957-ben megindított Marx- 
Engels Művek sorozat is. új 

A kiadás körülményeit meghatározta. hogy a 
szocialista országokban a marxi gazdasagelmé- 
let leegyszerűsített képe általánosan elfogadott, 
merev dogmaként uralkodott, amelyet nem le- 
hetett olyan egyszerűen áttörni. A kutatás terén 
elért kiváló eredmények nem mind válhattak 
általánosan elfogadottá, nem vonulhattak be az 
oktatásba, nem válhattak a politikai kultúra 
részeivé, miközben a valóságban egyre nyilván- 
valóbban mutatkoztak meg az ellentmondások 
a marxizmuskénit tisztelt, eltorzitott, leegyszerű- 
sített tételek és a válságjelenségek tényei között. 
Ebben a helyzetben a marxi gazdaságelmélet 
, fejlődő gondolkodási folyamatát" feltára ku- 
tatások szükségszerűen háttérbe szorultak, mi- 
közben az elutasítók tábora egyre nött, anélkül, 
hogy a maga teljességében megérthették volna 
a marxi gondolatrendszert. 

A hatvanas évek fellendülési időszakában 
Ágh Attila bevezetőjével töredékesen magyar 
nyelven is megjelent 4 tőke kiadatlan hatodik 
fejezete (Magyar Filozófiai Szemle, 1966/6. 
szám). E kiadás jelentősen hozzájárult ahhoz, 
hogy a hazai kutatások előbbre léphettek a mar- 
xi gazdaságelmélet egészének megértésében és 

lentetett teljes szöveg talán hozzájárulhat ah- 
hoz, hogy a marxi gazdaságelmélet tudományos 
rekonstrukciójára való törekvés szélesebb kör- 
ben terjedhessen el. Ez a feltétele annak, hogy 
a marxi gondolatrendszer elméleti alapja lehes- 
sen a társadalmi-gazdasági viszonyok megisme- 
résének. 


v 


A források szerint Marx a hatodik fejezetet 1863 
és 1864 között írta, és tervei szerint ezzel zárta 
volna 4 töke I. kötetét. E szöveg azonban még- 
sem került kiadásra, annak ellenére, hogy Marx 
e kötetet többször is sajtó alá rendezte. (Először 
1867-ben németül adta ki, majd az 1870-es évek 
elején előkészítette a második német, az első 
orosz és a francia nyelvű kiadást 15). Vajon miért 
hagyta ki a véglegesített változatokból a hato- 
dik fejezetet? Kézenfekvő lenne azt hinni, hogy 
Marx , nem találta elég jónak" saját fejtegeté- 
seit, és csak az utókornak okozott felesleges 
fejtörést azzal, hogy mégis megőrizte e szöveget. 

A most publikált kiadvány elolvasása azon- 
ban rádöbbentheti az olvasót arra, hogy e szó- 
veg Szerves része a marxi gondolati rendszer 
egészének, amelyben Marx nem egyszerűen ösz- 
szefoglalta az I. kötet mondanivalóját, hanem a 
tőkés újratermelés alapvető összefüggéseinek is- 
meretében szintetizálta fejtegetéseinek addigi 
menetét. Ezáltal világosabbá válik nemcsak a 
tökés termelési mód marxi elemzése, hanem an- 
nak metodológiája, ami a marxi gazdaságelmé- 
let megismerésének kulcskérdése. 

E kiadatlanul maradt fejezetben Marx három 
vonatkozást tárgyalt. 

1. Az áruk mint a tőke, a tőkés termelés ter- 
mékei. 

2. A tőkés termelés mint értéktöbblet terme- 
lése. 

3. A tőkés termelés az egész viszony termelése 
és újratermelése, ami által ez a közvetlen terme- 
lési folyamat sajátosan tőkés folyamatként jel- 
lemződik. 

Az eredeti szöveg kéziratjellegére utal, hogy 
csak néhány rövid utalás segíti az olvasót a 
kifejtés véglegesnek szánt sorrendjének rekonst- 
ruálásában. Már a bevezetőben utalt Marx 
- inkább csak önmagának —- arra, hogy: ,E 
három rész közül az 1. számút a nyomtatás 
számára való végső feldolgozásban leghátulra és 
nem legelőre kell helyezni... Kényelmességből 
itt vele kezdjük." (13. old.) A nem végső, nyom- 
dakész alakra még nem hozott kézirat közlése 
bepillantást enged az alkotó munka rejtelmeibe, 
s megmutatja, hogy Marxnál sem azonnal a 
maguk kikristályosodott formájában születtek a 

gondolatok. E fejezet olvasásakor feltűnik a 
kifejtés  , születése", másrészt kibontakozik, 
hogy miként gazdagította Marx a korábbi feje- 
zetekben , egyszerűen" tárgyalt viszonyokat. 


A kézirat gerincét alkotó 2. pontban Marx 
alapvetően négy kérdést vizsgált. Egyrészt a tő- 
kés termelési folyamatot és annak előfeltételét, 
a bérmunka létezését tárgyalta, másrészt ele- 
mezte a munka formális és reális alávetését a 
tőkének, harmadrészt a termelő és nem termelő 
munka fogalmi megkülönböztetésének társa- 
dalmi vonatkozásait fejtette ki, végül a tőke 


.., 


függések ismeretében. 

Elsőként a pénz tőkévé válásának kettős fo- 
lyamatát taglalta : vagyis magát a tőkés termelé- 
si folyamatot, illetve annak előfeltételét, a mun- 
kaerőáru adásvételét. E fejtegetés során Marx 
arra kereste a választ, hogy milyen átváltozáso- 
kon megy keresztül a tőkés termelés elemi for- 
májaként tárgyalt , egyszerű" áru, illetve árufor- 
galom, mihelyt azt már a tőkés termelési folya- 
maton belül szemléljük, illetve annak eredmé- 
nyeként tekintjük. A tőkés módon termelt áru 


ábrázolásán keresztül jutott el Marx az áru, . 


illetve a pénzfétis , fejlettebb" meghatározásáig 
— a tőkefétishez, amelyet nem volt képes megfej- 
teni a kor polgári közgazdasági irodalma. 

A polgári közgazdaságtan a tőkés áruterme- 
lést csak egyoldalúan mint munkafolyamatot 
ábrázolta, amelybe becsempészte az értékesülési 
folyamatból adódó összefüggéseket. Ebből adó- 
dóan az értéktöbblet-termelés titka mint a ter- 
melés , objektív" feltételeinek, a , termelési esz- 
közöknek" a természeti tulajdonsága jelent meg 
előttük. 

E fejtegetéseket követően Marx rátért annak 
elemzésére, hogy különböző feltételek között 
hogyan rendelődik alá a munka a tőkének. 
Marx a munka formális alávetettsége alatt azt 
értette, amikor a ,,. . munkafolyamat eszközévé 
válik az értékesítési folyamatnak, a tőke önérté- 
kesítési folyamatának — az értéktöbblet-terme- 
lésnek", amikor ,,...a korábban független, ön- 

maga számára termelő paraszt egy bérlő számá- 
ra napszámossá válik, amikor a céhszerű terme- 
lési módban érvényes hierarchikus tagolódás 


eltűnik, . . amikor a korábbi rabszolgatartó rab- 


szolgáit bérmunkásokként foglalkoztatja", ami- 
kor , nő a munka folyamatossága" , amikor , be- 
lép a tőkeviszonnyal járó misztifikáció is", ami- 
kor , mindezek ellenére ezzel az átalakulással 
még egyáltalán nem következett be lényeges for- 
dulat a munkafolyamat, a valóságos termelési 
folyamat reális módjában", amikor ezért , érték- 
többlet csak a munkaidő meghosszabbításával, 


tehát az abszolút értéktöbbet módján termelhe- 
tő". (94-97. old.) 

Marx a munkának e formális alávetettsége 
kapcsán összehasonlításként felhozta a tőke 
, özönvíz előtti formáit", az uzsora- és a keres- 
kedő tőkét, amelyek nem tekinthetők e formális 
alávetés megteremtőinek, hiszen nem rendelték 
maguk alá az adott prekapitalista termelési mód 
munkafolyamatát, tevékenységükkel csupán a 
forgalmi folyamatot uralták. A munka formális 
alávetése a tőkének átcsap a reális alávetettség 
állapotába, amikor magát a munkafolyamatot 
is forradalmasítja a tőkés termelés. Ez a viszony 
megteremti már saját létezésének előfeltételeit 
is, és ezért nem szorul már a termelés perifériájá- 
ra, mint a megelőző társadalmi formában. 

A kiadatlan hatodik fejezetnek még ugyan- 
csak e 2. pontja alatt tárgyalta Marx a termelő- 
és nem termelőmunka kérdését is, ahol bemutat- 
ta, hogyan , fejlődik" a termelőmunka meghatá- 
rozása: , Az egyáltalában való munkafolyamat 
egyszerű álláspontjáról tekintve számunkra az a 
munka tűnik termelőnek , amely egy termékben, 


. pontosabban egy áruban realizálódik. A tőkés 


árutermelési folyamat álláspontjáról ehhez hoz- 
zájön az a közelebbi meghatározás, hogy az a 
munka termelő, amely közvetlenül tőkét értéke- 
sít, vagyis értéktöbbletet termel. ..." (116. old.) 
A termelőmunka fogalma tehát — az adott társa- 
dalmi forma által -— az értéktöbbletet termelő 
munkán alapul, és nem azonos az , anyagi ter- 
meléssel". Ezért a , nem anyagi szolgáltatás" 15 
lehet termelő jellegű, ha értéktöbblethez juttatja 
a tőkést. S az , anyagi termelés" is lehet nem 
termelő, ha az tőkés árutermelésen vagy bármi- 
lyen árutermelésen kívül zajlik. A termelőmun- 
ka feltétele a tőkés termelési módban tehát az, 
hogy a bérmunka egyúttal alárendelődjék a tőke 
önértékesítési folyamatának. Ellenkező esetben 
lehet valaki bérmunkás anélkül, hogy termelő 
munkás lenne. 

Marx e 2. pontot A tőke misztifikációja stb. 
címmel zárta, amelyben azt elemezte, hogy az 
eleven munka által létrehozott termelőerők 
miért jelennek meg a tőke dologi tulajdonságai- 
ként. Ez már átvezet a fejezet 3. pontjához, 
amelyben Marx magát a tőkés termelési vi- 
szonyt mint a tőkés termelési folyamat eredmé- 
nyét elemezte. , Mi ment végbe az összfolyamat 
alatt? A munkás eladta a munkaképessége felet- 
ti rendelkezést a szükséges létfenntartási eszkö- 
zökért... Mi tehát, őt tekintve, az eredmény? 
Egyes-egyedül munkaképességének újraterme- 
lése... A munkás úgy került ki a folyamatból, 
ahogy belépett... mint pusztán szubjektív mun- 
kaerő, amelynek ahhoz, hogy magát fenntartsa, 
újból át kell mennie ugyanazon a folyamaton... 

A tőke viszont nem úgy jön ki a folyamatból, 
ahogy bement. Csak benne változott valóságos 
tőkévé, magát értékesítő értékké." (139. old.) 
Ezen a ponton már kimutatható, hogy a koráb- 
bi fejezetekben ábrázolt tőkés és munkás mint 
egyenértékű eladó és vevő közötti viszony való- 
jában csak a tőkés termelés felszínén megmutat- 
kozó, az önállóan szemlélt forgalmi folyamat- 
ból következő látszat csupán. 


v 


Egy esetleges kiadás utolsó részeként tervezett 
1. pont tartalmát Marx inkább A tőke II. köteté- 
hez — a tőke forgalmi folyamatának elemzésé- 
hez - sorolta. Marx ebben a szövegben újra — de 
most a tőke forgalmi folyamatának elemzése 
szempontjából — felvetette a fogalmi különbsé- 
get az egyszerű áru és a tőkés módon termelt áru 
között. E nézőpontból Marx a tőkés módon 
termelt árut újabb két vonatkoztatásban is meg- 
különbözteti az , egyes" árutól: egyrészt ,,...az 
áru mint a tőke terméke részben megfizetett, 
részben meg nem fizetett munkát foglal magá- 
ban", másrészt ,,. .. már nem az egyes önálló áru, 
az egyes termék áll előttünk. Nem egyes áruk 
jelennek meg a folyamat eredményeként, hanem 
egy árutömeg." (19. old.) Ebből adódóan lénye- 
ges módosulásokon megy át az egyes árura 
adott ármeghatározás. Ennek , árát... a tőke 
által előállított összérték megfelelő hányadának 
tekintjük". (23. old.) Ezzel fontossá válik az is, 
hogy a munka termelőerejének növekedésével 
hogyan változik az össztermék ugyanazon há- 
nyadának ára. Ez az árváltozás nem változtatja 
meg a szükséges és a többletmunka arányát, 
kivéve, ha az árváltozás a munkaerőáru értéké- 
be beletartozó alapvető létfenntartási cikkeket 


Tettamanti Béla: Szemezgető 


érinti. Változatlan ár esetén azonban nem kizárt 
az értéktöbbletráta változása. 

E mindeddig kiadatlan hatodik fejezetben te- 
hát lényegében A tőke I. kötete kifejtési rendjé- 
tos körforgását" követhetjük nyomon, az , egy- 
szerű" áru elemzésétől a tőkés módon termelt 
áru elemzéséig. , Az áru mint a polgári gazdag- 
ság elemi formája volt a kiindulópontunk, a 
tőke keletkezésének előfeltétele. Másrészt az 
áruk most a töke termékeként jelennek meg." 
(13. old.) Ez a megközelítés a kategóriák törté- 
nelmi és logikai megjelenésének sajátos egységét 
jelenti, amely , egyrészt megfelel a tőke történel- 
mi fejlődésének", tehát ahogyan a történelmileg 
kifejlődő árutermelés totális árutermeléssé vált, 
ahogyan tehát az áruviszonyok mint a tőkés 
termelés elemi történelmi előfeltételei már ma- 
guk is annak eredményeivé váltak. Másrészt 
a tőkés termelési módon belül e történelmi 
fejlődés sajátos megismétlödése ragadható meg: 
vs: . ha azokat a társadalmakat vesszük szemügy- 
re, amelyekben fejlett tőkés termelés van, az áru - 
ezekben egyrészt a tőke állandó elemi előfeltéte- 
leként, másrészt a tőkés termelési folyamat köz- 
vetlen eredményeként jelenik meg." (13. old.) 

A fennmaradt marxi kézirat tehát tartalmát 
tekintve igen gazdag, és semmi esetre sem elha- 
nyagolható a marxi gazdaságelmélet egészének 
megértése szempontjából. Miért maradt ki még- 
is a végső változatokból? Ma már valószínűleg 
csak találgathatunk, de talán A tőke kevésbé 
ismert keletkezéstörténeti körülményei köze- 
lebb vihetnek a rejtély megfejtéséhez. Ezek egyes 
vonatkozásait a most kiadott Kiadatlan hatodik 
fejezet-hez írt utószó tartalmazza. 


( Kossuth Könyvkiadó 1988.) 
Török Hilda 

Bod Péter Ákos: 


A vállalkozó állam a mai tőkés gazdaságban 


Aki ismeri a puzzle-játékot, tudja, hogy mi a 
jelentősége a sarok- és keretelemek előzetes ki- 
választásának és helyreillesztésének. S azzal is 


tisztában van, hogy milyen kvalitásokat kíván . 


ez a játékstílus. , 

Megjelent egy könyv, Bod Péter Ákos műve, 
a vállalkozó államról, amely abban a - kihatá- 
sait tekintve talán nyomasztóan is komoly - 
kollektív szellemi fejtörőben, amely a gazdaság 
új, sajátos rendjének megteremtését készíti elő, 
éppen az egyik, alighanem legkérdésesebb sa- 
rokpont kijelölését vállalja : mi a szerepe az álla- 
mi vállalkozásnak a reálisan működő piac felté- 
telei között. 

Vonatkoztatási keretek hiányában fennáll an- 
nak a veszélye, hogy az elkülönült kutatások 
arányt tévesztenek. Amikor azonban — mint itt 
és most - a körülmények azonnali reagálásra 
kényszerítenek, s ezért a vizsgálódások sokszor 
tendenciózusan is a részletekre (részmechaniz- 
musokra, technikákra, receptúrákra) irányul- 
nak, különös jelentőséget nyernek a strukturáli- 
san orientáló munkák. A kirakójáték elemei 
ugyanis általuk szinte önmaguktól rendeződnek 
szerves egységgé, adják ki a valódi képet. Bod 
Péter Ákos műve alkalmas erre az igényes sze- 
repre. A benne rögzítettek ismeretében köny- 
nyebb szívvel és egyúttal alighanem távlatosabb 
megközelítésben foglalkozhatunk ,az" érték- 
többletadó, ,a" valutaleértékelés stb. kérdései- 
vel - azaz a kikerülhetetlen és fontos, de mégis- 
csak részproblémákkal -, mert árnyaltabbá vál- 
hatott gondolkodásunk az állam gazdasági sze- 
repéről, aminek hiányát a szerző egyébként jog- 
gal teszi szóvá. 

Bod Péter Ákos műve nem , csak" érdekes, 
fontos, időszerű szakmai produktum, hanem 
egyúttal elegánsan, élvezetesen megírt, magával 
ragadó olvasmány is — amit közgazdasági mun- 
kákról aránylag ritkán lehet elmondani. 

Példaszerű mindjárt a téma - és az állítások 
érvényességi körének - gondos behatárolása. 
Utóbbi a munkát végigkisérő olyan mozzanat, 
amely a közgazdaságtan tudományos jellegére 
vonatkozó implicit hitvallásnak is felfogható. 
Hadd emlékeztessünk itt a szerző egy korábbi 
tanulmányában (a neoklasszikus iskoláról) tett 
megjegyzésére. E szerint ez az irányzat ,az 
absztrahálás és formalizálás olyan szintjére ju- 
tott, amely ugyan elég lett ahhoz, hogy a társa- 
dalomtudományok között komolysági... szint- 
jét tekintve az első helyre kerüljön, ám ennek 


ára volt: nevezetesen a gazdasági realitásoktól 
való elszakadás"." 

Az igazán kompetensnek tekinthető Samuel- 
s0n-Nordhaus-féle tankönyv is figyelmeztet: a 
közgazdaságtan a művészet és a tudomány kö- 
zött áll. Nem célszerű tehát a megismerés 
— diszciplínák szerint is változó - sajátos feltéte- 
leit figyelmen kívül hagyni. Módunk van viszont 
állításaink érvényességét azzal a pontossággal 
korlátozni, ahogy Bod teszi. Mégse vegyük szó 
szerint azt a szerzői közlést, hogy könyve , fő- 
ként a gazdaságelméleti gondolkodást követi 
nyomon, és kevésbé terjed ki a vizsgált gazdaság 
tényleges működésének, a keretül szolgáló tár- 
sadalmak pártpolitikai, állami gazdaságpoliti- 
kai történéseinek analitikus jellemzésére". 
(65. old.) Sz.sorúan a tárgyat és az arányokat 
tekintve persze bizonyára igaza van. Bod szem- 
léletének azonban éppen az a meghatározó és 
valódi méltánylást érdemlő vonása, hogy benne . 
az absztrakt folyamatleírás és a konkrét forma- 
elemzés szerves egységet alkot. A totalitásnak ez 
a — hol explicit, hol implicit — jelenléte az a 
vonatkoztatási bázis, amely könyv alakjában 
alkalmazhatóvá lett (lehet) a részletek kutatói 
számára. 


v 


Mindezek után tárgyszerűen a tartalomról. 
A recenzált mű a modern tökés piacgazdaságok 
állami szektorának történeti fejlődésével, mére- 
teivel, szervezeti rendjével foglalkozik, a nyugat- 
európai országok példáján, kitérve az őket vé- 
gigkisérő elvi és gyakorlati vitákra és a különféle 
irányokba mutató gazdaságpolitikai kísérletek- 
re. A karcsú kötet hatalmas irodalmi anyagot, 
gazdag és korszerű tényanyagot dolgoz fel. El- 
sősorban szakmai-közgazdasági munka - s mint 
ilyen, alapmű számba menő, magas szintű telje- 
sítmény -, szükség szerint azonban olykor átlépi 
a társdiszciplínák mezsgyéjét is. 

A könyv kiindulópontjául az az általános ta- 
pasztalat szolgál, hogy a tökés állam gazdasági 
(és általában: társadalmi) aktivitása érzékelhe- 
tően és statisztikailag mérhetően nő (de leg- 
alábbis nőtt). Hogy mikor vált ez a növekedés 
karakterisztikussá, vitatott is, s talán nem is 
igazán fontos. Ami , magyarázatot kíván", az 


$ A vállalkozó állam. Az állami vállalat működése 
Nyugat-Európában. Kézirat. Bp., 1982. 79. old. 

maga a jelenség léte. Éppen ennek, a tőkés állam 
daságelméleti megfontolásokra és (a lehetséges 
mértékben) számszerűen ellenőrizhető mozza- 
natokra alapozva - a szerző a könyv első részét. 
Megtudhatjuk, hogy az állami szektor mára a 
legtöbb európai tökés országban tekintélyes 
súlyra tett szert. A mérték pontosítására azon- 
ban ne törekedjünk. Már csak azért sem, mert 
a statisztikák összeállítása sem könnyű feladat, 
s még több gondot okozhat értelmezésük. Egyet 
kell érteni a szerzővel: , az állami tevékenység- 
nek nem statisztikai, hancm gazdaságpolitikai 
felbecsülésére volna szükség". (429. old.) 

Ami tény: országonként ugyan eltérő folya- 
matok eredményeként, de létrejött és domi- 
nánssá vált egy olyan gazdálkodási modell, 
amely racionalitását, tulajdonformáit, irányítási 
(beavatkozási) eszközeit tekintve egyaránt ve- 
gyes jellegű. A fejlődési folyamatot végig figye- 
lemmel kisérte, kommentálta és vitatta a köz- 
gazdasági elmélet, amely modern értelemben 
vett tudományos voltát is éppen az állam gazda- 
sági feladataival foglalkozó első összefoglaló 
műnek, ti. Smith ismert munkájának köszönhe- 
ti. Erthető tehát, hogy Bod sem kerüli meg a 
Nemzetek gazdaságát ; a gazdaság kontra politi- 
ka, a piac kontra állam, a pénz kontra hatalom, 
egyéni vállalkozás kontra kollektív döntés ha- 
gyományos ellentétpárjaiban exponált problé- 
mát Smith-t értelmezve bontja ki, és jut el (hogy 
csak a legismertebb neveket említsük) Mises, 
Vandervelde, Hayek és Kevnes idevágó nézetei- 
nek frappáns és célirányos összefoglalásán ke- 
resztül, releváns szellemtörténeti fejtegetések 
közepette a mai vitákig. 

A könyv első részének - funkcionális szem- 
pontból is elengedhetetlen - objektivitását a 
szerzőre általában jellemző tartózkodás és tá- 
volságtartás garantálja. Mégis — elégtétellel - 
érzékelhetjük, hogy csendes vonzalommal visel- 
tetik a polarizált gondolkodást kikezdő megkö- 
zelítések iránt (példaként hadd említsük Mises 
árnyalt értékelését), és inti az olvasót 15 differen- 
ciált megközelítésre (lásd Somló Bódog 1907-ből 
származó munkájának felidézését). 

A könyvnek ez az első blokkja különösen 
tekintélyes háttéranyagból épitkezik. Az elő- 
nyök és hátrányok, a kötöttségek és lehetőségek 
olyan széles skálájával érvel, amely alkalmasint 
lefegyverző is lehetne. Bod azonban imponáló 
tárgyismerete mellett is megőrzi az általánosítás 
és az értelmezés fölényét, és végső következte- 
tésként meggyőzően igazolja, hogy a tőkés ve- 
gyesgazdaság két sarokköve, a liberalizmus és a 
demokrácia, ha kompromisszumokkal 15. de 
működőképes módon - a gyakorlatban valóban 
összekapcsolható. 


Az állami intervencióval és az állami tulajdon 
közgazdasági elméletével foglalkozik a könyv 
második része. Ez az a gondolatkör, amely a 
hazai szakmai közvéleményt is a leginkább fog- 
lalkoztatja és vitára készteti, nemegyszer túlzá- 
soktól, illúzióktól sem mentesen. Ugy tűnik, ez 
az a terület, ahol a szerző már méltatott tudo- 
mányos elfogulatlansága és korrektsége a leg- 
több hozadékkal jár. Ha a működő piacról gon- 
dolkodunk, válasszuk magyarázó közegül an- 
nak érvényes elméletét. Ezt a méltányos eljárást 
követi Bod, amikor az elemzés eszköztárául a 
domináns neoklasszikus közgazdaságtan gon- 
dolati és fogalmi rendszerét veti be, és vizsgála- 
tát azokra a helyzetekre összpontosítja, ame- 
lyekre nézve az állami tevékenységet ez az irány- 
zat is mint gazdaságilag ésszerűt fogadja el. Így 
az externális (külső) hatások, a közjavak, a mo- 
nopóliumok és a jövedelemelosztási aránytalan- 
ságok problémája kerül terítékre, azzal a végkö- 
vetkeztetéssel, hogy a piac működési zavarainak 
állami kezelése elkerülhetetlen. , Az igazi kérdés 
inkább a mértékek, formák és az alkalmazási 
stílus kérdése." (111. old.) 

Említésre méltó, hogy valójában ez a könyv 
tesz publikussá olyan közgazdasági fogalmakat, 
amelyeket korábban csak egy szükebb szakmai 
réteg használt. Az pedig, hogy a közjavak fogal- 
mának differenciált értelmezése megjelent a ha- 
zai szakirodalomban, kifejezetten Bodnak kö- 
szönhető. Ugyancsak úttörő jelentőségű az álla- 
mi vállalatok szervezetének összehasonlító érvé- 
nyű, országonkénti vizsgálata. Napjaink hazai 
közgazdasági történései különös aktualitást ad- 
nak ennek az aspektusnak, s mintegy utólag 
igazolják a szerző szakmai érzékenységét. 


v 


Az első és a második blokk makro-, illetve mik- 
roökonómiai fejtegetéseit a harmadik rész fogja 
egységbe, azt a kérdést kutatva, hogy milyen 
szerepet játszik az állami szektor a nyugat-euró- 
pai országok mai gazdaságpolitikájában. Félő, 
hogy - a könyv szellemével ellenkezve — a defini- 
tív válasz lehetőségét sugalljuk, mégis csupán 
jelzésként hadd álljon itt a szerző által idézett 
Ahrends véleménye: , Az állami vállalatok egy- 
felől feltételeket, azaz a piacgazdaság működé- 
sének keretfeltételeit adják, másfelől kiegészítő 
és korrigáló eszközök főként ott, ahol a magán- 
vállalatok versenye nem vezet általánosan elfo- 
gadható eredményekre." (174. old.) A lehetséges 
gazdaságpolitikai akciók felől közelítve ugyan- 
ezt: a növekedés élénkítéséről, a munkanélküli- 
ség mérsékléséről, a műszaki haladás gyorsitá- 
sáról és a szociálpolitika előmozdításáról van 

szó. Mindez természetesen az állam és vállalatai 
kifinomult pénzügyi és tervezési kapcsolatát fel- 
tételezi. 

A privatizálás és reprivatizálás elméleti és 
gyakorlati megfontolásainak, változó irányza- 
tainak és tényeinek a könyvben található sokré- 
tű ismertetése csábítólag hathat a cselekvésre 
késztetett közgazdászok számára. A szerző 
azonban figyelmeztet: ,a sajátos történelmi 
előzmények, az eltérő társadalmi és gazdasági 
rendszer megnehezíti, sőt gyakran kizárja a ta- 

tok közvetlen hasznosítását". 
(171. old.) Igen, sokkal többről van itt szó, mint 
átvehető mechanizmusról. Politikai és kulturá- 
lis, szociológiai és pszichológiai jelenségek szer- 
veződnek egységgé, melynek elemeiből nem vá- 
logathatunk tetszésünk szerint. 

A könyv negyedik, befejező része a többszek- 
torú gazdaságok működésével és irányításával 
kapcsolatos következtetéseknek, tanulságok- 
nak, a fontosabb tendenciák felvázolásának ad 
teret. S bár a szerző — a tartalmi, terjedelmi, 
ismeretbeli korlátok tudatában — indokoltnak 
tartja, hogy óvatosan bánjon a következtetések- 
kel, a lényegi kérdések felvetését és lehetséges 
megválaszolását, a tendenciák felrajzolását nem 
kerüli meg. Markánsan kérdez és markánsan 
válaszol. Kivonul-e az állam a tőkés gazdaság- 
ból? — teszi fel egyebek között a kérdést, s tesz- 
szük fel egy kicsit önmagunkra is gondolva. 


Amit a könyvből is tudhatunk: az állam által 
előállított — szélesebb értelemben vett -— szolgál- 
tatásoknak van egy olyan technikai minimuma, 
amely alá, a működőképesség kockáztatása nél- 
kül, nem süllyedhet. Ám a vizsgált nyugat-euró- 
pai országokban a tényleges állami szerepválla- 
lás jóval meghaladja ezt a mértéket. Az okok, 
amelyek az állam aktivitását korábban kiváltot- 
ták, változatlanul fennállnak, sőt még inkább 
előtérbe kerülnek. 


A közösségi szektor globális méretének csök- 
kenésével — véli a szerző — a belátható jövőben 
aligha számolhatunk. Napirenden van azonban 
belső, tartalmi változása, korszerűsödése, az ál- 
lami és magánszektor gyors szervesülése, s ki- 
alakulóban van egy új tudományág: a közösségi 
gazdaságtan. S ha vázlatosan is, de van érvényes 
mondanivalója a többszektorú szocialista gaz- 
daság jellegéről, a gazdasági tevékenységek cél- 
szerű szektorális elhelyezkedéséről, a szocialista 
gazdaságelmélet hiányosságairól. 

Bod Péter Ákos munkája egy itt és most iga- 
zán aktuális éapeki eszményt testesít meg: Szí- 
vünkben széles látóhatárral élni, s közben meg- 
művelni azért földünket. Képletesen (is), termé- 
szetesen. 


( Közgazdasági és Jogi Könyvkiadó 1987.) 
Sághy Gábor 


Raszler Károly: Az etüdök sorozatból 

UTKERESES 


A társadalompolitika esélyei 


Kell-e társadalompolitika és mire? 


A negyedik út címmel! hosszabb tanulmányt írtam a közelmúltban. A megírás indítéka 
vagy épp kényszere abból adódott, hogy nem látok más elfogadható utat a jövő felé, mint 
a , jóléti társadalom" útját. A jólétet persze nehéz egyértelműen és végérvényesen megha- 
tározni. A ma kitűzött célok holnapra érvényüket veszíthetik — akár megvalósulnak, akár 
nem. Így a , jóléti társadalom" tartalma is változhat, de egy-egy adott pillanatban, azért 
értelmezhető. A , negyedik út" egy lehetséges jóléti alternatívát vázol fel, aminek akkor 
lehet realitása, ha egy demokratikus politikai mezőben válik választható úttá. 

Ma Magyarországon a heves politikai viták zöme valójában a szabadságról szól. Az 
antihumánus (sztálini) diktatúra évei éppúgy, mint az elviselhetőbb poszt-sztálinista 
diktatúra évtizedei a felvilágosodás polgári és politikai szabadságeszményeinek tagadására 
épültek, ideértve a gazdasági, kulturális és egyéb szabadságok nagy többségét. Voltakép- 
pen a szabadság tagadása ásta alá a társadalmi egyenlőség értékhitelét, elfogadhatóságát. 
Az egyenlőtlenségek csökkentése (ami egyébként csak egyes területeken volt radikális, más 
esetekben formális maradt) mindig az érintettek részvétele nélkül, diktatórikusan, a sza- 
badságjogok súlyos sérelmével ment végbe. Ugyancsak a szabadság tagadása vezetett oda, 
hogy a szolidaritás mint érték szinte tiltottá vált. Szolidaritás ugyanis nem képzelhető el 
szabad, az önsegélyre is építő autonóm szervezetek nélkül. Ma - reméljük visszavonhatatla- 
nul — eljött az ideje annak, hogy számadás készüljön a szabadság tagadásával okozott 
károkról, legyenek azok jóvátehetetlenek vagy legalább részlegesen jóvátehetők. 

Egymás után rendülnek meg a korábban kimondhatatlan tabuk. Egyre mélyebb sebek 
szakadnak fel, köztük olyanok is, amelyeket érzéstelenítéssel kaptunk, s ezért akkor észre 
sem vettünk. Én magam ilyen , érzéstelenítéssel kapott sebnek" tartom azt, amit az 
elfogadott ideológiákhoz való ragaszkodás kényelme ütött sokunk gondolkodásán. Az 
érzéstelenítés azért működhetett, mert a hirdetett ideológia szép és humánus volt. Az 
ideológiákhoz való ragaszkodás kétféle védelmet nyújtott. Védett attól, hogy az ember 
tudatosan vállalja az együttműködést egy, a saját belső értékei szerint elítélendő hatalmi 
gyakorlattal, azaz hogy hazugul, skizofrénen éljen. És védett attól is, hogy — ha az egyén 
a skizofrén létet elutasítja — ki kelljen mondania az igazat, ami sokáig veszélyes volt, 
előbb politikai, utóbb egzisztenciális retorziók miatt. (Egy monolitikus rendszerben az 
egzisztencia elvesztése tragikus következményekkel jár.) 


1 Egy kidolgozott, hosszú tanulmány ezen a címen megjelent a Figyelmébe ajánljuk. . . 8. számában (az MSZMP 
KB Társadalomtudományi Intézetének kiadványa), és egy rövidebb cikk a Valóság 1989. 4. számában. A HVG 
1989. január 21-i számában Van-e negyedik út? címmel írtam vitaindító cikket a szociálpolitikáról. 

2 A múlt idő használata nem teljesen indokolt. Sokan ma is a fenti kényelmes utat választjak. Korábban 
azonban ez általános túlélési stratégia volt, azaz nem feltétlenül szolgált többet, mint a fizikailag és mentálisan 
ép túlélést, esetleg bizonyos közösségek védelmét. (Már csak azért sem fogadható el az a terjedő gyakorlat, amely 
mindenkit elmarasztal, aki az utóbbi 40 évben nem vonult belső emigrációba.) Ma azonban a nemgondolkodás 
kényelme nemcsak a , szenvedés hiányát" biztosítja, hanem ennél többet. Lehetővé teszi a status guo-hoz való nem 
érdekmentes ragaszkodást. Azok ragaszkodnak leginkább a jelen és a múlt megkérdőjelezhetetlenségéhez, akiknek 
ez előnyt jelent intézményi vagy/és hatalmi pozícióik megtartásában. 


4 ÚÜTKERESÉS 


Ma tehát a szabadság tagadásából, a politikai diktatúrából adódó következmények 
számbavétele és lehetséges jóvátétele a legsürgetőbb társadalmi szükséglet. Ezt a politikai 
tartalmú küzdelmet - részben nyilt, részben burkolt formában -— a gazdasági reformprog- 
ramok kezdték el, mert a politika sokáig csak ezen a területen engedte felszínre kerülni 
a mozgásokat. A reform , burkolt" politikai tartalmát az olyan kategóriák hordozták, 
mint a dereguláció, a vállalkozás szabadsága, a tulajdon pluralizálása és szabadsága stb. 
Ezek ugyanis radikálisan megkérdőjelezik minden monopolisztikus — párt-, állami vagy 
gazdasági — hatalom létjogosultságát, és korlátozzák cselekvési terét. A nyilt politikai 
tartalmat az jelentette, hogy a gazdasági reform feltételeinek végiggondolása elvezetett 
az adott hatalmi szerkezet radikális elutasításához. Egy civilizált piac nem működhet a 
szerződések betartását szavatoló , gazdasági közbiztonság", az ötletszerű vagy önkényes 
központi beavatkozásokat kizáró jogi feltételek nélkül. E követelmények szükségszerűen 
erősítik a jogállam iránti igényt, ami növeli a parlament szerepét a kormánnyal és — 
legalábbis minden törvényileg szabályozható kérdésben -— a párttal szemben is. 

Mára a gazdasági és politikai reform ügye kettévált, s mindkét területen szaporodnak 
az önálló programok. Ez nemcsak a tisztázást, a szabadabb gondolkodást segíti. Felmér- 
hetetlen jelentőségű, hogy most kezdődik meg az igazi szakítás a totalitárius rendszer 
azon sajátosságával, amely összecsúsztatja a létszférákat, és mindegyiket egyetlen , racio- 
nalitásnak", a hatalommegtartás racionalitásának rendeli alá. Az egyes létszférák vi- 
szonylagos autonómiájának elismerése relatíve autonóm racionalitások, sajátos műkö- 
dési elvek elfogadását is jelenti. 

A politikai reformelképzelések lényegét is a korábbi diktatórikus gyakorlat tagadása, 
azaz a szabadságok igenlése határozza meg. Ez elkerülhetetlen. Nem a múlt bűneinek 
megtorlására van szükség - jóllehet érthető, ha sokaknál a 30 vagy épp 40 éves visszafoj- 
tott sérelmek nem múlnak el simán. Nélkülözhetetlenek azonban az olyan feltételek, 
amelyek kizárják vagy legalább a lehetséges minimumra csökkentik a múlt megismétlő- 
désének veszélyét. Garanciákat követelni az adott intézményrendszertől botorság, de 
nem keresni garanciákat egy új intézményrendszer révén — végzetes hiba lenne. 

A szabadságra való koncentrálásnak, ami nemcsak érthető, hanem az adott feltételek 
mellett szükségszerű, vannak sajátos következményei. Pillanatnyilag mindkét reform 
önmagában vett jónak és célnak látszik. A gazdaság olyan rosszul funkcionált, és ez 
olyan súlyos következményekkel járt és jár, hogy önálló célnak tűnik a , gazdaság talpra 
állítása". A gazdaság működési módja azonban nem határozza meg egyértelműen a 
társadalom minőségét. Nem kevés olyan piacgazdaságot ismerünk, amely gazdaságként 
jól működik, de közben politikai rendszerük keményen diktatórikus (alkalmasint a 
nemzetközi töke támogatását élvezve). 

Ugyanígy nem lehet öncél - bár nélkülözhetetlen és alapvető cél — a pluralista politikai 
berendezkedés sem. Ez is összefér többféle társadalommal. Egyesek attól félnek, hogy 
,a demokratikus többség érvényre juttatja az egyenlősdit, a vállalkozásellenességet, a 
rövid távú érdekeket is, mint az például a munkáspárt kormányozta Angliában történt".? 
Mások azt veszik észre például a munkáspárti dominanciát követő angol konzervatív 
kormánynál, hogy az a parlamenti többség segítségével sikeresen kísérletezik a korábban 
mindkét párt részvételével felépített jóléti állam radikális megcsonkításával, a társada- 
lom mély megosztásával, és végképp lemondott a jóléti társadalom eszméjéről. 

Magyarországon minden említett veszély fennáll. Elképzelhető a piacgazdaság kombi- 
nálása a rendpárti erők uralmával és a külföldi tőkének való kiszolgáltatottsággal. 
Bekövetkezhet egy olyan jobbratolódás, ami a neoliberális és neokonzervatív erőket 
juttatja hatalomra mind a gazdaságban, mind a politikában. 

Vannak azonban ennél sokkal reálisabb veszélyek. Pillanatnyilag az az igazi veszély, 
hogy a reform mind a gazdaságban, mind a politikában csak színleg és névleg valósul 


3 Bácskai Tamás: És ne feledd a pénzt! HVG 1989. február 11. (Vita a szociálpolitikáról sorozat.) 

meg. A gazdaságban évek óta annak vagyunk tanúi, hogy a piacosítás szavakban ugyan 
jelen van, ám a gyakorlatban a gazdaságpolitika voluntarizmusa számos területen folyta- 
tódik (áremeléseknél, adóztatásnál stb.). Ráadásul a politikai vezetés elveszítette társada- 
lomérzékenységét. A piaci retorikát saját politikai és gazdasági pozícióinak erősítésére 
használja fel, miközben a válság terheit egyoldalúan a lakosság védekezésre képtelen 
kétharmadára hárítja. (Ez a gyakorlat a hatásaiban végig nem gondolt, de óriási appará- 
tust létrehozó adóreformtóF a mai válságért felelős vezetők kiemelt nyugdíjának biztosí- 
tásáig, a munkanélküliség cinikus kezeléséig, a influenzajárvány közepén bevezetett 
bénító gyógyszerrendeletig terjed.) Ezért lenne mindennél fontosabb a politikai intéz- 
ményrendszer radikális, lehetőleg gyors demokratikus reformja. Ennek azonban ismét 
nagyok a nehézségei. Az MSZMP még nem döntötte el, hogy 1945-ig (vagy még koráb- 
big) visszamenően a múlt mely vonulataival vállal folytonosságot, s melyekkel kíván 
szakítani. Legutóbb eljutott a pluralizmus elfogadásáig, ezt azonban a jelek szerint sokan 
úgy képzelik el, hogy az MSZMP maga diktálja a pluralizmus feltételeinek zömét. Ez 
a törekvés azonban beleütközik a demokratikus önszerveződések logikájába, s végül 
visszavihet a régi bűvös körbe. A változtatás névleges felelőse lesz a felelős azért is, ha 
a politikai reform nem jó irányba mozdul. 

Bármilyenek legyenek is a kilátások, a megemésztetlen múlt határozza meg a reformok 
arculatát. Ebből adódik a voluntarizmus veszélyét felidéző , üdvtanoktól" való félelem, 
ami miatt egyik reformprogram sem vállalja egy olyan társadalomkép felvázolását, 
amelyet végül is szolgálnia kellene. Holott — Arisztotelésszel szólva — az ember nem 
gazdasági, hanem társadalmi lény. Nemcsak gazdaságot, sőt nem is csak politikai 
rendszert, hanem társadalmat, közösséget kell létrehoznia. Ehhez hozzátartozik az adott 
társadalom viszonyainak minősége, ideértve az etikát, sőt az etikettet is, továbbá a 
társadalmat integráló — vagy dezintegráló — elvek és mechanizmusok típusát. Egy plurális 
politikai mezőben e folyamathoz hozzátartoznak olyan (párt- vagy egyéb) programok, 
amelyek az adott szervezet által szolgált társadalmi célokról, a vállalt értékekről is 
szólnak. Elkerülhetetlen tehát, hogy a gazdasági és politikai reformelképzelések egymás- 
ra ig vonatkozzanak, s hogy ezekben a társadalom egészét átfogó társadalompolitikai 
elképzelések is helyet kapjanak. A programokat összekötő híd egyben a jövő felé vezető 
híd is. Ilyesmit jelentenének a szó teljes értelmében vett társadalompolitikai programok. 


Társadalompolitika vagy szociálpolitika? 


A szegényedés rohamos terjedése, a létbizonytalanság sokféle arcának megjelenése miatt 
ma minden politikai (és gazdasági) programnak kell valamit mondania arról, hogy mit 
szándékozik tenni e kérdésekben. Ezért vált szinte divattá a szociálpolitika, ezen belül 
a , szociális védőháló" emlegetése. Az általam ismert programokban azonban - legyenek 
ezek gazdaságiak vagy politikaiak — eddig csak egy leszűkített szociálpolitika-értelmezés- 
sel találkoztam. Ennek lényege a piaci szükségletkielégítés és a piaci integráció dominan- 
ciájának elismerése, és a szociálpolitikában a hagyományos szegénypolitika" elemeinek 


4 Hosszan lehetne elemezni, hogy mennyire átgondolatlan volt az adóreform. Medgyessy Péter a személyi 
jövedelemadó elfogadása után pl. a következőket mondotta parlamenti beszédében: , A személyi jövedelemadó 
fontos eszköze a teljesítmények szerinti differenciálás megalapozásának, kiterjesztésének... A pénzügyi kormány- 
Zat azt várja az adórendszertől, hogy a dolgozókat többletteljesítményekre fogja ösztönözni..." Az adó valameny- 
nyi kritikusa előre megmondta azt, amit ma már Békesi László is elismer, hogy az adó itt és ebben a formában 
súlyosan visszafogja a teljesítményeket. A hivatalos szövegek elemzésével pontosan kimutatható, hogy az adóre- 
form minden elemét egyetlen célnak, az eredetileg megállapított adóbevétel biztosításának rendelték alá, ami végül 
is a humánumot és az ésszerűséget zárta ki az adórendszerből. 

5 Egy 1986-ban megjelent könyvben igyekeztem kimutatni a szegénypolitika minden csapdáját és céltalanságát. 
( A szegénypolitika története Magyarországon. Magvető Könyvkiadó, 1986) A könyv tökéletes negatív produktivi- 
tással működött. Deklarált szándéka és tartalma ellenére azt segítette, hogy a szegénypolitika hivatalosan is 
polgárjogot nyerjen. 

erősítése. A bizonyítékok korlátlanul idézhetők a hivatalos és alternatív programokból 
egyaránt. Itt csak egy-két újabb hivatalos megnyilvánulást idézek fel. , A vállalkozás 
élénkítése megköveteli a lemaradókról történő szociális gondoskodást, a szociálpolitikai 
fordulat megvalósítását... A szociálpolitikai fordulat egyik oldala, hogy a termelési 
folyamatokban kemény teljesítményvilágot kell teremtenünk... A szociálpolitikai fordu- 
lat másik oldala, mondjuk ki végre magyarul, a szegénységet enyhítő program, a leszaka- 
dók, a hátramaradók, az önhibájukon kívül nehéz helyzetbe jutók segítése."" Ehhez a 
programhoz van szükség , a társadalmi szolidaritás erősítésére". A szegénypolitika csap- 
dájába még a SZOT is nyitott szemmel sétált be. , A szakszervezetek nem tartózkodnak 
olyan javaslatoktól sem, amelyekre ugyan azt is lehet mondani, hogy a szegénységpoliti- 
ka megnyilvánulásai, de amelyek szerintük feltétlenül szükségesek a legnehezebb helyzet- 
ben lévők mindennapi megélhetéséhez. Így például szorgalmazzák, hogy egyes rétegek 
utalványok segítségével... jussanak hozzá olcsóbb kenyérhez, tejhez és más néhány 
alapvető fogyasztási cikkhez."" 

Szeretném, ha tévednék, de nem látok radikálisan más szociálpolitikai programot az 
MSZMP KB február 10-11-i üléséről kiadott közleményben sem - noha a fogalmazás 
árnyaltabb. , A Központi Bizottság elengedhetetlennek tartja, hogy a gazdasági átalaku- 
lás járjon együtt a szociálpolitika átfogó reformjával. Az új szociálpolitika vegye figyelembe 
a társadalmi igazságosság, a közösségi szolidaritás, az önsegélyezés elvét. Mindent tegyen 
meg az esélykülönbségek mérséklésére. Fordítson különös figyelmet a fiatalság helyzetére, 
valamint a nehéz körülmények között élő rétegek biztonságának megteremtésére." 

A baj az, hogy a szociálpolitika önmagában képtelen még e relatíve szerény célok 
megvalósítására is; hogy a fenti célok megvalósítása számtalan negatív mellékhatással 
jár ; és végül, hogy az idézett szemlélet nem reformkonform, mert nem veszi át a gazdasá- 
gi reform szemléletét a kézi vezérlés helyett, s mert nem veszi komolyan a politikai reform 
autonómiaigényét és a paternalizmussal való szakítást. 

Amire a szociálpolitika önmagában biztosan képtelen, az az , esélykülönbségek mér- 
séklése". A fizikai és társadalmi életesélyek súlyos, növekvő egyenlőtlenségeinek? mérsék- 
lése, a fiatalok helyzetének javítása nemcsak a gazdaságot kiegészítő, alapvetően az 
elosztás szférájában (még mindig a maradékelv alapján) működő szociálpolitika dolga. 
Az életesélyek egyenlőtlenségei akkor csökkenhetnek, ha mindenki számára biztosított 
az adott egészségügyi szükséglethez igazodó egészségügyi ellátás, az emberhez méltó 
lakás, az emberileg elfogadható, egészséget nem károsító munka és környezet, a család 
elfogadható megélhetéséhez szükséges, súlyos önkizsákmányolás nélkül megszerezhető 
jövedelem, az a tudás és szakképzettség, amellyel az egyén bejuthat egy új, korszerűbb 
technikákkal működő munkaerőpiacra, és amely által a közügyekben értőn részt vevő 
állampolgár lehet. Azaz, az esélyegyenlőtlenség csökkentése a szociálpolitika mellett a 
gazdaság- (környezetkímélő fejlesztéspolitika, foglalkoztatáspolitika, bérpolitika), a mű- 
velődés-, a lakáspolitika stb. közös ügye. Ezeknek a politikáknak együtt kell működniök, 
s nyilvánvalóan egymással egyezkedniük, alkudniuk szükséges. 

Aminek súlyos negatív hatásai vannak, az a szelektív, a , nehéz körülmények között 
élőkre" koncentráló segítés. Ez arra az illúzióra épül, hogy a többség megélhetését 
lehetővé tevő megfelelő bérek, nyugdíjak , családi pótlék és munkalehetőségek nélkül lehet 
egy védőhálót kifeszíteni. Erről írja Héthy Lajos: , A remélt struktúraváltás nyomán 
valószínűleg fokozódó munkanélküliség, a kétszámjegyű infláció, a reálbércsökkentés 
folytatása s a szociális juttatások általános értékvesztése nyomán soha nem látott mérté- 


6 Németh Miklós kormányfő beszéde a Magyar Gazdasági Kamara elnökségi ülésén. Magyar Nemzet 1989. 
jan. 31. Kiemelések az eredetiben. 

7 Nagy Sándor beszédéből idézi a Magyar Nemzet 1989. február 6-i száma. 

8 Nem véletlen a kiemelés. Az egyenlőségérték az elmúlt időszak hibás politikája miatt olyan mértékben 
delegitimálódott, hogy politikai szöveg említeni sem meri. 

kúre nőhet a szociális gondoskodásra szorulók száma."? Ekkor pedig óhatatlanul lesza- 
kad a legerősebb védőháló is, amely pedig bizonyos csoportok - pl. első munkahelyet 
nem találó fiatalok vagy az ún. érdemtelenek!9? — számára még nem is létezik. 

Abban is igaza van Héthynek, hogy ,a megsebzettekről való kiemelt és indokolt 
társadalmi gondoskodás - a másik oldalon - egyenlő az ilyen gondoskodásra (még) nem 
szorulók társadalmi támogatásának csökkentésével" — mert ma csak a lakosság egyes 
csoportjai közötti átcsoportosításokra van lehetősége a gúzsba kötött, gazdasági érdekek 
által uralt szociálpolitikának. Ez azt jelenti, hogy a fiatalokat vagy időseket csak az 
ugyancsak nyomasztó helyzetű középgeneráció terhére lehet támogatni — ami politikai 
feszültségekhez és delegitimációs zavarokhoz vezet. 

Végül érdemes végiggondolni, hogy ez a szociálpolitika miért nem konform sem a 
gazdasági, sem a politikai reformmal. Ami a gazdaságot illeti: a keresők (vagy családja- 
ik) segélyezése nemcsak tragikus, hanem — a gazdasági reform szemszögéből nézve — 
ellentmondásos jelenség is. A reform egyik célja a termelési támogatások leépítése. 
Valójában azonban a kereső számára nyújtott segély indirekt termelési támogatás: ha a 
vállalat megélhetést biztosító bért adna, akkor több lenne a költsége, azaz több támoga- 
tásra lenne szüksége, illetve amennyiben ezt nem kapja meg, csődbe menne. Ennyiben a 
keresők segélyezése az átstrukturálást is fékezi, azaz rossz gazdasápolitika is egyben. 
Ellentmondást jelent továbbá, hogy a gazdasági reform a piacon a személytelen, automa- 
tizmusként működő és versenysemleges megoldásokat szorgalmazza, a szociálpolitikában 
viszont a személyre szóló, a rászoruló kézi vezérlésű megkeresésére és pozitív diszkrimi- 
nációra épít. Ténylegesen a nem piaci szférában is működtethetők (politikai, jogi, esetleg 
gazdasági) automatizmusok. Ezek itt is hatékonyabbak (kevesebb költséggel többekhez 
jutnak el), mint a kézi vezérlés, és jóval kevesebb feszültséget keltenek. 

A politikai reformmal való konformitás hiánya még nyilvánvalóbb. A demokratikus 
reform szakít a paternalizmussal, a társadalmi prioritások egyértelműen felülről való 
kijelölésével. Nemcsak az "önsegítésben" ad teret az állampolgároknak (ami sokszor 
nem más, mint állami felelősségek át- vagy visszahárítása az állampolgárokra), hanem 
abban is, hogy milyen feladatokat és kötelezettségeket rónak polgárai az államra - legyen 
szó a piaci működés szabályainak kiépítésétől a társadalom- és szociálpolitikai feladatok 
finanszírozásáig. Ezt annak ellenére hangsúlyozom, hogy tisztában vagyok egy súlyos 
kudarc lehetőségével. A lakosság olyan mértékig elégedetlen az állam eddigi működésé- 
vel, olyan mértékig csalódott szavahihetőségében, hogy rokonszenvvel fogadhat minden 
olyan javaslatot, amely az állam hatásköréből kivesz feladatokat. Lelkesen elfogadhatja 
a két felkínált alternatívát, az önsegítést és a piacot. (Az önsegítés problémája az 
áthárítás mellett az, hogy az önsegítéshez anyagi, kulturális, illetve politikai tőke is kell, 
" a piacé pedig az, hogy minél differenciáltabbak a jövedelmek, annál könnyebb onnan 
kiárazódni, akár a legalapvetőbb szükségletek kielégítésénél is.) Tévedés ne essék: sem 
az önsegítés, sem a piac fontosságát nem tagadom a maguk kompetenciájának területén. 
De nem mindenben kompetensek, és kompetenciájuk nem jelölhető ki csak felülről. 

Az eddigiekből azt a következtetést kell levonni, hogy a gazdasági és politikai refor- 
mok fényében újra kell alakítani — éspedig a demokrácia szabályaival összeegyeztethető 
módon - az állam, a piac, a politikai mező egymáshoz és a társadalompolitikához való 
viszonyát. Valójában ez a , negyedik út" törekvése. 


9 Héthy Lajos: Tiz év számlája. HVG 1989. február II. (Vita a szociálpolitikáról sorozat.) 
10 Kevés ilyen képlékeny és felelősségáthárító kifejezés létezik, hiszen ki dönti el, hogy ki mikor és miért 
érdemtelen. Valójában nem jelent mást, mint hogy az , érdemtelen" akár az éhenhalásig lehetetlenülhet. 

A ,negyedik út" lehetősége és tartalma 


A , negyedik út" rokonsága a svéd harmadik úttal — amihez hozzátartozik a teljes 
társadalmi tagság feltételeinek biztosítása politikai demokráciával, teljes foglalkoztatás- 
sal, szolidarisztikus, nem túl egyenlőtlen elosztással, sokféle konszenzussal kialakított 
közös szolgáltatással!!! — egészen nyilvánvaló. A kicsit más elnevezést néhány okból 
mégis indokoltnak tartom, és nemcsak a világtörténelmi helyzet mássága és a két ország 
történelmének, kultúrájának lényegi eltérései miatt. Nemcsak a feltételek mások, és 
nemcsak az út íve. (A svédek egy tiszta kapitalizmusból többé-kevésbé egyenes úton 
haladtak egy több szocialista elemet tartalmazó társadalom felé. Mi egy rossz szocializ- 
musból vargabetűvel próbálunk visszalépni s újra elindulni.) 

Az út tartalma is némileg eltér. Alapvető különbség a tulajdon jellege. Amíg monolit 
marad a hatalom, addig az állami tulajdon túlsúlya a politikai és piaci nyitás korlátja. 
Ha azonban sikerül a politikai reform, akkor a sokféle kisközösségi tulajdon és a 
korlátozott magántulajdon megkönnyítheti a nem piaci integrációk és motívumok kiala- 
kulását, illetve érvényre jutását. Ebből is adódik, hogy a feladatok sorrendje egészen 
másként merül fel nálunk, mint Svédországban. Ott előbb a politikai, majd az elosztással 
kivívható szociális és végül a gazdasági jogok kerültek napirendre. Nálunk, és ez a 
feladatot biztosan nem teszi könnyebbé, a politikai jogok még csak hiányosan léteznek, 
holott ez minden további lépés előfeltétele. Ezért szinte mindennel egyszerre kellene vagy 
— épp a tulajdonviszonyok mássága miatt — csak egyszerre lehet foglalkozni. 

A svéd úthoz képest eltérést jelent egy új politikai-szociálpszichológiai folyamat is, 
amely a harmincas években még nem létezett. Az utolsó egy-két évtizedben világszerte 
nőtt az egyéni autonómiák iránti igény. Ez nem kerül feltétlenül szembe a kollektív és 
szolidarisztikus értékekkel — hiszen az egyéni autonómiakeresés mindenütt szorosan 
összekapcsolódott az alternatív mozgalmakkal. Azt azonban jelenti, hogy sok helyen 
felerősödtek a még oly felvilágosult állammal szembeni fenntartások, illetve a bizalmat- 
lanság jelei. A roppantul eltérő belpolitikai közeg ellenére ezek a mozgások Magyaror- 
szágot is elérték. Sőt itt az állammal szembeni bizalmatlanság jó okkal nagyobb, mint 
pl. a svédeknél valaha is volt. A társadalom és a szociálpolitika szempontjából ez lehet 
pozitívum : a korábban kialakult nyugati jóléti államokhoz képest markánsabb és kifeje- 
zettebb az állampolgári részvétel és kontroll igénye. 

A , negyedik út" tehát egy, a társadalmi jólétet meghatározott — lényegileg szociálde- 
mokrata vagy demokratikus szocialista — értékek és elvek segítségével kereső társadalmi 
út. A célokat tekintve nem , földi paradicsomról" vagy elvont utópiáról van szó, még 
kevésbé valamilyen kemény történelmi szükségszerűséggel megvalósuló jövőről. Csupán 
lehetőség, amiből annyi válhat valóra, amennyit egy új politikai demokrácia feltételei 
között az állampolgárok megvalósíthatónak tartanak, illetve megvalósítani képesek. 
Nem több, mint vitatandó - és talán választható — alternatíva, amely azonban explicite 
vállalja a szabadság korábban tagadott, az egyenlőség korábban lejáratott, a szolidaritás 
korábban tiltott értékeit. Számol ezek ellentmondásosságával, és keresi a közöttük 
építhető kompromisszumok útjait. Radikálisan szakít azzal a névleges szocializmussal, 
amely diktatórikusan és sokszor jólét- és biztonságellenesen működött, de mégis többet 
vállal , szocialista értékként", mint a ma nálunk elterjedt szólamokat. 

Szegényesnek és - érthetően, de nem megnyugtatóan - defenzívnek tartom azt a ma 
nálunk terjedő szocializmusfogalmat, amely egyedül a tulajdonviszonyok másságában 
(a korlátozott magántulajdonban) látja a szocializmus kritériumát. És ijesztően laposnak 
látom azt a visszatérő állítást, hogy , nincs szocialista meg kapitalista piac, hanem csak 


II A Negyedik út című tanulmány sok részletet és részletes irodalomjegyzéket ismertet ezzel kapcsolatban. 
Figyelmébe ajánljuk, i. m. 

jól és rosszul működő piac van". Szocialista piac definíciószerűen valóban nincs. De van 
embert és környezetet pusztító, zárójelbe tévő, vagy éppen óvó piac - attól függően, hogy 
milyen értékekkel és társadalmi erőviszonyokkal működik a piac közegét jelentő társada- 
lom. 

A , negyedik út" politikai közege egy -— a reformjavaslatokban, sőt a törvényalkotó 
munkák során is már kirajzolódó — többpártrendszerű parlamenti demokrácia, amely 
módot ad arra, hogy demokratikus úton formálódjék a közakarat, és hogy lehetőség 
legyen valóságos, politikai úton történő érdekérvényesítésre. Ami a gazdasági közeget 
illeti, ez valamiféle , piaci szocializmus" lehet csak. Ennek körvonalait is, részleteit is 
demokratikus folyamatoknak kellene alakítaniok, felhasználva számos magyar, sőt 
külföldi reformközgazda (pl. Alec Nove) elképzeléseit is. E gazdaság intézményrendsze- 
rének lehetővé kell tennie, hogy a gazdálkodó ember felelős és autonóm módon működ- 
hessen. Egy ilyen gazdaságnak fontos elemei a pluralisztikus tulajdonviszonyok, a ma- 
gántulajdon törvényesen szabályozott felső korlátjával, minél több kisközösségi (pl. 
községi önigazgatási) tulajdonnal; a monopóliumok elkerülhetetlen minimumra csök- 
kentése és közösségi kontrolljának biztosítása; a közvetlen részvétellel müködtethető 
kisebb termelőegységek lehető legnagyobb súlya ; a verseny, a vállalkozás és az , igazi" 
piac, amely azonban nem rendeli maga alá az egész társadalmat, mert más integráló elvek 
és azokra épülő rendszerek ebben korlátozzák. 

A piac mellett tehát más integráló elvek is kellenek. Kellenek azért, mert a társadalmi 
kapcsolatok és értékek rendszere sokkal gazdagabb, mint a piacé. Még a gazdaságon 
belül is többféle működési mód van. Másként szerveződnek például a piaci , profitelvű" 
tevékenységek, amelyek a formális gazdasági racionalitás alapján szűken értelmezett 
gazdasági haszonra számítanak ; s megint másként azok a , non-profit" intézmények, 
amelyek gondosan számolnak ugyan, ? mert a pénz (is) kapcsolja őket a társadalomhoz, 
de munkájukat nem az anyagi haszon minősíti, hanem valamilyen ennél tágabb tartalmú 
társadalmi racionalitás. És természetesen a fentiektől eltérő olyan szervezőelvek is mű- 
ködhetnek relatíve tisztán, mint a szolidaritás vagy az altruizmus. Ha többféle integráló 
elv és racionalitás működik széles körben, akkor át is hathatják egymást: az adott 
szférában domináns elv és értékrend kizárólagossága mérséklődik. Ezzel közelebb kerül- 
hetnek egymáshoz a lét elkülönülő szféráiban működő integrációs elvek, értékek és 
racionalitások. Egy ilyen tendencia csökkenti a társadalmi konfliktusok élét, mert keve- 
sebb kizárólagosságot, több toleranciát tételez fel. 

A többféle integráló elv annyiban is gazdagítja a társadalmat, hogy ilyen módon 
cselekvések sokféle motívuma legitimálható. Ehhez azonban legitimáló erők kellenek. 
Minthogy a profitmotívum és az anyagi haszon elve — történelmi tapasztalatok szerint 
— könnyen válik a mindent átfogó piac révén domináns integráló elvvé, érdemes olyan 
társadalmi feltételek kialakítására törekedni, amelyek ezt elkerülhetővé, az integtfáló 
elvek és cselekvési motívumok pluralizmusát pedig lehetővé teszik. Az egyik legfonto- 
sabb ilyen feltételnek az látszik, ha a piac mellett létrejöhet egy erős nem piaci, azaz 
társadalom- és szociálpolitikai szükségletkielégítő szektor, a maga politikai logikája 
szerint szerveződő demokratikus mozgalmi mechanizmussal. E szektor erején múlik, 
hogy mennyire lesznek egyeduralkodók, vagy mennyire pluralizálhatók a piac által 
generált értékek ; hogy mennyire lehet korlátozni a szűken vett gazdasági érdek egyed- 
uralmát pl. a munkaerőt vagy az alapszükségletek kielégítését érintő kérdésekben ; hogy 
lesz-e legitimitása és társadalmi elfogadottsága a nem nyereséges tevékenységeknek. Ha 
nem hangzana túl fellengzősen, azt is merném állítani, hogy ebben a szférában kell talajt 
találniuk az együttélést lehetővé tevő erkölcsi normáknak, és még a piaci, üzleti erkölcs 
kényszere is innen indulhat talán el. (Botorság azt hinni, hogy egy demokratikus társada- 
lom hosszú távon elfogadja az erkölcstelen vagy erkölcs nélküli piacot.) 


12 A számolás és számítás megkülönböztetéséről lásd Pierre Bourdieu: Outline of a Theory of Practice. 
Cambridge 1977 

A , negyedik úthoz" tehát célként hozzátartozik az autonóm, szabad sorsválasztás is, 
és az is, hogy ennek feltételeit az egyén és a közösség együtt alakítsák, részben piaci, 
részben más integráló elvek alapján. A megvalósulás pedig csak úgy képzelhető el, ha 
a jóléti rendszer formálásában teret kapnak az alternatív, új szükségletekért küzdő 
mozgalmak is, valamint a polgári, politikai, gazdasági és szociális jogokat garantálni 
képes, demokratikusan messzemenően kontrollált, a polgárokat nem uraló, hanem 
szolgáló állam is. Ezzel kapcsolatban, ahogyan Gough mondja: ,A kérdés nem az, 
legyen-e állam, hanem az, hogy ez milyen legyen, és miképp biztosíthatja azok jogait és 
szükségleteit, akiket nem uralni, hanem szolgálnia kell." Az új társadalompolitika lénye- 
géhez hozzátartozik tehát egy, a maitól gyökeresen eltérő állam. 

A , negyedik út" komplex társadalmi program. Vita- és cselekvési alap lehet, ha sokan 
úgy akarják. Nem dogmatikus hittételek egyvelege, hanem olyan célok együttese, ame- 
lyeket talán érdemes komolyan venni, ha el akarjuk kerülni a totális piac és a totális állam 
csapdáit. 


Ferge Zsuzsa 


Nyerges Éva: Cím nélkül 

Gazdaságpolitika — másként 


A magyar gazdaság beteg. Betegágyánál politológusok, társadalomtudósok és különbö- 
ző hitet valló közgazdászok sürögnek-forognak szép számban. A betegágynál állók 
mindegyike a betegség egy-egy (vagy több) tünetére összpontosítja figyelmét, és e tünetre 
keres vagy vél találni gyógyírt. Valójában már mindent tudunk és mindent elmondtunk 
egymásnak a betegség tüneteinek lehetséges vagy valószínű okairól. 

Tudjuk, hogy nemcsak a gazdaság, hanem a társadalom is beteg. Tudjuk, hogy 
javításra szorul teljes (politikai, társadalmi, gazdasági) intézményrendszerünk. Tudjuk, 
hogy , egyedül nem megy" - és nyitni kell. 

Amit nem tudunk, hogy milyen is egy igazán egészségesen működő gazdaság, és főként 
hogyan hozzuk azt létre. Tudatlanságunk persze e tekintetben sem abszolút. Vannak 
emlékeink és tapasztalataink arról, hogy mit csináltunk 30-40 év alatt. Vannak ismerete- 
ink arra vonatkozóan, hogy mi történt közben körülöttünk a világban, ott, ahol más 
értékrendek érvényesültek, és ahol a haladás vitathatatlanul jóval nagyobb léptékű, mint 
nálunk. Kevesebb az ismeretünk azonban arról, hogy volt-e és ha igen, mi volt a pozitív 
mag az elmúlt évtizedek hazai gyakorlatában, melyek a hibásan működő elemek, és mi 
a nem termesztendő gaz a , nyugati" szomszéd zöldebb kertjében. 

A betegség tüneteinek rögtönzött kezelése, máshol, más feltételek mellett bevált gyógy- 
szerek át nem gondolt adagolása és váltogatása persze nem hozza és nem is hozhatja meg 
a várt gyógyulást. Amire most nagy szükség volna - mivel a betegséget már diagnoszti- 
záltuk -, hogy eldöntsük, miképp kezdjünk hozzá a terápiához. Lépésről lépésre fel kell 
erősíteni, éleszteni a gazdaságot, hogy ezután képes legyen elviselni azokat a terheket, 
amelyeket társadalmi gondjaink és politikai problémáink raknak rá. Az ehhez vezető első 
lépés egy konzisztens — a társadalom által megérthető és elfogadható — gazdaságpolitikai 
koncepció felvázolása. 

Gazdaságpolitikán nem a hosszú távú társadalmi-gazdasági célrendszert kell érteni, 
mert ebben minden bizonnyal egyetértés van: hosszú távon persze, hogy mindenki 
életszínvonal-emelkedést, korszerű, fejlett infrastruktúrát, egészségmegőrzést, hosszú, 
nyugodt életet, virágzó környezetet, fejlett technikát kíván és tervez. Ezt ígéri bárhol és 
bármelyik politikai párt. A gazdaságpolitika hatását azonban most és itt, azaz a jelenlegi 
körülmények és feltételek talaján kell érvényre juttatni. 

Gazdaságpolitikán tehát a — hosszú távú célok irányába haladó -— irányítási teendőket 
értem, amelyek megteremtik a gazdaság működésének kedvező feltételeit, megszabják 
a prioritások sorrendjét (mit kell először tenni, mit később). 


Javaslatok a szükséges fordulatra 


u Az egyoldalú — valójában csak a szándékokban megnyilvánuló - keresletkorlátozó 
politikáról át kell térni a kínálatjavító, a piac kereteit tágító politikára. Ennek érdekében 
tudomásul kel! venni, hogy vállalati szemszögből csak egy, pontosabban , a" piac létezik. 
A vállalat a kínálatát — ha tud választani — abban az irányban fejleszti, ahol van, vagy 
számára előnyösen bővíthető a kereslet. A piacot nem lehet mesterségesen több részre 
szabdalni, és abból több részt központilag korlátozni annak érdekében, hogy egyetlen- 
egy , húzzon". Nem lehet mesterségesen korlátozni a fogyasztói keresletet inflációval, a 
beruházásokat a vállalati vásárlóerő utólagos és sorozatos elvonásával, a rubelexportot 
a legkülönbözőbb központi beavatkozással, és nem lehet megzavarni a vállalatok közti 
kapcsolatokat azt remélve, hogy mindezek a korlátozások tartósan a konvertibilis expor- 
tot fogják táplálni. 

A gazdaságpolitika tehát legyen kínálatorientált ; minden olyan kínálat számára utat 
kell nyitni, amely piacra talál, azaz valamilyen keresletet kielégít. Egyetlen piacról sem 
szabad visszavonulni, különösen akkor nem, ha az ok a mesterségesen deformált kapcso- 
latokban rejlik. (Lásd KGST-kapcsolatok.) 

Az egységes piac az alapja az exportorientált gazdasági növekedésnek. Erős és igényes 
belső piac nélkül nincs remény exportsikerekre sem. Fel kell hagyni azzal a bizonyítottan 
téves feltételezéssel, hogy a belső piac (és a rubelexport) szűkítése jól eladható árualapot 
szabadít fel a konvertibilis export céljaira. Ez a tévhit a tervutasításos anyag- és termék- 
mérlegrendszer gondolatmenetének maradványa. A belső piac szűkítése csak az import- 
éhséget növeli, elértékteleníti a termelési eszközöket, és a reálbérek csökkentése révén 
leértékeli a főmunkaidő anyagi megbecsülését." 

um A keresletet elsősorban a kiáramló pénzmennyiségen keresztül lehet hatékonyan 
szabályozni. Ez a monetáris politika feladata, amelyet a jegybank lát el, szabályozva a 
bankok működését. A pénzkiáramlásnak azonban nemcsak a mennyiségét, hanem a 
pénzmozgás irányát (útját) is szabályozni kell. Olyan keresletszabályozásra van szükség, 
amelynél a pénz először és minél nagyobb mértékben a kínálatot javítja, tehát a beruházá- 
sokat és a teljesítményeket finanszírozza, és csak ezután, a hozamban való osztozkodás- 
ként kerül felhasználásra a költségvetésben. A jövedelmek újrafelosztásában ezért a 
költségvetés szerepét lényegesen csökkenteni szükséges. 

A monetáris politika elsőrendű feladata a forint értékállandóságának megteremtése, 
majd fenntartása. Ehhez két dolog is szükséges : egyrészt a belföldi árszint legyen viszony- 
lag stabil, másrészt a forint értéke a külföldi valutákhoz képest is legyen viszonylag 
állandó. 

E követelmények teljesítéséhez egyelőre hiányoznak a szükséges feltételek. Ezek meg- 
teremtéséhez a következők a tennivalók : 

e 4 forint konvertibilitása. Ez közelebbről annyit jelent, hogy külföldi fizetési eszközt 
bankszerűen lehessen venni és eladni, olyan árfolyamon, amely nagyjából tükrözi a forint 
nemzetközi forgalmi értékét. A forint árfolyamát a pénzmennyiség központi szabályozá- 
sával nagyjából — bizonyos határokon belül — stabilizálni lehetne. Ehhez azonban továb- 
bi feltételek teljesítése is szükséges. 

e Szigorú költségvetési fegyelem. 

e A fizetési mérleg viszonylagos egyensúlya, azaz annak a követelménynek a betartá- 
sa, hogy a beruházások összege ne haladja meg a hazai megtakarításokat. A fizetési 
mérleg akkor lehet deficites — feltéve, hogy a költségvetés egyensúlyban van -, ha 
Magyarország olyan tőkeimportra képes, amely jól befektethető, tehát, amelynek hoza- 
mai meghaladják a külföldi kamatok szintjét. 

Ha a fenti feltételek közül akár csak az egyik nem áll fenn, akkor a monetáris politika 
legkorszerűbb eszközei sem lehetnek működőképesek. Ilyen esetben a szigorú restrikció 
tömeges vállalati csőódökhöz, a kapacitások kihasználatlanságához vezethet, tehát nem 
lehet hosszú életű, és végül utat kell hogy engedjen a pénz értékromlásának. 


u A kínálat javításához és bővítéséhez — különösen az elmúlt 10 év restrikciós idősza- 
ka után - tőkére, fejlesztésre, beruházásra van szükség. A pótlólagos tőke forrása — az 
egyelőre lassan csordogáló külföldi vállalkozói tőkebővítésen kívül — elsősorban a hazai 
megtakarítás lehet. A gazdaságpolitika teljes eszköztára tehát a jövedelmek azonnali 
elköltésével szemben a megtakarításokat kell hogy preferálja. 

A megtakarítások csak az önkéntességre és az ahhoz fűződő gazdasági érdekre alapoz- 
va növelhetők. A költségvetési elvonások ezért sohasem szolgálják a megtakarításokat. 
A megtakarítások mögött meghúzódó gazdasági motiváció: a mai fogyasztásról való 

$ A nagyságrendek érzékeltetésére: a hazai piacon értékesített teljes kínálat 1988-ban kereken 3 ezer 800 
milliárd forint volt, amiből 480-490 milliárd forintot tett ki az export értéke, ezen belül 230-240 milliárd forintot 


a konvertibilis export. A hazai termelők beszerzései, tehát a vállalatok közötti kapcsolatok nagyságrendje közel 
2 ezer milliárd forint volt. Ez az, amit a piac mesterséges szétszabdalásával szétziláltunk. 

lemondás egy jövőbeli szükséglet kielégítése érdekében. Ez elsősorban akkor érvényesül, 
ha a pénz értéke viszonylag stabil, és ha a jövőbeli biztonságot saját erőből, biztosítási 
(betegbiztosítás, életbiztosítás, nyugdíjbiztosítás stb.) alapon is meg lehet oldani. Az ily 
módon felhalmozódó megtakarítások a vállalkozói szférában tőkeként működtetve 
értékállóvá és jövedelmezővé tehetők és teendők. 

A megtakarítások preferálásának az adórendszerben is tükröződni kell. 

Téves az a jelenlegi gyakorlat, amely abból indul ki, hogy a magas kamat a megtakari- 
tásoknak kedvez. A kamat nagyságára a vállalkozási szféra sokkal érzékenyebben reagál, 
mint a lakosság. A drága hitel fékezi a vállalkozásokat (ezért is alkalmazzák Nyugaton 
a kamatlábemelést a túlfűtött konjunktúra megfékezésére), s a magas kamat nem ösztön- 
zi a megtakarításokat. (Sőt fokozza az inflációs várakozásokat.) A betétkamatláb emelé- 
se nálunk arra szolgál, hogy felfelé nyomja a hitelkamatokat. A kinálatgerjesztő gazda- 
ságpolitikának ezért része a kamatszint csökkentése. 

u A magyar gazdaságnak — mind a vállalkozói szférának, mind az infrastruktúrának 
— beruházásokra van szüksége. Beruházás kell a szerkezetjavításhoz, a műszaki fejlesztés- 
hez, sőt a fejlődőképes vállalatok vagyonállag-megőrzéséhez is. Ezért az adózás utáni 
vállalati eredményt teljes egészében vissza kell hagyni a vállalatok rendelkezésére, és 
semmiféle beruházási tevékenységet nem szabad további adókkal büntetni. A beruházási 
döntéseket a várható hozam nagyságának kell befolyásolnia (esetleg korlátoznia) és nem 
valamiféle külön tehernek. 

Módosítani kell a feltételeket a nagyszabású, központi finanszírozású beruházások 
tekintetében is. Mindaddig, amíg a költségvetési (vagy azt kiegészítő külön , alapok"-ból 
való) finanszírozás gyakorlat marad, a nagyszabású beruházásokról való döntés előtt — 
különösen, ha a döntést az Országgyűlésre vagy esetleg népszavazásra bízzák — nemcsak 
azt kell számításokkal igazolni, hogy a befektetés mikor vagy egyáltalán megtérül-e, 
hanem azt is, hogy a beruházással elérni kívánt cél nem érhető-e el kisebb, tehát 
gyorsabban megtérülő befektetésekkel. Azt is vizsgálni kellene, hogy ugyanaz a befekte- 
tés nem tesz-e kielégíthetetlenné más, sokkal sürgetőbb szükségleteket. (Ilyen vizsgálatra 
lett volna szükség, mielőtt igényt nyújtottunk be a Bécs-Budapest Világkiállítás megren- 
dezésére, vagy a bős-nagymarosi kötelezettségvállalások előtt.) 

Wu A munkavégzéssel kapcsolatos jövedelmek két nagy csoportja, a bérek és a vállalko- 
zás hozamához fűződő jövedelmek nem kezelhetők azonos módon. A munkabér a vállalkozás 
nézőpontjából költség, nagysága a munkavállaló egyéni teljesítményéhez (és nem a vállalat 
jövedelmezőségéhez) kapcsolódik. A munkabér mint költség bármilyen más költséggel 
(anyag, beruházás stb.), a vállalkozók döntésétől függően, felcserélhető kell hogy legyen. 

A munkabért kiegészíthetik olyan jövedelmek, amelyek már a vállalkozás hozamából 
való részesedést jelentik, tehát nem költségként jelentkeznek. 

Olyan gazdaságpolitikára van szükség, amely a munkával kapcsolatos díjazásokon 
belül kedvez a vállalkozás eredményességétől függő jövedelem aránynövekedésének. Ez 
természetes az olyan vállalkozásokban, amelyekben a munkavállalóknak valamiféle 
tulajdonosi érdekeltségük is van (magánvállalkozások, szövetkezetek, részleges vállalati 
tulajdonjog), de bővíthető volna a lehetőség az állami vállalatok esetében is. Ily módon 
a bérek kevésbé terhelnék a vállalati költségeket, a munkavállalók keresete viszont 
jobban növekedhetne anélkül, hogy rontaná a versenyképességet. 

A munkabéreket terhelő járulékos elvonások (társadalombiztosítás, a személyi jövede- 
lemadó ellentételezése, nyugdíjjárulék) irreális mértékben drágítják a termékegységre 
jutó bérköltséget. Ezt a folyamatot meg kell állítani, mert a versenyképesség javíthatósá- 
ga ellen hat. Nálunk viszonylag alacsony a bér a munkavállaló részére, de magas a 
bérköltség a vállalkozók részére. 

A bérpolitikát helytelen olyan mondvacsinált érdekellentétre alapozni, amely már a 
nyugati piacgazdaságokra sem jellemző. A vállalkozó érdekelt abban, hogy jó teljesítmé- 
nyű, magas szaktudású dolgozóit jól megfizesse. A munkavállaló pedig érdekelt abban, 


14 ÚTKERESÉS 


hogy jó teljesítményt nyújtson, ha megfizetik. Ezért az érdekegyeztetésre alapozott 
középszintű bérmegállapodásos rendszertől nem lehet várni a bér-ár spirál fékezését. 
Sokkal inkább a felső szintű konszenzus és a vállalatokra bízott bérezés hozhat megol- 
dást, feltéve, hogy a piaci korlátok működnek, a pénz értéke stabil és a vállalatoknak 
szabad kezük van a termelési tényezők (azok költségeinek) helyettesítésében. 

u A meghirdetett elvek és a többszöri korrekciós próbálgatások ellenére a termelői 
árarányok nem felelnek meg a nemzetközi árarányoknak, és azok változása nem követi, 
vagy csak egyes termékek esetében és késve a konvertibilis piac árarányváltozásait. 
A termelői árak szinte minden esetben növekszenek, mert a termelés költségei (és az 
elvonások) emelkednek. 

Nem következett be a termelői árszint csökkenése 1988. év elején sem, ami pedig 
versenyképességünk javítását, továbbá a termelői és fogyasztói árszint közötti rés feltét- 
lenül szükséges tágítását alapozhatta volna meg. 

Az okok ismertek : a költségvetési elvonások, a kamatszint nagymértékű növelése és 
a forintleértékelés költséginflációs nyomást gyakorolnak a vállalkozásokra. Ezek, továb- 
bá a vállalatok jogos inflációs várakozásai felfelé nyomták a termelői árszintet anélkül, 
hogy e növekedésnek a valós importverseny gátat szabhatott volna. 

Az általános árszintnövekedés, ami más szóval a pénzérték romlása, nem állítható meg 
ártechnikai eszközökkel. A konkrét termékek és szolgáltatások árainak képzése minden- 
képpen vállalati teendő. A termelő érdeke, hogy saját termékeiért minél jobb árat érjen 
el, vagy legalábbis annyit, hogy az árutermelés költségeit, az elvonásokat és azon felül 
némi hasznot is hozzon. E törekvéseinek nem az árszabályozás, hanem csakis a kereslet 
korlátozottsága és a kínálat versenye szabhat gátat. 

A fogyasztói árak emelésének legtöbb esetben nem az az indoka, hogy az alacsonyabb 
árak mellett hiány volna a termékben, hanem, hogy le kell építeni a támogatásokat. 
A fogyasztói árak emelésére ezért akkor is sor kerül, ha az emelt árak mellett visszahúzó- 
dik a kereslet és eladhatatlanná válnak a termékek, vagy akkor is, ha az árban jelentős 
forgalmi adót (esetleg fogyasztási adót is) realizál az állam. A fogyasztói árszint növelése 
egyszerűen központilag vezérelt és azon a hibás gazdaságpolitikán alapszik, amely 
inflációval kívánja mérsékelni a fogyasztást. 

Olyan gazdaságpolitikára van szükség, amely visszaszorítja az inflációt, és a piaci 
működés előfeltételét megteremtő pénzt visszahelyezi eredeti szerepébe. 

u A gazdaságpolitika feladata, hogy egyrészt keresletszabályozással (a pénz- és hitel- 
kibocsátás szabályozásával), másrészt a kínálat gazdagításával (új vállalkozások ösztön- 
zésével, valódi importversennyel) létrehozza és erősítse a versenyfeltételeket. A verseny 
erősítése azért is elsősorban állami feladat, mert a gyengébbeket, a kiszolgáltatottabba- 
kat, a nagyszámú fogyasztót és felhasználót kell hogy védje a kevés számú és ezért 
erősebb termelővel szemben. A versenyfeltételeket természetesen fordítva is meg kell 
erősíteni : a sok számú kistermelő védelmében, a kereslet feltételeit diktálni képes kevés 
számú felvásárlóval szemben. 

A versenyfeltételek maguktól nem jönnek létre, és nem is maradnak fenn a gazdaság- 
irányítás állandó, tudatos és tervszerű tevékenysége nélkül. A kínálat szervezeteinek nem 
érdekük ugyanis a verseny, sem annak erősítése, nemcsak nálunk, hanem sehol a világon. 
Ezért a vállalkozók nem kezdeményezik a versenyt, kivéve, ha már meglévő versenytársa- 
kat kell legyőzni. A magyar gazdaság egyetlen egysége sincs viszont olyan helyzetben, 
hogy nemzetközi méretekben uralhatná a piacot. Ugyanakkor csak akkor van reménye 
egy hazai szervezetnek a növekedésre vagy talpon maradásra, ha versenyben edződve 
képes a maga számára előnyöket kicsikarni. 

Ezért van jelentősége a belső piacnak, pontosabban annak, hogy a versenyfeltételek 
a belső piacon is érvényesüljenek. Állami feladat tehát a monopolhelyzet rendszeres 
felülvizsgálata, ha az azzal való visszaélés gyanúja merül fel, akkor szankcionálása. 

u Gazdaságunk működési zavarait egyre inkább a tulajdonviszonyok rendezetlenségé- 

re szokták visszavezetni. A tulajdonviszonyok problémája fontos ideológiai kérdés is, 
hiszen a szocialista társadalmi rendszernek ma már szinte egyetlen axiómája, hogy a 
termelési eszközök nagyobb része társadalmi tulajdonban legyen. 

Az ideológiai vita főként a , társadalmi tulajdon" értelmezése körül zajlik. Nagyjából 
tisztázottnak tekinthető, hogy a társadalmi tulajdon nem azonosítandó az állami tulaj- 
donnal, továbbá, hogy a társadalmi tulajdonnak sokféle formája lehet. Abban is egyetér- 
tés van, hogy nálunk most a , vegyes tulajdon", azaz a társadalmi és magántulajdon 
egymás mellett létezése a gazdálkodás kívánatos formája. Mindez fontos politikai és jogi 
kérdéseket vet fel, amelyek megoldása nem a gazdaságpolitika feladata. Nem gazdaság- 
politikai feladat a , tulajdonos keresése" sem. Az azonban a gazdaságpolitikai feltétel- 
rendszer része, hogy a társadalmi tulajdon ne legyen gazdátlan. 

A , gazda szerepe", a , tulajdon" kezelése a tőkeellátás, a tőke értékének megőrzése, 
gyarapítása és mindezek érdekében történő mobilizálása szempontjából meghatározó. 
A kérdést a következőképpen kell feltenni: kinek (mely szervezetnek) a dolga, hogy a 
meglévő (már társadalmasított) tőkét működtesse, továbbá a tőkegyarapítást szolgáló 
megtakarításokat befektesse, gyümölcsöztesse? 

Kis- és közepes vállalkozások esetében a legkézenfekvőbb megoldásnak az tűnik, hogy 
a tulajdonosi funkciókat maga a kisvállalkozás lássa el akár magánvállalkozási, akár 
társulási, akár szövetkezeti formában. A kis- és középvállalkozások eleve tulajdonorien- 
táltak, tulajdonos módjára gazdálkodnak, és az esetek többségében jövedelmeik jelentős 
részét újra befektetik. Ez pontosan megfelel a gazdaságpolitika céljának. 

A , tulajdonos" által működtetett vállalkozási formákban a tőke hozama - az adózás 
után - a vállalkozásban marad, azzal a tulajdonos, akár magánszemélyről, akár szövet- 
kezetről vagy más formájú társadalmi (kommunális vagy alapítványi) tulajdon kezelőjé- 
ről van szó, maga rendelkezik. 

A társadalmi tulajdon jelentős részének — a jelenlegi állami tulajdonnak — a kezelése 
azonban, a választott társasági formától függetlenül is, megoldásra vár. A nagy, viszony- 
lag jelentős tőkét igénylő vállalkozások vezetése a piacgazdaságokban is , menedzser" 
típusú. A tulajdonos vagy a tulajdonosok részben , ismeretlenek", és ami ennél is fonto- 
sabb, tevékenységük elkülönül a vállalat vezetésétől. 

A nagyobb vállalatok vezetését teljes önállósággal és felelősséggel az igazgatóra, a 
menedzseri funkciókat ellátó személyekre kell bízni. A , tulajdonos" szerepét a társadal- 
mi tulajdon nagyobb része tekintetében üzleti alapon működő befektetési társaságok 
láthatnák el. A befektetési társaságok nem vonnak ki tőkét a működő vállalatoktól, de 
új tőkét csak azokba a vállalkozásokba helyeznek, amelyektől a tőkebővítés viszonylag 
nagyobb hozamot ígér. A veszteséges vállalatoknál a saját tőke a veszteség mértékében 
csökken. A veszteséges működésért a vállalat vezetése felel, új tőkére azonban ilyen 
körülmények között aligha számíthat a befektetési társaságtól (hacsak nem annak érde- 
kében, hogy különféle akciókkal, pl. szerkezetváltással szabaduljon a veszteségtől). 
A befektetési társaság tőkeellátását az általa kezelt társadalmi vagyon hozadéka, de még 
inkább azok a megtakarítások táplálják, amelyek hosszabb lekötésű, biztos megtérülést 
ígérő befektetést keresnek. (Biztosítási díjak, nyugdíjjárulékok stb.) 

A társadalmi tulajdon nagyobb részének eredményes kezeléséért a befektetési társasá- 
gokat kell és lehet felelőssé tenni. Ez azonban szükségessé teszi, hogy a társadalmi tőke 
értékpapirformát öltsön, tehát bármikor mobilizálható legyen. A részvénytársasági for- 
ma erre megfelelő jogi és gazdasági keretet ad. 

Nincs szükség arra, hogy az értékpapírformát öltő társadalmi tulajdon teljes egészében 
befektetési társaságok kezében legyen. Elegendő a társadalmi tőkének egy olyan kon- 
centrációja, amelynek birtokában a tulajdonosi funkciók érdemben gyakorolhatók. 

A tulajdonosi funkciók közül a befektető társaságok csak hármat gyakorolhatnak: 

a döntenek a tőke bővítéséről ; 

A számon kérik a vállalat vezetésétől az általa kezelt tőke (saját tőke) hasznosítását; 


16 ." . ÜTKERESÉS 


A más tulajdonos (vagy más befektető társaság) részére értékesítik a vállalat tőkéjét 
vagy annak egy részét. 

A vállalkozásért való teljes felelősséget — a fenti korlátok mellett — a vállalat vezetésé- 
nek kell viselnie. 

Nagyon lényeges egyértelművé tenni azt, hogy a gazdaság, a vállalkozások működése 
egyébként nem attól függ, hogy a vállalatnak egy — névvel megnevezhető - tulajdonosa 
van, vagy közösségi tulajdonban van-e, hanem attól, hogy a vállalkozás monopolhelyze- 
tet élvez-e vagy ki van téve a versenynek. Erre utal néhány nyugati reprivatizált vállalat 
példája, amelynél a monopólium megmaradt, szemben azokkal a közületi kezelésben 
maradt vállalatokkal, amelyeket versenyhelyzetbe hozott kormányuk. 

A társadalmi tulajdon kezelése egy sor más feltétel megteremtését is szükségessé teszi. 
A legfontosabb a szigorú számviteli rend, a mérlegek és eredményelszámolások rendsze- 
res felülvizsgálata és nyilvánosságra hozatala, vagy legalábbis a tulajdonosok és a 
hitelezők számára való hozzáférhetősége. 

Egy illúzióval azonban le kellene számolni. Egyre szélesebb körben terjed az a nézet, 
mintha a közösségi tulajdon kezelésének alapvető feltétele lenne az értéktőzsde intézmé- 
nyének életre hívása. Az értéktőzsde azonban nem képes sem arra, hogy helyesen 
értékelje a társadalmi vagyont, sem arra, hogy helyesen informálja a tulajdonosokat az 
egyes vállalatok tőkeértékének változásáról. A tőzsde túlérzékeny műszer a fejlett piac- 
gazdaságokban is, amely műszer kilengéseit sokkal inkább a felröppent vagy kiszivárog- 
tatott hírek és álhírek, illetve a gazdaság egészére vonatkozó prognózisok okozzák, 
semmint egy-egy vállalat valós működése. 

Az értéktőzsdéket a várakozások, az információkhoz való hozzájutás helyzeti előnyei, 
a kockázat csökkentésének igénye, nem kis mértékben a spekuláció, a játék izgalma 
éltetik, és sokkal kevésbé van szerepük a tulajdonosi funkciók gyakorlásában." ; 

u A gazdaság működésének elengedhetetlen feltétele a fejlett infrastruktúra. Gazdasá- 
gi fejlődésünk egyik legszorítóbb béklyója a széles értelemben vett infrastruktúra hiánya, 
leromlott állapota, illetve fejlesztésének elhanyagolása. Az infrastruktúra fejlesztése nem 
vállalati, nem is lakossági, hanem tipikusan közületi (állami, tanácsi) feladat. Még akkor 
is az, ha az infrastruktúra révén nyújtott gazdasági előnyökért az állam később díjazást 
kér. Az állam (tanács) számára azonban nem az infrastruktúráért beszedett díj jelent 
igazi hasznot, hanem az adóbevételi többlet, amelyet akkor szerezhet meg, ha az infra- 
struktúra nyújtotta előnyökre építve, eredményes vállalkozások indulnak. (Az infra- 
struktúra hiánya egyik jelentős fékje a külföldi tőke beáramlásának is.) 

A költségvetésből (állami és tanácsi) a jelenleginél nagyobb hányadot kell fordítani az 
infrastruktúra fejlesztésére, mégpedig a gazdaságba való közvetlen beavatkozást jelentő 
juttatások és más, nem állami feladatot jelentő finanszírozások (pl. társadalmi szervek 
fenntartási és fejlesztési költségeihez való hozzájárulás) terhére. 

u A gazdaságpolitika jellegét alapvetően meghatározza a költségvetés mérete és fel- 
adatvállalásának módja. 

A költségvetés elvben kétféleképpen korlátozza a vállalkozások mozgásterét: adózta- 
tással (elvonásokkal) és deficit-finanszírozással, amellyel az ország rendelkezésére álló 
hitelforrásokat az üzleti szférából a fogyasztási szférába emeli át. A korlátozás egyik 
módja sem kifogásolható : a vállalkozásoknak is részt kell venniük a közteherviselésben 
(erre való az adózás), ha a költségvetés nincs vagy nem hozható egyensúlyba, akkor a 
hiány csak hitellel fedezhető (mégpedig olyan hitellel, amely egyébként a kínálat javítását 
szolgálhatná). 

sa 


" A világ legnagyobb határidős üzleteit lebonyolító tőzsdéjébe, a chicagói tőzsdébe 1984-ben beépült az FBI. 
Háromévi megfigyelés után kiderült, hogy a tőzsdei nyereségek túlnyomó többsége az ügynökök kezén maradt, 
és csak morzsák jutottak a megtakarításaikat rájuk bízó tulajdonosoknak. Mindez azért történhetett így. mert 
az ügynökök több és korábbi információhoz jutottak, és ezeket a maguk javára tudták fordítani. 

A fiskális politikának azonban, amennyiben az , kínálatbarát", az adóztatás mértéke 
és a költségvetés deficitje tekintetében nagy önmérsékletet kell tanúsítania. 

Az állammal szemben fennálló növekvő és önmagukban ugyan indokolt társadalmi- 
gazdasági igények - még akkor is, ha az állam csak a valóban rá háruló feladatot látja 
el — akkora nyomást gyakorolnak a költségvetés kiadási oldalára, hogy igen nagy a deficit 
növekedésének veszélye. 

A költségvetés mozgásterét tehát törvényhozói szinten korlátozni kell, mégpedig 
elsősorban a bevételszerzés (adóztatás) és az igénybe vehető hitelmaximumn tekintetében. 
E két korlát megszabja a költségvetés kiadásainak összvolumenét, ezen a kereten belül 
kell gazdálkodnia. 

A bevételi és hitelkorlát mint a költségvetési gazdálkodás elsődleges kerete lényegesen 
eltér jelenlegi gyakorlatunktól, amelyben a törvényhozói figyelem a kiadásokra irányul 
(általában azok növelésére), és a fiskális szervekre van bízva, hogy évről évre újabb 
adóztatási és elosztási ötletekkel és nem szabályozott — a költségvetésben ki sem mutatott 
— hiteligénybevétellel hogyan szerzik meg a kiadásokhoz szükséges pénzt. 

Egyértelművé kell tenni a költségvetési támogatás fogalmát is. Nem , támogatás" a 
különböző árkiegyenlítő kasszák (, pénzügyi hidak") kiadási oldala, különösen akkor 
nem, ha a kassza egyenlege pozitív (pl. rubelelszámolás kasszái, beleértve az importra 
eső különbözeti termelői forgalmi adót is). 

A vállalkozói szféra már jelenleg is nagyon kevés valóságos támogatást kap a költség- 
vetéstől, és azt is nagyrészt olyan ágazatok (tevékenységek) kapják, amelyek a világ 
legtöbb országában ugyancsak szubvencionáltak (pl. mezőgazdaság, szénbányászat). 
E problémát Magyarország egyedül aligha tudja megoldani, legfeljebb enyhítheti. A , tá- 
mogatási" igény egyébként valószínűleg csökkenne, ha az adóztatás mértéke is közelítene 
a nemzetközi gyakorlathoz. 

A fiskális kiadások egyik legnagyobb tételét a szociálpolitikai kiadások jelentik. A szo- 
ciálpolitika mozgásterét is össze kellene kapcsolni a kínálatgerjesztő gazdaságpolitikával. 
Ennek érdekében fel kell mérni — ki kell számítani -, hogy a gazdaság működőképességét 
még lehetővé tevő adóztatás, beleértve a társadalombiztosítási elvonásokat is, mekkora 
szociálpolitikai kiadásokat bír el. Mivel ez biztosan kisebb, mint amennyit eddig vállal- 
tunk, nominálisan és nem inflációval kell szűkíteni a költségvetésből e címen folyósított 
összegeket. 

Az egyik legnagyobb gazdaságpolitikai hiba, amit jelenleg a prioritás rangjára eme- 
lünk, hogy a sokévi restrikció, az infláció és a szerkezeti megmerevedést oldandó üzem- 
bezárások szükségszerű és fájdalmas következményeit szociálpolitikai igéretekkel és — az 
egyéneket ért kárhoz képest -— morzsákkal enyhítjük. Az ilyen politika nem segíti a 
kínálatot, nem erősíti a sokat emlegetett szociálpolitikai hálót, megalázza a rászorulókat, 
ezért semmiféle társadalmi méretű támogatásra nem számíthat. Legfeljebb a tisztességes 
törvényhozók sajgó lelkiismeretére hoz időleges írt. 

Az ember- és vállalkozásbarát gazdaságpolitikához olyan szociálpolitika tartozik, 
amely reális lehetőségekre épít, tehát csak olyan alapellátásra vállalkozik, amelyre a 
költségvetésből képes lehet. Ezt a vállalást azonban vaskövetkezetességgel betartja. 
A lakosság minél szélesebb köre számára munkát biztosít (képzéssel, munkahelyterem- 
téssel, ezekre adott kedvezményekkel), és a közpénzek kisebb részét költi korai szükség- 
nyugdíjazásra, munkanélküli-segélyre. Pusztán gazdasági meggondolásból abból kell 
kiindulni, hogy minél több embernek van aktív elfoglaltsága, annál több lehet az adóbe- 
vétel és annál kisebb a segélyezésre fordítandó összeg. Minél képzettebb a lakosság, 
annál kevésbé fenyeget a munkanélküliség. Minél hatékonyabb az egészségmegőrzés, 
annál kisebb a táppénz. Ennél azonban jóval többről is szó van: a teljesíteni tudó és 
képessé tett, képzett, egészséges lakosság nemcsak a gazdaság motorja, hanem a társadal- 
mi béke alapja is. 

Röviden összefoglalva, a következőkben határozhatjuk meg a gazdaságpolitikai fordulat 
lényegét : 

e a kínálat növelésére irányuljon, szakítson a gazdasági növekedés korlátozásának 
gyakorlatával; 

e csökkentse az infláció mértékét, és emelje a prioritás rangjára a pénz értékének 
stabilizálását; 

e teremtse meg a verseny feltételeit, és folyamatosan ellenőrizze a verseny érvényesülését; 

e számolja fel a piacok elkülönült kezelését, és nyisson teret a belső piacnak ; 

e csökkentse az adózás mértékét, és bízza a törvényhozásra a költségvetés és más 
központi alapok által igényelhető hitelek behatárolását; 

e az infláció visszaszorításával együtt csökkentse a hitel- és betétkamatokat; 

e szüntessen meg minden olyan központi szabályozást, amely gátolja, hogy a felsorolt 
feltételek mellett a vállalkozók a gazdaság objektív törvényszerűségeinek megfelelően 
dönthessenek ; 

e hozza létre a társadalmi tulajdon kezelésének intézményrendszerét ; 

e emelje az oktatást, a képzést, az egészségmegőrzést és az infrastruktúra megújítását 
hosszú távú nemzeti program rangjára, amelyet még átmenetileg sem lehet más gazdaság- 
politikai feladatok mögé sorolni; 

e tegye függővé a szociálpolitika mozgásterét a nemzeti jövedelem nagyságától és a 
gazdasági növekedés mértékétől. 

Nem jelent fordulatot, de továbbra is reális korlátnak kell tekinteni, hogy vannak 
konvertibilis cövizában fizetendő kamatterheink és adósságtörlesztési kötelezettségeink. 
Ha azonban van gazdasági növekedés és nincs infláció, van verseny, azaz jól működik 
a gazdaság és ezen alapulva van társadalmi béke, akkor gazdaságunkat korántsem sújtja 
olyan súlyosan az adósságszolgálat, mint ha mindennek az ellenkezője érvényesül. 

A javasolt gazdaságpolitikai fordulat jelszava nem az, hogy , vállalni kell gazdaságunk 
és életmódunk további romlását". A javaslat elfogadása esetén szerény mértékű, de 
mindenképpen javulást vagy legalábbis a romlás azonnali megállítását lehet és kell célul 
kitűzni. Ezt pedig sem a politika dinamizmusa, sem későbbi gazdasági reformok ígérete 
nem helyettesítheti. 


Zala Júlia 


Penkala Éva: Csend 


b a 

Az , európai belpiac?" és a magyar gazdaságpolitika 


Ha üllő vagy - tűrj. 
Hogy üthess, válj póröllyé. 
(Arab közmondás) 


A kilencvenes évek előreláthatóan a világgazdasági nagy erőközpontok közötti erővi- 
szony-eltolódások évtizede lesz. Már most kitapintható, hogy az észak-amerikai centrum 
(amely a következő évtizedben gyorsabb ütemben fog integrálódni, mint eddig) nehezeb- 
évek második felében sokan feltételezték ; s ha teret veszít, ez elsősorban nem Nyugat- 
Európával, hanem Kelet-Ázsiával szemben fog bekövetkezni. Az is kezd nyilvánvalóvá 
válni, hogy a kelet-ázsiai centrum már nemcsak Japánt jelenti, hanem egy igen dinamiku- 
san fejlődő államcsoportot, amelynek működési és expanziós modelljében több, igen 
sajátos, mások által úgyszólván utánozhatatlan vonás található. Az sem lehetetlen, hogy 
a fejlődő világ erős differenciálódása újabb centrumok csíráit hozhatja létre — pl. Latin- 
Amerikában -, vagy a meglévő centrumok köré csoportosítja a periferikus országok 
közül azokat, amelyeknek feltételei kedvezőbbek s gazdaságpolitikájuk életrevalóbb. 
Mivel a világfejlődés — műszaki, szerkezeti és kereskedelmi téren egyaránt — a tőke- és 
tudásigényes területek felé tolódik el, e körön kívül csak alacsony jövedelmezőséggel és 
az egyoldalú függőséget tudomásul véve lehet létezni. Az egymással versengő centrumok- 
hoz való kapcsolódás alternatívái területén viszont elég tekintélyes játéktere lehet azok- 
nak a gazdaságoknak, amelyek kellő intellektuális tőkével és emellett jól szervezett, 
fegyelmezett, precíz kivitelező kapacitással rendelkeznek. Azok a gazdaságok, illetve 
országok viszont, ahol a lakosság nem művelt, nem szakképzett és alacsony színvonalú 
a munkakultúra, a világgazdasági játéktér erős szűkülésével számolhatnak. A kilencve- 
nes évek a világnak ezen részén a neokolonializmus rendszerré válásának évtizedét 
jelenthetik. 


A nemzetközi erőviszonyok és Nyugat-Európa 


Az EGK-piacok 1992-re ígért egységesítése (, európai belpiac") valójában a nyugat- 
európai integrációs folyamat logikus folytatása — a nyugat-európai centrum válasza az őt 
1973 óta ért sorozatos kihívásokra. Idézzük fel röviden, miről is van szó: 

e az 1973-as és 1979-es olajárrobbanások megtámadták Nyugat-Európa Achilles- 
sarkát, az energia- és anyagellátást; 

e az anyag- és energiaköltségek drágulása az olajválság következtében veszélyeztette 
Nyugat-Európa világpiaci versenyképességét ; 

e Japán és az újonnan iparosodó országok feltörése a világpiacon olyan erőltetett 
műszaki fejlesztésre kényszerítette Nyugat-Európát, amit ez csak a jólétiállam-elv ki- 
sebb-nagyobb megnyirbálásával tudott úgy-ahogy kivédeni — ez viszont a kialakított 
társadalmi konszenzust veszélyezteti ; 

e az Egyesült Államok, kihasználva Nyugat-Európa halmozódó nehézségeit, igyek- 
ebbe a műszaki fejlődés irányának és ütemének determinálását, a pénzügyi folyamatokra 
való hatást és a kereskedelmi túlsúlyt is), valamint a világpolitikában (beleértve ebbe a 
kelet—nyugati viszony saját érdekei szerinti alakítását) ; 

e a világkereskedelem átrendeződése során a csendes-óceáni térség (Pacifikum) súlyá- 
nak erős növekedése azzal a veszéllyel jár, hogy egész Európa , mellékutcába" kerül, ami 
történelmi léptékű degradációt indíthat meg. 

A piacegységesítés (az integrációs kör bővülése mellett) tehát az e kihívásokra adott 
válaszreakcióként értékelhető, amelynek hátterében több megfontolás is áll. 

Így például olyan gazdasági tér létrehozása, amely elég tág ahhoz, hogy a termelés 
— minőségileg megnövekedett technológiaigényessége mellett is — felvehesse a versenyt az 
amerikaival, immár a csúcstechnológia azon területein is, amelyeken eleddig vitathatatla- 
nul érvényesült az amerikai s az ezt az elmúlt másfél évtizedben kiegészítő japán fölény. 
A csúcságakban az amerikai ipar számára a piaci hátteret a világméretű fegyverkezés, 
a pénzügyi hátteret pedig a katonai költségvetés nyújtotta, ami a nyugat-európai kapita- 
lizmus számára nem járható út. A japán expanzió számára elsősorban a távol-keleti 
térség munkaerököltség-szintjének rendkívül alacsony volta szolgál az expanzió finanszí- 
rozási forrásául, piacát pedig a világméretű exporthadjárat biztosítja. Nyugat-Európa 
számára ez az út sem járható, elsősorban a munkaerő drága volta (a magas életszínvonal) 
miatt. Ezért fokozottan kényszerül a piac szétszabdaltságának megszüntetésére. 

Nyugat-Európa e homogenizálódó gazdasági térre támaszkodva kíván létrehozni 
olyan külső integrációs köröket, amelyek alkalmasak a dinamizmusukat már elvesztő, de 
relatíve olcsó elevenmunka-költséggel, nagy tömegben még haszonnal termelhető és 
eladható termékek, gyártóágak, műszaki kultúrák befogadására. Mivel a Nyugat-Euró- 
pában koncentrálható piaci tér az amerikaihoz képest mindvégig szűk, az elérhető 
költségszint a távol-keletihez képest mindvégig túl magas lesz, a degradációt Nyugat- 
Európa csak a körülötte kialakult többszörös , holdudvarokkal" együtt remélheti elke- 
rülni. 

A bonyolult centrum-periféria rendszerben a több országból, de egységesített pi- 
acból összekombinált középponti mag továbbfejlődésében alapvetően arra az igen mély 
műszaki-gazdasági-humán kultúrára kíván támaszkodni, amely a sajátja: gazdasági 
szerkezetét úgyszólván specializálni készül a legszofisztikáltabb emberi tevékenységek 
fejlesztésére. A kevésbé szakértelem- és technológiaigényes háttértevékenységet a befo- 
lyási övezetébe tartozó második és harmadik integrációs-periférikus gyűrükbe telepítené 
ki. E gyűrűknek gyorsan, rugalmasan kellene átvenniök a mag által , levetett" terméke- 
ket és technológiákat, és olyan alacsony költségekkel ellátni a magot, valamint a világ- 
piacot e termékekkel, amelyek versenyképesek a távol-keleti színvonallal, miközben a 
mag olyan magas műszaki színvonalú technológiát és termékskálát produkál, amely 
versenyképes az amerikai és japán színvonallal. 

Közép-Európa bármely országa — Magyarország is -— a leendő európai , intellektuális 
nagygazdaság" periferikus gyűrüjének valamelyik része. Az azonban, hogy milyen része, 
sok mindentől függ: az illető gazdaság fejlődési erőfeszítéseinek nagyságától és sikerétől, 
valamint attól is, hogy sikerül-e alternatív együttműködési vonalakat kiépítenie pl. a 
Szovjetunióval, Kinával, a távol-keleti centrumokkal és az Egyesült Államokkal, továb- 

Akárhogyan alakuljanak is a dolgok, nyilvánvaló, hogy a felgyorsuló integrációba 
bekapcsolódni csak a gazdasági és politikai stabilitás körülményei között, reális és sikeres 
fejlesztési erőfeszítésekkel lehet. Ettől függ, hogy a külső gyűrűbe jutunk-e be, azaz olyan 
segédkapacitásokká válunk, amelyre a harmadik generációs áruk és technológiák terme- 
lése, használata és exportja jellemző, vagy a középső és belső gyűrűbe kerülhetünk, azaz 
olyan tömeges technikai transzferre van-e kilátásunk, amelyben már érzékelhető súlya 
van a , kettes" generációnak, netán a maghoz közel jutunk, olyan pozicióba, amelyben 
az , egyes" és - távlatilag — a , nullás" generáció fejlesztésében, termelésében és exportjá- 
ban vállalhatunk részt.! Nos, bizton állítható, hogy az utóbbi eshetőségre belátható időn 
belül aligha van remény. 


eg rt 


amelynek életgörbéje felfelé halad, és még nem érte el a gyorsulás lankadásának pontját : a kereslet a vilagkereske- 
delem dinamikaját legalább másfélszer meghaladó mértékben nő, az átlagosnál jóval nagyobb rentabilitást tesz 
lehetővé, a licenc még nem eladó ; az első generáció azokat a termékeket, illetve technológiákat foglalta magaban. 
amelynek életgörbéje még felfelé halad ugyan, de lanyhuló ütemben: a kereslet növekedése is .. lustább", az árak 
dinamizmusa úgyszintén ; a licenc (elég drágán) már megvásárolható. A második generáció az életgörbe zenitje 

Óriási tévedés és illúzió lenne azt feltételezni, hogy a konkurens erőcentrumokkal 
küszködő, hátrányos induló feltételekkel terhelt, egyúttal a fokozott integráció következ- 
tében erősödő Nyugat-Európa - bármilyen megfontolásból -— olyan útitársi viszonyt 
ajánlana fel bárkinek, akár az egész térségnek, akár a térség valamelyik , preferált" 
országának, amely az illető partner műszaki-gazdasági teljesítőképességének túlfizetését 
jelentené. Még a külső gyűrűbe való bejutásnak is az a minimális előfeltétele, hogy pl. 
az eleven munka nemzeti költségei arányosak legyenek a világpiac által elismert teljesít- 
ményszinttel (ez ma Magyarországon - ha a pazarlás, az üzleti kultúra hiánya és a 
mikroszerkezet érzéketlensége változatlan maradna — mintegy 25-30 százalékos azonnali 
életszínvonal-csökkenést feltételezne !). 

Az erősen integrálódott EGK-val való megegyezéskeresés célszerű és indokolt törek- 
vés, távolról sem helyettesítheti azonban a hazai stagnálás, rendetlenség, irányítási dep- 
resszió és morális széthullás tendenciáinak megállítását és visszájára fordítását. Ellenke- 
zőleg: még halaszthatatlanabbá teszi azt. Éppen ezzel kell kezdenünk - a jobb esélyek 
érdekében (ma alig van nagyobb bajunk, mint a pazarlás, az üzleti kultúra alacsony 
volta, a mikroszerkezet érzéketlensége ; talán nagyobb bajunk ez, mint a csúcságazatok 
kiépitetlensége). 

Az pedig végképp hiú és hiábavaló ábránd, hogy az EGK , idejön rendbe tenni 
bennünket". Fontos tudni és tudatosítani: az EGK közép-kelet-európai partnereit is 
szigorúan üzleti alapon, alapvetően világméretű versenypozíciója szempontjából fogja mér- 
legelni. Teljes bizonyossággal állítható, hogy az EGK (illetve az EGK-országok bármely 
érdemi vállalata) nem partner a tartalmatlan kereskedelempolitikai gesztusok számára, 
és nem fog politikai hátsó gondolatokból kiindulva országokat — úgymond - , kitartani". 
Japánhoz hasonlóan az EGK is úgy ítéli meg, hogy éppen ez az üzleti jellegű megközelítés 
az, amely esetleges fölényét biztosíthatja a presztízs- és politikai szempontokkal túlterhelt 
amerikai külgazdaság-politikával szemben. 


A kapcsolódás stratégiai variánsai 


Az, hogy Magyarország milyen módon tud kapcsolódni az erősen integrálódó EGK -hoz, 
nem annyira együttműködési szándékától és eltökéltségétől, mint inkább stratégiájának 
minőségétől és sikerétől függ. Ami a stratégia jellegét illeti, erre nézve több variáns is 
számításba jöhet. 

e Egy harmadik generációs többségű exportkínálaton alapuló stratégia, amely révén 
a , külső gyűrűbe" való bekapcsolódásra számíthatunk. 

e Egy második (kisebb részben esetleg első) generációs többségű termelési és export- 
szerkezetre s a világgazdasági játéktér erős megnövekedésére támaszkodó elgondolás. 

e Egy olyan, a nyugat-európai centrumtól más alternatív együttműködési irányokba 
eltávolodó stratégia, amely egyelőre kénytelen megelégedni a harmadik generációs mű- 
szaki szinttel. 

e Egy katasztrófatúlélési variáns a harmadik szint alá kerülés és a világpiaci mozgás- 
tér erőteljes beszükülése esetére. 

Két variánst eleve kizárok : a visszatérést az extenzív fejlesztés- és a direktív irányítás- 


körül lévő áruké, illetve gyártási eljárásoké: a kereslet és az ár dinamizmusa a szokványos, a licencek normál 
feltételek között hozzáférhetők. A harmadik generáció árui és technológiái visszavonulófélben lévők: a világpia- 
con csak kivételesen olcsó termelési tényezők és/vagy óriási tömeggyártás birtokában lehet szerény rentabilitást 
elérni, piacot szerezni pedig csak a fejlettebb cégek és országok kivonulása nyomán. A negyedik generáció termékei 
a világpiac azon szektorában, ahol a modern cégek és államok jelen vannak - eladhatatlanok. (Beszélhetünk 
, tegyes" és ,, t kettes" generációkról is : az előbbi a legdinamikusabban fejlődő műszaki kultúrák legmodernebb 
etermékeinek, illetve gvártási eljárásainak forgalmát jelenti, az utóbbi az alap- és alkalmazott kutatások élenjáró 
eredményeinek nemzetközi adásvételét. ; 

politikához; illetve a szocializmus összeomlását és a tökés restaurációt. A kérdés inkább 
az, hogy a szocialista magyar gazdaság milyen európai együttműködést tud maga körül 
kiépíteni ahhoz, hogy végül is át tudja lépni a modernizálódás küszöbét. 

Első stratégiai variáns. Azt feltételezi, hogy egyelőre nem tudunk úrrá lenni azon az 
állapoton, amely szerint a gazdaság túlnyomó többsége a világfejlődéstől több generációval 
elmaradó műszaki és üzleti kultúrát képvisel mind az alkalmazott technológiák, mind a 
feldolgozóipari termékek tekintetében (a hármas állapot a jellemző !). Az egyetlen reálisan 
kitűzhető cél az áruk olcsó, de valamelyest mégis rentábilis piacra dobása, a maradvány- 
keresletek és a statikus piacok igényeinek kielégítése. Ezt a termékszerkezetet európai 
méretekhez mérten zömében középnagyságú és ennél kisebb feldolgozóipari vállalatok- 
ban lehet rentábilisan megtermelni, átlagosan betanított munkási színvonalon álló aktív 
lakossággal; nagyjából a mai nyugat-európai vendégmunkási reáljövedelem szintjén. 

Mivel az egyes termékek és technológiák avulása gyors ütemű és a keresleti struktúra 
változása csak nehezen tervezhető előre, a vállalatoknak igen mobiloknak kell lenniök 
(gyorsan eltűnni, gyorsan keletkezni, gyorsan felfutni, aztán megint eltűnni), amire a 
közösségi (állami, önkormányzó és szövetkezeti) tulajdon kevéssé alkalmas: a feldolgo- 
zóipar, kis-közép és középnagyságú, exportorientált — zömében erős, nyugati cégeknek 
bedolgozó - vállalatai magánkézbe kell hogy kerüljenek. A termelési tényezők mobilitá- 
sának további feltétele a bőséges tartalékok megléte: ami a munkaerőt illeti, becslésem 
szerint mintegy 100-200 ezer fős munkanélküliség e variáns velejárója. 

Az így elérhető exporttöbblet nagy részét a nélkülözhetetlen anyag- és alkatrészimport, 
valamint az , újgazdag" réteg fogyasztási cikkeinek behozatala egyidejűleg fel is szívna. 
A gazdaságnak az alapfunkciók ellátásához szükséges importot (az itthon elfogyasztott 
árukhoz és a KGST-be továbbexportáltakhoz, illetve a meglévő adósság kamatterheinek 
fizetéséhez) zömmel ezután is az élelmiszer- és anyagexport segitségével kellene előterem- 
tenie. Ez a stratégia — bár a nyugati piacokhoz való alkalmazkodás jegyében tevékenyke- 
dik - nem gondolhat reálisan egy gyökeres Nyugat felé fordulással; ami a tranzakciók 
alapvető arányait illeti : hozzávetőleges becslések szerint a TRbl-forgalom súlyának nem 
több, mint 5-6 százalékos csökkenése az, amit a gazdaság alapvető egyensúlyvesztés 
nélkül még elbírna. 

E variáns fő haszna nem annyira a fizetési mérleg hirtelen javulásában, hanem inkább 
abban rejlene, hogy a , bedolgozó" szektorba várhatóan számottevő külföldi tőke áram- 
lana be (ha ti. a termelés minőségileg kifogástalan, a bérszínvonal, a fuvar és az adók 
együttes színvonala pedig alacsonyabb, mint az újonnan iparosodott ázsiai országok- 
ban), ami know-how-t hoz a konyhára ; exportstruktúránk áttöri az , élelem-ruha-acél" 
láthatatlan gátját, fémfeldolgozó iparunk bevezetődne a nyugati piacokra. Hátránya 
viszont, hogy erős és egyoldalú mikro- és makroökonómiai szintű függőséget építene ki 
a fejlett tőkés országok piacai felé, mégpedig olyan szektorokban, amelyek nagyon 
konjunktúraérzékenyek, és — többségében erősen specializálódott gyártásról lévén szó 
(egy adott cég adott termékeihez való alkatrészgyártás vagy onnan szállított alkatrészek 
szerelése stb.) — nem is terelhetők át más piacokra. További hátránya, hogy nem ad erős 
ösztönzést a hazai igényesebb K-t F-tevékenységnek ; ellenkezőleg, az aszimmetrikus 
cégközi kapcsolatokkal segíti a szellemi erők kiszívását az országból (brain-drain ) . 

E stratégiai variánsnak Nyugat felé erősen liberalizált, befelé pedig ugyancsak alapjá- 
ban liberális irányításpolitika felelne meg. A vállalati magatartást meghatározó fő straté- 
giai tényezővé az a hatás válik , amelyet a fejlett tökés országok velünk valamilyen kapcso- 
latban lévő (velünk kereskedő, kooperáló, nálunk befektető) vállalatok , illetve ezek hátte- 
rében gazdaságpolitizáló transznacionális vállalatok , kormányok és integrációs szervezetek 
révén fejtenek ki. Az állam valamelyest befolyásolhatja e hatást, de e tényezők érdekeitől, 
törekvéseitől lényegesen eltérő nemzeti törekvéseket csak annyiban képviselhet, ameny- 
nyiben valamilyen kompenzációt biztosít a szóban forgó erőknek, vagy ha konfrontál 
velük. I 

Második stratégiai variáns. A feldolgozóipar szerény, de érzékelhető és fontos hányada? 
egy évtizeden belül már az elsővel jelzett generációban tevékenykedik, idővel itt-ott köze- 
ledve a nulladik generációhoz. A maradék zöme a másodikhoz, kis hányada pedig a 
harmadikhoz tartozik. Mindez elsősorban a termékek műszaki paramétereire és minőségére 
vonatkozik, a technológia általában egy generációval elmaradottabb — munkaigényesebb 
— a termékek szintjénél. E termékgenerációs szerkezet igen finom rétegződést követel meg 
a nagy-közép-kisközép és kisvállalatok, s ezen belül a közvetlen állami irányítású, 
önkormányzó, szövetkezeti, magánvállalkozások, valamint a különböző jellegű vegyes 
vállalatok között. A szakképzettségi követelmény átlagban jóval magasabb, mint az 
előzőé, mindenekelőtt nagyszámú és jól képzett műszaki felső és középkádert, valamint 
szakmunkást követel. Tekintettel az ország kis méreteire, az egyes és a nullás generációt 
képviselő szektorok zöme nagymértékben fog egyedi és kis sorozatú speciális termékek 
gyártásával foglalkozni, ezért ide nagy konstruktőri és igen magasan képzett megmun- 
kálói, szerelői, valamint eladói gárdára van szükség. A bérszínvonal perspektívájában 
csak annyival lehet alacsonyabb a nyugat-európainál, amennyivel a technológiák fajla- 
gos elevenmunka-igénye magasabb. Ez csak fokozatosan valósulhat meg. Addig relatív 
bérszintnyereséggel lehet számolni: vagyis az export rentabilitásának gyorsabban kell 
növekednie az exportra termelők fogyasztási-jóléti szintjénél. Persze az ilyen módon 
keletkező nyereség jó része el is vész az ország számára, tudniillik : 

- ha magyar tulajdonban lévő vállalatok exportálják a termékeket, a tőkés piacokon 
csak árengedményekkel tudnak - így sem könnyen - piacot teremteni, azaz a bérelőny 
egy részét átengedik a vevőnek; 

— ha sikerül behozni a működőtőkét, az a bérelőny nagy részét többletprofit formájá- 
ban elviszi. 

Ez a variáns akkor sikeres, ha a jövedelemkiszívás nem megy a bővített újratermelés 
rovására, ami igen erősen kézben tartott modern piacgazdaságot feltételez. A kézben 
tartásnak korszerű eszközrendszeren keresztül kell történnie, amiben fontos (mindig az 
adott stratégiai cél által meghatározott) szerepet játszik a működőképes többszintű bank- 
rendszer. Ennek gerincét a termelőszférában sokoldalúan érdekelt (vagyis a termelőválla- 
latok résztulajdonosaiként és társvállalkozóiként tevékenykedő) bankok alkotják. Ugyan- 
csak nagy szerepe lehet a korszerű állami és municipiális tervezésnek, s egyben elveszíte- 
nék domináns és aktív szerepüket a költségvetéshez szorosan kapcsolódó - fiskális 
jellegű — szabályozók. 

Ez a variáns tekinthető egy általunk leginkább követendő ideális stratégia elvi körvo- 
nalának. Előnye, hogy egyidejüleg erősíti a gazdaság nyugati pozícióit és fokozza keleti 
irányú attraktivitását is. (Az egyes és a kettes szektor életfeltétele ugyanis a , minden 
piaci" jelleg!) A termék- és technológiai generációs szint emelkedése egy mélyebb nyugati 
vállalati kapcsolatrendszer kiépülésével és a hazai K t F-kapacitás erőteljesebb megmoz- 
gatásával annyira növelhetné az exporttermelés gazdaságosan eladható volumenét, vala- 
mint unit value-szintjét, hogy a leggazdaságtalanabb mezőgazdasági és egyéb exportról 
lemondhatnánk, s mégis képesek lennénk egyensúlyban tartani külföldi fizetéseinket, 
beleértve az igen lassú törlesztést is. 

E variáns csak fokozatosan építhető ki olyan külgazdasági közegben, amely erős 
ellennyomásokat is ad az ilyen törekvéseknek, s számolni kell azzal is, hogy a jelenlegi 
gazdaságirányító apparátus nem ért az , erősen kézben tartott modern piacgazdasághoz" : 
vagy fiskális eszközöket használ - ez a metódus 1978 és 1985 között kétséget kizáróan 
megbukott -, vagy pedig hajlamos a parttalan liberalizmusra, ami viszont összeférhetet- 
len a kívánt szelektivitással. E stratégia adekvát irányításpolitikája tehát szocialista 
viszonyok között még kidolgozatlan (kapitalista megfelelői több variánsban rendelkezés- 
re állnak !). 


2 Becslésem szerint mintegy egyötöde, egynegyede. 

Harmadik stratégiai variáns. A Nyugat felé való nyitás valamilyen oknál fogva nem 
sikerül: vagy a nyugati együttműködési készség nem elégséges, vagy az együttműködési 
kondíciók elfogadhatatlanok, vagy a magyar gazdaság képtelen 4-5 év alatt annyira 
megerősödni, hogy megkockáztathatná mélyebb , bemártódását" a nyugat-európai munka- 
megosztásba a degradáció veszélye nélkül. Ez esetben ideiglenesen kénytelenek lennénk 
egyoldalúbb, erőteljesebb KGST-orientációban kiutat keresni. Ez sem jelenthetne azon- 
ban elzárkózást vagy a kapcsolatok radikális átterelését. A , kollektív autarkia" mumu- 
sával való ijesztgetés fel-felüti fejét, de nélkülöz minden objektív műszaki, kereskedelmi 
és külpolitikai alapot: ezt a józanul gondolkodók tudják. Ez a variáns is csak mintegy 
5—10 százalékkal intenzívebb szocialista belső forgalmat feltételezhetne: a növekmény 
túlnyomó többségét a féltermékek, szolgáltatások, fogyasztási cikkek és szellemi termé- 
kek tennék ki, különben nem lenne sem értelme, sem realitása az egymás közötti forgalom 
intenzifikálásának. Ez a variáns is eltérő eredményeket ígérhet, attól függően, hogy a 
KGST , megembereli magát", s a szovjet és más reformok sikerei nyomán gyors és 
hatékony erjedés indul meg, legalább azoknak az országoknak a gazdasági együttműkö- 
désében, amelyek végrehajtják a maguk reformjait, illetve ha a KGST nem ébred fel 
jelenlegi , Csipkerózsika-álmából", ami gazdasági és politikai szempontból rendkívül 
kedvezőtlen lenne.? 

Negyedik (katasztrófa-túlélési) variáns. Ha valami súlyos, elháríthatatlan fordulat 
állna be a gazdasági helyzetben (pl. az ország belesodródnék a fizetésképtelenségbe), 
rendkívül kritikus helyzetbe kerülnénk: a gazdaság további sorsát ekkor nem saját 
stratégiai rációi határoznák meg, hanem az, hogy a hitelezők szűkebb értelemben vett 
pénzügyi érdekei játsszák-e a prímet a szanáláskor, vagy a nagyhatalmi centrumok 
politikai megfontolásai. Ha a gazdaság a hitelezők közvetlen érdekkörébe kerülne, a 
gazdaság működésének középpontjába az adósságszolgálat teljesítésének mielőbbi, min- 
den áron való rendbetétele kerülne, a lakosság jóléti és megélhetési érdekeire, valamint 
a magyar stratégiai érdekekre való tekintet nélkül. A hazai gazdaságpolitika mozgástere 
rendkívül leszűkülne. A második esetben pedig annak a kormánynak vagy nemzetközi 
szervezetnek az elképzeléseihez kellene igazodni, amely leszámítolja váltóinkat. A gazda- 
ságpolitikának életkörülményeinkre és a fejlesztésre való hatása nagyrészt kikerülne a 
magyar vezetés döntési kompetenciájából. 


Ji 


A második fejlesztési variáns megközelítése kerülő úton 


Nem kétséges, hogy erőnket arra kellene összpontosítani, hogy a második variánsként 
jelzett utat tudjuk befutni, még akkor is, ha a belátható jövőben ez nem a maga tiszta 
formájában, hanem csak módosult változatában látszik is kivitelezhetőnek. Ez az eshető- 
ség külön stratégiai variánsként kezelhető, mégpedig három alesettel. 

A kiinduló modell hasonlít a nyugat-európai fejlődést messziről követő, a nyugat- 
európai centrumhoz szervesen, de csak a vonzási kör külső gyűrűjében csatlakozó 
gazdaság kialakításához. A kapcsolódás azonban igen tervszerűen - s óvatos protekcio- 
nizmussal - történik. Mind a tőke- és technológiatranszferben, mind a hazai fejlesztési 
és piaci politikában világos (noha óvatosan kezelt) prioritások mozgatják a konkrét 
lépéseket; egy idő múlva ezek az előremutató vonások feldúsulnak, s az irányvonal 
átcsap a fentebb, második variánsként jelzett irányba ; 

A gazdasági kibontakozás a reformot gyorsan és sikeresen végrehajtó európai szocia- 
lista országok (esetleg ezzel egyidejűleg Kína) kollektív erőfeszítéseivel indul be: ezen 
belül a hazai gazdaságpolitika eleve számol egy - néhány éven belül bekövetkező — 


3 Ebben az esetben a forgalom szerkezetének elengedhetetlen változásai nem következnek be: a szocialista 
együttműködés sem stabilizáló, sem dinamizáló funkcióit nem tudja közmegelégedésre ellátni. 

komolyabb , visszakapcsolás" lehetőségével Nyugat-Európa felé, s mind a fejlesztéseket, 
mind a piaci folyamatokat ennek tudatában alakítja. Így lehetőség nyilik a második 
variánsként jelzett irányba való átfejlődésre. 

Bizonyos pontokon a nyugat-európai centrum vonzáskörének külső tartományában 
, taposni az utat" egy a második variánsban vázolt kapcsolódás érdekében, más ponto- 
kon pedig a szocialista retormországokkal összefogva előkészíteni a szorosabb bekapcso- 
lódás számunkra előnyösebb módjainak realizálását. 

Mindhárom lehetőség előtérbe helyezi a meglévő makroszerkezet hatékony, a bel- és 
külpiacok követelményei által meghatározott működését." 

A fentebb vázolt stratégiai variánsok valójában két alapstratégiát fejeznek ki. 

Az egyik a lemaradásba való belenyugvás, amely öltheti a Nyugat-Európa , kültelkére" 
való beköltözés, egy bénaságában megkövesedő KGST-együttműködéssel együtt való 
továbbstagnálás, avagy a csődeljárás eredményeképpen való elszegényedés formáját. 
Ilyen perspektívát ugyan senki nem tűz a zászlajára, de attól ez még reálisan lehetséges 
esély. 

A másik a modernizálódásé, amely óriási társadalmi energiaráfordítással, intellektuális 
tőkénkre, kapacitásainkra és meglévő nemzetközi kapcsolatrendszerünkre alapozva köz- 
vetlenül is végrehajtható lenne, de valószínűleg meghaladná a társadalom tűröképességét. 
Megcélozható lenne ez — nem minden többletkockázat-vállalás nélkül — , olcsóbban" is, 
bár időigényesebben, akár egy nyugati, akár egy KGST, akár egy kombinált orientációs 
átmeneti szakasz közbeiktatásával. Számunkra a legnagyobb valószínűsége éppen ennek 
van: ha az európai szocialista országokban - mindenekelőtt a szovjet gazdaságban - a 
reformfolyamatok felgyorsulnak, a legkívánatosabb egy kombinált orientáció, átmeneti 
szakasz közbeiktatása lenne. 


Külgazdasági és kereskedelempolitikai tevékenység 


Illúzió, sőt tévedés lenne azt hinnünk, hogy az EGK-piacegyesítés 1992-ben tervezett 
felgyorsítása számunkra bármelyik, akár a legkedvezőbb fejlesztési variáns esetén is, 
egyértelműen kedvező közeget teremt. Ma még nem lehet pontosan felmérni, milyen 
ütemben fog megvalósulni az egységes nyugat-európai piac, miképp bővül ki olyan 
tradicionális partnereinkkel, mint Ausztria, Svájc, az észak-európai országok, és milyen 
szelektivitás érvényesül majd az EGK külgazdaság-politikájában. Az azonban biztos, 
hogy: 

e minden további kedvezmény, amit a nálunk fejlettebb EGK-partnereink egymásnak 
nyújtanak, felér egy bennünket sújtó újabb diszkriminációval; 

e miden további partnerünkként számon tartott ország, amely részese lesz ezen, 
egymás fclé forduló körnek, egyben szűkíti azt a régiót, amely potenciálisan számunkra 
is alternatív piacnak számított az EGK-val szemben; 

e minden további kedvezmény, amelyet az EGK a fejlődő és az újonnan iparosodott 
országokból származó áruimport vagy az oda irányuló tőkeexport számára megszavaz, 
amúgy is hátrányos helyzetünk súlyosbodását jelenti mind az EGK-piacon, mind pedig 
a fejlődő világ piacain; 

e végül nehéz felmérni, milyen hatása lesz a piacegyesítésnek a kelet-nyugati keres- 
kedelem egészére: hogyan növeli a konkurenciát a szocialista országok között az EGK- 
piacokon, milyen árualap-elvonó hatása lesz a KGST-n belüli kereskedelem területén, 
hogyan módosítja az európai főpiaci árakat, s ez milyen hatással lesza KGST szerződé- 
ses árain keresztül a szocialista együttműködésben való kölcsönös érdekeltségi viszo- 
nyokra stb. 

4 Ezt egy igen racionálisan, józan stratégiával vezérelt piac segítségével lehet megvalósítani: persze e piac 
jellegzetességeinek leírása kívül is esik a jelen gondolatmenet tárgyán és meg is haladja terjedelmét ! 


26 ÜTKERESÉS 


Ezért indokolt alaposan átgondolnunk, milyen külgazdaság- és kereskedelempolitikai 
tevékenységet kell folytatnunk ahhoz, hogy megőrizzük, sőt javíthassuk pozíciónkat az 
egységesülő nyugat-európai piacon. 


Liberalizálás és protekcionizmus 


Az, hogy milyen mértékben és milyen szelektivitással liberalizáljuk az áru- vagy a tőke- 
áramlást, döntően a szerkezetfejlesztési stratégia milyenségétől függ. A fentebb első 
variánsként jelzett, a periferikus helyzetre hosszabb távon berendezkedő koncepció, vagy 
az az eset, amikor gazdasági mozgásterünk beszükül és bekövetkezik a súlyos fizetéskép- 
telenség, értelmetlenné tesz bármiféle érdemi gazdaságvédelmet. Ilyen helyzetben csak az 
a lényeg, hogy a termékszerkezet és technológia igen rugalmasan idomuljon a megrende- 
lők kívánságaihoz, a termékek minősége megfeleljen a nyugat-európai normáknak, a 
szállítási fegyelem kiváló, a licencek adaptálása, a szerkezetmódosító és technológiaváltó 
beruházások megvalósítása gyors legyen, azaz a termelőegységek tanulékonysága és 
megbízhatósága magas fokot érjen el. 

Szerkezetalakítási stratégiáról ilyen vonatkozásban nem lehet beszélni, legalábbis 
makroökonómiai szinten nem, mert a gazdaságnak önálló strukturális és műszaki aspirá- 
ciói e modell keretében nemigen lehetnek , hiszen minden ilyen aspiráció azonnal ütközésbe 
kerül a kialakult munkamegosztás egyensúlyával. A gazdaság forrásai ebben az esetben 
arra koncentrálódnak, hogy az együttműködés adott szintjének hatékonysági követelmé- 
nyeit kielégítsék. Ha azonban érdemi fejlesztési stratégiát alkotunk s a nyugat-európai 
centrumokhoz nem a periferikus területre, hanem valahol a középső-belső gyűrűt megcé- 
lozva akarunk kapcsolódni, más a helyzet. Ekkor ugyanis a tanulékonysági és megbizha- 
tósági kritériumon túl az innovációs képesség magas és koncentrált volta, valamint az 
önálló, ütőképes felhalmozási képesség is megkívántatik. Mindezeket össze lehet és kell 
ötvözni a külső partnerek termelési tényezőivel — szellemi tőkét a szellemi tőkével, 
szellemi tőkét a pénzzel, pénzt a szellemi tőkével, tőkét a tőkével -, tehát nem izolált, 
autark erőlködésről van szó. Ez esetben alapfeltétel az intellektuális tőke magas színvona- 
la, valamint a fejlesztésre kiszakított hazai tőke hatásküszöb feletti koncentrációja. 

A külső periferikus csatlakozáshoz nem kell más, mint kemény költségkorlátos hazai 
szabályozás, megfelelő árfolyam-politika, áru- és tőkeimport-liberalizálás és jelentős 
reálbér-megszorítás. Ha mindezek mértéke elégséges, úgy gazdaságossá válik az egysze- 
rűbb feldolgozóipari termékek és élelem exportja, valamint a külföldi tőke magyarorszá- 
gi működése ezen kevéssé szofisztikált ágazatokban: mindez a külső gyűrűbe való 
beépüléshez vezet. 

Ha a gazdaság ennél többre tör, akkor ki kell tudnia választani, fel kell ismernie azokat 
a területeket, ahol megcélozhatjuk a középső-belső körbe való bejutást, ki kell tudnia 
választani a legszerencsésebb fejlesztéspolitikákat (a vállalati ösztönzés, banktevékenység 
és állami rásegítés kombinációját), amellyel célt érhet, és ki kell alakítania azt a külgazda- 
sági expanziós hadjáratot, amelynek segítségével e terület számára a realizálási piac 
biztosítható." 

Az így kiválasztott területeken sokoldalú gazdaságpolitikai intézkedésekkel, szellemi 
és anyagi erők koncentrálásával, beleértve ebbe a kiegészítő külföldi részvételt is (tőke, 
licenc, alkatrész, finomanyag), viszonylag gyorsan kellene olyan helyzetet létrehozni, 
hogy az európai tőke érdekében állónak tartsa a magyar kapacitásokat s az intellektuális 


5 Magyarországnak érdemes megfontolnia egyfelől a tradicionálisan magas minőségű és jelentős volumenű 
szellemi tőkével rendelkező műszaki kultúráinak gyors ütemű és elmélyült fejlesztését (ilyenek pl. a matematika- 
igényes software és rendszerépítés, a biológiaigényes mezőgazdasági, vegyipari és elektronikai ágak, a tömegközle- 
kedés háttéripara, a gyógyvízhasznosítás stb.), másfelől érdemes megfontolnia minden területen az olyan termelés 
fejlesztését, amely kevéssé tömegtermelés-igényes. 

erőket és termékeket a mag közelében lévő integrációs körökbe bevonni. Ez a szektor 
megfelelő gazdaságpolitikai intézkedések esetén hozzávetőleges becslések szerint a "90-es 
évek közepére elérheti a feldolgozóipar 10-15 százalékát is. 

A többi területen a fokozatos liberalizáláson keresztüli bekapcsolódás látszik reális 
célnak. Viszonylag gyorsan liberalizálni lehet az áru- és tőkeimportot ott, ahol célunk az 
adott terület minél gyorsabb bekapcsolása a nyugat-európai integrációt körülvevő vala- 
melyik külső gyűrűbe, s a műszaki-gazdasági feltételek is adottak ahhoz, hogy a liberali- 
zálás nyomán felerősödő külföldi hatások ne sorvasztók, hanem serkentők legyenek. Ott 
is liberalizálni kell, ahol a magyar gazdaságpolitika ki kíván iktatni bizonyos szegmense- 
ket a gazdasági szerkezetből, s az importra való berendezkedéshez szükséges deviza 
gazdaságos megszerzési lehetősége biztosított. Ahol viszont — bármilyen okból - kényte- 
lenek vagyunk védeni a gazdaság bizonyos szegmenseit (akár azért, mert a jövőbeni 
szerkezet szempontjából ígéretesek, de ma még nem versenyképesek, akár azért, mert a 
jövőbeni szerkezet szempontjából kiiktatandónak ítéljük ugyan, de termékeit még nem 
tudjuk importból pótolni gazdaságosan megszerezhető deviza hiányában!), ott egyelőre 
nem célszerű liberalizálni. 

Vannak s minden bizonnyal lesznek is a magyar gazdaságszerkezetnek továbbra is 
olyan fontos és terjedelmes szegmensei, amelyek alapvetően nem a nyugat-európai 
térséghez kapcsolódnak, hanem az alternatív régiókhoz: így a KGST-hez, Kínához, a 
tőkés Távol-Kelethez vagy Amerikához. A szerkezetfejlesztési politika egészét ezért nem 
lehet kizárólag a nyugat-európai együttműködés feltételei és lehetőségei alapján meg- 
ítélni. ú 


Vállalatközi együttműködés 


Minden erővel arra kell törekednünk, hogy túllépjünk az egyszerű áru adás-vétel kerete- 
in, s megtaláljuk a vállalatközi integráció azon mélységi fokozatát, amely a leginkább 
szolgálja az elérni kívánt műszaki-gazdasági célt. Ez az egyszerű bérmunka-konstrukció- 
tól a technológiai és piaci kooperációk különböző mélységű formáin keresztül a joint 
venture-ig és a tulajdonközösség egyéb módozatain át igen sokféle formát ölthet. Arra 
azonban figyelemmel kell lennünk, hogy az együttműködő vállálatok közötti abszolút 
és fajlagos piaci ütőerő-különbségekő mértéke meghatározza a kapcsolat jellegét : szim- 
metrikussá vagy aszimmetrikussá teheti az egymásrautaltságot. 

A Nyugat-Európához való gazdasági közeledés kialakítandó módszereinek rendkívül 
fontos területe, hogy a vállalatok közötti együttműködést az optimum felé tereljük. 
E téren minden bizonnyal az üzleti bankoknak lesz döntő szerepük és nem az állami 
szintű adminisztratív-gyámkodó mechanizmusoknak. Ez a politika fontosabb láncszeme 
az együttműködés építésének, mint a működőtőke becsalogatását szolgáló rendeletalko- 
tási versenyfutás a preferenciák nyújtásában. Nem szólva arról, hogy a befektetési 
preferenciák kiterjesztése bizonyos határon túl már veszélyeztetheti a nemzeti érdekek 
érvényesíthetőségét. 


6 A piaci ütőerő alapjában véve három tényezőből áll: a műszaki fejlettségből, a termelés volumenéből és a 
piaci manőverezési képességből. (Ez utóbbi ismét igen összetett fogalom, magában foglalja a termelőkapacitás 
rugalmasságát, a management minőségét, a rendelkezésre álló likvid tartalékok mértékét, a piaci bevezetettséget 
és goodwill-t stb.) Minél közelebb áll egy vállalat műszaki teljesítőképessége - a maga szakmájában - a technikai 
fejlettség legmodernebb generációjához, annál nagyobb az ütőereje; minél nagyobb hányadát uralja az adott 
termékcsalád piacának a vállalat, ismét csak annál nagyobb a piaci ütőereje, végül minél gyorsabban minél 
nagyobb módosítást tud egy vállalat a technológiáján, gyártmányösszetételén és piaci megjelenésén véghezvinni, 
megint csak annál nagyobb az ütőereje. A legnagyobb ütőerejük általában a rugalmasan szervezett, , sok lábon 
álló", jelentős K tt F-kapacitású nagyvállalatoknak van mindazon területeken, ahol egy ország exportképessége 
eldől. Emellett óriási ütőerőt képviselhet — nemzeti szinten - a modernül felszerelt közép- és kisvállalatok tömege, 
noha ezeknek egyébként csak a fajlagos ütőereje jelentős, abszolút kapacitásuk kicsi. 

Kereskedelempolitika 


Hagyományos exportszerkezetünkkel a nyugat-európai piacon feltehetően még inkább 
a perifériára szorulunk, s nemcsak az európai eladókkal szemben, hanem azokkal az 
EGK-n kívüli versenytársakkal szemben is, amelyek vagy jobbat kínálnak nálunk, vagy 
olcsóbban kínálják áruikat, vagy jobban bevezetettek a nyugat-európai piacokon, mint 
mi. 

Ezen a helyzeten a hagyományos külkereskedelmi eszközökkel nem lehet igazán segíteni. 
Valamit persze segíthet az, ha kiküszöböljük külkereskedelmünk nem objektívnek tekint- 
hető veszteségforrásait: így pl. a magyar exportőrök szállítói megbízhatatlanságát, a 
magyar importőr vásárlási árak iránti gyenge érzékenységét, exportáló vállalataink lom- 
haságát, bürokratizmusát, a külföldi egykezeknek való kiszolgáltatottságot, a marketing 
hiányát vagy primitív, ügyetlen voltát stb. E veszteségforrások felszámolása a nyugat- 
európai piacokon elérhető devizabevételeinket becslések szerint mintegy 15-20 százalék- 
kal növelhetné, ami nem elhanyagolható. Mindez együttvéve sem képes ellensúlyozni azt, 
hogy exportszerkezetünk folyamatosan veszít dinamikájából, romlik az árfekvése, a piac 
folyamatosan telített és annak mind nagyobb hányadát az ottani vidéki, helyi piacokra 
termelő kis- és középvállalatok foglalják el, amelyek pozícióit az EGK védeni fogja 
(főként belpolitikai okokból). 

A térvesztés akkor 15 végbemenne, ha az EGK egyesített piacának létrehozása nem 
került volna napirendre. Azért kell erről beszélni, mert a magyar külkereskedelempoliti- 
ka fő gondjaként az 1992-es évvel kapcsolatban a kereskedelmi kiszorulást tudatosítja, 
s a gondolkodási folyamatot is abba az irányba tereli: hogyan lehetne ezt a kiszorulási 
folyamatot valamilyen kereskedelempolitikai furfanggal megakadályozni vagy lassítani. 
Nos, valószínűnek látszik, hogy ezzel az exportszerkezettel sehogyan. 

Arra viszont számíthatunk, hogy cserearányaink gyorsabban romlanak 1992 után, 
mint ahogyan azt a kiszállított áruvolumen növelésével ellensúlyozhatnánk : azaz áruex- 
port-bevételeink csökkenni fognak. Ezt a turizmus szaldója is csak csökkenő mértékben 
enyhítheti, mert az export-import egyensúly folyamatos romlása miatt nőni fog az 
exportkényszer és ezzel együtt az infláció, tehát a forintot olyan mértékben leszünk 
kénytelenek leértékelni, ami — kiskereskedelmi áron kifejezve — konvertibilis valutában 
mérve úgyszólván ingyenessé teszi a Magyarországon való tartózkodást. Más kérdés, 
hogy egy romló életszínvonalú, bomló gazdaságú országba ilyen áron sem szívesen 
jönnek a turisták. Az exportszerkezet gyökeres átalakítása viszont 1992-ig elképzelhetet- 
len. Valójában nem sokkal többet javíthatunk rajta, mint amennyit a , szubjektív ténye- 
zők kiküszöbölése" címén fentebb említettünk (ami persze szintén nem elhanyagolható). 

Az sem sokat segít rajtunk, ha kiharcoljuk az EGK-val való egyezkedéseken a szá- 
munkra biztosított kontingensek emelését: ezek ugyanis puszta lehetőségek, amelyeket 
csak áruszállítási szerződésekkel lehet kitölteni. Erre az EGK semmi garanciát nem ad. 
Pedig tapasztalatok szerint a kontingenseket mind nehezebb vagy csak igen komoly 
áráldozatok árán lehet tényleges eladásokkal kitölteni. Nyilván mindent el kell követ- 
nünk e súlyos tendencia lassítása érdekében, hiszen konvertibilisdeviza-bevételeink zöme 
az EGK-ból származik. Ügyelnünk kell szabályozórendszerünk egészének józanságára. 
Az exportgazdaságossági követelmények csak fokozatosan -— a gazdaságos exportkapaci- 
tások bővítése és a termékeik iránti piac szélesítése arányában - szigorodhatnak. Ha a 
piaci tendenciák nagyobb mértékben ellenünk fordulnak, még engednünk is kell belőlük. 

A KGST-szállítások rezsihordozó szerepét, pl. ahol erre mód van, nem szabad a 
költségvetési bevételek javára lerombolni, mert ez könnyen kiválthatja a nyugati export 
csökkenését is. A folyó, gazdaságos nyugati exporthoz a szükséges importanyagot min- 
denképpen biztosítani kell, s ahol ezt a csereszabatos minőség lehetővé teszi, hazai vagy 
KGST-forrásból kell ezekből minél többet beszerezni. 

A kereskedelmi kiszorulás óhatatlan dezintegrációt von maga után. Ha a kereskedelem 

nem lanyhul, de ezt csak erős cserearányromlás árán tudjuk elérni, ugyancsak pozíció- 
vesztést jelent. Valamit az egyikből vagy a másikból valószínűleg el kell szenvednünk. 
Eppen ezért van kivételes fontossága a technológiai együttműködéseken alapuló vállalat- 
közi integrációk fejlesztésének. Ez az egyetlen olyan kapaszkodónk , amelynek segítségével 
érdekeltséget teremthetünk az EGK-ban a velünk való együttműködés fejlesztésére. 

Törekednünk kell továbbá részt venni minden olyan akcióban, amelynek összeurópai 
jelentősége van, és Magyarországnak 1s haszna származik belőle. Ilyenek pl. : az európai 
vasutak összehangolt modernizálása, az európai úthálózat, víziút-hálózat gerincének 
kiépítése, a környezetvédelem, együttműködés a tv-szórásban, részvétel a harmadik világ 
országai megsegélyezésére indított európai akciókban, és még sorolhatnánk a lehetősége- 
ket. 

Nem többletáldozatok vállalásáról van szó: azt a pénzmennyiséget, amelyet ma is e 
célokra szánunk, szükséges - legalább részben -— bekapcsolni az európai akciókba (ez 
gyakorlatilag a hazai infrastruktúra-fejlesztésünk és környezetvédelmünk erősebb euró- 

Korlátok és alternatívák 


Ne legyenek illúzióink : a rohamosan integrálódott nyugat-európai gazdasághoz való, a 
mainál jóval organikusabb hozzáépülés a legkedvezőbb esetben sem fejlődhet a munka- 
megosztásba való , felhőtlen" integrációig. Akkor sem, ha megtaláljuk a piac működésé- 
nek zavartalan és hatékony módozatait. A közelítésnek tehát korlátai vannak , de ezek a 
mainál jóval tágabbakká tehetők, ha nem tágíthatók is vég nélkül. E korlátok a világgaz- 
daságban és a nyugat-európai gazdaságban végbemenő strukturális és konjunkturális 
folyamatok függvényében pulzálnak : hol tágulnak, hol összébb szűkülnek. Mivel az EGK 
az erősebb fél, elsősorban az ő érdekei és szándékai fogják e pulzáló mozgást meghatá- 
rozni. Mindezzel nem leszerelni kívánom a cselekvőkészséget és a tenni akarást. Árra 
szeretnék rámutatni, hogy a kapcsolódásra van esély és remény, de ez szívós és céltudatos 
erőfeszítéseket igényel, valamint időben való felkészülést a különböző eshetőségekre. 

Azzal is tisztában kell lennünk, hogy ha hosszú távon akarunk is berendezkedni a 
Nyugat-Európával való stabil és sikeres együttműködésre, a párhuzamos és alternatív 
partnerkapcsolatok kiépítését akkor sem nélkülözhetjük. 

Három, párhuzamos, illetve alternatív vonallal kell számolnunk : a szocialista világgal, 
Távol-Kelettel és Eszak-Amerikával. Alaposan átgondolandó, hogy milyen területeken 
kell eleve a velük való együttműködésre építeni és nem a nyugat-európaira, valamint, 
hogy milyen mértékben, milyen területeken, milyen gyorsan, milyen veszteségekkel állítha- 
tó át exportunk, importunk, pénzügyi kapcsolatrendszerünk, közös vaáallalkozásaink 
hálózata stb. egyik pályáról a másikra. Ilyen stratégia nélkül könnyelműség lenne komo- 
lyan az 1992 utáni EGK felé fordulni, különösképpen szerkezeti összenövést célul kitűzni 
a nyugati szomszédban alakuló monopoltőkés óriásgazdasággal. 

A leirtakkal azt kívántam érzékeltetni, hogy a nyugat-európai régióval való együttmű- 
ködés hasznos fejlesztése -— pontosabban a centrum körüli belső gyűrűbe való csatlakozás 
— nem reménytelen, még az 1992-es piacegységesítés összes veszélyeit figyelembe véve sem, 
de saját korszerű gazdaságfejlesztési erőfeszítéseink nélkül nem lehet igazán ígéretes és 
önmagában nem is csodaszer, nem az egyedüli megoldás problémáinkra, hanem egész 
külgazdasági kapcsolatrendszerünkbe ágyazva tehető gazdasági fejlődésünk hasznos kül- 
ső tényezőjévé. 


Kozma Ferenc 

A politikai rendszer és az államszervezet reformja 


A létező szocializmus politikai szervezeteinek rendszere a Szovjetunióban alakult ki. 
Lényege egy olyan egypártrendszer, amely minden a hatalmon lévő párttal egyet nem 
értő törekvést, véleményt kiszorított nemcsak a hatalomból, de a legalitásból is. Ezt a 
struktúrát a szocializmus általános jellemzőjévé nyilvánították, annak ellenére, hogy a 
forradalom után lényegesen másfajta útkeresés is megkezdődött, annak ellenére, hogy 
a nemzetközi és az orosz munkásmozgalomban már az idő tájt is jelentős viták voltak 
e téma körül. Az akkor kialakult rendszert később azonosították a szocializmussal és 
Lenin nevéhez kapcsolták. Kritikai megnyilvánulások legfeljebb a személyi kultusz 
bírálataként merültek és merülnek fel ma is, amiből az következett, hogy koncepcionáli- 
san , nincs ok alapvető módosításra", csak a sztálini torzításokat kell megszüntetni. Ezért 
a társadalomban felmerülő, pluralitást kifejező törekvések máig a szocializmussal szem- 
benálló törekvésként hatnak, és gyakran éri ezeket a törekvéseket az a vád, hogy polgári 
intézményeket akarnak , felmelegíteni", vagy ennél is élesebben: a proletárhatalmat 
akarják megszüntetni. 

Elégséges talán ezúttal tényként megállapítani, hogy az 1949-1950-ben létrehozott 
politikai berendezkedés a Szovjetunió politikai mechanizmusának másolását jelentette. 
Jelentős szerepet játszott ebben, hogy a szocializmusnak és a Szovjetuniónak a harmincas 
években kialakult politikai rendszere között elméletileg is egyenlőségjelet tettek. A sztáli- 
ni vezetés ezt várta el, és a Rákosi-féle csoport önmaga hatalmának stabilitását is ebben 
látta. Ha mindezekhez hozzátesszük, hogy ebben az időben vált véglegessé a világ két 
táborra szakadása, hogy a két nagyhatalom vezető szerepét befolyási övezetein belül 
vitathatatlanná kívánta tenni, s elvileg egy harmadik világháború lehetőségét sem zárták 
ki — a magyar politikai berendezkedés megértése szempontjából talán így lesz teljes a kép. 


A politikai berendezkedés társadalmi elfogadhatatlansága rövid időn belül, az ötvenes 
évek közepére egyértelművé válik. Ezt a Szovjetunióban Sztálin halála után bekövetke- 
zett változások is felerősítették. Az 1956-ban bekövetkezett lázadás -— amelynek nem volt 
egységes arculata, egységét csak az adott rendszerrel szembeni , nem" adta - ennek 
kifejeződése. A hatalmon lévő MDP képtelen volt olyan programmal előállni, amely az 
elégedetlenséget levezette volna, amely az alapvető termelési eszközök köztulajdona 
megvédésével lett volna képes a válságot megszüntetni. A hatalom szovjet katonai 
beavatkozással stabilizálta magát, és a fegyverek , rendet teremtő" eszközei után látott 
hozzá társadalmi, politikai megoldások kereséséhez. 


Ezt az útkeresést több tényező befolyásolta. Befolyásolták mindenekelőtt a nemzetkö- 
zi viszonyok. A Szovjetunió beavatkozását nemzetközileg csak azzal tudta legalizálni, 
hogy a magyar 1956. októberi eseményeket ellenforradalminak nyilvánította, és ennek 
bizonyítását a magyar kormányzattól is elvárta. Ezen az alapon azonban belpolitikailag 
nehéz volt a rendszer mellett új erőket felsorakoztatni. A politikai vezetésnek tudomásul 
kellett vennie, hogy erejét csak a régi apparátusból tudja meríteni, és a régi vezetőréteg- 
nek csak a legszélsőségesebb és legkompromittáltabb erőit tudja a hatalomból kiszorita- 
ni. Ez jórészt meghatározta -— a vezetőréteg szubjektív, változtatást kinyilvánitó vélemé- 
nye ellenére is - a kivezető utak keresését. 

A megoldás egy olyan kompromisszum lett, amely végül is a régi struktúra változatlan- 
sága mellett csak részleteiben tudott megújulni, és a mélyrehatóbb reformokat elodázta. 
A társadalom az egypártrendszer megmaradását, a hatalmi szerkezet változatlanságát 
azzal a hatalom által is hangsúlyozott ígérettel vette tudomásul, hogy ezt a hatalmat 
demokratikusabban, humánusabban, mások véleményének meghallgatásával fogja gya- 
korolni. 

A hatalmi struktúra változatlansága mellett a mezőgazdaság kollektivizálásának befe- 
jezése után reformfolyamatok indultak be a hatvanas évek közepén. (Ezt a nemzetközi 
viszonyokban bekövetkezett változások -— a másik táborhoz való viszony és a szocialista 
táborban végbemenő átalakulások - is segítették.) Legpregnánsabb kifejezője a gazda- 
ságirányítási reform volt. Ehhez csatlakozóan az elosztási viszonyokban is szabadabb, 
autonóm mozgások kaphattak zöld utat. A kultúra, a művészetek, a tudomány területén 
is nagyobb, a centrális vezetéshez viszonyított autonómiák jöttek létre. Ezek egyben a 
társadalom politikai berendezkedését is érintették, olyan , kiskapuk" nyiltak a rendsze- 
ren, amelyek nagyobb lehetőséget tártak az emberek elé, önmaguk, törekvéseik, vélemé- 
nyük kifejezésére. 

Ez azonban nem ment végbe belső feszültségek nélkül. A gazdaság autonómiájának 
növekedése, az elosztásban bekövetkezett érdekváltozások az addig értéknek tartott 
társadalmi egyenlőségtörekvésekkel szemben hatottak. A kultúra, az irodalom, a művé- 
szetek szabadságának növekedése elsősorban az értelmiségi rétegek számára jelentett 
megnyilvánulási lehetőséget, és kivívta a dogmatikus politikai erők ellenállását. Ezek 
egyre gyakrabban követelték a , rendcsinálást". A társadalomtudományok, nagyobb 
lehetőségeik birtokában, helyenként átvették a politika funkcióit, s a centrumtól eltérő 
politikai törekvések kifejezésére is szolgáltak. Mindezek nyomán gyakorivá vált a művészi 
és a tudományos műhelyek, illetve az egyes írók, tudósok hatalommal való konfliktusa. 

A fentebb említett reformok tehát ellentmondásos módon érvényesültek. Az ellent- 
mondás alapvető oka az volt, hogy a hatalmi struktúrában, ezen belül különösen a párt 
vezető szerepének értelmezésében szinte semmiféle változás nem történt. A kinyilt , kis- 
kapuk" lehetővé tették a társadalom öntörvényű mozgását, amit a hatalmi centrum a 
régi módon akart, de nem tudott kezelni. Ez az oka annak, hogy azon a Magyarorszá- 
gon, ahol más szocialista országokkal ellentétben reformokat hajtottak végre, erőtelje- 
sebben vált nyilvánvalóvá a kelet-európai szocializmus válsága, mint más országokban. 
Ezekért az ellentmondásokért egyesek Magyarországon is, de más kelet-európai szocia- 
lista országokban is a reformokat okolták, ezek , visszacsinálását" kívánták. 

A kialakult belső feszültségeket különbözőképpen kívánták az egyes politikai erők 
felszámolni. 1988-ig a hatalmon lévők úgy, hogy ragaszkodtak a hatalmi mechanizmus 
változatlanságához. Ugy ítélték meg, hogy a reformok szocialista talajon való tartásának 
egyetlen biztosítéka az eddigi hatalmi centrum megtartása. A radikálisabb reformokat 
követelő politikai erők ezzel szemben a reformoknak a hatalmi struktúrára való kiter- 
jesztését látták szükségesnek. Ezek a törekvések a párton belül is megjelentek. A politikai 
pluralizmus, némelyek részéről a pártpluralizmus követelése vagy a párton belül a 
platformszabadság elismerésének igénye, illetve a frakciószabadság körüli viták kifejezik 
ezeket a törekvéseket. 

A pártvezetés a követeléseknek hosszú ideig ellenállt, vagy csak a részletekben adott 
engedményeket anélkül, hogy a hatalmi rendszer működésén lényegesen változtatott 
volna. Az 1988. májusi pártértekezlet jelentette az áttörést. A párt vezető testületeiből 
kiszorultak olyanok, akik a további változásokat akadályozták, és bekerültek olyanok, 
akik a politikai rendszer radikális reformját kívánják. A politikai strukturáltság és nyilvá- 
nosság hiányában azonban ezek a változások a társadalom által kevéssé érthetők, a 
pártegység látszatának mindenáron való megtartása eltakarja a valóságos politikai 
folyamatokat. A pártvezetésben olyan kompromisszumok születnek, amelyek kioltják 
egymást. A párt vezető szervei alkalmatlanná váltak arra, hogy a társadalomban létező 
politikai folyamatok élére álljanak; a , politizálás" a párton kívülre került. Eközben a 
párttagság is errodálódik ; előbb-utóbb elhagyja az a , konzervatív" szárny, amelyik a 
régi , rendet" akarja visszaállítani, és az a , reformszárny" is, amelyik radikális módon 
képzeli el a válságból való kijutást. 

A jelenlegi helyzet ilyen sötétnek látszó képet mutat. Ebből kell kiutat keresni, hiszen 
az természetes, hogy a jelenlegi állapotok között a legkülönbözőbb nézeteket valló 

— többek között a szocialista társadalmi berendezkedést el nem fogadó -— törekvések is 
megjelennek. 

Milyen reformokkal lehetséges tehát a válságból való kibontakozás? 

A hetvenes évek első felében már világossá vált, hogy a reformintézkedések zsákutcájá- 
ba a politikai centrum szerepének változatlansága miatt jutottunk. Az addigi reformfo- 
lyamat, többek között a gazdaságirányítás reformja is, azért volt korlátozott és okozott 
ellentmondásokat, mert a hatalmat megvalósító szervezetek struktúrája változatlan 
maradt. E struktúra központjában szinte változatlanul mint egyetlen politikai döntés- 
centrum maradt a párt. Az akkori politikai vezetés nem engedte azt még ideológiailag 
sem átértékelni. Ennek következtében szinte minden döntés pártfórumokon, párttestüle- 
tekben született; legalábbis kiszámíthatatlan volt, hogy mely döntés születik a pártban 
és melyik azon kívül. Az érdekképviseleti szervek szerepe ugyan változott, időnként a 
színfalak mögött az államszervezettel szembe is került, de mindenki, aki a döntésben 
részt vett, pontosan tudta, hogy törekvéseit végső soron csak a párt szervei előtt képes 
érvényesíteni, mert a valóságos döntések ott születnek. Gyakorlatilag időnként a párt- 
szervek próbálkoztak - már csak a felelősség áthárítása érdekében is — egyes döntésektől 
megszabadulni, de a közreműködő állami és társadalmi szervek, különösen egyet nem 
értés esetén, kikényszerítették a pártdöntést. 

Megoldásként a hetvenes években merült fel az alkotmányosan korlátozott párt eszmé- 
nye is. Lényege, hogy az egyetlen politikai centrum megtartása mellett javasolták megje- 
lölni azokat a döntéseket, amelyek pártfórumok elé kell hogy kerüljenek, elhatárolva 
azoktól, amelyek más helyen döntendők el. E megközelítés a politikai pluralizmust 
hatásköri megosztással próbálta helyettesíteni, illetőleg megkerülni. Ennek jegyében 
születtek olyan javaslatok, hogy a párt csak stratégiai kérdésekben hozzon döntést, a 
párt váljon stratégiai párttá, a taktikai döntések ne tartozzanak hatáskörébe. Ennek 
garanciáit az alkotmányban, az államszervezet működésében tervezték rögzíteni. 

Ez az út járhatatlannak látszik, mert ellentmond a szocialista berendezkedés ama 
tapasztalatának, hogy el kell választani az állami és a nem állami (vagyis a közvetlen 
társadalmi, politikai, érdekérvényesítő) mozgásformákat. A hatásköri elhatárolás lénye- 
gében beépíti a párt szerveit az állami mechanizmusba, jogilag is elismerve az állami 
és pártszervek egymásba csúszását. Még inkább aláhúzná, hogy a párt vezető szerepét 
az állami típusú döntések meghatározásával érheti el, és a párt tovább vesztene politikai, 
mozgalmi jellegéből. 

A hetvenes években a másik elméleti irányzat a politikai pluralizmust az érdekképviseleti 
szervek szerepének erősítésében kereste. E felfogás szerint a társadalmi érdekképviseleti szer- 
vek szerepét növelni kell, a transzmissziós szerep helyett azérdekkülönbségek megfogalma- 
zását kell tőlük várni, ennek érdekében nyilvánossá kell tenni tevékenységüket. Ezért erősíte- 
ni szükséges a párttól való függetlenségüket (a párt vezető szerepének újraértelmezése), és 
a párttól decentralizálni kell az integrációs funkciókat. Ez azt jelenti, hogy ezek a szervek 
horizontálisan, egymás között is érdekegyeztetést végeznek, de azt is, hogy az állami 
szervek (országgyűlés, kormány) egyeztető, integráló szerepét szintén növelni kell. A párt 
ezzel nem mond le , hatásköréről", de a politika eszközeivel mérné be szerepének alakulá- 
sát. 

E nézettel két oldalról is vitatkoztak. Jobboldalról úgy, hogy egy hatalmon lévő 
szervezet soha nem fog lemondani hatalmáról, befolyásáról, és ebben az esetben semmi- 
féle garancia nincs (vagy csak szubjektív, a vezető belátásának garanciája) valós decent- 
ralizálásra; baloldalról pedig úgy, hogy ez azonos a párt vezető szerepének feladásával. 
Az akkori politikai vezetés ezt a korlátozott megoldást sem fogadta el. Kétségtelenül ez 
is a politikai pluralizmus elfogadása felé vitte volna el a fejlődést. 

A társadalom belső feszültségei az életszínvonal jelentős csökkenése, a gazdasági 
válság erősödése következtében is tovább növekedtek. A hagyományosan létező társa- 
dalmi, érdekképviseleti szervek a társadalmi mozgás perifériájára kerültek, a társadalom- 

ra gyakorolt, gyakran formális befolyásuk is eltűnt. Ez a KISZ válságában és a szakszer- 
vezetek presztízsvesztésében mutatkozott meg a leglátványosabban. A párt is lassan a 
szétesés stádiumába került, mert a párttagság érezte az elmozdulás szükségességét, 
ugyanakkor ennek irányait, tartalmát illetően a vezetéstől semmiféle elképzelést nem 
kapott. 

A gazdasági válság kezelésére, felszámolására sem születtek egyértelmű politikai prog- 
ramok, csak tűzoltó munka folyt és a párt a döntési jogot gyakorlatilag , szakemberek- 
nek" adta át, mert politikailag nem tudta őket kezelni. (A pártelőterjesztések döntő 
többségét pl. az állami szervek készítették.) 

A nyolcvanas évek közepétől új jelenség, hogy a társadalom szervezkedése az érdek- 
képviseleti szervektől a politikai szerveződés felé mozdult el. A pártvezetés ezekkel 
szemben a régi adminisztratív eszközökkel reagált. Ezzel azonban a szervezkedést nem 
tudta megállítani, de annak eredményeként egyre inkább a szembenállás irányába kény- 
szerítette ezeket a szervezeteket (FIDESZ, új szakszervezetek, környezetvédők, Magyar 
Demokrata Fórum stb.). 

Ennek következtében a nyolcvanas években a pártvezetés elszalasztotta a hetvenes 
évek lehetőségét, hogy az érdekképviseleti szervek felé nyisson, és ezzel ne a politikai 
szervezkedés erősödjön fel. Az is valószínű, hogy az érdekviszonyok nyilvános megjele- 
nése, az érdekképviseleti szervek funkciójának változtatása is hosszabb távon felvetette 
volna a politikai, sőt a pártpluralitás problémáját is. Ehhez azonban egy szerves fejlődés- 
sel lehetett és kellett volna eljutni. Ennek elmulasztása a régi politikai vezetés hallatlan 
felelősségét húzza alá. 


A politikai vezetésnek ma a politikai pluralizmus és a vele nem teljesen azonos többpárt- 
rendszer igényével és tényével kell szembenéznie. Kétségtelen azonban, hogy a válság 
időszakában az egységteremtés és nem a széthúzás legalizálása a cél. De ezt elérni csak 
a résztörekvések elfogadásával és ezek szövetségének megteremtésével lehet. 

Ezt igényli egyébként a gazdaság szétesettsége is. Egy párt, amelynek vezetése a 
társadalom anyagi javakat teremtő erejét ilyen, a társadalom számára áttekinthetetlen 
helyzetbe hozta, csak az önkritikát vállalhatja és a felajánlást, hogy mindenkit, aki 
kibontakozást akar, azt a vezetésbe hívja, s szövetségre, koalícióra kíván vele lépni. 

A kiutat tehát a politikai szervezkedésben, pártok létrejöttének elfogadásában, politi- 
kai szövetségek és koalíciók létrehozásában látom. Ma már nem az e körüli vita a kérdés, 
hanem ennek megvalósulási lehetőségén van értelme gondolkodni, azon, hogy egy ilyen 
politikai koalíció elérése milyen utakon, módokon látszik kisebb megrázkódtatásokkal 
lehetségesnek. 

. A politikai pluralizmus elfogadása nem egyszerűen a válsághelyzetre adott válasz. 
A szocializmus története egyes országokban, így Magyarországon is a válságokból 
válságokba való bukdácsolás, ami a politikai berendezkedés általános átértékelését 
kívánja. A történelem tehát — mai ismereteink szerint — azt bizonyítja, hogy az a párt, 
amely több évtizedig egyedül marad, megszűnik politikai mozgalom lenni, s államszerve- 
zetbe beépülő döntéscentrummá válik. 

Politikai véleménynek - ha e politika fogalmát komolyan vesszük -— csak más politikai 
véleményhez képest van értelme, mely ideig-óráig lehet látens, legálisan nem kifejeződő 
vélemény, de hosszú távon nem. A párt tehát nem lehet hosszabb távon , önmaga 
ellenzéke". A politikai berendezkedést úgy kell megváltoztatni, hogy az lehetővé tegye 
a rendszeren belüli — a legyőzés érdekében az azon kívüli — ellenvélemények kifejeződését 
is. A magyar politikai rendszernek nem az a fő problémája, hogy egy párt gyakorol 
diktatúrát, hanem az, hogy megszűnt benne a politikai mozgás, a politikaiként számon 
tartott szervezetek nem teszik lehetővé a nézetek megjelenítését, ütköztetését és ennek 

következtében integrálását sem. A párt elbürokratizálódott, a párttagság politikát befo- 
lyásoló szerepe nem érvényesült, a vezetés változása csak , palotaforradalom" képében 
tud megjelenni. 

Kérdés tehát, hogy a politikai pluralizmus milyen formáját lehet és szükséges elfogadni 
stratégiailag is, taktikailag is. Erre elmétileg nem lehet kielégítő választ adni, mert csak 
a politikai gyakorlat és a nyomában születő politikai kompromisszum képes erre. Ehhez 
előbb azonban konkrét, ellenvéleményeket valló emberek, szervezetek tanácskozása. 
érdekegyeztetése szükséges. 

Elvileg az MSZMP törekvéseit, igényeit lehet megfogalmazni, amelyeket a gyakorlati 
politika vagy képes, vagy nem képes érvényesíteni. Célként fogalmazható meg, hogy az 
MSZMP szerint válság időszakában nem kívánatos az ellenvélemények egymás ellen 
való feszítése, s más társadalmi törekvések tiszteletben tartása mellett politikai szövetsé- 
geket lehet és kell létrehozni. Nem feltétlenül szükséges arra törekedni, hogy a politikai 
mozgalmak mindenképpen politikai pártokba szerveződjenek. A különböző politikai 
mozgalmak együttműködésének szervezeti formáit azonban meg kell teremteni. Politikai 
mozgalmaktól elhatárolódó érdekképviseleti szervezetekre van szükség, mert nem jó, ha 
a politikai mozgalmak érdekképviseletek formájában jelennek meg vagy aszerint tago- 
lódnak. Az érdek- és véleménykülönbségek integrálásánál a politikai jellegűt el kell 
választani a naturálisabb érdekszervezeti integrációtól. Az államszervezetet a politikai 
integráció fontos részévé kell átalakítani. Ilyen értelemben kell szerepkört adni elsősor- 
ban az Országgyűlésnek, de ehhez meg kell változtatni a képviselők megválasztásának 
módját. Ilyen integrációs szerepben találhatja meg helyét a kormány, amely ma csak 
államigazgatási ágazati integrációt képes megvalósítani. 

Meg kell fogalmazni, hogy egy ilyen politikai struktúrában miképp értelmezi a mun- 
káspárt a maga szerepét. Ez már nem lehet a régi értelemben vett vezető szerep, amely 
ab ovo illeti meg a pártszerveket. A meghatározó szerep ebben a helyzetben a politikai 
erőviszonyoké. Mindezek azonban csak bizonyos tájékozódási pontok kijelölését jelentik 
a megegyezés folyamatában, de nem léphetnek annak helyébe. 

Sokkal inkább körvonalazható a politikai berendezkedés fontos részét alkotó állam- 
szervezeti reform, azért, mert az új alkotmány megteremtése kapcsán ott már inkább 
kitapinthatók a fő törekvések. 

Egyértelművé kell tenni, hogy az állam hatalma csak a jogban meghatározott cselek- 
vési lehetőségre terjed ki. Ez a jogállam megteremtésének, a politikai állam és a , civil" 
társadalom elválasztásának alapvető feltétele. Az alkotmánynak ebben a vonatkozásban 
meghatározó szerepe kell hogy legyen. Így különösen az államhoz viszonyított autonó- 
mia két területen határolandó körül: az egyik a társadalom gazdálkodási rendjében 
(mind a társadalmi, mind a magántulajdon vonatkozásában), a másik az állampolgán 
jogok vonatkozásában. (Ezek között különösen a szabadságjogoknak van meghatározó 
jelentőségük.) 

A jogállamiság megköveteli, hogy az államhatalom (döntően az államigazgatás) korlá- 
tait jelentő jogi normákat ne az államigazgatás szervei alkossák, hanem a társadalmat 
képviselő Országgyűlés. Az alapvető törvények elfogadása előtt azonban szükség van 
,közmegegyezésre", társadalmi vitára, ma különösen azért, mert a politikai tagoltság a 
létező szervezeti csírák ellenére is alig kitapintható. 

A jogállamiság megteremtése érdekében elkerülhetetlenül szükség van a jog értelmezé- 
se kapcsán arra, hogy az állampolgár és az államigazgatás között felmerülő vitákban ne 
az államigazgatás, hanem független bíróság döntsön. Ezért kell megteremteni a közigaz- 
gatási bíróságot. Az alkotmánybíráskodás irányában kell átalakítani az Alkotmányjogi 
Tanácsot. 

A reform jegyében szükséges az állami szervezetrendszert úgy korszerűsíteni, hogy 
alkalmas legyen korlátozott közhatalmi jogosítványai teljesítésére (ne akarjon több 

lenni), és alkalmasabbá váljon a párt mellett JETESSERÉKBE helyette) az integrációs 
funkció ellátására. 

Ez különösen három területen kíván reformokat: 

. e az Országgyűlés szerepében; 

e a kormány változó funckiójában; 

e a bírói függetlenség messzemenő és következetes garantálásában. 

Az Országgyűlés szerepe ma formális, bizonyos változás az 1985. évi választások után 
ugyan bekövetkezett, de ez nem alapvető és csak belső ellentmondásainak kiélezése 
szempontjából jelentős. 

Elvileg a képviselet célja, hogy közvetítse és érvényesítse a társadalom gondjait, 
törekvéseit a közhatalmat gyakorlatilag megvalósító államapparátus felé. A mai képvise- 
let erre mind a létrehozás módjában, mind döntési jogosítványait tekintve alig alkalmas. 

Az alapvető gondok abban vannak, hogy az Országgyűlés jelenleg nem tud vállalkozni 
a politikai közvetítő szerepre. Pedig az e szerepkör iránti igény az államtól elhatárolt 
autonóm mozgások erősödésével a gazdaságban, a politikai mozgásban és az ezt kifejező 
emberi jogok biztosításában (, civil" társadalom) csak növekedni fog. Ha a társadalom 
nem képes ezeket integrálni, akkor anarchikussá, önmagát felemésztővé válik. 

A jelenlegi képviselet az egypártrendszerű politikai berendezkedésre épül. Célja olyan 
képviselők kiválasztása, akik a szocializmus feltétlen hívei, zömükben párttagok és 
feltétel nélkül elfogadják a párt vezető szerepét, eltérés csak a területi érdekkijáró 
szerepben , engedélyezett". 

Tulajdonképpen rendszeridegenné vált az 1983-ban végrehajtott választójogi reform 
is. Ennek lényege, hogy a politikailag egységes képviselet fenntartásával a kiválasztásban 
megnövelje az állampolgár szerepét. A választó szerepének növekedése azonban több 
esetben ellentétbe került a politikailag egységes képviselet (egypártrendszerű képviselet) 
logikájával. Ezt az ellentmondást akarja feloldani az állampolgárok szerepének csökke- 
nésével az 1988 őszén vitatott tervezet. 

Nem sikerült az országos lista eredeti, az érdekképviseleti szervek irányában tett nyitás 
elképzelése sem. A politikai vezetés a pluralitás ilyen irányú nyitását általában is elutasí- 
totta; ezt a listát ugyan elfogadta, de a közéleti , nagyságok" Országgyűlésbe való 
verseny nélküli beemelésére használta fel. 

Ma azonban alapvető elmozdulás érezhető a társadalomban a politikai pluralizálódás 
és integrálódás irányában. Ez alapvetően új helyzet. Az érdekképviseleti szervek integrá- 
ló funkciója más viszonyok között érvényesülhet. Ez felveti a politikai képviseletet, de 
most már nem egyetlen politikai centrummal, hanem -— egy ma még kontúrtalan — 
pluralitás alapján. 

A képviselet kialakításának ma háromféle verziója közelíthető. 

e A hagyományos lakóterületi, megfosztva eddigi egypártrendszerű politikai tartal- 
mától. 

e Az érdekképviseleti szervek megjelenítése az Országgyűlésben, aminek kifejezésére 
a lakóterületi mandátumért versenyző képviselet nem alkalmas. 

e Valamilyen pluralitás alapján álló politikai képviselet. 

Az utóbbiról lehet a legkevesebbet mondani mindaddig, amíg a társadalom a politikai 
pluralitásnak valamelyik megoldását ki nem hordta. Valószínűnek látszik azonban, hogy 
a szervezeteket szembeállító, az integrációt meg nem valósító többpártrendszerű képvise- 
let a mai magyar társadalom számára nem lehet megoldás. A másik véglet a közös, kötött 
lajstrommal induló politikai szövetség, amely mögött azonban világosan körülhatárolt 
politikai egység és különbség is megfogalmazódik. A konkrét megoldás nem tudomá- 
nyos, de nem is jogi kérdés, hanem a működő politikai erők megegyezése lehet. 

A képviselet hatáskörét tekintve két igény jelenik meg: egyrészt a törvények számának 
radikális növelése (1948-ig évente 60-80 törvényt hozott az Országgyűlés), másrészt az 
államigazgatás képviselet előtti felelősségének megerősítése. Az előbbiek jogi garanciával 

megoldhatók, az utóbbi (felelősség) döntően politikai kérdés (mit fejez ki a társadalom- 
ból az Országgyűlés), amelyet jogi eszközökkel is alá lehet támasztani (bizalmatlansági 
szavazás, a kormányelnök jelölje a kormány tagjait, kötelező kormányprogram, valós 
interpellációk stb.). 

Az Országgyűlés ilyen szerepkörváltozása lényegében egy állandóan működő parla- 
mentet feltételez. Az Elnöki Tanács mai hatásköre egy nem működő Országgyűlésre 
épült, amely elsősorban a kormánynak adott lehetőséget az Országgyűlés megkerülésére. 
Ha az Elnöki Tanács helyettesítő hatásköre megszűnne és csak a hagyományos államfői 
jogokat gyakorolhatná (a hatalomgyakorlás megosztásából folyó, Országgyűléssel szem- 
beni jogok nélkül, pl. vétójog, feloszlatási jog stb.), akkor felesleges a testület, annak 
feladatkörét egy személy jobban el tudja látni (a Népköztársaság elnöke). 

Napjainkban vannak olyan javaslatok, hogy az egyszemélyi államfő a hatalommeg- 
osztás elvéből következő jogokat is gyakorolja (kormány kinevezése, vétó, feloszlatás, 
elnapolás), ennek azonban csak akkor van funkciója, ha többpártrendszerű politikai 
struktúra jönne létre, hiszen a legerősebb párt így kapna súlyának megfelelő vagy ennél 
nagyobb jogosítványokat, mivel a köztársaság elnökét a legerősebb párt adja. Mindez 
azonban a politikai berendezkedés fejlődési irányainak függvénye. 

A kormány ma a közhatalom megvalósítása során az egyetlen politikai centrum 
végrehajtó szerve. Ez a pozíciója minden más (önállóság stb.) törekvés ellenére mindad- 
dig megmarad, amíg a politikai szervek struktúrája nem változik. De nagyon is viszony- 
lagos marad önálló funkciója, az államigazgatási ágazatok tevékenységének összehango- 
lása, mert a politikai érdekintegráló szerep nélkül , lobbik" versenyévé válik. 

A kormány politikai funkciót akkor kaphat, ha integráló szerepe megnő, ha az 
érdekütközések szervezett formában az állami szervek előtt is megjelenhetnek, és ha ezzel 
együtt növekszik a pártokhoz viszonyított önállóság. Ennek legjelentősebb garanciái az 
Országgyűlésnek tartozó politikai felelősségben vannak. 

A bírói függetlenség kérdése ma még számos szempontból problematikus. Az egyik az 
egypártrendszerben kialakult, a párt vezető szerepének értelmezéséhez viszonyított füg- 
getlenség. A megyei pártbizottság párthatásköri listáján a bírósági elnökök szerepelnek. 
Ezzel elvileg, de gyakorlatilag ís egy helyi függés és befolyásolás útjai nyílnak meg. 
A másik oldal az Igazságügyi Minisztérium (tehát az államigazgatás) és a bíróságok 
viszonya, hiszen ma az Igazságügyi Minisztériumnak számtalan olyan eszköze van, ame- 
lyek kétségessé tehetik, hogy a bíró ítélkezése során csak a jogszabályoknak van aláren- 
delve. Végül gondokat okoz a bíróságokon belüli hierarchia, különösen a Legfelsőbb 
Bíróság túlzott szerepe: mind az egyedi ítéletek megtámadhatósága, mind az ún. elvi 
irányító szerep függetlenséget korlátozó jellege. 

Végül jelentős gondokat jelent az önkormányzatok alkotmányos szabályozása, amit 
a jelenlegi alkotmány csak területi (tanácsi) önkormányzatként közelít meg. Pedig a 
társadalomban az államhoz viszonyítottan számtalan az olyan köztestület, köztevékeny- 
ség, amelynél szükséges az állami szervek beavatkozásának korlátozása. Ilyen például 
a már most 1s felmerülő társadalombiztosítás, a Magyar Tudományos Akadémia jogi 
helyzete, az egyetemek autonómiája, az állam által fenntartott szolgáltató intézmények 
(iskola, kórház, kultúrház, művészeti szövetségek, foglalkozási kamarák) autonómiája, 
amelyekre nem lehet az egyesülési törvény szabályait alkalmazni. 

Az államszervezet reformjának - írásunkban érintett kérdésein túl — számtalan más 
gondja is van. Az itt elemzettekre csak azért hivatkoztam, mert ezzel be akartam mutatni 
azt a szoros összefüggést, amely a politikai berendezkedés és az állami szervek reformja 
között fennáll. 

Schmidt Péter 

Az elfeledett politika és az elárvult hatalom 


Baán László: (7967), akt az MSZMP KB Társadalomtudományi Intézetének 
aspiránsa, 6—7 éve ismerem. Tanítványom volt a bölcsészkaron — közben elvégezte a 
közgazdaság-tudományi egyetemet is. Baán László rendkívüli sokoldalúságával és heves 
kíváncsiságával, polemikus alkatával hívta fel magára a figyelmet. Nyugtalan, mozgé- 
kony elmét ismertem meg benne, de ennek mélyén egy következetesen gondolkodó ember 
kötelező nyugalmát is láttam, aki tudja, hogy egy gondolatmenet minden stádiumát 
tisztességgel végig kell járni, mielőtt következtetésre jutnánk. Baán László tudja, hogy 
ezzel a következtetéssel sem tettünk igazán pontot gondolkodásunk végére, annak nem 
lévén vége. Azt hiszem, ez vonatkozik erre a tanulmányra ts, amellyel most a Társadalmi 
Szemle hasábjain bemutatkozik, s amelynek gondolatai, egyéni stílusa egyaránt eredeti 
tehetségre vallanak. 

Ancsel Éva 


. Erény a téboly ellen 
fegyverre kap, vívásuk röpke lészen, 
mert még az ősi szellem 
nem halt ki az olasz szívből egészen." 
Petrarca 
(Machiavelli: A fejedelem) 
Amit nem lehet elkerülni, 
annak az élére kell állni." 
De Gaulle 
Az ország válságban van. Aki keresi, lázasan keresi a kiutat, a megoldási lehetőségeket. 
De fordítsuk meg egy kicsit a meghirdetett nagy össznépi munkálkodás irányát, és tegyük 
fel a kérdést: hogyan tehetnénk tönkre, hogyan taszíthatnánk még mélyebb, kiúttalan 
válságba az ország gazdasági-politikai rendszerét, mik volnának ennek legbiztosabb 
útjai, megoldási módozatai? 

Ezt a módszertani eljárást az egyik legősibb politikai okosság tanácsolja, amely sok 
társával együtt a mi gondolkodásunkból szinte már teljesen eltűnt. Ez pedig az ellenünk 
ható erők logikájának megszemélyesítése. (Nem feltétlenül létező, konkrét személyeké, 
csoportoké.) Már a régmúlt embere is tökéletesen tudta ezt, amikor az ellene szegülő 
sorsot a maga számára istenek képében jelenítette meg, akiket le kell küzdenie, ki kell 
engesztelnie, a maga pártjára kell állítania. 

Ez a mitikussá változtatott gyakorlati politikai gondolkodás, amely a kollektív tudat- 
talanból szabadult fel a politika művészetévé, a kifinomult, nagy Játékból durva, erősza- 
kos Ravaszsággá fajult századunk glóbuszának bizonyos égtájain. Majd idővel ez a 
ravaszság is eltompult a hatalom mindenható eszközeinek nyugalmas biztonságában. 
Nagyrészt hivatalnokok vették át a gépezet irányítását, akik ugyan ismerik a mechaniz- 
mus technikáját, de a lelkét nem. 

Ha valaki tehát meg akarja óvni hatalmát, az a nagy nekigyürköőzések izzadságos 
szüneteiben gondolkodjon el azon, hogyan dönthetné meg. Akkor talán a szükséges 
helyeken tömíti a réseket, megfelelőbb helyre küldi a még meglevő csekélyke erősítést, 
és ami nem utolsó, talán felismeri az ellent, sőt netán saját oldalára is állíthatja némelyét. 
Ez persze nem garantálja a győzelmet, de valószínűbbé teszi azt. 

A hatalom eszközeinek birtokában mindenképpen politika készül. Tehát nem szabad 
úgy értelmezni a címben jelzett , elfeledett politika" fogalmát, mintha minálunk semmifé- 
le politika nem folyna. Ellenkezőleg, folyik az mindenünnen és mindenüvé -— de csak 

bizonyos fajtája. Olyan ez a mi politikánk, mint egy mozgáskorlátozott ember. Bizonyos 
izmai abnormisan megerősödtek, ám a többi menthetetlenül elsorvadt. 

Cövekeljük ki tehát azt az utat, amelyen haladva nagy valószínűséggel elérhetjük a 
jelenlegi hatalmi struktúra és politikai sEHCSZSE gyökeres megváltoztatását. Az at(0gÓ 
rek kialakítása és olyan elemek bécsembészése a létező struktúrába, amelyek a bornlasztás 
mellett egyben a kívánatosnak tartott új modellhez is elvezetnek. Mindeközben lehetőség 
szerint törekedni kell a robbanásszerű válságok elkerülésére, mert ez valószínűleg egy 
erőszakos visszarendeződéshez vezetne. Lássunk most néhány, e feladatot kifejező rész- 
célt. 

u Elő kell segíteni egy igazi szezonvégi hangulat kiteljesedését. Meg kell akadályozni 
az állampolgári bizalom újjáéledését, fokozni kell a hatalom végrehajtó szféráiban a 
dezertáns hajlandóságot. 

B Szívós napi aprómunkával egyre több és több rendszeridegen elemet kell beépíteni 
a bomladozó társadalmi-politikai struktúrába. Ezeket nem szabad hagyni integrálódni : 
hanem éppen fordítva, a beépült elemeket összekötő feszes logikának kell saját képére 
integrálnia a szétzüllött struktúra többi alkotórészét. 

u Az ország cifra nyomorúságát dicséretes modellé kell előléptetni, hogy az könnyeb- 
ben vállalja a világpolitika táncában a , buksi medve" szerepét. 

B A legfejlettebb országok példájának demonstratív hatását és meleg, ám aprólékosan 
adagolt segítőkészségét kell elegyíteni az adósságpóráz , húzd meg-ereszd meg"-jével. 

u A politika belekényszerítése egy egészében és részleteiben is átgondolatlan reformre- 
torikába, majd ennek nagyon is átgondolt számonkérése. Ezzel is elősegíteni egy olyan, 
teljesen zűrzavaros, identitását és egységét megteremteni képtelen politika konzerválódá- 
sát, amely egyre kevésbé leli a múltjában ma is vállalható gyökereit, így azt fokozatosan, 
teljesen meg kell tagadnia. Ha mégis felvállalna a múltjából és valamikori céljából 
bizonyos elemeket, azokról be kell bizonyítani, hogy nem hatékonyak, antidemokratiku- 
sak vagy éppen illuzórikusak. Ezzel a tradíció- és célvesztéssel létrejönnek azok a kognitív 
motívumok, amelyek egy többé-kevésbé ellentétes társadalmi-politikai rendszer elfoga- 
dását mind a társadalom, mind a párt, mind annak vezetői számára indokolják. 

m Végül fel kell oldani a társadalom félelmeit, be kell bizonyítani : nemcsak lehet, de 
kell is, hogy más legyen és másé legyen a hatalom. 

Nyilvánvaló, hogy a játszi magyar elme, most már így kedvet kapván, apadhatatlanul 
sorolná tovább a megdöntési taktikák és módozatok sokaságát. De eredeti célunkhoz 
most elégséges ez a néhány sarkalatosnak tartott tétel. 

Mielőtt azonban levonnánk az első következtetéseket, még egy kardinális elemét meg 
kell említeni a megdöntési stratégiának, amelyet az ellenható erők bár kivánhatnak, de 
nem tűzhetik elérendő célként maguk elé. Ez pedig az, hogy a politika ne legyen képes 
több lenni, mint távlatos koncepció nélküli, napi adminisztráció, inkonzisztens válság- 
menedzselés. Ez egy olyan cél, amelynek HGEZATOSTÁSS kizárólag tőle függ - és az egyben 
a biztos romlás alapvető feltétele is. 

Felidézem a MmEgdÉN LESI stratégia alapgondolatát, amelynek két fő pillére van: a 
közül azt, ami a jelenlegi hatalomnak is érdekében áll. Ennek azért van nagy jelentősége, 
mert nincs annál szebb és kényelmesebb (hozzáteszem: veszélyesebb sem) a politikában, 
mint amikor az ember egy ideig ellenfeleivel kart karba öltve haladhat saját céljai felé. 
A jó politika ugyanis éppúgy működik és éri el céljait, mint ahogy azt saját területükön 
a keleti küzdősportok mesterei tanítják. Eszerint : a győzelemhez az ellenfél aktív mozgási 
energiáit kell felhasználni. Ehhez a mozgáshoz kell a megfelelő ponton hozzákapcsolódni. 
és akkor akaratunk szerint változtathatjuk azt. 

A robbanás, azaz a politikai-gazdasági összeomlás elkerülése tehát az a kérdés, amelyben 
a lehető legszélesebb — bár nem teljes — platform teremthető a politikai színtér résztvevői 
között, és ez az, amiben bizton lehet számítani a társadalom zömének egyetértésére is. 
A dologban az a zavarba ejtő, hogy még ez a szilárdnak tekinthető többségi konszenzus 
sem garantálja az összeomlás elkerülését. Mert bármilyen nagy egyetértés alakuljon is 
ki a szakadék elkerülését illetően, a hatalomnak szembe kell néznie néhány bosszantó 
ténnyel. 

Először is : vannak lényeges dolgok, amelyekre csekély vagy elhanyagolható a befolyá- 
sa. Másodszor : bizonyos intézkedései pozitív szándékuk ellenére is közelebb taszíthatnak 
a szakadékhoz. Harmadszor: a hatalom sosem feledheti, hogy az összeomlás elkerülésé- 
nek társadalmi konszenzusa rengeteg eltérő alapirányultságból fakad, s így sokan sokfé- 
leképpen akarják elkerülni a szakadékot. 

Mit tegyünk hát, hogy lehetőség szerint mégis elkerüljük az összeomlást? 

Legelőször is el kell hinnünk, hogy elkerülhető. Erre a hitre nem azért van szükség, 
hogy legalább addig is bizakodhassunk, míg be nem csap a mennykő, hanem rideg 
módszertani okokból. Jelen kérdésben a hitetlenség ugyanis tudva-tudatlan megkérdője- 
lezhetetlenné (vagyis hittétellé) tesz bizonyos tényeket, folyamatokat, míg az elkerülhető- 
ség hite mindent megkérdőjelez: a biztos elkerülést és a biztos bukást is. Az elkerülhetőség 
attitűüdjében a feltételes megengedés az a szükséges szerény állítás, amely a kérdőjelek 
tengerében egyetlen reális bázisul szolgálhat egy, a társadalom alkotó energiáit kibonta- 
koztató, offenzív politikának. 

Mielőtt elfogadnánk az elkerülhetőség álláspontját, még egy dolgot végig kell gondol- 
nunk. Mit értsünk pontosan az elkerülés fogalmán. Az összeomlás elkerülésén nem 
pusztán a bekövetkezés időpontjának sziszifuszi arrébb tologatását kell értenünk, hanem 
végső soron annak a helyzetnek a megoldását is, amely az összeomlás lehetőségét 
felvetette. 

Így tehát az összeomlás elkerülhetősége egyben a válság megoldhatóságát is kell hogy 
jelentse, azaz, amikor keressük az összeomlás, a robbanás elkerülésének alapelveit, 
azoknak egyben a válságból kivezető utat is mutatniuk kell, nem hathatnak a válság 
konzerválásának irányába, hiszen akkor állandóan újratermelnénk a robbanás veszélyét 
előidéző társadalmi szituációt. 

Robbanáson mindenképpen politikai robbanást kell értenünk, még ha gazdasági 
összeomlás váltja is azt ki. A hatalom ugyanis érzéketlen a legsanyarúbb társadalmi- 
gazdasági helyzet iránt is, ha annak nincsenek politikai-hatalmi konzekvenciái. Ahhoz 
tehát, hogy tudjuk, mik legyenek az elkerülési politika prioritásai, tudnunk kell, mi 
vezethet politikai robbanáshoz. 

Ennek érdekében meg kell különböztetni a politikai robbanáshoz vezető tisztán politi- 
kai és tisztán gazdasági okokat. 

Gazdasági okot hármat látok : a nyílt likviditási válságot, a kilátástalan és finanszíroz- 
hatatlan munkanélküliséget és az ellenőrizhetetlen, vágtató inflációt. 

Az adósságválság elkerülése már jó néhány éve megtelepedett a politikai döntéshozók 
ösztöneiben és látszólag így van ez a munkanélküliség és az infláció problémájával 15. Ha 
azonban jobban megvizsgáljuk, politikusaink félelme a munkanélküliséggel és az inflá- 
cióval szemben nem egy normális politikai félelem volt, amely valós politikai kezelés 
tárgyává tette volna ezeket a kérdéseket. Ez bénító, mágikus félelem volt — a szó legősibb 
értelmében vett — tabuktól, amelyeket nem szabad megsérteni, mert az biztos pusztulást 
és káoszt von maga után. 

Ebből következően a politika az adósságválság — ilyen vagy olyan, de mégiscsak 
gyakorlati érdemben felfogott - napi menedzselésével szemben a munkanélküliség és az 
infláció elkerülését csak látszólagosan tette politikai prioritássá. A valóságban végzetet 
hordozó tabuként bánt velük, azaz kivonta őket a gyakorlati politikai cselekvés erőteré- 
ből. 


40 ÜTKERESÉS 


A válságjelenségek óhatatlan elmélyülésén túl, még egy súlyos dolog következett 
ebből. A tabukban ugyanis vagy hiszünk, vagy nem. S miután a politikát ezer oldalról 
nyaggatták, aufklerizálták — mára hiteltelenné vált. Már túl van a dogmatikus és öntelt 
magabiztosságon, de még innen a politikai professzionalizmus metsző racionalitásán. 
Tanácstalanságában napi ügyekbe és technofiliába menekül: , Majd a szakértőim, majd 
ők meghozzák az örömhírt, és kivezetnek a megtörettetésből és megaláztatásból." Ha 
a szakértők azt mondják, hogy jöjjön a munkanélküliség és az infláció, akkor sutba a 
megunt tabukkal. A politika hisz nekik, mert valakiben bíznia kell. S közben eszébe sem 
jut a tényleges megoldás, hogy higgyen: igazi önmagában. A dogmáktól megszabadult, 
saját valódi helyét meglelő, politizáló politikában. 

Ha ez bekövetkezik, akkor a politika az összes egykori tabut helyesen fogja tudni 
kezelni. Lehet, sőt szükséges sok régi tilalomfát teljesen kivágni (pl. a sajtó- és kulturális 
cenzúra kérdésében), de vannak tabuk (pl. az infláció), amelyek üzenetét öngyilkosság 
nem komolyan venni. 

A robbanást elkerülni szándékozó és a válságból kilábolni akaró politikának tehát 
nem mumusként kell kerülgetnie a munkanélküliséget és az inflációt, nem általában kell 
félnie tölük. Nagyon határozottan kell viszont óvakodnia ezek már említett fokától: a 
kilátástalan és finanszírozhatatlan munkanélküliségtől! s az ellenőrizhetetlen, vágtató 
inflációtól. Ezek elkerülését a hatalom, ha valóban jót akar a társadalomnak és önmagá- 
nak, valódi politikai prioritásokká kell hogy tegye. 

A munkanélküliség és az infláció kettőséből külön kiemelem az infláció problémáját, 
mert ma ez a legdöntőbb láncszem. Csak emlékeztetni szeretnék arra a lassan már 
feledésbe merülő tényre, hogy az oly sikeresnek bizonyult reagani és thatcheri gazdaság- 
politikák is az infláció leküzdését tették meg legelső és legfontosabb feladatuknak. (Az 
akkori itthoni kételkedésekre pedig talán már utalni sem ildomos.) Márpedig az Egyesült 
Államok és Nagy-Britannia stagfláló gazdaságai minden nehézségeik ellenére is stabilabb 
alapokon nyugodtak, összehasonlíthatatlanul egészségesebbek és teljesítőképesebbek 
voltak, mint a mai magyar gazdaság. Ha a mi gazdaságunkra szakadna rá egy kontrollál- 
hatatlan, vágtató infláció, akkor az annak szabadjára eresztését sugalló szakértők utólag 
csak szét fogják tárni a karjukat: , Uraim, egy fejletlen, csökevényes, szedett-vedett 
gazdaságban mi nem tudjuk megoldani a maguk problémáját. Ha persze itt egy normális 
gazdaság működne, akkor nem mondom, de hát így? - S közben amúgy félre, hozzáte- 
szik majd: - Csináljanak, amit tudnak, hiszen övék a hatalom." S ha netán jósolgatni 
támadna kedvük, még ezt is hozzáfűzhetik : , De már nem sokáig." 

A politika számára , szocialista" infláció témában ráadásul már itt sorakoznak az intő 
példák: Lengyelország, Jugoszlávia. Egy esetleges hazai vágtató inflációt most nálunk 
sem követne semmiféle , magyar csoda", mint amilyen az 1946-os pénzstabilizáció volt. 
Akkor az infláció egy egészségesedő gazdaság - egyik napról a másikra megszüntethető 
maradvány - anomáliája volt. Ma pedig az infláció volna a gazdaság, a politikai stabili- 
tás, a maradék társadalmi kohézió és tűrőképesség, a reformlehetőségek szétverésének 
mindent eltipró tankja. Afféle terminátor, akit magunk szabadítottunk magunkra. Ha 
nem leszünk úrrá az infláción, az lesz úrrá rajtunk. 


A robbanáshoz vezető gazdasági okok tárgyalása után nézzük meg, mi az a politikai 
probléma, amely döntő mértékben felelős nemcsak a válság kialakulásáért, hanem 
elhúzódásáért is. Hogyan alakulhat ki olyan helyzet, hogy a feltörő társadalmi elégedet- 
lenség nem pusztán a hatalmon lévőket érzi felelősnek a válságos állapotokért, hanem 


]l Nyomatékosan hangsúlyozom: a finanszírozhatatlan munkanélküliséget kell elkerülni. Ha teszem azt, a 
foglalkoztatottak képesek és hajlandók eltartani a munkaerő-állomány felét (plusz a munkaerő-állormnányon 
kívülieket), akkor egy 50 százalékos munkanélküliség sem jelent akut problémát. 

a hatalmi viszonyok és az uralmi szerkezet egészét ? Csakis úgy, hogy az elégedetlenség 
derékhada és tömegei eddig ki voltak rekesztve a hatalomból. Az ember saját hatalma ellen 
ugyanis sosem fordul a robbanás dühével, legfeljebb a reform indulatával. Csak a 
kirekesztettek vakmerőséggé érő alávetettsége explodál. 

Kik tehát nálunk a hatalmi-döntési szférából kirekesztettek, kik azok, akiknek nem 
jut a hatalom tortájából? Egyáltalában: kinek jut? Megérkeztünk a lényeghez: hogyan, 
kik között oszlik meg a hatalom Magyarországon ? Sehogyan sem. Az osztatlan hatalmat 
a pártállam összefonódott és centralizált — pártcentrumú — döntési szervezete gyakorolja, 
egy érdekbeszámításos mechanizmus működtetésével. 

Ennek a szűk, belterjes világnak sok ellenzője támadt. Sok fontos társadalmi szereplő 
rekedt kívül. Túlságosan sok. Ez a kirekesztettség természetesen csak a bajok szaporod- 
tával, a monopolmechanizmus érlelődő gazdasági-politikai csődjével válik artikulált 
problémává. A kirekesztettek jó része csak ilyenkor veszi észre, hogy a bajok egyik fő 
forrása éppen eddigi kirekesztettségében rejlik. Ekkor elkezdődik a felelősök keresése. 
S a vázolt társadalmi szituációban mi sem egyszerűbb, mint a bajokért felelősök megtalá- 
lása. Azok a felelősök ugyebár, akik a , rossz döntéseket" hozták. De mivel nálunk 
minden lényeges vagy lényegesnek vélt kérdésben a párté volt a döntés monopóliuma, 
így nem is kell keresgélni, hiszen az ún. rossz döntésekért is csakis ő lehet a felelős. 

Ezért nem politikus politika hosszabb távon a hatalom monopolizálása. (Hacsak 
valamilyen erő nem tesz szert világmonopóliumra.) A párt ugyanis a hatalom monopoli- 
zálásával nemcsak a döntések jogát, de a felelősségét is magára vette — még ha korábban 
azt hitte is, hogy a hatalom eszközeinek centralizálása után senki sem marad, aki 
érdemben felelősségre vonhatná. Pedig egyelőre maradt egy független figura: a történe- 
lem. Amely az idő haladtával — a monopol politikai akarat kezdeti magabiztossága, majd 
dühös kapálózása s legvégül töredelmes bűnbánata ellenére — megteremti a felelősségre 
vonás kényszerű realitását. (Ugyanakkor a , töredelmes bűnbánat"-ból még származhat 
haszon. Ahogy egy haldoklót átsegíthet a szebb túlvilági létbe, úgy egy hatalmat is 
átmenthet, ha legalább részben is, a letűnését követő korba.) 

A töredelmes bűnbánat mellett az eddigi nem politikus politikának végre politikus 
politikává kell válnia. De végül is: milyen ez az önmagára lelt , politikus politika"? A jó 
és nagy politikának két tényezőből kell állnia. Világos, egyszerű, a közösség? által 
megértett és elfogadott alapelvekből, valamint egy ezekre épülő, virtuóz talleyrand-i 
technikából. — 

Egy ilyen, új politikára van szüksége a pártnak, a hatalmi mechanizmusnak és a 
hatalmi elitnek. Ugyanis a párt, a hatalmi mechanizmus és a hatalmi elit nem térhet ki 
a múltért való felelősség vállalása alól. Nem mintha ez morális kötelessége volna, de 
mivel ez a múlt itt él a jelenben, rá van kényszerítve: tehát politikai kötelessége. Ez 
irányban már vannak bizonyos bátortalan próbálkozások, de ez még mindig nem az új 
politika, hanem a régi új köntösben. Azt már elismeri, hogy a hatalmat korlátozni kell. 
Ám ezt, úgymond, nyugodtan bízzák csak rá: ő most már majd korlátozza önmagát. 

Holott mindnyájan tudjuk, amit a hatalom önkorlátozásának neveznek, nem létezik. 
A hatalmat csakis a józan belátás mérlegelte körülmények, a direkt vagy látens ellenerők 
korlátozzák. Ami tehát közelebbről a hatalom önkorlátozásának nevezhető, az a , józan 
belátás". Amíg azonban a , józan belátás" a hatalom saját belátására van bízva, addig 
a politikai színtér résztvevőinek bizonytalansága és bizalmatlansága nem múlhat el. 

Emlékeztessünk rá még egyszer, kiknek érdeke a hatalommegosztás, az egymást 
ellenőrző kontrollmechanizmusok megteremtése. Elsősorban azoknak, akiket soha nem 
vonnának be egy osztatlan hatalom privilegizált köreibe, s akik soha nem lehetnének új 
vezérek a régiek helyett. Ők: a társadalom többsége. 


2 Ez a közösség lehet egy család, egy falu, egy vállalat vagy egy egész nép - a közösségek bármely szintjére 
és típusára értelmezhető a kijelentés tartalma. 

Meglepő, de a hatalommegosztás még valakinek az érdekével találkozik: a jelenlegi 
hatalmi elitével. Számára a hatalommegosztás nem azért lehet szimpatikus, mert az 
valami különösképpen demokratikus dolog (egyébként az). Hanem azért, mert lehetősé- 
ságból kiemelkedő offenzív politikára s a hatalom legalább részleges átmentésére. A ha- 
talmi elitnek rá kell jönnie, hogy hatalmának válságát éppen az a struktúra okozza, aminek 
hatalmát köszönheti. 

S mielőtt teljesen beletehetetlenedne ebbe a paradoxonba, egy okos politika sajátkezű- 
leg építi le ezt a struktúrát. Ha ugyanis a hatalom egyértelmű határozottsággal áll annak 
a mozgalomnak az élére, amelyik lerombolja azt, ami úgyis magától elenyészne, akkor 
jó esélyei lesznek az újraosztozkodásnál is. Ennek a tevékeny, új politikának éppen a 
hatalom okos következetességgel történő megosztása az egyik leglényegibb összetevője. 
Ez esetben ugyanis újonnan szerzett/megőrzött státusát egyfelől legitimálja a saját múlt- 
jának temetésében való részvétel. Másfelől nem kell attól félnie, hogy bármely társadalmi 
erő olyan döntő többségre juthat, amilyenben ő volt korábban, és így erőszakkal kivet- 
hetné megőrzött, legitim pozícióiból. Az a mozgalom, amely mikor hatalomra került, 
mindenkit kisöpört a politika porondjáról, egy új konstellációban csakis így kerülheti 
el a teljes kisöpretést. 

A hatalmi monopóliumot tehát nem azért kell feladni, mert a hatalom - Gramscit 
lapozgatván - elméletileg belátta?, hogy az egy rossz valami, hanem azért, mert ma 
Magyarországon egyszerűen képtelenség fenntartani. Nem megy. (Meghagyva egy záró- 
jeles esélyt az erőszak alkalmazásának. Ez elképzelhető, hogy időlegesen fenntartaná a 
hatalmi monopóliumot - bár az ország, a rendszer válságát nem oldaná meg.) 

A politikai robbanás elkerülésének taktikáját és a válságból való kilábalás stratégiáját 
kizárólag egyetlen program képes gyakorlati egységbe foglalni: a hatalommegosztás 
programja. Ennek elvi lényege: az egymást kölcsönösen ellenőrző, garantált autonómiák 
kiépülése a társadalmi struktúra egészében. 

A hatalommegosztás gyakorlati régióiban: éppen ezért nagyon figyelmesnek kell lenni. 
A hatalom megosztásának strukturális problémája ugyanis összefonódik a hatalom 
újraelosztásának pozicionális problémájával. A minden válsághelyzetben óhatatlanul 
felmerülő újraelosztásnak látványos színjátéka könnyen elfedheti, hogy közben nem 
osztják meg a hatalmat. De a politika, ha tényleg meg akarja nyerni a társadalmat. nem 
csaphatja be önmagát. Hiszen az embereket végül is nem az érdekli, hogy ki jött és ki 
ment, hogy odafönt az ültetésrend változik. Mindez csak azért fontos a számukra, hogy: 
, hátha majd most..." De mindmáig csalatkozniuk kellett, és már mást, mint csalatko- 
zást, nem is igen várnak. Csalatkozást abban, hogy az ő mindennapi életterükben is végre 
történik valami. Valami, ami véget vet az értelmetlen küszködéseknek. a kénytelen 
meghunyászkodásnak, a tehetség és a munka félredobásának, a kóklerek maffiájának. 

S ez a valami nem más, mint a társadalom és a hatalom közötti új viszony, egy új 
szövetség, új társadalmi szerződés, amely visszaadná az embereknek a hitet. A hatalom- 
megosztás legelső lépése ezért egy olyan politikai gesztus kell hogy legyen, amely minden- 


3 Belátáson innen és túl: valamennyien tudjuk, hogy a Cassandra-effektus az idők kezdete óta működik. Ha 
valaki a még birtokon belül lévő, de már ostromlott és gyengülő, bizonytalan elitnek azt tanácsolja, hogy egyezzen 
ki a kívülrekedtekkel, azon többnyire mint afféle sűrű apolitikus outsideren még utoljára, amúgy szívből jövően. 
egy jó kiadóst kacagnak. (Így legalább valami haszna mégiscsak van a dolognak.) 

Pedig történelmünk megmutatta, milyen sikeres lehet egy kiegyezés (pl. 1867) és tragikus egy ki nem egyezés 
(pl. a nemzetiségekkel, vagy Horthy országlásának befejező szakaszában). Lehet, hogy a pártnak. a jelenlegi 
hatalmi elitnek hiányzik egy Königgrátz. Am tudnia kellene, hogy előtte sokkal előnyösebb az alkupoziciója. 
(Ráadásul nem is olyan biztos, hogy nem volt Königgrátze, csak talán kicsit hosszúra nyúlt.) 

4 A gyakorlatban a hatalommegosztásnak nagyon sok dimenziója van. hiszen a társadalmi élet számos 
metszetében megosztható és megosztandó a hatalom. Így létezik pl. a klasszikus, hatalmi ágak szerinti megosztás. 
de müködhet a hatalmi ágakon belül is további megosztás, azután pl. a területi (központ-lokalitás) megosztás. 
egy szervezeti-egyesületi és pártpluralizmusban intézményesülő megosztás stb. 

ki számára egyértelműen bizonyítja a hatalom eltökéltségét és képességét a múlttal való 
szakításra, s amely egyben alapköve, arkhimédeszi pontja egy koncepciózus és követke- 
zetes új politikának. Ez a politikai gesztus olyan legyen, amely mindenki által meghallha- 
tó startlövésként dördül a várakozás feszültségétől vibráló levegőben. 

Ez a gesztus nem lehet más, mint amire már rég megérett a helyzet: az információs 
monopólium meghatározott széttörése s a legátfogóbb kontrollmechanizmus, a kizáró- 
lag a törvény által és törvényes úton korlátozott kulturális és sajtószabadság megteremtése. 
Szükséges, hogy Magyarországon bárki — szervezet, közösség, magánszemély — saját 
jogon és felelősségére szabadon alapíthasson újságot, színházat, adhasson ki könyvet, 
fejthesse ki véleményét a civilizáció és kultúra megteremtette bármely formában. Ebben 
senki számára semmi más nem szabhat gátat, mint a törvény, amelynek pontosan meg 
kell határoznia, mi az, amit — a társadalom szabadsága, egészséges önbecsülése, önvédel- 
me érdekében - a legfelsőbb törvényalkotó akarat tilt. 

A vélemény és a véleményterjesztés szabadságának alapelveit tartalmazó és a jelenlegi 
sajtótörvényt hatályon kívül helyező parlamenti deklarációnak minél előbb meg kell 
fogalmazódnia és életbe kell lépnie. 

Ez a politikai gesztus nem elsietett kapkodás, hanem egy réges-régi adósság törlesztése 
volna. 


Emancipáció. A politika érettségije és a társadalom felnőtté válása, a dilettantizmus és 
az infantilizálás megszüntetése. A társadalmi élet nyilvános kontrolljának, az első tényle- 
ges hatalomkorlátozó mechanizmusnak a megteremtése azért is ennyire sürgős feladat, 
mert alapja valamennyi további reformlépésnek, a válságból történő kiemelkedésnek. 

Előnyeit szinte fel sem lehet sorolni: a tényleges kibontakozás állampolgári hitének 
megteremtődése, a hatalom politikai hitelének ugrásszerű növekedése, a társadalom 
tettrekészségének és alkotóenergiáinak kibomlása, a külső és belső emigrációba vonult 
értelmiség szövetséges indulatú újraaktivizálódása, a szakmai-szellemi klikk-kövületek, 
monopóliumok szétfeszítése, a politika állandó stimulálása és ezzel képességeinek és 
teljesítményének fokozása stb. 

A kulturális és sajtószabadság hátrányával a mai válsághelyzetben a hatalomnak 
gyakorlatilag nem kell számolnia, ugyanis ezek a szabadságjogok semmi olyan rosszat 
nem okozhatnak a hatalomnak, ami nélkülük ne következnék be. Nem növelik a hatal- 
mat fenyegető tényleges veszélyt, ám óriási segítséget nyújtanak az egész társadalmat 
fenyegető veszélyek leküzdésében." 

A kulturális és sajtószabadság szilárd biztosíték a társadalom energiáit aktivizáló és 
integráló, offenzív politika kialakulásához és egyben demokratikus kontrolljához. Ezeket 
a mozgásokat azonban más oldalról is generálni kell, hogy a politika elérhesse céljait. 
Ebből a szempontból döntő jelentőségű a párt mozgalmi jellegének újjáélesztése. 

A szó iránti vonzalom még azokból az időkből származik, amikor a párt minden egyes 
tagja számára a mindennapok szintjén is a felelős, cselekvő részvétel pátoszát nyújthatta : 
a röpcsiktől, a fegyveres harctól kezdve a házi agitációkon keresztül a választási küzdel- 
mekig. A mozgalom: folyamatosan mozgásban lévő aktív társadalmi erő. Nincs azonban 
erő ellenerő nélkül. Ám mi ellen küzdjön ma a párttag, vállvetve társaival a párt szervezeti 
keretei között? Az utóbbi egy-két évtizedben teljesen fölöslegesnek ítéltetett, hogy bármi 


5 A sajtó és a kultúra pluralitását nagyon hasznosan egészítené ki egy a mainál lényegesen fokozottabb ok- 
tatási pluralizmus. Így pl. az iskolarendszer feszültségeinek oldásában, színvonalának emelésében, az elitképzés 
halaszthatatlan kialakitásaban nagy segitséget nyújthatnának az állami törvényességi és szakmai kontroll alatt 
álló, ám saját tőkével alapított és működtetett felekezeti és magániskolák. (Ezt a tipusú tevékenységet az állam 
normatív adókedvezményekkel, a civil társadalom különböző alapítványokkal támogathatná. Egyúttal, ezzel is 
összefüggésben, természetesen lehetővé kell tenni az egyházi vagyon szabad, törvényes fejlődését is.) 


44 ÜTKERESÉS 


ellen is: amire rontana, az már úgyis az övé. A legjobb, gondolták, ha az egészet a párt 
és az állam hivatalaira bízza, hiszen saját rendszerük ellen csak nem harcolhatnak az 
elvtársak. Így ez a rendszer mindenestül a , miénk" lett: fontolva kanyargásaival, hallga- 
tásaival, ércnél maradandóbb kádereivel. Nos hát ezen vívmányaink ellen elkelt volna 
egy kis mozgalom. 

Ma a mozgalmi jelleg újra felmerülő kívánalma több ellentétes törekvést takar, és 
ténylegesen egyik sem adekvát a , mozgalom" fogalmával. Vannak egyfelől külső törek- 
vések, amelyek a párt mozgalmi jellegének, az ún. , stratégiai döntések"-be való visszavo- 
nulásának stb. szorgalmazásával a párt számára tulajdonképpen a hatalom eszközeitől 
való , rugalmas elszakadást" tanácsolják, sugallják. A párton belül a mozgalmi jelleg 
követelése pedig gyakorlatilag szinonim a párt belső demokráciájának követelésével. 

Ezek az eltolódások, fogalmi csúsztatások abból fakadnak, hogy mivel a mozgalmi 
jellegről már lehetett beszélni, ezért ennek ürügyén mindenki arról értekezett, amiről még 
nem lehetett. Így csupán a mozgalmi jellegről nem esett érdemben szó. 

Amennyiben tehát, mint föntebb megjelöltem, döntő fontosságúnak tartom a párt 
mozgalmi jellegének revitalizálását, akkor meg kell keresni a , mozgalom" fogalmának 
itthoni, korszerű tartalmát. Ehhez abból a fentebb adott meghatározásból kellene kiin- 
dulni, mely szerint a mozgalom , folyamatos mozgásban lévő aktív társadalmi erő, 
valami ellenerő ellen". Ebből következően : ha mozgalmat akarunk, előbb egy olyan erőt 
kell találnunk, amely ellen mozgósítandó a párt társadalmi ereje. Ehhez azonban a 
pártnak először le kell mondania az , itt mindent mi csináltunk" — sajnos, egyébként igaz 
— szemléletének retrográd, konzervatív elemeiről. A párt számára ugyanis ma egyetlen 
autentikus mozgalmi tevékenység létezhet: s ez éppen a párt által megteremtett és mára 
megkövesedett, elaggott monopolstruktúra közvetlen, helyi, terepszintű rombolása s az 
alkotóerők szabad kibontakozásának helyi támogatása. 

Erre már lehet mozgalmat szervezni. És kell is, mert a mindenütt, vagyis a párt 
tömegeinek, az alapszervezeteknek az életterében felhalmozódott hibák, mulasztások, 
tévutak, összefonódások, szűk keresztmetszetek stb. felszámolása olyan gigászi, össztár- 
sadalmi munkát kíván, amit a legintelligensebb és legmunkabíróbb párt- vagy állami 
apparátus sem végezhet el egyedül, még ha akarná, akkor sem. 

Egy ilyen típusú mozgalom a válságból való kilábaláshoz nyújtott nagymérvű segítsé- 
ge mellett, pontosabban annak révén, újra legitimálja magát a pártot is. Egy ilyen típusú 
pártot már nem lehet majd zárójelbe tenni a jövőről való gondolkodásban. A párt és az 
ország számára ezért szükséges a pártmozgalom revitalizálása.5 

Ehhez a revitalizációhoz, a párt vezető szerveinek határozott fellépése mellett, a 
kulturális és sajtószabadság léte is alapvető — bizalmi és önbizalmi — feltétel. Ez a kettő: 
a felsőbb hatalmi támogatás és nyilvánosság biztosítéka ugyanis képes lesz meggyőzni 
az embereket, hogy végre lehet és érdemes is elmondani véleményüket a nyilvános 
fórumokon, mert ezért nem üthetnek büntetlenül a fejükre, és mert nyíltan vállalt 
véleményük végre változtathat a dolgokon. Ez az újonnan kifejlődő állampolgári maga- 
tartás — a politikai rendszer működése számára már jelzett közvetlen hasznokon túl — a 
társadalom általános morális állapotára, belső kohéziójára is rendkívül jótékony hatás- 
sal lenne. I 


0600 
A társadalom új típusú szerveződésén, a hatalommegosztás dimenzióin továbbgondol- 


kodva, mindenképpen foglalkozni kell a hatalmi ágak szerinti megosztással. Ezzel kap- 
csolatban most csak egyetlen dologról szólnék: a tanácsrendszerről. Ugyanis éppen a 


6 Egyébiránt - mutatis mutandis - hasonló értelemben szükséges revitalizálni a szakszervezeti mozgalmat is. 

szovjet típusú tanácsi szerveződés az, amelyik politikai rendszerünkben a legnyíltabban 
sérti a hatalmi ágak szétválasztásának elvét. Nem véletlenül, hiszen a kommün tapaszta- 
lataira épült szovjetek, majd nálunk a tanácsok célzottan egyesítették az önkormányzati 
döntés (népképviselet) és az állami végrehajtás (államigazgatás) funkcióit. Ám ez a 
funkcióegyesítés végül is az önkormányzati tevékenység teljes elsatnyulásához vezetett, 
miközben a szakigazgatási tevékenység színvonala 15 rengeteg kívánnivalót hagy maga 
után. 

A hatékony államigazgatás és a hatékony népképviselet ma kizárólag a tanácsrendszer 
gyökeres reformja, azaz a két funkció újbóli elválasztása révén teremthető meg. Az 
államigazgatási szakmai szerveket nem decentralizálni, hanem dekoncentrálni szükséges. 
(Szakmailag ugyanis a legfelsőbb szakmai szerv mind közvetlenebb irányítása a legked- 
vezőbb.) Egyúttal az államigazgatás dekoncentrált szervezetei fölötti társadalmi kontrollt 
a jelenlegi tanácsi szisztémánál jóval hatékonyabban látnák el a széles körű jogosítvá- 
nyokkal felruházandó decentrumok, a helyi önkormányzatok. Ezek az államigazgatási 
feladataiktól megszabadult , tiszta" önkormányzatok ugyanis az államigazgatás kont- 
rolljának vonatkozásában végre megszabadulnának a , mi kutyánk kölyke" szemlélettől, 
azaz megszűnne a ma mind gyakrabban felszínre kerülő panamák, visszaélések egyik 
legfontosabb intézményi-szervezeti oka. 

A szétválasztásnak ezenkívül olyan pozitív hozadéka is volna, mint a tanácsi-önkor- 
mányzati apparátus jelentős csökkenése, a közösségi döntéshozatal! függetlenedése az 
apparátusi munkától, a kollektív közképviseleti bölcsesség és felelősség előtérbe kerülése, 
a szakértői felkérések, megbízatások mechanizmusának megfontoltabbá válása stb. 

Az önkormányzatok szétválasztása az államigazgatástól csakis sokrétű, valós önkor- 
. mányzatikontroll-jogosítványok garantálása mellett mehet végbe. Az önkormányzatok- 
nak egyben tényleges gazdasági és politikai jogokat kell szerezniük a központi hatalom- 
mal szemben is. Kérdés azonban, hogy a mai megyei szerveződés mennyiben alkalmas 
egy demokratikus önkormányzati tevékenység valós és hatékony kibontakoztatására. 
Ugy vélem, ezt a kérdést az Erdei—Bibó-féle , városmegye"-koncepciónak, illetve Bibó 
István Közigazgatási területrendezés és az 1971. évi településhálózat-fejlesztési koncepció 
című munkájának bázisán lehetne megvitatni és megoldani. 

Már a vita közben is szorgalmazni kell azonban olyan horizontális kapcsolatrendsze- 
rek kiépülését, mint a regionális és országos falu-, illetve városszövetségek, hogy a 
lokalitások érdekei kellő súllyal jelenhessenek meg az érdekegyeztetés országos fóruma- 
in. És még egy fontos követelmény : mind a megyerendszer, mind pedig a tanácsrendszer 
törvényi szinten szabályozott átalakítását be kellene fejezni az 1990-es választásokig, hogy 
akkor már egy átalakított területi és elosztási struktúrájú, valódi önkormányzati mecha- 
nizmusba választhassanak képviselőket az állampolgárok. 


Befejezésképpen egy olyan intézkedésre térnék ki, amely döntő fontosságú a vázolt 
politikai program egésze szempontjából. Amennyire kiváló eszközöket leltünk eddig a. 
politikai intézményrendszer centrumon kívüli részének mozgásba lendítéséhez, annyira 
problematikus maradt a jelenlegi politikai centrum célszerű hatékonyságának megterem- 
tése. Mivel a politikai centrum hatékonysága döntő mértékben eszközeinek, azaz appa- 
rátusának hatékonyságától függ, ezért a politikai vezetés megpróbálkozik ezen apparátu- 
de évtizedek alatt sem fogja tudni lényegileg átalakítani. Éppen ezért sürgető feladat, 
hogy a stratégiai jelentőségű, kulcsfontosságú kérdések döntési folyamatát ki kell venni 
a központi állami és pártbürokrácia robbanthatatlan erődjeiből. Az tovább már nem 
megoldás, ami eddig történt, miszerint az egyes ügyeknél az , adminisztrációs lavina" 
beindulásához a politika adta meg az impulzust, és végül ő bólintott rá a végeredményre. 

A válság jelenlegi szakaszában a stratégiai fontosságúnak tartott kérdések egész folyama- 
tát ki kell emelni a hagyományos apparátusok gravitációs teréből. 

A hagyományos bürokráciáknak megmarad a végrehajtó részvétel és az ezernyi egyéb 
napi ügy intézésének tiszte. Nem szabad félni : amilyen konok elszántsággal örzi pozícióit 
az illetékességébe utalt ügymenetben a Hivatal, annyira nem kenyere a lázadás. A politi- 
kai vezetés most kockázat nélkül lehet merész. Semmit sem veszíthet, de nagyon sokat 
nyerhet egy új, professzionális, kis létszámú, központi szervezet — nevezzük reformkor- 
mány-biztosságnak (RK B) - létrehozásával. 

Az RKB ideiglenes jelleggel működne. A kormány három évre kérne működési mandá- 
tumot a parlamenttől az RK B számára. A reformkormánybiztos miniszterelnök-helyet- 
tesi rangban lenne, közvetlenül a miniszterelnök alá rendelve, tevékenységéért neki 
tartozna felelősséggel. A reformkormánybiztos széles körű adminisztratív intézkedési 
jogosítványokat kapna az állami élet gyakorlatilag valamennyi szférájában. A miniszter- 
elnök vagy az országgyűlés bármikor korlátozhatja, felfüggesztheti vagy megszüntetheti 
a reformkormánybiztos tevékenységét, illetve magát az RK B-t is. A rfformkormánybiz- 
tosnak évente legalább egyszer be kell számolnia a parlamentnek az RKB tevékenységé- 
ről. 

Az RKB kizárólag központi szervezet volna, regionális szervezeti továbbosztódás 
nélkül. Az RKB a konkrét feladatok megoldására leginkább külső erőket venne igénybe, 
határozott megbízatással és határozott időtartamra. Ez lehet ún. , biztos"-i megbizatás 
is, amely esetben a reformkormánybiztos a maga széles körü adminisztratív jogosítvá- 
nyait - az adott feladat megkívánta módon és körülhatároltságban - ráruházza a 
kizárólag neki felelős megbízottra, kormánybiztosra. 

A kormánybiztosi tevékenység a kulcsfontosságú politikai és gazdasági reformok 
határozott, gyors és célszerű megszervezését, a stratégiai jelentőségű területek reformtö- 
rekvéseinek koordinálását és centrum-garanciáját szolgálná. Döntő fontosságú szerep- 
hez jutna a bürokráciák útvesztőiben régóta huzódó reformok társadalmi-szakmai vitá- 
jának mielőbbi megszervezésében és a kikristályosodott alternatívák kormányzati dön- 
tésre bocsátásában. Emellett a kormánybiztosi rendszer központi szerepkört kapna a 
válságból történő kijutás egyik kulcskérdésének, a káderkérdésnek a megoldásában Is. 
E témában a kormánybiztosi rendszer a helyi és munkahelyi demokratikus mozgalmak- 
kal szorosan együttműködve, a nyilvánosság előtt adná meg azt a központi hatalmi 
támogatást a helyi, illetve munkahelyi közösségeknek, amelyre azoknak elengedhetetlen 
szükségük van a helyi monopóliumok és összefonódások elleni küzdelmükben. 

gy lehetséges a leggyorsabban és a legkevesebb veszteséggel kijutni az ország zsákut- 
cás válságából. Ha egy tetterős és távlatos koncepciójú hatalom szövetségre lép a 
társadalom tevékeny, tehetséges erőivel, ha a különböző kontrollmechanizmusok egy- 
mást ellenőrző rendszere megteremti a társadalmi autonómiák széles körű garanciáját 
— akkor majd az a szó, hogy szocializmus, igazi értéket fog jelenteni. Mert akkor az lesz, 
amit mindig is értenünk kellett volna alatta: együttműködő, szolidáris, értékörző és 
értékteremtő társadalom. 

Ha ezen az úton indulunk el, akkor végre véget ér a fásultság, a kiábrándultság, a 
hazugság és a tehetetlenség káosza. A személyes lét visszanyeri távlatait, bizalmát abban, 
hogy jó holnapja lesz — neki és gyermekeinek is. S ha egy új politika ezt segítené, ,el 
sem mondható, hogy mennyi szeretettel fogadnánk... mennyi konok hittel, mennyi köny- 
nyel... Ki tagadná meg a tiszteletét?" ( Machiavelli: A fejedelem ) 


Budapest, 1988. október Baán László 

Molnár Erik kiadatlan tanulmánya: 
Nemzeti-demokratikus felkelés 
vagy burzsoá ellenforradalom? 


Molnár Erik tanulmányának időszerűségéről 


Mai vitáink fontos ideológiai előzményeként közöljük Molnár Erik Nemzeti-demok- 
ratikus felkelés vagy burzsoá ellenforradalom? című vitairatát. Tesszük ezt egyrészt 
máig aktuális mondanivalójáért. A figyelmes olvasó látni fogja, hogy a Társadalmi 
Szemle különszámában történelmi utunkról megjelent értékelés, állásfoglalás az 
irásnak nem egy fontos gondolatát felhasználta, figyelembe vette. Másrészt a félreér- 
tések eloszlatása végett is indokoltnak tartjuk publikálását, mert mint az elmúlt 
hetek vitáiból kitűnt: sok, a párt ideológiai tisztaságáért aggódó elvtárs azt hiszi, 
hogy egy 30 éven át az egész párt véleményét tükröző hivatalos meghatározás helyett 
hirtelen valami attól teljesen eltérő megfogalmazáshoz jutottunk, akár aktuálpoliti- 
kai meggondolásból vagy netán a marxizmustól távol álló nézetek hatása alatt. 

Molnár Erik irása egyik, de nem egyetlen bizonyítéka annak, hogy 1956 novembe- 
re után a párton belül, a vezető marxista ideológusok között nagyon is eltérő nézetek 
alakultak ki az előző hónapok eseményeiről. Mig azonban a pártvezetés hivatalos 
állásfoglalását, az 1956. decemberi KB-határozatot , balról" bíráló nézetek (Révai 
József, Táncsics-kör) nyilvánosságot kaptak - ha részben visszautasításra találtak is 
a KB és az országos partkonferencia részéről -, addig az októberi események 
objektív, tudományos marxista elemzését megkisérlő tanulmányok (Molnár Erik, 
Lukács György, Mód Aladár és mások munkái) meg sem jelenhettek. 

Jellemző a. szélsőségesen polarizálódott helyzetre, hogy Molnár Erik rövid, de 
igen megalapozott nézeteket kifejtő tanulmányával csak a pártvezetés szektás, 
balos, a 19-es értelmiségi ellenzéket magához vonzó Táncsics-körhöz fordulhatott, 
mert más baloldali vitafórum nem létezett. Maga a Táncsics-kör tömöríteni próbál- 
ta a kommunista értelmiséget, legalábbis annak kipróbált, idősebb részét, s tucatnyi 
szakosztályt hozott létre. A történeti-filozófiai szakosztály Molnár Erik itt közölt 
tanulmánya megvitatásának szentelte első ülését 1957. március elején. 

A vitát a Táncsics-kör hetilapjának, a Magyarországnak 1957. március 13-i száma 
ismertette. Az ismertetés szerint , csaknem valamennyi felszólaló bírálta a tanul- 
many két legnagyobb hibáját" : a , Rákosi-rendszer" kifejezést és azt, hogy Molnár 
Erik az októberi eseményeket , csaknem kizárólag és elsősorban Rákosiék hibáiból 
vezeti le, s teljesen figyelmen kivül hagyja a magyarországi ellenforradalmi erők 
fejlődését és működését, valamint a külső imperialista erők tevékenységét és hosszas 
előkészítő munkáját..." 

Az ismertetés szerint Molnár Erik nézeteit csak Fogarasi Béla és Mód Aladár 
osztotta a felszólalók közül, annál élesebben bírálta viszont Kálmán Endre (a Párt- 
történeti Intézet akkor kinevezett igazgatója), Szerényi Sándor (akkor a központi 
pártapparátus vezető munkatársa) és Szigeti fózsef. Hármuk érvelése lényegében 
hasonló. Kálmán Endre szerint: , Nagy Imre és Losonczy áruló tevékenységét ma 
már szigorúbban kell megbélyegeznünk, mint például decemberben, mert jóval 
több adat áll rendelkezésünkre". Magyarán már ekkor elavultnak tekintették a 
decemberi határozatot, azaz sem Molnár és Mód, sem pedig ellenfeleik a vitában 
nem a decemberi határozat alapján álltak, eltérő nézőpontból vitatták azt. 

A vita egyoldalú ismertetése ellen Molnár, Fogarasi és Mód is tiltakozott. A Párt- 

történeti Intézetben található anyagok szerint Molnár Erik tiltakozásának helyt 
akartak adni, s az már elő is volt készítve a nyomda részére a Magyarország elutasító 
válaszával együtt, de azután — miért, miért nem -— a szerkesztőség a hallgatást 
választotta. Molnár Erik ily módon publikálatlanul maradt tiltakozásában leszögez- 
te: a Magyarország beszámolója , nem ad helyes képet a Táncsics Mihály-körben 
lefolyt vitáról. Azt a benyomást kelti, hogy a legtöbb felszólaló alapjában véve 
szembehelyezkedett az én megállapításaimmal. Ez nem felel meg a tényeknek. 
Elítéli, ahelyett, hogy ismertetné egyes felszólalások, mint pl. Fogarasi Béla és Mód 
Aladár felszólalásainak lényegét." 

Molnár Erik tiltakozása során — a pártban uralkodó hangulat, a vita hatása alatt 
-— maga is védekező pozícióba szorult, bizonygatva, hogy végső soron Ő is azt 
állította: , Magyarországon október végén ellenforradalom volt." Tiltakozásának 
lényege azonban nem ez, hanem a Táncsics-körbeli vita lényegének ilyen összefog- 
lalása: , Helyes-e az októberi eseményeket úgy felfogni, mint a történelem súlyos 
itéletét a Rákosi-féle vezetés módszerei fölött?" 

Molnár Erik elismeri, hogy az októberi felkelést a decemberi határozatban felso- 
rolt négy ok idézte elő, de ezeket nem hajlandó egyenértékűnek tekinteni : ,,... az 
alapvető ok, amely nélkül az októberi események nem következhettek volna be, a 
Rákosi-féle vezetés hibái, amelyek elidegenítették a tömegeket a párttól." (Molnár 
kiemelései.) 

Arra az érvelésre, hogy - Szerényi Sándor szavaival — , Molnár Erik elvtárs 
szerintem akkor járt volna el helyesen, ha a hangsúlyt nem a Rákosi-féle vezetés 
hibáinak elemzésére, hanem a Nagy-Losonczy csoport jobboldali hibáinak, sőt 
későbbi árulásának elemzésére, feltárására helyezte volna", így replikázik Molnár: 
Nagy Imrét nem is lehet Rákosi nélkül kritizálni, sőt Rákosi kritikája előfeltétele 
Nagy Imre kritizálásának, mert Nagy Imre hibái, amelyek őt az ellenforradalom 
táborába sodorták, nem egyebek, mint Rákosi baloldali hibáinak a jobboldali torzké- 
pe. A proletár internacionalizmus helytelen felfogása, a nemzeti érzés megsértése 
Rákosi oldalán — Nagy Imre nacionalizmusában tükröződik; a párt elszakítása a 
tömegektől Rákosi oldalán — a párt szerepének háttérbe szorításában jut kifejezésre 
Nagy Imrénél." 

Ehhez hozzáfűzi, Révai József Eszmet tisztaságot című, a Népszabadság 1957. 
március 7-i számában megjelent cikkével polemizálva: , A párt minden erejét a 
tömegekkel való szoros kapcsolatából meríti, e nélkül csak árnyékéletet élhet. Ha 
Révai elvtárs ezt nem felejtette volna el, akkor el kellett volna ismernie, hogy az 
októberi események megítélésével kapcsolatban is a döntő kérdés a párt és a tömegek 
kapcsolatának a kérdése, az események döntő oka a párt és a tömegek kapcsolatának 
a megszakadása..." 

Miután fenti helyreigazító írását nem közölték, Molnár Erik tovább dolgozott az 
előadásában, illetve tiltakozásában kifejtett gondolatokon. A kevéssel részletesebb 
írás két változatban is ránk maradt, de megjelenésére nem került sor. Ezután már 
.ő sem tért vissza 1956 tematikájára, mint ahogy Mód Aladár és más történészek sem. 
A , fehér könyvek" megjelenése után e tárgyban hosszú időre ez utóbbiak hangvétele 
vált kötelezővé, ezt pedig ők nem vállalhatták. 

1958-ban a Párttörténeti Intézet megbízatás alapján elkészített néhány tanul- 
mány-, illetve dokumentumkötetet, melyek a megadott iránytól csak szük sávban 
tértek el, ennek ellenére csupán egy jelenhetett meg közülük. Szerzőik, lektoraik egy 
része között pártfegyelmi büntetéseket osztottak ki, még elbocsátásra is sor került. 
Ezek ismeretében érthető, ha a hatvanas, hetvenes évek során az , ellenforradalom" 
témájával legfeljebb a történész szakma perifériáján tevékenykedő publicisták, pro- 
pagandisták foglalkoztak. 


Hajdú Tibor 

Az október 23-i felkelés jellege körül még mindig folyik a vita. A párthatározat nem zárta 
. le a vitát, mert túl egyszerűen jellemezte a felkelés bonyolult folyamatát. Ha azt akarjuk, 
. hogy a vita nyugvópontra jusson, a folyamatot a maga sokoldalúságában és történeti 
. fejlődésében kell elemezni. Bár sok részletösszefüggés nincs még hitelesen felderítve, az 
. események fő vonásai ismeretesek, és így értékelésük is megkísérelhető. 

Az október 23-i felkelés a Rákosi-rendszer bomlásának volt az eredménye, a Rákosi- 
rendszer felbomlását fejezte ki. Mi volt a Rákosi-rendszer lényege? Van olyan nézet — 
legutóbb Csou En-laj elvtárs fejtette ki -, hogy a Rákosi-rendszer nem volt , igazi 
proletárdiktatúra", mert nem támaszkodott a tömegekre, mert elszakadt a tömegektől. 
Ha ezen azt értjük, hogy a Rákosi-rendszer a proletárdiktatúra vagy a szocialista építés 
rossz formája volt, amely meghatározott körülmények mellett egyenesen katasztrófára 
vezethetett, úgy ezzel a nézettel egyet kell érteni. Ezen túl azonban aligha lehet menni. 
Objektív tény, hogy a Rákosi-rendszer — ha sok gazdaságpolitikai hibát követett is el — 
a szocializmus termelőerőit fejlesztette, aminek a hasznát - ha távolabbi időben is — az 
egész munkásosztály, az összes dolgozó aratta volna le. Ha tehát Rákosi-rendszerről 
beszélünk, ezen Rákosi hibáinak rendszerét, a proletárdiktatúra meghatározott hibás 
felfogását értjük, és nem vonjuk kétségbe azt, hogy Magyarországon Rákosi hibás 
vezetése mellett is a szocializmus építése folyt. 

A Rákosi-rendszer megítélésénél abból kell kiindulni, hogy ez a rendszer nem a 
munkásosztály öntudatos akaratát hajtotta végre, hanem a munkásosztályon gyámkod- 
va, a szocialista politikát , felülről" irányította, és adminisztratív intézkedések útján 
valósította meg. S ennek megfelelően a párt- és az állami életben a lenini demokratikus 
centralizmus helyett a tiszta centralizmust vezette be. Ez a politika azon a ki nem 
mondott alapelven nyugodott, hogy a munkásosztály kiskorú, önmaga kormányzására 
képtelen. S ez az alapelv önmagában nem is volt zeljesen helytelen. A munkásosztály a 
szocializmus korszakába közvetlenül a kapitalizmus korszakából lép be. Ennek követ- 
keztében magán viseli a kapitalizmus bélyegét, és kezdetben a maga egészében nem 
rendelkezik, nem rendelkezhet még azzal az erkölcsi és szellemi fejlettséggel, amely egy 
ország kormányzásához szükséges. Többek között ez teszi szükségessé a pártot, amelybe 
az osztály legfejlettebb elemei tömörülnek. Marx azt mondotta, hogy a nevelőt — a 
munkásosztályt — magát is nevelni kell. A munkásosztály nevelője a párt. És a párt nevelő 
feladata elsősorban éppen abban áll, hogy a munkásosztályt a demokratikus intézmé- 
nyek fokozatos bevezetésével a demokráciára, a demokratikus önkormányzatra, a hatal- 
mi szervek demokratikus ellenőrzésére nevelje. Ha ezek demokratikus tömegellenőrzése 
elmarad, ha a hatalmi szervek a munkásosztálytól, a tömegektől, a pártban tömörült 
tömegektől is ténylegesen függetlenné válnak, előbb-utóbb menthetetlenül el is szakad- 
nak a tömegektől, és kialakítják azt a kormányzati formát, amelyet a proletariátus 
bürokratikus diktatúrájának nevezhetünk. Ezt a fogalmat, a proletariátus bürokratikus 
diktatúrájának fogalmát lehet ugyan fából vaskarikának nevezni, de akkor azt is meg 
kell mondani, hogy a Rákosi-rendszer éppen attól vaskarika, egy olyan életképtelen, torz 
alakulat volt, amelynek előbb-utóbb össze kellett omlania. 

A Rákosi-rendszer hibáinak gyökere abban állott, hogy nem ismerte fel a párt- és az 
állami élet — fokozatos — demokratizálásának a szükségességét. Így azután bekövetkezett, 
a rendszer pedig kifejlesztette azt, amit személyi kultusznak szokás nevezni, de ami 
pontosabban meghatározva nem más, mint előbb néhány, majd végül egyetlenegy ember 
többé-kevésbé korlátlan egyéni hatalma. Az egyéni hatalom azután egyéni önkénybe 
ment át. Jöttek a törvénytelen perek, kialakult — a kommunisták körül — a megfélemlítés 
légköre. Bekövetkezett a tömegektől való elszakadás is, ami a legkirívóbban abban 
nyilvánult meg, hogy a rendszer lehetségesnek tartotta a szocializmus építését a tömegek 
életszínvonalának emelése nélkül is, sőt egyenesen az életszínvonal leszorításának árán. 

A rendszert egyébként is a politikai érzék bürokratikus eltompulása jellemezte. Bürok- 
ratikus tompasággal, az alkotó fantázia minden nyoma nélkül vette át az óriási és 

nyersanyagokban gazdag Szovjetuniótól, és alkalmazta a kicsiny, nyersanyagban sze- 
gény Magyarországra a szocialista építés módszereit. Nem ismerte fel, s ahelyett, hogy 
megnyerte volna, maga ellen fordította azt a hatalmas politikai erőt, amelyet a nemzeti 
érzés jelent, amikor a Szovjetunióval való viszonyban az ország alárendeltségét juttatta 
kifejezésre. 

Mindez összefonódott az őszinteség hiányával, amely nagymértékben áthatotta az 
egész párt-, állami és társadalmi életet. Ez összefüggött azzal, hogy a rendszer, amely 
tetteiben letért a leninizmus útjáról, szavaiban a leninizmushoz továbbra is ragaszkodott. 
A gyakorlat a bürokratikus centralizmus volt, de a rendszer azt hirdette, hogy Magyaror- 
szágon lenini demokratikus centralizmus uralkodik. A gyakorlat a parasztsággal szem- 
ben az erőszakoskodás, a kényszer alkalmazása volt, de ez a szavakban mint a munkás- 
ság és a parasztság lenini szövetsége szerepelt. Az őszinteség hiánya azután átsugárzott 
a tudományba és a művészetbe is. A marxista tudománynak és művészetnek éltető eleme 
az igazság leplezetlen kimondása. Az őszinteség hiánya mellett azonban, amely a közélet- 
ben lábra kapott, az igazság tudományos kifejtése és művészi ábrázolása egyformán 
nehézségekbe ütközött. A tudományban eluralkodott tehát a talilmudizmus, a művészet- 
ben pedig a sematizmus, amelyek egyenesen a Rákosi-rendszer ideológiai felépítményé- 
nek formáivá váltak. 

A XX. kongresszus után világossá vált, hogy a Rákosi-rendszer csőd felé viszi a 
magyar népi demokráciát. Hatalmas tömegmozgalom indult meg a párt- és közélet 
demokratizálásáért, amelyből kivették részüket a párt legjobb, legbátrabb elemei, a régi 
illegális kommunisták, a funkcionáriusok jó része, a legöntudatosabb munkások. A harc 
közvetlenül Rákosi Mátyás vezetése ellen folyt, s ez a célkitűzés helyes volt. Rákosi 
Mátyás a XX. kongresszus után sem tudott szakítani a régi, bürokratikus-adminisztratív 
módszerekkel, és nagy személyes súlyával hátrányosan befolyásolta az egész pártvezetést. 
A vezetésből való eltávolítása előfeltétele volt a demokratizálás megindulásának, s 
eltávolítását másként, mint tömegmozgalom segítségével, nem lehetett elérni. 

A mozgalom azonban kezdettől fogva kétértelmű volt. A történeti fejlődés a proletár- 
dik tatúra demokratizálását tűzte a napirendre. Ezzel szemben azok az írók, újságírók, 
akik a mozgalom élén állottak, egyetlen szót sem szóltak a proletárdiktatúráról, hanem 
csupán demokráciáról beszéltek. Kezdetben ugyan emlegették még a szocialista demok- 
ratizmust, később azonban ez is elmaradt, s célként már csak a , demokrácia általában" 
szerepelt. A , demokrácia általában", a formális demokrácia azonban nem más, mint a 
burzsoádemokrácia. S az, aki a burzsoádemokráciáért harcol, a proletárdiktatúra ellen 
harcol, az ellenforradalom győzelméért harcol. Azáltal, hogy az írók a demokráciát 
általánosságban követelték, megzavarták a munkások fejét, elmosták a határvonalat a 
proletárdemokrácia és a burzsoádemokrácia hívei között, lehetővé tették, hogy a prole- 
tárdiktatúra ellenségei benyomuljanak a mozgalomba, s azt végül is az ellenforradalom 
irányába tereljék. 

Ma tudjuk, hogy az írók közt voltak tudatosan ellenséges elemek is, akik kommunista 
lepelben a proletárdiktatúra megdöntéséért harcoltak. Biztos azonban, hogy volt közöt- 
tük sok jóhiszemű kommunista is. De éppen ezek tettek ijesztő politikai dilettantizmusról 
tanúságot, amikor szubjektíve a szocializmusért harcolva, ténylegesen felszabadították 
az ellenforradalom erőit. 

Ugyanakkor a bürokratikus pártvezetés is súlyos hibákat követett el. Néhány író, 
újságíró már a XX. kongresszus előtt, 1955-ben megkezdte a harcot a Rákosi-rendszer 
ellen, aminek következtében kizárták őket a pártból. Az események őket igazolták, 
ennek ellenére a pártba csak azzal a feltétellel akarták őket visszavenni, ha elismerik 
pártszerűtlen magatartásukat. Pedig ekkor már nem pártszerűségről vagy pártszerűtlen- 
ségről, hanem a párt létéről vagy nemlétéről volt szó. Vagy ott volt Nagy Imre esete. 
A tömegek a politikai törekvéseket személyekhez fűzik, személyekkel jelképezik. Ez 
sokszor helyes, nemegyszer helytelen, de mindenképpen tömegpszichológiai tény, amely- 

lyel a politikusnak számolnia kell. 1956 nyarán a régi pártvezetők lejáratták már magu- 
kat a tömegek szemében, mert politikai múltjuk összefonódott a Rákosi-rendszerrel. 
Politikai szükségesség volt a vezetés megújítása, a pártnak létérdeke volt, hogy a vezetés- 
be bevonják Nagy Imrét -— az akkori Nagy Imréről van szó -, hogy így a párt érdekében 
hasznosítsák azt az erkölcsi tökét, amelyet Nagy Imre politikai munkájával összegyűj- 
tött. E helyett azonban sokhetes huzavona indult meg, mert Nagy Imrétől azt követelték, 
hogy gyakoroljon önkritikát. És ezt azok követelték, akiknek maguknak eszük ágában 
sem volt önkritikát gyakorolni, holott a Rákosi-rendszer támogatásával az országot az 
örvény szélére vitték. 

Végül a Rajk-temetés. Az emberiség sok ezer év alatt kialakított néhány erkölcsi 
alapelvet, amelyek a közéletben, a politikában is kötelezők. Ezeket az alapelveket nem 
lehet megsérteni anélkül, hogy a legsúlyosabb következmények be ne álljanak. Nem lehet 
tucatnyi becsületes, ártatlan kommunistát a halálba küldeni anélkül, hogy ettől a rend- 
szer meg ne inogjon. Egy ország-világra szóló temetéssel el lehet ugyan ismerni a 
kivégzettek ártatlanságát, de ha ezt nem kapcsolják össze a párt erkölcsi megtisztí- 
tásával, a személyi konzekvenciák legmesszebbmenő, legkíméletlenebb levonásával, 
akkor az ilyen temetés csak arra alkalmas, hogy ország-világ előtt kinyilvánítsa a 
rendszer bűnösségét, csak arra alkalmas, hogy végleg aláássa a rendszer erkölcsi te- 
kintélyét. S a Rajk-temetésnek valóban az lett a következménye, hogy ettől fogva a 
sajtó úgy írt a Rákosi-rendszerről, ahogyan csak a győztes ellenforradalom sajtója 
írhatott volna. 

Így készítették elő, két oldalról is, a pártvezetés és a pártellenzék sorozatos hibáival 
az október 23-i felkelést. Az október 23-i felkelést lehetetlen el nem ítélni, még ha 
kezdetben a tüntetők többségének szubjektív szándéka a proletárdiktatúra hibái kijavítá- 
sára, a proletárdiktatúra megmentésére irányult volna is. Az ellenforradalmi erők önma- 
gukban képtelenek voltak sikeres fegyveres akciót szervezni a proletárdiktatúra megdön- 
tésére. Egyedüli lehetőségük az volt, hogy bekapcsolódjanak egy már kirobbant demok- 
ratikus tömegakcióba, s ennek népszerű jelszavai mögött megbújva igyekezzenek a 
mozgalmat az ellenforradalom irányába terelni. Ezt a lehetőséget nyitotta meg az októ- 
ber 23-i felkelés, és ezért kell ezt feltétlenül elítélni. De persze azt i5 meg kell mondani, 
hogy az olyan tömegakcióval kapcsolatban, amilyen az október 23-i tüntetés is volt, nem 
kevésbé jogosult annak a kérdésnek a feltevése, hogy hogyan volt lehetséges, milyen okok 
idézhették elő azt, hogy végül is diákok és munkások, a munkásosztály jelentős részének 
rokonszenvétől kísérve, fegyvert ragadjanak a proletárdiktatúra állama, a munkáshata- 
lom ellen. 

Az ellenforradalom rögtön az első estén benyomult a tömegekbe, s biztosan szerepe 
volt abban, hogy a tüntetés felkeléssé változott. Tömegakciók idején a szimbólumoknak 
nagy jelentőségük van. Azok, akik már az első estén elkezdték égetni a vörös zászlókat, 
a munkásmozgalom szimbólumát, biztosan nem voltak kommunisták. S a többi felkelő ? 
Milyen kommunisták voltak azok, akik elnézték a vörös zászlók égetését, akik együtt 
harcoltak a vörös zászlók égetőivel? Teljesen elfeledkeztek Petőfi szavairól a piros 
zászlókról, amelyekre a világszabadság jelszava van írva? 

Milyen kommunisták voltak? Megzavart fejű kommunisták, akiknek az öntudatát 
elhomályosította az írók felelőtlen politizálgatása. Erről könnyen meggyőződhetünk, ha 
megnézzük követeléseiket, amelyekért a harcot megindították. Itt van például az Építő- 
ipari és Közlekedési Műszaki Egyetem hallgatóinak 14 pontja, amelyet a felkelést meg- 
előző napon, október 22-én állítottak össze. Ebben a jogos nemzeti és demokratikus 
követelések mellett olyanok is szerepelnek, mint az , általános, egyenlő, titkos választá- 
sok, több párt részvételével" és a , teljes vélemény- és sajtószabadság megvalósítása". 
Ezek a követelések objektíve nem a proletárdiktatúra megjavítására irányultak, hanem 
a proletárdiktatúra megbuktatására, amikor elejtették a kommunista párt vezető szere- 
pét, és vélemény- és sajtószabadságot akartak biztosítani a burzsoá propaganda számára 


52 DOKUMENTUM 


is. Ez pedig annyit jelent, hogy az ellenforradalom ideológiája befészkelte magát a felkelt 
diákok és munkások fejébe is, és ez létesített kapcsolatot köztük és a valódi ellenforradal- 
márok között. 

A tömegektől elszakadt pártvezetés kezdetben a felkelést ellenforradalmi bandák 
elszigetelt akciójának tekintette. De a tehetetlen kormányzat nem volt képes a felkelést 
gyorsan elfojtani, pár nap alatt pedig a mozgalom elharapódzott az egész országban, és 
kitűnt, hogy a felkelésnek széles tömegbázisa van. Ekkor a pártvezetés a következő 
alternativa elé került: vagy visszahódítja az országot a szövetséges szovjet csapatok 
segítségével, vagy kapitulál a felkelés előtt. Az első esetben világos volt, hogy a felkelés 
leverésének katonai feltételei ugyan biztosítva vannak, de a felkelés fegyveres leverése a 
pártot átmenetileg politikailag elszigeteli. A második esetben viszont el kellett ismerni 
a felkelés nemzeti demokratikus jellegét és követeléseinek jogszerűségét. A pártvezetés 
ezt a megoldást választotta, és megkísérelte a népi demokrácia politikai alapjának 
kiszélesítését. Ekkor vonták be a kormányba Tildy Zoltánt, a Kisgazda Párt régi veze- 
tőjét. 

Tényleg azonban az történt, hogy a népi demokrácia politikai alapja összeszűkült. 
A párthoz hű munkásokat is megzavarta az, hogy a pártvezetés egy olyan mozgalom 
jogosultságát ismerte el, amely ellenforradalmi követelményeket is hangoztatott. S emel- 
lett, ahogy a pártvezetés korábban felismerte a felkelés tömegbázisát, most félreismerte 
a felkelésben lappangó ellenforradalmi erőket. Ezek a kormány kapitulációján felbáto- 
rodva, éppen akkor vetették le az álarcot, és a , Szabad Európa" rádió taktikai utasításait 
követve, a határon átdobott erőktől is segítve, nyíltan felléptek a Nagy Imre-kormány 
ellen. Egyúttal kezdetét vette a fővárosban és vidéken a kommunisták ellen irányított 
fehérterror. 

A burzsoá sajtó azóta megállapította, hogy az ellenforradalmi erők elsiették a dolgot. 
Naiv elképzelés volt, hogy lehet kommunistákat a szovjet csapatok orra előtt szabadon 
gyilkolni, és a nemzetközi helyzet tekintetében teljes tájékozatlanságot árult el az az 
elgondolás, hogy az Egyesült Államok, ha kell, akár atomvilágháború árán is segítségére 
kelne a magyar ellenforradalomnak. Bárhogy is volt azonban, az ellenforradalmi erők 
nyilt fellépése következtében központi kérdéssé a hatalom vált. 

És ekkor kitűnt, hogy a Nagy Imre-kormány semmiféle hatalommal sem rendelkezik. 
A bürokratikus párt- és állami apparátus, a hadsereg és a rendőrség a politikai frontok 
összezavarodása következtében széjjelhullott, nem volt erő, amely az ellenforradalmat 
visszaverhette volna. Hát mi volt akkor a helyzet? Legjobban a Köztársaság téri pártház 
ellen intézett támadás mutatja. Itt meg akarták szervezni a népi demokrácia védelmére 
a kommunisták felfegyverzését. Ez váltotta ki az ellenforradalmi bandák támadását. 
A pártház a kormányhoz fordult segítségért, de a válasz az volt, hogy nem segíthetnek, 
mert a kormánynak egyáltalán nincs fegyveres ereje. Így végül is a kommunisták felfegy- 
verzésének kísérlete a kommunisták barbár legyilkolására vezetett. 

Nagy Imre ebben a helyzetben úgy próbált magának tömegbázist teremteni, hogy 
felmondotta a Varsói Szerződést, és beígérte a szabad választásokat. Egyúttal kormányát 
is átalakította úgy, hogy a kormány 12 tagja között már csak 3 kommunista maradt. 
Mindez egyet jelentett a burzsoá demokráciára való áttéréssel, más szóval, a burzsoá 
ellenforradalom előtt való kapitulációval. A perspektíva valóban felemelő volt. Egy 
, szabadon választott" országgyűlés az 1945. évinél is rosszabb kisgazdapárti többséggel, 
amint a szocializmus további építésén munkálkodik. 

Igaz, hogy Nagy Imre mások hibájából elkésetten került a kormány élére. Az is igaz, 
hogy olyan helyzetben volt, amely a legnagyobb államférfiúi képességeket is próbára 
tette volna. De azért eljárása menthetetlen, és ezt élesen el kell ítélni mind erkölcsi, mind 
politikai szempontból. Erkölcsi szempontból, mert kommunista létére feladta a népi 
demokráciát. És politikai szempontból is, mert lépése teljesen irreális volt. A valódi 
helyzettel egyáltalában nem számolt az az elgondolás, hogy Magyarország, ha semleges- 

ség címén is egyszerűen átléphet a szocializmus táborából a kapitalizmus táborába, ezzel 
a szocialista tábort politikailag és katonailag meggyengítheti. 

Nagy Imre lépését azután szükségszerűen követte a Kádár-kormány megalakítása és 
a szovjet csapatok segítségül hívása. Azt a lépést, amelyet a korábbi pártvezetés el akart 
kerülni, most egyenesen kikényszerítette az ellenforradalmi erők és Nagy Imre magatar- 
tása. A népi demokrácia, a szocializmus megmentése érdekében vállalni kellett ezt a 
lépést, összes következményeinek ismeretében. 

Van olyan nézet, hogy várni lehetett volna még néhány hétig, míg kiderül, hogy Nagy 
Imrének sikerül-e fegyveres hatalom megteremtésével helyzetét megszilárdítani. De elő- 
ször is nem volt veszíteni való idő. Nem lehetett kockáztatni azt, hogy a fehérterror 
néhány hetet kapjon arra, hogy minden vezetőképes kommunistát megsemmisítsen. 
Másodszor pedig, akkor már nem a népi demokrácia, hanem a burzsoá demokrácia 
megszilárdításáról volt szó. És ez lehet a burzsoá demokraták, de nem lehet a kommunis- 
ták ügye. 

Ismeretes, hogy Kardelj elvtárs a szovjet csapatok igénybevételét abban az esetben 
tartotta volna helyesnek, ha a párt félrevonul, és átadja a hatalmat a munkástanácsok- 
nak, a munkásosztály spontán létrejött szerveinek. De milyen állapotban volt akkor a 
munkásosztály jelentékeny része, milyen állapotban voltak a munkástanácsok, amelyek 
, Vegyes" összetételük mellett is a munkásosztály akkori nézeteit többé-kevésbé mégis 
csak kifejezték? A munkásosztály többsége bizonyára akarta a szocializmust. De még 
a munkástanácsok becsületes tagjainak a feje is telítve volt olyan gondolatokkal, ame- 
lyek nem a szocializmus építésének, hanem a burzsoá restaurációnak az eszközei. 
A munkások egy részének és a munkástanácstagok nagy részének fejében a nacionaliz- 
mus, sovinizmus, a szovjetgyűlölet és az irredentizmus, az antiszemitizmus és a burzsoá- 
demokratizmus gondolatai kavarogtak. A munkásosztály ilyen állapotban semmiképpen 
sem tudott volna ellenállni az ellenforradalomnak: 

Így azon sem csodálkozhatunk, hogy a munkásosztály jó része, illetve a munkásosztály 
nevében fellépő munkástanácsok novemberben és decemberben olyan követeléseket 
támasztottak, amelyek eleve teljesíthetetlenek voltak, és olyan magatartást tanúsítottak, 
amely beleütközött a munkásosztály legelemibb érdekeibe. Kossuth Lajos egyszer a 
politikát az exigenciák — a követelmények - tudományának nevezte. Mai nyelven a 
politikát a lehetőségek tudományának nevezhetnénk. A munkástanácsok magatartása 
azonban a lehetetlenségek politikája volt. Hogyan lehetett a szovjet csapatok azonnali 
kivonását, hogyan lehetett a Nagy Imre-kormány visszaállítását követelni? Volt talán 
egy szemernyi lehetőség is arra, hogy ezeket a követeléseket, a történtek után teljesíteni 
lehet? S azután a vég nélküli sztrájkok, amelyekkel a munkásosztály maga alatt vágta 
a fát, mert ellene dolgozott legfőbb követelésének, amely az életszínvonal emelésére 
irányult. A Le Monde című párizsi burzsoá lap ezekben a napokban ezt írta : , Jó volna, 
ha a magyar munkásosztály feleannyi politikai bölcsességgel rendelkeznék, mint ameny- 
nyi hősiességet tanúsított a barikádokon." Ezzel a tétellel, legalább annak az első részével 
nehéz volna egyet nem érteni. 

ppen ez a helyzet követelte meg parancsolóan a párt feltámasztását, a párt irányító 
beavatkozását az események menetébe. Soha nem volt nagyobb szükség a pártra, amely 
az osztály átmeneti hangulataival szemben az osztály maradandó, történeti érdekeit 
képviseli. Igaz, a párt pillanatnyilag szembekerült az osztály széles tömegeivel. De az 
osztály érdekében ezt is vállalnia kellett, abban a biztos meggyőződésben, hogy útjaik 
csakhamar összetalálkoznak. 

S most, hogy áttekintettük a felkelést, előzményeivel és következményeivel együtt, 
megpróbálhatjuk a válaszadást a címben feltett kérdésre is. A vagy-vagy-ok itt sem 
segítenek, az ellentétek itt is egybeesnek, átmennek, átcsapnak egymásba. Az október 
23-i felkelés, mely a részvevők többségének szándéka szerint nemzeti-demokratikus 
felkelésnek indult, kezdettől fogva magában hordozta a burzsoá ellenforradalmat, éspe- 

dig nemcsak annyiban, hogy a burzsoá ellenforradalommal tényleges szövetségben 
elemek. Így történt, hogy a burzsoá ellenforradalom, a nemzeti demokratikus mozgalom- 
tól akaratlanul is támogatva, ebből bontakozott ki, és a mozgalom jelszavait felhasznál- 
va, indult rohamra a magyar népi demokrácia ellen. 

A felkelés tanulságai önként adódnak. Ha el akarjuk kerülni a Rákosi-rendszer 
katasztrofális hibáit, ha azt akarjuk, hogy a szocializmus ügye ne egy bürokratikus 
apparátusra támaszkodjék, amelyet az első vihar elsodor, hanem eltéphetetlen gyökere- 
ket verjen a munkásosztály és a dolgozók tömegeiben, demokratizálnunk kell a proletár- 
diktatúrát, a pártélettől kezdve az állami életen át egész a társadalmi életig. A demokrati- 
zálás persze csak fokozatos lehet, és előfeltétele a munkásosztály öntudatának megtiszti- 
tása az ellenforradalmi ideológia elemeitől. Ez egyáltalán nem valamiféle utópikus 
vállalkozás. Nem utópikus vállalkozás, ha az életszínvonal emelésével párhuzamosan ki 
akarjuk űzni a munkásfejekből az osztályhelyzetükkel és osztályérdekükkel ellentétes 
ideológiát, és el akarjuk terjeszteni az osztályhelyzetüknek és osztályérdekeiknek megfe- 
lelő — nem az eddigi vulgarizált, hanem a valódi — marxista-leninista ideológiát. 

Ehhez azonban már most hozzá kell látni. A pártnak mindent el kell követnie, hogy 
meggyőzze a munkástömegeket arról, hogy olyan párttal állanak szemben, amely szakí- 
tott a múlt hibáival. Erre nem egy lehetőség van, csak tudni és akarni kell velük élni. 
A Rákosi-rendszer hibáiról nem általánosságban kell beszélni, hanem ezeket a hibákat 
konkrétan és minden elnézés, minden szépítgetés nélkül kell megbírálni úgy, hogy a párt 
a negatív kritika élességével tegyen tanúságot pozitív programja határozottságáról. Az 
októberi felkelést nem kétszavas formulával kell elintézni, amely semmiképpen sem 
foghatja át a felkelés egész tartalmát, és csak elidegeníti a párttól a felkelés becsületes 
részvevőit. Itt a párt akkor jár el helyesen, akkor teljesíti az élcsapat feladatát, ha 
türelmesen és meggyőzően megmagyarázza a becsületes munkásoknak azt, hogy miben 
tévedtek, de azt is, hogy miben volt igazuk, és nyiltan magáévá teszi a helyes követelése- 
ket úgy, hogy azok tekintetében mint a munkásosztály akaratának végrehajtója jár el. 
Az aggályokkal kapcsolatban, amelyek a párt demokratikus jellegét illetően lépten- 
nyomon felmerülnek, minél hamarabb vitára kell bocsátani a párt szervezeti szabályza- 
tát. Hadd lássák a munkástömegek, hogy a szervezkedő párt a centralizmus fegyelme 
mellett is alulról, demokratikusan fog felépülni. Az elmúlt, forrongó időszak bizonyára 
sok új, értékes embert is felszínre vetett. A legjobbakat közülük, akik a fő kérdésekben 
ma már tisztán látnak, bátran be kell vonni a proletárdiktatúra új, demokratikus rendjé- 
nek tervezésébe s itt nem kell visszariadni akár a miniszteri tárcák felajánlásától sem. Az 
új rend igérete csak akkor kelthet bizalmat, ha új emberek is részt vesznek előkészítésé- 
ben. Foglalkozni kellene azzal a kérdéssel is, hogy a munkástanácsok képviselőit hogyan 
lehetne beépíteni a proletárdiktatúra politikai szervezetébe. Ha a munkástanácsokhoz 
eredeti formájukban és még mai alakjukban 15 sok negatívum tapad, ezek mégis a magyar 
munkásosztály spontán szervezetei. S ha hiszünk abban, hogy egy nem távoli jövőben 
jól betöltik majd gazdasági feladatukat, nincs okunk elzárkózni politikai szerepük elis- 
merése elől sem. 

Végeredményben az a legfontosabb, ami a tömegekben végbemegy. A pártnak tudnia 
kell, hogy mi van a tömegekben, rajta kell tartani kezét a tömegek ütőerén, hogy konkrét 
feladatait a tömegek mindenkori törekvéseihez képest szabhassa meg, s hogy a tömegfo- 
lyamatokat eredményesen befolyásolhassa. Ennek azonban van egy előfeltétele, az, hogy 
a párt tagjai teljesen leküzdjék a szektás elzárkózásnak a múltból visszajáró és tömegeket 
nyugtalanító kisértetét. 


Budapest, 1957. február 20. 
Molnár Erik 


N 


DOKUMENTUM 55 
Ujra itthon 


Eorsi István interjúja Lukács Györggyel 


Milyen körülmények között tért haza a Szovjetunióból? 


A hazatérés körülményeit jellemzi, hogy elfelejtették összes moszkvai eretnekségemet. 
Nagyon jellemző, hogy valamelyik folyóiratban megjelent egy olyan írás, mely teljesen 
annullálta a Blum-téziseket. Vagyis közölte, hogy a második kongresszus helytelen 
határozatot hozott a demokrácia és a diktatúra ügyében, és ezt a helytelen határozatot 
Sztálin kijavította. A Blum-tézisekről egy szó sem esett, mintha nem is létezett volna. Ezt 
arra hozom fel, hogy itt, Magyarországon az én létezésem vagy nem létezésem mindig 
nagyon problematikus dolog volt. Például 1959-ben, a diktatúra jubileuma alkalmából 
a Petőfi Múzeum kiállított egy 19-es plakettet, és ott átragasztották a nevemet. Világos, 
hogy 1956-57-es viselkedésem folytán 1959-ben nem lehettem 19-es népbiztos. Népbiztos 
csak olyasvalaki lehetett, aki az 56-os és 57-es időben helyesen és pártszerűen viselkedett. 
Ezt tudomásul kell venni. Így hát mindaz, amit a hivatalos párttörténet énrólam ír, 
enyhén szólva rendkívül problematikus az igazság tekintetében, és én most nem az 
értékelésről beszélek, mert az értékeléshez minden történelemnek joga van. Viszont az, 
hogy valaki nem lehetett 19-ben népbiztos, mert 57-ben rosszul viselkedett, ez a magyar 
párt specifikumai közé tartozik. 

Nem hiszem, hogy ez specifikum. Hiszen Trockij sem lehetett 1905-ben. . . 
Természetesen ez a sztálini korszak specialitása volt, és ez éppen Trockijjal kezdődött. 

Ő volt a pétervári munkástanács elnöke... . 


Nem lehetett az, tudniillik olyasvalaki, aki ellenfele Sztálinnak, nem lehetett forradal- 
már. Ugyanez kisebb méretekben — mert hiszen Magyarországon minden kisebb mére- 
tekben játszódik le — lejátszódott Magyarországon is. 


Visszatérve 45-re: eleinte a múlttal kapcsolatban tiszta lapot óhajtottak, 
stilizált tiszta lapot? 


Stilizált tiszta lapot. Az 1945 és 1948 közötti időnek az a sajátossága, hogy mindent 
megengedtek nekem. A két munkáspárt ugyanis küzdött egymással tagságának szapori- 
tásáért, és itt különösen nagy szerepet játszott természetesen az intelligencia állásfoglalá- 
sa. Ezért engedtek meg nekem mindent 1945-től 1948-ig, 1949-ig. A Rudas-vita azon az 
alapon tört ki, hogy a két párt egyesült már, így hát a mór megtette kötelességét, a mór 
mehet, ennélfogva Lukácsra nincs szükség. 


Mai szemmel miben látja azokat a döntő ideológiai ökökat amelyek miatt a 
mórt meneszteni kellett? 


A dolog lényege az ideológiai kérdések demokratikus elrendezése. Nekem a Blum-tézisek 
óta szakadatlan és soha meg-nem-tagadott vonalam van. Ezt Rákosiék az első időben 
akceptálták. Tudniillik akceptálták abban az értelemben, hogy eltűrték. Nem mintha 
bárki hivatalos ideológiának fogta volna fel az én ideológiámat, de semmi ellen, hogy 
egy szélsőséges dolgot mondjak, még a nyulacska ellen sem hangzott el tiltakozás, ez 


Részlet az , Életrajz magnószalagon (Eőrsi István és Vezér Erzsébet beszélgetései Lukács Györggyel)" című 
kötetből, amely a közeljövöben jelenik meg a Magvető Könyvkiadó gondozásában. 

használt a kommunista párt szociáldemokrata pártban végzett propagandájának. Nem 
szabad elfelejtenie, hogy Rákosi és Gerő is tiszta utilitaristák voltak ebben, és természete- 
sen megváltozott a véleményük, mihelyt Moszkvában megváltozott a vélemény. Nem 
hiszem, hogy az én ügyemben a véleményváltozás okvetlenül primeren Moszkvából jött 
volna, hanem egyszerűen abból fakadt, amit az imént mondtam, hogy a mór megtette 
kötelességét, a mór mehet. Meg kell mondanom, hogy én is helytelenül foglaltam állást, 
mert a Rajk-ügy következtében azon a véleményen voltam, hogy életem és szabadságom 
forog kockán, és irodalmi kérdések miatt nem szabad vállalni ilyen kockázatot. Nota 
bene, megemlítem mint tényt, hogy én a Rudas-vitáról Révai útján értesültem: felhívott 
engem és ezt mondta: tudja-e maga, hogy Rudas írt maga ellen egy undorító förmed- 
vényt? És ezek után természetesen beillesztette ezt a vitát Rákosi vonalába. Én ott 
tévedtem — nem teszek magamnak emiatt szemrehányást, mert a Rajk-per idején nem 
volt nehéz tévedni -, hogy nem tudtam : Gerő és Rákosi olyan utasítást kaptak Moszkvá- 
ból, amely szerint egyedül a moszkvai emigráció megbízható, a magyarországi és a 
nyugati emigrációból visszatért emberek kétes megbízhatóságúak. Ezt nem tudtam, és 
ezért történt, hogy koncessziót tettem olyan dologban, amelyben esetleg nem kellett 
volna koncessziót tenni. Ma nagyon nehéz eldönteni, hogy igaz-e ez vagy sem. Minden- 
esetre, ha erről az időről van szó, önkritikusan megemlítem, hogy valószínűleg nem 
kellett volna addig elmenni koncessziók terén a Rudas-vitában, ameddig én elmentem. 
Mentségemre azt mondhatom, hogy ha itt Rajkot kivégezték, akkor nem lehetett az 
embernek komoly garanciája azt illetően, hogy ellenállás esetén vele nem történik ha- 
sonló dolog. 


A Rudas-vita egyik sarkpontja az volt, hogy Lukács elvtárs, a vádaskodók 
szerint, rosszul értékelte a népi demokrácia osztályjellegét, és lebecsülte a 
proletárdiktatúra szerepét a népi demokráciában. 


Felfogásom szerint, mely a Blum-tézisekből eredt, a népi demokrácia egy demokráciából 
átnövő szocializmus. A másik álláspont szerint a népi demokrácia kezdettől fogva 
diktatúra, és kezdettől fogva a sztálinizmusnak az a formája, amivé a Tito-ügy után 
kifejlődött. ; 
Egy talán teljes mértékben dialektikátlan és történelmietlen kérdést teszek fel. 
Mai szemmel elképzelhetőnek tartja-e Lukács elvtárs, hogy ha a külpolitikai 
tényezők nem nyomtak volna annyit a latban, akkor végbemehetett volna ez 
a merőben belső erőből fakadó népi demokratikus fejlődés a szocializmus felé? 


Azt hiszem, igen. De természetesen csak akkor, ha nem lett volna sztálinizmus a Szovjet- 
unióban. A sztálinista módszerek mellett egy ilyen fejlődés elképzelhetetlen lett volna, 
mert akkor a legkisebb árnyalatban sem lehetett eltérni a hivatalos vonaltól. Ha Rajk 
esetét veszem : ne felejtsük el, hogy Rajk ortodox rákosista volt. Nem igaz, hogy ellenzéki 
lett volna. Éppen most volt egy kicsit kellemetlen összeütközésem Rajknéval, aki nagyon 
rossz néven vette tőlem, hogy a Rajk-kötet számára írott egyoldalas cikkemben azt 
írtam, hogy hát mennyire szimpatikus jelenség volt a Rajk, de egyáltalában nem volt 
ellenzéki. Ez prevenciós gyilkosság volt, amit vele csináltak, még akkor is, ha Rajkné 
körül kialakul egy világ, egy világfelfogás, hogy Rajk ellenzéki volt. Olvastam Marosán 
második kötetét kéziratban, ott ez kitűnően van leírva. Érdekes, hogy ő ebben az 1949 
előtti időben éppen Révaival és Rajkkal szimpatizál a leginkább. És velük érintkezik a 
legtöbbet. És a legnagyobb őszinteséggel megírja, milyen ortodox rákosista volt Rajk. 
Rengeteg ilyen legenda van, és én nem tudom, mivel fogja Rajkné alátámasztani, hogy 
Rajk ellenzéki volt. Egyszerűen elintéztek minden olyan embert, akiről azt gyanították, 
hogy nem csatlakozik lelkesen a sztálini vonalhoz. Tulajdonképpen ez a Rudas-vita 
lényege - Révai meg is említi egyik cikkének a végén a Blum-téziseket, mint hibáim 
forrását, és az egész vita azt igazolja, hogy a diktatúra, mely az ötvenes években tört ki, 

kezdettől fogva diktatúra volt, és nem igaz, hogy demokratikus periódus előzte volna 
meg. Így függ össze a Rudas-vita a Blum-tézisekkel, és ezt a tanulságot vontam le belőle 
én is, és ma, utólag sem mondhatok mást, mint azt, hogy miután láttam, hogy olyan 
abszolúte ortodox embereket is kivégeznek, mint amilyen Rajk volt, nem lehetett mást 
elképzelni sem, mint hogy minden eltérő nézet generaliter ilyen sorsra fog jutni. 


Az önkritikának volt egy reális eleme, nevezetesen az, hogy Lukács elvtárs 
csakugyan tévedett: a Blum-tézisek alapján történő népi demokratikus fejlő- 
dés csakugyan nem volt elképzelhető. 


Ez igaz, csak azzal a különbséggel, hogy én ezt egy nicht sollnak tüntettem fel az 
önkritikában, holott valóságban csak nicht seinnek tekintettem. Ebben rejlik önkritikám 
nem igaz volta. 


Miben látja a különbséget a moszkvai perek és a Rajk-per között? 


Nézze, a dolog úgy áll, az emberek a harmincas évek pereinél figyelmen kívül hagyják, 
hogy a perek már a kezdődő második világháború árnyékában folytak le. Ezzel én nem 
mentem a pereket, de mentem, mégpedig jogosan mentem a rendes emberek velük 
kapcsolatos állásfoglalását. Voltak ebben az időben olyan emberek, akik azt mondták, 
akármi történik Moszkvában, mi Hitlert nem fogjuk támogatni Moszkva megtámadásá- 
ban. Ez azonban nem érvényes a Rajk-per idejére, mert akkor nem volt ilyen fenyegetés. 
Egy bizonyos fokú hidegháború volt, de ez nem indokolta. . . 


Részben ettől lett a hidegháború. 


Nem, ezt nem hiszem. Sztálin nagyon segített a nyugatiaknak a hidegháború kifejleszté- 
sében, de a hidegháború alapvető oka Dulles úgynevezett roll back politikája volt, hogy 
tudnillik lassú nyomással és mindenféle egyéb eszközzel vissza kell csinálni az 1945-ös 
egyezményeket. Ez a politika akkor tényleg létezett, és a mi ostobaságunk a segítségére 
sietett, ez más kérdés, ezt nem vonom kétségbe. De itt — és ez nemcsak miránk, ez az 
összes népi demokratikus perre vonatkozik — ezeknek semmi alapjuk sem volt. Azt sem 
vonom kétségbe, hogy ha tízezer embert lefognak, akadhat köztük két valóságos spion 
is, de ez tiszta véletlen. Mit szóljon az ember, pedig ez már 1941-ben történt, hogy 
énellenem az volt a vád, amikor a Ljubjankán ültem, hogy én a magyar rendőrség 
moszkvai kémkedésének rezidense vagyok. Ezért aztán, amikor kijöttem, Lifsic kérdésé- 
re ezt feleltem: , Es war sehr komisch" ; persze ez kedvező időben történt, mert velem 
szemben semmilyen komoly atrocitást nem követtek el, viszont Rajkékat a legkomolyab- 
ban megkínozták. 


Noha a vád szintén , sehr komisch" volt. 


A vádak tisztán komikusak, teljesen kiagyaltak. Szerintem történelmileg különbséget 
kell tenni a két perhullám között. A Radek-Buharin-Zinovjev-perek később átalakultak, 
1937-38 körül teljesen jogosulatlan üldözésbe mentek át, és akik magyar vonalon elpusz- 
tultak, Bartha Sándor, Lengyel Gyula és így tovább, többnyire az égvilágon semmit sem 
csináltak. Viszont nem kétséges, hogy Kun Béla adlátusa volt Zinovjevnek. Es Kun Béla 
Zinovjev híveivel együtt bukott le. Tudniillik Zinovjevnek a Kominternben és Lenin- 
grádban is volt egy komoly frakciója. Mármost ez a frakció addigra már ideológiailag 
szét volt verve és Hruscsovnak én szerintem teljesen igaza van, ha a pereket ezért 
kritizálja, mert fölöslegesek voltak, de azért ez a különbség fennáll, mert két évvel ezelőtt 
ézek még valakik, nem is akárkik voltak, sőt ha az ember elolvassa Deutscher könyvét, 
láthatja, hogy a trockisták szervezete tulajdonképpen akkor is létezett és potenciális 
ellenzék volt. Viszont én nem tudok arról, hogy bármiféle ellenzék létezett volna nálunk 
Rákosi alatt. Még tulajdonképpen a Tito-ügy miatt sem. 

A hazatérés utáni időre visszapillantva : Lukács elvtársnak mi volt a munkája? 
Központi vezetőségi tag volt, ha jól tudom. 


Nem. 
Egy pillanatig sem? 


Nem, egy pillanatig sem. Semmiféle hivatalos funkciót nem töltöttem be. Persze ma a 
hamisítás hallatlan fokot ér el. Például elmesélték nekem, hogy a Sőtér-intézetben egy 
belső vitában, ez még nincs publikálva, Szabolcsi úgy akart engem beépíteni a Rákosi- 
rendszerbe, hogy kijelentette: én akkor a Központi Bizottság tagja voltam. A kongresz- 
szusi jegyzőkönyvekből pontosan meg lehet állapítani, hogy Rákosi idejében én sohasem 
voltam a Központi Bizottság tagja. 


De még aki tagja volt, az sem tehetett semmit mondjuk a Rajk-per. . . 


Most nem erről van szó. Arról van szó, hogy tagja voltam-e vagy sem. Ezen nem kell 
vitatkozni, ez ténykérdés. Sőt, arról is tudok, hogy amikor a legnagyobb befolyást 
gyakoroltam az értelmiségre, akkor felvetették Rákosinak és Gerőnek, hogy engem be 
kellene választani oda. Erre azt válaszolták, különösen Gerő hangsúlyozta nagyon, hogy 
a nem apparátusbeli entellektüelek közül csak én jöhetnék számításba, de én nem jöhetek 
számításba. Erről beszélni sem érdemes, mert ez egyszerű hazugság. 


Az egyetemi katedra megvolt már? 
Az már megvolt. 
A Fórum szerkesztése? 


Azt hiszem, egy évvel később az is megvolt, most már nem emlékszem pontosan az 
időpontra. 


Ez aktív szerkesztői munkát jelentett? 


Aktív szerkesztői munkát, és kísérletet jelentett irányvonalam keresztülvitelére, mert ne 
felejtse el, hogy a Rudas-vita után a Fórumot beszüntették. 


Kik voltak a szerkesztői? 


Vértes és Darvas. Az egész Fórum alapja a népfrontprobléma volt, és éppen ezért forgott 
itt minden kérdés akörül, hogy a népírontból fog-e kinőni a proletárdiktatúra. 


A szerkesztőtársakkal korábban is kapcsolatban állt már? 


Vértest egészen felületesen ismertem, mint ellenzéki beállítottságú embert a régi rendszer- 
ből, és én őt alkalmasnak tartottam arra, hogy a magam céljait érvényesíteni tudjam az 
irodalomban. Révainak voltak eleinte kifogásai Vértes ellen, de amikor én ragaszkodtam 
Vérteshez, akkor ő nem opponált, és ez megint jelzi, hogy mi a különbség 1945 és 
mondjuk 1948 között. 


Darvassal régen nem állt semmilyen kapcsolatban? 


Darvassal a kapcsolatom lényege az volt, és én igyekeztem ezt az egész Fórum ideje alatt 
fenntartani, hogy a Fórumból igyekeztem népfírontlapot csinálni. Nem kommunista 
lapot, hanem olyan népfírontlapot, mely a népfronton belül a kommunizmus igazát 
hirdeti. 

A harmadik szerkesztőről, Ortutay Gyuláról még nem esett szó. 


Ortutay Gyula, akárcsak Darvas, a baloldali polgári mozgalmak képviselője volt, és én 
Ortutayval éppen olyan jól tudtam együtt dolgozni, mint Darvassal. A Fórumon belül 

egyetértés volt abban a tekintetben, hogy a nem kommunista mozgalmak legradikálisabb 
része és a kommunista mozgalom között intim kapcsolatnak kell kialakulnia, részben 
az illető rétegek radikalizálódása, részben a kommunista rétegek demokratizálása foly- 
tán. Ez a kapcsolat a Rudas-vitáig zavartalan volt. 


Hazatérése után mely írókkal került politikai vagy személyes kapcsolatba? 
Déryvel, Illyéssel? 


Déryvel igen jó viszonyba kerültem, mert az ő szocialista megnyilvánulásait teljes mér- 
tékben helyeseltem és irodalmilag is fontosnak tartottam, ennélfogva én Dérynek szemé- 
lyes híve voltam, és sajnáltam, hogy Déryt Révai kritikája után háttérbe kellett szorítani. 
Illyéssel a kapcsolat komplikáltabb volt, mert Illyés sohasem tartozott hozzánk abban 
az értelemben, mint Déry. Déry akkoriban kommunista írónak tekintette magát, és 
A befejezetlen mondat meg a Felelet valóban az akkori időnek megfelelően kommunista 
írások. Illyés mindvégig megmaradt a régi, félig nacionalista, félig szocialista világnézet 
mellett, úgyhogy én Illyéssel személyesen mindig jóban voltam, de politikájával soha nem 
értettem egyet. 


Veres Péterrel...? 


Veres Péterrel udvarias és kölcsönös tisztelet alapján állandó kapcsolatot tartottam fenn. 
A népiesek közül Erdei Ferenc volt az, akit a magunkénak tekintettem. 


Ővele személyes barátság is kifejlődött? 


Az első időben igen jó viszony, személyes barátság is állt fent köztünk, ez aztán később 
feloldódott. 


Nagy Lajos? 
Nagy Lajost én jelentékeny kommunista novellistának tartottam, és mint ilyet, becsültem 
is mindvégig. 

Már a Nyugat-időkben is ismerte? 


A Nyugat-időkben nem, de amikor a harmincas évek elején kint járt Moszkvában 
Illyéssel, az írókongresszuson, akkor én Nagy Lajossal nagyon jó személyes viszonyba 
kerültem. Én nem voltam elég radikális Nagy Lajos számára, mert volt köztünk egyszer 
egy beszélgetés, amikor megkérdezte tőlem, hogy mennyi ideig marad még fenn szerintem 
a Hitler-uralom. Erre én azt mondtam, hogy 8-10 évig, 10 évet adok még Hitlernek 
uralma megszilárdítására, mire Nagy Lajos borzasztó méregbe jött, és azt mondta 
nekem: micsoda dolog, ha még a forradalmároknak is mindegy, hogy mikor tör ki a 
forradalom. 


Ha jól emlékszem, olyasmit mondott, hogy ő nem elég jó kommunista ahhoz. . . 


. . hogy neki mindegy legyen, mikor tör ki a forradalom. 


De ő aztán eléggé kiábrándultan tért haza onnan, nem? 
Ő a mi rezsimünkből nagyon kiábrándult. 

Hangot adott ő annak már Moszkvában is baráti beszélgetésekben? 
Adott, igen, adott. 

És Illyés? 


Illyés sokkal opportunistább ember volt, mint Nagy Lajos. Ő akkor tulajdonképpen egy 
meglehetősen ortodox álláspontot foglalt el. 

Ha már Illyésnél tartunk, emlékszik Lukács elvtárs, utolsó válaszában a 
Népszabadságban arra hivatkozik, hogy nem igaz Lukács elvtárs állítása, 
amely szerint ő nem állt ki az üldözött írók mellett, mert ő Babitscsal és 
Schöpfiinnel fogalmazott egy tiltakozást. Erről tud valamit? 


Pontos értesülésem nincs erről, de itt két verzió szerepel. Egyrészt, hogy ő fogalmazta, 
másrészt, hogy részt vett a nyilvános aláírásban. De ezt a második állítást könnyű 
ellenőrizni. 


Nekem megvan a másolata, abból megállapítható, hogy nem írta alá. Viszont 
nyilatkozatát is ennek megfelelően szövegezte: , Éppenséggel én fogalmaz- 
tam" , ami nem jelenti egyértelműen, hogy alá is írta. Az igazság az, hogy ő 
egy másik tiltakozást fogalmazott, ami nem került a nyilvánosság elé. 
Állítólag azért nem írta alá, mert úgy volt, hogy a tiltakozás a Szép 
Szóban jelenik meg, és ő nem volt hajlandó a Szép Szóban szerepelni. 


Ezek mind kifogások. A Szép Szó is csinált ilyen exkluzív dolgokat, és annak idején 
kritizáltam is a Szép Szót, amiért a két irányzat között egyáltalán nem volt egység, ami 
megint mutatja, hogy az Illyés-féle egységfogalom távolról sem volt olyan érett, ahogy 
ő ma fel szeretné tüntetni. 


Nemrég Illyés tartott egy előadást az Egyetemi Színpadon, ahol azt mondta, 
hogy a népies irodalom a magyar irodalom. A legfantasztikusabb az, hogy 
éppen József Attilára hivatkozott. Azt mondta, hogy a népi írók programját 
József Attila fogalmazta meg a Hazámban. 


Ha a népi irodalmon azt értjük, amit József Attila értett, akkor ezt tényleg el lehet 
fogadni. És nincs is a magyar irodalomban jelentékeny író, aki a nép ilyen fogalmához 
ne kapcsolódott volna. De ez nem Illyés fogalma. Másrészt arról sincs tudomásom, hogy 
József Attila a szoros értelemben vett népies mozgalommal tényleges kapcsolatban állt 
volna. 


Annyiban kapcsolatban állt, hogy összeveszett velük. Kapcsolatuk abban 
merült ki, hogy élete végéig nem volt hajlandó együtt szerepelni velük. 


A dolog úgy áll, hogy tizenkilenc bukása következtében a paraszt népiesekben nagy 
bizalmatlanság él a munkásokkal szemben. Ezt nem lehet tagadni. És ez szerintem olyan 
magyar történelmi tény, amelyet objektíve nem volna szabad lekicsinyelni, mert ez a 
Tanácsköztársaság rossz parasztpolitikájának végső következménye. Ha az emberek a 
parasztság képviselőinek a kommunistákkal szemben tanúsított bizalmatlanságát vizs- 
gálják, akkor nem szabad elfelejteni, hogy ennek oka van. Nem mondom, hogy ezzel 
teljesen igazolnám őket, nem erről van szó, csupán arról, hogy ellenérzésük nem légből 
kapott dolog és nem reakciós rágalmakon alapul, hanem azon, hogy elutasítják a 
Tanácsköztársaság parasztpolitikáját. 


Térjünk rá más írókra. Milyen volt kapcsolata Füst Milánnal? 


Nézze, a Füst Milánnal való kapcsolat borzasztó egyszerű dolog, egy pártpolitikai kérdés 
volt, tudniillik Füst Milánnak még előttem egy egyetemi tanár megígérte a habilitációt. 
Én akkor népfrontpolitikát folytattam, és az volt a véleményem, hogyha a régi Nyugat- 
nemzedék olyan prominens tagjának, amilyen Füst Milán volt, megígérik az egyetemi 
magántanárságot, akkor ezt az ígéretet be kell tartani. Bizonyítékom is van egy Füst 
Milánról írott könyvben, hogy Füst Milán nagyon meg volt elégedve azzal a vélemény- 
nyel, amit én a fakultásnak őróla adtam. Hogy milyen egyetemi magántanár lesz, az 
tökéletesen mindegy, számítani ez politikailag nem fog, ellenben feltétlenül ki kell nevez- 
ni, hogy ne keletkezzen olyan látszat, mintha mi a Nyugat egy kiváló tagját nem tennénk 
meg egyetemi tanárnak. 

Én hallgattam Füst Milánt annak idején: mérhetetlenül szórakoztatóbb és 
jobb volt, mint Waldapfel és a hozzá hasonlók együttvéve. 


Azt el tudom képzelni. Nézze, egészen biztos, hogy Füst Milán tényleg író és költő volt, 
és mint ilyen, költészeti kérdésekben nagyon helytelen dolgok mellett nagyon helyes 
dolgokat is mondott. 


Ráadásul az volt az ember véleménye, és ezt rajta kívül csak Lukács elvtársnál 
lehetett érezni abban az időben, hogy a saját véleményét mondja. 


Kétségtelen, hogy Füst Milán a Nyugat értelmében egy jelentékeny író volt. Csak 
mellesleg mondom, ez humoros dolog, hogy bizonyos tekintetben nagyon csalódtam 
Füst Milánban, mert én azt hittem, hogy ő egy rendkívül gőgös és a maga írói nagyságá- 
nak tudatában lévő ember, ezzel szemben még a habilitáció előtt úgy járt hozzám, mint 
ahogy egy kis habiliturus jár a rendes professzorhoz. Minden alkalommal virágcsokrot 
hozott Gertrúdnak, és így tovább, egyszóval nagy csalódást okozott... 


Éppen ma mesélte Fenyő Miksa, hogy Osvátnak rendszeresen kezet csókolt. 


Az nincs kizárva. Különben rendkívül gőgös ember volt, egy szűk körön belül gőgös 
ember. De írói tisztességét sohasem vontam kétségbe. 


Gellért Oszkár? 


Gellért Oszkár egy gellértoszkárcentrikus ember, akinél minden akörül forog, hogy 
Gellért Oszkárhoz milyen a viszonya. Áz engem őszintén szólva nem érdekelt a Nyugat- 
írókban és nem érdekelt a Nyugat utáni periódusban sem. 


Milyen volt személyi és ideológiai kapcsolata a többi professzorral? 
Én meglehetősen a magam lábán jártam, és nem sokat törődtem kollégáim véleményével. 


A Rudas-vita előtt a filozófiai szaknak legalább 80 aktív hallgatója volt. Az 
esztétikai szemináriumra is rengetegen jártak el. A vita után öten vagy hatan 
maradtak... 


Természetesen. Tudniillik a dolog úgy áll, kénytelen vagyok egy Kun Béla-idézettel 
kezdeni: amikor 19-ben megalakult a Központi Bizottság, akkor engem bevettek oda, 
de Rudast nem. Én akkor azt mondtam Kunnak a béke kedvéért, hogy s nézze, mire való 
ez, én elvégzem a magam dolgát központi bizottsági tagság nélkül is, és itt a Rudas, 
akinek számára ez borzasztóan fontos". Erre azt mondja nekem Kun, megjegyzem, ez 
szó szerint maradt meg az emlékezetemben: , Nézze, abszurdum, amit maga mond. Én 
magának ellenfele vagyok. De az, hogy magának van egy meggyőződése, és ezt a 
meggyőződését hirdeti a kommunizmuson belül, az kétségtelen, még ha én ezt a meggyő- 
ződését helytelenítem is. De ez létezik és ez hatalom a kommunista pártban. A Rudas 
— azt mondja Kun -, Rudasnak az ember pénzt ad és ő ír." Ez volt Kun Béla véleménye 
a Rudasról 1919-ben. 


Már 1919-ben? Akkor hát Kun Bélának szeme volt az emberekhez? 


Nézze, őneki nagyon cinikus látása volt. Ő a negatív dolgokat rendkívül élesen figyelte 
meg. Pozitív tulajdonságokat nem volt képes felfedezni az emberekben. 


Milyen művei jelentek meg 1945 után? 


Mindenekelőtt kiadtam az 1919 és 1945 között írott munkáim legnagyobb részét. Aztán 
később megjelent németül és az én engedélyem nélkül a Theorie des Romang és a 
Geschichte und Klassenbewusstsein. Ezeket én ebben az időben már nem számítottam bele 
a magam oeuvre-jébe. Somlyóval volt nekem egy polémiám az életműről. Somlyó a 

szememre vetette, hogy nekem nincs jogom megtagadni az életművemet. Csakhogy 
nekem az égvilágon semmi közöm sincs az életművemhez. Különben is a történelem 
utólag állapítja meg, hogy van-e életmű vagy sem. És aki életművet akar teremteni, az 
már kezdettől fogva hazugságra állítja be magát. 


Bár olyan nagy művészek is voltak, akik életművet akartak teremteni, akik 
folyton műveik egységére ügyeltek. Thomas Mann-nál is állandóan érzem azt, 
hogy ő minden műről eleve tudja, miként fog beilleszkedni a teljes életműbe. 


Ez igaz. De háborús magatartását mégis megtagadta. És soha nem írta volna meg a 
Faustust, ha ragaszkodott volna háborús könyvéhez. Ez az , Und solang du das nicht 
hast / Dieses Stirb und Werde! — tudniillik éppen ezt látta Goethe olyan világosan, és 
enélkül nincs emberi fejlődés ; én nem azt mondom, hogy minden pillanatban meg kell 
változtatnom a véleményemet, de ha komoly érv merül fel, hajlandónak kell mutatkoz- 
nom erre, és ha ez a hajlandóság nincs meg bennem, akkor hiányzik belőlem az intellek- 
tuális becsületesség, és ez a hiány a mai világ egyik legfőbb gyöngesége. 


Hogyan alakult 1945 után Révaíval való kapcsolata? 


Mi Révaival teljes mértékben szakítottunk a Blum-tézisek után. A VII. kongresszus 
előkészítése során azonban Révai Moszkvában azt mondta nekem egy privát beszélgetés 
során, hogy a Blum-téziseket mint a VII. kongresszus előzményét kellene tárgyalni. Révai 
ezt természetesen nem nyilvánította ki semmilyen hivatalos formában. Ellenben tény, 
hogy a VII. kongresszus után többé még célzás formájában sem tért vissza a Blum-tézi- 
sekre, hanem a népi irányzatokhoz való viszony került előtérbe, a párton belül ugyanis 
ezen a téren voltak bizonyos ellentétek ; Gábor Andor például a Szép Szó liberalizmusá- 
val szimpatizált, míg én, mint tudja, egyaránt kritizáltam a Szép Szót és a Választ is, és 
ebben a tekintetben együtt haladtam Révaival. 


1945 után is teljes mértékig megmaradt ez a közösség a Rudas-vitáig ? 


Teljes mértékig, hiszen mint az előbb említettem, jó barátként figyelmeztetett előre. 
Aztán a jó barát csatlakozott az ellenkező irányzathoz, és ez megint Révainak abból a 
tulajdonságából fakadt, amelyet mindig úgy szoktam kifejezni, hogy Révai nem tudta 
elképzelni a magyar pártot az ő vezető szerepe nélkül. Ennélfogva ő mindent megcsinált, 
csak hogy megtarthassa vezető szerepét. A Révai-féle kompromisszumokat nem szabad 
semmiféle alacsony szempontból megítélni, az az alapjuk, hogy Révai bent akart marad- 
ni a párt legfőbb vezetésében, és ezért tett rendkívül nagy koncessziókat minden kérdés- 
ben, egyebek között a népi demokráciával összefüggő demokratikus áramlatok kérdésé- 
ben is. 

Lukács elvtárs szerint nemcsak személyes mozzanatai voltak annak a vágyá- 

nak, hogy bent maradjon a legfelső vezetésben? 


Azt hiszem, nemcsak személyes mozzanatok voltak itt. Tudniillik Révait tragikus jelen- 
ségnek kell tekinteni, olyan embernek, aki igen sok fontos és igazi problémát rendkívül 
világosan látott, és mégis helytelenül döntött ezekben a problémákban, mert abból indult 
ki, hogy különben nem maradhatna meg a vezetésben, és mi lenne a magyar pártból, ha 
megszűnnék Révai vezetése. 

Ebből a szatirikus, ironikus megfogalmazásból arra is lehet következtetni, 


hogy Lukács elvtárs nézete szerint Révai azt remélte : helyes irányba befolyá- 
solhatja Rákosit és Gerőt? 


Révainak az volt a véleménye, hogy a párt iránya mindig helyes. Ennélfogva ő nem 
opportunizmusból vagy karrierizmusból csatlakozott a párt irányvonalához, hanem 
azért, mert a pártnak igaza van és ennélfogva mindenkinek támogatnia kell a párt 


igazságát. 

Mennyiben befolyásolta Révainak ez a beállítottsága barátságukat 1949 után? 


1949 után természetesen rendkívüli módon elhidegültünk egymástól. De azután nemso- 
kára Révait kitették a párt vezetéséből, és abban az időben azután megint helyreállt 
közöttünk a jó viszony. 


.feg 


Ez taktika volt nála? Vagy van-e emögött valami megbékélés a magyar 
valósággal? . 


Nagyon valószínű. A vezetők közül Révai ismerte a legjobban Magyarországot, és ő állt 
legközelebb a Magyarországon uralkodó ideológiákhoz. Egészen kétségtelen, hogy közte 
és a népiesek között volt egy bizonyos kapcsolat. 


Lukács elvtársnak volt-e személyes találkozása Németh Lászlóval? 


Németh Lászlóval egyszer találkoztam életemben, Révainál, amikor Németh László, én, 
Illyés Gyula és Révai összegyűltünk egy négyes tanácskozásra. Akkor éles összeütközés- 
re került sor köztem és Németh László között, mert én azt mondtam, hogy Németh 
László lehetetlen álláspontot foglalt el, amikor a második világháborúban Franciaország 
és Németország viszonyáról azt mondja, hogy a Németországhoz való közeledés lerom- 
bolja az ügyvédek Franciaországát. Németh László letagadta, hogy ezt írta. Én másnap 
küldtem neki egy postakártyát, amelyen pontosan feltüntettem az oldalszámokat, és 
ezzel véget ért köztünk a kapcsolat. 


Mi volt a véleménye a NÉKOSZ-mozgalomról? 


Én a NÉKOSZ-mozgalmat mint népi megmozdulást, teljesen helyeseltem és támogat- 
tam. Az volt a kifogásom a NÉKOSZ ellen, hogy erős volt soraiban a vezető rétegbe való 
feljutás vágya. A NÉKOSZ-tanulók - én főképpen az egyetemi hallgatókkal érintkeztem 
— nem is annyira tanulni akartak az egyetemen, mint a vezetést megtanulni. Úgy képzel- 
ték, hogy ők fogják majd a közös pártban a szellemi és politikai és ideológiai vezetést 
átvenni. Mármost én soha nem voltam hajlandó elismerni, és a NÉKOSZ-nál sem 
ismertem el, hogy egy réteg eleve önmagát tekinti vezetőrétegnek. 


Milyen kapcsolatban állt a szociáldemokratákkal ebben az időszakban? 


A szocdemekkel sosem álltam kapcsolatban. Olyan különös magyar radikális kommu- 
nista voltam, aki a kommunizmus felé demokráciát hirdetett, ellenben sosem fogadtam 
el a diktatúra gondolatainak szociáldemokrata enyhítését. A két tábor között álltam: 
nem szimpatizáltam a szociáldemokratákkal, és nem szimpatizáltam azokkal sem, akik 
diktatórikus módon akarták bevezetni a kommunizmust. 1945 után új szituáció alakult 
ki. A szociáldemokrata pártban fellépett egy komoly ellenzék -— Horváth Zoltán, Maro- 
sán és a többiek, nem kell mindegyiküket felsorolni. Ezekkel én közvetlen szövetségben 
álltam. A 45 utáni állapotokat az jellemzi a leginkább, hogy Rákosi 45 után akceptálta 
az én fölfogásomat és semmiféle kifogást nem emelt az előadásaim ellen. Rákosi ugyanis 
helyesen úgy látta, hogy az értelmiséget könnyebb az én módszeremmel megnyerni, mint 
az Övével. Azután bekövetkezett — természetesen csak nagyon kis részben ennek a 
következtében -— a két párt egyesülése. De ha már együtt vagyunk egy pártban, akkor 
Rákosi, Gerő stb. úgy gondolta: majd mi elhatározzuk, mit kell csinálni, és az olyan 
ember, amilyen én voltam, teljesen fölösleges, sőt káros is. Ez a Rudas-vita háttere, a 
Rudas-vita időben nemcsak egybeesett a két párt egyesülésével, a két dolog között a 
legszorosabb összefüggés van. 3 i 


Ezután a szocdemekkel való kapcsolat kérdése már nem aktuális, mert már 
nem voltak szocdemek. 

Marosánnal most is jó barátságban vagyok, Horváth Zoltánnal is egészen jó viszonyban 
voltam, ezekkel a velünk egyesült szocdemekkel nekem soha semmi bajom nem volt, 
eltekintve mondjuk attól, hogy túlságosan liberálisaknak tartottam őket. Amikor a két 
párt egyesült, Rákosi megkérdezte Marosánt, hogy kit akarna kiválasztani arra, hogy 
bevezesse őt a kommunizmus alapelveibe és Marosán engem választott. 


Ezekben a nehéz időkben ki barátkozott továbbra is Lukács elvtárssal? 


Ezt nagyon nehéz volna megmondani. Azt például el kell ismerni, hogy Vértes például 
kitartott mellettem. Az írók közül Erdei Ferenc szimpatizált igazán a törekvéseimmel. 


Déryt befolyásolta a Rudas-vita? 


A Rudas-vita nem befolyásolta Déryt, de befolyásolta az, hogy Rákosi úgy vélte, a 
Feleletben nincs eléggé kidomborítva az ő magyarországi szerepe. Ez a Felelet hibája, 
és ezért aztán Révai ki is kelt a Felelet ellen. 


A kulturális közvélemény hogyan viselkedett a Rudas-vita idején? 


Azt hiszem, inkább velem szimpatizáltak, mint Révaival, mert a Felelet esztétikai kvalitá- 
sai nagyon Révai ellen szavaztak. A Felelet mégiscsak a legjobb szocialista regény, ami 
Magyarországon eddig létrejött és a fiatalok ezt így is fogadták, annak ellenére, hogy 
Déry a kritika megindulásakor rögtön bejelentette, hogy se javítani nem fog a Fele- 
leten, sem pedig folytatni nem fogja azt. Pedig a Feleletnek igen érdekes és lényeges 
vonása volt, hogy a regény hőse csak 1945 után vált volna kommunistává. Déry kon- 
cepciója szerint az ilyen típusú ember csak a diktatúra kikiáltása után válik kommunistá- 
vá, de természetesen ezt az egész Rákosi-Révai csoport nem volt hajlandó érvényesnek 
elismerni. 


Jó lehetett az ország helyzete, ha a legfelső vezetését egy regény folytatása 
foglalkoztatta ilyen behatóan. 


Emögött egy nagyon fontos kérdés lapul. Rákosiéknak az volt az utólagos felfogásuk, 
hogy a diktatúra kezdettől fogva benne volt a magyar felszabadulásban és nem előzte 
meg demokratikus periódus. 


Rákosiék felfogása furcsán ellentmondásos volt: egyrészt el akarták hitetni, 
hogy a kommunista párt maga vívta ki a szabadságot és nagy tömegbázisa 
volt, másrészt azzal indokolták kormányzati módszerüket, hogy az egész nép 
fasiszta. Ezt a két felfogást egyszerre óhajtották volna viszontlátni a regény- 
ben, de olyan regény még nem született, amely két ellentétes hazugságot 
egyszerre igazolt volna. 


Déryt ezekbe a koncepciókba nem lehetett beépíteni, és sajnos bekövetkezett, hogy Déry 
ezzel teljesen ki is vált a szocialista írók sorából. 


Lukács elvtárs ezeknek a bírálatoknak tulajdonítja Déry jelenlegi erősen 
szkeptikus és nem szocialista fejlődését ? 


Igen. Természetesen ennek megvan a maga alapja Déry egész egyéniségében. Ha az 
ember Déry önéletrajzát olvassa, akkor láthatja, hogy Déry a maga partikuláris egyénisé- 
gét mindig a világ központjába helyezi. Volt olyan időszak, amikor itt konvergencia 
állott be, és ebből a konvergenciából jött létre a Befejezetlen mondat és a Felelet. A Felelet 
kritikájával megszűnt ez a kapcsolat, és létrejöttek a későbbi regények, amelyekben már 
a szocializmust is nagyon kérdéses és elmosódott és nem valódi problémának állítja be. 
Borzasztó, hogy nálunk a 45 utáni fejlődés hány írói pályát tört össze. 


A legtragikusabb pályatörés szerintem Juhásznál következett be. 

Van egy bizonyos tragédia Déry fejlődésében is. De közben születtek olyan dolgok, mint 
a Két asszony, amely egyedül alkalmas arra, hogy Déry megmaradjon. Vagy most például 
ez a vers, amelyet ő Illyéssel közös kötetben adott ki, ezt én rendkívül szépnek tartom. 
Szerintem ezzel Déry bevonult a nagy lírikusok közé. 


Így van. Juhászt azért mondtam a legtragikusabbnak , mert ő hatalmas formá- 
tumú tehetség. 


Juhász tulajdonképpen az egész magyar krízis produktuma. Óriási tehetségű költő, 
egyike a legtehetségesebbeknek. Látja, az öreg Tolsztoj nagyon okos ember volt, amikor 
felszólalt a tehetség fetisizálása ellen. Hogy tudniillik a tehetség a művészi fejlődés egyik 
nélkülözhetetlen komponense, de csak a komponense, nem maga az egész. Juhásznál 
tehetségesebb lírikus talán nem is él Magyarországon. És érdekes a másik véglet, Benjá- 
min esete, akitől maradnak nagy versek, annak ellenére, hogy ő tehetségben nem tartozik 
a legnagyobbak közé. Mert például az Arany-óda a legszebb magyar versek közé 
tartozik. Ugyhogy azt hiszem, Tolsztojnak nagyon igaza van, amikor tiltakozik a tehet- 
ség fetisizálása ellen. 8 


Nem kérdeztem még, milyen kapcsolatban volt idehaza a moszkvai emigráns 
írókkal. Balázs Bélával, Gábor Andorral, Illés Bélával, Gergely Sándorral, 
akikkel együtt tért haza. 


Balázs Bélával és Gábor Andorral nagyon sok kérdésben nem értettem egyet, ennek 
ellenére megbecsültem őket mint írókat. Ez a megbecsülés érvényes volt a többiekre is. 


Baráti kapcsolata fennmaradt Gábor Andorral és Balázs Bélával? 


Gábor Andorral igen, Balázs Bélával nem, mert Balázs Béla sokkal több és sokkal 
nagyobb kompromisszumokat kötött írói mivoltához képest, mint Gábor Andor, ennél- 
fogva én Balázs Béla írói egyéniségét az utolsó években nem becsültem annyira, amennyi- 
re régebben becsültem. 


Az 1945 utáni időszakban részt vett néhány nemzetközi kongresszuson. 


Ezek nem nemzetközi kongresszusok voltak, a szó szoros értelmében, hanem békekong- 
resszusok. Amin én részt vettem, az mind békekonferencia volt. 


De volt néhány filozófiai konferencia, például a genfi... 


A genfi konferencián egyéni meghívás alapján vettem részt, annak semminemű pártjelen- 
tősége nincs. Számomra nagyon tanulságos volt a genfi konferencia abban a tekintetben, 
hogy akkoriban még annyira el volt terjedve Nyugaton az amerikai way of life, hogy — 
noha engem régről és mint írót is ismertek — úgy fogadtak egy kicsit — talán emlékezik 
rá, a Perzsa levelekből —: , Monsieur est Persan ? Comment peut on étre Persan?" -— vagyis 
hogy lehet marxista az olyan ember, aki több nyelvet ismer, művelt és kulturált. Kisebb 
összeütközésem is volt Jaspersszel. Ennek az volt a lényege, hogy lehet-e a marxizmust 
mint tudományos világnézetet fenntartani és propagálni. 


Blochhal találkozott a háború után? 


Találkoztam vele és részem van abban, hogy ő lipcsei egyetemi tanár lett. A szimpátia 
azután is megmaradt köztünk, hogy ő elhagyta Kelet-Németországot, ámbár többet nem 
találkoztunk, és nem is leveleztünk egymással tovább. 


Kelet-Németország elhagyását másképpen ítéli meg, mint Magyarországét? 
Természetesen. Én Blochot rendkívül tisztességes és rendes embernek tartom. 
Térjünk rá az 1953-mal kezdődő időszakra. 

Azzal kezdem, hogy a Rudas-vita után lemondtam összes irodalomban viselt funkcióm- 
ról, sőt létrehozattam egy központi bizottsági határozatot is, amely szerint fel vagyok 
mentve az aktív irodalmi szereplés alól. Ezzel tehát úgyszólván megszűntek a vita rossz 
következményei, mert a további csatározásokban már nem vettem részt. Talán emlékszik 
rá, amikor az ötvenes években beindult az írói mozgalom Rákosi ellen, abban sem vettem 
már részt; nem nagyon magasrendű okokból, hanem abból a taktikai megfontolásból, 
hogy én jobban ismertem a pártot, mint a többiek, és tudtam, hogyha az írók tömegesen 
megmozdulnak valamilyen irányban, akkor ezt frakciózásnak tekintik. Mármost ha 
megfenyegetik valamelyiküket, hogy kizárják a pártból frakciózás miatt, akkor mindenki 
vissza fog vonulni. És tényleg így is történt. Minthogy azonban én nem akartam visszavo- 
nulni, részt sem vettem az egész dologban. Így hát szerepem az 1956-ot megelőző 
irodalmi felkelésekben a nullával egyenlő. 


Akkoriban, 1956 előtt, dolgozott már Az esztétikum sajátosságán? 
Igen. 


Tartózkodó magatartásának nem lehetett olyan oka is, hogy megzavarták a 
munkájában, amikor bele akarták vonni... 


Én még sohasem mondtam azt, hogy a mozgalom engem megzavart volna a munkám- 
ban. A mozgalom tulajdonképpen mindig csak használ az ember munkájának, mert 
kiélesíti a tendenciákat, világosabbá teszi, hogy mit akar az ember, és így tovább. 


Milyen perspektívát látott a XX. kongresszus után? 


Most is csak azt mondhatom, mint akkor, amikor ez először merült fel: nem igaz, hogy 
ezt a komplexumot a személyi kultuszra lehet redukálni. Egy sokkal szélesebb dologról 
van szó, mint a személyi kultusz: reformokra van szükség. Kétségkívül, ezt nem is 
tagadnám, a legelső hetekben hittem abban, hogy Nagy Imre reformokat fog bevezetni. 
Később letettem erről az illúzióról. 


Mikor ismerkedett meg Nagy Imrével? 


Nagyon korán. Nem szabad elfelejteni, hogy Nagy Imre Oroszországban élő hadifogoly 
volt. A húszas években visszakerült Magyarországra, vidéken dolgozott, és amikor én 
1929-ben Budapesten dolgoztam, akkor többször is együttműködtem vele, és ez az 
együttműködés egészen sikeres volt. Létrejött a későbbi periódus, amikor én nem voltam 
hajlandó Nagy Imre vezető szerepét elismerni és diákok - talán maga is köztük volt, nem 
tudom - jártak hozzánk azzal, hogy mégsem helyes, hogy közöttünk nincs kapcsolat. 
Erre én azt feleltem, hogy Nagy Imrétől énhozzám éppen olyan nagy a távolság, mint 
éntőlem Nagy Imréhez. Tehát vállalja Nagy Imre magára az iniciatívát. Ez nemcsak 
presztízskérdés volt, de ha én megyek Nagy Imréhez, akkor belesodródom az , Imre 
bácsi"-áradatba, ami akkor általános volt Magyarországon. Ha Nagy Imre közeledik 
hozzám, akkor én bizalmas négyszemközti beszélgetésben megmondhatom neki, hogy 
program nélkül nem lehet forradalmat csinálni. 


Egy pillanatra térjünk vissza az 1953 előtti időkhöz : Nagy Imrét, a Rudas-vita 
idején, a Központi Vezetőségből zárták ki, mezőgazdasági programja miatt. 
1953-ig még csak nem is találkoztak ? 

Minthogy mi a vezető réteg úgynevezett második osztályához tartoztunk, ennélfogva talál- 


koztunk olyan helyeken, például Mátraházán, amelyek ennek a rétegnek voltak fönntart- 
va. Én jó beszélgetőviszonyban voltam Nagy Imrével, de ennél több nem jött létre. 


Lukács elvtárs megítélése szerint semmilyen programja nem volt, vagy csak 
az átfogó program hiányzott? 

Természetesen volt egy általános reformprogramja, de abszolúte halvány fogalmai vol- 
tak csak arról, hogy ezt a reformprogramot az egyes területeken hogyan valósítják meg, 
mi történjék konkrétan, mi legyen az egyes kommunisták joga és kötelessége ebben az 
átalakulásban. 


Mezőgazdasági programja sem volt? 


Ez is olyan program volt, amelynek megvalósítása érdekében úgyszólván semmi sem 
történt. Ne feledje el, hogy Nagy Imre alatt a mezőgazdasági reformból nagyon kevés 
valósult meg. 


Csakhogy Nagy Imre alatt Nagy Imre - egy héttől eltekintve — kisebbségben 
volt a párton belül. 


Ez igaz, de ha én kisebbségben vagyok a párton belül, akkor vagy nem vállalok semmit, 
vagy pedig bizonyos feltételeket szabok : ebben az esetben vállalom a vezetést, ha eztés 
ezt és ezt megcsináljátok. Nagy Imre nem csinálta egyiket sem, hanem az állam őregapói 
vagy mije maradt, és létrehozott egy olyan csoportot, amelyben bizonyos fokig benn 
voltak a legrosszabb reformisták, másrészt nem volt semmiféle konkrét program, hogy 
no most ezt és ezt kell tenni, és amazt elhagyni és így tovább. Ezért nem találkoztunk 
össze az ő miniszterelnökségi évében sem, mert én becsültem Nagy Imrét mint tisztessé- 
ges embert, mint okos embert, mint olyan embert, aki ért a magyar agrárkérdéshez, 
ellenben nem tartottam őt tényleges politikusnak. 


Igazi marxisták nem is voltak a Nagy Imre-csoportban? 
Ezt én most nem tudnám megmondani. 
Donáth Ferenc? 


Donáth Ferenc jóban volt Nagy Imrével, és részt vett ezeken a Nagy Imre-féle összejöve- 
teleken, éppen úgy, ahogy Újhelyi Szilárd és mások is részt vettek. De nem tudom, 
hogyan viszonylott Donáth abban az időben ehhez a dologhoz, mert csak később 
kerültem vele szorosabb kapcsolatba, és később látszott, hogy nagyon kritikus Nagy 
Imrével szemben. 


Tény, hogy Lukács elvtárs nem vett részt ezekben a mozgalmakban, de az is 
tény, hogy amikor megindultak a Petőfi-kör vitái, Lukács elvtárs rögtön az 
elsők között az érdeklődés és a várakozás előterébe került. Miért vállalta 
Lukács elvtárs akkor, hogy valamiféle politikai szerephez jusson? 


A dolog úgy áll: én ötvenhatot egy nagy spontán mozgalomnak fogtam fel. Ennek a 
spontán mozgalomnak kellett egy bizonyos ideológiát adni, és én vállalkoztam arra, 
hogy egyes előadásokban elvégzem ezt a feladatot. Például tisztázni próbálom, hogy 
mennyire megváltozott viszonyunk a többi néphez, és hogy most tényleg lehetséges az 
együttműködés, a koegzisztencia és hogy mik a koegzisztencia feltételei. Ugyhogy ilyen- 
fajta ideológiai törekvés volt bennem, ezen túlmenően azt hiszem, semmi. 


Ez az ideológiai hozzájárulás a spontán mozgalomhoz a Petőfi-körön belül 
zajlott le, az események előtt? 


Nem, nemcsak a Petőfi-körön belül, mert én a Pártfőiskolán is tartottam egy előadást, 
amely szintén beletartozott ebbe a komplexumba. 


Hogyan fogadták ezt az előadást? 
Udvariasan. 


Utána a pártvezetés... 

Utána minden rossz volt, amit csináltam. Akkor szabadjára engedték ezeket a pasasokat, 
ezeket a Rudas-tanítványokat, és azoknak szabad volt azt írniuk rólam, ami nekik jól 
esett, 


Nem az 1956. november 4-e utáni időre gondoltam. Magam is emlékszem, 
mert ott voltam, hogy az előadást udvariasan fogadták. Hanem közvetlenül 
utána, két-három hét múlva, még október előtt, a Rákosi-féle pártvezetés 
részéről nem volt... 


Nem volt semmi, mert úgy be voltak ijedve, hogy semmit se mertek csinálni. 


Maguk az októberi események miként érintették? Egyrészt gyakorlatilag : 
milyen következményekkel jártak? 


Először is azzal a következménnyel jártak, hogy engem beválasztottak a Központi 
Bizottságba. Másodszor is a Központi Bizottságon belül bizonyos oppozícióba kerültem 
Nagy Imrével. Hogy a legfontosabb kérdést említsem: amikor Nagy Imre kilépett a 
Varsói Szerződésből, akkor Szántó Zoltán és én ez ellen szavaztunk. Nemcsak felszólal- 
tunk ellene, de ellene is szavaztunk. És felszólítottuk Nagy Imrét, hogy ezentúl az ilyen 
elvi jelentőségű döntéseket ne vigye a nyilvánosság elé, mielőtt a párton belül meg nem 
tárgyalták volna. 


Ketten szavaztak csak ellene? A többiek támogatták ? 
A többiek támogatták. 
Voltak-e egyéb ellentétek a vezetésen belül? 


Ez volt a döntő, és ez határozta meg az összes többi ellentétet. De mindenütt fölmerült 
a kérdés, hogy végleges szakítás következzék-e be a régi rendszerrel, vagy pedig a régi 
rendszer megreformálása ; és én megmondom őszintén, én a megreformálás híve voltam. 


Sokáig Nagy Imre is. 
Igen, de Nagy Imrénél soha nem volt világos, hogy tulajdonképpen mi az álláspontja. 


Azt hiszem, ő is a reform álláspontját képviselte, csakhogy éppen őt érte 
közvetlenül a különböző - katonai és civil — felkelőcsoportok nyomása. Ez 
a nyomás sodorta el szerintem. 


Ez nagyon könnyen lehetséges. Én abszolúte nem állítom azt, hogy Nagy Imre el- 
lenforradalmár lett volna, vagy akár csak a kapitalizmus híve... szóval semmi ilyes- 
mit nem állítok róla, csak azt, hogy nem volt programja. Az egyik nap ezt mondta, a 
másik nap azt. 


Lukács elvtárs elvi okokból ellenezte a Varsói Szerződésből való kilépést, vagy 
taktikai meggondolások vezették, nevezetesen a szovjet beavatkozástól való 
félelem? 


Először is természetesen elvi okaim voltak. Én egyszerűen híve voltam annak, hogy 
Magyarország tagja a Varsói Szerződésnek. Másodszor természetesen az is szerepet 
játszott a döntésemben, hogy ne adjunk az oroszoknak semmiféle alkalmat arra, hogy 
beavatkozzanak a magyar ügyekbe. Mint motívum természetesen ez is szerepelt. 


Tudjuk tehát, hogy Lukács elvtárs októberben bekerült a párt héttagú vezető- 
ségébe. Állami funkciójáról nem beszéltünk még. 


A miniszterség úgy jött létre, hogy Erdei Ferencet megtették nem tudom én micsodának, 
és Ő ajánlott engem kultuszminiszternek. 

Volt valami elképzelése, programja? 
Nem, nem, semmi, be se tettem a lábamat a minisztériumba. 


Úgy emlékszem, valami nyilatkozatot azért tett, talán a Szabadság című 
lapnak, amelyben programként azt jelölte meg, hogy fel óhajtja oszlatni a 
minisztériumot. 

Ez nem valószinű. 


Nem a közoktatásügyi, hanem a népművelési részét. Valami olyasmit, hogy 
a minisztérium egy csomó olyan funkciót tölt be, aminek nincs értelme, 
például, hogy az irodalmat meg a filmet onnan irányítják. 


Ez nagyon könnyen lehetséges. Ilyesmit nyilatkozhattam. 
Rossz néven vették később, hogy betöltötte ezt a miniszteri posztot? 


Természetesen. 
Konkrét vádakat is felhoztak, vagy csak a szokott általános szöveget? 


Erre már nem tudok visszaemlékezni. Énrólam annyi rosszat írtak életemben, hogy az 
egyes elmarasztalásokra már nem emlékszem. 


November negyedike váratlanul érte, vagy hitt abban, hogy lehetséges meg- 
egyezés a szovjet és a magyar kormány között? 


Ez nagyon nehéz kérdés, mert - és ez életemben alig fordult elő velem — úgyszólván fizikai 
okból követtem el egy hibát. November harmadikán későn jöttem haza a Parlamentből, 
és alighogy lefeküdtem, felhívtak a Szántóék, hogy Gertrúddal menjünk el hozzájuk. Ők 
ott azonnal azt proponálták, hogy menjünk a jugoszláv követségre, mert az oroszok 
bejönnek. Bevallom, kialvatlan állapotomban elfogadtam ezt a gondolatmenetet, noha 
— és ezt megint a saját védelmemre mondom - mihelyt egy-két órát aludtam a követségen, 
már megbántam a dolgot, de akkor már nem lehetett elmenni. 

A követségen érezhetők voltak már nagyjából azok a véleménykülönbségek az 

oda menekült emberek között, amelyek később a romániai tartózkodásban 

fejlődtek ki? 


Természetesen. Azt sem szabad elfelejteni, hogy az emberek a legkülönbözőbb okokból 
mentek oda. Például Vas Zoltán azért menekült a jugoszláv követségre, mert azt hitte, 
orosz felesége együtt jön a benyomuló csapatokkal, és felelősségre vonja a szélhámossá- 
gáért, mert akkor ő már a mostani feleségével élt együtt. Ezzel csak azt akarom illuszt- 
rálni, hogy milyen különböző motívumok szerepeltek itt. Nekünk kezdettől az volt az 
álláspontunk. hogv mi haza akarunk menni. Ezt a szándékunkat - és ez érdekes momen- 
tum — bizonyos emberekre, köztük énrám, nézve elfogadták, de amikor végre akartuk 
hajtani ezt a szándékot, akkor letartóztattak bennünket, és elvittek az orosz táborba 
vagy minek nevezzük. 


Kiknek a távozását hagyták még jóvá? 
Nagyon sokakét. Például, emlékszem, Újhelyi Szilárdét, Szántó Zoltánét, Vas Zoltánét. 


A szó szoros értelmében vett Nagy Imre-csoporton kívül volt egy meglehetősen nagy 
csoport, amely el akart menni. 


Mi történt, amikor elhagyták a követséget? 


Mihelyt beültünk a kocsiba, nyomban egy rendőrkocsi csatlakozott hozzánk, és azt 
követelte, hogy sofőrünk kövesse a rendőrkocsit. Bevonultunk egy mellékutcába, és ott 
átültettek bennünket azokra a kocsikra, amelyek elvittek az orosz... 

Milyen volt ott a bánásmód? 
A bánásmód kezdettől fogva jó és udvarias volt. 


Kering Pesten egy anekdota, amely szerint mindenkit felszólítottak, hogy adja 
át a fegyverét, mire Lukács elvtárs állítólag a tollát adta át. 


Ez legenda. Semmiféle fegyvert nem kértek el. Szántó Zoltán, Vas Zoltán és én érkeztünk 
elsőnek az orosz táborba, nem tudom, voltunk-e ebben a csoportban többen is, és aztán 
3-4 nap múlva megérkezett az egész társaság. Utána vittek el minket Romániába. 


Volt ott lehetősége munkára? 


Tulajdonképpen volt. A könyvtárak nyitva állottak előttünk, úgyhogy az ember azt 
olvashatta, amit akart, ilyen téren nem támasztottak nehézségeket. Szabad belátásunkra 
volt bízva, mit csinálunk. 


Lukács elvtárs dolgozott? 


Én olvasgattam ott olyan dolgokat, amelyeket régebben nem sikerült elolvasnom a 
pártmunka miatt; az ilyen természetű tevékenységet nagyon nehéz munkának nevezni, 
de olyan nem volt, hogy ne lettem volna elfoglalva. 


Még egy legendáról hallottam. Romániában állítólag egy román smasszerféle 
azt a feladatot kapta, hogy ideológiailag győzze meg Lukács elvtársat. 


Lehetséges. Én tényleg ismertem is egy ilyen smasszert, ez azonban meglehetősen ártatlan 
dolog volt. 


Azt mondják, hogy néhány heti vita után idegszanatóriumba került az a 
smasszer. 


Ezt én most már nem tudom megmondani. Amikor én távoztam Romániából, akkor még 
nem volt idegszanatóriumban. 


Értelmes ember volt? 


Pártvonalon értelmesnek nevezik az olyan embert, amilyen ő volt. Ez minden, és ez nem 
sok. 


Tett külön kísérletet a hazajövetelre? 


Tettem, és itt felmerült egy probléma: kihallgatóink azt mondták nekem, hogy én nem 
voltam Nagy Imre híve, és ezt ők tudják, és akkor tulajdonképpen miért ne vallhatnék 
én Nagy Imre ellen. Erre én azt feleltem, hogy mihelyt egyszer mind a ketten, Nagy Imre 
és én, szabadon fogunk sétálni Budapesten, akkor én meg fogom mondani a véleménye- 
met Nagy Imre minden cselekedetéről. A rabtársaimról nem nyilatkozom. 


És mindenki kitartott emellett a morális tartás mellett? 

Körülbelül mindenki. 
Pesten keringtek hírek arról, hogy Szántó Zoltán magatartása nem volt 
egészen korrekt. 


Ezt én nem tudom, konkrét ismereteim nincsenek erről, mert mindenkit külön hallgattak 
ki, és utólag mindenki azt mesélte, ami jólesett és kellemes volt neki. De valószínűnek 
tartom, hogy Szántó Zoltán vallomásai kedvezőtlenek voltak Nagy Imrére nézve, mert 
volt ott egy értekezlet, amin az egész emigráció — vagy mondjuk inkább: az egész ottani 
internáltság — részt vett, és abban felszólalt Szántó Zoltán is, meglehetősen Nagy Imre- 
ellenesen. Ezen Nagy Imre is jelen volt. 


DOKUMENTUM 71 


Az ilyen értekezleteket szigorú megfigyelés alatt tartották ? 


Természetesen. Ott volt ez a 20-30 ember... És aztán az orosz, illetőleg a román 
személyzet. 


Azért kérdeztem rá külön Szántó Zoltánra, mert úgy emlékszem rá, Lukács 
elvtársnak Szántó Zoltánnal való közeli barátsága is ebben az időben rendült 
meg. 


Nem értettem egyet Szántó Zoltán egész magatartásával, és ezért viszonyunk természete- 
sen elhidegült egy bizonyos mértékig. 


1956-ban, amikor beszélgettünk róla, Lukács elvtárs őt mondta a legtehetsé- 
gesebb élő kommunista vezetőnek. 


Szántó Zoltán kitűnő pártmunkás volt, és a harmincas években nagyon tevékeny szere- 
pet játszott a magyar párt átalakulásában. Őt Rákosiék háttérbe szorították, és létrejött 
az a furcsa helyzet, hogy Szántó sokkal nagyobbnak tudja a maga szerepét, mint amilyen 
a valóságban volt. 


Ideológiailag nem volt különösebb jelentősége? 
Ideológiailag korrekt ember volt. 


Lukács elvtárs milyen körülmények között kapott 1957 májusában ajánlatot 
a hazaköltözésre? 


Március végén, április elején került sor a hazaköltözésre. 
Szabtak feltételeket? 
Nem. Nem. 
Adminisztratív kapcsolata a párttal hogyan festett ebben az időben? 


Amikor a pártot újjászervezték, és a párt megkapta mostani nevét, én bejelentettem, 
hogy igényt tartok a párttagságra. Levelet írtam a Központi Bizottságnak, megírtam, 
hogy mióta vagyok párttag, és hogy amióta párttag vagyok, azóta egész pártéletem 
világos a párt előtt, tehát semmi ok nincs arra, hogy megtagadják a párttagsági kérése- 
met. Ezt természetesen mégis megtagadták, illetőleg nem kaptam választ erre a levélre, 
csak tíz év múlva merült fel ismét a válasz kérdése. 


De továbbra is rossz néven vették, hogy miniszter volt a Nagy Imre-kormány- 
ban? 


Természetesen. 
Konkrét vádakat is felhoztak vagy csak a szokásos általánosságokat? 


Erre már nem tudok visszaemlékezni. Énrólam annyi rosszat írtak egész életemben, hogy 
az egyes vádakra, amelyeket felhoztak ellenem, már nem emlékszem. 


Elolvasta, ami rosszat Lukács elvtársról írtak ? 
Részben. 
És ami jót írtak? 
Azt még kevésbé. Jót nagyon ritkán írtak rólam. Ne felejtse el, hogy én Magyarországon 


híres ember voltam ugyan, de botrányairól híres ember, nem olyasvalaki, akit bárki és 
bármiféle módon dicsőített volna. 


Ez már pályájának kezdetén is így volt. 

Pályám kezdetén én egy normális polgári író voltam, a Nyugat munkatársa, és a Nyugat- 
on belül radikális pozíciót foglaltam el. De ennek nem voltak politikai következményei. 


A különállás bizonyos mértékig már akkor is jellemezte. 
Természetesen. 


Akkor is érvényes volt, hogy több rosszat mondtak Magyarországon Lukács 
elvtársról, mint jót. Gondolok például Babits bírálatára. 


Babits engem ki nem állhatott, ahogy Osvát sem állhatott ki engem. Ezek az irodalmilag 
radikális és politikailag konzervatív magyar írók szívből utáltak engem, és ezt nem is 
titkolták, okuk sem volt arra, hogy eltitkolják; utóvégre ki voltam akkor én? Bosszút 
állni nem tudtam volna rajtuk, így hát egyáltalán nem volt érdekes, hogy én hogyan 
foglalok állást a rólam írt kritikákkal kapcsolatban. 


A lexikonban, amelyet 1962-ben adtak ki, Szigeti József cikkében az áll, hogy 
kizárták a pártból. 


Ez nem igaz. De könnyen lehet, hogy azt írták, mert a hatvanas évekig egy teljes erkölcsi 
elítélésnek voltam alávetve. Könnyen lehet, hogy ilyen hírek voltak elterjedve rólam, 
mindenesetre engem a pártból nem zártak ki, csak éppen nem adtak feleletet arra a 
levelemre, amelyben azt írtam, hogy párttag akarok lenni. 


Nyilván azért nem feleltek, mert sem az igent, sem a nemet nem merte 
senki sem aláírni. 


Biztosan valami ilyesmi volt az ok. A probléma mindenesetre akkor merült fel újból, ami- 
kor én az új ökonómiai módszer bevezetésével kapcsolatban interjút adtam az Unitának, 
amelyben körülbelül az állt, hogy én ezt az irányvonalat helyesnek tartom, mivel szükség- 
képpen együtt járt a párt demokratizálásával és a marxizmus megújításával. 


Ezzel az Unita-interjúval kezdődött újabb nyilvános szereplése? 


Bizonyos fokig igen. Megint úgy kell venni a dolgokat, ahogyan vannak: nyilvánosan 
és a gazdasági reform bevezetéséig is szerepeltem, mint a revizionizmus passzív szobra, 
és ez a szereplésem a mondott időpontig nem is enyhült. 


Ebben az időben még az Esztétikán dolgozott? 


Az első időszakban még befejeztem az Esztétikát, és természetesen semmi kilátás nem 
volt arra, hogy az Esztétika megjelenhessen külföldön; Magyarországról most nem is 
beszélek. Erre én írtam Kádárnak egy levelet, amelyben elítéltem ezt az elintézési módot. 
Tudniillik úgy gondolom, minden kiadónak joga van azt kiadni, amit akar. Ellenben 
egyetlen kiadónak sincs joga megakadályozni, hogy más kiadók megjelentessék a köny- 
veket. Én ez ellen tiltakoztam Kádárhoz írott levelemben, aminek aztán az lett a követ- 
kezménye, hogy hívatott engem — hogy hívják ezt a pasast a Pártközpontban? Szirmai- 
nak -, Szirmai hivatott engem, és közölte velem, hogy kérem, amikor akarja, rendelkezé- 
sére áll egy kivándorló-útlevél. Erre én azt mondtam Szirmainak: nézze, magának a 
kezében van a hatalom. Maga tehet velem, amit akar. Ha én most kimegyek ebből a 
szobából és az ajtó mellett a rendőr a vállamra teszi a kezét, akkor én fogoly vagyok és 
nem tehetek semmit. De az a hatalma magának nincs, hogy kitessékeljen engem Magyar- 
országról, amikor akar. És ezzel aztán körülbelül megint egy jó másfél évig ad acta tették 
a dolgot. 


Mikor született meg a német összkiadás terve? 
Már nagyon régen. 1956 előtt. 

Végeredményben most azert folyt a harc, hogy az Esztétikát küldhesse ki 
Benselernek ? j 


Erről volt szó. 

Egyéb kéziratok jelentek meg ebben az időben külföldön? 
Amit ki tudtam csempészni, az megjelent. 

Emiatt senki sem szólt? 


Nem szólt senki, és utólag azután, amikor már helyreállt a béke, akkor Aczéllal beszél- 
tünk erről, és én akkor azt mondtam neki, hogy nézd, amíg ti eltiltjátok a külföldi 
megjelenést, addig én nyugodtan csempészni fogok, mert én nem ismerem el azt a 
jogotokat, hogy ti az én könyvem német megjelenését megakadályozzátok. Hogyha 
kapok garanciát arra, hogy dolgaim törvényes úton megjelenhetnek külföldön, a legna- 
gyobb örömmel mondok le a csempészés jogáról. Ez már a béke kezdeteinek korában 
történt. 5. 
Hazatérése után egy ideig részt vett bajba jutott emberek segélyezésében. 


Ez természetesen megtörtént. Most már nem tudnám megmondani, hogy kit vagy mit 
vagy hogyan segélyeztünk. Én mindig fölléptem a kormányerőszak ellen, és senki se fogja 
mondani, hogy én helyeseltem volna Nagy Imre kivégzését és így tovább, de voltak 
differenciák, amelyek egyes esetekben messzemenően taktikai természetűek voltak : kinél 
van kilátás segítségre, kinél kilátástalan és így tovább. 

Ebben az időben az Esztétikán kívül mivel foglalkozott? 


Ontológiám előkészítésével. Az Esztétika tulajdonképpen az Ontológia előkészülete, 
amennyiben az esztétikumot mint a lét, a társadalmi lét mozzanatát tárgyalja. 


Úgy tudom, az Esztétika után az Etika megírását. tervezte. 


Az Ontológiát tulajdonképpen az Etika filozófiai megalapozásának terveztem először, és 
az Etikát azon az alapon szorította ki az Ontológia, hogy tudniillik a valóság szerkezeté- 
ről van szó, nem pedig egy külön formáról. 


Ebben az időszakban politikai cikkek is születtek, sőt egy politikai tanulmány 
is a polgári demokrácia és a szocialista demokrácia viszonyáról, amely semmi- 
lyen nyelven nem jelent meg. A cseh ügyek kapcsán íródott. 


A cseh ügyek nagyon későn merültek föl és a cseh ügyekben én határozottan pro-cseh 
álláspontot foglaltam el. Írtam egy levelet Kádárnak, amelyben párttagi jogommal élve 
tudattam vele, hogy nem helyeslem sem a pártnak a föllépését a cseh ügyben, sem 
különösen az ő föllépését. Ezt megírtam Kádárnak. Viszont meg voltam akkoriban híva 
Bécsbe egy filozófiai kongresszusra, és lemondtam a részvételemet — én ma is helyesnek 
tartom, hogy így cselekedtem -, mert ha ott lettem volna, ott természetesen minden 
második szó a cseh kérdéssel lett volna kapcsolatban, és én ezt nem akartam. 


A cseh ügyek nem módosítják bizonyos mértékig 1956-ról kialakult álláspont- 
ját? Ertem ezen azt, hogy a csehek nyilvánvalóan nem akartak kilépni a Varsói 
Szerződésből, mégis megtörtént a beavatkozás. Nem lehet-e ebből arra követ- 
keztetni, hogy Nagy Imre kilépése csak puszta ürügyül szolgált ehhez a 
beavatkozáshoz? 


Ezt abban az időben nem lehetett eldönteni. Én a magam részéről a csehek oldalán 
foglaltam állást, annak ellenére, hogy én egy román lapnak cikket akartam írni arról — 
és csak az idő rövidsége miatt nem írtam -, hogy a csehek kérdésében, a cseh demokratiz- 

mus kérdésében milyen belső ellentmondások tapasztalhatók, egyszóval én kritikus 
álláspontot foglaltam el a csehekkel szemben, de szimpatizáló álláspontot. 


Ha jól emlékszem, ez a cikk a Masaryk-kérdéssel lett volna kapcsolatban. 


A diktatúrában a cseh csapatok Masaryk vezetése alatt törtek be Magyarországra, és én 
megírtam volna, hogy az ilyesfajta demokráciát, amely az egyik ország proletárdiktatú- 
rája ellen demokratikus fegyvereket akar használni, nemigen becsülöm. 


Egyéb vitái ebben az időszakban? 


A dolog úgy áll és én ezt baráti beszélgetésekben mindig meg szoktam Aczél elvtársnak 
mondani, hogy ő rendkívül jóindulatú és rendes ember, én őt nagyon kedvelem és nagyon 
tisztelem, ellenben ő úgy szeretné a dolgokat megoldani, hogy mindenki meg legyen 
elégedve. Ez nem megy. Ugy megszüntetni a csempészetet, hogy a csempészek meg 
legyenek elégedve, ez megoldhatatlan feladat. Aczél azután a Népszabadságban polemi- 
zált az ellen, amit én Révai-tragédiának nevezek. Megmondtam neki - ez nem került bele 
a Népszabadságba -, hogy a Rákosi-korszakból száz meg ezer ember került ki, az egyik 
póluson ott van Farkas Mihály, ez a címeres gazember, a másik oldalon ott van Hegedűs 
András, aki Rákosi miniszterelnöke volt, és ma a reform egyik fő embere. Ha most 
egyszerűen úgy vennénk, hogy mindenkivel történt több-kevesebb baj, most ne beszél- 
jünk a részletekről, ez azt jelentené, hogy végeredményben egyenlőségi jelet tennénk 
Farkas Mihály és Hegedűs András között. Ami nem volna igazságos. És a mai élet fontos 
követelménye, hogy gyűlöletteljes nemet mondunk a Farkas Mihály típusra, és igeneljük 
a Hegedűs András-féle típust — most embertípusokról beszélek, nem pedig emberekről. 
Közben rengeteg árnyalat van, amit a művészetnek a valósághoz híven kell ábrázolnia, 
de ezt a skálát látni kell. Ha megfeledkezünk erről, akkor tényleg arra az álláspontra 
jutunk, hogy hát igen, történtek mindenféle bajok, de mert túl vagyunk rajtuk, felejtsük 
el őket. De ne felejtsük el. Ez a probléma a mi irodalmunkban felmerült már egy 
nagyszerű formában, tudniillik Makarenko nagy pedagógiai regényében. Ott a szocialis- 
ta nevelés módszere az, hogy a megszégyenítést és a katarzist a , most pedig felejtsd el" 
követi, a felejtésre tehát csak a katarzis után kerülhet sor. Ha igazán akarjuk a szocializ- 
must, nem nélkülözhetjük az ilyesfajta nevelőmunkát, enélkül mi ideológiailag álszocia- 
lizmusban fogunk élni. Vagy vegyük a forradalmi terror kérdését. Ha a forradalmi terror 
Farkas Mihály, akkor egészen hamis képlethez jutunk. Ha a forradalmi terror Korvin 
Ottó... Hadd mondjak el megint egy történetet. Amikor választások voltak a diktatúrá- 
ban, a választás után feleségem - akkor még nem voltunk összeházasodva — és a 
barátnője eljött hozzám, hogy borzasztó dolog történt, a barátnő öccse, egy tanár tartott 
egy nagy választási beszédet, hogy az egész választás svindli, szélhámosság, és erre a 
rendőrség bevitte, és mi lesz most, ezt most fel fogják akasztani. En erre megígértem, 
hogy másnap reggel fel fogom hívni Korvin Ottót, és csakugyan felhívtam a Népbiztos- 
ságról, erre ő azt mondta, az egy bolond ember, ezt én már rég szabadon bocsátottam. 
Pedig más esetben, a Stenczel-Mikolényi-féle összeesküvésnél, Korvin is meg én is 
szenvedélyesen harcoltunk a Népbiztosok Tanácsában az ellen a szociáldemokrata 
felfogás ellen, hogy meg kell kegyelmezni ennek a két embernek. Azt az álláspontot 
képviseltük, hogy igenis ki kell végezni őket, mert magas rangú rendőrtisztviselők egész 
fegyvertárakat rendeznek be lakásukon az ellenforradalom számára. Most én azt állitom, 
hogy Korvinnak ez a két ellentétes álláspontja nem jelent következetlenséget. Hogyha 
K orvint összemosom Farkas Mihállyal és a ma divatos általános megbocsátás álláspont- 
jára helyezkedem, akkor teljesen elvész az igazi forradalmi hős, aki Korvin valójában 
volt. Korvin Ottónak nincs ma Magyarországon semmiféle híre vagy presztizse, és ebben 
igen nagy része van annak, hogy a középszintű általános amnesztia eltünteti a forradal- 
már jó típusát. Ugy tünteti fel, mint hogyha egy mérsékeltebb Farkas Mihály lett volna, 
mérsékeltebb ugyan, de lényegében mégiscsak Farkas Mihály. Tudja, én szeretném, ha 

az emberek megértenék, hogy ez az én nagyon éles kritikám szocialista kritika. Én nem 
egy úgynevezett polgári humanizmus szemszögéből beszélek. Az ilyen , borítsunk fátyolt 
a múltra"-szerű összemosást én taktikai szempontból el tudom képzelni; ne felejtse el, 
hogy ez a , borítsunk fátyolt a múltra" 1867-ben mondódott, és én még gyerek voltam, 
amikor mindenkinek az emlékében élt az aradi tizenhárom. Nem igaz, hogy ez a fátyol- 
borítás több volt egy bürokratikus intézkedésnél. En abszolúte ellene volnék annak, hogy 
mi erre a Farkas Mihály-periódusra fátyolt borítsunk. Az ilyen fátyolborításnak aztán 
vannak valóságos következményei, habár nem olyan katasztrofálisak, mint régebben 
voltak. De az, hogy Horváth Zoltán több mint egy évig házi internálás alatt állt, azért 
mert privát társaságban nem elismerően nyilatkozott Kállairól — ez tulajdonképpen a 
Farkas Mihály-i idő visszatérése. 


Azt hiszem, Aczél éppen abban a tekintetben polemizál Lukács elvtárssal, 
hogy állandó balanszot követel, vagyis ha elkezdjük mondani a rosszat, akkor 
gyorsan tegyük hozzá a jót — ami nonszensz. 


Ez teljesen fölösleges dolog, mert én hajlandó vagyok elismerni — nem tudom, de 
lehetséges —, hogy Farkas Mihály jó családapa volt. De nem tartom történész feladatom- 
nak, hogy a róla megrajzolt képbe ezt a jó családapaságot belefoglaljam. Egészen más 
dolog, hogy ha az emberben a jó s a rossz tulajdonság dialektikája van jelen, mint például 
kétségkívül Trockijban és másokban, akkor ezt a dialektikát ábrázolni kell. De nem 
azért, hogy kiegyenlítsük a jót meg a rosszat, hanem mert az illetőnél a motívumokat 
nem lehetne feltárni enélkül a dialektika nélkül. Nézze, mi fiatalkorunkban nagyon 
lelkesedtünk, amikor Ady Endre kan Báthory Erzsébetnek nevezte Tisza Istvánt. Nem 
sorolta fel Tisza István egyetlen jó tulajdonságát sem, pedig Tisza István okos ember 
volt, személyileg becsületes, meggyőződött ember. És Adynak volt igaza, amikor kan 
Báthory Erzsébetnek nevezte. 


Adynál eltűrik , hogy szenvedélyesen ítéli meg ellenfeleit, de ugyanezt ma nem 
fogadják el. 


Pedig enélkül nem jutunk előre. Itt van például Jancsó filmjéből a Ráday gróf esete — 
esetleg neki is voltak pozitív oldalai. Én tagadnám, hogy voltak, de hát az mindegy. . . 


Vagy a legutóbbi Jancsó-film, a Csend és kiáltás... 


Én azt a filmet nagyon szeretem, nagyon sok értékes dolog van benne, és én nem 
mondhatok mást, mint hogy mind Jancsótól, mind Kovácstól még nagyon sokat lehet 
várni ezen a téren, csak az szükséges, hogy a film barátai támogassák őket abban, hogy 
a jelen és a múlt rossz oldalainak leleplezése pozitív dolog és segítség a szocializmusnak. 


Nem véletlen, hogy a magyar film akkor kezd elérni valamit, amikor megindul 
az igazmondás utján. 


Groteszk tény, hogy Sztálin azt mondta az irodalom feladatáról : írjátok az igazat! Csak 
éppen nem tűrte el, hogy az igazat írják. Ebben a tekintetben én hajlandó vagyok még 
a sztálini jelszót is elfogadni, és azt mondani : írjátok az igazat! 


Most még néhány személyi kérdést. Amikor Romániából hazajött, Révai még 
élt. Találkoztak ? 


Találkoztunk még, mert tudniillik Révait abban az időben kitették a Központi Bizottság- 
ból, ennélfogva szerencsétlen állapotban volt, és én nem tartottam volna harmincévi 
barátság után helyesnek, hogy ebben a pillanatban hagyom őt ott. Érintkezésünk nem 
volt túlzottan baráti vagy túlzottan közeli, de azért négyhetenként egyszer találkoztunk. 

Révai semmiben sem revideálta álláspontját ? 


Révai semmit sem revideált, sőt minden kérdésben a régi álláspontját igyekezett fenntar- 
tani, mint egyedül helyes felfogást. 


Déry például, amikor kijött a börtönből, akkor... 


Déry tulajdonképpen nem a börtönben, hanem a Révai által rendezett vita során vesztet- 
te el a hitét abban, hogy Magyarországon lehet szocialista regényt írni. Attól fogva 
létrejöttek későbbi írásai, s egészen az önéletrajzig, amelyek természetesen rendkívül 
tehetséges író dolgai, de a szocializmushoz már nagyon kevés vagy úgyszólván semmi 
közük nincs. 


Személyes érintkezésük megmaradt? 


Én szimpatizálok az ő személyével és az asszonnyal is, ennélfogva érintkezünk, mert hát 
tulajdonképpen soha semmit se tettünk egymás ellen, miért ne érintkeznénk, annak 
ellenére, természetesen, hogy most már nem tartom fönn, amit a harmincas évek elején 
írtam Déry dolgairól. 


Az utóbbi években milyen írókkal tartott fenn kapcsolatot ? 


Én Déryvel és Illyéssel továbbra is jó baráti, tulajdonképpen inkább azt volna helyes 
mondani : jó beszélgető viszonyban vagyok. Bár Illyéssel is az a helyzet, hogy noha ő nem 
volt tulajdonképpen szocialista, de tényleg plebejus demokrata volt. És az az érzésem, 
hogy mostanra elvesztette a hitét mindenben, és ennélfogva új írásai, jó irodalmi színvo- 
naluk ellenére, meg sem közelítik a fiatal Illyés nagy műveit. A többi író közül itt van 
még Benjámin László, akivel az 1957-es idők után találkoztam egypárszor. De tulajdon- 
képpen kivel érintkezzek ? Nincsen olyan író, akinek az írói mivoltára sokat adnék, olyan 
író — a három felsorolton kívül, és Benjámin esetében csak néhány versére vonatkoztatva 
-, olyan író nincs. Kivel érintkezzek ? 


Most még néhány szót a tanítványairól. Kik azok, akikkel a legrégebben van 
kapcsolatban, és akiket a legtöbbre becsül a tanítványai közül? 
Legfőképpen Heller Ágnest, Fehér Ferencet és még egynéhány más embert. 


Márkus? 


Márkus nekem nem tanítványom. Márkus háromnegyedrészt kész emberként jött vissza 
Moszkvából, és nem mondom, hogy nem volt rá semmi befolyásom, de tanítványomnak 
nem lehet mondani . 


Vajda? 


Vajda igen. Vajda tulajdonképpen Heller Ágnes tanítványa volt, amikor Heller az 
egyetemen tanított és én átvettem tőle Vajda tanítását. . . tanításnak tulajdonképpen nem 
lehet mondani, mert ő már félig-meddig kész ember volt, amikor hozzám jött. Kezdettől 
fogva tulajdonképpen csak Heller Ágnes és Fehér Ferenc volt az én tanítványom. 


Zeneesztéták közül. ..? 


A zeneesztéták közül vannak közvetlen tanítványaim, például Zoltay Dénes. Szabolcsi 
Bence környezetében és az én környezetemben természetesen mindig fognak akadni 
olyan emberek, akikre ilyen szempontból hatást gyakorolok. 


Ha már a zenénél tartunk: beszélgetés közben sokszor tesz különbséget 
Kodály és Bartók között. 


DOKUMENTUM 77 


peg eg 


természetesen megmutatják a régi idillikus Magyarországot. A Cantata profana viszont 
nem a régi idillikus Magyarország, hanem a lázadó Magyarország. Ha eltekintek a 
fiatalkori Kodálytól, akit nem merek megítélni, nem lévén muzsikus, én nem látok közös 
fejlődést Bartók és Kodály között. 

Szabolcsi Bence vitatja ezt, nem? 


Szabolcsi Bence vitatja. De ebben a tekintetben nem tartom kompetensnek, mert én nem 
a muzsikáról beszélek, hanem például arról, hogy Kodály felújítandónak tartja a régi 
magyar muzsikát. Bartók számára a magyar muzsika nem előkelőbb és nem parasztibb, 
mint az egyiptomi muzsika és így tovább. Bartók számára, ha szabad ezt így mondani, 
a paraszti világ felújítása a fontos, abban az értelemben, ahogy Lenin egyszer azt mondta 
Tolsztojról, hogy ez előtt a gróf előtt soha nem volt még paraszt az orosz irodalomban. 
Ilyen értelemben még paraszt a muzsikában sem szerepelt, és ez Bartók lényege, nem az, 
hogy ez magyar paraszt vagy román paraszt, vagy nem tudom micsoda, hanem egy 
paraszt. Az a szarvas, aki nem akar visszamenni az emberek közé. Itt szerintem óriási 
különbség van Bartók és Kodály között, és én nem vagyok hajlandó közös nevezőre 
hozni őket. Igaz, Kodály körül is kifejlődött egy mítosz, egy nem jogosulatlan mítosz, 
mert a régi, a kultúra előtti magyarság viszonya a parasztokhoz kétségkívül kifejeződik 
nála. Azt én abszolúte nem vonom kétségbe, csak azt vonom kétségbe, hogy a viszony 
nemzetközi és forradalmi vonatkozásai megvolnának Kodályban. Az ő parasztjai nem 
a Cantata profana parasztjai, a szarvasok, akik nem akarnak visszamenni, hanem olyan 
parasztok, akik szépen táncolnak és képviselnek mindenféle ősrégi és tradicionális muzi- 
kalitást, anélkül, hogy csak egy szavük is volna a régi Magyarország ellen. Ahogy az 
irodalomban nem választják külön a Csokonai-Petőfi-Ady-József Attila-vonalat a 
többi vonaltól, úgy a muzsikában sem tesznek különbséget; Bartókról és Kodályról 
beszélnek, és ez ugyanolyan, mint hogyha ezt mondanám: Ady és Babits. És nem vonom 
kétségbe Babits igazi költői mivoltát, de ha Babits azt mondja az első világháború végén, 
hogy , ki a bűnös, ne kérdjük, ültessünk virágot", satöbbi, akkor ő tulajdonképpen a bók 
kedvéért Tisza Istvánnal is meg akarna békülni. Ady Endre azonban soha nem akart 
megbékülni Tiszával. Bartók és Kodály között ugyanolyan mélyreható a különbség, 
mint Ady és Babits között. 


Végezetül nem mondana néhány szót utolsó művéről, az Ontológiáról? 


Én az Ontológiát Marx nyomán úgy képzelem el, mint a tulajdonképpeni filozófiát, 
amely a történelmen alapul. Mármost történelmileg kétségtelen, hogy az anorganikus lét 
van először, ebből nő ki — hogy hogyan, azt nem tudjuk, de hogy mikor, azt körülbelül 
tudjuk - az organikus lét, mégpedig annak növényi és állati mivoltában, és ebből a 
biológiai állapotból nő ki azután később rendkívül sok átmenet révén az, amit mi emberi 
társadalmi létnek nevezünk, aminek a lényege az ember teleológiai tételezése, vagyis a 
munka. Ez a legdöntőbb kategória, mert mindent magában foglal. Ne felejtse el, hogy 
ha mi az emberi életről beszélünk, akkor mindenféle értékkategóriákban is beszélünk. 
Mi az első érték: az első produktum? Egy kőkalapács vagy megfelel a maga céljának, 
vagy nem felel meg, az egyik esetben lesz értéke, a másik esetben értéktelen lesz. Az érték 
és értéktelenség a biológiai létben sem fordul még elő, mert tulajdonképpen a halál 
ugyanolyan folyamat, mint az élet, nincs köztük értékkülönbség. A második alapvető 
különbség a , Sollen", amit magyarul , Legyen!"-nek neveznek, tudniillik az, hogy a 
dolgok nem maguktól, nem spontán folyamatok révén változnak meg, hanem tudatuk, 
létezésük következtében. A tudatos tételezés azt jelenti, hogy előbb van a cél, aztán az 
eredmény. Ez az egész emberi társadalom alapja. Az egész emberi életet tulajdonképpen 
az az ellentét teszi ki, amely az érték és a nem érték, a létrehozottság és a létrejöttség 
között feszül. 

Maga Marx mennyiben dolgozta ki ezt az elméletet? 


Marx mindenekelőtt azt dolgozta ki, és ezt tartom én a marxi elmélet legfontosabb 
részének, hogy a társadalmi lét alapvető kategóriája, és ez minden létre áll, hogy történel- 
mi. Marx azt mondja a párizsi Kéziratokban, hogy egyetlen tudomány van, a történelem, 
és még azt is hozzáteszi ehhez, hogy , Ein ungegenstándliches Wesen ist ein Unwesen". 
Vagyis az olyan dolog, aminek nincsenek kategorizált tulajdonságai, nem létezhet. 
A létezés tehát azt jelenti, hogy valami egy meghatározott formájú tárgyiassággal létezik, 
vagyis egy meghatározott formájú tárgyiasság teszi ki azt a kategóriát, amelyhez az illető 
lény tartozik, itt válik el élesen az ontológia a régi filozófiától. A régi filozófia ugyanis 
felvázol egy kategóriarendszert, amelyen belül szerepeltek történelmi kategóriák is. 
A marxizmus kategóriarendszere olyan, hogy minden dolog primeren egy kvalitással és 
egy dologisággal és egy kategoriális léttel felruházott valami, ein ungegenstándliches 
Wesen ist ein Unwesen, és most ezen belül a történelem a kategóriák megváltozásának 
története. A kategóriák az objektív valóság részei tehát. Semmi sem létezhet, ami valami- 
lyen formában nem volna kategória. Ebben a tekintetben a marxizmus roppant élesen 
elválik a megelőző világnézetektől: a marxizmusnál a dolog kategoriális léte teszi ki a 
dolog létét, míg a régi filozófiákban a kategoriális lét volt az alapvető kategória, és ezen 
belül alakultak ki a valóság kategóriái. Nem úgy van, hogy a kategóriarendszeren belül 
játszódik le a történelem, hanem úgy van, hogy a történelem a kategóriarendszer megvál- 
tozása. A kategóriák tehát létformák. Természetesen amennyiben gondolati formákká 
válnak, visszatükrözési formák, de primeren létformák. Ilyen módon egészen más kate- 
góriacsoportok és kategóriatartalmak jönnek létre. Vegyük azt a történelmileg hires 
példát, hogy Leibniz megmagyarázta a hecegnőknek, hogy nincs két egyforma falevél. 
Azt is megmagyarázhatta volna nekik, hogy két egyforma kavics sincs. A tárgyak 
egyedisége elválaszthatatlan a létüktől, és nem vezethető vissza semmire. Vagyis én azt 
mondanám, hogy a kategóriarendszer az egyediség szempontjából azt a fejlődést mutat- 
ja, amelynek során az egyediség kategóriája a kavics egyediségéből rendkívül hosszú 
fejlődés eredményeképpen az ember egyediségéig fejlődik. 


Németh Ágnes: Dante-portré 

Vita helyett - folytatás 


Nem vitatkozni kívánok Vitányi Iván írá- 
sával," inkább megjegyzéseket, széljegyze- 
teket fűznék az általa leírtakhoz. A vitától 
nemcsak gondolatmenetének alapvető he- 
lyessége tart vissza, hanem az is, hogy - 
másokkal ellentétben - nem követ el olyan 
történelmietlen tévedést, hogy a népíront- 
gondolatot egyfajta sztálinista vagy 
posztsztálinista képződménynek tartaná. 
Ellenkezőleg. Helyesen állapítja meg, hogy 
a több mint fél évszázados népírontgondo- 
lat és -gyakorlat megjelenése a harmincas 
évek elején és közepén a szocialista- 
kommunista mozgalmak történetének 
egyik legjelentősebb mozzanata, ami sze- 
rencsésebb történelmi körülmények között 
a sztálinizmus alternatívája lehetett volna. 

Azzal is nehéz lenne vitatkozni, hogy a 
marxizmus politikai elmélete mindmáig 
nem tudta igazán szervesen beilleszteni a 
maga rendszerébe a népfrontgondolatot és 
-gyakorlatot. Ilyenkor valóban fel kel! ten- 
ni a kérdést, hogy miért nem? Vitányi igen 
érdekes, újszerű megközelítésben keresi 
(találja meg?) a választ. A klasszikusokig 
visszanyúlva, az idézetek bőségével tanúsit- 
Ja: , A probléma gyökere az, hogy a szocia- 
lizmus és a demokrácia viszonya kezdettől 
fogva tisztázatlan", s a klasszikusokra 
utalva - , horizontjukon nem volt eleven és 
jelentékeny helye a demokrácia ügyének". 

A demokrácia két dimenziója (a partici- 
páció és a pluralizmus) Leninnél is ellent- 
mondásosan jelenik meg, az előbbi gazda- 
gon és kidolgozottan, a másodikról szinte 


s Vitányi Iván Népfrontgondolat és demokrácia 
cimű írása a Társadalmi Szemle 1989. márciusi számá- 
ban jelent meg. 


szót sem ejtve. Mindez Sztálinnak szinte 
kínálta a lehetőséget, hogy a Lenin által 
komolyan vett participációt is lehetetlenné 
tegye, a tömeges részvételt formálissá, majd 
kényszerré szűkítse, s végül az e témában 
Leninnél is fellelhető ellentmondást a de- 
mokrácia felszámolásával , oldja meg". 

Ilyen körülmények között a sztáliniz- 
mus számára valóban idegen testként jele- 
nik meg a fasizmus előretörésével szemben 
az összefogás, a népíront gondolata, ami 


. valóban a pluralizmus egyfajta elismerése 


(nemcsak Európa több országában, ha- 
nem Kinában és Latin-Amerikában is). 
Mindezt a valóság veti fel alapkérdésként, 
amire a Kommunista Internacionálé VII. 
kongresszusa igazában csak válaszol, amit 
elismerésével megerősít. Mindennek valójá- 
ban semmi köze Sztálinhoz, ha mindenáron 
nevekhez akarjuk kötni, sokkal inkább Di- 
mitrovot és Togliattit kell említenünk. 

A népfrontgondolat megjelenése újabb 
lehetőség a szocializmus és a demokrácia 
találkozására. , De vajon felismerték-e 
mindezt a kommunista pártok vezetősé- 
ge1?" — teszi fel a kérdést Vitányi, s válaszol 
is rá: , Aligha. A tapasztalatok arra utal- 
nak, hogy inkább átmeneti megoldásnak 
gondolták a népírontot, amit egy időleges 
nehézség (a fasizmus elleni harc) tesz szük- 
ségessé, s utána majd vissza lehet térni a 
ybeváltx politikához. Azt, hogy a legfelső 
vezetés így gondolta, nyilvánvalóvá teszi, 
hogy a Szovjetunióban nyoma sem volt 
semminek, ami a népfírontra hasonlított 
volna. Sőt ezután kezdődött Buharin pere, 
vagyis azé a politikusé és teoretikusé, aki- 
nek gondolatai a legközelebb álltak a nép- 

front eszméjéhez." Úgy gondolom, itt már 
keverednek a helytálló és sommásan álta- 
lánosító megállapítások. Ezt a politikai 
sandaságot minden kommunista párt nya- 
kába varrni talán túlzás, s a szovjet párt 
esetében is valószínűleg inkább csak Sztá- 
linra és szűkebb környezetére vonatkoztat- 
ható ez az alapállás. Sok pártban - igaz, 
kemény küzdelmek és viták árán — hátsó 
szándék nélkül vállalták a kommunista ve- 
zetők a társadalom többségével együtt a 
népfíronteszmét és vele a demokráciát. 

A második világháború után sok or- 
szágban (nemcsak az ún. népi demokrá- 
ciákban) alakultak olyan rendszerek, ame- 
lyekben a kommunisták részt vettek a kor- 
mányzásban, őszintén hittek a harmincas 
években kialakult összefogásban, s mind- 
ezt a népfront egyenes folytatásának tekin- 
tették. Volt-e naivitás abban, hogy elhit- 
ték, elhittük: ,a világháborúban győztes 
sztálinizmus" (ezt a megfogalmazást is 
pontatlannak érzem) utat enged egy más 
típusú szocializmus kibontakozásának? 
Bizonyára volt. Rákosi szinte , fantáziátla- 
nul" másolta le a korábbi sztálini receptet. 
Alig választották meg Rajk Lászlót 1949- 
ben a Magyar Függetlenségi Népfront fő- 
titkárává, májusban már koholt vádak 
alapján letartóztatták, majd halálra ítélték 
és kivégezték. Ma már az sem titok, hogy 
Rákosi Mátyás a magyar népfírontnak 
egyetlen komoly szerepet szánt, azt, hogy a 
" volt koalíciós partnerek elhalásának kerete 
legyen. Hasonló példák más , népi demok- 
ráciák" történetéből is bőven sorolhatók. 

A népfrontszervezetek és -mozgalmak 
formális szerepre kárhoztattak. Hogy ez a 
szerep nálunk mennyire volt formális, azt 
jól mutatja az a mindmáig egyedülálló ma- 
gyar vállalkozás, amely A magyar népfront 
története dokumentumokban (1935-1976) 
című vaskos két kötetben testesül meg. 
A könyv az 1949. április 17. és 1954. 
augusztus 13-a közötti időszakról egyetlen 
népfrontdokumentumot sem tud publikálni, 
mert ebben a periódusban a népfront sze- 
repe lényegében a választásokra korláto- 
zódott, s igazából csak az 1950-es és az 
1953-as választási felhívást lehetett volna 
dokumentumként közzétenni. 

Nem szaporítva Vitányi Iván és a ma- 


gam példáit, én is felteszem a kérdést: 
mindezekkel együtt is igaz-e, hogy a , nép- 
front — mint az 1945 előtti és utáni évek 
politikai elképzeléseinek maradványa - 
mindmáig nosztalgikus, ámde idegen test 
maradt politikai intézményrendszerünk- 
ben"? Ennek ellentmondani látszik (amit 
Vitányi maga is elismer), hogy ez a nosztal- 
gia igencsak tartós, s nemcsak az ún. szocia- 
lista országokban és a , harmadik világ- 
ban", hanem a legkülönfélébb szándékú 
megújulások lehetőségeként a világ más tér- 
ségeiben is tovább él. Legújabban a Szovjet- 
unió egyes köztársaságaiban alakultak 
népfírontok, de vannak szovjet politikusok, 
akik elképzelhetőnek tartanak egy , nép- 
frontos megoldást" a politikai intézmény- 
rendszer megújítására tágabb értelemben is 
(igaz, az egypártrendszer körülményei kö- 
zepette). Számomra elfogadhatatlannak tű- 
nik, hogy mindezeket a kezdeményezéseket 
csak , szépségflastromnak" tekintsük. 

Bennünket azonban - érthetően — a ma- 
gunk viszonyai izgatnak. Azok közé tarto- 
zom, akik az MSZMP-vel együtt, felada- 
tunknak tekintjük a többpártrendszeres 
képviseleti demokrácia kialakítását, mivel 
az egyetlen párt mechanizmusára épített 
hatalom működése nem bizonyult igazán 
eredményesnek. El tudom fogadni a de- 
mokrácia bibói értelmezését is, miszerint 
az a , szabadság objektív technikája". Azt 
viszont leegyszerűsítésnek tartom, hogy 
népfront alatt szigorúan azt a több (nem- 
csak két) pártból álló pártszövetséget kell 
érteni, amelyben a kommunista párt is 
részt vesz, ha nem 1s feltétlen vezetőként, 
de mindenesetre nem alárendelt helyzet- 
ben. Ez a népfrontnak csak egy, egy lehet- 
séges  pártkoalíció jellegű felfogása. 
A népfront véleményem szerint lehet ennél 
több is és más is. Lehet például széles osz- 
tály- és rétegszövetség, pontosabban: ér- 
dekszövetség, nagy néptömegek együttes 
fellépésének formája meghatározott és 
szükségletektől függő célokért stb. 

Annyit mindenféleképpen érdemes figye- 
lembe venni, hogy a többpártrendszer kö- 
rülményei között is vannak és lesznek olyan 
milliók, akik egyetlen pártban sem kíván- 
nak tagok lenni, illetve nem párt jellegü 
szerveződésekbe akarnak tömörülni. Ezek 

az emberek egyúttal a közéletből sem szán- 
dékoznak kimaradni, vagy nem csupán vá- 
lasztásokkor kívánnak véleményt nyilvání- 
tani. Vitányi csak a pártkoalíciós értelmezé- 
sű népírontnak szán szerepet a ma és a 
közeljövő Magyarországában, hozzátéve, 
hogy még ennek is hiányzik két lényeges 
feltétele: nevezetesen az, hogy a kommunis- 
ta párt eddig még nem tudta eldönteni, 
hogy kikkel akar együttműködni, s a szer- 
veződésben lévő pártok és potenciális pár- 
tok sem döntötték el, hogy együttműköd- 
nek-e as: MSZMP-vel. De hát a pártok szö- 
vetségi politikája nem korlátozódik csak a 
más pártokkal kialakított együttműködésre! 
Az általa felvázolt szerepre Vitányi Iván 
a Hazafias Népírontot nem tartja alkal- 
masnak. Egyebek között azért nem, mert 
a népfront -— szerinte — mindenkit , egy 
tömegszervezet szerepkörű hálózatba akar 
beolvasztani, egy párt feltétlen vezetése 
alatt". Ez a megállapítás 1957 óta sem a 
dokumentumok, sem a gyakorlat tükrében 
így egyszerűen nem állja meg a helyét. 
Nem a szavakon lovagolok, amikor a tö- 
megszervezet és a tömegmozgalom közötti 
különbségre utalok. Kállai Gyula már 
1964-ben, a népíront III. kongresszusán a 
vitában kifejtette, hogy a kötetlen, széles 
tömegeket átfogó mozgalmi keretek bizo- 
nyultak legalkalmasabbnak a népfront te- 
vékenysége számára. A rugalmas mozgal- 
mi jelleg gyors, hatékony cselekedetekre 
teszi alkalmassá a népfrontot; több önál- 
lóságra, több felelősségre készteti helyi és 
területi bizottságait; növeli vállalkozási, 
kezdeményezési kedvüket. A tapasztalat 
tanácsolja — mondta -, hogy a népíront 
továbbra is politikai tömegmozgalomként 
működjék. Főtitkár elődöm, Erdei Ferenc 
pedig a népfront legnagyobb veszélyének 
tartotta, ha téves váltóállítás miatt moz- 
galmiról, szervezeti sínekre tévedne. 
Talán azt sem szükségtelen megjegyezni, 
hogy a népíront akkor is alulról felfelé 
építkező mozgalom volt, amikor ez a kife- 
jezés még korántsem volt annyira dívat- 
ban, mint napjainkban; a párt demokra- 
tikus centralizmusától eltérően, működésé- 
re a demokratizmus elvei voltak mérvadó- 
ak, választott bizottságai nem voltak egy- 
másnak alá- és fölérendelve, az országos 


vagy a területi testületek nem hoztak, nem 
hozhattak határozatokat a helyiekre; nem 
véletlen, hogy a népíront gyakorlatában 
nem határozatok, hanem állásfoglalások , 
ajánlások születtek és születnek. 

Ami az egy párt feltétlen vezetését illeti, 
nos, a népíront sohasem tagadta, hogy 
egyik alapító , tagszervezeteként" tartja 
számon a kommunista pártot. De létét a 
Márciusi Fronttól eredeztette, s a kommu- 
nisták mellett mindig számon tartotta a 
népi írókat, a haladó egyetemi ifjúságot, a 
jeles értelmiségieket. Ezek az alapítók s 
más kiemelkedő személyiségek (korábbi 
pártállásuktól függetlenül) mindmáig vagy 
halálukig tagjai, illetve vezető tisztségvise- 
lői voltak a mozgalomnak. S talán arról 
sem kellene elfeledkezni, hogy — ha ,,visz- 
szarendeződések" közepette is — a Magyar 
Szocialista Munkáspárt viszonya merőben 
más volt a népfrontgondolathoz és -gya- 
korlathoz, mint a Magyar Dolgozók Párt- 
jáé. A szocialista országok pártjai közül a 
népfrontot illetően az MSZMP ment a 
, leegmesszebbre". Kinyilvánította, hogy 
számára a népfront nem taktika (igaz, 
odáig nem ment el, hogy a népírontgondo- 
latot stratégiaként is vállalta volna). Hitet 
tett amellett, hogy nem kívülről vagy felül- 
ről kíván vezető ereje lenni a népírontnak, 
hanem belülről, annak szerves részeként. 

Mindig egybeestek a vallott elvek a gya- 
korlattal? Nem mondanánk igazat, ha igen- 
nel felelnénk. Az viszont tagadhatatlan, 
hogy a párt utoljára 1957. november 2-án 
hozott közvetlen határozatot a Hazafias 
Népfrontra. Az MSZMP határozatai és do- 
kumentumai tárában ugyan szerepel még 
egy 1967-es határozat is, aki azonban a 
lábjegyzeteket is figyelembe veszi, megálla- 
píthatja, hogy ezt a dokumentumot a Haza- 
fias Népfront Országos Tanácsának Elnök- 
sége terjesztette elő s a Politikai Bizottság 
csak megtárgyalta azt, s a benne foglaltakat 
egyetértőleg elfogadta. Legutóbb pedig már 
csak konzultáció zajlott a párt és a népfront 
vezetői között, ahol a párt , önmérséklően" 
állapította meg önmagáról, hogy mint poli- 
tikai szervezet egyik összetevője és részese a 
mozgalomnak. Mindezzel — természetesen — 
nem állítom azt, hogy nem létezett az ún. 
pártirányítás mind a választott tisztségvise- 

lők, mind pedig az apparátusbéli munkatár- 
sak részéről, s azt sem, hogy a párt appará- 
tusában mindenki könnyen mondott le a 
skézi vezérlés"-ről, s hogy akárcsak máig, 
mindenki megbékélt volna azzal a gondo- 
lattal, hogy a Hazafias Népíront tevékeny- 
ségét önállóan végzi, nem pedig , transz- 
misszióként". Fordítva is igaz a képlet: a 
régi és az új szerveződések tagjai között is 
akadnak olyanok, akik kétkedve fogadják 
ezt az önállóságot. 

A Hazafias Népfront szerepének némi 
módosulását Vitányi [ván is elismeri, de 
ezt a folyamatot /980 és 1988 közé teszi, 
amikor is , a maga monolit jellegében lazu- 
ló politikai intézményrendszerben a nép- 
front kivételes lehetőségeket kapott a de- 
mokratikus törekvések képviseletére. Ez 
azonban nem eredményezte a népíront 
olyan szervezeti átalakulását, ami ezt in- 
tézményesen is biztosította volna, ezért a 
különleges státus az 1988. májusi pártérte- 
kezlet után megszűnt." 

A szerep módosulásának kezdetét — is- 
métlem: kezdetét és nem befejezését — én 
korábbra tenném. Figyelemre méltónak 
tartom pl. a Hazafias Népíront 1968-as, 
IV. kongresszusát, ahol a megszokottakon 
kívül négy tanulmányt is elfogadott a 
kongresszus. Az egyik címe: , Az új gazda- 
sági rendszer néhány társadalmi, politikai 
hatásáról." Találomra ragadok ki belőle 
egy mondatot: , Az anyagi javak gyarapí- 
tását, az életszínvonal emelését úgy kell 
megoldanunk, hogy társadalmunkban 
folyton erősödjék az emberi és közösségi 
morál, a személyiség szabadsága, az egy- 
más iránti felelősségérzet és a szenvedélyes 
művelődési vágy." 

A második tanulmány A társadalmi 
struktúra és a szocialista hazafiság össze- 
függéseiről szólt. Egyik ma is helytálló 
megállapítása : , A szocialista hazafiságnak 
is -— mint az igaz hazafiság mindenkori for- 
májának - leglényegesebb része a jelen kér- 
déseinek korszerű megoldásáért, a nép 
nagy tömegeinek felemelkedéséért vívott 
küzdelem. A korszerűséget azonban nem 
lehet egyedül a gazdasági szint alapján 
megítélni, nem lehet csak a gazdasági, 
technikai fejlettségre korlátozni." 

A harmadik tanulmány Az ifjúság és 


társadalmunk kapcsolatának néhány kérdé- 
se címmel emelt szót a benne foglaltakért. 
Minden idézgetést mellőzve jegyzem meg, 
hogy - sajnos — szinte minden, e témába 
vágó mai gondunk benne van ebben az 
írásban, s csak mellékesen teszem hozzá, 
hogy az ún. ifjúságpolitikai határozat csak 
ezt követően született meg, amelyet az ifjú- 
sági törvény követett. Az más kérdés, hogy 
mindkettő csak irott malaszt maradt. 

Végül A szocialista demokráciáról ké- 
szült a negyedik tanulmány. Ez is egy cso- 
magterv volt, benne ilyen követelésekkel: 
, a szocializmust építő erőknek demokra- 
tikus formák között kell érvényesülniük, 
mert különben önnön céljukkal kerülnek 
ellentétbe". 

Az említettekkel csak azért példálódz- 
tam, hogy érzékeltessem: ha netán az a 
variáns valósul meg, amit egyik lehetőség- 
ként Vitányi Iván sem tart kizártnak, hogy 
tudniillik a Hazafias Népfront átszervező- 
dik az új feladatoknak megfelelően, annak 
talán mégis több az előnye, mint a hátrá- 
nya. Előnye nemcsak a kialakult ,. rend- 
szer" (a legkisebb településen is meglévő 
népfrontbizottság), hanem azok a jó és 
haladó hagyományok, amelyeket gyakran 
észre sem vettünk vagy túl hamar elfeled- 
tünk. A hátrány? Az apparátus magával 
hozott öröksége? Egy mindössze 380 fős 
politikai apparátusról van szó (ezt sokan 
nem tudják), amelyiknek ráadásul nem 
minden öröksége nyomasztó. 

, Tempora mutantur et nos mutamur in 
illis" — a magyar népfrontra is igaz. Ma, 
amikor ,eröőltetett menetben" igyekszik 
társadalmunk megszabadulni a — sokszor 
reflexszerűen működő - sztálini szellemtől ; 
amikor felvázolódnak a gazdaság, a politi- 
ka realitások követelte új szerkezetei ; ami- 
kor az első lépéseket tesszük meg a plura- 
lizmus felé — a Hazafias Népfront is köte- 
lességének tartja az önmagával való kímé- 
letlen számvetést, a mérlegelést és a jövőbe 
tekintést. Meggyőződésem, hogy — mások- 
hoz hasonlóan - a népfront is képes lesz e 
feladatokat teljesíteni. Káros illúziókat re- 
mélem - vesztve; de hitünket, hogy a nép 
frontjaként tudunk még hasznára lenni a 
jövőnek -, megőrizve. 

Huszár István 

Ellentmondásos élelmiszer-gazdaság 


Kerekasztal-beszélgetés az agrárpolitikáról 


Dicsérik, bírálják, támadják és védik a magyar mezőgazdaságot. Érvek és gyakran indulatok 
csapnak össze egymással. Kétségtelen, hogy hazánkban jó az élelmiszer-ellátás, kielégítő a 
választék, és a belföldi ellátáson túl az élelmiszerek harmada a külpiacra kerül; de az sem 
vitatható, hogy egyes termékeink leértékelődtek a világpiacon, csak jelentős támogatással 
értékesíthetők. Miközben termelési rekordok születtek, a fajlagos hozamokkal felzárkóztunk a 
világ élenjáró országai közé; a nagyüzemi vezetők arra panaszkodnak, hogy megfojtja őket a sok 
elvonás, a szükségesnél kisebb a döntési szabadság. Agrárpolitikai vívmány, hogy Magyaror- 
szág az egyetlen szocialista ország, ahol a termelőszövetkezet jogilag is tulajdonosa a földnek; 
de az is igaz, hogy hiányzik a földpiac, az érvényes földtörvény nincs szinkronban az érvén 
társasági törvénnyel. A szövetkezetek szervezésekor a formagazdagságot hirdettük, de ez rövi 
életű maradt, s a termelőszövetkezeti forma vált meghatározóvá; a nagyüzemek méreteike 
tekintve hosszú időn át nőttek, de ez nem járt együtt a szövetkezeti demokrácia és a hatékonyság 
javulásával. Az elmúlt évtizedekben a következetlenség jellemezte a háztáji gazdálkodás és a 
kistermelők megítélését: volt .kulákszokás" és a hazai élelmiszer-ellátás bázisa. 

A legutóbbi hónapokban szaporodtak az éles hangú, többször nem kellően megalapozott 
bírálatok. Ez kísérte és serkentette az MSZMP agrárpolitikai koncepciójának kidolgozását, amely 
megjelöli egy új agrárpolitika elveit s lerakja egy jobb agrárgyakorlat politikai sarokköveit. 
Szerkesztőségünk az eltérő nézeteket ütköztető, céljait tekintve tisztázó kerekasztal-beszélgetést 
szervezett, melyen részt vettek: Fekete Ferenc, a Minisztertanács főtanácsosa; Für Lajos, a 
Magyar Demokrata Fórum elnökségi tagja; Győrffy Béla akadémikus; $. Hegedűs László, 
a Veres Péter Társaság elnöke; Korányi György, a Mélykúti Lenin Termelőszövetkezet elnöke; 
Lehoczky Mihály, a TOT főtitkárhelyettese; Rednágeli Jenő mezőgazdasági és élelmezésügyi 
miniszterhelyettes. A vitát Romány Pál, az MSZMP Központi Bizottságának tagja, a Politikai 
Főiskola rektora vezette. A kerekasztal-beszélgetés anyagát sajtó alá rendezte Bihari Péter és 
V. Farkas József, a Társadalmi Szemle munkatársai. 


kk 


Lázár Vilmosnak, a Magyar Tudományos Akadémia Agrár- 
történeti Bizottsága korábbi elnökének egyik írásában olvas- 
hatjuk : , Naponta tanúja voltam azoknak az erőfeszítéseknek, amelyekkel Erdei Ferenc 
(aki abban az időben a mezőgazdaságért felelős miniszter volt) megkísérelte a racionális 
agrárpolitikától messze elrugaszkodott intézkedések hatását tompítani. Nehéz idők 
voltak! A gyapot-, a kokszagiz-, a citromtermelés kora volt ez. E sorok írója előtt 
nemegyszer megjegyezte: az igazi agrártudományt sarokba állították, és amit most, 
annak neveznek, arra csak azért van szükség, hogy alátámassza, amit a gyakorlatra 
rákényszerítettek." Az idézett zűrzavaros idők szerencsére elmúltak. A Magyar Szocialis- 
ta Munkáspárt által kidolgozott gazdasági stratégiában az agrárpolitika, majd az agrár- 
fejlődés is lényegesen átalakult, kedvezően változott. A párt Központi Bizottsága 1957- 
ben agrárpolitikai téziseket fogadott el. Ezeket a későbbi kongresszusok formálták, új 
elemekkel gazdagították. Ma már tényként könyvelhetjük el, hogy a Magyar Szocialista 
Munkáspárt platformjára támaszkodva fellendült a mezőgazdaság és a falu fejlődése. 
Egyetértenek a résztvevők ezzel a megítéléssel? 


ROMÁNY PÁL 


A mezőgazdaság eredményei nem kérdőjelezhetők meg, azok 
S. HEGEDÜS LÁSZLÓ önmagukért beszélnek. Az eredmények forrásai azonban sokré- 
tűek, az ágazat sikere nem csupán a párt agrárpolitikájának érdeme. Megváltozott 
körülöttünk a világ, a termelésre olyan biológiai és technológiai tényezők hatottak, 
amelyek a mezőgazdasági eredményeket szükségképpen növelték. Nem szabad lebecsülni 

azt a társadalmi bázist sem, amelyről 1948 és 1957 után a magyar mezőgazdaság kiindult. 
A parasztemberek évszázadok alatt felhalmozott szakmai tudása, egyes vidékeken a 
belterjes gazdálkodás kellő alappal szolgált a mai teljesítményekhez. Ezekre az előzmé- 
nyekre és adottságokra támaszkodni lehetett, és sok tekintetben támaszkodott is rájuk 
az agrárpolitika. Emlékezzünk csak vissza, hogy az 1960-as években nem zárták ki a 
korábbi módosabb embereket a szövetkezetek vezetéséből, hanem éppen bevonták őket, 
hasznosították szakértelmüket, tapasztalatukat, a falu társadalmában elfoglalt helyze- 
tükből származó előnyöket. De nem tagadható, hogy a mai eredmények egyik forrása 
a párt agrárpolitikája volt. Ez a politika utat nyitott a cselekvéshez. Csak sajnálni lehet, 
hogy a hetvenes évek elején ezt a cselekvést erőteljesen fékezte a reformellenesség, amely 
bizonyos mértékben még ma is tart. Összegzésképpen hangsúlyoznám, hogy a mezőgaz- 
daság eredményei nem vonhatók kétségbe, de a siker minden forrását fel kell tárni, hogy 
a további fejlődés érdekében építeni lehessen rájuk. 


Én sem vitatom, azt hiszem, senki sem teheti, hogy a magyar 
FÜR LAJOS mezőgazdaságnak az elmúlt negyedszázadban valóban kima- 
gasló eredményei voltak, egyesekkel a világszínvonal közelébe ért. Az értékeléshez 
azonban nagyobb történeti távlatban kell vizsgálódnunk, keresve azt a pontot, azokat 
az előzményeket, ahonnét elindult a magyar mezőgazdaság, ahonnét a jelenlegi szintre 
eljutott. S. Hegedűs László fejtegetéséhez csatlakozva hangsúlyoznám, hogy az eredmé- 
nyek egyik fő forrása Magyarország természetföldrajzi adottsága. Ebből mintegy követ- 
kezik, hogy a magyar mezőgazdaság történetében az volt a ritka, a rendellenes, amikor 
az ágazat nem a kor színvonalán termelt, nem tudta megvetni lábát a világpiacon. 
A mezőgazdaság a középkor óta exportra termelő ágazata volt a magyar gazdaságnak, 
egyszer állatot, bort, máskor gabonát szállított a világpiacra. A múlt század második 
felében meginduló újkori agrárforradalom gyökeresen átalakította a termelést, ennek 
következtében megnőtt a magyar mezőgazdaság exportteljesítménye, s ez jellemezte a két 
világháború között is. A mezőgazdasági export tehát önmagában véve és történelmi 
távlatból szemlélve nem kiugró teljesítmény. A jelenlegi export, amit vitatunk és dicsé- 
rünk, egy nagyon leromlott állapothoz képest jelentős teljesítmény. A Rákosi-féle agrár- 
politika süllyesztette le a magyar mezőgazdaságot oda, hogy importra szorult. Az 1968 
utáni fejlődés ezt állította meg, s juttatta vissza a mezőgazdaságot a rendes kerékvágásba, 
a természetes állapotba. Ide kívánkozik még egy tény. Az agrártermékek harmadát a 
háztáji gazdaságokban és a kistermelők portáján állítják elő, s megközelítően a termékek 
harmada kerül külpiacra is. A magyar agrárpolitikát dicséri, hogy fölkarolta a kisterme- 
lést, de azt hiszem, hogy e nélkül a jelenlegi exportarányról sem beszélhetnénk. 

Végül is, nézetem szerint az elmúlt évtizedek agrárfejlődése nem egy sajátosan egyedül- 
álló agrárpolitikát dicsér, hanem egy korábbi rossz agrárpolitika ellensúlyozásaként 
fogható fel. Újra sikerült visszaállítani a magyar mezőgazdaságot arra az útra, amelyiken 
a történelem folyamán már járt, és amelyre természetföldrajzi adottságai lehetőséget is 
adnak. E történelmi vonalhoz mérve a mai fejlődésnek nem a rendkívülisége, hanem 
adottságainknak megfelelő mértéke domborodik ki. 


Für Lajos történeti megközelítése érdekes és értékes adalék a 
ROMÁNY PÁL valóság feltárásához, viszont e tényeket is szembesíteni kell a 
valósággal. Az elmúlt évtizedekben volt olyan időszak a magyar mezőgazdaság fejlődésé- 
ben, amikor a növekedési ütemet illetően az ágazat az európai rangsor első-második 
helyén állt. Ezt csupán a természetes jelzővel illetni kevés, ez több annál; jó adottsággal, 
hagyományokkal rendelkező országokénál jobb teljesítményt mutat. Másfelől ez az 
agrárteljesítmény tette lehetővé azt is, hogy a mezőgazdaság az egész ország társadalmi- 
gazdasági fejlődéséhez hozzájáruljon, sőt bizonyos szempontból annak serkentőjévé 
váljon. 

Egy nemzetközi összehasonlítás szerint 23 európai ország kö- 
FEKÉSE FERENC zött a magyar mezőgazdaság a területi termelékenységben a 
hetedik, az élőmunka-termelékenységben a tizenkettedik, a komplex hatékonysági muta- 
tót tekintve pedig a tizennegyedik helyet foglalja el. Ha e hatékonysági rangsort még 
árnyaljuk a hazai műszaki háttérrel, az infrastrukturális elmaradottságunkkal, sikernek 
könyvelhetjük el a helyezéseket. 


Abban egyetértünk, hogy az eredmények valósak, ezek okait 
LEHOCZKY MIHÁLY azonban másként látjuk. Én úgy ítélem meg, hogy a magyar 
mezőgazdaság eddigi teljesítményéhez jelentősen hozzájárul, azt mintegy megalapozta 
a falu szövetkezetesítése. A nagyüzemi gazdálkodást a politika kezdeményezte, de a 
gazdasági gyakorlat két szakaszra bontható : az 1948 és 1956 közti időre és az 1957 utáni 
szakaszra. Az 1948-ban meghirdetett szövetkezetesítés mint elv helytálló volt, de azt a 
Rákosi-féle gyakorlat torzításai, vagy mondhatnánk bűnei, tévútra vitték. Jóllehet indu- 
láskor is voltak jól működő gazdaságok, amelyek a helytelen agrárpolitika torzításait 
megpróbálták kiszűrni. Az igaz, hogy a szövetkezetek működése - elsősorban a külső 
körülmények miatt — súlyos ésszerütlenségekkel is párosult, de a tényekhez az is hozzá- 
tartozik, hogy szükségszerű volt a kisparaszti gazdaságok koncentrálása, a mezőgazda- 
ságban foglalkoztatottak részarányának csökkentése. Egy országnak a fele nem élhet 
kisparcellás mezőgazdaságból, mert ez az ország elmaradottságát konzerválja. 

Az 1957. évi agrártézisek utáni szakasz alapvetően pozitív a magyar mezőgazdaság- 
ban, ezt a nemzetközileg elfogadott eredmények is igazolják. Ennek az agrárpolitikának 
is voltak következetlenségei, úttévesztései, tapasztaltunk belső küzdelmeket. Itt megje- 
gyezném - amit általában nem emlegetnek -, hogy a szövetkezeti vezetés saját érdekei 
miatt is szembeszállt a kívülről, hatalmi eszközökkel, szakmailag nem indokolhatóan 
kikényszerített döntésekkel, sokat tett az agrárpolitika pozitív értékeinek megőrzéséért. 
S. Hegedűs László azt mondja, hogy a paraszti erők legjobbjait vonták be a szövetkezeti 
vezetésbe. Ez igaz, de bekerült cselédember és agrárproletár is. Azt se feledjük el, hogy 
a parasztemberek maguk választották és választják meg vezetőiket, ha ez az elv nem is 
érvényesült mindig és mindenbol teljesen tisztán. A magyar társadalomban alig van még 
egy olyan , káderezési" gyakorlat, mint a termelőszövetkezetekben, amikor a jelölőbi- 
zottság minden taggal elbeszélget, ötévente kikérve a választott vezetőkről a többség 
véleményét. Ebből következik, hogy a szövetkezetek vezetői többségükben azok lettek, 
akik értettek hozzá, akiket a tagság elfogadott. 

Végül ne feledjük el, hogy a mezőgazdasági fejlődésben az agrárértelmiségnek is 
pótolhatatlan szerepe volt. Számos új technika, korábban nem ismert technológia került 
a gazdaságokba, s ezeket a legjobb szándékú, vezetői, emberi tekintélyt kivívott paraszt- 
emberek sem tudták volna hatékonyan kihasználni felkészült, rátermett agrárértelmiség 
nélkül. Für Lajos méltatja a háztáji gazdálkodás sikerét. En hozzátenném, hogy ezt 
jórészt a szövetkezeti mozgalom , izzadta ki", eredményei a nagyüzemhez is kötődnek. 
Emlékezzünk csak vissza, hányszor és hányféle intézkedés korlátozta, majd engedte a 
háztáji gazdálkodást, de amikor kellett, a szűk kereteket mindig szétfeszítették. 


Kiderül tehát, hogy a gazdasági eredményeket nem lehet meg- 
ROMÁNY PÁL kérdőjelezni, hiszen tényszerűségüket számokkal lehet igazolni. 
Amin viszont még hosszan lehetne - és kell is — vitatkozni, az az adott időszak agrárpoli- 
tikájának érvényesítési módszere, ennek hatása a helyi körülményekre és jelenünkre. 
E munkát nem könnyű elvégezni, hiszen ahány szövetkezet, ahány falu, annyi eset. 
Szociográfiák sora bizonyítja, az érvényesített agrárpolitika lehetővé tette, hogy sokféle 
változata, formája alakuljon ki á gazdálkodási rendnek. Csak utalásként említem meg 
a háztáji gazdálkodás sokszínűségét, a különféle szakszövetkezeti gazdálkodási formá- 
kat, a termelőszövetkezeteken belüli érdekeltségi rendszereket, a szerződéses, családi 

vállalkozásokat. Én úgy látom, hogy a paraszti szorgalom, a vezetői következetesség és 
szakmai felkészültség, a világra való rálátás, s így a hagyományos és a korszerű kombiná- 
lása vezetett sikeres gazdálkodási gyakorlathoz. Mindennek következtében nemcsak 
elfelejthettük a jegyrendszert, hanem exportra is jutott. 


A háztájit ezúttal is, és általában is dicsérjük, de az hangsúlyo- 
REDNÁGEL JENŐ zandó, hogy a háztáji gazdálkodás sikere nem a véletlenen 
múlt. Tudatos felismerése volt az agrárpolitikának, hogy amikor a nagyüzemek fejleszté- 
se elsősorban az anyagi források hiánya miatt megtorpant, a háztáji gazdálkodás került 
előtérbe. A legutóbbi évtizedben következetes a támogatása, a fejlődéséhez szükséges 
politikai és anyagi források nem apadtak ki. Az is igaz, hogy a falusi embereknek is 
kellett a nagyobb jövedelem, tehát a háztáji gazdálkodás lehetőségeit ők is keresték. 
A kettő együtt vezetett a sikerhez. 

S. Hegedűs László állítása szerint a reformellenesség napjainkban is tart, s ez az ágazat 
megtorpanásával jár együtt. Amikor erről beszélünk, figyelembe kell venni, hogy két 
évtizeddel ezelőtt a mezőgazdaság főleg a mennyiségi fejlődés szakaszában volt, követke- 
zésképp sokkal könnyebben haladhatott, mint a fejlődés mostani, minőségi szakaszában. 
Korábban hazai szükségletre termeltünk, kevésbé mérettünk meg mások által. A mező- 
gazdasági exportnak ma a világpiac körülményei között kell helytállnia, s ehhez bizonyos 
feltételek hiányoznak. Ennek okait kereshetjük az ágazaton belül is, hisz a sikeres 
exportnak feltétele a jó minőségű termék. Másfelől az export körüli ellentmondásokért 
nemcsak a mezőgazdaság hibáztatható, hiszen az agrártermelést illetően a világpiac 
összeomlott, s ezen az egyébként is nehéz terepen a mi külkereskedelmünk sem mozog 
kellő biztonsággal, felkészültséggel. A világpiacon a mezőgazdasági termékek árai mint- 
egy felére csökkentek, s ahhoz, hogy az export fennmaradhasson, támogatást kell nyújta- 
ni. Ez azonban nem magyar specialitás, a fejlett nyugat-európai országok, amelyekkel 
versenyeznünk kell a világpiacon, a miénknél háromszor nagyobb támogatást nyújtanak 
az agrártermelésnek. Az már a mi belső problémánk, hogy a magyar gazdaság egy időben 
nem képes a belső fogyasztást is és az exportot is támogatni. Ez is közrejátszott abban, 
hogy a mezőgazdaság fokozatosan elszegényedett, fejlődése megtorpant, s ezt a helyzetet 
sokan - mint e beszélgetésből is kiderült — reformellenességnek minősítik. 


E vitában többször elhangzott, hogy Magyarországon jó az 
FERETE FERENE élelmiszer-ellátás. A kijelentés tartalma nem vitatható, de azt 
azért tisztáznunk kell, hogy mihez hasonlítjuk a jó ellátást: korábbi önmagunkhoz, a 
KGST-országokban elért színvonalhoz vagy a tőlünk fejlettebb országokhoz. Az első két 
viszonylatban semmiképpen nincs vita a minősítésen, ám ha előre nézünk, már nem 
lehetünk elégedettek a választékkal, az élelmiszerek minőségével, csomagolásával, hiá- 
nyosságokat lehet felfedezni a területi ellátottságban is. Mindezekre tekintettel érzem én 
leegyszerűsített álláspontnak a jó ellátás hangsúlyozását. Mindez persze nem tagadja, 
. nézetem szerint inkább erősíti azt, hogy az élelmiszer-gazdaság stabilizáló szerepet tölt 
be a magyar népgazdaságban. E szerep sokágú, jelenti a belső ellátást, a külgazdasági 
egyensúlyban képviselt részarányt, az ágazatnak a falusi népességet megtartó erejét. 
Manapság, ha a mezőgazdaságról beszélünk, leginkább az export körül bontakozik 
ki vita. Az egyfelől tény, hogy az ágazatnak a nem rubelelszámolású exportja másfél 
milliárd dollár, s nettó devizahozama is megközelíti az egymilliárdot. Ha csak ezt 
nézzük, mindenki szükségesnek tartja a magyar élelmiszerexportot. A nézeteltérés akkor 
kezdődik, ha a dollárban kifejezett exporthoz hozzárendeljük a forintokban kifizetett 
ráfordításokat is. Jó lenne az esetenként kevésbé hatékony élelmiszer-gazdasági exportot 
gazdaságosabbal kiváltani, de azonnal válaszolni kell arra is, mi lenne a gazdaságosabb 
termék. E kérdésre gyakran nincs válasz, hiszen a gazdaságosan exportálható termékek 
köre véges, s a gazdaság mai helyzetében nem könnyű ilyen áruféleségeket találni. 

Nézetem szerint alaposan meg kell vizsgálni, hogy mikor, mi- 
REDNÁGEL JENŐ lyen termékre adunk támogatást. S arra a kérdésre is félreérthe- 
tetlen választ kell adni, hogy fenntartjuk-e az agrártermelést a mai nagyságrendben, vagy 
a világpiaci kedvezőtlen ármozgások, protekcionista tendenciák hatására visszafejlesz- 
tendőnek ítéljük az ágazatot. Az mindenképpen leegyszerűsített álláspont, hogy az 
élelmiszerexport általában gazdaságtalan, támogatott. A külpiacra kerülő termékek 60 
százaléka ugyanis gazdaságosan értékesíthető. Másfelől a támogatások okát nemcsak a 
mezőgazdaságban kell keresni, hiszen a magyar alma vagy a marhahús nem rosszabb 
minőségű az amerikainál. Költői a kérdés : mi lenne akkor, ha az amerikai mezőgazdaság 
termelését a magyar kereskedelem adná el, vagy fordítva, a mi termékeinket az amerikai 
kereskedelmi hálózatban értékesítenék. Arról ugyanis nem lehet elfeledkezni, hogy a 
fejlett országokban ezer lakosra megközelítően tízszer annyi kereskedelmi alapterület jut, 
mint nálunk. Az élelmiszertermékek leértékelődése megítélésem szerint a mezőgazdaság 
és a kereskedelem együttes gyengeségeiből, hibáiból fakad. 


A népgazdaságon belüli források megszerzéséért harc van az 
FEKETEÉFERENG ágazatok között, tehát az agrárgazdasági export támogatásá- 
nak létjogosultságát is szükséges indokolni. Az én tapasztalatom szerint a vitákat kezde- 
ményezők nem szoktak alternatívákat mondani. Mindaddig, amíg a népgazdaságnak 
szüksége van a külgazdasági forrásokra, és a mezőgazdasági termékek eladhatók a 
külpiacon, egy elviselhető támogatási szint mellett számolni kell az élelmiszer-gazdaság 
exportjával. A támogatás csökkentésének jobb módszereit persze keresni kell, de ehhez 
először is a belső okokat szükséges feltárni. Az ugyanis nyilvánvaló, hogy az ágazat piaci 
alkalmazkodása elmaradt a piaci viszonyok változásától, vagyis nőtt a szakadék a piac 
és a vállalatok között. Ennek három oka van: nem alakult ki a vertikális szemlélet és 
érdekeltség a gazdálkodók körében, a pénzügyi, technikai háttér nem volt elegendő a 
szerkezetváltáshoz, s végül a szabályozás nem tette egyértelművé a piacérzékenységet. 


További elemzés nélkül is megállapítható, hogy szemléletbeli és 
ROMÁNY PÁL gazdálkodási ellentmondások is kísérték az agrártermelés útját. 
A történeti vizsgálódás részeként érdemesnek látszik majd elvégezni azt az elemzést is, 
hogy ugyanazon időben, más-más országokban, milyen okok váltották ki az agrárvilágot 
jellemző, azonos jellegű türelmetlenséget, az elvektől való eltérést. Számos jelenség 
tanulmányozására hosszabb időre van szükség. A jelenlegi körülmények között nekünk 
inkább azt kell föltárnunk, milyen tényezők nehezítik, hogy a mostani állapotokon 
változtassunk. Miért nem alkalmazkodik elég gyorsan a mezőgazdaság, miért nem tud 
kellően saját utánpótlásával foglalkozni? 


Mint sok más tekintetben, az alaphelyzetet ezúttal is az 1957-es 
FEKÉTEFERENG agrártézisek jelentik. A dokumentum megfogalmazta, hogy az 
agrártermelést az anyagi érdekeltség elve alapján lehet fejleszteni, hogy a mezőgazdasági 
termeléshez a termelési célokkal adekvát műszaki háttérre van szükség, a gazdálkodás 
egyik lendítő ereje az adottságokhoz igazodó szervezeti formagazdagság lehet, s politikai 
értelemben a munkás-paraszt szövetségben rögzítette a követendő utat. Az 1957-es 
agrártézis a maga idejében korszerű volt, de azt látnunk kell, hogy később a gyakorlat- 
ban számos ellene ható tényezővel kellett küzdeni. A sikerhez tehát nem elegendő a jó 
agrárpolitika. Azzal azonos rangú feladat, hogy a megvalósításhoz szükséges gyakorlati 
feltételrendszert is megteremtsük. 


Én nem hiszem, hogy az elveket és a gyakorlatot külön lehet 
S. HEGEDÜS LÁSZLÓ választani. Itt korábban elismerés illette az 1948-as szövetkezet- 
politikai elveket. De a legszebb elv sem lehet jogcím az erőszakolt, az embereken is 

erőszakot alkalmazó szövetkezetesítésre. A mezőgazdaság jelenlegi szerkezete alapvető- 
en az 1950-es években alakult ki, éppen akkor, amikor törvénytelenségek történtek, 
mikor durván megsértették az önkéntes társulás elvét, esetenként az emberi jogokat is. 
Az 1957-ben megfogalmazott agrártézisek ezzel nem számoltak kellőképpen. 


Régóta hangoztatott elv, hogy a mezőgazdasági termeléshez 
GYÖRFFY BÉLA három dolog kell: természeti adottság, szorgalmas és pontos 
munka, valamint tőke. Hazánk természeti adottságai jók, az elmúlt évtizedekben is 
bebizonyosodott, hogy elegendő dolgos kéz van, de hiányzik a tőkeerő. Napjaink egyik 
nagy kérdése tehát az: a tőkeszegény magyar mezőgazdaság miként képes lépést tartani 
a világ agrártermelésével. A válaszhoz egyfajta megközelítést jelent, ha a mostanáig 
kialakult szervezeti formák kínálkozó előnyeit vizsgáljuk meg. A szocialista mezőgazda- 
ság révén lett gyakorlat az úgynevezett nagytáblás növénytermesztés, amelynek nem az 
a jellemzője, hogy nagyüzemi méretben egységnyi területen több terméket lehet előállíta- 
ni. Sokkal fontosabb ennél, hogy éppen a méretek miatt, ugyanezen a területen olcsób- 
ban és jobb eszközhatékonysággal lehet dolgozni, mint a kisparcellás növénytermesztés- 
ben. 

Napjainkban divatos arról beszélni, hogy a nagyüzemek szervezése, egyesítése hiba 
volt, rontotta a termelés hatékonyságát. Ha a növénytermesztés nézőpontjából közeli- 
tünk, mindegy, hogy állami, szövetkezeti, részvénytársasági vagy magánparcellákon 
termelnek, a méretekből következő hatékonysági előnyt mindenképpen célszerű meg- 
őrizni. Az ugyanis tény, hogy az egy hektárra jutó tőke nálunk kevesebb, mint negyede 
a nyugat-európai átlagnak. Az állattenyésztésben persze más a helyzet, mostanra kide- 
rült, hogy a korábban hirdetett iparszerű állattenyésztés nem mindenütt vált be, vakvá- 
gányra terelte ezt az ágazatot. A családi erőre alapozott közepes méretű állattenyésztés 
hatékonyabb, eredményesebb. 


Az állattenyésztés termelési értékének csaknem fele a háztájiból 
ROMÁNY PÁL és a kistermelésből származik, ám a takarmány jobbára a nagy- 
üzemből. 


Igaz, a magyar mezőgazdaság igyekezett egy időben kihasznál- 
GYÖRFFY BÉLA ni a nagyüzemi gazdaság és a kistermelés előnyeit. Az is nyil- 
vánvaló, hogy egy ország mezőgazdaságában, sőt annak minden termelési ágában szük- 
ség van a kicsi, a közepes és a nagyméretű szervezeti egységekben történő termelésre. 
A feladat az, ezek arányát úgy alakítsuk ki, hogy az egész hatékonysága a legjobb legyen. 


Üzemi nézőpontból hogyan értékelhető a mezőgazdaság mai 
KORÁNYI GYÖRGY helyzete? Az megállapítható, hogy az elmúlt években a gazdál- 
kodást a természeti és a közgazdasági tényezők együttesen és igen szélsőséges módon 
befolyásolták, végeredményben rontották az ágazat jövedelemtermelő képességét. Ezt a 
helyzetet súlyosbította az agrár- és szövetkezetpolitikának az a gyakorlata, amely korlá- 
tozta a gazdasági, gazdálkodási önállóságot, nem engedte kibontakozni a tulajdonosi 
kötődésből származó előnyöket. Az állami beavatkozások adó, hitel, keresetkorlátozá- 
sok formájában odáig vezettek, hogy a mezőgazdasági üzemek szabadon felhasználható 
érdekeltségi alapja megközelítően a felére csökkent. Ha katégorizálni kellene a gazdasá- 
gokat, három csoportot lehetne alkotni: az egyik, amelyik felélte tartalékait ; a másódik 
ezt most teszi meg; a harmadik csoportba pedig azok a gazdaságok tartoznak, amelyek- 
nek még szerény tartalékaik vannak. Összességében ez a paraszti munka leértékelésével 
jár együtt. 
A módosított termelőszövetkezeti törvény 1988 nyara óta érvényes, s már ez is bővítet- 
te a korábban szűkre szabott korlátokat. Szabadabbá tette a belső érdekeltségi rendsze- 


ESZMECSERE 89 


rek kialakítását, elősegítette a vállalkozások kibontakozását. Változatlanul hiányzik 
azonban a szövetkezeti tulajdon reformja, s ennek részeként a földtulajdon megfelelő 
kezelése. A szövetkezeti tulajdon oszthatatlansága miatt a föld nem áruként vesz részt 
a termelés folyamatában, hanem csupán a termelés eszközeként, s ez korlátozza a 
vállalkozás szabadságát. Egyes alternatív szervezetek meghirdették az új földosztás 
programját. A gyakorló gazdai tapasztalat viszont azt mondatja velem, hogy jelenleg 
nincs földéhínség a magyar faluban. Ennek elemi ökonómiai oka van. A földdel való 
foglalkozás rendkívül sok emberi energiával, nagy kockázattal és minimális haszonnal 
jár. Ezért sem lenne a szövetkezeti földek felparcellázásához elegendő vállalkozó. Nem 
igazolja a földosztást a nyugat-európai tapasztalat sem, hiszen a földtulajdon ott is 
koncentrálódik. Sokkal fontosabb a földhöz kötödök, a vele munkát és áldozatot 
vállalók közvetlen anyagi érdekeltségét megteremteni. A szövetkezet akkor lesz vonzó 
tagjai számára, ha tényleges tulajdonosként viselkedhetnek, beleértve a kockázatvállalást 
is, s ha a gazdálkodás külső feltételei kiszámíthatóan az ágazat sajátosságaira tekintettel 
formálódnak. 


A napjainkban kialakult jövedelemdiszparitást az agrárpoliti- 
kai gyakorlat tévedéseként fogom fel. Ha visszagondolunk az 
elmúlt évtizedekre, tapasztalható, hogy amint egy kicsit jobban ment a mezőgazdaság- 
nak, nyilt az agrárolló, következésképpen romlottak a gazdálkodás körülményei. A kézi 
vezérlésű irányitás , húzd meg, ereszd meg" elven bánt a mezőgazdasággal. Ennek egyik 
példája, hogy a Győrffy Béla által említett hatékony nagyüzemi növénytermelés mostan- 
ra erejét vesztette, s például a búzatermeléséről híres Magyarországon az ágazat a 
gazdaságok jelentős részében veszteséges. Tehát, ha a földigényes termelés nem hoz 
jövedelmet, akkor a földosztástól felesleges tartani, nem fognak érte vetélkedni sem a 
részvénytársaságok, sem a magángazdaságok. 


LEHOCZKY MIHÁLY 


Nem vitatható, a legutóbbi időben gyorsan nyilt az agrárolló, 
s ennek mértékében - sajnálatos módon —- Európa élmezőnyé- 
hez tartozunk. A szabályozás, még konkrétabban az agrárkormányzat igyekezett követni 
e változásokat, s az ma már tény, hogy a mezőgazdasági termékek négy kivétellel 
szabadárasak. Ennek ellenére igaz, hogy alacsony a mezőgazdasági alapanyag-termelés 
jövedelmezősége. Ennek okát abban látom, hogy az élelmiszereket a szabad árak túlsúlya 
ellenére ií5 változatlanul szociálpolitikai elemként kezeli a kormány, nem engedi a piaci 
mechanizmusokat érvényesülni, mig az ipari árak keresleti piacon érvényesülhetnek. Az 
iparban száz forint befektetésre tíz forint jövedelem jut, a mezőgazdaságban viszont 5,5 
forint. A kérdés most az: milyen lehetőségeink vannak a helyzet megváltoztatására ? 

Az egyik lehetőség az volna, hogy növelve a mezőgazdasági termelést, a világpiaci árak 
fedezetet teremtenének a jövedelmezőség javulásához. Ez a következő évtizedben aligha 
érhető el. A másik lehetőség, hogy miután termékeink 70 százalékát belföldön értékesít- 
jük, a szabad árak miatt az agrártermékek árszínvonala jelentősen nő. Ennek ellentmond 
a hazai átlagjövedelem. Egy órai munkabérért ugyanis a magyar fogyasztó egyharmad 
mennyiségű élelmiszert tud vásárolni, mint például nyugati szomszédunkban, annak 
ellenére, hogy nálunk egységnyi élelmiszer megközelítően felébe kerül, mint náluk. 
Élelmiszereink ezért relatíve drágák. Gyors ütemben nem tudunk elmozdulni a növekvő 
árak felé, de az is bizonyos, hogy a kedvezőtlen jövedelmezőség javítására más fedezet 
nincs. Az élelmiszer-gazdaság szociálpolitikai terhet nem vállalhat, mert ezzel a növeke- 
désről is lemond. Az elmozdulás harmadik szempontja az érdekeltség erősítése, amihez 
az érvényes szövetkezeti és földtörvényen is változtatni kell. A jelenlegi látszatérdekeltség 
helyett tényleges érdekeltséget kell teremteni, el kell érni, hogy az állami gazdasági 
dolgozó, a termelőszövetkezeti tag vállalkozóvá váljon. 


REDNÁGEL JENŐ 

A magyar mezőgazdaság eddiginél gyorsabb fejlődésének két 
5. HEGEDÜS LÁSZLÓ olyan gátját látom, amelyek nem az ágazaton belüli okokra 
vezethetők vissza. Az egyik, hogy az állam és az államhoz kötödő infrastrukturális 
szolgáltatás drága és túlságosan személyes jellegű. Gondolok itt arra, hogy a gazdálko- 
dók a minisztériumoknak, esetenként egy-egy főosztályvezetőnek vannak , kitéve", gya- 
korta bürokratikusan működik a megyei irányítás. A másik hátráltató tényező, hogy 
mostanáig azt hangoztattuk, az ipar és a kereskedelem integrálja a termelőt. Az eddigi 
tapasztalatok alapján biztosan állítható, hogy ez a rendszer erős zökkenőkkel működik. 
A nemzetközi tapasztalatok 15 azt igazolják, hogy Európában azok a mezőgazdaságok 
működnek jól, ahol a vertikális kapcsolatokat az agrárszektor igazgatja. 


Az integrációs kapcsolatokat az ipari-kereskedelmi ellenérde- 
ROMÁNY PÁL keltség és ideológiai görcsök is zavarták. A magyar mezőgazda- 
ság termelésének többségét és javát a termelőszövetkezetek adták, de ezek tulajdona 
szövetkezeti kollektív tulajdon, a feldolgozó élelmiszeripar viszont állami tulajdon. E két 
tulajdonformát hosszú időn át nem tudtuk összeegyeztetni, az állami tulajdon elsődleges- 
sége elvi tétel volt a hatvanas évek végéig. Eppen a Társadalmi Szemlében folyt tisztázó 
vita erről. Gyanakvás vette körül azt is, hogy melyik szféra legyen az integrátor, hiszen 
az egyúttal könnyen , imperátorrá" válhatott. Az ideológiai görcsök megszűnése után 
most minél hamarabb szükség van a tulajdon, ezen belül a földtulajdon tisztázására. 


Azt kell mihamarabb elérni, hogy a szövetkezetek valódi 
§. HEGEDÜS LÁSZLÓ tulajdonosai a tagok legyenek. Azt, hogy a tagság a saját 
tulajdonát miként igazgatja, hogyan hasznosítja, bízzuk rájuk és választott vezetőikre. 
Ez jelentené a valódi tulajdonosi érdekeltséget, s ez egyben megakadályozná azt is, hogy 
a szövetkezetek fölbomoljanak, magángazdaságok sokaságává váljanak. Hitem szerint 
a magángazdaságok többségének a szövetkezés útjára kell lépnie az eszközök, anyagok 
beszerzésében, értékesítésében. Ami a földtulajdon kérdését illeti, én a korlátozott föld- 
forgalom híve vagyok. Számomra az ellenszenves lenne, hogy valaki, akár három vagy 
háromszáz hektár földet saját passziójára megvásárolhatna. Régen is hirdetett elv volt, 
ma is egyetértek vele, a föld legyen azé, aki megművelt. 


Tudom, sehol a világon nincs olyan agrárpolitika, amelyik 
FOR LAJOS abszolút tökéletes lenne. A magyar agrárpolitikának azonban 
több elhibázott lépés is felróható. Nem tudom elfogadni, hogy a szövetkezetesítés elméle- 
tileg teljesen jogos volt. Az 1945-ös földosztás politikai értelemben nem nevezhető rossz 
döntésnek, de termelési, gazdasági szempontból az volt, hiszen nem az életképes paraszti, 
családi üzemeket szaporítottuk, hanem kialakult a többmilliós számú kisüzem, amelyek 
hamar életképtelenné váltak. Utána megforditottuk a fejlődés menetét, s minden kis- és 
középüzemet felszámoltunk, az egész magyar mezőgazdaságot nagyüzemesítettük. Ez 
ellene mondott az európai és a korábbi hazai tapasztalatoknak is, hiszen a Kárpát- 
medencében mindig a tulajdonformák sokfélesége létezett. Nem a szövetkezetek ellen 
vagyok, hiszen világmodell, hogy géphasznosításra, értékesítésre, fogyasztásra szövet- 
keznek az emberek. De a magyar gyakorlat nem ezt a modellt, hanem a kolhoztípust 
követte. Ez a szövetkezetesítés időben egybeesett az Európában bekövetkező gazdaság 
modernizációval, aminek lehetőségeit a túlméretezett nagyüzemek nem tudták kiaknáz- 
ni, következésképp a magyar agrárfejlődésből mintegy másfél évtized kiesett. Ma hiány- 
zik a rugalmas, minden rezdülésre érzékenyen reagáló, sokféle termelési formában 
működő mezőgazdaság. A feladat az lenne, hogy ezt elérjük, de ehhez ma nincs elég 
vállalkozó szellemű parasztember. Bérmunkás lett a parasztból, aki évtizedek alatt 
megszokta, hogy vagy csak traktort kezel vagy csak az állatot gondozza. Vissza kellene 
térni azokhoz a szövetkezeti középüzemi formákhoz, amelyek révén a mezőgazdaság 

érzékenyebben és gyorsabban tudna reagálni a vele szemben jelentkező kihívásokra. Az 
ma pontosan érzékelhető, hogy ez a folyamat hosszan tartó és keserves lesz. 


Lehet azon vitatkozni, hogy a kialakult üzemméretek megfelel- 
LEHOCZKY MIHÁLY nek-e az ésszerű követelményeknek, de azt is tudni kell, hogy 
nem lombikban, hanem gazdasági, társadalmi és politikai feszültségekkel, harcokkal 
terhes társadalmi gyakorlatban születtek. Mindez már történelem, ami mögöttünk van, 
s ezért nem megismételhető. A szövetkezést, a falu szövetkezetesítését szükséges forma- 
ként értékelem, olyan formaként, amely számszerűen bizonyítható eredményeket hozott. 
Nem akarom védeni a hibákat, főképpen nem a bűnöket, de azt korábbi gyakorló 
szövetkezeti vezetőként bátran kijelenthetem, hogy a termelőszövetkezeti forma paraszti 
érdekeket szolgált. Ezt a mai nyugtalan belpolitikai helyzet is igazolja, hiszen a magyar 
falu, a mezőgazdasági, a szövetkezeti kör az ország legnyugodtabb része. 

Ugy gondolom, ne bántsuk vagy dicsérjük a kicsit, a közepest vagy a nagyot, hanem 
aszerint ítéljük meg, miként dolgozik, hogyan szolgálja a tagsági és a közösségi érdeke- 
ket. Sajátos érv a szövetkezetek mellett, hogy az elmúlt évtizedekben a vidék, közelebbről 
a falu iparosításának a mezőgazdasági szövetkezetek jelentették az egyik bázisát. 


A regionális iparfejlesztést valójában a szövetkezetek vállalták 
ROMÁNY PÁL fel. 


Az agrárgazdaság jövőbeli tennivalóit két nagy csoportra lehet- 
FEKETE FERENC ne bontani. Az egyik csoportba azok tartoznak, amelyeket 
rövid távon, mondhatni azonnal meg kell oldania az ágazatnak. Már 1990-ben is 
hogyan? Ugy vélem, egyetlen lépéssel, az árak emelésével ezt nem lehet megoldani, hiszen 
a lakosság, az élelmiszereket fogyasztók ezt nem képesek elviselni. Komplexebb feladat- 
ról van szó, vagyis az árakat, a támogatásokat, a kedvezményeket, az eladósodott 
üzemek gondjainak külön rendezését egy csokorban szükséges kezelni. 

A feladatok másik köre, a hosszabb távú célokhoz és az ezekhez rendelt eszközökhöz 
kötődik. Für Lajos hibás lépésnek tartja a szövetkezetesítés konkrét formáját. Ha 
objektíven mérlegeljük ezt a kérdést, egybevetjük a szövetkezetek eredményeit és gazdál- 
kodásuk ellentmondásait, akkor a szövetkezetek igazolták létüket, és van jövőjük. Ehhez 
csak egy adalék : ha elfogadjuk, hogy a nagyüzemi mezőgazdaság a növénytermesztésben 
eredményes, hatékonyabb a kisparcellás művelésnél, akkor a szövetkezetesítést sem 
utasíthatjuk el általánosságban. Ezen túl természetesen meg kell vizsgálni azt is, milyenek 
mai szövetkezeteink, mennyire tulajdonosok a tagok, érvényesül-e az autonómia, jellem- 
ző-e a belső vállalkozás? Látható, hogy sok tekintetben megújulásra érett a szövetkeze- 
tek helyzete, feltétlenül szükség van a tulajdonosi kötődés és érdekeltség megteremtésére, 
a formagazdagság kibontakoztatására. Mindez azonban nem tagadja azt, hogy a szövet- 
kezet mint keret alkalmas a hatékony gazdálkodásra. A jövő agrárpolitikájának, majd 
ezt követően a gyakorlatnak az a feladata, hogy ezt a keretet olyan tartalommal töltse 
meg. amelyik igazodik a gazdálkodási és a személyes érdekekhez egyaránt. Az már csak 
részkérdés lehet, ha egy termelőszövetkezet tagsága a szakszövetkezeti gazdálkodást 
vagy más társasági formát tart előnyösebbnek, akkor választhassa is ezt az utat. A lénye- 
ges az, hogy ez az út kedvezőbb, hatékonyabb, hasznosabb legyen az egyénnek és a 
társadalomnak. 


E vitában eltérő nézetek ütköztek, de mindvégig agrárstratégiá- 
ROMÁNY PÁL ról beszéltünk. Egyetértettünk abban, hogy az agrárpolitikát 
nem lehet csupán a parasztság ügyének tekinteni, s nemcsak azért, mert az állami 
mezőgazdasági vállalatokat, az erdőgazdaságokat és a mezőgazdasági árut feldolgozó 

ipari üzemeket is érinti. Az élelmiszer-termelés és egyidejűleg a természeti környezet 
védelme egyértelműen az egész társadalmat érintő és érdeklő gazdasági tevékenység. Az 
üzemi formák, a tulajdonviszonyok megítélése körül tapasztalhatók véleménykülönbsé- 
gek a mezőgazdaságon belül is. A jövőt illetően azonban a közvetlen érdekeltek döntésé- 
vel kel! szerves fejlődést elérni. A gazdaságilag ésszerűnek tartott működéshez, az új, 
jövőbe mutató eredményekhez nehéz út vezet. Ehhez szükség van elvileg tisztázott 
álláspontokra, célszerű gyakorlatra, a hagyományokból is építkező agrárkultúrára. 
Szükség van egyúttal a napjainkban ismét felbukkanó romantika visszaszorítására, a 
racionalitás, a 21. század igényeinek felmérésére, fogadására, városon és falun, agrárpoli- 
tikában és gazdaságstratégiában egyaránt. 


S. Hegedűs László a kerekasztal-beszélgetést követően utólag írásban kiegészítő 
megjegyzéseket tett. Az alább közölt gondolatok a vitához kapcsolódnak, bár jó 
részük ott nem hangzott el, így a beszélgetés többi résztvevője számára nem volt meg 
a válaszadás lehetősége. A szerkesztőség ezért S. Hegedűs László utólagos kiegészíté- 
sét a kerekasztal-beszélgetés függelékeként adja közre. 


A háború előtti magyar mezőgazdaságot nem lehet sematikusan fejletlennek nevezni. Az 
agrár-túlnépesedésnek, az akkor is nyomasztó agrárollónak, a bank- és adórabszolgaság- 
nak következménye volt a hárommillió koldus és egész vidékek tűrhetetlen elnyomoro- 
dása. De voltak megyényi területek, ahol a kertészkedés, a szőlő-, a gyümölcstermesztés, 
a belterjes állattartás Európa-szintű és -hírű volt. A világban is jegyezték a magyar 
agrártudományt, a növénynemesítést, az állatgyógyászatot, a mezőgazdasági és élelmi- 
szer-ipari gépgyártást. Európában az elsők között jött létre a színvonalában is élenjáró 
agrároktatás, aminek részei voltak az arany- és ezüstkalászos tanfolyamok, a népfőisko- 
lák és az egyesületek ezreiben folyó önképzés. 

A hatvanas évek agrárpolitikájának nagy érdeme, hogy az idősebb szakemberek nem 
megalázva és jogbizonytalanságban tartva éltek, mint az 1950-es években, hanem megbe- 
csülten, nagy hivatástudattal vehettek részt a nagyüzemi mezőgazdaság elindításában. 
Ebben az időben meghatározó volt Erdei Ferenc és Fehér Lajos elméleti és politikai 
tevékenysége, amely sokszor ütközött a párt konzervatív irányzataival. 

Mindezt megelőzte, hogy emberek százezreit börtönözték be, mindenüktől megfosz- 
tották, méltóságukban megsértették és kényszerítették őket a szövetkezeti belépésre. Az 
1948-as szövetkezeti szervezést a történelmi tények alapján mélységesen elítélem. Ezt a 
fellépést semmi sem menti. A földreform utáni túlzott birtokelaprózottságból — bár a 
parasztság ekkor szinte ásóval, kapával, de megtermelte az ország kenyerét — a kiút a 
szövetkezés volt. Veres Péter ebben az időben A paraszti jövendő című könyvében az 
alulról induló szövetkezést jelölte meg fő útnak. Ezt a könyvet és a gondolatot Rákosi 
durván bezúzta, Veres Pétert félreállította. Én a Veres Péter és Erdei Ferenc munkásságá- 
ban megfogalmazott szövetkezeti elvet tartom irányadónak az 1957. évi agrártézisek 
értékelésénél is. A szövetkezés történelmi alapjai: az önkéntesség, a fokozatosság, a 
szuverenitás. Lenin is ezekből indult ki. El kell ismerni, hogy az 1957-es agrártézisek elvei 
Lenin gondolatait követték. Ez abban a történelmi szakaszban megközelítette a politikai 
optimumot, de a gyakorlat ettől lényegesen eltért. Az eszmecsere, a meggyőzés türelmet- 
len versennyé fajult, és az egyébként is szükre szabott fokozatosság helyett — talán Bács 
megye kivételével — szinte szégyen volt nem a legfejlettebb, a kolhoz típusú termelőszö- 
vetkezetet választani. 

A reform és a dogmatizmus küzdelme évtizedeken át folytatódott, s máig ható keserves 

. valóság. Ennek ellenére a reform a mezőgazdaságban - ezen belül a szövetkezeti mozga- 
lomban - hatolt a legmélyebbre. De az elveket és a törvényt megkerülő, a szuverenitást 

és az érdekeket sértő, külföldről is biztatott dogmatikus beavatkozás is mindennapos volt. 
. Mindezeket nem azért említem, hogy felelőst keressek, ezt a történelem tőlünk függet- 
lenül elvégzi. Az eredmények, a hibák, a sérelmek, a bűnök anyagi és társadalmi valósá- 
- gunk részei, hatásukkal ma és a későbbiekben is számolni kell az agrárpolitika formálá- 


-" sában. 


Elébe menve a sanda gyanúsítgatásoknak, hangsúlyozom, hogy a Veres Péter Társaság 
: -így magamis - a szövetkezést az agrárfejlődés egyik fő feltételének tartja. Ám az alulról 
kezdeményezett, az önkéntes, a résztvevők szándéka és a körülmények szerint formáló- 
dó, változatos, önálló szövetkezeti mozgalom hívei vagyunk. Úgy, hogy mindez a 
jelenlegi állami és szövetkezeti nagyüzemből kiindulva, a résztvevők akarata szerint 
fokozatosan alakuljon, formálódjon. 

A szükséges változások egyik kerékkötője, hogy egész felépítményi (politikai, állami, 
intézményi, elosztási) rendszerünk a Rákosi-korszakban alakult ki, máig megőrizte 
alapvető vonásait: centralizált, túlméretezett, pazarló. A költségvetés, amely ezt a felépít- 
ményt és a valóságtól elrugaszkodott különböző koncepciókat pénzügyileg kiszolgálja, 
sokágú elvonással gúzsba köti az egész gazdaságot, így a mezőgazdaságot is. Ez a 
túlméretezett felépítmény, amely nemcsak központi, hanem megyei is, nemcsak drága, 
de beavatkozásaival közvetlenül akadályozza a munkát és a fejlődést. 

Az elvonás mértékében a világ , élvonalában" haladunk, de a mezőgazdaság esetében 
még mindig szó van föllelhető , tartalékokról" is. Pedig ezek olyan tartalékok, mint a föld 
termőképességének kizsarolása, az eszközállomány túlhasználása, az emberek túlhajszo- 
lása. Mi ezt a tartalékkihasználást a korszerűsített padláslesöprésnek nevezzük, amiért 
súlyos árat kell majd fizetnünk. 

A másik akadály a monopolhelyzetből fakadó kiszolgáltatottság. A monopolhelyzet 
a mezőgazdaságban felhasznált iparcikkek termelésének és forgalmazásának egész terü- 
letén kimutatható. Ennek következménye az agrárolló nemzetközi összehasonlításban 
is számottevő nyílása. Az ipar monopolhelyzete véleményünk szerint a verseny nemzet- 
közivé tételével oldható fel úgy, hogy a mezőgazdasági tökés értékesítés nettó devizaho- 
zadékának egy részét a termelők fordíthassák a technológia korszerűsítésére. Vásárol- 
hassanak közvetlenül külföldről, ezzel versenyre késztethetik a hazai ipart is. 

Központilag szervezett monopolhelyzetben van a felvásárlás, a feldolgozás, a bel- és 
külföldi kereskedelem 15. Véleményem szerint nem a feldolgozóiparnak és a kereskede- 
lemnek kell integrálnia a mezőgazdaságot, hanem fordítva, a mezőgazdasági termelőüze- 
mekből kiindulva kell a termelés, feldolgozás, értékesítés vertikális integrációját megva- 
lósítani. A kalocsai paprikatermelők ezt jól megoldották. Európa legfejlettebb mezőgaz- 
daságai is bizonyítják, hogy így nemcsak a termelés, de a feldolgozás és a forgalmazás 
fejlődése is felgyorsul. 

Végeredményben ez a két akadály, az elvonás és a kiszolgáltatottság dönti szinte 
félgyarmati helyzetbe a mezőgazdaságot, és ezek a fő akadályai a továbblépésnek. Ezt 
semmiféle kozmetikai beavatkozással nem lehet megkerülni. 

Csak ha mérsékeltük vagy még inkább elhárítottuk az elvonás és kiszolgáltatás előbb 
említett terheit, akkor lehet eredményes a mezőgazdaság újjászervezése. Ennek lényege 
a Veres Péter Társaság agrárpolitikai koncepciója szerint az, hogy a jelenlegi szervezeti 
és anyagi feltételekből kell kiindulni és fokozatosan előrehaladni. Azt szükséges 
mihamarabb elérni, hogy a szövetkezetek valódi tulajdonosai a tagok legyenek, így a 
vagyon- és jövedelemelosztás, a belső szervezettség kérdésében, minden saját ügyben a 
tagság döntsön. Számos új szervezési és elosztási forma már kialakult. Számomra az a 
legrokonszenvesebb, ahol a tag közvetlenül kötödik a földhöz, az állatokhoz, ezek 
gondozásában távlatilag is érdekelt, abban önállóan dönt. Így a szövetkezeti központ egy 
szakmai, szervezeti, beszerző, értékesítő, szolgáltató és érdekvédő központtá válik. Mind- 

ennek alulról kell szerveződnie, és nem felülről, mint azt eddig tettük, így minden a 
tagok által helyeselt változat lehetségessé válik. Mindezek mellett nemcsak elismerem, 
hanem nagyra is értékelem a szövetkezetekben eddig is megvalósult demokratikus gya- 
korlatot, amihez akkor leszünk méltóak, ha ezeken az alapokon - ami példaszerű lehet 
az egész ország demokratikus fejlődése számára is - továbbhaladunk, azokat továbbfej- 
lesztjük. 

A belső demokratizmus növelésének szükségessége a mezőgazdaság sajátos jellegéből 
fakadóan az állami mezőgazdasági üzemek és erdőgazdaságok jelentős részére is vonat- 
kozik. Esetükben ez a szövetkezeti formáció felé való haladást jelenti. 

A földtulajdon kérdésében is a múltból kel! kiindulni. Korábban nagyon szabadon 
bántak a politikai határozatokkal és a törvénnyel is védett személyi földtulajdonnal. Az 
állami és szövetkezeti földtulajdon jelentős részben kikényszerített önkéntes földfelaján- 
lásokból alakult ki. Ha a tag a szövetkezetből kilépett, vagy ha örököse nem lépett be 
a szövetkezetbe, névleges térítéssel szövetkezeti tulajdonná vált a föld. A községek 
lakosságának örökét — aminek használata létüket ma is meghatározza - távolról kezelik 
a gyakran héthatárnyi nagyságú szövetkezetek és állami gazdaságok. Nyilván nincs mód 
valami személyre szóló anyagi jóvátételre. Az erkölcsi jóvátétel azonban helyénvaló. 
Emellett szükség van arra, hogy a földnek értéke legyen. Ám csak annak van valódi 
értéke, amit el lehet adni, ami nem hitbizomány. Persze mint a világ legtöbb országában, 
a földforgalmat olyan feltételekhez kell kötni, amelyek egyenrangúan veszik figyelembe 
az üzemi érdekeket az adott földön élők érdekeivel. 

Végül megjegyzem, hogy a jövőben az agrárpolitika formálása, az agrárérdekek 
politikai védelme nem lehet egy párt feladata és felelőssége. Ugyanígy sokoldalúbbá kell 
tenni az agrár-érdekképviseletet is. Mert csak így, közösen gondolkodva és a felelősséget 
is közösen vállalva lehet a nemzet és a parasztság által elért eredményeket megvédeni, 
a jelenlegi súlyos helyzethez vezető hibák következményeit kijavítani és jobb közérzettel 
előrehaladni. 

Gazdaságpolitikánk kritikus pontjai 


A népgazdaság 1987 elejei válságos helyzetét közvetlenül az 1985—-1986. évi katasztrofális 
gazdasági folyamatok váltották ki. A gazdaság minden fontosabb minőségi jellemzőjé- 
ben nagyfokú visszaesés történt. E két évben a megtermelt források reálértéke csökkent; 
eközben a belföldi felhasználás emelkedett. A termelés hatékonysága abszolút értelem- 
ben, az amúgy is alacsony szinthez képest visszaesett. A belső pénzügyi és azzal párhuza- 
mosan a külső egyensúlyi helyzet erősen romlott. 

A gazdaságban a válsághelyzet ugyan az 1985-1986. évi alapvetően hibás gazdaságpo- 
litikai és irányítási gyakorlat nyomán jött létre, a gyökerek azonban mélyebbre, távo- 
labbra nyúltak. Hasonló - bár korántsem azonos - helyzet már 1978-ban, majd 1982-ben 
is kialakult. A gazdaságirányítás mindkétszer kivédte, illetve elhárította az összeomlás 
közvetlen veszélyét, azaz javított a gazdaság egyensúlyi helyzetén. Egyszer sem sikerült 
azonban felszámolni a mélyebben fekvő okokat, amelyek újra és újra kiváltották az 
egyensúlyt rontó folyamatok újraéledését. Az egyensúlyi válság mögött strukturális 
válság, amögött pedig egyrészt nemzetközi együttműködési, másrészt gazdaságirányitási 
és működési válság áll; ezeket tudati és bizalmi válság kiséri. A gazdaság válsághelyzete 
része a szocializmus eddigi modellje válságának, hiszen az előbbi kialakulásában az adott 
politikai rendszer tényezői meghatározó szerepet játszottak. 

Az elmúlt két évben (1987 és 1988) a gazdaság helyzetében változás történt, de fordulat 
nem következett be. A fő eredmény, hogy megváltozott a gazdaság , mozgásiránya". 
E két évben már nem folytatódott a gazdaságnak a válság epicentruma felé való mozgása 
(ha folytatódott volna, már bekövetkezett volna a csőd), sőt a mozgás a centrumtól elfelé 
történt. A helyzet válságos jellege azonban nem szűnt meg. A megtermelt források 
reálértéke 1987-ben jelentősen, 1988-ban kevésbé, de emelkedett; meghaladja az 1984. 
évit. A belföldi felhasználás 1987-ben a megtermelt forrásoknál kevésbé nőtt, 1988-ban 
számottevően csökkent. Ezek hatására a folyó egyensúlyi helyzet javult. A talpon mara- 
dás tehát harmadszor 15 sikerült, de a tartós javulás előfeltételei továbbra sem jöttek létre. 

1987 első feleben élénk viták folytak arról, hogy milyen programot kell kidolgozni az 
ország gazdaságának rendbehozatalára. Politikai megfontolások alapján előbb egy ún. 
társadalmi-gazdasági kibontakozási program készült. Ez jelezte, hogy a kibontakozás 
hosszabb távú folyamat, amelyet gazdaság-stabilizálási feladatok végrehajtásával kell 
kezdeni. A rövidebb távú kormányzati program - ha nem is hivatalosan - a stabilizációs 
munkaprogram elnevezést kapta. 

A program egyik fő kérdése az volt: mi legyen a gazdaságpolitika prioritása? Egyértel- 
műen két alapvető jelentőségű feladat rajzolódott ki : az egyensúlyjavítás és a szerkezetát- 
alakítás. Viszonyuk kialakítása azonban igen fontos volt, hiszen ezek a feladatok 
részben azonos irányú, részben azonban más-más cselekvéseket kívánnak. Nem volt 
vitás, hogy hosszabb távon, tehát a kilencvenes években a szerkezetátalakítás válik az 

elsődleges feladattá. De az vitatott volt, hogy a stabilizációs időszakban mi legyen a két 
feladat egymás közötti viszonya. 


Többek mellett e sorok írói akkor azon a véleményen voltak, hogy már a következő 
esztendőkben is a világgazdasági folyamatokhoz való igazodás, a szerkezetátalakítás 
felgyorsítását kell elsődlegesnek tekinteni. Abban az értelemben, hogy ha e cél és az 
egyensúlyjavítás között konfliktus keletkezik, akkor — nem veszélyeztetve a hitel- és 
fizetőképesség fenntartását — az előbbi szempontból kiindulva kell dönteni. Az volt 
továbbá a véleményünk, hogy az említett két cél évente változó kombinációját kell 
megvalósítani : 1988-ban az egyensúlyjavítás még azonos rangú, de a következő években 
a hatékony szerkezetátalakítás elsődlegességét kell a gazdaságpolitikában egyre erőtelje- 
sebben érvényesíteni. Ezzel és a reformfolyamat felgyorsításával már a stabilizációs 
időszakban meg kell teremteni a kibontakozás előfeltételeit. 


Mindezt azonban az elfogadott stabilizációs program nem tette világossá és egyértelmű- 
vé. E programban az egyensúlyjavítás (a , fizetőképesség megőrzése") mellett a szerkezet- 
átalakítás felgyorsítása nagy, de mégis csak másodlagos hangsúlyt kapott. Nem sikerült 
megfelelően kidolgozni a szerkezetátalakítás felgyorsítása érdekében a gazdasági mecha- 
nizmus, illetve az állami cselekvések terén teendő intézkedéseket. A gyakorlati lépések 
pedig kifejezetten erőtlenek, komolyabb ellenállás esetén pedig meghátrálóak voltak. 


Nem véletlen ezért, hogy már 1988 elején, az 1989. évi gazdaságpolitika kidolgozásá- 
nak megindulásakor vita kezdődött arról, hogy szükség van-e további változtatásra a 
gazdaságpolitikában és ha igen, mi legyen az, valamint arról, hogy milyen konkrét 
eszközöket kell módosítani és bevezetni a változtatás érdekében. A viták fokozatosan 
tisztázták : a gazdaságpolitikában már 1989-től prioritást kell adni a pozitív világgazda- 
sági folyamatokhoz való igazodásnak, a szerkezetátalakítás felgyorsításának. Ezt hatá- 
rozottabban kel! vállalni, mint a stabilizációs program megjelölte, gondoltuk, vállalva 
olyan következményeket is, mint a gazdasági növekedés megtorpanása, az egyensúlyja- 
vulási folyamat átmeneti, de erőteljes lelassulása, vagy a lakosság életszínvonalának a 
korábban elgondoltnál nagyobb mértékű csökkenése. 


Az 1989. évi gazdaságpolitika ezzel nemcsak az eredetileg elgondolthoz, hanem az 
1988. évihez képest is hangsúlyeltolódásokat tartalmaz, s egyúttal , kieggyensúlyozottabb". 
Fékezni kívánja a szerkezeti-technikai rés növekedését, ha csak kicsit is, lassítja az 
életszínvonal-csökkenés ütemét és alig mérséklődő eladósodással számol. A célok ilyen, 
kizárólag gazdaságpolitikai (makroértelemben vett) súlypontjai lényegében helyesek. Az 
1988. évi igen nagy mértékű egyensúlyjavulás és életszínvonal-csökkenés után átmeneti- 
leg megengedhető, sőt a szerkezetátalakítás gyorsítása érdekében indokolt is az adósság- 
növekedés csaknem változatlan ütemű folytatódása (vagyis az egyensúlyjavulás lelassu- 
lása), egyúttal az életszínvonal csökkenésének szintén lassulnia kell. 


A gazdaságpolitikai stratégia és a kilábalás eszközrendszere között azonban igen 
komoly ellentmondások mutatkoznak. A tényleges lépések pedig elmaradnak még a 
lehetőségektől is. Az alábbiakban az 1989. évi gazdaságpolitikával, illetve népgazdasági 
tervvel kapcsolatban több síkon teszünk kritikai észrevételeket. A leírtak nem az érintett 
szervek tevékenységét bírálják. Annak tudatában vetjük fel az alábbi gondolatokat, hogy 
a rendkívül súlyos helyzetben igen nehéz megtalálni a viszonylag legjobb megoldásokat, 
továbbá, hogy ilyen helyzetben elkerülhetetlen a kockázatok vállalása. Ugyanakkor nem 
önmagában a kockázatvállalást kell erénynek tartani, hanem azt, amikor a várható 
hatások előrebecslése és mérlegelése is megtörténik, és a siker reményében kerül sor a 
kockázatvállalásra. 

A reformfolyamat és a gazdaságpolitika 


A piacgazdaság kiépítésére irányuló átfogó reformvizsgálatok ugyan még folynak, de 
nagyjából egyetértés van abban a kérdésben, hogy a nehéz társadalmi és gazdasági helyzet- 
ből való előrejutásnak legalább négy csomópontja (elengedhetetlen reformeleme) van: 

e a politikai rendszer és mechanizmusok reformja ; 

e a tulajdonviszonyok reformja és ahhoz kapcsolódóan a tőke- és munkaerőpiac 
átalakulása ; 

e a világgazdasági átorientálódás és a gyakorlati nyitás; 

e az elosztási és pénzügyi mechanizmusok reformja. 

Sajnos azonban már elvileg sem teljes az összhang az 1989. évi gazdaságpolitika és a 
reformlépések között. A problémát az okozza, hogy a legfontosabb területeken a reform- 
folyamatok előrehaladása nem egyenletes. Ez részben szükségszerűen következik az 
egyes csomópontok eltérő jellegéből és az előrehaladás lehetséges üteméből. Részben 
azonban abból fakad, hogy a reformmunkák jelenlegi fázisában viszonylag sok energia 
irányult az elvi célmodell kialakítására és kevesebb erő maradt az ehhez vezető út 
felvázolására, az előrehaladás programozására, a gyakorlati lépések kidolgozására. 

A politikai reform - a válsággal összefüggésben, a társadalmi nyomás hatására - 
erőteljesen megkezdődött. Hullámzások ugyan tapasztalhatók, de a folyamat intenzív. 
A világgazdasági átorientálódás, a tulajdonviszonyok reformja terén azonban az előre- 
haladás — szükségszerűen - nem lehet ilyen ütemű. 

A világgazdasági váltás és nyitás elvében az egyetértés nagy. A gyakorlati elgondolá- 
sok azonban még kiforratlanok, a lépések -— már csak hazánk méreteiből adódó kiszolgál- 
tatottságunk és korlátozott befolyásunk miatt is — egyelőre kis hatásúak. A tulajdonvi- 
szonyok reformja igen bonyolult feladat, amelyhez sokakban, időnként felerősödően 
politikai félelem is társul. Mindezek miatt a folyamat még be sem indult. 

A politikai reform adta tágabb keretek között elsősorban az elosztási-pénzügyi mecha- 
nizmusok körüli viták élesednek. Valóban megindult a monetáris szféra, az adórendszer, 
a bérrendszer, a társadalombiztosítás, illetve valamelyest az árrendszer reformja. A fo- 
lyamatban azonban egyelőre lényegében nem játszanak szerepet a kedvezőtlen (pl. 
inflatórikus) hatásokat mérsékelni, a kivánatos tendenciákat pedig erősíteni képes tulaj- 
donosi, illetve külgazdasági változások. Emiatt a reformfolyamatoknak mind gazdasági, 
mind társadalmi hatásaiban a kívánatosnál erősebbek a negatív és gyengébbek a pozitív 
elemei. 

Az 1989-re tervezett változtatások összességében előrelendíthetik a gazdasági mecha- 
nizmust. Sajátos módon azonban a politikai és az elosztási reform jelentős mértékben 
előrehaladhat anélkül, hogy az a nagy befolyású hagyományos erőcsoportok érdekeit 
durván sértené. Számukra ugyanis még elfogadható egy olyan , reform", amelyben a 
politikai és állami beleszólás számottevően mérséklődik vagy meg is szűnik (legalábbis 
a felszínen), de a piaci kényszer nem erősödik számottevően fel. Ha viszont ez így 
következne be, akkor a reformfolyamat alapvetően eltorzulna és a kis tortán való 
osztozkodás újabb formájává válna, ami nyilván visszahatna a gazdaságpolitikai célok 
megvalósítására. 

A kérdés megoldása nem egyszerű. Nem is vállalkozunk arra, hogy egyértelmű javasla- 
tot tegyünk ezzel kapcsolatban. Azt azonban látni kell, hogy a gazdaságpolitika általá- 
ban helyesen kialakított elvei és céljai a jelenlegi helyzetben nincsenek teljesen összhang- 
ban a vezetés valóságos változtatási képességeivel. A jelenlegi (politikai és gazdasági) 
erőviszonyok komoly megbontása nélkül a vezetés nem lehet képes sem a világgazdasági 
nyitást, sem a tulajdonviszonyok reformját keresztülvinni. Ha pedig ez így történne, 
akkor az egész reformfolyamatnak csak a negatív elemei érvényesülnének (azok ugyanis 
még a legjobb szándék mellett is elkerülhetetlenül léteznek). Mindezt egyébként megfon- 

toltan kell mérlegelni és tekintetbe venni a reform 1990. évi intézkedéseinek kialakításá- 
nál is, nehogy azok újra túlzottan csak az elosztási szférához kapcsolódjanak. 

Az 1989. évi gazdaságpolitika az eszközök körében - helyesen - nagy súlyt helyezett 
a vállalati gazdálkodás feltételrendszere javítására, különösen az , erőforrásokhoz való 
hozzájutás" liberalizálására, ezen belül az import-, az ár- és bérliberalizálásra. Már e 
szakaszban is világossá vált, hogy a liberalizációnak együtt kell járnia más gazdaságpoli- 
tikai elemek alkalmazásával, mégpedig nemcsak a szigorú pénzügyi politikával (restrik- 
cióval), a megkötöttségek leépítésével (deregulációval), hanem a serkentéssel is. 

Mások is hangoztatták, hogy indokolt egy többéves, belsőleg összehangolt konkrét 
gazdaságpolitikai program kidolgozása, amely szerves egységben tartalmazza a liberali- 
záció, a szigorú pénzügypolitika, a dereguláció és az ösztönzés feladatait, s ezen belül 
egymással is összehangolja és időben ütemezi az importliberalizálás, a bér- és árliberali- 
zálás terén fennálló tennivalókat. 

Sajnos azonban ilyen program nem készült. A már emlitett elvi gondok mellett ennek 
is következménye, hogy miközben a szigorú pénzügyi politikát a vállalati jövedelmek 
képződése terén valószinűleg 1989-ben sem sikerül megvalósítani, s emiatt a pénzszüki- 
tésben túl nagy teher hárul a monetáris szférára, a liberalizációs lépések körében (más 
országoktól eltérően) a bérliberalizalás már a folyamat elején kiemelt fontosságot kapott. 
Az importliberalizálas 1989. évi intézkedései ugyan általában helyes irányúak, részletei- 
ben mégis joggal birálhatók. Az ösztönzési politika kidolgozatlan, eszközei 1989-ben - 
a korábban is működöktől eltekintve — még nem kerülnek alkalmazásra. A deregulációs 
program el sem készült. 

A többéves átfogó program és hatásvizsgálat hiányában a népgazdasági tervezés 
keretében 1990-re bemutatott makroökonómiai adatok csak szándéknak tekinthetők. 
Nem sikerült tisztázni olyan alapvető kérdéseket, mint a következők. Valóban elvárha- 
tó-e, hogy az 1989. évi intézkedések már ez évben, illetve a későbbiekben erőteljesebb 
szerkezetátalakítási folyamatokat indítanak meg? Ha igen, ezek a folyamatok eredme- 
nyezik-e és előreláthatólag mikor az adósságnövekedés megállítását ? Eljutunk-e belátha- 
tó időn belül a technológiai rés növekedésének megállításához? Igazolhatók-e az életszin- 
vonal terén a lakosság által hozandó áldozatok, és mikor állítható meg az életszínvonal- 
csökkentés? 

Végül is tehát miközben az 1989. évi gazdaságpolitika önmagában és általános megfo- 
galmazásaiban ésszerűnek és makroökonómiailag kiegyensúlyozottnak tűnik, ez nem 
állítható már a célok és eszközök általános összhangja, az eszközrendszer belső fő 
arányai és különösen nem a következő évek előkészítése szempontjából. 


Belső problémák és ellentmondások 


A kinyilvánított gazdaságpolitika helyesen tulajdonít nagy szerepet a szerkezetátalaki- 
tásnak és hív fel áldozatvállalásra ennek érdekében. A szerkezetátalakítás felgyorsítását 
a kialakított intézkedések közül a liberalizálás, különösen az importliberalizálás szolgál- 
ja, mégpedig egyrészt azzal, hogy lehetővé teszi a fejlett technika importját és ezzel a 
versenyképesség javulását, másrészt azzal, hogy a hazai termelés meghatározott szférájá- 
val szemben versenyt is támaszt. 

Mégis az 1989. évi intézkedések nem látszanak kielégítőknek a szerkezetátalakítás 
szempontjából; ez az irányzat erősebben jelenik meg a deklarációkban, mint a valós 
cselekvésekben. Nincs nagy hatású változás az állami struktúrabefolyásolás terén. Ami 
a szerkezetátalakítás , negatív" oldalát, a gazdaságtalan termelés visszaszorítását illeti - 
az importliberalizáción kívül, amelynek jelentőségét nem szabad lebecsülni -, más új 
intézkedések ezt alig, illetve csak szűk területen szolgálják. Az ún. válságágazatok közül 
a szénbányászatban a támogatások leépítését áremelés kompenzálja. A terv szerint a 

gazdaságtalan aknák bezárása és a vaskohászat átalakítása a korábban elhatározottak- 
nak megfelelően folytatódik. A mezőgazdaságban nem kerül sor jelentősebb szerkezet- 
változásra. 

A termelői és fogyasztói ártámogatások számottevően, de a korábbi szándékoknál 
kevésbé csökkennek. Emellett a támogatásokat minden területen az árak emelkedése 
kíséri, amit piaci hatások nem tudnak ellensúlyozni. Így a támogatásleépítés termelés- 
csökkentést nem vált ki, struktúraátalakító szerepet nem játszik. 

A feldolgozóipar eladósodott nagyvállalatainál az adósságelengedés még a szervezeti 
változások mellett is a gyökeres változás elkerülése irányába mutat. 

A termelés olyan szféráiban, ahol a termelés várhatóan csökken, ezt általában nem a 
gazdaságtalan termelés visszaszorulása okozza, hanem a rubelexport csökkenése, amely 
viszont nagyobbrészt éppen a leggazdaságosabb kivitelt érinti. Igaz, az importliberalizá- 
lás a gépipar nem kellően versenyképes területein is kiválthat termeléscsökkenést, de a 
konvertibilis elszámolású behozatal tervezett kismértékű növekedése ilyen hatást nem 
vagy alig vesz számításba. Ettől az még bekövetkezhet, sőt valószínűleg be is következik, 
de akkor meg az egyenleggel lesz baj. 

Mindez azt igazolja, hogy az 1989. évi tervben a , nulla" növekedést nem annyira a 
gazdaságtalan termelés visszaszorulása és az intenzív szerkezetátalakulás megindulása, 
hanem inkább a rubelexport gazdaságos elemeinek csökkenése, emellett a pozitív irányú 
szerkezetátalakulás hiánya, illetve nem kielégítő intenzitása okozza. 

A megtett intézkedések nem megfelelő szelektivitása az importliberalizálás módjában 
is kifejezésre jutott. Feltétlenül helyes volt az importliberalizálást a fejlett technika 
behozatalának szabaddá tételével kezdeni, mert ez növelheti a hazai termelés versenyké- 
pességét. Nem feltétlenül volt szükséges azonban már az első évben liberalizálni az olyan 
gépek és berendezések importját, ahol a technológia nem befolyásolja a termékek export- 
képességét (bányászati, mezőgazdasági, építőipari stb. gépek), és ahol a liberalizálás főleg 
nem a hazai termeléssel, hanem a rubelimporttal szemben támaszt versenyt, azt — és ezzel 
a gazdaságos magyar exportot — szorítja ki. 

Utóbbiak helyett jobban szolgálta volna a pozitív szerkezetátalakítást, ha alanyi jogon 
liberalizáltuk volna az olyan vállalatok teljes behozatalát, amelyek konvertibilis viszony- 
latban a termelés nagy hányadát exportálják, illetve a kivitelt dinamikusan növelik ; ha 
növeltük volna a , versenyző" import arányát, ha a liberalizálás jobban kötődne a valós 
pénzügyi mechanizmusokhoz. Ilyen megoldások mellett a rubelexport gazdaságos tételei 
kevésbé csökkentek, a konvertibilis export viszont jobban nőtt volna. Ez esetben — a 
többletjövedelem alapján — a belföldi felhasználást is kevésbé vagy nem kellett volna 
mérsékelni, és a gazdaságban stagnálás helyett — még ha csekély ütemben is — fejlődést 
lehetett volna tervezni. 

Még inkább ezt erősítette volna, ha a vállalati gazdálkodás kötöttségeit felszámoló 
deregulációs program időben elkészül, és intézkedéseit már az év elejétől be lehetett volna 
vezetni. Továbbá, ha olyan ösztönzési politikát alakítottak volna ki, amely összehangol- 
tan stimulálja és élénkíti a műszaki fejlődést, a konvertibilis exportot, valamint a kis- és 
középvállalkozások alakulását és tevékenységét. E , programok" azonban nem ké- 
szültek el. 

Mindezek miatt a , szerkezetátalakítás gyorsítása" az 1989. évi gazdaságpolitikának 
inkább erőteljesen , hangzó", semmint valóban érvényesülő eleme. 

Az előzőekből az is megállapítható, hogy az 1989. évi terv nem fordított megfelelő 
figyelmet a gazdasági növekedés problémájára, arra ti., hogy gazdaságilag racionálisan 
legalább minimális növekedés következzen be. Ennek eredményeképpen az egyes átgon- 
dolatlan, illetve elmulasztott részintézkedések együttesen ahhoz vezetnek, hogy valóban 
a stagnálás valószínűsége erősödött meg. Ha ez viszont így van, akkor bizony a gyakorlat 
oldaláról ismét megkérdőjeleződik a gazdaságpolitikai stratégiának az az elvben helyes 
eleme, hogy a lakosságnak a szerkezetátalakítás érdekében áldozatokat kell vállalnia. 

Az 1989. évi gazdaságpolitika a deklarációk szerint antiinflációs, valójában azonban 
számos elemében erősíti az árfeszültségeket. 

A formailag részleges, valójában csaknem teljes bérliberalizálás elvben helyes és kívá- 
natos ugyan (a vállalati vezetés , mozgásterét" bővíti), de olyan körülmények között 
történik, amikor sem a tulajdonosi érdek, sem a piaci korlátok nem állítanak kemény 
akadályokat a teljesítményjavulással nem megalapozott bérnövelések elé. Sőt, a bérnöve- 
kedés anyagi fedezetének megteremtése kifejezetten fokozza az inflációs nyomást, hiszen 
áremeléssel egyrészt bővíteni lehet az adómentes bérnövelési lehetőséget, másrészt viselni 
lehet az adóterhet is. A bérnövelés fedezetének megteremtésére irányuló törekvés egyéb- 
ként egyes vállalatoknál olyan magatartást is kiválthat, hogy a szükséges műszaki 
fejlesztést és beruházást is háttérbe szorítják. 

A gazdaságpolitika, bár nem veszi számításba a forint jelentősebb leértékelését, valójá- 
ban enélkül aligha tudja megállítani az import erőteljes bővülését (ha forintleértékelésre 
nem kerülne sor, akkor a várható belső áremelkedés miatt valójában komoly reálfelérté- 
kelés történne; ez aligha engedhető meg). Az ily módon szándékosan figyelmen kívül 
hagyott, de valószínűleg megvalósuló leértékelés viszont fel fogja gyorsítani a termelői 
árak, majd azon keresztül a fogyasztói árak emelkedését. A bérliberalizálás valójában 
jóval magasabb bérdinamikát fog eredményezni, ezért erről az oldalról is elkerülhetetlen- 
né válik (ha a reálelőirányzatokat tartani akarjuk) a fogyasztói árszínvonal gyorsabb 
emelkedése. Mindezek miatt viszont a vállalati jövedelmek színvonala és szóródása 
jelentősen el fog térni a számításba vettől, és ebből adódóan a költségvetés bevételei és 
kiadásai 15 nagymértékben megváltoznak. A hatalmas vitával jóváhagyott költségvetési 
előirányzatokhoz képest tételenként több milliárd forintos eltérések is lehetnek, amelyek- 
nek az egyenlegre gyakorolt hatása szinte megbecsülhetetlen. 

A liberalizálási lépések előfeltételeként, egyúttal az egyensúlyi követelmények betartá- 
sa érdekében a terv kimondja a pénzügyi szigor fenntartását, sőt erősítését. A szerkezet- 
átalakításra kényszerítő lépések gyengesége és az inflációs jellegű változtatások nem kellő 
figyelembevétele ezt megkérdőjelezi. Ebből viszont további súlyos gondok adódnak. 

A kormányzat intenzív és aktív (de összességében szakmailag nem eléggé megalapo- 
zott) fellépése ellenére a pénzügyi-jövedelmi folyamatok súlyos ellentmondásokat tartal- 
maznak. Továbbra is egyszerre érvényesül a vállalati jövedelembőség és pénzszűke, a túl 
magas nyereségadóztatás, az államháztartási túlköltekezés és az infrastrukturális meg- 
nyomorítás ellentmondása. Az erősen összetöpörödött támogatásleépítési program miatt 
sem sikerült megoldani a fejlődőképes tevékenység lehetőségeinek kellő javítását. 

Az előbbiek miatt és ha a behozatal leértékeléssel és más módon nem drágul, fennáll 
az import erőteljes, a tervben számítottat meghaladó növekedésének és egyúttal annak 
a veszélye, hogy ezt az export bővülése nem lesz képes követni. Ez esetben a vezetés olyan 
helyzetbe kerülhet, hogy már év közben be kellene avatkoznia. Ehhez viszont ésszerű 
eszközei alig lesznek, ha pedig nem lép, akkor súlyos nehézségek kezdődhetnek a nemzet- 
közi hitelkapcsolatokban. 

A gazdálkodó szervezetek elvárt önmegtartóztatása (pl. a bér-, ár- és importnövelés 
terén) átmenetileg effektív erkölcsi tényezőként működhet, de tartós megoldást nem 
jelenthet. 

Az 1989. évi népgazdasági terv tényleges gyakorlati intézkedéseiben tehát úgy tűnik, 
egy sajátos belső ellentmondás érvényesül. A deklarált összefüggésekkel ellentétben a 
tényleges lépések annak adtak prioritást, hogy kinyilvánítható legyen az antiinflációs 
politika keretében egy, a tavalyinál alacsonyabb fogyasztóiár-növekedés. Ennek a törek- 
vésnek rendelték alá a szerkezetátalakítással és a pénzügyi egyensúllyal kapcsolatos 
közvetlen lépéseket. Nagy a veszélye azonban annak, hogy ez a valóságban vissza fog 
ütni: a bemutatott okokból az infláció mérséklésére törekvő elképzelések sem lesznek 
tarthatók, és ezzel valójában semmilyen területen nem tudunk érdemi sikert elérni. 

Mindez azt jelenti, hogy a gazdaságirányítás 1989-re igen nagy kockázatot vállalt, de 

nem tett meg minden lehetségest annak érdekében, hogy ezt a kockázatvállalást a 
megfelelő irányba fordítsa, és ésszerű lépésekkel a megfelelő mértékre mérsékelje. 


A terv és a következő évek 


Amennyiben az 1989. évi gazdaságpolitika és terv fő céljai a fentebb jelzett problémák 
ellenére is teljesülnek (de csak ekkor), a következő évek gazdasági fejlődéséhez javuló 
feltételek adódhatnak. Ez esetben újabb lépés történik a válság centrumától való eltávo- 
lodás irányában a válságzónából való kilábalás jegyében. 

A további gazdasági fejlődést és magát a gazdaságpolitikát illetően azonban ez esetben 
is több alapvető jelentőségű kérdés merül fel, amelyre megfelelően kidolgozott átfogó 
program híján nem rendelkezünk válasszal. Az alábbiakban e kérdéseket fogalmazzuk 
meg, tudván, hogy a válaszadás csak kollektív és elmélyült munkával lehetséges. A leg- 
fontosabb kérdések a következők. 

e A már elhatározott intézkedések elégségesek-e a konvertibilis export tartós dina- 
mizmusának megalapozásához? Ha igen, akkor a folyamatos importliberalizálás hatásá- 
ra számottevően emelkedő behozatal mellett is növekvő külkereskedelmi aktívum jön 
létre, ami elvezet a kiegyensúlyozott fizetési mérleg néhány éven belüli eléréséhez. Ha 
nem, akkor már csak ezzel összefüggésben is szükség van határozott és hatásos ösztönzé- 
si politika kidolgozására. 

e Nem következik-e be a belföldi felhasználás emelkedése, nem indul-e meg egy csak 
(főleg) a hazai piac által vezérelt és a külső egyensúlyt rontó fellendülés? Illetve — másik 
oldalról -, mikortól teremthetők meg annak feltételei, hogy — az exporttal együtt — a 
hazai piac bővülése is egyik eleme legyen az oly nélkülözhetetlen gazdasági fejlődés 
kibontakozásának? 

e Lehet-e, illetve milyen ésszerű eszközökkel lehet megakadályozni az infláció fel- 
gyorsulását és kezelhetetlenné válását, belátható időn belül elérni annak mérséklődését? 

e Nem kerülünk-e olyan helyzetbe, hogy a külföldi adósság növekedésének megállítá- 
sa — pl. a gyors importnövekedés és/vagy a nem kielégítő exportbővülés miatt — ismét 
szükségessé teszi az életszínvonal jelentős csökkentését? Ezt a lakosság már aligha viselné 
el. A másik út, a beruházások újabb visszafogása viszont a gazdaság számára tűnik 
elviselhetetlennek. 

Egyáltalán milyen összefüggés határozható meg a három fő kedvezőtlen tendencia (a 
technológiai rés növekedése, az életszínvonal csökkenése és a külföldi adósság növekedé- 
se) megállítása között? E kérdés megválaszolása a válságelhárítás, a stabilizáció, a 
kibontakozás alapvető feltétele. 

Szükség van tehát a következő évek átfogó gazdaságpolitikai programjának kidolgo- 
zására. E programnak természetesen magában kell foglalnia — a fenti kérdések megvála- 
szolása, tehát az általános gazdaságpolitikai program mellett — a liberalizálás, a serken- 
tés, a deregulálás és a pénzpolitika (ezen belül az egymással összehangolt támogatásleépíi- 
tő és antiinflációs politika) konkretizált többéves programját, a külgazdasági kapcsola- 
tok fejlesztésének programját, továbbá a piacgazdaság megteremtésének konkretizált, a 
szükséges lépéseket részletesen kifejtő és ütemező programját. Utóbbival összefüggésben 
a tulajdonosi reformot az értékpapír- és tőkepiac kialakítását, a bankrendszer fejleszté- 
sét, a költségvetési és elosztási számvitel átalakítását. Mindennek végül is a fejlődés 
megindítását, a válságból kivezető út megtalálását kell eredményeznie. 

A fentiek fényében arra van szükség, hogy az előttünk álló időszakban a gazdaságirá- 
nyítás a fő figyelmet ne egy következő ötéves terv kidolgozásának megkezdésére, hanem 
egy 1992-ig szóló hároméves gazdaságpolitikai és reformprogram kialakítására fordítsa. 
Ez a munka - főleg a Gazdasági Reformbizottság és annak munkabizottsági keretében - 
folyamatban van. 

Balassa Ákos, Vértes András 

Érdekegyeztetés 
a gazdaságpolitikai döntéshozatalban 


A múlt év végén megalakult és elkezdte érdemi munkáját az Országos Érdekegyeztető Tanács 
(OÉT). Az alábbiakban szeretnénk megismertetni olvasóinkat azokkal az újonnan megnyíló 
lehetőségekkel, amelyeket ez a fórum a gazdaságpolitika alakításának demokratizálásában kínál. 
Az OÉT működésével kapcsolatos kezdeti tapasztalatokról lapunk két írást közöl. Az egyik 
azokat a körülményeket és okokat mutatja be, amelyek indokolják a fórum létrejöttét, a másik 
szerkesztőségünk körkérdése a tanács munkájában részt vevő, képviseletet ellátó tagokhoz. 


s 


Az Országos Érdekegyeztető Tanácsnak kettős feladatköre van. Egyrészt az 1989-ben 
bevezetett új bérmechanizmus egyik intézményeként a makroszintű béralku és bértárgya- 
lások fóruma. Másrészt intézményes keretet teremt a kormány és a legszélesebb befolyás- 
sal rendelkező munkavállalói és munkáltatói érdekképviseleti szervezetek, testületek 
közötti érdekegyeztetésre. A következőkben e két - egymással is szorosan összefüggő - 
szerepkör bemutatására vállalkozunk. 

Mint az ismeretes, az erőforrásokhoz való szabadabb hozzájutás érdekében a kor- 
mányzat a bérrendszer nagymértékű liberalizálását határozta el, amire már 1989-ben sor 
kerül. A bérrendszer liberalizálása gyakorlatilag azt jelenti, hogy közel két évtizedes 
működése után megszűnik a központi bérszabályozás, és a bérekről történő döntések a 
vállalatok, illetve más gazdálkodószervezetek hatáskörébe kerülnek, azzal, hogy e dönté- 
sek mikroszintű kereteit továbbra is a munkavállalók és a munkáltatók kollektív megál- 
lapodásai szabályozzák. 

A bérek liberalizálásával kapcsolatban még mindig sok félreértés és kétely vetődik fel. 
Vannak, akik a bérek liberalizálásától, a bérgazdálkodás kötöttségeinek jelentékeny 
oldásától a reálbérek általános növekedését várják, és mivel erre a gazdaság általános 
feltételei a következő években nem nyújtanak lehetőséget — sőt 1989-ben még a reálbérek 
jelentős, 4-5 százalékos csökkenésével kell számolnunk -, a bérmechanizmus átalakítását 
nem tekintik reformértékű lépésnek, és továbbra is egy átfogó bérreformot sürgetnek. 

A bérreformmal kapcsolatos tudományos megalapozó munkálatok világossá tették, 
hogy e tekintetben legalább két nagy horderejű döntésre van szükség. Az egyik a 
bérmechanizmus gyökeres átalakítása (erre kerül sor 1989-ben), a másik a bérek tartal- 
mának megváltoztatása: egyes, a megélhetéshez alapvetően szükséges költségek (pl. a 
lakásköltségek) beépítése a keresetekbe. Az első lépéshez többé-kevésbé megértek a 
feltételek, bár a bérmechanizmus liberalizálása még így is számottevő kockázatokat 
tartalmaz. A második lépéssel kapcsolatban — sokan ezt tekintik valódi bérreformnak 
- még nagyon sok az elméleti tisztázatlanság, nem beszélve a gyakorlati (erőforrás) 
feltételek hiányáról. 

Az új bérmechanizmus értelmezésénél abból kell kiindulnunk, hogy a gazdaságpolitika 
által meghirdetett liberalizálási program általános célja a humán és tárgyi gazdasági 
erőforrásokhoz való hozzájutás szabaddá tétele. Nos ez a munkaerő vonatkozásában azt 
jelenti, hogy valamennyi gazdálkodó egység - amennyiben pénzügyi erőforrások ezt 
lehetővé teszik — bármilyen munkáskategóriához hozzájuthat, annak piaci árán. 

Jól ismert az a kettősség, amely évek óta a magyar gazdaságot és különösen a hazai 
munkaerőpiacot jellemzi. Egyes munkakategóriákat (különösen magas szakképzettséget 
kívánó szellemi és fizikai tevékenység, nehéz körülmények között végzett munka, de főleg 
az intenzív munka) csak az ún. második gazdaságban tudtak a legális, féllegális, illetve 
illegális gazdálkodók a kialakult piaci árán megfizetni. Az első gazdaságban a központi 

bérszabályozás - amely tipikusan vagy a keresetek tömegét vagy az átlagbéreket fogta 
vissza dinamikájukban - ebben korlátozta a gazdálkodó szervezeteket. Természetesen 
nem a központi bérszabályozás volt az egyedüli korlát a teljesítmények megfizetése előtt, 
és még a központi bérszabályozás keretei között is mód kínálkozott egyes — jelentős 
erővel rendelkező — munkavállalói csoportok piaci bérének megfizetésére. Mindenesetre 
a bérrendszernek az a kettősége, amely az első gazdaságban a keresetek széles körű — bár 
egyre csökkenő mértékű - nivellálódásával párosult, egyrészt teljesítmény-visszatartó 
hatású volt, másrészt torz értékrendszer kialakulásához vezetett a munkaerőpiacon. 
A második gazdaság túlértékeltté, az első gazdaság alulértékeltté vált. 

A bérrendszer liberalizálása a jelen körülmények közepette, amennyiben a piaci és 
monetáris korlátok és szabályozás jól működik, elsősorban a keresetek erőteljesebb 
differenciálódását fogja eredményezni. Az első gazdaságban átalakuló bérarányok köze- 
líteni fognak a munkaerőpiaci értékarányokhoz. Ez azonban csak akkor következik be, 
ha a piaci viszonyok valóban nagyobb szerephez jutnak a gazdálkodó szervezetek 
működésének szabályozásában, és olyan társadalmi feltételek jönnek létre, amelyek 
kezelni tudják a nagyobb bérdifferenciálásból fakadó feszültségeket. 

Ez utóbbira annál is inkább szükség van, mert eddigi tapasztalataink is széleskörűen 
bizonyítják, hogy a jövedelmek és a bérek differenciálódása — különösen akkor, amikor 
az életszínvonal csökken - széles körben szül konfliktusokat. Ezeket a konfliktusokat 
részben elrejtette, részben más dimenzióba terelte át a keresetek növekedését általánosan 
és egyenlően fékező központi bérszabályozás. Különösen így volt ez az elmúlt esztendő- 
ben, amikor a legtöbb gazdálkodó szervezet gyakorlatilag egyforma mértékben, 3 száza- 
lékkal növelhette a kifizetett keresetek összegét. Mindebből következik, hogy a bérlibera- 
lizálásból fakadó társadalmi ellentmondások kezelésére fel kell készülnünk, sőt e téren 
nem elégségesek a konkrét feszültségeket oldani képes egyedi , kriziselhárító mechaniz- 
musok", hanem magába a bérmechanizmusba szükséges olyan intézményes elemeket 
beépíteni, amelyek megfelelő ellensúlyokat képesek létrehozni anélkül, hogy korlátoznák 
magának a bérmechanizmusnak a működését. 

" A nemzetközi tapasztalatok is arra utalnak, hogy a liberalizált bérrendszerek keretei 
között , a társadalmi béke megőrzése érdekében" célszerű a béregyeztetések, a béralkuk 
számára fórumot biztosító, különböző szintű bértárgyalások rendszerét működtetnt. 
E bértárgyalások tipikusan három szinten folynak : mikroszinten, a vállalatoknál és más 
gazdálkodó egységeknél, ún. közép- (mezo-) szinten, ahol az ágazati és szakmai bérvitá- 
kat rendezik; és végül nemzetgazdasági, illetve népgazdasági szinten, ahol az egész 
gazdaságra vonatkozó bérmegállapodásokat szokták tető alá hozni. 

Nálunk a makroszintű bértárgyalások fórumaként alakult meg az Országos Érdek- 
egyeztető Tanács. Az itt létrejött megállapodások jelentik a társadalmi keretet a liberali- 
zált bérmechanizmus számára. Ezek a megállapodások közvetítik a társadalmi akaratot, 
az ún. , hatékonysági üzenetet" a gazdálkodószervezetek felé. Van olyan felfogás is, mely 
szerint a makroszintű bértárgyalások, illetve megállapodások a liberalizált bérrendszer- 
ben a központi bérszabályozás helyébe lépnek. Ez az analógia azonban lényegében 
hamis. Az igaz, hogy az Országos Érdekegyeztető Tanácsban létrejött két- és háromolda- 
lú megállapodások a bérmechanizmus népgazdasági szintű kereteit adják. De az általuk 
közvetített , központi akarat" már korántsem kizárólag a kormányzat, a központi 
gazdaságirányító szervek akarata, hanem a kormányzat, a munkavállalók és a munkálta- 
tók bérvitáiban kialakult kompromisszum, tehát egyfajta valóban társadalmasult érdek. 
Sőt az Országos Érdekegyeztető Tanács eddig kialakult működési módja szerint számos 
olyan fontos kérdés szerepel a Tanács napirendjén, amelynek eldöntésében a kormány 
nem is vesz részt; ilyenek például a minimális és maximális bérnövekedésre vonatkozó 
megállapodások. Természetesen ezekhez a megállapodásokhoz jogi garanciák sem fű- 
ződnek. 

A kormányzati elkötelezettséget is feltételező háromoldalú megállapodások körében 

a legnagyobb vitát a törvényben rögzített minimális bér 1989. évi szintjének meghatáro- 
zása váltotta ki. Mint ismeretes, jelenleg a minimális bér 3000 forint. Az új bérmechaniz- 
mus játékszabályainak megfelelően a minimális bérrel kapcsolatban a kormány arra 
vállalkozott, hogy a felek megállapodását jogszabályban rögzíti. De ellentétben az eddigi 
gyakorlattal, e keresetszinthez nem biztosít sem közvetlen költségvetési támogatást, sem 
adókedvezményt. Tehát a gazdálkodószervezeteknek mindenütt maguknak kell kigaz- 
dálkodniuk a számukra kötelezően előírt legkisebb kifizethető bért. Ebben a vitá- 
ban -— amely a januári áremelések nyomán ismét fellobbant — nyíltan ütköztek a mun- 
kavállalói és a munkáltatói érdekek. Ez az érdekkülönbség ugyanis mind ez ideig rejtve 
maradt annak következtében, hogy a kormányzat a költségvetésen keresztül biztosította 
a minimális bér eléréséhez szükséges pénzügyi feltételeket. Most viszont ezt a gazdálko- 
dóknak kell -— sőt a megállapodás értelmében kötelező - kigazdálkodniuk. Viszont ez a 
megoldás számos vállalat, illetve szövetkezet számára, ahol a foglalkoztatottakon belül 
viszonylag magas az alacsony keresetűek aránya, olyan helyzetet teremt, hogy vagy 
veszteségessé válnak vagy irracionális mértékben kell csökkenteniük a dolgozók létszá- 
mát. Ezt az ellentmondást -— számos más elosztási érdekkülönbséggel együtt — eddig 
elrejtette az állami költségvetés széles körű, újraelosztó szerepe, pontosabban ezek a 
viták nem a különböző érdekképviseleti szervek között merültek fel, hanem az ellenveté- 
sek a kormánnyal szemben fogalmazódtak meg. 

A minimális bérrel kapcsolatos vitákban - igaz, az előbbi összefüggésnél halványabb 
módon, de — megjelent a klasszikus béralkuk egy másik alapvető jellemzője. Nevezetesen 
az, hogy minél magasabb minimális bért, illetve bérnövekedést harcol ki a szakszervezet, 
annál nagyobb a munkanélküliség veszélye; illetve azokban a gazdaságokban, ahol a 
piac működését számos tényező korlátozza, az infláció gyorsulásának veszélye. Ezek a 
, Választási kényszerek" a munkavállalói érdekképviseleteken belül is vitát szoktak kivál- 
tani. Ugy tűnik, hogy a januári árintézkedések kedvezőtlen társadalmi és politikai 
hatásai ezt a vitát, illetve a mögötte meghúzódó választási kényszert — amit egyes polgán 
közgazdászok kegyetlen dilemmának neveznek - háttérbe szorítják, és megkérdőjelezik 
a minimális bérekkel kapcsolatban az Országos Érdekegyeztető Tanácsban kialakult 
kompromisszumos döntést. 

A bérliberalizálás kétségkívül növelheti az inflációs nyomást, ez a legnagyobb kocká- 
zata. Ez a kérdéskör is szerepelt az Országos Érdekegyeztető Tanács vitáiban, a konkrét 
szabályozást illetően pedig elsősorban a maximális bérnövekedésre vonatkozó ajánlás- 
hoz kapcsolódik. Az eddigi tapasztalatok szinte egyértelműen igazolják, hogy az admi- 
nisztratív módon előírt bér-, illetve bérnövelési plafonok nem ösztönöznek hatékonyság- 
ra, sőt a legtöbb esetben korlátozóan hatnak a teljesítmények növekedésére. Ugyanakkor 
az inflációs veszély mérséklése érdekében indokoltak a bérnövelés maximumára vonat- 
kozó, a munkáltatók és a munkavállalók által közösen megfogalmazott ajánlások, mert 
ezek felhívják a figyelmet a teljesítmények, a bérek és az infláció összefüggéseire. 

A munkáltatók, a munkavállalók és a kormány közös célja, hogy 1990-re olyan 
állapotokat teremtsünk, amelyben a népgazdaság szempontjából is előnyös az a gazdál- 
kodói magatartás, amely legalább olyan mértékben növeli a béreket, mint ahogy a 
gazdasági egység nettó termelési értéke nő. 


Szepesi György 

Érdekegyeztetés három nézőpontból 


A Társadalmi Szemle szerkesztősége körkérdést intézett az Országos Érdekegyeztető Tanács 
képviselőihez: fejtsék ki véleményüket az új fórum lehetőségeiről, szerepköréről, működésének 
céljairól és az első tapasztalatokról. 

A kérdésekre Martos István, a Magyar Gazdasági Kamara alelnöke, Medgyessy Péter, 
a Minisztertanács elnökhelyettese és $ándor László, a SZOT titkára válaszolt. Az anyagot 
Lajtai György, a Társadalmi Szemle munkatársa rendezte sajtó alá. 


Mit várnak az OÉT megalakulásától? Milyen szerepet kellene kapnia az új 
fórumnak a felső szintű gazdaságpolitikai döntéshozatalban? 


A kormányprogram összeállításakor nyilvánvalóvá vált, hogy 
MEDGYESSY PÉTER érdektagolt társadalmúnkban a beszűkült források következté- 
ben az érdekcsoportok nézeteinek jobb megjelenítésére és képviseletére van szükség. Az 
OÉT ennek fontos fóruma. 

Az érdekegyeztetésnek eddig is számos intézménye és fóruma működött nálunk, habár 
a különféle érdekek elmosódott, helyenként formális képviselete miatt az eredmények 
felemásak voltak. A mai helyzet világos beszédet, egyúttal mások érdekeinek jobb 
megismerését követeli meg. 

A korábban is létező érdekegyeztetési fórumok nem voltak elégségesek az elosztási 
feszültségek kezelésére. Hiányzott pl. az érdekképviseletek közötti rendszeres érdek- 
egyeztetés. Ennek a felismerésnek a nyomán merült fel az Országos Érdekegyeztető 
Tanács létrehozásának gondolata. Ezzel olyan érdekegyeztető fórumot kívántunk létre- 
hozni, ahol a kormány, a munkáltatók és a munkavállalók képviselői a hierarchikus 
keretekből kiszakítva, egyenrangú partnerként ismerik meg egymás elgondolásait, és 
keresik a valamennyi résztvevő számára kielégítő kompromisszumos megoldást. Az OÉT 
nem csupán a hiányos források elosztásának módszereit kutatja, hanem - akarva-akarat- 
lanul is — szerves része a jövőről folyó nemzeti méretű párbeszédnek. 


A szakszervezeteket régóta zavarta az a gazdaságirányítási 
SÁNDOR LÁSZLÓ gyakorlat, amelynek lényege: a szakszervezet részt vesz a kor- 
mányzás munkájában, jelen van az előkészítő szakmai egyeztetéseken, kormánybizottsá- 
gi és kormányüléseken, véleményezi a kormányzati szervek különböző előterjesztéseit. 
A megbeszéléseken egy a sok résztvevő között és nem úgy szerepel, mint a kormány 
szintetizált véleménye mellett, esetleg azzal szemben a munkavállalói érdekeket kifejező 
vélemény képviselője. Evek óta szorgalmaztuk az érdekegyeztetés olyan rendszerét, 
amelynek keretében az egyenként integrált munkavállalói, munkáltatói és kormányzati 
álláspontok, érdekek ütköztethetők. A szakszervezetek részéről azt várjuk az OÉT 
intézményrendszerétől, hogy világos, markánsan megfogalmazott álláspontok egyezteté- 
sére kerülhessen sor a nyilvánosság teljes bevonásával. Ebből a szempontból igen lénye- 
ges annak meghatározása, hogy milyen témák kerüljenek az OÉT elé, mely kérdésekben 
illetékesek véleményt alkotni a fórum tagjai. A szakszervezetek mindig is azt szorgalmaz- 
ták, hogy mindazok a kérdések az OÉT elé kerüljenek, amelyek a munkavállalók élet- 
és munkakörülményeit érintik. Így a felső szintű érdekegyeztetésnek nem pusztán a 
munkaügyi tevékenységre (bérekre, foglalkoztatáspolitikára) kell korlátozódnia, hanem 
érintenie kell a reálbéreket és ezen keresztül a fogyasztói árakat, a szociálpolitikát, az 
adórendszert, valamint a gazdaságpolitika egyéb területeit is. 
A napjainkban felerősödött konfliktusok is jól szemléltetik a szakszervezetek ilyen 

irányú törekvéseit. Azért szorgalmaztuk, hogy a fogyasztói árak is kerüljenek az egyezte- 
tés hatókörébe, mivel tudtuk, hogy a bérekről nem érdemes a fogyasztói árak strukturális 
alakulásának egyeztetése nélkül tárgyalni. 

A szakszervezetek részéről azt is fontosnak tartjuk, hogy az érdekegyeztetés ne tervet 
végrehajtó, hanem tervmegalapozó funkciókat gyakoroljon. Ne a már eldöntött kérdé- 
sek végrehajtásának feladata háruljon rá. hanem ellenkezőleg, az ott elfogadott megálla- 
podásokat vegyék figyelembe a tervek kialakításakor. Végül: a szakszervezetek az érdek- 
egyeztetés mechanizmusát csak összefüggéseiben tudnák elképzelni. Ez azt jelenti, hogy 
az érdekegyeztetés kizárólag makroszinten nem működtethető eredményesen, hiszen az 
alapvető érdekek, illetve érdekütközések sem csak makroszinten jelentkeznek. Az érdek- 
egyeztetés különböző szintjeinek egymásra kell épülniük, és olyan gyakorlatban kell 
működniük, hogy a valódi gazdasági érdekek feltárhatók és az irányítási lánc különböző 
pontjain képviselhetők legyenek. 

A szakszervezetek megújulási törekvéseiben határozottan megfogalmazódott, hogy a 
munkavállalói érdekek képviseletét csak alulról építkező struktúra tudja megvalósítani. 
Ha pusztán a makroszintű érdekegyeztetésre kívánnánk hagyatkozni, akkor könnyen 
eltévedhetnénk, és esetleg egy olyan torz szervezetet hoznánk létre, amely visszacsem- 
pészné a felülről utasító mechanizmus korábbi gyakorlatát. Ezt a szakszervezetek min- 
denképpen el akarják kerülni. Olyan modell működtetését szorgalmazzuk, amely figye- 
lembe veszi az érdekegyeztetés valamennyi szintjén megtartott tárgyalásokat, és azok 
értékelése alapján kerülnek kialakításra a felső szintű megállapodások. 


A szocialista piacgazdaság létrejötte szükségessé és elkerülhe- 
MARTOS ISTVÁN tetlenné teszi, hogy a piaci szereplők mint szociális partnerek 
fórumot hozzanak létre a dolgozók élet- és munkakörülményeit befolyásoló legfőbb 
döntések érdekegyeztetési mechanizmuson keresztüli előkészítésére, illetve meghozására. 
A fejlett piacgazdaságú országokban ilyen típusú fórum működik, és ugyanúgy, ahogy 
ezt Magyarországon is tervezzük, másutt sem rendelkezik jogalkotási hatáskörrel. Az 
érdekegyeztetés, a kompromisszum és az ebből származó önkorlátozás megitélésem 
szerint hatékonyabb, mint egy jogszabály - nehezen ellenőrizhető — betartása. Ennek a 
fórumnak a működtetése szükségtelenné tesz vagy tehet adminisztratív intézkedéseket, 
azaz a megállapodásoknak nem szabad a vállalatok mozgásterét úgy szűkíteniük, ahogy 
ezt adminisztratíve eddig tették. A megállapodásoknak a józan belátáson és a jól felfo- 
gott gazdasági érdekeken kell alapulniuk. A kamara alapszabályánál fogva igen régóta 
ellátja a munkaadói érdekképviseletet nemzetközi síkon, elsősorban a Nemzetközi Mun- 
kaügyi Szervezetben (ILO). E feladat hazai ellátása csak most vált szükségessé és lehető- 
vé, bár az alapszabály ezt a feladatot (érdekegyeztetés) már régen (1980 óta) tartalmazta. 
A kérdésnek az a része, hogy miképp illeszkedjen ez a fórum a felső szintű gazdaságpoliti- 
kai döntéssorozatba, nem látszik különösebben problematikusnak. Elsősorban azért 
nem, mert a fórumot a kormány hívta életre, a döntési mechanizmus korszerűsítése során 
megjelenő igényként. Nyilván ezzel azt 15 magára vállalta, hogy helyet biztosít számára 
az általa működtetett többi döntési fórumok sorában. 

Azt az alapvető követelményt szerintem is mindenképpen teljesíteni kell — és ez is a 
kormány feladata -, hogy az OÉT megállapodásaira olyan időpontban és olyan témák- 
ban kerüljön sor, amikor még van mozgástér, és nem már korábban meghozott határoza- 
tok utólagos szentesítése a cél. (Ez utóbbit ugyanis nem érdekegyeztetésnek hívják.) 
A módszert tanuljuk, és számolni kell azzal is, hogy a várt pozitív hatások megjelenésé- 
hez idő kell, s átmenetileg negatív jelenségek is előfordulhatnak. 


A tanács létrejöttét, összetételének , működési szabályainak kialakítását heves 
nézetütközések kísérték. Kérjük , fejtsék ki véleményüket e kérdéssel kapcso- 
latban. 

Az új típusú fórum összetételének, szabályainak kialakítását 
MARTOS ISTVÁN övező vita alapvetően azt az átmeneti állapotot tükrözi, amely- 
ben a gazdaság ma van, és amely még nem felel meg a piacgazdaság minden kritériumá- 
nak, de vitathatatlanul abban az irányban fejlődik. Azok a specialitások, amelyekre 
hivatkozva különböző szervezetek részt kérnek a fórumon való szereplésből, szintén az 
átmenet tükröződései, mert a már kialakult és évtizedek óta működő piacgazdaságokban 
ezek a kérdések rendezettek. A résztvevők egyértelműen a munkaadó és munkavállaló 
szervezetek, valamint, ha erre szükség van, a kormányok. 

Azokban az országokban (és a piacgazdaságú országok többsége ilyen), ahol mind a 
munkaadókat, mind a munkavállalókat több szervezet is képviseli, a legfelsőbb érdek- 
egyeztetési fórumon , a legreprezentatívabb", tehát az adott ország gazdaságában legna- 
gyobb súllyal szereplő szervezet vesz részt, és az ő dolga a kérdésekben történő állásfogla- 
lás előtt a többi partnerszervezettel való egyezkedés, illetve felhatalmazás kérése. Ennek 
megfelelően a munkaadó, illetve a munkavállaló szervezetek egymás között egyeztetik 
álláspontjukat (ha tudják), melyet a legreprezentatívabb szervezet képvisel a felső szintű 
egyeztetésnél. 

Megállapodások esetén ugyanez az útvonal visszafelé is. Ha nem történik megállapo- 
dás vagy nem olyan, amely mindenkinek az érdekeit megfelelően tartalmazza, illetve 
egyik-másik szervezet nem teszi magáévá a kompromisszumot, arra nézve természetesen 
ez nem is kötelező. A gyakorlat szülte azonban ezt a megoldást, és azért is a legreprezen- 
tatívabb szervezet a partner, mert ezen keresztül az esetleges meg nem állapodás valószí- 
nűsége a legkisebb, illetve megállapodás esetén annak betartására így a legnagyobb a 
valószínűség. 

Más országok gyakorlatában nincs példa arra, hogy az ilyen típusú egyeztetésnél a már 
korábban említett 3 fő szociális partneren kívül bármilyen más szakmai vagy foglalkozási 
alapon szerveződött érdekképviselet is részt vegyen a tárgyalásokon. Ma nálunk az 
eddigieken túlmenően, egy kicsit az újonnan létrejött OÉT-ben rejlő béremelési lehetőség 
illúzója is szaporítja az érdekegyeztetésben részt venni kívánt szervezetek számát. Ugy 
gondolom, hogy a végleges döntésnél a résztvevők körét illetően, éppen az átmeneti 
jellegre való tekintettel, helyt kell adni bizonyos sajátosságoknak (pl. szövetkezeti érdek- 
védelem vagy kisvállalkozók stb.). A piacgazdaság kiépítésével össznangban hosszabb 
távon az alapvető hármas tagozódás mindenképpen elérendő cél lesz. 


Mi a szakszervezetek részéről úgy ítéljük meg, hogy az érdek- 
SANBORTÁSZLÓ egyeztetés célja a munkáltató és a munkavállaló közötti érdek- 
különbségek rendezése a termelés zavartalan fenntartása, valamint a munkavállaló 
számára a létbiztonságot garantáló, a gazdasági lehetőségeket és a társadalmi elváráso- 
kat egyaránt kifejező életvitel fenntartása érdekében. Így az érdekegyeztetésnek alapvető- 
en két szereplője van, a munkáltató és a munkavállaló. A modern gazdaságnak azonban 
lényeges tényezője az állam, nemcsak azért, mert igen jelentős munkáltatói szerepkört 
is ellát (pl. oktatás, egészségügy, igazgatás), hanem azért is, mert jelentős befolyása van 
mind a termelés zavartalanságának biztosítására, mind a munkavállalók életkörülmé- 
nyeinek alakulására. (Hiszen napjaink fogyasztóiár-emelkedését sem a munkáltatók 
szándéka motiválta, hanem az állami gazdaságpolitika.) Mindezek figyelembevételével 
a szakszervezetek felső szinten egy tripartiális érdekegyeztetési mechanizmus működteté- 
sét javasolták, amely során a három érdekegyeztető félnek azonos jogosítványa van. 
Már a modell kialakításának kezdetén felmerült, hogy más érdekképviseleti szerveze- 
tek is részt kívánnak venni a rendszerben. Leghatározottabban a szövetkezetek és a 
magánvállalkozók különböző érdekképviseleti szervezetei (TOT, SZÖVOSZ, OKISZ, 
KIOSZ, KISOSZ, VOSZK) jelezték részvételi szándékukat, kifejtve, hogy nélkülük 
olyan társadalmi rétegek maradnának ki a döntéshozatal folyamatából, amelyek ma a 
magyar gazdaság meghatározó szereplői. A modell kidolgozói az ideiglenes ügyrend 

kialakításánál elfogadták az érveket, és teret engedtek e csoportok részvételének is. Az 
első ülések igazolni látszanak a szakszervezetek álláspontját; a szövetkezeti érdekképv- 
seleti szervezetek minden véleményalkotásnál munkáltatói nézőpontból közelítették mez 
a problémát. Ha ez igy van, és mivel minden szövetkezet tagja lehet a Gazdasag 
Kamarának, számunkra nem világos, miért nem biznak meg annyira a kamarában, hogy 
biztosítsák számára a szövetkezetek gazdasági érdekképviseletének jogát. 

A realitásokkal számolva a szakszervezetek mégis azt javasolták, hogy a szövetkezetek 
és a magánvállalkozók érdekképviseleti szervezetei egy közös képviselővel vegyenek 
részt, tanácskozási joggal az OET ülésein. A másik három részt vevő fél egveteértési 
(azonosul a döntéssel), tartózkodási (a döntés nem érinti az ő érdekstruktúrájat). egve! 
nem értési, de tudomásul vételi (amikor a döntéssel nem ért egyet, de nem akadálvozza 
meg megvalósítását, mivel az vagy nem jelentős számára, vagy más területeken. mas 
döntésekkel kompenzálható) és vétó (a döntés meghozatalát megakadályozó) jogosítva- 
nyokkal rendelkezik. 


A működési szabályzat két elvet követ. Az egyik. hogy az 
Országos Erdekegyeztető Tanács az egyes szervezetek állas- 
pontjának egyeztetését végezze, tehát pl. ne egyszerre történjen a kormány belső allas- 
pontjának kialakítása és egyidejüleg az érdekképviseletekkel az egyezkedés. 

A már működő és alakulófélben lévő fórumok okozta bizonytalansággal függ össze 
a második rendező elv, amelyet az OÉT működési rendjének kialakításánál - közös 
megállapodás alapján - követtünk. A résztvevők nem szakosodott és tárgyában nem 
korlátozott üléseket tartottak szükségesnek. 

Az OÉT működése a részt vevő felek teljes egyenrangúságán alapul, azaz egyfajta 
, kerekasztalként" tevékenykedik. Ebben tehát eltér a kormánybizottságoktól, illetve a 
kormány mellett működő különböző szakértői testületektől. 

Az Országos Érdekegyeztető Tanács természetesen nem kormányszerv. A Miniszter- 
tanács csak ajánlatot tett a tanács potenciális résztvevői számára egy ilyen érdekegyezte 
tő testület létrehozására, illetve az abban való részvételre. A résztvevők egyenrangúsága 
tükröződik abban is, hogy az OÉT-nek nincs állandó elnöke, hanem ülésein a különböző 
testületek képviselői felváltva elnökölnek. A tanács összetétele az egyik legbony olultabb 
és legtöbb vitát kiváltó kérdés. A probléma megítélésénél figyelembe kell venni, hogy az 
az OÉT elsödleges feladata a bérmechanizmussal és a bérpolitikával kapcsolatos probk- 
mák népgazdasági szintű rendezése. A többi elosztási kérdés azért szerepel a tanács 
vitáinak napirendjén, mert a bérezés kérdései elválaszthatatlanok az árak, a szociálpolitt 
ka, a foglalkoztatás, a jövedelemkülönbségek stb. problémáitól. Ez utóbbiakban azon- 
ban az OÉT hivatásánál fogva csak konzultál, az elosztás béren kívüli kérdéseiről nem 
köt megállapodásokat, nem tesz jogszabályban rögzítendő ajánlásokat. 

Mindebből következik - legalábbis a kormány álláspontja szerint -, hogy az Országos 
Érdekegyeztető Tanács alapvetően egy háromoldalú (tripartiális) fórum: résztvevő! a 
munkavállalók, a munkáltatók és a kormány képviselője. De ha még el is fogadjuk ezt 
a tripartiális sémát — amelyet sokan vitatnak -, akkor is számos kérdés vár megoldásra. 
A legegyértelműbbnek a munkavállalói érdekképviselet látszik : nálunk is, mint a legtöbb 
országban, ezt a szakszervezetek látják el. Ha közelebbről nézzük ezt a kérdést, akkor 
már több bonyodalom adódik. Egyrészt nálunk széles körben létezik szövetkezeti szek- 
tor, az ott dolgozók érdekképviseletét nem a szakszervezet látja el tipikusan, hanem a 
szövetkezeti érdekképviseleti szervek, amelyek azonban rendeltetésüknél fogva munkal- 
tatói, illetve tulajdonosi érdeket is képviselnek. Másrészt, mint az ismeretes, a szakszerve- 
zeti mozgalom átalakulóban van és ennek megfelelően változik a szakszervezeti közpon- 
tok és a SZOT szerepe is. A helyzetet bonyolítja, hogy a Magyar Gazdasági Kamara nem 
kifejezetten munkáltatói érdekeket képvisel, hanem gazdálkodói, vállalati összérdekeket. 

A kormányzati érdekek viszonylag egyértelműnek tűnnek. A kormányzati érdekek 15 

tagoltak azonban, és nemritkán igen fáradságos és hosszas egyeztetést kíván az úgyneve- 
zett összkormányzati álláspont kialakítása. 

Az Országos Erdekegyeztető Tanács - alapvetően tripartiális jellegén belül — tevékeny- 
ségében részt vesznek a szövetkezeti és a vállalkozási érdekképviseletek. A végleges 
ügyrend kialakításánál a résztvevők körének és az egyes résztvevők jogainak, lehetősé- 
geinek meghatározása elkerülhetetlenül fontos. 


Az OÉT első érdemi tárgyalási témája az 1989-es bérmechanizmus elveinek, 
továbbá a béremelkedés kívánatos határértékeinek megállapítása volt. Ho- 
gyan történik az elért megállapodások érvényesítése, helyi szintekre való 
lebontása? Milyen garanciák biztosítják a megállapodások kölcsönös betartá- 
sát? Mi lesz a sorsuk a fennmaradt nézeteltéréseknek , rendelkezésre állnak-e 
egyéb eszközök a különvélemények, elvárások érvényesítésére? 


Kétféle megállapodás született: egyrészt bérpolitikai, másrészt 
SÁNDOR LÁSZLÓ eszközrendszerbeli megállapodások. A bérpolitikai megállapo- 
dás a minden dolgozóra vonatkozó minimálisan ajánlott és a vállalati átlagbérekre 
vonatkozó maximálisan ajánlott béremelést tartalmazta. Ezt a döntést az OÉT a kor- 
mány tartózkodásával hozta, ami azt jelenti, hogy a kormány nem kíván felelősséget 
vállalni a béremelések mértékéért, azt a munkáltatók és a munkavállalók megállapodásá- 
ra bízza, illetve a hozott megállapodást saját területeire nézve elfogadja. 

A szakszervezetek szempontjából itt magáról a megállapodás tényéről kell beszélni ; 
az, hogy ez a kormány beleegyezésével vagy tartózkodásával született, mindegy. Ami 
fontos, hogy ez a megállapodás létrejött. A jelenlegi helyzetben azonban rendkívüli 
feszültséget jelent annak mértéke (az a bizonyos 3 százalék). A bérpolitikai megállapo- 
dás, mint ismeretes, ajánlás. A szakszervezetek azonban felhívták a munkahelyi szakszer- 
vezeti testületek figyelmét, hogy az éves tárgyalások során mindenképpen realizálják a 
felső szintű megállapodásokat, sőt az adott lehetőségek mérlegelésével keressék az esélyét 
a felső érték megközelítésének. Azt sem tagadjuk, hogy felhívtuk a vállalati szakszerveze- 
tek figyelmét arra is, hogy amennyiben a teljesítmények növekedése lehetővé teszi, a 
megállapodás felső határát is túlléphetik. Azt is hangsúlyoztuk azonban, hogy megfon- 
toltságot kell tanúsítaniuk, mert a megalapozatlan béremelések egyrészt a munkahelyek 
megőrzését veszélyeztetik, másfelől az infláció gyorsulásával fenyegetnek. 

A bérpolitika eszközrendszerére vonatkozó megállapodások körébe a minimális bérek 
emelése és a bérmechanizmuson belüli kivételek megállapítása tartozott. Ebből az egyez- 
tetésből már a kormány sem vonhatta ki magát, hiszen magának a rendszernek a 
jogszabályban történő rendezése kormányzati feladat. Az itt született megállapodások 
garanciális elemei éppen ezért jóval egyszerűbbek, hiszen a kormány a megállapodások 
után arra is kötelezettséget vállalt, hogy azokat jogszabályban rögzíti. 

Fontosabbnak tartom annak megvizsgálását, hogy mi történik akkor, ha a gazdaság- 
ban a kiindulópontként szolgáló állapotok megváltoznak, és a változások szükségessé 
teszik a korábbi megállapodás újratárgyalását. Erről van szó napjainkban is. Az ideigle- 
nes ügyrend is lehetővé teszi, hogy amennyiben bármelyik fél kezdeményezi az OÉT 
összehívását, arra rövid határidőn belül sort kell keríteni. A népgazdasági tervet, az 
ország költségvetését azonban a parlament már elfogadta, és minden további megállapo- 
dás vagy a korábbi megállapodástól való eltérés valamilyen mértékben beleütközik e 
törvényekbe. Az érdekegyeztetésben részt vevő kormány könnyen hivatkozik arra, hogy 
, sajnos ő nem tud belemenni más megállapodásba, hiszen a tervet és a költségvetést a 
parlament fogadta el, és azon csakis az változtathat". Így a tárgyalások talajt veszthet- 
nek. A problémát azonban meg kell oldani, nem lehet sem a parlament üléseire várni, 
sem azt a megoldást követni, hogy néhány milliós tételeket tárgyaljon az ország legmaga- 
sabb jogalkotó fóruma. Éppen ezért vagy a parlamentet kell felszabadítani a tervalkotás, 

a költségvetés ilyenfajta kezelésétől, vagy a kormánynak kell nagyobb mozgásteret 
biztosítani és csak a végeredmény felelősségével terhelni azt. Ennek mérlegelése és 
kidolgozása a gazdasági és politikai struktúra átalakításának fontos feladata lesz. 

A szakszervezetek lényegesnek tartják, hogy érdekeik érvényesítésére megfelelő esz- . 
közrendszerük legyen. Mivel a gazdaságban nem egyenlő felek állnak egymással szem- 
ben, az esélyegyenlőség megteremtése érdekében el kell viselni részükről sajátos eszközeik 
igénybevételét. A szakszervezetek történelmük során különböző érdekérvényesítési mód- 
szereket dolgoztak ki a folyamatos partneri konzultációktól kezdve a legdrasztikusabb 
gyárfoglalásig bezárólag. Az erősebb érdekérvényesítési eszközökkel csak ritkán és igen 
indokolt esetben éltek. Napjainkig az volt a jellemző, hogy a magyar szakszervezetek 
megértő partnerként működtek közre a gazdaság formálásában, jelentős energiát fordít- 
va a tervezést segítő tevékenységre. A kialakult helyzet azonban nem igazolta vissza e 
szakszervezeti politika helyességét, éppen ezért került előtérbe az érdekvédelem, az 
érdekérvényesítés funkciója. E funkció felerősödése egyben azt is jelenti, hogy a szakszer- 
vezetnek indokolt esetben az érdekérvényesítés széles eszköztárával kell élnie, a tárgyalá- 
sokon túl munkalassítással, figyelmeztető, részleges és teljes körű sztrájkok alkalmazá- 
sával. Ezeket az eszközöket azonban mindenképpen a legvégső esetben, a tagság megkér- 
dezésével és beleegyezésével fogják alkalmazni. Az érdekérvényesítési eszközök bevetése 
csak akkor éri el hatását, ha azokat akkor és azokkal szemben alkalmazzák, amikor az 
valóban indokolt és megváltoztatása az adott intézmény, szervezet illetékességébe tarto- 
zik. Így nem elégséges csupán a fegyver alkalmazásáról dönteni, de mindenkor szükséges 
annak politikai hatását is mérlegelni. 


A feltett kérdés két érdemi problémát tartalmaz. Az egyik, hogy 

MARTOS ISTVÁN milyen eszköz áll rendelkezésére a kamarának az általa vállalt 
megállapodások végrehajtására ; a másik : mit tesz akkor, ha javaslatát még kompromisz- 
szumok árán sem tudja érvényesíteni. Az első problémára azt tudom válaszolni, hogy 
a kamarának csak minimálisak az eszközei az általa elvállalt kompromisszumok végre- 
hajtására. Hogy emögött az eszközök mögött morális erő is legyen, azt az alábbi 
mechanizmus tudja biztosítani. 

A kamara képviselője az OET-ben sohasem a személyes véleményét képviseli. A képvi- 
selendő álláspontot két lépcsőben alakítjuk ki. Az első lépcső egy tanácsadó bizottság 
létrehozása, amelyben a kamara érintett szakmai és regionális tagozatai egy-egy, általuk 
kiválasztott képviselővel vesznek részt, és amely kidolgozza a kamara képviselője részére 
adandó felhatalmazás tartalmi és taktikai elemeit. 

Ez a kamarán belüli érdekegyeztetés hallatlanul nehéz ügy, és nem is mindig kecsegtet 
egyértelmű sikerrel. Ennek a tagozatközi bizottságnak az előkészítő munkája után mint 
második lépcső, következik az ügyvezető elnökség felhatalmazása. Ez kötelező a kamara 
képviselője részére. Ettől általában nem térhet el vagy csak olyan mértékig, amihez 
megítélése szerint utólagos jóváhagyást kaphat. Így tehát a kamara képviselője egy olyan 
felhatalmazással jár el megfelelő tól-ig határok között, amely mögött széles körű szak- 
mai egyeztetés, vélemény húzódik meg. Ennek birtokában morálisan elvárható a tagvál- 
lalatoktól a megkötött megállapodások betartása. Az a szándékunk, hogy az így vállalt 
kötelezettséget megszegőkkel szemben ugyancsak etikai eszközökkel járjunk el, a Kama- 
ra Etikai Bizottsága közreműködésével, mely bizottság döntéseit és annak indokolását 
a kamara lapján keresztül nyilvánosságra hozzuk. Feltételezzük, hogy minden vállalati 
vezető, de legalábbis a nagy többség belül akar maradni ezeken az etikai normákon. 

Ami a sikertelen javaslatokat illeti — a kérdéscsoport második részére válaszolván -, 
azt tudom mondani, hogy az OÉT alapszabálya szerint, ha nem jön létre megállapodás 
egy kérdésben, akkor vagy az eddigi helyzet marad érvényben, vagy szélsőséges esetben 
a kormánynak jogában áll egyoldalú intézkedést hozni. Ebből nyilvánvalóan következik. 
hogy igen súlyos nézeteltérésnek kell lennie afhoz, hogy a sikertelen javaslatok után ne 

következzen újragondolás, újratárgyalás, egy újabb kompromisszumra való kísérlet (ha 
a legrosszabb kompromisszum is jobb, mint a fennálló helyzet). Teljesen természetes, 
hogy a kamarának semmiféle eszköze sincs sikertelen javaslatai elfogadásának kierősza- 
kolásához. Ez a kérdés elvi része. A gyakorlatban úgy fest a dolog, hogy mind a kamarai 
testületek, mind azok képviselői az adott kérdésben vitathatatlanul hozzáértő emberek. 
A kamarai javaslatok el nem fogadásának indoka ezért általában nem annak megalapo- 
zatlansága vagy szakmai alkalmatlansága lehet. Ha javaslataikat nem fogadják el, az 
vagy a nézőpontok különbözőségéből, vagy az elfogadás objektív feltételeinek hiányából 
származik. Természetesen nem zárok ki olyan eseteket sem, amikor az el nem fogadásnak 
más, hatalmi jellegű vagy szubjektív esetei fordulnak elő. Azt azonban inkább kivételnek, 
mint jellegzetességnek tartom. 


A bérrendszer átfogó liberalizálása nyomán a konkrét bérekre, 
illetve a gazdálkodó szervezetek által követni kívánt bérgazdál- 
kodásra vonatkozó döntések lényegében kikerülnek a központi kormányzati ráhatás, a 
szabályozás hatóköréből. Vagyis a munkáltatók és a munkavállalók szabadon állapod- 
hatnak meg a bérek és a keresetek nagyságában. Ebbeli döntéseikben a gazdálkodó 
szervezetek pénzügyi helyzete, likviditása, fejlesztési stratégiája és a helyi szakszerveze- 
teknek a bérekkel, a munkafeltételekkel kapcsolatos elvárásai, illetve ezeknek a szem- 
pontoknak az egyeztetése során kialakult kompromisszumok a meghatározóak. 

Mivel azonban a béreknek alig túlbecsülhető társadalmi és politikai tartalmuk, kisu- 
gárzásuk is van, ezért a modern gazdaságban a liberalizált bérmechanizmus mellett — 
annak működését társadalmi oldalról kiegészítendő — kialakulnak a bérmechanizmust 
és a bérarányokat befolyásoló társadalmi intézmények. A makroszintű bérmegállapodá- 
sok a liberalizálódó bérrendszer társadalmi kontrollját képezik. Ez a társadalmi ellenőr- 
zés nemcsak abban különbözik a központi bérszabályozástól, hogy nem közvetít konkrét 
utasításokat a gazdálkodó szervezetek felé, hanem abban is, hogy nemcsak a kormány- 
zat, hanem a bérezési folyamatban részt vevő valamennyi érdekelt fél érdekeit tükrözi. 

Ez az alapállás nemcsak előnyöket kínál, hanem éppen újszerűségénél fogva, néhány 
problémát is felvet. Mindenekelőtt azt a kérdést, hogy miképp viszonyulnak az OÉT 
döntései, illetve megállapodásai a kormány tevékenységéhez. Ugyanis amiről a Minisz- 
tertanács jogszabályban rendelkezik, az minden érintettre kötelező. Másrészt jelenlegi 
jogrendünkben csak a jogszabályok bírnak általános kötelező erővel. Mindebből követ- 
kezik, hogy jogrendünk napirenden lévő fejlesztésénél az olyan új, progresszív érdek- 
egyeztető testületek, mint amilyen például az Országos Érdekegyeztető Tanács, lehetsé- 
ges szerepkörét is figyelembe kell venni. 

Közös megállapodás alapján átmenetileg ezt a kérdést úgy szabályoztuk, hogy általá- 
ban a témák széles körét illetően jogszabállyal nem szankcionált megállapodások jönnek 
létre, néhány esetben azonban az OÉT felkérheti a Minisztertanácsot, hogy megállapo- 
dásaikat jogszabályban rögzítse. 3 

Az OET-ben létrejött megállapodások jelentős része tehát nem ölt jogszabályi formát. 
Ezek érvényesülésében, úgy gondolom, nagy szerephez jut az a tény, hogy az OÉT vitái 
és megállapodásai a nyilvánosság előtt folytak. 

Az 1989. évi bérmechanizmus kereteit alkotó bérmegállapodások az OÉT decemberi 
ülésein születtek meg. A következő lépés e megállapodások érvényesítése az 1989. évi 
kollektív szerződésekben és munkamegállapodásokban. Ezzel kapcsolatban nincs kor- 
mányzati teendő : a helyi szakszervezeti szervek, illetve munkáltatói képviseletek, figye- 
lembe véve és alkalmazva az OÉT megállapodásait, kialakítják a maguk gyakorlatát. 

A kormány konkrét feladata az OÉT-megállapodásokkal kapcsolatban, hogy ameny- 
nyiben az életszínvonal-folyamatok lényegesen eltérnek az ez évre prognosztizáltaktól, 
és emiatt az érdekképviseleti testületek tárgyalásokat kezdeményeznek az OÉT-ben, 
akkor alakítsa ki álláspontját az esetleges korrekciók lehetőségéről és szükségességéről. 

Az állam szerepe 
a makroszintű bérpolitika alakításában 


A mikroszintű bér- és jövedelemelosztási viszonyokat a szocialista gazdaságban a mak- 
roszintű feltételrendszerek , felülről" és , kívülről" determinálják. E meghatározó erejű 
feltételek között a legfontosabb az állam sokirányú szerepvállalása. Az állami és az 
állammal összefonódó intézmények közvetlen és közvetett szabályozó tevékenységének 
elemzése nélkül a mikroszféra mozgásai, köztük a bérek alakulásának törvényszerűségei 
nem érthetők, a szorgalmazott változtatások, így a bérreformjavaslatok pedig nem a 
kívánt eredményhez vezetnek. 

Írásomban az állami bérpolitika sajátosságait vizsgálom az elmúlt évtizedek tapaszta- 
latai alapján. Elemzésem nem történeti, hanem szerkezeti összefüggéseket kutat. Több 
megállapítást — terjedelmi okokból — csak tézisszerűen, részletesebb bizonyítás nélkül 
fogalmazok meg. Az állami bérpolitikát egy olyan tágabb szemléleti keretben értelme- 
zem, ahol maga a bérpolitika a társadalmi termék, illetve a nemzeti jövedelem feletti 
makroszintű osztozkodás egyik legfontosabb eleme. 


Állam és , kvázi állam? 


A bérpolitika kapcsán érthető természetességgel gondolunk az államra, mint e politika- 
megfogalmazójára, főbb szabályaink kialakítójára. Nem ilyen egyértelmű viszont, hogy 
magán az államon mit kell értenünk. 

Írásomban az államot tágan értelmezem. Nem pusztán a központi államhatalmi-állam- 
igazgatási szerveket sorolom ide, hanem államnak tekintem azt a - belülről hierarchikusan 
és horizontálisan tagolt — többlettermék-elsajátító és -újraelosztó intézményrendszert, amely 
egy adminisztratív piacon, a gazdasági és gazdaságon kívüli szabályozás legitim és illegitim 
eszközeivel, egy redisztributív szisztémában integrálja a gazdasági alanyokat (vállalat, csa- 
lád, egyén). Az így felfogott állam felöleli a , kvázi állami" társadalmi-politikai szervezeteket 
is, amennyiben azok a redisztributív mechanizmus részei. Ennek az állami és , kvázi állami" 
integrált szervezetrendszernek a , nyúlványai" egészen a vállalatok belsejéig érhetnek. Noha 
az állam és a nem állam közti személyi és szervezeti-jogi mozgás bizonytalanná teszi a két 
terület határait, ezek a határok azonban esetről esetre többnyire mégis megállapíthatók. 

Az állam (és , kvázi állam") belső egysége, illetve belső konfliktusai történeti idősza- 
konként változóak. A makroredisztributori funkció megőrzésének közös igénye az ér- 
dekazonosságot erősítheti a különböző csoportok közt. A kifelé egységes fellépés alapját 
és határait a társadalmi erőforrások (beleértve a munkaerőt is!), javak és szolgáltatások 
feletti rendelkezés jelenti. Legalább ilyen fontos azonban az államon belüli csoportok 
eltérő érdekirányultsága, ami a makroredisztributori funkció tagoltságának a következ- 
ménye. Azt lehet mondani, hogy Magyarországon az utolsó tíz évben a divergens 
folyamatok felerősödése jellemezte az állam tevékenységét. 


Az állami makroszintű bérpolitika 
Célok és értékek 


A korai szocializmus időszakában az állam gazdaságpolitikáját az , eredeti szocialista 
felhalmozás"-ra irányuló törekvés határozta meg. A jövő érdekében hozott áldozat elve 

hol nyiltabban, hol burkoltabban nyert megfogalmazást, de sokáig a termelési tényezők 
újraelosztásának egyik vezérmotívuma maradt. A holnap érdekében ma korlátozott 
fogyasztáshoz jól illeszkedett a kitermelő, alapanyag-feldolgozó ágazatokat — a feldolgo- 
zóipari területek, lakossági szolgáltatások kárára — preferáló iparpolitikai koncepció is. 
E gazdaságstratégia megvalósításának a társadalmi-politikai válságok csak ideig-óráig 
szabtak gátat, a konszolidációkat követően az arányok ismét a (pazarló) felhalmozás 
irányába tolódtak el. A fogyasztási alapra nehezedő felhalmozási célú nyomást nem 
ellensúlyozta hatékony erő. 

Az , eredeti szocialista felhalmozás" törekvésével jól összekapcsolható volt egy bérki- 
egyenlítő, bérnivelláló tendencia. Az államilag szorgalmazott egyenlőség azonban elsősor- 
ban a , látható" jövedelmekre terjedt ki. Így miközben a konkrét bérelosztási rendszerek 
összenyomták az egyének bérstruktúráját, a családok tényleges vagyoni helyzetében 
markáns különbségek jöttek létre. 

A harmadik ilyen alapérték és alapcél a gondoskodó, paternalista állam kiépítése volt, 
amely számos társadalmi és egyéni szükséglet kielégítését vonta saját fennhatósága alá. 
Az állampolgárokkal szembeni paternalizmus a gazdasági, politikai, kulturális, privát 
szféra számos összetevőjére kiterjedt. A paternalista állam koncepciója maga után vonja 
az egyéni gazdálkodói és fogyasztói szuverenitás korlátozását, aminek legkézenfekvőbb 
módja az ehhez szükséges eszközök jelentős részének megvonása az állampolgároktól. 

Ezek az alapértékek, illetve célok a nyolcvanas évekre, az aktuális gazdasági nehézsé- 
gek hatására, egyéb célokkal és értékekkel keveredtek. Ezek közül a legfontosabbak a 
következők : 

Az eladósodás megállítása. Ez a béralapra, annak vásárlóerejére nézve abszolút módon 
szükítő hatással van, mivel azt tűzi ki célul, hogy a nemzeti többletteljesítmény jelentős 
része külföldön realizálódjon, s a bevétel a növekedés helyett az adósságtörlesztést 
finanszírozza. A felhalmozás ezzel egyidejű korlátozása felveti a korábbi alapcélok 
újraértelmezését, kiélezi a makroszintű elosztás körüli küzdelmet. 

Az árualap és a vásárlóerő összehangolása. Ez hagyományosan az állami bérpolitika 
egyik alapvető funkciója. A nyolcvanas évek szűkített újratermelésének körülményei 
közt azonban kialakult egy új szituáció: a központi bérpolitikának nemcsak azt kell 
megválaszolnia, hogy mely foglalkozási csoportok megnövekedett igényeit milyen sor- 
rendben és mértékben ismeri el, hanem azt is (és egyre inkább azt !), hogy mely csoportok 
milyen igényeit, korábban kialakult vásárlási-fogyasztási szokásait töri le, utasítja el, 
vonja vissza. A bérpolitika jelenleg - akár akarjuk, akár nem - , büntetéspolitika" is 
egyben. 

Teljesítményösztönzés. Egy fokozatosan periferizálódó nemzetgazdaság számára alap- 
vető kérdéssé válik, hogyan tudja többletteljesítményre késztetni gazdasági alanyait. 
Annak ellenére, hogy a differenciált bérezés és a teljesítményösztönzés az utóbbi évek 
hivatalos gazdasági állásfoglalásaiban az egyik legtöbbet hivatkozott tétel, és szinte 
teljesen kiszorította az egyenlőség gondolatát, mégis azt tapasztaljuk, hogy a bérpolitiká- 
nak ezen a területen sikerült a legkevesebb eredményt felmutatnia. 

A három régi és a három újonnan megerősödött, állami bérpolitikát közvetlenül 
meghatározó alapcél egyszerre, konzisztens módon nem kielégíthető. Nem lehet egyide- 
jűleg teljesítményösztönzést akarni és közben éveken keresztül a jövőre vagy a külső és 
belső egyensúlyra hivatkozva a reálbéreket csökkenteni. Az állam bérpolitikai szerepvál- 
lalása ezért már a célok oldaláról is inkonzisztens rendszernek bizonyul. 

Egyetlen közös tényező van, ami úgy-ahogy összefűzi ezeket az alapcélokat (az utoljá- 
ra említett teljesítményösztönzést kivéve): a makroszintű béralap relatív korlátozása. 
Ennek hátterében a tágan értelmezett államnak az a törekvése állt, hogy korlátozza tőle 
független gazdasági egzisztenciák keletkezését, mert tömeges megjelenésük - netán ön- 

Egyúttal azt tapasztaljuk, hogy a nyolcvanas években ahol és amennyiben a teljesít- 

ményelv (összefonódva a hiányhelyzetek kihasználásának lehetőségével) utat tört magá- 
nak, az egyelőre a primér gazdaságon és az államilag szabályozott bérrendszeren kívül 
és annak ellenére érvényesült. 


Feltételezések a gazdasági alanyok magatartásáról 


Az , eredeti szocialista felhalmozás" állandósítása azt a burkolt előfeltevést tartalmazza, 
hogy az állampolgárok zöme képes és hajlandó hosszú időszakon keresztül lemondani 
aktuális szükségleteiről a távoli és bizonytalan jövő érdekében. A bérnivellálás gondolata 
ezt az előfeltevést azzal egészíti ki, hogy a kiegyensúlyozott jövedelmi, életszínvonalbeli 
viszonyok a társadalom egésze számára elfogadható alapértéket jelentenek. Hiba azon- 
ban eltekinteni attól a ténytől, hogy a társadalomban nagyon különböző teljesítőképessé- 
gű csoportok vannak, és ezek nem mindegyike számára elfogadható a közel egyenlő 
fogyasztás eszménye. 

A paternalizmus azon a kimondott vagy kimondatlan előfeltevésen alapul, hogy a 
makroredisztributor jobban meg tudja határozni az állampolgárok valóságos szükségle- 
teit és jobban el tudja költeni a pénzét, mint maga az állampolgár. 

Az eladósodási folyamat fékezése, illetve megállítása néhány év óta első számú gazda- 
ságpolitikai prioritássá lépett elő. Ezzel kapcsolatban a gazdasági alanyoktól azt várják, 
hogy maguk is hozzájárulnak az ország előtt álló feladatok megoldásához. Ebben 
kitapintható az a feltételezés, hogy a makrogazdasági cél közvetlenül mozgósító erővé 
tehető, mikrogazdasági magatartást motiváló tényezővé változtatható. Ez nagyfokú 
, belátást" és a makrocélokkal való azonosulás képességét feltételezi az állampolgárokról 
(és általában a gazdasági alanyokról). Ezzel kapcsolatos az is, hogy a termelést meghala- 
dó túlfogyasztás általános, differenciálatlan emlegetésével a gazdaságpolitika az ország 
sorsa iránti lakossági felelősségérzetre appellálva igyekszik korlátozni a fogyasztást. 

Az árualap és vásárlóerő összehangolásával kapcsolatos feltételezés az, hogy az össz- 
hangot makroszinten jobban lehet biztosítani, mint részpiaconként, és az összehangolás- 
ra legalkalmasabb az állami bér- és keresetszabályozás. 

Ezek a feltételezések abban közösek, hogy gazdaságfilozófiailag korlátolt igényű és 
fogyasztású, korlátozott cselekvési autonómiájú alattvaló állampolgár képére építenek. 
A teljesítményelvhez kapcsolódó feltételezések viszont már gyökeresen más értékrendet 
visznek az előbbi szempontok közé. 

A teljesítményösztönzés béren, jövedelmen keresztüli megvalósításának gondolata 
feltételezi, hogy ez az ösztönzés a gazdasági alanyok (állampolgárok, családok) számára 
alapmotivációvá tehető, sőt ez szinte természettől eredően bennük van, csak segíteni kell 
annak érvényre juttatását. A gazdasági magatartást eszerint a differenciált teljesítmény- 
bérezés határozná meg. Erre az értelmezésre hajlik a közgazdasági reformirodalom 
zöme, és számos hivatalos párt- és állami dokumentum és állásfoglalás is. A bérdifferen- 
ciálás racionális és kézenfekvőnek tűnő elvével szemben azonban számos elvi és gyakor- 
latias ellenvetés fogalmazódott meg (nagyon eltérő platformokról is!). 

Úgy tűnik, hogy az 1987 szeptemberében elfogadott minisztertanácsi munkaprogram- 
ban is bizonyos illúziók élnek a lehetséges lakossági többletteljesítmények mértékét 
illetően. A hallgatólagos előfeltételezés az, hogy a reáljövedelem-korlátozással kikény- 
szeríthető az a többletteljesítmény, amely egyrészt konvertálható külföldre az adóssaág- 
mérséklés érdekében, másrészt megteremti az anyagi fedezetét a nagyobb differenciálás- 
nak belföldön. Ezt a feltételezést a hazai munkaerőpiac és technológiai-műszaki helyzet 
sok tekintetben nem támasztja alá. Lényeges teljesítményjavulást csak sokkal modernebb 
technika alkalmazásával lehetne elérni, ennek viszonylag gyors megszerzése azonban 
kemény korlátokba ütközik. Ma viszont egy konzekvens, világpiaci értékítéletet kifejező 
teljesítménybérezés a jelenleg viszonylag elmaradott technikai-piaci adottságokat jeleni- 
tené meg. Ezekért az adottságokért azonban legkevésbé a munkavállaló tehető felelőssé. 

A szakirodalomból ismertek a teljesítménymérés nehézségei (paraméterek összehason- 
líthatósága, külső feltételek beszámítása stb.). A bérezés során a teljesítményelv jelenleg 
számos más dimenzióval kénytelen versengeni (életkor, ágazati besorolás, pozíció, terü- 
let, nem, szakképzettség stb.). Ezért lehetetlenség egy kizárólagos teljesítményelvű bére- 
zés szociális és egyéb szempontok sérelme nélkül. A nem általános érvényű teljesítmény- 
elv viszont visszaengedi az egyéb dimenziókat, s ezzel lerontja a teljesítményösztönzés 
hatásfokát. 

A munkaerő pozitív és negatív , ösztönzésének" jelenlegi rendszere erősen diszfunkcio- 
nális. A teljesítmény szerinti bérdifferenciálásról olyan adottságok, olyan újratermelési 
szituáció mellett esik szó, amikor a legnagyobb értéktermelő képességű kvalifikált munka 
hihetetlenül alulfizetett, emiatt súlyos kontraszelekció mutatkozik. Emellett a sokat 
idézett vállalkozói magatartás zöme spekulációs tőkéhez — és nem főfoglalkozású mun- 
kabérhez -— kötődik. Ezért valószínűsíthető, hogy ez a spekulációs tőke nem hoz létre 
hosszú távon biztonságos és modern kiszolgálórendszereket, többgenerációs, klasszikus 
értelemben vállalkozó mesterembereket, hanem alkalmi portyákat hajt végre a társada- 
lom hiányövezeteiben. S a teljesítményösztönzés eredményessége szempontjából egyálta- 
lán nem mellékes, hogy egy elcsigázott, fáradt, ingerlékeny, pszichikai egyensúlyában 
sérült, túlhajszolt lakossági többséggel kell számolnia. Ezt jól illusztrálják a társadalom- 
és népességstatisztikai adatok, a születési, halálozási, megbetegedési arányszámok. A la- 
kosság zöme jelenleg biztonságot és emberhez méltó életfeltételeket kíván, nem pénzügyi 
vállalkozást. 

A teljesítményösztönzés viszonylag széles és gyors kiterjesztésével kapcsolatban más 
aggályok is megfogalmazhatók. Pszichológiai vizsgálatok kimutatták, hogy a személyi- 
ség egyik legfontosabb jellemzője a teljesítményszükséglet meghatározott szintje, amelyet 
szociális és kulturális minták által egy szocializációs folyamat közvetít. Történeti és 
kulturális vizsgálatok azt bizonyítják, hogy nemzetgazdasági méretekben több évtizedes 
késés van a magas teljesítményszükséglet-szint kialakulása és a gazdasági tevékenység 
tényleges erősödése közt. Ez természetesen nem lehet érv a teljesítményösztönzés ellen. 
Figyelmeztet azonban a makrogazdaságilag releváns hatások jelenlegi illuzórikus túlbe- 
csülésére, és nagyobb mértéktartásra ösztönözhet az ezzel kapcsolatos várakozásokban. 
A teljesítményösztönzést , belülről" (emberi psziché) is meg kell alapozni. A teljesítmény- 
elv sikeres meghonosítása a társadalomban azonban komoly problémákat is felvet. 
A teljesítmény szerinti bérezés mellett érvelő szakirodalom - érthető okokból - jóval 
nagyobb figyelmet szentel a potenciális , győzőknek". A lemaradókat, veszteseket, nem 
hatékonyakat gyakran úgy kezelik, mint az áldásos mikroszintű , piactisztítás" eredmé- 
nyeként előálló , életképtelen", fejlődést akadályozó ballasztot. Az összenyomott bér- 
struktúrát ért — jogos és megalapozott - bírálatok nem fedhetik el azt a tényt, hogy a 
mezőny széthúzása nem tünteti el az egyenlőtlen hatékonyság és teljesítőképesség problé- 
máit. Ezért, amikor felvetődik a hatékony foglalkoztatás és a teljesítményelv alkalmazá- 
sa, akkor ugyanilyen körültekintéssel és intenzitással kellene megválaszolni, hogy miként 
lehet rendezni a , nem hatékony" csoportok helyzetét. 

Az előzőekből nyilvánvaló, hogy egy túlzottan központosított jövedelemelosztási 
mechanizmust nem egy túlzottan piacosított rendszerrel célszerű felváltani. Mindkét 
rendszer — szélsőséges formájában — a negatív kölcsönös függőség állapotát teremti meg, 
és mindkettőben káros externális hatások lépnek fel. Ezért olyan megoldásokat is be kell 
iktatni a gazdaságba, amelyek a pozitív kölcsönös függésen alapulnak, elismernek bizo- 
nyos magasabb rendű kollektív célokat, és a kooperatív stratégiákat, valamint az azok- 
nak megfelelő kooperatív rendszereket részesítik előnyben a bérmeghatározásnál is. 

Eszközök 


A célok és feltételezések heterogenitásából adódik az eszközök heterogenitása. Ellent 
mondásosságukból pedig az eszközök ellentmondásossága. Az állam bérpolitikai karakterét 
legalább kétlelkűnek (ha nem többlelkűnek) kell tekintenünk : , vásárlóerő-korlátozó lélek" 
és a , teljesítményösztönző lélek" skizofréniája terheli az állami bérpolitikát. Ez a meghason- 
lottság tetten érhető az elmúlt évtizedek politikai-gazdasági dokumentumaiban, a bérsza- 
bályozás mindenkori konkrét rendszereiben és az államapparátus tevékenységében. 

A bérproblémák gyökere a makroelosztás, a nemzeti jövedelem felhasználásának 
szintjén ragadható meg adekvát módon. A vállalati és vállalaton belüli jövedelmek 
szabályozása csak továbbgörgeti és megjeleníti a nemzetgazdasági szinten jelentkező 
aránytalanságokat és feszültségeket. Ezért elhibázott az a törekvés, amely a bérszabályo- 
zási szféra módosításaiban keresi a bérszabályozás ellentmondásaiból a kiutat, anélkül, 
hogy a makroelosztás kérdéséhez radikálisan nyúlna hozzá vagy egyáltalán felvetné azt. 

A bérpolitikai eszközök értékelésénél annak kell lennie a kiindulópontnak, hogy 
milyen reprodukciós feladatok és funkciók hárulnak a bérekre, vagyis melyek azok az 
egyéni és társadalmi szükségletek, amelyek a történelmileg adott szinten kielégíthetők és 
kielégítendők. Funkcióknak és eszközöknek - elvileg — együtt kellene mozogniuk. 
A tényleges helyzet azonban nem ez. 

Korábban a funkciómegvonás és az ezzel együtt járó erőforrás- (pénz-) megvonás az 
államon kívüli gazdasági alanyoktól egymást kölcsönösen erősítő folyamat volt. A ma- 
gyar gazdaság elmúlt évtizedeinek centralizációs és decentralizációs mozgásainak hátte- 
rében is e kettőnek — tehát a funkcióknak és az ezekhez szükséges forrásoknak - a 
különböző érdekek és erőviszonyok szerinti permanens újraelosztása állt. Most, a nyolc- 
vánas (és feltehetően a kilencvenes) években ez az állapot egy további, igen veszélyes 
vonással egészül ki. Az állam tehermentesítése jegyében zajló funkció-visszatelepítések 
nincsenek arányban a lakosságnak (vagy a vállalati szférának ) átengedett eszközökkel. 

Az állami bérpolitika többek között azért nem képes részleteiben is kézben tartani a 
kereseti arányokat, mert a magyar gazdaságban legalább kettős — központosított és piaci 
jövedelem- és pozició-újraelosztó — hatás érvényesül. Ez rendre kikényszeríti az állam 
kompenzáló beavatkozását a redisztributív oldalon. A jövedelmek spontán piaci dinami- 
kája mindig nagyobb, mint az államilag szabályozott első gazdaságon belüli bérnövelési 
lehetőség, ez viszont olyan feszültséget teremt, amelyet részben munkaerő-megtartási, 
részben konszenzusmegőrző okokból a redisztributív rendszerben kompenzálni kell. 

A bérszabályozás eddigi története azt mutatja, hogy az állam fellépése inkább a 
bérkiegyenlítésnek, semmint a teljesítmény szerinti differenciálásnak kedvezett. Héthy 
Lajos például , rejtetten plafonos" bérezési konstrukcióról beszél, Bonifert Donát pedig 
kimutatja, hogy akár bértömeg-, akár bérszínvonal-szabályozást alkalmaztak korábban, 
az valamilyen módon a lakossági vásárlóerő-korlátozás funkcióját volt hivatva betölteni. 
A szakmai bértáblázatok rendszere pedig , őrködött" afelett, hogy az egyes foglalkozási 
csoportok alapbére ne nagyon távolodhasson el egymástól. Ezek a megoldások szükség- 
szerűen hívták életre a teljesítmény-visszatartást az első gazdaságban. 

Meg kell jegyezni, hogy ennek a munkavállalói magatartásnak a morális el- és megíté- 
lése azért értelmetlenség, mert a bérplafon alkalmazásának az egyetlen gazdaságilag 
krazálante és logikus megfelelője — a dolgozó részéről — az erőkifejtéssel való , MANŐVere- 

". Világos, hogy ha a bér lényegében rugalmatlan adottság a munkavállaló számára, 
akkor a dolgozó a rugalmasabb teljesítményt próbálja az előbbihez igazítani. Ez az 
ökonómiailag adekvát magatartás — és az ettől eltérő viselkedés — lehet dicsérendő 
kivétel, de semmiképpen sem elvárható norma az árugazdálkodás körülményei közt. 
A szóban forgó jelenség alapvető oka nem magában a bérrendszerben, hanem az azt 
meghatározó általános gazdaságpolitikában, struktúrában és makroszintű jövedelem- 
elosztásban rejlik. 

Ezért a bérproblematikát ki kell szakítani a szabályozóviták korlátai közül, mert ezen 
a szinten a problémák csak átalakulnak, de nem megoldódnak. Ha a célokra, feltételezé- 
sekre és eszközökre együtt tekintünk, akkor feltárul egy olyan magyarázat lehetősége, 
amely az eddigieknél talán többet tud értelmezni bérviszonyainkból, az állam bérpoliti- 
kai szerepvállalásából és a szükséges teendőkből is. I 


A politikai bérelmélet időszerűsége 


A bérviszonyok elemzése során a gazdasági-társadalmi alanyok strukturális helyzetéből 
kell kuündulnunk. Mivel a szocializmus eddigi (korai) korszakában az állam és , kvázi 
állam" meghatározó fontosságú szociológiai tény, ezért e makroredisztributor saját 
érdekei és magatartása döntően befolyásolja a jövedelemelosztás — ezen belül a bérelosz- 
tás — arányait és módját. Az érdekek és értékek elosztási ideológiává szerveződnek. Ebbe 
múltbeli tradíciók éppúgy beépülnek, mint aktuális szempontok. 

A politikai bérelmélet az elosztási ideológián — és a mögötte meghúzódó társadalomké- 
pen - keresztül eljut a társadalom strukturális csoportjainak erőviszonyaihoz. Azt állítja, 
hogy a nemzeti jövedelemből a bérhányadra szánt rész elosztása az egyes foglalkozási és 
strukturális csoportok közt nem piaci teljesítményeik arányában történik, hanem annak 
arányában, hogy mennyire tudják elfogadtatni társadalmi-gazdasági fontosságukat egy- 
mással, s legfőképpen az állammal. A fontosság komplex , mutató", benne számos hetero- 
gén szempont összegződik, és alapvetően nem kvantifikálható. A makroredisztributor a 
vélt fontosság alapján alakítja ki az általános bérarányokat, és csak ezen belül van mód 
egyedi szempontok érvényesítésére a vállalaton belüli konkrét bérmegállapításnál. Össze- 
gezve: a bér — társadalmi átlagban — komplex erőviszonyfüggő és nem teljesítményfüggő. 

Ebben implicit módon benne van annak magyarázata is, hogy miért olyan nyomott 
a hazai bérstruktúra. Egyrészt abszolút értelemben is szűkös nemzeti bérhányadról van 
szó, másrészt az állami bérpolitika eszközrendszere és az egyes csoportok pozicionális 
helyzete felülről nyomott bérarányokat hoz létre. Itt válik nyilvánvalóvá annak jelentősé- 
ge, hogy a társadalmi fontosság és fogyasztás rangsorában legkedvezőbb helyzetű cso- 
port tényleges jövedelmeinek jelentős része nem bér jellegű, hanem egyéb juttatás. Emiatt 
az e csoporthoz tartozók bérei viszonylag alacsonyak, ezek viszont felülről behatárolják 
az egyéb dolgozói csoportok béreit. 

A politikai bérelmélet a hazai közgazdasági irodalomban sosem volt meghatározó 
jelentőségű, bár , búvópatakként" számos szerzőnél jelen voltak bizonyos elemei. 

Felmerül a kérdés, miért nem tudott a politikai bérelmélet a hazai közgazdasági 
irodalomban uralkodó áramlattá szerveződni. Ennek egyik magyarázatát a reform- 
közgazdaságtan irányultságában lelhetjük meg. Mivel a reform-közgazdaságtan a piaci 
szabályozás normatív előnyeit vezeti be a közgondolkodásba, éppen a politikai elem 
eltávolítására törekszik ökonómiai modelljeiben. Pedig a politikai elem eltávolítása a 
szocializmus körülményei közt aligha lehetséges, és nem is szükséges. A politikai bérel- 
mélet a tényleges helyzet leírásán túl progresszív társadalmi-gazdasági törekvések szolgá- 
latába állítható, ha van bátorságunk továbblépni a bérelosztást determináló feltételek 
megváltoztatása, a politikai és gazdasági hatalom újraelosztása irányába. 


A bérmechanizmus és bérpolitika továbbfejlesztésének lehetséges irányai 
Nyilvánvaló, hogy nincs ideális, minden felet egyaránt kielégítő bérrendszer. A különbö- 


ző megoldások egyes társadalmi csoportoknak kedveznek, mások számára hátrányt 
jelentenek. A kérdés az, hogy a gazdaságpolitika mely csoportokra kíván támaszkodni, 

s melyekkel vállalja a konfiiktusokat. Az állami bérpolitika előtt a következő főbb 
választási lehetőségek állnak : 

m Központilag szabályozott restrikciós bérpolitika. Ennek lényege, hogy a belföldi 
felhasználású nemzetijövedelem-növekedésnél kisebb arányú lakossági (reálhbérkiáram- 
lást enged. Az életszínvonal további drasztikus korlátozásával átcsoportosít a költségve- 
tés és esetleg a vállalatok javára, a többletet elsősorban adósságtörlesztésre és másodsor- 
ban műszaki innovációra költi. Ez technikailag kivitelezhető bármely eddigi bérszabá- 
lyozási konstrukcióban, ha azok feltételeit szigorúbban fogalmazzák meg és érvényesítik. 
Ebben a megoldásban egy erős és aktív fél van, ez a központi államhatalom, a makro- 


, 


tor a menedzseri réteggel ált szövetségben. A vállalatvezetés és a műszaki innovációban 
érdekelt csoport kedvezményes bérpolitikai elbánásban részesül. Őket ösztönzik, jöve- 
delmeik így kitörhetnek a nyomott bérstruktúra szorításából. A többi dolgozói réteg 
vonatkozásában viszont a bérek korlátozásában tesz:k érdekeltté a vállalatvezetést. Ez 
megvalósulhat elkülönült bér- és keresetszabályozás "agy egységes vállalati jövedelem- 
szabályozás formájában. Ez is restriktív megoldás, de szelektív módon. A makro iszt- 
ributornak persze elég erősnek kell lennie ahhoz, hogy ellensúlyozza a vállalatvezetés 
esetleges béremelésen keresztüli munkaerő-megtartó törekvéseit. Ez a rendszer feltételezi, 
hogy kiépüljön az elkülönült kollektív menedzser-érdekképviselet. Ez lehetséges a Gaz- 
dasági Kamarán vagy holding jellegű tőketulajdonosi szervezeteken keresztül. Nem 
kívánja azonban a szakszervezet tárgyalási pozicióinak lényeges javítását. 

mu Érdekegyeztető bérszabályozás. Itt három aktív szereplő van: a kormány, a munkál- 
tatók szövetsége és a munkavállalói érdekvédelmi szervezet. A megállapodások rendsze- 
re a mindenkori gazdasági helyzet és erőviszonyok függvényében alakul. Ez a megoldás 
szükségtelenné tenné az elkülönült vállalati keresetszabályozást, és a makroszintű bérki- 
áramlást egyéb — megállapodásos — mechanizmusok biztosítanák. Ebben az esetben 
alapvető intézményi változásokra van szükség, ugyanis biztosítani kell a felek akciósza- 
badságát és önállóságát egy gazdasági alkotmányosság keretein belül. Továbbá — tekin- 
tettel a felek pozicionális egyenlőtlenségére - előzetesen garantálni kell néhány olyan 
szempontot, amely nem eshet a későbbi alkudozás áldozatául. Ilyen lehet pl. a társadal- 
milag elfogadott bérminimum, vagy bizonyos körben a bérek inflációs rátával való 
indexelése, vagy más, munkavállalókat védő megoldás. 

Elvileg elképzelhetőek egyéb megoldások is. Például kétszereplős (munkaadó és mun- 
kavállaló) vagy egyszereplős (önkormányzati típusú) bérmeghatározás. Mindkettő mel- 
lőzné az államot. Ezek megvalósításának azonban jelenleg csekély az esélye, ezért itt nem 
is kívánnak bővebb kifejtést. 

A három alaptípus gazdaságszociológiai tartalmát tekintve különbözik egymástól, és 
ebből adódnak az eljárási-technikai eltérések 15. 

Az első nyomott bérstruktúrát tart fenn, a második a bérek dichotóm elosztását 
eredményezi, a harmadik rugalmasabb, szociálisan legitimálhatóbb bérszerkezetet hoz 
létre. Az első nem kíván intézményi változást, a második csak némi változást kíván, a 
harmadik jelentős intézményi reformot feltételez. Az első elmélyíti a kormányzat és a 
lakosság konfliktusát, a második a konfliktus színterét a vállalaton belülre viszi és Ott 
éles törésvonalat okoz, a harmadik szétteríti a konfliktusokat, és azokat alkalmankent 
feloldja. A három megoldás közül csak az utolsó kíván széles konszenzust. 4 különféle 
társadalmi-gazdasági előnyök és hátrányok mérlegelése alapján a harmadik megoldás felé 
való elmozdulás lenne kívánatos. 


u Menedzserorientált kettős szabályozás. Ebben a megoldásban a makroredisztribu- 


j Márkus Péter 


COHNHEPXXAHHE 


HOHCKH IHYTH: Xyxa CEPTE: IllaHcbI couHaJIbHOÜű nonJyTHKH — IOnya 3AJIA : 
JKOHOMHYECKAA NOJIHTHKA — IIO-ApyroMy — PepeHhu KOZMA : cEBponecüűcKHÜ BHYT- 
PeCHHHÁ PBIHOKY H 3KOHOMHYeCKa3 NOJIHTHKa Benrpnn — Ilerep INMHJAHT: PebopMa 
NOJIHTHHECKON CHCTEMBI H TOCYJIAPCTBEHHON LUTPYKTYDPBI — JIacno BAAH: 3a6bsiras 
NOJIHTHKAH  oOcHporeBlllag Biacrrb — JOKYMEHTBI: Hen3z3na4HHag paőora JpHka 
MoJnHapa : HanHOHaJIBHO-JJEMOKpPaATHHECKOE BOCCTAHHE HJIH ŐYpxXkya3Hag KOHTPPeBO- 
monnya? THőop XAMJIY : O6 akTyaJIBHOCTH paőoTbi JpHka MoJHapa — CHOBa MOMa 
(KinrepBbio HunrsaHa Jpum c /lepnem JIykaueM) — OBMEH MHEHHAMH: Hurr- 
BaH XYCAP: He cnopHTs, a npoJnoJjnkarb — 2KOHOMHKA: Akxkom BAJIAINIHA, 
AHnapau BEPTEIH: KDHTHHeCKHe TOHKH HalleÜ 3KOHOMHYECKOÜ IIOJIHTHKH 


CONTENTS 


EXPLORING THE POSSIBILITIES : FERGE, Zsuzsa: The chances of a social policy 
— ZALA, Júlia: Economic policy — otherwise — KOZMA, Ferenc: The European 
single market and the Hungarian economic policy — SCHMIDT, Péter: The reform of 
the political system and the state-organization — BAÁN, László: The forgotten policy 
and the abandoned power — DOCUMENTS: The unpublished study of MOLNÁR, 
Erik : National-democratic uprising or bourgeois counter-revolution? HAJDÚ, Tibor: 
Actuality of the study of MOLNÁR, Erik — Again at home (An interview of EÖRSI, 
István with LUKÁCS, György) — EXCHANGE OF VIEWS: HUSZÁR, István: Fol- 


low-up instead of a debate — ECONOMY: Balassa, Ákos and VÉRTES, András: 
The critical points of our economic policy 


SOMMAIRE 


RECHERCHE DE LA VOIE A SUIVRE: Les chances de la politigue sociale, par Zsuzsa 
FERGE — Une politigue économigue — autrement, par Júlia ZALA — Le c marché 
intérieur européen ) et la politigue économigue hongroise, par Ferenc KOZMA - La 
réforme du systéme politigue et de Pappareil étatigue, par Péter SCHMIDT — La 
politigue désapprise et le pouvoir esseulé, par László BAAN — DOCUMENTS: Une 
étude inédite d"Erik Molnár: Soulévement national démocratigue ou bien contre-révolu- 
tion bourgeoise? L"actualité de Pétude d"Erik Molnár, par Tibor HAJ DÚ — Retor au 
pays (une interview de György Lukács á István Eörsi — ÉCHANGE DE VUES: 

Continuer au lieu de controverser, par István HUSZÁR — ÉCONOMIE: Les points 
critigues de notre politigue économigue, par Ákos BALASSA et András VÉRTES 


INHALT 


WEGSUCHE: Zsuzsa FERGE: Die Chancen der Gesellschaftspolitik — Júlia ZALA : 
Wirtschaftspolitik — anders — Ferenc KOZMA : Der europáische , Binnenmarkt" und 
die ungarische Wirtschaftspolitik — Péter SCHMIDT: Die Reform des politischen Sys- 
tems und der Staatsorganisation — László BAAN: Die vergessene Politik und die 
verwaiste Macht — DOKUMENTE: Eine unverőffentlichte Studie von Erik Molnár: 
National-demokratischer Aufstand oder bürgerliche Konterrevolution? Tibor HAJDÚ : 
Über die Aktualitát der Studie von Erik Molnár — Wieder zu Hause (ein Interview von 
István Eörsi mit Georg Lukács) — IDEENAUSTAUSCH: István HUSZÁR: Statt 
Diskussion Fortsetzung — WIRTSCHAFT: Ákos BALASSA, András VÉRTES: Die 
kritischen Punkte unserer Wirtschaftspolitik 


Kiadja a Kossuth Könyvkiadó (Steindi imre u. 6. Budapest, Pf. 127. 1996) 

A kiadásért felel: a Kossuth Könyvkiadó igazgatója 

Kiadóhíivatal: Révay utca 16. Budapest, Pf. 347. 1370. Telefon: 116-660 

Előfizethető minden pártszervezetben, valamint a Kossuth Könyvkiadó megyei és kerületi ki 

bármely hírlapkézbesítő postahivatalnál, a hírlapkézbesítőknél, a Posta hírlapüzleteiben és a ilrtas ölötisotáni 
és Lapeollátási irodánál - (HELIR) Budapest XIII.. Lehel u. 10/a - 1900 - személyesen vagy postautalványona, 
valamint átutalással a HELIR 215-96162 pénzforgalmi jelzószámra. 

Előfizetási díj fél évre 60 Ft, egész évre 120 Ft. 

HU ISSN 0039-971X Index: 26-805 
89.2542/04-66-21 - Zrinyi Nyomda. Budapest. Felelős vezető: Grasselly istván vezérigazgató 


Zala Tibor: Virágzás 


Digitized by Google 


TAT. /0C€0-B 


Digitized by Go JG 


5288 


ka 


OZÁLÁKALII TS 


Ön 


Fej 


. 
. 


Vajda Lajos 


TÁRSADALMI 


árkéáeeti SZEMLE 
1989. MÁJUS 


A MAGYAR SZOCIALISTA MUNKÁSPÁRT ELMÉLETI ÉS POLITIKAI FOLYÓIRATA 


TARTALOM 


Útkeresés 


Ágh Attila: Az MSZMP-től a magyar .népi reformpárt" felé (3) 


Sári János: A hatalommegosztásról 
Bibó István államtudományi felfogásáról (11) 


Fókusz 


Szocialista piacgazdaság - elméletben és gyakorlatban (18) 
Vissi Ferenc: Piacgazdaság, versenyszabályozás (19) 


Hoch Róbert: Árutermelés — jelzővel vagy anélkül? (27) 


Nemzetközi baloldali fórum 


A szocialista gazdaság új felfogása 
Beszélgetés Oleg Bogomolov akadémikussal (33) 


G. Márkus György: A szociáldemokrácia és az európai integráció (39) 
Havas Péter: A brit Munkáspárt és Európa integrációja (47) 


Fórum 


Harsányi Iván: Demokrácia — szocializmus — népfront (55) 
Nagy Sándorné: Művelődésszabályozást vagy művelődéspolitikát? (61) 


Múlt és jelen 
Varga Lajos: A magyarországi szociáldemokrácia történetéhez (65) 


Dokumentum 
Szakasits Árpád: Demokrácia és közmegegyezés (73) 


Történelmi utunk - Reflexiók a különszámra (82) 
ikladi Lajosné, Gombos Endre, K. Szabó László és Doma Gyula hozzászólása 


Olvasólámpa 


Randolph L. Braham: A magyar holocaust I-II. (Szita Szabolcs) (92) 


Laki László: Az alacsony iskolázottság újratermelődésének társadalmi körülményei 
Magyarországon (Micheller Magdolna) (95) 


A CIKKEK SZERZÖLI: 


ÁGH ATTILA, az MSZMP KB Párttörténeti intézetének 
tudományos tanácsadója 


SÁRI JÁNOS egyetemi docens (MSZMP Politikai Főiskola) 
VISSI FERENC, az Országos Árhivatal elnöke 


HOCH RÓBERT, az MTA levelező tagja. az MTA 
Közgazdaságtudományi intézetének igazgatóhelyettese 


6. MÁRKUS GYÖRGY, az MSZMP KB Társadalomtudományi 
intézetének tudományos munkatársa 


HAVAS PÉTER, a történettudomány kandidátusa. az MSZMP 
KB Társadalomtudományi intézetének tudományos 
osztályvezetője 


HARSÁNYI IVÁN, a történettudomány kandidátusa 


NAGY SÁNDORNÉ, az MSZMP Pest Megyei 
Bizottságának titkára 


VARGA LAJOS. a történettudomány kandidátusa, az MSZMP 
KB Párttörténeti intézetének tudományos főmunkatársa 


SZITA SZABOLCS kandidátus, tanszékvezető-helyettes 
(MSZMP Politikai Főiskola) 


MICHELLER MAGDOLNA, a neveléstudomány kandidátusa, 
egyetemi docens (József Attila Tudományegyetem) 


deeeeeeee———e——TaÁÚOKÁÁÚK/KAE€(eKLo ÖÖ,  LCÖF .yÉÁKöéöÖ 


A SZERKESZTŐSÉG 


Radics Katalin főszerkesztő, Hovanyecz Lészló főszerkesztő-helyettes, 
Füleki József szerkesztő, rovatvezető (kultúra) 


Novetvezetők: Bede Rita (társadalomelmélet), Bihari Péter 
(gazdaság), Déri Erzsébet (olvasószerkesztő), Ponicsánné Kálmán 
Katalin (szerkesztőségi titkár), Schiffer Péter (politikaelmélet) 


A szerkesztőbizottság 
elnöke: 
RADICS KATALIN 


A szerkesztőbizottság 
tagjai: 


BALOGH SÁNDOR 
BAYER JÓZSEF 
BENKE VALÉRIA 
FORGÁCS IMRE 
GOMBÁR CSABA 
HAJDÚ TIBOR 
HOCH RÓBERT 
HUSZÁR TIBOR 
KOVÁCS LÁSZLÓ 
KOZMA FERENC 
NÉMETH G. BÉLA 
NYERS REZSŐ 
ORMOS MÁRIA 
ROMÁNY PÁL 
SZABÓ KATALIN 
SZENTES TAMÁS 
TÖKEI FERENC 
VALKI LÁSZLÓ 


A szerkesztőség címe: 
1358 Budapest V., 
Széchenyi rakpart 19. 
Telefon: 124-475 
111-400" 


UTKERESES 


Az MSZMP-től a magyar , népi reformpárt" felé 


1989 elejétől jelentősen felgyorsult a , pártosodás" mint a pártok megszerveződése, 
programalkotása és tagtoborzása, ami várhatóan a közeljövőben, 1989-1990 folyamán 
létrehozza a társadalom politikai tagoltságának egy teljesen új, többé-kevésbé kialakult, 
s, konszolidált" modelljét. A társadalom új politikai térképével s a nyílt és szervezett 
politikai versenyhelyzettel az MSZMP is radikálisan megváltozott feltételek közé kerül, 
amire saját reformjával s egyben reformpárttá való átalakulásával kell felkészülnie. 
Ehhez mindenekelőtt figyelembe kell vennie hagyományos osztálybázisának átalakulását 
és a modern pártok új szerepkörét, össznépi érdekintegrációs centrumokként való jelent- 
kezését, ami nyilvánvalóvá teszi, hogy csak néppártként határozva meg magát számíthat 
eredményes politikai szereplésre. Egy népi reformpárt típusú párttá alakulás igénye a 
májusi pártértekezlet óta egyre erősebben és gyakrabban fogalmazódik meg a párt 
tagságában, 1989 februárjáig azonban ez ügyben lényeges előrelépés nem történt. Termé- 
szetesen nem az elnevezésről van szó -— bár a munkáspárt helyett a néppárt pártunk 
nevében találóbb és vonzóbb elnevezés is lenne -, hanem arról, hogy az MSZMP saját 
belső reformja nélkül nem töltheti be szerepét az össztársadalmi reformfolyamatban sem. 


Pártválság vagy reformpárti megújulás? 


A májusi pártértekezlet fordulópont volt a demokratikus átmenetre, a , demokratúrára" 
való áttérésben. Világosan megfogalmazta a monopolisztikus, egypártrendszerű hata- 
lomgyakorlás meghaladásának igényét anélkül, hogy egyértelműen kimondta és körvo- 
nalazta volna a pluralisztikus, többpártrendszerű hatalomgyakorlás szükségességét és 
módozatait. Magyarán: meghaladta saját programját anélkül, hogy akkor vagy az azt 
követő egy-két hónapban kísérletet tett volna egy új program alaptéziseinek kikínlódásá- 
ra, a vajúdásra. Éppen ellenkezőleg, ebben a programmentes politikai térben számos 
ellentmondó kijelentés hangzott el a pártvezetés részéről a pártértekezlet megítélését 
illetően, egészen az 1989. február 10-11-i KB-ülésig. Ez a , februári kurzus" várhatólag 
és remélhetően túlvisz a holtponton, ezen a programmentes politikai vákuumon a 
reformpárttá alakulás irányába, hiszen februártól kezdve egyre gyakrabban hangzott el 
felelős politikai vezetőink szájából az az igény, hogy pártunknak reformelkötelezett 
párttá kell válnia, és ennek értelmében kell programját mihamarabb megfogalmaznia. 

Az 1988. május és 1989. február közötti időszak az egypártrendszert követő két 
, félpártrendszer" szakasza volt. A májusi értekezlet félfordulatát követően és a továbblé- 
pések hiánya következtében az MSZMP maga sem tudott teljes értékű pártként működ- 
ni, számos tekintetben csak sodródott az eseményekkel, követte azokat és — néha megkés- 
ve — reagált rájuk, de nem tudott igazán kezdeményezően fellépni. A folytonosság bénító 
hatása számos tekintetben még érződött, miközben a politikai élet radikálisan átalakult: 

rendkívüli módon felgyorsultak az események a politikai szerveződések létrejöttében, a 
parlament aktivitásában és a civil társadalom megélénkülésében. A társadalom politikai 
színképének másik pólusán megjelent egy olyan politikai szerveződés, a Magyar Demok- 
rata Fórum, amely átmenetileg az összes független - alternatív vagy ellenzéki — politikai 
törekvés gyűjtőmedencéjévé és általános keretévé vált. 

Ez a politikai szerveződés tudatosan vállalta — s úgy tűnik, mostanság akarja megha- 
ladni — a maga , félpárti" jellegét, vagyis kezdetben nem indult el a párttá szerveződés 
tényleges útján, hanem megőrizte lazább szervezettségét, programszerűségét és , koali- 
ciós" jellegét. Minden bizonnyal ez volt gyors sikerének titka a politikai vákuum idősza- 
kában, de ez lehet korlátja is a két félpártrendszer felbomlásával és a pártosodás felgyor- 
sulásával, ami a szerveződő , kontinuitáspártok" (MSZDP, kisgazdapárt, parasztpárt) 
mellett végre elérte az MSZMP-t is. 

Nem szabad félnünk a pártválság fogalmától. Éppen eleget féltünk már a válság 
fogalmától eddig is, s komoly árat fizettünk érte, hiszen nincs válságkezelő program a 
válság diagnózisa nélkül. A májusi pártértekezlet előtt a magyar társadalom és gazdaság 
válsága a politikai élet nyílt titka volt, mindenki tudta, csak nem illett róla beszélni. 
Napjainkban ugyanígy vagyunk a pártválság kérdésével, ami szintén nem jelent egyebet, 
mint azt a tényt és igényt, hogy a társadalmi élet egyéb szférái radikális átalakulásával 
a pártnak is átalakulnia, megújulnia kell. 

Nem a válság tényétől kell félnünk, hanem attól, hogy a progresszív megújulást 
eredményező , teremtő válság" helyett a további halogatással a , bénító válság" mellékút- 
jára tévedünk. Ehhez persze számot kell vetnünk az 1988. év nagyobbik felén végighúzó- 
dó pártválság főbb folyamataival, beleértve azt is, hogy miért maradt el az első határo- 
zott lépés után a második és a harmadik. Pártunk már 1988 nyarán megígérte magának 
és a társadalomnak, hogy párbeszédet kezd az újonnan létrejött , alternatív" szerveződé- 
sekkel, amire jószerével csak 1989 februárjában került sor. Minden párt csak egy össztár- 
sadalmi dialógusban fogalmazhatja meg saját programját, s ez különösen érvényes az 
MSZMP-re, mivel teljesen újra kell formálnia magát mint a társadalmi érdekképviselet 
vagy érdekintegráció politikai fórumát. 

A pártok normális működéséhez legalább három mozzanat együttes megléte és összjá- 
téka szükséges. 

e Egy átfogó, nemzeti program, amely érdemi választ foglal magában az adott ország 
összes lényegi, stratégiai kérdésére, s ezzel képes az ország egész lakosságát politikailag 
, Megszólítani". Ha bizonyos rétegek nem fogadják el a programot magukénak, akkor 
is szükséges, hogy valamennyi réteg kölcsönösen elfogadja a pártprogramokat az egyik 
lehetséges, releváns politikai megoldásnak az ország életében. 

e Egy markáns, cselekvőképes vezetés, amelyben az egyes vezetők önálló személyi 
arculattal és jelentős politikai tőkével rendelkeznek — amelyet az egész lakosság ismer és 
elismer, beleértve a többi politikai szervezetet is -—, ám ugyanakkor egységre tudnak jutni 
a nemzeti programban összegezett alapkérdésekben, és képesek azt hiteltérdemlően az 
egész lakosság előtt képviselni, személyükben megtestesíteni, saját pártjukkal elfogadtat- 
ni és a pártszervezet egészét a program alapján hatékonyan működtetni. 

e Egy olyan kiterjedt társadalmi bázis, amely a maga érdekei képviseletében szavazó- 
ként a pártot támogatja mint az érdekek artikulációjaként és aggregációjaként létrejött 
politikai képződményt, azaz az érdekintegráció hatékony politikai szervezetét ; ennek a 
társadalmi bázisnak a magjaként egy olyan széles párttagságra van szükség, amely 
közvetlenül is mozgósítható a pártprogram alapján, és elfogadja az adott pártvezetést 
saját, demokratikusan megválasztott legitim képviselőjének. 

A magyar fejlődésben az 1957-es újrakezdés után ez a három mozzanat viszonylag jól 
összekapcsolódott, de a pártban a hatvanas évek közepétől mind erőteljesebben jelentke- 
Zett egy olyan törés, amely már előlegezte a hatvanas-hetvenes évek fordulójának ,.elő- 
válságát". A politikai programban egyre jobban elhalványultak a nemzeti jellegzetessé- 

gek és a demokratikus szocializmus tartalmai, sőt az a reform leblokkolását jelző 
, munkásosztály-politika" jegyében és az államszocializmus szellemében egyre inkább 
,[deologikussá" vált. Mindjobban kitűnt, hogy a konszolidáció után fennmaradt a régi 
politikai vezetés erős, nemzedéki folytonossága, nem ment végbe a fiatal és új arculatú- 
típusú vezetők kiemelkedése, az inkább politikai, mintsem generációs értelemben vett 
nemzedékváltás. Végül a társadalmi bázis és a bizalom is jelentős mértékben meggyen- 
gült annak következtében, hogy a népérdek általános képviseletére való igény a , 24 17- 
es modellben (a munkásság és parasztság, valamint az értelmiség) egy 19. század végi 
társadalomképpel ötvöződve fogalmazódott meg, amelyben az összes nem (nagyüzemi) 
munkásréteg csak lekezelve, megtűrt útitársként szerepelt. 

A program, a vezetés és a társadalmi bázis feszültségei a hetvenes évek végétől 
bővítetten újratermelődve tértek vissza újra meg újra, s az egész nyolcvanas éveken 
átvonuló, elhúzódó válság gyökereként a hetvenes évek globális válságára való érdemi 
reagálás és a strukturális alkalmazkodás hiánya mutatható ki. A nyolcvanas évek 
pártválsága az 1985-ös pártkongresszus hibás irányvonalában kulminált, amelynek meg- 
késett kritikája és leküzdése volt az 1988. májusi pártértekezlet, az alkalmazkodás új 
szakaszát nyitva meg a pártban és az egész országban. 

A nyolcvanas évek egész problematikája az MSZMP vonatkozásában az alábbiakban 
foglalható össze. 

u Az adekvát nemzeti kibontakozási program tartós hiánya, sőt a korábbi téves, 
, deologikus" program jelentős tehertétele ma is jelentkezik az országos cselekvési 
program zavaraiban és a párt átalakulása irányának meghatározásában. 

u A korábbi vezetésről világosan kitűnt, hogy már a hetvenes évek elején sem volt 
képes helyesen felmérni a világhelyzetet és annak főbb tendenciáit, s ezt a téves helyzetfel- 
mérést és irányvonalat 1988-ig ráeröltette a pártra, ami nemcsak az adott vezetés iránti 
súlyos bizalmatlansághoz vezetett, hanem átöröklődött részben az új vezetésre is, illetve 
kiterjedt az egész politikával szembeni gyanakvásra általában. 

u Már-már szakadékká feszült az ellentmondás a párt múltba néző , munkáspolitiká- 
ja" és kiformálódó , néppárti" igénye között, ami megmutatkozott a régi típusú termelő- 
ágazatok és azok érdekképviseleti szervezetei dominanciájában, a javukra állandósult 
költségvetési túlelosztásban is, s ez nemcsak a széles körű támogatást korlátozta a 
lakosság körében, hanem meghasonláshoz vezetett a párttagságban is. Sem a régi típusú 
munkásérdekek nem voltak elégedettek az érdekképviselettel, sem az új típusú, a nemzeti 
kibontakozást megcélzó össznépi érdekek a kurzusváltással. 

: Ebből a jellemzésből már adódnak a pártválság leküzdéséhez szükséges minimális 
előfeltételek is, mindhárom vonatkozásban. 

u§ Nem halogatható tovább egy radikálisan új nemzeti program kialakítása az 
MSZMP-ben, aminek irányában az első lépés 1989 márciusában megtörtént ugyan, de 
még mindig nincs határozott reformpárti fellépés egy teljes nemzeti program alapján, 
amely a jelenlegi válságon túlmutatva markáns nemzeti és demokratikus szocialista 
jelleget hordoz. 

u Uj arculatú és szellemű politikai vezetésre van szükség, olyan vezetőkre, akik nem 
élnek a folytonosság fétisében, meg tudnak felelni a politikai versenyhelyzet által támasz- 
tott új körülményeknek, és képesek túljutni a , személyi kultuszt" nálunk követő , sze- 
mélytelenségi kultusz" szürkeségén, mégpedig a pártvezetés minden szintjén, a falusi 
párttitkárig. 

u A párttagság mozgósítása elkerülhetetlenné vált a mozgalmi jelleg visszaadásával, 
aminek eredményeként végbemehet a párttagság azonosulása a párt programjával és 
vezetésével. Ennek előfeltétele a néppárti jelleg kidomborítása é és ezzel a párt mélyreható 
belső reformja, demokratizálása. 

Ezeknek az előfeltételeknek együtt kell járniuk a párt ESAZÉGYAŰS szárnyának elszige- 
telésével és a szocialista konzervativizmus nyílt kritikájával. Csak ennek következetes 

, végigvitele teszi lehetővé a párt új, hatékony működését és az egyes mozzanatok össz- 
hangját, tehát a program, a vezetés és a tagság egymásra találását. Ahogy a , februári 
kurzus" kialakítása óta egyre gyakrabban elhangzik : ha a párt maga radikálisan megújít- 
ja magát a reformelkötelezettség jegyében, akkor csak az a párttag újítja meg a kapcsola- 
tát a párttal, aki maga is cselekvően felvállalja a reformok támogatását. 


Az új pártprogram és az új ,programpárt" 


A reformpárti megújulás lényege az, hogy az új pártprogramnak és a párt elkerülhetetlen 
demokratizálásának meg kell felelnie egymásnak. Az új pártprogramot kialakítva a 
pártvezetés már nem folytathatja azt a régi gyakorlatot, hogy , leküldi" a programot mint 
a felsőbb párttestületek határozatát a párttagságnak, és annak jegyében egységre szólit 
fel. Az ideologikus pártprogramok által feltételezett , katonás pártról" a demokratikus 
. és hatékony, azaz működőképes , programpártra" való átmenet próbaköve magának az 
új pártprogram kialakításának, csakúgy, mint a korábbi túlcentralizált, a vezetés által 
monopolizált pártpolitikai döntési folyamatoknak és azok szűk, csak lefelé irányuló 
tájékoztatási csatornáinak felváltása egy új, széles pártvitákra alapozott döntési folya- 
mattal, amelyben a pártprogram kivajúdása egyben a párt szervezetének megújulását, 
a vezetés és tagság egymásra találását is jelenti. 

Véget ért az , ideológiailag vezérelt" társadalom és párt időszaka, amelyben a hivatalo- 
san rögzített és formalizált államszocialista ideológia rövidre zárt programot adott a 
politikai cselekvéshez. Ideológiára vagy új szocializmusképre a demokratikus szocializ- 
mus alapján tevékenykedő pártnak persze nagyobb szüksége van, mint korábban, hiszen 
a társadalmat — s főleg az ifjúságot — a távlatvesztés réme fenyegeti, de a hosszú távú 
perspektívák csak a tényleges cselekvési programok általános keretét és alapértékeit 
adhatják meg, s nem közvetlen teendőit. Ebben az értelemben politikai pártra van 
szükségünk, s nem , világnézeti" pártra, hiszen össznépi pártként olyan programot kell 
kialakítanunk, amely világnézeti alapon nem szűkíti le a párt társadalmi bázisát. Nem 
vagyunk ugyan sem Olaszországban, sem Lengyelországban, ahol a baloldali pártok 
számára alapvető fontosságú, hogy szót értsenek a vallásos emberekkel, de egy éles 
politikai versenyhelyzetben mindenképpen eleve hátrányba kerül az a szervezet, amely 
nem politikai , programpártként", hanem szűk világnézeti-ideológiai tömörülésként ha- 
tározza meg magát. Ezért nagyon is igaz az a figyelmeztetés, hogy ha az MSZMP 
továbbra is a nemzet sorsát meghatározó párt kíván maradni, újra kell értékelnie és 
rendeznie kell viszonyát a vallásos emberekkel, s ezt nem lehet az ideológiai türelmetlen- 
ség alapján elvégezni. 

Voltaképpen itt csak folytatni kellene egy régen megkezdett nyitást a vallásos emberek 
és az egyházak irányában, s ezzel elkerülhető lenne az egyházak és hívek átpolitizálódása, 
,pPártosodása" is. Ez azonban csak úgy lehetséges, ha a világnézeti vitát más szinteken 
folytatva, a politikában valódi partnereknek mutatkozunk és a politikai program közös 
pontjaiban az egységet keressük. A nyitás továbbvitelében valóban döntő lehet az 
eredetileg Pál apostoltól származó, de nálunk is sikeres politikai formulává vált jelszó: 
,Aki nincs ellenünk, az velünk van." 

A programpárt lényege a valóságos problémákra irányultság és egy hatékony nemzeti 
program kialakításának képessége. Az alacsony hatékonyságú politikai irányítás és a 
programvesztés jelenlegi csapdájából való kimozduláshoz a párt belső életének olyan 
reformja szükséges, amely alapvetően megváltoztatja a vezetők kiválasztásának és ellen- 
őrzésének mechanizmusát, és a programkészítést az egész tagság feladatává teszi. Már 
jelenleg is érezhető abban feszültség, hogy a párttagság mennyiben érzi sajátjának a 
vezetést és az 1987 júliusától oly gyakran változtatott, markánsan soha nem összegzett 

, konszolidációs programot"; egy országos választás esetén az összhang vagy annak 
hiánya kritikus jelentőségűvé válhat. 

Nem mehetünk el szótlanul amellett, hogy az ország parlamentje sokat változott, de 
a párt parlamentje s a Központi Bizottság még jórészt ugyanúgy működik, ahogy azelőtt 
az ország parlamentje működött: , reprezentatív" testületként, amely egyrészt , statiszti- 
kai" elveket követ a tagok kiválasztásában, tehát reprezentálni akarja a párttagság 
összetételét, másrészt , korporatív" jellege van, azaz a főbb szakmákat és érdekcsoporto- 
kat fogja össze. Ez a reprezentatív elv az államszocializmus és a fölülről elrendezettség 
logikájának felel meg, amennyiben a felsőbb testületek az általános érdek közvetlen 
megtestesülései; ez a modell azonban már a párton belül sem alkalmazható. Míg a 
parlamentben mindig volt legalább , saját" képviselőnk, aki elvileg számon kérhető, 
visszahívható és beszámoltatható, a párttagoknak, alapszervezeteiknek és kerületi-városi 
szervezeteiknek sohasem volt ilyen közvetlen képviselőjük. A májusi pártértekezlet 
megmutatta, hogy ha eljön a szavazás ideje, az , igazság pillanata", akkor hosszú idő 
után földcsuszamlásszerűen jelentkezik a tagság és az apparátus elégedetlensége a válasz- 
tott testületekkel szemben, a felettük való ellenőrzés hiánya miatt. 

Manapság sokan emlegetik egy rendkívüli kongresszus szükségességét, s jogosan. Ha 
ránézünk az 1989-1990-es politikai eseménynaptárra, akkor ez egyszerűen elkerülhetet- 
lennek tűnik még jóval az 1990-re esedékes kongresszus előtt, hiszen az adott éles 
politikai versenyhelyzetben ez a megújulás és a reagálás nem képzelhető el másképp; jó 
lenne, ha nem pusztán egy , kibővített" KB-ülés töltené be ezt a szerepet. De a lényeg 
mégsem a rendkívüli kongresszus kérdése, legyen bár az a platformok alapján választott 
küldöttek vitatkozó gyülekezete. A probléma a rendkívüliséggel van, ugyanis az ötéven- 
ként tartott kongresszusok rendszere az, ami elavult. Evenként tartott, nem rituális 
jellegű, , dolgozó" kongresszusra — vagy legalábbis pártértekezletre — van szükség egy 
programpártban, ami biztosítja az állandó visszacsatolást a tagság, a vezetés és a prog- 
ram között. 

Az évenkénti kongresszusok persze nem jelentenek szükségképpen évenkénti újravá- 
lasztást, de annál inkább a tagság aktivizálását, véleményének megfogalmazódását és 
orientálódását a gyorsan változó politikai fejlődésben. A sokat emlegetett és most már 
széles körben elfogadott platformok voltaképpen alternatív programok a közös irányvo- 
nal alapján. Csak ezek biztosíthatják egy programpárt erejét és dinamizmusát, s ezzel az 
új helyzethez való alkalmazkodás hatékonyságát, azaz rugalmasságát. A platformok 
nemcsak lehetővé, hanem szükségessé, kötelezővé is teszik, hogy a vezetőknek arculatuk 
és önálló személyiségük legyen, hogy a fontosabb vitakérdésekben határozottan és 
következetesen állást tudjanak foglalni, és ezzel folyamatosan elnyerhessék, illetve meg- 
erősíthessék a tagság bizalmát. Azét a tagságét, amely egyrészt megválasztja a maga 
delegátusát a felsőbb párttestületekbe, főleg a Központi Bizottságba, és a pártnyilvános- 
ság csatornáin követheti tevékenységét, másrészt közvetlenül részt vesz a Politikai Bizott- 
ság és a főtitkár megválasztásában, mert enélkül nem várható el azok feltétlen támo- 
gatása. 

A 20. század második felének modern pártjai már nem szűkebb értelemben vett réteg- 
vagy osztálypártok, hanem nagy érdekintegrációs össznépi pártok, amelyek bizonyos 
rétegek vagy osztályok alapvető érdekei képviselete mellett a társadalom egészét mozgó- 
sítani próbálják a maguk programja mellett. A nyugati pártok ezért igyekeznek a 
politikai színkép , közepén" elhelyezkedni, magukat középpártként megnevezni és von- 
zóvá válni a lakosság nagy többsége számára. A , középpárt" meghatározás az MSZMP 
számára ugyan elfogadhatatlan, sőt baloldali-progresszív jellegének megerősítése aktuá- 
lis, de a sajátos hazai helyzetben éppen ennek bázisáról kellene egy nemzeti programmal 
megkísérelni a lakosság nagy többségének megszólítását, tiszta politikai beszéddel való 
mozgósítását. 

. A politikai versenyhelyzetben természetesen számolni kell azzal, hogy valamennyi párt 

és politikai tömörülés ezt kiséreli meg, bármennyire is nyilvánvaló a , kontinuitás- 
pártok" közül a parasztpárt hagyományosan vidéki, a szociáldemokratáknak pedig 
városi orientációja. A pártoknak ebben az értelemben vett középre törekvése azonban 
nemcsak a versengést erősíti fel, mégpedig ugyanazokban a kérdésekben, hanem egyben 
kitűnő alapot is nyújt a koalíciós tárgyalásokhoz, a közös válságkezelő program kialaki- 
tásához, éspedig éppen a fentebb említett centrumpártokkal. Ugy vélem, az MSZMP-nek 
és az egész magyar társadalomnak a legsajátabb érdeke az, hogy a többi párt is már 
kialakult és megszilárdult politikai szervezet legyen. Továbbá, hogy a társadalom politi- 
kai tagoltságának megfelelő, néhány éven belül létrejövő stabil rendszerrel az egyes 
pártok mint partnerek tárgyalóképes, kiszámítható viselkedésű — s ezáltal kölcsönösen 
, kezelhető" — résztvevői legyenek a politikai életnek. 

Az ilyen körülmények között folytatott politikai versengés lehetővé teszi a társadalmi 
érdekellentétek adekvát politikai kifejeződését és kompromisszumokkal való megoldá- 
sát. Ellenkező esetben viszont a gyenge és rosszul szervezett pártok hajlamosak a dema- 
gógiára és egyéb szélsőségekre, s ezért nem alkalmasak koalíciós partnereknek vagy társ- 
szerzőknek ésszerű kompromisszumok megkötésében. 

Nemcsak a pártállam, azaz a bürokratikus, túlcentralizált államszocialista társada- 
lomirányítás modellje jutott zsákutcába és vált modernizációs akadállyá, hanem vele az 
állampárt modellje is. Mégis, az utóbbiról hajlamosak vagyunk megfeledkezni, pedig 
nem reformálhatjuk meg egész politikai rendszerünket sem, ha a reform érintetlenül 
hagyja, ahelyett, hogy radikálisan átalakítaná a politikai rendszer magját, a pártot, azaz 
az MSZMP-t. Ez most már az MSZMP legközvetlenebb pártpolitikai érdeke is a többi 
párttal való versengésben. Ennek egyik központi mozzanata lesz a közvélemény szemé- 
ben, hogy miképp kezdeményezi és vezeti az MSZMP a demokratikus átmenetet, a 
demokratúrát. Ehhez pedig valóban a reformszárny reformcentrummá szélesedése és 
erős társadalmi-politikai megszerveződése szükséges. Ami ebből már világosan látszik : 
pártunk egyre jobban hangsúlyozza , egyesült" mivoltát, a kommunista és szociáldemok- 
rata tradíciók együttes jelentőségét, s benne a hatalomgyakorlás, illetve a pártvezetés 
társadalmi ellenőrzésének fontosságát. 

1989 tavaszán azt már elértük, hogy a politikai változást bevittük a pártba, és a 
feladatot megfogalmaztuk. Az 1989. március 7-i K B-ülés szinte valamennyi szónoka azt 
a kérdést fejtegette, hogy mi az MSZMP, és mivé akar válni. Ahhoz azonban, hogy 
mint össznépi jellegű reformpárt az MSZMP a társadalmi érdekintegráció politikai 
szervezeteként működhessen, mindenekelőtt a pártállam és az állampárt által gyakorolt 
paternalizmuson, a fölülről vezéreltségen kell túllépni, s ennek mikéntjét kell meghatá- 
rozni. 

Ma már közhelyszámba megy annak megállapítása, hogy érdektagolt, sőt érdekektől 
mélyen szabdalt társadalomban élünk. Holott - furcsa módon - a tényleges helyzet ennek 
éppen az ellenkezője, mivel egy felülről vezérelt, paternalista társadalomirányításban 
valójában nincsenek érdekek. Sem hivatalosan, sem valóságosan, mert a társadalomban 
nincsenek automatikus és evidens érdekek, amelyek a természet erejeként áttörnek és 
mindenképpen adekvátan fogalmazódnak meg. Ha nincs módjuk a kifejeződésre, az 
érdekek voltaképp nem léteznek valódi mivoltukban, s nem is képviselhetők és közvetit- 
hetők, csak ösztönös erőként jelentkeznek a mélystruktúrákban, és úgy törnek rombolva 
maguknak utat, mint a hegyekből lezúduló víztömeg a nagy esőzések vagy a tavaszi 
olvadás után. 

Az eddigi államszocialista fejlődés egész logikájából az következik, hogy a mai magyar 
társadalom még mindig képtelen az érdekkifejezésre, mert annak gazdasági-társadalmi- 
politikai szintjeit és formáit leblokkolták az általános érdek direkt képviselete, mondhat- 
ni , diktatúrája" nevében. A legnagyobb veszély éppen ebből a némaságból vagy az 
ösztönös és artikulálatlan érdekkitörésekből. anómiás tömegmegmozdulásokból szár- 
mazik, amelyekben nem a felismert érdekek a mozgatóerők, hanem a lefojtott és most 

feltörő szenvedélyek. Ugyanakkor az egyes politikai szerveződések — s így ma még az 
MSZAMP is - hajlamosak arra, hogy programjaikban újra közvetlenül az általános 
érdeket fogalmazzák meg, úgy, ahogy ők látják, s nem azt az alulról feltörő, éles 
konfiiktusokban megnyilvánuló érdeket, amely konfliktusrendezés révén a valóságos 
nemzeti kiegyezés alapja lehet. A döntő kérdés, a választóvíz: az éleződő konfliktusok 
felvállalása, végigharcolása és rendezése, vagy újabb eltompítása és a nemzeti program 
mint vélt végeredmény felőli megközelítése. 


A magyar politikatudományban már közhely, hogy az érdekkifejezés és érdekintegrá- 
ció mennyire bonyolult és többlépcsős folyamat — minden szinten külön-külön is megví- 
vott konfliktusokkal és az azok megharcolása eredményeként létrejött érdekegyeztetés- 
sel, konszenzussal -, amely egy újabb szinten ismét ütközik a hasonlóképpen létrejött, 
egyeztetett érdekekkel más társadalmi szférákból. 


Az érdekeknek ezt a társadalmi dinamikáját nem lehet megtakarítani, átugrani és csak 
a végeredményt szeretni, azt előlegezni. Már csak azért sem, mert az MSZMP korábban 
az általános érdek diktatúrájának szellemében és jegyében egy sor monopolizált részér- 
dek tartós dominanciáját testesítette meg, az extenzív iparosítás mamutszervezeteinek 
érdekeit, sőt azok érdekszervezeteit beépítette a maga belső, testületi hierarchiájába és 
döntési mechanizmusaiba. Amíg ez a kettős függés a régi típusú érdektől tartalmilag és 
testületileg meg nem szűnik, a párt nem lesz képes arra, hogy hiteltérdemlően fellépjen 
a nemzeti érdekek képviseletében, és egy valóságos világtendenciákra felépített program 
alapján rendezze sorait. Egy közelebbi elemzés természetesen kimutathatná e kettős 
függés közeli kapcsolódását a szocialista konzervativizmus jegyeihez is és a vele járó 
állandó veszélyt az ideológiai és politikai visszarendeződésre. Itt azonban elegendő csak 
annyit megállapítani, hogy a gazdasági , visszarendeződés" még mindig nem veszély, 
hanem részben valóság, amit a költségvetési túlelosztás tényei közvetlenül jeleznek is. 

A mai magyar társadalom gazdasági, társadalmi (osztály- és réteg-) és politikai tagolt- 
sága természetesen szorosan összekapcsolódó, mégis egymástól is élesen elváló szintek- 
ből áll. Illúzió volna azt hinni, hogy a gazdasági érdekek megfogalmazása elementáris 
könnyedséggel történik, hiszen a legelemibb gazdasági érdekszerveződésekbe is annyi 
külső tényező játszik bele, hogy pontosabb az a diagnózis, amely szerint az emberek 
adekvátan még gazdasági érdekeiket sem ismerhetik és követhetik, sőt a fiskális diktatúra 
görcsös rángatózásai és az infláció fojtogató hatásai miatt talán éppen ezeket ismerhetik 
és követhetik a legkevésbé. Ráadásul a gazdasági érdekek rendszere közvetlenül nem 
fordítható, nem képezhető le a társadalmi érdekek tagolt rendszerévé, rétegek szervező 
elvévé. S a két úr szolgájaként, az államtól és a , második gazdaságtól" jövedelmét 
egyformán fele-fele részben szerző magyar lakosság rétegtagozódása is mindinkább 
áttekinthetetlenné válik. Áttekinthetetlenné nemcsak a szociológus , többdimenziós mo- 
dellje" számára, hanem maguknak az embereknek is, akik ezekben, a társadalmi ténye- 
zők által ellentmondásosan meghatározott rétegekben élnek, s önmagukat gyakran 
inkább hagyományos és ideologikus motívumok, mintsem valóságos helyzetük alapján 
vélik egy-egy réteghez tartozónak. 


Zárhatná a sort a politikai tagoltság hiánya, aminek következtében nemcsak azok az 
érdekek maradnak politikailag némák, amelyeknek nincs hatékony érvényesítési mecha- 
nizmusuk - mint pl. az öregek és a fiatalok esetében -, hanem voltaképp a többiek is, 
hiszen nem szerveződhettek meg politikailag a maguk szintjén adekvát, a többitől 
elkülönült önkifejezésként, hanem csak az uralkodónak minősített általános érdekhez 
simulva és annak részeként, az érdekbeszámítást a torzítások láncolatán át kiharcolva. 
Ennek következménye, végeredménye az érdek- és ezzel a tudatát vesztett társadalom, 
hiszen az érdek igazán csak akkor létezik, ha adekvátan kifejezik és végigharcolják, 
különben ki sem fejlődik vagy lepusztul a társadalom érdekképviseleti és önszabályozási 
képessége. Ennek hiányában viszont a politika tönkre dönti magát, nem tudja betölteni 

hatékony társadalomirányítás feladatát, s ezért az egész ország a kormányozhatatlanság 
állapotába kerül. 

Így egyetlen párt sem lenne képes arra, hogy fölülről programot adjon, de különösen 
az MSZMP nem teheti ezt a jelenlegi helyzetben, amikor a hatékony programpárttá 
alakulás kihívására kell válaszolnia. A pártok az egész civil társadalom megszerveződésé- 
nek, intézményrendszerének csúcsszervezetei. Az MSZMP is a maga programjában 
abból meríthet, amit a társadalmi szerveződések, a vertikálisan és horizontálisan mind- 
jobban megszerveződő egyesületek politikai tartalomként felhoznak, vállalva természe- 
tesen az érdekkonfliktusok nyílt végigharcolását is. Sohasem volt, a mai gazdasági 
válságban meg különösen nincs olyan nemzeti érdek, amely ne tartalmazna súlyos 
érdekösszeütközéseket. A több százezres párttagság maga is része ennek a tagolt és 
magát újjászervező civil társadalomnak, beleviszi a pártba annak tagoltságát és feszültsé- 
geit. 

Az MSZMP sem lebeghet a civil társadalom felett. Lehet és szükséges az ösztönös 
mozgások és politikai érdekkifejeződések sajátos és koncentrált, a demokratikus szocia- 
lizmus alapértékei bázisán történő összefoglalása és nemzeti érdekké emelése. Az összné- 
pi párt és a reformpárt követelményei és törekvései is összetalálkoznak, mert ezt az 
összefoglalást csak a reform-erőfeszítések történelmi irányvonalán, az Európához való 
felzárkózás útján lehet elvégezni. Ez pedig meghozhatja az újabb viták és belső reformok 
révén a párt valódi, kiteljesedett programját, az 1989. március 11-én közölt , tartalom- 
jegyzék" tartalommal való kitöltését. 


Ágh Attila 

: A hatalommegosztásról 


Bibó István államtudományi felfogásáról 


. . Az európai társadalmakban olyan feszültségek és konfliktusok keletkeztek a két világhá- 


ború között, amelyek a korszak hatalomgyakorlásának intézményi kereteit szétfeszítet- 
ték : a parlamentarizmus kialakult formái lehetetlenné tették vagy jelentősen megnehezí- 
tették a társadalmak kormányzását; a fasizmus jelentkezésével tradicionális politikai 
értékek semmisültek meg vagy fenyegettek megsemmisüléssel ; az állampolgári alapjo- 
gok, az emberi jogok teljes felszámolásával kellett szembenézni. A koncepciós perek 
súlyos történelmi örökségével a mai generáció szembesül a szocialista országokban, 
szovjetunióbeli lefolyásuk tragikus következményei azonban már annak idején, a har- 
mincas években ismertté váltak a világ sok részében. 


Miért hatalommegosztás? 


A politikai gondolkodásnak és intézményépítésnek - s a politikának — ebben a válságos 
világában tűnik fel Bibó István a hatalommegosztásra vonatkozó koncepciójával. S itt 
mindjárt egy meglehetősen gyakori félreértést kell eloszlatni. A témával kapcsolatos 
rendszeres elgondolását az 1947-ben elhangzó akadémiai székfoglaló beszédében fejtette 
ki. Sajnos a műfaj sajátosságai nem tették lehetővé számára, hogy a tárgyalt kérdéseket 
a maguk összefüggésében, árnyaltságában taglalja. Így ezt a székfoglaló beszédet egy, 
a politikai gondolkodás több évszázados történetéről készített légi fényképhez hasonlít- 
hatjuk. Az egyes részek homályban maradhatnak, talán nem láthatók tisztán, egészében 
azonban nagyszabású és pontos rajzolata nemcsak a politikai gondolkodás nagy áramla- 
tainak, hanem azoknak a lehetséges irányoknak is, amelyek az akkori válságos világból 
kivezethettek. 

Ami a félreértésre okot ad: Bibó nem az akadémiai székfoglaló hatalommegosztásos 
koncepciójával robban be a politikai gondolkodásba, hanem abban a vitában elfoglalt 
álláspontjával, amely a Magyary Zoltán 1942-ben megjelent közigazgatási tankönyve, 
illetve az ott kifejtett nézetei körül alakult ki. Bibó felfogása itt — nyugodtan mondhat- 
juk — korszakos jelentőségű. Mielőtt azonban részletesebb elemzésére vállalkoznánk, 
általánosságban arra a kérdésre kell válaszolni, hogy Bibó vajon miért fordul éppen a 
hatalommegosztásos gondolkodás felé. Miért abban a politikai filozófiában találja meg, 
fedezi fel a korszak számára elsőrendű mondanivalót, amelyet már szinte teljesen , leír- 
tak", idejétmúltnak tekintettek, amelyet jó száz éve szinte csak bíráltak, elutasítottak, 
s amely gondolkodás hovatovább már csak ezekben az elutasításokban, bírálatokban élt 
tovább. 

Nyilván nem egyszerűen csak valamiféle reciprok jelenségről van szó. Nem arról tehát, 
hogy elfeledett elméletek feltűnésével bizonyos időszak után mindig biztosan számolni 
kell. Az már közelebb visz az igazsághoz, hogy abszolutisztikus-diktatórikus viszonyok 
a politikai gondolkodásban rendszeresen, visszatérően hozzák magukkal a hatalommeg- 
osztásos felfogás reneszánszát. Mindenesetre ez az összefüggés már azt jelzi, hogy a 
politikai gondolkodásnak ez az áramlata nem köthető a társadalom fejlődésének kizáró- 
lag ahhoz az állapotához, amikor a feudalizmust a polgári átalakulás követi. Nos, a 
hatalommegosztás bibói , feltámasztásának" oka az, ami annak lényege, nevezetesen : ez 
az a felfogás, mely modern kori megszületésétől kezdve az értékszemléletet, az értékmoz- 
zanatot viszi a politikai gondolkodásba és az intézményépítésbe. A társadalmi igazságos- 
ság, az etikus emberi-politikusi magatartás, felelősség, felelősségvállalás és önzetlenség 

a közösség ügyei iránt stb. mind-mind olyan mozzanat, amelyet a népszuverenitás-elmé- 
letekben rejlő többségi elv, illetve ennek kizárólagossága, a parlamentarizmusban kifej- 
tett érdekközpontúság, az egyes szocialista felfogásokban rejlő determinista, illetve 
avantgárd meggondolások háttérbe szorítanak, helyettesítenek vagy teljesen kiiktatnak. 
Nem véletlen tehát a kortársak részéről gyakran értetlenül fogadott bibói hivatkozás 
Szent Agostonra : , Remota itague iustitia guid sunt regna, nisi magna latrocinia? Ouia 
et ipsa latrocinia guid sunt, nisi parva regna ? Ami magyarul: Az igazságosság megszűné- 
sével tehát mivé válnak az országok, ha nem hatalmas rablóbandákká? Mert a rablóban- 
da is mi egyéb, mint parányi birodalom.! 

A hatalommegosztásos gondolkodás és intézményépítés sok ponton kínálja a hata- 
lomgyakorlás morális elemeinek érvényesülését. Az első és talán legfontosabb elem az 
(amely köré egyébként az egész gondolkodás épül), hogy az emberek cselekedeteit, 
magatartását a törvénynek kell előre szabályoznia. Ez a törvény állampolgárra és kor- 
mányra - uralkodókra és alattvalókra — egyaránt kötelező. 

Az embereket csak előre megállapított és kihirdetett törvény alapján lehet felelősségre 
vonni. A törvény persze a hatalommegosztásos gondolkodás virágba borulásának idő- 
szakában nem egyszerűen csak a parlament által elfogadott , normatív aktus" volt, 
hanem metajurisztikus értékek hordozója, foglalata, az Igazság szinonimája, ahogyan 
még Batsányi János is használja ezt a szót. Még a morális tartalmat nélkülöző, azonban 
előre megalkotott és kihirdetett törvény-jogszabály is kizárja azt, hogy az emberek 
hatalomnak való alávetésében szubjektív szándékok és meggondolások, tehát az önkény 
érvényesüljön. 

A törvénynek, a jognak ez az eleve megléte, az azon alapuló felelősség és felelősségre 
vonhatóság a hatalommegosztásos gondolkodás (politikai) filozófiai alapja. Az már 
inkább , csak" következmény, hogy a törvényhozás-, végrehajtás-, igazságszolgáltatás- 
funkciók mentén szerveződő alkotmányos rendben a bíróság tölti be az , ultima ratio" 
szerepet. Ez vonatkozik a polgár és a hatalom közötti konfliktusok esetére is. Ha tehát 
közöttük vita támad, olyan szerv vagy személy dönt a törvény alapján, amely vagy aki 
független, , csak" saját lelkiismerete előtt felelős, politikailag azonban nem. 

A hatalommegosztásos gondolkodás és intézményépítés morális jellegét más összefüg- 
gésben jól érzékelteti Harrington , két lányának" példája: úgy osztozkodtak egy kalá- 
cson, hogy az egyikük kettészelte azt, a másik pedig választott a két fél darab között. 
Ez az a gondolkodásmód, amely nem tartja morálisnak, ha saját közösségi ügyeinek 
intézésében a polgár részt vesz, mert hiszen ezzel elfogulttá válik, saját önző érdekeit(!) 
érvényesítheti. Aki tehát részt vesz a törvényhozó hatalomban, ne vehessen részt a 
végrehajtásban - szól a hatalommegosztásos teória legismertebb alapelve. Általánosab- 
ban szólva: hol húzódik a határ — ha van ilyen határ — a közügyekben való részvétel 
lehetősége és kötelessége, illetve a részvétel tilalma között? A szocialista hatalommegosz- 
tás dilemmája más, önálló tanulmány témája lehet. Azt azonban itt is megjegyezhetjük, 
hogy a törvényhozó és végrehajtó hatalom egyesítéséről szóló tanítás a hatalommegosz- 
tásnak éppen a morális mozzanatait mellőzi szinte végletes formában. 

Bibót tehát a hatalommegosztásos gondolkodásban a morális mozzanatok foglalkoz- 
tatják elsősorban. Ennek tudható be, hogy szinte egyáltalán nem figyel fel a hatalommeg- 
osztásra mint kormányzati technikára. Jószerével még azt sem lehet eldönteni, hogy mit 
ért hatalommegosztásos kormányzati technikán: azt-e, amikor a hatalmak - funkciók - 
úgy vannak megosztva, hogy a törvényhozást a képviselet, a végrehajtást a kormány 
gyakorolja ; vagy azt érti hatalommegosztáson, amikor ugyanazt a törvényhozási funk- 
ciót a képviselet, illetve a kormány együtt valósítja meg (checks and balances, azaz fékek 
és egyensúlyok rendszere). A különböző szövegkontextusokból mintha az derülne ki, 
hogy Bibó az elsőként emlitett értelmezési lehetőség elfogadása felé hajlik. 


Il L.: Bibó István: Válogatott tanulmányok. Első kötet. Válogatta: Huszár Tibor. Jegyzetekkel ellátta Vida 
István és Nagy Endre. Bp. 1986. 274. és 675. old. 

A közigazgatás társadalomszolgálati szerepe 


A hatalommegosztásos gondolkodásból tehát Bibót a kormányzati technika nem érdekli. 
Miért is érdekelné? A két-háromszáz évvel ezelőtti viszonyok olyan gyökeres átalakulá- 
son mentek keresztül, hogy az akkori megoldások és viták a kormányzati technika körül 
végképp meghaladottá váltak. A második világháború előtti időszakra két vagy három 
olyan tényezővel kellett számolni, amely a hatalommegosztásos intézményesülés problé- 
máit , forradalmian" új megvilágításba helyezte. Az egyik ezek közül az állami funkciók 
természetének átalakulása (a gazdasági és a szociális tevékenységi területekről van szó 
elsősorban); a másik tényező az előzőt kísérte, s ez a bürokratikus növekedés; végül 
pedig a modern tömegpártok megjelenése és meghatározóvá válása a politikai folyama- 
tokban új helyzetet idézett elő a hatalom intézményesülésének feltételeiben. Bibót az 
említettek közül főként az első két tényező foglalkoztatta, de nem a tradicionálisan 
értelmezett hatalommegosztásos kormányzati technika vagy alkotmányos rendszer 
szempontjából, hanem annak eredeti, belső logikája szerint. Ez pedig úgy szól, hogy 
hatalom ellénőrizetlenül ne legyen gyakorolható. 

A modern, posztindusztriálisnak 15 nevezett állam feltételei között a hatalommegosztá- 
sos gondolkodás követelményeinek alkalmazása a bürokrácia, a közigazgatás pontján 
okozta a legnagyobb nehézséget. Sokakat ez vezetett az egész gondolkodási áramlat 
teljes tagadásához. Valóban, a tradicionális ellenőrzési formák a közigazgatásra — ered- 
ménnyel - nem nagyon voltak alkalmazhatók. A törvényhozás és a — közigazgatással 
megnövelt — végrehajtó hatalom egyensúlya végképp megbomlott vagy felbomlással 
fenyegetett. Úgy tűnt, a tradicionális hatalommegosztásos felfogás a közigazgatással 
nem tud mit kezdeni. 

Ebben a már-már kilátástalannak tűnő helyzetben lép fel Magyary Zoltán a közigaz- 
gatásra vonatkozó új elgondolásával. Eszerint az állam új gazdasági-szociális funkciói 
hagyományos, imperatív eszközeivel nem érvényesíthetők. Következésképpen a közigaz- 
gatás ellenőrzésének jogi-normatív rendszerére épülő formái a modern államiság feltéte- 
lei között nem elegendők. Ennyiben mondja meghaladottnak Magyary a jogállamiság 
fogalmát. A jogi-normatív formák ugyanis a közigazgatás jogszerű gyakorlásának szol- 
gálatában állottak. A megnövekedett gazdasági-szociális funkciók realizálása a közigaz- 
gatás működésének eredményességét és hatékonyságát feltételezi — a jogszerűség mellett. 
Az eredményességre és hatékonyságra épülő közigazgatás működése Magyary szerint 
azoknak a szervezési elveknek az alkalmazását követeli meg, amelyek — az Egyesült 
Államokban - a nagy ipari üzemekben beváltak. 

Ebben a felfogásban a közigazgatás és a magánigazgatás közötti határok elmosódnak, 
tegyük hozzá: e gondolkodás szerint a közigazgatás politikailag semleges tevékenység- 
nek minősül. (Csupán zárójelben jegyezzük meg, hogy a Magyary-féle felfogás ezen a 
ponton csatlakozik ahhoz a szocialista gondolkodáshoz, amely a szocialista társadalom 
keretei között a közigazgatást az ugyancsak nagyüzemi elv alapján működő posta, vasút 
analógiája szerint tartja működtethetőnek. Magyary egyébként viszonylag gyakran 
hivatkozik Marx, Lenin, Sztálin közigazgatást érintő megállapításaira.) 

Most nem vállalkozunk arra, hogy elemezzük, a képviseleti szervek alkalmatlansága 
az új feladatok ellátására a két világháború között mennyire adott okot arra a csalódott- 
ságra, amely a Magyary-féle elgondolásból kitetszik ; hogy a képviselettel jelzett társadal- 
mi ráhatás mennyiben pótolható a közigazgatás racionális megszervezésével, önellenőr- 
zésével, s hogy ezen a ponton a mintának, példának számító amerikai megoldásokat 
milyen gyorsan kikezdte az idő. 

A bibói reflexióból azokat az elemeket emeljük ki, amelyeket a hatalommegosztásos 
hatalomgyakorlás és -felfogás legújabb fejleményei igazoltak. 

Bibó egyrészt azt hangsúlyozta, hogy a jogszerűség ősrégi követelmény, amely külön- 
böző korszakokban más és más formában jelenik meg. Az eredményesség sem merőben 

új követelmény a közigazgatással szemben, mert hiszen , minden közigazgatás célja 
bizonyos eredményesség" — mondja. S amit a jogszerűség és az eredményesség mellett 
kiemel, az , állami feladatok modern, szolgálatszerű felfogása". Mind az eredményesség, 
mind a szolgálatszerűség a közigazgatás egész társadalmi kontextusában ítélhető meg. 
, Eredményesség alatt... - mondja Bibó - szociológiai vonatkozásban nemcsak konkrét 
eredményekre való beállítottságot s nemcsak a közigazgatás szolgálatszerű felfogását 
értjük, hanem vizsgálhatjuk az egész közigazgatásnak az egész társadalmi matériára való 
hatását, s itt kereshetjük az eredményesség modern értelmét." 

A figyelmeztetés egy, a társadalom közegéből kiemelten szemlélt közigazgatás , ered- 
ményességének" veszélyeire hátborzongatóan aktuális. , Ugyanis nem a hatalomvágy, az 
uralmi tendencia az egyetlen veszedelem, mely a társadalom külső, hatalmi szervezetét 
az igazságtalanság és értékrombolás székhelyévé teheti, hanem a technikai lehetőségek 
túl nagy volta és a társadalmat akarata ellenére , boldogító" erőszak is. A társadalom 
egészét mind anyagi, mind szellemi síkon megragadni és irányítani képes eredményes 
közigazgatás ugyanis a maga instrumentális tökéletességével az eldologiasodásnak, az 
elembertelenedésnek oly veszélyeit rejti magában, melynek során az eredményesség merő 
absztrakt bálvánnyá válhatik, elszakadhat a társadalom eleven szükségleteitől és értékvi- 
lágától, és megmerevedett, öncélú kimérákká deformálódott sikerképzetek uralma alá 
kerülhet. Hogy példát mondjunk, a modern értelemben eredményes végrehajtó hatalom 
szükség esetén hatalmas áttelepítési műveleteket tud végrehajtani a legkülönbözőbb 
gazdasági, katonai és politikai célok érdekében."? 

Az eredményességnek és hatékonyságnak a közigazgatás társadalmi kontextusában 
való felvetése Bibó részéről előre jelzi azokat a mai modern pluralista felfogásokat, 
amelyek szerint — az előző összefüggésből következően — a közigazgatásnak az egész 
társadalom (rá)hatása alatt kell működését kifejtenie. Ezt a társadalmi ráhatást tehát 
részben az állami intézmények közvetitik, részben pedig a közösségi szerveződések. 
Ebben a felfogásban a képviselet jelentősége úgy marad meg, hogy nem válik a közigaz- 
gatás kizárólagos orientáló pontjává. Uj gondolkodási pont ez, amely tehát a különböző 
pluralista felfogásokban nyeri el modern kori megfogalmazását és igazolását, egyúttal 
azonban régi is, amennyiben már a montesguieu-i hatalommegosztásos felfogásban is 
benne volt a civil társadalom és az állam, az állampolgár és a hatalom kérdéseinek 
egységben történő kezelése. 

Maga Bibó a Magyary-féle közigazgatási felfogásról szóló vitákban a közigazgatás 
eredményességének pontján számol elsősorban a hatalom társadalmi hátterével és meg- 
határozottságával. Ez a háttér akadémiai székfoglalójában válik pontosabbá, s kirajzoló- 
dik funkciója is az újonnan képződő - gazdasági, kulturális, bürokratikus -— hatalmak 
ellenőrzésében. Mondanivalója ezen a ponton azonban szorosan kapcsolódik az erős, 
illetve gyenge végrehajtó hatalom kérdéséhez. 


Mikor erős vagy gyenge a végrehajtó hatalom? 


A két világháború közötti alkotmányok alkalmazták az erős végrehajtó hatalom koncep- 
cióját. Ennek az a lényege, hogy a végrehajtó hatalom politikailag nem felelős a parla- 
ment előtt. Lehet, hogy a kormányt egyébként a parlament választja, megbízatása 
azonban az egész választási ciklusra szól. Bizalmatlansági indítványra tehát nem lehet 
a kormányt megbuktatni stb. Az ún. erős végrehajtó hatalom alkotmányjogi gyökerei 
különböző irányokban ágaznak el. Az inspiráló megoldások között a prezidenciális 
kormányzati rendszerű amerikai alkotmányt is szokás említeni. Az igazság azonban az. 


2 I. m. 292. old. 

hogy az alkotmányjogi gyökereknél lényegesebbek azok a politikai szándékok, amelyek 
az ún. erős végrehajtó hatalom koncepciójában találkoznak. Ezeknek egyike kétségtelen 
azon reális folyamatok számbavételén alapul, amelyek az állami funkciók tekintetében 
mentek végbe a két világháború közötti időszakban. 

Az állam új gazdasági-szociális stb. tevékenységi területe minden korábbit meghaladó 
mértékben vetette fel a parlamentek alkalmasságának kérdését hatásköreik ellátásában. 
A parlamentek intellektuálisan és morálisan is válságba kerültek. Kiutat, megoldást a 
végrehajtó hatalom megerősítése kínált. Ezen a ponton ugyanis az állam új funkciói 
gyakorlásának szakszerűségi feltételei inkább biztosíthatók voltak, mint a parlamentek 
pontján. Valójában persze a végrehajtó hatalom elsőbbségének megalapozásában a 
társadalmi feszültségek diktatórikus eszközökkel való elfojtásának szándéka volt a 
meghatározó elem, azaz sok esetben a diktatúra ideológiai elfogadtatása. A gazdasági, 
szociális funkciókra való hivatkozás gyakran nem volt más, mint ürügy a demokrácia 
elfojtására. 

Az erős vagy gyenge végrehajtó hatalom körüli vitákban Bibó egy nagyon árnyalt, de 
mondhatjuk azt, hogy korszakos jelentőségű megkülönböztetést alkalmaz. Azt mondja, 
hogy erős végrehajtó hatalomról kétféle értelemben beszélhetünk. Az egyik értelmezés- 
ben az erős végrehajtó hatalom azt jelenti, hogy a kormány olyan erőkoncentráció 
birtokában van, amely a kényszerítés lehetőségét rejti magában. A másik tartalma szerint 
az erős végrehajtó hatalom , éppen azt a modern értelemben vett eredményességet jelenti, 
amelyet a modern gazdasági és társadalmi fejlődés követel meg".? 

A bibói felfogásnak csupán egyik s talán nem is leglényegesebb eleme az, hogy az erős 
vagy gyenge végrehajtó hatalom kategóriái — elméletileg — nem nagyon alkalmazhatók. 
A másik, ennél sokkal fontosabb az, ami a megkülönböztetéséből adódik. Az tudniillik, 
hogy az állam két típusú funkcióinak gyakorlása egymástól merőben eltérő eszközrend- 
szer igénybevételét követeli meg. Az egyik típusú, nevezzük így: hagyományos állami 
funkció, az impérium jellegű eszközökkel érvényesíthető. Itt a hatalom koncentrációja 
tehát nem megengedhető. E funkciók területén a hatalommegosztásos gondolkodás 
követelményeinek érvényesítése az államhatalom korlátozását jelenti, akár úgy fogjuk 
fel a hatalommegosztást, hogy a törvényhozás funkcióját a képviselet, a végrehajtásét 
a kormány gyakorolja : akár úgy, mint a fékek és egyensúlyok rendszerét, amikor tehát 
a törvényhozás funkciója megoszlik a képviselet és a kormány között. 

Más a helyzet a gazdasági, szociális funkciók tekintetében. Itt a végrehajtó hatalom 
s ereje", azaz az erős végrehajtó hatalom a modern értelemben vett eredményesség 
feltétele, , amit a modern társadalmi és gazdasági fejlődés követel meg". Az első esetben 
arról van szó, hogy a törvény mint normatív forma, miközben a hagyományos - tehát 
erőszak jellegű - állami funkciók érvényesítése során korlátokat állít az államhatalom 
gyakorlása elé, a gazdasági-szociális funkciók megvalósításában nem nagyon vezet 
eredményre, felhasználása adott esetben kudarccal fenyeget. A tervtörvényt pl. nem lehet 
,, végrehajtani" a szó tradicionális magatartási szabályokat tartalmazó értelmezésében. 
A modern alkotmányok ma már ennek az összefüggésnek a konzekvenciáit messzemenő- 
en érvényesítik," a parlamenteket korlátozzák gazdasági-szociális természetű — törvény- 
hozói - hatásköreik gyakorlásában. 

A gazdasági-szociális funkciók realizálásában nem alkalmazható a hatalommegosztás- 
nak a már említett, a fékek és egyensúlyok rendszerére épülő megoldása sem. Mai 
amerikai szerzők az amerikai checks and balances rendszerű kormányzati technikát azon 
az alapon támadják, hogy az kompromisszumos politikai döntések meghozatalával jár. 
Márpedig - szól az érvelés — a gazdasági-szociális jellegű döntések, pl. az ilyen tárgyú, 


3 I. m. 289. old. 
4 L.: Pikler Kornél: A parlamenti kormányzati rendszer és a közigazgatás irányítása. Államtudományi 
Kutatási Főirány Programirodája. Bp. 1983. I. rész. 

hosszú távra szóló tervek, nem nagyon engedik meg a kompromisszumot. Mindenekelőtt 
azért nem, mivel egy kompromisszumos döntésért a döntésben részt vevők egyike sem 
vállalja később a felelősséget. A fékek és egyensúlyok rendszerére épülő hatalommegosz- 
tásos kormányzati technika érvényesülését tehát a menedzser típusú állam követelményei 
nem nagyon teszik lehetővé — hangzik e vélemények summázata." Azt a felismerést tehát, 
amire Bibó a negyvenes évek elején jut, a nyolcvanas évek végének politikai gondolkodá- 
sa igazolja, úgy azonban, hogy - sajnos — Bibó neve lényegében ismeretlen, gondolkodása 
pedig visszhangtalan marad a világban. Felfogásának pedig máig szóló aktualitása van 
a törvényhozás és végrehajtás egymáshoz való viszonyának megkonstruálásában, illetve 
a parlamenti hatásköröknek a társadalmi-politikai realitást számításba vevő meghatáro- 
zásában. 

Mellesleg megjegyezzük, hogy az erős, illetve a gyenge végrehajtó hatalomról folyó 
viták a két világháború között lényegében egy tőről fakadnak azokkal a mai gondokkal, 
amelyek a gazdaság és politika egymáshoz való viszonyának alakítása körül felmerülnek. 
Akkor 15 és most is arról volt, illetve van szó, hogy miként befolyásolhatók állami-politi- 
kai eszközökkel a társadalmi-gazdasági folyamatok. Az persze egyáltalán nem lényegte- 
len különbség, hogy akkor, a két világháború között a politikai döntés elvileg parlamenti 
keretek között formálódott. Másrészt — a mai viszonyokkal szemben — a gazdasági 
folyamatok állami befolyásolásának lehetőségei a magántulajdon korlátaiba ütköztek. 
Ami azonban a gazdaságra való parlamenti-politikai ráhatás lehetőségének viszonyla- 
gosságát illeti, az erős végrehajtó hatalom körüli hajdani vitáknak - bennük Bibó 
felfogásának — máig jelentősége lehet. 

A társadalmi-gazdasági folyamatok kezelésében erős — és csak ebben erős — végrehajtó 
hatalom bibói koncepciója persze nem jelentheti a gazdasági-tulajdonosi szférába való 
állami beavatkozás korlátlanságát. Nincsen tehát ellentét — ahogyan ezt többen feltétele- 
zik -— egyrészről aközött, amit Bibó az erős végrehajtó hatalomról szólva 1944-ben 
sugalmaz, illetve aközött, amit már akadémiai székfoglalójában 1947-ben a hatalomkon- 
centráció modern veszélyeiről mond. Az erős végrehajtó hatalom felfogását annyiban 
fogadja el, amennyiben az a , modern értelemben vett eredményességet jelenti, amelyet 
a modern gazdasági és társadalmi fejlődés követel meg". 

Másrészt látja — az 1947-ben már közvetlenül is érzékelhető — veszélyeket, amelyek , az 
kultúra területén való megjelenése, illetve az ezt a folyamatot kísérő bürokratikus növe- 
kedés következtében keletkeztek. ; 

A bibói , erős végrehajtó hatalom" koncepciójában ugyanis kettős megszorítást ér- 
zünk. Az egyik ezek közül, hogy ez a kategória a végrehajtó hatalom parlamenthez való 
viszonyának meghatározására érvényes. Ebben a viszonyban a kormánynak rendelkez- 
nie kell a társadalmi-gazdasági folyamatok kézben tartására alkalmas eszközökkel. 
A másik megszorítás pedig az, hogy a , hatalomkoncentrációnak" csupán a társadalmi- 
gazdasági folyamatok kézben tartása tekintetében lehet helye. A hagyományos, impé- 
riummal érvényesíthető állami funkciók területén tehát éppenséggel nem lehet feladni a 
parlamenti elsőbbség gondolatát. Az egyik összefüggésben tehát a parlamentnek, a 
másikban pedig a végrehajtó hatalomnak kell - ha úgy tetszik — erősnek lennie. 

A bibói koncepciót a mai fejlemények alapján azzal árnyalhatjuk vagy tehetjük 
pontosabbá, hogy hagyományos funkciói gyakorlása során a parlamentnek abba a 
helyzetbe kell kerülnie, hogy a kormány tevékenységének eredményességéről, a társadal- 
mi-gazdasági folyamatok vezetéséről ítéletet mondhasson. Általánosságban szólva: a 
hagyományos állami funkciók demokratikus gyakorlása mintegy előfeltétele annak, 
hogy a kormány gazdasági sikeressége vagy sikertelensége felől — a szükséges konzekven- 
ciák mellett — döntés szülessék. 


5 L.: President vs. Congress. Does the Separation of Powers Still Work? (American Enterprise Institute.) 10. 
old. 

A társadalmi-gazdasági kérdések kezelésében erős végrehajtó hatalom - amit 1942-ben 
írt tanulmányában említ — természetesen nem azonos , a gazdasági élet bürokratikus és 
imperatív megszerzésével", amit Bibó , az államhatalom gazdasági kiterjesztése" legsú- 
lyosabb - lehetséges -— következményének tart. Eppen ellenkezőleg. Az államhatalom 
gazdasági kiterjesztése következtében előálíhatjó káros társadalmi következmények 
elhárítására azonban a tradicionális intézményi eszközök nem elegendők. , Az államha- 
talom a modern gazdasági fejlődés következményeképpen sokkal szélesebb gazdasági 
tevékenységet folytat, mint a történeti fejlödés folyamán valaha is. Ez a gazdasági 
tevékenység mindenekelőtt minden világnézettől függetlenül előidézi az államhatalom 
gazdaságpolitikai szerveinek anyagi korrumpálódását. Másodszor, s ez talán fontosabb, 
magával hozza a gazdasági élet bürokratikus és imperatív megszervezését"... Mindez 
azonban nem jelentheti, mondja, hogy , olyanfajta rendszereket kívánnánk vissza, ahol 
ezek a veszélyek még nem állottak fenn. Ellenben felmerül annak a kérdése, hogy miféle 
szervezetek léteznek vagy létesíthetők, amelyek az anyagi és hatalmi korrumpálódással 
szemben ellensúlyt jelentenek. Ilyen szervezetek a szemünk előtt nőttek nagyra azért, 
mert az államhatalom gazdasági tevékenysége nem nélkülözheti az egyes termelőknek 
s a termelők csoportjainak aktív, spontán közremüködését. Különböző, részben önkor- 
mányzati, részben szakszerű szervek épültek ki, szakszervezetek, érdekképviseletek, 
kamarák, szakmai önkormányzatok, üzemi önkormányzatok, szövetkezetek, szövetke- 
zeti központok."5 

A bibói hatalommegosztásos gondolkodásban a hatalommegosztás tradicionális in- 
tézményi határai eltünnek: a törvényhozás, végrehajtás, igazságszolgáltatás mellett új 
,hatalmak" jelennek meg, a gazdasági hatalom, a tudomány és a kultúra, továbbá a 
közigazgatási-bürokratikus hatalom stb. Mindezek nem az egymáshoz való viszonyuk- 
ban, hanem a társadalom egész rendszerében válnak a hatalommegosztásos gondolko- 
dásban oly gyakran említett egyensúlyi állapot részévé. A tradicionális hatalommegosz- 
tásos gondolkodás így megy át korszerű pluralista felfogásba Bibónál, s válik világossá : 
a modern pluralista felfogás nem más, mint a huszadik század viszonyaira alkalmazott 
hatalommegosztás. 

Végezetül utalni kell Bibónak egészen a legutóbbi időkig valószínűtlennek tűnő előre- 
jelzésére. Akadémiai székfoglalójában mondja : , A Szovjetunióban a hatalmak elválasz- 
tásának elve s a benne rejlő erkölcsi és gyakorlati igazság nem talált eddig visszhangra." 
Az okok elemzése után leszögezi : , Meg vagyok azonban győzödve arról, hogy a szovjet 
államszervezet további fejlődése során ki fog derülni, hogy ez az elv szükséges és az 
osztályharc esetén kívül is használható!" Ismertek azok a fejlemények, amelyek a magyar 
politikai, illetve államtudományi gondolkodásban - gyakran naiv és archaikus formában 
ugyan, de - a hatalommegosztásos felfogást hozták magukkal. 

Előttünk azonban a Kommunviszt című szovjet pártelméleti folyóirat egyik nem olyan 
régi száma," amelyben neves alkotmányjogász azzal kezdi tanulmányát, hogy a szovjet 
politikai rendszer reformjáról folyó vitak során egyre gyakrabban hangzanak el felhívá- 
sok a hatalommegosztás elvének valóra váltására. Maga a tanulmány ennek a gondolko- 
dásnak a kritikus elfogadását mutatja. 


Sári János 


6 I. m. második kötet. 393. és 394. old. 
7 Lazarev, L.: , Razgyelenyie vlasztyej" i opüt szovjetszkovo goszudarsztva. Kommunyiszt, 1988. 16. szám. 


FOKUSZ 


Szocialista piacgazdaság — 
elméletben és gyakorlatban 


Szerkesztőségünk vitasorozatot indít Szocialista piacgazdaság - elméletben és 
gyakorlatban címmel. Ma már alig vitatja bárki, hogy a kiáltó válságtünetekben, 
a súlyos eladósodottságban, a szerkezeti elmaradottságban, a technikai fejlődés 
elégtelen mértékében mindenekelőtt gazdasági rendszerünk általános működés- 
módjának válsága fejeződik ki. Egyetértés látszik kibontakozni a válság megoldá- 
sának irányát illetően is; a jelenlegi félpiaci rendszert valódi piacgazdaságnak kell 
felváltania. Óriási horderejű történelmi vállalkozás ez, hiszen a piac eddig -— a 
szocialista országok ideológiájában és a tényleges gyakorlatban egyaránt — a 
tőkés magántulajdonnal kapcsolódott össze. A szocializmus körülményei között 
a nyereségelv egyetlen országban sem jutott döntő szerephez a gazdasági tevé- 
kenység szabályozásában. Különleges történelmi kihívás előtt állunk: mivel a 
piacot a szocializmus érdekében s nem ellenére kívánjuk működtetni, másolható 
receptek és előzmények híján a hozzá vezető átmenetet most és magunknak kell 
megalapoznunk. 

Az átmenetet és magát a piacgazdaságot sokan sokféleképpen képzelik el. Így 
érthető, hogy a szakmai és a politikai közvélemény nem egységes, megalapozat- 
lan illúziók és félelmek élnek egymás mellett. Viták folynak az alapvető koncep- 
cionális kérdésekben, s nem kevesebb a nézetkülönbség a megvalósítás módjá- 
nak, időigényének, a szükséges gyakorlati tennivalóknak a megítélésében sem. 
A magántőkés piacgazdaságok tapasztalatai és nemzetközileg elismert polgári 
szakemberek arról győzhetnek meg bennünket, hogy a piac nem mindenható. 
Tudnunk kell, mit lehet és mit nem lehet piaci eszközökkel elérni. A történelem 
tapasztalatai azt mutatják, hogy a piacgazdaság sokféle konkrét formát ölthet: 
partneri együttműködésen és szélsőséges alávetettségen alapulót; egészséges 
versenyre és a másokat kirekesztő gazdasági hatalomra épülőt. 

Ismét csak gyakorlati tapasztalatok mutatják, hogy a piac összefonódhat dikta- 
tórikus politikai rendszerrel és parlamenti demokráciával egyaránt. Egyáltalán 
nem közömbös, hogy mi milyen formát tudunk kialakítani. A ma Magyarországon 
megvalósítható piacgazdaság nem egyszerűen a képzelőerő szárnyalásán, sza- 
bad választáson, az elhatározás állhatatosságán múlik. Itt és most lehetőségein- 
ket fejlettségünk, a világgazdasági együttműködés érvényes játékszabályai, tör- 
ténelmi örökségeink, adottságaink, azonnali kényszerek is behatárolják. Mind- 
ezek ellenére nekünk olyan piacgazdaságot kell megteremtenünk, amely szocia- 
lista céljainkat, a növekvő jólétet, az egyéni és közösségi kezdeményezés szabad- 
ságát, a társadalmi egyenlőség megvalósulását segíti elő. Vannak, akik szerint ez 
lehetetlenség. A köztulajdon dominanciáján alapuló, a szocializmust erősítő 
piacgazdaság megvalósíthatóságának tényleges gyakorlati bizonyítékát persze 
csak egy ilyen elvek alapján jól működő gazdaság adhatja. A szocializmus . piaci" 
típusú megreformálásának elvi lehetőségét számos hazai és külföldi marxista és 
nem marxista gazdaság - és társadalomtudós - közgazdasági-szakmai érvek alap- 
ján — nem vitatja, hanem állítja. Közöttük a viták a miként körül forognak. 

A Társadalmi Szemle szerkesztősége e gondolkodási folyamat száméra fórumot 
kíván teremteni. Az elméleti tisztázás és a nézetek ütköztetésének szándékával 
kezdeményezzük a vitát, és várjuk olvasóink reflexióit az alábbiakban közölt két 
vitaindító írásra. 

Piacgazdaság, versenyszabályozás 


A piacgazdaság magyarországi megvalósítása, illetve lehetőségének vizsgálata csak 
a közelmúltban kerülhetett be a politikai, szakmai vitákba. Azóta sok fontos ismeretet 
szereztünk a megvalósítás módjáról, feltételeiről, de az életképes magyar , adaptáció" 
még rendkívül sok elemző, előkészítő munkát tesz szükségessé. Az itt következők 
ehhez kívánnak hozzájárulni néhány szemponttal." 


Négy alaptézis 


Első tézisünk"" az, hogy belátható időn belül plurális politikai berendezkedésű társa- 
dalommá fog átalakulni az ország. Ennek következménye van a gazdaságban is, 
hiszen a politikai pluralitás elképzelhetetlen úgy, hogy a gazdasági demokráciát 
korlátozzák, vagy nem hagyják érvényesülni. 

A gazdasági demokrácia magában foglalja a tulajdonszerzés, a gazdálkodás, az 
üzleti élet szabadságát, a vagyon minden formájával történő rendelkezés szabadsá- 
gát. Jelenti emellett a piacra való belépés, az onnan történő kilépés, a versengés 
szabadságát, valamint a hatalmi vagy politikai szervezetekkel szembeni fellépés lehe- 
tőségét minden olyan esetben, amikor a tisztességes versengés keretében a gazdasági 
formációkat, a profitszerzés lehetőségét korlátozni kívánják. Mindezt azért szükséges 
hangsúlyozni, mert egy politikailag plurális, többpártrendszerben működő társada- 
lomban szükségszerű a piacgazdaságra való áttérés is. Ez a második alaptézis. 

Hosszú vitákat folytattunk arról, hogy milyen piacgazdaságot célszerű megvalósí- 
tani. Sokan mondják, hogy nekünk természetesen szocialista piacgazdaságra van 
szükségünk. De a , szocialista" szó lehet-e és ha igen, milyen értelemben a piacgazda- 
ság jelzője? ; 

A piac fogalmát sokféleképpen meghatározták már. Ujabban nálunk is hódít egy 
olyan értelmezés, hogy a piac az eladó és a vevő közötti kapcsolatok és e kapcsola- 
tokra ható viszonyok összessége. E fogalomnak ilyetén használata mellett a , szocia- 
lista" jelzőnek csak abban az értelemben van jelentősége, hogy egy szocialista vagy 
mondjuk egy kapitalista társadalmi berendezkedésű ország piacáról beszélünk-e. 
Vannak olyan gazdasági-társadalmi célok, amelyek egyértelműen különböznek asze- 
rint, hogy szocialista vagy kapitalista országról van-e szó. Ebből azonban még nem 
következik, hogy a célok megvalósulását szolgáló koordinációs mechanizmusok 
mindegyikében eltérés van, vagy eltérésnek kell lennie. Az természetesen lehetséges, 
hogy az érdekek , harcának" eredőjeként bizonyos területeken más eredmény adódik 
egy szocialista országban, mint egy kapitalista országban, de ettől még a piaci 
koordinációs mechanizmust nem kell szocialista jelzővel ellátni. 

A piaccal sok minden együtt jár, amiben a társadalmi berendezkedés eltérései nem 
okoznak különbséget. Ilyen például a gazdasági verseny. A gazdasági verseny nem 
lehet szocialista vagy kapitalista, lehet viszont tisztességes és tisztességtelen. Ezt 
minden társadalomban a történelmi tradíciók, a konvenciók és részben talán a fejlett- 
ség határozza meg. A verseny érvényesülését vagy létét illetően az a fő kérdés, vajon 
a magyar gazdálkodók kényszerülnek -e arra, hogy más országokban, az ottani termé- 


" Az országos árszakértői konferencián (Balatonföldvár, 1988. november 22.) elhangzott előadás rövidí- 
tett és szerkesztett szövege. 

"e Az e cikkben közreadott gondolatok saját véleményemet tartalmazzák. Igaz, többségüket annak a szűk 
szakmai kollektívának a nevében is kifejezhetem, amellyel mintegy három éve dolgozunk egy modern piac- 
gazdaság és annak fontos intézménye, a versenyszabályozás fejlesztésén. Emiatt tartom indokoltnak a többes 
szám használatát. — A szerző. 

kekkel összemérjék sajátjukat, illetve a magyar vezetés megengedi-e, hogy más. 


országok gazdálkodói a magyar piacra hasonló szándékokkal és módon bejöjjenek. 
E kölcsönösség a modern korban, különösen egy kis ország számára létkérdés. Mi 
eddig mind a piacot, mind a versenyt jórészt társadalmi berendezkedéshez kötve 
fogtuk fel, s akarva-akaratlan , elszigeteltük" saját magunkat a piaci mechanizmust 
alkalmazó világtól. A szocialista eszme jegyében a gyengéket, a szegényeket védtük, 
s közben majdnem mindenki szegény lett (illetve maradt). A piaci mechanizmus, a 
verseny az erőseknek kedvez; az erősebb pedig attól erősebb, hogy szebbet, jobbat, 
többet, eredményesebbet tud, mint a másik. A gyengébb, ha nem változtat, ha nem 
tart lépést, kiszorul a piacról. A piaci mechanizmus a gyengét nem védi, a reménytelit 
viszont nem hagyja egyszerűen veszni, Ranem lehetőséget ad az újrakezdéshez, 
egyfajta ,esélyegyenlőséget" teremt - felemelkedni azonban már mindenkinek magá- 
nak kell. A harmadik alaptézis tehát az, hogy a piacra mint koordinációs mechaniz- 
musra és a versenyre mint a tisztességes megmérettetés kényszerű küzdelmére szo- 
cialista berendezkedésünktől függetlenül szükségünk van. 

A piaci mechanizmus ahhoz ad módszert és eszközt, hogy az eddig nálunk jellemző 
társadalmi méretű pazarlás megszűnjön, és a gazdaság innovációs képessége, a 
versenyben történő megmérettetés a lépéstartás kényszere miatt növekedjen. Viszont 
nem lehet a piacból csak a , jót" kimazsolázni; azt a maga teljességében kell vállalni, 
az áru-, a tőke- és a munkaerőpiacot együtt kell működtetni. Így minden eladó — a 
munkaerejét eladó egyén is — csak a vevő által kapott pénzből gazdagodhat. Tudnunk 
kell viszont, hogy a piaci mechanizmus mire nem ad megoldást, illetve mi mindent 
kell az állami irányításnak tennie, hogy a lehetséges szociális jólét társadalmi igénye 
alapján elkerülje vagy minimalizálja a piaci mechanizmus nemkívánatos hatásait. Az 
állam nem felesleges. A gazdaság, a piac, a verseny területén is viszonylag jól 
meghatározhatók a modern állam feladatai, a szükséges szabályozás és beavatkozás 
mértéke. 

Az állam gazdasági szerepvállalásának négy területét szokták említeni. Az elsőhöz 
tartoznak azok a beavatkozások, amelyek akkor válnak szükségessé, amikor valami- 
lyen oknál fogva nagymértékben megromlott az ország külpiaci pozíciója, és a fizető- 
képességet veszély fenyegeti. Rendszerint a legfelsőbb törvényhozás a kormányokat 
hatalmazza fel arra, hogy kivezessék a bajból az országot. Amelyik kormányzat erre 
nem képes, az — ha politikai színtéren is van verseny — megbukik. 

A második terület az ún. externalitások: az a terület tehát, ahol a piaci mechanizmus 
érvényesülése a közérdeket sértő végeredményre vezet. Erre példa a környezetvéde- 
lem. Nyilvánvaló, hogy például egy cementgyár - a profitorientált működés kényszere 
miatt — sohasem alkalmazna környezetvédelmi berendezést, mivel dupla annyiba is 
kerülhetne neki a cement, mint anélkül. Ilyen esetben a közérdek védelmét rendsze- 
rint kényszerintézkedések biztosítják: minden gazdálkodót, legyen az kicsi vagy nagy, 
tulajdonformától függetlenül, egységesen kötelezik az adott előírás betartására. 

A piaci folyamatokba történő állami beavatkozás harmadik területe a piaci mecha- 
nizmus által okozott nemkívánatos szociális hatások kompenzálása vagy csökkenté- 
se. Ez azt jelenti, hogy hatékonyság-orientáció mellett mindig van a társadalomnak 
olyan szűk rétege, a foglalkoztatottak néhány százaléka, amely a piaci mechanizmus- 
ból következően létbizonytalanságba kerül, egzisztenciálisan fenyegetetté válik. 
A modern állam szerint a piaci mechanizmus teremt annyi jövedelmet, hogy a társa- 
dalom segíteni tudja a többszörösen hátrányos helyzetű rétegeket. A modern állam 
tehát nem hagyja cserben a piaci mechanizmus kárvallott személyeit, de bukni hagyja 
a teljesítőképtelen gazdasági egységeket. Ezért a piaci mechanizmus mellett minden 
modern állam kialakította azt az intézményrendszert, amellyel a társadalmi egyenlőt- 
lenségeket csökkentheti, vagy adott területen ésetleg a negatív hatásokat kivédheti. 

Az állam gazdasági tevékenységének negyedik területe a hatalomkoncentrációk és 

a gazdasági demokrácia összeegyeztetése. A fejlett országokban e század eleje óta 
törekednek erre, de igazából az 1950-es évek elején a szociáldemokrata pártok által 
meghirdetett társadalomfejlődési modellben fogadták el általánosan ezt az elvet. 
Rögzítették a verseny szabadságát, a piacra lépés egyenlőségét, amelyet társadalom- 
építkezési alapértéknek tekintettek. Nem védik tehát azokat, akik képtelenek lépést 
tartani, hanem egy olyanfajta szabályozást érvényesítenek, amely megakadályozza, 
hogy az egyébként dolgozni, alkotni tudó embereket valamilyen hatalom — mondjuk 
egy gazdasági vagy politikai monopólium - kizárjon a versenyből, a gazdasági aktivi- 
tásból. Ilyenkor az állam éppen a piaci mechanizmus védelmében helyreállítja az 
esélyegyenlőséget. Ezt teheti jogi eszközökkel, amikor például meghatározza a ver- 
senykorlátozás bizonyos tilalmát, vagy gazdasági eszközökkel, amikor segíti a techni- 
kai haladást vagy éppen egy új üzlet indulását. 

A negyedik alaptézis tehát az lehetne, hogy a modern államban az állami irányítás- 
nak a piaci mechanizmus alkalmazása mellett is van természetes tartománya. Ebben 
az értelemben a központi tervezés sem válik feleslegessé. A makrofolyamatokat tudni 
kell előrelátni; vannak olyan folyamatok, amelyeket határozott politikával lehet csak 
kézben tartani akár rövid, akár középtávon. Az infrastruktúra egyes területeinek jelen - 
tősebb átalakítása is előrelátást kíván; a demográfiai adottságokból szintén következ- 
nek jövőbeli feladatok; az oktatási, egészségügyi rendszerek változtatását gondosan 
tervezni kell stb. A működő gazdasági rendszerek nagyobb hatékonyságát megfelelő 
tervezéssel is elő lehet segíteni. Mindenesetre a fejlett országok tapasztalatai azt 
mutatják: fel lehet fogni úgy is a központi tervezést, hogy az összeegyeztethető 
legyen a piaci mechanizmussal, segítsék, ne pedig zavarják egymást. 

E négy tézisben próbáltam meg összegezni a kialakítandó magyar fejlődési útnak 
azokat a legfontosabb sajátosságait, amelyekre — mint egyfajta értékrendre — fel 
szeretnénk építeni a versenyszabályozás fejlesztését. Szükségesnek tartom azonban 
két - eléggé zavaró, de adottságként megjelenő - körülményre felhívni a figyelmet. 

Egyrészt széles körben tapasztalom a fejlett országok piaci mechanizmusának 
félreértését és félremagyarázását. Természetesen az ott folyó versenyről és annak 
eszközeiről nem kell, hogy illúzióink legyenek, de azért az tévedés, hogy ott valamiféle 
szabadversenyes káosz uralkodik, hogy egy-egy részpiacon sok száz eladó és vevő 
esik egymás torkának. Ilyen még a múlt században sem volt, nemhogy a modern 
korban. Manapság a gazdálkodó egységek között, legyenek azok kicsik vagy nagyok, 
a gazdálkodói kapcsolatok 70-90 százaléka tartós kapcsolat. A tartós kapcsolat tartós 
értékrend alapján keletkezik, és lényeges, hogy ugyanazon versenyszabályok betartá- 
sára kényszerül a legnagyobb és a legkisebb egység is. A mai kor az együttműködés- 
ben is kultúrát jelent, és erre a kultúrára próbálnak mindenkit ösztönözni vagy rákény- 
szeríteni. A modern államok a modern versenyszabályozást éppen azért dolgozták ki 
és érvényesítik, hogy a farkastörvények helyett kulturált együttműködési rendet te- 
remtsenek. 

Másrészt félreértés adódik abból is, hogy sokan lehetségesnek tartják a piacgazda- 
sági működésre való gyors átállást. Nem vitatva azt, hogy sok teendő sürgős változást 
indokol, mégis óvnék attól, hogy azt higgyük, rövid távon megszabadulhatunk a ma 
már rossznak Ítélt gyakorlatunktól, illetve annak következményeitől. A tradíciók, az 
érdekek, az újtól és bizonytalantól való idegenkedés, a bizonytalanság közepette 
történő kockáztatás a vállalkozások során, az egyéni-családi egzisztenciális biztonság 
igénye, a mai kor társadalmi-humánus megközelítésének ellentmondásai, a hatalmon 
levők és a hatalomra törekvők harcai stb. — mind olyan tényezők, amelyek a változás 
társadalmi méretű igénylése esetén is természetes korlátai a változtatásoknak. 

Ezért nem tűzhető ki a közeljövőben valamiféle dátum, hogy mikortól lesz piacgaz- 
daság Magyarországon. Kialakítása csak folyamat lehet, küzdelmek sorozata, amely- 
ben társadalmi méretekben sokat nyerhetünk, de nagyot is bukhatunk. 

Piac- és versenypolitika 


A piac- és versenypolitikának a társadalomfejlődési modellbe kell beágyazódnia. 
Ebből adódóan, amikor egy vegyes tulajdonú gazdaság felé haladunk, nálunk is 
szükséges e kérdés politikai tartalmával foglalkozni. A monolit és abszolút domináns 
állami tulajdon logikailag teljes egységben megfér azokkal a politikai érdekekkel, 
amelyek szintén monolit és egyeduralkodó pártot, ilyen pártnak alárendelt társadalmi 
szervezeteket és mindezek keretében elhelyezkedő, végrehajtó típusú egyéneket, 
kollektívákat jelentenek és igényelnek. Az 1950-es, 1960-as, de még jórészt az 
1970-es években is gazdaságilag -társadalmilag természetes szerveződési modell volt 
a szocialista nagyvállalat, amely a gazdasági hatalom mellett politikai hatalmat is 
képviselt. Igaz, nálunk — a nyugati országokkal ellentétben — e gazdasági-politikai 
hatalom az adott kollektívára is kiterjedt, és mivel nemcsak a vezetőt hozta . pozíció- 
ba", úgy tűnt, ez a vállalati kollektíva számára is hasznos, természetes és szocialista 
modell. Fel sem merult a hatalombitorlás kérdése, vagy az, hogy e modell természetes 
velejárója, hogy egy vállalati kollektíva más kollektívákat — gyakran a társadalom többi 
tagját — kiszolgáltatott helyzetbe hozzon. Az a gyanúm, még ma sem vettük észre, 
hogy ez a modell gazdasági téren is nagyobb mértékben szüli a kiszolgáltatottságot, 
mint bármiféle esélyegyenlőséget. 

A politikai hatalmat jelentő gazdasági szerveződés említett útja a többség számára 
járható és egyben ajánlatos is volt, hiszen a gazdasági színtéren az érdekérvényesítési 
lehetőségek attól függően váltak eredményessé, hogy egy adott kollektíva (vállalat) 
belépett-e a politikai liftet is jelentő nagyvállalati modellbe. Többek között ez is 
magyarázza nagyvállalataink állandó és erőteljes törekvését az autarkiás fejlődésre, 
és részben magyarázza azt is, hogy a nagyvállalatba bekebelezett kicsik miért tapsol- 
tak saját sorsuk és gyakran önálló létezésük megpecsételésének. A helyi politikai és 
gazdasági vezetés összefonódásának természetes gyökerei érdekeltségi alapon is 
megmagyarázhatók, nem kell ahhoz hatalommániás motiváció, elég a feudális háttér, 
a demokrácia tradicionális, erőszakos elnyomása. 

A gazdaságpolitikának a gazdálkodók számára egyértelmű állításokkal, követelmé- 
nyekkel és irányokkal kell megfogalmaznia a célul kitűzött és a kormányzati magatar- 
tásban követett piacpolitikát. Gazdasági teljesítményünk — nemzetközi mércével mér- 
ve — kedvezőtlen szintje többek között abból származik, hogy a gazdaságirányítás 
eddig nem ezt tette. A gazdálkodók ma is többször arra kényszerülnek, hogy a vélt 
vagy valóságos kormányzati érdekeknek megfelelően előnyben részesítsenek egy- 
egy adott piacot. Ilyen körülmények között szem elől tévesztik a nemzetközi verseny- 
képesség követelményeit mutató fejlődési iránytűt. Igaz, hogy az államigazgatás az 
ezekből az ellentmondásokból következő érdekellentéteket különféle beavatkozó 
mechanizmusokkal megkísérli csökkenteni, de végül is e tevékenységével nagyrészt 
meghamisítja a piacot, elzárja a vevő értékítéletének tényleges megjelenési lehetősé- 
gét, kikapcsolja mind a nemzetközi, mind a hazai versenyt, és ezzel végeredményben 
visszafogja a gazdaság növekedését. 

E helyzet feloldásához arra van szükség, hogy a gazdaságpolitika a gazdálkodók 
számára végre nyilvánvalóvá tegye: a társadalom egésze csak úgy fejlődhet, ha a 
gazdálkodó egységek lépést tartanak a nemzetközi fejlődés követelményeivel. Ehhez 
a magyar piacot ki kell nyitni, ami kölcsönös és kétoldalú nyitást jelent. Amilyen 
mértékben tehát hangsúlyt helyezünk az exportorientációra, ugyanolyan mértékben 
kell hangsúlyt helyezni az importverseny lehetőségeinek megteremtésére. Ugy is 
mondhatnánk, hogy egyoldalú gazdasági hódításokra nincs lehetőségünk. Amilyen 
mértékben egy kis ország nemzetközi méretekben piacot tud nyerni, ugyanolyan 
mértékben kell engedni, hogy a külföldiek belföldön piacot nyerhessenek. E téren 
még rendkívül sok a teendőnk, hiszen csak most teremtjük meg azokat az eszközöket, 

. amelyek egyáltalán lehetőséget adnak e kétoldalú nyitás politikájának megvalósí- 


ra. 

A nemzetközi verseny hazai megjelenése elképzelhetetlen anélkül, hogy a versenyt 
ne tennénk általánossá az itthoni gazdálkodók között. Ehhez mindenekelőtt tudnunk 
kell, hogy a verseny ugyan önmaga gazdasági növekedési erő, de csak olyan körül- 
mények között késztet többletteljesítményre, ha az irányítás nem semlegesíti a ver- 
senyből adódó kényszereket. A versenyről tudnunk kell, hogy mindenkinek kellemet- 
len, aki részt vesz benne. Aki veszít, annak azért; aki pedig nyer, annak amiatt, mert 
csak folytonosan újabb ötletekkel, a vevő igényeinek megfelelve, új piacok meghódíf- 
tásával, keserves munkával nyerhet újra. Az ország vezetésének látnia kell: korunkban 
verseny nélkül nem derül ki, hogy ki a jobb. Ez érvényes akár az ideológiára, akár a 
gazdaságra. A versenynek csak úgy tudjuk megadni kellő szerepét, ha a vállalkozás- 
építő és a vállalkozásösztönző politikának rangot adunk, és ezzel párhuzamosan 
megszüntetjük az államigazgatásnak azokat a mai paternalista eszközeit, amelyek 
versenykorlátozó jelleggel és a fejlődést hátráltatva beavatkoznak a gazdálkodásba. 
Szükség van arra, hogy a gazdaságiírányítás lebontsa a versenyt akadályozó mai 
buúrokratikus korlátokat, és nyilvánossá tegye a társadalmi érdekekből gyakorolt ver- 
senykorlátozást. 

Látnunk kell azt is, hogy a piacgazdaság érték- és normarendje nem viseli el azt 
a megkülönböztetést, amely a magyar piacon működő külföldi, vegyes vagy a csak 
belföldi gazdálkodók között kialakult, illetve kialakul. A külföldi tőke csak akkor jön 
ide, ha egy harmadik országbeli lehetőséghez képest nálunk kedvezőbb feltételekkel 
találkozik, illetve egy új piac megszerzésének lehetőségeit ebben a viszonylatban 
kedvezőbbnek ítéli meg, mint más relációban. (Ide tartozik a beruházásvédelmi 
garancia - főként az, hogy nem államosítják a magántulajdont -, az adómentesség 
vagy adókedvezmény mértéke, a potenciális piac megítélése stb.) 

A dolog másik oldala a külföldi és az itthoni egyének, vállalkozók, vállalkozások 
magyarországi lehetőségei közötti verseny. A külföldi, illetve a vegyes tulajdonú 
vállalkozások számára a szabályok a piacgazdasági működést lehetővé teszik (kon- 
vertibilis pénz használata, a profit külföldre vitele, szabad import-export stb.), a 
magyar gazdasági szereplőknek viszont maradtak a régi keretek. Igaz, a gazdálkodók 
ígéreteket kapnak ennek-annak a részelemnek a ,liberalizálására", a szabályozó- 
dzsungel megszüntetésére. Most tűnik ki igazán, hogy a magyar vállalatok agyonsza- 
bályozása milyen elmaradott ahhoz a reformfrazeológiához képest, amely a piacgaz- 
daság felé való nyitást tűzte ki célul. A gazdaságban elkövethető legnagyobb politikai 
hiba az, ha nem teremtjük meg a belföldiek esélyegyenlőségét mind a külföldiekkel, 
mind egymás között. A komolyan vett deregulációval és a vállalkozásösztönzéssel 
talán előre tudunk lépni. Dereguláció természetesen azért is kell, hogy tovább csök- 
kenjen a külföldi vagy vegyes tulajdonú gazdálkodókra érvényes bürokratikus előírá - 
sok tartománya, átláthatóbbak, egyszerűbbek legyenek az eljárási kötelmek. Azt kell 
célul kitűzni, hogy egy-két év alatt a belföldi gazdálkodókra is ugyanazok a törvények 
és szabályozók legyenek érvényesek, mint amelyeknek alapján a külföldiek itt működ- 
hetnek. Megkülönböztetést csak úgy lenne szabad alkalmazni, hogy az a harmadik 
országokhoz képest jelentsen vonzerőt a külföldiek számára. 

A folyamatnak — mint már utaltam rá — együtt kell járnia a piacgazdaság kényszerei- 
vel is, tehát a megmérettetés elvein is, gyakorlatán is változtatni kell. Ha a külföldiek 
vonatkozásában nem alkalmazzuk a piacgazdaság kényszereit, akkor elkövetnénk egy 
másik hibát, aminek következtében a magyar gazdálkodók továbbra is lemaradnának, 
illetve e védettség révén feleslegesen adnánk olyan kedvezményeket a külföldieknek, 
amilyeneket ők valójában nem is igényelnek. Piacgazdaságot nem lehet úgy .csinál- 
ni", hogy az ugyanazon a piacon működő szereplők egy részére a piacgazdaság 
követelményei vonatkoznak, mások pedig felmentést kapnak ezek alól. 

A piacpolitika több kérdésében még az általános irányelvek is nehezen kezelhetők 
a konkrét területek sajátosságainak vizsgálata nélkül. Tipikusan ilyen az importver- 
Seny témája. Nincs értelme importversenyt mondani egy adott szakmára úgy, hogy 
mellette kifinomult eszközökkel folytatódik a mai szintű protekcionizmus. Ez ugyanis 
nem importverseny. Igaz, hogy a modern gazdaság nem létezik protekcionizmus 
nélkül. Ám fontos az is, hogy a világgazdasági nyitással párhuzamosan a protekcio- 
nizmust szolgáló intézkedéseket, az ilyen intézmények létrehozását és működtetését 
is a nemzetközi normákkal összhangban állapítsuk meg. Ugyanilyen lényeges, hogy 
ezek mindenki számára nyíltan történjenek, és ne titokban, titkosított rendszerben 
érvényesítsék őket. Így a protekcionizmus a piac- és versenypolitika részévé válhat. 


A versenyszabályozás fontosabb területei 


Az utóbbi évek gazdasági reformmunkáiban az egyik leglényegesebb változást abban 
látom, hogy egyre inkább teret hódít az a felfogás, amely szerint valójában nem is a 
piacot, hanem a versenyt kell szabályozni. Sok tisztáznivalónk van e téren is, hiszen 
gyakran hallani olyan véleményt, hogy , nálunk nincs piac", ,nálunk nincs verseny", 
mit akarunk hát kezdeni annak szabályozásával, ami nem létezik. Néhány félreértést 
szükséges ezzel kapcsolatban tisztázni. 

Először is: az nem kérdés, hogy van-e piac, vagy nincs piac. A piac objektíve létezik. 
A piacot azonban nem szabad összekeverni annak mindenkori állapotával, minden- 
kori egyensúlyhelyzetével. Mert van olyan piac, ahol a kínálat nagymértékben túlha- 
ladja a keresletet; létezik olyan piac, amit hiánypiacnak neveznek, ahol a kereslet 
nagymértékben meghaladja a kínálatot; létezik monopolpiac, létezik duopolium, 
léteznek oligopol struktúrák stb., Attól, hogy a társadalmi-politikai berendezkedés 
átalakult, még a piac e formái nem szűntek meg. Továbbá: a piac létezése még nem 
jelenti azt, hogy a piacgazdasági mechanizmus is létezik. A piaci mechanizmusban 
az eladó és a vevő ellentétes és közös érdekein nyugvó megállapodások hozzák létre 
az érdekkoordinációk sokaságát. Mindeddig abból keletkezett a zavarok többsége, 
hogy a politika, az ideológia természetesnek tekintette: a piaci szereplők helyett a 
piaci koordinációkat az államigazgatás, a tanács, az adóhatóság, az árhatóság, a 
szakhatóságok stb., vagyis jórészt nem piaci szereplők végzik. Ugyanilyen értelemben 
nálunk a versengés is más pályára terelődött át, mint a piacgazdasági mechanizmus- 
ban, mivel a sikerkritériumok és így az érdektörekvések is mások. A gazdasági versen- 
gés eddig nem elsősorban gazdasági pályákon folyt, és nem piacgazdasági formák- 
ban nyilvánult meg. Ámde nyilvánvaló, hogy piaci mechanizmus a gazdasági verseny 
természetes pályájának megteremtése nélkül nem létezik. 

Ha piacgazdaságot akarunk, akkor törvényszerű a versenyformák keretében történő 
gondolkodás. Tudnunk kell kezelni és megítélni a monopolista, oligopolista versenyt, 
a relatíve egyensúlyi és nem egyensúlyi piacokat, az ezeken a piacokon kialakuló 
gazdasági magatartást. Igaz azonban az is, hogy akkor terelődik gazdasági pályára 
és versenyformákba a gazdasági verseny, ha hagyják. Olyan rendszert kell működtet- 
ni, amelyben a piaci koordinációkat nem végzi el más, csak a piac s annak természetes 
szereplői. Nem túlzó az a megállapítás sem, hogy nekünk ahhoz hasonlóan kell 
megvalósítanunk és felépítenünk mechanizmusainkat, ahogy harminc évvel ezelőtt 
a nyugati szociáldemokraták tették. Ők azt mondták: , Piac, amennyire lehetséges - 
tervezés, amennyire szükséges." Anélkül, hogy a lényeget megváltoztatnám, ennek 
piaci oldalát így mondanám: amit a piac megtesz, elvégez, másnak nem kell megten- 
nie, elvégeznie. 

A versenyszabályozásnak három nagy témakört kell kezelnie: a tisztességes ver- 
senyt, a versenykorlátozásokat és az erőfölénnyel való visszaélést. 

A tisztességtelen gazdálkodás tilalmáról alkotott 1984. évi törvény szellemiségében 
rendkívül progresszív. Érvényre jutását eddig sok minden korlátozta. Ahogy azonban 
a piacgazdaság normarendje és mechanizmusa elterjed, úgy lehet egyre szélesebb 
körben érvényt szerezni a törvényben foglaltaknak is. 

A versenykorlátozásokat és az erőfölénnyel való visszaélést illetően a törvény nem 
ad elegendő szabályozást. Itt néhány módosítás, pontosítás szükséges. A leglénye- 
gesebb tervezett módosítás két területet érint: a kartellmegállapodások és a monopol- 
helyzetek kezelését, amelyek a versenykorlátozás és az erőfölénnyel való visszaélés 
szempontjából fontosak. 

Mindkét területre az a jellemző, hogy a modern világ elképzelhetetlen kartellmegál- 
lapodások, monopol-oligopol helyzetek, struktúrák nélkül. A termelési-integrációs 
kapcsolatok, a hatékonysági alapon optimális üzemméretek, az eladók és vevők tartós 
hosszú távú együttműködési, egymásrautaltsági megállapodásai stb. szükségessé 
teszik, hogy a verseny (a résztvevők természetes érdekéből adódóan is) korlátozott 
legyen. Tehát tudnunk kell, hogy a gazdálkodók természetes érdekéből keletkezik 
sokféle versenykorlátozás és az erőfölénnyel visszaélésre alkalmat adó helyzet. 

A gazdálkodói érdek alapján keletkező versenykorlátozás önmagától nem áll meg 
a társadalmilag is racionális határon, hiszen a piaci szereplők a profitnövelésben, a 
vagyongyarapításban érdekeltek. Ám nyereség úgy is elérhető, hogy egyes piaci 
szereplők másokat kizárnak a versenyből, olyan mértékű erőfölényt építenek ki, ami 
lehetetlenné teszi mások piacra lépését stb. A társadalomnak viszont ahhoz fűződik 
érdeke, hogy bizonyos határokat húzzon a gazdálkodók versenykorlátozó törekvései 
elé akkor, ha a társadalom, a köz érdeke alapján ez indokolt. Ennek érdekében 
egyrészt közgazdasági megközelítés alapján egybevetik a versenykorlátozásból adó- 
dó előnyöket (amelyek rendszerint a versenykorlátozást megvalósítónál keletkeznek) 
azzal a hátránnyal, ami a versenyből kizártakat sújtja. A megítélés bizonyos kritériumai 
megfogalmazhatók törvényben, jogszabályban, de gazdasági értékítéletet alkotni, 
egy adott versenykorlátozást engedni vagy tiltani anélkül is kell és lehet, hogy 
bármiféle jogsértés fennállna. A közérdek kifejeződhet jogi tilalmak, szankciók felállí- 
tásával is, amikor például bizonyos versenykorlátozó ténykedést vagy cselekedetet a 
törvény egyértelműen büntet. Ez esetben tehát a tilalom ténye az ,erősebb" szabály, 
és lényegtelen kérdés, hogy adott gazdálkodónál a tevékenységből keletkezik-e 
jövedelem vagy sem. 

Nem általában szükséges tiltani a versenykorlátozást, hanem abból csak a károsat, 
a közérdek szempontjából kedvezőtlent kell meggátolni. Ennek kapcsán rendkívül 
sok feladat elvégzése vár ránk, hiszen eddig azt sem mondtuk meg, hogy nálunk 
melyek a monopolhelyzet kritériumai. Most pedig azt kell tudnunk megmondani, 
hogy abból, illetve az annak folyományaként adódó versenykorlátozásból mi a káros. 
Az elmúlt negyven évben olyan sokféle monopolhelyzet jött létre (vagy olyan sokfélét 
hoztak létre), hogy nem egyszerű a kiigazodás. Például, ha egy tanács a ,saját" 
kivitelező vállalatának adja az iskolaépítést, mert az mégiscsak az , ő" vállalata, akkor 
valójában versenykorlátozást folytat. Vagy ha államigazgatási döntésre jönnek létre 
monopolhelyzetek (kizárólagos beszerző, értékesítő kijelölése stb.), akkor az is ver- 
senykorlátozás. Nyilvánvaló, hogy ugyanúgy kell megítélni az államigazgatás általi 
versenykorlátozást, monopolhelyzet-teremtést, mintha azt bárki más hozta volna 
létre. Látnunk kell azt is, hogy ha az államigazgatás által létrehozott versenykorlátozás 
egy politikát szolgál ki, akkor a valóságos kérdés az, hogy az a politika jó-e, indo- 
kolt-e, és csak ezen keresztül lehet eljutni a következményhez, a következmény 
kezeléséhez, megítéléséhez. I 

A monopolhelyzetekkel kapcsolatban nemcsak új jogalkotásról van szó. A fejlett 
országokban az elmúlt jó néhány évtized természetes piacgazdasági fejlődése ered- 
ményeként a monopolhelyzetek kialakulását a fúzió (vállalategyesítés) ellenőrzésével 

tudják figyelni. Ezért a törvények megfogalmazásai is az alakuló monopolhelyzetekre 
vonatkoznak. Nálunk viszont úgy .kell indítanunk" a versenyszabályozást, hogy 
viszonylag rövid idő alatt a meglévő monopolhelyzetek felülvizsgálata is megtörtén- 
jen. Ma ez a többség, nem az újonnan alakulókkal van a fő gondunk. 


Az új versenyszabályozás tennivalói 


A versenyszabályozás szakmai előkészítő munkáinak mai stádiumában már több 
kérdés elvi megközelítésére viszonylag konkrét javaslatot tudunk tenni. A részletektől 
eltekintve megemlítem, hogy az új versenyszabályozás magában foglalná: 

e a versenyhez fűződő társadalmi érdeknek, a gazdasági tevékenység szabadságá- 
nak az új alkotmányban történő megjelenítését; 

e új versenytörvény alkotását, amely átfogná a versenyszabályozás említett három 
nagy területét, azok új szabályozását; 

e ártörvény megalkotását, amely a versenytörvény szellemének megfelelően sza- 
bályozná az árak területén történő kormányzati beavatkozás lehetőségeit és eszközeit. 

A versenyszabályozást illetően nemcsak új jogszabályokra, a régiek felülvizsgálásá- 
ra, az újak és a megmaradók közötti összhang megteremtésére van szükség. Elenged- 
hetetlen, hogy a kormány felúlvizsgáljon és az új versenyszabályozás szellemével 
összhangba hozzon a versenybe történő beavatkozásra ma alapot adó mindenféle 
részpolitikát (és jogszabályt). Uj alapokra kel! helyezni többek között a gazdasági 
tevékenységre történő utasítás és a piacfelügyelet szabályozását stb. 

A meghirdetendő piac- és versenypolitika alapján a gazdálkodók számára egyértel- 
művé kell válnia annak, hogy milyen piaci követelményeknek kell megfelelniük. Ez 
több területen elkerülhetetlenné teszi a szervezeti forma felülvizsgálatát. A soron lévő 
átalakulási törvénnyel kell összhangot és sima átmenetet teremteni a piac- és ver- 
senypolitika követelményei és az új társulási törvény általános lehetőségei között. 

Mindezek alapján tehát a versenytörvény szempontjait érvényesíteni lehet az újjá- 
alakulás és újjászerveződés során minden olyan területen, amelyre a versenytörvény 
hatálya kiterjed. Néhány évet biztosan igényel az az átmeneti időszak, amely alatt a 
versenyszektor átalakulása megvalósítható. 

Nem vitatható, hogy országunk rendkívüli kihívással néz szembe. Eladósodásunkat 
tekintve igen rossz a ,helyezésünk", ámde százévenként talán egyszer adódik ilyen 
kedvező nemzetközi légkör a modern Európához való visszatéréshez. Hinni kell 
abban, hogy a népben van annyi vitalitás, amennyi a kötéltánchoz szükséges egyen- 
súlyérzékkel és akaraterővel párosulva reményt ad a sikerre. Azt gondolom, hogy a 
tisztességes versengés a vitalitást növelheti, ezért mindenképpen eleme kell hogy 
legyen a jövő társadalmi-gazdasági mozgásainak. 


Vissi Ferenc 

Árutermelés — jelzővel vagy anélkül? 


Az 1968. évi gazdasági reform a szocialista áruviszonyok fejlesztését tűzte ki célul. 
Az újabb reformhullám idején — lényegében a hetvenes-nyolcvanas évek fordulója 
óta, s főként az elmúlt néhány évben - ismét sok szó esik a piac szükségességéről. 
De az árutermelés mellől mindjobban kezd elkopni a szocialista jelző. Vajon egyálta- 
lán jogos-e a jelzős szerkezet? Létezik-e szocialista és nem szocialista árutermelés? 
Erre a kérdésre egyidejűleg igennel és nemmel is válaszolok. Nem azért teszem ezt, 
hogy a választ megkerüljem. 

rutermelés igen különféle társadalmi viszonyok között létezett és létezik; hisz 
vannak olyan általános vonásai, amelyek lényegében függetlenek a konkrét viszo- 
nyoktól. Volt már árutermelés az ókori Rómában, volt a középkori céhekben, s van 
a tőkés országokban. Ismerünk kisárutermelést is. Egyidejűleg megjelenhetnek kü- 
lönféle tulajdonformák, akár ugyanazon a piacon is. Az egyes esetek különböznek 
egymástól, ám a piac alapkategóriái — kereslet, kínálat, ár, jövedelmezőség — közötti 
kölcsönhatások mindegyikükben gazdasági szabályozó szerepet töltenek be. Közös 
jellemzőjük, hogy az árutermelők közötti viszonyok a konkurencia viszonyai; az 
integrációs és kooperációs kapcsolatokat maguk a piac szereplői szervezik. Ennyiben 
csak árutermelés van, mindenféle jelző nélkül. Így felfogva nincsen külön szocialista 
árutermelés. Ha 1968 előtt volt nálunk árutermelés (márpedig volt, ha nagyon szűk 
és ortopéd formában is), akkor lényegében ugyanezek a jellegzetességek fellelhetők 
voltak. Az 1968-as reform célja az volt, hogy e kategóriákat és viszonyokat a perifériá- 
ról a gazdaság középpontjába állítsa. 

Az árutermelés, a piac konkrét valósága másfelől azoktól a specifikus tulajdonvi- 
szonyoktól függ, amelyek közepette működik. Ebből a szemszögből nézve nemcsak 
jogos a jelző hozzátétele, hiszen jelző nélküli árutermelés, piac nem is létezik. Közis- 
mert pl., hogy mekkora különbség van egyfelől az évtizedeken, évszázadokon át 
lényegében változatlan, az egyszerű újratermelésen nyugvó árutermelés, másfelől a 
modern, a gyors és állandó technikai fejlődésen és a bővített újratermelésen alapuló 
árutermelés között. Ugyanúgy: alig összevethető a céhek szabályozta árutermelés a 
majdnem kizárólag a piaci kategóriák kölcsönhatásai által vezérelt 19. századi, Adam 
Smith-i és a ricardói tőkés árutermeléssel. De alapjában véve ugyanazon tulajdonfor- 
ma megszabta társadalmi rend különféle fejlődési formái között is lényegesen eltérhet 
az árutermelés jellege. A mai legkonzervatívabb, legliberálisabb, , legfrisdmanistább" 
kormányzatú országokban az államnak piacra gyakorolt hatása hasonlíthatatlanul 
nagyobb, mint a 19. század első harmadában ott, ahol a leginkább protekcionista 
elveket valló kormányok voltak hatalmon. 

És folytassuk! Teljesen másfajta árutermelés az, amely nálunk 1968 előtt létezett 
és amit 1968-ban kezdtünk megteremteni. Az előbbi voltaképpen a tervutasításos 
rendszer működésének előmozdítását szolgálta. A (szovjet kollégák által mostanában 
korlátozott hozraszcsotnak nevezett rendszerű) vállalatok bizonyos önállóságot kap- 
tak az eszközök és módszerek megválasztására, hogy a parancsokat sikeresebben 
hajthassák végre. Ez a szabadság - mint ez az előbbiekből következik — nem terjedt 
ki sem az inputforrások, sem a vevők megválasztására, termelésre, ármegállapításra, 
tehát a legelemibb piaci döntésekre sem, mert mindez nem fér össze a tervutasítások 
logikájával. Az 1968-as reform éppen a tervutasításos rendszer tagadása. Ezzel lénye- 
ges változást eredményezett a tulajdonviszonyok (sőt szélesebben: a társadalmi és 
a politikai viszonyok) rendszerében. Jogos tehát a jelző: reform előtti és reform utáni 
árutermelés. De - sajnos — még ilyen jelzős szerkezetünk is lehet: az 1972-es .ellenre- 


28 FÓKUSZ 


formáció" előtt kibontakozni kezdő árutermelés és az utána megvalósult, az áramvo- 
nalasított, pénz nyelvén megfogalmazó direkt irányítást, az újra csak az extenzív 
gazdaságfejlesztést szolgáló árutermelés. 

Vagyis nemcsak lehet jelzővel ellátni az árutermelést, hanem jelző nélkül csak egy 
olyan absztrakcióval van dolgunk, ami csaknem semmi eligazítást nem ad. 

Eddig szándékosan nem tettem fel az igazi kérdést. Van-e ilyen jelzősszerkezet- pár: 
tőkés árutermelés és szocialista árutermelés. A fenti skolasztika csak e kérdésfeltevés 
előkészítését szolgálta. A tőkés jelző létjogosultságát a prekapitalistával szemben 
nem kell bizonyítani. A szocialista jelzővel való viszonya viszont tisztázandó. Vagy a 
történelem befejeződött volna, és ma már csak az előbbi létezik, tehát feleslegessé 
vált minden jelző a kapitalizmus óta? Vajon helyes megállapítás, vagy a tudatlanság 
mondatja: , Éppen úgy nincs tőkés és szocialista árutermelés, mint ahogy nincs tőkés 
cipő és szocialista cipő." 

A mese azzal kezdődik, hogy elméletileg a szocializmus mint az árutermelés taga- 
dása születik meg. Igaz: a valóságban (néhány különleges kezdeti évtől eltekintve) 
mindig is árutermelő volt az, amit az emberek szocializmus néven ismertek meg. s 
fogadtak el, sőt tekintettek természetes létezési formának. A betűrágók azonban a 
valóságot nem fogadták el, nem voltak hajlandók szocializmusnak tekinteni, amit az 
emberek annak tekintettek. Nagyon elvontan, még el is fogadható, ha a meglévőt 
preszocializmusnak nevezzük. Mert igaz: ami létrejött, igencsak más, mint ami lehetne 
és mint ami lesz, ha a Marx által definiált feltételek létrejönnek. Az eredeti tételekhez 
görcsösen ragaszkodók azonban azért nem fogadják el a létezőt szocializmusként, 
mert van benne piac. S ha következetesek ehhez a gondolatmenethez, akkor a 
szocialista árutermelés fából vaskarika: az olyan reform pedig, amely a piac szerepét 
erősíti, egyre távolabb visz a szocializmustól. 

Aki valamennyíre is ismeri az ideológiai és a politikai mozgásokat, nem csodálkozik 
azon, hogy az egymástól igencsak távol álló nézeteket vallók, sőt egymással élesen 
szemben állók mily gyakran kerülnek hasonló vagy azonos platformra. A fentiekhez 
hasonló összeférhetetlenséghez a másik oldalról indulva is el lehet jutni. A szocialista 
piac fából vaskarika, mert az árutermelés akadálymentesen nem érvényesülhet szo- 
cialista keretben. Az árutermelés szabadságához tehát a szocializmust kell elhagyni." 
Vagy még inkább: ha elfogadom, hogy az árutermelés létét a tulajdonviszonyok 
jellege határozza meg és elismerem, hogy nálunk árutermelés érvényesül, akkor a 
tulajdon szocialista jellegét kell tagadnom. Mint az egyszeri paraszt, aki az állatkert- 
ben a zsiráfot látván kijelentette: ilyen állat nincs is. 

Lehet arra az álláspontra is helyezkedni, hogy a szocialista árutermelésnek lényegi 
jegye az áruhiány, a minőségrontás stb. Ez a nézet képviselhető egy sajátos proszocia- 
lista és antiszocialista platformról egyaránt. Az előbbiből következően hibás a szocia- 
lizmus továbbfejlesztésére irányuló olyan reform, amelynek lényege a piac kifejlesz- 
tése. Az utóbbiból következően: szocialista árutermelés ugyan nem létezik, de az 
szükségszerűen áruhiánnyal stb. jár. (Semmiféle vázát nem kaptam kölcsön, s amikor 
megkaptam, már törött volt, de teljes épségben adtam vissza.) 

A valóságban a reform utáni évek változásai azt mutatták, hogy a társadalmi 
tulajdon viszonyai között létrejöhet olyan piac, amely kezd átalakulni az eladók 
piacából a vevők piacává, amelyen szélesedik az áruválaszték, amely stimulálja a 
szerves műszaki fejlődést stb. E piac bázisán a gazdaság mérsékelni kezdte elmara- 
dottságát, miközben nemcsak az általános életszínvonal emelkedett, hanem tudatos 
társadalompolitika biztosította az elfogyasztható többletjövedelem újraelosztását. 


1 A tőkés országok nem szeretik, ha nevén nevezik őket. Ezért szívesebben hívják magukat piacgazdaságú 
országoknak. Na már most: ha a piacgazdaság a tőkés gazdaság szinonimája, akkor valóban értelmetlen a 
kérdés, van-e szocialista piacgazdaság. Mert ebben a kontextusban ez annyit tenne: van-e szocialista kapita- 
lizmus? 

Mindez együtt alkotta az , aranykort" , s adott alapot a Kádár János nevével fémjelzett 
konszenzusra. Ez a gyakorlat (is) engem arról győz meg, hogy lehetséges és szüksé- 
ges olyan piacot megteremteni, amelynek jellegét a megreformált szocialista tulajdon 
határozza meg. 

Mégis, miért nehéz a jól működő szocialista piac sajátos jegyeit meghatározni? 
A nehézséget az okozza, hogy e század nagyobb részében a két társadalmi rendszer 
nem egyszerűen egyutt élt, hanem egymásra hatva élt. Emiatt sok a közös vonás. 
Ráadásul ugyanolyan típusúak a termelőerők mindkét rendszerben; legfeljebb a 
fejlett tőkés országokban fejlettebbek, de az emberiség igen jelentős részét felölelő 
elmaradott tőkés országokban fejletlenebbek, mint az európai szocialista országok- 
ban. Az egymásra hatás az egyik oldalon megnyilvánul abban, hogy a szocialista 
országok igyekeznek átvenni és alkalmazni az új technikát és az új termékeket. Ehhez 
egyre inkább át kell venniük a korszerű piaci viszonyokat is, mégpedig nemcsak a 
külső, hanem a belső kapcsolatokban is. Eközben azonban meg kell békülnünk egy 
sor olyan, a szocialista piacra, a szocialista árutermelésre vonatkozó tétellel, amelyet 
ellentétesnek gondoltunk a szocializmussal. S amely a szocializmus bizonyos felfogá- 
sával ellentétes is. Ilyenek: a piac nem szabályozza a termelést, a vállalatok nem 
válnak áruvá, a pénz nem válik tőkévé stb. Mi e tételek tagadását már az 1968-as 
reform előkészítése során megkezdtük. (E tételek között szándékosan nem említettem 
a , munkaerő nem áru" tézist. Feljebb mondottam, hogy a tervutasításos rendszerben 
is működött egy sajátos munkaerőpiac. Ennyiben a munkaerő áru jellege is érvénye- 
sült.) 

Másfelől azonban a szocializmus már a harmincas években, de főleg a második 
világháború után hatott a tőkés országokra, kiváltképpen a fejlett tőkés országokra. 
Ez tagadhatatlan tény. A tervezés, a gazdaságpolitika szerepe, az államok által kiépí- 
tett piacok, az árugazdasághoz párosuló szociális gazdaság, a jelentős , grants econo- 
my", a széles körű ,extra market consumption", az emberről gondoskodó jóléti 
politika ellentétes a piac természetével és a hagyományos polgári eszmékkel. E néző- 
pontból még a keynesiánus szociáldemokrácia is túl vörös.? Mégis: a húszas-harmin- 
cas években általános válságba jutott kapitalizmus azért tudott megújulni és talpon 
maradni, mert be tudta építeni rendszerébe a tőle — természeténél fogva -— idegen 
elemeket. 


Ma hasonló helyzetben vannak a szocialista országok. Az áruviszonyok rendszerbe 
való beépítése létkérdés. E nélkül a szocialista gazdaság nem válhat a jelen kor 
követelményeinek megfelelően működőképessé. Kétségtelen, hogy e viszonyok sok 
tekintetben ellentétesek a szocialista eszmékkel. De nemcsak ellentétesek, hanem 
tulajdonképpen meg is felelnek egy korszerű szocializmusnak. Milyen viszonyok az 
áruviszonyok? Olyanok, amelyek között a kooperáció és integráció megteremtése 
nem központilag, hanem decentralizáltan történik. (Tudom: a , decentralizált" kifeje- 
zés nem nagyon jó. De egyenesen mulatságos volna a multinacionális vállalat által 
szervezett integrációt , alulról építkezőnek" vagy . helyi kezdeményezésnek" nevezni.) 
Éppen ilyenfajta szervezési elvek megvalósítására törekszünk a gazdaságon kívül a 
társadalmi és a politikai életben is, és erre törekszünk a gazdaságban a piaci szférán 
kívül is! Már folyamatban van a társadalombiztosítási alapnak a költségvetésről való 
leválasztása. Ez a változat abba az áramlatba tartozik, amelyet a fejlett jóléti politikájú 
országokban úgy jellemeznek a szociáldemokraták: jóléti állam helyett jóléti társada- 


2 Bush a választási kampány során azzal vádolta Dukakis demokrata párti elnoökjelolt ellenfelét, hogy 
szociáldemokrata eszméket képvisel. 

lom. Ez az integrációs-kooperációs elv ugyan ellentétes a harmincas, negyvenes, 
ötvenes évek szocializmusával, de nem ellentétes magával a szocializmussal. 

Továbbá, az áruviszonyok jellegzetessége: a verseny. A gazdaságban eddig is volt 
verseny, csak nem az eladók, hanem a vevők között. A verseny átvitele az utóbbiak 
oldaláról az előbbiek oldalára ellentétes az említett időszak — ma már túlélt — szocializ- 
musával, de nem ellentétes általában a szocializmussal. Éppen az eladók versenyétől 
várjuk a gazdaság eredményesebb működését. S mi több: a verseny, a konkurencia 
olyan viszony, amelyet ki akarunk terjeszteni a piac, sőt a gazdaság határain kívülre is. 

Végül is e történelmi kölcsönhatások miatt alig lehet a szocialista áruviszonyoknak 
olyan speciális jellemző vonását megjelölni, amely ne lenne egyben jellemző a fejlet- 
tebb tőkés országok áruviszonyaira. Mégis: ezeket a sajátosságokat kell a szocialista 
áruviszonyok jellemző jegyeinek tekinteni (még akkor is, ha egyiket-másikat a tőkés 
árutermelésből hozzuk vissza). A legfontosabb jellemzők a következők. 

e A piaci gazdálkodáshoz kapcsolódó, vele mind céljában, mind eszközében 
konform (a maihoz képest gyökeresen megreformált) gazdasági-társadalmi tervezés, 
gazdaságpolitikai és társadalompolitikai stratégia. 

e A létbiztonság. A gazdaság változóképességének és a teljes foglalkoztatásnak 
egyidejű biztosítása (fejlesztéssel, képzéssel-átképzéssel, pénzzel stb.). 

e A szellemi teljesítmények, a vállalkozások, a kockázatot vállaló magatartás szá- 
mára a nagy kereset lehetőségének biztosítása. Egyidejűen azonban a jövedelem- és 
vagyonkülönbségek kordában tartása; a piac működése által szisztematikusan hátrá- 
nyos helyzetbe kerülő társadalmi csoportok kompenzálása; a hátrányos helyzetűek 
védelme. 

e A meglevő, sőt jelenleg és a közeljövőben növekvő esélykülönbségek mérséklé- 
se. 
e A vállalati kollektíva, különösen annak legprogresszívebb részének (szakmun- 
kások, értelmiségiek) részvétele a vállalatvezetés ellenőrzésében, illetve az illetékes- 
ségéhez tartozó kérdések (pl. alkalmi bérezési formák megválasztása) eldöntésében. 

e Vegyes gazdaság, amely az egész gazdaság, benne a társadalmi tulajdon haté- 
kony működését biztosítja. A vegyes gazdaságban a társadalmi tulajdon dominanciá- 
ja. 

e A társadalmi tulajdon sokfélesége, az államigazgatási tulajdon minimálisra való 
szorítása. 

Az utolsó három pont mind a tulajdonnal kapcsolatos. Témánk alapkérdése: milyen 
tulajdonviszonyok s azon belül a társadalmi tulajdonnak milyen viszonyai fogják 
megszabni az árutermelés jellegét? A gazdaság egészének szempontjából kulcskérdés 
tehát a tulajdon olyan rendszerének létrehozása, amely lehetővé teszi és kikényszeríti 
a vagyon mennyiségi gyarapítását és minőségi (műszaki) fejlesztését; a tőkének a 
gazdasági szükségleteknek megfelelő áramlását; a gazdaság egységes szerkezetének 
kialakulását. Ez utóbbihoz nem elegséges a magánszektor bővülése. A nyolcvanas 
évek politikájának egyik jellegzetessége, hogy miközben engedte kiszélesedni a 
kisvállalkozói tevékenységet (ez egyrészt nagy pozitívum volt, másrészt viszont igaz, 
hogy vonakodva, ellentmondásosan tette ezt); nem reformálta meg a társadalmi 
tulajdont, azon belül az állami tulajdont. E téren egyenesen rossz irányba tett lépés 
volt, hibás koncepciót képviselt a vállalati tanácsok létrehozása. 

Amire tényleg szükség van, az az állami vállalatok államigazgatási jellegének meg- 
szüntetése. Vagyis az, hogy a tulajdonjogot nem államigazgatási intézmények (mi- 
nisztériumok, tanácsok) gyakorolják. Ezeknél az intézményeknél az államhatalmi, 
államigazgatási, gazdaságpolitikai stb. funkciók mellett csak alárendelt szerepet játsz- 
hat -— ha egyáltalán játszhat valamilyet — a tulajdonosi funkció gyakorlása, a vagyon- 
nal való gazdálkodás. 

Ma gyakran hangzik el a kritika: az állami vállalatok nem gazdálkodnak a tulajdon- 

nal, nem a vagyon gyarapítását tekintik fő feladatuknak. Valójában ez nem a társadal- 
mi tulajdon, nem is az állami vállalatoknak mint formának a bírálata. Ti. mindmáig 
nem kaptak ilyen feladatot (és lehetőséget) sem a vállalatok, sem vezetőik. Ez nem 
is fér össze az extenzív fejlesztéssel és az annak megfelelő tervutasításos rendszerrel 
(vagy annak áramvonalasított formájával). A vállalatok olyan célokat kaptak, mint 
termelésnövelés, esetleg exportnövelés, önköltségcsökkentés, jövedelemnövelés. 
Ezeket alapjában véve meg is valósították. A felhalmozás — ami voltaképpen csak az 
elmúlt két évtizedben lett vállalati hatáskör — eszköz e célok elérésére. És nem fordítval 
Azt kell elérni, hogy a nagyobb nyereség csak eszköze legyen a vagyongyarapításnak 
mint célnak. Az 1968-as reform alapfogyatékossága éppen abban van, hogy a rövid 
távú nyereségérdekeltséget s nem a hosszú távút, azaz nem a vagyon gyarapítását 
állította a vállalati tevékenység középpontjába. 

Az elmúlt években többféle javaslat is elhangzott arra vonatkozóan, hogy miképp 
kellene az államigazgatási tulajdont a társadalmasítás magasabb fokára emelni. O1- 
vashattunk korporációs működésről, holdingokról, vagyonkezelő intézményekről stb. 
A ma érvényes megoldási javaslat (hogy ne mondjam, csodaszer): a részvénytársa- 
ság. Sajnos a korábbi javaslatokat nem dolgozták ki; kimentek a divatból vagy divatba 
sem jöttek. Holott nincsen egyetlen üdvözítő megoldás, a formák sokaságára lenne 
szükség. 

A részvénytársaságnak kétségkívül számos előnye van. Ezeket az előnyöket kama- 
toztathatjuk a szocializmusban is. Mindenekelőtt: a legalkalmasabb forma a tőkepiac 
létrehozására és működtetésére. illúziókat azonban ne tápláljunk: a tőzsde a tőkés 
országokban sem a tőke átfogó piaca. A részvénytársaságok nagy többségét nem is 
jegyzik a tőzsdén. Továbbá: ez a vállalattípus alkalmas arra, hogy a tulajdon különböző 
formái, tehát pl. az állami tulajdon és a magántulajdon egy vállalaton belül, integrál- 
tan s ne csak különféle vállalatokban, egymás mellett létezzék. A részvénytársasággal 
kapcsolatos kérdések egész sora azonban ma még megválaszolatlan. Magánszemé- 
lyek lehetnek-e például az igazgatótanácsban döntő szóval bíró nagy részvényesek? 
A részvényeknek ama része, amely társadalmi tulajdonú, tulajdonképpen kié? Az 
állam részvényes-e? S ha igen, milyen intézmény képviseli az államot mint részvény- 
tulajdonost? És ez az intézmény kinek-minek felel? 

Ez utóbbi kérdés a társadalmi tulajdon reformjának alapvető kérdése. Mert az 
államosítás, az államigazgatási tulajdon létrehozása csak a tőkésektől való kisajátítás 
formája; a társadalmasítás igen alacsony foka. Teljes értelemben társadalmi csak 
akkor lesz, ha a társadalom valóban kontrollt gyakorol e tulajdonnal való sáfárkodás 
felett. S mert ez a kontroll mind ez ideig nem fejlődött ki, ezért ma sokan tagadják, 
hogy az állami tulajdon egyáltalán társadalmi jellegű lenne. (Mutatis mutandis igazak 
ezek a megállapítások a szövetkezetekre is.) Ez utóbbi álláspont elfogadása a reform 
tagadása. A reform ugyanis a meglévőnek - akár gyökeres — továbbfejlesztése, a 
folyamatosság és a változás valamilyen arányú kombinálása. Ha azonban az állami 
tulajdon alacsony fokon sem társadalmi, akkor a meglévőt felszámolni (és nem 
továbbfejleszteni) kell, tehát forradalomra vagy ellenforradalomra van szükség. 

A részvénytársaság önmagában semleges forma. A fenti kérdésekre adott válaszok- 
tól függ, hogy a részvénytársaság a szocialista tulajdonnak forradalmi értékű reformja 
lesz-e, vagy a nagyvállalatok magántulajdonba adásának az eszköze. Netán pótcse- 
lekvés jellegű üres formaváltozást képvisel. 

A tulajdonreform fő célja annak előmozdítása, hogy a gazdálkodók - függetlenül 
a tulajdon méretétől — árutulajdonosok legyenek. Divatos szóösszetétellel: a piacépí- 
tés. A piacot persze nem építeni kell (talán azért nincs, mert építik) , hanem a feltételek 
és határok meghatározásával hagyni kell működni. A feltételeket és a határokat 
nemcsak a piacon szereplők számára szükséges világosan meghatározni, hanem az 
állam számára is. A tulajdonreform alapvető részének tartom, hogy a nagyvállalatokat 

gúzsba kötő tömérdek szabályt megszüntessék. Ezt a követelményt ma divat deregv: 
lációként megfogalmazni. Ez azonban nem helyes. Ugyanis ezek az - egymást gyik: 
ran keresztező - előírások semmit sem szabályoznak. Ezek csak a vállalatok és : 
vállalkozások ésszerű működését akadályozzák. Nem deregulációra, hanem kevés 
elemből álló, racionális, hatékony regulálásra van szükség. 

Gyakran vetik fel - teljes joggal - a szektorsemlegességet. Ezen rendszerint aztérk 
hogy ma a kisvállalkozást hátrányos helyzetbe hozzák a nagyvállalattal szembe 
Kétségtelenül létezik ilyen diszpreferencia. Legalább ilyen gyakori azonban, hogyi 
szabályozás a nagyvállalatot hozza hátrányos helyzetbe a kisvállalkozáshoz képest 
Tehát inkább arról van szó, hogy a gazdasági szféra egészét hozza hátrányos helyzet: 
be a szabályozás. Tehát olyan körülményeket kell teremteni, amelyben a szabályozó 
a gazdaság egészét segíti, és azon a bázison nyújt lehetőséget minden szektor 
számára. 

Mindettől még igen távol vagyunk. Óriási a történelmi felelősségünk, hogy aka 
juk-e és képesek vagyunk-e a fentiekben vázolt viszonyokat létrehozni. 

zemünk előtt születik a szocialista társadalom új, a megváltozott történelmi 
körülményekhez igazodó gazdasági modellje. Miben különbözik ez a régitől? 


Megkíséreljük radikálisan átalakítani, hatékonyabbá, rugalmasabbá és dinamikusabbá 
tenni a gazdaságot. Olyanná, amely érzékeny a tudományos-technikai újdonságok iránt, 
de ennél is fontosabb, hogy a gazdaságot az emberi igények, a fogyasztói érdekek 
szolgálatába állítsa. Korai feltételezni, hogy a valóságban már kialakult egy egységes, 
egészében és összehangoltan működő rendszer, amelyet joggal tekinthetnénk újfajta 
szocialista gazdaságnak. Az ideális elképzelések és igények szerinti szervezet lehetővé 
tenné, hogy a kapitalizmusnál ésszerűbben bánjunk tartalékainkkal, tudatosan és terv- 
szerűen irányítsuk a népgazdasági folyamatokat, a minimumra csökkentve az ösztönös 
elemeket, elkerüljük a válságokat, és így tovább. 

Az újat két irányban is keressük. Először is a tudósok és a gyakorlat emberei közösen 
igyekeznek pontosan megfogalmazni a szocialista gazdaságról szóló elméleti elképzelé- 
seiket, azt az új látásmódot, hogy miként kell ennek működnie a 20. és a 21. század 
fordulóján. A másik út pedig: a népgazdaság minden területén korábban elképzelhetet- 
len méretekben folynak kísérletek, s ezek során új vonások jelennek meg, amelyek módot 
adnak a jövendő gazdasági viszonyok konkrét vonásainak elemzéséhez és átgondolásá- 
hoz. 

Az új modell fogalma fontos gondolatot tartalmaz: mindenekelőtt azokat a minőségi 
különbségeket hangsúlyozza, amelyek a reform előtti realitások és mostani próbálkozá- 
saink között találhatók. A legfontosabb különbség, hogy a szocialista gazdaságnak a 
termelők és a fogyasztók elégséges szabadságára, az áru- és pénzviszonyokra kell épülnie, 
s ebből logikusan következik az összes többi vonás. Mindeddig ugyanis nem alakultak 
ki olyan feltételek még a legfejlettebb ipari társadalomban sem, bármilyen nagyszerű 
komputertechnikával rendelkezzék is, amelyek módot adnának a termékek közvetlen 
elosztására. Az egészséges konkurenciát is magukban foglaló áru- és pénzviszonyok az 
emberi találékonyság egyik legnagyobb eredményei ; évszázadok alatt, a feudalizmustól, 
sőt a rabszolgaságtól kezdve csiszolódtak. Az élet mindmáig nem teremtette meg e 
viszonyok reális alternatíváját. 


A szocialista gazdaság gyökeres reformját gyakorta csak arra vezetik vissza, 
hogy a gazdaságot szükségszerűen hozzá kell igazítani a mai nagyipari fejlő- 
dés tudományos-automatizált szakaszának színvonalához. Hozzáteszik, hogy 
a Szovjetunióban a harmincas évektől az ötvenes évekig a korábbi adminiszt- 


34 NEMZETKÖZI BALOLDALI FÓRUM 


ratív-utasításos irányítási rendszer megfelelt az akkori viszonyoknak, elég 
hatékony volt, csak később avult el a népgazdaság növekedésével és bővülésé- 
vel, a tudományos-technikai forradalom kezdetével. ; 
Ez a nézet nem felel meg a valóságnak. Az óhajtott célt hosszú időn át realitásnak 
tüntették fel. Miközben a mennyiségre, a termelés bármi áron való növelésére töreked- 
tek, nem fordítottak kellő figyelmet a hatékonyságra. Műszaki eredményeinket eltúloz- 
ták. Nehéz lett volna elvárni, hogy pontosan meghatározzuk helyünket a világban, 
amikor a háború előtt, de különösen a háború után, egészen a hetvenes évek enyhülési 
korszakáig csak minimális kapcsolatunk volt a világgal. A tudományos-technikai forra- 
dalom új korszakában sajnos újratermelődött a szovjet népgazdaság minőségi elmaradá- 
sa a vezető tökés országoktól, még ha vitathatatlan előretörés volt is az űrhajózási és a 
hadiiparban, s ha egyes pontokon alkalmaztunk is magasrendű technológiát. Különösen 
veszélyes, hogy az elmaradás nemcsak bizonyos konkrét számokban vagy technológiai 
mutatókban jelentkezik, hanem abban is, hogy a társadalmi tudat időnként képtelen 
érzékelni a lemaradás pontos mértékét és feldolgozni ezt a tényt. 


Kétségtelen, hogy a szocialista gazdaság működő modelljét a termelőerők mai színvo- 
nalához kell igazítani, de pontatlan volna, ha ezt csak az új feltételekhez való igazodás- 
ként, az elért színvonalról történő előrelépésként értelmeznénk. A kezdet kezdetétől 
utópisztikus volt az a korábbi feltételezés és mélyen gyökerező doktrina, hogy az új 
társadalom lemondhat a piacról, az áru- és pénzviszonyokról. Így hát az új modellre való 
áttérés egyben a múlt hibáinak kijavítását is szolgálja ; azt, hogy lemondunk mindarról, 
ami illuzórikus volta miatt már a múltban sem felelt meg a haladás követelményeinek. 

A szocialista gazdaság új felfogásán gondolkodva azonban nem vetjük el teljesen a 
marxista-leninista gondolat klasszikus örökségét, az általa megfogalmazott eszméket és 
értékeket, a gazdasági tények és folyamatok kutatásának módszerét. Megőrizzük Marx 
alapvető eszméinek folyamatosságát, magunkénak valljuk az emberről és alkotó lehető- 
ségeiről, a civilizáció és a demokrácia fejlesztéséről szóló tanításait. A marxizmus huma- 
nista eszméinek összessége szervesen összefonódik a modern szocializmussal és gazdasá- 
gának megújuló koncepciójával. Nem évülhetnek el mint legfontosabb társadalmi érté- 
kek a szabadság. a társadalmi igazságosság és az emberi szolidaritás eszmét. 


A modellben való gondolkodásnak azonban - noha egészében a megismerés eredmé- 
nyes módszerének tarthatjuk — vitathatatlan előnyei mellett hátrányai is vannak. A tár- 
sadalmi modellezés veszélyei és csapdái különösen szembetűnnek, amikor azt a társadal- 
mi szervezetre mint egészre alkalmazzák. Azt természetesen el kell képzelnünk, hogy mire 
törekszünk, merre menjünk. De ez nem vezethet ahhoz, hogy az elméleti modell minden 
elemét a legaprólékosabban meg kell határozni, hogy egyszer és mindenkorra próbáljuk 
minden részletében felrajzolni a szocializmus arculatát, határozott kritériumokat szabva, 
hogy mi szocialista és mi nem. Ha modellen az évszázadokra előre kiszámított ragyogó 
kristálypalotát értjük, amely felé milliók menetelnek vállvetve, akkor a társadalom 
mérnökeinek legkisebb számítási hibája is a legsúlyosabb következményekkel járhat. Ha 
tehát hosszú távra a társadalmi fejlődés perspektívájára gondolunk, a fő célokat, ideálo- 
kat és értékeket anélkül kell megfogalmaznunk, hogy fölösleges ideológiai futurizmusba 
esnénk. 

A szocialista gazdaság modelljét látszólag egyszerű megrajzolni, mivel itt belsőleg 
egyeztetett mechanizmusról van szó, amelyben egységes logikának alárendelve hatnának 
a különböző emelők. De még itt sem lehet az abszolút és végső igazság igényével fellépni. 
Ne feledjük: Marx már A tőkében írt arról, hogy az ő korában meglévő gyári termelést 
részlegesen automatizálták. Mégis, a kapitalizmus gyermekbetegségeit az öregedés erőt- 
lenségének látva, azt feltételezte, hogy ez a rendszer már teljesen kimerítette fejlődési 
lehetőségeit. Azóta erőteljesen megváltoztak elképzeléseink a technikai és a társadalmi 

fejlődésről. De nyilvánvaló, hogy mi is nehezen tudjuk eltalálni, milyen meglepetéseket 
tartogat a tudomány és a technika akár a legközelebbi fél évszázad alatt. 

Így hát amikor a szocialista gazdaság új modelljén dolgozunk, számolnunk kell azzal, 
milyen korlátozottan láthatjuk előre a társadalom termelőerőinek további fejlődési 
ütemét és formáit. A szocialista gazdaság új mechanizmusának maximális lehetőségeket 
kell nyitnia a fejlődés előtt, szabadnak és nyitottnak kell lennie -— olyannak, hogy ne csak 
engedje, hanem egyenesen feltételezze a korrekciók lehetőségét. Az egyik cél, amit a 
szocializmus megújulása során meg kel! jelölnünk, hogy önszabályozásra, állandó ön- 
megújításra, az új körülményekhez történő alkalmazkodásra képes gazdasági modellt 
dolgozzunk ki. 


Sok KGST-ország közgazdászainak és gyakorlati gazdasági vezetőinek az a 
véleménye, hogy az új gazdasági modell fő jellemzője a jogaiba visszaállított, 
tervszerűen szabályozott szocialista piac, annak minden intézményével és 
mechanizmusával. 


Egyetértek, de ha a piac nem elég nagy és csak a lakosságnak szóló árukra és szolgáltatá- 
sokra korlátozódik, akkor nem tudja betölteni népgazdasági funkcióit, felmutatni az 
áruk és szolgáltatások értékét. A Szovjetunióban politikai döntés született arról, hogy 
a piacot ki kell terjeszteni a termelőeszközök nagykereskedelmére. Nehézségekkel ugyan, 
de megtettük az első lépéseket ebbe az irányba. Más szocialista országok már előbbre 
tartanak. Létrejönnek a belső valutapiacok, hogy leküzdjék az elszigetelődést a világ- 
piactól. Kínában és Magyarországon konkrét lépéseket tettek a tőkepiac létrehozására, 
értékpapírok, részvények és kötvények forgalmazására. Budapesten létrejött az érték- 
tőzsde. Mind gyakrabban felvetődik az információpiac kérdése. Kínában, Jugoszláviá- 
ban és Magyarországon már nem számít eretnek gondolatnak a munkaerőpiac. 

A tervszerűen szabályozott szocialista piacgazdaságban minimálisra kell csökkenteni 
a nem gazdasági módszereket, az utasításokat, a felülről jövő nyomást, a parancsolga- 
tást; ezeket közgazdasági szabályozásnak kell felváltania. Megváltozik a tervezés jellege 
is: utasításokból fokozatosan át kell alakulnia előrejelző programozássá. Ettől nem 
gyengül a központi vezető és irányitó szerepe, ellenkezőleg, csökkennek az ösztönös, el- 
lenőrizhetetlen folyamatok negatív hatásai. A vállalatoknak sokkal nagyobb gazdasági 
önállóságra van szükségük ; meg kell szabadulniuk a mindenütt jelen lévő szabályozás 
kötelékeitől. Az új feltételek között a dolgozó kollektívák kezdeményezőbbek, vállalko- 
zóbbak lesznek, jobban hozzáigazítják a termelést a technika és technológia gyors 
változásaihoz, a világpiaci konjunktúrához. 


Az új gazdasági modell kialakulásának van-e nemzetközi jellege? 


Igen, ha ezt nem értelmezzük túlságosan szó szerint, mint teljes szinkronitást és egysikú- 
ságot. A Szovjetunió és más szocialista országok sok közgazdásza már az ötvenes évek 
végén, a hatvanas évek elején világosan felismerte a gazdasági átalakítás szükségességét. 
A politika szférájában az új gondolatok sajnos csak jóval később, a hatvanas évek 
közepén jelentek meg (először az NDK-ban, majd a Szovjetunióban, Csehszlovákiában, 
Magyarországon), és egy idő múltán mindenütt visszalépés következett. A reformok új 
hulláma tíz évvel ezelőtt Kínában kezdődött, majd ugyanerre az útra lépett Lengyelor- 
szág, és második nekifutásban Magyarország. A szovjet peresztrojka hatott az esemé- 
nyek menetére Mongóliában és Vietnamban. Nem vitás, hogy a peresztrojka hatására 
nyilatkozott hivatalosan Bulgária és Csehszlovákia vezetése a gazdasági és politikai 
reform szükségességéről, bár az átalakítási készség még nem azt jelenti, hogy az azonnal 
és nagy méretekben ki is bontakozik. Jugoszláviában, amely már 1948 után más úton 

kezdett járni, mint a többi szocialista állam, az utóbbi időben határozottan érződik a 
változások szükségessége. 

Az általános reformmozgalomban valamelyest külön áll az NDK, de figyelembe kell 
venni gazdasági életének sajátosságait. Mig Lengyelországban vagy Magyarországon 
például gyakorlatilag a reform folyamatában megteremtik a magán- és a szövetkezeti 
szektort a kisiparban, az ipari kistermelésben, az építkezésben, a kereskedelemben és más 
szolgáltatásokban, addig az NDK-ban mindez a háború utáni időktől létezik. Ami az 
állami nagyipari termelést illeti, látszólagos centralizálása ellenére már a hetvenes évek- 
ben a gazdasági mechanizmusban bizonyos korrekciókat hajtottak végre, bővítették a 
gazdasági egységek önállóságát, beépítettek gazdasági szabályozókat. Románia, Kuba 
és a népi Korea egyelőre igyekszik hagyományos, adminisztratív módszerekkel élni. 

A szocialista országok mindegyikében egyedülálló sajátosságokat mutat a népgazda- 
ság és a társadalmi élet. A reform igénye nem egyformán jelentkezik, s a társadalom és 
annak vezetői különböző mértékben ismerik ezt fel. A változás azonban érzékelhetően 
fokozódik. Partnereink nemzeti sajátosságaikat szem előtt tartva újítják meg gazdaságu- 
kat. Ők is, mint mi, elvetik az idegen tapasztalatok mechanikus másolását, bár figyelünk 
a sikeres megoldásokra, és a magunk módján felhasználjuk mindazt, ami nyilvánvalóan 
igazolódik a gyakorlatban, a tévedésekből, kudarcokból pedig levonjuk a következteté- 
seket. 

Így tehát a megújulási folyamatot - a fenntartásokkal együtt — hármas értelemben is 
nemzetközinek tekinthetjük. Először : a peresztrojka, a reformok a korábbi gazdálkodási 
rendszer ugyanazon hibáira való reakciók. Másodszor: az átalakítás fő elvi irányai 
egyeznek. Harmadszor: a megújulás is hasonló akadályokkal és problémákkal találja 
szemben magát. 

Ezek a nehézségek nem csupán gazdaságiak. Megnyilvánulnak minden szocialista 
országban a társadalmi tudatban, az ideológiában, a politikai felépítményben is. A poli- 
tikai gazdaságtanban és a közgazdasági propagandában oly sokáig uralkodó betűrágás 
egy sor dogmát, előítéletet ültetett el az emberek tudatában; közülük jó néhány koránt- 
sem ártalmatlan társadalmilag, hiszen bizonyos társadalmi rétegek eszméit és valóságos 
érdekeit is tükrözik. A reform gyakorlata így zavarokat, éles vitákat vált ki arról, hogy 
ki kell-e bontakozniuk a piaci viszonyoknak, összeegyeztethető-e a szocialista gazdaság- 
gal a munkanélküliség és az infláció, elfogadható-e számunkra a nyereség, a részvénytő- 
ke, az értéktőzsde, és így tovább. 

A megújulási politika tüzetes eszmei-elméleti kimunkálást és megalapozást követel, 
hogy a szocializmus új arculata meggyőző legyen, a társadalom szigorúan tudományos 
vizsgálatára épüljön. 


A két rendszer versenyében versenyképes lehet-e a szocialista társadalom? 


Válaszomat nem szeretném arra korlátozni, hogy gazdasági és technológiai téren a 
szocialista országok miben tartanak lépést a világ legfejlettebb ipari hatalmaival, és 
miben maradnak le, ilyen egybevetésre és értékelésre természetesen szükség van, s ezt a 
tudósok meg is teszik. Ebből a szempontból az egyes szocialista országok helyzete eltérő. 
Az általános értékelésben döntő szerepet játszik a legnagyobb szocialista ország, a Szov- 
jetunió gazdaságának állapota. 

Fontos azonban hozzátenni, hogy az utóbbi években jelentősen változott a nézet a 
szocializmusnak a világ fejlődésében játszott szerepéről. Különösen ahhoz az időszakhoz 
képest, amikor arra egyszerűsítették le a két társadalmi rendszer versenyének lényeget, 
hogy ki kit temet el. 

Nukleáris-kozmikus korunkban, amikor az emberiség életben maradása a tét, a társa- 
dalmi haladás elképzelhetetlen, ha a világot két tábor, két világpiac, két ellentétes 
rendszer szembenállásaként fogjuk fel, amelyben mindegyik igyekszik a lehető legtöbb 

országot befolyási övezetébe vonni. Kezdjük világosan felismerni, hogy a világot nem 
lehet mechanikusan részekre osztani, szétszakítva a világgazdasági kapcsolatok és az 
emberi civilizáció általános folyamatát. Társadalmi fejlődés a Földön nemcsak a szocia- 
lista vagy a szocializmus felé orientálódó államokban megy végbe. Helytelen volna a 
kapitalista világban lezajló folyamatokat csupán rothadásnak, visszafejlődésnek vagy 
elhalásnak minősíteni. Nyilvánvaló, hogy ideje pontosabbá tenni elképzeléseinket a mai 
kapitalizmusról és annak általános válságáról. Egy sor igen fejlett tőkés államban, 
különösen ott, ahol hosszú ideje hatalmon van a szociáldemokrácia (például Ausztriában 
vagy Svédországban), nemcsak viszonylag magas életszínvonalat értek el, hanem szociá- 
lis alapokat hoztak létre, olyan szociális garanciákat teremtettek, amelyek bizonyos 
mértékű szociális védelemben részesítik a dolgozókat. Másként fogalmazva : a kapitaliz- 
mus saját növekedéséhez és fejlődéséhez felhasználja a szocialista és közösségi alapelve- 
ket. Ezeket a tényezőket figyelembe véve a szovjet tudomány már felvetette, hogy a 
kapitalizmusban létrejöhetnek a magasabb rendű társadalmi viszonyoknak nemcsak a 
feltételei, hanem elemei is. 

A mai világban tehát a társadalmi fejlődés több ágon fut. E fejlődés bázisai: a 
kapitalizmus által teremtett legújabb gazdasági és technikai-technológiai vívmányok, a 
szocializmus radikális reformja és mélyreható megújulása, a társadalmi rendszerek köl- 
csönös akciói révén a globális, általános emberi problémák megoldása, az emberek 
szívéért és eszéért folytatott békés verseny, minden haladó és demokratikus erő összefo- 
gása az új gazdasági rendért, az újgyarmatosítás felszámolásáért, s végül a világgazdasági 
kapcsolatok egészségessé tétele. 


Milyen követelményeket támaszt a mai szocialista gazdaság a társadalom 
politikai berendezkedésével szemben? 


Korábban azt tartották, hogy a szocialista társadalom állami tulajdonú termelőeszkö- 
zökre alapozott gazdasági bázisának a politikai szférában a szigorú központosítás felel 
meg. Szavakban ugyan a hatalom demokratikus mezbe öltözött, valójában azonban az 
irányítási piramis csúcsán összpontosult. Az adminisztratív rendszer működésének logi- 
kája szerint a demokratikus intézmények és eljárások formálissá váltak, s a társadalom 
politikai szervezetében puszta dekorációvá alakultak. A szocialista országok többségé- 
ben a gyakorlat az idők folyamán azt bizonyította, hogy az ilyen politikai berendezkedés 
nem engedi a szocializmus gazdasági lehetőségeinek feltárását, fékezi a kezdeményezést, 
zavarja a tudományos-technikai vívmányok alkalmazását. 

A gazdasag új modelljének hatékony működéséhez mindenekelőtt széles körű demok- 
ratizálásra van szükség az állami irányítási rendszerben és a társadalom politikai intéz- 
ményeiben is. Ehhez pedig erőteljesen csökkenteni kell a bürokrácia és az irányító 
apparátus szerepét, a jogkörök jelentős részét le kell adni az alsóbb állami és gazdasági 
szerveknek, s széles körben kell érvényesíteni az önigazgatás elemeit. A politikai rend- 
szernek utat kell nyitnia minden alkotó és kezdeményező megnyilvánulás előtt, lehetővé 
kell tennie a gazdasági, társadalmi és politikai tevékenység sokféle formáját. Emellett 
módot kell adnia az alternatív gazdasági megoldások egybevetésére, azok versenyezteté- 
sére. Igy az egyeztetés után az állampolgárok energiáját a társadalom számára szükséges 
irányba lehet terelni. Ilyen kedvező légkör csak úgy alakulhat ki, ha a politikai rendszer 
megfelelően kifejezi — és szükség esetén megvédi — minden réteg és csoport érdekeit, 
beleértve a magán- és a szövetkezeti szektorban dolgozókét. 

A társadalom politikai életének teret kell nyitnia a gazdaság önszabályozó és önkor- 
rekciós mechanizmusainak érvényesüléséhez, törvényeinek akadálytalan betartásához. 
Rendkívül fontos a jogi szabályozás fejlesztése, hogy a gazdasági vezetők, a dolgozó 
kollektívák, a vállalatok és az egyes emberek biztos játékszabályokra számíthassanak, 
és előre lássák egyik vagy másik gazdasági döntés következményeit. E követelmények 

teljesülését segíti, hogy készek vagyunk fokozatosan kialakítani a szocialista jogállamisá- 
got. Ennek egyik legfontosabb feladata, hogy szigorúan szabályozza a politika beavatko- 
zását a gazdaságba, meghatározza annak megengedhető szintjét és formáit. 

A megújított szocialista gazdaság azt a fontos követelményt támasztja a politikával 
szemben, hogy számolja fel a vezető káderek kiválasztásának önmagát túlélt rendszerét, 
és azt olyan módszerrel váltsa fel, amely nem a középszerűeket, a konformistákat, hanem 
a tehetséges, alkotó módon gondolkodó és energikus embereket ösztönzi, részesíti előny- 
ben. Ugyanilyen fontos, hogy rendszerbe foglaljuk a politikai vezetők felelősségét az 
általuk hozott döntésekért és azok gazdasági következményeitért. A döntéseket feltétlenül 
személyhez kell kötni, kimondani a döntéshozók és végrehajtók politikai és egyéb 
felelősségét a hatalom legfelső szintjéig ; feltétlenül le kell váltani a vezetőket szakszerút- 
len és hatástalan döntéseik miatt. Végül pedig az új gazdálkodási feltételek közepette 
mindinkább szükségessé válik a párt-, a gazdasági és az állami káderek politikai kultúrá- 
jának és moráljának növelése. 


Miként érzékelhetők az említett folyamatok a pártmunka módszereiben? 


Nemcsak az SZKP jutott olyan következtetésre, hogy munkamegosztás szükséges a 
párt-, az állami és a gazdasági szervek között. A radikális reform útját járó országokban 
az irányításnak ez az új elve már a gyakorlatban is megmutatkozik. Évtizedek tapasztala- 
tából szűrhető le az a következtetés, hogy célszerű, ha a vezető párt önmagát korlátozza, 
lemond a vállalati és területi élet , kézi vezérléséről". Nem jelent kivonulást a gazdaságból 
az, ha áttérnek a célszerűbb és végső fokon hatásosabb politikai irányítási módszerekre. 
Ellenkezőleg, az új módszerek értelemszerű alkalmazásával erősíteni lehet a párt befolyá- 
sát a hosszú távú, mélyreható folyamatokra, amelyeket ma a napi feladatok közepette 
nehéz nemcsak végiggondolni, de akár csak áttekinteni is. 

Nyilvánvaló, hogy a gazdaság politikai irányítása teljesen újfajta tapasztalatszerzést 
igényel. Megköveteli, hogy a párt káderei ki tudják választani az új, hozzáértő és 
tehetséges munkatársakat, illetve leváltani azokat, akik képtelenek elsajátítani a gazdasá- 
gi élet, a piaci mechanizmusok irányításához szükséges finomabb eszközöket; azokat a 
módszereket, amelyekkel fel lehet tárni és egyeztetni a különböző rétegek és csoportok 
érdekeit. Azoktól is meg kell válni, akiknek nincs tehetségük ahhoz, hogy nagy méretek- 
ben és távlatokban lássák a társadalmi-gazdasági problémákat. 

A mai helyzetet különösen bonyolítja — nemcsak a Szovjetunióban, hanem más 
szocialista országokban is -, hogy az adminisztratív-utasításos rendszer hosszú uralmá- 
nak súlyos következményei (a deficites gazdaság, az infláció, a fontos népgazdasági 
arányok megbomlása) éles reakciót váltanak ki a lakosság körében a pusztán gazdasági, 
sőt egyéni problémák esetében is. Ezek politikai színezetet kapnak a valóságos hatalmat 
gyakorló pártszervezettől, újra és újra operatív és azonnali beavatkozást, rendkívüli 
intézkedéseket várnak el, noha mindez ellentmond a reform logikájának. 

A pártvezetés jellegének, az egész pártmunkának a gyökeres megváltoztatása a jelek 
szerint azt követeli, hogy először is a párt káderei gondolkodásukban átalakuljanak, 
elfogadják új szerepkörüket, jövendő funkcióikat ; másodszor megértsék, hogy semmiféle 
újat nem lehet elérni, ha a jövőben is a régi módon, nyomással, nem gazdasági eszközök- 
kel oldják meg a fájdalmas, mindennapi problémákat. Az új irányítási stílusra való 
áttérés megköveteli, hogy az alkalmazott módszereket összehasonlítsák a deklarált 
politikai célokkal. 


A szociáldemokrácia és az európai integráció 


A világgazdaság szerkezeti átalakulása, a globalizáció és a nemzetállamok gazdasági 
mozgásterének beszükülése, az új technológiák társadalmi és önkológiai hatásainak 
politikai kezelése, az enyhülés új szakasza, az ún. Gorbacsov-effektus, Nyugat-Európa 
önállóbb szerepének problémája egyre fokozottabban veti fel a baloldali erők regionális 
együttműködésének szükségességét Európában. 

A Szovjetunióban és egy sor más szocialista országban lezajló átalakulás, megújulás 
ösztönzi a baloldali erők építő jellegű párbeszédét és közeledését. , Ami az évtized 
kezdetén még távoli utópiának tünt, ma politikai realitássá kezd válni: új Európa van 
létrejövőben. Azok a jelszavak, amelyek ezt a fejlődést beindították — leegyszerűsítetten 
szólva — Brüsszelből és Moszkvából származnak és így hangzanak: belső piac és pere- 
sztrojka."! Az Osztrák Szocialista Párt elnöke, Franz Vranitzky szövetségi kancellár 
idézett szavaiból i5 következtethetünk arra, hogy az európai szociáldemokrácia, a Szo- 
cialista Internacionáléban meghatározó helyet betöltő pártok nemcsak helyeslik a nyu- 
gat-európai integrációs folyamatot, hanem annak alakításában részt vevő döntő erővé 
is kívánnak válni. A szociáldemokraták az Európai Közösség minőség! továbbfejleszté- 
sét a közép-kelet- és kelet-európai országokkal való együttműködés és kapcsolatépítés 
formájában vélik megvalósíthatónak. Európa fogalmát nem szűkítik le az Európai 
Közösség, illetve a geopolitikai Nyugat-Európa térségére, hanem egyértelműen kiterjesz- 
tik a Szovjetunióra és a többi európai szocialista országra 15. Mind a világbéke, mind 
politikai elképzeléseik, identitásuk szempontjából pozitívnak tartják, sőt bátorítják a 
térségünkben lezajló reformfolyamatokat. 

E körülmény tudatosítása — megítélésem szerint — fontos a magyarországi reformerők 
számára, hiszen a gazdasági válságból való kitörési stratégiánk kialakításában, az Euró- 
pához való felzárkózás programjában a nemzeti és nemzetközi tökék megnyerése mellett 
(különösen, ha ellensúlyozni akarjuk egyes pénzintézmények nemzetgazdasági és társa- 
dalmi-politikai érdekeinknek ellentmondó , ajánlásait") az eddigieknél sokkal nagyobb 
szerepet kell szánni a szociáldemokrata pártokkal és a szociáldemokrata színezetű kor- 
mányokkal való együttműködésnek. 
szocializmus modelljének kialakításáról van szó, egyik legtermészetesebb politikai szö- 
vetségesüket -— legalábbis Európa nyugati felén — a szociáldemokráciában találják meg. 

A közel másfél évtizedes viszonylagos defenzivából kitörő, megújuló szociáldemokrá- 
cia — ideológiai hegemóniájának visszanyerése, a saját reformpolitikája véghezviteléhez 
szükséges nemzetközi feltételek, külgazdasági pozíciók, valamint Európa — Összeurópa 
mint Eszak-Amerikával és Déelkelet-Azsiával gazdaságilag versenyképes s politikailag 
önálló arculatú régió kiépítése szempontjából — természetesen érdekelt Kelet-K özép- 
Európa egyfajta békés , szociáldemokratizálásában". 

A nyugati szociáldemokrácia a szovjet peresztrojka esélyeit alapkérdésnek tekinti. 
A kezdetben még gyakori szkepszist napjainkban már egy egyre általánosabbá váló 
óvatos derülátás és egy olyan doktrína kezdi felváltani, amelynek lényege egy erős és 
megreformált Szovjetunióban való érdekeltség. Ezt a gondolatot fogalmazza meg a Neue 
Gesellschaft/ Frankfurter Hefte 1987. 5. számának szerkesztőségi cikkében Hans Schuma- 
cher, a folyóirat akkori felelős szerkesztője (aki egyébként 1989. januártól az SPD 
Friedrich Ebert Alapítványa moszkvai irodájának vezetője lett): ,,... Kérdés, hogy a 
Nyugatnak, a NATO-országoknak van-e alapjuk arra, hogy örüljenek a szovjetunióbeli 
reformtörekvéseknek. Mivel, úgymond (s ez egy amerikai vita komolyan veendő érve), 


1 Franz Vranitzky: Die Rolle Österreichs im neuen Europa (kézirat), Bregenz, 1988. október 15. 

ha Gorbacsov és politikai elvbarátai sikert érnének el a glasznoszttyal és a peresztrojká- 
val, a Szovjetunió erősebb lehetne, mint elődjük idejében volt... De azt a kérdést, hogy 
vajon egy politikailag, gazdaságilag erősebb Szovjetunió léte éppenhogy a Nyugat érde- 
kében áll-e, legalább ilyen komolyan kell venni... A Szovjetuniónak komoly problémái 
voltak és vannak, mindenekelőtt a gazdaság területén (amelyet persze nem tekinthetünk 
a politika többi területétől elválasztottnak), s ezeket meg kell oldania, ha a katonai 
szektorokon kívüli tényleges hátrányát nem akarja még fájdalmasabbá tenni... Egyéb- 
ként egy magabiztos lakó egy társasházban, hogy a gorbacsovi képet variáljuk, megbíz- 
hatóbb és kellemesebb partner, mint egy olyan, akinek kisebbségi komplexusai vannak." 

Figyelmet érdemelnek Peter Glotznak, az SPD egyik élvonalbeli ideológusának, a 
Neue Gesellschaft főszerkesztőjének Közép-Európa középpontba helyezésével kapcsola- 
tos fejtegetései : , Az európai baloldal úgy válhat vezető erővé, ha békeakaratának irányt 
ad : ez pedig Európa rekonstrukciója. A Szovjetunió gazdaságilag elmeszesedett. Szövet- 
ségesei nehezen kiszámítható partnerekké válnak. Gorbacsov megkísérel kitörni ebből 
a bizonytalanná vált erődből. A NATO reagálása Gorbacsov leszerelési javaslataira — 
nevetséges. 

A nyugat-európaiak valahogy így képzelik : a Kelet — ami a hunok birodalmát jelenti 
- közvetlenül a berlini fal mögött kezdődik. Holott Varsó, Prága és Budapest európai 
városok. Összeurópa fogalmában kell gondolkoznunk. Ez nem Nyugat-Európa alterna- 
tívája. Söt: a nyugat-európai integrációs folyamat a feltétele az átívelő nyugat-keleti 
struktúrák lépésről lépésre történő megteremtésének. Kelet-Európa csak akkor kaphat 
nagyobb mozgási szabadságot a Szovjetuniótól, ha a nyugat-európaiak nagyobb függet- 
lenséget nyernek az amerikaiaktól. Gorbacsov kezdeményezései fényében Európának a 
tartós békerendet alátámasztó második keleti politikára van szüksége. .."? 

Erdekes - eddig még szokatlan - jelenség az is, hogy Glotz a magyar reformkommu- 
nizmus piaci orientációját pozitív és megszívlelendő tanulságként mutatja be a nyugati 
szociáldemokrácia számára: , Nyugat-Európa szocialistái nem hagyhatják, hogy Ma- 
gyarország kommunistái lekörözzék őket a piacgazdálkodásról folytatott vitában. 
A baloldalnak sikra kell szállnia a fogyasztói szuverenitásért, a szabad beruházási 
döntésekért, a pénzvagyon feletti szabad rendelkezésért és a döntések decentralizálásá- 
ért; egyúttal azonban egy gazdaságpolitikailag vezérelt piacgazdaságért 15. A baloldal- 
nak önkritikus, de egyben operatív államfogalomra van szüksége."? 


Mint oly sok más mozgalomban, pártban, így a szociáldemokráciában is — bizonyos 
történelmi időszakokban erősebben, más körülmények között elhalványulva — tetten 
érhető a teória és a praxis ellentmondásossága. Csak az ötvenes évek közepe tájától — egy 
olyan programrevíziós folyamat során, amely e pártokat kormány-, koalíció- és többség- 
képessé tette — sikerült feloldaniuk a reformista, gradualista (fokozatosságot érvényesi- 
tő), a parlamenti demokrácia és a pluralista pártverseny játékszabályaihoz alkalmazkodó 
politikai gyakorlatuk és a szocializmust az állami tulajdon és az átfogó tervezés túlsúlyá- 
val azonosító politikai ideológiájuk közötti, mozgásterüket is beszűkítő kettősséget. 
Fennmaradt, sőt felerősödött azonban elméleti internacionalizmusuk és nemzeti kere- 
tek közötti (nemzetállam-centrikus) gyakorlati politikájuk ellentmondása. Klaus Hansch, 
az Európa Parlament szocialista frakciójának kül- és biztonságpolitikai szóvivője így 
fogalmaz: , Mi a demokratikus szocializmus ellentmondása századunk utolsó évtizedé- 
nek küszöbén? Eszméjéből és hagyományaiból eredően elkötelezett a nemzetköziség 
iránt — hajlamából és gyakorlatából eredően a nemzetállammal nőtt össze... A szocialis- 
ták az államban — vagyis az öröklött nemzetállamban - látták azt az eszközt, amellyel 


2 G. Márkus György: Peter Glotz látlelete. Világosság, 1988. 7. 490. old. 
3 Uo. 489-490. old. 

leküzdhetik a nemzeti és nemzetközi válságok legnegatívabb hatásait és amellyel tompít- 
hatják a társadalmi egyenlőtlenségeket."" 

A szociáldemokraták jártak élen gazdaságpolitikájukkal a , nemzeti keynesianizmus" 
bevezetésében. A keynesianizmus a tőkés gazdaság ciklusait közvetett eszközökkel ellen- 
súlyozó állami beavatkozás elmélete és gyakorlata. Lényegi eleme a teljes foglalkozta- 
tottságot és a fogyasztás, a belső kereslet élénkítését célzó állami újraelosztás. (Részlete- 
sebben lásd G. Márkus György: A szociáldemokraták és a tőkés nemzetgazdaság. Propa- 
gandista, 1989. 2. sz.) 

A hetvenes évek közepére egyre nyilvánvalóbbá vált a gazdaság, a tőke nemzetközivé 
válásának új minősége, a világgazdasági verseny addig nem tapasztalt élesedése. Megkér- 
dőjeleződött az egyes nemzetállamok gazdasági szuverenitása, egyre erőteljesebbé vált 
a népgazdaságok közötti kölcsönös függőség. 


A nemzetállam mozgásterének beszüűkülésére, amely a hagyományos gazdaság- és szo- 
ciálpolitika folytathatóságát mindinkább lehetetlenné tette, a különböző országok párt- 
jai, illetve az egyes pártokon belüli irányzatok eltérő módon reagáltak. A pragmatikus 
attitűd képviselői gyakran saját párttagságukkal és választóikkal szembekerülve, pártjuk 
politikai pozícióit veszélyeztetve arra a belátásra jutottak, hogy engedni kell a , dologi 
kényszernek", a körülmények kényszerítő hatásának, s magán a politikatartalmon kell 
változtatni, bármennyire fájdalmas is a szociáldemokrata politikusok számára. A világ- 
piachoz, a tőkeérdekhez alkalmazkodva vállalni kell akár a munkanélküliség egy bizo- 
nyos szintjét, vissza kell fogni a bérdinamikát, és az egyensúly érdekében kurtítani kell 
a szociálpolitikai kiadásokat, , áramvonalasítani" a jóléti államot. 

A nemzetközi gazdasági környezet megváltozása váltotta ki, majd ítélte bukásra a 
másik alternatívát, a dirigizmus kísérletét. Ha a nemzetállam elégtelen a maga indirekt 
beavatkozásaival, akkor fel kell erősítenie gazdasági kompetenciáját; eszköztárát a 
direktív, közvetlen beavatkozás módszerével kell bővítenie: államosításokkal, kötelező 
jellegű szerződésekkel, tervezéssel, centralizált bér- és árpolitikával. A koncepció lénye- 
ge : az állam erős gazdasági hatalmával, centralizált eszközökkel elzárkózni a világpiactól. 

Az etatista gazdaságszabályozási modell és a , splendid isolation" (boldog elszigetelő- 
dés) koncepciója közötti kapcsolatot bizonyítja az angol Munkáspárt EK-val szemben 
kialakított álláspontja, valamint az 1981—-1982-es francia szocialista-kommunista kor- 
mányzás tapasztalata. 

A francia szocialista-kommunista radikális , szakítás a kapitalizmussal" koncepció 
voluntarizmusa igen hamar, közel másfél év alatt kiderült. A szocialisták korrigáltak, a 
kommunisták kiléptek a kormányból. Az államosító és dirigista, autoriter gazdaságpoli- 
tika a struktúraváltás gátjának bizonyult, és a nyugat-európai integráció tekintetében is 
a francia , különutas" vonalat erősítette. A tőke és a középrétegek, valamint (a közpon- 
tosító gazdaságpolitikának a béralkukat is korlátozó intervencionizmusa miatt) a szak- 
szervezetek is szembekerültek a kormánnyal. E belső tényezőkkel együtt a nemzetközi 
gazdasági környezet versenykihívása és a tőke nemzetközi mobilitása (tőkebojkott, 
illetve -kimenekítés) is hozzájárult a politika látványos kudarcához. 

Az autarkiás kísérletek sajátos kísérőjelensége volt a világgazdaság egészének átrende- 
zése felé fordulás. Ez a tendencia - éppen a kísérletek nyilvánvaló csődje után — különö- 
sen a , Globális kihívás" címet viselő Szocialista Internacionálé-dokumentum tartalmá- 
ból kiolvashatóan abban kristályosodott ki, hogy a szocialisták és a szociáldemokraták 
egy globális tervezés felé orientálódtak. 


4 Klaus Hánsch: Die europáische Linke und die Einigung Europas, Neue Gesellschaft/Frankfurter Hefte, 
1988. 10. 884885. 
S SICEP, Global! Challenge, London, 1986. 

Elismerve a Manley-jelentésnek nevezett, a Szocialista Internacionálé akcióprogram- 
jaként is elfogadott dokumentum progresszív, humanista elkötelezettségét, a világgazda- 
sági problémák rendszerszemléletét, amely az elmaradott régiók felzárkóztatására irá- 
nyul, rá kell mutatni az anyag szakmai megközelítési hiányosságaira. A Manley-jelentés 
szerint a globális pangást elsősorban a monetarista gazdaságpolitika váltotta ki, különö- 
sen a Nemzetközi Pénzügyi Alap restrikciós stratégiája. Az akcióprogramban felvázolt 
kivezető út — politikai és morális-humánus megfontolásokból - igen pozitívnak tűnik. 
,A világgazdasági növekedés - fellendülés — csak az erőforrások világméretű újraelosztá- 
sán alapuló új növekedési modelltől várható (nem pedig a növekedési eredmények újraelosz- 
tásától) , ennek megfelelően elengedhetetlen a kereslet világméretű bővítése és az egyes 
társadalmi osztályok, ágazatok, területek és országok közötti jövedelmek újraelosztása. 
A fejlett és fejlődő országok közötti kapcsolatokban kialakult holtpontról csak széles 
körű nemzetközi együttműködés, a világgazdaság szerkezetének és irányítási mechaniz- 
musának átalakítása, az új világgazdasági rend követelményeinek fokozatos megvalósi- 
tása, a regionális és nemzetközi szervezetek szerepének erősítése, az Észak-Dél közötti 
kapcsolatok bevonása a Kelet-Nyugat közötti párbeszédbe, a fegyverkezési költségek 
csökkentése és átcsoportosítása lendíthet előre. A multilaterális megoldásokat egyes 
ellenszegülő szuperhatalmak még jó ideig hátráltathatják, az új növekedésélénkítési és 
kapcsolatfejlesztési modell azonban addig is támaszkodhat a célkitűzést elfogadó orszá- 
gok és intézményeik közötti együttműködésre."5 

A realitás viszont az, hogy a fejlett országokban többségében hatalmon levő nem 
szociáldemokrata erők aligha hajlandók részt venni egy ilyen globális újraelosztási 
program végrehajtásában. Az is felvethető, hogy ha a jelentés olyan időszakban készült 
volna, amelyben erősebbek a szociáldemokrata poziciók, több párt van kormányon vagy 
kormányközelben, elfogadtak volna-e hasonló tartalmú akcióprogramot." 

Ugyanakkor el kell gondolkodni az utópizmussal aligha vádolható Helmut Schmidt 
fejtegetésein, aki a világméretű keresletbővítés középtávú irrealitásának elismerése mel- 
lett távolabbi perspektívákat 15 felvázol: , En a fizetőképes keresletet világgazdasági 
keretekben erősítő keynesi koncepciót nem tekinteném teljesen túlhaladottnak. Feltéve, 
hogy tényleg sikerül a világgazdaságban egy közös politikát érvényesíteni. Ezt az előfelté- 
telt azonban mind ez ideig nem sikerült elérni, és a jövöben sem tűnik könnyen elérhető- 
nek... Vagyis: egy világméretű keynesizmus feltételei a belátható jövőben sem adottak. 
Ezért azonban Keynest, mint nagy gazdasági gondolkodót, nem kell okvetlenül mú- 
zeumba helyezni. Talán még eljön egyszer újra az Ő ideje."? 

Schmidt prognózisát alátámaszthatják még bizonyos trendek, amelyek folytatódását, 
illetve kialakulását némi óvatos derúlátással feltételezhetjük : 

e a világegészre is pozitívan kiható, kooperációs elemeket tartalmazó új viszony, 

dialógus a szuperhatalmak között; 

e a szociáldemokrata (jellegű) erők politikai térnyerése a kilencvenes években Európá- 

ban és azon kívül; 


6 Kádár Béla: Összefoglaló a Globális kihívás című SICEP-jelentésről és akcióprogramról (kézirat), 1986. 1-2. 
old. 

7 El kell fogadni ezzel kapcsolatban Kádár Béla bírálatát: , A helyzetmegítélés és az oknyomozás eredőjeként 
a Jelentés nem tud túllépni, végül is a szociáldemokrata gazdaságpolitika hagyományos keynesi korlátain és a 
jelenlegi válság megoldását a kereslet világméretű ösztönzésétől várja. Sem a Jelentésben, sem az Akcióprogramban 
nem bukkanunk olyan felismerésre, akár gyanúra, hogy a századunk harmadik negyedét jellemző világgazdasági 
termelési struktúrában már egyszerűen nincs dinamizmus a világgazdasági potenciál közel négyötödét reprezentá- 
ló fejlett és közepesen fejlett országokban. A gazdasági növekedés megváltozott feltételeinek . hajtóerőinek , pályájá- 
nak teljes figyelmen kívül hagyása mellett lehet csak feltételezni, hogy a kereslet, illetve a közületi fogyasztás 
mesterséges élénkítése majd ismét kedvező konjunktúrát alakít ki a szociáldemokrácia számára politikailag nagy 
jelentőségű lemaradó ágazatok, a kohászat, nehézvegyipar, energetika, járműipar stb. számára." — Kádár Béla: 
1. m. 13. old. 

8 Interjú Helmut Schmidttel. (G. Márkus György) Társadalomtudományi Közlemények, 1988. 1. sz. 

e a peresztrojka visszafordíthatatlanná válása a Szovjetunióban; 
e Japán és egyáltalán a délkelet-ázsiai régió fokozódó érdekeltsége a működő tőke 
exportjában. 


A szociáldemokrácia számára tehát — különböző okokból - járhatatlan útnak bizonyul 
a nemzetállam központi szerepére, beavatkozására épülő politika további változatlan 
folytatása; monetarista restrikciókkal, szigorpolitikával való helyettesítése; etatista 
autarkiás modellé való radikális továbbfejlesztése ; az adott keretfeltételek melletti g/obá- 
lis stratégiával való felváltása. 

Érthető tehát, hogy előtérbe került az európai opció. A legtöbb szociáldemokrata párt 


eg... 


Jellemző módon fogalmaz a nyugatnémet Peter Glotz (bár sajátos, más szociáldemok- 
raták által joggal bírált probléma, hogy a tágas ,eurobal" kiinduló koncepciójából 
érdemtelenül hagyja ki a zöldeket, az alternatívokat és az új társadalmi mozgalmakat, 
ami mögött feltehetően az rejlik, hogy ezt az irányzatot a szociáldemokrata pártokon 
belüli áramlatként tartja elfogadhatónak): , A demokratikus szocializmus Európájához 
— írja 1985-ben megjelent könyvében - jelenleg nincs meg a teherbíró többség. Aki azt 
akarja, hogy Európa földrajzi fogalomból politikai fogalommá váljék, annak egy vbalol- 
dali tömbötxc kell kialakítania ; ez azt jelenti, hogy a tőkétől függő műszaki és menedzseri 
eliteket és a középosztálybeli gazdaság bizonyos részeit össze kell kapcsolnia a szakszer- 
vezetekkel és a régi munkáspártokkal. Az a reménység, hogy a demokratikus szocializ- 
mus egy országban megvalósítható, ha a nemzet határcölöpei mögé visszahúzódunk, a 
pénz- és a hírforgalom folyamataira tekintettel anakronisztikus ; ezért az olasz kommu- 
nista Alessandro Natta vagy Achille Occhetto realistább, mint az angol szocialista Tony 
Benn vagy Eric Heffer. Akinek a szociális demokrácia Európája - amely sok kiáltó 
igazságtalanságot meghagy majd - nem elegendő, legalábbis a legközelebbi évtizedekre, 
az az európai társadalom szociális kettészakadását nem fogja megakadályozni; egy 
kétharmad-társadalomban fog kikötni."9 

A szociáldemokrata társadalomfelfogás elfogadja a piacgazdaságot és az árutermelést 
mint alapot és adottságot, bár pártok, pártokon belüli áramlatok és történelmi előzmé- 
nyek, nemzeti sajátosságok, illetve fejlődési szakaszok szerint eltérő hangsúlyok tapasz- 
talhatók, de az áruviszony egyetemessége, a piaci (tőkés) logika dominanciája ellenében 
egyenlőtlenségeket egyrészt szolidaritással, szociális biztonsággal, gazdasági demokrá- 
ciával kompenzálni kívánja, másrészt korlátozni, de ugyanakkor meghaladni is azt. Ez 
az alapállás érvényesül az európai integráció tartalmának átfogalmazásában: ,,. . Gazda- 
sági érdekek egy egyesült Európához nem elegendőek. S hogy a szociáldemokrácia a 
nyugat-európai országokban gyakran szkeptikusan viszonyul az integrációs folyamat- 
hoz, az többek között az uralkodó politika ökonomisztikus Európa-szemléletével ma- 
gyarázható, s kevésbé az Európa iránti lelkesedés hiányával" — olvashatjuk Klaus Hánsch 
Európa-politikus tanulmányában. A szocialistáknak , óvakodniuk kell attól, hogy az 
Európai Közösséget csak mint piacot fogják fel. Több kell hogy legyen számukra 
Európa, mint egy korlátozott felelősségű növekedési társaság."!? 

A közgazdász voltát meg nem tagadó osztrák Vranitzky kancellár valóban nem becsüli 
alá az említett ökonómiai bázist, vagyis azokat a gazdasági előnyöket, amelyek egy 
egységes nyugat-európai belső piacból származhatnak, s bár Ausztria különleges semle- 
gességi státusából eredően egyelőre a gyakorlati csatlakozás, társulás híve, a legáltaláno- 


9 Peter Glotz: Manifest für eine europáische Linke, Berlin (West), 1985. 77. old. 
10 Hánscb: i. m. 886. old. 

sabb szociáldemokrata követelést fogalmazza meg: a belső piac jottányit sem csorbíthat- 
ja a munkavállalók jogosítványait, kivívott életszínvonalát és életminőségét, s egyáltalán 
a szociáldemokrata típusú jóléti államot. Ellenkezőleg, az integráció révén keletkező 
előnyök révén javítani kell — a munka javára - az elosztáspolitikai arányokon. 

, Ha egyesek azt is hiszik - írja Vranitzky -, hogy az európai integrációs folyamatban való részvéte- 
lünkkel arra nyílna lehetőség, hogy kurtítsák a szociális ellátás garantált szintjét, a béreket és 
fizetéseket, a valóságban az fog kiderülni, hogy vállalataink gazdasági erejének kibontakoztatásával 
mindennek éppen az ellentéte valósul meg. Az általános jólét növekedése a munkavállalók képvisele- 
teinek is lehetővé teszi majd, hogy az elosztási kérdésben új hangsúlyokat határozzanak meg. Egy 
olyan Európa, amely ma még ötször annyi pénzt ad ki értelmetlen agrártöbbletek leépítésére, mint 
16 milliónyi munkanélkülijére, az nem lehet és nem lesz a mi Európánk. Egy dolog teljesen világos: 
a belső piac hátsó ajtaját felhasználva nem fogják a munkavállalók kivívott szociális jogait megkur- 
títani. A mi osztrák jellegű jóléti államunk vívmányai identitásunk részét képezik, éppen úgy. ahogy 
az európai azonosságnak alkotórésze a jóléti állam." 


A spanyol szocialista M. Marin, aki a Brüsszelben létrehozott Európai Közösségek 
Szociális Bizottságát irányítja, elutasítja a polgári pártok azon érvelését, hogy az egysé- 
ges (nyugat- )európai szociális térség szociáldemokrata követelése mögött, úgymond, az 
integráció fékezésének szándéka, valamilyen bürokratikus piacellenesség rejlene. Kezdet- 
ben - ismeri el Marin - volt egyfajta túlideologizáltság, de ezen ma a baloldal túl van, 
s nem a tagadás, hanem egy konstruktív paktum talajára helyezkedik. A belső piac révén 
érhető el olyan többletnövekedés, amely teljes foglalkoztatottságot, illetve a szociálpoliti- 
kailag elmaradottabb országok részére északi színvonalú jóléti államot teremthet. A bal- 
oldal tehát elfogadja a modernizációt és a liberalizálást, de a másik félnek is be kell 
látnia, hogy a mai Európában elképzelhetetlen egyfajta Manchester-liberalizmus. 

Számos szociáldemokrata párt hagyományos értékeit az ökológiai dimenzióval, a 
nem anyagi (ún. , posztmaterialista") értékrendek, egy minőségileg más posztinduszt- 
riális társadalom víziójának számos elemével gazdagította. Az új Európa-képbe termé- 
szetesen ez is szervesen beépül: , A demokratikus szocializmusnak kontinensünkön csak 
akkor van esélye, ha Európa egyesüléséhez köti sorsát. Történelmileg Európában a 
nemzeti azonosságok kifejlődése egy olyan új életmód megteremtődésével jár együtt, ami 
az ipari termelőerők jellegének felelt meg... A demokratikus szocialistáknak Európában 
egy olyan sajátosan európai életmód híveivé kell válniuk, amely sajátosan európai 
attitüdöt alakít ki a technológiai és ökológiai haladáshoz, és megteremti a posztinduszt- 
riális társadalomban az emberi együttélés sajátos kultúráját." 

Nyugat-Európa, illetve össz-Európa integrált gazdasága mint az amerikai gazdasági 
diktátummal és a rivális japán-délkelet-ázsiai régió technológiai előretörésével szembeni 
alternatíva az egyes nyugat-európai országok versenyképességének megerősítésére 
- Európa európaizálása - olyan szociáldemokrata eszme, amelyet számos nem szociálde- 
mokrata erő is magáévá tett. Egyre többen voltak kénytelenek felismerni, hogy a mikro- 
elektronikai forradalom kibontakoztatásában Nyugat-Európa lépéshátrányba került, s a 
belső piac megteremtésétől várják e folyamat visszafordítását. Ezt húzza alá Vranitzky 
is: ,,. . Hosszú idő óta először újra egy bizonyos útkezdési-megújulási hangulat lesz úrrá, 
és ez nem illúziókra, hanem megbízható, objektíve adott tényekre támaszkodik. Európa, 
legalábbis ha egységes lenne, ma a világ legnagyobb gazdasági hatalma lenne."!" 

Az integráció politikai arculatát, a külpolitikai, biztonságpolitikai kérdéseket illetően 
már sokkal inkább megoszlanak a vélemények az egyes pártok között, söt még a 
pártokon belül is. A szociáldemokrata pártok balszárnyán (és leginkább a NATO-n 
kívüli országokban, valamint a brit Munkáspártban) tartanak attól, hogy különösen a 


11 Vranitzky: i. m. 10. old. 

12 Marin szóbeli előadása, Bregenz, 1988. okt. 15. : 
13 Hánsch: i. m. uo. 

14 Vranitzky: i. m. 1. old. 

konzervatívok által szorgalmazott , külpolitikai együttműködés" a NATO-hoz, illetve az 
Egyesült Államokhoz köti a nyugat-európai országokat. 

Meglehetősen paradox, hogy az integráció minőségi továbbfejlesztésének hivatalos 
elképzeléseit — sem magát a tagállamok által jóváhagyott , Okmányt", sem az abban 
foglaltak szociáldemokrata verzióját — nem támasztották alá konkrét közgazdasági 
modellszámításokkal, rendszerszemléletű vizsgálatokkal, hanem egyedül politikai meg- 
fontolásokból, részben a , józan ész" logikájából, illetve a jól vagy rosszul felfogott 
érdekekből, továbbá a kívánságokból, netalán az illúziókból indultak ki. 

. Ezt a mulasztást volt hivatott utólagosan pótolni az a nagyszabású kutatási program, 
amelyet az Európai Közösség Bizottság Európa meg nem valósulásának költségei címmel 
indított be, és amelynek első részletes összefoglalása csupán 1988-ban jelent meg. A szá- 
mítások nem hagynak kétséget az integráció gazdasági jelentőségét illetően. Viszonylag 
nagy bizonytalansági tényezőket is figyelembe véve, a szakértők úgy becsülik fel, hogy 
középtávon az Európai Közösség bruttó belföldi terméke (GDP) több mint 6 százalékkal 
nő, meg nem valósulás esetén viszont 400 milliárd DM veszteség érné a tagállamokat. 

Ami a szociáldemokrata megközelítés szempontjából oly fontos foglalkoztatási pers- 
pektívákat illeti, ezek javulása , kevésbé az egyre-másra ajánlott keresletbővítő intézke- 
désektől, hanem mindenekelőtt a kínálati (termelési) oldalon történő pozitív változások- 
tól" függ majd. Ez feltételezi a költségek és az árak csökkentését, a vállalatok teljesítőké- 
pességének fokozását, nagyobb mértékű rugalmasságot és versenyképességet. Az ebből 
adódó, valamint a határok eltüntetéséből fakadó élesedő versenyfeltételek között , átme- 
netileg még munkahelyvesztésekkel is kell számolni", (Kiemelés tőlem. - G. M. Gy.) 

A baloldal számára meglehetősen elgondolkodtatóak az alábbi, szinte apodiktikusan 
megfogalmazott mondatok, s igen komolyan veendők a magyar gazdaságstratégiai 
koncepció és struktúraváltási tartalom megválasztása szempontjából. , A kilencvenes évek 
piaci feltételeihez való alkalmazkodás jelenleg beindított folyamata a politika és a 
gazdaság felelőseit sorsfordító döntések elé állítja : a vállalatoknak, ágazatoknak, területi 
egységeknek le kell mondaniuk a jövöben azokról a hagyományosan szerzett előjogaik- 
ról, amelyeket az EK-piac eddigi feldaraboltságának köszönhetően élveztek. Nincs 
olyan, a belső piachoz vezető út, amely megkerülhetné teljes ágazatok átstrukturálódá- 
sát, a munkaerő fokozottabb mobilitását, valamint a munka és a tőke szerepének új 
értelmezését. Mindezek társadalmi és politikai robbanóerővel bíró kihívások, amelyeket 
az európai kormányoknak végül is a túlnyomó piaci-integrációs előnyök mellett szem 
előtt kell tartaniuk." 

A jelentés , kulcsfontosságú" tényezőnek tekinti a piaci integrációból a , Közösség 
társadalmi és földrajzi egyensúlyára negatívan ható erők befolyásának" kezelését. Tekin- 
tettel arra, hogy , kedvező foglalkoztatási perspektívák" csak középtávon várhatók (hogy 
ez hány évet jelent, arra a jelentés nem tér ki), a folyamatokat , kedvezően befolyásolhat- 
ja a szociális partnerek közösségi szinten folytatott párbeszéde", továbbá a — Közösség 
regionális és szociális alapjaiból finanszírozott — , kompenzáló szociálpolitikai intézkedé- 
sek", a szakképzés támogatása, valamint , a munkavállalók mobilitásának és rugalmas- 
ságának elősegítése". 

A belső piac megvalósulásának előfeltétele a belső tőkemozgás és kereskedelem libera- 
lizálása, az árfolyamok egyeztetése, valamint a közösségen belül a protekcionizmus 
kiiktatása. Az irányt tehát felvázolták a szakértők: a munkaerő rugalmasságának, a 
szociális egyensúly problémáinak alárendelése a tőkemozgás és a versenyképesség prioritá- 
sának. S ezt követi az , üzenet", amely szól mind a kormányoknak, mind a kormányképes 
politikai erőknek : , Egy jól funkcionáló belső piacnak mindenképpen döntő előfeltétele 
a gazdaságpolitikák konvergenciája. . . És ebben nincs helye semmilyen makroökonómiai 
légüres térnek. A múlt elegendő példát szolgáltat arra, hogy szorosan egymással összefo- 


15 Cecchini-Bericht: Europa "92, Der Vorteil des Binnenmarktes, Baden-Baden, 1988. 


46 NEMZETKÖZI BALOLDALI FÓRUM 


nódott nemzetgazdaságok egymástól eltérő gazdaságpolitikai koncepcióiból recessziós 
veszélyek eredhetnek."!§ 

Mindebből nem bontakozik ki - legalábbis a 20. század hátralévő részét tekintve — egy 
, Szociális Európa" lelkesítő víziója. Az azonban kiderül, hogy egy - szükségképpen 
tökecentrikus - nyugat-európai integráció nem mondhat le — éppen a versenyképesség 
s a nem csak gazdaságilag értelmezhető egyensúly szempontjai miatt — a szociális partne- 
rekkel folytatott nemzeti és nemzetközi szintű dialógusról, s ami ebből következik: a 
szociáldemokrácia aktív részvételéről, akár kormányzati, akár más keretek között. Ami 
pedig a szociáldemokrata követeléseket illeti: 1. teljességükben egyelőre aligha valósul- 
nak meg; 2. részleges keresztülvitelük valamelyest lassíthatja, de a nem gazdasági szférát 
tekintve szilárdabb alapokra helyezheti az integrációt. 

Az 15 prognosztizálható, hogy a belső piac , menetrendszerűen" gyors kialakítását 
akadályozza a nyugat-európai nemzetállamok - sajátosságaikból eredendő és meghalad- 
hatatlan — sokszínűsége, amely a pártpolitikailag különböző összetételű kormányokban, 
eltérő politikai intézményrendszerekben is kifejeződik. Mindez óhatatlanul ellentmond 
a technokrata tökéletességigénnyel követelt , gazdaságpolitikai integrációnak". 


A nyugat-európai integráció következő szakaszát reálisan megítélve azt mondhatjuk, 
hogy az sem a jelenleg mérvadó szociáldemokrata elképzelések szerint, sem azok teljes 
negligálásával (még kevésbé a szociáldemokraták kirekesztésével) nem valósítható meg. 
A nyugat-európai és világgazdasági realitások tudatában bárhol is legyen kormányzó 
pozícióban, a szociáldemokráciának pragmatikus kompromisszumokat kell kötnie. 

Számunkra itt, Kelet-Közép-Európában azért is különösen fontos, hogy a szociálde- 
mokrácia minél nagyobb szerepet kapjon az integráció alakításában, mert — érthetően 
— ők viseltetnek a legnagyobb szimpátiával egy, a mi régiónk sajátosságaival adekvát 
demokratikus szocializmus iránt. Ok azért is akarnak egyesülő Európát, ,,... hogy 
hasonló álmok, amelyeket 1945-ben éreztünk Kelet-Európával kapcsolatban, valósággá 
váljanak" .!" 

A kelet-nyugati együttműködést, Kelet-Európa egészének bekapcsolását illetően a 
szociáldemokráciáé a legpozitívabb attitűd. Ismét Vranitzkyt idézve: ,,... Mi átfogó 
Európa-fogalmat definiálunk és egy európai opció keretében nyitottak kívánunk lenni 
egy folytatódó kelet-nyugati együttműködés minden lehetősége iránt, hogy egy nagyobb 
Európa megteremtéséhez hozzájáruljunk.""8 

Sok minden hiánycikk házunk táján: különösen a nem irreális és mégis mozgósító 
baloldali jövővízió. S talán kamatot sem kell fizetni érte, ha egy ilyen jövővízióhoz 
bizonyos gondolatokat a svájci szociáldemokrata Lilian Uchtenhagentől kölcsönzünk. 
A demokrácia európai eszméjét nemcsak őriznünk kell — írja -—, hanem a kor követelmé- 
nyeinek megfelelően továbbfejleszteni. , Hiszen a végiggondolt demokrácia nem más, 
mint egy szabadságelvű demokratikus szocializmus. Minden embernek joga van szabad- 
ságra, joga van, hogy életét, amennyire csak lehet, maga határozza meg. És ez a szabad- 
ság csak a szolidaritás bázisán lehetséges, mert szabadság nem valósítható meg mások 
vagy a természet és ezáltal a jövő nemzedékek rovására. Egy ilyen Európáért érdemes 
küzdeni. Egy ilyen Európa sokak - ma hazátlanok — számára végre egyfajta hazává 
válhatna." 


G. Márkus György 


16 Cecchini-- Bericht 1. m. 136- 139. old. 
17 H. Kramer: Thesenpapier, Bregenz, 1988. 
18 Vranitzky: i. m. 11. old. 


19 L. Uchtenhagen: Thesenpapier, Bregenz, 1988. 


A brit Munkáspárt és Európa integrációja 


Az európai integráció kérdésköre kapcsán érdemes figyelemmel kísérni a nyugat-európai 
baloldali mozgalmon belül a brit Munkáspárt erre vonatkozó sajátos álláspontját és 
evolúcióját. 

Nagy-Britannia a hatvanas évek közepéig a Nemzetközösségben látta fő partnerét, 
amelyben érdekelt volt az egész brit ipari, kereskedelmi, valamint a bank- és pénzügyi 
struktúra. Az 1945 után kormányzó munkáspártiak, majd a konzervatívok fő vonalak- 
ban sokáig megegyeztek a nemzetközösség-orientált kül- és gazdaságpolitikai stratégia 
kérdéseiben, bár az előbbiek, nyilván hagyományos demokratikus alapértékeik és ideoló- 
giájuk iránti elkötelezettségük által motiválva új típusú kapcsolatokra törekedtek a 
Nemzetközösség országaival. A konzervatívok -— sok vívódás után és korántsem egysége- 
sen - előbb ismerték fel az orientációváltás szükségességét, és ma is egyértelműbb hívei 
az egységes Európának, mint a munkáspártiak ; igaz, felfogásuk nem minden tekintetben 
egyezik nyugat-európai partnereikével. Igazán látványos stratégiaváltásra a munkáspárti 
Wilson-kormány idejében, csupán a hatvanas évek végén került sor. Az európai integrá- 
cióhoz való viszony kérdése azonban a mai napig megosztja a labouristákat. 


A labouristák európai integráció iránti ellenszenve sajátos okokkal magyarázható. 

u Amíg Nyugat-Európa többi részében az államot hagyományosan olyan autonóm 
közhatalommal azonosították, amely a politika felett áll, attól független, addig Nagy- 
Britanniában éppen a Nemzetközösség víziója, koncepciója nehezítette meg az állam 
konzisztens jogi definícióját. Története során a brit állam sohasem volt pontosan körül- 
határolt, a kontinentális európai (nyugati) berendezkedésekhez hasonlítható jogi intéz- 
rozását is. Az európai szuverenitás alapját lényegében a szuverén közhatalom képezte. 
Nagy-Britanniában azonban az államszuverenitás inkább a parlament szuverenitásához 
kötődött, amelyben a politikai erők, a pártok játszották a fő szerepet. A brit állam fontos 
sajátossága a parlamenttel való teljes összenövés. A parlament a maga rendjével képezi 
az egyetlen olyan közös alkotmányos entitást, amelyet az Egyesült Királyságban érvé- 
nyesíteni lehet, és ezért is olvad össze az állam szuverenitása a parlamentével. 

u A Munkáspárt államfelfogására elsősorban a brit radikális tradíciók hatottak, 
amelyek a nyugat-európaiaktól eltérően nem voltak államellenesek. A brit radikálisok 
követeléseiket az állam keretén belül fogalmazták meg úgy, hogy ugyan annak átalakítá- 
sára törekedtek, de nem határolták körül államelméletüket. 

A Munkáspárt szocialista ideológiája iránti elkötelezettsége (amit az 1918-as program 
határozott meg) összefonódott a brit radikalizmus örökségével, a defenzív trade-unioniz- 
mussal, a brit nagyhatalmi nacionalizmussal és a kormányzat parlamentpárti modelljé- 
vel, amelyben a párt vezérének domináns szerep jutott. 

A Munkáspárt 1945 után (amikor hat évig kormányzott) arra törekedett, hogy többsé- 
get szerezzen a parlamentben, a brit állami politika tárgyává fejlessze a labourista 
társadalompolitikai reformokat, biztosítsa, szélesítse a brit szakszervezeti mozgalom 
jogait, működési körét, szabadságát. Az európai gazdasági és politikai integráció azon- 
ban a munkáspártiak többségének felfogásában ilyen vagy olyan formában szűkítette, 
veszélyeztette a brit munkásmozgalom már kivívott pozícióit egy szuverén brit parla- 
mentben, politikai rendszerben.! 


1 Bővebben erről a kérdésről lásd B. Jones-M. Keating: Labour and the British State. (Oxford, 1983. 2-11., 
163-192. old.) 


48 NEMZETKÖZ! BALOLDALI FORUM 


Az elmúlt évtizedekben - főleg a nyolcvanas években - vita tárgya volt: mennyire 
modern, korszerű a brit Munkáspárt, s milyen a britek szuverenitásfelfogása. 

Gazdasági szinten már évtizedek óta csökkent a nemzeti államok gazdasági szuvereni- 
tása. A termelési, pénzügyi, kereskedelmi integráció korlátozta az államok azon képessé- 
gét, hogy szuverén módon vázolják fel jövőjüket. A szuverén, önálló állam és a modern 
gazdaság között tehát egyértelművé vált az ellentmondás. Az amerikai-szovjet bipolari- 
tás a nemzetközi viszonyokban, a két szemben álló blokk mintegy internacionalizálta a 
biztonság- és védelmi politikát, ami ugyancsak a nemzeti állam régebben értelmezett 
teljes szuverenitása ellen irányult. Hasonló hatást váltott ki a nemzetközi, transznacioná- 
lis kormány- és nem kormányközi szervezetek számának és jogkörének növekedése is. 
Ebben a folyamatban az Európai Gazdasági Közösség megjelenése értelemszerűen döntő 
láncszemmé vált, hiszen különböző szervezetei politikai, gazdasági szabályozó, irányító 
jogkörrel rendelkeznek és részben gyakorolják a közösség államainak közhatalmi funk- 
cióit is. Ezek az államok már nem egyedüli gazdái a határokon belüli hatalmi viszonyok- 
nak. Ezzel együtt természetesen megmarad a tagállamok végső döntési hatalma, befolyá- 
sa a bel- és alapvető külpolitikai kérdésekben egyaránt. A szuverenitás dimenziója 
mintegy megoszlott a közösség és tagjai között. Hagyományos értelemben tehát már nem 
lehetett beszélni a közösség államai teljes szuverén közhatalmáról.? Ez a tény erősen 
meghatározta a brit baloldal, a Munkáspárt és a szakszervezetek gondolkodásmódját és 
EGK -ellenességüket is. 


u B ő 
Az európai integráció első lépéseinek megtételekor (lásd például az Európa Tanács 
Miniszteri Bizottságának létrehozását, az Európai Szén- és Acélközösség megalakulását 
1949-1950-ben) a kormányrúdnál a mukáspártiak voltak. Ellenérzésük e törekvésekkel 
szemben nemcsak azzal volt magyarázható, hogy értelmezésükben egy új alapon funk- 
cionáló Nemzetközösség jobban megfelelt a brit érdekeknek, mint az európai kooperá- 
ció, hanem azzal is, hogy a munkáspártiak többséggel rendelkeztek a brit parlamentben, 
és így képesek voltak reformpolitikájuk megvalósítására. Ezért nem szívesen vetették 
volna alá politikájukat bármilyen szupranacionális európai szervezetnek, nem is beszélve 
arról, hogy ekkor Európában többnyire jobboldali pártok voltak hatalmon. A hatvanas 
évek elején, amikor a konzervatív kormány először kérte felvételét az EGK-ba, a Mun- 
káspárt jobbszárnya Európa-párti volt, de az erős balszárny, így a Tribune-csoport 
ellenezte a csatlakozást, mondván, hogy a Közös Piac kapitalista szervezet, amely 
akadályozza a szocializmus előretörését, és eszköz a NATO politikai szférájának szélesi- 
tésében. A párt akkori vezére, Gaitskell ebben a helyzetben az úgynevezett , feltételekhez 
kötött belépés" álláspontján volt, de feltételei gyakorlatilag kizárták a belépés lehetősé- 
gét. Ő ugyanis minden bizonnyal a párt jelentős hányadának nyomása alatt a nemzetkö- 
zösségi kötelékek biztosítását, az önálló brit politikaalkotás és gazdaságtervezés jogát, 
továbbá garanciákat követelt a brit mezőgazdaság pozícióinak megőrzéséhez. A Nem- 
zetközösséghez való ragaszkodás - minden ellentmondás ellenére — egyre irreálisabba 
vált. Az önálló brit kül- és gazdaságpolitika azonban olyan érv volt, amely ténylegesen 
összefonódott a brit labouristák társadalompolitikai stratégiájával. 

A hatvanas évek végén, amikor a Wilson-kormány kérte belépését a Közös Piacba, 
már nyilvánvaló volt, hogy a hagyományos birodalmi, majd nemzetközösségi orientáció 
következtében a brit ipar , elkényelmesedett", csökkent termékeinek versenyképessége. 


2 1972-ben a világon még 280 kormányközi bizottság működött, 1984-ben már 365. A nem kormányközi 
nemzetközi szervezetek száma ebben az időben 2173-ról 4615-re nőtt. Ezek módosították a világgazdasági és 
politikai döntési mechanizmusokat. 


3 D. Held. New Times. Farewell Nation State. Marxism Today, 1988. december (12-17. old.) 

Ez érzékenyen érintette a tőke érdekeit, hiszen a gazdasági struktúra modernizálása már 
elképzelhetetlen volt az Európával való együttműködés szorosabbá tétele nélkül. 

A brit munkásmozgalomban azonban továbbra is sokan féltették a brit szuverenitást, 
amely a szakszervezetek és maga a Munkáspárt mozgásterének alapja volt. Az 1971. évi 
konferencia ugyan elutasította az EGK-ba való belépés gondolatát, de amikor 1971 
őszén a brit parlament vitatta a konzervatív kormány belépési javaslatát, a munkáspárti 
képviselők egy része támogatta az ország EGK-tagságát. A belépésnek voltak ellenzői 
a konzervatív képviselők között is; védték a birodalmi lobby érdekeit. Végül a tory- 
javaslat úgy emelkedett törvényerőre, hogy 69 munkáspárti képviselő a konzervatívok 
mellett szavazott (a labourista frakció egynegyede). 

Nagy-Britannia 1973. január 1-jén az Európai Gazdasági Közösség tagja lett, és ezzel 
történetének új szakasza kezdődött. A Munkáspárt többsége azonban szembehelyezke- 
dett a Közös Piaccal, de maga a vezetés sem volt egységes e kérdést illetően. Még 
1972-ben - tiltakozásul a Munkáspárt Közös Piaccal szembeni elutasító állásfoglalása 
miatt — R. Jenkins, a párt egyik prominens figurája lemondott vezérhelyettesi funkciójá- 
ról, és az árnyékkormány több tagja is ugyanezt tette. 

A Közös Piachoz való viszony kérdése különösen élesen vetődött fel az 1974-es 
választások előtt. A párt választási felhívásában népszavazást helyezett kilátásba (ilyet 
régebben a brit politikai rendszer nem ismert): Nagy-Britannia polgárai kívánják-e a 
közös piaci tagságot, vagy a kilépés mellett döntenek. Ugyanez a felhívás kilátásba 
helyezte a labouristák kormányra jutása esetén a tagsági feltételek újratárgyalását. 

Az 1975-ben megtartott népszavazás előtti igen heves vitában — bár formailag jelentős 
helyet kaptak a mezőgazdasági import, az árak, a Nemzetközösség egyes országai, 
például Új-Zéland importjának problémái — a munkáspárti baloldal egyenesen és kertelés 
nélkül fogalmazta meg kételyeit. A. Benn a brit parlament védelmében szállt szembe az 
Európai Gazdasági Közösséggel. N. Kinnock a Tribune 1975. május 2-i számában 
Szocializmus és szuverenitás címmel írt cikkében megállapította, hogy a foglalkoztatott- 
ság biztosítása érdekében a szocialista politika szükségszerűen feltételezi az állami be- 
avatkozást, a koncentrált, irányított regionális fejlesztést. Ahogy megjegyezte, az EGK 
szabályzata ezt megakadályozza. 

Az 1975-ben megtartott népszavazáson a szavazók kétharmada nem kívánta az ország 
kilépését a Közös Piacból. A teljes képhez azonban még hozzátartozik, hogy a választá- 
sokon a szavazásra jogosultaknak csak alig 50 százaléka vett részt, tehát az ország 
lakosságának többsége gyakorlatilag nem szavazott a Közös Piac mellett. (A labour 
baloldala számára a népszavazás eredménye kudarcnak számított.) A kormány azonban 
aligha tehette kockára a közös piaci tagságot. A kilépés gondolatát ugyanis a brit 
vállalkozók döntő többsége elutasította, és Wilson az amúgy is nehéz gazdasági helyzet- 
ben egyre kevésbé kívánt konfrontálni velük. 

Ami a közös piaci tagság feltételeinek újratárgyalását illeti, Nagy-Britannia számára 
a legfontosabb az EGK költségvetéséhez való hozzájárulás volt. Ennek mértéke ugyanis 
az agrárimport-illetékből származó bevétel nagyságától függött. Mivel a szigetországnak 

jelentős az élelmiszerimportja, igen nagy összegekkel kellett hozzájárulnia az integrációs 
költségvetéshez, amit sokan kifogásoltak. A kifogásolt költségvetési finanszírozást 1975- 
ben módosították azok az országok, amelyeknek a befizetésből gazdasági súlyukhoz 
viszonyítva mértéken felül kellett vállalniuk, és költségvetési visszatérítésre váltak jogo- 
sulttá. Ez azonban nem lehetett több a költségvetés mintegy három százalékánál. 

1977-ben Callaghan, a Munkáspárt vezére (Wilson utódja), miniszterelnök levéllel 
fordult a Munkáspárt Végrehajtó Bizottságához, amelyben megjelölte azokat a területe- 
ket, ahol a Munkáspárt szükségesnek tartja a Közös Piac reformját: a nemzeti kormá- 
nyok és parlament hatáskörének fenntartása, a közösség üzleti ügyeinek demokratikus 
ellenőrzése, a nemzeti kormányok előjoga a gazdasági, ipari és regionális stratégiai célok 

kijelölésében, a közös mezőgazdasági politika reformja és egy olyan energiapolitika, 

amely összhangban lesz a brit nemzeti érdekekkel. A párt 1979-es Európa-választási 
felhívásában megerősítette elkötelezettségét az EGK alapvető reformja mellett, és kilá- 
tásba helyezte az abból való kilépést, amennyiben egy meghatározott időszakon belül ezt 
nem valósítják meg." 

Az 1979-es választások után — összhangban a párt politikájában lezajlott változások- 
kal -— a Munkáspártban többségbe kerültek azok a politikai erők, amelyek szerint 
Nagy-Britannia gazdaságának önálló irányítása szempontjából az ország EGK -tagsága 
károsnak tekinthető, ezért ki kell lépnie a közösségből. 1980-ban a munkáspárti konfe- 
rencia a kilépés mellett szavazott, és azzal érvelt, hogy nem sikerült keresztülvinni azokat 
a reformokat, amelyeket a párt szükségesnek ítélt. Nem utolsósorban az ezen elhatáro- 
zást kiváltó széles európai kritikára válaszolva, a Munkáspárt kiemelte: nem általában 
ellenzi az európai együttműködést, az Európai Gazdasági Közösség még nem Európa. 
A párt egy szuverén brit parlament figyelembevételével, más alapokon együttműködve 
az európai szociáldemokrata, szocialista erőkkel, egy olyan kooperáció kialakításán 
kíván munkálkodni, amely majd az Európai Gazdasági Közösség szocialista alternatívá- 
ját képezné." 

A munkáspártiak dilemmája azonban egyértelmű volt: mi legyen a párt viszonya az 
Európa Parlamenthez, hiszen ebbe 1975-ben a párt már képviselőket delegált, majd 
1979-ben részt vett az Európa parlamenti választásokon. Igaz, e választások alkalmából 
kiadott választási felhívásában ellenezte a parlament hatáskörének bővítését, és inkább 
a nemzeti parlamenti keretekre épülő demokrácia szélesítésére helyezte a hangsúlyt. 
A kilépés melletti 1980-as döntés azonban új helyzetet jelentett. E konferencia a dilemmát 
úgy oldotta fel, hogy fenntartotta az Európa Parlamentben működő munkáspárti cso- 
port tevékenységének szükségességét mindaddig, amíg az ország tagja a Közösségnek, 
azt állítván, hogy ezután is részt kíván venni Nagy-Britannia érdekeinek védelmében." 
Ez azonban érthetően nem oldotta meg magát az alapvető ellentmondást. Az Európa 
Parlamentben tevékenykedő munkáspárti képviselőcsoport eléggé elszigetelten tevékeny- 
kedett az egyébként erős szocialista frakciótól. Meglehetősen passzív maradt a munkás- 
párti csoport 1986-ban abban a vitában is, amely az egységes Európa törvénye körül 
folyt. 

Nemegyszer előfordult, hogy a munkáspárti csoport határozatlanságával mintegy 
átengedte a teret a konzervatív képviselőknek, akik viszont keményen és határozottan 
álltak ki Nagy-Britannia közös piaci feltételeinek javításáért, és képviselték az ország 
nemzeti érdekeit. Ez a munkáspárti magatartás gyakran váltott ki értetlenséget az 
európai baloldal soraiban." 

1981-ben az éves munkáspárti konferencia külön határozatban ismételte meg a párt 
kilépési szándékait, majd az 1982-ben elfogadott új programjában ugyancsak megerősí- 
tette elhatározását. Akkori érvei szervesen kapcsolódtak a baloldal, az úgynevezett 
alternatív gazdasági stratégia által is befolyásolt radikális munkáspárti gazdaság- és 
társadalompolitikához. E politika ugyanis feltételezte az ipari cikkek importjának ellen- 
őrzését és a foglakoztatáspolitika előmozdítására irányult. A labouristák indokoltnak 
tartottak egy átfogó tervstratégia bevezetését. Elkerülhetetlennek vélték a saját brit 
érdekeknek megfelelő antiinflációs intézkedéseket. Mindezeket azonban az EGK szaba- 
lyai nem tették lehetővé. Egészében tehát a Munkáspárt teljes gazdaságpolitikája került 
ellentétbe a EGK-tagsággal. Mindezt tetézte az Egyesült Királyság számára előnytelen 
mezőgazdasági politika, valamint a költségvetéshez való magas hozzájárulás. Az 1981-es 
határozat külön is hangsúlyozza, hogy a kilépés jelentős előnyöket hozhatna a brit 


4 A Socialist Foreign Policy. L. P. Discussion Document. 1981. (10. old.) 
5 Uo. 5-6. old. 

6 Uo. 12-13. old. 

7 Lásd erről B. Campbell: Them and Us. Marxism Today, 1987. január. 

demokratikus intézmények számára, hiszen biztosíthatja azok szuverenitását: a Közös- 
ség törvényei, szabályai ugyanis sértik ezeket. A munkáspártiak ezen túl keményen 
bírálták a Közös Piac nem demokratikusnak ítélt döntéshozatali mechanizmusát 1s. 

A Munkáspárt elképzelései szerint a választásokat követő egy éven belül tárgyalások 
útján, tehát a partnerek érdekeinek figyelembevételével kívánnák megvalósítani az or- 
szág kilépését. Nem tartották szükségesnek a népszavazás megtartását, hiszen a pártra 
való szavazás értelemszerűen magában foglalná a választók elhatározását e kérdésben 
is. Aki a Munkáspártra szavaz, a kilépés mellett szavaz." 


Az 1983-as választási vereség után a Munkáspárt változtatott az Európai Gazdasági 
Közösséghez való viszonyán. Ez mindenekelőtt abban fejeződött ki, hogy a pártkonfe- 
rencia, tehát a párt többsége (a baloldallal ellentétben) már nem helyezte kilátásba az 
ország kilépését a Közös Piacból egy esetleges munkáspárti győzelem után. A párt 
platformja az 1984-es Európa-választásokon már mellőzte a közösségből való kilépés 
követelését, egyúttal sürgette annak radikális átalakítását, reformját. Ez alatt a munkás- 
pártiak egyrészt a már említett reformintézkedéseket értették, másrészt követelték, hogy 
a Közösség tegyen intenzív lépéseket a munkanélküliség leküzdése, a jóléti vívmányok 
megőrzése érdekében. Az 1986 végén napvilágot látott munkáspárti dokumentumok is 
a Közösség reformja mellett álltak ki..A Munkáspárt ezekben azt követelte, hogy a 
Közös Piac a közös erőforrásokból ne az abszurd magas mezőgazdasági árakat dotálja, 
illetve tartsa fenn az egyre dagadó költségvetést, hanem tevékenyen járuljon hozzá a 
regionális fejlesztéshez, beruházáshoz, új munkahelyek teremtéséhez. Az Európa Parla- 
ment munkáspárti csoportja tevékenységének középpontjában az utóbbi években ennek 
megfelelően a közös agrárpolitika kritikája, a szociális-regionális fejlesztés elősegítése 
állt.!0 A párt 1987-es parlamenti választási platformja egészében ezt a politikát erősítette 
meg. 


1987-1988-ban felerősödtek az Európa-viták a brit Munkáspártban és a szakszervezeti 
mozgalomban. Az integráció rohamos előretörése és 1992 - az Egységes Európai Piac 
kiteljesedésének - közeledése, a Munkáspárt 1987-es újabb választási veresége (még ha 
a párt javított is 1983-as pozícióin) megkövetelte a munkáspártiak határozottabb Euró- 
pa-stratégiájának kialakítását. 

Az 1987-es konferencián elhatározták a teljes pártpolitika átértékelését 1989-ig, és ezen 
belül az integrációhoz kapcsolódó viszonyuk újrafogalmazását is. Ennek érdekében 
munkacsoportokat hoztak létre. Az 1988-as konferencia már megvitatta e csoportok 
munkájának részeredményeit. A Britannia helye a világban című egyik ilyen jelentés 
felvázolja az új labourista Európa-koncepció kontúrjait. A Munkáspárt és a szakszerve- 
zetek 1988-ban elfogadott állásfoglalásai további változásokat tükröznek a brit baloldal 
gondolkodásmódjában, és úgy tűnik, egyre jobban kikristályosodik egy olyan Európa- 
stratégia, amely már túlmegy az EGK hagyományos kritikáján ; megfogalmazza a Mun- 
káspárt és a szakszervezetek konkrét politikáját, követeléseit. Mindez növeli a Munkás- 
párt aktivitását mind az Európa Parlamentben, mind az Európai Közösség Szocialista 
Pártjai Szövetségében. E kibontakozó fordulat mindenképpen figyelmet érdemel, 


8 Withdrawal from the EEC. Statement by the NEC to the 1981 Conference. (3-4, 7-8, 11-12, 16-17. old.) 
(Published by the LP 1981.) 

9 Labour Weekly, 1986. december 5. 

10 NEC Report. Labour. Blackpool. 1986. (63-64. old.) 

még akkor is, ha a munkáspárti és szakszervezeti követelések egy része ma még 
illuzórikus. 

A Munkáspárt idézett állásfoglalása abból indul ki, hogy a következő választásokon 
Nagy-Britannia mar húsz éve tagja lesz az EGK -nak. 1973 óta gyökeresen megváltozott 
külkapcsolatainak iránya. Az ország kereskedelmének közel 60 százaléka a Közösségen 
belül bonyolódik, ezért a kilépés hatalmas károkkal járna a brit gazdaság számára, 
szétrombolna fő partnereivel kialakított előnyös kapcsolatait ií5. Ez az alapállás arró! 
tanúskodik, hogy a Munkáspárton belül felülkerekedtek azok az erők, amelyek a józan 
értelemre és célszerűségre apellálnak, és szakítani kívánnak a párt hagyományos EGK- 
ellenességével. Ezek közé tartozik D. Martin, a Munkáspárt Európa parlamenti képvise- 
lőcsoportjának vezetője, aki 1992 után az Európai Közösségben látja a munkanélküliség 
leküzdésének tő eszközét. Azzal érvel, hogy a kilencvenes évek közepére elkerülhetetlenül 
kialakul egy európai közös kormány ..embriója", s ekkor már a nyugat-európai régió 
gazdasági, szociális ügyeinek 80 százaléka a Közösség szintjén lesz kezelhető. A brit 
Munkáspártban Martinon kívül is egyre többen azt állítják, hogy a brit gazdaság és 
társadalom bajainak orvoslása európai keretekben oldható meg.!! 

A Munkáspárton belül egyre többen hangsúlyozzák, hogy az elmúlt közel másfél 
évtizedben maga az EGK is változott, és gyakorlatilag ma már egyet jelent Nyugat-Euró- 
pával, hiszen már tizenkét ország tagja, Norvégia pedig, amely 1972-ben - amikor 
Nagy-Britannia csatlakozott a Közösséghez - még elutasította a belépést, ma ismét 
fontolgatja ennek lehetőségét. A Munkáspárton belül mind többen ismerik fel, hogy a 
K özösség ma komoly gazdasági és külpolitikai erő (ez utóbbi vonatkozásában elhangzik, 
hogy Dél-Afrika és Közel-Kelet megitélésében a Közösség szervei sokször progresszíveb- 
ben foglalnak állást, mint a Thatcher-kormány). Nagyra értékelik az Európa Parlament- 
nek a foglalkoztatottságot, a szociálpolitikát és főleg a női egyenjogúságot elősegítő 
törvényhozását, továbbá azt a közös szociális alapot, amelyet a Közösség fenntart, s 
amely ből a szigetország is részesül. Nagy-Britannia egyébként jelentős segítséget kapott 
a női munkaerő technológiai képzése, átképzése terén is. 

A Munkáspárt ugyanakkor szükségesnek látja a Közösség gazdasagi, politikai struk- 
túrájának atalakítását, kifogásolja a túl magas élelmiszerárakat, amelyek nem az állam- 
polgárok, hanem az. egyes államok érdekeit szolgálják. Felveti annak a veszélyét, hogy 
az Egyesült Európai Piac azokba a régiókba fogja koncentrálni az új ipari beruházáso- 
kat, amelyek eddig is fejletlenek voltak; tart Nyugat-Európa további polarizációjától, 
fejlett és fejletlen régiókra való megoszlásától, attól, hogy ez a folyamat Nagy-Britannia 
számára nem lesz kedvező. Ezzel együtt hangsúlyozza a Közösség lehetőségeit, amelyek 
kedvező hatással lehetnek a tagállamok, így az ország fejlődésére is. Ezért a Munkáspárt 
— és ez állásfoglalásainak egyik lényeges pontja -— más demokratikus szocialista erőkkel, 
pártokkal lehetőséget lát a Közösség átalakítására. Annak érdekében fog munkálkodni 
— szól a dokumentum -, hogy az Európai Közösségen belül valósuljanak meg a demokra- 
tikus szocializmus elvei. A munkáspártiak hozzáteszik, hogy a Közösség csak akkor 
szolgálhatja majd teljességgel Nagy-Britannia érdekeit, ha a Munkáspárt lesz hatalmon. 
amely következetesen törekszik a brit ipar fejlesztésére, az új munkahelyek megteremté- 
sére és a demokratikus ellenőrzés kiépítésére. 

A munkáspárti dokumentum állást foglal a Közösség konkrét gazdaságpolitikáját 
illetően. inegtogálmazza KÖVÉLESSEL NAG tÁsE s ezen belül központi kérdésnek tekin 


..P.. 


sét.!2 


11 D. Martin. Labour must take the lead in developing an alternative left agenda for Europe - Tribune, 1988. 
június 10. 

12 Britain in the World. In: Social Justice and Economic Efficiency. (A Munkáspárt 1988-as konferenciájanak 
dokumentuma 47-48. old.) 

N. Kinnock , a Munkáspárt vezére a konferencián elmondott beszédében szembeállítot- 
ta a munkáspártiak és a toryk Európa-politikáját. Szerinte az egységes európai piacnak 
- a konzervatívok felfogásában - elsősorban a tőke szabad mozgását kell biztosítania, 
a munkáspártiak viszont az 1992 utáni európai együttműködés szociális dimenziójának 
fontosságát hangsúlyozzák, ami thatcherék oldaláról másodlagos szerepet játszik." 
A Munkáspárt mindemellett kifejezésre juttatja, hogy az európai együttműködésnek 
hozzá kell járulnia a kelet-nyugati viszony javulásához, a jobb megértéshez. 


A brit munkásmozgalom európai orientációjának erősödését jelzi a TUC 1988-as konfe- 
renciája. Ezen részt vett az EGK állandó bizottságának elnöke, a francia szocialista 
J. Delors, ami önmaga is jelzi, hogy újfajta klíma kezd uralkodni a brit munkásmozga- 
lomban. Európa számára is fontos, hogy a brit munkásmozgalom konkrét programmal 
készüljön fel 1992-re. Delors beszéde a Közösség lehetőségeiről jelentős hatást váltott ki 
a konferencián, annál is inkább, mert ő is nagy súlyt fektetett a szociális kérdések 
megoldását illetően az európai szakszervezetek együttműködésére. A konferencián olyan 
álláspont született, amely támogatja a Közösséget, és meghatározta e támogatás feltétele- 
it, hátterét. A TUC állásfoglalása hangsúlyozza az Európai Közösség Szakszervezeti 
Szövetségével való szoros együttműködés szükségességét. A szakszervezetek és a vállal- 
kozók között - közösségi szinten — olyan egyezményt sürget, amely tartalmazza a 
szociális védelem és az ipari demokrácia fejlesztésének garanciáit. Követeli, hogy az 
EGK fogadja el az európai szakszervezeti szövetség szociális cikkelyét, amely biztosítja, 
hogy a multi- és transznacionális vállalatok csak a szakszervezetekkel egyeztetve jelen- 
hessenek meg más országokban. A TUC sürgeti a munkafeltételek egységesítését a 
Közösségen belül, az egységes bérminimumot, a 35 órás munkahetet, a háromoldalú 
konzultációk rendszerének állandósítását a szakszervezetek, a vállalkozók és az Európa 
Parlament bizottságainak a bevonásával.! 

Az európai integráció ellenfelei a brit baloldalon, a Munkáspártban - bár csökkenő 
mértékben, de - fenntartják álláspontjukat, és kritikusan viszonyulnak a Munkáspárt 
és a szakszervezetek vezetésének új politikájához. Hozzátehetjük, hogy M. Thatcher, 
miközben egészében pozitív következményeket vár 1992-től, maga is mintegy lassítani 
igyekszik az egységes európai piac bevezetését, elsősorban a brit pénzügyi szuverenitást, 
a fontot féltve. Fenntartásai vannak az egységes monetáris rendszer bevezetésével szem- 
ben, és ahogyan az 1988-as hannoveri EGK-csúcson mondta, még nem tartja időszerű- 
nek a közös bank, közös valuta alkalmazását. 

A brit baloldal Európa-ellenfeleinek aggályai természetesen mások. Azt állítják, hogy 
a brit közvélemény többsége ma is szkeptikus a Közösséggel és 1992 új lehetőségeivel 
szemben. Felfogásuk szerint az egységes európai piac elsősorban az üzleti köröknek, a 
vállalkozásoknak kedvez. Kifogásolják, hogy a Közösségnek nincs koherens szociális 
programja. Nem lelkesednek 1992 új lehetőségei iránt, mert — szerintük -— nincs semmi 
garancia arra, hogy a tőkeáramlás és a munkanélküliség leküzdése összhangba kerülhet. 
A Munkáspárt vezetése határozottabban tart a régiók fejlettsége közötti szakadék növe- 
kedésétől, ami Nagy-Britannia számára tragikus következményekkel járhat. Nem elég 
egyszerűen tudomásul venni — állítják — a brit szuverenitás csökkenését. Véleményük 
szerint 1992 után a brit parlament és kormányzat már csak igen kevés eszközzel lesz 
képes hatékonyan beavatkozni az ország gazdasági és ipari viszonyaiba, miközben a brit 
gazdaságnak igenis vannak jelentős társadalmi hatású specifikus problémái is. Kétségbe 


13 Speech by the Rt. Hon. Neil Kinnock MP, Leader of the Labour Party. . . Blackpool October 4" 1988. (4-5. 
old.) 
14 A TUC 1988-as konferenciájáról lásd 7 days 1988. szeptember 17. 

vonják a közös demokratikus szocialista fellépés hatékonyságát, amikor a Közösség 
tagországainak többségében a szociáldemokraták (szocialisták) vagy nincsenek kormá- 
nyon, vagy nem játszanak azokban domináns szerepet.!5 


ax 


E fenntartások nem újak. Korántsem állíthatjuk, hogy a Munkáspárt és a szakszerveze- 
tek programja valamennyit eloszlatja. Kétségtelen azonban, hogy az Európai Gazdasági 
közösség kritikus támogatása, struktúrájának demokratikus szocialista átalakítására 
irányuló törekvések sokkal inkább reálisak, mint a puszta tagadásra épülő szkepszis. 


15 7 days 1988. augusztus 6. és Tribune 1988. december 23/30. 


Kalló Viktor: Pávák 

Demokrácia - szocializmus - népfront 


Ma a politikai rendszer változásának fele- 
lősségteljes szakaszát éljük. Kavarogva, 
részben spontán reakcióként, részben irá- 
nyitottan, ám többnyire éles politikai csa- 
tározások termékeként kezdenek kiala- 
kulni azok a formák, amelyek keretében a 
jövő pluralisztikus felépítményének sze- 
replői cselekedni fognak. Ez komoly köve- 
telményeket támaszt a folyamatot tudato- 
san alakítani akaró erőkkel szemben, bár- 
mely táborhoz tartozzanak is. A holnap 
politikai viszonyait erősen befolyásolják 
majd azok a kompromisszumok és azok az 
ütközések, amelyeknek az új és a megújuló 
politikai erők a kibontakozás időszakában 
tevékeny vagy szenvedő részesei. Sokak 
táborválasztását, útjait vagy tévútjait ha- 
tározhatják meg egy-egy mai, sikeres vagy 
balkezes taktikai manőver során szerzett 
tapasztalatok vagy az elszenvedett sérülé- 
sek. A kialakuló szervezetek minőségét, 
hatékonyságát sem az égiek rendelik el: 
olyanok lesznek, amilyeneket politikai 
kultúránk (korlátozottan tágítható) kere- 
tei között magunk tudunk teremteni. Az új 
építmény - ez kockázat nélkül megjósolha- 
tó — biztosan nem lesz nemcsak egyetlen 
párt, hanem még egyetlen, politikailag 
többé-kevésbé egynemű blokk műve sem, 
mivel azt az ezen mindenképpen túlmenő, 
az ennél szélesebb, az ellentéteken e vonat- 
kozásban fölülemelkedő együttműködés 
hozhatja csak létre. 

Ezért kell keresnünk az egyezkedésnek, 
a tárgyalásoknak, adott esetben az össze- 
fogásnak azokat a formáit, amelyekben 
egymástól világnézeti és szervezeti szem- 
pontból esetleg erősen eltérő csoportosulá- 


sok is közreműködhetnek előbb az új 
közéleti játékszabályok és intézmény- 
rendszer kialakításában, majd a fejlet- 
tebb országokhoz való felzárkózás nagy 
össztársadalmi feladatának megoldásá- 
ban. 

Éppen ezért tartom igen termékenynek 
Vitányi Iván kísérletét annak elemzésére, 
hogy miképp illeszkedhet a népfront (eset- 
leg jelentősen változó formában és tarta- 
lommal) a mai átalakulási folyamatba. 
Ugyancsak természetesnek tartom, hogy a 
Hazafias Népfront múltbeli funkciózava- 
rainak okát kutatva, a marxista szövetségi 
politika és demokráciafelfogás klasszikus 
korszakára, sőt az utópikus szocializmus 
kezdeteire tekint vissza, részben itt keresve 
a zavarok mélyebb gyökereit. Ez azért is 
logikus, mert bár a népfront a történelem- 
ben mindig sokféle erő tömbjeként való- 
sult meg, kezdeményezői minden esetben 
kommunisták voltak. A hibát Vitányi Iván 
— úgy gondolom, nagyobbrészt joggal -— a 
jövő szocialista társadalmát felrajzolók de- 
mokráciafelfogásának — többértelműségé- 
ben és ellentmondásaiban keresi. Na- 
gyobbrészt, mondom, mert éppen az vihet 
közelebb az első, harmincas évekbeli nép- 
frontkonstrukciók ma sem közömbös tö- 
kéletlenségeihez, ha föltesszük a kérdést: 
pusztán a szocialisták, köztük Marx, En- 
gels, Lenin szemléletének valamilyen , au- 
toriter elemei" okozták ezt, avagy egyéb 
baj is volt, esetleg magával a demokráciá- 
val? Természetesen nem a kozmikus álta- 
lánosságban lebegtetett fogalommal, ha- 
nem annak gyakorlatával, mégpedig ab- 
ban a formában, ahogyan teoretikusaink 

saját koruk harcaiban találkozhattak vele. 
Ugy vélem, ez utóbbi problémának Vitá- 
nyi [ván írasa kevés teret szentel. 


A 19. századi szocialista mozgalmak — na- 
gyon kevés kivétellel - a demokráciában a 
jövőbe kivetített szabadságeszméik meg- 
testesülését látták. Mivel nem állt módjuk- 
ban, hogy a társadalmat ennek alapján 
rendezzék be, legalább saját szervezeteik 
belső rendjében megpróbálták modellezni 
elképzeléseiket. (Könnyen kiolvasható ez a 
Kommunisták Szövetsége 1847-es szerve- 
zeti szabályzatából is.) A polgárság uralma 
-— már ahol addigra létrejött — távolról sem 
a 20. század végére kialakult cizellált for- 
mában nyilvánult meg. A kor legtöbb szo- 
cialista szervezete illegálisan vagy leg- 
alábbis állandó zaklatások közepette mű- 
ködött. Ez sokszor még a szervezeteken 
belüli demokratikus eljárások betartását 15 
nagyon megnehezítette. Nem véletlen, 
hogy Marxek az Igazak Szövetségében be- 
lépésük egyik feltételeként szabták meg, 
hogy a szépen, demokratikusan hangzó 
, Minden ember testvér!" jelszó helyett fo- 
gadják el a , Világ proletárjai, egyesülje- 
tek!" jelmondatot. (Másik feltételük a sze- 
mélyi kultusz elvetése volt!) A világ nem 
kedvezett a testvéri érzelmeknek, s a de- 
mokráciáért vívott harc mindenekelőtt a 
munkásság legelemibb jogaiért folytatott 
küzdelmet jelentette. A polgárság nem sie- 
tett tálcán átnyújtani e jogokat, s kiterjesz- 
tésük jócskán belenyúlt a 20. századba. 
A demokrácia (mint közszabadság) a 
liberális polgárság eszméjeként jelent meg, 
mely polgárság a születőben lévő munkás- 
ságot harcba vitte érte, ám a sikerek után 
nem habozott, minden esetben elhessegette 
ugyanezt a munkásságot a demokrácia te- 
ritett asztalától. Ez történt 1830 júliusában 
Párizsban ; ez az 1831-32-es reformharcok 
nyomán Angliában. Az osztállyá szervező- 
dő munkásságot maga a polgárság tanítot- 
ta meg arra, hogy a demokrácia osztható. 
Sejtjeiben ez a tanulság rakódott le, szer- 
vült. Nem Marx, hanem Disraeli írta a 
Reform Bill elfogadása utáni helyzetről: 
Anglia többé már nem egy nemzet volt, 


hanem kettő, amelyek közt nem volt sem 
kapcsolat, sem megértés." 

A helyzet a 19. század közepétől még 
többrétübb lett. A munkásság a demokra- 
tikus jogok egyes fragmentumaihoz to- 
vábbra sem , állampolgári jogon", hanem 
minden esetben konfrontáció gyümölcse- 
ként jutott. A polgárság körében természe- 
tesen mindig akadtak, akik őszinte ember- 
baráti érzelmektől indíttatva, vagy a társa- 
dalmi robbanástól tartva, felléptek a mun- 
kásság szociális és politikai jogaiért. Cseré- 
be , csupán" a fölötte való gyámkodás jo- 
gát követelték. Ha a munkásság szervezett 
osztagai saját lábukra akartak állni, az 
rendszerint . súlyos, nemritkán véres 
konfliktusba torkollott az Elbától nyugat- 
ra, söt az Óceán túloldalán is. A munkás 
szocialistáknak és anarchistáknak ismét 
csak a polgárság verte a fejébe, hogy a 
demokrácia mindig történetileg konkrét 
dolog, amelynek a liberális és a konzerva- 
tív kormányzat idején egyaránt jól tapint- 
ható határai vannak. 

Megindult hát a harc a munkásság ön- 
álló politikai szervezkedéséért, a liberális 
a szociális törvényhozás a parlamentekben 
folyt — ahol nemigen volt munkásképvise- 
let -, igy a munkásság rászorult a reform- 
hajlandóságú burzsoáziára mint szociális 
követeléseinek parlamenti szószólójára; 
cserében támogatta az előbbi követelése- 
ket is vállalni kész polgári jelölteket. 

Ez már az osztályhatárokon átnyúló, 
huszadik századi politikai szövetségek, ha 
úgy tetszik a népíront távoli forrásvidéke. 
Nem véletlenül dúlt a munkásmozgalom- 
ban hosszú évtizedeken át a vita: mikor, 
mennyiben, milyen módon köthet szövet- 
séget munkáspárt polgári erőkkel. Se szeri. 
se száma az erről folyó mozgalmi polémi- 
áknak, s ez már a század elején , tipikus- 
nak" tekinthető. Gondoljunk a francia 
Millerand század eleji esetére, . vagy az 
1917-es oroszországi [deiglenes Kormány- 
ba való bekapcsolódás vitájára, vagy 1936 
májusára, egészen annak eldöntéséig, részt 
vegyenek-e a francia kommunisták a Népi 
Tömörülés szocialisták vezette kormányá- 
ban. A sor korántsem teljes, mindenesetre 
érzékelteti: a probléma nem új keletű. 

:: Egészen sajátos módon találkozott a de- 
. mokrácia kérdésével Lenin és a nemzetkö- 
.. zi szocialista mozgalom forradalmi ,bal- 
. szárnya az első világháború után. Olyan 
z Időszak ez, amelyet nemcsak a baloldal, 
: hanem az uralkodó osztályok nagyobb ré- 
: sze is a világforradalom hajnalaként, ,a 
s Nyugat alkonyaként" élt át. A demokra- 
: tikus reformok különösen Közép-Európá- 
.. ban játszottak fontos rendszerkonzerváló 
.. Szerepet. A frissen átpolitizálódott, politi- 
s kailag tapasztalatlan tömegeket kielégítet- 
ték, s így le is választották a szociális forra- 
: dalom irányába továbbhaladni kívánó ra- 
-, dikális kisebbségről. Ez az eredmény, ez a 
: tapasztalat rögzült azután a kommunis- 
tákban és maradt fönn - tévesen — a követ- 
.. kező másfél évtizedben, még akkor Is, ami- 
:; koraz 1918-1920-as értelemben vett forra- 
a  dalmi továbblépésre már semmi esély sem 
. Volt. 
A reformharcok nyomán gyakran bo- 
.. nyolult osztálykompromisszumok szület- 
. tek. A kommunisták árulással vádolták a 
.. részköveteléseket koalíciós kormánypozí- 
,  ciókból megvalósítani próbáló szociálde- 
mokratákat, mert az , osztály-együttmű- 
ködés" szemükben továbbra is kegyelet- 
sértésnek számított, noha végszükségben -— 
például az olasz fasizmus ellen — maguk is 
. alkalmazták. Nem volt könnyű leszámolni 
ezzel a megközelítéssel, amely még 1936- 
ban is munkált(!), amikor például a fran- 
cia KP először elhárította a kományrész- 
vételt, majd amikor rövidesen korrigált, 
már a partnerek , nem vették a lapot". 
Mindezek a tapasztalatok természetesen 
rányomták bélyegüket a kommunista ve- 
Zetésű állam, majd államok fejlődésére is. 
Lenin demokráciafelfogását 1917 után 
nem csupán a kelet-európai régió adottsá- 
gai, hanem a világháború égtájaktól füg- 
getlen szörnyűségei is motiválták; s ezen 
túl szövetségi politikáját a partnerek állás- 
foglalásai is alakították. Vitányi joggal 
utal arra, hogy némely, ebből az időszak- 
ból származó megállapítása — kimerevítve, 
a körülményekből kiemelve - akár a sztáli- 
ni deformáció alkatrészévé is válhatott, 
nem önmagában, hanem az ismert mecha- 
nizmus révén. Az is kétségtelen, hogy a 
közvetlen és a képviseleti demokrácia mér- 

legén a serpenyő Leninnél az előbbi javára 
billent, bár a szovjetek legfelsőbb grémiu- 
mainak kialakításában egyfajta, nagyon 15 
élő képviseleti demokrácia érvényesült. 
Feltehetően a béke- és a földdekrétumot 
elutasító Alkotmányozó Gyüléssel szerzett 
tapasztalatai győzték meg Lenint a tanács- 
demokrácia működöképesebb voltáról, de 
hozzájárulhatott állásfoglalásához az a 
tény is, hogy az általa oly nagyra becsült 
Rosa Luxemburgot - aki 1919 januárjában 
bírálta őt a gyűlés feloszlatása miatt — ha- 
zájában egy héttel később felkoncolták. 

. A húszas éveket a kommunista mozga- 
lom történetében a demokrácia megitélése 
és bármely komoly szövetségi politika 
szempontjából valóban az egyik mélypont- 
nak kell tekintenünk. Nem feledhetjük azt 
sem, hogy a náci diktatúra 15 gördüléke- 
nyen, eleinte hibátlan demokratikus eljá- 
rással bontakozott ki Európa egyik jogilag 
legcizelláltabb polgári demokratikus rend- 
szeréből. 

A fasiszta pestis elharapódzása és Di- 
mitrov páratlan személyisége kellett ahhoz, 
hogy a népírontpolitikában (a Vitányi 
Iván jelezte fordulatként) polgárjogot 
nyerjen a demokrácia és a szocializmus 
viszonyának új megközelítése, a demokra- 
tikus jogok fölértékelése. Nem hiszem vi- 
szont, hogy — mint Vitányi írja — ez a for- 
dulat a sztalinizmus hatalmi és gondolati 
rendszerén belül jelent volna meg. akár 
inkoherens elemként is. Tény azonban, 
hogy bármennyire nem illett is bele, zava- 
ros, kétes, béklyózó erejű kapcsolatban állt 
vele. A népfront legelszántabb hívei ki- 
használták Sztálinnak azt a külpolitikai 
elgondolását, amely szükségesnek tartotta 
a közeledést a nyugati demokráciákhoz. 
A népírontpolitika azonban - a mába nyú- 
ló szálakat illetően ís — sokszorosan több 
volt a demokrácia új felfogásánál. Igen 
értékes elemként jelent meg benne a fársa- 
dalmi fejlődés nemzeti mozzanata, ponto- 
sabban annak rangja szerinti kezelése. 
Szerves része volt a népfrontgondolatnak 
a háború és a béke problémájának az 
1914-estől erősen eltérő, szövetségteremtő 
erejű megítélése. Mindez nyitást jelentett a 
szociáldemokrácia, a demokratikus bur- 
zsoázia, a világ újrafelosztásában nem ér- 

dekelt tőkés nagyhatalmak kormányai, a 
fenyegetett kisállamok, a polgári humanis- 
ták és pacifisták, a patrióta tartalmú (eset- 
leg csak németellenes) nacionalizmus felé. 

E teljesebb megközelítésben vizsgálva a 
népfrontpolitikát, a lenini felfogás egy-egy 
jelentős mozaikja is rehabilitációt nyert 
benne. Egészében a folyamat sokkal több 
volt pozitív visszakanyarodásnál. A kor- 
szak fegyverkezési és politikai realitásait 
érzékelve az 1935-ös Komintern-kongresz- 
szuson elfogadott irányvonal Lenin bizo- 
nyos megállapításainak lenini szellemű 
meghaladását tartalmazta. E politikának 
egyszersmind jól kivehető korlátai is vol- 
tak. A Kominternnek világpárt jellege, 
moszkvai székhelye és informális szovjet 
irányítása miatt nem volt lehetősége arra, 
hogy kétségbe vonja a Szovjetunióban ad- 
digra a társadalom egész testére kiterjedő 
sztálini deformáció  megnyilvánulásait; 
nem zárkózhatott el Sztálin izléstelen di- 
csőítése elől, és új felismeréseit részben az 
1935 előtti terminológia köntösébe kellett 
öltöztetnie. 

A népfront átütő erejű kommunista esz- 
méit, éppen azokban az években, amikor 
a világ haladó közvéleménye a legfogéko- 
nyabb lett volna befogadásukra, megfosz- 
totta hitelüktől az, hogy a kommunista 
pártok hevesen védelmezték a moszkvai 
perek koncepcióit. Az új szovjet alkot- 
mány kidolgozásakor ennek egyes — Buha- 
rin és Rikov keze nyomát viselő -— intézke- 
déseiben a nyugati szocialista mozgalom 
legjobbjai a  népfrontpolitika szovjet 
, nyúlványát" vélhették felfedezni. Ezt a 
várakozást utóbb keservesen cáfolta az im- 
már , sztálini" jelzőt elnyert alkotmány be- 
tűit is durván meghazudtoló gyakorlat. 

A népi demokratikus átalakulás későbbi 
eseményei szempontjából fontos, hogy mi 
tette lehetővé (mindössze négy év múltán) 
a népfront — mint a szocializmushoz vezető 
demokratikus út - 1939-es érvényen kívül 
helyezését. (Később, 1948—-49-ben mindez 
ismét lejátszódott, több országra kiter- 
jesztve.) Vajon a népfront. irányvonalába 
eleve , be volt építve" a későbbi visszaka- 
nyarodás szándéka? Vagy csak a helyzet 
módosult nagymértékben? Vitányinak lé- 
nyegében igaza van abban, hogy Dimitrov 


és harcostársai jórészt függőben hagyták 
azt a kérdést: mi lesz a sorsa az egyenjogú 
erők együttműködését feltételező nép- 
frontpolitikának a közös ellenség legyőzé- 
se, netán a szocialista forradalom után. 
A Komintern VII. kongresszusának hatá- 
rozata fenntartotta a tanácshatalom for- 
máját öltő proletárdiktatúrának mint a 
szocializmusba való átmenet időtől és tér- 
től függetlenül szükségszerű állami formá- 
jának elvét. Ez a megállapítás olyan egyet- 
len lehetséges politikai formájú társadal- 
m1-gazdasági formációt feltételezett, amely 
minden történelmi tapasztalatnak ellent- 
mond. 

Mindazonáltal az eredeti tartalmától át- 
menetileg megfosztott népfírontformulát 
1939 és 1941 között senki sem helyezte 
deklaratíve érvényen kívül. Bár e két év 
politikai tapasztalatai sem tűntek el nyom- 
talanul, a háború későbbi éveiben e majd 
kétéves időszak (taktikai közjátékként) zá- 
rójelbe került. A háború során gyümölcsö- 
zött az eredeti népfrontpolitikának egy 
hirtelen óriási jelentőséget nyert — Vitányi 
Iván által is említett — mozzanata, a nem- 
zeti függetlenségi egységíront eszméje. 
A háború az ilyen kiszélesített front gon- 
dolatát mind a megszállt, mind a harcoló 
demokratikus országokban, de még a hit- 
lerista háborús blokk legtöbb országában 
is evidenciává avatta. A kommunisták pe- 
dig (nota bene!) akkor is részt vettek az 
ilyen nemzeti összefogásban, ha — mint 
Angliában vagy az Egyesült Államokban 
- távol voltak attól, hogy meghatározó 
erőként szerepelhessenek benne. Azokban 
az ellenállási frontokban viszont hegemón 
pozicióba jutottak, ahol ezt ütőerejük, ak- 
tivitásuk, valóságos súlyuk magától érte- 
tődővé tette. 

Ha nem akarunk mítoszokat teremteni, 
ki kell mondanunk, hogy az alakuló nem- 
zeti frontok több esetben részlegesek ma- 
radtak, illetve kezdettől súlyos konfliktu- 
sokkal voltak terhesek. Lengyelországban 
és Jugoszláviában fegyveres összeütközé- 
sig fajuló rivalizálás folyt akommunista és 
a nyugati vezérlésű ellenállási osztagok kö- 
zött. Az is világos, hogy az illegális munka- 
ban járatosabb kommunisták politikai túl- 
súlya egyes országok ellenállási mozgal- 

maiban nem a számarányukat, hanem na- 
. gyobb odaadásukat és hatékonyságukat 
. Ismerte el. 


Az elmondottakból kitűnik, hogy a de- 
mokrácia és a szocializmus viszonya az 
1945 előtti időszakban zavarba ejtően el- 
lentmondásos volt. A forradalmi szocializ- 
mus többnyire nem akceptálta a demokrá- 
ciát mint önmagában vett alapértéket, a 
demokrácia pedig többször , rászedte" a 
szocializmust. 

Ezek az előzmények is munkáltak a népi 
demokratikus átalakulás éveiben létrejött 
háború utáni koalíciók ban és politikai szö- 
vetségekben. Figyelemre méltó, hogy a 
népfrontok kezdettől kétfélék voltak: 
egyes országokban pártok, másokban ele- 
ve társadalmi szervezetek tömörülésének 
formáját öltötték. A leginkább öntörvényű 
népi forradalomban, Jugoszláviában a 
népfront ez utóbbi változatban működött. 
(Ez tehát önmagában véve nem a sztálini 
deformáció terméke.) Sót: ebben a keret- 
ben a jugoszláv népfront olyan, főleg falusi 
tulajdonosi rétegeket tudott a kommunista 
párthoz kapcsolni, amelyek — úgymond, 
túlzott — politikai szerepe 1948 tavaszán 
már egyik ürügyül szolgált a Tájékoztató 
Irodában a jugoszláv párt ellen indított 
hajsza megindítására. Arra is vannak ada- 
lékok, hogy a Rákosi-féle vezetés, mielőtt 
a szovjet és a jugoszláv párt konfliktusáról 
értesült, az egypártrendszerre való — fölül 
már elhatározott — áttérést éppen ezen a 
jugoszláv úton, erős népíronttal, a közép- 
rétegek jelentős bevonásával képzelte el." 

Közismert tény, hogy az egypártrend- 
szer bevezetésének a népfront végül is nem 
haszonélvezője, hanem kárvallottja lett. 
Az ezután következő évtizedekben súlyát 
végig az határozta meg. hogy milyen szere- 
pet szánt neki a politikai rendszer közép- 
pontjában álló kommunista párt. Közjogi- 
lag fontos választójogi funkcióját hazánk- 
ban is az adott szűk keretben, ellenőrzés 


" Lásd erről Szabó Bálint: Népi demokrácia és for- 
radalomelmélet című könyvét. Kossuth Könyvkiadó 

alatt látta el. A falusi-lakóterületi munká- 
ban nyílt számára tágabb terep, távol a 
politika országos centrumától, de talán 
épp ezért függetlenebb helyzetben. Ezzel a 
feladatvállalással kár lenne felhagyni, de 
beérni sem lehet vele. 

A népfront szerepköreit illetően jelentős 
valóságos változással kell a jövőben szá- 
molnunk. Aligha hihető ugyanis, hogy az 
alakulóban lévő új pártok nagyobb része 
jelöltállítását a népfronton keresztül kép- 
zelné el. Ez azonban nem jelenti azt, hogy 
megújult formában a népfront ne játszhat- 
na fontos szerepet, akár a választásokban 
is. Az előbbiekből következően a választá- 
sokkal kapcsolatos közjogi funkcióját is 
aligha tarthatja meg. 

Az eddigitől eltérően a népfront feltehe- 
tően nem lehet az a mozgalom, mely az 
egész társadalomnak biztosít a politizálás 
és a közéleti aktivitás számára laza, párton 
kívüli keretet. Ne feledjük, hogy a nép- 
front történetileg is meghatározott politi- 
kai csoportok tömörüléseként keletkezett! 
Az is elképzelhető, hogy mellette vagy akár 
vele szemben más , frontok" is létrejönnek. 
Ily módon, miközben a népfront világné- 
zetileg a jelenleginél is szélesebbre nyitja 
ajtaját, politikai szempontból a mostani- 
nál markánsabb arculatot ölthet. Ehhez 
nem szükséges, hogy egynemű szervezetek 
vegyenek részt benne. Egyaránt csatlakoz- 
hatnának hozzá egyéni és kollektív tagok, 
pártok, mozgalmak, érdekvédelmi szerve- 
zetek, egyesületek, érdeklődési körök stb. 
Anyagi eszközei is zömmel ezek forrásai- 
ból származnának. A belépett pártok eset- 
leg a népfront keretében egyeztethetnék 
választási és jelölési taktikájukat, míg más 
pártokkal a parlamenti frakciók szintjén 
tárgyalnának. Ez is hozzájárulhatna ahb- 
hoz, hogy a népfront ne válhassék a bár- 
hol, bárki által, bármikor megfogalmazha- 
tó jóindulatú óhajlisták kiadóhivatalává. 

Nyilván lesznek szervezetek, amelyek 
tagságukkal összeegyeztethetetlennek nyil- 
vánítják a csatlakozást egy ilyen népíront- 
hoz. Mások szabad kezet adnak erre hí- 
veiknek, vagy éppen ajánlják nekik a rész- 
vételt, mert számukra a népfront a kultu- 
rált (nem erőltetett) tagtoborzás egyik elő- 
készítő műhelye lehet. Ám soha nem sza- 

bad a népfírontnak a tagszervezetek puszta 
vadászterületévé lennie, mert ez hamar 
nemkívánatos belharcok színterévé változ- 
tatná. A népírontnak legyen joga megha- 
tározni, milyen feltételekkel csatlakozhat- 
nak hozzá és tevékenykedhetnek benne 
más szervezetek és tagjaik. Mert rossz do- 
log, ha a kommunista párt saját hajtószíja- 
ként tekint egy tömegmozgalomra, de en- 
nél csak az lenne terméketlenebb, ha egy- 
idejűleg több párt kísérletezne ezzel, egy- 
szerre több irányba húzva a népfront sze- 


kerét. Megítélésem szerint a népfront nem 


a hozzá csatlakozó kollektív tagok számta- 


ni összegeződése, passzív produktuma. , 


Ennél nemcsak többnek, hanem minden- 
képpen másnak is kell! lennie. Ezért tartom 
fontosnak, hogy saját szerepéről, irányult- 
ságáról, jellegéről, feladatköréről maga 
döntsön, s elérni kívánt arculata szemszö- 
géből válogasson az erre vonatkozó javas- 
latok közül. 

Az elmondottakhoz elengedhetetlenül 
hozzátartozik, hogy a különböző politikai 
csoportoknak a népfírontban tevékenyke- 
dő aktivistái ott ne pártjaik politikai hely- 
tartóiként működjenek, ottani tevékenysé- 
gükben nagyfokú szuverenitást élvezze- 
nek. Ezzel egyébként összecsengenek az 


MSZMP-nek és több újonnan keletkező 
vagy újjászerveződő alakulatnak a plat- 
formszabadságra irányuló törekvései. 
Ezért hát az sem kötelező, hogy a népíron- 
tot minden szinten és helyszínen ugyan- 
azok a szervezetek és tagjaik alkossák. Le- 
hetséges, hogy valamely országosan csatla- 
kozott kollektív tagszervezet helyi csoport- 
jai valami okból nem kívánnak a népfront- 
ban működni. Ám a valódi platformsza- 
badság feltételezi, hogy esetleg országos 
szervezeteik ellenvéleménye esetén is köz- 
reműködjenek benne. 

Vitányi Iván egy fontos tényezőről meg- 
feledkezett, nevezetesen arról, hogy a nép- 
front az új viszonyok között a közvetlen 
demokrácia fórumainak megteremtésében 
és működtetésében is jelentős szerepet 
játszhat. 

Összegezve: ha igazi politikai küzdőtér 
jön létre, amelyen a független szervezetek 
kulturált, de valódi küzdelme folyik s 
amelynek relatív balszárnyán nem alélt 
fantomszervezetek vegetálnak, hanem a 
demokratikus szocialista progresszió tuda- 
tos, határozott erői működnek, összefogá- 
suk eredményeként, nevéhez méltóan a 
népfront is újjászülethet. j 

Harsányi íván 


Renner Kálmán: Chagall 


Művelődésszabályozást. 
vagy művelődéspolitikát? 


Amikor kísérletet teszünk művelődéspoli- 
tikai törekvéseink újragondolására, úgy 
vélem, nem elegendő a kultúrának a társa- 
dalmi, gazdasági fejlődés szempontjából 
kívánatos szerepét szem előtt tartanunk. 
Társadalmunk válságtünetekkel terhes ál- 
lapotával, jelenével is reálisan számolnunk 
kell, amelyet egy rendkívül szűk gazdasági 
mozgástérben történő útkeresés, az ebből 
is fakadó politikai konzekvenciák, a ko- 
rábbi társadalmi kohézió megbomlása s 
ezzel együtt a sokszínű és divergáló ideoló- 
giai, politikai erők megélénkülése jellemez. 
Nem vonatkoztathatunk el a társadalmi 
mozgások belátható alternatíváitól, de attól 
sem, hogy a társadalomtudományok és a 
kibontakozó progresszív politikai gyakor- 
lat napjainkban a korábbi társadalomfel- 
fogáshoz képest a , modellváltás" kezdeti 
korát éli. Elméleti, ideológiai, érzelmi és 
gyakorlati erőpróba ez, sok összefüggés- 
ben szakítás, amely a társadalmi élet kü- 
lönböző szféráiban, így a párton belül sem 
megy megrázkódtatás nélkül. Egy új mű- 
velődéspolitika szükséglete és kialakitása 
is csak ennek az összetett folyamatnak a 
részeként értelmezhető. 

Nyilvánvaló tehát, hogy a kulturális po- 
litika sem mentesülhet azoktól a dilem- 
máktól, amelyekkel a társadalmi gyakorlat 
megújítása érdekében a politika más terü- 
letei, alkotórészei is küszködnek. Az is- 
mert problémák, feszültségek gyökerei 
ugyanis éppúgy közösek, mint a stratégiai 
célok. Tehát egy működőképes, demokrati- 
kus szocializmus érdekében kell leküzdeni 
a túlhaladott ideológiai, gyakorlati bék- 
lyókat, beidegződéseket, és a fejlődés érde- 
kében ezzel egy időben kell szabad moz- 
gásteret biztosítani a társadalmi önmozgás- 
nak , a modernizációnak. Ez megköveteli a 
társadalom műveltségszerkezetének mó- 
dosulását, a művelődési folyamatok dina- 
mizálását és ezzel együtt az eszmei, poli- 
tikai, gyakorlati feltételrendszer változá- 
sát IS. 


Talán másokban 15 felmerült a kérdés: 
olyan időszakban, amikor egymás utan 
jönnek létre (és fognak létrejönni!) új tár- 
sadalmi-politikai szervezetek és mozgal- 
mak, amelyek hatalmi képződmények csí- 
ráit hordozzák magukban, kirajzolód- 
nak-e egy szemléletében, módszereiben és- 
gyakorlatában miegújulni kész és képes 
párt (az MSZMP!) kívánatos és megvaló- 
sítható új művelődéspolitikai koncepciójá- 
nak s gyakorlatának körvonalai? Vajon, 
irányváltásról van-e szó, vagy inkább ar- 
ról, hogy eddigi művelődéspolitikai elvein- - 
ket, elgondolásainkat igyekszünk korrigál- 
ni és a megváltozott feltételekhez, szükseg- 
letekhez igazítani? Felvetődik a kérdés: 
egy új művelődéspolitikának mi a viszonya 
a régihez? Mi az, amit megtart belőle, és 
mitől határolja el magát? Mennyiben gaz- 
dagodnak új elemekkel rövid és hosszabb 
távú törekvései? Számba veszi-e a korábbi 
tanulságokat? Nem kerülhető ki annak a 
megválaszolása sem, hogy melyek lesznek 
a művelődéspolitika főbb elvei, milyen esz- 
mei bázisra épít és milyen tartalommal, s 
ehhez hozzá tudjuk-e rendelni a szükséges 
feltételeket. 

Félő, ha ezekre az alapkérdésekre nem 
tudunk megalapozott valaszokat adni, ak- 
kor mindenféle jó szándékú kisérlet, cse- 
lekvési program csak óhaj marad, és a kul- 
turális politika gyakorlatában tovább erő- 
södhet a bizonytalanság, a művelődés kü- 
lönböző szféráiban eluralkodott Zavar. 
Márpedig így szándékaink, törekvéseink 
nem tudnak hozzájárulni a széles társadal- 
mi rétegekben tapasztalható művelődési 
passzivitas oldásához. 

Feladatunk kétségtelenül nehéz, össze- 
tett. Hiányzik ugyanis az elmúlt négy évti- 
zed társadalmi, politikai történéseinek s 
benne a párt művelődéspolitikája eredmé- 
nyeinek és kudarcainak kellően részletes és 
tudományos értékelése. Ez nehezíti és 
szubjektívvé teheti annak megitélését, 
hogy miben indokolt a folytonosság válla- 

lása, és mi az, amit el kell utasítanunk a 
korábbi törekvésekből. Mert az ma már 
nagyrészt világos, hogy bár az elmúlt évti- 
zedekben rendkívüli erőfeszítések történ- 
tek, és nem lebecsülendő eredmények szü- 
lettek a kultúra demokratizálásában, még- 
sem volt igazán megfelelő művelődéspoli- 
tikánk hatékonysága, és csak szerény rész- 
eredményekre volt képes. Megfogalmazott 
művelődéspolitikai elveink, céljaink és a 
társadalmi gyakorlat — néhány kivételes, 
rövid időszaktól eltekintve — mindmáig 
tartósan külön pályán mozognak. Azt 15 
számításba kell vennünk, hogy a társadal- 
mi valóság sokasodó ellentmondásokkal, 
feszültségekkel terhes folyamatai, jelensé- 
gei és a ,.kiút" keresése illúziók, esetleg 
megalapozatlan — elgondolások, tervek 
megfogalmazására is vezethetnek. Köny- 
nyen feledtethetik : nem csupán belátásun- 
kon vagy egyes elhatározásokon múlik a 
műveltség, a művelődés súlyának, rangjá- 
nak növelése a társadalom értékrendjében. 

A kívánatos művelődéspolitikai prog- 
ram kimunkálása mindezért nem folyhat 
szűk körben, , zárt ajtók" mögött. Elemi 
érdekünk, hogy a tudományos műhelyek 
közreműködésével széles körű, nyílt és de- 
mokratikus vita bontakozzék ki arról, 
hogy milyen legyen az MSZMP jövőbeni 
művelődéspolitikája. 

Bizonyára több életképes alternativa, 
számos konkrét és lehetséges elgondolás 
dolgozható majd ki addig, míg a téma a 
Központi Bizottság elé kerül, de a mai 
politikai mozgásokat érzékelve — úgy vé- 
lem - az egyik alappillér már ma is látható. 
Egy olyan reális, versenyképes, tömegtá- 
mogatásra érdemes és azt kiváltani képes 
programot kell kidolgoznunk, amely 
, szellemi koalícióban" ötvözi a társadalom 
progresszív erőinek  művelődéspolitikai 
törekvéseit. 


Tisztáznunk kell, hogy az új program ki- 
alakítása és megvalósítása érdekében a 
szellemi, politikai élet különböző csoport- 
jai közül kikkel keressük a szövetséget, az 
együttműködést. A kérdés azért is különö- 
sen fontos, mert például egyes alternajív 


szervezetek, mozgalmak céljait, eddigi te- 
vékenységét elemezve kötődésük a művelő- 
dés különböző területeihez éppúgy jól kita- 
pintható, mint az, hogy a kulturális élet 
különböző területeit és intézményeit tuda- 
tosan Is igyekeznek befolyásolni. S ez tulaj- 
donképpen természetes dolog, hiszen bázi- 
sukat tekintve többszörösen is szorosan 
kötődnek a kulturális élethez. Tagságuk- 
ban sok a pedagógus, a közművelődési 
dolgozó, a művész, a társadalomtudomá- 
nyokkal foglalkozó szakember, többségük 
elsősorban humán értelmiségi. 

Erős szálat jelent az is, hogy korábban 
a politikai intézményesülés lehetőségének 
hiányában mindenekelőtt a művelődés 
egyes szférái adhattak valamiféle terepet 
ideológiai, politikai törekvéseik megjelené- 
sének, nézeteik korlátozott nyilvánosságá- 
nak. Mindezeket is figyelembe véve, szá- 
munkra nem lehet közömbös, hogy a prog- 
resszív szándékok szétforgácsolódnak-e, 
vagy pedig sikerül olyan művelődéspoliti- 
kai platformot megfogalmazni, amely az 
összefogás, a fejlődés eszköze lehet. Ennek 
viszont egyik alapvető feltétele az értelmi- 
ségpolitika újragondolása, gyakorlatának 
lényegi megváltoztatása. Mert nélküle meg 
lehet ugyan fogalmazni újszerű művelő- 
déspolitikai törekvéseket, de azokat való- 
jában érvényesíteni nemigen tudjuk. Már- 
pedig mélyebb elemzés nélkül, a minden- 
napi tapasztalatok alapján is ismerjük a 
jellemző tüneteket. Az értelmiség többsé- 
gének egzisztenciális helyzete valóban mél- 
tatlan, és közülük sokakat , sikerült" elide- 
genítenünk a párttól, a politikai vezetéstől, 
az aktív, nyilt politizálástól. S bár az utób- 
bi időben közéleti aktivitásuk élénkül, 
nagy csoportjaikban a borúlátás, a szkep- 
szis uralkodik, nemcsak a mai viszonyok- 
kal, de a szocializmus reformálhatóságával 
kapcsolatban is. 

Az elmúlt évtizedek különösen fájdal- 
mas tanulsága, hogy a közéletben való 
részvétel követelményének formális, sok- 
szor álszent hangsúlyozásával párhuzamo- 
san tömegméretekben nem tettük igazán 
lehetővé az értelmiség valódi politizálását, 
alkotó és főként kritikai funkciójának ér- 
vényesülését. Ha a különböző társadalmi 
jelenségekről, tendenciákról alkotott véle- 

ményük eltért a , szentesített irányvonal- 
tól", akkor az a legtöbb esetben nem kap- 
hatott nyilvánosságot, vagy ellenzékinek 
minősíttetett. Mindez oda vezetett, hogy 
nem jöhettek létre az értelmiségi lét feltéte- 
lei, nem bontakozhatott ki a Gramsci által 
megfogalmazott hivatástudat, szerepfelfo- 
gás, és az értelmiségi nem élhette meg azt, 
hogy egy személyben lehessen szakember és 
politikus. 

Beszélnünk kell azokról is, akik elvesz- 
tették a politizálás iránti affinitásukat, söt 
nemritkán a szakmai megújulás iránti igé- 
nyüket, készségüket is. Mindez a társada- 
lom értékteremtő képességének alakulásá- 
ban, a kultúra fejlődésében súlyos torzulá- 
sokhoz vezetett. Pedig - ahogy Huszár Ti- 
bor irta már néhány éve - a , másként kel- 
lene csinálni" indulata nemcsak ellenzéki 
mozgásokat, hanem és főként a szocialista 
rendszer megújulását szolgáló reformtörek- 
véseket is gerjeszthet, ha sikerül az értelmi- 
ség munka- és életfeltételeit úgy módosíta- 
ni, hogy tevékenységüket jobban átszínez- 
hesse az alternatívák kidolgozása, az opti- 
mumok keresésére, az innovációra törek- 
vés, az értékképző szenvedély. Ezzel új, 
jelentős energiaforrások szabadiíthatók fel 
az intenzív növekedési pályára való áttérés 
szolgálatában, és egyúttal a , nehéz embe- 
rek" újratörekvő indulata számunkra poli- 
tikai, társadalmi és gazdasági tőkévé vál- 
toztatható. Az értelmiséghez való viszo- 
nyunkat lényegében ilyen szemléletben 
kellene új politikává formálnunk. 


Halaszthatatlan az is, hogy pártunk moz- 
gósítsa erőit a kormányzati és a helyi műve- 
lödéspolitikai döntések érdemi és hatékony 
befolyásolására, mindenekelőtt a központi 
állami és tanácsi ellátási kötelezettség 
egyértelmű megfogalmazására és biztosí- 
tására, de hozzáteszem: a maga anyagi, 
személyi, tartalmi feltételeivel és konzek- 
venciáival együtt! Valóban olyan művelő- 
déspolitikai koncepciót kell kialakítani, 
mely megérdemelt helyére emeli és társa- 
dalmi céljainkból egyenesen következő 
megbecsülésben részesíti a művelődést, de 
ez önmagában kevés! Az alapkérdés ugyan- 


is az, hogy a kultúra az általános politika 
értékrendjében milyen helyet, szerepet és 
rangot kap, mégpedig nem csupán a dekla- 
rációk szintjén, hanem a mindennapi gya- 
korlatban. A párton belül csakis ennek a 
platformnak a szélesedése teremthet igazi 
esélyt oktatáspolitikai, tudománypolitikai, 
közművelődés- és művészetpolitikai törek- 
véseink megvalósulására. Mert, ha a mű- 
velődés fontosságát a valóságban kialaku- 
ló értékrend és az azt befolyásoló politikai 
és gazdasági döntések nem igazolják vissza 
(vagy csak olyan erőtlenül teszik, mint ed- 
dig), ha a politika csak a , retorikában" 
értékeli magasra a művelődést, a gyakor- 
latban pedig továbbra is a , maradékelv" 
vagy a , szinten tartás" szemlélete és gya- 
korlata érvényesül, akkor minden határo- 
zat, törvény, állásfoglalás és új koncepció 
csak papiron marad. Ez pedig nem ,,csu- 
pán" növelheti a mai feszültségeket, de 
elveszi a fejlődés tényleges esélyeit, és vég- 
legessé teheti leszakadásunkat a közepesen 
fejlett országok mezőnyéből. 

Ma a művelődés feltételeinek megterem- 
tésével, fejlesztésével összefüggésben gya- 
korta hallani , a kialakult szorító gazdasá- 
gi helyzetre" való hivatkozást, s nem is 
megalapozatlanul. Ez viszont még inkább 
a korábbi évtizedek gyakorlatának kriti- 
kus elemzésére és tapasztalatainak szám- 
bavételére ösztönöz. Hozzátenném: nem 
csupán a művelődéspolitika szférájában! 
A tanulságok mai hasznosítása szempont- 
jából nem közömbös önmagunkban végig- 
gondolni azt, hogy milyen szerepet játszott 
a megfelelő kultúra és műveltség hiánya 
gazdasági, társadalmi bajaink kialakulásá- 
ban, a téves döntésekben, a csődbe ment 
vállalatok okozta közösségi-társadalmi 
veszteségekben. 

Es vajon azok a szakképzetlen pedagó- 
gusok, akiket egykor szintén szakképzetle- 
nek neveltek, s akik a mai iskolahálózat 
egyharmadát jellemző hátrányos feltételek 
között dolgoznak, talán már , ápolják" 
azokat az emberpalántákat, akik, ha nem 
figyelünk rájuk kellően, a jövőbeni üzeme- 
ket, kohászati, bányászati, építőipari vál- 
lalatokat viszik majd csődbe? Vélemé- 
nyem szerint is alapvető gazdasági, társa- 
dalmi, politikai érdek, hogy a művelődés 

részesedése a nemzeti jövedelemből mie- 
lőbb és jelentősen növekedjék, s megalapo- 
zott programok alapján (amelyek fő ele- 
mei nagyrészt már ma is világosak) erőtel- 
jesebb mozgás induljon a kulturális élet- 
ben. A jövőben mindez valódi eszmei-poli- 
tikai harcot kíván a mindennapok gyakor- 
latában. A továbbiakban a párton belül 
ennek a platformnak a bázisát kell erősíte- 
nünk. 

Egyetértek azokkal, akik azt vallják, 
hogy a művelődéspolitika központi kérdé- 
sének az oktatást kell! tekintenünk, de nem- 
csak egyes elemeit, hanem annak teljes 
rendszerét! A szakképzésben, a közép- és 
felsőfokú képzésben kialakított elgondolá- 
sok, az előkészítés alatt álló döntések talán 
valóban áttörési pontokat jelenthetnek a 
fejlődés érdekében. De a radikális változ- 
tatás szükségességét nem lehet és nem sza- 
bad csupán a középfoktól felfelé szorgal- 
maznunk, mert a megvalósítás nélkülözhe- 
tetlen feltétele az alapfokú oktatásban is 
elkerülhetetlen megújulás. Sajnos ma szá- 
mos településen az új törekvések ellen dol- 
gozik a gyakorlat. Hiszen például azzal, 
hogy a demográfiai helyzet alakulása miatt 
gyakran óvodákat zárnak be ahelyett, 
hogy kisebb létszámú gyermekcsoportokat 
alakítanának ki és élnének a minőségfej- 
lesztés lehetőségével, végső soron elsza- 
lasztják a lépésváltás , történelmi pillana- 
tát". Azért hangsúlyozom ezt, mert ha az 
óvodai és az általános iskolai feltételek, 
módszerek és eredmények rövid távon nem 
változnak érdemben, akkor elérhetetlen a 
közép- és felsőfok elé tűzött cél is. Mert az 
oktatási, képzési rendszer megújítása csak 
komplex módon, annak minden egyes ele- 
mére kiterjedően valósítható meg. Ezért az 
elkövetkezendő évtizedben az oktatáspoli- 


tikának az óvodai és az általános iskolai 
képzésre, nevelésre nagyobb erőket kellene 
összevonnia, mégpedig elsősorban az ok- 
tatás minőségi jegyeinek erősítése érdeké- 
ben. Emellett kellene megtartani, sőt széle- 
síteni a demográfiai hullám levezetése so- 
rán kibővülő középiskolai kapacitást és 
javítani a képzés színvonalát. Ez bizonyára 
érdemben hatna a felsőoktatásra is. 


Egy új művelődéspolitika kialakításakor 
gondoljuk végig, hogy a jövőbeni viszo- 
nyok között hogyan, milyen eszközökkel, 
módszerekkel tudjuk megfelelően képvi- 
selni és érvényesíteni a párt eszmei, politi- 
kai, kulturális törekvéseit. Az is elemzést 
kíván, hogy a továbbiakban miképpen ér- 
telmezhető eddigi törekvésünk a marxiz- 
mus hegemóniájára? A párt vajon felad- 
hatja-e eszmei pozícióinak erősítését a 
társadalom szellemi életében? S bár ennek 
kifejtése már egy másik írás tárgya lenne, 
szeretném megerősíteni, hogy meggyőző- 
désem szerint nem teheti. Hiszen a korábbi 
évek ideológiai és gyakorlati torzulásaitól 
mentes — az alapjait őrizve folyamatos 
megújulásra képes — marxista szemlélet és 
módszer terjesztéséről, az eszmei befolyá- 
solásról (még ha ismerjük is a jelenlegi 
nehézségeket) a kommunista párt nem 
mondhat le. Mint ahogy egyetlen ideoló- 
giai áramlat sem adhatja fel saját eszméi- 
nek terjesztését, képviseletét — mert akkor 
lényegétől fosztaná meg önmagát. Az 
MSZMP rugalmasságán, valóságismere- 
tén, megújulási képességén múlik az, hogy 
hogyan tudja ezt érvényesíteni. 


Nagy Sándorné 

A magyarországi szociáldemokrácia történetéhez 


A Magyarországi Szociáldemokrata Párt történetéről objektív szemléletű, tudományos 
összefoglaló munka még nem áll az olvasók rendelkezésére. Ilyen jellegű összefoglalás 
hiányát már meglehetősen régóta érzi a téma iránt érdeklődő széles közvélemény. Annál 
is inkább, mert a korábbi időkben készített, főleg oktatási igényeket kielégítő összefogla- 
lókat (amelyek még ma is közkézen forognak és igencsak befolyásolják a gondolkodást) 
már rég túlhaladta az idő, a tudományos kutatás eredménye." 

A közelmúlt eseménydús történései elhárították azokat az utolsó politikai akadályo- 
kat, rossz emlékű beidegződéseket, amelyek évtizedeken keresztül befolyásolták, sőt 
bizonyos fokig meghatározták a szociáldemokrácia történelmi helyének, szerepének 
értékelését, s egyoldalú, lebecsülő, elmarasztaló, negativista megítéléshez vezettek. 
A dogmatizmustól mentes történetírás már korábban szakított azzal a rendkívül leegy- 
szerűsítő felfogással, amely a szociáldemokrácia jelentőségét, tevékenységét mindenek- 
előtt a kommunista mozgalommal vetette egybe, s azt a korabeli helyes vagy helytelen 
kommunista álláspontokhoz, magatartásokhoz viszonyította. Ez a tudománytalan szem- 
lélet, amely valamiféle ideologikus , magaslatról", a tévedhetetlenség ; pozíciójából" 
értékelte a szociáldemokrácia egyes megnyilvánulásait, lehetetlenné tette a valóságos 
folyamatok objektív feltárását. 3 

A most kiadásra elkészített munka egyetlen mércét, megközelítést ismer : szigorúan az 
objektivitás talaján, a valóságos társadalmi, gazdasági, politikai feltételek keretében 
vizsgálja a szociáldemokrata mozgalomban lezajló folyamatokat, változásokat. Vagyis 
nem valamiféle külső vagy ideológiai megfontolásból, hanem a társadalmi-politikai 
igényekből kiindulva. 

1956 után fejlődésnek indult a dogmatizmussal szakítani igyekvő, a korszerű szemléle- 
tet követő munkásmozgalomtörténet-írás. E folyamatot a brezsnyevi korszak neosztáli- 
nista visszarendeződési törekvésének némely hazai lecsapódása több esetben ugyan 
fájdalmasan lelassította, de megállítani már képtelen volt. Így a hetvenes-nyolcvanas 
évek első felében is tovább nőtt és színvonalában is javult (ha nem is zökkenőmentesen) 
az MSZDP történetét sokoldalúan vizsgáló és feltáró művek száma. Vonatkozik ez a 
megállapítás az MSZDP felszabadulás utáni történetét tárgyaló munkára is, jóllehet a 
különböző előjelű fenntartások és előítéletek ebben a vonatkozásban ma is igen erő- 
teljesek. I 

s Az elmúlt bő negyedszázadban a szociáldemokrácia átfogó történetével foglalkozó kutatások megalapozottá 
tették egy összefoglaló, tudományos igényű munka megírását. A kötetet egy hattagú szerzőgárda készítette. A terv 
az, hogy a mintegy 40 ív terjedelmű kiadvány az MSZDP megalakulásának centenáriumára napvilágot lásson. 
A kötet épít számos olyan tanulmányra, monográfiára, , népszerű" történelmi műre, amely már alaposan, 
színvonalasan mutatja be az MSZDP történetének egyes korszakait, épít továbbá az MSZDP több vezetőjéről 
készült igényes biográfiára és fontos, már közölt dokumentumokra. Itt azonban mindjárt meg kell jegyezni, hogy 
a tudományos eredményeket magában foglaló s azokra alapozó mű minden bizonnyal újabb problémákat vet fel, 


s remélhetően további kutatásokra serkent, hisz lehetetlen valamiféle , végszó" kimondása. Ilyen igénynek még 
a gondolata is távol esik a szerzői kollektívától. 

A szociáldemokrácia történetét feltáró munkálatokat súlyosan megterhelte az első 
világháború és a két forradalom koráig visszanyúló káros, sőt kóros vádaskodások 
hagyománya, a frakciózás és a két munkáspárt között dúló testvérharc sok keserű 
tapasztalata. A tudományos feltáró munkát gátolta továbbá az az ideológiai értetlenség 
is, amely a hazai marxista gondolkodásból kiiktatta és sok esetben még ma is negligálja 
a szociáldemokrata nézőpontokat (gondolunk pl. Kunfi Zsigmond vagy Mónus lllés 
teoretikusi munkásságára), a kapitalizmuskori Magyarország különféle jelenségeire uta- 
ló szociáldemokrata elemzéseket. Ez nemcsak a hazai marxista gondolkodás szegényíté- 
séhez vezetett, hanem a progresszív társadalmi erők jelentőségének lebecsüléséhez is 
hozzájárult. [gy aztán nem véletlen, hogy a mindennapi tudatból kirostálódik szinte az 
egész munkásmozgalom történeti értéke, s a közgondolkodásban egy újfajta tévhit 
jelenik meg, miszerint a magyar munkásosztálynak, a magyar népnek szinte nincsenek 
vagy alig vannak szocialista tradíciói. Az MSZDP egész történetének valósághű feltárása 
hozzájárulhat a munkásmozgalom fejlődése során szükségszerűen kialakult két áramlat 
közé mesterségesen beékelt és tornyosult gátak lebontásához, a lerakódott hordalékok 
eltakariításához, hisz ma már nem kétséges, hogy a közös forrásból táplálkozó, két ágra 
szakadt folyam -- a gátak, a mesterséges akadályok ellenére is — azonos irányba haladt. 

Napjainkban az MSZDP valósághű történetének feltárását, történelmi értékeinek 
reális számbavételét a polgári demokratikus és a szociálliberális nézőpontok felerősödése 
nehezíti. Már a kapitalizmus korában is voltak olyan törekvések, amelyek a munkásmoz- 
galmat nemzeti címszó alatt , hazafiassá" kívánták változtatni. Nem eredeti vagy új 
keletű az a szemlélet sem, amely a politikai-társadalmi harc demokratikus eszméit, 
eszközeit szembeállítja a társadalom átalakításának szocialista jellegű célkitűzéseivel, 
általában a demokráciát a szocializmussal. Egyoldalú az a felfogás, amely a történelmi 
folyamatból mesterségesen kiemeli és abszolutizálja a demokratikus tradíciókat, és 
elhallgatja az MSZDP-ben mindig jelen volt szocialista törekvéseket. Ugyanez mondha- 

. tóelaz MSZDP-ben meglévő áramlatok vagy személyek tértől és időtől elvonatkoztatott 
és erőltetett , aktualizálásáról" is. Ez a történelmi folyamatok és jelenségek önkényes, 
. megtévesztő interpretálásához vezethet. 

Joggal vetődik fel a kérdés: mi a szociáldemokrácia történelmi jelentősége, szerepe, 
értéke? A felszabadulás utáni koalíciós időszakban a szociáldemokrata párt más pártok- 
kal szemben joggal hivatkozhatott több évtizedes töretlen múltjára, az első szocialista 
szervezet háromnegyed százados hagyományaira. A szociáldemokrácia legnagyobb tör- 
ténelmi érdeme -- s ez a gondolat a megjelenésre váró kötet minden fejezetén szükségsze- 
rűen végigvonul - a munkásosztály önálló, társadalmi-politikai erővé való céltudatos 
formálása volt; ez szervesen összefonódott a szocialista eszmék meghonosításával és 
terjesztésével. E máig tartó folyamatnak az MSZDP nemcsak elindítója, hanem fennállá- 
sának egész története során fejlesztője és védelmezője volt. Ezt a— mondhatni — töretlen 
hagyománvteremtést nem befolyásolhatják a szociáldemokráciában is (mint bármely 
más politikai mozgalomban) kialakult belső viták, viszályok, szakadások, kizárások. 
A korábbi történetírásra — különösen a munkásmozgalom történetének művelésére - 
jellemző volt, hogv a hangsúlyt éppen e belső vitákra, szakadásokra helyezte, mintha 
ezek , forradalmasították" volna az , ellanyhuló" pártot. A most készülő kötet természe- 
tesen nem kerüli meg a nézetek, politikai állásfoglalások közötti belső csatákat, de 
elsősorban a mozgalom folyamatosságát tartja szem előtt, minthogy a valóságban a 
folyamatosság jellemezte a párt történetét. A történetírás nagyrészt már megszabadult 
attól az előítélettől is, amely a szociáldemokráciát döntően pejoratív tartalommal refor- 
mistának könyvelte el, jóllehet néhány szakmunka még ma is szívesen alkalmazza ezt az 
elmarasztaló jellemzést. E kötet szerzői óvakodnak elmarasztaló jelzőkkel illetni az 
MSZDP-ben jelentkező különféle áramlatokat, és tartózkodnak személyi minősítésektől 
is. Az MSZDP jellegét az egész mozgalom által képviselt elvi és politikai magatartásból 
eredeztetik, illetve ítélik meg. Mindezek szerint Magyarországon nemcsak a szocialista 

gondolkodás és a kezdeti munkásmozgalmi szervezkedés tekint vissza csaknem másfél 
százados múltra, hanem az 1880-as, 1890-es évektől kezdve a szociáldemokrácia terem- 
tette meg és fejlesztette ki a későbbi évtizedek során a modern politizáló, cselekvő 
tömegpártot. Ez olyan tradíció, melyet bátran vallhat magáénak a ma szocializmusának 
megújulásáért felsorakozók legszélesebb tábora. Mindez összhangban van a KMP létre- 
jöttének történelmi szükségességével. Az is hozzátartozik a történelmi igazsághoz, hogy 
a Horthy-korszakban a legális szociáldemokrata tömegpárt s az irányítása alatt működő 
szakszervezetek a KMP tevékenységének is keretéül szolgáltak. 

A munkásosztály tömegpártja az alulról jövő demokratizmusra épült, s ez nagyjából 
összhangban állt a közös akaratot kifejező és képviselő központi irányítással." 

A gyakorta megtartott országos kongresszusok - az elkerülhetetlen ismétlődések 
ellenére is — a politika kollektív formálásának nagy hatású fórumai voltak. (Az ellenfor- 
radalmi korszak idején a pártkongresszusok mellett a parlamenti frakció és más testüle- 
tek váltak a párt gyakorlati politikájának formálóivá.) Előzetesen nemcsak a pártvezető- 
ség jelentéseit, határozati javaslatait publikálták, hanem az egyes szervezetek vagy 
személyek konkrét javaslatait, a vezetőség álláspontjától eltérő határozattervezeteket is. 
Az előterjesztett javaslatokról a kongresszuson nyilt vita folyt, és döntéseket is ezen a 
fórumon fogadtak el. A párt sajtója — amelyről igen gyakran folyt élénk, sőt heves, 
szenvedélyes vita — teret biztosított a különféle véleményeknek, álláspontoknak, esetleg 
platformoknak is. A vita és véleményszabadság bizonyos korlátozása, amelyről különbö- 
ző ellenzéki pozíciókból gyakran esett kritikailag szó (pl. Szabó Ervin vagy Alpári Gyula 
fellépése során; Halász Alfrédnál és Stromfeld Aurélnál) a kapitalizmus korában objektí- 
ve döntően a pártegység megerősítésére irányult. S az ís bebizonyosodott, hogy az 
időnként bekövetkezett pártszakadásokban nem is annyira a különféle - hol megalapo- 
zott, hol jogtalan — kizárások, hanem a régi és a gyökeresen új elvi koncepciók konfrontá- 
ciója játszotta a fő szerepet. Persze a fontos politikai-taktikai álláspontokban olykor 
nagy eltérések jelentkeztek, és az egyes elméleti problémákra adott valaszok (pl. az agrár 
vagy a nemzeti kérdés is) lényeges különbségeket tartalmaztak, de azoknak a minősítése 
vagy címkézése elmaradt. Az MSZDP egész története során tehát léteztek a párton belül 
különféle nézetek, álláspontok, platformok, ám ezek összhangban álltak a párt demokra- 
tikus működésének szervezeti alapelveivel, s nem gátolták a fontosabb kongresszusi 
határozatok és a pártvezetőség által képviselt politika érvényesülését. A hosszú , békés" 
korszakokban a pártvezetőség tevékenységét demokratikusan ellenőrző tagság állandó 
kritikája nem bénította meg a cselekvést. A forradalmi korszakban (1918. október—1919. 
március) vagy a felszabadulás utáni kiélezett pártharcok forró éveiben és hónapjaiban 
azonban azok a markánssá vált platformok, áramlatok, amelyek potenciálisan egy új . 
párt — szociáldemokratából szocialista párt — megalakulását is magukban hordozták, 
képesnek bizonyultak az MSZDP egész politikájának megváltoztatására, vagyis arra, 
hogy a párt irányt vegyen az 1903-as program szellemében a társadalmi folyamatok 
meggyorsítására. 


9... 


S itt jutunk el az MSZDP politikáját meghatározó 1903-as pártprogram kérdéséhez. 
Túlzás nélkül megállapítható, hogy a párt egész fennállása során ragaszkodott ehhez a 
programhoz. Erre a programra hivatkoztak 1918-1919 fordulóján a munkáshatalom 
megvalósítását követelő szociáldemokrata tömegek és vezetők; 1919 augusztusában e 
program szocialista és marxista elveire hivatkozva szerveződik újjá az MSZDP, határo- 


9 Így volt ez már a munkásmozgalom korai korszakában is. Az 1880-as években az Általános Munkáspárt 
három kongresszust tartott, mig az MSZDP 1890 és 1914 között már huszat (emellett még rendkívüli kongresszust 
és országos értekezletet is összehívtak), vagyis csaknem minden évben egyet. 1917 áprilisa és 1919 februárja között 
a szociáldemokratáknak öt rendkívüli kongresszusuk volt; 1922 és 1942 között 13 kongresszust (a harmincas 
években kétévenként) és több országos értekezletet hivtak össze. A felszabadulás utáni néhány évben négy 
szociáldemokrata kongresszust tartottak. 

lödik el egyben a Tanaácsköztársaságtól, és fordul szembe a kiépülő ellenforradalonímal. 
Az elléntorradalmi rendszer két évtizedében a különféle kísérletezések ellenére sem 
született új pártprogram. A párt még 1945-ben ís érvényesnek tartotta az 1903-as 
programot. noha a valósagban olyan folyamatok játszódtak le, amelyeket a század eleji 
provram meg nem elemezhetett. Mégis a háború utolsó fázisában s a felszabadulást 
követoen az MSZDP - alapjában regi programja szellemében - vázolta fel , ma" a 
demokráciáért, ..holnap" a szocializmusért jelszóban körvonalazott akcióprogramját. 

Az MSZDP 1903-as marxista szellemű programja azért vált korának legmesszebbre 
tekintő politikat programjává. mert egyrészt magában foglalta a korabeli Magyarország 
állogó és széles körű demokratizálásának, a polgári átalakulást fékező intézmények 
megszüntetésének, az ország modernizálásának célját ; másrészt kimondta, hogy a polgá- 
ri Magyarorszagot elkerülhetetlenül szocialista átalakulás fogja követni. Ezt a termelő- 
erök magas fejlettségi szintjén lezajló folyamatot ugyan nagy földrajzi régióban tételezte 
fel (jóllehet ezt a megállapítást a program szövegszerűen nem tartalmazza) és hosszú 
törtenelmi távlatban képzelte el, mégis a 20. század első felében aktuális politikai feladat- 
ként is értelmezték. A program a társadalom szocialista átalakulását tendenciaként 
jelezte. s igy alapot adhatott annak kizárólagos evolucionista értelmezésére (s ebből 
fakadóan a korabeli társadalmi-politikai viszonyokhoz való alkalmazkodás gyakorlatá- 
ra). Egyúttal alapul szolgálhatott a , reformista" gyakorlat ideológiai gyökereit kutató 
, baloldali" elemzésekre és bírálatokra is. Valójában az 1903-as program a forradalmi 
változás, változtatás célját, lehetőségeit, eseteit is magában foglalja. A kapitalizmus 
korában a szocialista átalakuláson -— némi leegyszerűsítéssel — a termelőerőknek társadal- 
mi (nem feltétlenül állami) tulajdonba vételét és a munkásdemokrácia, az önkormányzat 
megteremtését értették. Azzal 15 tökéletesen tisztában voltak, hogy az átalakítás megkez- 
désének elengedhetetlen feltétele a politikai hatalom megszerzése a viszonyok kifejleszté- 
séhez. allandósításahoz annak megőrzése. A program tartalmazta az osztályharcnak 
mindazon eszközeit, melyek a munkásnép jogérzetével (vagyis a békés parlamentáris 
vagy akar forraúalrm eszközökkel) megegyeznek. Az 1903-as program szocialista elvi 
alapra helvezte nemcsak a legszélesebb értelemben vett demokratikus politikát, hanem 
a megérett forradalmi helyzet, válság szabta politikai-társadalmi követelményeknek 
megfelelő hatarozott fellépést. aktivitást. 1918-1919-ben s a felszabadulás utáni koalíciós 
idöben az MSZDP egész tevékenységét meghatározó pártprogram szellemében cseleked- 
tek azok a torradalmi szocialista vezetők és az őket követő tömegek, akik már a 
demokratikus fejlődést meghaladó szocialista átalakulás előkészítésén, annak meggyor- 
sításán munkálkodtak. Igy 1918-1919 tordulóján a szocializálás bevezetését sürgető 
tömegek nemcsak a KMP propagandájának hatására követelték a munkáshatalmat 15 
kifejező tiszta szociáldemokrata kormány felállítását, hanem a forradalmat megelőző 
évtizedek szakadatlan szocialista küzdelmeinek befolyására is. 

Így a Tanácsköztársaság kikiáltása a két párttal rendelkező munkásosztály közös 
műve volt. Nem véletlen, hogy több szociáldemokrata vezető — úgyis, mint a Tanácskóz- 
társaság fontos tisztségviselője s később mint emigráns is — a tanácshatalomban nem 
Keletről importált ,. árucikket" látott, hanem azt az 1903-as pártprogram szocialista 
céljai megvalósításáért tett fontos lépésként értékelte. 

A harmincas években, amikor az előretörő fasizmus ellen az MSZDP szellemi offenzi- 
vát hirdetett, az 1903-as program demokratikus követelései hivatkozási alapul is szolgál- 
tak. Ugyanakkor az MSZDP egyes vezetői - túlértékelve a hagyományos liberális. 
konzervativ pártokkal és erőkkel való együttműködés esélyeit — a demokratikus antifa- 
siszta erokkel való tartós szövetkezés gondolatát, az 1903-as program szocialista végcél- 
jára utalva, bizonyos fenntartással kezeltek. A háború idején — okulva az 1941 előtti 
sikertelen anufasiszta kísérletek tapasztalataiból — a szociáldemokrata párt ismét az 
1903-as program szellemében fogott hozzá a szocialista átalakulás fontosabb feladatait 
is tartalmazó, demokratikus politikájának kialakításához. 

A felszabadulás utáni koaliciós időszakban a szociáldemokrata párt mint kormányzó 
párt a demokrácia következetes harcosa, a szocialista irányú fejlődés előmozdítója volt. 
Nemcsak egyetértett, hanem részt is vállalt azok kimunkálásában. A szocialista fordulat- 
ra való áttérést azonban - amelyet a többszektorúság alapján és a demokratikus pártok 
fenntartásával, de a munkásosztály politikai vezetése mellett képzelt el — változatlanul 
távlati célnak tekintette. 

A , fordulat" lassítása vagy gyorsítása kapcsán vetődött fel a munkásegység és a fúzió 
kérdése. A munkáspártok - Bebel szerint (szavait bizonyos mértékig leegyszerűsítve) — 
azért születtek, hogy meggyorsítsák a társadalomban végbemenő objektív folyamatokat, 
amelyek a társadalmasítás irányába mutattak. A dualizmus korában a pártra mint a 
munkásosztály politikai akaratának egyedüli kifejezőjére, küzdelmének kizárólagos irá- 
nyítójára tekintettek. Az MSZDP 1918-ig a munkásosztály egyedüli pártja volt, s a 
forradalmak idején megalakult KMP szükségszerűen új helyzetet teremtett. A balra 
sodródott tömegek radikalizmusa találkozott a KMP gyökeres politikai fordulatot 
közvetlen célként megjelölő álláspontjával. Nyilvánvalóvá vált a forradalmi párt nélkü- 
lözhetetlensége, márpedig a munkásosztály politikai erejének, befolyásának gyarapítását 
jól szolgáló MSZDP egyedül képtelen lett volna a szocialista fordulat keresztülvitelére. 
Az 1919-es pártegyesülés a munkásosztály forradalmi tömegeinek egymásra találása 
volt. Az egyesült pártból a szociáldemokrata vezetőknek az a csoportja maradt ki, amely 
időszerűtlennek és elsietett lépésnek tartotta a proletárdiktatúra proklamálását, míg más 
szociáldemokrata vezetők azért léptek az egyesülés útjára, mert politikai, erkölcsi köte- 
lességüknek tartották, hogy továbbra is együtt haladjanak az általuk évtizedeken keresz- 
tül szocialista szellemiségben irányított munkássággal. 

A második világháború végső szakaszában a két szuverén munkáspárt között megkö- 
tött egységokmány alapján 1946-1947 fordulójáig - ha sokszor heves vitáktól, ellent- 
mondásoktól terhelten is — működött a munkásegységíront, amely céljaiban és perspektí- 
vájában a szocializmusnak a demokrácia elveire épülő s a magyarországi viszonyoknak 
megfelelő rendszerét kívánta megteremteni — beleértve távlataiban a két munkáspárt 
tényleges egyesülését. Az MSZDP a valóságos munkásegység erősítése mellett volt, de 
elutasította az MKP-nak a két párt egyesülését erőltető törekvését. A szociáldemokrata 
baloldal nyilvánvalóan nyomásra vállalta a gyors egyesülést. 1947-ben nem növekedett 
számottevően a munkáspártok befolyása, ám az MKP a megváltozott nemzetközi hely- 
zetben feladta a népírontos együttműködést, s a politikai hatalom átvételére készült. 
A kommunista részről felgyorsított és erőltetett egyesítés, illetve beolvasztás a szociálde- 
mokrata munkásság jelentős tömegének nemcsak háttérbe, passzivitásba való szorításá- 
val, hanem a munkásmozgalomból való durva félreállításával, majd politikai megbélyeg- 
zésével, sőt vezetőik ellen törvénytelen eszközök alkalmazásával párosult. Így az 1948-as 
egyesülés lényegesen eltért az 1919-estől, jóllehet formálisan mindkettő a politikai hata- 
lom megszerzésével állt szoros összefüggésben. 


9... 


A szocialista, szociáldemokrata mozgalom ereje, befolyása a kapitalizmussal folytatott 
évtizedes küzdelmei során természetszerűen lényegesen változott (hol gyengült vagy 
stagnált, hol erősödött vagy akár hatalomra került), mégis az a szembetűnő — különösen, 
ha a polgári szervezetekkel hasonlítjuk össze -, hogy kiállták a különféle atrocitásokat, 
és létük, tevékenységük majdnem mindig állandósult. Ennek magyarázata mindenekelőtt 
a valós munkás-érdekvédelemben keresendő, jóllehet a mozgalomnak jelentős munkás- 
rétegeket nem sikerült hatókörébe fognia. A szociáldemokrata mozgalom szakszervezeti 
bázisra épült, illetve a szakszervezetek zömmel elfogadták az MSZDP elveit és politiká- 
ját. A szociáldemokrata irányítás alatt álló szakszervezeteknek volt köszönhető, hogy az 
első világháborút megelőző években nem volt olyan szervezett munkás, aki ne vett volna 
részt valamely aktív politikai megmozdulásban vagy bérmozgalomban, sztrájkban - 

több ízben Is. A szakszervezetek pl. a leghatározottabban védelmezték szervezeteiket a 
Gömbös-kormány beolvasztási, korporációs törekvéseivel szemben. 
Az MSZDP döntően a munkásság mindennapi anyagi érdekeit képviselő és védelmező 


, 


szervezetek (mennyiségében ugyan változó, de) az összetartást, a szolidaritást már felvál- 
laló s politikailag elkötelezett tagságára építhette a politikai jogokért, a modern, a 
demokratikus Magyarországért folytatott küzdelmét. A szociáldemokrácia által vezetett 
választójogi harc, amelyet a korábbi történetírás vagy lebecsült vagy akár semmibe vett 
s a történeti publicisztika sem méltányolt, mindmáig a dualista Magyarország társadal- 
mának legátfogóbb, legdemokratikusabb mozgalma volt. Az általános választójog kér- 
dése ugyanis éles választóvonalat képezett a progresszív társadalmi erők és az uralmon 
levő pártok között. Az MSZDP az általános, titkos választójog követelésével és az általa 
vezényelt tömegmozgalommal kívánta maga mellé állítani a prOgreSSZÍV erőket. 

A magyarországi munkásság nem kevés áldozatot hozott a polgári demokratikus 
jogok kivívásáért: agitált, tüntetett, gyűlésezett, felvonult, vállalta a kardlapozást, sztráj- 
kolt, támogatta a demokratikus, radikális érzelmű polgárságot, hatalmas és imponálóan 
fegyelmezett tömegtüntetéseivel, politikat tömegsztrájkjaival erősítette és összekovácsol- 
ta az új, leendő Magyarország politikai erőit. Ez az állandósuló politikai harc, ha nem 
is volt, nem is lehetett ellentmondástól mentes, nem vált elvtelen mandátumvadászattá. 

Nagy történelmi eredménye abban állt, hogy az első világháború előtti években 
kialakult az a politikai együttműködés és szövetkezés a Justh és Károlyi vezette Függet- 
lenségi Párttal s a Jászi Oszkár által irányított polgári radikálisokkal, amely 1918-ban 
a Nemzeti Tanács megalakulásához vezetett. Az 1918-as néptörvények az 1903-as prog- 
ram számos követelését törvényerőre emelték. Az ország demokratikus felemelkedéséért, 

a konzervatív, reakciós uralom ellen vívott társadalmi méretű harcban az MSZDP 
vezette munkásosztály kiemelkedő szerepet vállalt és játszott. AZ MSZDP-ben jól tudták, 
hogy demokrácia nélkül nincs valóságos szocializmus, S annak kivívása elengedhetetlen 
a célhoz vezető úton. 

Az ellenforradalmi rendszer uralmi viszonyai között nem nyilt a korábbi korszakhoz 
hasonló lehetőség demokratikus tömegmozgalmak szervezésére. A legalitását megőrző, 


eleinte jelentős, majd zsugorodó parlamenti frakcióval rendelkező MSZDP a legnagyobb 
ellenzéki párt maradt. Hivatalos retorikájában gyakran pengetett antikommunista húro- 
kat. de ez sokaknál inkabb figyelemelterelő manőver volt. mint belső meggyőződés. Az 
ellenforradalmi rendszerhez való alkalmazkodás paktum szabta politikája ellenére 15 a 
demokratikus jogokért s azok érvényesítéséért folyó harc — ha nem is látványosan, de - 
folytatódott. Több kísérlet történt a polgári liberalis ellenzékkel való együttműködés 
kialakítására, a fasizmus előretörésének időszakában azonban a szervezetek önállóságá- 
nak megvédése került előtérbe. Emellett a szociáldemokrácia nagy figyelmet összpontosi- 


, 


tott a helyi törvényhatósági test ületekben való részvételre, a hathatós községi politika 
kialakítására. AZ Országgyűlés és a törvényhatósági testületek munkálataiban való 


részvétel nemcsak a fennálló rendszer uralmi viszonyainak bírálatát tette lehetővé. 
hanem pl. a munkáskérdéssel kapcsolatos törvényhozás, rendelkezés javítását IS. 


9... 


A kapitalizmus kori Magyarország külcskérdései közé tartozott az agrár-, a nemzeti. 3 
függetlenségi kérdés. A szakirodalom a szociáldemokrata álláspontról és felfogásról 
többféleképpen. gyakran egymásnak ellentmondóan fogalmaz, értékel. Aligha lehet 
elfogadni azokat a nézeteket, amelvek az első világháború előtti MSZDP-től az agrárkér- 


. Ld 


désnek valamiféle demokratikus, paras7ti megválaszolását kérik számon. Csupán a 
viszonyítás kedvéért érdemes megjegyezni, hogy a föld nacionalizálásának vagy munici- 
palizálásának oroszországi szocialdemokrata programja is csak 1905 után vetődött fel. 
Az MSZDP ugyan tartotta magát azokhoz az alanelvekhez. amelyek a földre mint 


termelőeszközre tekintettek. de megalakulásától! kezdve országos, nem pedig periferikus 

párt megteremtését tekintette szervezőmunkája fő feladatának. Ez a szervezőmunka 
tehát nem korlátozódhatott az ipari munkásságra, hamarosan kiterjedt a , földmíves 
állam" hatalmas agrárproletár tömegeire i5. Az 1890-es években lejátszódott európai 
jelentőségű agrárszocialista mozgalmak a legszorosabban kötödtek az MSZDP-hez, a 
szocializmus eszméihez. Az agrárnépesség gyorsan szaporodó különféle egyletei a kollek- 
tív érdekképviselet kifejlesztőivé, a tömeges politizálás műhelyévé, a szocialistává válás 
nevelőotthonává váltak. Ez a harc egész nemzedékekben hagyott mély nyomokat, s a 
felszabadulást követő évekig élő tradicióvá vált. E hagyományteremtés az MSZDP 
politikája, tevékenysége nélkül aligha volna érthető. 

A szocialista agrármozgalmakban hamarosan jelentkező és felerősödő szegényparaszti 
nagybirtok-ellenesség a szociáldemokrata mozgalmon belül elvi, szervezeti vitákhoz 
vezetett. E kérdést vizsgálva a hangsúlyt nem az ideológiai nézeteltérésekre kell fektetni, 
hanem annak a folyamatnak a nyomon követésére, amely 1890 és 1910 között a magyar 
agrárnépesség politikai fejlődésében lejátszódott. Az 1891-es orosházi zendüléstől kezdő- 
dően Szántó Kovács Jánoson, Várkonyi Istvánon, Mezőfi Vilmoson át vezet az út Áchim 
Andrásig. Ők valamennyien - ki szorosabban, ki lazábban — a szociáldemokrata eszmék- 
hez, illetve mozgalmakhoz kötődtek. Más szóval, Magyarországon a radikális paraszt- 
mozgalom már eredetében is több szállal kötödött az MSZDP-hez. A szociáldemokrácia 
nem válhatott földosztást követelő párttá, noha az 1903-as program az egyházi, a 
hitbizományi s a nem községi kötött birtokok tulajdonviszonyának megváltoztatásáért 
küzdött. Az első világháború előtti években a földnek községi kezelésbe való vételét 
szorgalmazó nézetek mellett mind gyakoribbá váltak a nagybirtoknak földosztás útján 
történő széttörését hirdető eszmék. 

1918-1919-ben az MSZDP sikraszállt a szövetkezetek létrehozása és a 200 holdon 
felüli nagybirtok kártalanítással történő felosztása mellett is. Ezt a programot részletei- 
ben Varga Jenő dolgozta ki. Az emigrációba került szociáldemokraták is az agrárforra- 
dalom elmaradásában látták a forradalom sikertelenségének egyik okát. Alapos előkészi- 
tő, elemző munka után 1930-ban fogadták el az MSZDP három részből álló, részletes 
agrárprogramját, amely összegezte a korábbi évtizedek, a forradalmak tanulságait, az 
ellenforradalmi rendszer agrárpolitikájának csödjét, s újólag meghirdette a 200 holdon 
felüli birtok földosztás útján való felszámolását, az új földreformot, mig a távlatokat 
illetően a szövetkezés elveit hangsúlyozta. A program nyomán Szeder Ferenc mellett 
főleg Takács József, valamint más szerzők már az 1930-as évek első felében vizsgálták 
az agrárviszonyokat, a parasztság, a földmunkásság társadalmi és életkörülményeit. 

A nemzeti, nemzetiségi, függetlenségi kérdésben a dualizmus idején az MSZDP - a 
nagy gazdasági egység előnyeit is szem előtt tartva — elvileg jogosnak, noha nem minden 
ellentmondás nélkülinek ismerte el az önállósodási törekvéseket. A századfordulóra 
háttérbe szorultak azok a nézetek, amelyek - igen erős leegyszerűsítéssel szólva — az 
osztályellentétekben oldották fel a nemzetiségi ellentéteket. Az 1903-as program az 
országban élő nemzetiségek teljes egyenjogúsítását követelte, s számon kérte a minden- 
kori kormányzattól az 1868-as nemzetiségi törvény végrehajtását. Az MSZDP-ben az a 
felfogás érvényesült, amely konstatálta, hogy a nemzetiségi dolgozókat az osztályelnyo- 
más mellett a nemzetiségi elnyomás is sújtja. Ugyanakkor elítélte a különféle nacionaliz- 
musokat, a nemzetiségi jogokkal nem számoló, a beolvasztást sürgető magyar, de a 
polgári nemzetiségi pártoknak a tömegeket tudatosan megtévesztő dákoromán vagy 
pánszláv irredentizmusát is. Az MSZDP-nek a nemzetköziség eszméjének hirdetése és 
védelmezése során meg kellett küzdenie a szocialistákat , hazátlan bitangok"-nak gyalá- 
zó rágalmakkal. Az MSZDP elutasítva a hazafiatlanság vádját, a , plebejus hazafiság" 
gondolatát hirdette. 

Az MSZDP több kongresszusi határozata szállt síkra a gazdaságilag önálló, a politi- 
kailag független Magyarország mellett. Ezzel szemben többen arra utaltak, hogy az 
Ausztriától teljesen független Magyarország létrehozása gazdaságilag megtöri a többé- 

kevésbe jól prosperaló Monarchia egységes gazdasági piacát, politikailag pedig felgyor- 
sitja a nem magyar nemzetiségek centrifugális erőinek mozgását, nemcsak önállósulási, 
hanem elszakadást törekvéseit ís. Ezt a bonyolult helyzetet a Monarchia széles körú 
demokratzalasával. föderalizálásával, államszövetséggé való átalakításával gondolták 
ellensúlyozni. Az első világháború előtti években folytatott választójogi harc is hozzájá- 
rult ahhoz, hogy a dinasztia iránti — egyébként nem minden alap nélküli — remények, 
éppen a [15za-ftele szigorú belpolitikai rendelkezések jóváhagyása, a háborúra készülő 
külpoliuka miatt 15. szertefoszlottak. Az elhúzódó világháború és a forradalmak erősítet- 
tek azt a gondolatot, hogy a nagy egység létrehozása csak a nemzetek önrendelkezési 
jogának elismerése mellett oldható meg. Mig az első világháború előtti időben az 
MSZDP nem vitatta az ország területi integritásának kérdését, az 1918-as polgári de- 
mokraukus forradalomba sodródva számolt a területi elszakadással járó önrendelkezés 
magyarsagot sujtó túlzásaival is. A Tanácsköztársaság idején szerepet vállaló szociálde- 
mokratak zöme, továbba a szakszervezetek tagsága és vezetősége szükségesnek tartotta 
a fegyveres harcot a forradalom vivmányatért, az igazságtalan területrablás ellen. Az 
ellenforradalmi rendszer idejen pedig az MSZDP elutasította a trianoni diktátumot; 
több izben követelt népszavazást, sikraszállt a kisebbségi sorban levő magyarság jogai- 
nak védelme mellett. Trianon békés revíziójának elvét vallotta. Az MSZDP a nemzetközi 
szocialdemokraciának ahhoz az elvéhez igazodott, hogy meg kell akadályozni az autora- 
tív vagy tassszta rendszereknek azt a törekvését, hogy a jogos nemzeti sérelmek rendezé- 
sének jelszavát maguknak sajátítsák ki. A békés reviziót a magyar politikai rendszer 
demokratizálásával. a környező országok demokratikus átalakulásával, a népek önren- 
delkezesi joganak tigyelembevételével kívánta megvalósítani. A területek visszacsatolásá- 
nak időszakaban az MSZDP bonyolult helyzetbe került; bátortalan vagy mérsékelten 
bíraló, figyelmeztető hangja elveszett a baljós nemzeti örömujjongásban. A szociálde- 
mokratak tamogattak a Teleki-kormány semlegességi politikáját, elítélték a Szovjetunió 
elleni tárnadast, s rokonszenveztek azokkal a törekvésekkel, amelyek a háborúból való 
kilépésre iranyultak. Az MSZDP mindvégig elismerte a Szovjetuniónak a nemzetközi 
poliukaban jatszott szerepét, különösen hathatósnak tartva az antifasiszta koalicióban 
való részvételét. Megkülönböztetett figyelemmel kisérte a Szovjetunió gazdaságában 
végbement változásokat, de elutasította a politikai, társadalmi életben érvényesülő dikta- 
torikus, sztalini módszereket. 

A telszabadulást követő időben az MSZDP is kezdeményezte azokat a lépéseket, 
amelyek a nemzeti, területi problémának a trianoni békeszerződésnél kedvezőbb feltéte- 
lei megteremtésére irányultak. E törekvések meghiúsultak, így az MSZDP az ország 
határain túli magyarság sorsának alakulására összpontosított, föllépve a kollektív fele- 
lőssegre vonás politikája ellen. Tiltakozott a kitelepítések ellen is. 


900... 


Az objektiv történelmi elemzés csak arra a végkövetkeztetésre juthat, hogy az MSZDP- 
nek a kapitalizmus kori Magyarországon a demokráciáért folytatott százados küzdelmét 
a tarsadalom szocialista átalakításának célja, perspektívája motiválta. Reformmunkája 
alapozta meg. tette lehetővé - immár a politikai hatalom birtokában - a szocialista 
viszonyok fejlődését. Közép- és Kelet-Európa országaiban a hibákhoz, tévutakhoz. 
bunökhöz nem kis mértékben járult hozza az, hogy a szociáldemokrácia történelmi 
tapasztalatait nemcsak hogy nem hasznosították, hanem egyszerűen ,.leiírták" vagy 
hibásnak minősítették. Ma már evidencia, hogy a szocializmus megújulása elképzelhetet- 
len e tradiciók, tapasztalatok elemzése, alkalmazása nélkül. A megújuló MSZMP a 
forradalmi kommunista tradíciók folytatójaként az MSZDP történelmi múltjának is 
örököse. 


Varga Lajos 


SZAKASITS ÁRPÁD: 


Demokrácia és közmegegyezés 


Az MSZMP KB Párttörténeti Intézete Archívumában 1987 végén véletlenül bukkant rá Szakasits 
Árpád A magyar demokrácia útja című kiadatlan könyvének nyomdai korrektúrapéldányára 
Botos János. A könyv sohasem jelent meg. Rákosi Mátyás letiltotta közreadását. Szerencsére 
azonban nem került Szakasits Árpád 1950 áprilisa előtti munkássága dokumentumainak sorsá- 
ra, nem semmisült meg. A kézirat 1948. május 15-ével zárul, egy hónappal előzve meg a két 
munkáspárt egyesülését. Politikai esszék, beszédek, történeti elemzések és részben dokumentu- 
mok, interjúk alkotják a kötetet. Egyenetlen írások, nyilatkozatok sorakoznak egymás után, 
magukon viselve a kor szokásait, kötelező fordulatait. Ezekből emelkedik ki egy önálló blokk, 
amely a demokrácia kérdéseivel foglalkozik, s megmutatja, hogy valójában ki volt Szakasits 
Árpád, a politikai gondolkodó, a szociáldemokrata munkásmozgalom szülötte. Nem tévedés azt 
állítani, hogy ő fogalmazza meg először a közmegegyezés politikai fogalmát és annak jeletőségét 
egy demokratikus társadalmi fejlődés folyamatában. 

Az itt közreadott dokumentum szerkesztett formában 1988 őszén megjelent a Szakasits Arpád 
emlékkönyv című kötetben (Kossuth Könyvkiadó, 1988); úgy véljük azonban, a téma politikai 
aktualitása indokolja, hogy az érdeklődők szélesebb köre is megismerhesse a magyar marxista 
munkásmozgalom e jelentős személyiségének ma is időszerű gondolatait. 


ELŐSZÓ 


A magyar demokrácia útjáról szól ez a könyv, de nem történeti munka. Nem is annak 
készült. Egy ilyenfajta mű még megírásra vár. Miközben könyvemen dolgoztam. egyre 
jobban éreztem hiányát egy olyan összefoglaló történeti műnek, amely végigkisérné az 
olvasót a magyar szabadságküzdelmek útján, és a marxizmus világosságát bocsátaná 
erre az útra, szakadékaira, kanyarulataira s az egész históriai területre, amelyen ez az út 
átvezetett. Azt remélem, hogy nem sokáig várat magára egy ilyen összefoglaló történe- 
lemkritikai könyv, hiszen már akadnak nálunk is marxista történelemtudósok, akik 
képesek arra, hogy ezzel a nagy anyaggal, ezzel a nem kis feladattal megbirkózzanak. 
Kívánatos volna, hogy minél hamarább lássanak neki ennek a munkának. amelynek 
sikeres elvégzése jelentékenyen hozzájárulna a magyar dolgozók elméleti szíinvonalanak 
emeléséhez. 

Különösen szükséges volna a magyar történelem utolsó száz esztendejének marxista- 
kritikai feldolgozása. Egy ilyen történeti munka sok mindent megmagyarázhatna abból, 
ami a magyar munkásmozgalom területén történet s ma érthetetlennek tűnik. Megma- 
gyarázhatná mindenekelőtt azt, hogy miért mutat olyan sajátságos fejlődést a magyar 
munkásmozgalom és körülötte az egész magyar élet. 

Mindenesetre külön nagy stúdiumot igényelne a magyar polgári forradalom elmaradá- 
sa, elvetélődése okainak föltárása és az ebből eredő következmények marxista analízise. 

Kétségtelen ugyanis - és erre már számosan rámutattak -, hogy ez a történelmi űr, amely 
csaknem egészen áthidalhatatlan maradt, kitérítette útjából a magyar gazdasági, társa- 
dalmi és politikai fejlődést. Persze tévedés volna, ha a polgári forradalom elmaradásának 
okát kizárólag és egyedül az 1848-1849-es szabadságharc bukásában keresnők. Jóval 
korábban eldőlt ez a kérdés: Mária Terézia, de különösen II. József császár uralkodása 
idején, amikor az uralkodóház és a magyar uralkodó osztályok között vívott harcban 
győzött a rendi szellem, a feudum szelleme, a , nem adózunk" jelszava, a maradás a 
haladással szemben. . . 

Valóságos csoda, hogy ilyen viszonyok és körülmények között mégis kialakulhattak 
a szocializmus csírái, amelyekből végül is jelentős erejű munkásmozgalom nőtt. Ennek 
a munkásmozgalomnak azonban nemcsak a munkásosztályt kellett egyesítenie a dolgozó 
osztály érdekeiért való harcra, hanem vállalnia kellett azt is, hogy betöltse a történelmi 
űrt: elvégezze a polgárság feladatát, végrehajtsa a polgári demokratikus átalakulást, 
vállalta is, de e kettős feladat túlhaladta erejét. Szerencsétlenségre a magyar munkásmoz- 
galomra, annak mindkét ágára: a politikai és a szakszervezeti mozgalomra egyaránt a 
német szociáldemokrácia nyomta rá bélyegét, és csak nehezen s csak időről időre, avagy 
sehogyan sem szabadulhatott a hatása alól. Ez annyit jelentett, hogy egyfelől az elméleti 
ortodoxia merevítette meg, másfelől a reformizmus gyakorlata hajlította jobb felé. Ez 
így talán ellentmondásként hangzik, de valójában semmi ellentmondás nincs benne. 
A marxizmus dogmatikus és mechanikus felfogása és alkalmazása szükségképpen visz 
a reformizmus felé. . . 

A magyar munkásosztály annak megítélésében, hogy ezt a feladatot — a polgári 
demokrácia problémáját — milyen erőkkel szövetkezve oldja meg, tragikus módon két 
táborra oszlott. Ez a belső szakadás különösképpen az októberi forradalom idején 
deklarálódott. Addig legfeljebb lappangó állapotában volt meg, és mert a háború alatt 
vívott kemény küzdelmek a szervezett munkásságot összekovácsolták, ez a belső szaka- 
dás szinte megszüntnek látszott. Pedig erről szó sem volt! Ez a szakadás megmaradt, és 
a döntö órákban végzetessé vált, mert megzavarta a sorokat. A mozgalmat iránytalanná 
tette. A hirtelen rázúdult történelmi események alatt elvesztette tájékozódóképességét, 
és amolyan , róka fogta csuka - csuka fogta róka" állapot keletkezett; a csenevész 
polgárság a szociáldemokrata munkásságba, illetőleg annak reformista vezetőibe ka- 
paszkodott, ezek meg a polgárságba, illetve annak vezetőibe, csak éppen a parasztságot 
hagyták figyelmen kívül, s a legfontosabb kérdést, a földreform problémáját hagyták 
megoldatlanul. Pedig a parasztságot csak a forradalmi földreform állíthatta volna Októ- 
ber mellé, csak ez forradalmasíthatta volna, és csak a munkásság és parasztság együttes 
forradalmi ereje védhette volna meg az októberi köztársaságot. . . 

Azok, akik a polgársággal való szövetkezés gondolatának voltak a rabjai, nem vették 
észre, hogy ez az erő tulajdonképpen hiányzik, hogy valahányszor ilyen szövetség létre- 
jött, voltaképpen nem a polgárság képviselőit láttuk a szövetségben, hanem a maradék 
dzsentrizmus haladó szellemű képviselőit, mint például Justh Gyulát, Lovászi Mártont... 

Az ellenforradalom ideje alatt újra és újra kisértett a polgársággal való szövetkezés 
gondolata, de mindig rosszul jártunk vele, az ép érzékű és jó ösztönű szocialista munká- 
sok mindig irtóztak az ilyen szövetségtől, amelyről mindig kiderült, hogy értelmetlen, 
céltalan, nem erősítira munkásmozgalmat küzdelmeiben, hanem gyengíti, elszívja erejét. 
A polgári pártokkal való kísérletezések mind kudarcba fulladtak. A szociáldemokrata 
baloldal mindenfajta munkás-polgár blokktervet heves ellenszenvvel fogadott. Ez persze 
végeredményben éppen olyan hibás álláspont volt, mint az a másik, amely nem vett 
tudomást a munkásság legtermészetesebb szövetségeséről, a parasztságról, és szemmérté- 
ke legföljebb ha a mezőgazdasági munkásságig terjedt. A szociáldemokrata munkásmoz- 
galomnak tulajdonképpen a kispolgárság és a parasztság együttes, egyidejű szövetséges 
társként való megnyerésére kellett volna törekednie, élére kellett volna állania a jogos 
nemzeti és népi törekvéseknek, be kellett volna hatolnia minden dolgozó rétegbe. . . 

A DEMOKRÁCIA FOGALMI MEGHATÁROZÁSA 


Az emberiség évezredek óta keresi azt a legideálisabb társadalmat, amelyben a legboldo- 
gabban, legbékésebben és szabadabban élhetne. 

Az elmélet és elmélkedés légüres térségében temérdek ilyen társadalmat építettek a 
fantázia és a filozófia tündöklő gondolataiból. Gyönyörű költészet! Utópiáknak csodá- 
latos világa! 

Az az elkeseredett és kétségbeesett ember, aki látja a ma anyagi, szellemi, erkölcsi 
romjait — és csak ezt látja —, s így kiált fel: nem érdemes élni, visszasüllyedtünk a 
barbárság legmélyebb szakadékaiba! — ne mondja ki a végső ítéletet. Előbb a romok és 
omladékok tetejéről tekintsen végig az emberi szellem csodálatos világán. Lássa meg a 
hatalmas erőfeszítéseket, amelyek nyomán a gondolat megtelt a lélek legragyogóbb 
gyöngyeivel, az emberi szellem legfényesebb eszméivel, lássa meg: a gondolatok világá- 
ban olykor-olykor mekkorára nött meg az ember, milyen teljessé vált az emberi eszme, 
milyen szédítő magaslatokra jutott az, ami bennünk legélőbb és legörökebb: a gondola- 
tok harmóniája, a szabadság teljességének vágyából született gyönyörü magzatunk, a 
művészet és a tudomány, a salaktalanul tiszta értelem. S ekkor forduljon vissza a 
szakadék széléről, megittasultan mindattól, amit a szellem világában látott. Megmámo- 
rosodván a legtisztább és legdrágább nektártól, a szellem és a lélek italától, lásson hozzá 
a munkához, amely évezredek óta folyik az értelem birodalmában. Kutassa az igazságot, 
a szellemnek és matériának igazságát. Egyeztesse ezt a kettőt, amely valójában nem is 
kettő, hanem egyetlenegy, és építse ebből az anyagból, ebből az oszthatatlan és kemény 
anyagból, a végső törvények egyazon naprendszerének agyagából, a szellem és az anyag 
harmóniájából a valóság szilárd és tiszta világát, amelybe végre hazatérhet a tévelygő 
emberiség évezredes vándorútjáról. 

Egyetlen nemzedék sem maradhat ki ebből a munkából, és egyetlen nemzedéket sem 
sodorhat magával az anarchia bolond szélvésze. Az emberi szellem rendre és harmóniára 
törekszik. Mérték és arány lebeg a szemei előtt, ezzel és ezt kutatja, mert ezt akarja elérni. 
Túl van ez még az akaratán is. Ez a törvény benne! Létének törvénye! Es ez a törvény 
nem valamiféle transzcendentális világból való metafizikai hipotézis, hanem maga a 
legvalóbb valóság: az emberben élő szellem és anyag egysége, a megmaradásnak és 
fejlődésnek törvénye, az öröklét törvénye. Es ez a törvény csak úgy valósulhat meg, ha 
megtartom az emberi társadalmat, s hogy megtarthassam, újra és újra széttöröm azokat 
a konstitúciókat, amelyek a folyton növekvő gazdasági és társadalmi erőket lebéklyóz- 
zák, fejlődésüket gátolják, és újra meg újra új konstitúciókat teremtek, olyanokat, 
amilyeneket az emberi társadalom fenntarthatásának szükségletei írnak elő számunkra, 
hogy tovább élhessünk és tovább épithessük világunkat a legteljesebb harmónia, a 
legteljesebb igazság és igazságosság, a legteljesebb szabadság felé. 

A történelem zordon küzdelmei fölött mindig is ennek a célnak a fénye világított. 
Mindig erre tört és erre törekedett az ember, s miközben harcolt, egyre szaporította 
azokat a materiális értékeket és erőket, amelyeknek segitségével a fejlődést előbbre vinnie 
sikerült, s amelyeknek gyarapítása egyszer végre megteremti a feltételeit annak, hogy ez 

a cél végre beteljesüljön. 

Vajmi kevéssé ismeri a történelem törvényeit az, aki a társadalmi küzdelmeket értel- 
metlen és céltalan zűrzavarként fogja fel. A küzdelem, amely a történelmet szüntelen 
betölti, az emberi társadalom egyetlen lehetséges létformája mindaddig, amíg megvaló- 
sítható lesz az osztályok nélküli társadalom, vagyis a tiszta demokrácia, amely többé 
nemcsak fogalom, sőt nemcsak intézményekbe merevült eszme, hanem az ember belső 
szabadságának az egész társadalom minden pórusát átjáró kisugárzása. 

De hát mi is a demokrácia? Merev fogalom? Örök és változatlan eszme? Emberektől, 
dolgoktól, a történelmi, társadalmi és politikai fejlődéstől független gondolat? Avagy 
olyan politikai rendszer, amelyet osztályérdek, társadalmi és gazdasági erők, az osztály- 

harcok erői és változó korok közgondolkodása -— amely viszont a mindenkori gazdasági 
viszonyok tükröződése - alakít és formál saját képére és hasonlatosságára? 

Fogalom, amely szűkül és tágul aszerint, hogy milyen társadalomban, kik és milyen 
érdekek szerint magyarázzák és alkalmazzák, torzítják és hamisítják, vagy éppenséggel 
lomtárba dobják? A demokrácia ideológiája éppoly kevéssé fogható meg légüres térben, 
mint ahogy nem foghatók meg az erkölcsi fogalmak sem. Nem független a társadalom- 
történeti fejlődéstől, a termelési viszonyoktól és az osztályharcok alakulásától. Sőt 
nagyon is összefügg ezekkel. 


A GÖRÖG DEMOKRÁCIA 


Széplelkek áhítatosan tekintenek vissza, mint valami édenbeli gyönyörűségre a görög 
demokráciára. Még a fogalom neve is görög. Demos — nép, krátia — uralom. Ha a szóban 
rejlő értelemhez igazodnánk, azt kellene hinnünk, hogy a demokrácia valóban a nép 
uralmát jelentette a hét görög bölcs hazájában, tehát olyan államformát, amelyben az 
államhatalom felségi jogkörét, azaz a főhatalmat az egész nép gyakorolta. Holott erről 
szó sem volt. Szolón" szerint a demos: a negyedik vagyonfok osztálya, tehát az egészen 
szegény vagy kevéssé vagyonos állampolgárok tartoznak ide. De ezeket is, noha nem 
voltak rabszolgák, sokáig kirekesztették az alkotmányos jogaikat gyakorló állampolgá- 
rok összességéből. Athénban például huszonöt-harmincezer állampolgár mellett tízezer 
volt a zsellérek száma, akik nem számítottak és négyszázezer a rabszolgák száma, 
akiknek még jogi alanyiságuk sem volt. Az athéni és általában a görög demokrácia tehát 
kétségtelenül rendi jellegű volt. Még Periklész korában is, amikor a köztudat szerint a 
görög demokrácia fénykorát élte, a rabszolgaság változatlanul megvolt, éspedig tizenőt- 
ször annyi volt a rabszolga, mint a szabad polgár, nem is szólván arról, hogy nem volt 
jogegyenlőség, nem volt gondolatszabadság (Szókratészt 399-ben éppen szabadgondol- 
kodása miatt ítélték halálra). A görög demokrácia tehát nem volt, mert nem is lehetett 
oly tündöklően tiszta, mint amilyennek az áhítatos lelkek látják. Ez az úgynevezett 
demokrácia is osztályuralom volt, s a görög társadalomban ennek minden ismérve 
föltalálható. 

És ezen Platón bölcsessége sem változtathatott. Platón egyébként így írta le művei egy 
helyén a demokrácia keletkezését: , A demokrácia olyankor keletkezik, ha a szegények 
ellenfeleik egy részét megölik, más részét száműzik, a többieket pedig az alkotmányos 
jogokban és a vezető állásokban az egyenlőség alapján részeltetik, s ha az állam vezető 
állásainak betöltése általában sorsolás útján történik." 

Platón a demokratikus állam jellegzetes vonásairól így ír: , [tt a polgárok szabadok, 
az állam csak úgy duzzad a szabadságtól és a szabad beszédtől; mindenkinek megvan 
a joga arra, hogy azt tegye, amit akar, ahol teljes a szabadság, ott mindenki úgy rendezi 
be magánéletét, ahogy neki tetszik. Az ily államban mindenféle emberfajta található. Itt 
a korlátlan szabadság folytán ha valaki államot akar alapítani, csak egy demokratikus 
államba kellene elmennie... már meg is kezdhetné az államalapítást... a demokrácia 
kellemes, vezető nélküli és tarkabarka államforma, mely egyenlőknek és egyenlőtlenek- 
nek egyaránt egyenlőséget biztosít." (Állam 8. könyv.) 

Sok mindent írt még Platón a demokráciáról. Valóságost és utópisztikust, de persze 
meg sem közelíthette a demokrácia igazi lényegét, amelyhez csak a történelmi fejlödés 
útján, a valóságok útján juthatunk el. A demokráciának az a jellemzése, amelyet ő adott, 
kétségkívül nem fedi a demokrácia fogalmát. A platóni demokrácia tulajdonképpen 
uralomnélküliség. 


§ A szövegben előforduló idegen nevekre és kifejezésekre — az eredeti szerzői kézirattól eltérően - a mai 
helyesírás szabályait alkalmaztuk — A szerk. 

A demokrácia a mi fogalmaink szerint nem vezető nélküli tarkabarka államforma, 
amelyben mindenki azt teszi, amit akar, hanem olyan, társadalmat rendező elv, amely 
: biztosítja, mégpedig közmegegyezés alapján, a jogok és kötelességek értelmes és igazsa- 
gos összhangját, mindenki szabadságát, amelynek csak a közjó szabna hatart, a termelő- 
erők hatékony megszervezését és a termelt javak igazságos elosztását. De erről később 
majd még részletesen szólunk, tény, hogy amilyen hiányos és kepzelt volt az antik 
demokrácia, éppen oly hiányosak voltak az erről alkotott fogalmak Is. 


A RÓMAI DEMOKRÁCIA 


Ugyanígy állott a demokrácia a köztársasági Rómában is, amelynek szenátusa éppen úgy 
az osztályuralom szerve volt, mint a görög tanács, és éppen úgy az osztályharcokban 
alakult, erősödött vagy gyengült a római demokrácia is, mint a görög, aszerint. hogy 
ezekben a küzdelmekben a szemben álló osztályok milyen erőt mutattak. Természetesen 
botorság volna, ha az antik demokráciakat a mi mai mértékünkkel mérnénk. Egészen 
mások voltak az ókor és a középkor termelési viszonyai, és más volt a társadalom 
struktúrája, mint ma. 

Sajátságos alakját találhatjuk meg a demokráciának az őskeresztény szervezetekben 
és közösségekben, amelyek közül nem egy kommunisztikus jellegű volt. 

A középkori városokban -— hasonlóan az antik görög demokráciához - a szabad és 
vagyonos polgárok bizonyosfajta demokráciája élt a feudalizmus tengerében. Ezeket a 
demokráciákat persze alaposan eltorzította egyrészt a rendi szellem. másrészt az egyházi 
hierarchia befolyása, mégis ezekben a városokban érett meg a polgári forradalom, a 
liberalizmus eszméje, a parlamentarizmus gondolata ; ezekből a városokból indultak ki 
még a nagy polgári forradalmak előtt a reformáció mozgalmai, amelyek mögött viszont 
félelmetes erejü parasztforradalmak, jobbágylázadások lángja csapott fel, amilven az 
1525-ös nagy német jobbágylázadás is volt, amelynek protestáns vezetői sürgették a 
jobbágyság megszüntetését, sürgették a jogegyenlőséget, , miután Krisztus drága vérével 
mindnyájunkat megváltott, pásztort éppúgy, mint a nemest, a legalacsonyabbat éppúgy. 
mint a legmagasabbat, senkit sem véve ki". A huszitizmus 15 ezeket a vonásokat viseli 
magán. Az emberi személyiség szabadsága, a jogegyenlőség. a szociális felszabadulás 
elemei mind feltalálhatók a vallásháborúk mögött hullámzó parasztmozgalmakban. 
lázadásokban, forradalmakban. Az osztályharcnak ebben a középkori kohójában ala- 
k ulnak, érnek a polgári forradalom eszméjének elemei és azok az erők, amelyeket a 
termelési viszonyok fejlődése, a tulajdonviszonyok változásai teremtenek, és amelyek 
majdan szétfeszítik a feudalizmus szűk korlátait, merev gazdasági korlátok közé szoritott 
társadalmi rendszerét, hogy utat nyissanak az ipari forradalomnak és a polgári demokrá- 
ciának, amely pontos ideológiai kifejezője volt a klasszikus polgári gazdalkodasnak. 


POLGÁRI FORRADALOM - POLGÁRI DEMOKRÁCIA 


A polgári forradalom valóban összezúzta a hűbériség szük kereteit. amelyek között a 
k orai kapitalizmus termelőerői nem fértek el többé. Véghezvitte a jobbagyfelszabadítást, 
eltörölte a hűbéri intézményeket, megszüntette a földhöz kötöttséget, mert szabad bér- 
munkások tömegére volt szüksége. Hozta a gondolatszabadságot, a sajtószabadsegot, 
az egyéniség szabadságát; a történelem egyik legnagyobb forradalma volt. Ezt a ferra- 
dalmat azonban a polgárság csak a munkások és a parasztok segítségével vihette gyöze- 
lemre. A polgárság végül is csak önmagát szabadította fel, a győzelem gyümölcseit nem 
osztotta meg fegyvertársaival. A polgári forradalom kimondotta a harmas nagy iget 

zabadság, Egyenlőség, Testvériség, de megvalósítani nem tudta és nem akarta. [F-z az 

egyetemesnek látszó ideológia egyáltalán nem volt egyetemes. Határait megszabta a 
polgári tulajdon és a polgári társadalom osztálystruktúrája. A polgári demokrácia 
tulajdonképpen a polgári osztály védőbástyájává lett, és az is maradt még akkor is, 
amikor sáncai közé több óvatossággal, mint előrelátással, beengedték, mindig nagy 
harcok árán, a dolgozó osztályok egyes rétegeit. 

A polgári forradalom mégis új utat nyitott a fejlődésnek, szélesebbet és szabadabbat 
minden eddiginél, és ezen az úton hatalmasabb hullámokban hömpölyöghetett előre a 
dolgozó népek áradása. És ha igaz is, hogy csak a szolgaság formája változott, ha igaz 
is, hogy a bérmunkások, parasztok és az értelmiség sorsa a kapitalista iga alatt is 
elviselhetetlenül terhes, kibírhatatlanul szégyenteljes volt, nem lehet tagadni mégsem, 
hogy a haladásnak új, kedvezőbb feltételei teremtődtek meg, hogy az új feltételek között 
új, minden eddiginél hatalmasabb és öntudatosabb osztály szerveződött meg, a bérmun- 
kásosztály, amely szükségképpen szembekerül a polgári világrenddel, a tőkés termelési 
viszonyokkal, és az osztályharcnak eddig még soha nem látott terjedelmű és mélységű 
sorozata indult meg. I 


A proletariátusnak a kapitalizmussal szemben folytatott küzdelme hatalmas erővel 
lökte előre a történelmet, a fejlődést, és tulajdonképpen a kapitalizmus termelte ki 
magából belső ellentéteinek és ellentmondásainak roppant kohójában azokat a történel- 
mi, gazdasági és szociális feltételeket, amelyek nélkül a szocializmus, tehát a szabadság 
és demokrácia teljessége meg nem valósulhat. Semmi esetre sem tekinthető tehát a 
polgári demokrácia történelmi limlomnak, hanem olyan históriai szakasznak, amelyen 
a szabadság felé tartó emberiségnek át kellett haladnia. 


A POLGÁRI DEMOKRÁCIA BÖLCSELETI ELEMEI ÉS MARX KRITIKÁJA 


A forradalmi polgárság kétségkívül forradalmian formulázta meg a demokráciát. A pol- 
gári forradalom szellemi előkészítésében a kor legnagyobb elméi vettek részt. Nem is a 
formulázásban volt a hiba, a forradalmi deklarációk az emberi jogokról többé-kevésbé 
általánosan emberiek voltak. Csak a polgári hatalom gyakorlata szűkítette polgári 
vívmányokká. 

Így van ez? Vessünk egy szempillantást az amerikai demokrácia alapokmányának 
tekinthető és Jeffersontól fogalmazott Függetlenségi Nyilatkozatra, amelyben többek 
között ez olvasható: , Magától értetődőnek tartjuk a következő igazságokat: hogy 
minden ember egyenrangúnak van teremtve, hogy teremtője bizonyos elidegeníthetetlen 
jogokkal ruházta fel őket; ezek közé tartozik: az élet, a szabadság és a boldogság 
keresése ; hogy ezeknek a jogoknak biztosítására kormányok vannak szervezve az embe- 
rek közt, amelyek jogos hatalmukat a kormányzottak beleegyezéséből nyerik." 

Spinoza így ír a demokráciáról: , A demokratikus kormányformában, a legfőbb 
gyűlésben szavazatjogot gyakorolhat, az államhivatalokat elnyerheti mindenki, aki ön- 
rendelkezési joggal bír és aki tisztességes életmódot folytat." 


Rousseau szerint , a polgári állam célja a jogok védelme, a közösségi értékek biztosítá- 
sa, a legfelsőbb jogforrás a közakarat, amely nem az egyesek akaratának összege, hanem 
az összesség felett álló hatalomé". Ez a rousseau-i meghatározás vált a polgári demokrá- 
cia egyik legfőbb gondolatává, Az ő írásai tartalmazzák egyébként is a polgári demokra- 
ta társadalom emberi problematikájának első és legvilágosabb jellemzését. Ő, aki tulaj- 
donképpen megfogalmazta a polgári demokráciák alapvető törvényeit, elsőnek látta meg 
a polgári állam ellentmondásait is. , Emile"-ében ezt olvashatjuk : , Aki a polgári rendben 
meg akarja őrizni természetadta érzékeit, az nem tudja, mit akar. Folytonos önellent- 
mondásban hányódva, folyton ingadozva hajlamai és kötelességei között sem magánem- 
ber, sem állampolgár nem lesz, sem önmagának, sem másoknak nem felel meg." , Társa- 


DOKUMENTUM 79 


dalmi Szerződés""-ében viszont azt követeli, hogy az egyén teljesen adja át magát a 
közösségnek, , Vallomás"-ában pedig a személyiség fontosságát hangoztatja. 

Hegel Rousseau-val szemben azt állítja, hogy az állam nem szerződés eredménye, célja 
nem az egyes ember jogainak, szabadságának, érdekeinek megvédése. Hegel szerint az 
állam ennél több: az erkölcsi eszme valósága: az öntudatos erkölcsi szubsztancia. Az 
állam tökéletes öncél; teljes jogú hatalommal rendelkezik az egyedek felett, akiknek 
erkölcsi kötelességük, hogy az állam tagjai legyenek. Szerinte az egyén, az individuum 
annyiban szubsztancia, objektivitás, erkölcsi lény, amennyiben általános, azaz politikai 
életet él. . 

Hegel célja nem kétséges. Össze akarja békíteni az individualizmusformálta polgárt az 
állammal, hogy kiküszöbölje azokat az elemeket, amelyek az állam szétesésére vezetnek. 

Jefferson, Rousseau, Spinoza, Hegel, a nagy elmék hosszú sora fejtette ki a polgári 
demokrácia bölcseleti elemeit és megkisérelte a benne rejlő ellentmondások, az egyéniség 
és a közösségi elv összehangolása problémájának megoldását. 

De a polgári állam problematikájával nem tudtak megbirkózni, nem is tudhattak. 
Hiányoztak ehhez azok a föltételek, amelyek majdan az abszolút közösség megteremtését 
lehetővé teszik, amely abszolút közösségben az egyéniség lehető legtökéletesebb szabad- 
sága valósulhat meg. 

Marx szerint a polgári társadalmat a szükségletek rendszere determinálja, és elve az 
egoizmus. Rámutat Marx arra, hogy Hegel fenntartotta a speciális és univerzális érdeke- 
ket, de nem sikerült neki az állami és polgári magatartás között jelentkező ellentmondást 
megszüntetnie. Élesen rámutatott arra is, hogy a modern, polgári demokrácia polgára 
egyáltalában nem közösségi lény, és arra is, hogy a XIX. század demokráciája áldemok- 
rácia; a francia forradalom deklarációja az emberi jogokról nem mindenkit illet; az 
emberi jogok nem általánosan emberiek, hanem polgári privilégiumok. Az emberi jogok 
mint ilyenek megkülönböztetnek az állampolgári jogoktól. Marx rámutat továbbá arra 
is, hogy a francia forradalom csak politikai emancipációt hozott, de emberit nem. 
A demokrácia problémái csak akkor oldódhatnak meg, ha az emberi felszabadulás 
megtőrtént. Ezt az emberi felszabadulást, emancipációt a negyedik rend hozza. Ennek 
nincsenek speciális, gazdasági nyerészkedési szempontjai; a proletariátus szempontjai 
egyetemesek. Miért egyetemesek ? — kérdi Marx. Mert a proletariátus gazdasági demok- 
ráciát akar. A szocializmus a gazdasági rend demokratizálása. Alapgondolata a léthez 
való jog, amelynek lényege, hogy a társadalom minden tagja megkaphassa az emberhez 
méltó élet folytatására szükséges dolgokat a rendelkezésre álló eszközök nagysága 
szerint. 

Kétségtelenül igaz, hogy azóta, amióta a polgári demokrácia fogalmát először megha- 
tározták, ez a fogalom nőtt és gazdagodott. Eppen a proletariátus szervezett és öntudatos 
küzdelmei révén. A polgári demokrácia fogalmáról van most szó. Hogy ennek határán 
túl a fejlődésnek milyen eredményeit állapíthatjuk meg, arról későbben beszélünk. 


A DEMOKRÁCIA ÚJ, ROOSEVELTI FOGALMAZÁSA 


A polgári demokrácia fogalmának új értékelését talán Rooseveltnél figyelhettük meg 
legvilágosabban, aki szerint a demokrácia nem egyéb, mint örökös keresés, a haladás felé 
való szüntelen törekvés, a fejlődésért folytatott állandó küzdelem, és ezen az úton az 
állam eszköz a végcél érdekében, de nem maga a cél. 

Íme: ebben az egyetlen mondatban már megcsillan valami magasabb rendű fogalma- 
zása a demokráciának. Az állami instrumentum öncélúságának tagadása és annak hite, 
hogy az emberek képesek lesznek arra, hogy önmagukból árasszák a demokrácia szelle- 
mét. 

A demokrácia azonban nem valósulhat meg, sem teljessé nem lehet, ha a gazdasági 

világban vele ellentétes törvények uralkodnak. Ha a demokráciát úgy fogom fel, mint 
a közmegegyezés elvének érvényesülését, akkor meg kell teremtenem ennek a közmeg- 
egyezésnek abszolút föltételeit, teljesen szabad lehetőségeit, másként nem jöhet létre 
közmegegyezés. Ha az erősebb, a gazdagabb, a leleményesebb, a hatalmasabb alkuszik 
a szegénnyel, a tudatlannal, a gyengébbel, a jogtalannal, olyannal, aki tele van félelemmel 
és rettegéssel és bizonytalansággal, az alku eredménye nem lehet kétséges. Csak egyformán 
szabadok és csak egyenlő feltételek mellett vitázók juthatnak aggálytalanul tiszta értékű 
közmegegyezésre. Csak így jöhet létre olyan szabadság, amelyet nem ront meg a félelem 
és a bizonytalanság, amelyből nem nő ki anarchia, szabadosság, az egyéni ösztönök 
korlátlan kiélésének lehetősége - mások rovására. 

Mi: a szabadság korlátja? A közjó. Ki határozza ezt meg? Az egyenlőek és szabadok 
egymás között, a társadalmi együttélés érdekében. Mert az én szabadságom nem lehet 
mások számára korlát, bilincs és kényszer. Mikor válhatunk egyenlőkké és igazán 
szabadokká valamennyien? Csakis akkor, ha a termelőeszközök magántulajdoni rend- 
szere megszűnik, ha a kollektivitás eszméje megvalósul. 

Utópia ez? Nem. Technikai előfeltételei megvannak. Szellemi és politikai előfeltételek? 
Kossuth Lajos, amikor a szabadság problémája felmerült benne, Macaulay-vel felelt : 
, Az újonszerzett szabadság bajai ellen csak egy orvoslat van. Ezen orvoslat: a szabad- 
ság... Az igazság és szabadság verőfénye kezdetben szemkáprázást és kábulást okozhat 
a nemzetnél, kik a szolgaság házában megvakultanak. Hagyjátok őket nézni, csakhamar 
látni fognak. Kevés évek alatt az emberek megtanulnak gondolkozni, a vélemények 
szélső erőszakossága lecsillapszik, ellenséges elméletek egymást kiigazítják, az igazság- 
nak szétszórt elemei megszűnnek harcolni, az idők jártával a káoszból rend és igazság 
áll elő." 

Nos, ebben kétségtelenül benne rejlik az igazság, de az igazságnak csak egyik fele, az, 
amely az eszmék felé fordul. A másik fele azonban zordonul hallgat, mert ez a valóságok 
felé fordul. Bizonyára léteznie kell oly erőnek, s létezik is, amely az igazságot és a 
szabadságot érvényre és győzelemre juttatja. S mi ez az erő? A feltörekvő nép öntudata, 
valóságérzete, amely azonban megint csak nem létezhet légüres térben, hanem csakis 
azokban a gazdasági és társadalmi viszonyokban, amelyek között ez a feltörekvő nép él. 

A polgárság olyan konstitúciót igyekezett létrehozni, amilyen gazdasági érdekeinek, 
fejlődésének és hatalomra való törekvésének megfelelt. És megfelelt ama új termelőviszo- 
nyoknak, amelyeknek gépezete a kezében volt. Ez a konstitúció létre is jött mindenütt, 
ahol a polgári termelőviszonyok kifejlődtek és gyökeret vertek. De ez a polgári demokrá- 
cia, mint erre már rámutattunk, korántsem teremtett olyan társadalmi állapotokat, 
amelyek az egész nép, minden társadalmi osztály számára kielégítők lehettek volna, 
mindenki számára biztosítva az önrendelkezés jogát és a gazdasági meg a politikai 
szabadságot. Kimaradtak belőle a széles paraszti tömegek éppen úgy, mint az ipari 
bérmunkások milliói. Kimaradtak belőle még akkor is, ha netán az általános szavazati 
jog kétségkívül nagy jelentőségű eszköze kezükbe is jutott, mert hiszen ezzel szemben a 
polgárság hatalma nemcsak a politikai szabadságában, hanem sokkal inkább a tulajdon- 
jogi viszonyok polgári jellegében és tényében gyökeredzik. 

Világosan látta ezt már Bezerédj István is, aki a nemzetgyűlés egyik ülésén így beszélt 
a "48-as forradalom bukásának okáról: , Azt mondom, miszerint nem azért nem volt 
sikere a forradalmaknak, mert alapjukat nem tartották, hanem azért, mert maguknak 
kellő alapot szerezni nem tudtak. Csupán a politikai formáknak változtatása az emberi- 
ség haladását s az örök igazságot ki nem elégíti; segíteni kell a népnek lelki és anyagi 
bajain is." 

A feltörekvő nép, amikor megcsalatva érezte magát, kirekesztve a polgári jogokból és 
az emberiekből, s odavetve látta magát a kizsákmányolásnak, megkezdte küzdelmét 
felszabadulásáért. Ez a küzdelem tölti ki a XIX. század második és a XX. század első 
felét. Amikorra is nyilvánvalóvá vált, hogy a polgári demokrácia eszméje légüres térbe 

jutott, társadalom-gazdasági alapjai felbomlottak. A gazdasági fejlődés tényei és eredmé- 
nyei homlokegyenest ellenkezésbe jutottak a liberalizmus gazdasági elveivel. A részvény- 
társasági tőke, a kartellek, trösztök és ringek a kapitalizmus monopoljellegének kialaku- 
lása nyomán a gazdasági liberalizmus elvesztette értelmét; a szabad verseny elve meg- 
szűnt hatóerőként működni. A polgár és a tulajdon, a polgár és a termelőeszközök 
viszonya merőben megváltozott, mert megváltozott előbb a gazdasági, ennek a nyomán 
a társadalmi struktúra. A monopoltőke gazdasági és politikai hatalma egy új zsarnokság 
igáját rakta az emberiségre, minden dolgozó osztályra, azokra is, amelyek a szabadság 
és függetlenség illúziójában éltek s élnek. 

Még egy idézet, egy összefoglaló, frappáns Lenin-idézet: , A demokrácia formái az 
évszázadokon keresztül ókori csíráiktól kezdve elválaszthatatlanul összefüggnek az 
egyik osztálynak a másik helyébe való lépésével. Más-más a formája, és más-más a 
terjedelme a demokráciának az ókori Görögország köztársaságaiban, más a középkor 
városaiban, ismét más a haladott kapitalista államokban. A legnagyobb szellemi korlá- 
toltságról tenne tanulságot, ha feltételeznők, hogy az emberiség történelmének legmé- 
lyebben szántó forradalma: a hatalomnak a kizsákmányoló kisebbség kezéből való 
kiragadása a dolgozók többsége által megtörténhetik a régi polgári, parlamentáris 
demokrácia kereteiben, a legnagyobb átalakulások, a demokrácia új formáinak megte- 
remtése, új intézmények, új feltételek és változások nélkül..." 


Szalay Lejos: Ikarus 

REFLEXIÓK A KÜLÖNSZÁMRA 


Az MSZMP Központi Bizottsága által kiküldött munkabizottság 1989 februárjá- 
ban közzétette állásfoglalását azokról a folyamatokról, eseményekről, amelyek 
hazánk fejlődését az utóbbi több mint négy évtizedben jellemezték. Az állásfogla- 
lás már megjelenése előtt nagy várakozást keltett mind a párttagság, mind a 
pártonkívüliek körében. 

A tanulmány publikálása után nagyszámú észrevétel érkezett szerkesztősé- 
günkbe, és jelen számunk nyomdába adása óta is érkezik folyamatosan. Minden 
véleményt nem tudunk közzétenni. Arra törekszünk, hogy jellegzetes, megközeli- 
tésükben-értékelésükben eltérő, esetleg új szempontokat tartalmazó véleménye- 
ket adjunk közre — szerkesztett formában. A szerkesztőség a sorozatot a beérke- 
zett hozzászólások főbb tanulságainak összegzésével kívánja majd lezárni. 

Ezúton is köszönjük olvasóinknak, hogy megtiszteltek bennünket gondolataik 
közlésével. 


IKLADI LAJOSNÉ: 


Az állásfoglalás első olvasata után az a kép alakult ki, hogy az alapos munka, többé- 
kevésbé hiteles leírása az elmúlt negyven év történetének. E megállapítás mellett is a 
hiányérzet, a téma szokatlan, a korábbiaktól eltérő megközelítése keltett némi zavart. 
Inkább politikai célokat szolgáló megközelítés, mint tudományos elemzés; főként és 
tipikusan az értelmiség aspektusából és nem a tömegek mozgásából, a munkásosztály, 
parasztság, alkalmazottak, értelmiség stb. társadalomstruktúrájának helyzetéből közelíti 
a folyamatokat, vagyis a vezetés pozitív vagy negatív reagálását, cselekvését a történelmi 
eseményekben jeleniti meg. Hiányzik a 800 ezres párttagság helyzetének, összetételének, 
magatartásának bemutatása. . . 

Az elmélyültebb tanulmányozás megerősítette azt a korábbi sejtést, hogy az anyag 
nem a társadalom mozgásából, a társadalmi-gazdasági alap elemzéséből jut el a felépít- 
mény mozgásának bemutatásához, hiszen a vezetés, a vezetők, a , hatalom" magatartá- 
sát ítéli a történeti fejlődés meghatározójának. Ez a szemlélet az egész anyagon végigvo- 
nul... 

Emlékeztetek a marxizmus elméletének arra az alaptételére, miszerint a társadalom 
fejlődésének történetét az osztályok mozgása határozza meg. A hatalom minden körül- 
mények között osztálymeghatározottságú, valamely osztály vagy osztályok (szövetséges 
osztályok) hatalmát jelenti. A hatalom csúcsán álló személyek a hatalmon levő osztályt 
vagy osztályokat testesítik meg. (Mellesleg önmagában ez a fogalom: , hatalom", pontat- 
lan. nem tárja fel, hogy használója milyen összefüggésben értelmezi. Többféle megközeli- 
tés lehetséges: pl. államhatalom, vezetői hatalom, gazdasági hatalom stb.) 

A magyarországi szocialista átalakulás kettős történeti öröksége 


Már ebből a történelmi visszatekintést szolgáló részből is hiányzik az a helyzetelemzés, 
amely a nemzetközi munkásmozgalomban a 20. század elején kettészakadáshoz vezetett. 
Nevezetesen: a szociáldemokrata pártok útját pozitívumnak, a kommunista pártokét 
pedig kimondatlanul negatívnak tekinti. Az anyag azt sugallja, hogy az élcsapat típusú 
párt létrehozása okozta a munkásmozgalom kettészakadását. . . 


A szocialista átalakulás jellegzetességei és hatása 
népi demokrácia rendszere : 


... nem derül ki, hogy a bizottság pozitívan vagy döntően negatívan értékeli-e azt a 
korszakos változást, amely a tárgyalt időszakban végbement. Nem található az a megfo- 
galmazás sem, hogy hazánkban népi demokratikus forradalmi folyamat zajlott, amely- 
ben a tulajdonviszonyokban és a hatalomban döntő változás következett: a feudális 
eredetű földbirtokos osztállyal összefonódott finánctőkések a háború utolsó fázisában 
elvesztették hatalmukat, tulajdonukat pedig őrizetlenül hagyták. Uj hatalmi és tulajdon- 
viszonyok jöttek létre, amelyek a parasztság, a demokratikus burzsoázia, a kispolgárság 
és a munkásosztály szövetségére épültek. A politikai pártok kormánykoalíciója ezt a 
hatalmat fejezte ki. Az erőszakszervezetekben a kulcspozíciók megragadása az MKP 
ez lehetővé tette a hatalommal való visszaélést is, de történelmi tapasztalatok tanúskod- 
nak arról, hogy minden hatalom és az azt megtestesítő kormányok (a klasszikus polgári 
demokráciákban is) mindig élnek ezzel a lehetőséggel — több-kevesebb sikerrel. 

A kibékíthetetlen osztályellentéteket nem lehet a hatalomért vívott harc időszakában 
közmegegyezés útján kibékíteni. Az ilyen irányú törekvés a realitások talajáról történő 
lecsúszást eredményezi. A mai helyzet visszavetítése a 44 évvel ezelőtt történtekre illúzió, 
és a körülmények történetietlen megközelítése. 


Az 1947-1948-as fordulat és az , ötvenes évek". 
valsag kibontakozasa — 


... A legsikerültebb a nemzetközi háttér felvázolása, például annak bemutatása, hogy az 
ötvenes évek elejének hidegháborús politikája miként nyomta a politikát a szélsősége- 
sebb irányok felé. De meg kell mondani, hogy ez az időszak a nyugati kormányokat is 
szélsőséges és törvénytelen cselekedetekre sarkallta. Ilyen volt az antikommunista hiszté- . 
ria, amelynek csúcsa a Rosenberg házaspár kivégzése. 

A 29. és a 30. oldalon zavarba ejtő módon a szerzők választás elé állítják az olvasót. 
Felszólítanak, hogy döntse el, szocializmusnak vagy történelmi útvesztésnek tartja-e az 
1948-tól 1956. októberig eltelt nyolc évet. 

Ugy gondolom, hogy nem szerencsés ebben a kérdésben meghúzni a választóvonalat, 
hanem egy jövőbe mutató program köré kellene felsorakozni. Választóvonal a program 
elfogadásában, de különösen a megvalósításában való aktív tevékenység alapján lehet- 
séges. 

Az anyag két bekezdéssel később továbbmegy, és a jelentős történelmi vívmányok, 
modernizáció, társadalmi mobilizáció elismerése mellett megállapítja, hogy , társadalmi 
formációtévesztésről is beszélhetünk". Érdeklődéssel vártam, talán megtudhatom, miféle 
társadalmi formációt kellett volna létrehoznunk. Ezzel azonban a szerzők adósak marad- 
tak. Magyarországon a 20. század közepéig nem alakult ki a polgári demokrácia társa- 
dalmi bázisa, nem nőtt fel kellő súlyú liberális demokrata középpolgárság, liberális 

értelmiség. A magyar társadalmat az 1848-1849-es forradalom és szabadságharc leverése 
utáni száz évben torz fejlődés jellemezte. Volt azonban egy markáns forradalmi és 

ellenforradalmi erő, amely harcban állt egymással, és egymás megsemmisítésére töreke- 
dett. Történelmi példa 1918-1919. Ha csak a Tanácsköztársaság vezetőivel való leszámo- 
lás utáni történéseket idézzük fel: 1919. augusztus 1-jén a Peidl Gyula vezette szakszerve- 
zeti kormány valóban polgári demokráciát akart, az ellenforradalom és a fehérterror 
azonban elsöpörte. Így állunk a formációvesztéssel. 

Az 1956. októberi népfelkelés című alfejezet egyszavas váratlan bejelentése szinte 
sokkolta a párttagságot és a hozzánk közel álló pártonkívülieket. A , népfelkelés" hibás, 
sommás, szubjektív megítélés. Hibás, mert az a szándék, hogy egy ilyen megnevezéssel 
közmegegyezést lehet elérni és válságos életünkben társadalmi békét lehet általa nyerni, 
nem több illúziónál. Ugyanis a szocializmus ellenfeleinek, ellenzőinek ez kevés. Ők 
, forradalomnak és szabadságharcnak" tekintik és mondják is. A szocializmus híveinek 
azonban sok, mivel önérzetüket sérti. 

Félrevezető az az indok, hogy újabb dokumentumok kerültek elő, amelyek az átértéke- 
lést lehetővé tették. Ennek a magyarázatnak nincs valóságtartalma. Semmiféle új doku- 
mentum erre vonatkozólag nem került elő. Ezt az állításomat e témában nyilatkozók is 
bizonyítják, új dokumentumokat nem hoztak nyilvánosságra (a História című lap 1988. 
6. száma sem), csupán a tekintélyes személyek (Lukács György, Molnár Erik, Kádár 
János 1956. november 1-jei beszéde) nyilatkozataira hivatkoztak döntő érvként. Ez 
azonban nem bizonyíték. 

Mindezekből következően az alábbiakat javaslom. 

1956. október 23-án délután az események tömegtüntetéssel kezdődtek a hibák kijavi- 
tása és politikai fordulat elérése érdekében. Erre a tömegtüntetésre ráépülve, ezt felhasz- 
nálva az illegális szervezetekkel és fegyverekkel rendelkező ellenforradalmi erők kiléptek 
az utcára. A tömegelégedetlenséget kihasználva igyekeztek a maguk céljaira fordítani a 
sokaság mozgását. Már október 23-án este a Rádió ostroma -— amely rövid idő alatt a 
védők soraiban halálos áldozatokat követelt — mutatta : ellenforradalmi fegyveres láza- 
dás kezdődik. Október első napjaiban látható volt, hogy nem csupán spontán megmoz- 
dulásokról van szó, hanem katonailag megtervezett, összehangolt akciók sorozatáról. 
(Rádió. telefonközpontok, kiegészítő parancsnokságok, rendőrőrsök, pártszékházak 
megtamadása egyidejűleg ment végbe.) Ez október utolsó napjaira ellenforradalommá, 
fehérterrorrá fejlődött, amellyel a szocializmus erői szétziláltságuk miatt nem tudták a 
harcot felvenni. I 

Az MSZMP 1956. decemberi határozata az eseményeket megfelelően értékelte. Napi 
taktikai, politikai okok nem indokolhatják annak elvetését. 

A , népfelkelés" formula tudománytalan, összemossa a valóságos osztálytartalmat. 
Nem tekintem másnak, mint retorikai szóhasználatnak. Valójában a , nép" nem moz- 
dult. A falvak parasztsága távol tartotta magát az eseményektől, a munkásosztály 
úgyszintén. A sztrájkokat az ellenforradalmi erők fegyverekkel biztosították. Megszáll- 
ták a gyárakat, és nem engedték be a munkát felvenni akaró munkásokat. 


Az 1956. november 4. és 1988 közötti időszak 


Megítélésem szerint ez az állásfoglalás legfontosabb része, mivel itt kellene a tanulságo- 
kat levonni abból a célból, hogy a pártprogram készítéséhez segítséget nyújtson. 

...A mai felfogásokat vetíti vissza a 20-30 év előtt történtekre, és ennek alapján kén 
számon a vezetéstől azt, amit az akkor még nem láthatott. 

Súlyos hibaként értékeli például, hogy nem ismerte fel a vezetés: , a tőkés világgazda- 
ság alapzatán mehet csak végbe a szocializmus fejlődése, és az egységes világgazdaság 
fő folyamatait a fejlettebb tőkés gazdaság határozza meg. amelyhez elengedhetetlenül 
igazodni kell" (55. oldal). A hatvanas években ez még nem volt látható. A magyar 
pártvezetés az SZKP XXII. kongresszusával egyetértett. 1964 októbere után Hruscsov 
leváltásáról is magyarázatot kért. 

A reform és fellendülés című alfejezet jól írja le azokat az eredményeket, amelyeket a 
magyar társadalom az MSZMP vezetésével elért. . 

Alláspontom szerint eredményeink, amelyek méltán erősíthetnék önbizalmunkat, 
olyan tálalásba és megfogalmazásba kerülnek, hogy az olvasó az állásfoglalás végére érve 
úgy érzi, hamut kell szórni a fejünkre, és a párttagságnak csak szégyenkeznivalója van 
az elmúlt évek miatt. 

Úgy vélem, akkor segítené az anyag a program kidolgozását, ha az eredményeket és 
hibákat együttesen, súlyuknak megfelelően tárgyalná, és a hibás politikából a tanulságo- 
kat levonná... 

Nem ők tehetnek róla, hogy a vezetés későn ismerte fel a korszakváltást, és késlekedett 
a politika megváltoztatásával. Az anyag tükrözte felfogás és a negatív szellemű kritikai 
megközelítés ellenfeleinknek tett engedmény, de nem szolgálja a tömegek és a párttagság 
tisztánlátását, és így a válságból a kivezető út megtalálását sem. 

Végezetül két fontos dolgot hiányolok az állásfoglalásból. 

A Központi Bizottságnak, az MSZMP társadalomtudományokkal foglalkozó értelmi- 
ségének számba kellene vennie, hogy a marxizmus alapfeltételeinek értelmezésében 
melyek a ma is elfogadhatók, és melyek a korrigálásra, megváltoztatásra szorulók. 
Köztudott, hogy a marxizmus elmélete akkor válik dogmává, ha művelői nem képesek 
azt a fejlődéshez megfelelően igazítani. 

A szocialista fejlődés eddig megtett útja — a súlyos gazdasági, társadalmi, politikai 
válság ellenére — óriási tapasztalatokkal gazdagította az emberiség történeti fejlődését. 
Enélkül a kapitalista világ nem juthatott volna el fejlődésének jelenlegi fokára. Ha vissza 
is kell kanyarodnunk - még nem teljesen világos, hogy hová -, az elmúlt hetven év 
kommunista pártjainak tapasztalatai nem voltak hiábavalóak. Ezek kimunkálásával az 
MSZAMP tartozik a magyar társadalom progresszív erőinek és a nemzetközi munkásmoz- 
galomnak. 


GOMBOS ENDRE: 


Alaposnak tartom az analízist, a vizsgált időszak keresztmetszetét nyújtja. 

A jelenlegi, majdhogynem zavarosnak nevezhető politikai helyzetben - ha nem is , döntő 
láncszem"-ként -— jelen van Nagy Imre 1956. októberi tevékenységének értékelése, 
amely az állásfoglalás fogadtatása körüli , választóvíz"-nek csak egyik eleme. 

Meggyőződésem, hogy Nagy Imre 1956. októberi tevékenységének minősítése korrekt. 
Ez talán azért szembeszökő, mert az eddigiekkel szemben merőben újszerű. Magam is 
azon a véleményen vagyok - röviden összefoglalva -, hogy magatartása nem ellenforra- 
dalmi lépések láncolata, hanem olyan lépések sorozata, amelyeknek szükségképpen 
bukásba kellett torkollniuk. Ha ez így van — márpedig így van -, felelősségre vonása, 
különösen kivégzése nem indokolható, erkölcsi elmarasztalása részben vitatható a külső 
körülmények szorítása miatt... 

Az állásfoglaláson természetszerűleg végigvonul a szocializmus fogalmának használa- 
ta, az eltérő megjelölések azonban szerintem terminológiai zavart tükröznek. Ezt a zavart 
— talán tanácstalanságot — világosan kifejezi egy helyen az állásfoglalás, amikor az 
olvasóra bízza, hogy minek tekinti az 1948 és 1956 közötti időszakot: a súlyos hibák és 
bűnök ellenére a szocializmus felé vezető folyamatoknak, vagy ezt az időszakot történel- 
mi úttévesztésben marasztalja el (29-30. oldal). Ezt a nyolc évet az állásfoglalás nem 
egyértelműen jelöli meg. Így : szocialista irányba fejlődő társadalom (19. oldal) ; szocializ- 
mus (20. oldal); szocializmus utasításos rendszere (23. oldal) ; sztálini modell (24. oldal); 
hagyományos szocializmusmodell (43. oldal) ; sztálini szocializmusfelfogás (45. oldal). 

Ugy tűnik - lehet, hogy ez csak látszat és nem tény -, hogy a kezdetben alkalmazott 
meghatározások az állásfoglalás értékelései, a későbbiek pedig mintegy idézetek a kor- 

szak felfogásából, majd - helyesen -— a meghatározásokat , sztálini" jelzővel látták el. 
Nem hiszem, hogy ez pontatlanság vagy éppen a stílus választékossá tétele, mert ezek 
alapvető fogalmak, s nem tűrnek semmiféle , kilengést", velük úgy kell eljárni, mint a 
kodifikációban: azonos fogalomra csak azonos értelmű kifejezést szabad használni... 

Ha csupán a szocializmus politikai gazdaságtana múltbeli tételeit vizsgáljuk, rádöbbe- 
nünk arra, hogy olyan gazdasági megoldásokat erőltettek a társadalomra a szocializmus 
jegyeként, amelyek sehova sem vezettek, és olyan elemeket tiportak sárba a kapitalizmus 
ismérveként, amelyeket ma az MSZMP, illetve a kormány a gazdaságpolitika alapjaivá 
próbál tenni. Ma már ott tartunk, hogy Lenin tétele, amit A nagy kezdeményezés című 
munkájában fejtett ki, hitelét vesztette! ,,...A kapitalizmust az győzheti le véglegesen és 
az is fogja véglegesen legyőzni, hogy a szocializmus a munkának új, sokkal magasabb 
termelékenységét hozza létre." A sztálini szocializmusideál legortodoxabb híveinek is be 
kell látniuk, hogy az ilyen legyőzés az utópiák világába tartozik! 

A részletbeli észrevételek élén kell hogy álljon az a megállapítás, hogy - leegyszerűsítve 
a végbement folyamatot — 1956. október 23-a népfelkeléssel kezdődött, és novemberben 
már ellenforradalomról kell beszélnünk. 


Elsősorban is a népfelkelés megjelölést nem tartom pedánsnak. Az állásfoglalás, nem 
vitásan, e meghatározással azt akarja kifejezni, hogy a megmozdulás pozitív volt. Csak- 
hogy, akik a népfelkelést vezették vagy abban részt vettek, hova tűntek a kétségtelenül 
retrográd jegyeket magán viselő ellenforradalomban? Kiváltak a lumpen elemekből álló, 
a horthysta restaurációt igénylő csoportokból? A konglomerátum egyedeivé váltak? 
Szembefordultak a restaurációt követelő tömegekkel, azt kiáltva, hogy ez már nem 
Rákosi és társai, valamint a rendszerük elleni harc, hanem bűnös, az 1945 előtti időket 
visszaállítani akaró megmozdulás? Itt rögtön meg kell jegyezni, hogy persze szép szám- 
mal voltak olyanok, akik ezt meg is tették, akár fegyverrel a kezükben, de ez a korszak 
jellemzőjének aligha tekinthető. 


Szerintem nem lehet másként értékelni, mint úgy, hogy nagyobb tömegek akaratlanul 
is a konglomerátum részeivé váltak, vagyis ez az átnövő megmozdulás is népfelkelés volt, 
de nem ismervén fel az erővonalakat, a retrográd erők segédcsapatává vált. Ezzel azt 
akarom mondani, hogy népfelkelés lehet negatív előjelű is, ha a néptömegek — megté- 
vesztvén őket -— rossz ügyért mozdulnak meg. . . 

Az 1956. október 23-át azonnal követő rövid időszakot sem szerencsés egyetlen 
, népfelkelés" szóval jellemezni. Helyesebb lett volna -— bár jóval hosszabb — úgy megjelöl- 
ni, hogy az októberi események elemi erejű népfelkeléssel kezdődtek, amelynek egyedüli 
célja volt a Rákosi—Gerő-féle vezetés által megvalósított despotizmus és monolitikus 
berendezkedés gyökeres kiirtása a gazdasági életből és a politikai intézményrendszerből 
egyaránt. A népfelkelés későbbi szakaszába már restaurációs és lumpen elemek is vegyül- 
tek, amelyek a legváltozatosabb eszközökkel és segítséggel a megmozdulás más irányát 
szabták meg. 

Ez az egyszavas meghatározás (ti. népfelkelés) nagyon emlékeztet a Rákosi-időszak 
sulykoló, agitációs módszerére, amikor is egy célkitűzés rövid, frappáns igényű változa- 
tával akarták elérni, hogy ,,...az elmélet a tömegekbe behatoljon". 

Az állásfoglalás nem veszi kifejezetten bonckés alá az MSZMP ideiglenes Központi 
Bizottságának az 1956. december 2-—3-i és 5-i ülésén hozott határozatát, amely — mint 
ismeretes — négy okban jelölte meg az 1956. október 23-án kezdődött eseményeket. 
Véleményem szerint ennek részletes taglalása elengedhetetlen lett volna, mert hosszú 
időn keresztül ez volt az alapja az események értékelésének. Nem tartom kétségesnek. 
hogy e határozat több irányban módosításra szorul. 

Az 1956. november 2-i újságok egy része hírül adta, hogy november 1-jén megalakult 
az MSZMP. Ebből az alkalomból Kádár János szólt a magyar néphez. E beszédében - 
mint ismeretes -— büszkeséggel hangoztatta, hogy a dolgozó osztályok a fegyveres felke- 

lésben becsülettel helytálltak. Ismertette, hogy a kongresszus legsürgősebb összehívására 
előkészítő bizottság alakult, amelynek tagjai Kádár János mellett Vagy Imre, Losonczy 
Géza és mások. 

Az állásfoglalás nem ad választ arra, hogy mi történt 1956. november 1-je és 4-e 
között, miért változott meg Kádár János értékelése jószerével két nap alatt, és mit tett 
az előkészítő bizottság tagjainak nagy része, hogy e rövid idő alatti magatartása ellenfor- 
radalmi tetté minősült, ami végül is a büntetőjogi felelősségre vonásnál kötött ki. . . 


K. SZABÓ LÁSZLÓ: 


... A tanulmány szerzői hozzászólásra serkentenek. .. 

Véleményem szerint nagyjából helyeselhetően értékelik a felszabadulástól a fordulat 
évéig, majd az 1948-tól 1953-ig terjedő periódusokat. Néhány hiányzó vagy elmosódott 
mozzanat kiemelését azonban fontosnak tartanám. Így például azt a tényt, hogy a 
felszabadulást főként a szovjet hadsereg győzelme és kisebb részben a magyar antifasisz- 
ták harca tette lehetővé, és hogy szó szerint: az átalakulás sajátos, , nem forradalmi 
úton" ment végbe. 

Az 1945-ös, 1947-es és 1949-es választások sem hagyhatók ki az értékelésből. Nem 
vitás, hogy ezek során - részben taktikázással, részben az SZDP-vel való egyesülés 
erőszakolásával, részben választási csalássorozatokkal történt a hatalom monopolizálá- 
8a. A többség megszerzése után pedig antidemokratikus módon került sor a kisebbség 
megsemmisítésére, a mandátumoktól való megfosztásra. Mindez azért fontos, mert 
ténykérdés, hogy az MDP nem forradalmi úton, hanem antidemokratikus úton és 
csalásokkal került hatalomra. 

Az előző korszaknál gazdagabb és meggyőzőbb az 1953-tól 1956-ig terjedő idők 
hibáinak és tévedéseinek bemutatása. 

Érdemes lett volna viszont az 1956. október 23. és november 4. közti tragikus esemé- 
nyek alaposabb jellemzése és értékelése. Maga a , népfelkelés" szó politikailag színtelen, 
üres. Elkerülendő az , ellenforradalom" kifejezés is, mert hiszen ennek akkor volna 
létjogosultsága, ha megelőzőleg egyértelműen pozitív előjelű forradalom zajlott volna le. 
Indokolt például az 1918-as őszirózsás forradalomról és a Tanácsköztársaság megalaku- 
lásának vértelen forradalmáról beszélni. 1918. augusztus 6. után a forradalmakkal 
szemben ellenforradalom zajlott le. Viszont 1956-ban miféle forradalommal szemben 
zajlott le ellenforradalom? Azt lehet állítani, hogy voltak polgári és restaurációs erők és 
kísérletek, de ez nem azonos az , ellenforradalommal" - forradalmi előzmény hiányában. 

Helyeselhető a tanulmánynak az az álláspontja, hogy az események nem tudtak 
semmilyen irányban kimozdulni és stabilizálódni a november 4-i fegyveres leverés miatt 
— és ezért teljes értelemben, pontosan csupán mozgalmakról és tendenciákról lehetne 
beszélni. 

. az 1956. októberi eseményeket a mozgalomban meglévő törekvések jellegétől 
függően -— az egyes kisebb szakaszokban - kellene jellemezni, ügyelve arra, hogy a 
különféle erők a gyakorlatban milyen súllyal jelentkeztek. 

Kiemelten és tagoltan lenne érdemes foglalkozni az iparosítás és a mezőgazdaság- 
fejlesztés pozitív és negatív oldalaival, kihatásaival, a beruházásokkal, az urbanizációval 
és az életszínvonal-politikával az 1949 és 1956 közötti években. 

Mindezek a tovább burjánzó és ma is eleven problémákra világítanak rá, mint például 
a lakáshelyzet, az urbanizáció következtében az ellátási viszonyok, a műszaki fejlődés 
és fejlesztés stb. 

Az 1950-es évek törvénytelen és antihumánus intézkedéseivel külön-külön és volume- 
nükben is kellene foglalkozni : koncepciós perek, indokolatlan letartóztatások és interná- 
lások, Recsk, kitelepítések stb. Nem feledkezve meg arról, hogy ezek vagy formálisan 

jogilag is megalapozatlanok, vagy elavult és hamis jogszabályi indokolással történtek, 
például az 1939. II. tv.-re hivatkozás a kitelepítéseknél. 

Főbb vonásaiban reális irányban, de elmosódottan és kellő hangsúlyok nélkül foglal- 
kozik az anyag az 1956-1968-as évekkel, a kompromisszumos megújhodási kísérlettel. 

Erdemes lett volna konkrétabban elemezni a megtorlások és törvénytelenségek súlyát. 
Mintegy 300 halálos ítélet történt — ha meggondoljuk, hogy a második világháború 
befejezése után, 1945-től 1950-ig a népbíróságok öt év alatt összesen 414 halálos ítéletet 
hoztak, ebből pedig mindössze 180-at hajtottak végre -, akkor 1956 és 1958 között ez 
az arány feltűnően magas. Nem szólva arról, hogy a különféle nyilas- és keretlegénybün- 
tettek sorozatát, a háborús és népellenes bűntetteket mégsem lehet adekvátan összeha- 
sonlítani az 1956-os, restaurációs célzatú erőszakosságokkal, bűntettekkel. (Forrás : 
Lukács Tibor: A magyar népbírósági jog és a népbíróságok [1945—1950]. Közgazdasági 
és Jogi Könyvkiadó-Zrinyi Kiadó 1979.) 

A reformokat, a gazdasági mechanizmus körüli téblábolást a szerzők kellő megalapo- 
zás nélkül értékelik. Igaz, hogy a megkezdődött gazdaságirányítási reformnak voltak 
szükségszerű és pozitív hatásai, de nem kevés negatív hatása is, ami főleg az árakban, 
a bérekben, a meginduló inflációs hatásokban mutatkozott. 

A reformok megtartását és abbamaradását csak részben okozták külső, nemzetközi 
tényezők, legalább annyira érezhető volt a néptömegek fokozódó ellenérzése. 

A hetvenes évektől kezdve a tanulmány konzervatívokról és reformerekről beszél. Ez 
így leegyszerűsítés, nem is egészen találó. Arról van ugyanis szó, hogy voltak dogmatiku- 
sok, a tervutasításos rendszerhez görcsösen ragaszkodók, és voltak úgynevezett reforme- 
rek, akik viszont a , szocialista piacgazdaság" felé orientálódtak. Kérdés azonban, hogy 
a , piacgazdaság" vajon csakugyan valódi reform-e? 

Véleményünk szerint nem. A piacgazdaság a klasszikus kapitalizmus , szabad verse- 
nyéhez" való visszatérés, valamiféle neoklasszikus közgazdasági irányzat. Ennél sokkal 
modernebb még a Keynes-féle válságkerülő konjunktúrapolitika is, még inkább a mo- 
dern , konvergenciaelméletek" . 

Helyesebb lenne tehát dogmatikusokról és neoliberális, neoklasszikus közgazdasági 
irányzatokról beszélni. Ehhez persze tisztázni kellene — hiszen a mai reformergondolko- 
dást is érinti — a , reformer" pontosabb értelmezését, amit, sajnos, a tanulmány elmulaszt. 

Tetszetősebb és elfogadhatóbb, amit a munkabizottság állásfoglalása az 1979-1985— 
1988-as évekről ír, nevezetesen az , alkalmazkodási képtelenség"-ről és a válság kirobba- 
násáról. A különböző okokból, de főleg a hibás beruházási politikából és a hibás 
termékszerkezetből adódóan felvett kölcsönök robbanással fenyegettek. Szinte érthetet- 
len, hogyan lehetett ezt hosszú évekig titkolni, ködösíteni és a helyzet továbbrontását 
szinte gyorsítani. Felmerül ezzel kapcsolatban a felelősség kérdése is, amit azonban az 
írás óvatosan kikerül. . . 

A munkabizottság jelentése politikailag rokonszenves, mert a népfelség elve alapján 
áll, a demokratizmust sürgeti. Viszont gazdaságpolitikailag egyoldalú. A reformpolitika 
sikerét és annak továbbfejlődését mi biztosítja? E kérdést illetően inkább csak szuggerál- 
ja az olvasót az állásfoglalás. 

A gazdasági reform második szakaszától kezdve a termelés gyors ütemű fejlesztése 
volna szükséges az állami-társadalmi-szövetkezeti változatok és hatékony gazdasági 
formák kiépítésével, külföldi tőke bevonásával. Megfelelő teret lehet és kell biztosítani 
a magántőke számára is, de fokozott mértékben a közérdek szolgálatában és ellenőr- 
zésével. 

A fejlődésnek csak a szocialista tervgazdaság korszerű változata adhat biztosítékot. 
mely érvényesíti a piacgazdálkodás bizonyos hatékony elemeit. Szó sem lehet azonban 
a régi tervutasításos módszer felélesztéséről. A tervek iparáganként fejlődési-fejlesztési 
tendenciákat szabjanak meg, gondoskodjanak hatékonyan a fogyasztók védelméről. 

Ne az állam gazdálkodjon, hanem az önálló, különböző tulajdonformákban működő 

vállalatok. Az állam feladata csupán az irányszabás, az ösztönzés, az ellenőrzés biztosítá- 
sa — megfelelő adópolitikával is. Ervényesüljön a termékeny verseny, de a fogyasztók 
érdekében. 

A politikai reform kiépítésének legfőbb iránya a demokratizmus, a szocialista jogálla- 
miság legyen. 

Egy év alatt, amíg a gazdálkodásban alapvető változtatások történtek (hogy célsze- 
rűen és helyesen-e, az más kérdés), politikai téren óriási az elmaradás. 

A reformretorikán kivül úgyszólván az egyesületi és gyülekezési jogról szóló törvény 
született meg. Ez nagy jelentőségű, de még nem áttörés. Szinte érthetetlen, miért cammo- 
gott ilyen lassan a politikai átalakítás. Talán a demokráciától való félelem volt az oka, 
talán az MSZMP vezetésében meglévő viták is. Nézetünk szerint a politikai reform azért 
sürgetős, mert csak ez teremthet stabilitást, konszolidált helyzetet. A jelenlegi Országgyű- 
lés mandátuma — mint ismeretes — 1990. június 15-én lejár, és úgy tűnik, ma elsősorban 
a párttörvény megalkotására és a választójogi törvényre kellene koncentrálni. Az alkot- 
mány megalkotása most elsietett vállalkozás lenne, mert kellő megvitatására nincs idő. 
Viszont a választások után az új Országgyűlésnek lesz módja, egyben megtisztelő feladat- 
ként, az új alkotmány elfogadására. 

Az új alkotmánnyal kapcsolatban úgy hírlik, az előmunkálatok előrehaladottak. 
A szabályozási elvekkel kapcsolatban azonban súlyos vitákkal kell számolni. A várha- 
tóan felmerülő vitás kérdések többszintűek. Egyrészt kérdés, mennyiben sikerül röviden, 
jogszabályi szabatossággal és pontossággal megfogalmazni a szocializmust mint gazda- 
sági és politikai rendet. Másrészt hatalmas viták lehetségesek azzal kapcsolatban is, hogy 
egykamarás vagy kétkamarás legyen-e az Országgyűlés. 

Nézetünk szerint a népképviseleti alapon álló, a pártprogramok versengése nyomán 
kialakuló parlament a valódi népakaratot fejezi ki és tükrözi. Kis országban, ahol éppen 
napirenden van a bürokratizmus leküzdése, teljesen fölösleges nehézségeket támasztana 
a kétkamarás Országgyűlés. 


DOMA GYULA: 


Mint a Magyar Néphadsereg hivatásos tisztje a Zrinyi Miklós Katonai Akadémia 
hallgatója voltam 1956-ban. Bent éltünk a politika sűrűjében - legalábbis mi így éreztük. 
Mindenesetre nyitott szemmel és füllel értek bennünket az események és a hírek. A nem 
könnyű tanulás mellett állandóan politizáltunk. Nehéz volt megemészteni a szentnek hitt 
politikai tételek és nevek lejáratását. (Csak egy példa: 1956 februárjában, oktatási 
szünetben a folyosón az egész osztály tüntetőleg a Sztálin-kantátát énekelte.) Mindezt 
azért bocsátom előre, hogy érzékeltessem akkori gondolkodásmódomat és személyes 
helyzetemet. 

Úgy érzem, hogy az 1956-os felkelést taglaló, az azt megelőző, majd a közvetlenül 
követő időszakkal foglalkozó fejezetekben túl sok a bonyolult mondatszerkesztés, mint- 
ha küszködnének, válogatnák a szavakat, mellérendelt mellékmondatokat stb. Ugy 
vélem, ennek tartalmi okai is vannak. i 
. . Sokkal világosabb, egyértelműbb az 1945-öt követő, de főleg az 1977 és 1988 közötti 
. időszak értékelése... Nem azt kifogásolom, amit leírtak, hanem azt, amit nem mondtak 
. ki, vagy csak a féligazságig jutottak el. 

A Társadalmi Szemle 33. oldalán a következő olvasható: , A kormány ezekben a 
. napokban már nem rendelkezett fegyveres erőkkel, hiszen azok... zömében szétestek 
vagy átálltak a felkelőkhöz." 

A fenti állítás enyhén szólva súlyos tévedés, nem felel meg a tényeknek, ezért hadd 
, fejtsem ki személyes tapasztalatokon alapuló álláspontomat. 

1956 őszén a hadsereg tisztikarában marcangoló keserűséggel egyre nyilvánvalóbbá 
vált, hogy a Rákosi-Gerő-klikk nemzetvesztő politikája, görcsös ragaszkodása a hata- 
lomhoz előbb-utóbb robbanáshoz vezet, de bármily fájdalmas is lesz, nekünk (a hadse- 
regnek) kell fegyverrel szembeszállni a törvényszerűen bekövetkező rombolással, az igaz 
ügyhöz csapódó restaurációs erőkkel. 

Csak mi éreztük ezt, a legfelső honvédelmi vezetés részéről azonban nem tapasztaltuk 
a felkészülést. Lehetetlen, hogy nem látták előre a dolgok logikáját. Az akadémia kb. 
800 tisztje érzékelte a folyamatok fejlődését, de ők nem. 

Kétszeresen éreztük a tragédiát. Mi, akik felesküdtünk a haza fegyveres védelmére, 
egyáltalán nem tudtuk, nem voltunk biztosak benne, hajlandók leszünk-e a Gerő-Ráko- 
Si-klikk politikája miatt fegyveresen kiállni oda, ahol a restaurációs erők mellett elsődle- 
gesen a magyarságában megbántott nemzet lesz a célpont! 

A bekövetkezett - előre látott — események ellenére azt vártuk, bevetik a hadsereget, 
de legalább a tisztikart és a nehézfegyverzetet egyes szélsőséges események (pártház 
ostroma, utcai lincselések, restaurációs gócok) felszámolására, megelőzésére. A ZMKA 
tisztikara erre készen 15 állt, október 27-e körül este parancs érkezett a felkészülésre, több 
órát álltunk teljes fegyverzetben, de később lefújták az egész akciót. Kinek volt érdeke, 
hogy elfajuljanak a dolgok és a hadsereg ne avatkozzon be? Vagy talán annyira tehetet- 
len volt a vezetés, hogy képtelenné vált értelmes, összehangolt cselekvésre? Akár úgy, 
akár így állt a dolog, mindkettő megbocsáthatatlan bűn volt a néppel szemben. 

A hadsereg nagy része Gerő lemondása után lelkileg és fizikailag kész volt a rend 
helyreállítására, a megújulás támogatására, az igazi értékek megmentésére, de másra, a 
sztálinista uralom visszaállítására nem. 

Miért nem vették igénybe a hadsereget? Ennek tisztázása nélkül a Honvédelmi Minisz- 
tériumban és a legfelső helyeken történtek tüzetes, okmányszerű vizsgálata nélkül 1956 
értékelése nem lehet objektív és teljes. 

Jellemző volt Gerőre meg az általa képviselt politikára (a , nép nevében!"), hogy 
október 23-án este, amikor az események nem a kívánatos mederben zajlottak, a szovjet 
csapatokhoz fordultak segítségért és nem a saját(!) hadseregükhöz. 

Ezeket a bűnöket, amelyek végső soron a tragédiát előkészítették és gyakorlatilag 
okozták, keményebb szavakkal kellett volna elítélni és a , konszolidáció" eseményeihez 
jobban kapcsolni. Azok a személyek, akik mindezért felelősek voltak, egy-két kivételtől 
eltekintve hogyan élték életüket? Hány nincstelen zsellér-, munkás- és parasztfiúból lett 
katonatiszt arcát égette a szégyen azokban a napokban? 

Előkészítették és lehetővé tették a Szovjetunió számára, hogy másodszor is , felszaba- 
dítsa" az országot. 

És most szeretnék az elhallgatásokról és a féligazságokról szólni, melyek összefüggnek 
ma is élő történelmi nagyságokkal. 

Féligazságról beszélek, az igazság egy részéről, de az igazság (a megtörtént esemény) 
elhallgatott része módosíthatja a kimondott igazságrész értelmét, összefüggéseit. 

A szocializmus kompromisszumos megújítási kísérlete (1956-1973) című fejezet 34—40. 
oldalain sok szó esik a hatalom újjászervezését vállaló Kádár-Münnich-csoport lehetősé- 
geiről, a politikai mozgástér behatároltságáról, a szovjet beavatkozás által eleve megsza- 
bott keretekről, a szomszédos országok nyomásáról, a világpolitikai helyzet meghatáro- 
zó voltáról. Mintegy mentegetve a később kialakított, pontosabban visszahelyezett 
intézményrendszert, diktatórikus hatalomgyakorlást, a kemény megtorlást stb. (kb. 300 
halálos ítélet, kb. 10 000 felelősségre vonás, amikor a résztvevők nagyobb része disszidált 
— szép teljesítmény volt, szembeállítva a néhány sztálinista elmarasztalásával). 

Teljes mértékben hiányolom az értékelésből, az események krónikájából a frissen 
alakult MSZMP vezetőinek, így Kádár Jánosnak azokat a nyilatkozatait, amelyeket 
közvetlenül november 4-ét megelőzően a-rádióban tett. Például: s Nem akarunk tömeg- 
párt lenni. Elveszítettük a nép bizalmát, de majd visszaszerezzük." 

De fel kell idézni november-december fordulója tájékát 15, amikor munkástanács-veze- 
tőkkel tárgyalt, a szöveg körülbelül így hangzott: , Emberek, dolgozzanak, a sztrájkjog 
a magyar munkás elidegeníthetetlen joga — van és lesz! De most dolgozni kell, szén kell 
az országnak!" 

És azok a tömegek, akik hallgatták a fenti megnyilatkozásokat és el is hitték, azaz 
komolyan vették a szövegből kisejlő platformot, netán munkájukban érvényesíteni is 
próbálták azokat? Rövid időn belül keservesen kellett csalódniuk. (És még ez volt a 
jobbik eset!) 

A Társadalmi Szemle 34. oldalán olvasható: ,,... A szovjet vezetés hosszas testületi 
vitákon... a katonai vezetés három napon belüli rendteremtési ígéretétől meggyőzve, 
belső szuverén módon hozta meg döntését a második beavatkozásra." Ez világos beszéd: 
, belső szuverén módon", tehát senki felkérésére történt a beavatkozás. Előbb volt a 
gomb, aztán a kabát. 

Ugy gondolom, hogy a kifejtettek alapján elmondható : 

e Az akkori közhangulatra és az események alakulására erős befolyást gyakorló 
tények nem kerültek kellőképpen megvilágításra. 

e Az emberek nagy része továbbra is becsapottnak érezte magát. Erre az érzésre az 
sem adott igazi gyógyírt, hogy végül is bekövetkezett a konszolidáció, az élet követelte 
a magáét. 

e Lehet, hogy igaz: , Túl korai még 1956 értékelése, hiszen az események szereplői 
köztünk élnek." 

Ezek után már nem meglepő számomra, hogy Nagy Imre és , néhány társa" kivégzését 
s elintézték" pár sorral a 36. oldal utolsó bekezdésében. Miért végezték ki őket? Valószí- 
nűleg azért, amit tettek 1956-ban! — gondolná az ember. Dehogy. Azért végezték ki őket 
1958-ban, mert közel két évig tartó lelki gyötrés után sem voltak hajlandók feladni 
elveiket, megtagadni önmagukat! 

Az 1956 utáni kormány a koncepciós perek szocializmusa helyett népi, nemzeti szocia- 
lizmus megteremtésének ígéretével jött létre. Soha több törvénytelenséget, a munkásmoz- 
galom mártírjainak üldöztetését, megsemmisítését — hangzott a jelszó. Ha közmegegye- 
ál törekszünk, jobban kell törekedni a tények teljes körű, objektív feltárására, értéke- 
lésére. 


Kurucz D. István: Pásztor a pusztán 


Randolph L. Braham: 
A magyar holocaust 411]. 


A magyar holocaust feldolgozása sem nélkülöz- 
te az utóbbi évtizedek történelmi kitérőit. 
A negyvenes évek második felében sorra szület- 
tek a memoárok, az ún. szenvedésirodalom mű- 
vei, mindenekelőtt Lévai Jenő és dr. Munkácsi 
Ernő alkotott maradandót. Az , ötvenes évek- 
ben" — főként a cionizmus elleni harc ürügyén 
— megszakadt a történelmi, irodalmi feldolgozá- 
sok ígéretes sora, s a folytatás csak 1962-tól 
következhetett. Ez idő tájt láttak napvilágot 
Karsai Elek kutatási eredményei, publikációi 
(részben Benoschofsky Ilonával együtt), majd 
Ránki György vizsgálta az 1944. március 19- 
éhez vezető utat, a német megszállás gazdasági- 
társadalmi összefüggéseit, a deportálások törté- 
netét. 

Bibó István után Száraz György volt az, aki az 
évszázados előítéleteket oldva, mélyreható 
elemzésével sokat tett e vonatkozásban is a ma- 
gyarságtudat megtisztításáért. Számos irodalmi 
alkotás, több film, tv-sorozat stb. örökítette 
meg a zsidóüldözés során átélteket. Az elemző 
tanulmányokból, a személyes vallomásokból 
mind több kérdésre kaphattunk választ, s köz- 
ben egyre újabb és újabb kérdések bukkantak 
fel, amelyek válaszolatlanul maradtak. Már ma- 
ga a látószögek különbözősége, a keresztény- 
zsidó párbeszéd menete, a személyes felelősség 
kutatása során megnyilvánuló vélemények tar- 
kasága jelezte, hogy a túlélőkre és az új nemze- 
dékekre mély hatást gyakorló események meg- 
ítélése nem egyszerű sommázat, nem szenvtelen 
történeti leltár. 

A nyolcvanas években egyre többet tudtunk 
meg a magyar zsidó közösség sorsáról, nagy 
részének elpusztításáról. Megjelent az Eich- 
mann-per anyaga: a tv egyik forgatócsoportja 
révén ismertté váltak Mengele, ,,a halál angya- 
la" életének, rejtőzködésének utolsó fejezetei ; a 
Soros-alapítvány támogatásával újabb egyéni és 
csoportos kutatások indultak. Folytatódott az 
egyházak magatartásának vizsgálata. 

Hiányzott azonban a szintetizáló alapmű, 
amely végül New-Yorkban 1981-ben angolul 

jelent meg, majd 1989 elején Budapesten magya- 
rul is kiadták. Szerzője Randolph L. Braham, a 
New York Városi Egyetem erdélyi származású 
professzora. Szakmájára nézve az összehasonli- 
tó politikai tudományok művelője. a Harmadik 
Birodalom és a második világháború, valamint 
a holocaust - a tömeges népirtás — történetének 
kiváló ismerője. Nevéhez 27 szakkönyv, több 
száz tudományos cikk és értekezés is fűződik, de 
ez a kétkötetes munka Braham eddigi történet- 
írói munkásságának egyik csúcsa. Hatalmas 
tényanyagra épül a mondanivaló, a szerző fel- 
használja a Magyarországon és a külföldön 
megjelent történeti művek, dokumentumok és 
memoárirodalom javát, előbányászva a levéltá- 
rak mélyén szunnyadó, forrás értékű iratokat. 
Ebből következően mind a 32 fejezetet — egyen- 
ként - igen gazdag jegyzetanyag is kiséri, s ezen 
felül a függelék hat fontos témában nyújt hasz- 
nos kiegészítő ismereteket. 

Erre az egyedülálló alapmunkára az átfogó 
szemléletmód s egyben az olvasónak talán apró- 
lékosnak tünő tényfelsorakoztatás a jellemző. 
A nagyszámú helyi körülmény pontos számba- 
vétele, az egyéni és közösségi arculat teljességre 
törekvő, de tárgyilagos kezelése a szerző mód- 
szertani alapelve. Egyúttal a kötetek minden 
sora mögött ott húzódik az átélt élmény, a közö- 
sen megélt sors tragédiája. Mindez rendszerez- 
ve, enciklopédikus igénnyel, de bárki számára 
megközelíthetően. 


v 


Az első kötet a magyar zsidóság korai történeté- 
től — bemutatva az egyenjogúsítás nyomán nyilt 
új lehetőségeket, a zsidóság Magyarország mo- 
dernizálásában való részvételét, az asszimiláció 
történetét és sajátosságait - Észak-Erdély zsidó- 
ságának 1944. évi gettósításáiíg tartó időszakot 
tárja fel. Gazdag tényanyaggal szolgál a szerző 
a hazai zsidóság létszámáról, társadalmi szerep- 
vállalásáról és kultúrájáról. Miközben felvázol 
ja a magyar kül- és belpolitika második világ- 

égés előtti és alatti összefüggésrendszerét, a kró- 
nikás részletességével ismerteti a német megszál- 
lás és a Sztójay-kormány tevékenységének ese- 
ménytörténetét. Nem kerüli meg a kötet a hazai 
zsidóság kifosztására, gettósítására és deportá- 
lására vonatkozó különböző tervek és eljárások 
kérdését sem, részletesen olvashatnak mind- 
ezekről. Közben felsejlik egy megnyomorított 
társadalom és intézményeinek kényszerpályája, 
kirajzolódik a félresikerült magyar polgároso- 
dás számos silány terméke. Minderről a zsidó- 
ság szemszögéből ír a szerző, nem mentesen 
mindattól, aminek csak óvatos vagy tapintatos 
említése is Magyarországon eddig azonnali gör- 
csöt okozott. 

A zsidó sorsot alapvetően a hazai zsidóság 
üldözésének szempontjából dokumentálja. 
A szerző bevallottan a felekezeti öntudat talaján 
áll. Éles szemmel követi nyomon a zsidóság 
korábbi világi és egyházi vezetőinek működését, 
s nem habozik feltenni a kérdést: vajon tehet- 
tek-e volna többet és mást, mint amit tettek ; hol 
és mit mulasztottak el megtenni. Ugyanilyen 
kritikusan értékeli a cionista aktivisták kezde- 
ményezéseit, akik a reménytelen helyzetben is 
valamiképp cselekvésre, sőt aktív ellenállásra 
mozgósítottak. 

Alig ismert, sőt inkább ismeretlen volt eddig 
a Szlovákiából, Németországból és Ausztriából, 
Lengyelországból, Jugoszláviából hazánkba 
menekült zsidók sorsa. Ezt a mintegy 15 ezer 
üldözöttet - többek között - egy budapesti cio- 
nista segélyező- és mentőbizottság támogatta. 
Az összefogás következményeként zsidó élete- 
ket mentettek olyképpen is. hogy embereket 
csempésztek át a nácik elől a határon. Felkarol- 
ták a magyar földre érkezett menekülteket, s a 
bizottság megindította a magyarországi zsidó- 
ság önvédelmének megszervezését is. Vezetői 
1943-ban - írja Braham - , Európa legtájékozot- 
tabb emberei között voltak, hisz egészen pontos 
ismeretekkel rendelkeztek a nácik népirtó prog- 
ramjának hátborzongató részleteiről. Állításaik 
szerint mindezekről folyamatosan és kimerítően 
tájékoztatták a magyarországi zsidóság hivata- 
los vezetőit, akik azonban nemigen vették figye- 
lembe ezeket az információkat." . 

A további fejezetek lépésről lépésre mutatják 
az 1944-es tragédiához vezető utat. A magyar 
zsidó közösség vezetői a folyamatosan szított 
antiszemitizmus légkörében sem változtattak ál- 
láspontjukon: , Nem belebonyolódni a határon 
kívüli zsidóság ügyeibe, következetesen együtt- 
működni a magyar állammal, tántoríthatatlanul 
ragaszkodni az alkotmányossághoz, ezzel a ma- 
gatartással biztosítani a magyarországi zsidóság 
sérthetetlenségét." Közben a vég egyre közele- 
dett. A Kállay-kormány politikája a német meg- 


szállásba torkollott, ami a magyar társadalom 
egészét, de a zsidóságot is bizonyos értelemben 
felkészületlenül, meglepetésszerűen érte. Ezért is 
eshettek oly gyorsan áldozatul a zsákmányszer- 
zők dühének. 

K ülön fejezet foglalkozik a hazai munkaszol- 
gálat kérdésével, melyről joggal állítja a szerző, 
hogy , jellegét és célkitűzését tekintve példa nél- 
kül állt". Ez a kötet egyik leginkább kiérlelt 
fejezete, amelyben Braham sorra veszi még azo- 
kat a szovjet hadifogolytáborokat is, ahol ma- 
gyar munkaszolgálatosokat őriztek. Nagyszá- 
mú, eddig tabunak számító kérdést dolgoz fel a 
könyv Zsidó Tanácsról szóló része. Braham le- 
szögezi, hogy a fontos szerepre szánt zsidó taná- 
csokat a németek , akaratlan bűntársaivá" tet- 
ték. , Tulajdonképpen a nyilt, noha akaratlan 
együttműködés csapdájába csalták őket, jólle- 
het a tanácsok mindent elkövettek, hogy időt 
nyerjenek és enyhítsenek hitsorsosaik szenvedé- 
sein." 

v 


A második kötet zónánként (mert így történt) 
követi a magyarországi deportálások esemé- 
nyeit. Egy-egy zónában aprólékosan írja le a 
deportálási folyamatot, kitér az előkészületek és 
a végrehajtás sajátosságaira, mindarra, ami a 
koncentrációs és bevagonírozási központokban 
történt. Megnevezi a felelős résztvevőket, az SS 
és a Gestapo honi kiszolgálóit, de nem feledke- 
zik meg azon kevesekről sem - és itt is vannak 
fehér foltok a hazai kutatásban, illetve azok 
ismeretében -, akik, mint a bajai, a kaposvári 
polgármester és mások, mint Alapv Gáspár Ko- 
márom polgármestere, nem voltak hajlandók az 


embertelenségben részt vállalni. 
Braham figyelemmel kiséri a keresztény egy- 


házak és főpapjaik magatartását, az ún. ausch- 
witzi jegyzőkönyvek történetét is. Ír a deportá- 
lásból egyelőre megmenekült budapesti zsidók 
történetéről, majd a Szálasi-uralom legfőbb 
produktumát, a nyilasterror elszabadulását ele- 
veníti fel. Itt olvashatunk Európa utolsó gettója, 
a budapesti létrehozásának körülményeiről, a 
gettóélet gyötrelmes hónapjairól. 

A mentés és ellenállás összetett témakörét 
tárgyalva a szerző nem tartózkodik a magyar 
társadalom átvilágításától. Vádak és mentőkö- 
rülmények, tények, feltételezések és eddig csak 
sejtések évtizedek óta összeszorult csomójából 
vágja ki magát, sokszor új nézőpontból mutat 
rá egy-egy probléma lehetséges megközelítésére. 
Kitartóan követi a zsidó önsegély vonulatait, 
megadja a Berend-ügyre, a Kasztner-ügyre - és 
sorolhatnánk tovább - a maga válaszát. Re- 
gényszerűen izgalmas olvasmány a haluc-fiata- 
lok bátor tetteinek sora, mentőakciók megannyi 
variánsa. 

A kötet foglalkozik a magyarországi zsidóül- 
dözés nemzetközi reagálásaival is. Braham sze- 
rint a semleges országok és a szövetségesek, a 
Vatikán és a Nemzetközi Vöröskereszt vezetői 
— bár 1942 óta tisztában voltak a nácik népirtó 
terveivel — 1944 júniusáig nem álltak ki a zsidók 
mellett, nem siettek segítségükre. , Az európai 
zsidóság katasztrófájára való nemzetközi reagá- 
lás csak 1944 júniusának vége felé lett együttér- 
zőbb. Csakhogy ekkor Magyarország vidéki 
központjaiban lezajlottak a deportálások, há- 
rom hét telt el a második front megnyitása óta, 
és már szinte mindenütt elkerülhetetlennek lát- 
ták a Harmadik Birodalom bukását." 


v 


A magyar kiadást eredetileg , kb. 1300 oldal" 
terjedelemben hirdették. A csökkentések és a 
fordítás után ténylegesen 938 oldal a terjedelem, 
melyhez sajnos nagyrészt ismert, illetve heve- 
nyészve összeállított képeket csatoltak, s a mel- 
léklet négy helyen hibás. Több figyelmet igényelt 
volna a térképmellékletek összeállítása, szakmai 
gondozása is. 

A kiadó felelősségét terheli a földrajzi nevek 
egyenetlen kezelése, a magyarra fordítás helyen- 
ként szolgai, értelemzavaró megoldásai. Erző- 
dik a kor szóhasználata ismeretének hiánya, s 
ebből fakadóan a hazai polgári és katonai köz- 
igazgatás fogalomrendszerének esetenként dur- 
va eltorzítása is. A szerkesztési következetlensé- 
gek megnehezítik a hatalmas jegyzetapparátus 
kezelését, s ugyancsak önkényesek a kiemelések. 

A munkán végigvonul - s ez szerkesztési, el- 
lenőrzési kérdés is — az , amit találtam, megmen- 
tettem, megőriztem" szándéka. Sok azonban az 
ismétlés, ami nemcsak az egyes történések minő- 
sítését, elemzését nehezíti meg, de zavaró, elfe- 
dő is. 

Az amerikai kiadástól számitott nyolc eszten- 
dő sajnos érződik a magyar kiadáson. A hazai 
tudomány által meghaladott felfogások, állítá- 
sok s különösen az ország társadalmáról és gaz- 
daságáról, a vizsgált korszakról jóval több isme- 
retünk van, mint ami a munka egyes sommáza- 
taiból kitetszik. Az utóbbi 10-15 évben az ellen- 
állásról, annak esélyeiről alkotott képünk is ösz- 
szetettebb az ábrázoltaknál. Elavult a Radnóti 
Miklósról felhasznált irodalom (a költőt nem az 
SS lőtte agyon!) éppúgy, mint a magyar tisztikar 
nnémet-sváb" származására való hivatkozás. 

ElMentmond a szomorú tényeknek, hogy a 
monográfia szerint a deportált magyar zsidók 
kb. 10 százalékát, mintegy 43 500 főt válogattak 
ki Auschwitzban munkára. Német források en- 
nek közel háromszorosával, 128 000 fővel szá- 
molnak, s ezt nemcsak a kötetekben többször 


ismételt eredeti német szándék (a Protektorátus- 
ban tervezett építkezések), hanem a visszatértek 
száma is megerősíti. Ezzel összefüggésben említ- 
jük, hogy a szövegközi adatok sajnos nem tá- 
masztják alá a második kötet végén közölt sta- 
tisztikai összesítést. 

Meg kell jegyeznünk azt is, hogy Auschwitz- 
ból kezdetben nem küldtek csoportokat Maut- 
hausenbe, legkevésbé Gunskirchenbe (nem 
Günskirchen). Budapestről, valamint a kiüri- 
tendő területekről a 70 000 fő körüli zsidó nőt 
és férfit (beleértve az átadott munkaszolgálato- 
sokat) nem azzal az ürüggyel hajtották el gya- 
log, hogy , Bécs védelmi falát fogják építeni", 
hanem , könnyű gyári munkáról" volt szó, amit 
Szálasiék szerint a háború végéig , kölcsönzsi- 
dóként" kötelesek végezni. Az ilyen gyalogos 
oszlopok maradékai érkeztek 1945 április első 
felében Mauthausenba. 

Sárvárt alig említi a szerző, pedig 1944 nyarán 
innen vitték ki az országból a németek a legtöbb 
budapesti zsidót. (A sárvári deportálás története 
pontatlan: a gyermekeket nem a deportálás 
után , fedezték fel" a táborban, hanem Buda- 
pestről szállították oda. Az előzetes gyűjtőhely 
a fővárosi Mosonyi utcai toloncház volt.) Hugo 
Jury nem Nyugat-Ausztria, hanem a keleti ha- 
tárvidéki Gau Niederdonau gauleitereként is- 
mert, amely nagyrészt az Anschluss előtti Bur- 
genlandot foglalta magában. A Kovarcz-Jury- 
tárgyalás új momentum, de feltehetően téves. 
Az utolsó hónapokban a németek nem tájékoz- 
tatták a nyilas vezetőket védelmi terveikről 
S végül: Raoul Wallenberg nem saját elhatáro- 
zásából költöztette át védenceit a nagy gettóba, 
hanem a nyilas nyomás túlsúlya érvényesült. 

Talán a legsajnálatosabb az, hogy a monográ- 
fiában nem került sor a Nyugat-Magyarorszá- 
gon 1944 őszétől történtek feldolgozására. 
A magyar dráma utolsó felvonása pedig itt zaj- 
lott. A deportálás erről a vidékről a felszabadu- 
lásig folyamatos volt, s nem kímélte a cigánysá- 
got sem. Csupán Pozsonytól a magyar—német- 
horvát hármashatár térségéig az állásépítő mun- 
katáborokban 15 000-18 000 magyar zsidó éle- 
tét oltották ki, s a sáncmunka túlélői csak 1945. 
május 4-5. táján élhették át a szabadság örömét. 

Az említett kifogások ellenére is Randolph L. 
Braham munkája igen jelentős szellemi teljesiít- 
mény. Értékei növelik a hazai történelemtudo- 
mány esélyeit, hogy mielőbb - talán a deportálá- 
sok fél évszázados évfordulójára — Magyaror- 
szágon is megszülethessen egy alapos, az új ku- 
tatási eredményeken alapuló összegző munka. 


( Gondolat Könyvkiadó, Blackburn Internation 
Wilmington, 1988) 
Szita Szabolcs 


Laki László: Az alacsony iskolázottság újratermelődésének 
társadalmi körülményei Magyarországon 


Az MSZMP KB Társadalomtudományi Intéze- 
tének műhelytanulmányaként a közelmúltban 
jelent meg Laki László szociológus munkája. 
A szerző a meggyőzés előfeltételének a szegény- 
ség és az alacsony iskolázottság — többnyire 
evidens összefüggéseinek -— felvázolása mellett 
feltárja annak történelmi okait, figyelembe véve 
gazdasági, társadalmi fejlődésünk öröklött ne- 
hézségeit is. A munka gazdag nemzetközi és 
magyar szakirodalomra épül. 

Évek során a munkaviszonyból származó jöve- 
delmek nivellálódtak, az úgynevezett társadalmi 
juttatások mértéke pedig fokozatosan csökkent. 
Mindez azt eredményezte, hogy , az egyes réte- 
gek közötti jövedelemkülönbségek életmódkü- 
lönbségek alakját öltötték". (56. old.) A lakás- 
kérdés megoldása településtípusonként más- 
más nehézséggel járt ; a rosszabb adottságú tele- 
püléseken a lakáshoz jutás esélyei is rosszabbak 
lettek. Ezt a gondot még növelték a kommunális 
ellátottság hiányai, valamint az utazás (ingázás) 
kiadásai. A szerző azt a nézetet vallja, hogy a 
jelenlegi társadalmi egyenlőtlenség legnagyobb 
forrása a lakóhely. 

A hátrányos helyzet másik jelentős eredője az 
alacsony iskolázottság. 

Laki László könyvének második részében a 
Társadalomtudományi Intézet által, 1975-80- 
ban végzett országos vizsgálatot elemzi, amely 
az alacsony iskolázottságot mint szegénység- 
problémát mérte fel. A teljes vizsgálat az 1967/ 
68-as tanévben általános iskolába iratkozottak 
10 százalékára terjedt ki, akik nem végezték 
azt el. 

Laki László elemzéséből világossá válik, hogy 
az általános iskolát be nem fejezett fiatalok 
többsége , csatolt" településen él, szüleik foglal- 
kozása legfeljebb szakmunkás, jelentékeny ará- 
nyuk nyelvi és kulturális hátrányokkal is küsz- 
ködő cigány. Következésképpen e réteg iskolai 
tanulmányaihoz otthonról szinte semmilyen se- 
giítséget nem kap. 

A vizsgált családok többségénél a gyermek 
nem érzékelte, hogy a család számára valóban 
fontos az ő iskolai viselkedése, helytállása. (124. 
old.) Ez a megállapítás éles kritika, figyelmezte- 
tés is lehetne. Bár itt meg kell állapítani, hogy 
esetenként az iskola, a tanár ösztönzése is segít- 
hetne. A vizsgálat mindössze 1 százalék olyan 


esetről adott számot, amikor a kérdezett az is- 
kolában valamelyik pedagógushoz érzelmileg 
kötődött. Némi eredmény inkább akkor jelent- 
kezett, amikor a munkahely hatására a végleges 
elhelyezkedés, beosztás érdekében végezte el az 
általános iskolát az adott fiatal. 

Az elemzés részletesen dokumentálja a vizsgált 
fiatalok művelődési hátrányait. A kérdezettek 
közel fele olyan családból származott, ahol a 
szülők is hiányos iskolázottságúak vagy nem cv; 
jártak iskolába. A szülők tehát nem voltak ké- 
pesek (vagy nem is volt igényük?!) a művelődés- 
beli hátrányok ellensúlyozására. 

A leírt vizsgálat külön érdekessége, hogy kö- 
zel 25 év folyamatában tekinti át a megkérdezet: 
családok szociális helyzetében, foglalkozásá- 
ban, lakáskörülményeiben bekövetkezett válto- 
zásokat. Az eredmények csekély változást re- 
gisztráltak (például szükséglakás helyett 1 szo- 
bás, 1 szobás helyett 2 szobás lakás stb., valu- 
mint segédmunkásból betanított munkás, beta- 
nított munkásból esetleg szakmunkás let). 
A változatlanságot - lényegében az újratermelő- 
dést - bizonyítja az a tény, hogy a vizsgálatba 
bekerült fiatalok többsége 18 éves kora elütt 
házasságra vagy életközösségre lépett. (162. 
old.) Ugyanakkor még nincs lakásuk, nincs 
szakmájuk, s mindezek megoldásában lényegé- 
ben családjukra sem számíthatnak. Így teljesen 
el kell fogadnunk a szerző azzal kapcsolatos 
vélekedését, hogy a gondok többsége a harma- 
dik generációnál is jelentkezik. 

Az előbbiek természetes következményeként, 
azokkal összefüggésben fejti ki a szerző, hogy az 
iskolai hátrányok is állandósulnak, söt újrater- 
melődnek. Még mindig jelentős azok száma, 
akik egyáltalán nem vagy csak alig szerzik meg 
azt az általános tudást, amely , társadalnmulag 
versenyképessé tehetné őket". (177. old.) Mai 
társadalmi, gazdasági gondjaink közepette, 
amikor éppen központi kérdéssé válik a szerke- 
zetváltás, a pályamódosítás, a tudás értékének 
új megközelítése, érdemes elgoridolkodnunk 
Laki László írásán, amely nemcsak az egyéni 
gondokat, hanem a társadalmi teendők egész 
sorát is jelzi. 

(MSZMP KB Társadalomtudományi Intéze- 
te, 1988.) 

Micheller Magdolna 

, Én többféle baloldaliságot éltem meg" 
Beszélgetés Nyers Rezsővel 


Nyers Rezsőt elsősorban gazdaságpolitikusként tartják számon itthon 
és külföldön egyaránt. A nyugati lapok a magyar gazdasági reform 
atyjának nevezik. Szerkesztőségünk képviseletében Hovanyecz László 
és Radics Katalin azonban ezúttal nem gazdasági kérdésekről, hanem 
baloldaliságról és jobboldaliságról, ezek hazai megnyilvánulásairól, a 
szociáldemokrata és a kommunista mozgalom esetleges közös útjáról, 
a programpárttá válás lehetőségéről és ideológiai problémákról kérdez- 
te a politikust. 


Mit jelent Önnek, a jelenlegi politikai vezetés legnagyobb múltú tagjának a 
baloldaliság? Milyen értékeket, problémákat tart számon vele kapcsolatban? 


Én többféle baloldaliságot éltem meg az idők változásával. Az első baloldaliság ifjúko- 
rom baloldalisága, amikor kétfajta baloldal létezett, az egyikben a vezérlő motívum az 
osztályharcosság volt, a munkásság és a szegényparasztság társadalmi felemelkedése, a 
másikban Magyarország demokratizálódása a polgári értékrend alapján. 
Osztályharcosság a tömegek felemelkedéséért, vagyis egy szociális forradalomért küz- 
dő munkásság állt a középpontjában az egyik vonulatnak. Ennek a századforduló óta 
hullámzó volt a terjedelme Magyarországon. Nagyon erős volt a tízes években. Azzal 
a generációval érintkeztem én még fiatal koromban, amely a tízes évek értékfelfogását, 
társadalomlátását is magában hordozta, annak hatása alatt gondolkodott és cselekedett. 
Az osztályharcos baloldaliság "18—19-ben nagyon erős volt, csúcsokat ért el; a húszas 
években lefelé menő irányzat volt, de erős maradt. A harmincas évek elején ismét volt 
egy emelkedő, társadalmi forradalmi hullám, amelyet az akkori gazdasági válság táplált, 
és azután a harmincas évek közepétől - ekkor már politikailag gondolkodó fiatalemberré 
eszméltem - egyértelműen az antifasizmus jelentette a baloldaliság kritériumát. A mun- 
kásmozgalom baloldalisága fokozatosan beletorkollott az antifasizmusba. 


A polgári vonalon a baloldal sokkal tarkább volt, mint a munkásmozgalom, de 
gondolati kisugárzó ereje a magyar középosztályra gyengébb volt — az én emlékezetem 
szerint -, mint a szocialista politika hatása a munkásságra. 

Ez a két oldal a harmincas évek végétől fokozatosan közeledett egymáshoz, és azután 
egymással rokonszenvező antifasiszta, demokratikus felfogásban és magatartásban talál- 
kozott össze. 


Aki az antifasizmus kérdésében nem volt határozott vagy csupán egy szellemi magatar- 
tássá, egy elítélő szellemi magatartássá szorította össze ezt, az nem volt nevezhető baloldali- 
nak. Mint például nagy költőnk, Babits Mihály, aki kiemelkedő szellem és humanista 
ember volt, de nem volt politikai értelemben baloldali. S rajta kívül jó néhányan voltak 

ilyenek. A középosztályban is létezett egy ilyen szellemiségű vékony réteg. Egy másik 
példa Márai Sándor, aki szellemileg még közelebb állt a baloldalhoz, de igazából ő sem 
tartozott a politikai baloldalhoz. 


A népieket hová sorolná? 


A népiek eredeti fellépésük szerint feltétlenül baloldaliak voltak, miután azonban az 
antifasizmus vált a baloldaliság kritériumává, egy részük leszakadt a baloldalról, mert 
bizonytalanná vált a fasizmus értékelésében. A fasizmus megítélése számunkra, szocialis- 
ták és kommunisták számára az első pillanattól világos volt, de nem volt az mindenki 
számára. A fasizmusnak volt ugyanis egy népies külszine. A populista vezetés erősen 
épített a nép nemzeti érzelmeire, sőt a Nyugattal szemben , regionálisan" antikapitalistá- 
nak is tűnt. Miután a népi mozgalom gyenge társadalmi ideológiai alapon állt, megfigye- 
lésem szerint egy része akkoriban kacérkodott a számára populistának látszó, de valójá- 
ban fasiszta irányzattal. Az irányzat egészét azonban ennek ellenére én a baloldal 
perifériáján helyezem el. 

Személyek szerinti megítélésre azonban ez ugyanúgy nem alkalmas, mint hogyha 
például most beszélünk fundamentalizmusról és fundamentalistákról. A népies iroda- 
lomban és irányzatban a személyeket tekintve nagyon nagy tarkaság mutatkozott: 
voltak olyan népiesek, akik egyértelműen baloldaliak voltak, mint Kovács Imre, Erdei 
Ferenc, Darvas József vagy Veres Péter. És voltak változó arculatúak is. Tehát nem 
személyekre vonatkozik az, amit mondok. 

Abban az időben én még tudatosan megéltem Kodolányi János leválását a baloldalról. 
Ő a Népszavában is publikált, apám könyvtárában még volt Kodolányi-mű. Úgy tartot- 
tuk őt számon mint baloldalit. Szociális érzéke a baloldal felé terelte. A népiek egy részét 
a nemzeti kérdésben mutatkozó eltérő, felemás elgondolásaik sodorták el a baloldali 
felfogástól. Lehet persze azt mondani, hogy ebben szerepet játszott az is, hogy a baloldal 
politikája, gondolkodásmódja — itt mind a munkásmozgalmi, kommunista-szociálde- 
mokrata baloldalt értem, mind a polgári baloldalt — a nemzeti kérdésben a Trianon utáni 
Magyarországon nem tudott eléggé világos lenni. Elvileg helyes álláspontot foglalt el, de 
gyakorlatilag tisztázatlanul hagyott bizonyos dolgokat, például lebecsülte a nemzeti 
kisebbségekből eredő politikai problémákat. Persze ez nem menti az eltévelyedést. 

A baloldali felfogás nagyon tiszta volt számomra, abszolút igazság töltötte be ezt a 
gondolkodást; más baloldali fiatalokhoz hasonlóan én is majdnem feketén-fehéren 
láttam a világot. A középrétegek szerepét hajlamosak voltunk már akkor, ifjúkoromban, 
bagatellizálni. Bár létét elismerte, de nem eléggé értékelte a baloldal. 1945 egy nagy 
cezúra volt. "45 és "48 között a baloldaliság mint érték szerintem válságba került. 
Értékbizonytalanság keletkezett. A munkásmozgalmi baloldal természetesen tovább 
létezett. De már itt is bizonytalanság keletkezett, mert mindkét munkáspártban voltak, 
akiket erőszakoltan — véleményem szerint hibásan - kiközösített a baloldal. A Szociálde- 
mokrata Pártban a Peyer-csoportra és annak követőire utalok. Nagyon kitűnő emberek 
is voltak ezek között, bár igaz, hogy politikai felfogásuk időszerűtlenné vált sok minden- 
ben. De mégis, igazában a magyar baloldal szerves része volt ez a szárny. Ki lett 
közösítve, önös, pártpolitikai érdekekből. 

Még él — most került könyvpiacra a kötete — Demény Pál, aki kommunistaként jutott 
hasonló helyzetbe. És ez nem csupán Demény Pál esete volt, hanem a deményisták, 
weisshausisták esete, akik szám szerint a magyar kommunista mozgalomnak a negyvenes 
évek közepéig ugyanolyan erős részei voltak, mint a tradicionális kommunista párt. Ki 
lettek rekesztve. Igaz, egyes embereket kiemeltek közülük és vezetőt csináltak belőlük. 
Ez azonban csak amolyan szalagocska volt a kiátkozási vádak csomagján. 

A polgári baloldalnak pedig 1945 után nagy lehetősége volt arra, hogy politikai 
kereteit kiszélesítse, befolyását növelje. Ez a folyamat azonban nagyon rövid idő után 

megtört, és a baloldal értékbizonytalanságba került, majd 1946 után erői szétforgácso- 
lódtak. Ez jelentős részben az akkori pártharcok következménye volt, elsősorban és 
döntően a Rákosi-féle politika szerintem negatív következménye. Véleményem szerint 
a Rákosi vezette és irányította kommunista politika 1945 és 1948 között két belpolitikai 
célt követett nagyon határozottan, időnként még erőszakosan is. Először megakadályoz- 
ni egy erős polgári politikai koncentráció létrejöttét, majd amikor az mégis létrejött (de 
csak szavazó erőként) 1945 végén, akkor megbontani annak egységét. Másodszor pedig 
azt, hogy megakadályozza a szociáldemokrata párt és a polgári baloldal összefogását, 
vagy még inkább a szociáldemokrata párton belüli tömörülését. 

Rövid távon az úgynevezett , szalámitaktika" sikeres volt a kommunista párt befolyá- 
sának növelése szempontjából, de hosszú távon a magyar baloldali progresszió együtt- 
működése és befolyásának kiterjesztése szempontjából káros és hibás irányzat volt. 
Káros azért, mert Magyarországon - mint a későbbiekben kiderült — mind a szociálde- 
mokrata, mind a polgári baloldali gondolkodásnak még szükséges és hasznos szerepe 
volt, vagy még inkább lehetett volna a nemzet fejlődése érdekében. Emlékszem még arra, 
hogy 1945 és 1947 között voltak gyenge kísérletek a szociáldemokrata mozgalmon és a 
kisgazdapárton belül is egy baloldali vagy esetleg bal-közép típusú együttműködés 
koncepciójának kialakítására. Ezek azonban hajótörést szenvedtek. 

Nem állítom, hogy pártpolitikai szempontból nem volt nagyon ügyes Rákosiék takti- 
kája, nagyon praktikus gondolkodás volt mögötte, az akkori alternatív lehetőségek egyik 
variánsát ragadta meg, de szerintem nem a legjobbat. Olyan variáns is megragadható lett 
volna a munkásmozgalmi baloldal számára, amellyel biztosítani lehetett volna, hogy egy 
szociáldemokrata-kisgazda együttműködés ne a kommunisták elszigetelésének céljából 
jöjjön létre, mert a kommunisták elszigetelése hibás, téves út lett volna. Végül is én úgy 
látom a dolgot, hogy 1945 és 1948 között a magyar baloldal szétforgácsolódott polgári 
és szocialista részre, majd 1948-ban a szocialista rész is szétforgácsolódott azáltal, hogy 
az egyesülésből jelentős szociáldemokrata rétegek kívül maradtak. Mindez hozzájárult 
ahhoz, hogy az 1956-os népfelkelés során ellenforradalmi veszély jelentkezett, éppen a 
szélesebb értelemben vett baloldal szellemi és politikai szétforgácsoltsága miatt. 1956 
után is megszenvedtük ennek a gyengeségnek a következményeit. 

: A Magyar Dolgozók Pártjában egy speciális baloldalisággal ismerkedtem meg, és 
találkoztam azzal a fajta baloldalisággal, amit Lenin akommunizmus gyermekbetegségé- 
nek nevezett. Már a felszabadulás előtt is találkoztam ilyesmivel a magyar munkásmoz- 
galomban, de az igazi természetével akkor még nem voltam tisztában ; amolyan szuper- 
forradalmiságnak tűnt, az irrealitását mindig éreztem, a veszélyeit akkoriban még nem. 
1948-tól kezdve azonban ez egy erős irányzat volt az MDP-n belül, bár nem jellemezte 
az egész pártot, de sokszor és sok mindenben jutott hangadó szerephez. Ez a fajta 
mentalitás és ez fajta baloldaliság lejáratta a tömegekben a baloldaliság eszméjét, érték- 
egelési okozott a gondolkodásban, és negatív szerepe volt az ötvenes évek hazai politiká- 
jában. 
A nemzetközi politikában 1945 után, főként a nagyhatalmak együttműködésének 
megbomlásától kezdve, szintén nagy változások mentek végbe a baloldal helyzetében és 
szerepében. Az antifasizmus jegyében szerveződő baloldal két-három részre bomlott, 
szinte szétesett. 


Szétesett, vagy szétverték? 


A sztálinizmusnak, a sztálini vezetésnek feltétlenül volt egy egységbontó, egységet szétve- 
rő szerepe. Lényegében ugyanaz volt ez nemzetközileg, mimt Rákosiék belpolitikájá- 
ban. Azon a hibás felfogáson alapult, amely a baloldaliság kritériumává tette a Szovjet- 
unióhoz való viszonyt, ahogy akkoriban nemzetközileg a kommunisták nevezték, a 

,béketáborhoz" való viszonyt. Azt kívánta ez a felfogás, hogy a nemzetközi baloldal 

vállalja fel teljes egészében a szovjet politikát, rokonszenvezzen a szovjet társadalmi 
fejlődéssel, sőt még a szovjetunióbeli törvényesség nagyon is vitatott jelenségeit illetően 
is azok elfogadását tette a baloldaliság kritériumává mindenütt a világon. Ez a körül- 
mény határozottan dogmatikus volt, és a baloldalt szétverő szerepet játszott. . 


De megvolt azért az európai baloldalban magában is a szétesés tendenciája. A negyve- 
nes évek vége felé a nemzetközi baloldal különböző erőiben egymástól eltérő politikai 
gondolkodás jelentkezett. Értékzavar lépett fel a szociáldemokrata mozgalomban, új 
útkeresés jelentkezett, amely végül is új pártprogramban fejeződött ki, legjellegzeteseb- 
ben talán a Német Szociáldemokrata Párt godesbergi programjában. Az olasz baloldal 
egy része is jobb felé kezdett sodródni. Az Olasz Szocialista Párt kétfelé bomlott, Nenni 
szocialistái a baloldalon maradtak, Saragaték szociáldemokrata pártja viszont amolyan 
bal-közép pozíciót foglalt el. A kereszténydemokrácia pedig, más autentikus jobboldal 
hiányában (az újfasiszták nem válhattak ilyenné), jobboldal felé ment. Egészében jobbol- 
dali irányzatot vettek, miközben a párton belül markáns eltérő irányzatok is létrejöttek, 
köztük például az Aldo Moro-féle baloldali irányzat. A hatvanas és hetvenes években, 
amikor többször jártam Olaszországban, azt tapasztaltam, hogy Nenniék baloldaliak 
maradtak, de közben már élesen elhatárolták magukat a kommunistáktól, megszűnt a 
szövetségük. Ekkoriban indult el egy új, a reformokért küzdő és új típusú baloldali 
szövetséget akaró irányzat az Olasz Kommunista Párton belül. 


A polgári baloldal még nagyobb válságon ment keresztül. Egyszerűen nem is jött létre 
ebben az értékbizonytalanságban. Nem jött létre, véleményem szerint a pártharcok 
áldozata lett, mert a Rákosi-féle politika igenis a parlamenti pozíciók számszerű átcso- 
portosítását erőszakolta. A szalámitaktika , üsd vágd, nem apád" alapon folyt. Hosszú 
távon nagyon nagy kárt okozott ez a magyar baloldalnak, a kisgazdapárt, a Demokrata 
Néppárt, részben még a Pfeiffer-párt esetében is, ahol keveredtek demokrata és konzer- 
vatív gondolkodású emberek. A konzervatívok között is volt demokratikus beállítottsá- 
gú. Ezeket a csoportokat ezzel a szalámitaktikával teljesen szétvágták. Az egységes 
baloldal létrejöttét (persze egységes baloldal alatt egy együttműködő baloldalt értek és 
nem szervezetileg egységeset) lehetetlenné tették. A vezérmotívum az volt, hogy a szociál- 
demokrata párt ne váljék nagyobbá a kommunista pártnál. Ezt nagyon jól sikerült elérni, 
mert valóban megakadályozták a szociáldemokrata párt terebélyesedését. "45 és "47 az 
az időszak, amikor gyenge kísérletek voltak a szociáldemokrata mozgalmon és a kisgaz- 
dapárton belül egy baloldali típusú együttműködés kidolgozására. 


Nem azt mondom, hogy pártpolitikai szempontból ez nem volt ügyes. Nagyon prakti- 
kus gondolkodás volt, és azt sem állítom, hogy ezt olyan világosan kellett volna látnia 
a Rákosi-féle vezetésnek. Nem felelősségre vonás szempontjából mondom, hanem ahogy 
én látom a dolgot: ez végül széttrancsírozta a magyar baloldal polgári és szocialista 
részét. Ez nem jó, ez szerintem tragédiája a pártnak, mert az "56-os drámában hiányzott, 
hogy egy ilyen baloldal legyen. És azért lett súlyos ellenforradalmi veszély 1956-ban, mert 
a baloldal széttrancsírozódott. Részben most is ennek a gyengeségét szenvedjük. 


Volt egy speciális baloldali jelenség, a lenini értelemben vett, gyermekbetegség jellegű 
baloldaliság. Ez már megint egy más baloldaliság. Az volt a szerepe Magyarországon, 
hogy széles tömegekben lejáratta a baloldaliság-eszmét, hozzákapcsolta egy szektás 
magatartáshoz. Az értékzavarhoz ez is hozzájárult. Ezen túl kell esni és újra kell formálni 
a baloldaliságot mint egy értékes társadalmi magatartási formát és gondolkodásmódot. 

s akkor itt vagyunk a mánál. 


Ma hogy ítéli meg, mi különbözteti meg egymástól a nemzetközi baloldali 
mozgalom, a munkásmozgalom két fő áramlatát, a szociáldemokrata, illetve 
a kommunista mozgalmat? 

Jelenleg úgy vélem, hogy mind a két mozgalomban jelentős a politikai tagolódás a pártok 
irányzataiban. Most, érdekes módon fordult a helyzet a tagoltság mértékében. Míg 
korábban a szociáldemokrata mozgalom volt rendkívül erősen tagolt, hiszen volt például 
a kommunistákkal együttműködő szocialista párt, akár szövetségben, akár szövetségen 
kívül volt az együttműködés ; és voltak teljes egészében élesen antikommunista szociálde- 
mokrata pártok. A Német Szociáldemokrata Párt például az 1945 utáni időben, Ollen- 
hauer idején — még a szocialista ideológia korában — eléggé erősen antikommunista volt. 

Ma úgy ítélem meg, hogy a kommunista mozgalom az élesebben tagolt, több és 
nagyobb az irányzatbeli különbözőség benne nemzetközileg. A szociáldemokrata állás- 
foglalás talán a Szocialista Internacionálé működése következtében jobban egybehang- 
zó. Úgy tűnik, az Internacionálé valóságos és szellemileg egybehangoló funkciót tölt be. 
Nem homogénabb - ez nem lenne jó kifejezése a helyzetnek -, hanem egymáshoz 
közelebb álló, inkább egy irányba futó cél-eszköz rendszer és politikai magatartás jel- 
lemzi a szociáldemokrata mozgalmat. 

A kommunista mozgalomban örvendetes az ideológiai-politikai reformok felé fordu- 
lás terjedése, de sajnos ebben nagy meghasonlás van. Ez a harmadik meghasonlás. Az 
első volt a sztálinizmus uralomra jutása: a maga idejében ez széthasította a kommunista 
mozgalmat, a trockisták és bizonyos reformideológiát vallók ekkor kiszakadtak a moz- 
galomból. A második volt a maoizmus, amely főleg a kínai mozgalmat vette birtokba, 
európai terjeszkedése erőtlen volt. A harmadik, ezúttal pozitív tartalmú, a reformkom- 
munizmus erőteljes jelentkezése. Ez most a másik oldalról, a továbbfejlődés akarásából, 
de szintén széttagolja a mozgalmat. Ebből a széttagolódásból lehet egy, a mai valósághoz 
igazodó, homogénabb nemzetközi kommunista mozgalom, de homogenitása lényegében 
szerintem nem terjedhet túl a Szocialista Internacionálé által megvalósított homogenitá- 
son. 

Az első kettőként említett meghasonlást a kommunista mozgalomnak a baloldal más 
részétől való elhatárolódása, különválása motiválta az , ideológiai egységteremtés és 
-védés" jegyében, a mostani, harmadik meghasonlás oka egy új stratégia keresése, az 
ideológia átértékelése és az európai értelemben vett baloldali együttműködés felvállalása. 


A 76-os berlini értekezlet... 


A "76-os berlini értekezlet ilyen irányba mutatott. Nagy csata volt, sikeres, csak folytatás 
nélküli. Sőt, a brezsnyevi vezetés kudarcnak könyvelte el a "76-os értekezletet. 

Tehát most a reformkommunizmusnak ezeken az alapokon kell tovább építkeznie. Ma 
úgy látom, hogy a kommunista és a szociáldemokrata mozgalomnak kulcsszerepe van 
a nemzetközi baloldal kialakításában. Korántsem egyedüli szerepe, és napi politikai 
szempontból talán nem is elég meghatározó. A reformkommunista irányzat és a szociál- 
demokrata irányzat — manapság és valószínűleg a jövőben is — konvergál egymással, 
ideológiailag is és politikai téren is. Egy valóságos, jól megalapozott politikai szintézishez 
azonban még nincs közel. 


El tudja-e képzelni, hogy belátható időn belül — ezen értsünk úgy fél évszáza- 
dot - ez a bizonyos konvergencia mégiscsak megtörténik? Tehát, hogy az a 
hasadás, amely a második internacionálé csőödjével következett be, szintézisbe 
fordul? 


EI tudom képzelni mindenképpen, mert van egy csíra a kommunista mozgalomban és 
van egy csíra a szociáldemokrata mozgalomban, amelyből képletesen szólva kinőhetnek 
erős növényként azok a külön-külön terebélyes fák, amelyek a különbözőség mellett is 
egy harmonikus képű erdőt hozhatnak létre. Nagyok azonban az akadályok. Csökken- 
nének, ha a reformkommunizmus, elsősorban a Szovjetunióban, megteremtené a maga 

világos szellemi és politikai arculatát, és sikereket érne el társadalmi programjának 
megvalósításában, további sikereket a külpolitikában, ahol jelentős sikerei vannak már 
most, tehát a legdinamikusabban haladna a jó célok felé a gorbacsovi felfogású kommu- 
nista mozgalom. A gorbacsovi nyitást én reformkommunista irányzatúnak fogom fel, 
amely azonban a társadalom belső építésében még a tényleges reformokig alig-alig jutott 
el, és bizonyos zavar állapotába jutott az egyébként nagyon is pozitív glasznoszty révén. 
Ha a reformirányzat uralkodóvá válik Kelet-Európában és Kelet-Közép-Európában- 
mert mégis ez a meghatározó része a nemzetközi kommunista mozgalomnak -, továbbá 
Kínában is tényleg autentikussá válik, akkor megvalósulhat az alapvető feltétele a 
nemzetközi munkásmozgalom új egységének. Ennek az új egységnek az azonos társadal- 
mi irányultságot és egyúttal a konkrét politikai stratégiák sokféleségét kell egybefognia. 
Ehhez gondolatilag az kell, hogy a kommunista pártok mondjanak le az ideológiai 
előreszaladásról. Arról a súlyos történelmi tévedésről, hogy a kommunizmus belátható 
időn belül megvalósítható. Sajnos ezt a hibát még Lenin is elkövette, aki ennek a 
mozgalomnak mindenképpen az egyik legnagyobb értéke Marx, Engels és talán Gramsci 
mellett. Amikor az előreszaladást ő maga felismerte, akkor politikailag vissza kellett 
lépnie, a NEP idején súlyos konfliktusba keveredett saját pártjának nagy részével. Nem 
lehetetlen, hogy ez is hozzájárult az ő korai halálához. Ráadásul szembeszállni egy 
mégoly nagy embernek is majd egy egész párttal — fantasztikusan idegőrlő helyzet. 


A kommunista mozgalom nagy teoretikusait említette. Alkottak azonban 
mások is nagy értéket. Két nevet említünk csak : Otto Bauer és Karl Kautsky. 


Ez a szociáldemokrata vonal, illetve Otto Bauerék egy történelmi pillanatban a nyugat- 
európai szociáldemokrácia és a lenini kommunista mozgalom között voltak. Igen, ez a 
másik történelmi értékünk. Teljesen egyetértek: az ausztromarxizmus nagy érték és 
Kautskyt rehabilitálnia kell akommunista mozgalomnak. Kautskynak volt sok tévedése. 
Nagy tévedés volt öreg korában - az én ifjúkorom volt ez "36—37-ben -, amikor 
változatlanul görcsösen, mereven ragaszkodott a kommunista egység elutasításához. 
A Szocializmusban olvastam akkoriban rendszeresen, amint mentek az egységfrontaján- 
latok kommunista részről a nemzetközi szociáldemokrácia felé. Igaz, hogy az egység- 
frontajánlatokra bizonyos gyanakvással kellett nézni, de akkor már a fasizmus Prágát 
is, 87et Kautsky élt, elözönléssel fenyegette. És még az utolsó pillanatban is görcsösen 
ellenállt. 

Valójában voltak olyan jelek, amelyek alapján egy tiszta, humánus felfogású marxistá- 
nak, mint Kautsky, gyanakodnia kellett a kommunista ajánlatra, hiszen a moszkvai 
perek akkor már zajlottak. Tehát én ezt megértem. Mégis egy ilyen nagy elme szempont- 
jából ez a generális elutasítás hiba volt, hiszen elfogadták Leon Blumék is, igazi francia 
viszonyok között, és elfogadták a spanyol szocialisták is, mert érezték, hogy a demokrá- 
cia védelmében a baloldalnak össze kell fognia. De hát ilyen nagy emberek, mint például 
Kautsky is, hibázhatnak ilyen kardinális politikai kérdésben. Azaz nemcsak kommunista 
oldalon voltak hibák. Az egykori Németországban nagyon jellegzetes volt, hogy Hitlerék 
uralomra törése ellen mind a kommunisták, mind a szociáldemokraták élesen harcoltak, 
de eközben ádázul küzdöttek egymás ellen is. Csak azon lehet vitatkozni, hogy mindeb- 
ben kinek volt nagyobb a hibája : a német kommunistáknak, vagy a német szociáldemok- 
ratáknak, de ez megállapíthatatlan. Mind a kettő hibás volt. 

Az értékekre visszatérve : az Otto Bauer, Max és Friedrich Adler, Karl Renner képvisel- 
te egykori ausztromarxista irányzatot én az európai baloldaliság és a szocialista mozga- 
lom szempontjából hasonló értékű szellemi örökségnek tekinteném a korai leninista 
vonallal. Az utóbbinak nagyobb szerepe, nagyobb igazsága és terjedési energiája volt 
Kelet-Európa adott viszonyaiban, az előbbinek nagyobb igazsága volt már Közép-Euró- 
pa vonatkozásában. Így fogom fel az egymáshoz való viszonyukat. 

Az elmúlt évtizedekben a nyugat-európai baloldali pártok vagy deklaráltan, 
vagy hallgatólagosan osztálypártból programpárttá lettek. Véleménye szerint 
mi volt az oka ennek a folyamatnak ? Az MSZMP legutóbbi dokumentumai- 
nak egynémelyikében is előjönnek ilyen típusú fogalmak. Minek tulajdo- 
nítja ezt? 


Két oknak van ebben szerepe. Az első ok az, hogy az ipari társadalmak fejlődésében a 
munkásosztály bizonyos mértékig integrálódott, helyet kapott a piacgazdaságban, a 
parlamentarizmusban, érdekei ennek folytán nem annyira az egész adott társadalom 
tagadásában jelennek meg, mint inkább konkrét életjavító követelmények érvényesítésé- 
ben, s ez utóbbi érdekeik összekapcsolódnak a társadalom más rétegeinek érdekével. Így 
a korábbi , osztályideológia" módosul, egyáltalán az ideológia szerepe némileg visszaszo- 
rul, de persze azért hosszú távon fontos marad. : 

A másik ok az, hogy nem a régi értelemben vett világforradalmi helyzet van, nincs 
napirenden a világtársadalóm vagy akár a regionális társadalmak rövid időn belül való 
forradalmi átalakítása. Tehát nem lehet átugrani egy kommunisztikus társadalomba, s 
az ezzel kapcsolatos reményeket, melyek a harmadik internacionálét végig éltették, fel 
kell adnunk. . 

A szociáldemokrata mozgalom előbb mondott le erről. Szerintem helyes, hogy a 
szociáldemokrata pártok ideologikus pártokból programpártokká lettek, és az is szük- 
ségszerű, hogy a kommunista pártok is ilyenné váljanak. Tisztázandó, hogy mi értendő 
programpártiság alatt. , Fosztóképzőként" a szó kifejezi, hogy elsődlegesen nem ideoló- 
giai, hanem gyakorlatias célok mozgatják. Bár e pártok hordoznak ideológiai értékeket, 
nem egy gyors világforradalomnak a pártjai. 


A másik oldalról a programpártjelleg nem jelentheti azt, hogy szűk értelemben vett 
akciópártok, tehát rövid lejáratú akciókat megvalósító pártok, melyek a tömegeket 
csupán ezekre mozgósítják. Kell hogy legyen valami stratégiai elem programjukban. Ez 
a stratégiai célkitűzés az, amely most a kommunista pártoknál egész gondolkodásuk 
újraértékelését és az adott társadalmi valóság követelményeinek, lehetőségeinek újraérté- 
kelését kívánja. Ilyen értelemben a szocialista országokban is még az útkeresés állapotá- 
ban vagyunk. 

Legmesszebb az olasz párt tart. A strukturális reformok adnak fogódzót neki. Meg 
akarják haladni a mai olasz társadalmat, de olyan dolgokban nem, mint a parlamentariz- 
mus, mint a piac szerepe és a személyi szabadságjogok. Ezeket nem minősítik meghala- 
dottnak, hanem a modern társadalmak létformáihoz tartozó dolgoknak, a szocialista 
értékeket azokba bele kell tudni vinni. 

Azt hiszem, majd minden kommunista pártnak át kell ezen esnie. Ilyen értelemben 
programpárttá kell válnia, és ez azt is jelenti, hogy nem korlátozódhat érdektételezésük 
és politikai szervezkedésük csupán egy osztályra. Mi most már törekszünk ebből kilépni. 
Még nehéz megmondani, hogy mit jelent ez. Véleményem szerint egyáltalán nem jelenti, 
hogy most már nem lesz, a társadalom rétegződését tekintve, irányultságuk a kommunis- 
ta mozgalmaknak. Nem válhatnak azonossá a polgári pártokkal, amelyek a társadalom 
rendszerbeli kérdései iránt változatlanul érzéketlenek maradnak a jövőben is, hiába 
lesznek tele rengeteg napi politikai célkitűzéssel. Attól ők még az igazi nagy társadalmi 
kérdések iránt érzéketlenek maradhatnak. A mai kapitalizmus vagy a mai piacgazdasági 
társadalmak, akárhogy nevezzük, nem hogy nem jelenthetik az emberi fejlődésnek a 
csúcsát, hanem olyan súlyos ellentmondások irányába fejlődnek ők is, hogy a haladó 
baloldali erőknek és a szocialista erőknek keresniük kell programjukban az ellentmondá- 
sokat kiküszöbölő célrendszert és azt, hogy mely társadalmi erőkre tudnak építeni. 

Ha jól értjük , Nyers elvtárs nem ért egyet azzal a megállapítással, hogy egyes 
nyugat-európai szociáldemokrata pártok — így az osztrák, svéd, nyugatnémet 
pártok - gyakorlatilag megvalósították a századfordulón született prog- 
ramjaikat. 


A gazdaságilag legfejlettebb és a politikai demokrácia szempontjából is legérettebb 
nyugat-európai országokban - s ez nem az egész Nyugatot jelenti — kétségtelenül megva- 
lósították azt, amit jóléti államként, demokratikus államként, népi államként célul 
tűzhettek ki. Ezt elérték. Igen ám, de eközben újabb feszültségek keletkeztek, melyek 
megoldására törekednie kell a szocialista mozgalomnak. Nem végállomás, tehát nem 
tökéletes megvalósulása ez programjuknak, de a maga teljességében, azt hiszem, soha 
egyetlen nagyobb társadalmi aggregátumra szabott program sem valósulhat meg, és ezzel 
kapcsolatban a kommunista mozgalomnak is fel kell adnia várakozásait. A tervgazdál- 
kodáshoz olyan illúzióink tapadtak, mintha az teljes egészében az emberi cselekvésen 
. múlna. Mintha elég volna következetesnek lennünk és kompromisszumra nem hajla- 
nunk. Ez volt ugye a régi gondolkodás. 

Lényegében tehát a skandináv államokban és néhány más államban — Ausztria is talán 
ezek közé tartozik — társadalmi békét, viszonylagos jólétet teremtettek, megvalósították, 
ha nem is teljes körűen, a szociális biztonságot. A világgazdaságtól való függésük 
azonban erős maradt. Kiterjed tehát a problematika a világgazdasági, világkereskedelmi 
kérdésekre, a világbiztonsági kérdésekre, nemzetközi környezetvédelmi kérdésekre, s a 
belső béke és az együttélés szempontjából fontos erkölcsi, közerkölcsi kérdésekre. Mint 
látjuk, a szociáldemokrata pártok is hasonló problémákkal küszködnek, mint a kommu- 
nisták. Szó sincs róla, hogy a szociáldemokrata álom megvalósult volna. A szociálde- 
mokrata álomban a munkanélküliség megszüntetése lényeges érték volt, és érték ma is. 
A munkanélküliség nem szűnt meg. A jólét tekintetében jobban előrehaladtak, mint a 
társadalmi összmunka olyan megszervezésében, ami az egyes ember számára is az értékes 
élet megvalósítását jelentené. Nem beszélve arról, hogy a modern ipari viszonyok között 
is tovább kell keresni az egyén és a kisközösség jobb életének lehetőségét. Vannak 
kísérletek erre a munkaidő-beosztással, aztán a szociálpolitikában a család, a nők 
szerepével kapcsolatban, a gyermeknevelésben. Azokban a társadalmakban is létezik egy 
jelentős aszociábilis réteg, létezik alvilág és létezik ifjúsági probléma. Úgyhogy a szintézis 
a korábbi célok szempontjából talán szintézis, a mai követelmények szempontjából 
azonban nem. 


A nemzetközi baloldali mozgalomnak elvitathatatlanul állandó értéke volt a 
népek közötti szolidaritás. Mi a véleménye erről most itt, Kelet-Közép-Euró- 
pában? 


Azt hiszem, hogy ez történelmi érték, aminek mostanában a fontosságát talán nagyon 
sokan nem is látják, aminek a népszerűsége is pillanatnyilag inkább csökken, hiszen 
előtérbe kerül a nemzeti problémák manifesztálódása. És nemcsak Kelet-Európában, 
hanem Nyugat-Európában is, olyan békés államokban is, mint Belgium, ahol kormány- 
zási szempontból a flamandok és a vallonok dezintegrálódása megy végbe. Látszik, hogy 
a nemzeti kérdés annyi helyi megoldatlan problémát hordoz magában jelenleg, hogy ezt 
egyszerűen nem lehet a szolidaritás vállalásával és hangoztatásával negligálni. Ide lehetne 
sorolni Nagy-Britanniát, de Spanyolországot is. Olaszország szerencsés, de ők is sokszor 
szinte úgy beszélnek a szicíliaiakról, mintha különálló nemzet lenne. Látjuk például 
Jugoszláviát, látjuk a nemzetiségeket minden szocialista országban. Bulgáriában a törö- 
köket. A macedon nemzet létezése szinte napi politikai vita tárgya. És hát a Szovjetunió, 
ahol újra fellángoltak a nemzeti problémák. 

Ha nincs jól megoldva a nemzetek önkifejeződési lehetősége, akkor ez egy robbanó- 

anyag. Tehát nekünk, kommunistáknak most lényegében a maga teljességében kell újra 
felismerni és kezelni tudni a nemzeti problémát. 

Ezzel összekapcsolva, a nemzetközi szolidaritás feltétlenül olyan érték, amit sok 
tekintetben szintén újra kell fogalmazni. A reformkommunista mozgalomnak ez vezér- 
eszméje kell hogy legyen, s azt hiszem, hogy ebben is közeledés jöhet létre a szociálde- 
mokrata és a kommunista mozgalom között. A nemzeti elkülönülés itt keletkezett 
Európában, nagyon-nagyon súlyos kérdés, és veszélyes méreteket ölt ma. A Szovjetunió- 
ban is látjuk, hogy bizonyos dolgokban (gazdasági, igazgatási, kulturális téren) még nem 
jól elrendezettek a viszonyok, éppen ezért szellemileg túlzott az elkülönülés. Az oroszok 
ezelőtt is csak engedéllyel települhettek egyik helyről a másikra. A Szovjetunióban 
egyesült nemzetek gazdasági életlehetőségei már nem voltak jók mostanában. Ezért 
vetődött fel, hogy önelszámoló legyen egy-egy kis ország, nem is beszélve a nyelvi-kultu- 
rális önkifejeződés korlátairól. Tehát a nemzeti probléma létezik, új megoldások szüksé- 
gessége merül fel, a nemzetközi szolidaritás fontosabbá válik ilyen helyzetben. 

De itt most a Szovjetunión kívüli kis kelet-közép-európai országokra szeretnék utalni. 
Ezeknek a gazdasági és politikai fejlődését is megbénítja a korábbi időből örökölt és 
sajnos ma is virulens nacionalizmus, a gazdasági és kulturális elkülönülés tendenciája 
egyaránt. Úgy érzem, hogy ez nem egy új nacionalizmus, hanem a régi folytatódása, 
sokszor csak egy, a nacionalizmusok lappangó továbbélése mellett fölvett internaciona- 
lista máz takarta el előlünk ennek létezését. Az itteni kommunista mozgalomban is 
meglévő valódi internacionalista gondolatok nem tudnak összetalálkozni az adott való- 
sággal. A nemzetgazdaságok egymástól merev falakkal vannak elválasztva, ez a sztálini 
gazdasági mechanizmus következménye. A túlcentralizáltan irányított nemzetgazdasá- 
gok az internacionalista módon gondolkodó embereket is arra viszik rá, hogy nap mint 
nap szembekerüljenek egymással, sokszor nem is világos nemzeti-gazdasági érdekekért. 
A gazdasági-kereskedelmi tárgyalások során például az üzleti kérdések nemzeti kérdéssé 
transzformálódnak ebben a sztálini típusú gazdálkodási mechanizmusban, szüntelenül 
szembeállítva az érdekeket, és legfeljebb csak a fehérasztalnál válik lehetővé az interna- 
cionalizmus. Ezek nagyon-nagyon súlyos problémák. Kelet-Európa kis országaiban a 
legfelvilágosultabb elmék az első világháború óta keresik ennek a térségnek valamiféle 
nemzetközi elrendezési lehetőségét, de valójában ha kicsit erős fogalmazással akarok 
élni, ezek az országok még mindig , ütközőállamok" a Nyugat és a Szovjetunió között, 
és abban az állapotban vannak, hogy ütközőállamként a nagyhatalmak között egyfajta 
cordon sanitaire-t képeznek. Ez megbénítja a saját fejlődésüket. Nos, van ebben egy kis 
túlzás, lehet rajta vitatkozni, lehet mondani, hogy nem teljesen így van, de ha mélyen 
belenézünk és láthatóvá akarjuk tenni — ahogy a művészet is mindig túlexponálja a 
problémát ahhoz, hogy láthatóvá tegye -, akkor állíthatjuk, hogy a túlzással az objektív 
valóságot nagyítjuk fel, vagyis lényegében ez a helyzet. 


Magyarországon a pluralizmus, illetve a többpártrendszer kialakulása nyo- 
mán elméletileg és gyakorlatilag is számolnunk kell és lehet azzal a lehetőség- 
gel, hogy megjelennek jobboldali törekvések, jobboldali célok , értékek. Milyen 
területen lehet számítani ilyenre a gazdaságban vagy az ideológiában? 


Ezek potenciálisan már jelen vannak, sőt mindig is jelen voltak a magyar társadalomban. 
Ilyen jobboldali gondolkodásmódnak és cselekvésnek én például azt tekintem a gazda- 
ságpolitikában, amelyik nem fogadja el a vegyes gazdálkodás gondolatát, nem fogadja 
el a köztulajdon lényeges szerepét ebben az újra formálódó szocialista vagy szocialiszti- 
kus gazdaságban, hanem a liberális állampolgári felfogásból kiindulva a magángazdál- 
kodást idealizálja, propagálja. Leginkább úgy, hogy nemcsak megkérdőjelezi, hanem 
apodiktikus kijelentésekkel elparentálja; igazságtalanul a vádlottak padjára állítja a 
köztulajdoni gazdálkodást. Ez szerintem föltétlenül jobboldaliság, akkor is, ha kulturál- 

tan jelentkezik. Tudomásul kel! venni, hogy ilyen jobboldaliság létezik, de az ezzel 
szembeni küzdelmet kulturáltan kell folytatnunk, úgy hogy az állampolgári jogokat teljes 
egészében tiszteletben tartsuk, vagyis érvekkel az érvek ellenében. 

Kulturális téren szerintem jobboldaliság az a magatartás, amely a toleranciát akár a 
kulturális alkotás, akár a szellemi mozgalmak tekintetében elvitatja ; elveti a szocialista- 
kommunista értékeket, s a polgári értékfelfogást az egyetlen és a teljes igazságnak 
deklarálja. A szélső-baloldaliság persze ugyanúgy megkérdőjelezi a toleranciát, mint a 
jobboldaliság. Az egyik oldalon a hagyományos kommunista ideológiával népellenessé 
minősítenek minden eltérő véleményt, a másik oldalon vannak ellenideológiák, amelyek 
megkérdőjelezik a kommunista magatartás létjogosultságát és hasznosságát. Ez is léte- 
zik, létezni fog, s leginkább úgy operál, hogy a kommunista mozgalomról olyan képet 
fest, amelyik már nem létezik, sőt nemritkán olyat, amely sosem létezett. 

Aztán következik a nacionalizmus, mely a nemzeti probléma egyoldalú középpontba 
állításával leszűkíti a nemzeti kérdést, s mások érdekeinek figyelmen kívül hagyásával 
véli megtalálni a megoldást, nem képes e kérdéseket összekapcsolni egy emelkedettebb 
nemzetközi látókör birtokában az imént említett szolidaritási gondolkodással. Ez szerin- 
tem szintén egyfajta jobboldaliság, ilyen jobboldalnak nagyon nagy a veszélye. 

Aztán itt van a lelkiismereti szabadság kérdése, amely szembeállíthatja egymással az 
embereket, és amilyen mértékben kinőtt belőle a szélső-baloldaliság szellemi terrorja, 
ugyanúgy lehetséges veszély egy olyan időszak is, amikor ebből kinőhet egy jobboldali 
irányú , ellentürelmetlenség". Jelenleg ezt nem ítélem veszélyesnek, és remélem, hogy így 
is marad a helyzet. E tekintetben a magyar vezetés már a kádári időszakban is közeledett 
— ha nem is mindent megoldó lépésekkel - a lelkiismereti szabadság tényleges érvényesü- 
lése felé. 

Végül is hangsúlyozni szeretném, hogy felfogásom szerint a jobboldaliság nem valami- 
féle , politikai ördögszerep". Tiszta formája is létezik és létezni fog, amely nem nélkülöz 
egyfajta társadalmi értéket sem bizonyos helyzetekben és időszakokban. Tiszta formájá- 
ban ez lényegében konzervativizmus (a társadalmi haladásnak az adott intézményrend- 
szeren belüli keresése) és liberalizmus (a társadalmi kérdéseknek egyéni létkérdésként 
való felfogása). 

A mai Magyarországon a politikai élet újraszerveződésének időszakában vagyunk, 
amikor a politikai irányzatok kialakulása, önmeghatározása folyik, amikor a más politi- 
kai irányzatokhoz való viszony még nem rendeződött egyértelműen és tartósan. Ezért 
káros lenne és hibás, ha megpróbálnánk most besorolni szervezeteket és egyéneket 
bármely irányzatba. 


A meghirdetett szocializmusfelfogásnak hosszú ideig alappillére volt a társa- 
dalmi tulajdon, a köztulajdon elsődlegessége, egy időben csaknem kizárólagos- 
sága. Most majdnem mindenki által elfogadott törekvésünk a vegyes gazdaság 
kialakítása. Jár-e ez valamiféle változtatási igénnyel az ideológiában? 


Sok változtatási igénnyel jár, nemcsak a gazdaság egészére nézve, hanem magának a 
köztulajdonnak a vegyessége szempontjából is. Azt hiszem, ez ugyanolyan lépéssorozat 
lesz, mint az, amely a különböző társadalmasított szektorok (állami és szövetkezeti 
szektor) perspektivikus egymás mellett létezését eredményezte. A hagyományos módon 
irányított állami típusú vállalat nagyon-nagyon szűk térre szorítkozhat csak. Széles 
területen a köztulajdonnak olyan társadalmasítása kell hogy megvalósuljon, ami gazda- 
ságos piaci működésre alkalmassá teszi az állami szektort. Nagyon érdekes, hogy ehhez 
hasonló törekvés mutatkozik az osztrák és talán a spanyol szocialisták körében is. Ők 
is védik az állami tulajdont, miközben igazgatási szempontból és a gazdasági működés 
szempontjából minél erőteljesebben társadalmasítani akarják. Azaz, a társadalmi tőkével 
való hatékony gazdálkodás irányába akarják fejleszteni. 

Az útkeresés utolsó időszakában vagyunk Magyarországon. Tulajdonost keresünk, 
mégpedig megfogható tulajdonost az állami tulajdonú gazdaságban, s ez valamiféle 
társadalmi vagyonkezelő tökeelosztó intézmény lesz a termelő- és szolgáltatóegységek 
esetében. Ahol az állam és a vállalatok, valamint a külföldiek, illetve a társadalmi szervek 
vegyes tulajdona valósul meg, tehát ahol a társadalmi érdek tagoltabb formában jelenik 
meg, ott a részvénytársasági tulajdon a megfelelő forma. Mindez benne lesz a reformcso- 
magban. 

A szövetkezés különböző formái jól beváltak Magyarországon, belső tulajdoni gazdál- 
kodásukat azonban reformálni kell. Alapjában azonban a szövetkezeti forma jó és 
sikeres. 

Kell hogy legyen tulajdonuk a társadalmi intézményeknek, tanácsoknak. Mindezek 
együttesen bele tudják vinni a mi gazdasági rendszerünkbe a tőkehasznosítás, az érdek- 
képviselet követelményét. 

A magántulajdonnak sokkal szélesebb teret kellene nyitni. A köztulajdoni vállalatok- 
ból bizonyos résznek az ötvenes évek túlállamosítása korrekciójaként leválasztásra kell 
kerülnie, s magántulajdon keretében alakulhatnak ki leginkább azok a tevékenységek, 
ahol az emberi gondosságnak, lelkiismeretességnek, a személyes magatartásnak a szerepe 
a gazdasági viszonyokban nemcsak nélkülözhetetlen, hanem meghatározó. A nagyipari 
tevékenység ugyanis — ebben a tekintetben nem szabad idealizálni — alárendeli az egyént 
a technikának, ez elkerülhetetlen. A szolgáltatás sok-sok szférájában azonban ez egysze- 
rűen nem így van, ez nem lehetséges, ott az emberen múlik a tevékenység minősége. 

A külföldi tőkét nemcsak be kell engedni, hanem fontos magyar érdek az, hogy 
felkeltsük az érdeklődést az itthoni beruházásra. Az így kialakuló vegyes, de még a tiszta 
külföldi tőkének is bizonyos fokú teret és lehetőséget kell teremtenünk. És nem szabad, 
hogy az ezzel kapcsolatos társadalmi ellenreflexektől hagyjuk magunkat befolyásolni. 
Magasabb szinten ugyan, de a társadalmi fejlődésnek ugyanolyan fázisába kerültünk, 
mint a húszas évek elején a Szovjetunió, mikor Lenin koncessziókat adott a külföldi 
tőkének. Ennek a szükségessége a mai Magyarországon is fennáll. Kifogytak a hazai 
erőforrások, saját forrásból sem Kelet-Európa, sem pedig Magyarország nem tudna 
megindítani egy teljesen új történelmi növekedési szakaszt, az ehhez szükséges felhálmo- 
zási lehetőségekkel, valamint a nemzetközi piaci versenyképességgel még nem rendelke- 
zünk. Tehát ilyen érdekekből fejlődik ki a vegyes gazdaság. 

Ez a körülmény széles körű változást tesz szükségessé az ideológiában. Szakítani kell 
azzal a felfogással, hogy a szocializmus alapjában kész új társadalmi formáció, amely 
képes legyőzni a tőkés jellegű piacgazdaságokat nagyobb hatékonyságával és humánu- 
sabb társadalmi viszonyaival. Csak versenyezni tud azokkal és csak olyan feltételekkel, 
hogy gyökeres reformok útján tényleges piaci viszonyokat teremt, a tőkehasznosítást 
beépíti a maga rendszerébe, parlamenti önkormányzati és gazdasági demokráciát valósít 
meg a gyakorlatban, a személyiségi jogokat optimálisan érvényre juttatja. A szocializ- 
must tehát társadalmi értékek összegének és érdekérvényesítő mozgalomnak fogja fel és 
ilyenként érvényesíti. 

Azt hiszem, hogy a mi mozgalmunk - bármennyire vitatják ezt némelyek -— a dolgozó 
kisembereké, vagyis azoké, akik csak egy átfogó tömegmozgalom segítségével képesek 
társadalmi érdekeik érvényesítésére. Nagy hiba, ha csak dolgozó kisemberek vesznek 
részt a mozgalomban, mint ahogy nagy hiba lett volna az is, ha a szocialista mozgalom 
korábbi szakaszában csak munkásemberek vettek volna részt. A mozgalomban az 
értelmiségnek meghatározó jelentőségűnek kell lennie. De nekünk csak az olyan értelmi- 
ségieket szabad a sorainkba hívni, akik elsősorban a dolgozó kisemberek felemelkedé- 
séért küzdenek. Ezeknek a dolgozó kisembereknek az érdekeit szolgálja a mostani 
időszakban a vegyes gazdaság kiépülése. Ez azonban ma sokakban nem tudatosodik. 
Sokan nem akarják, most félnek tőle, a vele járó kedvezőtlen hatások miatt. Holott ettől 
függ a nemzet jövőbeni jóléte, ennél nagyobb érdek pedig nincs. 

Említsünk még egyet az ideológiai berögzöttségek közül: kizsákmányolás. 
Ma kevesebbszer halljuk ezt a fogalmat. Másképp is lehetne fogalmazni. Az 
elmúlt évtizedekben - bármennyire elhomályosítják ezt a mai gondok — az 
emberek gyarapodtak. És abból a gyarapodásból, amit összeszedtek, ingatla- 
nok, házak, nyaralók épültek. Tehát holt, mozdulatlan vagyon keletkezett. 
Nem voltak meg annak feltételei, hogy az emberek összegyűjtött pénzüket a 
gazdaságban befektessék, hasznosítsák, így kamatoztassák. Talán mert ez 
teret adott volna a kizsákmányolásnak ? Hogy állunk ezzel a kérdéssel? 


Sehogy sem állunk. A legnagyobb zűrzavar állapotában vagyunk, mert a mai társadalom 
olyan struktúrában jelenik meg, amely teljes egészében különbözik attól a struktúrától, 
amelyre Marx az értéktöbblet elsajátítását és a kizsákmányolást megállapította. Marx 
ezt a tézisét egy kétosztályos társadalmi szerkezetre dolgozta ki, és valóban ilyen is volt 
a 19. század egészének és a 20. század elejének is a piacgazdasága. Ma pedig kiderül, hogy 
a középrétegek szerepe mégiscsak jelentős maradt, a gazdasági szféra vegyes gazdaság 
maradt, a pénzügyi viszonyok pedig széttagolódtak. Nagyobb jólét is jelentkezett. A dol- 
gozó kisemberek részben munkabért kapnak, részben nagy tömegekben maguk is gazdál- 
kodnak. 

Tegyük fel, hogy a kizsákmányolás jól jellemzi a mai helyzetet. Akkor, mondjuk, az 
állam kizsákmányolja dolgozóként a munkást? Aztán a dolgozó hazamegy a maga 
kertjébe, hogy valamit termeljen, vagy éppen ipari munkásként szolgáltatást végezzen, 
és akkor ő zsákmányolja ki a fogyasztót? Azután beteszi a pénzét a bankba kamatra. 
Esetleg kötvényt vásárol. És aztán föl lehet tenni a kérdést, hogy mi van a veszteséges 
vállalkozással. Tegyük fel, hogy most a Ganz-MÁVAG veszteséges. Az állami tulajdo- 
nos ott kizsákmányolja a munkásokat? Nem. Inkább hozzátesz az általuk megtermelt 
értékhez. Vagy az egyik gyár olyan termékeket szállít a fogyasztónak, amelyek nem 
bizonyulnak olyan használati értékűnek, mint amit megfizettet vele; mert monopólium 
van a piacon, mert a vállalat maga állapítja meg - nem a munkások ugyan, hanem a 
vállalatvezetők - az árakat. Akkor kizsákmányolják a másik munkást? Mondjuk a 
Csepel Autó és az Ikarus. Vagy az a tejipari vállalat, amelyik csomagolja a tejet. 
Hazamegy a háziasszony, csöpög a tej. Ha így, eredeti értelmében használhatjuk ezt a 
fogalmat, hát ez is kizsákmányolás. A marxi értelemben vett kizsákmányolás tőketulaj- 
donos és tőke nélküli osztály viszonyát jellemzi, viszont a mai mindennapi életben csak 
nagyon elnagyoltan használható ez a fogalom. 


Hadd térjek vissza egy olyan gondolatára, amelyet már a beszélgetés elején 
említett. Történelmünk során nagyon keserű tapasztalatokat szereztünk arról, 
hogy a kommunista mozgalom sokszor keményebben csapott le a mozgalmon 
belüli eltérésekre, tehát a hozzánk közelállókra. . . 


Nem , sokszor". Eddig mindig. 


...mint a tőle távolabb lévőkre. Mi a véleménye erről? Ma érzékel-e ilyen 
jelenségeket? 


Ma Magyarországon kevésbé. Nálunk most inkább az a reális probléma, hogy miképp 
értékeljük a múltbeli magatartást, és inkább az a VESZEÍYI hogy intoleránsak, szűkkeblüek 
vagyunk a múltbeli magatartással. 

De mindeddig, és a nemzetközi üdékaozgálombáa lappangó módon még ma is, 
fennáll a leszámolási tendenciáknak legalábbis a veszélye. Azt hiszem, hogy ez a túlideo- 
logizáltságból fakad. Ahogy a túlideologizáltság szétfoszlik és programpárttá alakulnak 
át a kommunista pártok, akkor - ha nem is egyik napról a másikra, de — meg tudunk 

szabadulni e veszélytől. Ma nagyon sok, nagy feladatunk van a tekintetben, hogy a 
múltbeli kiátkozásokat rendbe tegyük. Mindaddig, amíg ebben nem tudunk rendet 
teremteni, addig potenciális veszélye van az újratermelődésnek. Brezsnyev, Mao Ce-tung 
— nem folytatom - voltak a konkurensekkel leszámolni igyekvő irányzatnak az utolsó 
nagy figurái. A kommunista mozgalom szektává merevedését okozná, ha ez ismét lábra 
kapna. Én ezt a túlideologizálással és egyáltalán a zárt ideologiával hoznám kapcsolatba. 
A vallásoknál is ezt láttuk, és szociológiailag én nem állítanám, hogy semmiféle közös 
vonás nincs egy erőteljes vallási mozgalom és egy ideologikus politikai mozgalom között. 
Sajnos a nemzetközi kommunista mozgalom a túlideologizáltság állapotában a maga 
inkvizícióját végrehajtotta három hullámban. 


" A pártnak ugye a kiátkozások elkerülésével is összefüggő önvédelmi eszköze 
a platformszabadság ? Hogy a centrifugális erő, amely a legkisebb vélemény- 
különbség révén is keletkezik , ne repítse ki azokat, vagy azokat a csoportokat, 
amelyek különböznek a többiektől. 


Igen, az egyik nézőpontból nézve önvédelmi eszköz, mert biztosítja a párt számára, hogy 
flexibilis legyen, amikor gondolkodik, amikor célokat, eszközöket keres és amikor 
cselekszik. A döntéshozatalt is segíti, és egyúttal a párton belül szükségképpen és mindig 
is meglévő áramlatoknak az egyensúlyát is biztosítja olyan körülmények között, amikor 
a társadalom pl. a fejlődésében kritikus időszakba érkezett, tehát amikor fordulatszerű 
változások válnak szükségessé, és politikailag is változó szituáció van a társadalomban. 
Olyankor a platformszabadság, egészségesen kifejlődve, óriási segítség. 

De másrészt, ezen túlmenően, nemcsak védelmi eszköz, hanem a pártmozgalom élő 
voltának, hatáskifejtésének is egyik nélkülözhetetlen feltétele. Mert a platformok kerete- 
ket jelentenek az élő áramlatoknak, különböző nézőpontokból segítik elő a társadalmi 
valóság megismerését, asnak nyomán koncepciókat állítanak egymás mellé, vagy éppen 
egymással szembe, és ezzel segítik a valóság helyes tételezését és a programalkotást. Ilyen 
módon aktív eszközei lehetnek a programpárt cselekvésének. Az a kritérium azért 
megvan, hogy az áramlatok a maguk platformjait munkálva az elemzés, döntés-előkészí- 
tés és a célok, eszközök, tehát a program körüli vitában valamiféle szintézisre vagy éppen 
kompromisszum irányába vezessék a pártot. Hogy ez így legyen, ennek van intézményi 
feltétele 15, mint pl. a frakciótilalom, tehát annak tilalmazása, hogy a párton belül külön 
pártszerű alakulatok legyenek, de az ilyen tilalmat kevésnek tartom ahhoz, hogy áramla- 
tok létezése mellett megfelelően működjön egy akciópárt. Olyan mentalitású emberek 
kellenek, akikben a másik egyénnel szembeni tolerancia, egyúttal a közösség iránti alázat 
munkál. Ellentéte ez a maoizmus alázatának, mely a tömeget a nagy vezér igazának 
megvalósítójaként rendeli alá. Még keresztényi érték is van abban, amire utalok, s 
megléte szükséges a politikai pártok cselekvő embere számára is. A toleranciának olyan 
mértéke ez, hogy küzdjek ugyan a magam igazáért, de ne feltételezzem, hogy ahogy én 
látom a világot, abban egész biztosan nekem van igazam. 


NAPIRENDEN 


Legítim-e a magyar Országgyűlés ? 


Az átalakuló, alapvonásaiban változó magyar politikai szerkezet egyik archimedesi 
pontja a parlament intézménye. Olyan tartópillérré válhat, amely biztos támpontot nyújt 
a politikai rendszer átrendeződéséhez, főként abban az értelemben, hogy az átmenethez 
szükséges legális eszközök és eljárások kidolgozásával zökkenőmentesebbé teheti e nem 
egyszerű, feszültségekkel terhelt folyamatot. Ezt a feladatot, felelősséget joggal nevezhet- 


jük történelminek. 

A politikai életet nyomon köve- 
tő, szélesebb közvéleményben már 
több éve erőteljesen megnöveke- 
dett az érdeklődés az Országgyűlés 
tevékenysége iránt. Elismerő véle- 
ményeket váltott ki a törvényhozá- 
si munka tekintélyének, súlyának 
erősödése, a parlament alkotmá- 
nyos szerepének helyreállítása, a 
képviselői autonómia, a polémiák 
elevensége és nyilvánossága stb. 
Olyan véleményekkel is találkoz- 
hattunk a közelmúlt sajtómegnyil- 
vánulásaiban, hogy az Országgyű- 
lés munkájának érdemibbé válása 


a májusi pártértekezletet megelőző 


két évben fontos része volt a párt- 
értekezletben kicsúcsosodó politi- 
kai fordulatnak. 

Az elismerést kifejező nézetek 
mellett különösen az utóbbi hóna- 
pokban gyakran igen erőteljesen 
nyilvánultak meg aggályok, politi- 
kai természetű kétségek és fenntar- 
tások a parlament társadalmi-elis- 
mertségét, döntési kompetenciáját 
illetően. Több új politikai szerve- 
zet képviselőinek az a határozott 
véleménye, hogy az Országgyűlés a 
mai összetételben alkalmatlan a 
politikai reformok törvényi keret- 
be foglalására, különösen az alkot- 


"Minthogy meggyőződésünk szerint demokratikus 
jogrendszer létrehozása nem lehetséges demokratikus 
választásokkal létrehozott, a parlamenti demokrácia 
elvei szerint működő törvényhozó hatalom (Ország- 
gyűlés) nélkül, nem kívánunk közreműködni abban, 
hogy látszólag demokratikus vitával alkotnak valójá- 
ban nem demokratikus intézményeket." 

(A Bajcsy-Zsilinszky Endre Társaság állásfoglalásai- 
ból. Magyar Nemzet 1988. november 22.) 


"Jogilag tehát legitimnek tekintendő az Országgyű- 
lés? ...új alkotmány elfogadására én sem tartom legi- 
timnek a jelenlegi Országgyűlést... a választók nem 
hatalmazták föl a képviselőket új állami és társadalmi 
berendezkedés kialakítására..." 

(Dr. Tóth Károly válaszaiból. Magyar Nemzet 1989. 
március 8.) 


sSzirtesné dr. Tomsits Erika budapesti képviselő : 
...A jelenlegi parlament - s ez aligha vitatható -— 
fejezi ki a társadalom politikai strukturáltságát, ami a 
személyi összetételét illeti, az az 1985-ös helyzetnek 
megfelelő. De a törvénykezési feladatát megítélésem 
szerint el tudná látni..." 

Dr. Papp Elemér, Zala megyei képviselő: ...Ez 
parlament ma már nem tudja semmiképpen teljesíteni 
feladatát, mert a felgyorsult ritmushoz és munkastílus- 
hoz nem elegendő az amatőr képviselők részvétele." 

( Magyar Nemzet 1989. április 5.) 


jó alaptörvény csak akkor születhet, ha igazi nép- 
képviseleti testület alkotja meg, ezért egy ideiglenes, 
egyszeri alkalomra kidolgozott . választójog alapján új 
parlamentet kellene választani." 
( Független Jogász Fórum ügyvivője, Kónya Imre vá- 
laszaiból. Magyar Nemzet 1989. február I.) 

mányozás feladatainak ellátására. Kialakulóban van az Országgyűlés körüli legitimációs 
válság. Azt azonban nem könnyű felmérni, hogy ez társadalmilag milyen széles körben 
hat, mennyiben terjed ki az intézmény egészére, vagy miként koncentrálódik a bizalmat- 
lanság egy-egy konkrét üggyel kapcsolatos parlamenti döntésre. 

Hasonlóan nem egyszerű mindezek ellenkezőjét hitelt érdemlően bizonyítani. Társa- 
dalmunk jelen állapotában ezek a megnyilvánulások természetes jelenségek. Az lenne a 
valószínűtlen és logikátlan, ha a működő politikai rendszer erőteljes kritikájára vagy 
annak elvetésére szerveződő közösségek érintetlenül hagynák a fennálló berendezkedés 
alapintézményeit. Ma minden számottevő politikai erő elkötelezett a politikai szerkezet 
minőségi átalakulásában. 

Abban is erősödik a felismerés a felelősen gondolkodók körében, hogy mindez csak 
fokozatosan, átmenetek közbeiktatásával valósítható meg. Egy olyan józan politikai 
racionalitás alapján, amelyben az egyes intézmények megítélésében az a döntő, miként 
képesek elősegíteni ezt az átmenetet. Álláspontom kialakulásában ez a szempont a 
meghatározó, ez alapozza meg az Országgyűlés legitimációs válságával kapcsolatos 
véleményemet. 


A legitimitás jogi, politikai, szociológiai nézőpontú értelmezésének közismerten gazdag 
irodalma van. A fogalom kialakulása a 16. századi monarchiák ideológiai, politikai 
igazolására vezethető vissza. Reakciós tartalmat kapott a 19. századi francia politikai 
ideológiában, mert a császárságot felváltó restauráció alátámasztására szolgált. 

Modern értelmezésében korszakhatárt jelentett Max Weber munkássága. Elméletének 
középponti eleme a hatalmi, uralmi rendszerek legitimációja. Napjaink politológiai 
gondolkodásában Jürgen Habermas legitimációértelmezése vált széleskörűen ismertté. 

Valójában milyen társadalmi jelenség fogalmi kerete ez a kategória ? A kérdésre sokféle 
választ adtak már. Ez alkalommal nem is a pontos definiálás a feladatunk, hanem a 
problematika egységes értelmezéséhez elengedhetetlenül szükséges tartalmi jegyek ki- 
emelése. 

A köznapi megközelítések szintjén a legitimitást gyakran az elismertséggel, az elfoga- 
dottsággal, a társadalmi bizalommal történő alátámasztottsággal tekintik azonosnak. 
Kifejeződése különböző szférákban, sajátos formákban valósulhat meg. Ennek megfele- 
lően differenciálnak a jogi, a politikai, a szociológiai értelemben vett legitimitás között. 
A legitimitás történeti, jogi jellegű kategóriaként alakult ki. Ez a tartalom azonban az 
évszázadok során átalakult, a fogalmi keretek kiszélesedtek, új elemekkel gazdagodtak. 
Politikai és morális értékek tágították ki az eredendően történeti, jogi terminus techni- 
cust. Mindez egybeesik azzal, hogy az egyes intézményeket nem lehetséges csupán 
egy-egy nézőpontból minősíteni. Tehát tekinthet-e a társadalom vagy annak valamely 
csoportja legitimnek egy adott politikai szerkezetet azon az alapon, hogy felépítése és 
működése jogilag rendezett? Önmagában nem, ha ez az alapvonás nem egészül ki más, 
akár morális, akár politikai értékelemekkel. Így vált egyértelművé, hogy a legitimitás 
több és más, mint a legalitás, a konszenzus, az elfogadottság vagy a hatékonyság és a 
sikeresség. 

A legitimitás összetettségét emelte ki Jürgen Habermas meghatározásában, miszerint 
az egy politikai rendszer elismerésre méltóságát jelenti, azt, hogy az adott rendszert a 
társadalom politikai elismerésben és morális támogatásban részesíti. Ehhez kapcsolja 
hozzá Szabó Miklós azt a lényegi körülményt vagy vonást, hogy az ilyen módon támoga- 
tott berendezkedésben az állampolgárok engedelmességi készsége akkor is fennáll, ha az 
adott rendszer nincsen olyan hatalmi eszközök birtokában, hogy az engedelmességet 
polgáraitól erővel kikényszerítse. 

E rövid kitérő célja érzékeltetni, hogy a legitimitás valójában mit takar, milyen 

összetett jelenségről van szó. Ez annál is fontosabb, mivel a parlament körüli disputák- 
ban sokszor a megközelítések egyoldalúságával találkozhatunk, holott a problematika 
ezeknél jóval komplexebb, nem szűkíthető le csupán jogi vagy politikai aspektusokra. 
Gondolatmenetünkben a legitimitást a továbbiakban is a fentiekhez hasonló felfogásban 
értelmezzük. Ennek alapján kivánjuk megválaszolni azt a többek által is feltett kérdést: 
legitim-e a magyar Országgyűlés, vagy sem. 

Kétségtelen, hogy a parlamenttel, annak munkájával kapcsolatban a sajtóban, a 
közvéleményben, spontán megnyilvánulásokban fel-felbukkannak az elégedetlenséget, 
bizalmatlanságot kifejező vélemények. Sokan egyenesen az Országgyűlés feloszlatását 
kezdeményezik, olyan mértékűnek minősítve alkalmatlanságát feladatai megoldására. 
A teljesség igénye nélkül vegyünk sorra néhány jellemző érvet ebből az argumentációból. 

e Ezek sorában gyakran elhangzik az a sommás megállapítás, hogy a jelenlegi parla- 
ment nem demokratikus választások útján jött létre, ebből következően nem fejezi ki a 
nép bizalmát, a népfront programjának kötelező elfogadása több esetleges jelöltet eleve 
kizárt a választási küzdelemből. 

Az 1985-ös választások az új választójogi törvény alapján zajlottak le. A törvényterve- 
zetet a választásokat megelőzően széles körű társadalmi, szakmai vitára bocsátották. 
A kötelező többes jelölés elismerésre talált még akkor is, ha az 1985-ös viszonyoknak 
megfelelően csak személyi és nem politikai programban kínált választási lehetőséget. 

Hasonlóképpen pozitív volt a külföldi visszhang is. Még olyan kétkedő vélemény is 
megnyilvánult a nyugati sajtóban, hogy a rendszer egyáltalán meri-e vállalni a kötelező 
többes jelölés kockázatát. Az egész választási rendszer fejlődésébe helyezve, az 1985-ös 
választójogi törvény semmiképpen sem nevezhető antidemokratikusnak. Biztosította a 
spontán jelölések lehetőségét is. Történelmietlen a ma követelményeit számon kérni a 
tegnapi gyakorlaton. A népfront programjának kötelező elfogadása a jelöltek számára 
már akkor is vitákat váltott ki, hiszen nem volt világos, ki helyezkedik szembe a program 
egészével és kinek vannak csupán a részmegállapításokhoz fűződő aggályai. Ugy tűnik, 
mindez valójában felesleges szükítő elem a jelölés folyamatában. Elegendő az alkotmány 
elismerésére vonatkozó nyilatkozat. 

e A fentiekhez kapcsolódnak azok a kritikai észrevételek, amelyek szerint az 1985-ös 
választások során visszaélésekre, politikai pressziókra, törvénysértésekre került sor, és 
ezek befolyásolták a választások kimenetelét. Ezeket a megállapításokat egyes helyi párt- 
és tanacsi vezetőkre tekintik érvényesnek, akik, úgymond, elképzeléseik érvényesítésében 
meg nem engedett eszközöket is alkalmaztak helyenként. Tény, hogy ilyen természetű 
visszaélésekkel kapcsolatos hivatalos bejelentés nem történt, ilyen jellegű vizsgálatokat 
nem folytattak. Ezen az alapon azonban hiba lenne azt feltételezni, hogy ilyen jelenségek 
nem is fordulhattak elő. A jogi szabályozás fogyatékossága, a megfelelő fórumrendszer 
hiánya is nehezítette az ilyen ügyek napvilágra kerülését és tisztázását. Ezek a jövőre 
nézve fontos tanulságok. Irányt szabnak a jogalkotásnak és a politikai gyakorlatnak 
egyaránt. Mindez azonban még nem adhat elegendő alapot arra, hogy mindezt általáno- 
sítva a képviselőválasztás egészére érvényes alapminősítésként fogadjuk el. 

e A múltban gyökerező ellenérvek mellett a jelenhez kapcsolódó súlyosabb értékelés 
fejeződik ki azokban a véleményekben, miszerint az Országgyűlés jelenlegi összetétele 
nem tükrözi a társadalom változó politikai szerkezetét, ennélfogva nem is lehet alkalmas 
a politikai reformok végigvitelére. Ezt a megítélést vélik alátámasztani az egyes képvise- 
lők visszahívásának tényével is. A felgyorsuló politikai változások korában nem ritka, 
sőt mint már erről szó esett, alapvetően természetes az állami, politikai intézményekkel 
szemben a társadalom egyes csoportjaiban kifejeződő bizalmatlanság. 

Korántsem analógiaként, csupán a példa kedvéért említem: hasonló fenntartásokat 
1956 nyarán is erőteljesen hangoztattak az akkori parlamenttel szemben. Mindezek 
ellenére az az Országgyűlés változatlan összetételben olyan házszabályt, valamint az 
Országgyűlés és az országgyűlési képviselők munkájáról intézkedő határozatot (1956. 

1. sz. határozat) fogadott el, amelyeket az alkotmányjogi irodalomban napjainkban is 
a politikai rendszer fejlődésének jelentős állomásaként tartanak számon. 

A kritikák össztüzében ma az MSZMP-t képviselők magas aránya áll (kb. 75 száza- 
lék). Kétségtelen, ez az arány túlzott. Ez azonban nemcsak az MSZMP törekvéseivel 
magyarázható. Az 1985-ös választások előkészítésekor politikai célként azt határozták 
meg, hogy növekedjék a párton kívüli képviselők aránya. Az eredetileg szándékolt 60 
százalékos párttagsági arányt azonban épp a spontán jelölésekkel sikerült , túlteljesíte- 
ni", és nem az MSZMP-nek, hanem a választópolgároknak — valószínűleg abból a 
meggondolásból kiindulva, hogy a párttagság jobb , ajánlólevél", nagyobb garantia a 
képviseleti munka eredményesebb ellátására, mint az ellenkezője. Miután a választás 
nem a programok, hanem a személyi kvalitások közötti különbségek értékelése alapján 
történt, így kerülhetett előnyösebb helyzetbe a párttag, az értelmiségi, a férfi stb. Ez az 
állapot radikálisan változóban van. A személyi rivalizálást hamarosan a politikai — a 
pártok és a programok alapján történő — választási verseny váltja fel. Ma a témánk 
szempontjából is az egyik legfontosabb eldöntendő kérdés, hogy ez az intézményesülési 
folyamat eljutott-e abba a minőségi szakaszba, amikor a társadalom tényleges politikai 
platformok között választhat, és nem a feltételek híján , kikényszerített" látszatdöntésre 
szorul. Lezárult-e a politikai és szervezeti önmeghatározás az új szervezetekben? Túllép- 
tek-e a tagadáson, a kritikán? Van-e az ország politikai realitásaival számoló, a társada- 
lom számára tényleges alternatívát jelentő program? Bizonyára lesz, de addig a társada- 
lomnak is időt és lehetőséget kell adni a mérlegelésre, a politikai álláspontok alapján 
történő valódi választásra. 

A dinamikusan változó politikai életben a parlamentet nem tekintjük olyan izolált, a 
társadalmi mozgásoktól mesterségesen elzárt intézménynek, amelynek alapminőségét 
csupán az 1985-ös választások alkalmával kialakult összetétel határozza meg. A képvise- 
lő is alkotó résztvevője a társadalom folyamatainak, önmagában hordja ki a válságokat, 
kikínlódja a változásokat, miközben személyisége átalakul, politikai tapasztalatai gazda- 
godnak. Az elmúlt években számos, éppen a politikai rendszer szempontjából kiemelkedő 
törvényt alkotott a parlament, ami bizonyítja alkalmasságát az átmenet feladatainak 
megoldásában. 

A visszahívás számszerűen az Országgyűlés 387 tagjából személy szerint jelenleg 21 főt 
érintene (1989. márciusi adatok alapján). Ennek minősítése igen nehéz. A számszerűség- 
nél, úgy érzem, fontosabb a jelenség politikai súlya. Hasonló jelenségekkel találjuk 
magunkat szembe ebben az esetben is, mint a parlament egészének alkalmatlanná 
minősítésekor. Olyasmit kérnek ugyanis számon politikai indítékoktól vezérelve a képvi- 
selőktől, ami a megbízatás elnyerésekor még nem létezett: egy-egy politikai szervezet 
álláspontjával egyező képviselői magatartást konkrét ügyek megítélésében és eldöntésé- 
ben. Ez az eljárás, bár legálisan rendjén való, nehezen egyeztethető össze a képviselők 
egyébként szabad mandátumával. Önmagában ez, tehát a visszahívás ténye nem teszi 
általánosan kétségessé a parlament legitim jellegét. 

e Nehéz érdemben vitatkozni az Országgyűlés egészére érvényesnek tekintett, a sajtó- 
ban is publikálásra került olyan minősítésekkel, miszerint az szervilis, gyenge, felkészü- 
letlen, komolytalan, intoleráns, hogy csak néhányat soroljunk fel ezek közül. A véle- 
ményalkotás feltételezhetően tapasztalati bázisra épül. Amire viszont az eddiginél jóval 
több figyelmet kell fordítani, éppen a képviselői munka színvonala érdekében, az a 
felkészüléshez szükséges elemi feltételek megteremtése. Meggyőzően szólt ezekről a 
teendőkről az Országgyűlés új elnöke is. Olyan feltételekről van szó, mint a konzultáció 
biztosítása, szakértők közreműködése, leírók, helyiségek, anyagi ellátottság stb. Ezek 
látszólag másodrangú, de nem jelentéktelen dolgok. 

Az Országgyűlés alkalmasságának megítélésében különös jelentőségre tesz szert annak 
megállapítása, illetve tagadása, hogy a legfelsőbb népképviseleti szerv jelenlegi állapotá- 
ban, összetételében el tudja-e végezni az alkotmányozási feladatokat a társadalom 

igényeinek, követelményeinek megfelelően. Akik nem tekintik erre alkalmasnak, többfé- 
le érvrendszerre támaszkodnak. A politikai természetű kifogások forrásvidéke a fentiek- 
ben található, tudniillik abban, hogy a parlament nem fejezi ki a társadalomban végbe- 
ment politikai változásokat, nem élvezi a nép bizalmát stb. Vannak jogi, alkotmányjogi 
indíttatású ellenérvek is, arra alapozva, hogy a parlament megválasztásakor a választók- 
tól nem kapott külön felhatalmazást az alkotmányozás teendőire, a hatályos alkotmány 
rendelkezései sem nyújtanak pontos eligazítást arra vonatkozóan, hogy van-e joga az új 
alkotmány elfogadására. Jogi és politikai érvek szólnak ezek alapján az Országgyűlés 
feloszlatása és az alkotmányozó nemzetgyűlés összehívása mellett. 

Az alkotmányozó nemzetgyűlés intézménye és müködése nem ismeretlen a jogtörté- 
netben. 1789-ben az emlékezetes , labdaházi esküt" követően a harmadik rend magát 
alkotmányozó nemzetgyűléssé nyilvánította. Hasonló intézmény jött létre 1918-ban, még 
ha rövid időre is, a szovjet-orosz fejlődés kezdetén. A példák ellenére ez a speciális forma 
a gyakorlatban nem vált általánosan követetté, és a közjogtudomány művelői vonakod- 
tak az államhatalmi ágak megosztásának elméletében a törvényhozó, a végrehajtó és a 
bírói hatalom mellett külön hatalmi ágként elismerni az alkotmányozó hatalmat. 

Bibó István Az államhatalmak elválasztása egykor és most című akadémiai székfoglaló- 
jában 1947-ben a problematika lényegét abban látta, hogy a francia forradalomban a 
hatalmak elválasztásának montesguieu-i elve és a népszuverenitás rousseau-i koncep- 
ciója közötti ellentmondás feloldásában jelentett kiutat a külön alkotmányozó hatalom 
konstrukciója, ami a többi hatalom hatáskörelvonását volt hivatott megszabni. A továb- 
biakban kifejtette: ez erőltetett kísérlet maradt, mert a legtöbb országban az alkotmány 
létrehozására hivatott szerv nem más, mint egy különlegesen kvalifikált törvényhozó 
szerv, vagy pedig egyszerűen a közönséges törvényhozás más szavazási és tárgyalási mód 
érvényesítésével. Sok országban ráadásul az alkotmányt és a törvényeket ugyanolyan 
szabályok szerint fogadják el. 

Bibó István végső következtetése e tárgyban az, hogy a külön alkotmányozó hatalmat 
nehéz lenne a helyes államélet vagy a logika szükségszerű következményeként beállítani. 
Ez inkább a rossz általánosításból kiinduló elmélet zavarának megnyilvánulása, ami 
abból következett, hogy a népszuverenitást a hatalmak egyikeként kívánták beilleszteni 
a rendszerbe. A magyar történelemben az eddigiekben még nem jött létre ilyen különleges 
felhatalmazású képviseleti szerv, de ritka jelenség az európai jogfejlődésben is. Nyilván- 
való a magyarázat. Nincs elméleti indokoltság - figyelemmel Bibó érvelésére is — a 
legfelsőbb népképviseleti szerv kompetenciájának ilyen jellegű korlátozására. 

Az a felvetés, miszerint 1985-ben a választók nem tudhatták, hogy az általuk megvá- 
lasztott képviselő és testület alkotmányozási feladatokra is alkalmasnak kell hogy bizo- 
nyuljon, nehezen áll meg a lábán. Annál is inkább, mert a választók 1985-ben is olyan 
parlamentet választottak, amely a népszuverenitásból eredő összes jogot gyakorolja. 
Ebből nehezen rekeszthető ki az alkotmányozás, még ha a konkrét választási felhívások 
és programok szövegszerűen akkor ezt nem is tartalmazták. Az már csak illuzórikus 
felvetés, hogy vajon, ha ismerték volna a választók 1985-ben, hogy a parlament 1989- 
1990-ben új alkotmányt dolgoz ki, más lett volna-e az Országgyűlés összetétele. 

A polémiákban olyan átfogó javaslat is felvetődött, hogy az Országgyűlés alkotmá- 
nyozási kompetenciájának dilemmáit az alkotmányjogi tanács alkotmányértelmezéssel 
oldja fel. Egy ilyen autentikus interpretáció kétségtelenül sokat segíthet a szűkebb jogi 
":gitimitás meglétének tisztázásában, de véleményem szerint nem pótolhatja az eredeti 

erjedelmű, a társadalmi elismerést kifejező legitimálást. Annál is kevésbé, mert ha valós 
:s széles körben kifejeződő bizalmatlanság nyilvánul meg a parlament egészével szemben, 
nem valószínűsíthető, hogy ennek eloszlatására az alkotmányjogi tanács értelmezése 
alkalmas lehet. 

Ugy vélem, nehéz elegendő, elméletileg is megalapozott indokot találni a jelenlegi 
Országgyűlés legitimitásának kétségbevonására. A magyar politikai szerkezetet ma gyor- 

suló változások jellemzik. Egymás mellett funkcionálnak az új és a régi intézmények, 
kiteljesedőben van a társadalmi önszerveződés, kialakulóban vannak a holnap állami, 
politikai berendezkedésének fő körvonalai. A helyzet tipikusan átmeneti, annak vala- 
mennyi ellentmondásával. Éppen ezért nem helyes a jövő követelményeit mai normaként 
érvényesíteni vagy különösen visszamenőleg tenni mindezt. 

Nincs ok a sietségre. A politikai pluralizmus intézményesüléséhez a programok kikris- 
tályosodását követően nyílik a társadalom számára valódi választási lehetőség. Az addig 
terjedő átmenetben a társadalom legdemokratikusabb formáit és intézményeit kell fel- 
használni a nyugodt átmenet érdekében. Az Országgyűlés kész erre a történelmi feladat- 
ra. Ez irányú felelőssége kifejezésre jutott az alkotmánykoncepció parlamenti vitájában 
is. Az alkotmányozás összetettebb feladat, jelentősége nem szűkíthető csupán a parla- 
menti vitára, a tervezet alapos társadalmi vitája, sokoldalú konzultációk és végül a 
népszavazás garanciát jelentenek arra, hogy az új alkotmány valóban a társadalom elismert 
alaptörvénye legyen. 


Vastagh Pál 

FOKUSZ 


Demokratikus jogállam és egyházpolitika 


A társadalmi átalakulási folyamat, a demokratikus jogállam megteremtése nem nélkü- 
lözheti az emberi jogok teljes körű érvényesítését. Mivel ezek a jogok egyetemesek 
és oszthatatlanok, nem gondolható el részleges megvalósításuk, ezért a lelkiismereti 
és vallásszabadság, valamint az összes többi emberi jog kölcsönösen feltételezik 
egymást. Ennek következtében -— hasonlóan minden emberi joghoz — törvényi szintű 
szabályozás szükséges a lelkiismereti és vallásszabadság terén is. A jelenleg folyó 
törvény-előkészítő műhelymunka vitái az utóbbi hónapokban felszínre hozták a 
vallásszabadság és az egyházak mai és jövőbeni társadalmi helyzetének számos 
kérdését, így a párt vallás- és egyházpolitikájának megítélését, megújításának szüksé- 
gességét is. A törvény irányelveinek társadalmi vitája ráirányítja a figyelmet az állami 
egyházügyi munka számos elvi és gyakorlati kérdésére. 

A mai helyzet elemzéséhez, a folytatás és megújulás útjának felvázolásához, az 
időszerű tennivalók megfogalmazásához nélkülözhetetlen a hazai egyházpolitika 
közelmúltjának objektív értékelése. Néhány évtized történetének részletes áttekintése 
azonban a jelen tanulmány keretei között nem lehetséges, ezért csak az elengedhetet- 
lenül fontos események és tények kiemelésére szorítkozunk. 

A felszabadulás utáni években a magyarországi egyházak történelmük során elő- 
ször szembesültek a szocializmust hirdető új társadalmi renddel. A nagy horderejű és 
megrázó társadalmi változások befogadására az egyházak általában nem voltak felké- 
szülve. Eltérő reakcióikat és állásfoglalásaikat történelmi útjuk és belső helyzetük 
sajátosságai határozták meg. Az állam és az egyházak deklarált szétválasztása, a 
felekezeti égyenjogúság meghirdetése, az egyházi nagybirtokok és az iskolák államo- 
sítása, a kötelező hitoktatás megszüntetése sokkal érzékenyebben érintette a hatalmi 
monopóliumát elvesztő és anyagi bázisától megfosztott katolikus egyházat, mint a 
kevesebb veszteséget szenvedett és rugalmasabban reagáló protestáns egyházakat 
vagy a létfeltételeit és szabad működési lehetőségét visszanyerő izraelita felekezetet. 
A korábban csak megtűrt vagy éppen üldözött szabadegyházak (például adventisták, 
baptisták) számára nagy jelentőségű volt a felekezetek közti egyenlőség elvének 
deklarálása. Többek között ezek a különbségek is magyarázzák, hogy amíg a protes- 
táns egyházak és az izraelita felekezet már 1948-ban megállapodást írtak alá a 
kormánnyal, a katolikus egyház vezetése csak 1950-ben szánta el magát erre a 
lépésre. 

Lényegesen eltért az egyezmények tartalma is. Amíg az 1948-as megállapodások 
még a valóságos tárgyalások eredményeit mutatták, az 1950-es megállapodás szöve- 
ge már sokkal inkább a diktátum, mint az egyezmény jegyeit hordozta magán. S ez 
érthető is, hiszen ezek az évek már a , klerikális reakció" elleni éleződő harc időszakát 
jelentették. Ekkor már a pócspetri per és Mindszenty bíboros elítélésének sokkhatását 
is átélte az egyház és a társadalom. Az utóbbi évtizedek egyházpolitikával foglalkozó 

publikációi joggal mutatnak rá, hogy a katolikus egyház egykori vezetőinek rugalmat- 
lan, gyakran szélsőségesen antikommunista magatartása és a Vatikán politikája is 
kiváltotta az agresszív állami fellépést, és rontotta az egyház tárgyalási pozícióit. 
Egyúttal nemcsak igazságtalan, hanem a tények figyelmen kívül hagyását is jelenti 
az olyan áldialektikus megközelítés, amely szerint .kölcsönösen elkövetett hibákról" 
és belőlük következően azonos felelősségről volt szó. Ugyanis nem azonos erővel 
rendelkező felek álltak egymással szemben. 

A párt és az állam az egyházak, a vallás ellen szélsőséges harcot hirdetett és 
valósított meg, ehhez pedig válogatás nélkül vett igénybe minden eszközt. A .párt- 
vallás" rangjára emelt (vagy inkább degradált) elmélet, az egész ideológiai arzenál 
a vallások és intézményeik, az egyházak gyors elhalására spekuláltak, igyekeztek 
siettetni e folyamatot. A hatalom részéről mutatott együttműködési gesztusok is 
inkább átmeneti és taktikai jellegűek voltak, az egyházak megosztására irányultak, s 
ezért is alkalmatlannak bizonyultak bármiféle társadalmi egyetértés elérésére. Mindez 
érthetővé teszi, hogy az 1948-1950-es megállapodások nem eredményeztek tényle- 
ges előrelépést sem az egyházak szabadabb működésében, sem a vallásos emberek 
társadalmi beilleszkedésében. Ennek nyomában, néhány év elteltével, az ország egész 
életére kiterjedő válságot a vallás- és egyházpolitika teljes csődje, az adminisztratív 
eszközök durva és korlátlan alkalmazása tovább mélyítette. A vallásos emberek má- 
sodrendőű állampolgárrá minősítése, a vallásos hit kigúnyolása, a primitív ,népneve- 
lés" okozta elkeseredés is hozzájárult ahhoz a felháborodáshoz, amely 1956 őszének 
tragikus eseményeihez vezetett. 


máma 


Az újjáalakult és a múlttal sok vonatkozásban szakító, a nemzeti egységre őszintén 
törekvő MSZMP új alapokra helyezte vallás- és egyházpolitikáját. Nagy jelentőségű- 
nek bizonyultak a Politikai Bizottság 1958 nyarán hozott határozatai az ,állam és az 
egyházak viszonyáról", a . vallásos tömegek közötti felvilágosító- és nevelőmunka 
feladatairól"." Bár mai szemmel a felvilágosítás" és a .nevelőmunka" mint a .töme- 
gek vallásossága elleni harc" eszközei — mint ahogy e dokumentumok számos más 
megfogalmazása is elméletileg és gyakorlatilag - elfogadhatatlanok, mégis e pártha- 
tározatok döntő változás kezdetét jelentették: a párt szakított a szektás, dogmatikus 
egyházpolitikával, kifejezte, hogy a szocialista állam és az egyházak között szükséges 
és lehetséges a rendezett viszony, hogy a hívők a társadalom aktív és hasznos tagjai 
lehetnek anélkül, hogy vallásosságukról le kellene mondaniuk. A határozatok rámu- 
tattak, hogy - a korábbi elképzelésektől eltérően — az egyházak , hosszú ideig fennma- 
radnak", s ezért hangsúlyozták; , az egyházakkal pozitív együttműködésre törekszünk. 
Ennek az együttműködésnek a tartalmát a szocializmus építésének követelményei 
határozzák meg." 

. Ez a gondolkodás a — ma okkal sokat bírált, de 1958-ban óriási előrelépést jelentő 
— józan pragmatizmust tükrözi. Ezen az alapon továbbépítkezve, a párt kongresszusa- 
in később is megállapították: a kommunisták a szocializmus építésében velük együtt 


1 Részletek az MSZMP Politikai Bizottságának 1958. június 10. és június 22-i határozataiból: . Mivel az 
egyházak a szocializmus körülményei között is hosszú ideig létezni fognak, szükséges a szocialista állam és 
a különböző egyházak közötti együttműködés. Az együttműködés azért is szükséges, mert az állam és az 
egyház közötti harc rendkívül sok erőt és figyelmet von el a szocialista építőmunkából és ez számunkra 
semmiképp sem előnyös. Az egyházak számára sem előnyös a harc, mert szükségszerűen korlátozó intézkedé- 
sekhez vezetne. .. Meg kell magyaráznunk a vallásos tömegeknek, hogy a mi ideológiánk az egyedüli tudomá- 
nyos és haladó világnézet, hogy ez a világnézet a jobb életért, a szocializmusért folytatott harc fegyvere." 
Magyar Szocialista Munkáspárt határozatai és dokumentumai 1956-1962. Kossuth Könyvkiadó 1979. 
288-276. old. MSZMP KB Párttörténeti Intézet Archívuma 

haladó, más világnézetű dolgozó emberekben nem ideig-óráig szükségesnek tekint- 
hető, megtűrt , útitársakat", hanem egyenrangú partnereket, szövetségeseket látnak. 

Az együttműködés építésének párt által meghatározott feltételeit a politikai rend- 
szer elfogadása és megkívánt támogatása jelentette. A párt és az állam szoros össze- 
fonódása, a ,pártállam" léte azt eredményezte, hogy gyakorlatilag nem volt (nem is 
lehetett) különbség a párt és az állam egyházpolitikája között. Az intézményrendszer 
természetéből adódóan az állami szervek a párt egyházpolitikai határozatai végrehaj- 
tásának eszközei voltak. Ennek megfelelően többé-kevésbé következetesen töreked- 
tek az állampolgárok szabadabb vallásgyakorlatának biztosítására, s ezzel hozzájárul- 
tak a rendszer számára oly fontos konszolidáció feltételeinek megteremtéséhez. 

A vallásos emberek döntő többsége megértette, hogy a párt felhagyott a vallásül- 
dözéssel, és - bár a másodrendű állampolgárság státusának felszámolása csak foko- 
zatosan ment végbe és évtizedekig váratott magára — megfelelő alapok jöttek létre a 
szövetségi politika megvalósításához. Mindezekhez kedvező feltételeket biztosítottak 
a gazdasági sikerek, az életszínvonal emelkedése. Az egyházak vezetése tehát a 
toleránsabbá váló politika következtében már egyre inkább nem vallási meggyőződé- 
sében megbántott és sértett híveket tudott maga mögött, hanem a szabadabb vallás- 
gyakorlást megélő. embereket, akik támogatták és igényelték is az állam és az egyhá- - 
zak együttműködésének építését. Másrészt azonban érvényben maradt az összes 
olyan törvény, törvényerejű rendelet, miniszteri és államtitkári rendelkezés stb., amely 
— az állam és az egyházak deklarált szétválasztása ellenére — biztosította az egyházi 
élet minden lényeges területének ellenőrzését: a különböző szintű vezetők kinevezé- 
sétől, a hitoktatáson keresztül a legkisebb egyházi építkezésekig mindenütt szükség 
volt az állami engedélyekre, érvényben maradt a szerzetesrendek betiltása és több 
más korlátozó intézkedés. Az állami egyházpolitika ezen eszközök birtokában sem 
akarta elnyomni, visszafejleszteni az egyházi életet, de következetesen kifejezésre 
juttatta, hogy a kibontakozás, a fejlődés alapfeltétele a politikai lojalitás vagy legalább- 
is a status guo hallgatólagos elfogadása. Az egyházak vezetői a számukra békésen 
járható és híveik többségének alapvető érdekeit is kifejező utat választották. , Ujraér- 
tékelték a társadalomhoz való viszonyukat, korszerűsítették az egyházak belső életét 
szabályozó törvényeiket. "?" 

A katolikus egyházban megfogalmazódott, de a többi felekezetre is jellemző .kis 
lépések" politikája eredményesnek bizonyult. Fokozatosan normalizálódott a magyar 
kormány és a Vatikán közötti viszony. Fordulópontot jelentett a negyedszázada aláírt 
részleges megállapodás. A hetvenes évek közepétől valamennyi püspöki és érseki 
széket betöltöttek, az előzetes állami jóváhagyás rendszere működőképes gyakorlatot 
eredményezett. A protestáns egyházak növekvő figyelemmel fordultak a társadalom 
felé, széles körben tért hódított a , szolgáló egyház" elmélete és a ,diakóniai teológia". 
Javultak az egyházak működési feltételei: bővültek a hitoktatás, a világiak képzésének 
lehetőségei, új női szerzetesrend alakult stb. A fokozatos haladás olyan sikereket 
hozott az egyházi vezetésnek, amelyek egyrészt valóban javították a működési feltéte- 
leket, másrészt legitimálták a hívők szemében az állammal való együttműködés gya- 
korlatát. Az egyházak vezetői és lelkészei közéleti szerepeket vállaltak. Az országgyű- 
lési képviselőktől a községi tanácsokig országszerte megjelentek a népképviseleti 
szervekben és a társadalmi szervezetek testületeiben is. Kezdetben részvételük inkább 
formális és főleg demonstratív politikai értékű volt, a nyolcvanas évek közepére 
azonban számos esetben valóságos közéleti tevékenységgé vált. 

Nemzetközi kapcsolataik alakulása is látványos eredményeket hozott. A korábban 


2 Lukács József: Vallás és vallásosság a mai Magyarországon. Kossuth Könyvkiadó 1987. 107. old. 
3 Az Állami Egyházügyi Hivatal elnökének beszámolója az Országgyűlés 1987. évi téli ülésszakán az állam 
egyházpolitikájáról, a hivatal munkájáról. ÁEH Tájékoztató (különkiadás) 1988. március, 4. old. 

sok bírálatnak és támadásnak is kitett magyar egyházi vezetők nagy nemzetközi 
megbecsülést értek el, számos tekintélyes egyházi világ- (és európai) szervezet 
választott vezetői közé (a Lutheránus Világszövetség esetében elnökéül is) magyar 
egyházi vezetőket. Hazánkban - a szocialista országok közül elsőként - több egyházi 
világszervezet is tartott rendezvényeket. 

Az eredmények kétségkívül figyelemre méltóak, különösképpen akkor, ha tekintet- 
be vesszük, hogy egészen a nyolcvanas évek közepéig az európai szocialista országok 
pártjainak ideológusai bizonyos értetlenséggel, néhány esetben gyanakvással szem - 
lélték a magyar állam és az egyházak javuló kapcsolatait és fejlődő együttműködését, 
vagy a Magyar Népköztársaság és a Vatikán rendezett viszonyát. 

Tények bizonyítják, hogy addig amíg a magyar reformfolyamat a hetvenes évek első 
felében a gazdasági életben megállt, a politikai intézményrendszerben jószerével el 
sem kezdődött, az egyházpolitikában - igaz lassú, de - folyamatos előrehaladás volt 
érzékelhető. Kádár János valamennyi szocialista ország vezetője közül elsőként talál- 
kozott 1977-ben a katolikus egyház fejével, VI. Pál pápával, s a tárgyalásokról 
elhangzott nyilatkozataik nemcsak szívélyes légkörről, hanem konkrét eredményekről 
is tanúskodtak. 

Ezekben az években töltötték be az esztergomi érseki széket és ekkor vált teljessé 
a magyar püspöki kar. Az egyházakat a politikai vezetés a társadalom fontos és 
megbecsült intézményeiként vette számba. 

A hetvenes és nyolcvanas évek egyik fontos, elméleti és gyakorlati jelentőségű 
eredménye a , marxisták és keresztények dialógusa". A kezdeményezés először a 
protestáns egyházak körében ért el! sikereket, majd bekapcsolódtak a katolikusok is, 
és 1986-ban Budapesten rendezték a méltán világvisszhangot kiváltó nemzetközi 
marxista-katolikus dialógust. Az ellentétes világnézeti alapokra épülő eszmerendsze- 
rek képviselői — identitásukat megőrizve - nemcsak képesek voltak a konstruktív 
párbeszédre, hanem rámutattak a közösen elismerhető erkölcsi, etikai értékekre is. 
A dialógus feltárta az együttműködés elméleti alapjait, s utat mutatott abban, hogy 
egymástól teljesen eltérő eszmerendszerek képviselői milyen etikai szabályoknak, 
módszereknek megfelelően folytathatnak eredményes tárgyalásokat." (Ennek jelen- 
tőségét a mai magyar társadalom számára aligha lehetne túlértékelni.) A hazai marxis- 
ta valláskutatás kezdeményező szerepet vállalt a marxista világnézet alapjainak kuta- 
tásában is: a marxista materializmus humanista oldalának elsődlegességét hangsú- 
lyozva rámutatott az ateista momentumok másodlagosságára." 

A magyar egyházpolitika helyzete tehát relatíve kedvező képet mutat a nyolcvanas 
évek végén. Az állam és az egyházak viszonya, a vallásos emberek társadalmi helyzete 
és a vallásgyakorlás szabadsága egészében kiállja az összehasonlítást belpolitikai 
életünk más területeinek állapotával és a szocialista országok gyakorlatával. Ez még 
akkor is érték, ha ezt egy átfogó társadalmi és gazdasági válsággal küzdő országban 
mondjuk ki, és a szocialista országok többségében a vallásszabadság érvényesülése 
csak nagyon lassan és nehezen bontakozik ki. A helyzet reális értékelése azonban 
nem ad okot semmiféle önelégültségre, és nem jogosít fel az egyházpolitika változat- 
lan továbbfolytatására. E politikai szféra nincs ugyan válságban, de jól láthatók azok 
a feszültségforrások, amelyeket sürgősen meg kell szüntetni, és körvonalazhatók a 
megújítást jelentő változások. 


JD 00 
4 Lukács József: A párbeszéd néhány kérdése és az erkölcs. Világosság 1986. november, 665-6765. old. 


5 Lukács József: Marxista humanizmus és vallásosság társadalmunk mai eszmei színképében. Világosság 
1987. április, 201-210. old. 

Mindenekelőtt az állam és az egyházak kapcsolatrendszerének túlszabályozottságára, 
azokra a még érvényben lévő rendeletekre, utasításokra és más alacsonyabb rendű 
jogszabályokra kell gondolnunk, amelyek lehetővé teszik a rendszeres állami beavat- 
kozást és ellenőrzést az egyházi élet számos területén. Ezzel szemben -— ennek látszó- 
lag ellentmondóan, de valójában szintén a beavatkozást megalapozó tényezőként - 
más esetekben éppen a bizonytalanság okoz bajokat, hiszen ilyenkor a hatóság 
mondja meg, hogy mit szabad és mit nem. Így tehát egyszerre van jelen a joghézag 
és a túlszabályozottság. 

Mindez akkor sem tartható fenn, ha a korábbi évek gyakorlata azt mutatta, hogy 
az állam képviselői az ügyek többségében nem kívántak élni az ellenőrzés lehetősé- 
geivel. Azaz nem paternalista , jóindulatra", hanem áttekinthető és valóságos partneri 
kapcsolatokat jelentő viszonyokra van szükség. Így látszik biztosíthatónak, hogy 
senki se sérthesse meg a vallás szabad gyakorlásának eddig is hangoztatott elveit, 
hogy valóban ne jelentsen semmiféle hátrányt — de előnyt sem - bármilyen világnézeti 
elkötelezettség. 

Az egyházak növekvő társadalmi elvárásokkal találkoznak. Széles körben megfo- 
galmazódó igény, hogy vállaljanak nagyobb részt oktatási, kulturális, szociálpolitikai 
területen, szélesítsék saját intézményeiket. Ez azonban csak akkor és úgy lehetséges, 
ha megszabadulhatnak a felesleges korlátozásoktól. 

Elméleti, ideológiai területen, de a mindennapi magatartásban is az MSZMP tagjai 
és tisztségviselői körében, állami vezetőknél hatnak még a . harcos ateizmus" marad- 
ványai. Szó esik még a vallásos világnézet elleni harcról, az eleve prioritásra igényt 
tartó tudományos világnézetről (ami a másik eszmerendszer tudománytalanságát 
tételezi), érvényben vannak azok az elavult szabályok, amelyek a párt tagjainak tiltják 
az egyházi szertartásokon való részvételt. Az oktatási rendszer világnézeti meghatáro- 
zottsága is ellentmond a lelkiismereti szabadság elveinek. ; 

A kibontakozó társadalmi változások, a demokratizálódást kifejező új törvényeink, 
a politikai pluralizmus még élesebb megvilágításba helyezik az előbbi gondokat. 
Látható, hogy a szükséges megújítás elmaradása vagy akár halogatása súlyos feszült- 
ségekhez vezetne. 

Teendőink meghatározásakor szükségünk van a vallásosság mai hazai dimenziói- 
nak és az egyházak főbb társadalmi törekvéseinek felvázolására. Pontos felmérések 
és átfogó vizsgálatok hiányában (ez a felekezeti hovatartozás állami felmérésének 
helyes tilalmából is következik) a kutatók többsége hipotetikus és tájékoztató jellegű 
adatokra és becslésekre támaszkodik." Ezek alapján úgy értékeljük, hogy hazánkban 
a lakosság közel fele kötődik valamilyen formában az egyházakhoz és a vallásfeleke- 
zetekhez. Figyelemre méltó, hogy amíg a hatvanas és a hetvenes években a szekulari- 
záció előrehaladása következtében a vallásosság csökkent, a nyolcvanas évek elejére 
ez a folyamat megállt, majd az utóbbi években, különösen a fiatalok és az értelmiség 
körében megnövekedett a hagyományos, de főképpen a kisközösságekre épülő vallá- 
sosság. Befolyásolja ezt a folyamatot az a kétségtelen tény, hogy válságos időszakok- 
ban a vallás felé fordulás erősebb, mint nyugodtabb, kiegyensúlyozottabb politikai, 
gazdasági helyzetben. A hagyományokhoz való erős kötődést mutatja, hogy hazánk- 
ban jelenleg az újszülötteknek mintegy kétharmadát megkeresztelik, a házasságok 
több mint egyharmadát lelkészek előtt is megkötik, és a temetések háromnegyed 
részét végzik egyházi, felekezeti szertartással." 

Az egyházak hitéleti tevékenysége aktívabbá vált. A társadalmi kihívásokra vála- 


6 Horváth Pál: Szekularizáció és vallásosság ma Megyarországon. Társadalmi Szemle 1987. 1. szám, 
32-33. old. . 

7 Tájékoztató a Magyarországon működő egyházakról és felekezetekről. Szerkesztette és kiadja: Állami 
Egyházügyi Hivatal 1987. I 

szolva nagyobb figyelmet fordítanak a válsággal küszködő családokra és a társadalmi 
beilleszkedés fokozódó nehézségeivel szembekerülő fiatalokra. Sikeres erőfeszítése- 
ket tesznek a hitoktatás kiszélesítésére, elmélyítésére és tárgyi feltételeinek javítására. 
A diákifjúság oktatásával együtt a felnőttek hitoktatása is szélesedett. Egyre több 
lelkészségen szerveznek művészeti csoportokat, kirándulásokat, ifjúsági összejövete - 
leket. Az egyházak kultúraközvetítő szerepe bővült, és növekvő hatást gyakorol a 
társadalom kulturális arculatára. Az egyházak tevékenységének megújítása, közös- 
ségformáló munkájuk hatékonyabbá válása, valamint a vallásosság nyílt vállalásából 
származó hátrányok fokozatos megszűnése mellett a vallásosság növekedéséhez 
hozzájárulnak a társadalom válságjelenségei, a létbiztonság romlása, a társadalmi 
elidegenedés, valamint az ideológiai és politikai elbizonytalanodás. 

Az egyházak - eddig kinyilvánított szándékaik szerint — a vallásosság növekedése 
ellenére sem kívánnak a társadalomban meghatározó politikai erővé válni, és nem 
szándékoznak bekapcsolódni a pártok közti versengésbe. Határozottan igénylik 
azonban a véleménynyilvánítást a társadalom életének erkölcsi, etikai kérdéseiben, 
és fontosnak tartják működési feltételeik jelentős javítását." 

A vallás- és egyházpolitika megújításának szükséges és lehetséges irányait kutatva 
kiindulópontnak tekintem a párt- és az állami munka markáns elválasztását. Azaz 
világossá kell tenni, hogy a jövőben nem lehet azonos az MSZMP és a kormány 
egyházpolitikája, hiszen az utóbbi meghatározása csak több társadalmi, politikai 
tényező eredőjeként történhet. Egyúttal az MSZMP-nek, figyelemmel a többpárt- 
rendszert jellemző politikai versenyhelyzetre, meg kell határoznia saját viszonyát az 
egyházakhoz, a valláshoz mint eszmerendszerhez, a hívő emberekhez és saját vallásos 
tagjaihoz. 

Az MSZMP, eddigi politikájának elméleti és gyakorlati tanulságaira építve, el kell 
ismerje azokat az értékeket, amelyeket a vallások, az egyházak és a hívő emberek 
létrehoztak és képviselnek a mai magyar társadalomban. Ebből következik, hogy a 
párt — világnézeti alapjainak feladása nélkül — szövetségeseket kereshet és találhat a 
haza és a nemzet sorsáért felelősséget vállaló, a legfőbb célkitűzésekben egyetértő 
vallásos emberekben és egyházakban. Arra van tehát szükség, hogy a pártmozgalom 
minden szintjén alakuljon ki párbeszéd és egyenrangú partneri viszonyra építő 
együttműködés a párt és a vallásfelekezetek között. Nyilvánvalóan nem a vizsgált 
témakör részeként, de mindenképpen a közeljövőben az MSZMP-nek döntenie kell 
arról, hogy fenntartja-e a meglehetősen szigorú világnézeti, ideológiai előfeltételeket 
saját tagjaival szemben. Más szóval: ha a párthoz való tartozás feltételeit a politikai 
követelmények határozzák meg, a pártnak tagja lehet minden olyan állampolgár -— 
világnézeti alapállásától függetlenül —, aki programjával egyetért és kész ennek meg- 
valósításáért tevékenykedni. Ebből az is következik, hogy meg kellene szüntetni 
minden olyan még érvényes tilalmat, amely a párt tagjai számára az egyházi szertartá- 
sokon való részvételt korlátozza. 

Az MSZMP-nek nagy a felelőssége, de egyben lehetősége is abban, hogy az eddig 
megteremtett alapokra építve továbbfejlessze a marxisták és hívők elméleti dialógu- 
sát. A feltételek ebben igen kedvezőek: a marxista és a vallásos tudomány nagyra 
értékeli a magyar kutatók eredményeit, a szocialista országok közül a kezdeményezés 
a magyar tudósok érdeme, a nemzetközi katolikus körök mellett a protestáns egyhá- 
zak világszervezetei is igen élénk érdeklődést mutatnak a dialógus iránt. Ujabb 


: 8 A kormány folytatja a párbeszédet. Grósz Károly egyházi vezetőkkel találkozott. Magyar Hírlap 1988. 
március 15. 1-2. old. és Paskai László és Németh Mikiós levélváltása. Magyar Hírlap 1988. március 6., 5. old. 

kezdeményezéssel nemzetközileg is hasznos és figyelemre méltó lépést tehet a párt. 
Ennek megalapozására szükség van a hazai marxista valláskutatás fejlesztésére, olyan 
tudományos műhelyek létrehozására, amelyek elméleti alapot adnak a hazai és nem- 
zetközi dialógushoz. 

Végül elengedhetetlen, hogy a párt kezdeményezze és el is végezze az elmúlt 
évtizedek politikatörténetének feldolgozása során az egyházpolitika objektív és rész- 
letes áttekintését. A még oly őszinte megújítási törekvések is hiteltelenek maradnak, 
ha nem leszünk képesek önkritikusan szembenézni korábbi hibáinkkal és tévedé- 
seinkkel. 

Az állami egyházpolitika megújításának legfontosabb kérdéseit a /elkiismereti sza- 
badságról és a vallás szabad gyakorlásáról szóló törvényben kell rögzíteni. A törvény 
legfőbb feladata, hogy meghatározza a lelkiismereti szabadság és a vallás szabad 
gyakorlása jogának tartalmát és az érvényesüléshez szükséges garanciákat. A tör- 
vénynek fontos célja az is, hogy elősegítse a különböző világnézetű, meggyőződésű 
állampolgárok együttműködését a kölcsönös türelem, a humanista eszmék szellemé- 
ben. Kifejezésre kell jusson, hogy a lelkiismereti szabadság a vallásszabadságon 
túlmenően biztosítja az egyén számára a világnézet szabad megválasztását, s bármely 
vallás szabad gyakorlását. Ennek értelmében az egyházak és tagjaik vallásos tanítá- 
saikat terjeszthetik híveik megtartása és új hívők megnyerése érdekében, mint ahogy 
teljes szabadság illeti a materialista és ateista világnézet terjesztését is. 

A törvény elfogadása lehetőséget teremt az állam és az egyházak valóságos elvá- 
lasztására. A korábban is hangoztatott, de gyakorlatban csak nagy hiányosságokkal 
teljesülő alkotmányos alapelv maradéktalan megvalósítása azt jelenti, hogy az egyhá- 
zak nem gyakorolnak állami (közhatalmi) funkciókat, az állam pedig elismeri függet- 
lenségüket és autonómiájukat, azaz semmilyen módon sem avatkozik belső ügyeikbe. 
A szétválasztás természetesen nem jelent semmiféle mesterséges elszigetelődést, 
ellenkezőleg: olyan valós partneri viszony alapjait teremti meg, amely független és 
egyenrangú felek közös érdekeken nyugvó, önkéntes együttműködési készségére 
épít, és ezért igazi eredményekre számíthat. Az egyházak a magyar társadalom fontos 
és értékes intézményeiként képesek arra, hogy saját értékeikkel hozzájáruljanak a 
társadalom erkölcsi színvonalának emeléséhez, szellemi életének gazdagításához. 
Ezért kívánatosnak tartjuk, hogy az állam és az egyházak társadalmilag hasznos célok 
megvalósításában együttműködjenek. 

A szétválasztás koncepciójával összefüggő ügy az egyházak közéleti szerepvállalá- 
sa. A társadalomnak és a döntéshozó szervezeteknek minden bizonnyal a jövőben is 
szükségük lesz a vallásfelekezetek véleményére, állásfoglalásaik figyelembevételére 
a kormányzás és a törvényhozás legkülönbözőbb kérdéseiben. A döntések így meg- 
alapozottabbak és körültekintőbbek lehetnek. A jövőben - a jelenlegi gyakorlattól 
eltérően — célszerűnek látszik, hogy az egyházak tisztségviselői és tagjai állampolgári 
jogon mint választók és választhatók saját szándékuk, illetve választóik akarata alap- 
ján vegyenek részt a közéletben. Az egyházak belső szervezeti rendjének, felépítésé- 
nek, szabályzatainak, törvényeinek stb. kialakításába az állam nem szólhat bele, de 
természetesen nem várható el az sem, hogy az egyházi törvények érvényesítéséhez 
bármilyen állami eszköz igénybe vehető legyen. Ezzel összefüggésben alapjaiban 
módosítani kell az egyházi tisztségek betöltésének jelenlegi, előzetes állami jóváha- 
gyást igénylő gyakorlatát. Az állások betöltése, a választások és a kinevezések egyhá- 
zi belső ügy, és ezért nem engedhető meg semmilyen állami beavatkozás. Az állami 
szuverenitás védelme érdekében azonban - az egyházak autonómiájának tiszteletben 
tartása mellett — olyan kivételes esetekben, amikor külföldi egyházfő vagy egyházi 
testület nevez ki magyar egyházi vezetőket, indokolt a magyar állam (az államfő) 
előzetes hozzájárulásának fenntartása. 

A MGVÉNYÁSS valamennyi egyházra ki kell terjednie, kifejezve az egyházak teljes 

egyenjogúságát és mindenfajta megkülönböztetés tilalmát. Lényegében ugyanez 
vonatkozhat -az állampolgárokra is, azaz garantálni kell, hogy világnézete, vallásos 
hite, meggyőződése miatt senkit semmiféle hátrány nem érhet és semmiféle előny 
nem illet meg. Szükséges annak kinyilvánítása is, hogy az állampolgárok egyházhoz 
való tartozását az állami nyilvántartások nem tartalmazhatják. Régi hiányosságot 
pótolhat az új törvény az egyházak jogi személyiségének elismerésével. Fontos rögzí- 
teni azt is, hogy az egyházakra minden megkülönböztetés nélkül vonatkozik az ország 
valamennyi törvénye. Viszont ki kell zárni annak lehetőségét, hogy bármely állami 
szerv egyoldalú jogi aktussal kizárólag csak az egyházakra vonatkozó jogokat és 
kötelezettségeket állapíthasson meg. 

A lelkiismereti szabadság biztosításának fontos eleme a szülőknek az a joga, hogy 
gyermekeik világnézeti, vallási neveléséről döntsenek. Ezzel a kérdéssel függ össze 
az iskola valamennyi szintjén a világnézeti meghatározottság ügye. Nézetem szerint 
az egész népnek felelősséggel tartozó állam nem részesíthet előnyben egyetlen 
világnézetet sem, azaz csak a világnézeti semlegesség álláspontjára helyezkedhet. 
Következésképpen az állam által fenntartott iskolák és az ott folyó oktatás — beleértve 
a tananyagokat is - sem köthetők egyik vagy másik világnézethez. Ez a megközelítés 
semmiképpen sem jelent valamilyen erkölcsi nihilizmust, hiszen éppen ilyen módon 
nyílna lehetőség a különböző eszmerendszerek iránti toleranciára, a humanizmuson 
alapuló erkölcsi értékek befogadására, a világnézet szabad megválasztására. Ezzel 
együtt járna az iskolai vallásoktatás jelenleg még meglévő .részleges államosításá- 
nak" megszüntetése. Azaz az állam és az egyházak tényleges szétválasztásának 
megfelelően meg kell szüntetni a beiratkozást és az állami nyilvántartás minden 
formáját. Így a hittantanítás semmilyen módon nem lehet az állami oktatás része, ami 
nem zárja ki, hogy az iskola annak folytatásához technikai segítséget (pl. tanterem 
biztosítása) nyújtson. Ide tartozó kérdés az egyházi iskolák működtetésének ügye is. 
A fenti elvek alapján itt sem érvényesülhet semmilyen állami korlátozás abban, hogy 
valamely egyház hány iskolát (az óvodától a felsőoktatásig) tarthat fenn. Természetes 
azonban, hogy a meglévő társadalmi igények és az egyházak anyagi teherbíró képes- 
sége alapján csak reális célok kitűzése segítheti elő az iskolák alapítását. 

Alapos módosításra szorul az újonnan alakuló vallásfelekezetek engedélyezésének 
eddigi gyakorlata is. Mindenekelőtt magát az állami engedélyezés vagy nem engedé- 
liyezés fogalmát kell eltörölnünk. A felekezetalapítás ugyanis a vallásos állampolgárok 
alanyi jogai közé kell hogy tartozzon, és ezért csak az fogadható el, ha engedélyezés 
helyett nyilvántartásba vételről beszélünk. A bírósági úton történő nyilvántartásba 
vétel pedig csak akkor legyen megtagadható, ha az új felekezet tevékenysége az 
alkotmányos jogszabályokat vagy mások jogait és szabadságát sértené vagy veszé- 
lyeztetné. A vitatott kérdések közé tartozik, hogy érvényben maradhat-e a jövőben 
az a törvénycikk, amely szerint megtagadható lenne a nyilvántartásba vétel olyan 
esetekben, amikor az új felekezet a már működő és törvényesen elismert (nyilvántar- 
tásba vett) felekezetek valamelyikével azonos hitelveket vall. Nézetem szerint nem 
lehet állami (bírósági) hatáskör a hitelvek elbírálása, és nem fogadható el — az állam 
és az egyházak szétválasztása miatt — az sem, hogy egyik egyház vélekedése egy 
másik egyház hitelveiről állami döntést alapozzon meg. 

Az egyházak szociális, karitatív tevékenységének bővülése várhatóan a közeljövő 
fontos fejleménye lesz. Ehhez az állami szociálpolitikával összhangban biztosítani kell 
a szükséges feltételeket. Az egyházakat ilyen és más, a társadalom közös érdekeit 
szolgáló ügyekben lehetséges és szükséges - az állami támogatás általános szabályai 
szerint — anyagi támogatásban is részesíteni. Valószínűleg nem tartható fenn azon- 
ban, hogy az egyházaktól törvényesen elválasztott állam általában segélyezze az 
egyházakat. Reális és társadalmilag is elfogadható — nem csökkenő összegben - az 
egyházak közhasznú tevékenységi formáinak (például: szociális, gyógyító, betegápo- 

ló, tudományos, kulturális, oktatási intézmények fenntartásának) állami támogatása. 
indokoltnak tekintem azt is, hogy az egyházak közhasznú tevékenységének támoga- 
tására nyújtott adományok összegével a jövedelemadó-alap csökkenthető legyen. 
Nyilvánvalóan ennek a megközelítésnek összhangban kell állnia az adózás általános 
rendjével. Már érvényben lévő más törvényeknek (pl. a gazdasági társulásokról szóló 
törvény) kell meghatározniuk az egyházi vállalkozások és pénzbefektetések rendjét. 

Szükséges, hogy a törvény egyértelműen nyilvánítsa ki, a lelkiismereti szabadság 
és a vallás szabad gyakorlásának akadályozása és az egyházhoz való tartozás alapján 
történő megkülönböztetés a büntető törvénykönyvbe ütközik. Feltételezem, és egy- 
ben fontosnak is tartom, hogy a szóban forgó törvény elfogadásával valamennyi 
korábbi, az egyházak működésére vonatkozó jogszabály, rendelkezés, megállapodás 
stb. hatályát veszíti. 

A törvény a jövőnek szól, de tartalmánál fogva feltételezi, hogy a mai állam képes 
lesz arra, hogy kendőzetlenül feltárja a közeli és távolabbi múlt súlyos hibáit. Itt 
elsősorban az egyházi személyek és hívő emberek elleni sértő megkülönböztetésekre, 
néhány esetben hamis vádakra alapuló koncepciós perekre gondolunk. A múlt emberi 
sérelmeit gyógyíthatja a jelen emberséges gyakorlata, a törvénysértéseket azonban 
nem szabad feledni. Fel kell kutatni s hazai és nemzetközi közvélemény elé tárni 
minden dokumentumot, amely segíthet az akkori helyzet valósághű megítélésében. 

A törvény-előkészítő munka igen fontos része a lehető legszélesebb körű társadal- 
mi véleményezés és vita megszervezése. Ebben kiemelkedő szerep jut az egyházaknak 
és a hívő embereknek, de természetesen fontos a társadalom minden rétegének 
bekapcsolása is. A társadalmi méretű viták során építenünk kell valamennyi társadal- 
mi szervezet, párt és helyi közösség véleményére, gondolataira. Olyan törvény szüles- 
sen, amelyről előzetes széles körű társadalmi vitában bebizonyosodik, hogy számíthat 
a közvélemény támogatására. 
e 
Az új alkotmány, az alapvető emberi jogok törvényi szabályozása lényegesen és 
kedvező irányban módosítja azokat a kereteket, amelyek között az állami egyházpoli- 
tika betöltheti a szerepét. Az egyházak tevékenységét korlátozó körülmények meg- 
szüntetése az együttes előrehaladás olyan akadályainak felszámolását jelenti, ame- 
lyek nemcsak az egyházak, hanem az állam számára is terhesek. A politikai intéz- 
ményrendszer átalakításának részeként szükségszerűen vetődik fel az állami egyház- 
ügyi tevékenység reformja is. Fontos, hogy a politika tartalmi megújításához igazod- 
jon az állam szervezeti átalakítása. Ezért mindenekelőtt az állami egyházpolitika 
nyilvánosságára és társadalmi ellenőrzésére van szükség. Létre kell hozni az érdek- 
egyeztetés demokratikus fórumát, amely alkalmat teremthet az állam és az egyházak 
közti rendszeres párbeszédre. A kormányzatnak feltehetően a jövőben is szüksége 
lesz emellett egy olyan szervre, amelynek feladata az állam és az egyházak sokoldalú 
és jelentősen bővülő kapcsolatainak építése, valamint arra, hogy a politikai kormány- 
zás —- többek között a folyamatos párbeszéd és az érdekegyeztetés eszközeivel - 
erősítse ezt a kapcsolatrendszert. 

Az egyházpolitika megújítása nem fordulatot, hanem átgondolt változtatásokat 
kíván. A jelenlegi tervek megvalósítása lehetőséget adhat arra, hogy a jelenségekre 
való utólagos, gyakran kényszer szülte reagálás helyett megkíséreljük a kibontakozó 
társadalmi folyamatoknak megfelelő cselekvést. A társadalom egyik alapvető legiti- 
mációs tényezőjeként kell biztosítani a lelkiismereti és vallásszabadságot s az egyhá- 
zak szabad működését, önállóságukat és függetlenségüket. Mindez aligha tekinthető 
olyan adománynak, amelyért valahonnan köszönetet kellene várni. A társadalmi 
haladás fő irányát kifejező demokratikus jogállamhoz nem vezet olyan út, amely 
megkerülhetné a vallásszabadság ügyét." 

Az állam és egyházak kapcsolatrendszere pedig akkor lehet igazi és tartós stabilizá- 
ló tényező társadalmunkban, ha az egyházak teljes egyenjogúságára és függetlensé- 
gére épül. A törvény elfogadása önmagában még nem old meg minden problémát, 
és nem ad választ minden nyitott kérdésre. Igen fontos lépés lehet azonban a társa- 
dalmon belüli nagyobb megértés, az eljérő nézetek képviselői közti toleránsabb 
magatartás, egészében az emberibb kapcsolatok. 


Sarkadi Nagy Barna 


A szétválás konfliktusai 


A magyar állam és a katolikus , egyház viszonya 
1945 és 1951 között 


Az állam és az egyház kapcsolatrendszerének, .viszonyának" háromféle változata 
alakult ki a keresztény kultúrkörben a történelem folyamán. Elsőként az ún. államegy- 
háziság jött létre, amikor az állam és az egyház szorosan összefonódik, az államhata- 
lom egy egyházat ismer el államilag hivatalosan teljes jogúnak és szabadnak. Ehhez 
képest a többiek (ha vannak) nem rendelkeznek teljes szabadsággal, előjogokkal 
vagy állami támogatással. Az államegyháziságnak háromféle válfaja létezett, létezik. 
Az egyik a nyugati latin kereszténység esetében mutatkozó, amikor az állam és a 
katolikus egyház mint két egyenrangú fél működik együtt; az egyiknek a feje a pápa, 
a másiknak a császár (a középkori keresztény univerzalizmusban). De később is az 
állam és az egyház a maga területén autonóm intézmény, s a kettő együttműködése 
a társadalom működési kerete. (Ez magyar vonatkozásban annyit jelent, hogy az 
állam feje a király, az egyházé a mindenkori esztergomi érsekprímás, s a katolikus 
egyház volt az államegyház egészen 1848-ig.) 

A másik változata az államegyháziságnak a cezaropapizmus, a bizánci birodalom- 
ban kialakult viszony, amikor az állam és az ortodox keresztény egyház nemcsak 
összefonódik, hanem bizonyos értelemben azonos egymással. E szisztémában mind 
az államnak, mind az egyháznak a feje a császár (vagy a pravoszláv egyházban a cár). 

A harmadik típusú államegyháziság a reformáció eredményeként alakult ki a külön - 
böző protestáns államegyházak formájában. Maga a lutheri egyház is nemzeti állam- 
egyház, ahol a fejedelem az állam és az egyház feje. De ugyanez vonatkozik az 
anglikán egyházra is. (Ugyanakkor a reformáció demokratikusabb, kálvini áramlata, 
illetve az unitárius egyház nem váltak államegyházakká.) 

Az állam és az egyház kapcsolatrendszerének másfajta fejlődési útja a teljes szepa- 
ráció állapota, amikor az egyház(ak) és az állam teljesen szétválnak. Az állam és 
törvényei az egyházakat magántársaságnak, magánjogi személyeknek, a vallást pedig 
magánügynek nyilvánítják. A laikus államban ez a viszony alakult ki a 19. században, 
így a kontinensen elsősorban Franciaországban, majd később a legtöbb polgári 
demokráciában. Ezt az alapelvet fogadták el a liberális katolikusok is, akik Montalem- 
bert-rel (nálunk Eötvös József báróval és Deák Ferenccel) vallották, hogy a vallás- 
és lelkiismereti szabadság követelményeinek a szabad egyház a szabad államban" 
elv érvényesítése felel meg. A teljes és radikális szeparáció keresztülvitele vált formáli- 
.san a szocialista és kommunista pártok programjává is, ami azonban nem feltétlenül 
valósult meg. 

Végül a történelmi fejlődés azt eredményezte, hogy kialakult az ún. kevert" válto - 
zata is az állam és az egyház viszonyának: amikor már nincs államegyháziság, de még 
nincs szeparáció (vagy főként nincs teljes szeparáció) sem. Ez volt a jellemző állapot 
Közép- Európára, így a polgári Magyarország egyházpolitikai viszonyaira is. De bizo- 
nyos értelemben ide sorolható a mai szocialista országokban kialakult állapot is — az 
elvileg deklarált szeparáció ellenére. 

A klasszikus keresztény értelmezés szerint mind az állam, mind az egyház a maga 
illetékességi területén a , tökéletes társaság", s e téren teljes autonómiát élvez. Mind- 
kettő azonban ugyanabban az emberi társadalomban, közegben működik. Az egyik 

evilági, hatalmi-politikai és gazdasági eszközökkel szolgálja a közjót, a köz javát; az 
egyház pedig mint az embert a túlvilági üdvösséghez vezető intézmény, ugyancsak 
a saját eszközeivel, elsősorban erkölcsiekkel, e fő cél elérését a bonum commune, a 
közjó szolgálatával mozdítja elő. E két , társaság" — amelynek tagjai nagyrészt azono- 
sak - viszonyát az egyház(ak) és az állam(ok) kialakulásától kezdve valamilyen 
módon, a közmegegyezés valamilyen rögzített formájában szabályozták, a mindenko- 
ri .munkamegosztásnak" megfelelően. Az egyházi és állami törvények közös forrása 
a természeti törvény volt. 

A probléma akkor merült fel ismét, amikor az államhatalom szekularizálódott, az 
állam laikussá vált, az egyház pedig visszavonult a közhatalomban való részvételtől. 
Jelenléte a társadalomban az evangelizáció egyéni és közösségi eszközeinek igen 
széles skáláján érvényesült, a hitbuzgalmi működéstől a szociális-karitatív tevékeny - 
ségig, a kulturális és oktatási közfunkciók jelentős vagy igen jelentős részének továb- 
bi vállalásával. De kétségtelenül a polgári korban merült fel legélesebben az állam, 
a laikus állam és az egyház kapcsolatrendszerének jogi szabályozása, ami a magyar 
törvényhozás által meg is történt, s mondjuk meg, ez a szabályozás akkor sem ment - 
végbe éles politikai küzdelmek nélkül. 

A vallás szabad gyakorlásáról, a vallásszabadságról, a felekezetek jogállásáról, 
egymáshoz való viszonyáról és az állammal való kapcsolatrendszeréről máig tartóan 

a legátfogóbb jogi szabályozást az 1894-1895. évi egyházpolitikai törvények tartal- 
mázzák Ezek között is elsősorban az 1895:43. tc., amely a vallás szabad gyakorlásáról 
szól. 

Fontos volt annak kodifikálása, hogy a polgár állampolgári jogainak (vagy köteles- 
ségeinek) gyakorlása nem függ a vallási hovatartozástól. Tehát ,a polgári és politikai 
jogok gyakorlására való képesség a hitvallástól teljesen független". 

Ez a törvény hozta létre a bevett, elismert és el nem ismert vallások háromfázisú 
rendszerét. A bevett felekezetek közé tartoznak a latin, a görög és örmény szertartású 
római katolikus, a református, az ágostai evangelikus, az unitárius, továbbá a görög- 
keleti szerb és román ortodox egyházak, illetve az 1895:42. tc.-vel bevett felekezetnek 
minősített izraelita vallás. Ezek a felekezetek nemcsak egymáshoz képest voltak 
egyenrangúak és egyenjogúak, hanem különböző kedvezményeket, állami (költség- 
vetési) támogatást kaptak. Iskoláik fenntartásához az állam is hozzájárult, lelkészeik 
állami fizetéskiegészítést (kongrua) élveztek, és szerzett előjogaikat megtartották. 
A bevett felekezetek szabadon tarthattak nyilvános istentiszteletet, körmenetet, egy- 
házi önkormányzatuk (a katolikus kivételével, ahol ezt a főkegyúri és kegyúri jog 
pótolta) gazdasági tekintetben teljes volt. Híveikre egyházi adót és egyéb szolgáltatá- 
sokat róhattak ki, híveik felett egyházi fegyelmet gyakorolhattak. Iskolát, óvodát, 
menhelyet és temetőt tarthattak fenn; a hadseregben, az állami közintézményeknél 
és a kórházakban tagjaik saját felekezetüknek megfelelő lelkipásztori gondozásban 
részesültek. 

A második csoportba tartozó ún. elismert felekezetek (például a baptista, az iszlám 
stb.) olyan jogállást nyertek, hogy noha önkormányzatuk volt, állami támogatást, 
közigazgatási segítséget nem kaptak. Ezen túl ingatlanszerzési képességük korláto- 
zott volt, a felekezeti adót közigazgatási úton nem hajthatták be, fegyelmi határozata- 
ik végrehajtásához állami segítséget nem kaptak, a községtől nem igényelhettek 
aránylagos segélyt, és végül hitoktatóikat is maguknak kellett fizetniük, míg a bevet- 
teknél ezt is az állam fedezte. 

Az el nem ismert felekezetek vagy szekták (például a nazarénusok, adventisták, 
metodisták stb.) működése a gyülekezési jog általános szabályai szerint volt lehetsé- 
ges, ami azt jelentette, hogy rendőri felügyelet alatt álltak. 

Az 1894-1895. évi egyházpolitikai törvények a liberális törvényalkotás csúcspont- 
jának bizonyultak. A Horthy-korszakban születtek olyan törvénycikkek, amelyek ezek 

hatályát szűkítették. Ide tartozik az 1920:25. tc. az ún. numerus claususról, amely az 
izraelita felekezetűek egyetemi tanulmányok folytatása terén való egyenjogúságát 
korlátozta, majd pedig ennél sokkal súlyosabb formában az 1938-tól kezdődő ún. 
zsidótörvények, amelyek már az izraelitának minősülő állampolgárok politikai, majd 
emberi szabadságjogainak korlátozását, illetve felszámolását tették lehetővé. Ezek 
jogi következménye volt 1942-ben az izraelita felekezet addigi, bevett státusának 
felszámolása és visszaminősítése elismert felekezetté, tehát a keresztény felekezetek- 
kel azonos jogállásának és viszonosságának a felszámolása. 


[] [1] (] 


1945 után nem született átfogó igényű vallás- és egyházpolitikai törvény, bár több 
törvénycikk kimondottan ezt a terrénumot szabályozta, vagy kardinálisan érintette. 
(Nem beszélve itt az 1950-es évek elejétől szaporodó törvényerejű rendeletekről és 
kormányrendeletekről.) 

Az állam és az egyházak közötti jogviszonyban az első, új helyzettel számoló 
momentum akkor következett be, amikor az Ideiglenes Nemzeti Kormány a közalkal- 
mazottak számára előírt, 1945. január 4-én kiadott igazolási rendelet hatálya alól 
kivette az egyházi személyeket, és azok igazolását saját egyházi igazolóbizottságaik 
elé utalta. Ez egybevágott a kormány első deklarációival, amelyek a vallásszabadság 
biztosítását helyezték kilátásba. Vallásügyi téren jelentős lépésnek számított az 
1946:1. tc. (a köztársasági államformáról) , amely a vallás szabad gyakorlatát határoz- 
ta meg az új magyar államiság, a Magyar Köztársaság keretei között. Az új, demokrati- 
kus törvényhozás pedig visszaállította az izraelita felekezet 1942-ben megvont, be- 
vett felekezet jellegét. Végül a párizsi békeszerződést becikkelyező törvény is garan- 
tálta az állampolgárok lelkiismereti és vallásszabadságát. 

A jövőt illetően a felekezetek közötti egyenjogúsítás és a vallás- és lelkiismereti 
szabadság tényleges megvalósítása terén tett fontos lépés volt — ha nem is átfogó 
jelleggel -— az 1947:23. tc. megalkotása, amely megszüntette a vallásfelekezetek 
háromfázisú rendszerét, azaz felszámolta a bevett felekezetek előjogait, kiváltságait. 
Helyébe az állam által elismert, illetve el nem ismert felekezetek státusa került. Ez a 
törvény nagy lépés volt az egyenlőség irányába (ami később az egyenlő elbánás elvét 
is maga után vonta), mert elvileg minden felekezet egyenlő lett az állam előtt, amely 
elismerte az állam rendjét és törvényeit, és ez viszonosságot is jelentett. Amelyek 
pedig ezzel ellenkezésbe kerültek, azokat nem ismerte el az állam legálisnak, hanem 
szektaként kezelte. Ez a törvény többek között felszámolta a bevett felekezetek azon 
előjogát, hogy egyházi adójukat közadók módjára hajthassák be, ez fontos lépés volt 
az anyagi egyenlősítés terén is. 

1945 és 1948 között a fentiek mellett számos más olyan törvény és rendelet is 
született, amely erősen belenyúlt az egyházak, főként a római katolikus egyház 
addigi státusába, pozícióiba és jogállományába (földreformtörvény, államforma meg- 
változtatása, egyesületek felszámolása, iskolaállamosítás). Ezek azonban nem köz- 
vetlenül a vallásszabadsággal és az egyházak jogállásával függtek össze, hanem 
inkább azok érvényesítésének lehetőségeit korlátozták." 

1948-ban, a fordulat évében" és különösen az MDP megalakulása és a proletár- 
diktatúra deklarálása után, nem utolsósorban annak következtében, hogy az új hata- 
lom magát marxistának, s ami akkor ezzel egyenlő volt, ateistának is nyilvánította, 
napirendre tűzték az állam és az egyház elválasztását. A szeparáció polgári, polgári 
demokratikus programja a haladás irányába való továbblépés. Ebben a helyzetben 


1 Valamennyi törvényi hivatkozási helyet lásd Magyar Törvénytár megfelelő kötetében, valamint Egyházi 
vonatkozású jogszabályok gyűjteménye. Állami Egyházügyi Hivatal 1974. 

azonban többről volt szó. Szeparáció alatt nem a különváló egyház önszerveződésű 
autonómiájának megvalósítását értették, hanem az egyházak működésének a templo- 
mokra való korlátozását, a szorosan vett lelkipásztori működésre való visszaszorítását. 
Néhány év múlva pedig - 1950-re, az itt tárgyalandó egyezmény megszületésekor — 
ha nyíltan nem is kimondva, az egyházak és a vallás felszámolása vált a sztálinista 
diktatúra végcéljává. 

Így állt elő az a jogilag és politikailag is abszurd helyzet, hogy míg érvényben volt 
az egyházak és az állam kapcsolatrendszerének addigi szabályozottsága, tehát még 
a szeparációt kimondó alaptörvény elfogadása előtt, a kormányzat ezeknek sokban 
ellentmondó, kétoldalú megállapodásokat kívánt kötni az egyes egyházak illetékes 
vezetőivel. Ennek érdekében erős politikai és adminisztratív nyomást gyakoroltak az 
egyházakra, és a megállapodások érdekében az egyházakon belül meglévő ellenzéki, 
magukat demokratikusnak és haladónak valló tényezőket felhasználva, koncepcioná- 
lis rágalmakkal alátámasztott akciókat, végső esetben pereket indítottak az addigi 
egyházi vezetés eltávolítása érdekében. Ez a protestáns felekezetek esetében legtöbb 
esetben sikerrel is járt, s az addigi egyházi és világi vezetők többsége - belátva 
lehetetlenné vált helyzetét — önként visszavonult. Ez lett a sorsa a legtekintélyesebb 
református püspöknek, a zsinat és konvent elnökének, Ravasz Lászlónak, vagy egy 
sor lutheránus püspöknek, akik közül azonban az egyház élén álló Ordass Lajos 
püspököt csak egy átlátszó gazdasági koncepciós perrel tudták eltávolítani. 

A politikai nyomás, a belső ellenzék akciói és nem utolsósorban az adminisztratív 
eljárások következtében a protestáns (kásás tárgyalóasztalhoz kényszerültek, és 
megkötötték az ismert egyezményeket. Így a kormány és a református egyház között 
1948. október 7-én, és ugyanezen a napon az unitárius egyházzal is létrejött a 
megállapodás. Súlyosabb konfliktusok után került sor 1948. december 14-én a 
konzervatívabb lutheránus egyházzal való egyezmény aláírására és az izraelita feleke- 
zettel való megállapodásra is. Ezeket az egyezményeket a hivatalos lap, a Magyar 
Közlöny publikálta. Ez a tény azt is jelentette, hogy az egyezmények közjogi érvényű- 
ek voltak." 

A protestáns felekezetek esetében az egyházak törvényei lehetővé tették a személy - 
cseréket (hiszen a posztokat választás útján töltik be). Mivel nemzeti egyházak, és 
mint ilyenek önállóak, nem tartoznak egy világegyház központjának alárendeltségé- 
be, ebben az értelemben tehát szabadon határozhattak. Az is tény, hogy ezen egyhá- 
zakon belül nagy tradíciói voltak a haladó, demokratikus és liberális társadalmi és 
nemzeti törekvéseknek. Így a protestáns egyházak számára talán kevésbé volt fájdal- 
mas az alkalmazkodási folyamat az újhoz, az akkor formálisan legalábbis demokrati- 
kus politikai és társadalmi viszonyokhoz. 

Ami nem jelentette azt, hogy az 1948 utáni politika őket nem sújtotta volna éppen 
úgy, mint a katolikus egyházat. Kompromisszumkészségüket kijátszották a katolikus 
egyházzal szemben, s a protestáns egyházaknak ugyanaz lett a jutalmuk, ami a római 
katolikus egyház büntetése. Hiszen ezen egyezményeket tető alá hozó egyházi veze- 
tők is néhány hónap vagy év múltán már épp úgy reakciósnak minősültek, mint akik 
helyébe léptek. 

Alapvetően más volt a helyzet a többségi, legerősebb egyházzal, a katolikussal. (Az 
1949-es népszámlálás adatai szerint a lakosság 70 százaléka volt katolikus, ami kb. 
6,5 millió hívőt jelent.) A katolikus egyház lényegét tekintve is különbözött a protes- 
tánsoktól. Ennek főpapjait és papjait nem választják, hanem fölülről lefelé, hierarchi- 
kusan nevezik ki. Tehát a magyar katolikus főpapokat a Szentszék, a pápa nevezi ki, 
egy az országon kívül álló tényező, amelyre a magyar államnak semmiféle befolyása, 


2 Az egyházak és az állam kapcsolatainak szabályozására lásd Csizmadia Andor: A magyar állam és az 
egyházak jogi kapcsolatainak kialakulása és gyakorlata a Horthy-korszakban. Bp. 1966. A protestáns egyhá- 
zakra Studia et acta Ecclesiastica V. köt. Szerk. Bartha Tibor és Makkai László. Bp. 1983. 

de főként politikai befolyása nincs. Ugyanez áll a szerzetesrendekre is. Tehát a hazai 
katolikus egyház a világegyház része volt és maradt, és nem nemzeti egyház. Többek 
között azonban éppen ez a tény váltotta ki az új hatalom azon reflexét, hogy az 
ellenségkeresés és -találás koncepciójában a , nemzetközi imperializmus" ötödik had- 
oszlopának a katolikus egyházat tették meg mind nálunk, mind a többi szocialista 
országban. Tehát ezért kell erre mérni a fő csapást. 

A katolikus egyház kánonjai nem teszik lehetővé, hogy a kinevezett és beiktatott 
egyházi személyeket akár a hívek valamely közössége, akár az állam elmozdítsa. 
A személyi változást csak az hajthatja végre, akitől a kinevezés ered. Jelen esetben 
tehát pl. egy katolikus püspök lemondatása, eltávolítása kizárólag a pápa joga. Ha 
valaki le kívánt mondani, azt is csak a Szentszék hozzájárulásával tehette volna. Az 
államhatalom csak javasolhatott, vagy ha törésre kívánta vinni a dolgot, egyoldalú 
erőszakot alkalmazott, aminek igencsak gazdag eszköztára állt rendelkezésre, az 
internálástól a koncepciós perekig. A katolikus prelátusokat több atrocitás érte, mint 
a többi felekezet vezetőit. 

Kétségtelen tény, hogy a katolikus egyház és főként annak felső vezetése számos 
szállal kötődött a korábbi polgári világhoz és magához a keresztény nemzetinek 
nevezett neobarokk ellenforradalmi rendszerhez - bár távolról sem azonosult vele. Az 
is tény, hogy mentalitásától nem állt távol sem a konzervativizmus, sem az ultramon- 
tanizmus, bár nem kötelezte el magát kizárólag egyetlen társadalmi rend vagy politikai 
rezsim mellett sem. 1945 utáni útkeresésében és új helyzetében a múlttal való szakítás 
nehéz operációján kellett átesnie úgy, hogy egyben az újhoz való illeszkedés vagy 
legalábbis az együttélés, a modus vivendi elfogadhatóvá váljon számára. Ez a korabeli 
állapotoknál békésebb körülmények között is nehezen ment volna. A maximum, amit 
a hatalom elvárhatott a katolikus egyháztól, egy polgári demokrácia elfogadása 
lehetett, amelyben megvalósíthatja saját autonómiáját és a törvényes keretek között 
fejtheti ki működését. 

A katolikus egyház rendelkezett - a többiekhez képest - a hatalom számára ver- 
senytársként is jelentkezhető társadalmi, közéleti, sőt politikai befolyással, mégpedig 
nem is annyira politikai pártok, hanem tömegméretű társadalmi, szociális, kulturális 
és hitbuzgalmi mozgalmai, intézményei és egyesületei révén. 

A katolikus egyház élén 1945 őszétől olyan főpap állt Mindszenty József esztergo- 
mi érsek, bíboros hercegprímás személyében, aki karizmatikus ihletésű következetes 
szilárdsággal, és nem a praktikum kínálta politikai kompromisszumokkal akarta véde- 
ni és érvényesíteni az egyház addigi pozícióit, jogainak és intézményeinek állagát és 
integritását. A szinte kiprovokált mártíromság dicsfényével megelőlegezett szemben- 
állás több esetben részsikereket is hozott, és a hívők százezreit mozgósította. Ezzel 
szemben feszült az új hatalom alapvetően antiklerikális beállítottsága, amely mindent 
jobboldalinak és reakciósnak bélyegzett, ami az egyházhoz vagy valláshoz tartozott. 
Ezen belül is a fő ellenségnek a katolikust és az annak élén álló prímást tartotta — vagy 
éppen tette meg; túlbecsülve annak politikai hatékonyságát. Tragikussá akkor vált ez 
a konfrontáció, amikor a hatalmi harc döntő pontjához érkezett 1948-ban, mégpedig . 
egy hidegháborús közegban és egy, a népi demokratikus hatalmat személyi diktatúrá- 
vá változtató csoport győzelmével. 

Mindszenty személye, beszédei, megnyilatkozásai kétségtelenül nemcsak a Ráko- 
Si-csoport averzióját váltották ki, hanem az antiklerikális hagyományokon nevelkedett 
hazai baloldalét is. Az sem titok, hogy szinte autokratikus módon irtotta volna ki a 
katolikus közéletből is a vele — politikai mentalitásával — berzenkedőket, Szekfű 
Gyulától Barankovics Istvánig. Emlékirataiban is azt a tényt erősíti meg, hogy nem 
a megegyezésre, az együttélésre törekedett, hanem a kivárásra és a szembenállásra 
rendezkedett be. E stratégiai alapállás onnan nyerte eszmei alapozását, hogy az új 
hatalom a szovjet szisztéma szerint berendeződő ateista rendszer, amelynek végcélja 

a vallás és az egyház felszámolása. Ezzel pedig miként találhatna egy főpap kompro- 
misszumot? Pedig a kérdés nem volt és azután sem maradt ilyen szimplifikált. Az 
egyik avagy a másik felszámolása ugyanis a mindenkori erőviszonyok következmé- 
nye. Ha pedig a főpap mögött egy hitében erős egyház áll, akkor ő nem a mártíromsá - 
got vélheti csak egyedül üdvözítő eszköznek ebben a harcban, hanem az ennél 
kevésbé látványosakat is. A tömeg, a hívők milliói pedig nem akartak, nem lehettek 
mártírok. 


Főként 1948-ban a kormányzat több esetben is tett — meglehetősen egyoldalú - 
javaslatot a megegyezésre a katolikus egyház illetékeseinek. A katolikus egyházban 
azonban ennek realizálásához nem tudtak kellő súlyú belső nyomást teremteni, mint 
annak idején a protestánsoknál. A megoldásban Rómával sem tudtak együttműködni, 
hiszen megszakadt a diplomáciai kapcsolat is. Így tehát sem külső, sem belső egyházi 
nyomást nem tudtak kifejteni a magyar püspöki karra. A .külső nyomás" azért volt 
lehetetlen, mert a kánonok értelmében a püspöki karnak nem áll jogában a magyar 
egyház és a magyar állam generális kapcsolatrendszeréről tárgyalni vagy egyezményt 
kötni. Ez kizárólag a római Apostoli Szentszék joga, tehát a kormánynak Rómával 
kellett volna tárgyalnia. . 


Ami a konkrét tárgyalási készséget illeti, 1948. február 14-én Ortutay Gyula vallás- 
és közoktatásügyi miniszter a kormány nevében tárgyalásokat kezdett Mindszenty 
bíborossal az egyházat ért sérelmek orvoslásáról, amelyek végeredménye egy generá- 
lis rendezés lehetett volna. Itt azonban már nagyobb erők munkáltak. Rákosi Mátyás 
már 1948. januárban bejelentette, hogy a párt az év végéig le fog számolni a klerikális 
reakcióval — személy szerint Mindszentyvel. A másik oldalról pedig a bíboros tette 
egyértelművé, hogy semmi tárgyalnivalója és kompromisszumkészsége nincs az ate- 
ista kommunistákkal. 


Az iskolák államosításának kormányprogrammá válása 1948 májusában ezen az 
állapoton csak rontott, a végső leszámolást készítette elő. 1948. május 19-én Ortutay 
miniszter ismét tárgyalást javasolt a hercegprímásnak az általános rendezésre. Mind- 
szenty azonban az iskolakérdés napirendről való levételét szabta ennek feltételéül. 
Annak ellenére, hogy ugyanekkor az iskolakérdésben tárgyalások folytak a tanítóren- 
dek vezetői részéről, S/k Sándor piarista tartományfőnök vezetésével. Ebben részt vett 
Sárközy Pál pannonhalmi bencés főapáthelyettes, Borbély István jezsuita tartomány- 
főnök és Endrédy Vendel zirci ciszterci apát is. A kánonok értelmében erre nem volt 
jogosítványuk, így Mindszenty hercegprímás meg tudta akadályozni, hogy ez megol- 
dási lehetőséggé váljon. 


A Magyar Nemzetben Horváth Richárd ciszterci paptanár publikációi, az Új Ember- 
ben Beresztóczy Miklós cikkei és Balogh páter politikai szereplései a megegyezés 
irányába hatottak. Czapik Gyula egri érsek és Papp Kálmán győri püspök .magánjel- 
legű" megbeszéléseket folytattak a kormány megbízottaival. Beresztóczy szerint ezek 
odáig jutottak, hogy az iskolákról egy előzetes egyezménytervezet is született, amely 
további öt évre szóló , türelmi időt" adott volna nekik. A megegyezést szerinte Mind- 
szenty ,mindent, vagy semmit" elve hiúsította meg. 


Az 1948:33. tc., amelyet 1948. június 16-án fogadtak el, valamennyi egyházi iskola 
államosításával a legközvetlenebb lépés volt az állam és az egyházak tényleges 
szeparációja felé. Azon túl, hogy ez látványos politikai harc eszközévé is válhatott a 
reakció" ellen — aminek tragikus bizonyítéka a pócspetri ügy -, nagyobb távlatokban 
nézve a vallás és az egyház közéleti pozícióinak felszámolását alapozta meg. Nemcsak 
az .azé a jövő, akié az ifjúság" elv érvényesítése miatt, hanem azért is, mert a 
közoktatásból kirekesztett egyház jelentős része így funkciótlanná vált az új társada- 

lomban, s ha a tanítórendekre nincs szükség, akkor meg is teremtődik az indok a 
felszámolásukra.? 

A hatalom nem kompromisszumra, hanem győzelemre törekedett. Ebből az aspek- 
tusból nézve a fejleményeket, logikus lépésnek tűnik a püspöki kar tiltó rendelete az 
államosított intézményekben való állásvállalásról. 1948. szeptember végén Czapik 
érsek, mellette Bánáss László veszprémi és Hamvas Endre csanádi püspök, eleget 
téve az ad limina látogatásnak, útlevéllel Rómába utazhatott. Czapik érseknek az ezt 
követő puspoki konferencián tett jelentéséből kitűnik, hogy a kormányzattal egyezte- 
tett törekvésük az volt, hogy a hercegprímás félreállításának valamilyen törvényes 
módját megtalálják. Egyik lett volna a bíboros Rómába engedése kuriális bíborosnak, 
a másik egy apostoli vizitátor küldése Magyarországra, aki a prímás felett állt volna. 
Az első megoldásba Mindszenty nem ment volna bele - ti. hogy emigráljon -, a 
másikat a kormány, Rajk László külügyminiszter akadályozta meg azzal, hogy nem 
adott beutazási vízumot a kijelölt vizitátornak, Angelo Rotta volt budapesti pápai 
nunciusnak. I 

E kísérletek meghiúsulása után a Rákosi által meghatározott menetrend szerint 
útszéli hangvételű propagandakampányt indítottak Mindszenty ellen. Ennek az indu- 
latok felkorbácsolása mellett csak egyetlen konkrét eredménye lett, hogy a püspöki 
kar — a meglévő nézetkülönbségeket félretéve - 1948. november 5-én egységes 
hűségnyilatkozatot tett Mindszenty mellett. Ekkor már nem a püspökök, hanem a 
hatalom szabta meg a további fejlemények alakulását. Mindennek nemzetközi hátte- 
rét az adta, hogy 1948-ra hadjárat folyt — nem utolsósorban a Tájékoztató Iroda által 
összehangoltan -— az imperializmus eszközének minősített katolikus egyház ellen. Így 
Varsótól Prágán és Budapesten át Zágrábig nagyjából azonos vádakkal folyó koncep- 
ciós perek alkalmazásával távolították el a megegyezés akadályainak megtett főpapo- 
kat (míg a .kisebbekkel" szemben inkább az internálást alkalmazták) . 


[1] 6] (] 


A hatalom úgy vélte, hogy a katolikus egyház működésének újraszabályozása első- 
sorban hatalmi, adminisztratív eszközökkel kényszeríthető ki. Ennek legsúlyosabb 
megnyilvánulása volt Mindszenty József bíboros 1948. december 28-i letartóztatása. 
Az állítólagos beismerő vallomása hatására és a többi püspök zaklatása (házkutatá- 
sok) nyomán, 1949. január 4-én a püspöki kar és a kormány megbízottai között 
előkészítő megbeszélések kezdődtek. A prímás korábbi információi alapján azonban 
a Szentszék 1949. január 7-én letiltó nyilatkozatot tett. 7ardini helyettes államtitkár 
és Barbetta levele a kormánnyal való tárgyalások ellen foglalt állást." Január 7-én az 
Osservatore Romano közölte, hogy a tárgyalásokat azért utasítják el, mert ebben a 
helyzetben - ti. a prímás letartóztatásával — a kormány megegyezési szándéka nem 
lehet őszinte. Így a január 8-ra kitűzött második tárgyalási napon a püspöki kar 
küldöttei nem jelentek meg. A püspöki kar a tárgyalások megszakításáról a kormányt 
levélben, a híveket pedig a január 23-án kelt pásztorlevélben értesítette." 

A püspököket a tárgyalásokkal szemben az is befolyásolta, hogy Mindszenty, még 
letartóztatása előtt, novemberben a két érseknek, továbbá a váci és a székesfehérvári 
megyéspüspököknek (Grősznek, Czapiknak, Péterynek és Shvoynak), továbbá az 
esztergomi székesfőkáptalannak egy rövid nyilatkozatot küldött, amelyben közölte, 


3 A katolikus egyház 1944 utáni köztörténetének főbb kérdéseit tárgyalja Orbán-Sándor. Egyház és állam 
1945-1950. Bp. 1962. és Gergely Jenő: A katolikus egyház Magyarországon 1944-1971. Bp. 1985. Négy 
évtized 7. Katolikus szempontból egyes témákra lásd Magyar Katolikus Almanach II. köt. Bp. 1989. Ecclesia. 

4 Közli Beresztóczy Miklós: A katolikus békemozgalom 20 éve. Bp. 1970. Ecclesia. 14. old. 

hi Mindszenty Okmánytár III. köt. Mindszenty áldozata. Szerk. Vecsey József. München 1957. 286-287. 
old. 

hogy letartóztatása esetén tőle kivett vallomást vagy nyilatkozatokat eleve semmisnek 
kell tekinteni, mert azok csak kényszer alatt történhetnek. A tárgyalások megszakadá- 
sa után, január 25-én nyújtotta be a népügyész a Mindszenty és társai elleni vádiratot, 
és tűzte ki a népbíróság a tárgyalás időpontját. 1949. február 3. és 8. között zajlott 
le a Budapesti Népbíróság Ofti Vilmos vezette különtanácsa előtt Mindszenty József 
és további hat vádlott társának a pere. Ennek végén a bíborost életfogytig tartó 
fegyházbüntetésre ítélték. Formailag egyértelműen koncepciós perrel távolították 
el az egyház éléről az új hatalom legkeményebb ellenfelét, fokozva a félelem légkörét, 
s növelve az egyháziak és a hívők passzív rezisztenciáját. 

Az Országgyűlés 1949. augusztus 18-án fogadta el a Magyar Népköztársaság 
alkotmányát (1949:20. tc.). Az alkotmány szerint: ,A Magyar Népköztársaság bizto- 
sítja az állampolgárok lelkiismereti szabadságát és a vallás szabad gyakorlásának a 
jogát. A lelkiismereti szabadság biztosítása érdekében a Magyar Népköztársaság az 
egyházat különválasztja az államtól."" A szeparációt az alaptörvény szintjén kimondó 
alkotmány életbe lépésével megtörtént közjogi értelemben a magyarországi katolikus 
egyház és az állam szétválasztása. Az alaptörvény azonban nem rendelkezett arról, mit 
kell vagy lehet érteni a .vallás szabad gyakorlásának jogán". Éppen ez a jellege tette 
lehetővé és szükségessé a viszony újraszabályozását és olyan megállapodás létreho- 
zását, amelyben ezt konkrétabban megállapítják. 

Magából a szeparációból azonban szervesen következett, hogy 1949 szeptemberé- 
ben megszüntették az iskolai kötelező hitoktatást, és azt fakultatívvá tették. Míg más 
államokban a szeparációs törvény leginkább a közoktatásügyre járt komoly következ- 
ményekkel, addig nálunk egy már kialakult helyzetet . törvényesített". (Így pl. a 
szovjet alkotmányban együtt szerepelt, hogy elválasztják az államot az egyháztól és 
az iskolát az egyháztól.) Magyarországon az iskolaállamosítást kimondó törvény 
annak idején nem szólt az állami iskolákban folyó vallásoktatásról, mivel az akkor 
kötelező volt, így még egy évig kötelező is maradt. A szeparációt követő fakultatív 
hitoktatás viszont a püspökök kötelességévé tette, hogy a hívő szülőket gyermekük 
vallásos nevelésének folytatására figyelmeztessék. Erre az 1949. szeptember 8-i 
közös pásztorlevéllel került sor. 

A katolikus püspöki kar 1949 végéig lényegében sikerrel hárította el a kánonokba 
ütköző megállapodás aláírását, amit az egyre inkább torz államhatalom direkt politikai 
szembenállásként értelmezett. Szinte az egész katolikus egyházat a reakcióval azono- 
sította, a római pápától a legkisebb plébánosig, és tette általános érvényűvé rávonat- 
koztatva a .klerikális reakció" fogalmát. 1949 végén, 1950 elején további konfliktu- 
sok sorozata következett. 

Az egyház és az állam viszonyában 1949-től állandó feszültséget jelentett az 
egyházi személyek állampolgári eskütétele. Az 1949. október 22-i kormányrendelet 
1. §. 4. pontja szerint: ,.A jövedelemkiegészítésben részesülők esküjének szövege a 
következő: , Én,... esküszöm, hogy a Magyar Népköztársasághoz, annak népéhez és 
Alkotmányához hű leszek; az alkotmányt és az alkotmányos jogszabályokat megtar- 
tom; az állami hivatalos titkot megőrzöm; hivatásom körében a nép érdekeinek 
szolgálatával járok el és minden igyekezetemmel azon leszek, hogy működésemmeli 
a Magyar Népköztársaság megerősödését és fejlődését előmozdítsam." A lelkészkedő 
papság mint kongruás, állami fizetéskiegészítésben részesült, tehát ez volt az esküre 
kötelezés jogalapja. A rendelet 2. §. 1. pontja kimondta, hogy az eskü letételének 
módját és idejét az illetékes miniszter (jelen esetben a kultuszminiszter), majd az 
Állami Egyházügyi Hivatal szabja meg. A 2. pont szerint: . Azt, aki az 1. §. ellenére 
az esküt az illetékes miniszter által megállapított időpontig nem teszi le, állásáról, 


6 Az alkotmány idézett helyének értelmezésére lásd a Politikai Főiskola által a vallásszabadságról 1989. 
januásr 28-án rendezett vita anyagát. 

illetőleg a jövedelemkiegészítésről minden igény elvesztésével lemondottnak kell 
tekinteni."? 

Az alkotmányban rögzített szocialista politikai célokat a korabeli egyház a gyakor- 
lati helyzetből kiindulva joggal tekinthette egy ateista világ megteremtése végcéljá- 
nak, aminek előmozdítása ellentétben állt papi mivoltukkal. A kormány viszont nyil- 
ván úgy látta, hogy az egyes személyek eskütételével elismert állam és szocialista 
társadalmi- politikai rendszer kollektív elismerése sem maradhat el sokáig. 

A kongrua megvonásának kilátásba helyezésével késztették a katolikus püspöki 
kart az alábbi, 1949. december 15-én kelt nyilatkozatra: , 1. A Püspöki Kar tagjai mint 
az Egyház tanító és kormányzói hivatalának tagjai, az Egyház gyakorlata szerint 
államesküt csak az Apostoli Szentszék engedélyével tehetnek. 2. A 4.288/1949. sz. 
minisztertanácsi rendeletben érintett többi egyházi személyek (kongruás papok) a " 
kívánt esküt letehetik a kat. erkölcstannak minden esküre vonatkozó elvei szerint."" 

A másik konfliktus az ún. békemozgalomban való részvétel volt. A hatalom azt 
kívánta, hogy a katolikus egyház papjai és maga az egyház is mint intézmény kapcso- 
lódjon bele a párt által irányított békemozgalomba. A püspöki kar ezt 1950. április 
28-i nyilatkozatában megtagadta, mondván, hogy az egyház mindig is ellenezte és 
ellenzi most is a háborút, a tömegpusztító eszközöket, ez a keresztény hitelvek szerves 
folyománya. Az egyház maga többször is kifejtette ilyen álláspontját, és ezt kívánja 
a jövőben is. 

A korabeli békemozgalom kétségtelenül egy hidegháborús világban nagy tömege- 
ket mozgósított a béke mellett. De az adott helyzetben az MDP ezt is saját politikai 
céljaira aknázta ki. A nemzetközi jellegű kezdeményezés 1948-ban Wroclawból 
indult, ahol a .kultúra embereinek" békekongresszusára került sor. Az első béke- 
világkongresszust 1949. április 20. és 25. között tartották egyidejűleg Párizsban és 
Prágában. Ezt követte 1950-ben az ún. stockholmi békefelhívás, amelynek íveit alá 
kellett volna Írni. 

Itthon 1950. június 10-én a Magyar Szent Kereszt Egyesület — az üldözött zsidók 
mentésére még 1939-ben alakult katolikus szervezet — vezetett egy békezarándokla- 
tot a Kelenvölgybe, Szabó /mre apátplébános, Witz Béla budapesti általános érseki 
helynök és Gergely József puúspöki tanácsos közreműködésével." 


00 


A Szentszékkel nem lévén diplomáciai kapcsolata a kormánynak, egy átfogó rendezés 
előmozdítása diplomáciai eszközökkel nem volt lehetséges. Akadályozta ezt az is, 
hogy a püspökök szabad érintkezése Rómával lehetetlenné vált. 

Az állam az 1949-es szeparációt olyan eszköznek tekintette, amely az egyházak 
addigi jogállását megszüntette. De a vallás magánügynek nyilvánításával és a vallás- 
szabadság formai deklarálásával nem az egyház(ak) autonómiájának kiépülése vagy 
tiszteletben tartása következett, hanem a kapcsolatrendszer , újraszabályozása", most 
már egy eltorzuló szocialista hatalom céljai szerint, ami lényegében az egyházak 
korlátozásának egyre szorosabbra vonását jelentette. Ez pedig kimondatlanul is azt 
célozta, hogy az egyház működési szabadságának korlátozásával meggyorsítsák a 
vallás elhalásának objektívként tételezett folyamatát. 

A magyar katolikus püspöki kar képviselőit a tárgyalóasztalhoz ültetni mindaddig 
nem sikerült, amíg a hatalom részint nem nyúlt bele igencsak drasztikus eszközökkel 
és egyoldalúan (a felszámolás célzatát sem titkolva) az egyház belső életébe és 
állagába. Ezt 1950 nyarán két eseménysor tette világossá: az egyik a szerzetesrendek 

7 Esztergomi Prímási Levéltár. Körlevelek 1949. 61. old. 


8 Hatályos jogszabályok gyűjteménye II. köt. 163. old. 
9 Uj Ember, 1950. június 18. 

felszámolása, a másik az egyházszakadással is fenyegethető papi békemozgalom 
megindítása. Mindehhez a hidegháborús hisztéria szolgált nemzetközi háttérül, és 
még egy külső mozzanat: a lengyel püspökök és a szocialista lengyel állam megálla- 
podása. 

A magyar megegyezéshez a varsói fejlemények valóban fontosak voltak, mert a 
magyar püspököknek is hivatkozási alapot jelentettek. De a magyar és a lengyel 
egyházpolitikai állapotok gyökeresen különböztek egymástól, nem is szólva a törté- 
nelmi tradíciókról. A magyar katolikus egyháznak nem abban az értelemben volt 
nemzeti jellege, mint a lengyelnek, s léte sem kapcsolódott az új államisághoz. Nem 
volt kizárólagos sem, bár a többségi felekezet és államegyházi tradíciók maradványai 
kötődtek hozzá. Itt a prímás már börtönben ült, míg Wyszyráski valószínű nemigen 
tudta elképzelni, hogy néhány év múlva rá is sor kerül. A lengyel egyház feltételeket 
szabhatott, mert volt rá ereje, a magyar csak elfogadhatta a kiszabott feltételeket. 

1950 nyarán, amikor a háborús hisztéria tetőpontjára hágott (kitört a koreai háború 
és már folyt a .kis háború" a magyar-jugoszláv határon), Rákosiék döntő lépésre 
szánták el magukat. 1950. június folyamán - több hullámban - drasztikus módon az 
ÁVH irányításával internálták előbb a határsávból, majd máshonnan is a szerzeteseket 
és apácákat." Az elhurcolás durvaságai, az embertelenség teljesen indokolatlan volt, 
függetlenül attól a kérdéstől, hogy mi a szándéka a kormánynak a szerzetesrendekkel. 
Nem értelmezhető másképpen, mint a megfélemlítés eszközének. Az a tény, hogy a 
hatalom most már nem az egyház közéleti funkcióira és szervezeteire mért csapást — 
hiszen. azokat ekkorra már szinte maradéktalanul felszámolták -, hanem az egyház 
szerves részét képező szerzetesrendekre, kényszerítette tárgyalóasztalhoz a püspöki 
kart. (Ez az eljárás olyan horderejű volt, mintha pl. az állam a plébániákat, a püspöksé- 
geket számolta volna fel, a templomokat záratta volna be.) 

A szerzetesrendeknél is az a helyzet, hogy azokat is csak az az egyházi hatóság 
számolhatja fel, amelyik alapította és engedélyezte. Egyetemes alapítás esetén a 
Szentszék, regionális esetben az alapítást jóváhagyó ordinarius. Az államhatalomnak 
Magyarországon arra volt és van jogalapja, hogy megvonja a működési engedélyt 
tőlük akár kollektíven, akár egyes rendektől az ország területén, amint annak idején 
is a működési engedély, a betelepedés lehetővé tétele is a hatalomtól eredt. ( Koráb- 
ban a főkegyúrtól, a királytól, majd az alkotmányos viszonyok között az Országgyűlés- 
től, amely az ilyen engedélyeket becikkelyezte. A megvonásra is volt korábban példa, 
HH. József uralkodása idején, amire Rákosi most nagy örömmel és igencsak gyakran 
hivatkozott is.) 

Grósz József kalocsai érsek, a katolikus püspöki kar az idő szerinti elnöke 1950. 
június 20-án kétségbeesett hangú levelet nyújtott át Darvas József vallás- és közok- 
tatásügyi miniszternek. Ennek lényegét szóban is megismételte, és kérte, hogy az 
állami illetékesek és a püspöki kar kiküldöttjei között mielőbb kezdjék meg a tárgyalá- 
sokat. Grősz érsek említett levelében előadta, hogy 1950. június 7-én és 9-én éjszaka 
320 férfi szerzetest és mintegy 600—-700 apácát a jugoszláv határ mellől és Szentgott- 
hárdról elhurcoltak. ,E megdöbbentő jelenségek az ország minden részében, június 
18-ról 19-re virradó éjszaka megismétlődtek. Ebből meg lehetett győződni, hogy 
tervszerű üldözésről van szó" - közölte a kormánnyal az érsek. Ekkor kb. 2000 
szerzetest és apácát internáltak. ,A püspöki kar a történtek miatt ünnepélyes óvást 
emel, és szükségesnek, valamint alkalmasnak látná olyan tárgyalás megindítását, 
melynek folyamán egyrészt ő a szerzeteseket ért bántalmakat és sérelmeket feltárhat- 
ná, másrészt a kormány képviselői kifogásaikat felhozhatnák, hogy Így mindkét rész 


10 A szerzetesrendek - a női rendek - felszámolásának művészi bemutatása az 1989-es filmszemlén díjat 
nyert , Evilágból..." című dokumentumfilm, amelynek rendezője Tölgyesi Ágnes. 

egyetértésével a sérelmek orvoslásának módját megtalálnók, és az annyira szükséges 
és óhajtott békét belföldi vonatkozásban is előmozdíthatnók."" 

Az egész püspöki kar véleményét megfogalmazó levél a főpapoknak még ebben 
a súlyos helyzetben is higgadtságát és a békés megegyezésre való készségét mutatta. 
(De az is világos belőle, hogy — a már említett okok miatt — még ekkor sem ajánlották 
a generális rendezésről való tárgyalást, hanem a konkrét sérelem orvoslását kívánták.) 

Beresztóczy Miklós szerint még Grősz levelének átadása előtt, de valószínűleg az 
első éjszakai elhurcolások után, Kádár János belügyminiszter és ő, mármint Beresz- 
tóczy tárgyalásokat kezdtek az állam és az egyház közötti viszony rendezéséről. 
Beresztóczy ekkor esztergomi kanonokként káptalani helynök volt, de ilyen tárgyalá- 
sokra semmiféle általános felhatalmazása nem lehetett. Így csupán előzetes puhato- 
lózásról beszélhetünk." 

Darvas József kultuszminiszter még aznap, június 20-án megküldte Grősz levelét 
Rákosinak, aki mint a minisztertanács elnökhelyettese vett részt a tárgyalásokban. 
(Tehát nem a tárca szerinti kultuszminiszter, netán a kormányfő vagy a belügyminisz- 
ter intézkedett.) Darvas azt is közölte, hogy Grősz érsek az egyház részéről Czapik 
Gyula egri érseket, Hamvas Endre csanádi püspököt, Sárközy Pál pannonhalmi 
bencés főapáthelyettest, Sík Sándor piarista tartományfőnököt és Schrotty Pál feren- 
ces általános rendfőnöki rendkívüli megbízottat nevezte meg az egyházi tárgyalóbi- 
zottság tagjaiul. Ehhez el kell mondanunk, hogy Czapik érsek lényegében 1945-től 
a hierarchián belül a kompromisszum, a modus vivendi szorgalmazója volt, nemegy- 
szer ütközött össze Mindszentyvel. Mint ilyen, Rákosi számára talán az egyedül 
elfogadott tárgyalópartnernek számított. Hamvas püspök korábban esztergomi aulis- 
ta volt, Serédi embereként került a csanádi püspökségbe. A Mindszenty-ügyben 
rövid ideig őrizetbe is vették, de utána a megegyezés egyik szószólója lett a püspöki 
karban. A szerzetesrendi vezetők közül kétségtelen Sík Sándor tűnhetett a leginkább 
haladónak Rákosiék szemében, hiszen addig is hajlandó volt az együttműködésre. De 
a másik két rendi vezető is késznek mutatkozott - rendjük és egyházuk érdekében - 
az ésszerű kompromisszumokra. Az sem elképzelhetetlen, hogy Rákosi eleve csak 
azon rendek képviselőit fogadta el tárgyaló félnek, amelyek meghagyását eleve 
elhatározta. 

Rákosi Mátyás a javaslatot a Minisztertanács elé vitte, amely 1950. június 28-ban 
jelölte meg az első tárgyalási napot. Ugyanakkor ragaszkodott ahhoz, hogy az egyhá- 
zi bizottságban — mint annak vezetője — vegyen részt Grősz érsek is, a püspöki kar 
elnöke, aki e kívánságnak eleget is tett. Egyúttal kijelölték a kormánybizottságot is, 
amelynek vezetője Darvas mint kultuszminiszter, tagjai Rákosi Mátyás és Bognár 
József akkori belkereskedelmi miniszter lettek. Eredetileg tervbe vették, hogy amint 
a szerzetesrendi vezetők az egyházi bizottság .szakértői", úgy ennek megfelelően 
három miniszteriális szakértő is részt vesz: a Belügy-, valamint egy a Vallás- és 
Közoktatásügyi Minisztériumból és egy a Pénzügyminisztériumból. A nyolc forduló - 
ból álló, 1950. június 28. és augusztus 24. között, általában hetente egy alkalommal 
folyó tárgyalássorozaton a kormányszakértők közül csak a belügyminisztérium egyik 
államtitkára vett részt (de ő állandóan). A két tárgyalóbizottság közötti összekötő 
funkciót Beresztóczy Miklós látta el. 

Kétségtelen, hogy a két hónapos tárgyalássorozatot Rákosi Mátyás és Czapik 
Gyula egri érsek küzdelmeként is értelmezhetjük. A többiek, főként Bognár és Ham- 
vas teljes passzivitást mutattak. Rákosi szinte lerohanta a tárgyaló partnereket. Pozicio- 
nális fölényét nemcsak az erőszakra és a megtorlásra történő utalásokkal támasztotta 

11 A dokumentumkötetünkből idézett részeket külön jegyzetben nem jelöljük. 

12 Ez tehát még a szerzetesek internálása előtt, de mindenképpen Grősz érsek levele előtt, Kádár János 


belügyminiszterségének a végén történhetett. Beresztóczy nem ad bővebb felvilágosítást sem a tárgyalás 
idejéről, sem témájáról. Beresztóczy Miklós: Id. mű, 20. old. 

alá, hanem adatszerűen is felkészült egy-egy fordulóra. Általában véve számszerűen 
is pontos képet alkotott az egyház helyzetéről. De még egyháztörténetből is készült, 
leginkább a jozefinista egyházpolitikát, a francia szeparációt és a lengyel megállapo- 
dást tanulmányozta, és nagy élvezettel olvasta a püspökök fejére a Horthy-korszak- 
ban elfoglalt pozícióikat. 

Az első tárgyalási napon Grősz érsek a kényszerhelyzetre mutatott rá, amely nem 
biztatott sok reménnyel egy alkalmas megállapodásra. Közölte, hogy csak a szerzete- 
sek ügye lehet a megbeszélések témája. , Felháborító volt az eltávolítás módja is. 
Akiket jogosan távolítanak el valahonnan, azokat nem kell éjszaka elvinni" — mondta, 
de a püspöki kar békés megegyezési szándékát és állampolgári hűségét hangoztatta. 
Ezt követően Czapik érsek a puspöki kar 11 pontból álló tárgyalási javaslatát terjesz- 
tette elő, amelyek kizárólag a szerzetesek kérdésével foglalkoztak. 

Rákosi kiindulásként leszögezte, hogy a kormány a szerzetesrendekre vonatkozóan 
nem köt külön megegyezést az egyházzal. Ugyesen visszájára fordította az egyháziak 
érvelését: ha a szerzetesrendek elválaszthatatlan részei az egyháznak, akkor ügyük is 
elválaszthatatlan az egész egyház helyzetétől. Tehát csak az összmegoldás keretében 
rendeződhet — amint rendeződött" is — a szerzetesek ügye. 

A püspökök ellenállását Rákosi a számukra még rosszabb megoldás kilátásba 
helyezésével igyekezett megtörni. Azzal fenyegetőzött, ha a megoldásban az egyhá- 
ziak nem működnek közre, akkor a hatalom egyoldalúan jár el. A szerzetesrendek 
felszámolását a tőkések kisajátításához hasonlította. Azokat sem kérdezték meg, mit 
szólnak a kisajátításhoz. Ilyen profán példák nemcsak cinizmusáról árulkodnak, ha- 
nem a helyzet félreértéséről is. A tőkések kisajátításával a magyar nép nagy része 
akkor valószínű egyetértett, de azt még Rákosi sem hihette komolyan, hogy a szerze- 
tesrendek felszámolása a 6,5 millió katolikus egyetértésével találkozhat. 

A kormánybizottság nem fogadta el a Róma beleegyezésére, illetve illetékességére 
utaló kifogásokat sem. A lengyel példával bizonyította, hogy egy ország püspöki kara 
igenis köthet megállapodást az állammal. E kérdésben Rákosi többször is konzultált 
a lengyel vezetőkkel. Ha ott megtalálták a lehetőséget a megállapodásra, itt is meg 
kell találni. A lengyel megállapodás szövegét is alaposan tanulmányozta, és a magyar 
kormány első javaslatának a megfogalmazásánál is alapul szolgált. De a fennmaradt 
jegyzőkönyvekből az is kitűnik, hogy a lengyel példára való hivatkozás éppen úgy a 
nyomásgyakorlás egyik eszköze volt, mint az 1948-as protestáns egyezmények fel- 
emlegetése. Rákosi már az első napon leszögezte: ,Mi igyekeztünk ezen a téren 
megegyezést létrehozni, mert tudjuk, hogy igazunk van, és hosszú távon nálunk sem 
lehet más az egyházak fejlődése, mint a Szovjetunióban..." Tehát nem a lengyel 
példa, hanem a sztálini szovjet modell követése volt a magyar egyházpolitika célja is. 

A .lengyel példa" azonban a püspökök számára is kiutat kínálhatott, hiszen mégis- 
csak precedenst teremtett. A tárgyalások megkezdésének hírére a Szentszék rosszal- 
lását fejezte ki. Ezután következett a püspöki kar 1950. július 4-i konferenciája, 
amelynek döntenie kellett a hogyan tovább kérdéséről. Végül is a tárgyalások folyta- 
tása és a generális rendezés mellett foglaltak állást. 

Az áthidaló megoldást a kánoni tilalom, a szentszéki tiltás és a tragikus helyzet 
között a következő formulában találták meg, amelyet Czapik érsek fogalmazott meg, 
de a püspöki kar közös határozataként kerult a további dokumentumokba: ,Sem 
konkordátum, sem a diplomáciai értelemben vett modus vivendi megkötésére a 
püspöki kar nem jogosult. Az Egyház és az Állam viszonyának rendezése ugyanis, 
minthogy ez a fontos dolgok (res maiores) körébe tartozik, az Apostoli Szentszék 
kizárólagos joga. Ez azonban nem akadályozza azt, hogy az Egyház és Állam között 
súrlódási felületet képező és mindkét oldalról kifogásokra okot adó helyzet tisztázásá- 
ra megbeszéléseket ne folytassunk, és ezen megbeszéléseken olyan kötelező megál- 
lapodásokat ne kössünk, melyeknek összessége az Egyház és az Állam kölcsönös 

viszonyában a békét és nyugalmat elősegítheti és megteremtheti." A tárgyalásokon 
végül is ezen az ,elvi alapon" állt a püspöki bizottság, és ez adta az egyezmény 
aláírásának alapját is — amint azt Grősz érsek ahhoz fűzött kísérő levele is tartalmazza. 
Rákosinak nem kellett valamiféle elvi alap, neki elégséges volt a jozefinista modell 
és a sztálini példa: , Meg akarom értetni az urakkal, hogy el vagyunk szánva a kérdést 
így vagy úgy megoldani, biztos, hogy meg fogjuk találni a megoldást" -— közölte 
egyházi partnereivel. 

A szerzetesrendekkel szembeni eljárás mellett a püspökök tárgyalásra és megegye- 
zésre késztetésének - és így a kánonok kényszerű megkerülésének - másik kiváltó 
oka a katolikus papi békemozgalom 1950. augusztus 1-jén történő megindítása 
volt." 

A budapesti papi gyűlést 31 tagú előkészítő bizottság szervezte meg. A gyűlés 
elnöke ennek egyik tagja, Szécsi Antal volt. A korabeli sajtó szerint .mintegy 300 
pap" vett részt. A gyűlésről kiadott brosúra függelékében pontosan 273 név szerepelt. 
Horváth Richárd ciszterci paptanár, Balogh páter és a meghívott Darvas József 
kultuszminiszter mondott beszédet. Ezek a korabeli, Révai József-féle történelem- 
szemléletnek megfelelően értékelték az egyház múltját és szerepét a nemzet életében 
és vonták le abból az akkori mának szóló konklúziókat. A résztvevők elfogadtak egy 
határozatot, amely a már említett jelszó szellemében az egyházhoz és a pápához való 
hűség hangoztatása alapján, sürgette a püspöki kart az állam és a szocialista vívmá-: 
nyok elismerésére, a tárgyalások gyors és sikeres befejezésére és a kötendő megálla- 
podás betartására. Végül határozatilag kimondták a Katolikus Papok Országos Béke- 
bizottságának a megalakulását. A bizottság elnöke Beresztóczy Miklós, titkára pedig 
Horváth Richárd lett. 

A papi békemozgalom életre hívásában részt vevők személyes indítékai és körülmé- 
nyei nyilván sokfélék voltak: a tényleges demokratikus és szociális meggyőződéstől 
a karriervágyon át a kényszerítő körülményekig bezárólag. Az azonban nyilvánvaló, 
hogy ez a mozgalom nem csatolt vissza az egyházon belüli korábbi haladó, demokra- 
tikus és szociális törekvésekhez, így pl. az 1918-1919-es Papi Tanácshoz, Giesswein 
Sándor és társainak őszinte keresztényszocializmusához, vagy az 1930-as évektől 
jelentkező kereszténydemokrata és antifasiszta csoportokhoz sem. A példaképek 
felsorolásánál megálltak Horváth Mihálynál és 1848-nál. A hatalom viszont úgy vélte, 
hogy e mozgalommal és szervezettel demonstrálni lehet az alsópapság és a főpapság 
Örök" szembenállását, az egyházon belüli reakcióval szembeni haladó törekvéseket, 
amelyek a főpapságot a megegyezésre késztethetik, és a megállapodás betartására 
is ellenőrző szerepet gyakorolhatnak. 

Továbbá Rákosi azt sem rejtette véka alá, .hogy végső esetben ezt a mozgalmat 
felhasználva, a megegyezésre nem hajló püspökökkel szemben az egyházszakadást 
is felidézhetik, amire ekkorra már több precedens is volt. (Elsősorban a kínai nemzeti 
katolikus egyház létrehozása, vagy Sztálin akciója az ukrán görögkatolikus — unitus 
— egyház visszakényszerítésére az orosz ortodox egyházba, avagy a román kormány 
ugyanilyen eljárása az erdélyi görögkatolikusokkal szemben.) 

Így tehát 1950 nyarára olyan szituációt teremtett a hatalom — a szerzetesrendek 
megkezdett felszámolásával és az egyházon belüli ellenzék, a papi békemozgalom 
életre hívásával —, ami a katolikus püspöki kart a tárgyalásokra kényszerítette. 


La E an E Hg 
13 Az alakuló gyűlésről kiadott brosúra — , Katolikus papok a békéért" Bp. 1950. - tartalmazza az elhang- 


zott beszédeket, a határozatot és a résztvevők nagyrészt fiktív névsorát. Részleteiben ez a korabeli sematizmu- 
sokkal való összevetésből derül ki. 

A második tárgyalási fordulóban végül is eldőltek az alapkérdések, és a további 
megbeszélések már a részletkérdésekben hoztak csak kemény csatákat. A második 
héten az egyházi tárgyalóbizottság előterjesztette új, 21 pontos javaslatát, amely 
magában foglalta a legfontosabb megoldásra váró kérdéseket és az általános meg- 
egyezés lehetőségét is. Eszerint a püspöki kar elismeri a szocialista államot és társa- 
dalmi rendet, annak építésében közreműködik, és megakadályozza az egyházon 
belüli az elleni tevékenységet. Ehhez képest tudomásul veszi mint kényszerhelyzetet 
a szerzetesrendek működési engedélyének megvonását, azaz megszüntetését, és 
kitárgyalják a személyek további sorsát, és az esetleges megmaradók kiválasztását. 
Az előterjesztés egyes megfogalmazásai azt mutatják, hogy ekkor már a püspökök is 
ismerték a lengyel megállapodás szövegét. i 

Az alapkérdések tehát az első és a második fordulóban lényegében tisztázódtak, 
a kivitelezés nehéz munkája maradt hátra. Ez viszont az egész egyház helyzetét, 
pozícióit érintette, nem is szólva a több ezerre tehető szerzetespapról és a tízezres 
tömegű apácarendekről. (A feloszlatáskor a férfi rendek száma 23 volt, 182 rendház- 
ban 2582 szerzetes pap élt. A 44 apácarendben kb. 450 házban 10 000 apáca volt.) 

Az érdemi tárgyalások megindulásakor Czapik érsek fogalmazta meg találóan a 
kormány által képviselt egyházpolitika posztjozefinista jellegét: , Egyik oldalon Szét- 
választanak, a másik oldalon azt akarják, hogy kapcsolódjunk össze. Mégis mi szab- 
juk meg, ha szét vagyunk választva, hogy hol fogunk összekapcsolódni. Azok ne 
legyenek szellemileg, mert akkor tessék a dialektikus materializmust, az istentelensé- 
geknek és tanoknak, akcióknak ügyét félretenni, eltiltani, ami velünk nem egyezik. 
Hagyjuk ezt így, én nem bántom az Önök dialektikus materializmusát. .." Czapik érsek 
közölte, hogy anyagilag sem kívánnak az államtól függni (amit a protestánsokhoz 
hasonlóan, nekik is a 20, illetve 18 évig folyósítandó kongrua jelent); inkább legye- 
nek még szegényebbek, de önállóak. A főkegyúri jog kérdését csak a vatikáni—-magyar 
relációban látta kezelhetőnek. A szerzetesrendekkel kapcsolatban elfogadta, hogy a 
határsávból katonai okokból kitelepítik őket, és egyes egyéneket, ha a deliktum 
bizonyított, megbüntetnek. De a feloszlatásban a püspöki kar nem működhet közre, 
csupán a másik oldalról tett lépések előtt kényszerből meghajolhat. (A radukcióra 
egyébként a természetes kihalást tartotta kézenfekvőnek.) 

Czapik érsek közölte Rákosival, hogy ha a kormány megvonja a szerzetesrendektől 
a működési engedélyt az ország területén — amire joga volt —, az a következményeket 
illetően azonos az itteni rendként való megszűnéssel. (Nyilván nem értette ezt az 
egyes személyekre, akiknek egyházi státusán állami rendelkezés nem változtat. Ráko- 
sit viszont ez a tény már aligha érdekelte.) Ebben a kérdésben Grősz érsek a kemé- 
nyebb ellenállást képviselte. Közölte Rákosival, hogy valamennyi szerzetesrend meg- 
szüntetésébe soha nem egyeznek bele. Rákosi ezt előre sejthette vagy tudta, és csak 
taktikaként kezdte azzal, hogy minden rendet felszámolnak. Meglehetősen flegmán " 
közölte Grősz érsekkel, hogy ha már ezen múlik, , jelképesen néhány szerzetesrendet 
hagyunk megf. Most mint engedményt és a püspökök , vívmányát" könyvelte el a 
dolgot. Valóban kisszerű és méltatlan játék volt ez. A jelképesen megmaradó néhány 
szerzetesrend melyike és mikéntje képezhette csak a további alku tárgyát. A jozefinis- 
ta modell alkalmazására utal az is, hogy a megmaradók és ma is létezők csak tanítással 
foglalkozhattak. 

A másik megoldandó kérdés a szétszóratott rendtagok további sorsa volt. A nyug- 
díjképesek és betegek otthonba kerülése mellett — és a megmaradó négy rendbe 
tartozó minimális állományon, rendenként kb. 60 főn túl — mi legyen a még Így is 
majd 10 ezres tömeggel, a magasan kvalifikált, küldetéses emberekkel? Az apácák 
további sorsa talán a tárgyalásokon kisebb szerepet kapott, hiszen az ő átállásuk 
világi munkálkodásra mégis inkább reálisnak tűnt. (A családhoz való visszatérés- 
sel, s a kettesével élés formájában is inkább el tudták látni magukat, mint a férfiak.) 

Igazából a felszentelt és magas műveltségű szerzetespapok sorsa vált tragikussá, 
részint a felszámolt rendeké, részint a megmaradók közötti létszámfölöttieké. Az 
egyházi bizottság majd 800 szerzetespap lelkipásztori szolgálatba való átvételét 
javasolta, ennyire téve a hiányt, illetve csak Így nem csökkent volna a lelkipásztori 
munkát végzők összlétszáma. Ezzel szemben a kormánybizottság a végsőkig ragasz- 
kodott a maximum 400 fő átvételéhez. Ebben a kérdésben nem is tudtak megegyezni, 
hanem a megállapodás aláírása után egy kormányrendelet döntötte el a kérdést, 
néhány tucattal emelve a 400 fős létszámot. A szélnek eresztett rendtagok további 
sorsát a kormány - bár tettek rá kísérleteket — nem tudta nyomon követni és kézben 
tartani, esetleg csak rendőri eszközökkel. Az egyezmény értelmében szervezett paritá- 
sos bizottság rövid működése során e téren ugyancsak nem bizonyult hatékonynak. 

A tárgyalások utolsó, nyolcadik fordulója augusztus 24-én zajlott le, ahol a távol 
lévő Rákosit Kádár János volt belügyminiszter, az MDP egyik vezetője országgyűlési 
képviselői minőségében helyettesítette. Ekkor fogadták el a megállapodás végleges 
szövegét. Ugyanekkor a jelen lévő belügyi államtitkár már ismertette az Elnöki Tanács 
által 1950. szeptember elején kiadandó törvényerejű rendeletnek a belügyben készí- 
tett tervezetét a szerzetesrendek működési engedélyének megvonásáról. 

Mielőtt az egyezményt Grősz érsek hivatalosan aláírta volna, azt az augusztus 29-i 
püspöki konferencia elé terjesztette jóváhagyás végett. A grémium a szöveget jóvá- 
hagyta. Erről még aznap a konferencia elnöke levélben tájékoztatta Darvas József 
kultuszminisztert. Így. került sor a hivatalos aláírásra másnap, augusztus 30-án. Az 
ismert szövegű megállapodást tehát az egyház részéről Grősz József kalocsai érsek 
az egész püspöki kar kollektív beleegyezésével és egyetértésével Írta alá. (A kormány 
részéről pedig Darvas.) Sőt mi több, Czapik érsek kimondott kívánságára az egyez- 
mény egy példányát a püspöki kar valamennyi tagja ellátta saját kezű aláírásával. Erre 
azért volt szükség, hogy az egyébként csak a pápától függő ordináriusok is magukra 
nézve kötelezőnek tekintsék a püspöki kar elnöke által aláírt egyezséget. (Egyébként 
olyan példány is szerepel az iratok között, amelyen a keltezés augusztus 31., és az 
aláírások Grősz után Czapik Gyula egri érsek, Dudás Miklós hajdúdorogi gk. püspök, 
Shvoy Lajos székesfehérvári püspök és Pétery József váci püspök.) " 

A létrejött megállapodás jogi minősítését már akkor sem lehetett megoldani. A ká- 
nonok szerint nem volt érvényes, a Szentszék hivatalosan nem is ismerhette el, 
esetleg tolerálta vagy hallgatólagosan tudomásul vette. De nem közölték a Magyar 
Közlönyben sem, így az állam sem tette egyértelművé jogi jellegét. Végül is a Kis 
Ujság publikálta 1950. szeptember 1 -jei számában. Nem csodálható, hogy a Vatikán 
a magyar megállapodást jobban sérelmezte, mint a lengyelt. A magyar egyház sokkal 
többről kényszerült lemondani, és sokkal kevesebb lehetősége maradt meg. Ebben 
a Szentszék rosszallását fejezte ki az egyezmény aláírása miatt." Főként a klauzula 
(Függelék) elmaradását hiányolták, amely a lengyelben a Szentszék jogainak fenn- 
tartását jelentette. (Ilyen klauzulát a magyar püspöki bizottság is beterjesztett a 
tárgyalásokon, de azt Rákosi elutasította.) "" A szentszéki hivatalos tiltakozás elkerül- 
hetetlen volt, hiszen itt jogi kérdések fenntartása is kockán forgott. De a római magyar 
ügyvivő egykori jelentése szerint Montini helyettes államtitkár állítólag szóbeli meg- 
hatalmazást küldött Grósz érseknek a tárgyalások folytatására és a megállapodás 


14 Kis Újság, 1950. szeptember 1. (Azóta több ízben is közölték.) A publikussá vált egyezményen a 
kormány részéről Darvas József vallás- és közoktatásügyi miniszter, az egyház részéről Grősz József kalocszi 
érsek mint a püspöki kar az idő szerinti elnökének aláírása szerepel csak. 

15 1950. október 9. 6990/1950. sz. Stehle, Hansjakob: Die Ostpolitik des Vatikans. München-Zürich 
19765. R. Piper Verlag 311-313. oldalak között fakszimilében is közli a latin nyelven írt levelet. 


16 A dokumentumot a Grősz-perben 1951-ben szerepeltették, mint a házkutatáskor lefoglalt bűnjelet. 
Ugyanott, 313. old. 

aláírására." Az ilyen szóbeli üzenetek hitelét azonban forrásokkal aligha lehet érdem- 
legesen alátámasztani. Végül is a püspöki kar 1950. szeptember 27-én kelt pásztorle- 
velében hivatalosan és nyilvánosan is megnyilatkozott a megállapodásban foglaltak - 
ról, és azok betartására szólította fel a papságot és a híveket. 

Az 1950-ben aláírt megállapodásból következően számos fontos, az egyház életé- 
be mélyen vágó intézkedésre került sor. A legfontosabb kétségtelenül a rendek 
felszámolása volt. Az Elnöki Tanács 34/1950. sz. törvényerejű rendelete 1950. szep- 
tember 7-én jelent meg a Magyar Közlönyben, amely a szerzetesrendek működési 
engedélyének megvonásáról szólt. A legújabb Katolikus Almanach adatai szerint 
2300 férfi szerzetes és 8800 apáca került így a szétszóratásba." A négy rend számára 
engedélyezett 8 katolikus gimnázium 1950. szeptember 17-én nyitotta meg az új 
tanévet. 

A másik fontos lépés az egyezményt követően a Pázmány Péter Tudományegyetem 
Hittudományi Karának kikülönítése, és az 1950:23. tvr-rel Római Katolikus Köz- 
ponti Hittudományi Akadémiává szervezése volt. Ez is jelezte, hogy az egyház ki van 
rekesztve a tudományos életből, a kultúra műveléséből is. 

Az egyezmény értelmében felállították a paritásos bizottságot is, amely 1950. 
szeptember elejétől az év végéig nagyjából rendszeresen működött, de 1951 elején 
elhalt. Ennek a kormány részéről Bognár József, továbbá Olt Károly pénzugyminiszter 
és Jóboru Magda közoktatásügyi államtitkár, egyházi részről Czapik érsek és Hamvas 
püspök voltak a tagjai. Az egyik tag közlése szerint kb. 6000 szerzetesről és apácáról 
nem volt adatuk, hogy mi lett velük. 

A paritásos bizottság felszámolása nyilván kapcsolatban volt azzal, hogy 1951 
elején kikülönítették az addigi vallás- és közoktatásügyi minisztériumból a vallási 
ügyekkel foglalkozó főosztályokat, és az 1951:1. tc.-vel felállították az Állami Egy- 
házügyi Hivatalt. Ez az új kormányszerv vitte tovább mind a minisztérium, mind a 
paritásos bizottság idevágó feladatait. Az 1951. május 19-én létrejött ÁEH június 
folyamán az egyházmegyék ordináriusai, illetve a endfőnökök mellé ún. egyházügyi 
biztosokat nevezett ki, akik az egyház működését gyakorlatilag adminisztratív ellenőr - 
zés alatt tartották. 

Az 1951-es év azonban a politikában is a személyi kultusznak és a törvénysértések - 
nek talán a mélypontja volt. Májusban letartóztatták Grősz József kalocsai érseket, az 
egyezmény aláíróját, és szerzetesrendi vezetőkkel, illetve volt kereszténypárti politiku - 
sokkal együtt egy már akkor is nevetségesen átlátszó koncepciós eljárás alá vonták. 
Az ítélet a perben 1951. július 28-án lett kihirdetve, az érseket 15 évi fegyházbünte- 
tésre ítélték. Az egyház korlátozása terén fontos lépés volt az 1951. július 3-i 1951:20. 
tvr., amely az Elnöki Tanács, illetve az ÁEH előzetes hozzájárulásához kötötte az 
egyházi tisztségek betöltését és az áthelyezéseket is. Ez a volt főkegyúri jog Rákosi 
Mátyás által értelmezett , folyományaként" került bevezetésre. 

A Grősz-ügy kapcsán történt letartóztatások hatására, Czapik érsek vezetésével, aki 
ekkor a püspöki kar elnöke lett, az ordináriusok és a rendfőnökök 1951. július 21-én 
a Parlamentben ünnepélyesen esküt tettek az alkotmányra, és valamennyi egyházi 
személyt ennek letételére köteleztek. 


Gergely Jenő 


17 Beresztóczy Miklós: ld. mű, 21. old. A szerző az Országos Levéltár Külügyminisztérium 27.911/1950. 
pol.res. sz. iratra hivatkozik. 

18 A szerzetesházak kiürítésére 1950. szeptember 7. és december 5. közötti három hónapban került sor. 
A Magyar Katolikus Almanach szerint 2300 szerzetes és 8800 apáca kerult a szétszóratásba. (Bp. 1988. Szent 
István Társulat, 31. old.) 


Az állam és a protestáns egyházak egyezménye 


Az utóbbi két-három évben mind több szó esett az egyházak, a vallásos emberek 
konstruktív politikai szerepvállalásáról, mind több figyelem fordult közéleti, karitatív 
tevékenységükre. Egyre nyilvánvalóbbá vált, hogy az egyházak - fejlődésünk jelenle- 
gi szakaszában is, vagy egyre inkább - integráns részei társadalmi, politikai életünk- 
nek; mind a nemzetközi életben, mind az ország belső életében fontos szerepet 
töltenek be. Az a folyamat, amely a jelenlegi állapotokat eredményezte, az egyházak 
helyzetének felszabadulás utáni újrarendezésével (1948-1950) indult. Az állam és az 
egyházak közötti egyezmények, illetve a Magyar Népköztársaság alkotmánya hatá- 
rozták meg azokat a feltételeket, amelyek ma is keretet adnak az egyházak mindenna- 
pi életéhez. Az alapszerződések nyomában kialakuló, mélyen ellentmondásos időszak 
után az utóbbi harminc évben sikerült olyan gyakorlatot érvényesíteni, amely biztosít: 
ja mindkét fél szuverenitását, egyúttal lehetőséget nyújt az élet minden területén az 
együttműködésre. 

Tanulmányomban, ha még oly vázlatosan is, a protestáns egyházak egyezményhez 
vezető útját veszem vizsgálat alá. A protestantizmus keretébe Magyarországon a 
református, az evangélikus, az unitárus egyházak - ezeket történelmi protestáns 
egyházaknak is szokás nevezni - és a felszabadulás idején a Szabadegyházak Szövet- 
ségébe tömörült baptista, metodista, adventista stb. kisegyházak tartoznak. Az 1949- 
es népszámlálás adatai szerint a magyar társadalom közel 30 százaléka tartozott a 
protestáns egyházak kötelékébe. ; 

A felszabadulás után nyilvánvalóvá vált, hogy az egyházak és az újjászervezett 
állam kapcsolatát új alapokra kell helyezni, és a demokrácia feltételeinek megfelelően 
át kéll alakítani. Az ideiglenes államhatalmi és államigazgatási szervek nem tekintették 
feladatuknak az egyházak helyzetének megváltoztatását, de már ebben az időben 
megoldásra váró problémák sokasága tolult az újonnan alakult szervek elé. Első 
feladat volt a vallásszabadság biztosítása, a háború előtt és alatt hátrányos helyzetbe 
szorított egyházak joghátrányának felszámolása. Az egyház- és valláspolitika köz- 
ponti kérdései ekkor a következők voltak: az egyházak jogi státusának szabályozása, 
viszonosságuk - kölcsönös kötelezettségek vállalása — kimondása és biztosítása, a 
szeparáció, illetve az új kapcsolatrendszer kialakítása. 


Az egyházak jogi helyzetének alakulása 


Az egyházakat a felszabadulás előtt jogi szempontból három osztályba sorolták: a 
bevett felekezetek az államtól támogatást kaptak, önkormányzatuk volt, közvetlenül 
beépültek az állam életébe. Az elismert és el nem ismert felekezetek ilyen lehetősé- 
gekkel nem rendelkeztek, a felekezetenkívülieket pedig még külön szankciók is 
sújtották. 

Ebben a jogrendszerben a protestáns egyházak közül különösen nehéz helyzetben 
voltak a Szabadegyházak Szövetségének egyházai, a baptista felekezetet kivéve, mert 
el nem ismert státusban éltek. A jogsérelmet szenvedő egyházi közösségek, a Szabad- 
egyházak Szövetségébe tömörült kisegyházak a felszabadulás után egyik legfőbb 
feladatuknak egy új vallásügyi törvény kiharcolását, hátrányos helyzetük megszünte- 
tését tekintették. A Szövetség Elnöki Tanácsa 1945 márciusában Ú/ vallásügyi tör- 
vényt kérünk! Szabad államban szabad egyházak címen emlékiratban fordult az 

Ideiglenes Nemzetgyűléshez és az ideiglenes Nemzeti Kormányhoz. Ebben a doku- 
mentumban elsőként fogalmazták meg az állam és az egyház teljes szétválasztásának 
szükségességét. 

A kormány egyik első nemes gesztusa volt, hogy megszüntette a kisegyházakat 
sújtó rendeleteket. 1945. július 30-án a belügyminiszter rendeletben engedélyezte a 
kisegyházak szabad működését, a kizárólag vallásos összejövetelek nem estek gyüle- 
kezési tilalom alá. Lényegében megszűnt minden korlátozás. 

A rendelet a vallási türelem megnyilvánulása volt, amely mindazonáltal nem jelen- 
tette a kisegyházak jogi helyzetének végleges és teljes körű rendezését. 

Az ideiglenes állami szervek a népellenes törvények, rendeletek felszámolásával 
kezdték meg az egyházak jogállásának módosítását. A kezdeti lépések egy sor intéz- 
kedésen keresztül vezettek el az 1947. évi XXXIII. tc.-ig, amely végérvényesen szabá- 
lyozta a szabad és egyenlő vallásgyakorlat feltételeit. Ebben a sorban meghatározó 
jelentőségű volt az 1946. évi I. tc., amely Magyarország államformájáról intézkedett. 
A törvénycikk preambulumában az állampolgárok természetes és elidegeníthetetlen 
jogaként ismerték el a vallásszabadságot. Az 1947. évi XXXIII. tc. a bevett és az 
elismert vallásfelekezetek között felállította a viszonosságot, megszüntetve az elis- 
mert felekezetek hátrányára fennálló különbságeket. 

Tény: jogi szempontból nagy lépést jelentett az egyházak tényleges egyenjogúsítá- 
sa, a viszonosság megteremtése, de a kisegyházak helyzetét alapvetően ez nem 
érintette. A szabadegyházi csoportok, mivel el nem ismert státusban voltak, továbbra 
is hátrányos megkülönböztetésben éltek. A törvénycikk áldásos hatása csak a bap- 
tista és a- közvetlenül a törvénycikk megalkotása előtt elismertséget nyert — metodis- 
ta egyházra terjedt ki. 

A kisegyházak — a történelmi protestáns egyházaktól eltérően - nem kötöttek 
egyezményt az állammal. 

A szabadegyházi csoportokkal foglalkozó szakirodalomban kialakult az a véle- 
mény, hogy ezek a kis vallási közösségek azért nem kötöttek egyezményt, mert nem 
terhelték vitás kérdések a kapcsolatukat, nem voltak rendezetlen anyagi ügyeik, nem 
tartottak fenn iskolákat, nem rendelkeztek földbirtokkal. Másrészt kiemelik azt, hogy 
a szabadegyházi közösségekre is teljeskörűen vonatkoztak az egyezmény előírásai. 
Ezek az állítások és érvek azonban csak részben fedik az igazságot, s az 1956 utáni 
időszak viszonyainak visszavetítéseként értelmezhetők. Ekkor még a protestantizmu - 
son belül nem voltak olyan mélyek az ökumenikus kapcsolatok, mint ahogyan a 
hatvanas években az kialakult. Ebből eredően sem a történelmi egyházak, de a 
kormányzat sem azonos mércével mérte a kisegyházakat. A kormányzat a szabadegy- 
házi csoportból a többséget, mint el nem ismert felekezetet, nem is tekintette partner- 
nek. Ez megmutatkozik abban is, hogy a kormány csak a kisegyházak központi 
szervének, illetve a két elismert felekezet — baptista, metodista — részére nyújtott 
államsegélyt. 


Egyezmény - szeparáció 


Amióta a felszabadulással a politikai életben bekövetkezett a gyökeres fordulat, azóta 
minden világosan látó egyházi ember tudta, hogy előbb vagy utóbb gyökeres változás 
fog bekövetkezni az állam és az egyház kapcsolatában, elkerülhetetlen a szeparáció. 
Ennek ellenére azt az álláspontot képviselték, hogy ,az egyház a maga részéről nem 
tesz kezdeményező lépéseket ebben az ügyben, hanem majd ha az állam napirendre 
tőzi, akkor fog előállani a maga mondanivalójával". 

Az egyes pártok eltérő pozícióból közelítették meg az egyházakat, a vallásosleémbe- 
reket. A pártvezetőségek - a munkáspártoké is -— alapállása: a magyar társadalom 

döntő többsége vallásos, ebben a vallásos közegben, ezt figyelembe véve kell kialakí- 
tani valamennyi pártnak a tömegbázisát, politikai irányvonalát. A felszabadulás után 
a koalíció két nagy tábora eltérő okból ugyan, de nem szorgalmazta — a jogfosztott 
felekezetek eredendő jogállásba való visszahelyezése, a bevett és elismert egyházak 
közti különbség megszüntetése mellett — az egyházak státusának megváltoztatását, 
állam és egyház szétválasztását. 

A kisgazdapárt állandóan hangoztatta az egyházak és a vallások társadalmi szere- 
pét, jelképeit — kereszt és Biblia — tömegbázisa kiszélesítésére, politikai programja 
elfogadtatására használta, de pl. a Nemzeti Parasztpárt is elképzelhetetlennek tartotta 
a továbbhaladást az egyházak s különösen a protestáns egyházak nélkül. Veres Péter 
szerint: ,protestantizmus nélkül nincs magyar megmaradás". Az ország újjáépítése 
megvalósíthatatlan ,a protestantizmusban levő nagy és ősi magyar értékek nélkül". 

A vallással szemben - ekkor még csak potenciálisan - legmarkánsabban ellentétes 
világnézetet képviselő két munkáspárt, s különösen az MKP, az ország adottságaihoz 
igazodó vallás- és egyházpolitika követését vélte fontosnak mind a párt, mind a 
kormány gyakorlatában. Célszerűtlen magatartásnak tartották a világnézeti ellentétek 
exponálását, az egyházi pozíciók lényegi csorbítását. Tudták: számukra ez a legrosz- 
szabb terep, már a kérdés jelzésszerű megfogalmazása is leküzdhetetlen akadályokat 
gördít a sokkal fontosabbnak látszó feladatok megoldásának útjába. Az azonban 
evidens volt -— vizsgált korszakunkban mindvégig -—, hogy az állam és az egyházak 
viszonya revízióra szorul. Mind az egyházi vezetők, mind a politikai élet vezetői 
tudták, hogy az állam és az egyházak viszonyában előbb vagy utóbb átfogó változás 
fog bekövetkezni. 1948 januárjáig azonban egyik fél sem tett határozott, politikailag 
megalapozott lépéseket ebbe az irányba. Illetve csak egyszer-egyszer találkozunk 
ötletszerű megnyilatkozásokkal, amelyek politikai erőpróbáknak, erőfelméréseknek 
tűnnek. 

Az állami és pártszervek a lehetőségek figyelembevételével kerülték az ellenséges- 
kedések szítását. Az egyházak pedig nem akarták és nem is voltak abban a helyzetben, 
hogy önállóan kezdeményezzék az államhoz való viszonyok gyökeres átalakítását, 
ami a kialakult viszonyok következtében törvényszerűen csak az lehetett volna, hogy 
, felbontják" az állam és az egyház között kialakult kapcsolatokat. Egyoldalú lépés- 
ként csak úgy tudták volna leválasztani magukat az államról, ha önként lemondtak 
volna az iskolákról, az iskolák fenntartásához és az egyházi élet más területeihez 
elengedhetetlenül szükséges állami segélyekről. 

Az állam és az egyház együttműködését, együttélését kísérő érdekellentétek, a 
felszínre került összeütközések azonban szükségszerűen azt eredményezték, hogy 
konszenzus alakult ki abban a kérdésben, hoywy a vitákat mindkét fél számára tárgyalá- 
sokon kell megnyugtatóan rendezni. A kialakult politikai szituációban a pártok, a 
kormány nem egyoldalúan, nem a törvényhozás útján szándékoztak a vitás kérdése- 
ket felszámolni, az egyházak jogi státusát rendezni, hanem olyan alkupozíciónak 
tekintették a viszony rendezését, állam és egyház jogkörének elhatárolását, lényegé- 
ben a szeparációt, amire az egyházaknak is komoly befolyásuk lehet. 

Az 1947-es választások előestéjén, a fakultatív vallásoktatási vita lezárásaképpen 
politikai programmá vált az egyházak és az állam közti vitás kérdések tárgyalások 
útján történő rendezése. A korábbi egyoldalú intézkedések helyett a kormány és a 
koalíció pártjai deklarálták: az ellentéteket tárgyalások útján rendezik. 

1947-re egyházi részről is megfogalmazták azokat az elképzeléseket, amelyek 
alapján az egyház vezetése kész volt a diszkusszióra. A fakultatív hitoktatás körüli 
csatározásokban, valamint a mindennapi életben elszenvedett sérelmek orvoslása 
során kialakították a tárgyalási alapokat. Ezzel mindkét fél részéről kezdtek kialakulni 
az egyezmény feltételei és keretei. 

1947-ben mind a nemzetközi politikai életben, mind az ország belső életében 

alapvető átrendeződések kezdődtek. A kommunista párt a választásokon az ország 
legerősebb pártjává vált. A koalíción belül lényegesen megnőtt a súlya, nemcsak 
kezdeményezéseivel, hanem szavazóinak számarányánál fogva is kivívta magának a 
vezető szerepet. 1947 szeptemberében megalakult a Tájékoztató Iroda. A nemzetközi 
helyzetről adott értékelése nagymértékben elősegítette a magyar párt öntudatosodá- 
sát, önértékeinek, lehetőségeinek felismerését. A pártvezetés, a többi kommunista 
párt támogatásának biztos tudatában, egyre határozottabban igyekezett felgyorsítani 
a politikai folyamatokat. 

Az új vallás- és egyházpolitikai koncepció első megfogalmazását a kommunista 
párt funkcionáriusainak értekezletén, 1948. január 10-én Rákosi Mátyás hozta nyil- 
vánosságra. A demokrácia napirenden lévő feladatai közé sorolta az állam és az 
egyházak kapcsolatának rendezését. A keret a tárgyalások során kialakított egyez- 
mény maradt, de a rendezés közelre bejelentett időpontja mutatta, hogy a pártvezetés 
már nem két egyenrangú partner alkujának tekintette a viszony rendezését. A párt 
elképzeléseinek teljes tartalmi kibontását az MDP programnyilatkozat-tervezete tar- 
talmazta, amelyet május 9-én hoztak nyilvánosságra. 


Az egyházak útja az egyezményig 


1947 sorsfordító év a református egyház életében. Ekkor vált végérvényesen egyértel- 
művé: az egyházvezetés elveti a politikai szempontból vezérelt egyházi egységírontot, 
eltávolodik a katolikus törekvésektől, és egy önálló, hitelveivel szinkronban lévő 
politikai alapállás kimunkálására irányul az egyházvezetés tevékenysége. 

1947. január 7-én a négy református püspök bizalmas körlevelet bocsátott ki a 
legfontosabbnak ítélt kérdésekről. A püspökök foglalkoztak az igehirdetés tartalmá- 
val, a békekötéssel, az ország területi viszonyainak alakulásával, állam és egyház 
kapcsolatrendszerével stb. Nyíltan szakítottak felszabadulás előtti állásfoglalásaikkal. 
Ugy vélem, néhány kiragadott idézet is jól érzékelteti azt a változást, amely az 
egyházvezetés elképzelésében a felszabadulás után végbement. , Meg kell nyíltan 
mondanunk - írják a püspökök -, hogy az egyház és az állam viszonyának jelenlegi 
formája változni fog. .. Az egyház vezetősége maga ezt a változást nem kezdeményezi, 
de nem is fél tőle... Amikor egy társadalmi s politikai rend végsőleg azért omlik össze, 
mert elnyomott és kizsákmányolt néprétegek jutnak hatalomhoz: ebben az egyháznak 
alapjában véve Isten igazságosságának érvényesülését kell látnia." Az egyházvezetők 
nyitottak voltak a munkáspártok irányába. Óvtak a békekötés rossz szándékú félrema - 
gyarázásától, a sérelmesnek tartott döntés ellenére figyelmeztették az egyháztagsá- 
got: ,ebben a döntésben hic et nunc mégiscsak Isten akaratát kell alázatosan felis- 
mernünk... Soha nem szabad elfelejtenünk, hogy mi a trianoni igazságtalanság 
részleges jóvátételét két olyan nagyhatalmi kormány kezéből akartuk elfogadni, ame- 
lyik az isteni és emberi törvények lábbal tiprásával akarta megvalósítani a maga 
imperialista céljait. Már csak ezért sem tekinthetjük magunkat ártatlan áldozatok- 
nak..." 

A püspökök véleményének módosulását a felszabadulás után szerzett tapasztala- 
tok motiválták. Ezek a történelmi tapasztalatok az egyház legfőbb törvényhozó ható- 
ságának, a zsinatnak a munkájában váltak egy új elképzelés elemeivé. 1947. május 
6. és 8. között ülésezett az 1939-ben megnyílt ötödik budapesti zsinat hetedik 
ülésszaka. Az esemény fontosságát növelte, hogy ekkor ült össze először a felszaba- 
dulás után a zsinat. A zsinati tagok, az egyházvezetők felelősségérzetét érzékelteti, 
hogy akkor, amikor a társadalmat végletekig megosztó vallásoktatási vita javában 
dúlt, az egyház állást foglalt a demokrácia, az új magyar államiság mellett. 

Ravasz László püspök a következő mondatokkal nyitotta meg a zsinatot: , Az új 

világban, új feladatok előtt, új emberként kell megállnunk. A régi életformák, akár az 
államé, akár az egyéneké, eltűntek. Nem siratjuk, eltűntek. Isten rendeléséből... 
Vallást teszünk arról, hogy az új Magyarország életformái szívünktől nem idegenek, 
s bennük egy igazabb és boldogabb magyar élet Istentől rendelt kereteit fedezzük 
fel". 

A zsinat az egyház hivatalos álláspontjává tette az elnöki megnyitó legfontosabb 
gondolatait. Központi kérdés volt a zsinaton az egyház államhoz való viszonya, ami 
a résztvevők szerint revízióra szorul. , Nem azért, mert az új helyzetben" olyan új erők 
és meggyőződések jelentkeztek, amelyek eddig politikai tényezőknek nem minősúl- 
tek, , hanem azért is, mert /assú belső tisztulási folyamat következtében módosult az 
egyháznak a maga kozjogi jelentőségéről és hivatásáról vallott felfogása" . 

Fontos kérdéseket fogalmazott és válaszolt meg a zsinat az egyház szociális prog- 
ramja terén is. A korábbi állapotok kritikai értékeléséből indultak ki. , Amit a világ a 
szociális igazságosság terén felfedezett és megvalósított, az mind a Jézus Krisztus 
üzenete és ihletése. A szociális forradalmak azért támadtak, mert az emberek nem 
hajtották végre Krisztus Urunk isteni programját." Az egyház ítélete, hogy a roppant 
gazdasági harcban nem állt a kiuzsorázottak mellé. A társadalmi bajokat ,tünetsze- 
rűen, szociális olajcseppekkel, érdemszerző jótékonysággal próbálta begyógyítani, s 
nem adott a világnak gyokeres, átfogó, megelőző és építő szociális programot" . 

A református egyház a zsinaton elment akkori lehetősége maximumáig. Állam és 
egyház békés egyuttműködéséért szálltak síkra. Részt kértek az új demokratikus élet 
feltételeinek kialakításában, a gazdasági építőmunkához alkotó segítségüket ajánlot- 
ták fel. Bármennyire meglepő, de a politikai élet meghatározó erői nem fordítottak 
különösebb figyelmet a zsinat munkájára. A figyelmet más, akkor fontosabbnak ítélt 
események kötötték le. Javában tartott a vallásoktatási vita, a pártok választásokra 
készültek. Ezzel magyarázható, hogy az egyházat körülvevő hangulat nem változott 
lényegesen. Az élet feszültségektől, gyanakvásoktól terhes: ,a bizalmatlanság foko- 
zódott és az idegek feszültek" — írja az Élet és Jövő. 

A zsinat után - annak egyértelmű, a demokráciát támogató állásfoglalása miatt -— 
az egyház alapvető kérése: ,ne sorozzák be politikai pártok címjegyzékébe" az egyhá- 
zat. , Mindenkit, aki a demokráciának az útját követni akarja, be kell sorozni a közös 
építőmunkába. Az egyház és az állam nem két egymástól messze épített fellegvár, az 
egyház is mi vagyunk és az állam is mi vagyunk, mi polgárok, az egyház tagjai, az 
állam adófizetői." j 

1947-1948 fordulóján, amikor politikai életünk válaszúthoz érkezett, gazdasági- 
társadalmi viszonyainkban radikális átrendeződések kezdődtek, az egyházban felerő- 
södtek azok a hangok, amelyek újból felvetették az eligazodás szükségességét. Ra- 
vasz László szerint olyan pontra érkezett az egyház, ahol tájékozódnia kell, hogy 
.jJobbra menjen, vagy balra -— kérdezi tőle a politikai élet, Kelet vagy Nyugat felé 
tájékozódjék — tudakolja a világpolitika". Az egyház sem nem kapitalista, sem nem 
szocialista, de az egyháznak itt és most kell eligazodnia: , Tájékozódnunk kell... Egyik 
út jobbra, a másik balra vezet. Egyik Nyugat, a másik Kelet felé tart. A mi irányunk: 
felfelé." Az egyháznak a saját útján kell járnia, ami egyházpolitikailag azt jelenti, hogy 
önfenntartásra kell berendezkednie, és nem azonosíthatja magát olyan politikai kon- 
cepcióval, amely ,a jelenlegi helyzetet nem ismeri el, s vele szemben a negáció 
álláspontjára helyezkedik. Ezzel az egyház... politikai útra sodródnék s a pártok 
tülekedésében politikai existenciájáért küzdene." 

1948 márciusában az állam és az egyház kapcsolatának rendezésére tett lépések 
felgyorsultak. Magyarországra látogatott a protestantizmus egyik legkiemelkedőbb 
teológusa, Kar/ Barth, aki támogatta az egyház útkeresését, az állammal történő 
normalizált kapcsolat kiépítését. Áprilisban távozott az egyház éléről Ravasz László, 
távozásával az egyházi kezdeményezések hitele, az egyházvezetés tárgyalási lehető- 

sége megnőtt. Ezt követően április 30-án a Zsinati Tanács közzétette felhívását, 
amelyben megismételte az 1947-es zsinat állásfoglalását, és 10 pontban konkreti- 
zálta annak tartalmát. 

Ravasz távozását, hirtelen történt visszavonulását ellentmondásosan értékelték. 
JŐőt maga Ravasz is másként vélekedett a körülményekről 1948-ban, mint 1956-ban. 
Az októberi események idején kényszerről, fenyagetésekről, kiszolgáltatottságról be- 

" szélt, ami döntően befolyásolta elhatározását. Hogy betekinthessünk az események 
menetébe, idézzük Péter Jánost, a tiszántúli egyházkerület későbbi püspökét, aki 
közvetlen szerepet vállalt a püspök visszavonulásában és utóda, Bereczky Albert 
püspökké választásában. 

Az egyházat is megosztó 1956-os események után, 1957. december 20-án a 
tiszántúli egyházkerület visszahívó határozatára válaszolva, Péter János érintette 
Ravasz lemondását, illetve a következőképpen idézte fel abban saját szerepét: . 1 948- 
ban, amikor a református egyház az újrarendeződés szükségességében élt, beszéltem 
Ravasz Lászlóval arról, hogy legteljesebb meggyőződésem szerint helyes lenne, ha 
lemondana. Ő nyitott szívvel fogadta ezt. Azt mondta, hogy e beszélgetés előtt is 
gondolt már rá, és az volt szándéka, hogy 1948 őszén jelenti be lemondását. Én azt 
mondtam neki, hogy az a legteljesebb meggyőződésem, hogy az egyház további útja 
azt kívánja, hogy ne várjon az őszig, hanem Bereczky Albert vegye át minél előbb a 
vezető szolgálatot." 

Ravasz az egyház érdekeit szem előtt tartva vonult vissza, és egyházi érdekből 
támogatta Bereczky jelölését. Bereczky Alberthez írott leveléből egyháza iránt nagy 
felelősséget érző egyházpolitikus képe rajzolódik ki előttünk. , Tudatában vagyok 
annak a rendkívül válságos helyzetnek - írja Ravasz püspök -, amivel ez a visszavonu- 
lás jár. Szeretném még azt a nagy szolgálatot megtenni az egyházkerületnek, hogy 
a kibontakozás útját egyengessem." 

A református egyház történetével foglalkozók -— szinte kivétel nélkül -— Ravasz 
László távozását sorsdöntő fontosságúnak tekintik. Ebben vélik felfedezni az egyház 
politikai álláspontjának fordulópontját. Tény: Ravasz lemondása után a Zsinati Ta- 
nács nyilatkoztatot tett, és gyors ütemben folyt az állam és az egyház egyezményének 
előkészítése. A református egyház Ravasszal és Ravasz nélkül — már 1947-ben - kész 
volt az állammal való együttműködésre, a konszolidált viszony kialakítására. Ezt 
támasztja alá Ravasz zsinati megnyitója, a zsinat egész munkája. A Zsinati Tanács 
1948 áprilisában nem új irányvonalat nyitott, hanem az 1947 májusában megfogal- 
mazott kijelentéseket újból megismételte. 

Az események májusban vettek olyan fordulatot, amelyek a megegyezéshez vezet- 
tek. Május 20-án vették át az egyezménytervezetet a református püspökök, amely 
alapján többfordulós tárgyalássorozat kezdődött. 

A tárgyalásokon nyilvánvalóvá vált: ,egy esetleges megegyezés által az egyház 
sajátos feladatai előtt (istentisztelet, gyülekezeti élet, missziói és szeretetmunka, 
valamint önkormányzat) teljesen szabad utak és lehetőségek nyílnak meg". De az is 
egyértelművé vált: ,a kormánynak az a megmásíthatatlan akarata, hogy az összes nem 
állami iskolákat törvényhozás útján a legrövidebb idő alatt államosítja" . 

A zsinat tudomásul vette az állami vezetés szándékait, és szeptember 29-én név 
szerinti szavazással, zárt ülésen ismerte el az iskolák államosítását, fogadta el az 
egyezmény szövegét, állam és egyház kapcsolatai rendezésének egyezményes for- 
máját. 

Az evangélikus egyház helyzete lényegesen rosszabb volt, mint bármelyik történel- 
mi egyházé. Így például az a körülmény is mélyítette problémáit, hogy kevésbé: 
számíthatott egyetemes támogatásra, mint a katolikus egyház Rómából. Az egyháza- 
kat sújtó körülményeken túl! az evangélikusokat érintette leginkább -— a katolikusok 
mellett — a német lakosság kitelepítése, a szlovák-magyar lakosságcsere. Instanciák, 

memorandumok sokaságával próbáltak enyhíteni egyháztagjaik helyzetén, próbálták 
megakadályozni a kitelepítést, a lakosságcserét, ez pedig állandó összeütközés forrá- 
sa, a permanens feszültség állapotának kialakítója lett akormány és az egyházvezetés 
között. 

Az objektív körülmények hatása mellett szubjektív hibák, rosszul értelmezett teoló- 
giai tételek következményei is tehertételként nehezedtek állam és egyház viszonyára. 
Az egyház önmagáról kialakított képe — ,az igazi egyház mindig harcos egyház" - 
gátolta az evangélikusok , beilleszkedését" az új politikai konstrukcióba. A harcos, 
szenvedő, a triumfáló egyházmodeli átmentési kísérlete a felszabadulás utáni idők- 
ben kudarcra ítélt vállalkozásnak bizonyult. Nem illett bele a demokrácia .játóékszabá- 
lyaiba" az sem, hogy a társadalomtól elkülönülten, idegen testként határozták meg 
helyüket, az egyház erkölcsi magaslatról szándékozott ítélkezni. Az egyházvezetők 
álláspontja alapján az egyház nem politizál, lelkészeinek is tiltja a napi politikában 
való részvételt, de ez nem akadályozta meg, hogy a társadalmi életben mégis politikai 
jellegét is mutassa - egyházi kategóriával kifejezve prófétai tiszte, feladata legyen az 
egyháznak. Ez azonban nem más, mint negáció, amit csak akkor kell kifejezésre 
juttatni, ha a világ sérti Isten törvényeit. 

Az evangélikus egyházban csak 1947 végétől mutatkoztak a polarizálódás jelei. Az 
egyházvezetéssel szemben egyre határozottabban kezdte bontogatni szárnyait a pap- 
ság egy szűk rétege, amely csoport legfőbb szerveződési elvét az állam és az egyház 
kapcsolata normalizálásának kísérlete jelentette. Dezséry László, Veöreös Imre, Ben- 
czúr László, Groo Gyula, Scholz László, Gyöngyösi Vilmos és társaik voltak az 
elkötelezettjei az új egyházi modell kialakításának. Bázisuk a lelkészegyesület volt. 

Az egyházon kívül 1948 tavaszán-nyarán határozottabban fejtette ki véleményét 
egy politikusokból álló csoport. Ezt a laza csoportosulást az formálta valamennyire 
is egységessé, eltérő politikai pártállásuk ellenére, hogy az evangélikus egyház tagjai 
voltak, és mint politikusok ismerték a politikai vezetés szándékait, nem akarták egyhá- 
zuk felmorzsolódását az elkerülhetetlen összeütközésekben. Ezért lehetőségeiket, 
pozícióikat felhasználva kívülről igyekezték előmozdítani az egyházvezetés megújítá- 
sát. A csoport legbefolyásosabb képviselői Mihályfi Ernő, Darvas József, Reók Iván 
voltak. 

Az" egyház harmadik, de egyben legerősebb csoportját az egyházvezetés adta, 
amely azonban már nem volt egységes, két táborra szakadt. Egyik oldalon álltak a 
felügyelők, mindinkább közelebb került hozzájuk Ordass Lajos; a másik oldalon a 
megújulás, állam és egyház egyezményének szükségességét elfogadó püspökök: 
Turóczy Zoltán, Szabó József, Kapi Béla és a már nyugalomba vonult Kuthy Dezső 
helyezkedtek el. 

Általánosságban elmondható, hogy a protestáns egyházak demokratikus felépíté- 
sűek, de az egyházi álláspantok kialakításánál alapvetően az egyházvezetés vélemé- 
nye a meghatározó. Azért fontos ennek hangsúlyozása, mert az állam és az egyház 
kapcsolata rendezésének központi kérdése az iskolák államosítása, az egyház anyagi 
feltételeinek biztosítása. Az egyháztagság túlnyomó többsége ellenezte az iskolák 
államosítását: Ezért az evangélikus egyházban is, ugyanúgy, mint a reformátusoknál, 
felülről, az egyházvezetés szintjéről lehetett végigvinni az egyezmény elfogadtatását. 
A békés megegyezésre kizárólag akkor volt esély, ha a vezetés tudomásul veszi, a 
törvényhozó és végrehajtó szervek segítségével pedig elfogadtatja az iskolák államo- 
sításának elkerülhetetlen voltát, ezzel megteremti az állam és az egyház új rendszerű 
viszonya kialakításának szükséges és elégséges feltételét. 

Az egyház központi kérdésévé a személyi kérdések váltak. Tisztában voltak ezzel 
mind a politikai vezetők, mind az egyház megújulását szorgalmazó egyházi erők. 
Elsőrendű feladat volt az egyházvezetés megújítása, az iskolák államosítását ellenző 
felügyelők és püspök leváltása. 

Az események párhuzamosan, mindhárom csoportban és egymással összefonódva 
is futottak. A lelkészek első bátor megnyilatkozása 1948. január 14-én történt meg. 
A budapesti lelkészegyesületi gyűlés határozatában felhívta az egyházvezetést, te- 
gyen lépést az egyház önálló, reakciótól mentes útjának kidolgozására, és követelték 
a zsinat összehívását. Március 17-én Mihályfi Ernő lelkészi tanácskozást hívott össze 
a fasori evangélikus gimnáziumba, ahol a haladó gondolkodású lelkészek előtt kifej- 
tette: az evangélikus egyháznak ugyanúgy, ahogyan a reformátusoknak, ki kell alakí- 
tania új életstílusát a népi demokrácia keretei között. 

Az állam és az egyház kapcsolatának új alapokra helyezéséért küzdő erőknek 
kedvező alkalmat teremtett a centenáriumi ünnepségsorozat, amely a nemzeti össze- 
fogás, a nemzet előtt álló politikai feladatok megoldása, az állam és az egyház 
viszonyának rendezése jegyében indult. 

1948. március 18-án iktatták be az új dunáninneni püspököt, Szabó Józsefet, aki 
az állam irányában lojális, kibontakozást sürgető és segítő beszédet mondott. Az 
egész egyházvezetés elkötelezte magát az új püspököt üdvözlő beszédekben az 
állammal való kapcsolatok újragondolása, újraszervezése mellett. Mihályfi Ernő a 
beiktatási ünnepség zárásaképpen egybehívta a jelen levő lelkészeket, és a tanácsko- 
zás határozata felkérte az egyházvezetést, .tegyen sürgős lépéseket az államhoz való 
viszony rendezésére" . 

Az 1848. márciusi események századik évfordulójának záróünnepén, a Deák téri 
templomban Kapi Béla felolvasta az evangélikus egyház ünnepi nyilatkozatát. Ebben 
hitet tett a vezetés, a demokratikus kibontakozás, állam és egyház viszonyának 
rendezése mellett. 

Az egyház állásfoglalása és az Ortutay Gyulához írt felterjesztés hatására a vallás- 
és közoktatásügyi miniszter tárgyalásra hívta meg az egyházegyetem vezetését, Így 
már április 5-én megkezdődtek az egyház és a kormány közötti tárgyalások. 

Veöreös Imre, a lelkészegyesület ügyvezető alelnöke szerint a helyzetet bonyolítot- 
ta, hogy az egyházvezetők sem a püspöki beiktatáson, sem az ünnepi nyilatkozatban 
nem fogalmaztak egyértelműen, és a megelőző állásfoglalásokból nem az következett 
volna, hogy az egyházvezetés az egyház jelenlegi állapotában elérkezettnek látja az 
időt a feszült viszony békés rendezésére. Az Új Harangszóban ezt Így fejtette ki 1948. 
április 23-án: ,. Egyházunk nem slefeküdte, hanem kinyújtotta kezét bátran és férfia- 
san: ha tudunk, fogjunk kezet. Ez a kéznyújtás tehát nem feltételek nélküli és nem 
gyáva: ha az egyháztól olyat kívánnak, amelyet Istennek engedelmeskedve nem tehet 
meg, ellentáll. De ez a kéznyújtás nem is ököl: őszintén kész a mai demokráciát, annak 
minden áldását elismerni s benne a helyét megkeresni. Az egyháznak igent kell 
mondania mindarra, amire az egyház igent mondhat, ha egyház. Ez az út azonban 

borotvaélen vezet. Állandóan két veszélytől kell óvakodnunk." Vigyázni kell, , hogy 
politikai előnyökért soha meg ne alkudjunk... De másik oldalról határozottan el kell 
utasítanunk a politikai reakciót is." Isten a régi Magyarországot bűneivel, társadalmi 
igazságtalanságával megítélte, ezt minden evangélikusnak tudomásul kell vennie. 
Sem a régi Magyarországért, sem Nyugatért, sem a polgári rendért nem vérezhet az 
egyház, vélekedik Veöreös Imre. Készen kell lennie a mártíromságra is, de , semmiféle 
politikai törekvéseknek nem akarunk vértanúi lenni". 

Áprilisban az evangélikus egyház élén szintén megtörtént a személycsere, Kapi 
Béla visszavonult a közéleti szerepléstől. Májusban az új egyházvezetés egymás után 
folytatta tárgyalásait a kormány képviselőivel és a politikai élet legkülönbözőbb szintű 
vezetőivel: Rákosi Mátyástól Tildy Zoltánig. A tárgyalások során nyilvánvalóvá vált, 
hogy az egyház által eddig betöltött világi funkciókat hamarosan az állam veszi át. 
Döbbenetként hatott az egyházvezetésre az iskolák államosítása, az egyház kiszorulá- 
sa a szeretetszolgálat stb. területéről. Az egyházvezetés, a rangidős püspök — Ordass 

Lajos - és a felügyelők nem tudták elfogadni a gyorsan jött változásokat. Az egyház 
álláspontja megmerevedett, és elzárkóztak minden közeledési kísérlettől. 

Társadalmi, politikai ellentétek, megoldatlan személyi kérdések, megválaszolatlan 
teológiai tételek — lehet-e útja az egyháznak a népi demokráciában, ha lehet, akkor 
milyen magatartást kell tanúsítania stb. — akadályozták az állam és az evangélikus 
egyház kapcsolatának rendezését. 

Történelmi távlatból úgy tűnik: a személyi problémák voltak a legnehezebben 
megoldhatók, s ezeket az egyház önmagában, az állam beavatkozása nélkül nem is 
tudta megoldani, mivel az egyház konzervatív erői elérték, hogy még azokat is, akik 
már régen felismerték az új helyzetből adódó feladatokat, ,a belső egyházi illem s egy 
teológiai mezbe öltöztetett kényszer" fogva tartsa. 


A felügyelők a szeparáció teljessé tételével nem értettek egyet, szerintük állam és 
egyház viszonyában 1000 év alatt kialakult és , a mai hazai viszonyoknak a legmegfe- 
felőbb, de általános mérték szerint is helyes" állapotok állanak fenn. Ordass Lajos 
rangidős püspök nem tudta elfogadni az egyházak és az állam viszonyában végbeme- 
nő radikális változásokat. Nem fogadta el az iskolák oly gyors elvesztését: alig egy 
hónap leforgása alatt az egyháznak nemcsak 1-2 tanerős iskoláiról kellett lemonda- 
nia, hanem - két gimnáziumtól eltekintve — az összesről. 


Június 14-én ülésezett az egyetemes közgyűlés és a lelkészegyesület, ahol kibon- 
takozást szorgalmazó felszólalások hangoztak el, majd kérték a zsinattartás engedé- 
lyezését. 

Az iskolák államosítása után, amit az egyházvezetés tudomásul vett, igen mély 
csend honolt az evangélikus egyház háza tájékán. A zsinattartási engedély megadása 
mindinkább elhúzódott. Az események a színfalak mögött, szinte a teljes titoktartás 
jegyében játszódtak. , Időközben az a kívánság merült fel — a püspöki kar szeptember 
9-én kiadott, belső tájékoztatásra szánt körlevele szerint -, hogy az egyház vezetői 
közül mindazok, akik a békés megegyezés útjában akadálynak látszottak, önként 
távozzanak el és így könnyítsék meg az egyház és az állam közötti bizalomteljes 
együttműködést." 

A kormány jószándékát nyilvánította ki, amikor mindazokat a kedvezményeket 
megadta az egyháznak, amelyeket az egyezménykötés feltételeként kilátásba helyez- 
tek. 

A színfalak mögötti tárgyalások során nyilvánvalóvá vált: addig nem lehetséges a 
megegyezés, amíg a felügyelői karban nem történik radikális nemzedékváltás. Amíg 
Ordass püspök a helyén van, nincs kibontakozás. Látszott: a velük együtt összeülő 
zsinat elkerülhetetlenül az állammal szembeni demonstráció eszközévé vált volna. 
Ezért a hatalmi apparátus részéről a zsinat engedélyezésének elhúzása jelentett járha- 
tó utat a változások további gyorsítására. 

Az állam részéről adminisztratív eszközök alkalmazása tűnt megfelelő útnak ahhoz, 
hogy megszabaduljon az intranzigens egyházvezetőktől. Ehhez az egyház számára 
külföldről folyósított segélyek felhasználásának , törvénytelen" módja kínált ürügyet. 
Augusztus 24-én letartóztatták ARadvánszky egyetemes felügyelőt, Vargha főtitkárt, 
majd Ordass püspöki tisztéről való lemondását kívánták, aki ennek a felszólításnak 
nem tett eleget. 

Az események irányítása, ellenőrzése ezt követően teljes mértékben kikerült az 
egyházvezetés kezéből, s azt Mihályfi Ernő, Darvas József és Reök Íván vette át. 
Mihályfi szeptember 7-én a fasori gimnáziumba hívta tanácskozásra az egyház mint- 
egy 70 tagját. A résztvevők határozatot fogadtak el, amelyben leszögezték: , mindenki 
hagyja el a helyét, akinek nem szívügye az evangélium szociális elkötelezése". 

A fasori gimnáziumbeli események mellett meghatározóvá váltak a háttérben tör- 
téntek. Lemondott tisztségéről az egyház két legfőbb világi vezetője. A tény nyilvá- 

nosságra hozása után lépésüket a felügyelői kar követte, szeptember 8-án pedig 
valutaüzérkedés átlátszó vádjával letartóztatták Ordass Lajost is. 

Az egyházvezetés szeptember 9-én tudomást szerzett arról, hogy az , akadályok 
elhárultak", s hamarosan megkapják a zsinattartási engedélyt. Ezzel megkezdődhetett 
az állam és az evangélikus egyház egyezményének kimunkálása. 

Az unitárius egyház már márciusban megfogalmazta álláspontját, amely alapján 
lehetségessé vált az államhoz fűződő kapcsolatok rendezése. A kormány a református 
és az unitárius egyházzal október 7-én, majd az evangélikusokkal december 14-én 
kötötte meg az egyezményt ünnepélyes keretek között. : 

Az egyezmény nem vált hatályos jogszabállyá, sem törvénnyé, sem rendeletté, 
mégis az állam és az egyház kapcsolatrendszerét szabályozó, az együttműködés 
normáit megfogalmazó alapokmányként érvényesült, amely taxatíve felsorolja az 
egyházi jogokat és kötelességeket. Azzal, hogy a kormány a Magyar Közlönyben 
közzétette valamennyi protestáns egyházzal megkötött egyezmény szövegét, azt 
maga is alapjogként, végleges szabályozásként ismerte el. Bár az egyezmény szövege 
nem rögzíti, de facto megtörtént az állam és a protestáns egyházak szétválasztása. 

1949-ben bevezették a fakultatív hitoktatást. Minderre nem egészen egy évvel 
azután került sor, hogy az egyházak részéről a megkötött egyezmény elfogadásának 
sarkpontja a kötelező hitoktatás megtartása volt. Történt ez annak ellenére, hogy az 
MDP vezetése, a kormány s miniszterei garanciát vállaltak a kötelező hitoktatás 
megtartásáért. 1948 októberétől-decemberétől 1949 szeptemberéig azonban teljes 
mértékben megfordult a világ. 

Az egyházakban a fakultáció bevezetésének hírére általános elkeseredés, apátia lett 
úrrá. A kormány, az állam iránti bizalom teljes mértékben megrendült. A kormány 
ezzel a lépésével teljes mértékben lehetetlenné, hiteltelenné tette azokat a reformer 
egyházvezetőket, akik vállalva még a kollaboráció vádját is, elfogadták az egyezmény 
szükségességét. A vezetők egy része, mint pl. Révész /mre, kora legkiválóbb egyház- 
férfia, elképzelései helyességében, vezetése eredményességében teljesen csalatkoz- 
va, megalázva vonult vissza az egyházi közszerepléstől. A megállapodást követő 
mintegy fél évtizedben kicserélődött az egyházi vezető testület tagsága. 

Az egyezmény ugyan keretet biztosított állam és egyház együttélésére, ezt a keretet 
aazonban az ötvenes években nem sikerült működőképessé tenni. Csak az MSZMP 
vallás- és egyházpolitikája tette lehetővé a mindkét fél érdekeit figyelembe vevő 
viszony és gyakorlat kiérlelését. 

A protestánsok a megkötött egyezmények birtokában a nyugodt egyházépítés 
feltételeinek megteremtésére számítottak. Abban reménykedtek, hogy a konkordá- 
tummal visszaáll az a korábbi rend, amely 1945 és 1948 januárja között létezett. Sőt 
úgy vélték, még azokat a feszültséget okozó pontokat is kiküszöbölték - iskolák 
államosítása, fakultatív vallásoktatás, tankönyvkiadás, az anyagi alapok rendezése 
stb. -, amelyek korábban zavarták a kapcsolatokat. Az egyházak vezetői és a hívők 
egy része fokozatosan eljutottak odáig, hogy az iskolák kényszerű átadásában - a 
kötelező hitoktatás megtartása mellett — ne csak negatívumokat lássanak. Azt remél- 
ték, hogy ezzel az egyházak valódi egyházi funkcióikat ezután még hatékonyabban 
el tudják látni. Nyilvánvalóan nem számoltak, nem számolhattak az MDP politikájá- 
ban bekövetkezett torzulással. Nagyon hamar érezték, az egyházközségek jelezték 
elöljáróiknak, hogy a megállapodás ellenére a protestáns felekezetek is célpontjává 
váltak az állami és társadalmi szervek támadásainak. Révész püspök az egyik jelentés 
hátlapjára, amely egyházi sérelemről tudósított — 7948. december 23-án! -, bizalmas 
úton szerzett információit a következőképpen jegyezte le: az MDP köriratban utasí- 
totta a megyék vezetőit, hogy , A lehetőségig meg kell akadályozni minden vallásos 
megmozdulást, de óvakodni kell attól, hogy ez a vallásszabadság megtámadásaként 
tűnjék fel, hanem ürügyül a mindszentyzmus elleni küzdelmet kell felhasználni. Fel kell 

számolni az egész vallási babonát, amely a demokratikus haladásnak a legnagyobb 
akadálya." 

Mindezek ellenére az egyezmény kedvezőbb feltételeket biztosított a protestáns 
egyházaknak, mint a hajlíthatatlan magatartás. Egyfajta ,szélárnyékban" vészelhették 
át a nehéz időket. Még akkor is igaz ez, ha az állam és a katolikus klérus küzdelmének 
ostorcsapásai rajtuk is csattantak. Szélárnyékot jelentett számukra, hogy ők lettek a 
pozitív példák; a sajtó, a politikusok túldimenzionálták konstruktív magatartásukat. 
Tevékenységük pozitív vonásainak eltúlzása éppen azt a célt szolgálta, hogy a katoli- 
kusokat rájuk való hivatkozással sarokba szorítsák. Hogy mennyire nem respektálta 
a párt és az állami vezetés a protestáns felekezetek egyértelmű elkötelezettségét, azt 
jól példázza az az intézkedés, amelynek következtében a szerződésben biztosított 6 
protestáns középiskola helyett csak a debreceni maradt meg számukra az ötvenes 
évek elején. 

A protestáns vezetők -— akik az egyezmény után az egyház élére kerültek - 
mindent elkövettek annak érdekében, hogy még a látszatát is elkerüljék a katolikus 
egyházzal való szimpatizálásnak. Egyházuk védelme érdekében lelkészi és világi 
vezetői elhatárolták magukat a katolikus klérustól. Ez a negatív érdekvédelem már- 
már méltatlan szerepre kárhoztatta a protestantizmus magyarországi ágát. 

1948-1949 fordulóján szinte már minden egyházi tisztviselő számára evidenciává 
vált, hogy az állam nem fogja betartani a szerződés pontjait. Ugy látták, hiába a 
konstruktív szándék, hiába hirdetik ,sokszor a valóságon is túlmenő" mértékben a 
,külföld felé" a lelkiismereti és vallásszabadság meglétét, mert ,Az állam mégis 
szűkebb körre szorít; mindig hátrálunk; a védelmet folyton visszafelé tesszük; lelki, 
szellemi, anyagi életlehetőségeinket egymás után felszámoljuk. Az evangelizációk és 
az egész gyülekezetet átfogó missziói munkák, miknek végzését szerződés biztosítja, 
akadályoztatnak." 

Az egyezmények lezárták az állam és az egyházak kapcsolatának egyik lesgbonyo- 
lultabb időszakát, s meghatározták azokat a kereteket, amelyek között a harmonikus 
fejlődés, a kibontakozás biztosítottnak látszott. A felszabadulás után a népfrontpoliti- 
ka elvi, tartalmi elemei határozták meg az MDP politikai alapállását a vallással, az 
egyházzal szemben. A hatalom kérdésének eldőlte után azonban a pártvezetés türel- 
metlenné vált, a vallás társadalmi-gazdasági alapjainak felszámolásával és a felvilá- 
gosító tevékenység révén gyors változást remélt, az elvallástalanodás felgyorsulásá- 
val számolt. 


Fürj Zoltán 


Kiss György: Szikla és tenger 

Ismeretlen interjú Lukács Györggyel 1968-ból 


/. rész 


Lukács György 1967-től újra az MSZMP tagja lett. Aczél György, a Központi 
Bizottság akkori titkára azt kérte tőle: segítse az MSZMP vezető testületeinek 
munkáját azzal, hogy véleményét kifejti aktuális elméleti és politikai kérdésekről. 
Az alábbi interjú is így készült, s tájékoztatásképpen, 1968. július 22-i dátummal 
került a Politikai Bizottság tagjaihoz. Lukács és a pártvezetés közös megegyezése 
az volt, hogy ezen a módon olyan kérdések és vélemények is elhangozhatnak, 
amelyek az akkori nyilvánosság kereteibe nem férhettek bele. 

Az alábbi interjú, melynek első részét e számunkban adjuk közre, Palmiro Togli- 
atti teoretikus és politikai személyiségével, s ennek kapcsán elméleti és politikai 
kérdésekkel foglalkozik. Kiindulópontul egy lehetséges európai baloldali alternatí- 
va perspektívái, Togliattinak a kapitalizmus és a strukturális reformok összefüggé- 
seit elemző gondolatai (Ainascita 1964. július 11.), illetve azok a feljegyzései 
szolgáltak, amelyeket néhány órával halála előtt Írt a nemzetközi munkásmozga- 


lom egységéről. 
Az interjút Fehér Ferenc készítette. 


KÉRDÉS: Mai beszélgetésünk alkalma és tárgya, vagy inkább kiindulópontja Togliatti 
teoretikus és politikai személyisége. Hogyan látja Lukács elvtárs Togliatti érdemeit a 
marxista elmélet fenntartásában, és hol látja teoretikus személyiségének korlátait? 


FELELET: Ha az ember Togliattiról beszél, mindenekelőtt ki kell emelni, hogy egy 
egészen kivételes politikai tehetségű emberről van szó, akinek nagyszerű szeme van 
minden szituáció sajátosságára, aki rendkívüli módon törekszik nem sematikusan gon- 
dolkodni és nem sematikusan beosztani a dolgokat, ennélfogva azt lehetne mondani, 
hogy ennek a mi korszakunknak kétségkívül egyik legnagyobb politikai egyénisége volt. 
Mindjárt hozzá kell tenni — ez nem Togliatti jelentőségének a leszállítása -—, hogy Togliatti 
relatíve a legnagyobb politikai egyéniség ebben a korban, és sajnos messzemenően osztja 
ennek a kornak alapvető marxista hibáit. Tudniillik, amiről később majd részletesebben 
kell beszélni, hogy az alapvető teoretikus analízist teljesen helyettesíti a jelen pillanat 
bizonyos sajátosságaival, amelyeket Togliatti kitűnően figyel meg, sokkal jobban, mint 
összes kortársai, de mivel nem megy a dolognak teoretikusan a végére, amit Lenin halála 
után ebben a korszakban nem csinált meg senki, az analízisek következményei is tisztán 
taktikai vonalon maradnak. 


KÉRDÉS: A taktika és stratégia viszonyának eltorzulását külön is sokszor említi nyilat- 
kozataiban és írásaiban, mint a korszak marxista fejlődésének egyik legfőbb betegségét. 
Tudná ezt a problémát Togliatti személyiségénél legalább egy vagy néhány példával 
bizonyítani? 

FELELET: Azt hiszem, hogy itt egy egész alapvető kérdésről van szó. Engels annak 
idején már beszélt arról : azáltal, hogy a tudományos szocializmus létrejött, a mindenkori 
adott korszak tudományos kutatása alapvető kérdése a szocialista mozgalomnak. Lenin 
fellépésének az volt a háttere, hogy ő abban az időben néhány kiváló kortársával — elég 
ha Rosa Luxemburgra hivakozom egyidejűleg -— igyekezett a kapitalizmus új korszaká- 
nak, az imperializmusnak az elméleti sajátosságait kidolgozni. Ezekből az elméleti 
sajátosságokból dolgozták ki a maguk stratégiáját és ezen belül merült fel a taktika 
kérdése. Világos, hogy a forradalmi korszakban az aktuális harcok közvetlenül taktikák 
összeütközései voltak, amelyekben Leninnél rendkívül világosan lehet látni a nagy 
problémáknak, az elméleti problémáknak az előtérbe állítását. Gondoljunk csak arra, 
hogyan tárgyalta Lenin a hadikommunizmusból a NEP-re való áttérést. Nem úgy, mint 
egy új taktikai problémát, hanem mint a helyzetnek alapvető analíziséből következő 
stratégiai és taktikai kérdést. Amikor Lenin halála után felmerültek a forradalom összes 
nagy kérdései, azok az emberek, akik ezeket a vitákat lefolytatták — most ebben a 
tekintetben nemcsak Sztálinról van szó, hanem Trockijról, Zinovjevről, Kamenyevről, 
Buharinról és az európai pártok vezetőiről — közülük senki nem volt képes az akkori első 
alapproblémát, az egy államban való szocializmus kérdését a marxizmus összelméleti 
kérdéseiben, mintegy speciális új szakaszt megérteni és ezáltal a probléma átterelődött 
aktuális taktikai problémákra, mind az európai munkásmozgalomban, mind a szocializ- 
musban. 

Ez a tradíció folyton erősödött és erősödött, olyannyira, hogy - ez a sztálini korszak 
antidemokratikus tendenciáival is összefügg — úgyszólván minden tudományos kutatás 
megszűnt a mai ideig. Ha végignézünk a szocializmusban létrejött elméleti ökonómiai 
munkákon, azt fogjuk látni, hogy messzemenően még mindig variációi a régi álláspon- 
toknak, hisz olvasok még nyugati kommunista sajtóban is arról: hogyan igyekeznek mai 
célokra átinterpretálni az elnyomorodás elméletét abban az időben, amikor az amerikai 
munkásság többsége azon gondolkodik, hogy szabadidejét hogyan töltse el. Itt van egy 
ilyen groteszk ellentét, amelytől — tegyük hozzá most - Togliatti sem tudta magát 
felszabadítani. I 


KÉRDÉS: Úgy tűnik, maga Togliatti is értette ennek a helyzetnek az ellentmondásossá- 
gát és bizonyos fokig ezt szolgálta nála Gramsci nagy kultusza, amely az egész Olasz 
Kommunista Pártra jellemző. A Gramsci-kultusz egyben a húszas évek teoretikus örök- 
ségének a kérdését is felveti, azt, amelyhez ön Geschichte und Klassenbewuztsein című 
művével is hozzátartozik, úgyszintén mások is. Az a kérdés, mennyiben aknázható ki a 
húszas éveknek ez a teoretikus öröksége jelen küzdelmeink szempontjából? 


FELELET: Azt hiszem, ehhez nagyon kritikusan kell hozzányúlni. Kétségtelen, hogy a 
húszas évek teoretikusai igyekeztek azt az újat, amit Lenin az elmélet számára jelentett, 
továbbfejleszteni és az elmélet lényegévé tenni. Ez kétségkívül megvan Korschnál, 
Gramscinál, az én akkori munkáimban is. Ezt a törekvést az akkori Komintern letörte, 
főképpen Korsch-sal és velem szemben, az olasz mozgalomnak viszont az az óriási előnye 
volt, hogy Gramsci nem került ellentétbe az Internacionáléval, ennélfogva az, ami 
Gramsciban pozitív, és nagyon sok pozitív van benne, belekerülhetett az olasz mozgalom 
problémáiba. De ha a húszas éveknek ezt a teóriáját nézzük, ennek egy ellenkező hibája 
van, mint a Komintern későbbi fejlődésének. A későbbi fejlődés ugyanis elhanyagolja 
a nagy elméleti kérdéseket, a tisztán taktikai jellegűek mellett. Én itt főleg Korsch-ra és 
magamra gondolok. Mi megpróbáltuk a Lenin által megindított teoretikus kérdéseket 
a marxizmus egészére áttenni, most mennyire helyesen, mennyire nem, erről nem beszé- 
lek, magamra vonatkozóan már többször megírtam: nagyon sok nem helyes szempont 
is van benne, azonban ennek az általunk alapítandó vagy továbbfejlesztendő teóriának 
a gyakorlati következményét a stratégiát és taktikát illetően nem vontuk le, és ennélfogva 
megmarad az a dolog, hogy a húszas évek döntő analízise a marxista teóriából hiányzik. 

Az ellenzékéből azért, mert — mondhatnám - túl magasan, túl általánosan fogta meg a 
problémát, a kormánypártnál azért, mert tisztán taktikára redukálta a problémát. Hogy 
ne ilyen elvontságban maradjak, emlékeztetnék arra, hogy a Komintern, amelynek Lenin 
volt a teoretikusa, átélte a relatív stabilizáció korszakát és végül egy úgynevezett harma- 
dik korszakot, amelybe beleesett a 29-es krízis, s amelyben az az illúzió támadt, hogy 
most felújul a 17-es idő és meg lehet a szocializmust Európában valósítani. Közben ebből 
az egész dologból kimaradt a korszak kapitalizmusának az analízise, az hogy a kapitaliz- 
mus minden társadalmi téren egy új alapra helyezkedett, a fasizmus nem megújítása a 
régi reakcióknak, hanem az új kapitalizmusnak a specifikus reakciója. Ennélfogva a 
fasizmusnak egy igazi teoretikus értékelése csak hozzávetőlegesen 1935-ben jön létre 
Dimitrov beszédében. Mindez a kommunista teóriából mélyebben hiányzik. Ez a helyzet 
az oka, hogy a húszas évek nem hivatalos teoretikusairól kaphatunk egy ma históriailag 
igazságos mértéket, de ha azt gondoljuk, hogy mai problémáinkat azzal oldjuk meg, 
hogy visszatérünk a húszas évek ellenzéki teoretikusaihoz, szerintem ez tévedés, még 
Gramsci esetében Is. 


KÉRDÉS: Ha Togliattit mint elméleti ösztönzőt fogadjuk el — és úgy gondolom, ezzel 
a meghatározással Ön is egyetért -, nyilvánvaló, hogy az első kérdéskör, ahol ő gondol- 
kozásra ösztönöz, a mai kapitalizmus szerkezete és ez egybevág az Ön által eddig 
elmondottakkal. Miben látja vázlatosan és nyersen az új kapitalizmus alapvető szerkezeti 
sajátosságait, amelyek a munkásmozgalom stratégiáját is megszabják ? 


FELELET: Szabad egy nagyon általános ökonómiai tényre utalni? Amikor Marx a 
maga elméletét megalkotta, Marx, Engels, Lenin a maguk stratégiáját csinálták, akkor 
az igazi, a klasszikus értelemben vett kapitalizmus a nagy nyersanyag-feldolgozó és 
gépiparra koncentrálódott. Az emberi szükségletek főbb kielégítése a mesteremberek 
kezében volt. A kapitalizmus tehát nyersanyag-feldolgozó vagy gépipart jelentett elsősor- 
ban Marx számára. Az imperialista korszakban a kapitalizmus kiterjed a társadalom 
egészére. Mindenki tudja ma, hogy az egész produkció - a cipőtől a borotvakrémig — 
teljes egészében a nagyipari produkció következménye, másrészt: az, amit általában 
szolgáltatásnak szoktak nevezni, szintén átalakult nagyiparrá, mégpedig olyan méretű 
nagyiparrá - én nem vagyok ökonómus és csak másodkézből ismerem a statisztikát, de 
ökonómusok mondották nekem -, hogy Amerikában ma a szolgáltatásokban több 
ember van foglalkoztatva, mint amennyi az iparban. Ez rendkívül fontos tény, ami — 
mindenekelőtt elméletileg véve - előtérbe állítja azt, amit Marx világosan felismert. Marx 
látta, hogy a kapitalista fejlődés az abszolút értéktöbbleten való kizsákmányoláson át 
fejlődik a relatív értéktöbblet felé, hozzávéve még, hogy Marx az utóbbi mozzanat 
alapján nem látott egy radikális új korszakot a kapitalizmusban. Ő ezt egy helyen úgy 
fejezi ki, hogy az abszolút értéktöbblet a termelés formális alávetése a kapitalizmusnak, 
a relatív értéktöbblet segítségével pedig a valóságos alávetés történik meg. Tulajdonkép- 
pen tehát a kapitalizmus lényege teljesül ebben az időben. Ez azonban egy alapvető 
kérdést jelent. Nem szabad elfelejteni, hogy már Marx és Engels rendkívül óvatosan 
kezelte az elnyomorodás kérdését. Ez Kautskynál válik aztán központi jelszóvá. Hozzá 
kel! tenni, hogy Lenin megjegyzései is nagyon óvatosak erről. Az a felfogás azonban, 
mintha az elnyomorodás lenne az alapja egy szocialista forradalomnak, a mai társadal- 
mat illetően, megdőlt. Nem szabad, hogy ez minket arra a véleményre vezessen, mintha 
az egész világon a nyomorúság megszűnt volna, természetes, hogy nem! Még az Egyesült 
Államokban sem! A kérdés csak az, hogy nincs egy általános elnyomorodási tendenciája 
a kapitalizmusnak, másodszor: a kapitalizmus-szocializmus ellentétére a mai társada- 
lomban felmerülő új motívumokat kell keresni, és aki egyszerűen a nyolcvanas, ki- 
lencvenes évek analíziséből indul ki, az egészen helytelen és rossz következtetésre 
fog jutni. Bi 
Gondoljunk például arra, hogy milyen döntő szerepet játszott még a II. Internacionálé 

megalakításánál is a 8 órai munkaidőnek a kérdése, mmt egy óriási kivívandó cél. Az 
akkori költők verset írtak arról, hogy mit jelent az emberi élet számára a munkaidő 
megrövidítése. Ma a munkásság tekintélyes részénél az alapvető probléma az, hogy 
hogyan tölti el a szabadidejét. Ma egy 5 napos munkahét mellett a kilencvenes évek 
munkaidő-problémáit a munkásmozgalom döntő részére megoldott kérdésnek kell te- 
kinteni. Vagyis - anélkül, hogy szakökonómus volnék, csak néhány fontos kérdést 
vázoltam fel -, a mai kapitalizmus struktúrájában különbözik a régi kapitalizmustól, 
aminek az a következménye, megint minden úgynevezett előrelátás ellenére, hogy 1929- 
ben volt az utolsó nagy krízis, azóta elmúlt negyven év, a 19. század sémái alapján már 
négy nagy krízisnek kellett volna bekövetkeznie, s egy sem következett be. Ha egy ilyen 
alapvető új struktúra van, meggyőződésem, mielőtt stratégiáról vagy taktikáról egyálta- 
lán tárgyalhatnánk is, ennek az ökonómiának igazi analízise az első feladatunk, s ezt a 
feladatot nem teljesítette senki, sem az oroszok, sem a Komintern, és tegyük hozzá : sem 
Togliatti, sem az olasz párt. 


KÉRDÉS: Az igazi kérdés, ami ebből adódik, az lenne, hogy az új struktúrájú kapitaliz- 
mus milyen új feszültségeket és társadalmi konfliktusokat hoz létre, hiszen innen érthet- 


.feg 


FELELET: Mindenekelőtt az előbbiek kiegészítéséül még azt kell elmondani, hogy azon 
átalakulás alapján, amelyről beszéltem, a kapitalista osztály mint osztály messzemenően 
érdekelve van ma a munkásosztályban mint fogyasztóban. Ez új tény, ami a régi kapita- 
lizmusban nem létezett. Tehát itt bekövetkezett egy új helyzet, amelynek az igazi analízi- 
sét én mint nem ökonómus, természetesen nem tudom megadni, csak néhány fontos 
dologra szeretnék rámutatni. Arra például, hogy a fasizmus elleni harcban a kapitalista 
társadalommal éles ellentétben álló pártok mint pártok úgyszólván megszűntek a világon 
létezni. Ma, Franciaországot és Olaszországot kivéve, a világon nagy és befolyással bíró 
kommunista pártok nem léteznek, a szociáldemokrata pártok pedig mindenütt a kapita- 
lizmus balszárnyát - gyakran nem is egészen balszárnyát - alkotják. Én ellenzem, hogy 
az , ipari társadalmat" újnak lehetne nevezni, mintegy nem kapitalistának lehetne nevez- 
ni, de fennáll az a különös helyzet, aminek magyarázatát ma még nagyon kevesen 
próbálják megadni. Míg a háború előtti kapitalizmusban általában a szocialista pártok 
képviselték a munkásmozgalom baloldalát és hozzájuk képest a munkásság tisztán 
spontán megmozdulásait szervező szakszervezetek jobbra álltak, ma teljesen megfordult 
a helyzet, s talán az egészen korrupt amerikai szakszervezetektől eltekintve, általában azt 
lehet mondani, hogy a szakszervezetek sok tekintetben balrább állnak a munkáspártok- 
tól (pl. Anglia, Nyugat-Németország). Csak Németországra hívom fel a figyelmet, ahol 
ez nagyon világos, hiszen, ha a német pártnak (a szociáldemokrata pártnak) a manipulá- 
ciós műveleteit végre kell hajtani, nemcsak a diákok lázadásával, hanem a szakszerveze- 
tek ellenállásával is számolnia kell. Ha visszagondol az ember ezekre az ún. szükségálla- 
pot intézkedésekre, akkor tudja, hogy az igazi ellentét a szakszervezetek és a párt között 
volt. Ez azt jelenti, hogy a munkásosztály tekintélyes részében, ahogy azt annak idején 
Lenin világosan látta, ez a spontán ellenállás a kapitalizmussal szemben még mindig 
megvan, és hogy ebből a spontán ellenállásból mi lehet, azt az utolsó francia események 
nagyon világosan megmutatták. Azonban mi, kommunisták ennek a jelenségnek sem 
jártunk a végére és mivel nem jártunk a végére annak, hogy tulajdonképpen miben áll 
a munkásosztály igazi elnyomatása és kizsákmányolása a mai kapitalizmusban, ennél- 
fogva nem vagyunk képesek az ellenállás igazi programját megadni, amire pedig kétség- 
kívül rendkívül sok alap van. Csak néhányra utalnék. 

Egyrészt arra, hogy nem igaz, hogy minden országban teljes jólétben él a munkásosz- 
tály. A munkásosztálynak mindenütt vannak elmaradt rétegei, amelyen belül a munká- 
sok nagyon nyomorult állapotban vannak. Másodszor itt van például a szükségletkielé- 
gítés. Megint az Egyesült Államokról beszélek. A szükségletkielégítés legelső rangú, ha 

borotvakrémről, fogpasztáról vagy hasonló luxuscikkről van szó. Mindenki tudja azon- 
ban, hogy a munkásélet olyan elemi ténye, mint a lakáskérdés, Amerikában még mindig 
rendkívül elhanyagolt állapotban van. Vagyis most megint anélkül, hogy én ökonómus 
volnék s képes volnék ezeket a kérdéseket mindenütt felkutatni, igenis abból az alapvető 
tényből indulok ki, hogy itt kapitalizmusról van szó, és a kapitalizmus-munkásosztály 
ellentét továbbra is fennáll, aminek igenis egy egész csomó gyakorlati következménye 
van, amelyekre azonban csak akkor lehet rájönni, ha az egész korszak komoly ökonó- 
miai analízise megtörtént. 

Csak egyet szeretnék ehhez hozzátenni, ami egyáltalán nem csökkenti a dolog lénye- 
gét: meggyőződésem szerint ebben az új kérdésben az ideológiai mozzanatoknak na- 
gyobb szerepük lesz, mint a kapitalizmus régi korszakában. Legyen szabad egy dologgal 
indokolnom ezt. Ha a múlt században a munkások akciót indítottak a munkaidő 
leszállítására, akkor tisztán gazdasági akciót indítottak meg, de az az akció egyszersmind 
annak az emberi elidegenedésnek a felszámolására irányult, amit a túl hosszúra nyújtott 
munkaidő minden munkásban előidéz, amiről Marx műveiben számos dolgot találunk. 
Ez a két motívum látszólag elvált és elkülönült egymástól. Most azonban körülbelül az 
a kérdés : hogyan éljen egy munkás a jelenlegi munkamegosztás, szabadidő stb. feltételei 
között emberhez méltó életet, ahol már nem arról van szó, hogy a heti szabadidőt heti 
két órával meghosszabbítsák, hanem arról, hogy mit csinál a munkás a maga szabadide- 
jével, aláveti-e magát a kapitalista manipulációnak, vagy keresi a proletár emberi fejlődés 
megfelelő motívumait. 


KÉRDÉS: Az itt és egyebütt is többször említett manipulációnak nagy jelentőséget 
tulajdonít. A manipulációt mint általános rendszert, hogyan jellemezné a mai kapitaliz- 
mus viszonyai között? 


FELELET: Véleményem szerint a manipuláció szükségessége abból ered, hogy a fo- 
gyasztási szokások és a szolgáltatások kapitalista jellegűvé váltak. Értem alatta azt : amíg 
egy hajógyár hajókat állít elő, világos, hogy a hajózási vállalatokkal kapcsolatai megle- 
hetősen egyszerű gazdasági kapcsolatok, minden konkurencia ellenére. Ha a borotvakré- 
met, a parfümöt, az alsónadrágot stb. nagyipari módon termelik és adják el, akkor adva 
van egy szakadás az efféle termékek, illetve a régi termékek gyártása és eladása között. 
A milliószámra gyártott borotvakrémnek pl. csak egyes vevői lehetnek, s az egyes vevőért 
való harc egy teljesen új stádiumba lépett. Az egyes vevőt valamilyen formában manipu- 
lálni kellett. Azt hiszem, világos a különbség. Ha létezik két nagy hajógyár, akkor 
mindkettő meghívja a hajózási vállalat szakértőit, elmagyarázza gyártmányai előnyeit 
stb. Ha én azt akarom, hogy az én borotvakrémemet tízmillió példányban adják el, akkor 
egy óriási reklámiparra van szükség, amely reklámipar számára nem elegendő az, hogy 
én a vevőmnek azt mondom: az én borotvakrémem jobb a másiknál, mert abban ilyen 
anyagok vannak, az enyémben meg olyanok. A kérdés sokkal egyszerűbb. Csinálok egy 
hirdetést, ahol az én borotvakrémemmel borotválkozik egy ember, és jobbról, balról egy 
asszony borul a nyakába, mert elkábult attól az illattól, amit a borotvakrém árasztott. 
Vagyis egy szexmotívumot kell beletennem, hogy a vevőket arra manipuláljam, hogy az 
én borotvakrémemet megvegyék. Ez az irodalomtól a. művészetig elterjedt az egész 
világon, és a kapitalizmus eladási technikájának ezt a módszerét átvette a politika, a 
művészet, s ma létrejött az a szituáció, hogy az emberek ízlését, mindenfajta tevékenysé- 
gét azon az alapon, hogy hogyan fog a hivataltól a szexuális életig érvényesülni, nagy 
kapitalista trösztök manipulálják. Ez a manipulálásnak a gazdasági alapja. 


KÉRDÉS: Ha pedig a politikai oldalát érintjük, mit jelent közelebbről és jelent-e új 
fejlődési szakaszt a polgári demokráciában a manipulált demokrácia, ez az Ön által 
többször használt kifejezés ? 

FELELET: Azt hiszem, annyiban jelent újat, hogy a demokrácia mind jobban és jobban 
átalakul egy tisztán formális demokráciává. Ez a fejlődés már régen látható volt a 
parlamentek és az adminisztráció egymás közötti harcában, amelyben lényegében mindig 
az adminisztráció fölénye bontakozott ki. Most azáltal, hogy létrejött ez a manipuláció, 
ez egy bizonyos körben, a fejlett kapitalista országokban hat. Lévén a manipuláció 
költségei óriásiak, az Egyesült Államokban pl. ma már csak két nagy párt létezik, mert 
egyes ember egyedül egy választási kampányt megfizetni nem tud. Angliában pl. a 
liberális párt csak tengődik, és igazán létezni megintcsak két párt létezik ; s ha megnézzük 
azokat a törekvéseket, amelyek ma a Német Szövetségi Köztársaságban vannak, amelye- 
ket de Gaulle is képvisel Franciaországban, mind arra mennek ki, hogy a parlament 
legyen egy mindenki által megválasztott, tehát demokratikus intézmény, amelyből azon- 
ban az összes tömegmozgalmak, tömeghangulatok intézményesen ki vannak zárva és 
amelyben már a kapitalizmus által manipulációra megszervezett politikaimenedzser- 
réteg dönt az egész ország ilyen vagy olyan manipulációja tekintetében. Vagyis a manipulá- 
ciós rendszer átszervezte a maga céljaira az egész úgynevezett parlamentáris demokráciát. 

Legjobban ezt a mai Németországban lehet megítélni, ahol már eleve kizárnak a 
választásokból minden pártalakulatot, amely az össz-szavazatok 5 százalékát nem tudja 
megszerezni. Ennélfogva pl. egy városban vagy valamely vidéken egy félmillió ember 
bizonyos álláspontot képviselhet ugyan, ennek a félmillió embernek a parlamentben nem 
lehet képviselete. Ezt azonban a mai németek még mindig nem tartják elegendő manipu- 
lációnak. Egy angol-amerikai rendszert akarnak bevezetni, amelynek az volna a követ- 
kezménye, hogy ugyan általános választójog van Németországban, de az ember csak a 
közül választhat, hogy Kiesinger vagy Wehner fogja-e az ő érdekeit elárulni a parlament- 
ben. Ebben szabad választása van, demokratikus választása. De egy harmadik eset, 
aszerint a terv szerint, ami Németországban van, nincs, s amíg ennek a rendszernek 
komoly válsága nem következik be - és én remélem, mire a válság nagyon aktuális lesz, 
addigra mi, marxisták marxista módon tudunk majd hozzászólni ehhez -, addig a 
gazdasági manipuláció politikai formája hozza létre azt, hogy demokrácia van ugyan 
külsőleg, de facto azonban csak a mai kapitalizmus végrehajtószerveinek demokráciája 
létezik a parlamentben. 


KÉRDÉS: A manipulált demokrácia elleni harc felveti a XX. kongresszus stratégiai 
jelszavainak kérdését, a békés egymás mellett élés és a szocializmus ún. parlamenti 
győzelmének lehetőségét. Miben látja Ön e kettős jelszó, különösen pedig utolsó tagjá- 
nak reális értelmét? 

FELELET: Ez a kérdés természetesen éppen Togliatti szempontjából nagyon fontos. 
A XX. kongresszus tényleg tett egy lépést előre a sztálini korszakkal szemben. Sztálinnak 
az volt a véleménye, hogy a különböző békemozgalmakkal ideig-óráig fel lehet tartóztat- 
ni a háborút, azonban az imperialista háború kitörése múlhatatlanul szükséges. A XX. 
kongresszus tényleg talált egy új megoldást: anélkül, hogy a mélyebb okok analízisét 
megadta volna, tudniillik, hogy a háború megszűnt szükségszerű lenni. A közvetlen ok 
természetesen, amely megszüntette a háború szükségszerű létét, az atompatt, amely a két 
hatalmat, az Egyesült Államokat és a Szovjetuniót egyaránt visszatartja az összeütközés- 
től — ami egyébként a kubai krízisben be is igazolódott, és ma Vietnamban is beigazoló- 
dik. Hiányzik azonban az analízisből, hogy ez a kapitalizmus számára tisztán taktikai 
probléma, amennyiben az imperializmus összes formái megmaradtak azzal az egy takti- 
kai differenciával, hogy amennyiben a Szovjetunióról van szó, tartózkodni kell az 
ellentétek végső kiélezésétől. Ennélfogva a korszakot nekünk úgy kell megítélni, hogy 
alapjában véve mi egy imperialista korszakban vagyunk, ahol a gyarmati népek felszaba- 
dulása ellenére egy hatalmas neokolonializmust épít ki az Egyesült Államok, és ahol 
ennélfogva a lokális háborúk szakadatlan sorozatával állunk szemben, azzal a sansszal, 
hogy az atomháború mégsem fog kitörni, amire bizonyos szimptómák vannak. Ennél- 

fogva a XX. kongresszus tényleg megteremtette egy új módját az emberiség érintkezésé- 
nek, ti. a hidegháborúnak az 1945-től uralkodó formáit lebontotta és — ami az emberiség 
szempontjából nagyon fontos dolog - a technológiai, kulturális, személyi érintkezés 
óriási területét tette lehetővé, ami tömeghangulatban kétségkívül jelenthet egy bizonyos 
háborúellenes erőt. 

De tisztában kel! lennünk azzal, hogy a háborút magát ez az új fejlődés nem szüntette 
meg. Anglia kénytelen volt lemondani a kolonizálásról, de az amerikai kolonizálás most 
éppúgy létezik, s az összes dél-amerikai kérdés, a vietnami kérdés s egy egész csomó más 
kérdés semmi más, mint a koloniális felszabadulási harc esete. S ha az Egyesült Államok 
a vietnami háborút tesztnek tekinti, ez egyszerűen arra vall, hogy azt hiszi: mindaz a 
vadállati kegyetlenség, amelyet az amerikaiak Vietnamban elkövetnek, riasztóan hat más 
államokra abban az irányban, hogy ne rázzák le azt a gazdasági függést, amelybe az 
Egyesült Államok juttatta őket. 

A XX. kongresszusnak ez a megállapítása kétségkívül helyes mozzanatot látott meg a 
fejlődésben, azonban nem jutottunk el odáig, hogy ezt az egész problémát a maga 
egészében tudnánk elemezni, aminek az az alapja - erről egyébként később még külön 
beszélünk -, hogy a gyarmati felszabadítás más stádiumban van, mint Lenin idején volt. 
Lenin idejében volt az első háború után bizonyos feszültség az imperialista hatalommal 
szemben. Ezt tette szóvá lényegében Lenin, ezt célozták a Komintern első határozatai, 
amihez kommentárnak nagyon érdemes hozzátenni Lenin egyik beszédét, amelyben ő — 
nagyon jellemzően saját szerénységére — beszélt arról, hogy Kínában bizonyos ellentmon- 
dások vannak, és hozzátette: neki fogalma sincs arról, hogy ezek az ellentmondások miből 
származtak. Lenin nyíltan és becsületesen megmondotta : ő Kina felszabadulása mellett 
van, amiben mint marxistának, mint stratégának tökéletesen igaza volt, azonban nem 
állította azt, hogy képes volna a kínaiaknak tanácsot adni, konkrét kérdésekben hogyan 
foglaljanak állást. Itt van a szocializmusnak a nagy nehézsége az egész gyarmati kérdéssel 
kapcsolatban. Örököltük Marxtól és Lenintől azt a rendkívül helyes teoretikus álláspon- 
tot, hogy egy más népeket elnyomó nép nem lehet szabad, örököltünk ennélfogva egy 
állásfoglalást a koloniális népek felszabadulásáról. Azt a gazdasági analízist azonban, 
amiből azután az következnék, hogy az egyes országok konkrét problémái és útjuk előre, 
pozitív irányba hogyan haladhat, ezt nem örököltük, erről nekünk, marxistáknak hal- 
vány fogalmunk sincs. ; 

Ez az egyik oldala a kérdésnek. A másik oldala az, hogy nyilvánvalóan az egész 
világon, az egész civilizált kapitalista világban akut forradalmi helyzet nincs. És akut 
forradalmi helyzetet — ezt Marx és Lenin nagyon jól tudták - erőszakkal csinálni nem 
lehet. . 

Ennélfogva felmerül egy új stratégiának és új taktikának az értelme. Ez az, amit 
taktikailag úgy fejeznek ki - s aminek Togliatti egyik legnagyobb taktikusa volt -, a 
demokráciának és a szocializmusnak lépésről lépésre, parlamenti úton való megindítása. 
De - és itt jövök megint a de-vel — azáltal, hogy a mai kapitalizmusnak a döntő, új 
gazdasági motívumait mi soha nem analizáltuk, nem tudunk ennek a fejlődésnek gazda- 
sági tartalmat adni. Értem gazdasági tartalom alatt a következőt: nem igaz az, hogy a 
kapitalizmus a munkásosztály valamennyi érdekét tudná képviselni, teljesíteni, annak 
ellenére, amit előbb mondtam, hogy a munkásosztály mint fogyasztó olyan jelentős 
tényező a kapitalizmusban, mint korábban soha. A marxisták feladata volna a mai 
kapitalizmus elemzéséből eljutni oda, hogy lássák, melyek azok a problémák, amelyek 
a munkásosztály számára fontosak, sőt életbevágóak, amelyeket azonban a mai kapita- 
lizmus - mert a profit szempontjából nem áll az előtérben -— nem tud és nem akar 
teljesíteni. . 

Az opportunista és nem opportunista megközelítése ennek a demokratikus fejlődésnek 
abból állna: ki tudja-e a munkásosztály pártja ragadni azokat a kérdéseket, amelyek a 
munkásosztály élete, fogyasztása szempontjából döntő jelentőségűek, amelyeket azon- 

ban a kapitalizmus nem tud és nem akar megoldani, mert nem esnek a nagy profit 
irányába. 

Ezek a dolgok léteznek, spontánul benne vannak a proletariátus érzéseiben is. Ezt 
világosan mutatja az az óriási sztrájk, amely Franciaországban kirobbant, s amelyet még 
most sem lehetett leszerelni, annak ellenére — és itt van a helytelen dolog -, hogy a 
baloldali pártok mint rendpártok borzasztóan szeretnék ezt tárgyalási útra vinni és nem 
egy olyan kiélezést teremteni a munkásosztály és a kapitalizmus között, amely pl. 
Franciaországban most megindulóban van. Amelyet, ha egy igazi lenini párt volna, 
amely lenini módon ismeri a francia kapitalizmus egész szerkezetét, most megpróbálná 
a szakszervezeti harc színvonaláról politikai színvonalra emelni. Itt van a különbség 
aközött, hogy ezt a problémát mint tisztán taktikai problémát, mint forradalom vagy 
evolúció problémáját vesszük elő, vagy pedig képesek vagyunk a mai kapitalizmusban 
megtalálni azokat a konkrét osztályharcos problémákat, amelyekben azután a kapitaliz- 
mus és a proletariátus összeütközik. 


KÉRDÉS: Közelebbről a kérdés most már az volna, hogyan egyesítsük a kommunista 
pártok harcát azoknak a tömegmozgalmaknak az erejével, amelyek ideológiailag nagyon 
zavarosak, mégis nagyon energikusan bontakoznak ki. Ha helyesen látom, három ilyen 
típusú tömegmozgalomról van szó: bizonyos vallásos, szociális reformokat követelő 
mozgalomról, a szakszervezetekről és az ifjúság — elsősorban az egyetemi diákifjúság — 
mozgalmairól. 


FELELET: Azt hiszem, hogy ez a három pont helyes, én csak a sorrend ellen beszélnék, 
amennyiben első helyre ezt a szakszervezeti kérdést tenném és felvetném azokat a 
problémákat, amelyek ehhez kapcsolódnak. Lenin felvetette azt a kérdést is: hogyan 
szolgálhat a szakszervezetben kialakuló spontán öntudat fegyverként egy olyan mozga- 
lomban, amely már nem spontán. Tudjuk, hogy Lenin szerint nem a szakszervezeti, 
hanem - ahogy ő nevezte akkor — a szociáldemokrata tudatot kell belevinni kívülről a 
munkásosztályba. Ez a , kívülről" ma hiányzik, és ezért a kommunista pártok nem 
képesek hasznosítani a szakszervezetekben néha egészen a forradalmiságig fellendülő 
spontán tudatot. 

Most áttérek a másik kérdésre : a diákok kérdésére. Szabadjon emlékeztetni arra, hogy 
beszéltünk arról: a mostani harcokban az ideológia szerepe nagyobb lesz, mint a régi 
harcokban. Ez kifejezésre jut a fiatalságban, megint teljesen spontán módon, ami azt 
bizonyítja, hogy a marxista kategóriák a gazdasági lét kategóriái és egy tisztán entellek- 
tüelek közötti, tisztán ideológiai természetű harc éppen úgy lehet spontán vagy nem 
spontán, mint egy tisztán szakszervezeti harc. Az intellektuális tartalom, az értelmiségi 
helyzet mint társadalmi helyzet nem garanciája annak, hogy a dolog túlmegy a sponta- 
neitáson. Diákmozgalmak az egész világon vannak, és itt egy spontán lázadásról van szó, 
amit úgy fejezhetnénk ki, hogy a diákok fejlettebb része nem akar szakidióta lenni - ez 
az én megfogalmazásom. Érzi, hogy az a nevelés, amelyet ő az egyetemen kap, belőle 
szakidiótát csinál, s ő nem akar az lenni, annak ellenére, hogy sem a programot, sem az 
utat nem képes helyesen megfogalmazni. E mögött a probléma mögött — ha szabad 
egészen röviden fogalmazni, ahogy én látom - az áll: a tudományok fejlődése, amelyet 
a kapitalizmus fejlődése, a társadalom társadalmiasodása idéz elő, azt hozza létre, hogy 
a tudományok alapjában véve mindig jobban közelednek egymáshoz. Szabadjon ezt egy 
durva példán illusztrálni: 150 évvel ezelőtt gyerekjáték volt azt megmondani, hogy egy 
probléma a materiális világban fizikai vagy kémiai probléma. Ma sokkal nehezebb 
megmondani. A fizika sokkal jobban átszövi a kémiát és a kémia sokkal jobban átszóvi 
a fizikát, semhogy erre könnyen megfelelhetnénk. 

Vagy -— ami ma nálunk divat — beszélünk szociológiáról, demográfiáról és más tudomá- 
nyokról, és ha a dolognak a valóságos tárgyát vesszük, akkor kiderül, hogy a történelem- 
nek, ökonómiának, szociológiának, demográfiának, politológiának stb. stb. egyetlenegy 

közös tárgya van. Természetesen lehet a komplexumon belül szakszerű kutatásokat 
végezni, de azok a szakszerű kutatások fabatkát sem érnek, ha az ember a dolognak az 
egészét nem látja. Hogy csak egy egyszerű példát mondjak: a demográfia teljesen 
lehetetlen lenne a nélkül az ökonómiai megállapítás nélkül, hogy a disztribúció tulajdon- 
képpen nem más, mint a lakosság eloszlása a különböző termelési ágak között. Biztos, 
hogy ez egy központi demográfiai probléma, ami azonban eleve megoldhatatlan ökonó- 
mia nélkül. Ez az objektív fejlődés. Ebben az objektív fejlődésben viszont a monopolka- 
pitalizmus célja a legnagyobb differenciáltságot megteremteni, mert ha egyszer megvan 
egy technikai konkrét cél — legyen az akár egy rakéta, akár egy borotvakrém, akár 
miniszoknya, ebből a szempontból egészen mindegy -, akkor adódik egy speciális 
kutatás, ami a technikai optimumot megadja. A kapitalizmus arra törekszik, hogy az 
embereket az ún. team work-re, erre a specializálódásra nevelje, és a specializált szakem- 
berek annál tökéletesebbek, minél jobban értik a maguk technikáját anélkül, hogy a 
valóságos kérdésekhez hozzá tudnának szólni. Sőt, minél kevésbé tudnak a valóságos 
kérdésekhez hozzászólni, annál jobb a menedzser és a kapitalista vezető részére. Ez a 
szakadás, amely a tudomány fejlődése és a tudomány kapitalista felhasználása között 
van, ez a spontán ellentét szerintem, amely kirobbantja ezeket a diákmozgalmakat; és 
itt a dolgok marxista felismerése, a mai ideológiai helyzet marxista analízise óriási 
segítség volna a diákoknak. Megszüntetné azt, ami most van, hogy mindenféle utópiák- 
nak a hívei lesznek. 

A harmadikra még nem feleltem: a vallás kérdésében nekünk egy régi rossz teóriánk 
van. Alapjában véve - Marx és Lenin ezt nem csinálta — a felvilágosodásból és Feuerbach- 
tól ered az a tradíció, melynek megfelelően, mindig jobban és jobban meg akarjuk 
állapítani, hogy a teológia állításai nem férnek össze a modern történelem- és természettu- 
domány eredményeivel. Ez igaz. De a vallásosságnak a gyökere nem itt van. A vallásos- 
ság problémája az, hogy a vallás az az ideológiai forma, amely nem éri be a társadalmi 
ideológia általános rendezésével, hanem visszahat minden egyes embernek mint egyes 
embernek az állásfoglalására és személyes életére. Hasonlítsuk csak össze a jogot a 
vallással ebből a szempontból. A jog hoz egy általános törvényt arról, hogy a lopásokat 
hogyan kell elintézni. Az az ember, aki nem lop, nem is kerül a joggal semmiféle 
érintkezésbe, csak a tolvajok kerülnek érintkezésbe vele. A vallás azonban a papok révén 
minden egyes embernek a privát életét igyekszik irányítani. A kapitalizmus mai fejlődése 
következtében beáll egy óriási fokú dezorientáció az emberekben, mert a mindennapi 
életüket képtelenek a vallás előírása szerint irányítani. A vallás előírásai szakadatlanul 
beleütköznek az emberek mindennapi érdekeibe, gondolok arra, hogy Olaszországban 
százezerszámra élnek emberek 20 éven át együtt házasság nélkül azért, mert az olasz 
törvények megtiltják a válást. Ennélfogva itt beállott két mozgalom a valláson belül. Az 
egyik az ideológia kérdéseire, a másik a mindennapi élet kérdéseire irányul. 

Megint csak a kommunisták elvi alacsonyrendűségén múlik az, hogy ezt a kérdést nem 
. tudjuk elválasztani. Véleményem szerint ugyanis az a kérdés, hogy a vallás, a legmoder- 
nebb és a legradikálisabban modern vallás mindig túlvilági kérdés, amely az egyes ember 
cselekedeteinek végső gyökerét és végső következményeit egy túlvilági képben valósítja 
meg, a marxizmus azonban radikálisan evilági világnézet. A kettő között megegyezésről, 
közeledésről szó sem lehet. Ez a radikális álláspont viszont egyáltalán nem szünteti meg 
azt a tényt, hogy a válástól kezdve a születésszabályozásig, a mindennapi életnek száz 
meg száz kérdése ne volna, ahol a vallás belső reformtörekvéseit a radikális pártoknak 
— elsősorban a kommunista pártoknak - támogatniok ne kellene. Én nem látok ebben 
semmiféle ellentmondást. 

Nagyon jellemző, hogy Lenin a vallásról írott cikkében élesen szembeállítja a vallást 
a marxizmussal, és ugyanakkor - az ő idejében ez csak szakszervezeti kérdés volt - 
tiltakozott az ellen, hogy bármiféle szakszervezeti kérdést összekeverjenek a vallással. 
Vagyis, hogy ezek a vallási rendelkezések olyanok, amelyek tömegérdekeket a legna- 

gyobb mértékben sértenek, s ennek reformjában a kommunista pártoknak támogatást kell 
adniok a baloldal számára. Ez szerintem nem kétséges, azonban teljesen elvtelen dolog, 
ha az olasz és a francia kommunisták mindenféle kompromisszumos dolgokat kitalál- 
nak. Ebben a kérdésben én megint egy kétírontos harc híve vagyok: leszámolni azzal a 
régi stílusú ateista propagandával, ami csak ártalmunkra van, ami a dogmatikusoknál 
még mindig létezik, és ugyanakkor szembefordulni azokkal a valóságos revizionistákkal, 
akik a vallás mai kríziséből a vallás és a marxizmus közeledésének konzekvenciáit 
akarják levonni. 


KÉRDÉS: Végül egy kérdés ezzel a témakörrel kapcsolatban: Ön sokszor említi, hogy 
a szocialista államok fejlődésének belső elégtelensége súlyosan kihat a fejlett kapitalista 
országok baloldali mozgalmaira. Ezt a problémát hogyan tudná érzékeltetni konkrétab- 
ban? 


FELELET: Azt hiszem, a szocializmus iránti szimpátia a munkásosztályban összefügg 
azzal, hogy a szocializmus képviseli az ő legspontánabb, legmélyebb érdekeit. Az intelli- 
genciát a szocializmus felé az hajtja, hogy a kapitalizmusban értelmetlennek érzi a maga 
életét, és az az érzése, hogy a szocializmusban egy értelmes életre fog találni. Ez volt - 
ha szubjektíve szabadna mondanom -, ami engem is és számtalan más embert is a 
kommunizmus felé vitt. Ezt 1917-1919 irodalmából egészen világosan lehet látni. Világo- 
san lehetett látni a húszas években, amikor a Szovjetunióban éhség uralkodott. Akkori- 
ban én Bécsben számos ülésen vettem részt, amelyen gyűjtést indítottunk az éhező orosz 
területek számára, a gyűlés után pedig kivétel nélkül körülvette az embert 20-30 értelmi- 
ségi. Kérdéseket tettek fel arról, hogyan tudnák ők a szocializmus segítségével a saját 
életüket értelmessé tenni. Vagyis a húszas években volt az a hangulat, az intelligencia 
számottevő részében, hogy Oroszországban ugyan éhínség volt, de mi, polgáriak nem 
törődünk a magunk élete értelmével, ők pedig igen. 

Az Oroszországban - Sztálin ideje alatt — beállott ideológiai hanyatlásnak, az ott 
létrejövő taktika előtérbe állásának, az ott létrejött, széles körökben megnyilvánult durva 
manipulációnak, amely a pártéletbe is behatolt, mindennek az a következménye, hogy 
az intelligenciának ma egy nagyon kis része hiszi azt, hogy annak a sok manipulációnak 
a segítségével, ami a szocialista országokban van, tudna ő a maga számára egy értelmes 
életet teremteni. A mi belső reformjainknak, a sztálinizmus leküzdésének, ami mindenfe- 
lé folyik és amire mi Magyarországon is törekszünk, egyik legfontosabb mellékterméke 
az lesz, hogy az emberek kezdenek majd a maguk élete értelmessége szempontjából 
valamit keresni a szocialista államok praxisában és elméletében is. Ez ma még nem állott 
be, és tudom, ez kellemetlen sok embernek, ha nyiltan kimondják. Addig, amíg az 
ideológiát úgy űzzük, ahogy most, addig ez nem is állhat be. Mert, sajnos, több esetet 
tudok arról, hogy a mai hivatalos álláspontok nemzetközi kongresszusokon való képvi- 
selete sok esetben inkább derültséget kelt, mintsem vezetőnek tekintenék. 

Már az előbb hangsúlyoztam, s az okokra is rámutattam, hogy a jelenlegi átalakulás- 
ban az ideológiai elemeknek nagyobb szerepük lesz, mint régen, és ehhez hozzátehetjük, 
hogy alig van kapitalista ország, ahol a tudománynak ezt a szétaprózódását, szakosítását 
radikálisabban csinálnák, mint nálunk. Mi: annyira megyünk, hogy már a technikumok- 
ban próbálunk szakosítani, s ennélfogva ahelyett, hogy mi szocialisták képviselnénk a 
szintézist, a nagy kérdéseket a szakidiótákkal szemben, néha nagyon jó réteget — szakosí- 
tott réteget — teremtünk, de olyant, amely horizontjában nem emelkedik a kapitalisták 
teremtette szakember horizontja fölé. És itt térek vissza arra, amiről nálunk sok szó van 
- most utoljára az íróknál Kádár elvtárs is HELYESEN beszélt arról, hogy mi a marxizmus- 
a marxizmussal a hegemóniát sohasem fogjuk meghódítani. Mert ez a marxizmus a 
rosszabb fajta manipulációja a dolgoknak. Nekünk tisztában kell lennünk: az igazi 
marxizmushoz kell visszatérnünk, s az igazi marxizmus mai felújítása segítségével igenis 

módunkban lesz itthon is hegemóniát gyakorolni és ezen a hegemónián keresztül befo- 
lyással lenni a nyugati mozgalmakra, mintául szolgálni ideológiailag a nyugati mozgal- 
maknak, amelyekben - ismét hangsúlyozom - az ideológia szerepe nagyobb lesz, mint 
a 19. században volt. 


KÉRDÉS: Áttérnék a másik nagy kérdéskomplexumra, amely Togliattit egész életében 
szenvedélyesen foglalkoztatta, azt mondhatnánk, hogy a halála pillanatáig és amely a 
mi számunkra is perdöntő —- a munkásmozgalom egysége. Mint köztudomású, ma sokkal 
inkább a szakadás tényei, mint az egység tényei uralkodnak. Miben látja Ön az egység 
bomlásának és a súlyos szakadás létrejöttének nagyobb történelmi okait? 


FELELET: Én azt hiszem, hogy ennek is objektív okai vannak. Amikor az első világhá- 
borús összeomlás bekövetkezett, akkor - legalábbis egész Közép-Európa számára - egy 
nagy, egységes probléma állott fönn. Az tudniillik, hogyan lehet a felbomlás és a háború 
szenvedései miatt radikalizálódott néptömegeket a szocializmusba átvezetni. Ez egy 
közös probléma volt és ennélfogva az első Komintern-kongresszusok határozatai helye- 
sek, általános problémákat érintőek voltak. 

Nos, hangsúlyoztam előbb, hogy mi nem ismertük fel sem a relatív stabilizációban, 
sem az ún. harmadik korszakban beállott új problémákat, amelyek lényegesen és alapve- 
. tően új szituációkat vetettek fel azáltal, hogy a proletárforradalomnak az a kézzelfog- 
ható közelsége, amely 1917-ben és még 1919-ben is fennállott, megszűnt és ennélfogva 
létrejött az a helyzet, amit teoretikusan akkor nem is képzeltünk el. Nevezetesen, hogy 
lehetséges, hogy két ország proletariátusának ugyanabban a szituációban a közvetlen 
cselekvést illetően ellenkező érdekei vannak. Én csak egy nagy példát hozok fel. A ma- 
gam részéről mint politikai lépést helyesnek tartom Sztálin paktumát Hitlerrel és Rib- 
bentroppal, mert ha ez nem következik be, Hitler megindította volna a háborút Keletre 
és megindította volna úgy, hogy Anglia és Franciaország anyagilag támogatta volna őt. 

Egy rendkívül veszélyes helyzet állott volna elő a világszocializmus számára. Sztálin- 
nak sikerült egy taktikailag ügyes és helyes lépéssel megbontani ezt a készülő egységíton- 
tot, és alapjában véve a Hitlerrel kötött paktum következménye volt, hogy Hitler először 
a Nyugat ellen fordult a maga háborújával, és ezáltal megteremtette az alapját egy világ- 
koalíciónak, ami aztán a hitlerizmus bukásához vezetett. Ezt azért hangsúlyozom, mert 
Nyugaton rendkívül sokszor szokták kritizálni éppen ezt Sztálinnál. Én itt azt tartom, 
hogy Sztálin taktikailag egy helyes lépést csinált. Ellenben ebből azt a konzekvenciát 
vonta le Sztálin (és itt kezdődik az a hiba, amit én mindig kiemelek, hogy a taktikai 
"lépésekből teoretikus lépéseket csinálnak), hogy kimondotta: ez a háború olyan, mint 
az első világháború volt. Ennélfogva az a jelszó, amit annak idején Liebknecht mondott, 
hogy az igazi ellenfél otthon van, érvényes erre a háborúra is. Mármost ez az, ami 
egyszerűen nem igaz, mert akár kötött paktumot Hitler Sztálinnal, akár nem, a francia 
és angol proletariátus természetes, magától értetődő osztálykötelessége volt hazáját 
védeni a Hitler-féle megszállás ellen. . 

Én itt szerencsére hivatkozhatom egy egyáltalán nem ellenzéki íróra. Aragon a , Kom- 
munisták" első kötetében nagyon szépen leírja, hogy micsoda hallatlan zavart idézett elő 
a legjobb kommunistáknál ez az intézkedés. Nagyon sokszor látjuk, hogy a kommuniz- 
mus elleni bizalmatlanság még most is fennáll, és a kommunistákat nem a francia nép 
legradikálisabb rétegének tekintik, hanem mint egy olyan pártot, amely az orosz külpoli- 
tika szolgálatában áll, tudniillik azáltal, hogy 1939-ben a kommunista párt hivatalosan 
a Komintern álláspontját fogadta el, és csak 1941-ben állott az ellenállás élére. Itt egészen 
objektíve megmutatkozik, hogy ugyanabban a szituációban, amelyben világtörténeti 
értelemben Sztálin és a francia párt is Hitler-ellenesek voltak, alapjában véve, adódhatik 
egy taktikai helyzet, amelyben Sztálin köt egy paktumot Hitlerrel és a Francia Kommu- 
nista Párt életre-halálra küzd Hitler ellen. Ilyen szituációk folyton megismétlődtek. 

Csak, hogy megint egy példára hivatkozzam, amikor a kínai-indiai háború folyt, 

kétségkívül az Indiai Kommunista Párt számára fönnállott egy konfliktus, hogy a 
hazáját támogatja-e, vagy a hazáját támadó szocializmust. Ennélfogva világosan kell 
látni, hogy a mai szituációban az 1917-es ideológiát, a III. Internacionálé egységéről - 
fönntartani nem lehet. 

Most tehát az a kérdés, létezik-e tényleg egység? 

Szerintem létezik egység, és Togliatti ezt nagyon helyesen fogalmazza a munkásosztály 
általános ellentétével a kapitalizmussal szemben, és így tovább. Az, amit Togliatti ott 
mond, az ellen nem lehet semmit sem szólni, a baj csak az, hogy az nem elég konkrét. 
Nekünk ma, a mai kapitalizmus helyzetéből kellene eljutnunk egy általános fejlődési 
perspektíváig és ez az általános fejlődési perspektíva az, ami összeköt minden kommunis- 
ta pártot, bárhol dolgozik és bármik a napi feladatai. Ebből adódna a kommunista 
pártok világegysége. Most ezen a világegységen belül, a mai helyzetben — az én vélemé- 
nyem szerint — már különböző stratégiák is adódhatnak. Nem igaz az, hogy — most 
taktikáról nem is beszélve — az olasz pártnak pont ugyanaz a stratégiája, ami az indonéz 
vagy a brazil pártnak lehet. Itt megint az illető országok gazdasági fejlődése, a gazdasági 
fejlődésből adódó gazdasági, politikai és ideológiai perspektívák a döntőek. Ennek 
következtében nagyon valószínű, hogy ma a világon 4-5 különböző stratégiai vonal 
lehetséges ezen, az előbb említett általános perspektíván belül. A stratégián belül sem 
lehet azt mondani, hogy az olasz pártnak pont ugyanazok a taktikai problémái, amelyek 
a francia pártnak vagy a belga pártnak vagy az angol pártnak. Itt még ezekből a 
fejlődésekből különböző taktikák adódnak. 

Most én nem látom, ha megteremtettük a mozgalom általános teóriáját, ami felé - 
mint az előbb mondottam - még csak nagyon határozatlan lépéseket tettünk, akkor azt 
a dialektikát, amely szerint egy közös perspektíva érdekében mindenki a saját megfelelő 
stratégiája és taktikája alapján cselekszik, ne lehetne kialakítani. Ebben én semmiféle 
ellentmondást nem látok, és ebben az értelemben meg lehetne teremteni a munkásosztály 
forradalmi egységét minden egyes párt teljes taktikai önállósága mellett. A nehézség, ami 
előtt állunk, abban áll, hogy mivel ez az általános teória nincs, az egység problémája 
hamisan van felvetve. Egyfelől az orosz elvtársak azt kívánják, hogy az Ő speciális 
taktikájukat ismerjük el kötelezőnek az egész világ számára, másrészt a pártok teljes 
taktikai önállóságot követelnek, ami az olasz pártban a Togliatti-féle policentrizmusban 
jut kifejezésre. Azt hiszem, így világosan látszik, hogy az én álláspontom az, hogy 
egyikkel sem értek egyet ; én egy egységplatform kidolgozását, amely teoretikus problé- 
ma, ahol a nagy differenciák mindig teoretikus problémák, lehetségesnek tartom. 

Azt hiszem, hogy el tudnánk jutni a mai világ marxista elemzéséhez, és ebből tudnánk 
egy szocialista perspektívát kifejleszteni. Ebben lehetséges volna, hogy valamennyi párt, 
vagy a pártok túlnyomó része egyet tudna érteni. Nem lehet egyetértést teremteni a 
taktikai kérdésekben, nem lehet minden kommunista párt kötelezettségévé tenni, hogy 
ő Egyiptomban egy szocialista államot lásson. Egyiptom nem is szocialista állam. Az 
OrTOSZ külpolitikának ma nagyon kedvező úgy tennie, mintha Egyiptom szocialista állam 
lenne, és ez ellen mint orosz külpolitika ellen nem lehet semmit sem mondani, De hogy 
ez az olasz pártnak a taktikáját szabályozza, vagy akár a jugoszláv párt taktikáját 
szabályozza, ez lehetetlen dolog és ezt nem is lehet keresztülvinni. 

Ennélfogva én azt hiszem, hogy Togliatti a policentrízmus gondolatában a dolognak 
a gyakorlati-taktikai oldalát igen helyesen és éleselméjűen ismerte fel, de nem ismerte fel, 
hogy a mozgalom egységének a kérdése — a nagy teoretikus kérdés. 


KÉRDÉS: Ön policentrizmus helyett — a világmozgalom teoretikus egysége mellett — ha 
szabad így mondani, kontinentális stratégiákat jelöl meg. Világos, hogy emögött a 
különböző kontinensek nagy ökonómiai problémái rejlenek. Szeretném, ha néhány ilyen 
alapvető ökonómiai kérdéskört az egyes kontinensekkel kapcsolatban felvetítene, ame- 
. lyek meghatározzák az ott harcoló kommunista pártok általános politikáját. 

FELELET: Ez nagyon nehéz dolog, mert én nem lévén ökonómus, nem tartom maga- 
mat szakembernek. Szabadjon mindjárt egy kérdésre visszatérni. Marx egyáltalában nem 
tekintette a világ fejlődését ökonómiailag egységes fejlődésnek. Tudvalevő, hogy a marxi 
szocializmuskoncepció azon alapszik, hogy a közép-tengeri világban az őskommunizmus 
felbomlása a rabszolgakultúra polisz formáját teremtette meg, a poliszkultúra felbomlá- - 
sa a feudalizmust, a feudalizmusé a kapitalizmust, a kapitalizmusból a szocializmus jött 
létre. Itt adódik egy világtörténeti nagy perspektíva. Marx ellenben már a Tőkében is 
rámutatott és számos más írásában beszélt arról, amit ő ázsiai termelési viszonyoknak 
nevezett. Ez Magyarországon szerencsére ismeretes, mert Tőkei nagyon szépen összeállí- 
totta Marx és Engels erre vonatkozó nyilatkozatait. A dolog lényege az, hogy míg 
Európában az őskommunizmus felbomlásából az egyik felbomló formáció egy maga- 
sabb rendű gazdasági formációt teremt egész föl a szocializmusig, addig az ázsiai termelé- 
sí viszonyoknál - és ezt Marx a Kapitalban nagyon szépen megírja — tulajdonképpen 
minden krízis után helyreáll a régi állapot, vagyis egy statikus, zsákutca jellegű fejlődést 
jelentenek az ázsiai termelési viszonyok, amibe egy bizonyos mozgás is beletartozik. 
Ennek kezdeteit tanulmányozta Marx, amikor az ázsiai termelési viszonyok összeütkö- 
zésbe kerültek a kolonizáló kapitalizmussal. Marxnak nagyon érdekes cikkei vannak 
Indiáról ezzel kapcsolatban. A későbbi fejlődés folyamán a konfrontáció persze a 
szocializmus problémáira is vonatkozik. 


Egy marxista számára világos, hogy ez a struktúra más, mint az európai struktúra. 
A feudalizmusból kinő a szocializmus, az ázsiai termelési viszonyokat viszont konfron- 
tálta a kolonializmus a kapitalizmussal, és ebből létrejött valami, amit sem Marx, sem 
Engels, sem Lenin nem dolgozott föl teoretikusan. Hozzávéve, hogy abban az időben ez 
nem is volt szükséges, mert addig, amíg csak a kolonializmus lerázásáról volt szó, világos 
volt az a jelszó, a Marx-féle jelszó, hogy egy más népet elnyomó nép nem lehet szabad. 


A húszas években azonban felmerültek a kínai forradalom kezdeteinek a problémái, 
és itt létrejött egy, az új helyzetre jellemző ellentét Trockij és Sztálin között. (Zárójelben 
mondom: rendkívül jellemzőnek tartom, hogy a Kossuth Kiadó az erre vonatkozó 
dolgokat kihagyatta Tőkei könyvéből.) 

A helyzet tudniillik a következő. Trockij, félreértve, felhasználta Marxnak a megjegy- 
zéseit a keleti termelési rendszerről. Abból kiindulva, hogy Kínában nem volt feudaliz- 
mus, tehát nincsenek feudális maradványok, tehát nincs polgári forradalom átnövése a 
szocialista forradalomba, arra következtetett, hogy Kínában lehet direkt egy szocialista 
forradalom. Ebben Trockijnak nem volt igaza. Sztálinnak volt igaza abban, hogy Troc- 
kijjal szemben átmeneti megoldásokat követelt. Ezeket azonban teoretikusan úgy oldotta 
meg, hogy a kínai feudalizmus maradványaival állunk szemben, amelyek felszámolásáról 
van szó. Ennélfogva Sztálin, taktikailag megint nem is helytelen lépésként, egyenesen 
kitalált egy helytelen és a marxizmussal ellenkező teóriát, hogy a maga taktikai lépését 
igazolja. A szerencsétlenség abban áll, hogy most 30 év óta uralkodik az orosz könyvek- 
ben Kínában egy feudalizmus, amely nem létezett. 

Lehetséges-e, hogy a kínai forradalmat marxista módon megítéljük, ha a mi kiindulási 
pontunk egy nem létező feudalizmus? Világos, hogy üres fecsegés, amit mi a kínai 
forradalomról mondunk, és amíg nem térünk vissza Marx álláspontjára, addig soha nem 
fogjuk az ázsiai termelési viszonyokból kifejlődő mozgalmakat igazán megérteni. Itt egy 
óriási teoretikus feladat áll előttünk. Nem az a probléma most egyelőre, hogy Kínában 
igaza van-e Maónak, vagy nem, mert őszintén szólva erre én a magam részéről azt 
mondanám, hogy nem ismerve az ökonómiai körülményeket, nem tudok megfelelő 
választ adni. Ellenben az a feladat volna a marxisták számára lehetséges, hogy jobban 
ismerve a kínai formációt és annak felbomlási történetét, mint Mao, és ahol Maóék 
tévednek, ott a rossz analízissel egy jót állítsanak szembe. Ez volna a kínai probléma 
teoretikus megoldási kísérlete. 

KÉRDÉS: Ha megengedhetők itt elmélethipotézisek: nem magyarázható a mai belső 
kínai megrázkódtatás éppen azokkal a feszültségekkel, amelyek város és falu között az 
ázsiai termelőmódban sokkal nagyobbak, mint az európai fejlődésben, és nem ezzel 
magyarázhatók-e az ipari termelés első forradalmi kísérletének csődjei, vagy legalábbis 
megrázkódtatásai, amelyek a kínai párt teljes belső válságához vezettek ? 


FELELET: Sajnos, ez az a kérdés, amelyre nem vagyok képes feleletet adni. Nagyon 
valószínű, mert hiszen végeredményben Mao részben átvett régi kínai tradíciókat, rész- 
ben mégis Marxot és Lenint vette át úgy, ahogy ő megértette őket. Most, hogy Ő egy 
helytelen teóriából helytelen következtetésekre jut, ezt könnyű megállapítani. Nehezebb 
probléma volna megállapítani, é és szerintem sorsdöntő kérdés lenne megállapítani a kínai 
fejlődés valóságos menetét. Megállapítani, hogy milyen speciális problémák jönnek. 
abból létre, ha az ázsiai termelési viszonyokat konfrontálják a modern kapitalista és 
szocialista fejlődéssel. Ez esetben létrejöhetne egy platform egy kínai kommunista , Párt 
részére. Hangsúlyozom, hogy kínai kommunista párt és nem egy kínai maoista fpárt 
részére, és nem recept azoknak a kínaiaknak, akik oroszpártiak, ami tulajdonképpen az 
alapvető kérdéseket nem érinti, úgyhogy - és itt megint visszatérek az előbbi kérdésre 
— a pártok rájönnének ezekre a nagy problémákra, amelyek a világ fejlődését mozgatják. 
Egyáltalában nincs kizárva, hogy a világ marxistáinak összműködéséből létrejöhetne egy 
olyan elmélet, amely a kínai fejlődést a valóságban megmagyarázza, és akkor platform 
keletkezhetne egy igazi kínai kommunista párt részére. 


KÉRDÉS: Önnek igen érdekes, néha csak szóban érintett elképzelései vannak azokról 
a gazdasági tényezőkről, amelyek részben Latin-Amerikában az ültetvényes rendszer 
örökségével kapcsolatban fennállnak, részben egy más területen, az afrikai kontinens 
alapvető gazdasági problémáit képezik. Szólna néhány szót ezekről a tényezőkről? 


FELELET: Itt még inkább óvatosnak kell lennem. Nem hangsúlyozhatom eléggé, hogy 
én filozófus vagyok, aki az ökonómiai problémákkal foglalkozik ugyan, de egy másod- 
percre sem léphet fel azzal az igénnyel, hogy itt komoly ismeretei volnának. Marx éppen 
eleget csinált azzal, hogy a középtengeri fejlődés problémáját felvetette, és szinte szorgal- 
mi feladatképpen hátrahagyta nekünk örökségül az ázsiai termelőviszonyok kérdését. 
Nem vizsgálta annak a kornak aktuális politikájával kapcsolatban az afrikai fejlődést, 
ahol — most én megint hozzátéve az én teljesen laikus helyzetemet, — nem is hiszem, hogy 
Afrika számára egy egységes fejlődés létezik. Tudniillik Észak-Afrika, az arab középkori 
fejlődés révén, nem azonos ugyan az európai feudalizmus fejlődésével, de mégis egy más 
fejlődésen ment keresztül, mint amelyen Afrika többi részei, ahol — ha szabad magamat 
:paradox módon kifejezni — pl. a jobbágyság létrejötte objektíve egy óriási haladás volna 
ahhoz az állapothoz képest, ami ma van. 


Most ne értsenek félre, én nem a jobbágyságot akarom Közép-Afrikában bevezetni, 
csak jelezni akarom, hogy azon kevés tény alapján, amit én ismerek, az afrikai fejlődés- 
ben - nagyon valószínűen klimatikus okokból, ti. azáltal, hogy a munkára való áttérés 
mint össztársadalmi mozzanat sokkal kevésbé volt szükséges, mint a mérsékelt égöv 
alatt — egy rendkívül primitív társadalmi szerkezet alakult ki. Ez a kolonizáció szembe- 
került a kapitalizmussal. A konfrontációnak általában véve az a sajátos következménye, 
hogy ezekben az országokban (és ez még Észak-Afrikára is vonatkozik, még Algírra és 
Tuniszra is) a mezőgazdaság egy hallatlan primitív fokon fejlődik ki. Ugyanakkor 
létrejön egy intelligencia, amely Párizsban vagy Oxfordban tanul és a strukturalizmustól 
kezdve az összes modern európai irányzatokat elsajátítja. A problémához ez is hozzátar- 
tozik, ez az óriási differencia, ami a vezető réteg és a nép között van. Ez fennállott az 
európai fejlődésben is, de azért egy 1789-es lyoni munkás és Robespierre között mégis 
kisebb különbség volt, mint egy Párizsban nőtt, a négerkérdést megéneklő szürrealista 

költő, és a banánszedésből táplálkozó afrikai, még csak azt sem mondhatnám, hogy 
paraszt között, mert ott a paraszt már óriási fejlődést jelentene. 

Úgyhogy most is beérem ennek a differenciának a feltárásával, hogy itt megint egész 
új problémákról van szó, amelyekkel a marxizmus alig foglalkozott. Nem lehet ugyanis 
azt mondani, hogy a Tisza-korszakban Magyarországon az általános választójog kérdése 
egy nagyon fontos kérdés volt és most nagyon fontos kérdés az is, hogy Nigériában 
bevezessék az általános választójogot. Aki itt egyenlőségi jelet tesz még gondolatban is, 
elmegy a valóság összes problémája mellett. Most csak egy pár szót Dél-Amerikáról. Itt 
természetesen egy sokkal fejlettebb problémakörről van szó, és nem kétséges, hogy 
Bolívartól egészen a mexikói forradalomig a kolonizációellenes polgári forradalmi moz- 
galmak beindultak. 

De volna itt egy nagy analizálandó különbség. Ha meggondolja az ember, hogy 
Angliában az eredeti akkumuláció segítségével, a nagybirtok fönntartásával fejlődött ki 
a kapitalizmus és a proletariátus, Franciaországban a feudalizmus széttörése és a parcella 
meghagyása mellett fejlődött ki a kapitalizmus, az Egyesült Államokban, ahol szabad 
terület volt és nem volt feudalizmus, egy farmerkultúrán épült fel a kapitalizmus, rögtön 
látni fogjuk, hogy az angol, francia és az egyesült államokbeli, sajátosan megalapozott 
ökonómia a kapitalizmus egész struktúrájára is mély benyomást gyakorol. A kolonizáció 
egész Dél-Amerikában monokultúrákat teremtett és mi, marxisták abszolúte nem vizs- 
gáltuk még meg azt, hogy a monokultúrának a kapitalista kizsákmányolástól való 
felszabadítása, a szabad paraszton át vezető útja a szocializmus felé, ökonómiailag 
hogyan fog működni. Azt, hogy az Európában klasszikus forradalminak elismert kérdés, 
ti. a nagybirtok felosztása, a parcellák megteremtése, ami végső soron 1793-at éppúgy 
jellemzi, mint 1917-et, hogy ez a mmonokultúrák legnagyobb részében nem vihető keresz- 
tül, azt az első látásra lehet látni. 

Itt vannak a hiábavaló viták, amelyek Kuba körül folynak. Amíg ezt a kérdést 
Kubában komoly marxista ökonómia alapján nem vizsgáltuk meg, addig nem csinálha- 
tunk semmit. Nem tehetek róla, hogy az én egész felfogásom abban a negatívumban 
csúcsosodik ki, hogy új feladatok vannak - én, ismétlem, nem vagyok ökonómus, nem 
foglalkoztam ezekkel a kérdésekkel, nem tudok egy patent megoldást az asztalra rakni, 
de kötelességnek tartom kimondani, és az egész munkásmozgalom számára kötelesség 
tisztába jönni, hogy ez a feladat előttünk áll, és amíg ezt a feladatot nem oldottuk meg 

iára, Afrikára, Amerikára, addig szó se lehet arról, hogy a kommunizmus igazi 
vezetője legyen a felszabadulási mozgalmaknak. 


KÉRDÉS: Érintsünk egy úgynevezett kényes témát. Ön is szóba hozta több ízben, 
legutoljára a szovjet-német paktummal kapcsolatban, hogy a munkásmozgalom egyes 
pártjai nem igazíthatják közvetlenül politikájukat a szovjet külpolitika szempontjaihoz. 
Az is kétségtelen, amit vezetőink többször hangsúlyoznak, hogy a szovjetellenesség 
semmi körülmények között nem jellemezheti a forradalmi mozgalmakat. E két szélső 
.- pont között, amelyet egyrészt a mai kínai vezetők szovjetellenessége, másrészt időről 
időre egyes pártok szinte szolgai igazodása a szovjet külpolitika vélt vagy valóságos 
érdekeihez jelent, milyen helyes középutat, milyen helyes tertium daturt találhatnánk? 


FELELET: Ez a kényes téma természetesen rendkívül érdekes. A legszorosabb mérték- 
ben összefügg azzal, amiről már beszéltünk, hogy különbség van a nagy teoretikus, 
világot illető állásfoglalások és az egyes taktikai sakkhúzások között, amit ma össze 
szoktak keverni. A dolgokat nem szabad összekeverni. Tudni kell, hogy a Szovjetunió 
létezése, a Szovjetunió fennállása, a Szovjetunió erősödése ma alapja a szocializmus 
fejlődésének. Aki ezt nem tudja, az nem szocialista. Mi, magyarok büszkék lehetünk 
arra, hogy már "19-ben volt egy ilyen állásfoglalásunk. A szocdemek ugyanis nagyon 
kívánták, hogy Szamuely utazzon a Szovjetunióba, hogy nekünk katonai segélyt hozzon. 
Nos, Szamuely tényleg elutazott. Előzőleg volt egy kis megbeszélés, amelyben öt-hat 

vagy nyolc kommunista vett részt, amelyben mi Szamuelynek azt adtuk az útra, mondja 
meg Leninnek : az első kérdés Kolcsak és Gyenyikin megsemmisítése. Ha ettől eltekintve 
tud nekünk segélyt adni, jó, ha nem, bizza a mi dolgunkat miránk. 

Nekem mély meggyőződésem, hogy mi akkor világtörténeti értelemben helyesen dön- 
töttünk, hogy a Szovjetunió harcát az ellenforradalom ellen fontosabbnak tartottuk, 
mint a nekünk nyújtandó segélyt. Azt hiszem, hogy ebben módszertanilag benne foglalta- 
tik a kérdés lényege. Nevezetesen egy egész csomó kérdés van, amelyben a szocializmus 
szovjetunióbeli fennállása vagy nem fennállása a probléma, és ez felette áll az egyes 
érdekeknek. De időközben a Szovjetunió átalakult egy nagyhatalommá, amely nagyha- 
talomnak a fő tevékenysége ebbe az irányba esik. Ez nem jelenti azt, hogy nincsenek a 
belpolitikában és a külpolitikában is mindenféle sakkhúzások, amelyek nem erre vonat- 
koznak, és nem jelenti azt, hogy nincsenek egyenesen hibás dolgok, amelyek veszélyezte- 
tik az internacionalizmus eredendő fennállását. 

Szabad most, hogyha egy példát mondtam előbb, egy sokkal triviálisabb példával 
illusztrálni az ellenkezőjét? Én sok egyszerű emberrel szoktam beszélgetni. Az egyszerű 
emberek között el van terjedve az a felfogás, hogy a magyar futballcsapatnak nem szabad 
győzni a Szovjetunió ellen. Ez a példa persze egészen a nevetségességig triviális, de nem 
szabad elfelejteni, mi van emögött. Emögött az van, az a világtörténeti tény rejlik, hogy 
a Szovjetuniót, a szocializmus központját mint a szocializmus védelmezőjét támogat- 
nunk kell, ami még azt is jelenti, hogy saját nemzeti méretű szocialista érdekeink 
szempontjából is a Szovjetunió támogatása a mi legfőbb érdekünk. Ha a két dolog 
összeesik, ami világtörténetileg az esetek többségében összeesik, akkor rendben van, ha 
azonban a támogatás olyankor történik, amikor ennek, vagyis a Szovjetunió létérdekei- 
nek semmi nyoma nincs, akkor létrejön a pártok tekintélyét kifelé és befelé romboló hit, 
hogy a párt nem a magyar nép érdekeit képviseli, és a Szovjetunió támogatásának 
alárendeli a magyar érdekeket. 

Gondoljunk itt például arra, ami rendkívül megzavarta és most is megzavarja a francia 
népnek a harcát a de gaulle-izmus ellen, hogy De Gaulle-nak antiamerikai politikája 
kapóra jött a Szovjetunió külpolitikájának. Ez olyan taktikai helyzet, amelyet a Szovjet- 
unió felhasznált, és hozzáteszem, joggal és helyesen használt fel. De abban a pillanatban, 
amikor a francia nép nagy érdekeiről van szó, és nem kétséges, hogy a francia nép nagy 
érdeke - szocializmusról egyáltalán nem is beszélek - a De Gaulle-féle diktatúrát meg- 
buktatni, és egy polgári demokráciához visszatérni, akkor a francia pártnak nem szabad 
még abba a látszatba se kerülni, hogy kíméli De Gaulle-t — azért, mert ez az orosz 
politikának megfelel. Azt hiszem, ebben az esetben világosan lehet látni, hogy hol van 
ennek a kérdésnek a dialektikája. 

Ebből azonban természetesen következik egy egész csomó állásfoglalás a Szovjetunió 
külpolitikáját és bizonyos belpolitikai kérdéseket illetően, amelyek átalakulnak a nem- 
zetközi mozgalom kérdéseivé. Ilyen volt az egész XX. kongresszus és vele kapcsolatban 
az egész sztálini időnek a bírálata, ami egy nagy nemzetközi kérdés volt, és ahol ennek 
a megítélésében egészen más, kíméletlen igazságra lett volna szükség, mint amit igen sok 
helyes meglátás mellett Togliatti nagyon diplomatikusan csinált. Togliatti helyesen 
követelte, hogy vissza kell tekinteni a Szovjetunió objektív helyzetére, hogy Sztálin 
állásfoglalását megértsük. Helyesen tudta, hogy pusztán a , személyi kultusz"-szal nem 
megyünk semmire. Ellenben nem vizsgálta meg azt, ami az alapvető kérdés, hogy ti. a 
Szovjetuniónak egy katonailag veszélyeztetett helyzetben, a hitlerizmus felvonulása ide- 
jén kellett a szocializmusnak azt a társadalmi előfeltételét, azt, amit Marx disztribúció- 
nak nevez, ti. a lakosság elosztását a különböző termelési ágak között, nevezetesen 
mezőgazdaság és ipar között, végrehajtani; hogy itt volt a Szovjetunió számára egy 
feladat, amelyet tisztán a "17-es proletárdemokrácia alapján nehéz vagy szinte lehetetlen 
lett volna megoldani. 

Tehát létezett egy objektív probléma. Az objektív problémát Sztálin azonban egy 

brutális manipulációval oldotta meg, és ezt a brutális manipulációt minden pártnak 
kritizálnia kell, tekintet nélkül, hogy az orosz párt ennek a bírálatában mennyire megy. 
Az most már egy orosz belpolitikai ügy, hogy ők ezt csinálják vagy azt csinálják, hogy 
Beriját agyonlőtték és másokat kímélnek. Ellenben az egész fejlődésnek az alapelveit 
bírálni kell, és amíg a sztálinizmusnak a lényegét nem bírálták azon az alapon, amit az 
előbb mondottam, ez az ellentmondás fennmarad és a pártoknak nem hiszi el sem a nép, 
sem a világ, hogy ők maguk felszámolták a sztálinizmust, ha a dolognak ez a része nem 
szűnik meg. Gondolok például arra, hogy ma is a szovjet sajtó, ha valaki a marxizmusról 
más véleményen van, mint a szovjet bürokrácia, már megteszi külföldi ágensnak. Most, 
hogy ezért a külföldi ágensségért nem küldik 20 évre börtönbe, az nem változtat azon 
a tényen, hogy a marxizmuson belül megengedhetetlen dolog ellenvéleményekért külföldi 
ágensnek kinevezni az embereket. 

Idetartozik az antiszemitizmus kérdése és egy egész csomó kérdés, ahol a mozgalom 
— és ebben az esetben a magyar mozgalom elemi érdeke is — megkívánja, hogy ezekben 
a kérdésekben határozottan foglaljanak állást, tekintet nélkül arra, hogy a Szovjetunió 
milyen álláspontot foglal el. 


KÉRDÉS: Itt egy sor olyan kérdést érintett, amelyre vissza kell okvetlenül térnünk. 
Most csak egy utolsó kérdést, a mozgalom egységével kapcsolatban. Ön is említette 
ironikusan egy példában Egyiptom , kinevezését" szocialista országgá. Az ilyen kinevezé- 
sek vagy kinevezések megvonása eléggé napirenden vannak, ami a szubjektivizmus jele. 
Milyen objektív kritériumokat tudnánk találni a velünk együtt harcoló imperialistaelle- 
nes mozgalmak jellegének megítélésére, egyszerűen szólva, milyen alapon tudnánk meg- 
ítélni, hogy egy mozgalom valóban szocialista jellegű, vagy csak antiimperialista, nacio- 
nalista mozgalmakról beszélhetünk ? i 


FELELET: Az, hogy egy mozgalom szocialista-e vagy nem, azt a mozgalom belső 
szociális intézkedéseiből lehet megvizsgálni. Ha én szkeptikus vagyok az egyiptomi 
szocializmussal szemben, akkor azért vagyok szkeptikus, mert amennyire ismerem 
Egyiptom társadalmi körülményeit, annyiban lehetetlennek tartom, hogy Egyiptomban 
egy valóságos szocializmus létezzék. Ez nem jelenti azt, hogy Egyiptom nem lehet nagyon 
határozottan antiimperialista jellegű és nekem nem az ellen van kifogásom, hogy a 
Szovjetunió támogatja Egyiptomot és támogatja az arabok egységmozgalmát, hanem az 
ellen van kifogásom, hogy a jó fiú az szocialista, és a rossz fiú nem. Szóval, hogy minden 
taktikai szempontból történik, úgy, ahogy a Rákosi-időben az kapott Kossuth-díjat, aki 
megfelelően írt Rákosiról, tekintet nélkül arra, hogy mint író, mit prezentált. Ezt mint 
elvet nem szabad a nemzetközi politikába kivetíteni. 

Szocialista piacgazdaság - elméletben és gyakorlatban 


Marketónia és Centrália 
A piacgazdaság hazai feltételeiről 


Az 1968-as mechanizmusreform óta a köz- 
gazdasági szakirodalom talán leggyakrab- 
ban előforduló kulcsszava a , piac", mégis 
ezen a területen, vagyis a piacgazdaság 
" megteremtésében történt a legkevesebb 
előrehaladás húsz év alatt. Nem kell külö- 
nösebben bizonyítani, hogy az indirekt irá- 
nyítási eszközök működésének, hatékony- 
ságának, egyáltalán alkalmazhatóságának 
előfeltétele a piac léte. Ezen -— a mikroöko- 
nómia szokásos megfogalmazása szerint — 
olyan viszonyok összességét kell érteni, 
ahol a , mit, hogyan és kinek termelni" 
kérdésre nem egy bürokratikus szervezet, 
hanem maga a gazdaság, az egymással 
kapcsolatban álló gazdálkodó egységek 
(beleértve a pénzzel gazdálkodó lakossá- 
got) adnak választ. 

Hazai gazdaságirányítási rendszerünk 
továbbfejlesztésének legfőbb akadálya ép- 
pen a piaci verseny hiánya. Ez az összefüg- 
gés nem kerülte el a magyar közgazdászok 
figyelmét. Erre példát ad az 1968-ban be- 
vezetett gazdaságirányítási rendszer ta- 
pasztalatainak első (és sajnos mindmáig 
utolsó) átfogó felmérése is. , A négy év 
alatt szerzett tapasztalatok azt mutatják, 
hogy a versennyel kapcsolatos elképzelé- 
sek csak szerény mértékben valósultak 
meg. A termelővállalatok közötti verseny 
csupán néhány termékcsoportnál érezhető 
(egyes híradástechnikai cikkek, mosósze- 
rek), a kereskedelemben is kevés történt a 
verseny kibontakoztatására. A kereske- 
delmi vállalatoknál is az import inkább 
kiegészítő, mint versenyző jelleget öltött, 
az import kivételesen váltott ki versenyt. 
Minden ellenkező véleménnyel szemben a 


magyar ipar döntő részben szervezetileg 
monopol jellegű." 

A probléma korai felvetése ellenére meg- 
lepő és érthetetlen, hogy az egyébként 
könyvtárnyi terjedelmű reformirodalom 
elvétve foglalkozik magával az alapkérdés- 
sel : a működőképes piac megteremtésének 
feltételeivel. Még arról is ritkán esik szó, 
hogy mikor mondhatjuk egy gazdaságról 
vagy annak valamelyik szektoráról, hogy 
ott a piaci viszonyok meghatározó módon 


érvényesülnek. A szórványos szakiroda- 


lomból kiemelkednek Román Zoltán e tár- 

gyú írásai. [4 verseny természetéről és erő- 

sítéséről. Ipargazdasági Szemle 1984. 1-2. 

szám 9-15. old. és The condition of market 

competition in the Hungarian Industry. Ac- 

ta Oeconomica Vol. 34 (1-2) pp. 79-97 

(1985).] Ezekben kísérletet tesz arra, hogy 

kritériumokat fogalmazzon meg a műkö- 

dőképes piac meghatározásához, és ezek 
alapján számszerűen is igyekezzen leírni az 
ipar egyes részterületeinek , piacszerűsé- 
gét". 

A működőképes piac kritériumrendsze- 
rét hat pontban adja meg: 

1. A termelők—eladók és a vevők döntési- 
választási szabadsága. 

2. A termelők-eladók nagyobb száma, és 
piaci részesedésüknek olyan megoszlása, 
hogy egyikük se uralja a piacot. 

3. A piacra lépés akadálytalansága. 

4. A piaci viszonyokhoz igazodó (azaz sza- 
bad) áralakulás. 


"Az ötödik ötéves terv gazdaságirányítási feladatai- 
nak elemzése. Az új irányítási rendszer eddigi tapaszta- 
latai. MSZMP KB 1973), 93. oldal. 

5.A piacon lévő és a potenciális 
termelők-eladók összkapacitása haladja 
meg a keresletet. 

6. A verseny világos játékszabályainak biz- 
tosítása. 

Statisztikailag leginkább a 2. feltétel tel- 
jesülése volt vizsgálható, és az elemzésből 
az derült ki, hogy 637 ipari termékcsoport- 
ból 419 esetében (66 százalék) a legna- 
gyobb termelő részesedése meghaladja az 
50 százalékot, vagyis abszolút mértékben 
uralja a piacot. Mindössze 128 termékcso- 
port esetében (20 százalék) volt a Íegna- 
gyobb termelő piaci részesedése egyhar- 
mad alatt. A legnagyobb három termelőt 
tekintve viszont ezek együttes piaci része- 
sedése a vizsgált termékcsoportok 90 szá- 
zalékánál volt 50 százalék fölötti. 

Ha mindehhez még azt is hozzászámít- 
juk, hogy termékszinten a koncentráció 
valószínűleg még sokkal nagyobb, mint a 
termékcsoportok szintjén (gondoljunk ar- 
ra, hogy az öt gyógyszergyárunk között 
sincs verseny, noha lényegében azonos ter- 
mékcsoportot gyártanak), akkor a statisz- 
tika oldaláról is megerősítve érezhetjük azt 
a mindennapos tapasztalatot, hogy valósá- 
gos verseny még az általában , kompeti- 
tív"-nek tekintett ipar területén is inkább 
kivételként fordul elő. 

Román Zoltán is hasonló megállapítást 
tesz, bár ítélete árnyaltabbnak, enyhébb- 
nek tűnik: , Gazdaságirányítási refor- 
munkkal a legnagyobb lépést a verseny 
megnyitása felé -— írja — az 1. feltétel vona- 
lán tettük... A többi feltételt csak részlege- 
sen valósítottuk meg... Közben azonban 
az 1. feltétel, a vállalatok döntési szabad- 
sága is gyengült, a többi feltételt nézve 
pedig a vártnál kevesebbet haladtunk elő- 
re. A piaci verseny szükségképpen szűk 
körben bontakozott ki, különösen az ipar- 
ban." 

Román Zoltánnak a hazai viszonyokra 
vonatkozó empirikus vizsgálataiból tehát 
elég egyértelműen derül ki, hogy másfél 
évtizeddel a gazdaságirányítási reform be- 
vezetése után a hazai gazdasági szférában 
a piaci verseny feltételei lényegében nem 
voltak adottak. Kérdés azonban, hogy 
napjainkban egy 10 milliós országban, 
pusztán a belső feltételek oldaláról megte- 


remthető-e egyáltalán a piaci versenynek 
olyan foka, amelyre már működőképes 
irányítási rendszer , telepíthető"? 

Ennek megítéléséhez végezzünk egy 
gondolatkisérletet. Tételezzük fel, hogy lé- " 
tezik egy kis piacgazdaság, Marketónia, 
amely azonban olyan országokkal van kö- 
rülvéve, amelyekben központilag irányí- 
tott gazdaság működik, ez utóbbi térséget 
nevezzük Centráliának. Marketónia a 
technológiai fejlődés adott fokán rá van 
szorulva arra, hogy viszonylag széles kör- 
ben kereskedjék szomszédjaival. Exportjá- 
nak és importjának aránya a bruttó terme- 
léshez egyaránt 25-25 százalék. Bár Mar- 
ketóniában piacgazdaság van, exportját és 
importját az állami szervek irányítják, hi- 
szen Centráliával csak kormányközi szer- 
ződések alapján lehet kereskedni. 

Az ország rendelkezésére álló forrás a 
bruttó termelés, plusz a bruttó termelés 25 
százalékát kitevő import. Ebből a 25 szá- 
zalékos import nem piaci, hanem kor- 
mányközi kapcsolatokon keresztül jön be 
az országba, és egy újabb 25 százalék ex- 
port ugyancsak nem piaci kapcsolatrend- 
szeren keresztül kerül ki az országból. 
A kettő együtt már a bruttó termelés felét 
teszi ki, vagyis ekkora részarányban a kül- 
kereskedelmi feltételek mellett eleve nem 
lehet piacról beszélni az egyébként alapve- 
tően piacgazdasági feltételekkel rendelke- 
ző Marketóniában. 

Valójában még e sávot is tovább szűkíti, 
ha figyelembe vesszük a közösségi célú ál- 
lami elvonást, amelyet a GDP központosí- 
tott hányadával azonosíthatunk. 

Második lépésben tételezzük fel, hogy 
Marketónia nemcsak Centráliával, hanem 
Kapitáliával, egy nála lényegesen fejlet- 
tebb piacgazdasággal is kereskedik. Vajon 
e kapcsolatuk piacgazdasági kapcsolat le- 
het-e? Látszólag igen, hiszen Marketónia 
piacgazdasága, a döntések az egyedi gaz- 
dálkodó egységek kezében vannak, semmi 
akadálya, hogy Kapitália hasonló gazda- 
sági egységeivel szabadon kereskedjenek. 
E kereskedelem azonban csak akkor tör- 
ténhet valóban piaci alapokon, ha a valu- 
ták árarányainak megfelelő megválasztá- 
sával Marketónia külgazdasági egyensúlya 
biztosítható. 

Vizsgáljuk meg ennek lehetőségét képze- 
letbeli országunkban. Marketóniára az jel- 
lemző, hogy a Kapitáliába irányuló export 
általában hazai termékekre, illetve Centrá- 
liából származó importra épül, és az ex- 
portáló szektorok egyenlege ebben a relá- 
cióban pozitív, vagyis az export zömét a 
nettó exportőrök adják. Egyúttal az im- 
port elsősorban olyan szektorok inputját 
alkotja, amelyek a hazai piacot látják el, 
illetve Centráliába exportálnak. Marketó- 
niában, amely közepesen vagy inkább 
gyengén fejlett ország, igen nagy igény van 
a Kapitáliából származó technika import- 
jára, amelyet ez ideig csak az import admi- 
nisztratív ellenőrzésével sikerült olyan 
szintre szorítani, hogy a külgazdasági 
egyensúly, biztosítható legyen. Ám most 
egy közgazdászcsoport azt javasolja, hogy 
szüntessék meg az importellenőrzést, és az 
egyensúly érdekében - ha szükséges - érté- 
keljék le a valutát. A tanácsot Marketónia 
vezetői meg 15 fogadják, nézzük meg ezek 
után, hogy mi történik az országban. 

A liberalizálás után a Kapitaliába ex- 
portáló, mondjuk, ,A" szektor növeli a 
K apitáliából származó importot. Mivel e 
termékeket , A" szektor eddig a , B" szek- 
tortól szerezte be, most a ,.B" szektor ter- 
mékei iránt a belföldi kereslet csökken. 
A , B" szektor termékei azonban nem al- 
kalmasak arra, hogy Kapitáliába exportál- 
ják azokat, Centrália irányában pedig már- 
is aktívuma van Marketóniának, így vé- 
gül a termelés a , B" szektorban csökken, 
a munkások egy részét elbocsátják, a ter- 
melőkapacitások kihasználatlanokká vál- 
nak. A termeléssel együtt csökken , B" 
szektor Kapitáliából származó importja is, 
de mindez nem kompenzálja az , A" szek- 
tor megnövekedett importját, így a külke- 
reskedelmi egyenleg romlik. Ezt leértékelés 
követi. A leértékelés következményeként a 
nettó exportőr , A" szektor jövedelmei nő- 
nek, míg a Kapitáliával kapcsolatban a 
nettó importőr pozícióban lévő , B" szek- 
tor jövedelmei csökkennek, ennek követ- 
keztében felhalmozási lehetősége és így 
műszaki színvonala is romlik. 

A kedvezőbb helyzetbe kerülő , A" szek- 
tor megnövekedett jövedelmeit arra hasz- 
nálja, hogy beszerzéseit a , B" szektortól 


még inkább átterelje a Kapitáliából szár- 
mazó importra. Ennek hatására az előbbi 
folyamat megerősödve megismétlődik. Az 
A" szektort irányító vezetőket nem na- 
gyon érdekli a külkereskedelmi egyensúly, 
hiszen míg nettó exportőr szerepük meg- 
van, az egyensúlytalanság miatti leértéke- 
léseken csak nyernek, anélkül, hogy külö- 
nösebb erőfeszítéseket tennének az export 
növelése érdekében. 

A leértékelés igazából a , B" szektort 
sújtja, ezért ott meg is kísérelnék termékeik 
átterelését a hazai piacról, illetve a Centrá- 
liába történő exportról Kapitáliába törté- 
nő exportra. Romló anyagi helyzetük 
miatt azonban a szükséges termékkorsze- 
rűsítéseket nem tudják elvégezni. A leérté- 
kelési folyamatban tehát nincs olyan erő, 
amely Marketónia. gazdaságát az egyen- 
súly felé mozdítaná el. Bár az , A" szektor 
korszerűsödik és elvben piacképessége nő- 
het, a piaci expanzió nem gazdasági kény- 
szer számára. A , B" szektor számára e 
kényszer már sokkal valósabb, itt viszont 
a források hiányoznak. Végül is a folya- 
matban egy belső dezintegráció, egyes 
szektorok műszaki ellehetetlenülése, má- 
sok korszerűsödése következik be, ám 
anélkül, hogy mindez egy exportképesebb 
gazdaság megteremtésének irányába mu- 
tatna. Az egymást követő leértékelések fel- 
gyorsítják az inflációt, áttekinthetetlen 
gazdasági és kiélezett társadalmi konfük- 
tusokat teremtenek. Marketónia vezetői 
végül is — nagy veszteségek árán — belátják, 
hogy még a piacgazdasággal rendelkező 
Kapitáliával folytatott kereskedelmükben 
sem tudnak korlátoktól mentes piacgazda- 
sági kapcsolatokat létesíteni. 

Van azonban egy negyedik országcso- 
port is, Mediánia, amely szintén piacgaz- 
daság, de lényegében Marketóniával azo- 
nos fejlettségű. Marketónia nincs különö- 
sebben rászorulva Mediánia termékeire - 
és ez fordítva is igaz -, így a kereskedelmet 
elsősorban a belföldi, illetve az azt helyet- 
tesítő importtermékek árarányai határoz- 
zák meg. Ezek az arányok a valutaárfolya- 
mok változtatásával viszonylag könnyen 
módosíthatók, és ezekre a változásokra az 
egyes gazdálkodó egységek élénken reagál- 
nak is, hiszen döntéseiket elsősorban gaz- 

daságossági és nem műszaki színvonalbeli 
szempontok motiválják. Mindennek kö- 
vetkeztében  Marketónia  Mediániával 
folytatott kereskedelmi egyensúlya a valu- 
taárfolyamok változtatásával biztosítható. 


A fenti tanmese tanulságait Magyaror- 
szágra vonatkoztatva, azt mondhatjuk, 
hogy a magyar gazdaságban pusztán a 
GDP központosítása, illetve a külső kör- 
nyezet hatása miatt mindössze a bruttó 
termelés mintegy felében lennének jelen a 
piaci viszonyok. Vagyis, a gazdaság egé- 
széből csak ezt az 50 százalékot lehetne 
piacgazdasági eszközökkel irányítani. 
A helyzet azonban ennél lényegesen rosz- 
szabb, hiszen a belső túlcentralizáltság és 
egyéb okok miatt ott sem alakultak ki a 
valóságos verseny feltételei, ahol azt a 
technológiai követelmények (optimális so- 
rozatnagyság) megengedték volna. 

Az elmondottak azt igazolják, hogy Ma- 
gyarországon jelenleg a piacgazdaság felté- 
telei nem adottak, és ezek szómágiával sem 
teremthetők meg. Hiába nevezzük el ver- 
senyszférának az anyagi termelés legna- 
gyobb részét, ettől verseny ott még nem 
lesz. Hiába hozunk létre kétszintű bank- 
rendszert, esetleg tőzsdét, a tőkeáramlás 
ettől még nem fog megindulni, vagy ha 
meg is indul, ez nem a népgazdaságilag 
optimális irányokat követi. A tőkét vezér- 
lő nyereség ugyanis egy alapvetően nem 
piaci rendszerben nem más, mint fikció, 
pontosabban a gazdaságirányításban részt 
vevő erők közötti hatalmi harc eredménye, 
amely nem a hatékonyságot, hanem az 
erőviszonyokat jelzi, és így teljesen alkal- 
matlan arra, hogy a szükséges strukturális 
változások iránytűje legyen. (Példa rá az 
újonnan létrehozott bankok hatalmas nye- 
resége a termelővállalatok tönkremenetele 
mellett.) Nem kell különösebb jóstehetség 
annak előrejelzéséhez, hogy egy, az ország 
adottságait figyelembe nem vevő irányítási 
koncepció nem hozza meg a várva várt 


strukturális alkalmazkodást, sőt ellenke- 
zőleg, gyorsítja az ország gazdasági és tár- 
sadalmi összeomlását, aminek előfuvalla- 
tai máris érezhetők. 

A valóságos piaci viszonyokat a szómá- 
gia, a csak kulisszákat felállító Patyomkin- 
reformok nem hozzák létre, ehhez céltuda- 
tos szervezőmunkára van szükség. Román 
Zoltán tanulmánya, valamint a fenti gon- 
dolatkísérlet alapján kijelölhetők azok a 
legfontosabb cselekvési irányok, amelyek 
egy idő után elvezethetnek egy valóban 
működő piachoz. Ezek a következők. 

u Szaporítani kell a belső piacon a piaci 
résztvevők számát (erre mindenekelőtt a 
kereskedelemben, a mezőgazdaságban, az 
úgynevezett háttériparban és az építőipar- 
ban van lehetőség). 

u Figyelemmel kell kísérni a különböző 
kartellek, monopóliumok szerveződését 
(pl. zöldségpiac), és határozottan fel kell 
lépni a monopolista hatalomgyakorlás el- 
len. 

u Külgazdasági kapcsolatainkat erő- 
teljesen kell fejleszteni a velünk lényegében 
azonos műszaki színvonalon álló és hoz- 
zánk hasonló reformokkal kísérletező 
(szocialista) országokkal. 

u Csökkenteni kell a GDP központosí- 
tott hányadát (ha ez egyébként célszerű). 

A fenti folyamatban az államnak nem az 
a fő szerepe, hogy törvényeket, , reformo- 
kat" hoz, hanem az, hogy aktív szervező- 
munkával a kívánt viszonyok létrejöttét 
elő is segíti. Hosszú távú, egy-két évtizedes 
folyamatról van szó, amelynek a végén 
sem képzelhető el olyan piacgazdaság, 
amelyben az állam legfőbb tevékenysége a 
pénzkínálat szabályozása. Még a célálla- 
potban is szükség lesz az állam irányító, 
menedzselő szerepére a termelőszférá- 
ban is. 

Még inkább így van ez az induló idő- 
szakban, amikor a kívánatos strukturális 
átalakulás tudatos állami gazdaságpolitika 
nélkül nem valósítható meg. 


Lóránt Károly 


Szocialista piacgazdaság 
és tulajdonreform 


Közgazdászaink és politikusaink többsége 
egyetért abban, hogy áruviszonyainkat fej- 
leszteni kell, hogy a piac hatókörét szélesí- 
teni kell, hogy jelentős mértékben szüksé- 
ges korlátozni a nem piackonform állami 
beavatkozások körét, hogy a vegyes tulaj- 
donú, de a közösségi (és nem államigazga- 
tási) tulajdon dominanciáján alapuló szo- 
cialista piacgazdaság megteremtése még 
előttünk álló feladat. 

Lassan abban is egyetértés alakul ki, 
hogy az árupiac fejlesztése elképzelhetetlen 
a pénz, a munkaerő, a tőkepiac egyidejű 
fejlesztése nélkül. Igen eltérőek a vélemé- 
nyek azonban abban a vonatkozásban, 
hogy sorrendben mi a legfontosabb piaci 
viszonyaink fejlesztésének teendői között. 

Hosszú ideig uralkodott az a nézet, hogy 
az árak, az árrendszer, az ármechanizmus 
torzulásai gazdasági gondjaink fő forrásai. 
Ez indította el az árcentrum körüli vitát 
még az ötvenes években, majd ez folytató- 
dott , a nemzetközi versenyárak", a kom- 
petitiv árképzés bevezetésének szükséges- 
ségéről szóló vitákban. 

Egy másik, de az előbbinek nem ellent- 
mondó irányzat a jövedelmezőség jelentő- 
ségének hangsúlyozásából és a vállalati 
gazdálkodás középpontjába való állításá- 
ból indul ki. Ebben megfogalmazódik a 
nagyobb vállalati önállóság megvalósítá- 
sának igénye, az államigazgatási szervek- 
től való egyoldalú függés lazítása, a tulaj- 
donosi, gazdálkodási funkciók megosztása 
a központi szervek és a vállalatok között, 
ami már erősen érintette a kialakult hatal- 
mi struktúrát. 

A jövedelmezőség körüli vita elvezet a 
gazdasági erőforrások reális értékelésének 
szükségességéhez, rámutat a munkaerő, a 
tőke és a föld irreális értékeléséből szárma- 
zó anomáliákra. 

A nyolcvanas évek adósságválsága, va- 
lamint a növekvő költségvetési deficit egy 
monetáris megközelítésű kezelésmód alap- 
jául szolgál. Az 1970-es évek végén egyre 


inkább megmutatkoznak az egyoldalú fis- 
kális politika ellentmondásai, előtérbe ke- 
rül a pénz szerepének újraértékelése, a 
pénzügyi rendszer továbbfejlesztésének 
problémaköre, a bankrendszer, a hitel- és 
kamatpolitika átfogó reformja. 

A nyolcvanas évek súlyos gazdasági 
problémái, a gazdálkodás erősen beszű- 
kült mozgástere kényszerítő erővel sürget- 
te ellentmondásaink mélyebben fekvő 
okainak feltárását, mivel a válság kezelésé- 
re eddig alkalmazott eszközök elégtelen- 
nek bizonyultak. 

A rugalmatlan alkalmazkodás, az ala- 
csony hatékonyság, az elégtelenül működő 
piac végső okát egyre többen jelenlegi tulaj- 
donviszonyainkban, pontosabban a jelenlegi 
tulajdonformák történelmi túlhaladottságá- 
ban látják. 


Mi jellemzi jelenlegi 
tulajdonviszonyainkat? 


Az 1948-1949-es nagy államosításokat kö- 
vetően Magyarországon az úgynevezett ál- 
lamigazgatási típusú állami tulajdonforma 
vált uralkodóvá. A teljes kollektivizálást 
követően, az állami tulajdonnak alárendel- 
ve, részben ennek kiszolgáltatva jöttek lét- 
re a , túlállamosított" szövetkezetek, ame- 
lyeket a formális és informális állami be- 
avatkozások szintén az államigazgatási tí- 
pusú tulajdonformához közelítettek. Ezt a 
közeledést mutatja az oszthatatlan szövete 
kezeti vagyon , államigazgatási kezelése", 
a szövetkezeti önállóság korlátozása, a 
tagság tulajdonosi jogainak megnyirbálá- 
sa, a szövetkezeti tiszta jövedelem mérték- 
telen költségvetési elvonása és újraelosztá- 
sa — mindezek jelentős mértékben elidege- 
nítették a szövetkezeti vagyont a jogilag 
tulajdonos tagságtól. 

Az 1957-es, az 1968-as, az 1984-es és a 
mai reformintézkedések végeredménye az 
államigazgatási típusú állami tulajdonfor- 

ma történelmi túlhaladása lehet. Termé- 
szetesen nincs szó az államigazgatási típu- 
sú állami tulajdon teljes felszámolásáról, 
mert ez épp olyan társadalmi veszteségek- 
kel járna, mint e tulajdonforma egyedural- 
mának erőszakos fenntartása. 

Az államigazgatási típusú állami tulaj- 
donnak a jövőben is meghatározó szerepet 
kell kapnia a hadigazdaságban, a lakossági 
infrastruktúra területén, a ,non profit" 
ágazatokban. Az úgynevezett versenyága- 
zatokban azonban a fejlett termelőerők, a 
fejlett piacgazdaság körülményei között 
nem bizonyul hatékony működési formá- 
nak, nem képes a társadalmi tőkevagyont 
úgy működtetni, hogy az az adott techni- 
kai feltételek között a leggyorsabb megté- 
rülést, hosszabb távon a legnagyobb jöve- 
delmezőséget eredményezze. A működés 
eddigi tapasztalatai bizonyítják, hogy az 
államigazgatási tulajdonlás nem képes 
megakadályozni a pazarlást az erőforrá- 
sokkal, a beruházási túlköltekezést, a ki- 
használatlan kapacitások növekedését, a 
készletek túltartalékolását, a kapun belüli 
munkanélküliséget, az indokolatlan bér- 
növelési törekvéseket, a szabályozás nor- 
mativitásának állandó feladását, a szabá- 
lyozóalku eredményeként az erőforrások 
jelentős . részének irracionális elosztását. 
A költségvetés a tiszta jövedelem túl nagy 
hányadának koncentrálására kényszerül, 
ami a vállalatokat teljesítmény-visszatar- 
tásra, a tartalékok eltitkolására, az állam- 
igazgatási szervektől való szolgai függésre 
ítéli, az államigazgatási szerveket pedig a 
gazdasági racionalitás állandó feladására 
kényszeríti. 

Az államigazgatási szervektől való füg- 
gőséget kívánta oldani az új vállalatvezeté- 
si formák 1985-ös bevezetése. Ennek kere- 
tében a tulajdonosi döntések jelentős része 
a vállalati kollektíváknak, illetve az azok 
által demokratikusan választott döntésho- 
zó testületeknek a kezébe került. 

Valójában azonban az új vezetési formá- 
ban működő vállalatok nem bizonyultak 
hatékonyabbaknak. A régi feszültségek 
fennmaradtak, mert nem történt lényeges 
változás a vállalati kollektíva, illetve a vál- 
lalati vezetők törekvéseit meghatározó ér- 
dekekben. A vállalati kollektíva tagjai nem 


váltak közvetlenül érdekeltté a vállalati va- 
gyon megőrzésében és gyarapításában, a 
lekötött erőforrásokkal való takarékosko- 
dásban. A kollektívák továbbra is a folyó 
személyi jövedelmek minél gyorsabb növe- 
lésében érdekeltek. Ez motiválja a teljesít- 
mény nélküli bérkiáramlást s általában a 
pazarlást minden olyan erőforrással 
(nyersanyaggal, gépi kapacitással, energiá- 
val, alkatrésszel stb.), amely a munkadíja- 
zás alapjául szolgáló teljesítményt növeli. 

Az új vállalati irányítási formák beveze- 
tésével nem történt lényeges változás a vál- 
lalatnál képződött tiszta jövedelemnek az 
állami költségvetés és a vállalat közötti 
felosztásában sem. Sőt a fenyegető költ- 
ségvetési hiány miatt a tiszta jövedelem 
költségvetési koncentrációja csak fokozó- 
dott. Ilyen körülmények között a vállala- 
tok fő versenyterülete továbbra sem a piac, 
hanem a költségvetési támogatások és a 
különféle kedvezmények megszerzéséért 
folytatott verseny. Nem csillapodott a be- 
ruházási éhség, továbbra is nagyok a ki- 
használatlan kapacitások, mindennaposak 
a teljesítményekkel alá nem támasztott 
bérnövelési törekvések, az állandó szabá- 
lyozóalku pedig a normativitás helyenkén- 
ti feladására kényszeríti a pénzügyi kör- 
mányzatot. 

Pozitív eredmény, hogy a tulajdonosi 
jogosítványok jelentős részének átengedé- 
sével a vállalati önkormányzati szervek na- 
gyobb önállóságot kaptak a vállalatnál lé- 
vő erőforrások kombinálásában, a profil- 
módosításban és általában a rugalmasabb 
alkalmazkodásban. 

Az 1957 után bevezetett nyereségrésze- 
sedési rendszer, majd ennek 1968-as kiszé- 
lesítése megteremtette a vállalati kollektí- 
váknak, mindenekelőtt a vezetőknek a 
nyereség tömegében való érdekeltségét, de 
a következő években a túlzott mértékű el- 
vonás és újraelosztás ennek hatását is erő- 
sen lecsökkentette. A vállalatnál felhasz- 
nálható (szabad rendelkezésű) nyereség- 
nek végül is vajmi kevés kapcsolata maradt 
a vállalati munka tényleges hatékonyságá- 
val. 

A folyó nyereség növelésében való érde- 
keltség egyébként - még jelentős vállalat- 
nál maradó nyereség esetén — sem teremt 

hosszú távú vagyonérdekeltséget, hiszen a 
vállalatnál maradó folyó nyereség úgy is 
növekedhet, hogy a vállalati vagyon egy- 
egy egységére egyre kisebb nyereséghá- 
nyad jut. 

A hosszú távú vagyonérdekeltség, a vál- 


lalati vagyon vállalkozásszerű hasznosítá- 


sához, távlati jövedelemhozó képességé- 
nek növeléséhez kötödő érdek megjelené- 
sét csak a vállalati vagyon tényleges tulaj- 
donosaitól várhatjuk, akiknek jövedelmi 
helyzete (egzisztenciája) meghatározó mér- 
tékben függ a vállalati tőkevagyon haszno- 
sításának eredményétől, a vagyonhoz vi- 
szonyított nyereség mértékétől. Ehhez ki 
kellene alakítani a modern árugazdaság 
nélkülözhetetlen feltételeit megteremtő, 
egymástól és az államigazgatástól tulajdo- 
nilag elkülönült, egymással munkameg- 
osztásban álló és egymással versenyző vál- 
lalati kört. A versenyszabályozás lehetővé 
tenné a monopolhelyzetek korlátozását, az 
importversenyt, s olyan piaci erőviszonyt 
teremtene, amely a vevőknek kedvez. 

A kérdés az, hogy miképp lehetne jelen- 
legi állami vállalatainkat tulajdonilag el- 
különült, valódi vállalkozássá fejleszteni, a 
vállalati kollektíva tagjait és a kollektíva 
egészét a vállalati vagyon valóságos (és 
nem formális) résztulajdonosaivá tenni. 
A vállalati vagyonnak a kollektíva tagjai 
közötti esetleges felosztásában (részvény- 
vagyon) az eltérő vállalati kollektívák 
egyes tagjaira igen eltérő nagyságú va- 
gyonhányad jutna, hiszen az egyes vállalati 
kollektívák igen eltérő nagyságú társadal- 
mi tőkevagyont működtetnek. Így az egyé- 
ni és a kollektív teljesítményektől, a vállal- 
kozás sikerétől függetlenül igen eltérő 
nagyságú tőkehozadékot sajátíthatnának 
el az egyes vállalati kollektívák tagjai. Ez 
pedig semmilyen gazdasági racionalitással 
nem indokolható egyenlőtlenséget terem- 
tene. A vállalati kollektíva ezért nem ren- 
delkezhet korlátlanul a használatában lévő 
társadalmi tőkevagyonnal. 

Nem vezetne hatékony megoldásra az 
sem, ha a vállalati tőkevagyon kizárólagos 
tulajdonosai az államigazgatás helyett az 
állami vagyonkezelő szervezetek vagy más 
befektető társaságok lennének. Ezek a 
szervezetek bár sok szempontból racioná- 


lisabban működtetnék a társadalmi tőke- 
vagyont, mint az államigazgatási szervek, 
az általuk közvetített vagyonérdekeltség 
azonban továbbra is a vállalati kollektí- 
vákra kívülről rákényszerített vagyonérde- 
keltség volna. A vállalati kollektíva ezután 
is idegenül állna szemben a vállalaton kí- 
vüli tőkehatalommal. A vagyon racionális 
használatában való belső érdekeltség hiá- 
nya miatt nem várhatunk lényegesen ma- 
gasabb tőkehatékonyságot a jelenleginél. 

Azok a kísérletek, amelyek kizárólag a 
műszaki-gazdasági vezetőket akarják va- 
gyonérdekelt tulajdonossá tenni, szintén 
nem adhatnak kielégítő megoldást. A me- 
nedzser a tőkés vállalatnál sem tulajdonos, 
legalábbis nem a meghatározó tulajdonos. 
A műszaki-gazdasági vezető egy adott 
szakma, egy adott technológia elkötele- 
zettje, s nem mindig érdeke, hogy a vállala- 
ti tőkét oda fektessék be, ahol távlatilag a 
legnagyobb jövedelmezőség kínálkozik. 
A menedzsernek elsősorban a saját terme- 
lőalapok bővítéséhez, a saját technológia 
kiterjesztéséhez és korszerűsítéséhez, a sa- 
ját szakma presztízsének emeléséhez fűző- 
dik érdeke. fi 

További anomália, hogy a munkameg- 
osztásból eredően a beosztott dolgozók a 
menedzseri döntések puszta végrehajtói. 
Ily módon ez a rendszer csak a munkavál- 
lalói jövedelmek növelésében tenné érde- 
keltté a dolgozókat, s ezáltal éppúgy visz- 
szafogná az alkotóenergiákat a vállalati 
tartalékok feltárásában, a vállalati va- 
gyonrészek racionális felhasználásában, 
mint a korábban javasolt megoldás. 
A dolgozók meghatározó érdeke továbbra 
is a munkavállalói jövedelem növelése, a 
megfelelő alkupozíció elérése lenne a mun- 
kaadó menedzserekkel szemben. 

A tőkeallokáció társadalmilag leghaté- 
konyabb formáinak felkutatása csak az 
iparági, szakmai, érdekektől független és 


: kizárólag a tőke megtérülésében érdekelt 


befektető-társaságok érdeke lehet. 

A magyar mechanizmusreform eljutott 
ahhoz a fontos következtetéshez, hogy a 
modern nagyvállalatokat társasági formá- 
ban kellene működtetni. Mind ez ideig 
azonban nem tudott megnyugtató választ 
adni arra a kérdésre, hogy kik legyenek a 

, tulajdonostársak". Általános az a felfo- 
gás, hogy a tulajdonostársak szervezetek 
legyenek (befektető társaságok, biztosító- 
társaságok, bankok stb.); a tulajdonos- 
szervezetek mögött azonban mindig tulaj- 
donos alanyok, személyek, csoportok áll- 
nak, akik, illetve amelyek meghatározzák 
a szervezet gazdasági döntéseit, ellenőrzik 
a szervezeteket működtető menedzsereket. 
Elsősorban a tulajdonos alanyokat köti lét- 
érdekük a vállalkozás sikeréhez. 

A tulajdonos alanyokra vonatkozó leg- 
elfogadhatóbb javaslatok szerintem Kotz 
László és Szabó Kálmán publikációiban 
találhatók. Az állami vagyonkezelő szerve- 
zetek (befektető társaságok) létrehozásá- 
nak szükségességét Tardos Márton veti fel 
először. A társadalmi tőkevagyon haté- 
kony működtetésében a vállalkozási ver- 
seny és a személyes vagyoni kockázatvise- 
lés szükségességének elismerése Liska Ti- 
bor érdeme. 

Támaszkodva az említett szerzők mun- 
kásságára, a tulajdonostársak véleményem 
szerint a következők lennének. 

mum Az állami vagyonkezelő szervezetek 
(befektető társaságok), amelyek maguk is 
nyereségérdekelt vállalkozásként működ- 
nének, s a tőkemegtérülés, a vagyonhoza- 
dék alapján döntenének arról, hogy a vál- 
lalkozási verseny útján mely kollektíva ke- 
zelésére bízzák a társadalmi tőkevagyon 
meghatározott részét. A vállalkozói ver- 
senytárgyaláson a vállalat műszaki-gazda- 
sági vezetői, valamint a dolgozókollektíva 
demokratikusan választott képviselői ven- 
nének részt. A vállalkozók a vagyonérték 
gyarapításának, a vagyonarányos nyere- 
ség meghatározott mértékének eléréséért 
. kötelezettséget vállalnának. Ennek tartós 
nem teljesítése esetén az állami vagyonke- 
zelő szervezet (befektető társaság) a vállal- 
kozásba adott tőkét elvonhatná a vállalat- 
tól. ? 

m A vállalat aktív dolgozói kollektívájá- 
nak lenne saját felhalmozásból eredő saját 
vagyonrésze, amely az aktív dolgozók 
munkája vállalati vagyonban materiali- 
zálódott részének tekinthető. Ez a vállalati 
kollektíva elkülönült csoporttulajdonát 
képezné, amellyel az aktív dolgozói kollek- 
tíva mint csoport rendelkezne, döntene a 


hasznosítás különböző formáiról. Az aktív 
dolgozói kollektíva tagjait a vagyonará- 
nyos nyereségtől függő járadék jellegű jö- 
vedelem illetné meg a csoportvagyonrész 
alapján. Ez a csoportvagyonrész a kollek- 
tíva által más vállalkozásba átvihető, be- 
fektethető volna, de nem lehetne felosztani 
az aktív tagok között. 

A saját felhalmozásból eredő saját va- 
gyonrész nagyságát több tényező befolyá- 
solja, mindenekelőtt a vállalat bruttó nye- 
reségének nagysága. Ezt csökkentené a 
nyereségre kivetett adó, az idegen tőke tu- 
lajdonosainak járó osztalékok és a dolgo- 
zói kollektíva tagjai között szétosztott tő- 
kejövedelem. A csoportvagyont növelné a 
felhalmozás ideje, vagyis az, hogy hány év 
tiszta nyereségét halmozták fel csoportva- 
gyonrészként. A csoportvagyonrész szük- 
ségessége más oldalról is indokolható. Az 
állami vagyonkezelő szervezet (befektető 
társaság) a befektetett holt tőke (anyagi 
tőke) tulajdonosa, amelyet a vállalati kol- 
lektívák vállalkozási verseny alapján vál- 
lalkozásba vesznek. A kollektíva felké- 
szültségétől, szervezettségétől, innovációs 
képességétől függően a vállalkozásba vett 
tőke nagysága a kollektíva használatában 
fel- vagy leértékelődik. Egyenlő vállalko- 
zásba vett tőkenagyságok különböző mér- 
tékben értékelődnek a vállalati kollektívák 
teljesítőképességétől függően. A csoport- 
vagyonrész megjelenése ennek a ténynek 
az elismerését jelenti. 

u A dolgozó egyéneknek és más magán- 
személyeknek lehetne személyi tulajdonú 
részvénytulajdonuk, ez a személyes jövede- 
lemből megvásárolható és bármely magán- 
személynek elidegeníthető értékpapír vol- 
na, amely a tulajdonosnak járadék jellegű 
jövedelmet biztosítana. Támogatható vol- 
na az az elgondolás is, hogy a vállalat 
dolgozója kiemelkedő munkájának jutal- 
maként ingyenesen is kaphasson személyi- 
tulajdon-részvényt, amellyel szabadon ren- 
delkezik. 

A társaság jellegű vállalat legfőbb dön- 
tést hozó szerve a résztulajdonosok köz- 
gyűlése lenne, amelyben képviselhetné ma- 
gát az állami tulajdonos szervezet (a befek- 
tető társaság delegáltja), a menedzsment, 
a dolgozók demokratikusan választott 

küldöttei és más tulajdonoscsoportok kép- 
viselői. 

A vállalat műszaki-gazdasági vezetői 
vállalkozási verseny alapján nyernek el 
megbízatásukat. A hosszú távú jövedelme- 
zőség (a vagyonarányos nyereség) lenne a 
vállalkozás sikerkritériuma, a tulajdono- 
sok kollektívája ennek alapján döntene a 
menedzserek megbízásáról, és ettől függő- 
en juttatná a menedzsert a munkabért je- 
lentősen meghaladó vállalkozói nyereség- 
hez. A vállalkozói nyereség nagyságrendje 


Felhasznált irodalom 


akkora kel! hogy legyen, hogy leváltás ese- 
tén érzékeny veszteség érje a menedzsert. 
A menedzser vállalkozói nyereségének 
egy bizonyos részét mint a vállalkozó koc- 
kázati alapját a menedzser köteles volna 
zárolt betétbe helyezni, döntéseiért ezzel az 
összeggel felelősséget vállalna. A vállalko- 
zó kockázati alapjának nagysága előnyt 
jelenthet a vállalkozási versenyben. A zá- 
rolt betét végleges felhasználására a menc- 
dzsernek csak az aktív koron túl nyilna 

lehetősége. 
Szépkúti István 


Kotz László: A társtulajdonosi kollektíva. Vagyonérdekeltség-reform. Közgazdasági és Jogi 


Könyvkiadó 1987. 42-53. old. 


Liska Tibor: A , szocialista vállalkozási" szektor tervpiaca. Koncepció és kritika. Magvető Könyv- 


kiadó 1985. 111-186. old. 


Szabó Kálmán: Vagyonérdekeltség és gazdasági mechanizmus. Közgazdasági Szemle 1985. 


december. 1409-1423. old. 


Tardos Márton: A gazdasági verseny problémái hazánkban. Közgazdasági Szemle 1972. jú- 


lius-augusztusi száma. 


Szemethy imre: Mottó 


P enelte 


kassztezdessmáteszeáez osz ette ae ök se e s, 


1 ése GRTETBSTTat ar temet - TC ő e a e — 


ÉNN GB sám dám s 


iTCmeth.7 ete 
/94ds 


Válasz H. Varró Rózsa írására 


Bevallom, némileg meghökkenten és értet- 
lenül olvastam H. Varró Rózsa írását a 
Társadalmi Szemle 1989/3. számában," 
mely tanulmány a Valóság 1988/11. szá- 
mában írt /fjúság és civil társadalom című 
munkám kritikájára vállalkozott. Annál is 
inkább értetlen és meglepett voltam, mert 
az általa kifejtett kritikai gondolatmenet, 
szilárd meggyőződésem szerint, nem az én 
írásomra van szabva, az én írásommal való 
összefüggésbe állítva egyszerűen téves. Az 
az érdekes, hogy alapgondolatával, misze- 
rint a rendszerintegráció és a szociálinteg- 
ráció mozzanata egyaránt fontos a társa- 
dalmak működésében, s hogy ezen mecha- 
nizmusok egyszerre függetlenek egymástól 
és egyszerre egymásra utaltak, teljesen 
egyetértek, de az is igaz, hogy nem úgy és 
olyan módon, ahogyan azt ő érti. Ám H. 
Varró Rózsa ezt a gondolatát velem szem- 
ben fejti ki, s azzal vádol, hogy — dichotóm 
módon kettészakítva a két társadalomszer- 
vezési módot - azt követelem, hogy a rend- 
szerintegrációt végre váltsa fel hazánkban 
a szociálintegráció. 

Nos, hogy ezt a vagy-vagy szemlélettel 
kapcsolatos vádat elhárítsam, kényelmes 
módon is eljárhatnék, s H. Varró Rózsa és 
az olvasók figyelmét felhívnám egy nem- 
rég, a Kritikában megjelent írásomra. 
( Van vagy nincs civil társadalom Magyar- 
országon? 1988/2. szám) , ahol igyekeztem 
a politikai állam és a civil társadalom - 
amely kategóriák némi fenntartással meg- 
feleltethetők a rendszerintegráció és a szo- 
ciálintegráció elveinek — bonyolult egy- 
másba kapcsolódását a civil társadalom 
szempontjából kifejteni. Az az írás — meg- 
győződésem szerint — egyértelműsíti, hogy 
a két szférával kapcsolatos nézetem ko- 
rántsem kizárólagos, sőt. Ez a megoldás 
részemről mégsem lenne ildomos, hiszen 
konkrét felvetésekre konkrétan kell vála- 


$ H. Varró Rózsa írása Civil társadalom és szocialis- 
ta rendszerintegráció címmel a Társadalmi Szemle 
1989. 3. számában jelent meg. 


Civil társadalom és szociálintegráció 


szolni. Annál is inkább szívesen megte- 
szem ezt, mert egyfelől H. Varró Rózsa 
munkája jó ürügy arra, hogy kicsit tovább- 
gondoljuk rendszerintegráció és szociálin- 
tegráció, állam és civil társadalom kérdés- 
köreit; másfelől arra is szeretnék félreért- 
hetetlenül rámutatni, hogy megítélésem 
szerint milyen valós indítóokok húzódnak 
meg látensen a szerző kritikai észrevételei 


mögött - ezen írásának elemzése alapján. 


Első feladatom mindenképpen az, hogy 
cáfoljam a szerző írásommal szembeállí- 
tott tételeit, s elhárítsam magamtól azt, 
ami nem nekem van címezve, hiszen jó 
magyar mondás szerint : , akinek nem inge, 
ne vegye magára". Mit is állít H. Varró 
Rózsa? Azt, hogy nem szabad csak szo- 
ciálintegrációban gondolkodni - nekem és 
a hozzám hasonlóan gondolkodóknak. 
Ugyanis: , Nem indokolt ... a rendszerin- 
tegrációról való lemondás, még akkor sem, 
ha a jelen politikai állam (mármint a ma- 
gyar - F. T.) a mai formájában túlhala- 
dott, s ha a társadalmi összfolyamatokkal 
inadekvát viszonyba kerültek a rendszerin- 
tegráció arányai és módszerei." (H. Varró 
Rózsa idézett műve, 66. oldal.) 

Ebből következően fogalmazza meg azt 
az intencióját, miszerint: , Ezért kellene 
óvatosabban kezelni a politikai állam és a 
civil társadalom ellentmondását, mert an- 
nak dichotóm szembeállítását sem egy- 
máshoz való viszonyuk belső immanens 
logikája, sem a probléma gyakorlati-politi- 
kai aspektusa nem indokolja.". (Uo. 66. 
oldal.) 

Mármost az az érdekes, hogy ezekkel a 
gondolatokkal teljesen egyet tudok érteni, 
viszont a kritika nekem van címezve. Va- 
jon milyen alapon? Az említett cikkemből 
kiragadott két mondat alapján, amelyet a 
vita könnyebb követhetősége érdekében én 
is újra leírok: ,,...a civil társadalom meg- 

szerveződése olyan tartalék energiákat 
hozhat a társadalomban felszínre, ame- 
lyeknek intézményes állami felhasználásá- 
val képessé válhatunk a válságból való ki- 
jutásra". (Említett tanulmányom, 63. ol- 
dal.) Ezzel még egyetért a szerző, de azzal 
már nem, hogy: , Ez a nélkülözhetetlen 
folyamat egyben felválthatná a kiüresedett 
és tehetetlenné"vált rendszerintegratív tár- 
sadalomszervezés elsődlegességét és kizá- 
rólagosságát, hogy átadja helyét a szociál- 
integratív társadalomszervezés elsődleges- 
ségének." — (Utólagos kiemelés tőlem 
- F. T.) (Uo. 63. oldal.) 

Meg kell kérdeznem: hol van itt arról 
szó, hogy a rendszerintegrációt meg kell 
szüntetni, és a szociálintegrációt kell kizá- 
rólagosan bevezetni? Én azt írom, hogy a 
rendszerintegráció — amely nálunk kiürese- 
.  dettés tehetetlenné vált — elsődlegességét és 

kizárólagosságát (mely helyzet hazai viszo- 
nyaink között alakult ki) kell megszüntet- 
ni, hogy azt felváltsa a szociálintegráció 
elsődlegessége -— de nem kizárólagossága. 
Azt hiszem, elsődlegesség és kizárólagos- 
ság között különbség van, mert ha valami 
elsődleges, az nem azt jelenti, hogy minden 
másnak meg kell szűnnie körülötte. Sőt 
éppen arra utalok, hogy a rendszerintegra- 
tív kizárólagosság megszüntetendő, de azt 
nem egy szociálintegratív kizárólagosság- 
gal kell helyettesíteni. 

, hogy ne csak a szerző által citált 
idézet segítségével cáfoljam közvetlenül a 
kritikát, idézek a Valóság-beli írásomból 
még egy-két sort, amelyek nagyon sajná- 
lom, hogy elkerülték H. Varró Rózsa fi- 
gyelmét. Amikor az új ifjúsági politikai 
mozgalmak lehetőségeit taglalom, akkor 
megemlítem, hogy a politikai életben , A 
konszenzus esélye, s ezzel egy erős civil 
társadalom mellett egy erős állam megte- 
remtésének és egészséges, partneri kapcso- 
latrendszerű — kiépítésének esélye még 
adott". (I. m. 43. oldal.) Amennyiben pe- 
dig az állam a rendszerintegratív társada- 
lomszervezésnek, a civil társadalom pedig 
a szociálintegratív társadalomszervezés- 
nek a centrális terepe — s azt hiszem, ezt H. 
Varró Rózsával egyetemben állíthatjuk -, 
akkor aligha hámozható ki ebből a mon- 
datomból valamifajta kizárólagosság, 


"vagy-vagy szemlélet — azt hiszem, sokkal 


inkább az ellenkezője. 

Azért, hogy teljesen egyértelművé váljék 
az ezzel kapcsolatos álláspontom, idézném 
a következőket: ,,...a szociálintegráció el- 
fogadása nemhogy veszélyeztetné a rend- 
szerintegráció, a szocializmus rendszere 
fejlődését, hanem egyenesen az egyetlen 
esélyt kínálja annak fennmaradására." 
Ugyanis : , Az állam éppen a civil társadal- 
mi törekvések integrálásával válhat való- 
ban olyan politikai állammá, amely nem 
pusztán valamiféle kiüresedett általános- 
ságot, eszményt képvisel, hanem a valósá- 
gos érdekek egyeztetésén keresztül vállal- 
kozik a társadalom fő és jogos irányítója 
szerepkörére." (Uo. 44. oldal.) (Kiemelés 
utólagosan tőlem - F. T.) Ez utóbbi idéze- 
tek nem pusztán azért fontosak jelen eset- 
ben, mert egyértelműen mutatják, hogy a 
rendszerintegráció megőrzését lényegesnek 
tartom, hanem azért is, mert magyarázatot 
adnak arra, miben látom a rendszerinteg- 
ráció és a szociálintegráció közötti szüksé- 
ges hangsúlyváltás jelentőségét. Utóbb még 
kifejtem abbéli reményemet is, hogy ha a 
párt politikája demokratizálódik, akkor 
, az új generációk a civil társadalmi moz- 
galmakat nem az állammal szemben kez- 
deményeznék - mint ahogyan most sem 
azt teszik -, hanem vélhetően elfogadnák 
áz állami irányítás, intézményi vezérlés rá- 
juk is vonatkozó szükségességét" . (Uo. 45. 
oldal.) (Kiemelés tőlem — F. T.) Ennyi idé- 
zet talán elég ahhoz, hogy a közvetlen vá- 
dakkal szemben közvetlen módszerekkel 
, megmentsem a lelkem". 

Ugyanakkor abban már valós vitám van 
H. Varró Rózsával, hogy milyen arányok- 
ban valósuljon meg rendszerintegráció és 
szociálintegráció mint egyaránt lényeges 
társadalomszervezési módok bonyolult 
egymásba kapcsolódása a társadalom egé- 
szében. Ő ugyanis határozottan úgy véli - 
s ezt több helyen hangsúlyozza is —, hogy 
kifejezetten egyensúly létrehozására van 
szükség a két mechanizmus között, egyik 
sem kerülhet a másik fölé vagy alá. Jóma- 
gam viszont fenntartanám azt az állításo- 
mat, hogy az egymásba kapcsolódáson be- 
lül a meghatározóbb (vagy elsődlegesebb) 
szerepet a szociálintegrációnak kell játsza- 

nia. Erre utalok a kritizált írásomban ak- 
kor is, amikor az általam helyesnek vélt 
demokratizálódás jelentőségét abban ra- 
gadom meg, hogy ez , nem a társadalmat 
rendeli alá a rendszer érdekeinek, hanem a 
rendszert a társadalom érdekeinek. Más- 
képpen szólva, e politika alkalmazása so- 
rán a rendszer társadalma helyett a társa- 
dalom rendszere valósul meg." (Uo. 45. 
oldal.) 

Nincs másról szó ebben az esetben, mint 

arról, hogy a társadalom egész működése 
során a különféle konfliktusok, kihívások 
elsőként a társadalmi szférában jelentkez- 
nek, s csak utána tevődnek át a politika, az 
állam szférájába — különféle közvetett mó- 
dokon keresztül. Ebből viszont az is követ- 
kezik, hogy a kihívásokra adható válaszok 
is a (civil) társadalmi szférában jönnek elő- 
ször létre, spontán, majd szervezett mó- 
don, s ezek a válaszok adhatják meg az 
állam számára az össztársadalmi konflik- 
tuskezeléshez szükséges megoldások kul- 
csát. A társadalmi szféra tehát ebből a 
szempontból (a konfiiktus-konfiiktuskeze- 
lés, kihívás-válasz mechanizmusok szem- 
pontjából) - és ez a modern társadalmak- 
ban alighanem alapvető szempont -— meg- 
határozó szerepet játszik, ezért a társada- 
lomszervezési módok kialakításában is el- 
sődleges funkciókat kell (vagy kellene) be- 
töltenie. 
" Teljesen világos egyúttal, hogy a konf- 
liktuskezelési módok összehangolásában, 
megszervezésében és , lefuttatásában" óri- 
ási szerep hárul az állami vezérlő mecha- 
nizmusokra, azaz a rendszerintegrációra. 
A két integráció közötti egyensúly tehát az 
én megközelítésemben minősített egyen- 
súly, de ebben talán Marx is egyetértett 
volna velem, aki annak idején A hegeli 
jogfilozófia kritikájában, 1843-ban így fo- 
galmazott: ,,...nem a berendezkedés te- 
remti a népet, hanem a nép a berendezke- 
dést". (MEM I. kötet, 231. oldal) 

Teljesen más kérdés az — s ezt egy percig 
sem kívánom cáfolni -, hogy említett ta- 
nulmányomban nagy hangsúly helyező- 
dött a civil társadalom, a szociálintegráció 
szempontjaira. Ugy látszik, olyannyira, 
hogy ez H. Varró Rózsa ítéletét is megza- 
varta cikkemmel kapcsolatban, s az emlí- 


tett alaptalan kritikai észrevételekre ragad- 
tatta. A , hangsúlyeltolódás" esetleges 
vádját készséggel vállalom, hiszen meg- 
győződésem az, hogy az utóbbi évtizedek- 
ben hazánkban nem működhetett a civil - 
társadalom. Talán bocsánatos bűn, ha eb- 
ben az esetben — még akár aktuálpolitikai 
megfontolásokból is, de azért egyben vi- 
gyázva a szociológiai-politikai hitelesség- 
re -— igyekszik az ember markánsan előtér- 
be helyezni a szociálintegráció szempont- 
jait, kidomborítva azt, hogy milyen esélyei 
és feltételei vannak a civil társadalom létre- 
jöttének. 

H. Varró Rózsa írása egészen más di- 
menziókban értelmezi a civil társadalom 
fogalmát. Éppen az eltérő felfogásból kö- 
vetkezik, hogy állítása szerint az utóbbi 
évtizedekben - a szocializmus időszaká- 
ban — mindig is működött, legalábbis rész- 
legesen a civil társadalom. (S nem pusztán 
magántársadalom, ahogyan én állítom, az 
is inkább csak a hetvenes évektől kezdve.) 
De járjunk csak utána: mivel próbálja in- 
dokolni a szerző ezt a tételét? Azt írja, 
hogy , voltak a felszabadulás után külön- 
böző népi bizottságok, lakóbizottságok, 
népi kezdeményezések, szakmai és kultu- 
rális szervezetek, s főleg a hatvanas évek- 
ben alakultak a különböző közhasznú tár- 
sulások (víz, gáz bevezetése, útépítés, isko- 
lák rendbehozása stb.), városszépítő és 
-védő egyesületek, a hobbiklubok, önkén- 
tes, önvédelmi szervezetek — ide számítva 
még a kalákában való otthonépítést is —; 
se szeri, se száma az alulról szerveződő 
civiltársadalmi jelenségeknek." (I. m. 68. 
oldal.) 

Mielőtt e példák rengetegében megpró- 
bálnánk eligazodni, alapvető dolgunk el- 
méletileg tisztázni a civil társadalom fogal- 
mát. (Bár ezt megtettem már a Kritika-beli 
írásomban, de nem leszek rest újra neki- 
kezdeni.) Nos, a civil társadalom attól nem 
pusztán magántársadalom - vagyis az em- 
berek egyszerű magántevékenysége, sze- 
mélyes élete és kapcsolatai -, hogy állam- 
polgári jellegű, azaz működése politikai, 
állami jogokra és garanciákra épül. A nagy 
különbség tehát az, hogy az állam nem 
pusztán megengedi a társadalom tagjai- 
nak, hogy magántevékenységeikben bizo- 

nyos szabadságokat élvezzenek, hanem a 
civil társadalom az államba beépült képvi- 
seletével, demokratikus intézményeivel, 
korporációival (innen a demokratikus jog- 
állam-követelés napjainkban!) törvényes 
garanciákat birtokol saját tagjai, azaz ál- 
lampolgárai számára ahhoz, hogy azok 
szabadon társuljanak, szerveződjenek, s ha 
kell, beleszóljanak a nagypolitikai, állami 
kérdésekbe is. Itt tehát nem megengedett, 
hanem kivívott jogokról van szó. Csak ez 
utóbbi esetében beszélhetünk arról, hogy 
létrejött a társadalom autonóm működésé- 
nek biztonsága, amelynek során a magán- 
társadalom civil társadalommá, az alattva- 
ló állampolgárrá változott át. 

Amennyiben már sikerült kivívni -— akár 
politikai küzdelmek során is — a civil társa- 
dalom állami-jogi garanciáit, akkor mond- 
hatjuk azt el, hogy nemcsak a politikai 
jellegű mozgalmak állampolgáriak, hanem 
a magántermészetű, hobbiszerű szervező- 
dések, csoportosulások is azok, hiszen ak- 
kor már nem fenyegeti őket — Damoklész 
kardjaként - a megszüntetés, az állami 
visszaszorítás veszélye különféle, változó 
aktuálpolitikai szempontok alapján. 

Ha ezt tisztáztuk, akkor már értelmez- 
hetjük a szerző felhozott példáit is. Ebben 
az az érdekes, hogy az idézett mondat első 
felében valóságos civil társadalmi kezde- 
ményezésekről ír, a második felében azon- 
ban nem. A népi bizottságok, népi kezde- 
ményezések, amiket említ a felszabadulás 
utáni, koalíciós időkből, valóban állam- 
polgári jellegű, politikai autonómiák meg- 
teremtésére irányuló törekvések és moz- 
galmak, ám ebben éppen az a szépséghiba, 
hogy pontosan ezeket (illetve ezeket is) 
szüntette meg a Rákosi-féle diktatúra. Azt 
hiszem, nem véletlenül: ezek tényleges ve- 
szélyt jelentettek a monolittá váló hatalmi 
struktúra számára, mert civil kezdeménye- 
zések voltak. 

Egészen más a helyzet a további példák- 
kal. Ezekről egyértelműen kijelenthető - 
éppen a fenti fogalomtisztázásból kiindul- 
va -, hogy nem civil társadalmi mozgal- 
mak. Az, hogy valami spontán és alulról 
jövő, az csak azt jelenti, hogy társadalmi és 
nem hivatalos, de nem feltétlenül azt, hogy 
állampolgári. (Vagyis magánemberi, de 


nem feltétlenül civil.) Amíg nem sikerül 
kivívni a civil társadalom intézményesülé- 
sét és az államba való betagolódását, addig 
ezek a magántermészetű, személyes és cso- 
portos konfliktusokat megoldani kívánó 
törekvések csak magántársadalmi mozgal- 
mak. Vegyük például a kisvállalkozókat: 
még ma is teljes rettegésben élnek amiatt, 
hogy bármikor hozhat az állam egy őket 
teljes mértékben ellehetetlenítő intézke- 
dést. Amíg működésüknek nincsenek meg 
a feltétlen és folyamatos, törvényes garan- 
ciái, nem beszélhetünk arról, hogy állam- 
polgárok, a civil társadalom integráns ré- 
szei. 

Summa summarum, azt akarom mon- 
dani, hogy először meg kell teremteni a 
civil társadalmat, s utána majd nyugodt 
lelkiismerettel beszélhetünk a magánkez- 
deményezésekről úgy, mint civil jellegű 
ténykedésekről. Addig azonban ne próbál- 
juk magunkat azzal áltatni, hogy néhány 
kulturális, szabadidős kezdeményezés - 
melyek működéséhez a korábbi évtizedek- 
ben az állam nyilván azért is adott teret, 
mert azok egy cseppet sem veszélyeztették 
hatalmi monopóliumát - megoldja az ál- 
lampolgárrá válással kapcsolatos gondja- 
inkat. S azon se csodálkozzunk, hogy a 
civil társadalom megteremtéséért vívott 
harcban a politikai-nagypolitikai progra- 
mok megfogalmazása, a direkt politikai 
fellépés jellemzi az önszerveződő mozgal- 
mak sokaságát. (H. Varró Rózsa ezt is 
szóvá teszi, némileg szemrehányóan.) Ne 
csodálkozzunk, mert ebben az átmeneti 
szakaszban - a nem civil léttől a civil lét 
felé haladva — az elsődleges feladat az ál- 
lam demokratizálódása, a hatalom mono- 
póliumának oldása, mert ez adja a civil 
társadalom kialakulásának legfőbb garan- 
ciáját. E feladat pedig veretesen politikai, 
s ha majd sikerül a demokratikus állami 
intézményrendszert létrehozni, utána biz- 
ton számíthat rá H. Varró Rózsa, hogy a 
jelenlegi, szerveződő alternatív mozgal- 
mak döntő többsége elsősorban nem nagy- 
politikai, hanem társadalmi, csoporton be- 
lüli, magánéleti stb. kérdésekkel fog foglal- 
kozni. Reméljük, minél hamarabb bekö- 
vetkezik ez az időszak. 

Érdemes még a továbbiakban kitérni a 

szerzőnek a hatvanas évekkel, a beatnem- 
zedékkel foglalkozó - s latensen velem vi- 
tatkozó — gondolataira is. Állítása szerint 
erős túlzás a beatnemzedék mozgalmát ci- 
vil társadalmi törekvésként felfogni. Eb- 
ben voltaképpen egyetértek vele, hiszen 
cikkemben jómagam is azt írom, hogy a 
beatnemzedék tevékenysége , civiltársada- 
lom-jellegű" (i. m. 37. oldal) tevékenység 
volt. Nem rejtem véka alá azt sem, hogy 
éppen azért gondolom így, mert a beat- 
mozgalom nem kívánt politikai mozgalom- 
má válni, nem kérdőjelezte meg a hatalmi 
berendezkedés működését, nem látta át 
azt, hogy a rendszerintegráció túlzottan 
előtérbe került az intézmények működése 
során. Abból indultak ki, hogy már létezik 
egy olyan mozgástér (az , eszményi civil 
társadalom"), amely a szocializmusban 
természetes módon kell hogy létezzen, s 
akkor már elég másként élni, zenélni, kap- 
csolatokat kötni, öltözködni stb., s minden 
jóra fordul. Így tehát valóban nem léptek 
fel Magyarországon (s hangsúlyozottan: 
Magyarországon !) a civil társadalom meg- 
teremtésének igényével, politikai igények- 
kel (illetve egy igen szük réteg igen). 

Azt azonban hangsúlyoznám, hogy az 
alternatív életvitel, az egyéniség tisztelete, a 
szubkultúra kialakítása stb. olyan tartal- 
makat hordozott, amelyeknek latensen po- 
litikai jellegük volt, még ha ezt ők maguk 
sem ismerték fel igazán. Jellemző viszont, 
hogy sokkal jobban felismerte a beatmoz- 
galomban rejlő , veszélyt" a rendszerinteg- 
rációs intézményrendszer, s ennek megfele- 
lően igyekezett még a mozgalom felszíni 
jeleit is visszaszorítani. (Egészen odáig, 
hogy a beatzene kommercializálódásában 
is felfedezhetőek voltak a tudatos manipu- 
láció jegyei.) 

S hogy ki szorította vissza a beatmozga- 
lom törekvéseit? H. Varró Rózsa igyekszik 
az állami beavatkozásról elterelni a figyel- 
met, amikor azt állítja, hogy , visszaszorí- 
tásában messze nem a politikai hatalom 
játszott kizárólagos szerepet, hanem (s in- 
nen engem idéz az Ifjúsági Szemle 1987. 4. 
számában megjelent írásom alapján) seb- 
ben a munkában nagy részt vállaltak a 
társadalom szervezetei is, köztük elsősor- 
ban a szociálintegráció intézményei (isko- 


la, család, munkahely, tömegszervezetek, 
tömegkommunikáció)x" (i. m. 70. oldal). 
Ez továbbra is igaz, de ezzel a tétellel még 
nem lehet felmenteni az államot a beat- 
mozgalommal kapcsolatos intolerancia 
vádja alól. Arról van szó ugyanis, hogy . 
amikor a rendszerintegrációs szervezési 
mód túlsúlyossá válik a társadalom egészé- 
ben, akkor nem pusztán az állami, hanem 
a társadalmi intézmények is döntően a fe- 
lülről vezéreltség és a merev-hierarchikus 
logika szerint kezdenek működni. 

Am a bajok gyökere akkor is az állami- 
hatalmi működésmódban keresendő, hi- 
szen ez szabályozza, ez határolja be a tár- 
sadalmi szervezetek mozgásterét, lehetősé- 
geit is. Az állam felelőssége ezáltal tehát 
nem csökken, hanem növekszik, hiszen a 
hatvanas években mutatkozó s később 
egyre szaporodó jelek azt bizonyították, 
hogy tartósan megbénították, autonóm 
döntésekre képtelenné tették a társadalmi 
intézményrendszert, aminek következmé- 
nyeit -— megítélésem szerint — éppen most, 
a nyolcvanas évek végén szenvedjük el, 
főként a gazdaság teljesítőképtelensége kö- 
vetkeztében. 

Azt sem gondolhatjuk, hogy az állam 
kimaradt a beatmozgalommal szembeni 
fellépésből. Nem tekinthető véletlennek, 
hogy direkt beavatkozás ott történt, ahol 
— igen-igen szűk körben, de -— megjelent a 
politikai alternatíva , veszélye". S hogy ez 
nem pusztán légből kapott gondolat a ré- 
szemről, idézem ezzel kapcsolatban az 
MSZMP KB Agitációs és Propaganda Bi- 
zottságának 1968. augusztus 30-i állásfog- 
lalását: ,,...helyesnek bizonyult, hogy az 
elmúlt években felfigyeltünk azokra a gó- 
cokra, amelyek szervezőivé válhattak vol- 
na káros tendenciák, csoportosulások ki- 
bontakozásának, a politikai és adminiszt- 
ratív módszerek megfelelő kombinálásával 
elszigeteltük őket." 

Egyébként a beatmozgalommal kapcso- 
latban azon lehet vitatkozni, hogy az alter- 
nativitás, a másság vállalásának igénye a 
beatnemzedék, az akkori generációk mek- 
kora tömegét érintette meg. Ezek mindig 
rendkívül relativ dolgok, hiszen emlékez- 
zünk csak arra a híres (hírhedt?) 1968. 
májusi közvélemény-kutatásra, amelynek 

során a párizsi egyetemisták hangulatát 
mérték fel, s megállapították, hogy a hely- 
zet nyugodt az egyetemen belül. Néhány 
héttel később azután robbant a bomba. . . 
Az sem mellékes szempont, hogy korabeli 
felmérések szerint, Magyarországon a fia- 
talok 90 százaléka szerette a beatzenét. 
(Forrás: Andrássy Mária, Vitányi Iván: 
Ifjúság és kultúra. Kossuth Könyvkiadó 
1979. 36. old.) Mint jól tudjuk, a beatzene 
az igazán klasszikus , hőskorban", önma- 
gában is hordozott egyfajta alternativitást, 
másságot, legalábbis kulturális-életviteli 
értelemben. Ezzel együtt sem akarom 
azonban vitatni azt, hogy elsősorban a fia- 
talok szűkebb rétegére hatott az új gondol- 
kodásmód, ez azonban még nem bizonyít- 
ja azt, hogy ez a szűkebb réteg, sajátos 
feltételek mellett, ne tudná magával ragad- 
ni a többséget. 

Itt említeném meg azt, hogy H. Varró 
Rózsa szememre veti a mérvadó csoport 
kitétel használatát, amelyet a generáció- 
kon belüli, szűk értelmiségi elitek megne- 
vezésére alkalmazok. Erre a megjegyzésére 
azért fontos kitérnem, mert nagy hangsúlyt 
helyez rá: úgy véli, hogy a mérvadó ellen- 
téte a nem mérvadó, vagyis egy ilyen meg- 
közelítés számára a generáció tagjai több- 
ségének politikai akarata nem számít, eb- 
ből pedig a szociálintegráció leple alatt 
megint csak antidemokratikus megoldá- 
sok következnek. 

Megvallom őszintén, nem tartom elfo- 
gadhatónak, hogy ebbe az egy szóba kar- 
dinális kritikai tartalmat zsúfol bele 
H. Varró Rózsa. S nem pusztán azért, mert 
a jelzett szóval kapcsolatos rész írásomban 
- zárójelbe téve — így hangzik: , akiket 
(mármint a szűk elitet — F. T.) nevezzünk 
el az egyszerűség kedvéért mérvadó cso- 
. portoknak" (i. m. 38. oldal), amiből talán 
érzékelhető, hogy némileg esetleges s nem 
fajsúlyos elnevezésről van szó részemről. 
Egy jelzőn persze ettől függetlenül, még ha 
az nem is olyan fontos, nyugodt szívvel 
lehet vitatkozni, s lehet helyette jobbat 
ajánlani. A gondom inkább az, hogy a 
, Mérvadó csoportok" kitétel használatá- 
nak ürügyén kéri számon a szerző az alter- 
natív ifjúsági mozgalmak feltételes antide- 
mokratizmusát. 


A dolog úgy áll, hogy megítélésem sze- 
rint, a politikai jellegű mozgások irányá- 


- nak, a politikai ideológiák gyártásának 


szempontjából valóban mérvadó szerepet 
töltenek be az elit csoportok, legyenek 
azok egy társadalmi osztály, réteg vagy 
éppenséggel egy generáció képviselői. Ha 
ezt, a politikai szociológia által már régen 
elfogadott tényt nem látjuk be, akkor akár 
még azt az állítást is megkockáztathatjuk 
— vállalva a következményeket -, hogy 
Magyarországon ma a munkásosztály 
uralkodik, s nem pedig a nevében fellépő, 
de tőle azért ma már jócskán elszakadt 
politikusi elitréteg. Azt hiszem, a munká- 
sok lennének a legelsők, akik ennek az 
állításnak ellentmondanának, saját, -min- 
dennapi  tapasztalatukból kiindulva. 
A modern társadalmakban különösen fon- 
tos — s ez sem új megállapítás ! — a szakmai- 
technokrata hozzáértés, a vezetés-vezérlés 
,profivá" válása, s a politikusi tevékenység 
is egyfajta külön mozgástörvényű, önál- 
lóan is elemezhető, tanítható szakmává- 
hivatássá vált. Ez persze nem azt jelenti, 
hogy a politikusok ne egy-egy társadalmi 
csoport érdekeit hordoznák, képviselnék, 
de azért az elit és a tömegek státusa közötti 
eltérés ma már teljesen nyilvánvaló. 

A legfurcsább az egészben, hogy ez nem 
is baj. A legkevésbé sem kell megbotrán- 
kozni, sőt szégyenkezni azon, hogy például 
a munkásosztálynak is vannak vezető, elit 
rétegei, amelyeknek a szó szoros értelmé- 
ben semmi közük sincs a munkásokhoz, 
viszont jól ellátják valódi funkciójukat: 
irányt szabnak az osztály politikai törekvé- 
seinek, egységes rendszerbe, ideológiába 
öntik - s így eladhatóvá teszik! — a politi- 
kai célkitűzéseket, összevetik azokat a reá- 
lis politikai lehetőségekkel, a politikai erő- 
viszonyokkal, a politikai harc körülmé- 
nyeivel stb. Nyilvánvaló, hogy erre egy 
munkás, egy paraszt, egy vállalkozó stb. 
nem képes, ehhez egyfajta , profizmus" kell 
— 8 ebben mérvadó a szűk elit réteg. 

Az, hogy léteznek -— és szükségszerűen 
léteznek — ezek a mérvadó elitrétegek, poli- 
tikusok, vezéralakok stb., önmagában 
nem dönti el azt a kérdést, hogy az adott 
politikai mozgalom mennyire demokrati- 
kus vagy antidemokratikus, mert ezt csak 

az adott politikai program tartalma dönt- 
heti el. Ha azonban az összes lényeges poli- 
tikai erő megszerveződhet és intézménye- 
sülhet, akkor összehasonlíthatatlanul na- 
gyobb az esély arra, hogy a demokratikus 
politikai küzdőtéren az antidemokratikus 
irányzatokat a többség ereje visszaszorítsa. 

Mindezzel nem azt akarom állítani, 
hogy az egyes társadalmi csoportok vagy 
éppen generációk tömegei ne lennének 
hosszabb távon meghatározóak a politikai 
irányok, ideológiák megalkotása szem- 
pontjából, hiszen az ő érdekeik jelentik 
azokat a kiindulópontokat, kereteket, 
amelyekre az elitréteg egyáltalán építheti 
lép ezek közül a keretek közül, s elkezd 
illúziókat kergetni, akkor az adott társa- 
dalmi csoport vagy generáció számára e 
réteg a továbbiakban már nem lesz mérv- 
adó. 


Végezetül még arról szeretnék szót ejteni, 
hogy megítélésem szerint milyen valós 
9£ok késztették H. Varró Rózsát kritikai 
észrevételeinek megfogalmazására. Hadd 
idézzem először is írásából a következő- 
ket: , Rendszerintegratív mozzanatnak te- 
kinthető, hogy egy adott időszakban mi 
emelkedik össztársadalmi rangra, a vkeze- 
lésc pedig kiknek a javára és főleg mely 
csoportok hátrányára történik. Az sem 
mellékes, hogy milyen eszme jegyében, mi- 
lyen eszközökkel, milyen módon megy 
végbe a rendszerintegráció. Szorosan ÖSsz- 


szefügg ezzel, hogy önként még egyetlen. 


osztály se mondott le az integráció legfon- 
tosabb eszközéről, a politikai hatalomról." 
(I. m. 65. oldal.) 

Valóban lényeges az, hogy tudjuk, mely 
társadalmi osztály vagy réteg, milyen cso- 
portérdekek nevében hozza létre a hatal- 
mon lévő réteg a rendszerintegrációs társa- 
dalomszervezést, annak intézményeit ; erre 
a , tudásra" a politikai tisztánlátás végett 
minden politikai erőnek, mozgalomnak 
szüksége van. Ezzel talán valóban , szoro- 
san" összefügg, hogy még egyetlen osztály 
— illetve annak vezető rétege — sem mon- 
dott le önként a hatalomról, de mindez 
nem azt jelenti, hogy nem kell a vezető 


réteget lemondatni akkor, ha alkalmatlan- 
ná vált a vezetésre, a rendszerintegráció 
demokratikus jellegű és arányos megszer- 
vezésére. Ezt pedig (mármint az esetleges 
lemondatást) csak a civil társadalom teheti 
meg - s vajon ki más tehetné meg, ha az 
államhatalomról önként senki sem hajlan- 
dó lemondani? 

De folytassuk a sort. A szerző tovább 
konkretizálja gondolatait: ,,...a saját túl- 
centralizáltságával, túlzott rendszerinteg- 
ratív sajátosságával küzdő államnak egy- 
idejűleg meg kell vküzdeniekx a társadalom- 
integrációs törékvésekben jelentkező, de 
valójában a politikai hatalomra irányuló, 
azaz a társadalomintegrációt a politikai 
szférába áttevő törekvésekkel is. Még csak 
nem is e törekvésekkel van baj, hanem 
azzal, hogy nem tudjuk: mi ezek tartal- 
ma." (I. m. 70. oldal.) Mindenesetre még 
jó, hogy nincs baj az olyan civil társadalmi 
törekvésekkel, amelyek a politikai szférá- 
ban is , meg kívánják valósítani önmagu- 
kat", hiszen a civil társadalmi törekvések- 
nek éppen ez a sajátosságuk, sine gua non- 
juk. S hogy nem ismerjük ezek tartalmát? 
Ezt 1989 tavaszán egyszerűen nem tudom 
elhinni. A nyilvánosság ma már szerencsé- 
re elég alaposan és széleskörűen mutatja be 
az egyes politikai csoportok törekvéseit, 
programjait, talán már néha , túl ís csor- 
dul" a programok dömpingje. Az lehet, 
hogy e programok időnként túl általáno- 
sak, túlságosan , nagypolitikaiak", de ez 
abból adódik, hogy az átmeneti időszak- 
ban a demokratikus jogállam megteremtése 
az alapvető szempont, s csak utána kerül- 
hetnek előtérbe a különérdekek -— úgy lát- 
szik, ezt a körülményt a politikai szervező- 
dések is pontosan érzékelik. . 

Nem hiszem, hogy az információhiány 
lenne H. Varró Rózsa igazi problémája. 
Sokkal inkább arról van szó, hogy nem tud 
elszakadni a rendszerintegráció elsődleges- 
ségének képzetétől, kimondva vagy ki- 
mondatlanul, de mégiscsak ehhez igyek- 
szik kötődni. Az igazi gondja az, hogy a 
civil társadalmi mozgalmak egészen odáig 
, merészkednek", hogy a politikai hatalmi 
struktúrát kérdőjelezik meg, holott erre 
— seflik ki a mondatokból — nincs jogosult- 
ságuk. Mintha létezne bármilyen társadal- 


han 

mi tartalmú politikai hatalom, amelynek 
privilégiuma lehetne a politikai állam bir- 
toklására, még akkor is, ha mind az állami, 
mind a társadalmi intézményeket tehetet- 
lenné, megújulásra szinte képtelenné for- 
málta. 

Mindebből az is kiderül, hogy a szerző 
nemhogy a szociálintegráció elsődlegessé- 
gének, meghatározóbb jellegének elvét 
nem vallja, de még az általa felvázolt, a 
kétféle integráció viszonyát jellemző 
egyensúlyelv mellett sem tud következete- 
sen kitartani. Ha ugyanis valaki egy társa- 
dalmi osztály - legyen az bármilyen társa- 
dalmi osztály vagy csoport -— érdekeire 
épülő hatalmi politikát rögzítettnek, tá- 
madhatatlannak ítél, az a rendszerintegrá- 
ció elsődlegességének elvét is vallja ; s meg- 
fordítva, ha valaki a rendszerintegráció el- 
sődlegességét elfogadja, akkor egyben el- 
fogadja egy hatalmi csoport örök jogát 
arra, hogy monopolisztikusan birtokolja a 
politikai államot, a hatalmi berendezke- 
dést. 

Jómagam úgy gondolom, hogy nem lé- 
teznek ilyen típusú elvitathatatlan jogo- 
sultságok. Ha már azt elfogadjuk - s 
H. Varró Rózsa elvileg elfogadja -, hogy 
rendszerintegráció és szociálintegráció, ál- 
lam és társadalom egyaránt fontos, akkor 
azt is el kell fogadnunk, hogy a civil társa- 
dalom természetes módon törekszik arra, 
hogy a benne rejlő társadalmi erők, külön- 
érdekek akaratának politikai érvényt sze- 
rezzen az állami szférában. Mindezt külö- 
nösen jogosnak tarthatjuk, ha mindeköz- 
ben ezen törekvések a demokratikus jogál- 
lamot is meg kívánják teremteni, tehát po- 
litikai harcukhoz egyben a demokratikus 
játékszabályokat is létre kívánják hozni. 
Akkor, ha törvényileg és erkölcsileg is tisz- 
teletben vannak tartva a demokratikus já- 
tékszabályok és az emberi-állampolgári jo- 
gok, akkor bizton számíthatunk rá, hogy 
a civil társadalom sokszínű önérvényesítési 
törekvéseinek hatására egy, valóban a nép 
akaratának — megfelelő  állami-hatalmi 
konstelláció jön létre (a nép berendezkedé- 
se a berendezkedés népe helyett). Ebben a 
folyamatban nem lehet tabu semmilyen 
osztályszempont, még a munkásoszjályé 
sem. Tegyünk le arról, hogy a munkásér- 


dekű politika mint hatalmi politika bármi- 
féle privilégiumokkal is rendelkezhet a kü- 
lönféle osztály- és rétegérdekek bonyolult 
kapcsolatrendszerében. Viszont az a politi- 
kai-állami súly feltétlenül megilleti, amek- 


kora valós szerepet a civil társadalomban — 
, betölt. 


Ha tehát a civil társadalmat - így a szo- 
ciálintegráció fontosságát — teljes egészé- 
ben fel akarjuk vállalni, s szerintem teljes 
egészében fel kell vállalnunk, akkor elfoga- 
dásában nem lehet kényelmesen a félúton 
megállni. Olyan társadalomnak kell létre- 
jönnie hazánkban, amely teljes egészében 
megfelel a civil társadalom, az állampolgá- 
rok, egyáltalán az emberek akaratának, 
érdekeinek, politikai és nem politikai kul- 
túrájának, erkölcseinek, gazdasági és más- 
fajta igényeinek — s ebben képtelenség ha- 
tárokat szabni, előírni, megkötni. 

Egyetlen kifogást emelhetne ezen érvelé- 
semmel szemben H. Varró Rózsa. Megkér- 
dezhetné, hogy vajon akkor is engednünk 
kell a civil társadalomnak, ha a nép a fasiz- 
must vagy a sztálinizmust választaná? 
Nos, úgy gondolom, hogy egyfelől ilyen 
típusú , választástól" nem félhetünk ko- 
molyan a 20. század végén, ha belegondo- 
lunk a magyar társadalom történetébe, 
kulturális hagyományaiba, de még inkább 
nem, ha figyelmesen végigböngésszük az 
alternatív szerveződések programjait, véle-. 
ménynyilvánításait egyes kérdésekről. 
megengedem, elvileg fennállhat egy ilyen 
abszurd politikai fordulatnak a veszélye is. 
Erre pedig azt mondom, hogy ilyen szélső- 
séges program tömegessé válása esetén 
(amit ismétlem, egy pillanatig sem hiszek 
el), ebben az egyetlen esetben, megenged- 
hető az erőszak, vagy ha úgy tetszik, a 
rendszerintegráció totális kiterjesztése a 
mindenkori állam részéről. Ez az erőszak, 
ez a totális rendszerintegráció azonban 
csak a demokratikus jogállam, a törvé- 
nyesség, az állampolgári és emberivjogok 
diktatúrája lehet, s ezzel alighanem min- 
den demokratikusan gondolkodó ember 
egyet is értene. 

De mindez - ismétlem - csak fikció. 
A lényeg sokkal inkább az, hogy a civil 
társadalom törekvéseiben egy nemzet va- 
lós igényei mutatkoznak meg, s éppen ezen 

valós igények alapján kell hogy kialakul- 
jon az állami rendszerintegrációs társada- 
lomszerveződés. Így értem a szociálinteg- 
ráció elsődlegességét a rendszerintegráció- 
val szemben, s úgy érzem, ez a felfogás 
-— legalábbis közvetetten - a szerző által 
kritizált írásomban is megjelent. 

H. Varró Rózsa zárómondataiban min- 
den eddiginél egyértelműbben fogalmaz: 
sAhhoz, hogy e kétféle tendencia (a két 
integráció — F. T.) közül ne tengjen túl a 
politikai integráció, az is kell, hogy a civil 
szféra is ismerje saját helyét, lehetőségeit és 
objektív határait a társadalom egészében." 
(Kiemelés tőlem -— F. T.) (I. m. 71. old.) 
Hát ez az! A civil társadalom, a szociálin- 
tegrációs elv , vigyázzon magára", ne akar- 
jon túlságosan előtérbe kerülni! Hiába írja 
két mondattal korábban a szerző, hogy a 
társadalmat mindkét integráció és szféra 
szervezi, azért a civil társadalom csak , a 
hatalmat demokratikusabbá tenni" akar- 
hatja, de arra már nem gondolhat, hogy 

esetleg meg is változtassa azt — ha az szük- 
ségessé válik. Emlékeztetnék arra, hogy a 
jelszavak és a deklarációk szintjén a hatal- 
mat már 1956 óta folyamatosan , demok- 
ratizáljuk", de valahogy mégsem jutottunk 
el a demokráciáig, annál inkább az intéz- 
ményrendszer válságáig. 

Tehát újra csak azt hangsúlyoznám, 
hogy a civil társadalom törekvései elé csak 
az állampolgári és emberi jogok, a demok- 
ratikus jogállam és alkotmány, az intézmé- 
nyesített pluralizmus követelményei állít- 
hatnak korlátokat. Ezeken kívül nincs és 
nem is lehet olyan , magasabb" szempont, 
amely az állampolgárok és szervezeteik 
akaratát korlátozhatná. Vagy ha igen, ha 
van ilyen hatalmi konstelláció és ideológia, 
akkor az antidemokratikus hatalmi kons- 
telláció és ideológia. És akkor az ellene 
fellépő kritika és mozgalom - mondjuk 
akár Marx kétszer említett szavai értelmé- 
ben is — történelmileg jogosult fellépés. 


Fricz Tamás 


KITEKINTES 


Stratégiaváltás néhány fejlődő országban 


Mottó: 
Fátumszerű . nemzeti sorsok" pedig nincsenek, 
csak különféle gazdaságstratégiák 


Az utóbbi néhány évtizedben a világgazdaság radikális szerkezeti változásokon ment 
keresztül. A gazdasági, társadalmi fejlődésükben megrekedt közép-európai szocialista 
országok számára a legelgondolkodtatóbb tanulságokkal az újonnan iparosodó orszá- 
gok felemélkedésének elemzése jár, mégpedig három szempontból. 


mu Olyan fejlődő országok kiugrásáról van szó, melyek egyáltalán nem mentek keresz- 
tül a klasszikus eredeti tőkefelhalmozáson, az első és a második ipari forradalmon. 
Közép-Európa, ha Nyugat-Európához képest szegényesebben, fáziskésésekkel is, de 
keresztülvergődte magát a gazdasági-társadalmi-intézményi fejlődés eme fontos szaka- 
szain. Tehát olyan országok , húztak el" a közép-európai szocialista országok mellett, 
amelyek a modernizáció szempontjából esélytelenebbnek tűntek, mint térségünk or- 
szágai. 

u A sikeres áttörést végrehajtó fejlődő országok között egyetlen szocialista jellegű 
kísérlettel sem találkozunk. A prekapitalista létből a modern gazdaság, társadalom, 
államiság felé törő jó magasugrók eleddig mind tőkés színekben indultak. 

Közép-Kelet-Európa a centrumországoktól való viszonylagos elmaradottságát minde- 
nekelőtt politikaiformáció-váltással és egy ideig a világ gazdasági-szellemi folyamataiból 
való önkirekesztéssel kívánta leküzdeni. E történelmi kísérlet számos, a korabeli Európá- 
ban már anakronisztikusnak számító jelenség felszámolását vagy mérséklését eredmé- 
nyezte. Ennek ellenére tovább folytatódott, majd felgyorsult vagy éppen ekkor kezdő- 
dött el a térség egyes szubrégióinak periferizálódása. 

Fájdalmas, ám mind nyilvánvalóbb tény, hogy a nemzetközi gazdasági és szellemi 
vérkeringésbe való visszakapcsolódásunk nehézségei mindenekelőtt provinciális közálla- 
potainkban és mentalitásunkban gyökereznek. 


u Elgondolkodtató továbbá, hogy éppen egy maroknyi fejlődő ország bizonyult a 
legrugalmasabbnak a nem magasan fejlett világban a tekintetben is, hogy a kezdetben 
hajtott végre. Közülük is a legsikeresebbek útja azt példázza, hogy az idejében és 
következetesen pályamódosítást végrehajtóknak nem kell félniük valamiféle fátumszerű 
világgazdasági periferizálódástól. 

Hosszú időn keresztül a kelet-közép-európai országok hatalmi-politikai elitjének gon- 
dolkodásában a világgazdaság vagy mellékes tényezőként, vagy fenyegető, ellenséges 
külső feltételként vagy a kettő kombinációjaként jelent meg. Természetesnek tekinthető 
tehát, ha most az exportorientációval, a vegyes vállalattal, a külfölditőke-bevonással stb. 
kapcsolatban esetenként túlzott reményekkel is találkozunk. 

Jelenlegi kiútkeresésünk során ugyancsak magától értetődő, hogy különös érdeklődés- 
sel fordulunk minden olyan nemzetközi, világgazdasági tény, tapasztalat felé, amelyből 
reményt és ötletet meríthetünk. Ezért természetes az ún. újonnan iparosodó fejlődő 

országok iránt megnövekedett érdeklődés a szakközgazdászok és a tájékozódni kívánó 
olvasók részéről. 

Igaz az is, hogy bár számos, a magyar fejlődésstratégia szempontjából is hasznosítható 
gondolat adódik a fejlődő világ egy maroknyi csoportja kitörésének vizsgálatából, mégis 
előre kell bocsátani, hogy a szakszerű összevetés arra int, hogy a magyar útválasztás 
számára levonható tanulságok megfogalmazásánál legyünk óvatosak. A kétségtelenül 
létező egybeesések, hasonlóságok ugyanis különféle okokból jöttek létre, és a különféle 
feltételrendszerek között különféle következményekkel járnak. A szakközgazdásznak 
tehát fokozottan tudatában kell lennie, hogy a jelenségszinten azonosnak tűnő gazdasá- 
gi-társadalmi betegségekre nincs közös gyógyszer. 

Nem érthetünk egyet azonban azzal a véleménnyel, hogy — az újonnan iparosodó 
országok é és a közép-kelet-európai szocialista országok gyökeresen eltérő feltételrendsze- 
re miatt — az összevetés irreleváns. Úgy gondoljuk, hogy a szakmailag megalapozott, 
körültekintő összevetések életképes, a magyar gazdaságstratégiába beépíthető következ- 
tetéseket eredményezhetnek. 


Az újonnan iparosodó fejlődő országok 


A , harmadik világ" vagy a , fejlődő országok" gyűjtőfogalom minden olyan (nem 
európai civilizációs gyökerű) társadalom és gazdaság leírására szolgál, melyben a kapita- 
lizálódás nem belső tényezők és folyamatok egymásra hatásaként, szerves fejlődéssel, 
autochton módon ment végbe, s nem a magántulajdonlás általánosságán alapuló feuda- 
lizmus bomlásából ered. A kapitalizálódást kiváltó külső erők és tényezők túlsúlyossága 
miatt, ezen országokban a kapitalizmus sajátos, duális változatai működnek. Egyes 
országcsoportokban a globális kapitalizáció még jelenleg is a belső dualitást táplálja 
(, negatív interakció" pl. Afrika számos országában), más országcsoportokban viszont 
a hagyományos szektor és a nemzetközi tőkés rendszerhez kötődő modern szektor " 
pozitív kölcsönhatásának eredményeképp fokozatosan integrálódó tőkés nemzetgazda- 
ságok formálódnak. Ezen - külső hatásokra belsőleg fokozatosan integrálódó — orszá- 
gok közül kerülnek ki az ún. újonnan iparosodó fejlődő országok. 

Az újonnan iparosodó országok csoportja meglehetősen amorf, alulról és felülről 
egyaránt nyitott, és eme változékonyságában hű visszatükröződése a nemzetközi munka- 
megosztás folyamatos szerkezeti átalakulásának. Az ún. újonnan iparosodó országok - 
"amelyek körében meglehetősen eltérő helyzetű és adottságú államok találhatók, pl. 
Szingapúr, Hongkong, Dél-Korea, Brazília, Argentína, Mexikó — mögött olyan ún. 
újabb ú újonnan iparosodó GESZÉBŐR sorakoznak fel, mint pl. Malaysia, Thaiföld, Török- 
ország és mások. 

Az újonnan iparósodöttságnák szűkebb és tágabb értelmezése egyaránt használatos. 
E fogalomhasználat viszonylagossága megfelel a leírt jelenségcsoport nyitottságának és 
változékonyságának. Az újonnan iparosodott országokban az alábbi jellemzők többsége 
vagy mindegyike megtalálható : 


e az ipari termelés a GDP 30-40 százalékát teszi ki; 

e az ipar növekedési üteme meghaladja a fejlett OECD-országok ipari növekedési 
ütemét; 

az exportcikkek között a nem tradicionális exportcikkek előretörése a jellemző ; 
a késztermék exportjának növekedési üteme meghaladja a belső iparfejlesztés üte- 
mét; 

a gazdaság növekedése az olajárrobbanások után sem lassult le tartósan, mindvégig 
a fejlett, sőt a fejlődő országok átlaga fölött maradt. 


, 


Az újonnan iparosodó országok csoportjába — a tágabb értelmezésben - mintegy 

20-30 ország tartozik, tehát legjobb esetben is a fejlődő országok csupán egynegyede 
soroltatik ide. 

Földrajzi eloszlásukat tekintve, a távol-keleti és a délkelet-ázsiai térség, valamint 
Latin-Amerika , termelte ki" a legtöbb újonnan iparosodó gazdaságot. Történetileg azok 
a fejlődő országok jutottak a belső nemzetgazdasági integráció magasabb fokára — vagyis 
azok gyorsították fel nemzeti tőkés fejlődésüket -, amelyek elsőkként, már a hatvanas 
évek végétől megkezdték a második világháború után általánosan követett fejlődő 
országbeli gazdaságstratégiák átértékelését. Másképpen, újonnan iparosodottakká első- 
ként azok az országok váltak, amelyek a legkorábban merészkedtek a stratégiaváltás 
akkor még nemzetközileg is igen kétkedve fogadott útjára. 

Hogyan függ össze a stratégiaváltás és az újonnan iparosodottság? 

A függetlenség elnyerése után (Latin-Amerika kivételével a második világháborút 
követően) a fejlődő országok egy része tiszteletre méltó gazdaság- és iparfejlesztési 
erőfeszítéseket tett. A gazdaságpolitikusok szinte mindenütt a fejlődés legnagyobb aka- 
dályának a fejlett tőkés országoktól való gazdasági-kulturális függést tartották, s a fej- 
lesztési stratégia mindenekelőtt e függés különböző formáinak csökkentésére, sőt felszá- 
molására irányult. A függetlenség kivívásának euforikus hangulatában a védekező, 
befelé forduló gazdaságstratégia tűnt megvalósíthatónak. Néhány ország kivételével a 
fejlődök fejlesztési filozófiáit és gazdaságstratégiáit a következő vonások jellemezték : 
az importhelyettesítő iparosítás ; 

a külföldi magántőke-befektetésekkel szembeni tartózkodás; 

az állam gazdaságszervező szerepének túlbecsülése, illetve helytelen értelmezése ; 
a kereskedelmi, pénzügyi, technológiai függés csökkentésének igénye; 

a tornyosuló agrárproblémák megoldására irányuló ,, zöld forradalommal" szem- 
beni túlzott várakozások. 

A hatvanas évek végére egyre világosabbá vált, hogy az importhelyettesítés számos 
hatékonysági problémához vezetett, ráadásul fokozta a függőséget. A belső felhalmozás 
növelésére irányuló igyekezet sok országban korlátozott lehetőségekbe ütközött, a köl- 
csönök felvétele pedig súlyos eladósodási problémákhoz vezetett. Az állami bürokrácia 
óriási teherként nehezedett a gazdaságokra, a függés csökkentése érdekében beindított 
különféle , lekapcsolódási programok" pedig a fejlődés lelassulásához, az elmaradottság 
konzerválódásához vezettek. A , zöld forradalom", kétségtelen eredményei ellenére, nem 
oldotta meg a vidéki nyomor problémáját. 

A tapasztalatok nyomán néhány fejlődő országban elkezdődött a fejlesztési filozófiák 
egyes elemeinek felülbírálata. Legkorábban az importhelyettesítés fékező hatásait ismer- 
ték fel. Ennek első jeleit a hatvanas évek második felétől két távol-keleti országban, 
Tajvan és Dél-Korea gazdaságpolitikájában figyelhetjük meg. (Szingapúrban és Hong- 
kongban ugyanis az ötvenes-hatvanas években gyakorlatilag a szabadkereskedelem és 
tényezőáramlás elvei szerint működött a gazdaság.) Érdekes módon e két országban 
fordult a leghamarabb a figyelem az agrárszektor tulajdoni szerkezetének és technikai 
színvonalának átalakítására. A gazdaságstratégia további elemei azonban a hetvenes 
évek végéig még e két országban sem változtak meg. 

A második olajsokk után beinduló világgazdasági átrendeződés újabb gazdaságstraté- 
giai elemek megváltoztatására késztette az , első generációs" újonnan iparosodó országo- 
kat. Emellett újabb és újabb fejlődő országok bukkantak fel, amelyeket az újfajta 
gazdaságstratégia első sikerei vagy éppen csak első informatív jelzései tettek ismertté a 
nemzetközi gazdaság meghatározó tényezői számára. 

A nyolcvanas évek végére egy viszonylagos konzisztens gazdaságstratégiai , új vonal" 
formálódott ki, nemcsak az újonnan iparosodott országokban, hanem sok más fejlődő 
országban is. Jóllehet az előző gazdaságstratégiákba belerokkant országok rendkívül 
hasonló stratégiamódosításokra szánták el magukat, a nemzetközi monopoltőke igen 
eltérő intenzitású érdeklődése, valamint a fejlődők rendkívül különböző belső feltétel- 

rendszere mégsem teszi reálissá azt a feltevést, hogy e stratégiamódosítások másolásával 
a fejlődők mindegyike egy csapásra újonnan iparosodottá válhat. 

Tény azonban, hogy mind több fejlődő országban találkozunk új gazdaságstratégiai 
próbálkozásokkal, így az exportorientációval, a nyitással, a külföldi magántőke közvet- 
len befektetéseinek bátorításával, az állam szerepének újraértékelésével, a reprivatizálás- 
sal, a függés csökkentése helyett a fejlett tőkés országoktól való függés tartalmának 
átalakításával, a zöld forradalom helyi környezethez való adaptálásával, a nemzetközi 
agrobusinessbe való bekapcsolódás és az ún. alapvető szükségletek kielégítését támogató 
programok egyidejű szorgalmazásával. 

Az újonnan iparosodó országok stratégiaváltását illetően, leegyszerűsítve, két alaptí- 
pus különböztethető meg. Az egyik, a pragmatikus, ideológiamentes fejlesztési diktatúrák 
stratégiaváltása (a távol-keleti és az újabb délkelet-ázsiai változatok). A másik, a populis- 
ta, a később beindított és csak részleteiben, illetve következetlenebbül végrehajtott 
stratégiaváltás (a latin-amerikai, a dél- és nyugat-ázsiai változatok). 


A kiútkeresés logikája 


A második világháborút követően a politikai függetlenségüket elnyert fejlődő országok 
magas ipari vámtételekkel, kvótákkal, állami devizamonopóliummal, többféle valutaár- 
folyammal sáncolták körül magukat. A nemzeti üvegházakban ténylegesen nőttek a 
GDP-ben kifejezett feldolgozóipari részarányok, csökkentek a hazai ellátásban az im- 
portarányok, kiépültek a horizontális és vertikális ipari struktúrák stb. Egyúttal soka- 
sodtak az importhelyettesítés gyors kifulladására utaló jelek: a növekedési ütemek 
lelassultak ; az importkereslet növekedési üteme gyakran meghaladta, de legalábbis elérte 
a GNP növekedési ütemét; az exportbevételek növekedési üteme lemaradt a GNP 
növekedési ütemétől; a valutahiány a fejlesztés szük keresztmetszetévé vált; a valuta- 
ellenőrzés szigorodott és egyre kiszámíthatatlanabbá vált. 

Az egyes iparágakban monopolisztikus vagy oligopolisztikus piaci struktúrák alakul- 
tak ki, ami kapacitáskihasználatlansággal, költséges termeléssel és alacsony minőséggel 
járt együtt. Az ipari foglalkoztatottság növekedési üteme mindinkább elmaradt az ipari 
termelés növekedési ütemétől, s magasra szöktek az ICOR- (töőkenövekmény/termelés) 
mutatók stb. Növekedett a kormányzat és az üzleti körök egymás iránti bizalmatlansága. 

A fejlődő gazdaságok importhelyettesítő szakaszaiban sajátos , stop-go külgazdaság- 
politikák" figyelhetők meg, melyek negatívan hatnak vissza a makrogazdaság egészére, 
a bel- és külföldi vállalatok beruházási, termelési tevékenységére és jövőbeni terveire. 
Mindezeknek természetes következménye a forrás-túlbiztosítás, a feketepiac, az informá- 
lis vagy éppen illegális magán tranzakciók. 

A fejlődő országok már viszonylag korán, az importhelyettesítés első, az alapvető 
szükségletek hazai gyártásból történő kielégítésének fázisa után válaszút elé kerültek : 
vagy rátérnek az importhelyettesítés második, a tartós fogyasztási cikkek és tőkejavak 
gyártásának szakaszára, vagy kifelé forduló, exportorientált fejlesztést kísérelnek meg. 
Ha ez utóbbi mellett döntenek, az a sínek átállítását követeli meg. Értve ez alatt azt, hogy 
reális tényezőárakat kell alkalmazniuk annak érdekében, hogy érvényesülni tudjanak a 
változó komparatív előnyök. Szükséges továbbá a reális és egységes árfolyam kialakítá- 
sa, az import fokozatos liberalizálása, valamint hatékony exportösztönzök alkalmazása. 

Meg kell jegyezni, hogy éppen a latin-amerikai felemás kísérletek felemás eredményei 
igazolták legplasztikusabban, hogy csak a gazdasági környezet egésze képes hasznos és 
hatékony exportösztönzésre. A kifejezett exportösztönzők csak járulékos eszközként, de 
nem pótszerként alkalmazhatók a gazdasági környezet exportsorvasztó hatásának kom- 
penzálására. 

A hétvenes évek világgazdasági megrázkódtatásainak idején — paradox módon - éppen 

a kifelé forduló, az exportot és az importhelyettesítő tevékenységet semleges elbánásban 
részesítő (pótlólagos exportösztönzőket azért mindenhol alkalmaztak!) gazdaságpoliti- 
kák sokktűrő képessége bizonyult a legerősebbnek, megcáfolva ezzel a különféle sebez- 
hetőségi elméletek általános érvényűségét. 

A kifelé forduló országok (Hongkong, Szingapúr, Dél-Korea, Tajvan) a világgazdaság 
impulzusait — a világkereskedelem táguló periódusait, a likviditási bőség időszakát, a 
transznacionális monopóliumok relokációs politikájának módosulásait stb. — növekedési 
tényezővé tudták konvertálni. Ezzel szemben a befelé forduló országok mindezt csak 
felemás eredménnyel tudták megtenni, sőt az előbb felsoroltakat növekedési akadályok- 
ként, fékező tényezőkként érzékelték, illetve állították be a hazai, gyenge lábakon álló 
gazdaságpolitikák , védelmére". 

A kifelé forduló gazdaságstratégia előnyeit a távol-keleti és a délkelet-ázsiai országok 
példáján szokás bemutatni. A sikereket illetően leggyakrabban a hatvanas évek közepé- 
től teret nyerő kül- és belgazdasági liberalizációra hivatkoznak. Kevés figyelmet kap 
azonban az a tény, hogy a kifelé fordulást mindenhol (Hongkong és Szingapúr, valamint 
1958-ig Malaysia kivételével) markánsan importhelyettesítő szakasz előzte meg, s hogy 
maga az exportorientált iparosításra való átállás sem valósult volna meg koncepciózus, 
hatékony állami gazdaságszervező — piac-, hitel- és vállalkozásteremtő — tevékenység 
nélkül. 

A sikeres exportorientációra áttért országoknál minden esetben kimutatható az is, 
hogy az Egyesült Államok geopolitikája szempontjából fontos ország. Ugyancsak kis 
hangsúlyt kap az az összefüggés, hogy az exportorientált iparosítás sikerének kulcsa az 
exportexpanzió és a nemzeti tőkeképződés közötti kölcsönös indukciós mechanizmus. 

Az exportorientált iparosítási utat leegyszerűsítés lenne neoliberális gazdaságstratégia- 
ként értékelni. Akár a dél-koreai, a tajvani, a malaysiai vagy thaiföldi példákat nézzük, 
az látható, hogy az államok határozott allokációs politikával terelték (terelik) a változó 
komparatív előnyöknek leginkább megfelelő nemzetgazdasági tényezőmozgást. (Prefe- 
rált és diszpreferált ágazatok és régiók.) Az állam, a maga gyakran igen drasztikus 
eszközeivel, segíti a nemzeti tőkefelhalmozást : így például a kamatlábak magasan tartá- 
sával ösztönzi a megtakarítási hajlandóságot, s a munkaadókat abban támogatja, hogy 
a bérnövekedési ütemek tartósan és jelentősen elmaradjanak a termelékenységnövekedé- 
si ütemektől. 

A távol-keleti térség olyan kultúrtörténeti, civilizációs örökséggel rendelkezik, amely 
különösen kedvez az ún. fejlesztési diktatúráknak. Ez az előfeltétel nem található meg 
sem Fekete-Afrikában, sem Latin-Amerikában, sem pedig nota bene Közép-Európában! 
A sikeres távol-keleti, délkelet-ázsiai országokban az államok a hagyományos ázsiai 
államszervezési módszereket a legmodernebb nyugati államigazgatási és gazdaságserken- 
tő technikákkal ötvözik. A konfuciánus társadalom- és államszervezés normái abból az 
ellentmondásból születhettek meg és maradhattak fenn mind a mai napig, hogy a kínai 
kulturális befolyás alatt fejlődő távol-keleti és délkelet-ázsiai társadalmak nem tudták 
következetesen felszámolni az őstársadalmat, ugyanakkor a patriarchális arisztokrácia 
igen kifinomult és erőteljesen kizsákmányoló osztálytársadalmat hozott létre. 

Az individuum engedelmessége, az egyének fogaskerékszerű kapcsolódása egy na- 
gyobb társadalmi képződmény olajozott működése érdekében, a műveltség, a tudás, a 
lojalitás és a megbízhatóság hagyományos tisztelete — mindezek a 20. század végi 
modern nagyipar gyors honosítása szempontjából a lehető legcélszerűbb tradicionális 
értékek, amelyeket egy iparosodni akaró ország csak kívánhat. (Nem véletlen azonban, 
hogy ugyanezen kuiturális közeg nem kedvezett az autochton kapitalizációnak.) 

A generációkon keresztül bevésődött munkaerkölcs elviseli a leszorított bérszínvona- 
lat, természetes állapotként éli meg a szakszervezeti érdekvédelem hiányát, az állam 
fokozott jelenlétét a gazdaságban és a nagyfokú hatalmi koncentrációt. 

A tőkés nemzetgazdaság formálódásával azonban szaporodnak a tradicionális (a 


KITEKINTÉS ; 99 


gyors nemzeti tőkeképződés szempontjából célszerű) értékek bomlására utaló jelek : pl. 
a bérharcok, a politikai szabadságjogok iránti igény megfogalmazása ; néhány helyi óriás 
monopólium - pl. Dél-Koreában a Hyundai, Samsung, Daewo, Lucky Gold Star — 
szembehelyezkedése a kormányhivatalokkal stb. 

A nyolcvanas évek stratégiaváltásának kiemelkedően fontos eleme az állam szerepének 
újrafogalmazása szinte minden újonnan iparosodó országban. Igaz ez még a délkelet- 
ázsiai sikeres , pragmatikusan etatista" struktúrák esetében is. Az ötvenes és hatvanas 
években az állami szektor nemcsak a nemzeti szuverenitás szimbóluma, hanem az 
ambiciózus beruházási programok révén egyben a gazdasági növekedés feltétele is volt. 
A nyolcvanas évek recessziója és a túlköltekezés folytán felgyorsult infláció miatt szüksé- 
gessé vált az állam szerepének újraértékelése. A nemzetközi pénzügyi szervezetek hitelei- 
nek egyik feltétele az állami deficitek lefaragása volt, így az a paradox helyzet állt elő, 
hogy az állam gazdasági szerepének mérsékléséhez éppen az állam erősödése szükséges. 

Az állami szektor súlyának mérséklése részben az állami adminisztrációs költségek 
csökkentésével, részben a veszteséges állami vállalkozások megszüntetésével, illetve re- 
privatizálásával valósult meg. A reprivatizálás azonban ugyanúgy nem csodaszer, mint 
ahogy a hatvanas évek államosítási hulláma sem volt az, söt speciális (technikai, politi- 
kai, gazdasági) problémákat okozhat. Technikai probléma például a tőkepiac fejletlensé- 
ge. Gazdasági feszültséget okoz, hogy sok esetben az állam azoktól a legveszteségesebb 
cégektől igyekszik szabadulni, amelyekre a legnehezebb vevőt találni. Az állami szektor 
szűkítése politikai ellenállást vált ki az állami bürokrácia és a politikai ellenzék részéről. 
Ezenkívül, a szociális feszültségeket fokozhatja az amúgy is szűkös munkalehetőségek 
átmeneti csökkenése. 

A fejlődő világ egyik legambiciózusabb privatizációs programjáról a malaysiai minisz- 
terelnök, Mehathir Mohamed 1985-ben a következőt állította : , A p Malaysia Incorpora- 
tedc gazdaságstratégiai elképzelés lényege, hogy az ország gazdasága egy nagy vállalko- 
zás, amelyben az állam és a magánszektor között szigorú munkamegosztás van." Függet- 
len szakértőkből reprivatizációs bizottságot hoztak létre, már megtörtént a tv, a rádió, 
a hírközlés, az egészségügy, a Maláj Légitársaság, a Pot Clang kikötő részleges reprivati- 
zálása. A maláj reprivatizációt nagymértékben a thatcheri gazdaságpolitika inspirálta, 
s jórészt a brit Kleinworth, Venson Bank végezte a brit tapasztalatok birtokában. 

Törökország mindenekelőtt a Boszporusz-hidra és a Keban-gátra kibocsátott ún. 
nyereségjegyekkel, Chile pedig a nyugdíjbiztosítási hálózat privatizálásával hívta fel 
magára a figyelmet. 1968 és 1987 között 32 fejlődő ország jelentette be privatizációs 
szakértői-tanácsadói szolgáltatásra az igényét az USAID"-nél, s azóta megkezdődött a 
különféle projektek beindítása."" 

Az állami szektor szerepe, illetve az állami vállalatok létrehozásának célja országon- 
ként különböző volt, de alapvetően kétféle stratégiát követett. Az egyik a jelentős 
gazdasági sikereket elért délkelet-ázsiai országokban figyelhető meg, ahol az állami 
vállalatok létrehozása és az állami intervenció mindvégig praktikus célokat szolgált, az 
állam , munkába fogta a piacot". Ezzel szemben a másik stratégia, amivel a latin-ameri- 
kai országok kísérleteztek, elsődlegesen politikai, társadalmi célokat szolgált) (pl. inflá- 
ció megfékezése, munkahelyteremtés), itt mondhatni : az állam , a piac ellen dolgozott". 
Ez utóbbi stratégia a piaci erők fékezésén keresztül végül épp a kitűzött társadalmi célok 
elérését hiúsította meg. (A túlértékelt valuta, az áttekinthetetlen többárfolyamos rend- 
szer, a kiszámíthatatlan leértékelések egyaránt inflációgerjesztő hatásúak és a külföldi 
tőke számára sem teremtenek vonzó feltételeket.) 

Az állam gazdasági szerepének megítélésével kapcsolatban több téveszme is él. Az 
újonnan iparosodott országok körében nem minden esetben hatékonyabb a magánvállal- 


$ United States Agency for International Development. 
99 Forrás: Center for Privatisation, Biennal Report 1985-1987. Washington, D. C. 1988. 

kozás az államinál. Nem bagatellizálható az állam szerepe a sikeres áttörésekben sem. 
Egy 20 országra kiterjedő vizsgálat bizonyítja, hogy nincs kapcsolat az állam hatékonyan 
intervencionalista jellege és tulajdonosi részaránya között. (Pl. Venezuelában magas az 
állami szektor részaránya, de gazdasági szervező ereje gyenge ; Dél-Koreában kisebb az 
átlagosnál, de az egyik leghatékonyabb gazdasági szervező! Dél-Koreában az 1962-ben 
beindított ún. , államilag irányított liberalizáció" a szabadpiaci folyamatok és az állami 
beavatkozás optimalizálását tűzte ki célul. Az állam szerepe Dél-Koreában rendkívül 
erős és pozitív volt a nehéz- és a vegyipari szerkezetváltásban, később az autó-, az 
elektromosgép-, a dizelmotorgyártás, a rézkohászat és az energetikai gépgyártás terüle- 
tén.) 

Mindenesetre az biztos, hogy a délkelet-ázsiai országok gazdasági sikerei az államnak 
nem a tulajdonosi, hanem a szabályozói minőségét dicsérik, mig a latin-amerikai országok 
kudarcai arra világítanak rá, hogy az állam nemcsak tulajdonosi, hanem gazdaságszerve- 
zői funkciója folytán is fékezheti a gazdaság fejlödését. 

A fejlődő országok stratégiaváltásában kiemelkedő helyet foglal el a külső forrásokhoz 
való viszonyulás. 

A második világháború után minden évtizedben más és más szereplők játszottak 
vezető szerepet a fejlődő világ tökeellátásában. Mig az ötvenes években a közvetlen 
külföldi beruházások domináltak, addig a hatvanas években a hivatalos segélyszerveze- 
tek kölcsönei jelentették a fő tökeforrást. A hetvenes években ezek helyét a multinacioná- 
lis bankok, magánkonzorciumok foglalták el, majd a nyolcvanas években újra a közvet- 
len beruházások részarányának növekedését tapasztalhatjuk. Ennek oka a hetvenes 
években bekövetkezett túlkölcsönzés miatti bizalomvesztés. 

A hetvenes években a drasztikus cserearányromlások, a folyó fizetésimérleg-deficitek 
felduzzadása, továbbá a nemzetközi pénzintézeteknek a magánbankokhoz képest kedve- 
zőtlenebb hitelfeltételei hatására a fejlődő országok kormányainak érdeklődése a likvidi- 
tási bőséggel rendelkező magánbankok felé fordult. A hitelek privatizálódása az adóssá- 
gok korábban nem tapasztalt mértékű etatizálódásával járt együtt. A pénz- és tőókeáram- 
lások privatizálódása egyes fejlődő országok termelési szerkezetében mélyreható változá- 
sokat segített elő, amennyiben a pénzbőség erős, határozott állami gazdaságpolitikával 
párosult (Dél-Korea, Tajvan), ennek hiányában viszont , rosszfajta" eladósodáshoz veze- 
tett (Argentína, Mexikó). 

Az importrestrikciót végrehajtó országokban az importtal együtt csökkenő exporttel- 
jesítmény és az egyre erőltetettebb importhelyettesítés együttes hatása növelte az eladóso- 
dást, anélkül, hogy kedvező szerkezeti változásokat indukált volna. 

A nyolcvanas évekre a hosszú lejáratú magántóke-kihelyezések lelassultak. Az átüte- 
mezési kérelmek, sőt ultimátumok nem várt mértékben fokozták a magánbankok, a 
nemzetközi pénzügyi szervezetek és a fejlett OECD-országok kormányai közötti együtt- 
működést. Így a fejlődő országok kormányai forrásigényeikkel részben a nemzetközi 
pénzügyi szervezetekhez, részben a külföldi közvetlen magántöke-befektetőkhöz fordul- 
nak. Ez a tendencia a gazdaságstratégiai változásokban is nyomon követhető. A fejlődő 
országok fokozott mértékben veszik igénybe a nemzetközi pénzügyi szervezeteket, ame- 
lyek nem a kihelyezett összegek nagysága miatt, mint inkább gazdaságpolitikai tanács- 
adókként, valamint információ- és referenciaközvetítőkként értékelődtek fel. 

Liberalizálódott továbbá a direkt magánberuházókkal szembeni politika is. A bátorító 
ösztönzök két csoportra oszthatók. Az egyik az áruvédelem. Minden olyan ösztönző ide 
tartozik, amely a külföldi vállalatok által vásárolt vagy eladott áruk és szolgáltatások 
árait változtatja meg (pl. input import vámmentesség, időleges vámvédelem a hasonló 
késztermékek importja ellen). A másik a tényezővédelem, amely a termelési tényezők 
árait változtatja meg (pl. adómentesség, beruházási kedvezmények, belföldi munkaerő 
kiképzési költségeinek szubvencionálása). A különféle ösztönzöcsomagok alkalmazása 
a szóban forgó szektor és a célba vett piac jellegének megfelelően változik. 


KITEKINTÉS 101 


A transznacionális vállalatok húzódoznak az erősen eladósodott országoktól csakúgy, 
mint a gazdaság egészébe nem illeszkedő, bizonytalan tőkepolitikájú országoktól. 
A nyolcvanas évekig a túlzott ellenőrzés és adminisztráció is óvatosságra intette a 
transznacionális monopóliumokat. A nyolcvanas évekre azonban mind több kormány 
mind leplezetlenebb versenyfutása jellemző a közvetlen magánberuházók megnyeréséért. 

Az államhatalom és a külföldi beruházók sajátos érdekszövetségének formálódását jól 
jelzi a szabad zónák munkaerőállomány-ellátásának biztosítása, sőt túlbiztosítása. 
A munkástoborzás többnyire állami munkaerő-közvetítő csatornákon keresztül törté- 
nik, s az állami mobilizáció változatos módszereivel a kormányok egymásra licitálva 
igyekeznek a beruházók érdeklődését megnyerni. Az állam garanciát vállal, hogy az 
adott zónára nem vonatkoznak az országban érvényes munkajogi szabályok, törvények, 
szokások. Mindez igen könnyen vezet a helyi munkaerővel való rablógazdálkodáshoz. 

Az állam számára a szabad zóna mindenekelőtt a kötelező exportra termelés bevételei 
és a technikaitranszfer-csomag miatt fontos. A túlzott illúziók eloszlatására álljon itt egy 
mértékadó forrásból származó megállapítás: egy OECD-felmérés a vizsgált 96 szabad 
zónából csupán hetet tartott a fogadó ország szempontjából is sikeresnek! A fogadó 
ország szempontjából — egyéb körülmények mellett - a szabad zóna akkor tekinthető 
sikeresnek, ha az importnövekmény az exportnövekménynél kisebb, és ha a helyi beszál- 
lítású inputok fokozatosan növekvő tendenciát mutatnak." 


Néhány következtetés 


Az újonnan iparosodott fejlődő országok gazdaságstratégia-váltásának vizsgálata alap- 
ján nyilvánvaló a befelé fordulás, a külföldi működőtőkével szembeni idegenkedés és az 
állami túlszabályozás kudarca. Másképpen, az importhelyettesítő gazdaságpolitika egy 
ponton túl csak a költségek növekedéséhez, az elmaradott gazdasági struktúra konzervá- 
lódásához, a nemzeti munka fokozatos leértékelődéséhez, inflációhoz, a világgazdaságtól 
való teljes lemaradáshoz vezetett a fejlődő országokban éppúgy, mint a közép-kelet- 
európai országokban. A restrikciós gazdaságpolitika öngerjesztő folyamatokat indukált, 
a mesterségesen szűkített keresztmetszetek megállíthatatlanul tovább szűkülnek, össze- 
roppantva a gazdaságot, miközben virágzik a feketepiac, burjánzik a korrupció, áttekint- 
hetetlenné zilálódnak az amúgy is amorf gazdasági-társadalmi viszonyok. ; 

Nem vezetett eredményre a tapasztalatok szerint a kül- és belgazdaság mesterséges 
szétválasztása ; egy országnak egy gazdasága van és annak kell működőképesnek lennie! 
Nem megoldás a többes árfolyamrendszer, a manipulált és irreális árfolyamszint és 
árrendszer, az egészében mesterséges, sem a külgazdasághoz, sem a belső feltételekhez 
nem illeszkedő, hibrid monetáris szféra, amelynek létrehozását és fenntartását a valuta- 
hiányra való hivatkozással szokás magyarázni. Csakhogy az okból időközben okozat 
lett, mert a valutahiány leküzdésére bevetett fegyverek visszafelé sültek el, mivel a 
túlszabályozott, bizonytalan, áttekinthetetlen gazdasági feltételrendszer távol tartja, 
elbátortalanítja a külföldi tőkét. 

Úgy tűnik, hogy ezek a negatív tapasztalatok is tanulságosak lehetnek a közép-európai 
országok számára. Még inkább azonban a sikeres stratégiák, ha nem esünk abba a 
csapdába, hogy egy újabb másolásban, a délkelet-ázsiai , fejlesztési diktatúrák" másolá- 
sában keressük fejlődésünk lehetőségét. 


Petrasovits Anna 


§ A. Basile-D. G. Palis : Investing in free export processing zone. Development Institut of OECD, Paris 1985. 

REFLEXIÓK A KÜLÖNSZÁMRA 


A hadsereg az 1956. októberi 
és novemberi eseményekben 


1956 októberében a politikailag, gazdaságilag és erkölcsileg válságba került hatalom 
elleni tömegmozgalom fegyveres felkelésben csúcsosodott ki, amelyet politikai eszközök- 
kel már nem lehetett leszerelni. Az események értékelésének alapvető fontosságú kérdései 
közé tartozik, hogy milyen fegyveres erő állt a hatalom rendelkezésére, és ezt az erőt a 
párt és a kormány vezetői milyen módon alkalmazták a rendszer védelmére. Ennek 
egyértelmű megválaszolása nélkül e fontos időszak valósághű történetének feltárása 
lehetetlen. 

Az elmúlt négy évtized történetének felvázolásával foglalkozó munkabizottság által 
kidolgozott anyag csupán néhány sort szentelt a hadsereg 1956. októberi szerepének. Az 
állásfoglalás olyan véleménynek ad hangot, hogy a Nagy Imre-kormányt az alkalmazha- 
tó fegyveres erők hiánya, illetőleg a hadsereg felbomlása akadályozta a fegyveres felkelés 
elleni fellépésben. Ez az állásfoglalás nemcsak túl sommásan intézi el a fegyveres erők 
szerepét, de a történelmi valóságnak sem felel meg. 

A magyar fegyveres erők, ezen belül a hadsereg 1956. évi szerepének valamennyire is 
teljességre törekvő bemutatása csak egy vagy több monográfia keretein belül képzelhető 
el. Jelen feljegyzés — kapcsolódva a Társadalmi Szemlében publikált anyaghoz — csupán 
a következő kérdésekkel kíván röviden foglalkozni: 

1. Milyen fegyveres erők álltak 1956. október 23-án a magyar kormány rendelkezé- 
sére? 

2. Hogyan értékelhető a pártvezetés és a kormány 1956. október 23-i helyzetmegítélése 
és ennek alapján hozott elhatározása? 

3. Milyen magatartást tanúsított a hadsereg az október 23-át követő napokban? 

. 4. Mikor és miért következett be fordulat a hadsereg magatartásában? 

5. Mit kell érteni az új, kormányhű karhatalom kiépítésének kísérletén? 


1956 októberében karhatalmi célokra a rendőrséget, az államvédelem erre a célra 
ki kiképzett és fenntartott egységeit, valamint a hadsereget lehetett igénybe venni. 
Budapesten a rendőrség karhatalmi alkalmazására Kopácsi Sándor ezredes, rendőrfőka- 
pitány magatartása miatt nem került sor. A 23-a előtti napokban a vezetés számára 
ismertté vált a Központi Vezetőség titkára, Kovács István előtt személyesen is megerősíi- 
tett álláspontja, hogy felkelés esetén nem lövet a tömegre. 

Az államvédelmi alakulatok Budapesten és vidéken is elegendő, speciálisan karhatalmi 
célokra kiképzett erővel rendelkeztek ahhoz, hogy hatékonyan vegyenek részt egy fegy- 
veres felkelés esetén a hatalom megvédésében. Személyi állományuk válogatott, a rend- 
szer iránt elkötelezett, fegyelmezett emberekből állt. A közvéleményben azonban ezek 
az alakulatok és katonák a Rákosiék által irányított törvénytelenségek, az önkény 

eszközei voltak, és a dolgozók széles rétegeiben erős ellenérzések nyilvánultak meg velük 
szemben. 

A hadsereg az 1953-at követő években történt létszámcsökkentések ellenére számotte- 
vő erőt képviselt: meghaladta a 120 ezer főt. Bár a tisztikarra és a sorállományra 
egyaránt - mint a társadalom valamennyi rétegére — hatást gyakoroltak a szocialista 
hatalommal visszaélő, sztálinista magyar vezetés napvilágra került bűnei és az ellenük 
kibontakozó mozgalom, a hadsereg alakulatai 1956 októberében is készek és képesek 
voltak arra, hogy a kormány és a honvédelmi miniszter utasításait végrehajtsák. 

A hadseregnek a fővárosban karhatalmi célokra történő alkalmazását azonban a 
következő főbb tényezők nehezítették. 

e Mivel jelentős, speciális belső karhatalmi rendeltetésű erők voltak az rád a 
hadsereget karhatalmi feladatokra nem készítették fel. Bár a válság kiéleződésével ké- 
szültek karhatalmi tervek, ezek az események során alkalmatlannak bizonyultak. 

e Azátszervezések során Budapestről a csapatokat kivonták, ezért karhatalmi célok- 
ra a fővárosban a hadsereg részéről lényegében csak a HM Őrzászlóalj, a Zrínyi és a 
Petőfi Akadémia, valamint a katonai főiskolák jöhettek számításba. 

e A Honvédelmi Minisztérium kulcsfontosságú pozícióban lévő tábornokainak nagy 
része — élén a miniszterrel -— alkalmatlannak bizonyult arra, hogy bonyolult helyzetben, 
önállóan cselekedve ellássa feladatát. Kiváltképpen így volt ez olyan körülmények 
között, amikor a párt és a kormány maga sem volt képes a hatalom megszilárdulásához 
vezető lépések megtételére. 

6 Október 23-án és az azt megelőző napokban a legfelsőbb párt- és állami vezetés 
teljes mértékben bizonytalan és határozatlan volt a várható események, valamint a 
szükséges teendők megítélésében. 

Végül az az álláspont kerekedett felül, hogy a hatalomnak a drasztikus biztonsági 
intézkedéseket a helyzet további éleződésének elkerülése érdekében mellőznie kell. 
A hadsereg alakulatainál a korábban elrendelt készültségi állapotot feloldották, s csak 
a fegyveres felkelés kezdete után állították ismét vissza. 

Az események egész további menetét meghatározta a párt- és állami vezetés döntése 
a szovjet hadsereg csapatainak segítségül hívásáról. Ennek elhatározásánál két fő szem- 
pont érvényesült. 

Egyrészt úgy vélték, Budapesten nincsen elegendő fegyveres erő, amelyet eredménye- 
sen vethetnek be a felkelők ellen. A rendőrségre annak vezetése miatt nem számíthattak. 
Az államvédelmi alakulatokat nem kívánták alkalmazni, mert attól tartottak, hogy 
bevetésük olaj lesz a tűzre. A hadsereg részéről bevethető erőket nem tartották elegen- 
dőnek. 

Másrészt arra számítottak, hogy a berlini eseményekhez hasonlóan, Magyarországon 
is elegendőnek bizonyul a szovjet hadsereg erödemonstrációja és nem kerül sor széles 
körű fegyverhasználatra. 

E megfontolásokkal szemben meg kell állapítani : a magyar hadseregnek 1956. október 
23-án elegendő ereje volt ahhoz, hogy rendeltetésszerű tevékenységét biztosító, egyértel- 
mű politikai irányítás mellett egymaga is sikerrel lépjen fel a fegyveres felkelők ellen. 

Ha Budapesten valóban kevés katonai karhatalmi erő állt ií5 rendelkezésre, a közeli 
helyőrségekből néhány óra alatt elegendő mennyiségű csapatot lehetett a fővárosba 
irányítani. A piliscsabai ezred a riadó elrendelését követő, alig két óra elmúltával már 
harcba léphetett volna a Rádió szorongatott védőinek felszabadítására, ha ebben — a 
katonai szakszerűséget alapvetően tagadó politikai megfontolásokból kiindulva — meg 
nem akadályozzák azzal, hogy Budapest határán a katonáktól elvették a lőszert. 

Október 23-án és a következő napokban a hadsereg alakulatai a kapott parancsokat 
végrehajtották - ott is, ahol fegyvert kellett használniuk. 

Bebizonyosodott, hogy téves volt a feltételezés, mely szerint a szovjet hadsereg erőde- 
monstrációja elegendő a felkelés felszámolására. A szovjet hadsereg közbelépése — amel- 

lett, hogy a Szovjetunió nemzetközi presztízsének és a nemzetközi kommunista mozga- 
lomnak felmérhetetlen károkat okozott — ugyanazért, amiért a magyar fegyveres erőké, 
eredménytelennek bizonyult: a felkelés minimális fegyveres erőszak alkalmazásával való 
felszámolhatóságának illúziója, a fegyveres felkelőknek tett engedmények miatt. Ugyan- 
akkor a szovjet csapatok behívása sértette a nemzeti érzelmeket, kiszélesítette a felkelők 
táborát, a nemzeti szabadságharc vonásait erősítette a kormányellenes erők tevékenysé- 
gében. 
0 Október 23-án és a következő néhány napban a hadsereg - a tevékenységét korláto- 
zó legfelsőbb utasítások ellenére — teljesítette feladatát. Október 25-ére Budapesten 
a felkelők már csupán 2-3 elszigetelt pontot tartottak kezükben. A kijárási tilalom 
minden katonai szempontnak ellentmondó feloldása viszont lehetővé tette a felkelők 
újbóli megerősödését. A budapesti harcok elhúzódása következtében október 25-én és 
26-án vidéken is megerősödött a felkelők tevékenysége. Ezt követően az állami és 
pártvezetés számára fokozatosan nyilvánvalóvá vált, hogy a mindinkább kiszélesedő 
népfelkelést csak hatalmas áldozatok árán lehet felszámolni. A vidéki katonai alakulatok 
magatartását az a kormányzati intención alapuló vezérkari főnöki utasítás határozta meg, 
hogy a katonák maradjanak a laktanyák falai között, és csak akkor használjanak 
fegyvert, ha támadás éri őket. Bár az országban a helyzet mind kiélezettebbé vált, 
október 28-ig kivételesnek mondható Maléter Pál ezredes példája, aki a Kilián György 
laktanyában elhelyezett munkásalakulathoz kiküldetve — miután egy ideig harcot folyta- 
tott a Corvin-közi csoport ellen - átállt a felkelők oldalára. 

Október 27-én az új honvédelmi miniszter első parancsában a hadseregtől határozott 
fellépést követelt. A Honvédelmi Minisztériumban terv készült, hogy a már 26-án Pestre 
érkezett kiskunhalasi ezred segítségével felszámolják az ellenállás gócait, megsemmisítsék 
a Corvin-közben kialakított bázist. A katonai akciót a miniszterelnök állította le, s 
lemondását helyezte kilátásba, ha arra sor kerülne. 

6 A hadsereg parancsnokai és a csapatok helyzetében döntő változást a Központi 
Vezetőségnek és a kormánynak a felkelés jellegére vonatkozó, a korábbival alapve- 
tően ellentétes állásfoglalása eredményezett. 

A Szabad Nép október 28-án és 29-én megjelent cikkei, Nagy Imrének a rádióban 
28-án délután elhangzott beszéde végső soron a nép és a nemzet érdekeivel, igazságos 
törekvéseivel ellentétben állónak minősítették azoknak a katonáknak a cselekedeteit, 
akik a felkelőkkel szemben felléptek. Az addig kötelességüket teljesítő parancsnokok 
erkölcsi válságba kerültek, a csapatoknál nagymértékben erősödött azoknak a hangja, 
akik őket a 23-át követő napokban folytatott parancsnoki ténykedésük miatt , ellenfor- 
radalmároknak", , hazaárulóknak" nyilvánították. 

A hadsereg dezorganizációját meggyorsította az az október 30-i rendelkezés, amely a 
Forradalmi Katonai Tanácsok megalakítását írta elő. Ezt követően a parancsnoki tevé- 
kenység a gyakran szélsőséges elemek által befolyásolt tanácsok ellenőrzése alá került. 
A katonai tanácsok több helyen eltávolították vagy letartóztatták a parancsnokokat és 
politikai tiszteket. 

Nem felel meg a valóságnak tehát az a tétel, hogy a fegyveres erők , szétesése" vagy 
a felkelők oldalára történt , átállása" indokolta a kormány lépéseit. Ellenkezőleg: a 
pártvezetés és a kormány magatartása és intézkedései vezettek a legjelentősebb fegyveres 
erő, a hadsereg bomlásához. 

0 , Új kormányhű karhatalom kiépítésére azonban érdemi kísérlet nem történt" - 
mondja a Társadalmi Szemle különszámában megjelent tanulmány, feltételezhetően 
az október végi, november elejei napokról szólva. 

Ez a megállapítás szintén korrekcióra szorul. 

1956. október végén és november elején ugyanis lépések történtek annak érdekében, 
hogy a folyamatosan változó összetételű kormány politikai platformjának módosulását 
kövesse a fegyveres erők átalakítása. A fegyveres erőkben történt változások a kormány 

szándékának megfelelően, annak közreműködésével mentek végbe. A hadsereg vezetésé- 
nek politikai arculata a kormányzat politikai jellegében végbement átalakulásnak megfe- 
lelően formálódott. 

Október 30-ra virradóan megalakult a felkelésben részt vevő fegyveres csoportok 
tevékenységének koordinálására és képviseletére a Forradalmi Karhatalmi Bizottság, 
amelyet a miniszterelnök a következő napon legalizált. Egy nappal később Király Béla 
és Maléter Pál vezetésével létrejött 4 Magyar Köztársaság Forradalmi Honvédelmi Bizott- 
mánya, amely a fegyveres felkelő csoportok és az akkor már valóban dezorganizálódó 
katonai alakulatok integrálását tűzte ki céljául. 

A november 2-án és 3-án átalakult kormányban már Maléter Pál lett a honvédelmi 
miniszter. Ez azt jelentette, hogy a kormány a saját tagjaként támaszkodhatott az új 
karhatalom egyik vezetőjére. Ez az új karhatalom azonban összetételénél és politikai 
sokszínűségénél fogva nem lehetett a rend biztosítéka. 


Liptai Ervin 


Derkovits Gyula: Matyó asszony 

A baloldal ma az európai tőkés országokban 


1986—1987 


Cikkek - beszédek - dokumentumok 


Az 1970-es évek elején a kommunista pártokon 
és altalaban a nyugat-európai baloldalon belül 
nagy volt az optimizmus a jövőt illetően. Azóta 
az inga jobbra lendült ki, és az 1970-es-1980-as 
évek a korábbi baloldali sikerek után a politikai 
ellenfél térnyerését hozták. Az elmúlt másfél 
évtizedben az európai tőkés országokban végbe- 
menő politikai folyamatok meghatározó moz- 
zanata a jobboldali politikai és ideológiai offen- 
zíva, ezzel párhuzamosan a baloldali erők pozí- 
cióvesztése. 

A politikai átrendeződés hátterében a társa- 
dalmon belüli jelentős változásokkal járó világ- 
gazdasági válság, a gazdasági struktúraváltás 
kényszere húzódik meg. Megkérdőjeleződtek a 
korábbi baloldali előfeltevések, és egyre erőtel- 
jescbbé vált az a felismerés: nem elég a történel- 
mi érdemek felsorakoztatása, a tradiciókra való 
hivatkozas. A megszokott gondolkodással és 
mechanizmusokkal nem lehet további sikereket 
elérni. , A baloldalnak semmi oka sincs egy vi- 
dám vcsak így továbbrac" - írja Peter Glotz, az 
SPD ismert politikusa. A baloldal, a szakszerve- 
zeti mozgalom defenzívába szorulása a kérdések 
sokaságát veti fel. Miért épp a baloldal szenvedi 
meg leginkább a társadalmi-gazdasági változá- 
sokat? Vajon a baloldal lenne a technikai meg- 
újulás vesztese? Es a legfontosabb: van-e ver- 
senykepes baloldal alternatíva a konzervatív 
kihívásra? 

A kibontakozás első lépései már megtörtén- 
tek. A visszaszorulás, a vereségekkel való szem- 
benézés igénye belső vitákat felélénkítő gondol- 
kodási folyamatot indított el, amelynek kulcs- 
szavai a megújulás és az útkeresés lehetnének. 


v 


A kötet szerkesztői ( Harsányi Iván, Havas Péter 
és Jemnitz János) egy válogatás közreadásával 
ebben a folyamatban akarják elősegíteni a hazai 
olvasók tájékozódását és eligazodását, körképet 


nyújtva az európai baloldal helyzetéről, vitáiról, 
problémáiról és törek véseiről. A különböző do- 
kumentumokat, kerekasztal-beszélgetéseket és 
interjúkat a választások adatai egészítik ki. 
A rövid, néhány oldalas szemelvények a széles 
értelemben vett baloldalt reprezentálják a kom- 
munistáktól az ökológiai mozgalomig. A válo- 
gatás földrajzilag átöleli az egész térséget. Az 
országos bontásban közreadott írásokban meg- 
szólalnak a korszak ismert politikusai és teoreti- 
kusai Ochettótól Hobsbawmig és Palmétól Pa- 
pandreuig. A baloldal - a baloldalon belülről 
nézve. 

A kötetben olvasható írások alapján a föld- 
rajzi csoportosítás mellett tematikus tagolás is 
lehetséges. Az ellentéteken és a különbségeken 
túl vannak az egész baloldalt foglalkoztató kö- 
zös kérdések. Ezek közül a legfontosabb a jobb- 
oldali támadásra adandó válasz, a baloldali al- 
ternatíva kimunkálása. Ez annál is sürgetőbb, 
mert sokak számára úgy tűnik, mintha a kon- 
zervativok korszerübbek lennének a baloldal 
pártjainál. Paradox szituáció bontakozott ki: a 
jobboldal az ideológiai offenzíva mellett mély 
átrendezési folyamatba kezdett, miközben a 
másik oldalon kommunista és szociáldemokrata 
pártokat is fenyeget a konzervatívvá válás ve- 
szélye a lemaradó ágazatokhoz és a perifériára 
szoruló társadalmi rétegekhez kötődő egyoldalú 
érdekvédelem kapcsán. 

Erősödik a felismerés, hogy ha nem történik 
meg az ipari társadalom kialakulása idején nagy 
tömegeket megnyerő baloldali értékek új társa- 
dalmi-gazdasági struktúrákra való adaptálása, 
alkotó újragondolása, akkor a hagyományos 
baloldal könnyen a neokonzervatív erők és az 
újonnan alakult különböző alternativ mozgal- 
mak harapófogójába kerül. Olyan új problémák 
keletkeztek, amelyeket már nem lehet a balolda- 
li pártok megszokott eszközeivel kezelni. Ujak 
viszont még nem alakultak ki, csak kisérletek 
folynak. Kiélezetten merül fel a kérdés: miként 

lehetne a tradiciókhoz kötődve, a hagyományos 
bázis és identitás megőrzésével új rétegek és 
érdekek képviseletét felvállalni. A feladat nem 
könnyű. Nem elég a dolgozók érdekvédelme a 
tőke offenzívájával szemben. Ezzel össze kell 
kapcsolni a gazdasági szerkezetváltás megvaló- 
sítását, a gazdaság hatékony működtetését. 

A fentiekkel összefüggésben is visszatérő mo- 
tívuma a kötet szemelvényeinek a baloldal egy- 
ségének kérdése — az egyes országokon belül 
és az országhatárokon átnyúlóan is. Ez minden 
baloldali erőtől új gondolkodást kíván. A prob- 
lémák feldolgozása közben átalakulóban van- 
nak a baloldalon belüli határok. A vélemények 
gyakran nem a kommunista-szociáldemokrata 
választóvonal mentén oszlanak meg. Ezt jól mu- 
tatják például az OKP belső vitáiról közölt rész- 
letek, amelyek egy időben tanúsítják az útkere- 
sési folyamat felgyorsulását és a párton belül 
jelentkező különböző megközelítéseket. Az 
FKP vezetőségének állásfoglalásaival összevet- 
ve azt is láthatjuk, hogy Nyugat-Európa két 
legnagyobb kommunista pártja nem azonos 
módon reagált a mindkét pártot érintő választá- 
si visszaesésekre. 

Nem felejthetjük el, hogy a baloldali pártok 
egymás vetélytársai a politikai versenypályán, 
ami nehezítheti az egységes fellépést. Tanúi lene- 
tünk egy belső erőviszony-átrendeződésnek, fő- 
leg a latin nyelvű országokban, ahol a szocialis- 
ta pártok megerősödésével párhuzamosan csök- 
kent a kommunisták befolyása. 

Az erőviszonyok ismeretében érthető, hogy a 
kötet szemelvényeinek nagyobbik része a szo- 
cialista-szociáldemokrata mozgalomból való. 
A szociáldemokrata pártok megalakulásuk cen- 
tenáriumára készülve kerültek szembe az új 
problémákkal. A jóléti stratégia mellett elköte- 
leződött mozgalom számára a hetvenes években 
együtt jelentkezett a csúcspont és a válság. 
A gazdasági növekedésre, a demokratikus intéz- 
ményrendszer védelmére, az esélyegyenlőségre, 
a tőkés gazdaság megosztó hatásainak állami 
segédlettel való korrigálására törekvő szociálde- 
mokrata stratégia teljesítőképességének határai- 
hoz érkezett. Erre a korábban példaképnek te- 
kintett nagy szociáldemokrata pártok (skandi- 
návok, az SPD, az angol Munkáspárt) ellenzék- 
be kényszerülése is felhívta a figyelmet. Az új 
helyzetben leszűkült a szociáldemokrata re- 
formizmus mozgástere, megbomlott a tőke és 
a munka között szociáldemokrata közvetítéssel 
létrehozott konszenzus. Lehetséges-e a konszen- 
zust a baloldali értékek alapján újraalkotni? 
Hol tartanak a szocialista-szociáldemokrata 
pártok a kiútkeresésben? 

A bőséges anyagból három jellegzetes reakció 
körképei bontakoznak ki. A mozgalom északi 
szárnya összességében eddig képtelennek bizo- 
nyult az átfogó politikai innovációra és a kor- 
mányzati pozíciók visszaszerzésére. Uj prog- 
ramtervezetek is mutatják azonban annak elfo- 
gadását, hogy a szociális, gazdasági és kulturális 
változások a társadalmi reformpolitika új sza- 
kaszát igénylik. A , gondolkodási folyamat" je- 
lentős eredményeként olvashatjuk például az. 
SPD irseei programtervezetét, amely egyértel- 
műen leszögezi, hogy a Godesbergben három 
évtizede elfogadott stratégiát kikezdték a válto- 
zások. 

Az északi szociáldemokrata pártok múltja és 
tradíciói, azaz terhei nélkül induló dél-európai 
pártok, az elmúlt időszakban sikereket elérve, 
hamar eljutottak a hatalomhoz. , Súlygyarapo- 
dásuk" részben a kommunista pártok új hely- 
zethez való alkalmazkodási nehézségei miatt kö- 
vetkezett be. Látnunk kel! azonban, hogy Mit- 
terrand, Craxi, Gonzalez és Papandreu pártjai 
kormányzati tapasztalataik nyomán deradikali- 
zálódtak, gazdasági eredményeiket jelentős 
részben nem szocialista programmal, hanem a 
politikai ellenfél eszközeivel érték el. 

A szociáldemokrata politika megújítása 
szempontjából figyelmet érdemel az 1982-ben 
ismét kormányra került svéd párt gyakorlata. 
Mint a néhány órával a meggyilkolása előtt 
készült interjúban Olof Palme mondja, a balol- 
dali értékek fenntartásával jutottak el más or- 
szágokban a jobboldal által elért eredmények- 
hez. A svéd szociáldemokraták prioritásaik 
(alacsony munkanélküliség, a jóléti intézmény- 
rendszer védelme, társadalmi szolidaritás, kon- 
frontáció helyett együttműködésre törekvés 
stb.) feladása nélkül építették le a deficiteket, és 
valósítanak meg dinamikus szerkezetváltást. 
A Palme örökébe lépő Ingvar Carlsson állítása 
szerint lehet, hogy más országokban ragyogóbb 
elméleti viták voltak, de a gyakorlati eredmé- 
nyeket tekintve a svéd szociáldemokrácia ra- 
gyog. A svéd sikerek mindenesetre nagy ösztön- 
zést jelenthetnek az európai baloldal többi párt- 
jának is. 


v 


A szerkesztők külön fejezetet szenteltek az öko- 
lógiai mozgalmaknak, ezen belül a nyugatnémet 
zöldek néhány vezetője szólal meg. Az egyik 
Bundestag-képviselőjük meghatározása szerint 
a heterogén összetételű zöldek pragmatikus re- 
formpárt a hagyományos bal-jobb tengelyen 
kívül. Noha manapság nem olyan egyszerű 
meghatározni, hogy mi a baloldali, tagjai múlt- 

ja, a szociális kérdésekben elfoglalt álláspontja, 
az emancipációs törekvésekhez való pozitív vi- 
szonya miatt az ökológiai mozgalomnak a bal- 
oldalon van a helye. A zöldek ott tehetnek szert 
bázisra, ahová nem ér el a tradicionális balol- 
dal. A közös hang megtalálása viszont egyálta- 
lán nem problémamentes. A fejezet szemelvé- 
nyeinek egyik alapkérdése, hogy milyen lehető- 
ségei vannak egy vörös-zöld szövetségnek, ezzel 
összefüggésben hogyan érhető el szilárd többség 
a progresszív társadalmi változások számára. 
A könyv egy tervezett sorozat második da- 
rabjaként jelent meg. Az 1984-85-ös esemé- 
nyekkel foglalkozó első kötet előszavából meg- 

tudhatjuk, hogy a baloldalt bemutató körképet 
kísérletnek tartják, és évente meg akarják ismé- 
telni. A két megjelent kötet alapján egyetérthe- 
tünk azzal a szerkesztői véleménnyel, hogy ,a 
válogatás hozzájárulhat a Nyugat-Európáról al- 
kotott képünk teljessé tételéhez egy olyan hely- 
zetben, amikor az ott folyó küzdelmek, kísérle- 
tek tanulságainak a megismerését közvetlen po- 
litikai érdekeinknek is felfoghatjuk". 


(MSZMP KB Társadalomtudományi Intézete 
1988.) 


Nyilas Mihály 


BAJA d Jax 


Emberi jogok hazánkban 


Az 1789-es francia Emberi és Polgári Jogok 
Deklarációja megjelenésének 200., az 1948-as 
ENSZ Emberi Jogok Egvetemes Nyilatkozata 
közzétételének 40. évfordulója tiszteletére került 
az olvasó kezébe ez a kötet, melyet Katonáné 
Soltész Márta szerkesztett. 

A szerzők a címben megfogalmazottakkal 
egybeesően a hazánkban elfogadott és érvényes 
emberi jogokat összegzik, azokból a dokumen- 
tumokból kiindulva, amelyek az egész emberi- 
ség számára tették ajánlásaikat, illetve hatással 
voltak a késői utódok jogalkotóira is. (Legyen 
elég csak a legfontosabbakra utalni: az 1776-os 
amerikai Függetlenségi Nyilatkozat, az 1789-es 
amerikai és francia, az 1919-es szovjet alkot- 
mány, az ENSZ 1948-as Emberi Jogok Egyete- 
mes Nyilatkozata, az 1966-os Polgári és Politi- 
kai, illetve Gazdasági, Szociális és Kulturális Jo- 
gok Nemzetközi Egyezségokmányai, az 1975-ös 
Helsinki Európai Biztonsági és Együttműködési 
Ertekezlet záróokmánya. ) 

A kötet szerzői kritikusan elemzik vonatko- 
zó törvényeinket, s mérvadó nemzetközi értéke- 
lésre támaszkodva állapítják meg, hogy az em- 
beri jogok legtöbb vonatkozásban megközelítik, 
illetve nem maradnak el számottevően a felso- 
rolt dokumentumokban foglaltaktól. Arra is 
felhívják a figyelmet, hogy politikai intézmény- 
rendszerünk napirenden lévő reformja során az 
emberi jogok továbbfejlesztésére is szükség van. 

A tanulmánykötet hézagpótló szerepét mu- 
tatja, hogy aZ utóbbi negyedszázadban csak né- 
hány - egyébként színvonalas -— munka jelent 
meg az emberi jogokról hazánkban. Miközben 
itthon is soha nem tapasztalt mértékben kerül- 
tek az érdeklődés homlokterébe az emberi jo- 
gok, s az utóbbi időben különösen felgyorsult a 
törvényalkotó munka, számtalan esetben bebi- 
zonyosodik, hogy a közvélemény mégsem ismeri 
megfelelően az emberi jogokat. 

Az első három tanulmány szerzői, az általános- 
ság szintjén, az emberi jogokról a következőt 
állapítják meg: azok ,az emberi kapcsolatok 


fejlődéséből, az emberi viszonyok alakulásából 


következnek, tehát nem a jog teremti őket, hanem 
csak elismeri létüket, mint az emberi együttélés 
történetileg kialakult rendjének következmé- 
nyeit". (10. old. Kiemelés itt és a következőkben 
is az eredetiben.) Ha eltekintünk attól, hogy 
Angliában már a 17. század első felében hozzá- 


kezdtek az emberi jogok törvénybe foglalásá- 
hoz, akkor is jó két évszázadra volt szükség 
azok jelenlegi alaposságú megfogalmazásához. 
Jelentős változás, hogy míg a deklarált emberi 
jogok kezdetben csupán az uralkodó osztályra 
vagy osztályokra és azok megbízható támogató- 
ira vonatkoztak, addig — a több évszázados harc 
eredményeként — ma már a többség nevében és 
érdekében fogalmazódnak meg. 

Az emberi jogok 1945 előtt és azóta is mindig 
specifikus jelentéstartalmat hordoznak Európa 
keleti és közép-keleti régióiban. Ez elsősorban 
azzal magyarázható, hogy az állam és a politikai 
rendszer többi összetevője túlsúlyossá vált, s a 
politika gyakorlatilag a társadalmi élet minden 
szférájába direkt és meghatározó módon ha- 
tolt be. Ezért a politikai rendszer nem vagy csak 
alig kényszerült önkorlátozásra. Mindez nem 
segítette az emberi jogok érvényesülését. Bár 
Lenin életében a Szovjetunióban, illetve 1944 és 
1948 között a népi demokratikus országok egyi- 
kében-másikában megtették az első lépéseket a 
politikai rendszer önkorlátozása felé, a sztálini 
politikai rendszer kiépítésével azonban a folya- 
mat visszafordult. 

A kelet- és közép-kelet-európai országokban 
az emberi jogok kiteljesedésének legfőbb akadá- 
lyát, a politikai rendszer túlsúlya mellett, a szer- 
zők abban látják, hogy a nyugati tapasztalatok- 
tól eltérően, a politikai gyakorlat a hatalom 
megosztásának és a hatalmi ágak - törvényho- 
zó, végrehajtói és bírói — elválasztásának elvét 
elvetette. Ezért a bírói hatalmat nemcsak a tör- 
vények befolyásolták, hanem közvetlenül a vég- 
rehajtó hatalom is. 

A nemek egyenjogúsága ma még sok vonatko- 
zásban mindenhol csupán deklarált jog. Az álta- 
lános emberi jogok törvénybe foglalása után és 
mellett 1945-től, különösen az 1949-es alkot- 
mány elfogadását követően, sorban láttak nap- 
világot a nők (elsősorban az anyák) egyenjogú- 
ságáról szóló döntések, köztük olyanok is, ame- 
lyeket azért hoztak, hogy ellensúlyozzák a női 
szerepkörből adódó speciális terheket. Az ered- 
mények vitathatatlanok, ennek ellenére még 
1970-ben - sőt napjainkban - is megoldásra 
várnak a következő feladatok: 

e az , egyenlő munkáért egyenlő bér" elvé- 
nek érvényesítése ; 

e az egyenjogúság biztosítása a vezetői mun- 
kakörök betöltésénél ; 

e a női szakképzettség javítása; 

e a több műszakban dolgozó nők munkakö- 
rülményeinek javítása; 

e a nők bérszínvonalának emelése; 

e a szolgáltatások javítása stb. 

Hazánkban a házassággal. a családi élettel, a 

házastársak jogaival és kötelességeivel kapcso- 
latos emberi jogok már 1945 előtt is ismertek, de 
a felszabadulás után 15 gazdagodtak, S az 1948- 
as ENSZ-nyilatkozat már csak meggyorsította 
a megindult folyamatot. Az 1952-es családjogi 
törvény — melyet 1974-ben és 1986-ban módosí- 
tottak — a férfiak és a nök egyenjogúságának 
elve alapján határozta meg 4 családi kapcsola- 
tok rendjét, célul tűzve a gyermekek családban 
történő harmonikus nevelését, a szülői felelős- 
ség növelését, a gyermekek érdekeinek védel- 
mét. Alkotmányunk szerint ,,...a házasság és a 
csalúd intézménye a társadalmi rendünk alapin- 
tézményei közé tartozik és védelmük , valamint az 
ifjúság fejlődéséről és érdek védelméről való gon- 
doskodás alapvető állami funkció". ( 335. old.) 

Az 1986-os családjogi törvény a korábbiak- 
nál is nagyobb hangsúlyt fektet a házastársak 
egyenjogúságára és autonómiájára. A korábbi- 
aktól eltérően a családból kivált szülöknek Is 
joga és kötelessége a gyermekekkel való törödés, 
a gyermekek sorsát érintő lényeges kérdésekben 
való döntés. 

A véleménynyilvánítási jog magában foglalja 
a szólás (gondolatközlés), a művészeti és tudo- 
mányos alkotás, a tanítás, a sajtó (és más tö- 
megkommunikációs eszközök), részlegesen a 
lelkiismereti, közvetve a gyülekezés és egyesülés 
szabadságát. 

A szólásszabadság a véleménynyilvánítás sza- 
badságának azon formája, amelynél a közlés 
mások jelenlétében, közvetlenül szóban törté- 
nik. E megfogalmazás szerinti szólásszabadság- 
ról egyetlen alkotmány sem rendelkezik, ezért 
olyan törvény sem látott napvilágot, amely arról 
valami közelebbi szabályt tartalmazna. Ha- 
zánkban ehelyett csak a büntető törvénykönyv 
összegzi a szólásszabadság gyakorlásával elkö- 
vethető jogellenes magatartásokat (izgatás, há- 
borúra uszítás, köznyugalom megsértése, állam- 
titoksértés, rágalmazás, hatóság vagy hivatalos 
személy megsértése). 

A művészetek szabadsága az ENSZ 1966-os 
Egyezség okmányának közzététele előtt direkt 
módon csak néhány — azóta egyre több - ország 
alkotmányában kapott helyet. A legtöbb or- 
szágban - így hazánkban is — alkotmányban 
való rögzítése még várat magára. A szocialista 
alkotmányok értelmezése szerint a művelődéshez 
való jog az államot tevőleges — finanszírozó, 
szervező, koordináló stb. - magatartásra kötele- 
zi, szemben a klasszikus polgári tanszabadság- 
gal, amelynek lényege, eredetileg csak ennyi és 
semmi más, hogy korlátozásokkal nem gátolja 
az állampolgárokat a művelődés iránti igényük 
kielégítésében. 

Az általános tanszabadság és az egyetem tel- 


OLVASOLÁMPA 


jes autonómiájának alkotmányba foglalása le- 
het ugyan tetszetős jelszó, de realitása csak az 
egyetemi tanszabadságnak van. Ennek lényege : 
az Országgyűlés által elfogadott, a törvényben 
megfogalmazott képzési célokkal összhangban 
az egyetem maga határozza meg az oktatás 
konkrét tartalmát; a tanárok tudományos meég- 
győződésüknek megfelelően oktatnak, de nem 
hirdethetnek alkotmányellenes nézeteket; az 
egyetemekkel kapcsolatos legfontosabb dönté- 
seknek - köztük a költségvetésnek — országgyű- 
lési hatáskörbe vonása; az állami irányítás fel- 
ügyelettel való felváltása. 

A véleménynyilvánítás egyik leghatékonyabb 
eszköze a sajtó. Nem véletlen, hogy a sajtósza- 
badság sohasem érvényesült abszolút szabad- 
ságként: a francia forradalomtól a helsinki zá- 
róokmányig a , szabadság és a korlátozás" ket- 
tős vonulata a jellemző a hatalom és a Sajtó 
viszonyára. Bár 1949-es alkotmányunk kimond- 
ta a sajtószabadságot, de az , ötvenes években" 
a sajtó uniformizált lett, S 1956-1957-tól ugyan 
a sajtószabadság korlátozása csökkent, de csak 
1980 körül vetődött fel reálisan, hogy ,....a tájé- 
koztatás szabadságát is alapjog rangjára emel- 
jék" . (203. old.) Az 1986-os sajtótörvény — amit 
már meghaladottnak minősít a viharos változá- 
sokat élő sajtó — kimondja, hogy mindenkinek 
joga van a sajtó útján közölni nézeteit, alkotása- 
it, ha azok nem sértik Népköztársaságunk alkot- 
mányos rendjét. A törvény a tájékoztatás SZza- 
badságának három oldalát különbözteti meg: 

e a tájékozódáshoz való jogot: 

e a sajtó tájékoztatással kapcsolatos felada- 
tait; 

e a tájékoztatási kötelezettséget. 

A törvény a tájékoztatás alapelveként a hite- 
lességet, a pontosságot és a gyorsaságot hatá- 
rozza meg. Részben új jogintézmény a sajtótör- 
vényben a válaszadási kötelezettség: a sajtó ál- 
tal közzétett közérdekű bejelentést és javaslatot 
az érintett szervezet köteles megvizsgálni és a 
sajtónak megválaszolni. A lelkiismereti szabad- 
ság biztosítja a világnézet szabad megválasztá- 
sát, a vallás, a felekezetenkívüliség és az ateista 
propaganda szabadságát. Hazánkban a felsza- 
badulás után rövid idővel törvénybe iktatták e 
szabadságjogokat. Az 1945-, 1946- és 1947-es 
törvények biztosították a szabad vallásgyakor- 
lást és az egyházak egyenjogúságát. 1948 és 1950 
között az állam és a nagyobb egyházak képvise- 
lői — 1948-ban református, izraelita, evangéli- 
kus; 1950-ben római katolikus — megállapodá- 
sokat írtak alá, melyek azonban az ,Ötvenes 
években" nem érvényesültek zökkenőmentesen. 
Ezért mindkét felet terheli a felelősség. de külö- 
nösen az államot. Pozitív irányú változások 


OLVASÓLÁMPA 111 


csak 1957 után következtek be, különösen 1964- 
től, a Magyar Népköztársaság és a Vatikán kö- 
zötti megállapodás aláírásától. 

Napjainkban az állam és a 21 kisebb-nagyobb 
egyház viszonya jó. Az állam biztosítja a vallás 
szabad gyakorlását és anyagi támogatást nyújt 
az egyházaknak. A papság jóindulatáról tanús- 
kodik többek között az, hogy ,,... fellépnek a 
béke, a leszerelés, a társadalmi igazságosság, a 
népek közötti bizalom elmélyítése, a dialógus és 
az együttműködés keretében". (97. old.) 

A véleménynyilvánítás és az érdekérvényesí- 
tés egyik leghatásosabb módja és eszköze a gyű- 
lekezés és az egyesülés szabadsága. A 18. század- 
tól kezdődően a legtöbb polgári állam biztosítja 
és szabályozza a - békés és fegyvertelen — gyüle- 
kezési jogot, amelyet az ENSZ 1948-as nyilatko- 
zata is megerősít. Ezen a téren a magyar jogal- 
kotás és joggyakorlat szempontjából az 1988-as 
esztendőben előrelépés történt. 

Az állampolgárok többsége csak közvetve, a 
választások útján kapcsolódik be a hatalom gya- 
korlásába. A polgári gondolkodók legjobbjai 
- más emberi jogok többségéhez hasonlóan - 
már a 18. században napirendre tűzték az általá- 
nos, egyenlő, közvetlen és titkos választójog tör- 
vénybe iktatását, de törekvéseiket a polgári de- 
mokrácia fellegváraiban is csak a múlt század 
vége felé koronázta siker. Érthető tehát, hogy 
nálunk sem megy egyik napról a másikra a vá- 
lasztások demokratikussá tétele. A választás 
egyik legfontosabb kérdése a választópolgárok 
beleszólási lehetősége a jelöltek kiválasztásába. 
A korábbiakhoz képest az 1985-ös választás 
demokratikusabb volt, de a tényleges előrelé- 
pést nehezítette, hogy a jelölőgyűléseken orszá- 
gos méretekben a választásra jogosultaknak 
csak 3 százaléka jelent meg. A választók alig 
ismerték a jelölteket, a választókörzetek jelöltjei 
mintha egymás ikertestvérei lettek volna, még 
, programjaikban" is, amelyek általában köz- 
vetlenül kapcsolódtak a választókörzet vezető 
szervei által megfogalmazott fő feladatokhoz. 


Ezért a választóknak csak kisebb hányada sza- - 
vazott tudatosan (egy reprezentatív felmérés : 


szerint 15-20 százaléka). 
Fontos kérdés az is, hogy az állampolgárok 
bele tudnak-e szólni a két választás között a 


képviselők munkájába. Választási törvényünk 
szerint a képviselők befolyásolásának eszközei: 
a választói utasítások, a beszámoltatás és a visz- 
szahívás. A jogi szabályozás tehát adva van, az 
érvényesítés azonban sok kívánnivalót hagy ma- 
ga után. 

A közvetlen demokrácia elméleti alapjainak és 
intézményeinek létrejötte a 16-17. századig ve- 
zethető vissza. Eszmei gyökerei között a legje- 
lentősebbek közé tartozik Rousseau, majd 
Marx, Engels és Lenin munkássága. A közvetlen 
demokrácia engelsi és lenini értelmezése szerint 
egyaránt biztosítani kell az állampolgárok dön- 
tésekben való részvételi, a képviselői és a szak- 
apparátusi tevékenység feletti ellenőrzési lehető- 
ségét. A közvetlen demokrácia sztálini értelme- 
zése szerint a hangsúlyt a döntés helyett a végre- 
hajtásra, a beleszólási, részvételi és véleménye- 
zési jogra korlátozták. 

A szocialista úton járó országokban a képvi- 
seleti szervek dominanciája miatt a közvetlen 
demokrácia szerepe nagyon kicsi. Legtöbb or- 
szágban ugyan az alkotmány tartalmazza pél- 
dául a referendum (népszavazás) intézményét, 
de annak részletes szabályozása általában várat 
magára. A közvetlen demokratikus formák leg- 
szélesebb körben a helyi ügyek intézésében érvé- 
nyesülnek, a jogi szabályozás is itt a legsokré- 
tűbb. Legismertebb formája a népgyűlés vagy 
falugyűlés. 

A kötet vizsgálja még a nemzetiségek egyenjo- 
gúságát, az élethez, a személyes szabadsághoz és 
a biztonsághoz, a munkához, az anyagi és egész- 
ségügyi ellátáshoz, az egészséges környezethez, 
az igazságszolgáltatáshoz való jogot, az állam- 
polgári tulajdonjog fogalmát, a jogok és köte- 
lességek összefüggéseit. 

Az Emberi jogok hazánkban című gyűjtemé- 
nyes kötet nem egyszerűen évfordulós kiadvány, 
még ha a megközelítés — nevezetesen, hogy job- 
bára a deklarált emberi jogokra koncentrál - 
kölcsönöz is némi protokolláris jelleget az írá- 
sok egy részének. Az egybefoglaltak mindenek- 
előtt ismereteink bővítését szolgálják, melyek 
nélkül vagy azok hézagossága esetén nem tu- 
dunk hathatósan cselekedni deklarált jogaink 
érvényesüléséért, a jogállamiság kiépüléséért. 
(ELTE Jogi Továbbképző Intézet 
Kutatócsoportja, Budapest 1988.) 

